
Pbbe,  o.  iioo,  uægte  Søn  af  Svend  Estridsen;  han  kaldtes 
ogsaa  Ulf.  Ved  Erik  Ejegods  Død  blev  —  i  Følge  Saxo  —  U. 
paa  Isøre  Ting  valgt  til  Konge  (1104),  da  Kong  Eriks  uægte  Søn 
Harald  Kesje,  som  havde  styret  Landet  under  Faderens  Pilegrims- 
færd,  havde  gjort  sig  forhadt,  og  den  ægte  Søn  Knud  endnu  var 
et  Barn,  medens  Kong  Svends  uægte  Søn  Niels  var  yngre  af  Aar 
end  U.  Men  U.  ansaa  sig  selv  for  uskikket  til  at  være  Konge  og 
undslog  sig,  hvorfor  Niels  valgtes.  Efter  en  Angivelse  hos  Robert 
af  Ely  sejrede  Niels  ved  Bestikkelse;  mulig  har  han  kjøbt  U.  til 
at  træde  tilbage.  Johatmes  C.  H.  R.  Sieenstrup. 

Ubbe,  — 1 133,  Jarl.  Kong  Niels'  uægte  Datter  Ingerid  var 
gift  med  Jarlen  U.;  mulig  er  han  den  Ubbe,  Esbems  Søn,  der 
sammen  med  Sønnen  Esbem  nævnes  i  et  af  Kong  Niels'  Breve. 
U.  deltog  tillige  med  sin  Søn  Hagen  i  Sammensværgelsen  mod 
Knud  Lavards  Liv.  Paa  et  Togt,  som  Knuds  Hævner,  Erik  Emune, 
foretog  1 133,  faldt  han  ind  i  Laaland,  hvor  U.  var  bleven  Jarl, 
fangede  og  hængte  ham.  Johatmes  C.  H,  R,  Steenstrup. 

Udsen,  Laurids  Ebbesen,  1559 — 1646,  til  Tulstrup,  Ristrup, 
Lyngballegaard,  Perstrup,  Taastrup  og  Øls,  var  1602 — 8  Lensmand 
paa  Kjøbenhavns  Slot,  fra  1608  paa  Skanderborg,  Aakjær  og  Aale- 
gaard  samt  fira  1637  tillige  paa  Saltø;  men  saa  stoi*  Rigdom  og 
Anseelse  var  næppe  spaaet  ham  ved  hans  Vugge,  da  han  blev  født 
paa  sin  fædrene  Gaard  Tulstrup.  Thi  vel  var  han  Ætling  af  en 
fordum  anset  Slægt  og  sine  Forældres,  Ebbe  Lauridsens  og  Kirsten 
Pedersdatter  Kruses  eneste  Barn;  men  Slægten  var  forlængst  sun- 
ken ned  omtrent  i  Bondekaar,  og  den  lille  fædrene  Gaard  samt 
efter  Moderen  en  Søsterlod  i  den   ikke   større  Gaard  Øls  var  den 

hele  Rigdom,  han  i  Følge  sin  Fødsel  gik  ind  til.  Der  vides  da 
heller  intet  om  hans  Ungdom,  før  han  12.  Febr.  1587  ægtede  Ellen 
Andersdatter  Gjøe.  Bruden  var  47  Aar  gammel,  19  Aar  ældre 
end  han,  og  ikke  rigere  paa  Gods  og  Guld  end  han;  men  dog 
vidste  L.  £.  nok,  hvad  han  gjorde;  thi  dette  Ægteskab  bragte 
ham  ind  i  et  rigt  og  anset  Svogerskab,  der  banede  ham  selv  Vej 
til  Rigdom  og  Anseelse.  Da  hans  Besiddelser  1625  bleve  taxerede 
til  1 189  Tdr.  Hartkorn,  havde  det  dog  forlængst  vist  sig,  at  al 
Herligheden  i  én  Henseende  var  dyrekjøbt,  nemlig  med  hans 
gamle  Slægts  og  Vaabens  Undergang,  i  det  han  selv  var  bleven  en 
gammel  Mand,  og  dog  levede  endnu  hans  højt  bedagede  og  selv- 
følgelig barnløse  Hustru.  Han  betragtede  sig  da  ogsaa  som  sidste 
Mand  af  sin  Slægt  og  handlede  derefter^  i  det  han  nævnte  Aar 
ved  Gavebreve  fordelte  sine  ovennævnte  Hovedgaarde  mellem  sine 
nærmeste  Fra&nder,  Otte  og  Maren  Kruse  og  Christen  Krag,  der 
til  Gjengjæld  forpligtede  sig  til  at  sørge  for  hans  standsmæssige 
Begravelse  til  sin  Tid.  Disse  Gavebreve  traadte  dog  ikke  i  Kraft, 
maaske  fordi  £llen  Gjøe  snart  efter,  13.  April  1626,  omsider  paa 
Skanderborg  lukkede  sine  Øjne,  86  Aar  gammel,  hvorefter  L.  £. 
allerede  22.  Juli  1627  tog  sig  en  ung  Hustru,  Lisbeth  Hansdatter 
Arenfeldt  (f.  4.  Febr.  1608).  Har  han  imidlertid  trods  sin  høje 
Alder  haabet,  at  hun  skulde  skjænke  ham  en  Arving  til  det  gamle 
Slægtvaaben  og  de  mange  Hovedgaarde,  blev  han  sørgelig  skuffet, 
thi  hun  døde  1632  i  sin  fejreste  Ungdom,  og  et  3.  Ægteskab,  1635, 
med  Enken  etter  ovennævnte  Otte  Kruse,  Sophie  Fastisdatter  Staver- 
skov til  Donneruplund,  blev  naturligvis  ogsaa  barnløst,  og  følgelig 
var  han  ved  sin  Død,  13.  Marts  1646,  paa  Saltø  sidste  Mand  af 
sin  Slægt.  Men  da  havde  han  forlængst  maattet  skille  sig  ved 
største  Delen  af  sit  Jordegods,  i  det  hans  Velstand  havde  faaet  et 
stærkt  Knæk  ved  de  kejserliges  Indfald,  under  hvilket  han  bl.  a. 
for  7000  Rdl.  havde  maattet  løskjøbe  sig  af  Fangenskab.  Først 
solgte  han  1629  Tulstrup,  skjønt  den  i  et  Par  Hundrede  Aar  havde 
været  i  Slægtens  Eje,  saa  Ristrup,  Lyngballe  og  Perstrup  1632,  og 
Taastrup  havde  han  alt  pantsat  163 1.  Og  da  han  nu  ikke  mere 
kunde  regne  paa  sine  fjæme  Arvinger  med  Hensyn  til  Begravelsen, 
lod  han  selv  i  Aarhus  Domkirke  opsætte  et  pragtfuldt  Epitafium. 
Kun  mente  han  at  kunne  overlade  til  sine  Udarvinger  at  forsyne 
Epitafiets  sorte  Skifertavle  med  Indskrift;  men  selv  denne  Udgift 
var  dem  for  stor.  Den  Dag  i  Dag  mangler  Indskriften,  og  dob- 
belt afstikkende  virker  Tavlen,  fordi  den  er  omgivet  af  de  af  Guld 

Og  brogede  Farver  straalende  Anevaaben.  Intet  Under  derfor,  at 
det  Sagn  opstod,  at  Christian  IV  (efter  andre  Frederik  IV)  under 
et  Besøg  i  Kirken  havde  befalet  en  paa  Tavlen  den  Gang  staaende 
Indskrift  udslettet  og  højstselv  hugget  Næsen  af  L.  E.s  Billede, 
og  det  af  Forbitrelse  over,  at  Indskriften  lovpriste  L.  E.,  skjønt 
han  havde  været  sin  Konge  en  utro  Mand.  Sandheden  er  tvært 
imod,  at  L.  E.  til  sin  Død  stod  i  stor  Gunst  hos  Christian  IV^ 
der  visselig  ikke  havde  ladet  ham,  uagtet  hans  87  Aar,  beholde 
hans  store  Forleninger  til  hans  Dødsdag,  om  han  ikke  havde 
været  sin  Herre  en  tro  Tjener.  Thiset 

V.  Uffeln,  Heinrich  Friherre,  — 1678,  Officer,  tilhørte  en 
gammel  hessisk  Slægt  og  var  Søn  af  Johann  v.  U.,  Oberst  og  Over- 
amtmand i  Distriktet  «an  der  DiemeU  i  Nedrehessen.  U.  avan- 
cerede under  Trediveaarskrigen  til  hessisk  Oberst  og  fik,  da  Fa- 
deren i  1649  trak  sig  tilbage,  dennes  Post  som  Overamtmand.  I 
Halvtredserne  traadte  han  i  brandenborgsk  Tjeneste  som  General- 
major og  blev  i  1658  Kommandant  og  Aaret  efter  Gouvemør  i 
Berlin,  som  under  hans  Ledelse  befæstedes  paa  ny.  Fra  1674 — 76 
synes  han  —  der  nu  førte  Titel  af  brandenborgsk  Generalfelttøj- 
mester  —  at  have  opholdt  sig  paa  sit  Gods,  Stammen,  i  Nedrehessen, 
og  her  fra  indkaldtes  han  i  Foraaret  1677  til  Danmark  og  udnævntes 
til  Gk)uvemør  i  Fyen  og  Kommandant  i  N)rborg,  men  designeredes 
til  at  afgaa  til  U.  F.  Gyldenløve  i  Norge.  Hans  Instrux  var  alle- 
rede udfærdiget,  og  han  havde  faaet  Ordre  til  at  følge  Marqvard 
Rodsteens  Eskadre  til  Norge  i  Juli,  da  de  Tab,  som  Operations- 
hæren  i  Skaane  havde  lidt  ved  den  mislykkede  Storm  paa  Malmø 
og  Slaget  ved  Landskrone,  bevirkede,  at  Christian  V  fik  Brug  for 
U.  i  Skaane  og  30.  Avg.  udnævnte  ham  til  Gouvernør  i  lands- 
krone. Det  var  ikke  nogen  let  Opgave,  der  her  blev  tildelt  U. 
Den  danske  Hær  var  i  Opløsningstilstand,  Rytteriet  var  ved  Kaval- 
kaden til  Christiansstad  blevet  saa  medtaget,  at  det  maatte  over- 
skibes til  Danmark,  og  Farsot  hærgede  Infanterilejren  ved  Lands- 
krone.  Tilmed  herskede  der  en  grænseløs  Forvirring  i  Kommando- 
forholdene. Den  myndige  J.  R.  v.  d.  Goltz  (VI,  143),  der  førte 
Overkommandoen  over  den  danske  Hær,  kunde  hverken  forliges 
med  sine  Underførere  eller  med  den  øverste  Krigsledelse,  repræ- 
senteret af  Krigssekretær  Herman  Meier,  der  bag  Overgeneralens 
Ryg  uddelte  Ordrer  direkte  til  Underførerne.  Dette  Forhold  affødte 
stadige  Rivninger,  Ordrer  og  Kontraordrer,  saa  U.  til  sidst  hverken 

vidste  ud  eller  ind.  Samtidig  spillede  Svenskerne  Herrer  i  den 
største  Del  af  Skaane,  og  Kommandanten  i  Malmø,  Generallieute- 
nant  Sperling,  søgte  paa  alle  Maader  at  terrorisere  den  dansksin- 
dede Del  af  Befolkningen  og  indstævnede  de  mistænkte  saa  vel  af 
Adel  som  af  Borger-  og  Bondestand  til  at  møde  i  Malmø  for  at 
klare  for  sig.  Som  Modtræk  udsendte  U.  da  Detachementer  paa 
ICO — 200  Ryttere  for  at  eskortere  de  truede  ind  til  Landskrone. 
U.  indsaa  dog  snart,  at  han  ikke  kunde  magte  den  Opgave,  der 
var  stillet  ham,  tilmed  da  han  begyndte  at  skrante.  Han  ansøgte 
derfor  om  at  blive  afløst  fra  sin  Post,  der  6.  Nov.  overdroges  til 
Hertug  Carl  Eugen  af  Croy  (IV,  116).  Da  hans  Sygdom  tog  Over- 
haand,  forblev  han  i  Landskrone,  hvor  han  døde  11.  Jan.  1678.  Han 
var  29.  Maj  1649  bleven  gift  med  sin  Frænke,  Victoria  Dorothea 
V.  Uffeln,  Datter  af  hessisk  Generalkrigskommissær  Braun  Carl  v.  U. 

/.  C.  W,  Hirsch. 

Ugerup,  s.  Urup. 

Ugetsen^  Peder,  — 1260,  Biskop.  Som  Ærkedegn  i  Aarhus 
skal  P.  U.  have  overværet  Konciliet  i  Lyon  1245,  og  da  Bispestolen 
i  Aarhus  kort  efter  blev  ledig,  opnaaede  han,  efter  at  der  3  Aar 
igjennem  havde  været  Strid  om  Valget,  denne  Stilling  sidst  i  Erik 
Plovpennings  Tid.  Som  Biskop  laa  han  bl.  a.  i  Kiv  med  Mun- 
kene i  Øm,  og  disse  skildre  i  deres  Klosters  Mindebog  hans  Op- 
træden i  mørke  Farver.  Under  Kong  Christoffer  I's  Strid  med 
Jacob  Erlandsen  stod  P.  U.  ligesom  de  andre  jyske  Bisper  ganske 
paa  Kongens  Side,  og  efter  Christoffers  pludselige  Død  deltog  han 
i  Viborg  i  Kroningen  af  hans  lille  Søn  Erik  (Juledag  1259).  Han 
ifaldt  derved  Bandlysning  af  Ærkebispen,  men  døde  allerede  Aaret 
efter.  Kr.  Erslev, 

Uhlich,  Jodocus  Herman,  1631 — 82,  Borgmester.  Faderen, 
Michael  U.,  var  1634 — 69  Theorbist  i  det  kongl.  Kapel  og  døde  i 
Buxtehude.  Sønnen  fødtes  i  Coesfeld  i  Westfalen,  studerede  1648  i 
Køln,  blev  1657  indskrevet  ved  Universitetet  i  Kjøbenhavn  og  var 
1660 — 65  Sekretær  i  Tyske  Kancelli.  Som  Kongens  Kommissær  op- 
holdt han  sig  sidstnævnte  Aar  i  Koburg  for  at  opkjøbe  sjældne  Bøger 
og  Haandskrifter.  1663  fik  han  Exspektance  paa  Landskrivertjene- 
sten  i  Kremper-Marsk  og  1667  Bestalling  som  saadan.  1673  ^^^^ 
han  Raadmand  i  Krempe  og  1681  Borgmester,   men  døde  allerede 

Aaret  efter.  U.  var  gift  med  Ursula  Margrethe  Boite,  der  i 
2.  Ægteskab  1683  blev  viet  til  Konsistorialraad  Andreas  Schwesinger 
V.  Kronhelm  (IX,  539). 

WcrUuff,  Ilist.  Efterretn.  om  det  st.  kgl.  Bibi.,  2.  Udg.,  S.  28.  A.  Hamme- 
rich, MusikcD  ved  Christian  IVs  Hof  S.  141.  Hist.  Tidsskr.  6.  R.  IV. 
J.  F.  Noodt,  Sammlung  etc.  (Hamb.  1753)  S.  112.  Louis  Bobé. 

V.  Ulcken,  Andreas,  1645 — 88,  gottorpsk  Statsmand.  Han 
var  Søn  af  den  hamborgske  Kjøbmand  Heinrich  U.  og  Johanne 
van  Dobbelaer  og  fødtes  18.  Okt.  1645,  studerede  allerede  1659  i 
Heidelberg  og  derefter  i  Altorf,  berejste  Nederlandene,  Frankrig  og 
Italien  og  vendte  1662  tilbage  til  Heidelberg,  hvor  han  opholdt  sig  i 
3  Aar.  1669  blev  han  Licentiat  i  Tiibingen  og  modtog  Aaret  efter 
Udnævnelse  som  Hertugen  af  Gottorps  <Rath  von  Haus  aus»  i 
Hamborg.  1673  blev  han  Hoftaad  og  sendtes  til  den  nedersachsiske 
Kredsdag  i  Brunsvig,  Aaret  efter  til  Wien  i  Anledning  af  Forhand- 
lingerne om  den  pløenske  Sukcession.  1676  var  han  i  London 
for  at  paakalde  Carl  IFs  Mægling  over  for  Danmark  og  begav 
sig  derefter  (1677)  ^'1  Nimwegen  for  at  skaffe  Gottorp  Bistand  fra 
Sveriges  og  Frankrigs  Side.  1678  var  han  atter  i  England  og  fik 
her  tildelt  Ridderværdigheden.  1679  var  han  i  Nimwegen,  Paris 
og  ved  flere  mellemtyske  Hoffer,  og  han  fik  ved  den  Kløgt  og 
Energi,  han  udfoldede  under  Forhandlingerne,  en  vaesentlig  Del  i 
Gottorps  Restitution.  1682  blev  han  Gehejme-,  Etats-  og  Kammer- 
raad  samt  Vicekansler.  Sammen  med  Joachim  Ahlefeldt  (I,  150) 
udnævntes  han  1687  til  Minister  ved  Forhandlingerne  paa  Kongres- 
sen i  Altona,  men  døde  allerede  23.  Jan.  1688.  U.  var  en  Mand 
med  omfattende  statsvidenskabelige  Kundskaber  og  udarbejdede 
flere  af  de  1675 — 88  udkomne,  anonyme  Skrifter  til  Forsvar  for 
Gottorps  Stilling  over  for  Danmark.  Han  ejede  et  stort  Biblio- 
thek,  der  indlemmedes  i  det  hertugelig  gottorpske.  U.  var  først 
trolovet  med  Marie  Elisabeth  Niederstedt,  Datter  af  hertugelig 
Raad  Burchardt  N.  (XII,  198),  der  døde  før  Brylluppet.  i68i*  ægtede 
han  en  Datter  af  en  hamborgsk  Søkapitajn,  Martin  Holst. 

Moller,  Cimbria  lit.  I,  699.     Allg.  Deutsche  Biographie  XXXIX. 

Louis  Bobé, 

Uldahl,  Peder  Christian,  1778 — 1820,  Pianofortefabrikant, 
var  født  I.  Marts  1778  i  Assens,  hvor  han  blev  sat  i  Snedkerlære. 
Som  Snedkersvend  kom  han  1801  til  Kjøbenhavn,  som  han  dog 
strax  forlod  for  ikke   at  blive  presset  til  Militærtjeneste.     Han  tog 

med  et  Skib  til  St.  Petersborg,  hvor  han  fik  Interesse  for  Instru- 
mentmagenet. Han  uddannede  sig  videre  heri  i  Prag  og  Wien 
og  kom  1809  tilbage  til  Kjøbenhavn,  hvor  han  med  Understøttelse 
af  Fonden  ad  usus  publicos  Aaret  efter  etablerede  sig  og  blev  den 
første  større  Pianofortefabrikant  her.  Han  byggede  navnlig  op- 
staaende  Instrumenter  [(Pyramider  og  Giraffer),  der  bleve  meget 
paaskjønnede.  1815  arbejdede  han  med  22  Svende.  Men  som 
hans  Ry  hurtig  var  voxet  op,  sank  det  igjen  hurtig;  hans  Instru- 
menter udvikledes  ikke  sammen  med  Klaverspillernes  stadig  sti- 
gende Fordringer.  Da  han  i.  Marts  1820  afgik  ved  Døden,  havde 
han  kun  2  Svende.  Han  var  gift  med  Dorthea  Hammond  (f.  1789 
f  1846),  Datter  af  Postkontrollør  Bastian  H.  og  Anne  Dorthea  f. 
Reiersen;  hun  døde  som  sindssvag. 

Erslew,  Forf.  Lex.  Efterretninger  fra  Selsk.  f.  indenlandsk  Konstflid  I, 
157.  217.  659.  Kvartalsberetn.  fra  Industriforen.  XIII,  72.  C.  Nyrop,  Bidr.  t. 
d.  danske  Industris  Hist.  S.  320  ff.     Den  Reiersenske  Families  Stamtavle  S.  23. 

C.  Nyrop. 

Uldall,  Frederik  Adolph,  1806 — 73,  Læge,  fødtes  paa  Herre- 
gaarden  Espe  ved  Korsør  i.  Okt.  1806  og  var  en  Søn  af  General- 
krigskommissær  Johan  Frederik  U.  og  Maria  Dorothea  f.  Købke. 
Dimitteret  fra  Borgerdydskolen  i  Kjøbenhavn  1825  tog  han  1830 
først  den  kirurgiske,  derpaa  den  medicinske  Examen,  fungerede 
de  følgende  Aar  som  medicinsk  Kandidat  paa  Frederiks  Hospital, 
var  fra  1833  praktiserende  Læge  i  Kjøbenhavn,  fra  1834  Distrikts- 
læge paa  Christianshavn.  1833  erhvervede  han  sig  baade  Licentiat- 
og  Doktorgraden  i  Medicin.  1836  blev  han  Stadsfysikus  i  Frede- 
ricia og  Læge  ved  Byens  Sygehus,  som  han  fik  oprettet.  1843 
udnævntes  han  til  Landfysikus  i  Sjællands  nordre  Fysikat,  hvorfra 
han  tog  sin  Afsked  187 1  paa  Grund  af  Svagelighed.  Derefter 
privatiserede  han  paa  Frederiksberg  indtil  sin  Død,  4.  Marts  1873. 
1852  var  han  bleven  Justitsraad,  1868  Etatsraad.  Han  ægtede 
27.  Sept.  1835  Elisabeth  Johanne  Sick  (f.  30.  Dec.  1809  f  21.  Marts 
1900),  Datter  af  Sekretær  i  det  udenrigske  Departement,  Legations- 
raad  Christian  Frederik  S. 

I  sin  Virksomhed  som  privat  Læge  og  som  Embedslæge  var 
han  højt  skattet  for  sin  store  Pligtfølelse,  sin  Samvittighedsfuldhed 
og  Humanitet.  Men  han  har  desuden  indlagt  sig  betydelig  For- 
tjeneste ved  sin  omfattende  litterære  Virksomhed  paa  Sundheds- 
politiets og  Medicinallovgivningens  Omraade.  Den  af  ham  udgivne 
Række  Hjælpemidler   og   Haandbøger   i   denne  Retning   udmærke 

sig  ved  Nøjagtighed  og  Paalidelighed  og  have  derfor  ogsaa  vundet 
megen  Paaskjønnelse,  saaledes  hans  «Haandbog  i  den  gjældende 
Medicinallovgivning  for  Danmark*  (1835),  c  Danmarks  gjældende 
civile  Lovgivning  angaaende  Apothekerv8esenet»  (1835),  «Haandbog 
i  den  gjældende  militære  Medicinallovgivning  for  Danmark*  (1836), 
«Haandbog  i  Sundhedspolitiet  med  særligt  Hensyn  paa  Danmark, 
udarbejdet  for  Læger  og  Jurister*  (1840)  —  et  af  Lægeselskabet 
Philiatrien  kronet  Prisskrift  —  og  endelig  hans  sidste  Skrift,  det 
stadig  meget  benyttede  <Den  civile  Medicinallovgivning  i  Konge- 
riget Danmark  med  nordlige  Bilande  og  Kolonier*  (I — II  1863, 
III  1873).  En  Særstilling  i  hans  Produktion  indtager  det  af  Sund- 
hedskollegiet  kronede  Prisskrift:  c  Statistisk  Fremstilling  og  kritisk 
Sammenligning  af  tyve  Staters  Medicinalforfatninger  med  særligt 
Hensyn  til  den  danske  samt  Ideer  til  dennes  Reform*  (I — II  1844). 
De  Reformforslag,  han  heri  fremsatte,  mødte  stærke  Indsigelser  i 
hin,  den  unge  Liberalismes  Tid  paa  Grund  af  deres  fremtrædende 
bureaukratiske  Tendens. 

Smith  og  Bladt,  Den  danske  Lægestand,  5.  Udg.  Erslew,  Forf.  Lex. 
Ugeskr.  f.  Læger  3.  R.  XV,  191.  Jul  Petersen. 

UldaU,  Fritz  Peter  Adolph,  i.  1835,  Søofficer.  U.  er  Søn  af 
Overavditør  Carl  Vilh.  U.  (f  11.  Okt.  1804  f  "•  Okt.  1883)  og  Julie 
Vilhelmine  f.  Rottbøll  (f  11.  Marts  1804  f  23.  April  1879)  og  født 
9.  Marts  1835.  Han  blev  Lieutenant  i  Marinen  1856,  Premierlieute- 
nant  1868,  Kapitajn  1873,  Kommandør  1885,  Kontreadmiral  1897 
og  Viceadmiral  1899.  Fra  1857 — 83  har  han  hvert  Aar  været  paa 
Togt,  dels  til  Koflfardis,  dels  til  Orlogs;  blandt  sidstnævnte  Togter 
kan  anføres,  at  han  i  1864  gjorde  Tjeneste  dels  i  Dampskibet 
fGejsert,  dels  i  Fregatten  «Sjælland»,  der  17.  Marts  var  i  Kamp 
med  de  tyske  Korvetter  cArconat  og  «N)rmphe»  og  flere  ved 
Swinemiinde;  1869 — 70  deltog  han  i  Fregatten  c  Sjælland*  s  Togt 
til  Middelhavet  i  Anledning  af  Suezkanalens  Aabning,  1872  var 
han  næstkommanderende  i  Korvetten  c  Dagmar »  til  Vestindien, 
1875 — 7^  Adjudant  hos  Marineministeren,  1878 — 81  Fyr-  og  Vager- 
inspektør, 1881  næstkommanderende  i  Panserskibet  c  Helgolands, 
1883—85  Chef  for  Skonnerten  < Fylla*  paa  JyUands  Vestkyst.  1885 
overtog  U.  Stillingen  som  Chef  for  Marineministeriets  Sekretariats- 
kontor, Aaret  efter  udnævntes  han  til  Departementsdirektør,  hvilket 
Hverv  han  beklædte  til  1894.  Indtil  1897  var  han  derefter  Stabs- 
chefhos Viceadmiralen.    1889 — 90  førte  han  Krydseren  cSt.  Thomas* 

paa  Togt  i  Middelhavet  og  1892  Panserskibet  «Odin»  i  Eskadre. 
Som  Eskadrechef  og  Admiral  har  han  1896 — 1900  været  Chef  for 
de  udrustede  Øvelseseskadrer.  1901  blev  han  Storkors  af  Danebrog. 
—  U.  ægtede  i8.  Dec.  1866  Anna  Elisabeth  Helene  Caroline  Bilsted 
(f.  12.  Juni  1841),  Datter  af  Hofjægermester  Ernst  Fredrik  August  B. 
(f.  5.  Nov.  1808  f  26.  April  187 i)  og  Anna  Regine  f.  Hagen  (f. 
4.  Maj  1815  t  20  Nov.  1888).  Efter  sin  Fader  og  Svigerfader  ar- 
vede han  henholdsvis  Hovedgaardene  Knivholt  i  Nørrejylland  og 
Høvdingsgaard  i  Sjælland,  hvilke  Ejendomme  dog  senere  ere  af- 
hændede. C.  With, 

Uldall,  Johannes  Frederik  (Frits)  Christian,  f.  1839,  Arki- 
tekt. Fr.  U.  er  født  i  Fredericia  11.  Februar  1839  som  Søn  af  oven- 
nævnte Etatsraad  F.  A.  U.  Han  tog  Præliminærexamen  ved  Sorø 
Akademi,  studerede  ved  den  polytekniske  Læreanstalt,  blev  Tøm- 
mersvend 1859  og  gjennemgik  Kunstakademiet  indtil  1863,  medens 
han  samtidig  tegnede  hos  H.  Chr.  Hansen  og  Herholdt;  han  del- 
tog i  Krigen  1864  med  stor  Bravour,  blev  Sekondlieutenant  ved 
II.  Regiment  og  bosatte  sig  Aaret  efter  i  Randers,  først  som  Teg- 
ner ved  det  jysk-fynske  Jæmbaneanlæg,  senere  som  udøvende  Ar- 
kitekt, i  hvilken  Egenskab  han  har  restavreret  og  bygget  en  Mængde 
Kirker,  dels  af  Miu'sten,  dels  af  Granit,  navnlig  i  Egnen  mellem 
Viborg,  Randers  og  Aarhus,  fremdeles  en  Del  Præstegaarde  og 
Avisgaarde  foruden  et  Ligkapel  i  Randers  og  adskillige  Privatbyg- 
ninger i  jyske  Byer.  Han  har  foretaget  en  Række  Studierejser, 
baade  i  Danmark,  Sverige,  Tyskland,  Holland,  Belgien,  Østerrig 
og  Italien. 

Sin  Hovedbetydning  har  U.  imidlertid  som  Forfatter  paa  Kirke- 
bygningskunstens Omraade;  han  har  skrevet  en  Række  Artikler  og 
Afhandlinger  i  Blade  og  Tidsskrifter  (bl.  a.  om  Randers  Historie 
og  Topografi),  har  beskrevet  alle  jyske  ældre  Landsbykirker  (del- 
vis udgivne),  har  beskrevet  de  nederlandske  Kirkeklokker  i  Dan- 
mark, en  Afhandling,  som  ogsaa  er  udkommet  paa  Hollandsk  og 
har  forskaffet  ham  den  hollandske  Fortjenstmedaille  i  Sølv  (1894), 
ligesom  en  anden  Afhandling  har  forskaffet  ham  den  samme  Me- 
daille  i  Guld  (1900);  hans  Afhandlinger  paa  dette  Omraade  have 
ogsaa  i  Tyskland  vakt  betydelig  Opsigt,  og  hans  enestaaende  Sam- 
ling af  Afb7k  af  Klokkeindskrifter  fra  Danmarks  Middelalder  dan- 
ner Grundvolden  til  et  større  Arbejde,  som  agtes  udgivet  med  of- 
fentlig Understøttelse.     Han   har   fremdeles   udgivet   « Overslagsbog 

for  Bygmestre,  Bygningshaandværkere  og  Bygherrer*  1877  (6.  Oplag 
1903)  og  « Lommebog  for  Haandværkere»  1895 — 98  (sammen  med 
Ingeniør  A.  Ammentorp).  —  1866  ægtede  han  Henriette  Sofie  Torst 
(f.  1844  t  1874),  Datter  af  Godsforvalter  paa  Løvenborg,  Justitsraad 
Frederik  Christian  T.  (f.  1797  f  1869)  og  Johanne  Margrethe  f  Neer- 
gaard (f  181  r  t  1855)  og  senere,  1875,  Inger  Kirstine  Mohnsen  (f.  1850), 
Datter  af  Proprietær  Mogens  Christensen  M.  (f.  1816  f  1890)  og 
Else  Jensdatter  f.  Grosen  (f.  1825  f  1899). 

Weilbach,  Nyt  Kunstnerlex.  Soransk  Tidsskrift  III,  15.  tVort  Forsvar >, 
27.  Maj   1900.     Den  sidste  Kamp  for  Sønderjylland  S.  57.   197. 

Erik  Schiødte. 

Uldall,  Peter,  1743—98,  Generalfiskal,  var  født  i  Assens 
29.  Juni  1743.  Hans  Fader,  Hans  Pedersen  U.  fra  Uldal  (Skryd- 
strup Sogn,  Gram  Herred),  havde  faaet  Embederne  som  Borgmester 
og  Byfoged  i  Assens  samt  Herredsfoged  i  Baag  og  Vends  Herre- 
der efter  Ansøgning  af  hans  forlovede,  senere  Hustru,  Kirstine 
Hansdatter  (Hougaard),  der  havde  tjent  ved  Hoffet  som  Kokke- 
pige og  Vaskepige  i  11  Aar.  Allerede  som  i2aarig  Dreng  blev 
U.  1755  Student  og  tog  efter  sin  Faders  Ønske,  men  meget  mod 
sit  eget,  theologisk  Attestats  1759,  hvorefter  han  tilbragte  2  i  mange 
Maader  ubehagelige  Aar  i  sit  Hjem,  inden  han  1761  tog  tilbage 
til  Kjøbenhavn  for  at  læse  til  juridisk  Embedsexamen,  som  han 
absolverede  1763.  Ved  Obelitz'  og  Sneedorffs  Godhed  fik  han 
s.  A.  Flåds  paa  Elers'  Kollegium,  hvor  han  laa  i  3  Aar  og  for- 
øvrigt havde  det  smaat  nok,  i  det  han  indtil  1765  kun  tjente 
20  Rdl.  som  Fuldmægtig  ved  en  Kommission  og  for  Resten  levede 
af  Kollegiets  Stipendium.  I  taknemmelig  Erindring  af,  hvad  han 
skyldte  Kollegiet,  stiftede  han  1791  et  Legat  for  en  af  dets  Alum- 
ner. Imidlertid  lysnede  det  for  ham;  F.  C.  Sevel  havde  som  No- 
tarius overværet  U.s  Examen  og  anbefalede  ham  nu  (1765)  til  sin 
Ven,  daværende  Højesteretsadvokat  J.  J.  Anchersen,  som  antog 
ham  til  Fuldmægtig.  Han  havde  nu  fiindet  sin  rette  Plads,  og 
efter  knap  4  Aars  Forløb  blev  han  1769  efter  aflagt  Prøve  udnævnt 
til  Advokat  ved  Højesteret;  han  forblev  dog  i  Anchersens  Hus  til 
Sommeren  1770,  efter  at  denne  var  bleven  Assessor  i  Retten. 
Og  meget  hurtig  maa  U.  ved  sine  ft-emragende  Evner  og  sin  for- 
trinlige Veltalenhed  have  skaffet  sig  et  Navn  som  Advokat;  thi 
efter  Hofi*evolutionen  1772  begjærede  Dronning  CaroUne  Mathilde 
ham  til  sin  Forsvarer,  ligesom  det  snart  efter  blev  ham  befalet  at 
føre  Struensees  Sag  for  Kommissionen.    Fra  begge  disse  vanskelige 

Sager  skilte  han  sig  med  stor  Takt  og  Dygtighed,  som  Kongen 
anerkjendte  ved  at  lade  overrække  ham  en  kostbar  Daase.  For 
Struensee  havde  U.  personlig  kun  ringe  Sympathi,  om  han  end 
med  sin  liberale  Tænkemaade  anerkjendte  de  gode  Sider  ved  hans 
Styrelse. 

Efter  at  være  bleven  Justitsraad  1776  udnævntes  U.  1783  til 
Generalfiskal  og  desuden  1788  til  Viceborgmester  i  Kjøbenhavn, 
Da  han,  som  han  selv  siger,  havde  faaet  eet  anstændigt  Levebrød 
og  man  var  sikker  for  de  Bouleversements,  Struensees  Forandre 
syge  truede  med»,  holdt  han  23.  Sept.  1772  Bryllup  med  sin  Ung 
doms  elskede  Antoinette  Hansen  (f.  2.  Okt.  1741  f  4.  Juni  1804), 
Datter  af  Generalkrigskommissær  Stephen  H.  til  Frydendal  (VII,  45). 
Med  hende  fik  han  over  20000  Rdl.,  og  ved  sin  Virksomhed  tjente 
han  meget  betydelig,  saa  han  1796  kunde  kjøbe  Godserne  Høv- 
dingshus  (nu  Høvdingsgaard)  og  Lilliendal  med  Østergaard,  som 
det  var  hans  Tanke  at  faa  oprettede  til  et  Baroni  for  en  af  sine 
Sønner.  Men  en  pludselig  Død  hindrede  hans  Planer;  allerede 
1788  havde  han  for  sit  Helbreds  Skyld  brugt  Badene  i  Pyrmont; 
II.  Nov.  1798  gjorde  et  Slagtilfælde  Ende  paa  hans  Liv.  Hans 
Enke  afhændede  begge  Godserne. 

Foruden  et  Par  juridiske  Disputatser  paa  Elers'  Kollegium 
har  U.  kun  ladet  trykke  nogle  faa  Indlæg  i  forskjellige  Sager, 
deriblandt  nogle  Piecer  angaaende  det  asiatiske  Kompagnis  For- 
hold, bl.  a.  betræffende  den  store  Bedragerisag  i  Kompagniet  1783, 
i  hvilken  U.  var  Aktionærernes  Talsmand.  Han  var  en  i  høj  Grad 
litterært  interesseret  Mand,  der  med  megen  Bogkjendskab  samlq^e 
et  særdeles  smukt  Bibliothek,  væsentlig  af  juridisk  og  nordisk  hi- 
storisk Indhold,  hvilket  solgtes  ved  Avktion  1803;  derimod  blev 
hans  værdifiilde  Haandskriftssamling  af  en  af  hans  Sønner  skjænket 
til  det  store  kongl.  Bibliothek.  Fra  1781  var  han  Medlem  af  det 
kongl.  danske  Selskab. 

Nyerup,  Lit.  Lex.  Werlauff,  Efterreto.  om  det  st.  kongl.  Bibi.,  2.  Udg., 
S.  275.  282.  286.     Danske  Herregaarde  XVIII:  Høvdingsgaard.     Q,  £,  Wad, 

Ulf,  — 1026,  Jarl,  Søn  af  Thorgils  Sprakalegg,  ledsagede 
Kong  Svend  Tveskjæg  paa  hans  Tog  til  England  (1013 — 14);  han 
havde  ægtet  hans  og  Sigrid  Storraades  Datter  Estrid  (IV,  603). 
U.  og  hans  Broder  Eilif  nævnes  som  Jarlei*  i  England  i  Breve  fra 
Knud  den  stores  Tid.  Paa  Knuds  Tog  til  Venden  (1023)  blev  U. 
sat  til  Styrer  af  de  danskes  Besiddelser  her,   men  nogle  Aar  efter, 

da  Sutholderen  i  Danmark  Thorkil  den  høje  (XVII,  263)  var  død, 
overtog  U.  denne  Stilling.  Længe  varede  det  dog  ikke,  thi  U. 
paadrog  sig  Knuds  Vrede.  Han  var  .Formynder  for  Knuds  og 
Dronning  £mmas  Søn  Hardeknud,  og  da  et  Angreb  af  Norges 
Konge  Olaf  og  den  svenske  Konge  Anund  Jakob  var  i  Vente,  lod 
han,  med  hemmeligt  Samtykke  af  Emma,  Hardeknud  udraabe  til 
Konge  paa  Viborg  Ting,  hvorover  Knud  blev  meget  forbitret.  Saa- 
ledes  fortælles  det  i  Sagaerne,  hvorimod  Saxo  beretter,  at  U.  for- 
ræderisk havde  hidset  de  to  Konger  til  at  angribe  Danmark  og 
stillede  sig  ved  deres  Side  under  den  for  Kong  Knud  uheldige 
Kamp  ved  Helgeaa;  imidlertid  skal  Kongen  hurtig  have  tilgivet 
sin  Svoger  paa  sin  Søsters  Forbøn.  U.  og  Kongen  opholdt  sig  i 
Eftersommeren  s.  A.  i  Roskilde,  og  en  Dag  opkom  der  ved  Bræt- 
spillet Strid  mellem  dem  om  et  Træk;  i  sin  Vrede  bebrejdede 
Knud  U.  hans  Opførsel  under  Kampen,  medens  denne  paa  sin  Side 
mindede  Knud  om  hans  Uheld.  Den  næste  Morgen  bød  Kongen 
en  af  sine  Mænd  at  dræbe  U.,  hvor  han  fandt  ham,  og  da  han 
traf  ham  ved  Ottesangen  i  Hellig  Trefoldigheds  Kirkes  Kor,  jog 
han  Sværdet  gjennem  ham  (29.  Sept.  1026).  Knud  gav  sin  Søster 
og  Kirken  som  Bod  store  Ejendomme.  Estrid  og  U.  havde  Søn- 
neme  Svend  (XVII,  3),  Bjørn  (II,  356)  og  Asbjørn  (I,  354). 

Johannes  C,  H.  R,  Steensirup. 

Ulf,  kaldet  Riber-Ulf,  — 1157,  Høvding,  var  en  trofast  Til- 
hænger af  Kong  Svend  og  hans  Raadgiver.  I  et  af  Kongens 
Breve  nævnes  blandt  Vidnerne  Ulf  Ripensis;  hans  Borg  har  for- 
mendig  ligget  paa  den  Høj  Ulfsborg  paa  Ribe  Bymark,  som  flere 
Aarhundreder  derefter  nævnes,  maaske  har  U.  tillige  været  Høveds- 
mand i  Ribe.  I  Svends  Kampe  med  hans  Medbejler  Knud  deltog 
U.  med  stor  Tapperhed,  saaledes  da  Knud  for  anden  Gang  blev 
overvundet  ved  Viborg  (1151).  Da  Svend  maatte  forlade  Landet, 
og  U.  ikke  vilde  bøje  sig  for  Sejrherrerne,  sendtes  han  som  Fange 
til  Knuds  Stiflfader  Kong  Sverker  i  Sverige.  U.  vendte  dog  til- 
bage og  var  Bannerfører  i  Svends  Hær  i  Gradehedeslaget;  han 
blev  gjort  til  Fange,  og  Esbem  Snare  vilde  have  skaanet  ham, 
men  Knuds  Mænd  dræbte  ham.  Nogle  Folkeviser  have  bevaret 
Mindet  om  den  djærve  og  voldsomme  Riber-Ulf  og  knyttet  for- 
sk jellige  Bedrift:er  til  hans  Navn. 

Kinch,  Ribe  Bys  Hist.  I,  23  ff.  Johannes  C.  H.  R,  Steensirup. 

Ulf»  Hans  Jacobsen,  — 1541,  Kannik,  var  født  i  Malmø 
hvor  Faderen,  Jacob  U.,  var  Borger.  Han  tog  i  Febr.  1498  Bakka- 
lavrgraden  ved  Universitetet  i  Greifswald,  blev  senere  Magister  og 
nævnes  1503  som  saadan  og  som  «Degn»  i  Malmø,  hvor  han  og- 
saa  havde  et  Vikariat  ved  St.  Peders  Kirke.  1521  forekommer 
han  som  Kannik  i  Lunds  Domkapitel  og  Forstander  for  Lunds 
store  Præstegilde.  1526  forlenedes  han  med  Stævie  Sogn  i  Nær- 
heden af  Lund.  Han  har  gjort  sig  bemærket  som  en  ivrig  Mod- 
stander af  Reformationen.  Ved  Religionsforhandlingerne  under 
Herredagen  i  Kjøbenhavn  1530  var  han  en  af  det  katholske  Partis 
Repræsentanter,  og  i  det  satiriske  Skrift  «En  græsselig  ond  Tidende, 
som  Paven  fik  i  Rom  om  den  papistiske  Messet  (1533)  er  «Dr. 
Johan  Ulf»  en  af  de  i  den  rimede  Dialog  forekommende  Personer. 
Naar  han  her  kaldes  « Doktor*,  er  det  formodentlig,  fordi  han 
optræder  som  Læge  for  den  syge  Messe,  hvis  «Vand  han  beser » 
og  hvis  «Puls  han  føler*.  1532  deltog  H.  U.  i  de  Forhandlinger, 
der  førte  til,  at  Torben  Bille  blev  Ærkebiskop  i  Lund.  Han  døde 
23.  Maj  1541  i  Lund.  —  Biskop  Mogens  Madsen  betegner  ham 
som  «Religionis  pontificiæ  propugnator  acerrimus».  Det  har  un- 
dertiden sin  Vanskelighed  at  skjelne  ham  fra  Johan  Wulf,  der  le- 
vede samtidig  og  var  Provst  i  Haderslev,  Kannik  i  Roskilde,  Ribe 
o.  fl.  St. 

Ny  kirkehist.  Saml.  II.  Kirkeh.  Saml.  4.  R.  VI,  372.  Danske  Mag.  II; 
3.  R.  III.  Rørdam,  Hist.  Kildeskrifter  2.  R.  II.  Nyrop,  Gilde-  og  Lavsskraaer  I, 
513  f.  H.  F,  Rørdam. 

Ulfeldt,  Bjørn »  1615 — 56,  til  Raabelev,  Møllerød,  Arridslev 
og  Ovesholm,  var  Søn  af  nedennævnte  Christoffer  U.  og  blev  født 
20.  Avg.  1615  paa  Raabelev.  Efter  paa  Grund  af  Svagelighed  at 
være  bleven  optugtet  hjemme  kom  han  1629  paa  Sorø  Akademi, 
indtil  han  1633  med  sin  Broder  Ebbe  rejste  udenlands  til  Hol- 
land, hvor  de  studerede  i  Leiden,  og  til  Frankrig,  hvor  de  navn- 
lig gjorde  et  længere  Ophold  i  Poitiers.  Efter  sin  Hjemkomst 
tjente  han  fra  1635 — 3^  som  Hofjunker,  blev  1639  Komet  og  1640 
Lieutenant  ved  det  hal  landske  Kompagni.  Under  den  paafølgende 
Krig  laa  han  en  Tid  som  Kommandant  i  Laholm  til  dens  Over- 
givelse mod  den  faatallige  Besætnings  fri  Afmarche  og  tjente  der- 
efter med  et  af  ham  selv  hvervet  Kompagni.  1647  blev  han  Rit- 
mester ved  et  af  Adelens  Kompagnier  i  Sjælland.  Endelig  fik  han 
1649  Helsingborg  Slot  i  Forlening,    men    ombyttede    det   alt  Aaret 

efter  med  Lyse  Kloster  i  Norge,  som  han  beholdt  til  sin  Død 
af  Smaakopper,  9.  Avg..  1656,  paa  Tersløsegaard.  Kort  før  sin  Død 
var  han  bleven  beskikket  til  Landkommissær  i  Skaane.  Tersløse- 
gaard samt  Næsbyholm  og  det  halve  Bratskov  havde  han  faaet 
med  sin  i.  Hustru  Margrethe  Ottesdatter  Brahe  (gift  31.  Marts  1639 
i  Kjøbenhavn).  Efter  hendes  Død,  13.  Sept.  1648,  ægtede  han 
I.  Juli  1655  Margrethe  Iversdatter  Krabbe  (f.  22.  Marts  1640  f  11.  Juli 
1 7 16),  der  siden  fik  Erik  Rosenkrantz  til  Rosenholm  (XIV,  198). 

H.  E.  Brochmand,  Ligpræd.  over  B.  U.     Kbhvn.   1657.  Thiset, 

Ulfeldt,  Christian,  1637 — 88  (?),  Søn  af  Rigshofmesteren  Corfits 
U.  og  Leonora  Christina,  blev  født  i  Kjøbenhavn  5.  Dec.  1637  og 
opdroges  hjemme  hos  Forældrene;  allerede  1640  forlenedes  han 
som  Christian  IV's  Dattersøn  med  St.  Hans  og  Munkeliv  Klostre 
i  Norge.  Ved  Forældrenes  Flugt  fra  Danmark  165 1  fulgte  han, 
der  kort  efter  mistede  sine  Len,  med  dem  til  Holland,  kom  vist- 
nok i  Efteraaret  der  fra  til  dem  i  Stralsund  og  opholdt  sig  der 
nogle  Aar,  efter  at  de  havde  taget  Ophold  i  Stockholm.  Hertil 
kom  han  dog  ogsaa  i  Sommeren  1654,  tiltraadte  derefter  en  læn- 
gere Udenlandsrejse  med  Ophold  bl.  a.  i  England  og  Frankrig, 
men  traf  atter  Faderen  foran  Frederiksodde  i  Efteraaret  1657.  Un- 
der Fredsunderhandlingerne  1658  var  det  ham,  som  for  Faderen 
besørgede  Flytningen  af  Jørgen  Seefeldts  Bibliothek  fra  Ringsted  til 
Bavelse  (XV,  469).  Han  har  saa  været  nogen  Tid  hos  Forældrene 
i  Malmø,  men  rejste  bort  der  fra.  Allerede  166 1  har  han  taget 
Tjeneste  som  Kammerjunker  hos  Dronning  Christina  under  hendes 
Besøg  i  Norden  og  maa  være  gaaet  over  til  Katholicismen ;  der  var 
endog  Tale  om,  at  han  skulde  blive  katholsk  Præst.  S.  A.  har  han 
dog  været  i  England,  besøgte  derpaa  Forældrene  under  deres  Op- 
hold paa  Ellensborg  i  Fyn  i  Begyndelsen  af  1662,  men  rejste 
snart  efter  til  Paris.  Her  fra  kom  han  først  til  Holland  og  tog 
siden  til  Forældrene  i  Bhigge.  Hans  Ophold  her  blev  skæbne- 
svangert baade  for  ham  selv  og  for  dem,  i  det  han  i  Nov.  1662 
paa  aaben  Gade  myrdede  deres  Plageaand  fra  Hammershus,  Gene- 
ralmajor Adolph  Fuchs  (V,  483).  Det  lykkedes  ham  at  undslippe, 
og  i  Dec.  var  han  i  Liége.  I  1663  var  han  ved  Dronning  Chri- 
stinas Hof  i  Rom,  vel  anskreven  hos  hende  og  hos  Kardinal  Fran- 
cesco Barberini.  Da  han  erfarede,  at  Faderen  var  flygtet  til 
Basel,  rejste  han  imidlertid  sammen  med  sine  Brødre  til  ham  der, 
men    forlod    ham    paa   hans  Opfordring    for   at    forebygge,    at    de 

skulde  blive  kjendte;  saaledes  var  han  ikke  tilstede  ved  hans  Død 
i  Febr.  1664.  Men  paa  Efterretningen  om  denne  ilede  han  tilbage 
fra  Lausanne,  hvor  han  havde  boet,  og  opnaaede  at  faa  hans  Lig 
udleveret  og  begravet.  Vi  vide  intet  bestemt  om  hans  paafølgende 
Skæbne,  undtagen  at  han  vii*kede  for  Otto  Sperlings  Frigivelse 
(XVI,  216),  før  vi  se,  at  han  1669  i  alt  Fald  atter  var  i  Rom  hos 
Christina.  Ved  hendes  Bistand  fik  han  s.  A.  et  Kanonikat  ved 
Domkapitlet  i  Eichstått  i  Bajem;  han  var  ogsaa  Kannik  ved  Kir- 
ken St.  Laurentio  in  Damaso  i  Italien,  og  her  blev  han  begravet. 
Rimeligvis  er  han  død  1688  og  muligvis  for  sin  egen  Haand. 

Birket  Smith,  Leonora  Christinas  Hist.  I — II.  /.  A,  Fridericia. 

Ulfeldt,  Christoffer,  — 1653,  Rigsraad,  Søn  af  Knud  Ebbe- 
sen U.  til  Svendstrup  og  Beate  Huitfeldt.  I  Sept.  1605  blev  han  gift 
med  Maren  Ovesdatter  Urup,  var  Fændrik  ved  den  skaanske  Fanes 
Rostjeneste  1609  og  deltog  i  Kalmarkrigen.  1612 — 18  var  han  for- 
lenet med  Heinekirke,  1618— 19  med  Frosteherred,  fik  derpaa 
Gulland.  I  Juli  1625  blev  han  Rigsraad  og  Krigskommissær  i 
Skaane,  erholdt  saa  Laholm  Len,  ombyttede  dette  1627  med  Trane- 
kjær og  dette  igjen  1629  med  Helsingborg.  1627  blev  han  Gene- 
ralkommissær paa  Fyn  og  Langeland;  s.  A.  i  Juni  kaldtes  han  til 
Christian  IV  i  Lauenborg.  Umiddelbart  efter  at  være  bleven  Rid- 
der af  Elefanten  1633  sendtes  han  til  det  paatænkte  store  Freds- 
møde  i  Breslau,  men  kom  ktm  til  Frankfurt  a.  d.  Oder  og  maatte 
vende  tilbage  med  uforrettet  Sag.  1637  og  1641  var  han  til  Herre- 
dage i  Bergen.  Ved  Svenskekrigens  Udbrud  1643  fik  han  sammen 
med  Tage  Thott  den  højeste  Inspektion  i  Skaane,  men  forlod  1644 
Helsingborg  uden  at  efterlade  nogen  Besætning,  saa  at  Staden 
kort  efter  maatte  overgive  sig  til  Fjenden;  selv  tog  han  Ophold 
paa  Malmøhus  eller  i  Christiansstad.  I  Okt.  1645  modtog  han  de 
skaanske  Fæstninger  tilbage  af  Svenskerne,  det  følgende  Aar  var 
han  til  Grænsebesigtigelse  mellem  Skaane  og  Halland,  1649  over- 
lod han  Helsingborg  Len  til  sin  Søn  Bjørn  U.  Han  ejede,  for- 
uden Svendstrup,  Raabelev,  som  han  kjøbte  1616,  og  hvor  han 
opførte  en  ny  Hovedbygning  1637,  Møllerød,  Haneskov,  Ugerup  og 
Vandkive  i  Skaane.    24.  Okt.  1653  blev  han  begravet  i  Helsingborg. 

Ljunggren,  Skanska  Herregårdar  II:  Svenstorp,  V:  Råbbeldf. 

yi  A.  Fridericia, 

Ulfeldt,    Corfits,     — 1563,    til  KogsbøUe,   var   Søn   af  Knud 
Ebbesen  U.  til  Kogsbølle  (nu  Holckenhavn)  og  Anne  Hardenberg.   Alt 

fra  Barndommen  var  han  sikkert  bestemt  for  den  gejstlige  Stand, 
thi  før  han  var  voxen,  fik  han  et  Kannikedømme  i  Roskilde  Dom- 
kirke af  sin  Moders  Søskendebarn  Bispen  Joachim  Rønnov,  hvad 
der  synes  at  have  sat  en  Del  ondt  Blod  i  Datidens  gejstlige  Ver- 
den. Men  ved  Reformationens  Indførelse  tabte  Kirkens  Embeder 
deres  Tiltrækning  i  Adelens  Øjne;  ogsaa  C.  U.  traadte  tilbage,  dog 
kun  halvt,  og  til  sin  Dødsdag  forblev  han  ugift.  Efter  at  være 
indtraadt  i  den  civile  Statsstyrelse  som  Sekretær  i  Kancelliet, 
forlenedes  han  1546  med  Thyholm  Provsti  og  Hvidbjærggaard 
ligesom  han  havde  beholdt  sit  Kannikedømme.  Aaret  efter  havde 
han  den  Ærgrelse  som  Forlover  for  c  onde »  Jep  Tordsen  Sparre 
(XVI,  302)  at  maatte  indbetale  400  Jokimsdalere  til  Kongen,  da 
Jep  naturligvis  havde  brudt  sine  Forpligtelser;  men  han  kunde 
bære  dette  Tab.  Paa  det  store  Brudetog  til  Sachsen  1548  red 
han  med  ikke  mindre  end  7  Heste.  Han  stod  i  stor  Gunst  hos 
Christian  IH,  der  yderligere  forlenede  ham  1550  med  Sørup  i  Laa- 
land  og  1552  med  Vor  Frue  Kloster  i  Roskilde;  denne  Gunst  var 
vel  fortjent,  thi  han  var  en  sjælden  retsindig,  omgængelig  og  mild 
Mand,  hvis  gode  Hjærte  kom  Menigmand  til  bedste,  særlig  efter 
at  han  havde  overtaget  en  øverste  Sekretærs  indflydelsesrige  Stilhng. 
Ofte  ledsagede  han  Kongehusets  Medlemmer  paa  Rejser  i  Ind-  og 
Udland  og  ligeledes  de  sachsiske  Herskaber,  naar  de  kom  her  til 
Riget.  Tronskiftet  rokkede  ikke  hans  Stilling,  tvært  imod,  han 
fik  nu  endog  Sæde  i  Rigens  Raad,  og  dog  havde  han  været  en 
af  dem,  der  undslog  sig  for  at  modtage  den  dem  af  Kongen  ved 
Kroningen  tilbudte  Ridderværdighed.  Om  hans  Afslag  skyldtes  et 
udpræget  protestantisk  Sindelag,  er  ikke  godt  at  sige,  ridderlige 
Færdigheder  savnede  han  i  hvert  Fald  ikke,  thi  ved  Kroningen 
var  han  tilsagt  til  at  « rende  og  turnere*  med  6  Heste,  ej  heller 
laa  der  nogen  gjensidig  Uvillie  mellem  Kongen  og  ham  bag  Af- 
slaget. Just  ved  denne  Tid  afstod  han  nemlig,  sikkert  paa  Kon- 
gens Ønske,  sit  Kannikedømme  til  Kongens  Livlæge  Jakob  Bor- 
ding, men  til  Gjengjæld  fik  han  et  andet  Præbende,  St.  Laurentii 
Kapel,  og  da  han,  forøvrigt  i  Kongens  Nærværelse,  havde  kjøbt 
Selsø  Hovedgaard  af  Hans  Barby,  gav  Kongen  ham  Eskildsø  i 
Isefjorden,  først  som  Len  og  strax  efter  i  Magelæg.  1561  skjæn- 
kede  Kongen  ham  Graabrødreklosteret  i  Roskilde,  og  endelig  fik 
han  1562  Tilladelse  til  at  indløse  Pantelenet  Hundslund  Kloster  fra 
Panthaveren  for  3500  Jokimsdalere  og  3000  rhinske  Gylden. 

Ved  Nytaarstid  1563  sendtes  C.  U.  og  Jacob  Brockenhuus  (III, 

I  II),  i  Gesandtskab  til  Stockholm,  bl.  a.  for  at  bevæge  den  svenske 
Konge  til  at  frafalde  Brugen  af  det  danske  og  norske  Vaaben, 
men  Gesandtskabet  gjorde  under  det  spændte  Forhold  i  sine  Føl- 
ger snarest  ondt  værre.  Paa  Hjemvejen  fra  denne  Rejse  blev 
C.  U.,  som  det  synes,  pludselig  syg  og  døde  12.  Marts  1563  paa 
Hillerødsholm.  Hans  pragtfulde  Jordefærd  i  Vor  Frue  Kirke  i 
Kjøbenhavn,  da  Kongen  gik  næst  Kisten,  som  bares  af  26  Herre- 
mænd, var  et  talende  Udtryk  for  den  Agtelse  og  Anseelse,  han 
havde  haft,  og  for  den  almindelige  Sorg  over  hans  uventede  Død. 
H.  Rordam,  Kbhvns  Universitets  Hist.  1537— 162 1  II,  400  ff.  Thiset, 

Ulfeldt,  Corfits,  — 1614,  til  Bavelse,  som  var  hans  Moders, 
Anne  Flemmings  fædrene  Gaard.  Faderen  var  nedennævnte  Jacob 
U.  (t  1593)-  C.  U.  tjente  i  Aarene  1591 — 94  som  HoQunker,  fik 
1597  Korsør  Slot  i  Forlening,  men  ombyttede  1605  dette  Len  med 
Rugaard,  som  han  beholdt  til  sin  Død.  Det  er  antagelig  ham, 
der  1598  befandt  sig  i  Kongens  Følge  paa  Sørejsen  til  Baahus,  men 
Sivert  Grubbe  nævner  ham  kun  ved  et  Øgenavn,  Fistrump  U. 
15.  Febr.  1596  gjorde  Prinsen  hans  Bryllup  med  Else  Lauridsdatter 
Brockenhuus,  der  tilførte  ham  en  Søsterlod  i  Egeskov.  Hende  har 
man,  dog  med  urette,  tillagt  forskjellige  litterære  Arbejder,  et  Rim 
om  de  danske  Konger,  Vaabenbeskrivelser  fra  Roskilde,  Ringsted 
og  Sorø  Kirker.  Efter  hendes  tidlige  Død  ægtede  C.  U.  23.  Okt. 
1603  Regitze  Nielsdatter  Parsberg  (f.  25.  Febr.  1581),  der  endnu 
levede  1625.     Selv  døde  han  23.  Marts  1614.  TMseL 

Ulfeldt,  Corfits,  — 1644,  Søofficer,  mistede  i  sin  tidlige  Ung- 
dom 1616  sin  Fader,  nedennævnte  Rigsadmiral  Mogens  U.,  og  da 
Moderen  alt  i  Faderens  Levetid  holdtes  indespærret  paa  Selsø, 
blev  de  4  Børns  Opdragelse  og  Uddannelse,  som  det  synes,  i  høj 
Grad  forsømt.  I  et  skarpt  Brev  1624  til  C.  U.  og  hans  2  Brødre 
paatalte  Kongen,  at  de  alle  3  drev  deres  Ungdomstid  hen  i  Hjem- 
met, og  befalede  dem  at  drage  ud  og  forsøge  sig  i  fremmede 
Lande.  Brødrene  svarede  med  en  Ansøgning  om  Tilladelse  til  at 
sælge  deres  fædrene  Gaard  Selsø,  sagtens  til  Dækning  af  Rejse- 
udgifterne, og  vel  af  samme  Grund  maatte  C.  U.  senere,  1631,  sælge 
en  anden  Hovedgaard  Bonderup  og  1633  pantsætte  sine  mødrene 
Gaarde  Tvis  og  Krogsdal.  Sidstnævnte  Aar  fik  han  Bestalling 
som  Skibschef  og  synes  først  da  at  være  kommen  paa  sin  rette 
Hylde.     Af  hans  følgende  Udkommandoer  maa  fremhæves,  at  han 

1637 — 38  konvoierede  Hvalfangerskibene  til  Spitzbergen,  hvor  en 
Bugt  efter  ham  længe  bar  Navnet  Ulfeldts  Bay;  men  ellers  havde 
han  her  den  Tort,  at  2  for  ulovligt  Fiskeri  opbragte  hollandske 
Skibe  befriedes  af  deres  Landsmænd,  ja  Hollænderne  tillod  sig 
endda  efter  hans  Hjemkomst  at  anklage  ham  for  Admiralitetsretten, 
der  dog  ganske  frifandt  ham.  1640  førte  han  et  Gesandtskab  til 
England  og  led  paa  denne  Rejse  meget  af  Storm  og  anden  Modgang. 
I  Slaget  paa  Kolberger- Heide  1644  førte  han  Skibet  «3  Kroner* , 
men  i  det  paafølgende  Slag  under  Laaland  13.  Okt.  s.  A.  var  han 
Schoutbynacht  og  Chef  for  cStormam».  Dette  Skib  kom  under 
Slaget  paa  Grund  og  blev  efter  et  tappert  Forsvar,  under  hvilket 
C.  U.  fandt  Heltedøden,  taget  af  de  svenske.  Hans  Hustru  Else 
Andersdatter  Thott  til  Skovsgaard,  der  vistnok  var  meget  ældre 
end  han,  havde  først  været  gift  med  den  bekjendte  Søhane  Hans 
Lindenov  (X,  317).  Hun  overlevede  ogsaa  C.  U.,  men  døde  før  1652. 
Lind,  Kristian  IV  og  hans  Mænd  paa  Bremerholm  S.  280  f.  Thiset 

Ulfeldt,  Corfits,  1606 — 64,  Rigshoftnester,  var  en  yngre  Søn 
af  den  ndfr.  nævnte  Rigskansler  Jakob  U.  og  Birgitte  Brockenhuus 
og  blev  født  10.  Juli  1606  paa  Hagenskov.  Han  blev  sat  i  Her- 
lufsholms Skole  indtil  1617  og  rejste  derpaa  udenlands;  han  opholdt 
sig  i  Frankrig,  Schweits  og  Tyskland  og  studerede  1628 — 29  i 
Padua.  Hjemkommen  blev  han  Hofjunker  hos  Christian  IV  og 
1630  dennes  Kammerjunker.  S.  A.  trolovedes  han  med  Kongens 
og  Kirstine  Munks  Datter  Leonora  Christina  (X,  210),  men  da 
hun  kun  var  9  Aar  gammel,  kunde  der  jo  foreløbig  ikke  være 
Tale  om  Bryllup.  1632  forlod  han  ogsaa  Hoffet  og  blev  Lensmand 
paa  Baahus  indtil  1634,  da  han  fik  Møen  i  Stedet.  S.  A.  blev 
han  Ridder  af  Elefanten.  1635  skal  han  have  foretaget  en  Rejse 
til  Paris  for  at  helbredes  for  en  Benskade;  han  fik  dog  senere  ofte 
Tilbagefald,  og  hans  Helbred  blev  aldrig  stærkt.  I  Foraaret  1636 
blev  han  Medlem  af  Rigsraadet,  og  9.  Okt  s.  A.  fejredes  hans 
Bryllup  paa  Kjøbenhavns  Slot.  I  April  1637  blev  han  Statholder 
i  Kjøbenhavn.     Hans  Magtperiode  var  begyndt. 

Hverken  Portrætter  eller  Samtidens  Omtale  give  Grund  til  at 
betegne  ham  som  en  særlig  smuk  Mand.  Men  over  hans  høje  og 
brede  Skikkelse  og  over  hans  Ansigt  med  de  i  hans  gode  Dage 
paa  en  Gang  faste  og  ironiske  Træk  var  der  noget  i  høj  Grad 
bydende  og  myndigt;  endnu  mere  betog  han  dog  ved  sin  Elegance 
i  Dragt  og  ved  sin  fuldt  ud  fornemme  Optræden.     Der  laa  ogsaa 

bag  denne  betydelige  naturlige  Evner,  især  en  livlig  Intelligens  og 
et  spillende  Vid,  forenet  med  stor  Verdenskundskab  og  omfattende 
Dannelse.  Sikkert  var  dog  hans  Aandfuldhed  stærkere  udviklet 
end  hans  Dømmekraft,  og  aldrig  kom  hans  Statsmandsdygtighed 
og  hans  Evne  til  at  værdsætte  en  Situation  eller  til  at  gjennem- 
skue  Styrken  og  Hensigterne  hos  hans  Fjender  til  at  naa  i  Højde 
med  hans  Talent  til  al  gjøre  Indtryk  i  personlig  Omgang.  Kun 
faa  Gange  i  sit  Liv  skjønnede  han  fuldt  ud  rigtig  om  Maal  og 
om  Midler;  i  de  Tilfælde  kunde  han  da  ogsaa  ret  brat  svinge 
bort  fra  tidligere  Standpunkter.  Han  havde  saa  meget  lettere  her- 
ved, som  hans  Natiu*  var  Uroen,  endda  noget  af  Spillerens  feber- 
agtige Uro.  Denne  Uro  hang  sammen  med  hans  hede  Ærgjerrig- 
hed  og  med  hans  brændende  Attraa  efter  at  vinde  Rigdomme, 
Egenskaber,  der  kom  til  i  Modgang  at  berøve  hans  Stolthed  dens 
Værdighed  og  til  altid  at  gjøre  ham  kun  lidet  nøjeregnende  i 
Valget  af  Midler  til  at  naa  sine    Hensigter. 

Lykken  havde  tilsmilet  den  3oaarige  Mand.  Han  var  bleven 
Kongens  Svigersøn,  og  Magt  og  Embeder  vare  tilfaldne  ham.  Vel 
laa  der  en  Sky  over  Horisonten  paa  Grund  af  Christian  IV 's  Strid 
med  Kirstine  Munk;  men  foreløbig  satte  det  dog  intet  Skel  mel- 
lem Kongen  og  de  Mænd,  han  gav  sine  Døtre.  Blot  Rigdom 
manglede  ham;  kun  lidet  havde  han  arvet  fra  sin  Fader,  mange 
Penge  havde  han  brugt  paa  sine  Rejser,  og  meget  kostede  det 
ham  ogsaa  at  indrette  Husholdningen  i  Kjøbenhavn  og  især  at 
kjøbe  og  udstyre  sin  Gaard  dér  (ved  det  nuværende  Graabrødre- 
torv).  Haardt  tyngede  derfor  Kreditorers  Fordringer  paa  ham  i 
hans  Ægteskabs  første  Aar.  Men  han  havde  dog  nu  faaet  Midler 
til  at  bøde  noget  derpaa.  Møen  som  afgiftsfrit  Len  og  tilmed  en 
aarlig  Lønning  som  Statholder;  1640  fik  desuden  hans  spæde  Søn 
Christian  St.  Hans  og  Munkeliv  Klostre  i  Norge  og  1641  han  selv 
Hørsholm  paa  Afgift. 

Hans  Embede  var  stort  og  omfattende.  Næsten  kun  i  Rang 
og  i  Navn  var  det  forskjelligt  fra  det  ubesatte  Rigshofmesterembede. 
Han  var  Rentemesterens  foresatte  og  havde  derved  en  Hovedpart 
i  Styrelsen  af  Hoffets  og  Statens  Finanser,  han  havde  et  Overtilsyn 
med  Kjøbenhavns  Øvrighed  og  tillige  en  væsentlig  Del  i  Ledelsen 
af  den  udenrigske  Politik.  Selv  skikkedes  han  ogsaa  i  disse  Aar 
nogle  Gange  som  Sendebud  til  udenlandske  Hoffer,  fiaade  1640 
og  1642  var  han  saaledes  i  England  for  at  mægle  mellem  Karl  I 
og   hans  Parlament    uden    dog    at    udrette   noget.     Ikke    heldigere 

var  hans  Sendelse  1641  til  Kejser  Ferdinand  III  i  Regensburg  for 
at  virke  for  Christian  IV's  Fredsmægling  og  for  Kongens  særlige 
Interesser  i  Nordtyskland;  ham  personlig  havde  den  imidlertid  ind- 
bragt Udnævnelsen  til  tysk  Rigsgreve. 

Men  langt  vigtigere  for  Bedømmelsen  af  hans  Færd  i  disse 
Aar  er  hele  hans  politiske  Holdning.  Da  Christian  IV  bortgiftede 
sine  Døtre  til  Adelsmænd  og  gav  de  fleste  af  disse  store  Stillinger, 
har  det  sikkert  været  hans  Tanke  derved  at  skabe  sig  en  Kreds, 
til  hvilken  han  kunde  støtte  sig  og  Kongemagten  over  for  Resten 
af  Rigsraademe.  For  C.  U.s  Vedkommende  regnede  han  ogsaa 
foreløbig  rigtig.  Det  er  næppe  for  dristigt  at  sige,  at  Statholderen 
har  haft  til  Ledestjæme  for  sin  Politik  at  slutte  sig  nøje  til  Kon- 
gen og  underordne  sig  hans  Vilje  og  Ønsker  for  derigjennem  at 
vinde  yderligere  frem  i  hans  Gunst  og  i  Magt.  Ved  vigtige  Lej- 
ligheder skilte  han  sig  fra  sine  Fæller  i  Rigsraadet,  afgav  paa 
Trods  af  den  hidtil  herskende  Sædvane  Særbetænkninger,  hvis 
Brod  ofte  var  rettet  mod  dem.  Han  støttede  saaledes  Kongen  i 
hans  Ønske  om  Troppehvervinger,  men  navnlig  fulgte  han  ham 
ivrig  eller  drev  ham  maaske  endda  frem  i  hans  Sundtoldpolitik; 
herved  kommer  han  til  at  dele  Ansvaret  med  Christian  IV  for  de 
ulykkelige  Følger,  denne  Politik  fik  for  Forholdet  til  Nederlandene 
og  Sverige.  Der  var  dem,  som  mente,  at  det  ikke  alene  var  po- 
litiske eller  fiskale  Betragtninger,  der  her  ledede  ham,  men  at  han 
ogsaa  drog  personlig  Fordel  deraf,  berigede  sig  selv  ved  Sund- 
tolden. Bevises  kan  denne  Beskyldning  ikke,  men  man  tør  ikke 
heller  helt  afvise  den,  saa  meget  mere  som  U.  i  disse  Aar  fra  at 
have  været  en  gjældbetynget  Mand  naaede  frem  til  at  lægge  Grun- 
den til  stor  Rigdom.  Sin  Formue  anbragte  han  nu  og  siden- 
fuldt  saa  meget  i  Kapitaler,  som  han  udlaante  paa  Rente,  som  i 
Jordegods.  Hvad  dette  angaar,  havde  han  sin  fædrene  Gaard 
Bavelse  paa  Sjælland,  som  han  dog  bortmageskiftede  mod  Mattrup; 
senere  erhvervede  han  Saltø,  ligeledes  paa  Sjælland,  ved  Kjøb  fra 
sin  Svoger  Valdemar  Christian  og  Torup  i  Skaane  ved  Kjøb  fra 
Jochum  Beck  (II,  20);  desuden  besad  han  Ejendomme  i  Norge  og 
Godser  i  Bøhmen. 

I.  April  1643  blev  hans  store  Dag.  Den  bragte  ham  Udnæv- 
nelsen til  Rigshofmester.  Fra  nu  af  var  han  Rigsraadets  fornemste 
Medlem,  Indehaver  af  det  højeste  Rigsembede,  Statens  Første- 
minister; han  kunde  optræde  med  langt  større  Myndighed  end 
hidtil,   og   han   havde  opnaaet  al  den  Gunst,    han   kunde  vente  af 

Kongen.  Øjensynlig  har  han  ogsaa  fra  da  af  følt  sig  langt  friere 
stillet  over  for  denne  end  hidtil.  Vel  forandrede  han  endnu  langt- 
fra i  det  store  og  hele  sin  Politik  i  de  afgjørende  Spørgsmaal;  det 
var  endda  ogsaa  nu,  at  han  i  Forhandlingerne  med  den  svenske 
Resident  indtog  en  stedse  mere  udfordrende  Holdning  og  slog  paa 
Kaarden  uden  lige  saa  lidt  som  Kongen  at  lytte  til  Residenten 
Peder  Vibes  Advarsler  fra  Stockholm  eller  i  det  hele  at  være  klar 
over  den  truende  Fare.  Men  han  gik  dog  mere  sammen  med 
Rigsraadet  imod  Kongen  ved  forskjellige  Lejligheder,  og  han  an- 
massede sig  navnlig  i  den  indre  Styrelse  en  større  Magt,  end  tid- 
ligere Rigshofmestre  havde  besiddet.  Han  gav  Ordrer  paa  egen 
Haand  uden  Kongens  Samtykke,  og  han  søgte  at  optræde  som  en 
Slags  ansvarlig  Minister  ved  at  forlange,  at  hans  Underskrift  paa 
Pengeanvisninger  skulde  ledsage  Kongens;  han  var  tilmed  uforsig- 
tig nok  til  at  lade  dette  gaa  ud  over  Vibeke  Kruse  (IX,  569). 
Og  sandsynligt  er  det  ogsaa,  at  han  allerede  nu  begyndte  at  mis- 
bruge sit  Herredømme  over  Leverancerne,  især  til  Flaaden  og 
Holmen,  ved  at  begunstige  visse  store  Handelsmænd,  lade  dem 
faa  deres  Varer  for  dyrt  betalte  og  se  igjennem  Fingre  med  lurigtige 
Ydelser;  højst  rimeligt  er,  at  han  ikke  har  gjort  det  uden  selv  at 
drage  Pengefordel  deraf 

Da  kom  Krigen  1643.  ^^^  viste,  at  den  udenrigske  Politik 
havde  været  uheldig  ledet,  og  den  kom  til  at  aabenbare  Mangler 
ved  Flaadens  Tilstand.  Mistanke  begyndte  at  ulme  mod  Rigs- 
hofmesteren, og  da  saa  Pros  Munds  Eskadre  i  Okt.  1644  havde 
lidt  det  store  Nederlag,  vendte  ogsaa  Kongens  Harme  sig  mod  U., 
hvem  han  gjorde  ansvarlig  for  Eskadrens  slette  Udrustning,  og 
hvem  han  bebrejdede  hele  den  Myndighed,  han  havde  tiltaget  sig. 
Det  blev  det  første  vitterlige  Brud  mellem  Kongen  og  hans  Sviger- 
søn. Denne  trak  sig  i  Nov.  tilbage  fra  Hoflfet  og  Statstjenesten 
og  rasede  mod  Fjender  og  Bagtalere.  Men  Christian  IV  vovede 
ikke  at  tage  Kampen  op,  og  U.  overtog  derfor  allerede  inden 
Maanedens  Udgang  paa  ny  Udførelsen  af  sine  Forretninger.  Dog 
blev  Forholdet  mellem  dem  siden  da  aldrig  det  gamle. 

Krigens  Gang  havde  imidlertid  bevirket  en  Forandring  i  hans 
Anskuelser  om  den  rette  Politik  over  for  Udlandet.  Fra  Avg, 
1644  begyndte  et  Omslag  i  hans  Holdning  over  for  Nederlandene; 
i  Samtaler  med  Generalstatemes  Gesandter  fremstillede  han  sig  fra 
nu  af  som  Talsmanden  for  en  nederlandsk  venlig  Politik;  ogsaa  til 
Frankrigs  Alliance  bejlede  han  kort  efter.     Alt  dette  kom  dog  nu 

for  sent,  og  Fredsunderhandlingerne  maatte  optages  under  de  ugun- 
stigste Kaar.  Fra  Febr.  1645  var  han  Hovedet  for  de  danske  be- 
fuldmægtigede, der  skulde  føre  disse  Underhandlinger  i  Brømsebro. 
Her  var  hans  og  'hans  Fællers  Handlemaade  ganske  vist  ikke  fri 
for  Fejlgreb,  men  i  det  store  og  hele  har  der  næppe  været  syn- 
derlig mere  at  opnaa  end  den  Fred  med  Sverige  og  den  Overens- 
komst med  Nederlandene,  der  i  Avg.  maatte  sluttes  henholdsvis  i 
Brømsebro  og  i  Christianopel.  Christian  IV  saa  det  dog  ander- 
ledes; i  sin  Sorg  lagde  han  Ansvaret  for  de  lidte  Ydmygelser  over 
paa  U.  Forholdet  imellem  dem  var  nu  ogsaa  saa  spændt,  at  U. 
imder  Henvisning  til  sin  Svagelighed  androg  om  sin  Afsked;  ved 
andres  Mægling  opnaaedes  imidlertid  paa  ny  en  Forsoning.  Hur- 
tig kom  dog  nye  Rivninger,  baade  om  Finansforholdene  og  navn- 
lig om  Kirstine  Munk  (XI,  529).  Den  Sky,  der  saa  længe  havde 
hvilet  over  Horisonten,  var  nu  for  Alvor  trukket  op.  Men  støttet 
af  Svogrene  tvang  U.  Kongen  til  Eftergivenhed.  Under  denne 
Strid  havde  han  en  Tid  holdt  sig  tilbage  fra  Hoffet  og  fra  Del- 
tagelse i  Rigsraadets  Møder;  efter  sin  Sejr  tog  han  paa  ny  sit 
Arbejde  op. 

Han  havde  ogsaa  nu  fattet  en  stor  politisk  Plan,  den  værdi- 
fiildeste,  som  i  det  hele  er  knyttet  til  hans  Navn.  Det  var  An- 
tydningerne fra  1644,  som  han  vilde  føre  videre,  i  det  han  sig- 
tede til  Tilvejebringelsen  af  et  Venskabs-  og  Forbundsforhold  til 
Nederlandene  og  til  Frankrig  for  derved  i  Fremtiden  at  sikre  Dan- 
mark mod  nye  Angreb  fra  Sverige.  Det  blev  ogsaa  U.  selv,  hvem 
det  efter  hans  Ønske  overdroges  at  virke  for  den  ny  Politik  som 
Gesandt  til  de  nævnte  Stater.  I  Juni  1646  tiltraadte  han  Rejsen, 
der  først  gik  til  Holland.  Her  modtoges  han  og  hans  Hustru,  der 
fulgte  ham,  med  stor  Opmærksomhed,  men  Forhandlingerne  bleve 
overordentlig  langvarige  og  brydsomme,  og  det  Resultat,  de  førte 
til,  langt  mindre  end  ønsket  Om  end  Grunden  var  lagt  til  en 
virkelig  Tilnærmelse,  blev  intet  Forbund  sluttet;  hvad  U.  opnaaede, 
og  det  først  i  Febr.  1647,  var  kun  en  Overenskomst  om  Told- 
afgifterne i  Norge  og  om  Erstatning  for  den  Sundtold,  nederlandske 
Skippere  ikke  havde  betalt  i  Krigsaaret  1645.  En  anden  Tanke 
var  dog  tillige  kommet  op,  som  senere  kom  til  at  spille  en  stor 
Rolle;  vi  vide  ikke,  om  den  oprindelig  skyldtes  U.  eller  neder- 
landske Kjøbmænd;  i  alt  Fald  blev  den  grebet  af  ham  med  Iver. 
Den  drejede  sig  om  Afløsningen  af  nederlandske  Skibes  og  Varers 
Sundtold  med  en  af  Generalstateme  aarlig  betalt  Pengesum;    men 

da  U.  anbefalede  den  i  et  Brev  til  Christian  IV,  afviste  denne  den 
med  den  største  Hanne.  Med  delvis  uforrettet  Sag  maatte  U.  saa- 
ledes  forlade  Nederlandene,  og  i  Marts  1647  begav  han  sig  til 
Frankrig.  Ogsaa  her  modtoges  han  og  Leonora  Christina  med 
den  største  Respekt,  men  Resultatet  blev  endnu  ringere.  Over 
Holland  vendte  han  saa  tilbage  til  Danmark,  hvor  han  ankom 
i  Juli. 

Vigtige  Forandringer  vare  imidlertid  foregaaede  under  hans 
Fraværelse.  Et  nyt  alvorligt  Brud  var  indtraadt  mellem  Kongen 
og  Kirstine  Munk,  der  var  blevet  arresteret  paa  Boller,  Kongen 
havde  dernæst  tildelt  Hannibal  Sehested  en  Myndighed  som  Stat- 
holder i  Norge,  der  var  til  Skade  for  Rigshofmesterens  Magt  (XV, 
499),  og  han  var  endelig  blevet  i  høj  Grad  forbitret  paa  U.  for 
hans  Ambassades  Langsomhed  og  de  mange  Penge,  han  havde 
forbrugt  paa  den,  og  havde  i  det  hele  fornyet  sin  Mistænksomhed 
mod  hans  Embedsførelse-,  Vibeke  Kruse  og  hendes  Børn  pustede 
til  Ilden.  Da  U.  nu  kom  hjem,  selv  harmfuld  over  alt  dette,  paa- 
fulgte der  et  Sammenstød  mellem  ham  og  Kongen,  der  var  langt 
skarpere  end  tidligere.  I  Okt.  fordrede  U.  Gjenindsættelse  i  hele 
sin  Myndighed  og  krævede,  hvis  dette  ikke  maatte  blive  ham  til- 
staaet,  sin  Afsked.  De  almindelige  politiske  Forhold  kom  til  at 
give  ham  og  hans  nærmeste  Sejr,  og  det  baade  over  Hannibal 
Sehested  og  over  Kongen.  I  Nov.  maatte  denne  gaa  ind  paa  at 
begrænse  Sehesteds  Myndighed  i  Norge,  give  Kirstine  Munk  hen- 
des Frihed  tilbage  og  gjenindsætte  U.  i  hans  fulde  Magt;  tillige 
fik  han  en  Generalkvittering  for  hele  sin  Forvaltning  med  Kongens 
Bevidnelse  af  hans  Ærlighed  og  Trofasthed  i  denne.  De  nærmest 
følgende  Maaneder  bleve  ogsaa  hans  mægtigste  Tid,  og  han  udnyt- 
tede dem  paa  den  hensynsløseste  Maade.  Hørsholm  Len  fik  han 
afgiftsfrit  for  sin  og  sin  Hustrus  Levetid;  for  sine  Klienter  imellem 
de  store  Kjøbmænd  og  Leverandører  udvirkede  han  den  ene  store 
Gunstbevisning  efter  den  anden,  og  vistnok  i  højere  Grad  end 
tidligere  udfærdigede  han  Anvisninger  paa  Statskassen  uden  Kon- 
gens Ordre.     Men  28.  Febr.  1648  laa  Christian  IV  Lig. 

Foreløbig  syntes  den  ved  Dødsfaldet  indtraadte  Tronledighed 
at  skulle  betyde  U.s  yderligere  Magtfylde.  Da  Rigsraadet  ikke  var 
samlet,  optraadte  han  som  den  midlertidige  Regent,  afsluttede  paa 
egen  Haand  Handelskontrakter  med  sine  Venner  og  lod  sin  og 
sin  Slægts  Hævnlyst  gaa  ud  over  Vibeke  Kruse;  navnlig  laa  det 
ham  dog  paa  Hjærte  —  og   heri  fik  han  endda  en  Forbundsfælle 

i  Hannibal  Sehested  —  at  opnaa  en  formel  Anerkjendelse  af  Kir- 
stine Munks  Børns  ægte  Fødsel,  der  kunde  berettige  til  en  Sær- 
stilling for  dem  og  derved  for  ham  selv  og  hans  Svogre  og  tillige 
til  Arv  for  dem  af  Christian  IV's  Efterladenskaber.  Men  da  Rigs- 
raadet  og  snart  efter  Stændernes  befuldmægtigede  samledes  til 
Kongevalg,  fandt  hans  og  hele  Svogerpartiets  Magtstræb  en  stærk 
Modstand  hos  Raadets  Flertal  og  hos  Adelen.  Vel  gik  Raadet 
ind  paa  at  anerkjende  Kongebørnenes  ægte  Fødsel,  men  knyttede 
hertil  Udtryk,  der  udelukkede  deres  Arveret.  Dette  Kompromis 
bevirkede,  at  U.,  Hannibal  Sehested  og  Hans  Lindenov  (X,  319), 
der  en  Tid  under  den  stærke  Spænding  havde  afholdt  sig  fra  Del- 
tagelse i  Raadsroødeme,  atter  indfandt  sig  dér,  men  med  den 
ubetingede  Førsterangsstilling  var  det  dog  forbi  for  U.  Nu  fulgte 
Forhandlingerne  om  Frederik  III' s  Haandfæstning,  og  man  tør  sik- 
kert gaa  ud  fra,  at  han  har  været  mellem  dem,  der  have  arbejdet 
paa  at  stramme  Baandene  om  Kongens  Hænder.  Herved  blev 
Grunden  lagt  til  den  Spænding  mellem  U.  og  Frederik  III,  som 
snart  efter  skulde  faa  saa  skæbnesvangre  Følger.  Kongen  saa  i 
Rigshofmesteren  Repræsentanten  for  Højadelens  mest  yderliggaaende 
Fordringsfuldhed,  medens  U.  paa  sin  Side  ikke  var  til  Sinds  godvillig 
at  opgive  sin  Magt.  Den  Vaabenstilstand  mellem  de  to,  som 
fulgte  paa,  havde  kun  Udsigt  til  at  blive  kortvarig,  saa  meget 
mere  som  der  ogsaa  var  en  dyb  Skinsyge  mellem  Dronning  Sophie 
Amalie  og  Leonora  Christina. 

Under  Stilstanden  var  det  dog,  at  U.  —  for  sidste  Gang  som 
dansk  Statsmand  —  kom  til  at  udføre  en  vigtig  Gjeming.  I  Febr. 
1649  afgik  han  atter  som  overordentligt  Sendebud  til  Nederlandene, 
ogsaa  denne  Gang  ledsaget  af  sin  Hustru  og  tillige  af  et  stort 
Følge.  Atter  nu  bleve  Forhandlingerne  vanskelige  og  langvarige, 
men  de  kronedes  med  Resultat;  i  Sept,  undertegnedes  baade  et 
Forsvarsforbund  mellem  Danmark  og  Generalstateme  og  en  Over- 
enskomst om  Sundtoldens  Afløsning,  den  saakaldte  Redemtions- 
traktat.  Begge  Dele  vare  Bedrifter  fra  U.s  Side,  de  største  i  hele 
hans  Liv,  og  navnlig  Forbundet  fik  heldbringende  Følger.  U.  kunde 
med  rette  være  stolt  heraf,  men  Ambassaden  havde  i  det  hele  i 
høj  Grad  bidraget  til  endnu  mere  at  udvikle  hans  Selvfølelse  og 
hans  Forestilling  om  sin  egen  Værdighed;  til  Forherligelse  af  sig 
selv  havde  han  end  ikke  undladt  i  det  fremmede  Land  at  frem- 
stille den  danske  Kongemagt  som  svag  og  betydningsløs,  medens 
Herredømmet  laa  hos  Rigsraad  og  Adel. 

Men  ligesom  1646 — 47  havde  U.s  lange  Fraværelse  fra  Dan- 
mark været  ham  til  Skade.  Frederik  in  havde  paabegyndt  sin 
selvstændige  Indgriben  i  Regeringen,  og  Statholderen  Joachim 
Gersdorfif  (V,  621),  der  tidligere  havde  været  hans  nære  Omgangs- 
ven, var  bleven  hans  Modstander;  endnu  mere  end  han  var  dog 
Peder  Vibe,  den  tidligere  Resident  i  Stockholm  og  nu  Rentemester, 
ham  fjendsk.  Mistilliden  til  hans  Embedsførelse  vaagnede  atter, 
Rygter  bredte  sig  om  hans  Overdaadighed  i  Holland,  og  Frederik  III 
fik  Meddelelser  om  hans  udfordrende  Ytringer  der  ovre.  Følgen  af 
alt  dette  blev,  at  der  blev  truffet  Forvaltningsforholdsregler,  som 
indeholdt  en  Brod  mod  ham.  Da  han  kom  tilbage  til  Danmark  i 
Dec.  1649,  opdagede  han  ogsaa  hurtig,  hvorledes  Sagerne  stod,  og 
i  Febr.  1650  kom  det  til  et  afgjørende  Brud  mellem  ham  og  Frede- 
rik III.  Reelt,  om  end  ingenlunde  formelt,  ophørte  han  fra  den 
Tid  at  fungere  som  Rigshofmester,  deltog  end  ikke  i  Rigsraadets 
Møder,  men  afgav  kun  paa  Forlangende  sine  Betænkninger  skrift- 
lig. Som  Grund  angav  han  Sygdom;  i  Hjærtet  stolede  han  dog 
paa,  at  ingen  for  Alvor  skulde  vove  at  tænke  paa  at  styrte  ham, 
og  at  Tiden  nu  som  før  skulde  godtgjøre  hans  Uundværhghed. 
Men  han  skuffede  sig.  Ydmygelserne  voxede;  i  vigtige  Spørgsmaal 
gik  Regeringens  Afgjørelser  ham  imod,  Kongen  berøvede  endog  i 
skriftlige  Henvendelser  hans  Hustru  og  dennes  Søstre  Titelen  Grev- 
inde til  Slesvig  og  Holsten,  krænkede  dem  paa  andre  Maader  og 
truede  flere  af  Svogerpartiet.  I  Juli  1650  besluttedes  dernæst  en 
Undersøgelse  af  hans  egen  Embedsførelse  med  Hensyn  til  Leve- 
rancerne. Foreløbig  blev  den  dog  ikke  greben  an  med  Kraft, 
men  hans  Modstandere,  og  imellem  dem  virkede  nu  stærkt  de 
tyske  Hofmænd  og  Kongens  saakaldte  hemmelige  Raad,  benyttede 
hans  Fraværelse  fra  Hoffet  til  at  undergrave  hele  hans  Stilling. 

Da  begyndte  endehg  den  store  Katastrofe  i  Dec.  1650  med 
Dina  Winhovers  (IV,  268)  af  Oberst  Jørgen  Walter  foranledigede 
Angivelse  mod  ham  og  Leonora  Christina  for  Planer  om  at  tage 
Kongen  af  Dage  ved  Gift.  Først  i  April  165 1  erklærede  dog 
Frederik  III  Krigen  imod  ham  ved  at  forbyde  ham  at  forlade 
Kjøbenhavn  og  ved  at  offentliggjøre  Dinas  Angivelse;  Fra  da  af 
vare  ogsaa  hans  Fjender  bestemte  paa  at  søge  at  udnytte  den  videre 
Udvikling  af  hele  Stillingen  til  at  fælde  ham.  Foreløbig  kom  den 
Række  Processer,  der  fulgte  paa,  dog  til  at  ende  med  U.s  Sejr 
gjennem  Dinas  Henrettelse,  Walters  Landsforvisning  og  tilmed 
Ophævelsen  af  Forbudet  mod,  at  han  maatte  forlade  Hovedstaden. 

Hans  Fjender  vare  forstemte  og  ængstelige  for  hans  Hævn.  Men 
netop  derfor  anspændte  de  paa  ny  alle  deres  Kræfter  og  optog 
Angrebet  paa  et  helt  andet  Punkt.  13.  Juli  underskrev  Kongen 
en  Række  Anklageartikler  imod  ham,  som  skulde  forelægges  Rigs- 
raadet,  og  disse  drejede  sig  om  hans  egenmægtige  Embedsførelse 
og  om  hans  Forbindelser  med  Leverandørerne.  Den  Undersøgelse 
af  alle  disse  Forhold,  som  saaledes  truede,  vovede  U.  ikke  at 
oppebie.  Vistnok  i  længere  Tid  havde  Tanken  om  Flugt  ikke 
været  ham  og  I^onora  Christina  fremmed.  14.  Juli  om  Aftenen 
forlod  de  i  al  Hemmelighed  Kjøbenhavn;  over  Hørsholm  kørte  de 
nord  paa  og  forbi  Helsingør;  en  halv  Mils  Vej  fra  denne  Stad 
ventede  en  Galliot  dem,  som  umiddelbart  efter  stak  i  Søen  og 
førte  dem  til  Holland.     U.s  Udlændighedsdage  vare  begyndte. 

Kun  kort  blev  han  dog  i  Holland.  I  Sept.  ankom  han  til 
Sverige,  og  dermed  var  hans  Rubicon  overskredet.  Strax  efter 
tog  Dronning  Christina  i  Henhold  til  Stettiner-Freden  af  1570  paa 
hans  Anmodning  ham  i  sin  Beskyttelse.  Dog  forlod  han  snart 
derpaa  Stockholm  og  bosatte  sig  for  Vinteren  165 1 — 52  i  den  da 
svenske  Stad  Stralsund.  Under  Opholdet  her  var  det,  at  han  som 
Svar  paa  den  af  den  danske  Regering  i  Trykken  udgivne  Beretning 
om  Dinas  og  Walters  Sag  udarbejdede  sit  « Højttrængende  Æresfor- 
svar>,  et  Skrift,  der  ikke  alene  var  et  Forsøg  paa  en  Apologi  for 
hans  Adfærd,  men  tillige  indeholdt  Beskyldninger  mod  de  herskende 
i  Danmark,  ja  mod  selve  Kongen  for  at  have  krænket  Lov  og 
Ret  og  overtraadt  Haandfæstningen.  Dette  Skrift  blev  afgjørende 
for  den  danske  Regerings  Handlemaade  over  for  ham;  medens 
den  efter  hans  Flugt  havde  indskrænket  sig  til  at  berøve  ham  og 
hans  Søn  Christian  deres  Len,  blev  han  nu  1652  afsat  som  Rigs- 
hofmester, hvortil  senere  sluttede  sig  Beslaglæggelser  af  hans  Ejen- 
domme og  Fratagelsen  af  Leonora  Christinas  Titel  som  Grevinde 
til  Slesvig  og  Holsten.  U.s  Adfærd  kom  til  at  give  Frederik  III 
Ret.  Vel  prøvede  han  i  de  følgende  Aar  enkelte  Gange  paa  en 
Udsoning  med  sin  Konge,  men  dette  betød  kun  lidet  over  for 
Udviklingen  af  hans  fjendtlige  Holdning  mod  Danmark,  der  hur- 
tig gik  over  til  ligefremt  Landsforræderi.  Fra  Juni  1652  havde 
han  atter  taget  Ophold  i  Stockholm.  Omgivet  af  en  lille  Koloni 
af  misfornøjede  danske  gjorde  han  sig  det  til  Opgave  at  hidse 
den  svenske  Regering  til  Krig  mod  hans  Fædreland  og  forstrakte 
den  med  betydelige  Pengesummer.  For  sig  selv  og  for  andre 
forsvarede   han    sin  Færd    med   den   gammeladelige  Tankegang,    i 

Kraft  af  hvilken  en  forurettet  Adelsmand  var  berettiget  til  at  op- 
sige sin  Herre  sin  Tjeneste  og  søge  sig  en  ny  saadan  i  en  anden 
Fyrste.  Men  de  dybest  virkende  Kræfter  hos  ham  vare  Hævnlysten 
og  den  brændende  Attraa  efter  paa  ny  at  vinde  Indflydelse  og 
Magt.  Imidlertid  havde  han  og  hans  Hustru  livlig  deltaget  i 
Dronning  Christinas  brogede  Hofliv,  og  Carl  Gustavs  Tronbesti- 
gelse 1654  forandrede  ikke  hans  Forhold;  Kongen  fornyede  sin 
Forgængerindes  Beskyttelsesbrev  for  ham,  og  U.  vedblev  at  hidse 
til  Krig.  Det  blev  ham  derfor  en  Skuffelse,  da  Carl  Gustav  1655 
vendte  sine  Vaaben  mod  Polen,  og  dette  var  vel  en  Grund  til, 
at  han  fra  Maj  d.  A.  tog  Ophold  paa  Slottet  Barth  i  Svensk- 
Pommern,  som  Christina  havde  givet  ham  i  Pant. 

Her  var  det,  at  2  Aar  senere  Carl  Gustavs  Opfordring  til  at 
møde  sig  traf  ham,  i  det  Øjeblik  da  Svenskekongen  var  paa 
Krigsvejen  mod  Danmark,  og  U.  ftilgte  hans  Kald.  I  Juli  1657 
satte  han  Kronen  paa  sin  landsforræderske  Adfærd  ved  at  træde 
i  svensk  Tjeneste  og  modtage  Udnævnelse  til  Kongens  Gehejme- 
raad;  til  Gjengjæld  forpligtede  Carl  Gustav  sig  til  at  hjælpe  ham 
til  at  opnaa  Gjenindsættelse  i  sit  tidligere  Embede  og  Værdighed 
og  til  at  faa  sine  Godser  tilbage.  Han  ftilgte  ogsaa  Kongen  paa 
hans  Tog  mod  Danmark  og  udstedte  fra  Byen  Wedel  i  Holsten 
et  Opraab  til  Landsdommerne  og  Landkommissæreme  i  Jylland 
som  Repræsentanter  for  denne  Provinses  Adel  til  Frafald  fra  Fre- 
derik III;  i  Febr.  1658  udvirkede  han  Nakskovs  sørgelige  Over- 
givelse. Forskjellige  svenske  Gunstbevisninger  vare  blevne  ham  til 
Del,  og  fra  Falster  gav  Carl  Gustav  ham  Langeland  som  Belønning 
og  som  Pant  for  300000  Rdl.,  skjænkede  ham  tilmed  kort  derpaa 
Jørgen  Seefeldts  store  Bibliothek  (XV,  469).  Kort  efter  blev  han 
en  af  Kongens  befuldmægtigede  ved  Underhandlingerne  i  Taastrup 
og  Roskilde,  og  Belønningen  kom,  i  det  Roskildefreden  i  Febr.  1658 
sikrede  ham  Tilbagegiveisen  af  rørligt  og  urørligt  Gods  i  Danmark 
og  Norge,  af  hans  Søns  Len  og  af  Leonora  Christinas  Grevinde- 
titel; hertil  sluttede  sig  Løfte  om  Erstatning  for  al  lidt  Skade  og 
Tilladelse  til  at  tage  Ophold  i  Danmark. 

Den  nærmest  følgende  Tid  bragte  ham  ogsaa  den  materielle 
Gevinst  at  faa  sine  eller  rettere  sin  Hustrus  Godser  i  Danmark 
forøgede,  i  det  hun  ved  Skiftet  efter  den  afdøde  Kirstine  Munk 
fik  Ellensborg  paa  Fyn  og  Lellinge  paa^  Sjælland.  Dog  tænkte 
han  ikke  paa  at  tage  Ophold  i  Danmark.  Han  vilde  blive  i  Sve- 
rige   og    indrettede   sig   med   fyrstelig  Pragt  i  nogle  Gaarde,    han 

kjøbte  i  Malmø;  1658  erhvervede  han  sig  ogsaa  Bosø  Kloster  i 
Skaane.  Foreløbig  syntes  alt  ogsaa  at  skulle  vedblive  at  være 
godt  mellem  ham  og  Carl  Gustav,  der  i  Marts  skjænkede  ham 
Slottet  Sølvitsborg  i  Bleking  med  tilliggende  By  og  Gods  som  et 
Grevskab  i  £rstatning  for  det  tabte  Langeland  og  tillige  Herrisvad 
Kloster  i  Skaane  samt  gav  ham  Udsigt  til  snart  at  skulle  anbrin- 
ges i  en  anselig  Post;  foreløbig  fik  han  Sæde  i  den  Kommission, 
der  skulde  organisere  de  nye  Forhold  i  de  vundne  skaanske  Pro- 
vinser. Men  trods  alt  dette  var  U.  ikke  tilfreds,  og  i  saa  høj 
Grad  som  nogensinde  kom  nu  hans  urolige  Natur  og  hans  utøjlede 
Ærgjerrighed  til  at  virke  til  hans  Ulykke.  Han,  der  skulde  være 
Carl  Gustavs  betroede  Mand,  traadte  i  afgjort  Opposition  til  ham 
med  Hensyn  til  Nyordningen  i  Skaane,  navnlig  i  Spørgsmaalene 
angaaende  Adelens  Rettigheder,  og  ingen  Baand  lagde  han  paa 
sin  Tunge.  Følgen  blev  Mistillid  fra  Kongens  Side,  og  den  øge; 
des,  da  fra  Avg.  1658  den  ny  Krig  var  begyndt,  en  Krig,  som  U. 
kun  saa  paa  med  Beklagelse;  Fordele  kunde  den  jo  ikke  heller 
bringe  ham.  Hurtig  indtraadte  hans  Skæbne  i  et  nyt  Stadium. 
Der  var  fremkommet  Beskyldninger  imod  ham  for  forræderske  For- 
bindelser med  den  danske  Regering  og  navnlig  for  at  have  røbet 
til  denne  de  svenske  Planer  om  Stormen  paa  Kjøbenhavn.  Carl 
Gustav  besluttede  nu  at  sikre  sig  hans  Person,  og  fra  Maj  1659 
sattes  han  under  stadig  militær  Bevogtning  i  sin  Gaard  i  Malmø. 
I  Juli  nedsattes  derpaa  en  særiig  Domstol  for  at  undersøge  Ankla- 
gerne mod  ham  og  fælde  Kjendelse.  Han  kom  dog  ikke  til  per- 
sonlig at  forsvare  sig,  i  det  han  var  bleven  ramt  af  et  Slagtilfælde, 
der  medtog  ham  stærkt,  og  derved  blev  det  Leonora  Christina, 
der  paatog  sig  at  føre  hans  Sag.  Trods  Processens  vidtløftige 
Akter  er  det  næppe  muligt  at  udtale  sig  med  Sikkerhed  om  Be- 
skyldningernes Sandhed  eller  Urigtighed.  Men  i  Dec.  fældedes  en 
Dom,  der,  om  end  affattet  i  lidt  ubestemte  Udtryk,  maa  forstaas 
som  gaaende  ud  paa,  at  han  skulde  miste  Liv  og  Gods.  Efter 
Carl  Gustavs  Død  i  Febr.  1660  besluttede  dog  Formynderregeringen 
i  Juli  at  skjænke  ham  Frigivelse  og  Amnesti  mod  Løfte  om,  at 
han  herefter  ikke  paa  nogen  Maade  vilde  arbejde  mod  Sveriges 
Vel.  Men  inden  Meddelelsen  herom  var  naaet  til  Malmø,  havde 
U.  og  Leonora  Christina  paa  Grund  af  Rygter  om,  at  de  skulde 
føres  til  Finland,  taget  den  Beslutning  at  flygte.  Og  i  Stedet  for 
at   følge  sin  Hustrus  Raad   om  i  alt  Fald  først  at  søge  til  Lybek, 

valgte  U.  ubesindig  Danmark.  Forklædte  lykkedes  det  dem  at 
narre  Fangevogterne  og  at  naa  til  Kjøbenhavn. 

Han  gjorde  dette  Skridt  i  Tillid  til,  at  Kjøbenhavnsfreden 
ved  i  Almindelighed  at  stadfæste  Roskildefreden  ogsaa  havde  god- 
kjendt  dens  Bestemmelser  om  ham.  Men  i  høj  Grad  blev  han 
skuffet.  I  Slutningen  af  Juli  førtes  han  og  hans  Hustru  som  Fanger 
til  Hammershus.  Fangenskabet  her  kom  i  Pinefuldhed  langt  til  at 
ovefgaa  Arresten  i  Malmø.  Gouvemøren,  Generalmajor  Adolph 
Fuchs  (V,  483),  var  en  brutal  Mand,  der  plagede  dem  paa  mange 
Maader;  efter  et  mislykket  Flugtforsøg  i  Marts,  der  vanskeliggjor- 
des ved  U.s  Svaghed,  bleve  de  to  Ægtefæller  skilte  ad  og  hver  for 
sig  indespærret  i  et  endnu  strængere  Fængsel.  Regeringen  i  Kjø- 
benhavn bestemte  sig  endelig  til  at  søge  at  afnøde  dem  et  ydmy- 
gende og  kostbart  Forlig.  Forhandlingerne  med  dem  overdroges 
til  Grev  Christian  Rantzau  (XIII,  406),  der  i  Sept.  kom  til  Bom- 
holm. I  deres  ulykkelige  Tilstand  bekvemmede  U.  og  Leonora 
Christina  sig  ogsaa  til  Eftergivenhed  og  til  at  kjøbe  Løsladelse  ved 
store  Ofre.  Ved  et  Underkastelsesdokument  af  14.  Dec.  166 1  gav 
de  Afkald  paa  Saltø,  Bavelse  og  Lellinge,  paa  Strøgods  paa  Sjæl- 
land og  i  Aalborghus  Len,  paa  Gods  i  Norge,  paa  deres  Gaard  i 
Kjøbenhavn  samt  paa  en  Gjældsfordnng  paa  Kongen;  dernæst 
frasagde  de  sig  alle  ved  Roskildefreden  erhvervede  Rettigheder; 
Leonora  Christina  opgav  sin  Titel  og  sit  Vaaben  som  Grevinde  til 
Slesvig  og  Holsten  og  som  Kongedatter  af  Danmark;  end  videre 
lovede  de  at  tage  Ophold  paa  Ellensborg,  eller  hvor  Kongen  ellers 
vilde  anvise  dem  at  bo,  aldrig  at  komme  til  Sjælland  eller  Kongens 
Hof,  ikke  at  rejse  ud  af  Riget  uden  hans  Tilladelse  og  at  være 
Kongen  ubetinget  tro.  Derpaa  fulgte  Løsladelsen,  men  endnu  var 
U.s  Ydmygelsens  Bæger  ikke  tømt  til  Bunden.  Ankommen  til 
Kjøbenhavn  maatte  han  underskrive  en  ny  Revers  og  paa  Knæ 
aflægge  Troskabsed  til  Kongen  og  Kongehuset.  Fra  dette  Øjeblik 
var  U.  sikkert  for  hele  den  korte  Rest  af  sit  Liv  en  paa  Legeme 
og  Sjæl  knækket  Mand. 

Men  Ro  var  der  desuagtet  ikke  kommet  over  hans  Sind. 
Næppe  havde  han  og  hans  Hustru  efter  Bestemmelsen  taget  Op- 
hold paa  Ellensborg,  før  hele  hans  Feber  og  hele  hans  Attraa  ef- 
ter Magt  paa  ny  gjenvaagnede,  men  saaledes  at  hans  allerede 
forhen  ikke  stærke  Evne  til  at  se  Forholdenes  sande  Natur  nu  var 
yderlig  formindsket.  Rimeligvis  har  han  ogsaa  netop  derved  paa 
Fyn    faaet    overdrevne  Indtryk  af  Misfornøjelsen    hos  Adelen   med 

Statsforandhngen,  og  hans  Had,  hans  Hævnfølelse  og  hans  Fan- 
tasteri derved  modtaget  ny  Næring.  Han  ønskede  dog  foreløbig 
at  komme  bort  fra  Danmark,  og  da  han  ikke  længere  ansaas  for 
farlig,  gav  Kongen  ham  paa  tidligere  Venners  Forbøn  virkelig  og- 
saa  Tilladelse  til  en  Baderejse.  I  de  sidste  Dage  af  Juni  1662 
forlod  han  da  Ellensborg  og  tog  først  til  Amsterdam.  Men  paa 
Badekur  tænkte  han  ikke  mere;  vide  om  svævede  hans  Hjæme- 
spil.  Da  han  i  Amsterdam  traf  den  brandenborgske  Kurpnnses 
Lærer  Stephani,  betroede  han  ham,  at  han  havde  højst  vigtige 
Ting  at  meddele  Kurfyrsten.  Fra  Holland  rejste  han  til  Briigge 
og  der  fra  videre  til  Paris,  hvortil  han  kom  i  Efteraaret,  tilbragte 
en  3  Uger  og  prøvede  paa  at  komme  i  nærmere  Forbindelse  med 
den  franske  Regering  ved  Projekter  om  Handelsforhold  o.  1.  Der- 
paa  tog  han  tilbage  til  Briigge,  hvor  han  nu  bosatte  sig.  Her  var 
det,  at  hans  Søn  Christian  i  Nov.,  sikkert  uden  hans  Samtykke, 
dræbte  Fuchs,  og  som  denne  Begivenhed  atter  satte  den  danske 
Regering  i  Skræk  for  den  Ulfeldtske  Familie,  saaledes  har  den 
sandsynligvis  bidraget  til  at  fuldende  Forestillingen  hos  U.  om,  at 
alle  Broer  til  en  regelret  Hjemvenden  til  Danmark  nu  vare  afbrudte; 
i  endnu  højere  Grad  end  tidligere  kastede  han  sig  fra  dette 
Øjeblik  ind  i  afsindige  Planer.  Mærkelig  nok  havde  tilmed  Kur- 
fyrsten af  Brandenborg  paa  Stephanis  Beretning  om  hans  Samtale 
med  U.  sendt  Generalmajor  v.  Spån  til  ham.  For  denne  udviklede 
U.  nu  i  Dec,  hvor  misfornøjet  en  stor  Del  af  det  danske  Folk 
var  med  Frederik  III;  han  tilbød  derfor  Kurfyrsten  at  skaffe  ham 
Danmarks  Trone,  men  forbeholdt  sig  først  senere  at  aabenbare 
Maaden,  hvorpaa  dette  skulde  udføres.  Saaledes  havde  han  paa 
ny  kastet  sig  ind  paa  landsforræderske  Baner,  vistnok  dog  mindre 
med  bestemt  udformede  Hensigter  end  af  en  Letsindighed,  der 
grænsede  til  Sindsforstyrrede.  Vildt  tumlede  sig  i  det  hele  hans 
Hjæme  paa  forskjellige  Maader. 

Men  hans  Skæbne  var  over  ham.  Kurfyrsten  havde  i  Marts 
1663  underrettet  Frederik  III  om  U.s  Udtalelser  til  v.  Spån  og 
gav  snart  efter  yderligere  Meddelelser.  Ængstet  i  høj  Grad  op- 
fordrede Frederik  III  den  spanske  Regering  i  Briissel  til  at  lade 
ham  paagribe,  og  uden  at  stævne  ham  anklagede  han  ham  for 
Højesteret.  24.  Juli  faldt  saa  Dommen,  hvorefter  han  og  hans 
Børn  skulde  miste  deres  adelige  Værdighed,  hans  og  deres  Gods 
konfiskeres,  en  af  hans  Gaarde  jævnes  med  Jorden  og  en  Skam- 
støtte oprejses  paa  dens   Grund,    han   selv  endelig,    hvis   man   fik 

ham  fat,  halshugges,  Hovedet  sættes  paa  en  Stage  og  Kroppen 
parteres;  lykkedes  det  ikke  at  paagribe  ham,  skulde  denne  Del  af 
Dommen  udføres  paa  hans  Billede. 

Alt  hvad  der  af  denne  Dom  kunde  sættes  i  Værk,  blev  det 
ogsaa.  Men  det  lykkedes  ikke  at  faa  ham  paagreben.  I  Avg. 
flygtede  han  fra  Briigge  og  kom  i  Begyndelsen  af  1664  til  Basel. 
Her  og  i  en  Flække  i  Nærheden  tilbragte  han  nu  sine  sidste  Dage 
som  en  i  Bund  og  Grund  ulykkelig  Mand,  forpint  ved  sin  Tilstand, 
der  lignede  et  anskudt  og  jaget  Dyrs,  og  ikke  mindst  ved  Bud- 
skabet om  sin  Hustrus  Fangenskab.  Hans  Hovedsysselsættelse  var 
Udarbejdelsen  af  en  Apologi  for  den  sidste  Del  af  hans  Liv; 
nærmest  stod  hans  Haab  til,  at  den  skulde  virke  til  Gunst  for 
ham  i  Sverige.  En  Trøst  blev  det  for  ham,  at  hans  3  ældste 
Sønner,  Christian,  Corfits  og  Leo,  og  hans  ældste  Datter  Anna 
Cathrine  kom  dl  ham;  men  under  falske  Navne  maatte  de  alle 
leve.  Da  Faren  for  en  Gjenkjendelse  trods  dette  blev  truende, 
sendte  han  Sønnerne  bort.  Han  kom  aldrig  til  at  se  dem  mere. 
Thi  umiddelbart  derefter  blev  han  heftig  syg;  desuagtet  besluttede 
han  paa  et  falsk  Rygte  om,  at  nogle  Landsmænd  vare  paa  Spor 
efter  ham,  at  flygte;  under  Forsøget  herpaa  døde  han  i  en  Baad 
paa  Rhinen  i  Febr.,  maaske  d.  20.,  1664.  I  et  Kloster  i  Neuburg 
blev  han  begravet  under  falsk  Navn.  Dog  lykkedes  det  Sønnerne 
at  faa  Liget  udleveret,  og  de  begravede  det  i  Hemmelighed,  saa- 
ledes  at  Stedet  endnu  den  Dag  i  Dag  er  ubekjendt. 

Paus,  C.  U.s  Livs  og  Levnets  Historie  I— II  (1746—47).  Hist  Tidsskr. 
III,  313  ff.  459  ff.  Nyt  hist.  Tidsskr.  IV,  i  ff.  Hist.  Tidsskr.  4.  R.  H,  868  ff. 
6.  R.  V,  367  ff.  Danske  Saml.  VI,  221  ff.  2.  R.  I,  129  ff.  Samlingar  utg.  af  de 
sk&nska  landskapens  hist  fdren.  VI,  26  ff.  Danske  Mag.  4.  R.  IV,  257  ff.  5.  R. 
II,  69  ff.  III,  378  ff.  IV,  157  ff.  Birket  Smith,  Leonora  Christinas  Hist.  I— IL 
Fridencia,  Danmarks  ydre  polit.  Hist  1629 — 60,  II;  Samme,  Adelsvældens 
sidste  Dage.  J,  A.  Friderida. 

Ulfeldt,  Ebbe,  — 1560,  til  Svendstrup  (i  Skaane),  Rigsraad, 
var  Broder  til  forannævnte  Corfits  U.  (f  1563).  Han  blev  1546 
Leasmand  paa  Lykaa,  som  han  Aaret  efter  fik  i  Pant  Han  op- 
førte her  «et  fast  Hus>  og  beholdt  dette  Len  til  sin  Død,  fi*a  1559 
tillige  med  Aahus.  Ellers  nævnes  han  1548  i  Prins  Frederiks 
Følge  paa  Norgesrejsen  og  senest  fra  1550  som  Rigsraad.  i.  Avg. 
1547  ægtede  han  paa  Hikkeberg  Lene  Holgersdatter  Ulfstand,  der 
døde  1564  i  Mølleberg.  Selv  døde  E.  U.  20.  April  1560  paa 
Aahus  Bispegaard.  Thiset. 

Ulfeldt,  Ebbe,  1610—54,  til  Urup  og  Egeskov  (sin  Part  i 
den  sidste  Gaard  solgte  han  dog  1646  til  sin  Broder  Laurids),  var 
Broder  til  Rigshofmester  Corfits  U.  og  blev  født  3.  Juli  i6io  paa 
Egeskov.  Han  blev  optugtet  paa  Glorup  hos  sin  Moster  Anne 
Brockenhuus,  Henning  Walkendorffs,  kom  derefter  1623  paa  Sorø 
Akademi,  til  han  1626  sendtes  ud  af  Landet  for  at  forsøge  sig  i 
Krigstjeneste.  Han  deltog  i  Slaget  ved  Lutter  am  Barenberg, 
var  derefter  Fændrik  i  sin  Broder  Frands  U.s  Kompagni,  saa  i 
Hertug  Bernhard  af  Sachsen- Weimars  Kompagni,  traadte  siden  i 
hollandsk  Tjeneste,  deltog  som  Adelburs  i  Belejringen  af  Hertogen- 
bosch  og  avancerede  i  Oberst  Holger  Rosenkrantz'  Regiment  til 
Kapitajn;  i  disse  Felttog  erholdt  han  et  Saar  i  Albuen.  1637  tog 
han  Afsked  og  drog  hjem,  hvor  han  strax  fik  Bestalling  som 
Oberstlieutenant.  1643  ^^^^  han  Oberstlieutenant  ved  det  jyske 
Regiment,  men  under  den  paafølgende  Krig  tjente  han  som  Oberst 
over  et  af  ham  selv  hvervet  Kompagni,  der  mest  laa  i  Malmø. 
Selv  sendtes  han  1645  ^  Flensborg  for  at  sidde  med  i  en  Krigs- 
ret over  nogle  andre  Officerer.  Hans  eget  Forhold  under  Krigen 
har  sikkert  været  godt,  thi  1646  fik  han  Skivehus  i  Forlening  og 
ved  Kroningen  1648  blev  han  Ridder.  1651  blev  han  Oberst  for 
det  jyske  Regiment,  men  døde  alt  i  Marts  1654  paa  Skivehus. 
Hans  Ægteskab  (3.  Nov.  1639)  med  Mette  Jørgensdatter  Grubbe 
(f.  i6.  Febr.  1615)   var   barnløst.     Hun   begravedes   26.  Marts   1683. 

J.  Rosenberg,  Ligpr.  over  E.  U.,  Aarhus  1656.  Thiset 

Ulfeldt,  Ebbe,  1616—82,  dansk  Generalmajor  og  svensk  Rigs- 
raad,  Søn  af  den  ovfr.  nævnte  Christoflfer  U.  og  Maren  Urup,  blev 
født  23.  Dec.  1616  paa  Faderens  Gaard  Raabelev  i  Skaane,  kom  i 
Herlufsholm  Skole  og  1629  til  Sorø  Akademi.  1632  rejste  han  til 
Holland,  Frankrig  og  England,  kom  en  kort  Tid  hjem,  men  tjente 
derpaa  i  den  kejserlige  Hær,  først  som  Komet,  siden  som  Rit- 
mester, gik  saa  i  spansk  Tjeneste,  hvor  han  blev  Major  i  Rytteriet; 
over  Italien  vendte  han  endelig  tilbage  til  Danmark,  hvor  han  var 
HoQunker  1638 — 42.  1641  blev  han  forlovet  med  Christian  IV's 
Datter  med  Kirstine  Munk,  Hedevig  (VII,  196).  Allerede  For- 
lovelsestiden  løb  ikke  af  uden  Strid,  men  6.  Nov.  1642  fejredes 
dog  deres  Bryllup  paa  Kjøbenhavns  Slot;  s.  A.  var  han  bleven 
Lensmand  i  Christiansstad.  Som  ^aadan  blev  han  ved  Krigens 
Udbrud  1643  øverstbefalende  Generalmajor  i  Skaane.  Han  kom 
dog  ikke  til  at  udføre  store  Bedrifter;  vel  tænkte  han  paa  Indfald 

i  Vestergøtland  og  rykkede  en  Tid  mod  Halland,  men  mest  ind- 
skrænkede hans  Virksomhed  sig  til  mindre  Skjærmydsler  og  Forsøg 
paa  at  besvære  den  svenske  Hær.  Allerede  i  Sommeren  1644 
forlod  han  ogsaa  Valpladsen  og  sin  Stilling  her  ovre,  i  det  han 
ombyttede  Christiansstad  Len  med  Arnsborg  i>aa  Øsel;  efter  denne 
Øs  Afstaaelse  1645  ^  ^^  Bomholm  i  Forlening,  men  tillige 
havde  han  1644,  uden  Tvivl  paa  Grund  af  at  han  var  Kongens 
Svigersøn,  faaet  anvist  en  aarlig  Pension  paa  2400  Rdl.  1648  blev 
han  Ridder,  men  snart  efter  vare  hans  Anseelses  Dage  forbi.  Hans 
Ødselhed  havde  bragt  ham  i  stor  Gjæld,  hans  Haardhed  og  Bru- 
talitet havde  gjort  ham  forhadt  i  hans  Len,  og  hertil  kom  Fjend- 
skabet mod  hele  det  saakaldte  Svogerparti  fra  baade  Frederik  III's 
og  en  stor  Del  af  Adelens  Side.  Allerede  1649  gjorde  Kongen 
Skridt  til  at  undersøge  Klager  over  ham  som  Lensmand,  i  Marts 
1650  opsagdes  hans  Pension,  skjønt  Frederik  III  havde  stadfæstet 
den  ved  sin  Tronbestigelse,  i  Avg.  sendtes  en  Kommission  til 
Bornholm  for  at  undersøge  hans  Forvaltning.  Hvad  der  kom  frem 
herved  viste,  at  han  og  hans  Fogeder  paa  mange  Maader  havde 
gjort  sig  skyldige  i  Bondeplageri  af  svær  Art,  ligesom  han  stod  i 
store  Restancer  med  Afgifter  og  Skatter.  Efter  en  Forhandling 
mellem  Kongen  og  Rigsraadet  opsagdes  ham  ogsaa  hans  Len,  og 
han  fik  intet  andet,  hvad  dog  Raadet  havde  anbefalet. 

Saa  paafulgte  umiddelbart  efter  Hannibal  Sehesteds  og  Corfits 
Ulfeldts  og  dermed  hele  Svogerpartiets  Fald  165 1.  Ogsaa  E.  U. 
besluttede  nu,  misfornøjet  og  trykket  af  sine  Kreditorer,  at  forlade 
Danmark.  Efter  paa  gammel  Adelsmanér  at  have  opsagt  Frede- 
rik III  sin  Tjeneste  tog  han  i  Jan.  1652  til  Stockholm  og  tilbød 
Dronning  Christina  Lydighed.  Han  blev  ogsaa  i  April  udnævnt 
til  Generalmajor  ved  Kavalleriet,  og  Christina  afviste  Frederik  HF  s 
Opfordringer  til  at  sørge  for,  at  han,  der  var  rømt  fra  Danmark 
uden  at  have  aflagt  Regnskab  for  sit  mistede  Len,  maatte  blive 
stillet  for  hans  Domstol.  Han  deltog  nu  med  sin  Hustru,  der 
ogsaa  var  kommet  til  Sverige,  i  Hoflivet,  men  hans  Ødselhed 
voldte  ham  atter  her  det  største  Besvær;  i  1653  rejste  han  en  Tid 
til  Øsel  for  at  skaffe  Penge.  Efter  Christinas  Tronfrasigelse  1654 
søgte  han  endog  at  komme  tilbage  til  Danmark,  i  det  han  tilbød 
Frederik  III  sin  Tjeneste  mod  at  erholde  sine  tidligere  Vilkaar 
tilbage,  et  Tilbud,  der  naturligyis  blev  afslaaet.  Han  havde  ogsaa 
alt  andet  end  aflagt  sin  gamle  Brutalitet,  og  særlig  kom  denne  nu 
til  at  gaa  ud  over  hans  Hustru.    Forholdet  havde  vist  aldrig  været 

godt  imellem  dem,  nu  blev  det  til  fuldstændig  Krig.  Medens  han, 
i  alt  Fald  efter  hendes  Sigende,  svirede  sine  og  hendes  Penge  op, 
tyranniserede  han  hende  tillige  paa  enhver  Maade  og  skal  endda 
have  truet  hende  med  Prygl;  Enden  blev,  at  hun  i  Okt.  1655  flygtede 
fra  ham.  1656  var  der  Tale  om,  at  han  skulde  gaa  til  den  svenske 
Hær  i  Lifland,  men  det  blev  ikke  til  noget. 

Under  Sveriges   paafølgende   første  Krig   mod  Danmark  vilde 
han  vel  være   i   svensk  Tjeneste   for   at  faa  Penge,    men  nægtede 
dog  at  tjene  mod  sit  Fædreland.     Alligevel  fik  han  paa  ny  Gene- 
ralmajors Charge  1658,    og  Carl  Gustav  tog   sig   af  hans  Sag  ved 
Forhandlingerne    om    Roskildefreden;   ved   en    Biartikel    til    denne 
af  27.  Febr.  1658   tilstodes   der  ham    ogsaa  Amnesti  og  Ret  til  at 
faa   sine  Pengefordringer  .paa   den    danske  Krone   udbetalte,    hvis 
han   kunde    godtgjøre   dem;    efter   foretagne  Undersøgelser  desan- 
gaaende   nægtede   dog  den  danske  Regering  at  betale  ham  noget. 
Han    var    tilstede   ved    Kirstine    Munks   Ligbegængelse    i    Odense 
23.  Juli  1658  og  maa  have  været  i  Kjøbenhavn  ved  den  ny  Krigs 
Udbrud  i  Avg.    Thi  kort  derpaa  blev  han  arresteret  her,  sad  frm- 
gen  i  den  belejrede  Stad  til  Aarets  Udgang  og  førtes  saa  til  Nak- 
skov; ved  denne  Bys  Erobring  af  Svenskerne  i  Juli  1659  blev  han 
imidlertid  befriet.     Ved  Freden  i  Kjøbenhavn  gjentoges  ogsaa  Be- 
stemmelserne   om    ham   fra   Roskildefredens  Biartikel,    hvilket   gav 
Anledning  til,  at  han  i  den  følgende  Tid  stadig  gjorde  sine  Penge- 
krav gjældende  over  for  den  danske   Krone,    men  uden  Resultat. 
Han  havde  nu  ogsaa  definitivt  brudt  med  Danmark  og  taget  svensk 
Tjeneste;    ogsaa   med  sin   Svoger,    Corfits  Ulfeldt,    kom    han    paa 
spændt  Fod,  i  det  denne  mistænkte  ham  for  at  have  angivet  ham 
som   Deltager  i   Malmøsammensværgelsen.     I  Dec.  1661    blev    han 
Generallieutenant,  1664  introduceredes  han  som  skaansk  Godsejer  i 
det    svenske    Ridderhus    og    blev    tillige  Rigsraad,    i66ø  blev    han 
Hofretsraad  i  Gøta  Hofret,  der  var  højeste  Instans  for  de  skaanske 
Provinser,  1675  ^^^^  ^^^  Rigsjægermester  og  1679  l^agmand  i  Øster- 
gøtland.     Før   den   sidste   Udnævnelse    havde   han   deltaget  i  den 
skaanske  Krig.     1676  var  han  sendt  med  en  Bondehær  for  at  for- 
drive de  danske  fra  Christianopel;  dette  mislykkedes  dog,  hvorpaa 
han    efter  Slaget  ved   Lund  i   Dec.  stødte  til  Carl  XI.     1677   for- 
fulgte han  Snaphanerne  og  var  en  Tid  Medlem   af  en  Domstol  til 
at  dømme  dem.    Endelig  døde  han  30.  Jan.  1682.    Han  ejede  flere 
skaanske  Gaarde,  saaledes  Ovesholm  og  Haneskov.  * 

Winslow,  Lijkpred.  dfw.  E.  U.  (1689).     Rothe,   Berømte  danske  Mænds  og 
Dansk  biogr.  Lex.    XVIII.  Januar  1904.  3 

Qvinders  Eftermæle  II,  103  ff.  Kgl.  Gdtha  Hofråtts  Presidenter  etc.,  Linkoping 
1803,  S.  19  f.  (Svenskt)  Biographiskt  Lexikon  XIX,  65  ff.  Birket  Smith,  Leonora 
Christinas  Hist.  I— U.  j,  A,  Friderida. 

Ulfeldt,  Eiler,  1613 — 44,  skrives  til  Urup  og  vaf  Broder  til 
Rigshofmester  Corfits  U.  Han  blev  født  3.  Okt.  1613  paa  Nyborg 
Slot,  kom  1625  i  Sorø  Skole  og  drog  1634  efter  endt  Undervisning 
udenlands.  Paa  4.  Aar  berejste  han  Holland,  Frankrig,  Italien  og 
Tyskland  og  studerede  bl.  A.  ved  Universitetet  i  Padua  1636. 
Hjemkommen  1638  tog  han  Tjeneste  som  Hofjunker,  men  begjæ- 
rede  dog  strax  Orlov  for  paa  ny  at  rejse  udenlands.  Han  besøgte 
atter  Holland,  tog  der  fra  til  England  og  saa  til  Spanien,  hvor  han 
opholdt  sig  i  lang  Tid,  til  han  1640  drog  hjem.  Men  da  kort 
efter  Hannibal  Sehested  sendtes  i  særlig  Ambassade  dl  Spanien, 
var  E.  U.  selvskreven  til  at  ledsage  ham,  saa  meget  mere  som 
Kongen  havde  bestemt,  at  E.  U.  skulde  forblive  i  Madrid  som 
fast  Resident.  Denne  Stilling  beklædte  han  til  1643,  ^^  ^^^  ^^^^ 
hjemkaldt,  og  som  Belønning  fik  han  Aaret  efter  Lensbrev  paa 
Bøvling.  Samtidig  fæstede  han  sig  en  Brud,  Kansleren  Christian 
lliomesens  smukke  Datter  Anne  Sehested.  Men  der  blev  intet  af 
Brylluppet.  Under  den  paafølgende  Krig  færdedes  han  i  Kongens 
personlige  Følge,  ikke  blot  til  Lands  med  8  Heste,  men  ogsaa  til 
Søs.  Efter  at  have  bivaanet  Kampen  i  Lister-Dyb  16.  Maj  var 
han  ogsaa  i.  Juli  paa  Kolberger- Heide  ved  Kongens  Side  om  Bord 
paa  « Trefoldighedens,  men  her  fandt  han  Heltedøden.  En  Kanon- 
kugle dræbte  ham  saa  tæt  ved  Kongen,  at  han  i  Faldet  væltede 
denne  over  Ende,  hvad  der  foraarsagede  en  almindelig  Bestyrtebe, 
da  man  troede,  at  ogsaa  Kongen  var  dræbt.  Det  berettes,  at  E.  U. 
i  Døden  holdt  saa  fast  om  sit  Sværd,  at  det  kun  med  største 
Møje  kunde  vristes  af  hans  Haand.  Hans  Fæstemø  ægtede  siden 
Rentemester  Mogens  Friis  (V,  441). 

Jac.  Madsen,  Ligpr.  over  E.  U.  (1645).  ThiseL 

Ulfeldt,  Flemming,  1607 — 57,  til  Orebygaard,  blev  født 
17.  Okt.  1607  paa  Ulfeldtsholm.  Sammen  med  sin  noksom  bekjendte 
Broder  Corfits  U.  studerede  han  1629  i  Padua.  Siden  var  han 
fra  1643  Lensmand  paa  Holbæk  Slot,  men  ombyttede  165 1  dette 
Len  med  Halsted  Kloster,  som  han  beholdt  til  sin  Død.  Desuden 
blev  han  1643  Ritmester  ved  det  sjællandske  Kompagni  af  Adelens 
Rostjeneste  og  deltog  med  dette  i  den  paafølgende  Krig,  men  var 

alt  i  Febr.  1644  i  svensk  Fangenskab.  Dog  blev  han  vistnok  snart 
efter  udvexlet.  I  1645  beskikkede  Kongen  hara  til  Generalland- 
kommissær  i  Sjælland,  og  han  sendtes  sammen  med  Sivert  Urne 
og  Kjeld  Krag  til  Bomholm  dels  for  at  holde  Forhør  angaaende 
Øens  Overgivelse  til  de  svenske,  dels  for  at  modtage  den  tilbage 
fra  disse.  Han  var  derefter  Regeringens  Aktor  i  Sagen  mod  den 
tidligere  Lensmand  Holger  Rosenkran tz  (XIV,  231).  1647  blev  han 
Major  til  Hest,  men  fik  s.  A.  Rejsetilladelse  til  Meissen  i  et  Arve- 
anliggende paa  sin  Hustrus  Vegne.  Han  døde  i  Odense  1657,  før 
27.  Marts,  af  en  hidsig  Feber.  26.  April  1635  havde  han  ægtet 
Anne  Elisabeth  Christoffersdatter  v.  d.  Groeben  til  Gunderslevholra^ 
der  døde  1690,  78  Aar  gammel.  Thiset 

Ulfeldt,  Frands,  1601—36,  Officer,  var  Broder  til  Rigs- 
hoftnester  Corfits  U.  og  født  paa  Ulfeldtsholm  30.  Dec.  1601.  Efter 
ligesom  sine  Brødre  at  have  nydt  en  omhyggelig  Opdragelse 
traadte  han  1625  ind  i  Hertug  Bernhard  af  Sachsen- Weimars  Rytter- 
regiment som  Ritmester,  avancerede  Aaret  efter  til  Oberstvagtmester 
og  deltog  under  Hertugen  i  det  ulykkelige  Slag  ved  Lutter  am 
Barenberg  og  i  Markgrev  Georg  Frederik  af  Badens  mislykkede 
Landgang  i  Holsten.  Da  den  danske  Konge  1628  sendte  et  Hjælpe- 
korps under  Henrik  Holck  til  det  af  de  kejserlige  belejrede  Stral- 
sund,  tjente  U.  vistnok  som  Volontær  under  Holck,  og  da  denne 
i  1629,  efter  Fredslutningen  i  Lybek,  traadte  over  i  kejserlig  Tje- 
neste og  kapitulerede  med  Wallenstein  om  et  Fodregiment,  modtog 
U.  en  Oberstlieutenantsplads  i  dette  og  knyttede  fra  nu  af  sin 
Skæbne  til  Holck.  Fra  1630 — ^32  førte  han  det  Holckske  Regi- 
ment fi-a  Valplads  dl  Valplads  og  deltog  med  dette  i  Slaget  ved 
Liitzen,  men  blev  12.  Dec.  1632  udnævnt  til  kejserlig  Oberst  og 
kjøbte  et  bøhmisk  Kyrasserregiment,  som  han  førte  under  Plyn- 
dringstoget  i  Voigtland  i  1633.  2.  Sept.  s.  A.  døde  hans  Ven  og 
Beskjrtter  Henrik  Holck.  Det  intime  Forhold,  hvori  U.  havde 
staaet  dl  denne  « Wallensteins  Faktotum »,  havde  imidlertid  vakt 
Misdllid  dl  ham  ved  Hoffet  i  Wien,  hvor  Spændingen  mellem 
Kejseren  og  hans  mægtige  Feltherre  voxede  fra  Dag  dl  Dag.  Da 
Buen  i  Febr.  1634  var  spændt  dl  det  yderste,  stod  U.  imellem 
Passau  og  Linz  midt  i  en  ildesindet  Befolkning,  og  Hofpartiet,  der 
frygtede  for,  at  han  skulde  slutte  sig  til  Wallenstein,  dersom  denne 
erklærede  sig  for  de  svenske,  tilstillede  Wallenstein  Ordre  til,  at 
U.s  og  nogle  andre  upaalidelige  Regimenter  skulde  støde  til  Kur- 

fyrsten  af  Bajerns  Armé.  Wallenstein  var  imidlertid  ikke  blot  den 
kejserlige  Ordre  overhørig,  men  hans  fortrolige,  Feltmarskal  Illo, 
sendte  samme  Dag,  Wallenstein  tiitraadte  sin  skæbnesvangre  Marche 
til  Eger,  et  Dbud  til  U.  for  at  underrette  ham  om,  at  Fyrsten  vilde 
kaste  sig  i  Armene  paa  de  svenske,  og  at  det  alt  var  kommet  til 
et  Sammenstød  med  de  kejserlige  Tropper.  Dersom  U.  var  af- 
skaaret  fra  Eger,  kunde  han  gaa  op  ad  Donau,  hvor  de  svenske 
ikke  vilde  lægge  ham  Hindringer  i  Vejen.  Kunde  han  rejse  Be- 
folkningen i  Landskabet  og  sikre  sig  de  derstaaende  Regimenter, 
var  det  saa  meget  desto  bedre.  Samtidig  oversendtes  der  ham 
en  Bestalling  som  Generalfeltmarskal.  Til  Lykke  for  U.  var  han 
*dog  saa  strængt  bevogtet  af  de  kejserligsindede,  at  han  ikke  vo- 
vede at  røre  sig,  og  da  Wallenstein  faa  Dage  efter  snigmyrdedes  i 
Eger  af  sine  egne  Officerer,  fornægtede  U.  sin  Herre  og  Mester. 
Denne  Skiflen  Standpunkt  kom  allerede  til  Orde  i  et  Brev,  han 
II.  Marts  1634  skrev  til  Christian  IV,  idet  han  i  dette  —  den 
ældste  opbevarede  Efterretning  om  Mordnatten  i  Eger  —  stemplede 
Fyrsten  og  sine  tidligere  Meningsfæller  som  mensvorne  og  Rebeller. 
Han  undgik  dog  ikke  ligesom  flere  andre  Wallensteinske  Officerer 
at  blive  indviklet  i  den  Forræderiproces,  der  anlagdes  mod  de 
vigtigste  af  Fyrstens  Tilhængere,  men  U.s  Navn  forsvinder  tidlig 
af  Procesakteme,  det  være  sig  nu,  at  hans  Landsherre  har  inter- 
cederet  til  Fordel  for  ham,  eller  at  han  har  været  mindre  kompro- 
mitteret. Han  døde  ugift  i  Herzfeld  i  Hessen  14.  Juli  1636.  Hans 
Lig  førtes  til  Danmark  og  jordfæstedes  i  Kværndrup  Kirke  i  Fyn. 
Han  blev  1635  opbøjet  i  Rigsgrevestand  og  ejede  foruden  Oreby- 
gaard  paa  Laaland  Friherskabeme  Hermanitz  og  Gratlitz  i  Bøhmen, 
som  Broderen  Corfits  arvede  efter  ham.  J,  C.  IV.  Hirsch. 

Ulfeldt,  Hartvig  Andersen,  — 1534,  skrives  til  Oregaard  i 
Fyn,  i  det  alt  hans  Fader,  Anders  Ebbesen,  og  Farfader  havde  haft 
denne  Gaard  med  Ore  Birk  i  Pant  af  Kronen,  og  selv  fik  han 
Livsbrev  derpaa  1527.  Han  var  Søn  af  Faderens  i.  Ægteskab, 
med  Helvig  Hartvigsdatter  Smalsted.  Han  har  i  Modsætning  til 
sin  nedennævnte  Broder  Otte  tidlig  sluttet  sig  til  Kong  Frederik  I, 
der  1527  skjænkede  ham  Broderens  forbrudte  Gods.  I  Aarene 
1531 — 33  var  han  Kongens  Fodermarsk  og  havde  da  en  stor 
Del  Krongods  i  Holmans  Herred  i  Forlening.  Desuden  fik  han 
1532  Livsbrev  paa  F'alsterbo  og  1533  Trælleborg  By  i  Forlening. 
Han  deltog  endnu  9.  Juli  1534  i  Hyldingen  i  Hjallese  Kirke,   men 

skal  inden  Aarets  Udgang  være  falden  i  Grevefejden.  Hans  Enke, 
Margrethe  Thomesdatter  Lange,  ægtede  senere  Anders  Hansen 
Lindenov  (X,  315)  og  døde  1554.  H.  A.,  der  alt  1527  benytter 
Navnet  U.,  turde  være  om  ikke  den  første,  saa  dog  en  af  de 
første  af  sin  Slægt,  som  antog  dette  Na\Ti.  Thisei, 

Ulfeldt,  Hennike,  — 1460,  Biskop.  H.  U.  var  Magister 
artium  og  Kannik  i  Roskilde,  da  han  i  1440  blev  valgt  til  Biskop 
Navne  Jensen  Gyrstinges  Efterfølger  paa  Odense  Bispestol.  Som 
Biskop  møder  man  ofte  hans  Navn  under  Datidens  Statsakter, 
men  nogen  fremtrædende  Rolle  vides  han  dog  ikke  at  have 
spillet;  1446  udstedte  han  samroen  med  Laalands  Adel  de  mær- 
kelige Landbolove  for  Øen,  der  gaa  under  Navnet  « Laalands 
Vilkaar».  Bispens  kirkelige  Virksomhed  har  knap  sat  sig  andre 
Spor  end  en  lang  Række  Afladsbreve,  især  for  Kirker  i  hans  eget 
Stift.  1458  følte  H.  U.  sig  gammel  og  skrøbelig  og  henvendte  sig 
derfor  til  Paven  for  at  faa  beskikket  en  Medhjælper  i  Bispeem- 
bedet; Christian  I  støttede  hans  Andragende,  saa  meget  mere  som 
han  derved  kunde  skaffe  sin  Kansler  Mogens  Krafse  (IX,  417) 
Bispestolen  efter  H.  U.s  Død,  der  indtraf  to  Aar  efter. 

Saml.  t.  Fyens  Hist.  og  Topogr.  I,  307  ff.  Kr.  ErsUv, 

Ulfeldt,  Jacob,  — 1593,  Rigsraad,  var  Søn  af  Knud  Ebbe- 
sen U.  til  KogsbøUe  og  Selsø  og  Anne  Eriksdatter  Hardenberg. 
Han  rejste  udenlands,  var  1552  ved  Universitetet  i  Løwen  i  Bel- 
gien og  tjente  som  Hofsinde  fra  1556  til  sit  Ægteskab  1562  med 
Anne  Jacobsdatter  Flemming  (f.  1544  f  i3-  Nov.  1570),  med  hvem 
han  fik  hendes  fædrene  Gaard  Bavelse.  1563  var  han  i  et  diplo- 
matisk Ærende  i  Stockholm  og  med  Kong  Frederik  II  i  Holsten; 
s.  A.  fik  han  Pantebrev  paa  Hundslund  Kloster,  som  han  havde 
indløst  fra  sin  afdøde  Broder  Corfits'  Arvinger  og  beholdt  til  1568. 
1564  deltog  han  som  Lieutenant  paa  et  af  Orlogsskibene  i  Slaget 
ved  Øland  og  var  senere  paa  Aaret  Krigskommissær  ved  Hæren  i 
Skaane;  1565  synes  han  igjen  at  have  været  paa  Flaaden.  1566 
var  han  atter  ved  Hæren  som  Krigskommissær  hos  Daniel  Rantzau 
og  blev  om  Efteraaret  Medlem  af  Rigsraadet.  Af  dette  blev  han 
imidlertid  ikke  længe  efter  sat  ud  af  Kongen,  maaske  paa  Grund 
af  en  Pengestrid;  paa  Slægt  og  Venners  Forbøn  lod  Frederik  II 
dog  sin  Unaade  mod  ham  falde  og  optog  ham  i  Dec.  1570  paa  ny 
i  Raadet,   endda   paa   hans   tidligere  Aldersplads.     1571  forlenedes 

han  med  Dalum  Kloster,  hvormed  indtil  1574  St.  Knuds  Kloster  i 
Odense  var  forenet,  1572  og  1575 — 76  var*  han  til  Møder  i  Kolding 
i  Anledning  af  Stridigheder  med  Hertug  Hans,  1573  Sendebud  til 
Preussen  og  til  Stockholm,  1575  paa  en  Rejse  til  Gulland. 

Da  indtraadte  den  for  hans  Liv  afgjørende  Begivenhed  ved, 
at  det  i  Aaret  1578  overdroges  ham  at  staa  i  Spidsen  for  et  Ge- 
sandtskab til  den  russiske  Storfyrste,  Ivan  IV  Vasiliewitsch.  Den 
daaske  Regerings  Hensigt  med  dette  Gesandtskab  var  at  faa  gjen- 
oprettet  paa  fast  Grund  det  som  Følge  af  de  liflandske  Stridig- 
heder forrykkede  venskabelige  Forhold  til  Rusland.  Instruxen  gik 
ud  paa  at  slutte  en  evig  Fred  med  dette  Rige,  faa  Grænsen  mel- 
lem det  og  Norge  endelig  fastsat,  sikre  Danmarks  rolige  Besiddelse 
af  Øsel  og  af  dette  Stifts  Ejendomme  i  Kurland  og  skaflfe  en  Er- 
statning for  nogle  Fæstninger  i  Lifland.  I  Maj  tiltraadte  Gesandt- 
skabet, pragtfuldt  udstyret.  Rejsen;  den  gik  til  Søs  først  til  Øsel 
og  derefter  til  Lifland.  Men  saa  snart  Gesandterne  ved  Pemau 
havde  betraadt  russisk  Grund,  begyndte  de  største  Besværligheder 
og  den  haardeste  Behandling.  Under  stadig  Bevogtning  slæbtes 
de  fra  Sted  til  Sted;  endelig  naaede  de  til  Novgorod  og  førtes 
der  fra  til  Moskva,  hvortil  de  ankom  i  Avgust.  Modtagelsen  her 
blev  først  venlig,  men  da  Underhandlingerne  begyndte,  viste  det 
sig,  at  Zaren  ingenlunde  vilde  gaa  ind  paa  de  danske  Fordringer, 
men  bydende  forlangte  enten  en  Stilstand  paa  kun  15  Aar  uden 
væsentlige  Indrømmelser  til  Danmark  eller  øjeblikkelig  Krig.  U., 
der  sikkert  frygtede  for  Indespærring  i  Rusland,  besluttede  sig  nu 
til  imod  sin  Instrux  og  for  at  undgaa  en  for  Danmark  farlig  Krig 
at  gaa  ind  paa  den  isaarige  Stilstand  paa  Vilkaar,  der  vare  uhel- 
dige for  Danmarks  Krav  med  Hensyn  til  Norge,  Lifland  og  Kur- 
land. Med  rige  Gaver  forlod  Gesandterne  derpaa  Moskva;  paa 
Tilbagerejsen  gjennem  Rusland  underkastedes  de  imod  givne  Til- 
sagn en  omtrent  lige  saa  slet  Behandling  som  paa  Udvejen;  Aars- 
tiden  hindrede  dem  tilmed  i  at  benytte  Sørejsen  fra  Kysten;  til 
Lands  gjennem  Polen  og  Tyskland  naaede  de  endelig  i.  Januar 
1579  Danmark,  uden  Tvivl  i  stærk  Spænding  over  for,  hvorledes 
Regeringen  vilde  optage  deres  Færd. 

Paa  Koldinghus  aflagde  U.  en  foreløbig  Rapport  til  Frederik  II, 
der  næppe  strax  satte  sig  ind  i  Sagen,  i  alt  Fald  ikke  tog  ham 
den  unaadig  op.  I  Marts  fik  han  skjænket  af  Kongen  nogle 
Gaarde  paa  Fyn,  og  i  samme  Maaned  var  han  som  Rigsraad  med 
til  det  store  Møde  i  Odense,  hvor  Hertugerne  Hans  og  Adolf  for- 

lenedes  med  Slesvig.  Han  havde  taget  Ophold  paa  sit  Herresæde 
Kogsbøl,  som  han,  dog  uvist  naar,  ombyggede  og  gav  Navnet 
Ulfeldtsholm,  ligesom  han  1576  havde  ombygget  Selsø,  samt  paa 
Dalum  Kloster,  og  umiddelbart  efter  sin  Hjemkomst  havde  han 
udarbejdet  en  Beskrivelse  af  sin  Rejse,  der  navnlig  dvælede  ved 
Gesandtskabets  ilde  Behandling  og  ved  de  russiske  Sæder  og  For- 
hold, og  som  kun  gik  løst  hen  over  de  politiske  Forhandlinger, 
dækkende  over  det  uheldige  Resultat  ved  Beskyldninger  mod  Za- 
ren for  i  sidste  Øjeblik  at  have  omformet  Traktaten.  Men  snart 
brød  Uvejret  løs  over  U.  Kongen  og  Rigsraadet  havde  nu  nær- 
mere undersøgt  Overenskomsten,  saa  meget  mere  som  der  ventedes 
russiske  Sendebud  til  dens  Ratifikation,  vilde  paa  ingen  Maade  an- 
tage den  og  lagde  hele  Ansvaret  paa  U.  for  at  have  overtraadt  sin 
Instruks.  Da  U.  fik  at  vide,  hvad  der  truede,  søgte  han  Bistand 
hos  sin  egen  Velynder  og  Kongens  fortrolige  Henrik  Rantzau, 
besøgte  ham  paa  Segeberg,  og  Rantzau  skrev  ogsaa  et  beroligende 
Brev  til  Kongen.  Samtidig  rettede  U.  selv  et  Brev  til  denne  med 
Forsvar  for  sin  Handlemaade.  Men  Frederik  II' s  Harme  dæmpe- 
des ikke.  1  Maj  udskreves  et  Rigsraadsmøde  til  Roskilde  til  13.  Juli, 
og  U.  stævnedes  til  at  møde  for  det  som  ahklaget.  Paa  Kongens 
Vegne  førtes  nu  her  Anklagen  af  den  kongelige  Sekretær  Arild 
Huitfeldt;  den  gik  ud  paa,  at  U.  havde  overtraadt  sin  Instrux  og 
derfor  burde  stande  Kongen  og  Riget  til  Rette.  U.  forsvarede  sin 
Handlemaade  saa  godt  som  muligt,  ogsaa  med,  at  der  i  alt  Fald 
ingen  Skade  var  sket,  da  Kongen  paa  Gnmd  af  Formaliteter,  som 
han  med  Vilje  havde  undladt,  kunde  lade  være  at  ratificere  Trak- 
taten. Men  skjønt  Kongen  virkelig  heller  ikke  gjorde  det,  faldt 
Dommen  dog  i  Overensstemmelse  med  Anklagen.  Den  udførtes 
ved,  at  U.  udstødtes  af  Rigsraadet  og  mistede  sit  Len;  derimod 
frafaldt  Kongen  paa  Raadets  Forbøn  yderligere  Tiltale  og  lovede 
endog  at  være  ham  en  naadig  Herre. 

U.s  Embedsvirksomhed  var  saaledes  afbrudt  og  det  for  be- 
standig. Han  søgte  en  Trøst  dels  i  sin  Godsbestyrelse,  dels  i 
litterært  Arbejde.  Allerede  tidligere  havde  han  givet  sig  af  med 
saadant,  særlig  af  theologisk  Art;  nu  stod  han  ogsaa  i  nøje  For- 
bindelse med  Tyge  Brahe,  hvem  han  højagtede,  og  dernæst  syssel- 
satte han  sig  med  Danmarks  Historie.  Navnlig  paa  Grundlag  af 
en  ældre  Krønnike  (vistnok  af  Herman  Veiger)  udarbejdede  han  en 
kortere  Fremstilling  af  Danmarks  Historie  fi-a  1333  til  1559;  i  For- 
talen,   der  er   dateret  Ulfeldtsholm  i.  Septbr.  1585,    priser  han  den 

historiske  Videnskabs  Betydning  og  nævner  med  Beundring  Tyge 
Brahe,  Henrik  Rantzau  og  Niels  Kaas.  Men  i  sit  Hjærte  var  han 
stadig  overordentlig  forbitret  over  den  lidte  Krænkelse,  og  efter 
Frederik  II's  Død  kom  hans  Følelser  til  Udbrud. 

Da  han  i  Avg.  1588  var  tilsagt  til  at  møde  i  Roskilde  til  en 
Omtaxation  af  Rostjenesten,  og  de  4  Regeringsraader,  Niels  Kaas, 
Peder  Munk,  Jørgen  Rosenkrantz  og  Christoffer  Valkendorf  skulde 
lede  denne,  traadte  han  pludselig  frem  i  Domkirken,  hvor  Mødet 
holdtes,  forlangte  først  en  Enesamtale  med^'Regeringsraademe,  men 
busede  derpaa,  inden  en  saadan  var  tilstaaet,  offentlig  frem  med 
sine  Klager  over  Frederik  II,  i  det  han  henviste  til  det  Haandskrift 
om  sin  Adfærd  i  Rusland,  han  havde  hos  sig  (dog  næppe  den 
egentlige  Rejsebeskrivelse).  Niels  Kaas  svarede  kun  med  at  tage 
Haandskriftet  til  sig  og  love  at  overveje  Sagen.  Regeringens  Svar 
kom  kort  efter,  da  U.  havde  givet  Møde  paa  Landstinget  i  Ring- 
sted i  Anledning  af  en  privat  Retssag.  Paa  dens  Vegne  optraadte 
her  Arild  Huitfeldt  som  Rigskansler  og  oplæste  en  Erklæring,  der 
i  ret  truende  Ord  advarede  U.  mod  at  lade  sin  Fremstilling  trykke, 
da  den  indeholdt  Fornærmelser  mod  den  afdøde  Konge  og  Raadet. 
Først  nogle  Maaneder  efter  svarede  U.  med  et  Brev  til  Regerings- 
raadet,  hvori  han  erklærede  ikke  at  have  villet  angribe  nogen, 
men  kun  at  have  villet  forsvare  sig  selv  og  redde  sit  Navn.  Hvad 
han  opnaaede  var  blot,  at  Regeringsraademe  erklærede*  at  ville 
henvise  Sagen  til  det  samlede  Rigsraads  Afgjørelse. 

Sagen  døde  dog  dermed  hen,  og  U.s  sidste  Dage  bleve  stille. 
Han  oversatte  og  udgav  1591  et  tysk  Skrift  om  Døden  og  det 
evige  Liv  og  døde  selv  8.  (eller  i.)  Okt.  J593  og  blev  begravet  i 
Vindinge  Kirke.  Hans  Beskrivelse  over  Ruslandsrejsen,  som  han 
havde  tænkt  paa  at  lade  trykke  i  Leiden,  udkom  først  1608  paa 
Latin  i  Frankfurt;  dog  var  den  kjendt  i  Afskrift  her  hjemme  tidligere. 

Resen,  Frcderich  II's  Krønicke  S.  398  fif.  Suhms  Samlinger  I,  165  —  68. 
Westphalen,  Monumenta  III^  485  fT.  Rørdam,  Historieskrivningen  i  Danmark 
efter  Reform.  I,  35  f.  126.  Troels  Lund,  Historiske  Skitser  S.  263—303.  Lind^ 
Fra  Kong  Frederik  II's  Tid  S.  277.  J,  A,  Fridericia. 

Ulfeldt,  Jacob,  1567 — 1630,  Rigskansler,  Søn  af  den  ovfr. 
nævnte  Rigsraad  Jacob  Knudsen  U.  og  Anne  Flemming,  blev  født 
paa  Bavelse  25.  Juni  1567.  Allerede  hans  Ungdom  blev  mærkelig 
ved  hans  Udenlandsrejsers  ejendommelige  Omfang.  14  Aar  gam- 
mel rejste  han  ud,    først  til  Tyskland  og  Schweits,    hvor   han   1584 

Sluderede  i  Genf,  derpaa  til  Italien,  hvor  han  1587  var  i  Padua, 
1588  i  Siena  og  senere  paa  Sicilien  og  Malta;  endelig  tog  han 
fra  Venedig  til  Grækenland,  Konstantinopel,  Rhodus,  Cypern, 
Syrien  og  Ægypten.  Hjemrejsen  lagdes  over  Spanien,  Frankrig 
og  Holland.  Men  allerede  1592,  Aaret  efter  at  han  var  kommet 
tilbage,  drog  han  paa  ny  til  Schweits  og  Frankrig;  en  kort  Tid 
kaldte  hans  Faders  Død  1593  ham  hjem,  roen  endnu  en  Gang  til- 
traadte  han  en  længere  Rejse  til  Italien,  Spanien  og  Polen.  En- 
delig 1597  slog  han  sig  til  Ro  i  Danmark,  blev  Hofjimker  og  gif- 
tede sig  derpaa  10.  Juni  1599  i  Nyborg  med  Birgitte  Brockenhuus, 
Datter  af  Laurids  B.  (III,  114).  1602  forienedes  han  med  Hinds- 
gavl, fik  1605  ^  Stedet  Hagenskov  og  1610  Nyborg.  Da  var  han 
imidlertid  allerede  1607  bleven  Medlem  af  Rigsraadet  og  1609 
Rigskansler. 

Den  højt  ansete  Mand,  hvis  Dannelse  og  Kundskaber,  ogsaa 
i  den  klassiske  Litteratur,  pristes  meget,  og  som  ved  sin  rolige  og 
fredsommelige  Karakter  synes  at  have  dannet  en  stærk  Modsætning 
baade  til  sin  Fader  og  sin  Søn  Corfits,  kom  til  at  spille  en  be- 
tydelig Rolle.  Han  var  under  Kalmarkrigen  først  Krigskommissær 
ved  Rigsmarskens  Hær  i  Vest,  men  stødte  senere  til  Christian  IV 
i  Kalmar.  1607  var  han  med  Kongen  til  Herredag  i  Stavanger, 
flere  Gange  sendtes  han  til  Forhandlinger  med  Gottorp  eller 
Hertugdømmernes  Landdage  (saaledes  1617,  1618,  1620  og  1623) 
og  til  Grænsemøder  med  Sverige  (saaledes  1619  og  1624).  Men 
navnlig  anvendtes  han  til  diplomatiske  Ærender  i  Udlandet.  Der 
kan  imellem  dem  nævnes  hans  Sendelser  1607  til  Nederlandene, 
1613  til  Spanien,  1614  til  Hildesheim,  1615  til  Celle,  1620  til  Ver- 
den og  1625  til  Greven  af  Schaumburg  og  Domkapitlet  i  Magde- 
burg. Vigtigst  vare  dog  hans  Gesandtskaber  til  Nederlandene  1621, 
da  han  afsluttede  Forbundet  af  14.  Maj,  hvortil  sluttede  sig  i  Sept. 
en  Handelsoverenskomst  ved  et  Møde  med  nederlandske  Afsen- 
dinger i  Bremen,  og  1625,  der  førte  til  Forbundet  af  9.  Dec. 
Nogen  reel  Vinding  indbragte  dette  dog  ikke  Danmark,  og  et 
ulykkeligt  Krigsaar  kom;  snart  ogsaa  de  stærke  Rivninger  mellem 
Christian  IV  og  Rigsraad  og  Adel.  J.  U.  var  vel  ligesom  sine 
Fæller  ivrig  for  Fred,  men  han  bestræbte  sig  ved  Siden  heraf  for 
at  mægle  mellem  dem  og  Kongen.  Han  regnedes  for  at  staa 
uden  for  Partierne,  og  han  tilraadede  Rigsraaderne  at  tage  alt  saa 
raaadeholdent  som  muligt  og  ikke  kaste  sig  ind  i  nogen  Kamp 
med  Kongen.     Allerede    fra  1625    led    han  desuden  meget  af  Syg- 

dom  og  saa  med  stor  Sorg  paa  Landets,  især  Fyns,  Ødelæggelse. 
Dog  paatog  han  sig  at  være  Afsending  til  Fredsmødet  i  Lybek 
1629,  foretog  flere  Rejser  der  fra  til  Kongen  og  var  uden  Tvivl 
glad  over,  at  Resultatet  blev  Krigens  Ophør  paa  taaleligere  Vil- 
kaar,  end  der  havde  været  Grund  til  at  vente.  Efter  Freden  in- 
teresserede han  sig  for  Landets  Ophjælpning,  særlig  ved  Udvikling 
af  Handelsforbindelserne  med  Spanien,  men  25.  Juni  1630  døde 
han  i  Nyborg,  «saare  vel  fortjent  af  sit  Fædreland*,  som  Sivert 
Grubbe  (VI,  222)  skrev  om  ham.  Hans  Enke  overlevede  ham  til 
24.  Dec.  1656,  da  hun  døde  i  Fattigdom. 

Foruden  Bavelse  paa  Sjælland,  som  havde  tilhørt  hans  Moder, 
ejede  han  Egeskov  paa  Fyn,  S9m  han  erhvervede  1616,  Orebygaard 
paa  Laaland,  som  han  kjøbte  16 18,  og  Urup  i  Jylland.  Sin  Faders 
Gaard  Ulfeldtsholm  (nu  Holckenhavn)  paa  Fyn  solgte  han  derimod 
1616  til  Fru  Ellen  Marsvin;  i  den  Anledning  flyttede  han  sine 
Forfædres  Lig  fra  Vindinge  Kirke  til  Egeskovs  Sognekirke  Kværn- 
drup. 

Personalia  i  Kongl.  Bibi.,  Ny  kongl.  Saml.  4to.  2149.  Mdsskr.  Orion  III, 
401  ff.    Fridericia,  Danm.  ydre  polit.  Hist.  1629—60  I,  77  f.    /  A,  Friderida. 

Ulfeldt,  Jacob,  — 1631,  til  Bavelse,  Søn  af  foran  nævnte 
Corfits  U.  (t  1614).  Efter  at  have  studeret  udenlands  (1613  blev  han 
immatrikuleret  ved  Universitetet  i  Rostock)  tjente  han  fra  1616 — 21 
som  Sekretær  i  Danske  Kancelli  og  lønnedes  162 1  med  et  Kannike- 
dømme  i  Aarhus  Domkirke.  Efter  selv  1620  at  have  overtaget 
Driften  af  sin  fædrene  Gaard  blev  han  1624  beskikket  til  Lands- 
dommer i  Sjælland  og  forlenet  med  Ringsted  Kloster.  Dette  Len 
ombyttedes  1630  med  Agdesiden  i  Norge  som  en  Følge  af,  at  han 
havde  søgt  og  faaet  sin  Afsked  som  Landsdommer,  sikkert  af 
Helbredshensyn,  thi  han  døde  snart  efter.  Det  ved  hans  Død 
ledigblevne  Kannikedømme  blev  16.  Marts  1631  bortgivet  til  en 
anden.  23.  Juni  1622  havde  han  ægtet  Lisbeth  Clausdatter  Daa 
(f.  I.  Maj  1605).  Hun  kjøbte  1649  Væbnersholm  og  levede  endnu 
1657.  Thiset 

Ulfeldt,  Knud,  1600 — 46,  til  Hverringe,  Rigsraad,  Broder  til 
Rigshofmesteren  Corfits  U.,  blev  født  paa  Ulfeldtsholm  2.  Marts 
1600.  Han  studerede  1614  ved  Pædagogiet  i  Marburg,  1618  i 
Orleans  og  1625  i  Padua.  1627 — 28  var  han  Kongens  Overskjænk 
og  blev  Hofmarskal  1642.     1643 — 45  var   han   forlenet  med  Giske 

Len.  I  Sommeren  1644  ledsagede  han  Christian  IV  om  Bord  paa 
Flaaden,  men  i  Slaget  paa  Kolberger-Heide  i.  Juli  blev  han  al- 
vorlig saaret  i  Armen  ved  samme  Lejlighed,  som  Kongen  led 
Skade.  I  Dec.  s.  A.  udnævntes  han  til  Rigsraad  og  opgav  derved 
Stillingen  som  Hofmarskal;  han  hørte  1645  til  Hannibal  Sehesteds 
Modstandere  ved  Spørgsmaalet  om  Flaadens  Udsendelse,  men  døde 
allerede  3.  Juni  1646.  Han  roses  for  sin  Dannelse  og  sine  Sprog- 
kundskaber, tillige  for  sin  litterære  Sans,  der  særlig  viste  sig  ved, 
at  han  interesserede  sig  for  at  faa  den  yngre  Svanings  «Chronologia 
Danica*  (XVI,  611)  udgivet.  Han  havde  i.  Marts  1629  ægtet  den 
ilde  berygtede  Anne  Lykke,  Cai  Rantzaus  Enke  (X,  504),  med 
hvem  han  fik  Hellerup  paa  Fyn;  efter  hendes  Død,  o.  1641,  giftede 
han  sig,  efter  Sigende  paa  sit  Dødsleje,  anden  Gang  med  Kristine 
Liitzow,  der  var  Kammerjomfru  hos  Prinsesse  Magdalena  Sibylla. 
Bruun,  Slaget  paa  Kolbcrger  Heide  S.  80.  /.  A,  Fridericia, 

Ulfeldt,  Knud,  1609 — 57,  til  Svendstrup  i  Skaane,  som  Fade- 
ren, forannævnte  Christoflfer  U.  (f  1653),  1646  overdrog  ham,  og 
Skedal  i  Halland,  som  han  dog  alt  solgte  1641.  Han  kom  1620  i 
Sorø  Skole,  blev  1626  immatrikuleret  ved  Universitetet  i  Siena, 
1628  i  Orleans,  blev  1630  Hofjunker  og  var  fra  1635 — 3^  Over- 
skjænk.  1639  blev  han  ansat  som  Lieutenant  ved  det  skaanske 
Kompagni,  men  beskikkedes  s.  A.  til  Krigskommissær  ved  de  i 
Hertugdømmerne  samlede  Tropper  og  laa  endnu  1641  nede  ved 
Altona.  1640  fik  han  Tønsberg  med  Semgaard  og  St.  Olafs  Kloster 
i  Forlening.  Ved  Krigens  Udbrud  hvervede  han  selv  et  Kom- 
pagni, som  han  dog  1645  ™^^  Kongens  Tilladelse  overlod  til 
Hannibal  Sehested.  Sine  norske  Forleninger  firatraadte  han  1646 
og  fik  da  i  Stedet  Landskrone  Len.  I  Jan.  1647  beskikkedes  han 
ved  ny  Bestalling  til  Generalkrigskommissær,  men  fik  alt  i  Dec. 
s.  A.  sin  Afeked,  da  Stillingen  inddroges.  Ridderslaget,  som  blev 
ham  til  Del  ved  Kroningen  1648,  turde  vidne  om,  at  han  havde 
gjort  god  Tjeneste  i  de  ham  betroede  Stillinger.  Da  den  næste 
Krig  méd  Sverige  udbrød,  paatog  han  sig  at  gjøre  Udlæg  til  en 
Forstærkelse  af  Landskrones  Besætning  fra  70  til  500  Mand;  men 
efter  at  være  bleven  betroet  Overbefalingen  over  den  skaanske 
Milits  faldt  han  28.  Sept.  1657  i  Træfningen  ved  Sibbarp,  just  som 
han  havde  faaet  Befaling  til  at  foretage  en  Diversion  ind  i  Gjønge 
Herred.  K.  U.,  der  ogsaa  har  indlagt  sig  Fortjeneste  som  Bog- 
samler,   var   2   Gange    gift:    i.  (1639)    med   Otte   Lindenovs    Enke 

Vibeke  Clausdatter  Podebusk  til  Østergaard  i  Salling  (f.  2.  Maj 
1608  t  I-  Marts  1645),  2.  (1646)  med  Edel  Jacobsdatter  Rosenkrantz 
til  Totterupholm,    der  var   Enke   efter   Gabriel  Laxmand   og   døde 

15.  Sept.  1684  paa  Totterupholm.  Thiset 

Ulfeldt,  Laurids,  1605 — 59,  til  Egeskov,  hans  mødrene  Gaard, 
som  han  oprindelig  kun  ejede  i  Fællesskab  med  sine  foran  nævnte 
Brødre  Knud,  Corfits  og  Ebbe,  hvilke  han  dog  efterhaanden  ud- 
kjøbte.  Han  blev  født  paa  Hindsgavl  24.  Jan.  1605.  Efter,  til 
Dels  sammen  med  andre  af  sine  mange  Brødre,  at  have  studeret 
ved  en  Række  fremmede  Universiteter,  1618  i  Orleans,  162 1  i 
Leiden,  1625  i  Padua,  1626  i  Siena  ægtede  han  9.  Okt.  1631  en 
rig  Arving,  sin  afdøde  Broder  Jacobs  efterladte  Fæstemø  Sophie 
Caisdatter    Rantzau    til    Rantzausholm    osv.  (f.  i.  Dec.   1616).       Alt 

16.  Maj  1635  blev  han  dog  Enkemand,  og  da  de  4  Børn,  som  vare 
Frugten  af  dette  kortvarige  Ægteskab,  alle  vare  døde  før  Moderen, 
maatte  han  afstaa  hele  sin  tilgiftede  Rigdom  til  hendes  Slægt  og 
beholdt  kun  tilbage  Harridslevgaard,  paa  hvilken  hun  havde  givet 
ham  Livsbrev.  Han  giftede  sig  1640  paa  ny,  med  Else  Olufsdatter 
Parsberg  (f.  9.  Maj  1624);  Brylluppet  synes  at  være  blevet  fejret 
med  stor  Pragt,  efter  den  endnu  bevarede  Fortegnelse  over  de 
rige  Brudegaver  at  dømme.  Medens  han  hidtil  kun  i  ringe  Grad 
havde  taget  Del  i  det  oflfentlige  Liv  (1632  var  han  bleven  Lieute- 
nant  ved  Anders  Billes  Kompagni),  blev  han  1642  en  af  de  2 
Landkommissærer  i  Fyn  og  beklædte  denne  navnlig  i  Krigsaarene 
byrdefulde  Stilling  i  en  Række  Aar.  En  tiltænkt  Deltagelse  som 
Marskal  i  Grev  Valdemar  Christians  Ruslandsfærd  1643  ^^^^  ^^^" 
imod  opgivet  igjen.  Ved  Kroningen  1648  var  han  med  at  bære 
Tronhimmelen  og  erholdt  samtidig  Bygholm  Len,  som  han  beholdt 
til  1657.  Da  han  s.  A.  (1648)  havde  solgt  Egeskov  til  sin  Sviger- 
fader, boede  han  siden  dels  paa  sit  Len,  dels  paa  Harridslevgaard, 
hvor  han  1656  modtog  Besøg  af  Kongen  og  Dronningen.  Den 
paafølgende  Krig  ruinerede  ham  som  saa  mangen  anden  Adels- 
mand, saa  da  han,  efter  1658  endnu  at  have  gjort  Tjeneste  som 
Oberstvagtmester  ved  det  sjællandske  Kavalleri  og  som  en  af  de 
4  Kommissærer,  der  skulde  føre  Tilsyn  med  den  svenske  Hærs 
Forplejning  og  Evakuering  for  Odense  og  Hindsgavl  Lens  Ved- 
kommende, alt  9.  Juli  1659  var  død  i  Odense,  henstod  hans  Lig 
ubegravet  i  hele  10  Aar,  og  han  efterlod  sin  Enke  (f  15.  Sept. 
1684)    og   den   Datter,    som  var  det   eneste   af  hans   mange  Børn, 


Digitized  by  VjOOQIC 


Ulfeldt,  Laur.  45 

der  overlevede  ham,  i  yderst  trange  Kaar.  —  L.  U.  besad  i  sin 
Velmagt  en  betydelig  Samling  Malerier  og  Bøger  og  syslede  selv 
med  historisk  Arbejde.  TMset 

Ulfeldt,  Leo,  1651 — 1716,  Søn  af  ovfr.  anførte  Rigshofnaester 
Corfits  U.,  var  født  i  Kjøbenhavn  22.  Marts  1651  og  tilbragte  sin 
første  Barndom  paa  Boller  hos  sin  Mormoder,  Kirstine  Munk,  der 
1653  sendte  ham  til  hans  Forældre  i  Stockholm.  Som  sin  Faders 
Søn  maatte  han  som  voxen  se  Vejen  spærret  for  sig  i  sit  Fædre- 
land, hvorfor  han  under  et  antaget  Navn  gik  i  den  tyske  Kejsers 
Tjeneste,  i  hvilken  han  steg  gjennem  de  forskjellige  Grader,  indtil 
han  1682  fik  et  Kompagni  til  Fods  under  Montecuculi.  Snart  efter 
blev  han  Chef  for  et  Rytterregiment,  og  formodentlig  i  denne 
Egenskab  er  det,  at  han  skal  have  med  80  Kyrasserer  forsvaret  et 
Pas  mod  2000  Tartarer.  Saa  meget  er  vist,  at  han  ved  sin  Tap- 
perhed vandt  Anerkjendelse,  saa  han  avancerede  til  Generalmajor. 
Kejseren  gav  ham  desuden  Kammerherrenøglen  og  dekorerede 
ham  med  sit  Portræt.  Da  den  senere  Kejser  Carl  VI  landede  i 
Catalonien  1704  for  at  gjøre  sine  Fordringer  paa  den  spanske 
Trone  gjældende,  var  U.  med  ham,  og  hans  Dygtighed  blev  ogsaa 
her  saaledes  paaskjønnet,  at  han  steg  til  General-Feltmarskal  og 
Gehejmeraad.  Død  21.  April  17 16.  Medens  Leonora  Christina 
boede  paa  Maribo  Kloster,  besøgte  U.  hende  med  den  danske 
Regerings  Tilladelse  2  Gange  (1691  og  1693),  den  første  Gang  in- 
kognito. Efter  hendes  Død  afhentede  han  1699  sin  ældste  Søster 
i  Maribo.  Gift  1697  med  Anna  Marie,  en  Datter  af  Grev  Rudolph 
Sintzendorff.  Som  Enke  blev  hun  Overhofmesterinde  hos  den  re- 
gerende Ærkehertuginde  i  Brtissel,  hvor  hun  døde  31.  Juli  1736. 

Hofman,  Danske  Adelsm.  II,  339.  Birket  Smith,  Leonora  Christina  p. 
Maribo  Kl.  S.  22  ff.  G.  L.  Wad, 

Ulfeldt,  Bfargrethe^  1641 — 1703,  en  Datter  af  ovfr.  anførte 
Knud  U.  (t  1657)  og  I.  Hustru,  Vibeke  Podebusk,  var  født  17.  Juni 
1641  paa  Østergaard,  tilbragte  sin  Barndom  og  Ungdom  i  Lands- 
krone  og  blev  i  en  Alder  af  knap  20  Aar  forlovet  med  den  senere 
saa  navnkundige  Admiral  Niels  Juel  (VIII,  592),  med  hvem  hun 
23.  Juni  1661  holdt  Bryllup.  Efter  et  langt  og  lykkeligt  Ægteskab, 
i  hvilket  hun  blev  Moder  til  5  Børn,  blev  hun  Enke  1697.  En 
Kapital  paa  4000  Rdl.,  af  hvilken  Niels  Juel  siden  Sejren  i  Kjøge 
Bugt  aarlig  havde  uddelt  Renterne  i  velgjørende  Øjemed,  forøgede 

hun  med  8000  Rdl.,  hvilken  Sum  hun  anvendte  til  i  Forening  med 
Fru  Berte  Skeel  (XVI,  14)  1698  at  kjøbe  Sortebrødregaard  i  Ros- 
kilde med  tilhørende  Gods,  hvoraf  de  1699  oprettede  Roskilde 
adelige  Jomfrukloster,  det  første  i  sin  Slags,  der  blev  stiftet  i  Dan- 
mark efter  Reformationen.  Til  Klosterets  Udsmykning  skjænkede 
hun  bl.  a.  et  Maleri  af  Slaget  i  Kjøge  Bugt.  Med  levende  Inter- 
esse tog  hun  Del  i  Stiftelsens  Styrelse,  indtil  hun  efter  faa  Aars 
Forløb  døde  i.  Maj  1703,  efterladende  sig  et  godt  Minde.  «Hun 
var  munter  og  overmaade  tjenstvillig*,  hedder  det,  « tænkte  fint 
og  udtrykte  sig  behageligen ;  hun  kunde  blive  hastig  vred  i  sine 
Hussager  og  tog  sig  kun  lidet  i  Agt  for  dem,  som  gjorde  sig 
Umage  for  at  udstudere  hendes  Svagheder,  men  hendes  Vrede 
var  strax  forbi.  Hun  var  godhjærtig,  gavmild  og  følsom  mod 
ulykkelige. » 

Bobé,  Roskilde  adel.  Jomfrukloster.  Q,  L,   Wad, 

Ulfeldt,  Mogens,  1569 — 1616,  Rigsraad  og  Rigsadmiral,  Søn 
af  den  ovfir.  nævnte  Rigsraad  Jacob  Knudsen  U.,  blev  født  paa 
Selsø  22.  April  1569.  13  Aar  gammel  sendtes  han  til  Tyskland, 
hvor  han  i  4  Aar  studerede  ved  Universiteterne  i  Wittenberg, 
Leipzig  og  Jena,  kom  derefter  en  kort  Tid  tilbage  til  Danmark 
og  rejste  saa  paa  ny  udenlands  til  Østrig,  Ungarn  og  Italien.  Her 
studerede  han  i  Padua  og  Siena  og  tog  derpaa  Krigstjeneste  hos 
Malteserridderne  mod  Tyrkerne.  Hjemkommen  var  han  Hofjunker 
1590 — 94,  ægtede  7.  Avg.  1597  Anne  Christensdatter  Munk  og 
blev  1600  Lensmand  paa  Kronborg,  som  han  1604  ombyttede  med 
Christianopel  og  Sølvitsborg.  Han  havde  imidlertid  helliget  sig  til 
det,  som  blev  hans  Livsgjerning,  nemlig  Søvæsenet.  1599  var  han 
Vicekapitajn  paa  Christian  IV's  Skib  paa  Kongens  Nordian dsfart, 
1602  Admiral  paa  en  til  Narva  sendt  Flaade,  1606  Underadmiral 
ved  Christian  IV's  Rejse  til  England  og  1609 — 10  Chef  for  Flaade- 
togter  til  Østersøen.  I  Marts  16 10  blev  han  Medlem  af  Rigsraadet 
og  tillige  Rigsadmiral  og  fik  i  Stedet  for  sit  tidligere  Len  Villands 
Herred  uden  Afgift.  S.  A.  var  han  paa  ny  i  Østersøen  som  øverst- 
befalende for  en  Koqvoiflaade.  Da  Kalmarkrigen  brød  ud  161 1, 
havde  han  en  kort  Tid  Sæde  i  Regeringsraadet  i  Kongens  Fra- 
værelse, men  stod  i  Foraaret  i  Søen  med  Flaaden;  forgjæves 
søgte  han  dog  at  spærre  Kalraarsund  for  Svenskerne  og  kom  i  Slut- 
ningen af  Sept.  tilbage  til  Kjøbenhavn.  16 12  var  han  i  Begyndel- 
sen heldigere,  i  det  han  i  Juni  hjalp  til  ved  Erobringen  af  Øland; 

men  hans  Togt  i  Avg.  med  Kongen  mod  Stockholm  førte  ikke 
til  noget.  S.  A.  havde  han  ombyttet  Villands  Herred  med  Trane- 
kjaer  Len;  1614  synes  han  at  have  været  i  Norge  for  at  udtage 
Baadsmænd.  15.  Juni  1616  døde  han  og  blev  begravet  i  Hellig- 
aandskirken  i  Kjøbenhavn.  Med  sin  Hustru  levede  han  i  sine 
senere  Aar  i  Strid  og  lod  hende  endog  med  Kongens  Sam- 
tykke indespærre  paa  sin  Gaard  Selsø,  hvor  hun  endnu  var  ved 
hans  Død. 

Universitetsprogr.  over  M.  U.  (16 16).  Bricka  og  Fridericia,  Christ,  IV  s  egh. 
Breve  \,    330.     Lind,   Kristian  IV  og  hans  Mænd    paa  Bremerholm  S.  39 — 43. 

J.  A.  Fridericia, 

Ulfeldt,  Niels  Jacobsen,  — 1395,  Biskop  i  Roskilde.  N.  U. 
stammede  fra  Skaane  og  naaede  ved  Valdemar  Atterdags  Hjælp 
hurtig  frem  i  den  danske  Kirke;  han  kaldes  først  Kongens  Klerk, 
senere  hans  Raad.  1356  blev  han  Kannik  i  Roskilde,  1360  Dom- 
provst i  Lund,  og  1368  efterfulgte  han  Jakob  Gertsen  som  Biskop 
i  Roskilde.  Efter  Kong  Valdemars  Død  vandt  Dronning  Mar- 
grethe hans  Støtte  for  Olufs  Valg  ved  at  tilbagegive  Kjøbenhavn, 
som  hendes  Fader  havde  haft  inde  næsten  hele  sin  Regeringstid; 
til  Tak  herfor  skjænkede  hun  Bispestolen  Nebbe  Slot  og  pantsatte 
til  N.  U.  Sømme  og  Ramsø  Herreder  samt  Kongens  tre  Fjerde- 
parter af  Roskilde  By  (1375).  Siden  deltog  Bispen  i  Afgjørelsen 
af  alle  vigtigere  Statssager,  saa  længe  han  levede;  1386  over- 
værede han  saaledes  det  Danehof  i  Nyborg,  hvor  Sønderjylland 
blev  forlenet  til  Holstenerne.  Om  hans  gejstlige  Styrelse  vides  der 
mindre.  Sin  fædrene  Ejendom  i  Villands  Herred  skjænkede  han 
til  Lunde  Domkirke;  ogsaa  i  Kjøbenhavn  mindedes  han  ved  en 
Aartid,  og  i  sin  egen  Domkirke  indstiftede  han  en  daglig  Lovsang 
til  den  ubesmittede  Jomfrus  Ære,  hvad  der  siges  at  have  kostet 
ham  3000  Guldnobler.  Han  byggede  ogsaa  St.  Laurentii  Kapel, 
hvori  han  siden  blev  begravet;  den  prægtige  Kobberplade,  der 
blev  lagt  over  Graven,  kjendes  nu  kun  gjennem  ældre  Tegninger. 
N.  U.  døde  18.  Jan.  1395. 

"Weeke,  Lunde  Domkap.  Gavebøger  S.  283  f.  Kr,  Erslti). 

Ulfeldt,  Otto  Andersen,  — 1543,  Broder  til  ovennævnte 
Hartvig  Andersen  U.,  har  rimeligvis  i  en  længere  Aarrække  tjent 
Søren  Norby  paa  Gulland  og  i  Finland.  Han  var  1524  Søren 
Norbys  « Fodermarsk »  (næstkommanderende)  paa  Visborg  og  blev, 
da  Svenskerne  angreb  Øen,   af  sin  Herre  sendt  til  Kong  Frederik 

med  Tilbud  om  at  overdrage  denne  Landet,  mod  at  S.  Norby 
beholdt  Lenet,  hvilket  ogsaa  derpaa  skete.  Da  S.  Norby  Aaret  efter 
ligefuldt  rejste  den  skaanske  Opstand,  blev  O.  A.  tilbage  som 
Kommandant  paa  Visborg  og  maatte  udholde  en  haard  Belejring 
af  Lybekkeme;  da  han  ikke  kunde  holde  Staden  Visby,  stak  han 
Ild  paa  den^  Visborg  derimod  overgav  han  først,  da  der  var  slut- 
tet Forlig  med  S.  Norby,  og  synes  at  være  fulgt  med  denne  til 
hans  nye  Forlening  Sølvitsborg.  Han  maa  have  deltaget  i  det 
Søslag  i  Avgust  1526,  hvori  S.  Norby  blev  overvundet.  Man  træffer 
ham  nemlig  senere  i  Rusland,  hvor  han  holdtes  tilbage  tillige  med 
sin  Herre,  indtil  denne  i  1528  ved  kejserlig  Hjælp  udfriedes. 
Fra  Wilna  i  Polen  sendte  S.  Norby  tsin  kjødelige  Ven  og  Høveds- 
mand»  i  Forvejen  til  Christian  II,  som  man  ventede  at  træfife  i 
Tyskland.  Da  denne  imidlertid  var  vendt  tilbage  til  Nederlandene, 
blev  O.  A.  i  nogen  Tid  der,  i  det  Kongens  Søster  Elisabeth  af 
Brandenborg  tog  sig  af  ham  og  sendte  ham  til  Kong  Ferdinand 
i  Prag  for  der  at  virke  for  S.  Norby.  Først  i  Begyndelsen  af 
November  kom  han  til  Lier  til  Kong  Christian  og  forblev  her, 
indtil  S.  Norby  i  Sommeren  1529  var  draget  til  Kejseren  i  Italien. 
Hans  Gods  i  Danmark  og  i  Hertugdømmerne  var  imidlertid  i 
Aaret  1527  blevet  inddraget  under  Kronen;  men  det  lykkedes  hans 
Broder  Hartvig  at  udvirke  et  Lejde  for  ham  paa  3  Maaneder,  for 
at  han  kunde  søge  Udsoning  med  Kong  Frederik.  Dette  lykkedes 
ogsaa,  hvorpaa  Christian  II  i  Lier  7.  Nov.  1529  udstedte  et  smig- 
rende Afskedspatent  for  ham,  hvori  han  takker  ham  for  hans  tro 
Tjeneste  og  lover  ham  Løn  herfor,  naar  Kongen  kommer  tilbage 
til  sine  Lande.  —  I  Kong  Frederiks  Tjeneste  betroedes  der  O.  A. 
forskjellige  Hverv;  han  var  saaledes  i  Dec.  1531  Rigsraadets  Sende- 
bud til  Kongen  med  vigtige  Hverv  angaaende  Toget  mod  Chri- 
stian II,  der  nu  var  landet  i  Norge,  og  han  har  ligeledes  som 
Høvedsmand  deltaget  i  dette  Tog  og  medbeseglet  Overenskomsten 
og  Lejdebrevet  af  i.  Juli  i  Oslo,  hvorved  Kong  Christian  bevæge- 
des til  at  begive  sig  til  Danmark;  men  da  Grevefejden  udbrød, 
sluttede  O.  A.,  ligesom  saa  mange  andre,  sig  til  sin  gamle  Herres 
Parti.  Efter  at  Christian  III's  Tropper  i  Aaret  1535  havde  besat  Fyn, 
blev  hans  Andel  i  hans  og  hans  Brødres  fynske  Pantegodser  og  sles- 
vigske Ejendomme  atter  beslaglagt,  fordi  han  havde  ført  Avindskjold 
mod  Riget.  Selv  var  han  i  Grev  Christoffers  Tjeneste  paa  Kjøben- 
havns Slot,  som  det  synes,  som  Grevens  Fodermarsk.  Efter  Kjøben- 
havns Overgivelse   fulgte  han  Greven   til  Tyskland;  her  synes  han 

i   Pfalzgrev   Frederiks  Tjeneste   at   have   bekæmpet   Christian  II's 
Fjender,  indtil  han  døde  i  Lybek  i  Sept.  eller  Okt.  1543. 

Annal.  f.  nord.  Oldk.  og  Hist.  1853,  S.  62  ff.  Eckdahl,  Chr.  U.s  Arch.  III, 
"13— 39.  A.  Heise, 

Ulfeldt,  Palle  Chiistoffersen,  — 1571,  til  Jershave  og  Hald- 
ager, var  Søn  af  Christoffer  Pallesen  til  Skjørringe  og  dennes 
I.  Hustru,  Margrethe  Daa.  Om  hans  Ungdom  haves  ingen  Efter- 
retning, men  1558  blev  han  Foged  paa  Rugaard,  dog  under  Lens- 
manden paa  Odensegaard,  siden  fik  han  1564  20  Aars  Brev  paa 
Rugaard,  men  maatte  under  Krigen  yde  Kronen  Forstrækninger, 
for  hvilke  han  1567  fik  sit  Len  i  Pant.  Ligeledes  maatte  han  1569 
gjøre  Tjeneste  som  den  ene  af  de  2  for  Fyn  beskikkede  Proviant- 
mestre. P.  U.,  der  var  2  Gange  gift,  i.  med  Margrethe  Jochums- 
datter  Beck,  2.  (1567)  med  Margrethe  Clausdatter  Brockenhuus, 
døde  157 1.  Thiset, 

Ulfhildy  o.  1 130,  Dronning.  U.  var  Datter  af  Nordmanden 
Hakon  Finssøn  og,  som  det  synes  —  men  Efterretningerne  om 
hendes  Ægteskaber  ere  ikke  helt  sikre  —  først  gift  i  Sverige  med 
Kong  Inge,  Halstens  Søn.  Senere  tog  Kong  Niels  U.  til  Ægte 
efter  hans  første  Dronning  Margrethe  Fredkulles  Død;  hun  synes  at 
have  ægget  Kongen  imod  Knud  Lavard.  Niels  forlod  hun  for  at 
ægte  den  svenske  Konge  Sverker  I,  med  hvem  hun  havde  Sønnen 
Carl,  som  senere  blev  Konge.  I  Sverige  vandt  hun  Ros  for 
Fromhed,  i  det  hun  sammen  med  Sverker  grundede  det  første 
Cisterdenserkloster  i  Alvastra  (1143)  og  et  andet  Kloster  af  samme 
Orden,  der  senere  flyttedes  til  Varnhem. 

Johannes  C.  H,  R,  Steensirup. 

XJlfstand,  Arvid  Jensen,  — 1539,  skrev  sig  til  Lyngbygaard 
i  Skaane  samt  Bønnet  paa  Falster,  hvilken  sidste  Gaard  han  sam- 
men med  sin  nedennævnte  Broder  Gert  arvfede  efter  deres  Far- 
broder Oluf  Holgersen.  End  videre  ejede  han  en  Broderlod  i 
Løgtved  i  Skaane,  men  den  afhændede  han  1538  til  sin  nys  nævnte 
Broder.  Sammen  med  denne  havde  han  1528 — 39  Villands  Herred 
i  Forlening.  Desuden  var  han  o.  1530  forlenet  med  Gjorslev.  1532 
var  han  en  af  Høvedsmændene  paa  Toget  til  Norge  mod  Kong 
Christian  II,  og  s.  A.  fik  han  Ventebrev,  men  først  1535  Følgebrev  paa 
Grimmelstrup  og  Karleby  Birker.  Under  Grevefejden  var  han  1535 
Skibshøvedsmand  paa  den  af  Peder  Skram  anførte  dansk-svenske 
Flaade,    havde  derefter  en  kort  Tid  Herrisvad  Kloster  i  Forlening 

Dantk  biogr.  Lex.    XVIII.  Februar  1904.  4 

Og  var  saa,  ligeledes  kun  en  kortere  Tid,  Høvedsmand  paa  Drags- 
holm. Han  nævnes  endnu  1535  blandt  Hofsindeme,  og  1536 
skulde  han  selv  anden  forestaa  Overleveringen  af  Sjællands  Stifts 
Slotte  og  Gaarde.  Efter  fra  1537  at  have  været  Høvedsmand  paa 
Vordingborg  fik  han  14.  Juni  1539  Brev  paa  Bækkeskov  Kloster, 
men  døde  snart  efter  ugift.  Han  siges  at  have  været  den  højeste 
Mand  i  Danmark  paa  den  Tid.  Thiset, 

XJlfstand,  Børge  Jensen,  — 1558,  til  Glimminge  og  Ørup» 
var  Søn  af  nedennævnte  Jens  Holgersen  U.  (f  1523)  og  arvede 
sammien  med  sin  Broder  Gregers  Ørup  efter  deres  Farbroder  Oli^f 
Holgersen.  Til  Dels  sammen  med  sine  Søskende  arvede  han  lige- 
ledes flere  Pantelen,  som  Faderen  havde  haft  af  Kronen:  Villands 
Herred,  Høgby  og  Gnested  samt  Bursø;  men  medens  han  alt  1528  og 
1526  afstod  sin  Andel  i  de  første,  beholdt  han  derimod  Bursø  til  sin 
Død.  Han  deltog  1525  i  Forligsforhandhngerne  med  Søren  Norby, 
nævnes  endnu  i  Aarene  1526 — 35  som  Hofsinde,  men  var  derefter 
en  kort  Tid  verdslig  Forstander  for  Tommerup  Kloster.  Haa 
mødte  paa  den  store  Herredag  i  Kjøbenhavn  1536  som  en  af  den 
skaanske  Adels  befuldmægtigede.  Foruden  de  2  nævnte  skaanske 
Hovedgaarde  ejede  han  Part  i  et  Par  andre,  Løgtved,  som  han 
dog  1538  solgte  til  sin  Broder  Gert,  og  Lyngbygaard,  som  han  fik 
efter  sin  Broder  Arvid,  men  1540  mageskiftede  til  Broderen  Gre- 
gers. 1543 — 54  var  han  Lensmand  paa  Laholm,  og  henholdsvis 
fra  1542  og  1543  og  til  sin  Død  havde  han  Strø  og  Ønnestad 
Len  i  Pant  af  Kongen,  der  jævnlig  lagde  Beslag  paa  hans  Tjeneste: 
1543  sendtes  han  f.  Ex.  til  Guliand,  1548  var  han  Skjænk  paa 
Hertug  Frederiks  Norgesrejse,  1550  førte  han  Tilsyn  med  Befæst- 
ningsarbejder paa  Varberg  og  Halmstad,  og  endelig  overdroges 
ham  selv  anden  1557  Befalingen  over  Borgere  og  Bønder  i  Skaane 
i  Krigstilfielde.  Han  døde  1558  paa  Glimminge.  Hans  Enke, 
Magdalene  Krabbe  (f.  x.  Febr.  1512),  Datter  af  Marsken  Tyge  K. 
(DC,  403),  overlevede  ham  i  mange  Aar.  Thiset, 

Ulfstand,  Gert  Jensen,  —1560,  til  Bønnet,  var  Søn  af 
nedennævnte  Jens  Holgersen  U.  (f  1523)  i  dennes  2.  Ægteskab. 
Foruden  Bønnet,  en  for  længst  forsvunden  Hovedgaard  paa  Falster, 
som  han,  oprindelig  dog  kun  i  Fællesskab  med  sin  Broder  Arvid  U., 
havde  arvet  efter  deres  Farbroder  Hr.  Oluf  Holgersen,  ejede  han 
Løgtved,   en   ligeledes  forsvunden  Hovedgaard  i  Skaane,   som  han 

1538  havde  kjøbt  af  sine  Medarvinger,  samt  Part  i  Lyngbygaard  i 
Skaane;  men  denne  sidste  solgte  han  1543  til  sin  Svoger  Knud 
Gyldenstjerne  (VI,  383).  Sammen  med  Broderen  Arvid  havde  han 
fra  1528  Villands  Herred  i  Pant,  men  efter  Broderens  Død  afstod 
han  1540  dette  Len  til  sin  nys  nævnte  Svoger.  Desuden  havde  han 
fr*  ^537 — 39  Bækkeskov  Kloster  i  Forlening  og  fra  1539 — 50  Høge- 
sted Len,  fra  1542 — 52  Karleby  og  Grimmelstrup  Birker  i  Pant. 
Bækkeskov  fik  han  senere  igjen,  i  det  han  1560  fik  Livsbrev  paa 
dette  Kloster  mod  til  Kronen  at  afstaa  sin  Hustru  Gjørvel  Abrahams- 
datter  Gyldenstjemes  Gaard  Asserbo.  G.  J.  ledsagede  1548  Prins 
Frederik  paa  Hyldingsrejsen  til  Norge  og  døde  6.  Avg.  1560  paa 
Bønnet.  Hans  Enke  ægtede  siden  hans  Frænde  Lave  Truidsen 
Ulfstand  (f  1563)  og  døde  1577.  Thiset 

infotand,  Gregers  Holgersen,  — 1583,  til  Sønder  Vosborg, 
som  han  arvede  efter  sin  bekjendte  Morfader  Hr.  Predbjøm  Pode- 
busk (Xin,  193),  var  Søn  af  nedennævnte  Hr.  Holger  Gregersen  U. 
i  dennes  i.  Ægteskab.  Han  gjorde  i  Aarene  1546—49  Tjeneste 
som  Hofsinde  og  deltog  vist  siden  i  Syvaarskrigen.  I  alt  Fald 
fik  han  1566  Befaling  at  indstille  sig  til  Skibstjeneste.  1572  pant- 
satte Kronen  ham  Skivehus  Slot  og  Len,  og  1577  fik  han  Livs- 
brev  paa  dette  Len  mod  at  eftergive  Halvdelen  af  Pantesummen. 
Fra  1576  var  han  Værge  for  sin  Brodersøn  Holger  U.,  der  paa 
Grund  af  Faderens  Fortjenester  blev  opdraget  paa  Kongens  Be- 
kostning; men  dette  Værgemaal  var  sikkert  et  saare  brydsomt 
Hverv,  der  endnu  mange  Aar  efter  G.  H.s  1583  indtrufiie  Død 
voldte  hans  Arvinger  Bryderier.  I  April  1551  havde  han  ægtet 
Enken  efter  Melchior  Glob  til  Vellumgaard  Anne  Eriksdatter  Lange; 
hun  døde  alt  1559.  T?dset, 

Ulfetand,  Gregers  Jensen,  — 1544,  til  Ørup,  som  han  dog 
kan  besad  i  Fællesskab  med  sin  ovennævnte  Broder  Børge  U.,  næv- 
nes første  Gang  1528,  da  han,  ogsaa  sammen  med  denne  Broder,  fik 
Bursø  Len  i  Pant  af  Kronen.  1536  laa  han  som  Hofsinde  i  Borge- 
leje  paa  Dalby  Kloster;  men  1539  synes  han  at  have  forladt 
Hoftjenesten,  i  det  han  da  baade  fik  Høgested  Len  i  Pant  og 
tillige  blev  sin  Broder  Arvids  Eftermand  som  Høvedsmand  paa 
Vordingborg.  Dog  fi-atraadte  han  alt  Aaret  efter  denne  Stilling, 
men  fik  i  Stedet  Lykaa  i  Forlening,  som  han  beholdt  til  sin  tid- 
lige £>ød,  20.  Dec.  1544,  i  Kjøbenhavn.    Foruden  Ørup  havde  han 

ejet  en  Broderlod  i  Løgtved  i  Skaane,  hvilken  han  1538  solgte 
til  sin  Broder  Gert,  og  Lyngbygaard,  som  han  til  Dels  havde  afkjøbt 
sine  Medarvinger,  men  kun  for  kort  før  sin  Død  at  sælge  den  til 
Svogeren  Knud  Pedersen  Gyldenstjeme.     G.  U.  var  ugift      TMset 

Ulfstand,  Gregers  Truidsen,  — 1582,  til  Torup,  Barsebæk 
og  Gammel  Estrup,  den  første  fædrene,  de  2  sidste  mødrene  Arv, 
var  Søn  af  nedennævnte  Truid  U.  og  dennes  i.  Hustru  Ide  Brock. 
Sammen  med  sin  ligeledes  nedennævnte  Broder  Jens  gik  han  1534 
i  Skole  i  Malmø;  efter  at  Byens  Borgere  havde  overrumplet  Malmø 
Slot,  holdt  de  begge  Brødrene  tillige  med  nogle  andre  adelige 
Børn  9  Uger  i  Fangenskab.  1548  fik  han  sit  første  Pantelen, 
Rugsø  Herred,  som  han  beholdt  til  1580;  derhos  havde  han  fi'a 
1563  til  sin  Død  Aalegaard  og  1566 — 67  samt  atter  1570 — 78  Saltø. 
Endelig  var  han  1578 — 81  Lensmand  paa  Ravnsborg  med  Halsted 
Kloster.  Han  tjente  under  Syvaarskrigen  og  deltog  bl.  a.  i  det 
berømte  Svarteraaslag,  men  faldt  saa  i  et  langvarigt  Fangenskab. 
Thi  vel  blev  han  1566  sammen  med  Jacob  Brockenhuus  (HI,  iii) 
sendt  til  Danmark  for  at  forhandle  om  Udløsning  af  Fanger;  men 
selv  blev  han  først  udløst  1568.  10  Aar  efter  sendtes  han  med 
Jacob  Ulfeldt  som  Gesandt  til  Rusland;  men  den  Maade,  hvor- 
paa  Gesandterne  røgtede  deres  Hverv,  vakte  »Kong  Frederik  II*s 
højeste  Vrede  og  paadrog  dem  Tiltale  for  Rigsraadet.  G.  U.  var 
gift  med  Karen  Eriksdatter  Banner  til  Høgholt,  der  efter  hans 
Død  paa  Gammel  Estrup,  12.  Jan.  1582,  beholdt  Aalegaard  uindløst 
til  sin  egen  Død,  som  indtraf  paa  Høgholt  i  Avg.  161 1.        TMset 

Ulfstand,  Hack  Holgersen,  1535 — 94,  til  Hikkeberg,  Rigs- 
marsk,  var  Halvbroder  til  ovennævnte  Gregers  Holgersen  U.  og 
blev  født  7.  Okt.  1535  paa  nys  nævnte  sin  mødrene  Gaard.  Kun 
7  Aar  gammel  sendtes  han  til  Optugtelse  i  Herrisvad  Kloster,  men 
efter  hans  Faders  snart  paafølgende  Død  fik  Moderen  ham  anbragt 
i  den  ansete  Eske  Billes  Hus,  hos  hvem  han  saa  var  nogle  Aar, 
til  han  14  Aar  gammel  sendtes  udenlands  med  kongelig  Forskrift 
til  Kur  fyrst  Moritz  af  Sachsen.  Ved  dennes  Hof  tjente  han  i  hen- 
ved 6  Aar,  hørte  til  Kurfyrstens  personlige  Opvartning,  ledsagede 
ham  paa  flere  Felttog  og  blev  af  Kurfyrsten  gjort  væragtig. 
Efter  at  være  hjemkommen  1554  blev  han  sammen  med  sin  Broder 
Jens  Hofsinde  hos  Hertug  Frederik,  hvem  han  1558  ledsagede  til 
Kejserkroningen  i  Frankfurt,  ligesom  han  1559  opvartede  denne  sin 

Herre,  der  nu  var  bleven  Konge,  paa  Toget  mod  Ditmarskerne. 
Først  1562  tog  han  Afsked  ved  Hove,  i  det  han  fik  sin  første  For- 
lening,  Pantelenet  Isolte  i  Skaane,  der  sikkert  har  ligget  ham 
bekvemmere  end  det  ham  først  tiltænkte  jyske  Len  Ametofte. 
1563  blev  han  end  videre  Lensmand  i  Aas  Kloster.  Ogsaa  i  Be- 
gjmdelsen  af  den  følgende  Krig  hørte  han  til  Kongens  personlige 
Omgivelser  og  fik  1563  foran|  Halmstad  et  /årligt  Saar  i  sit  Hoved, 
hvilket  Saar  holdt  sig  aabent  og  voldte  ham  Men  til  hans  Døds- 
dag. Han  var  dog  alt  1564  saa  helbredet,  at  han  som  Ritmester 
kunde  stilles  i  Spidsen  for  den  skaanske  Adelsfane  og  førte  med 
Hæder  denne  Afdeling  i  alle  de  følgende  Krigsaar  lige  til  Var- 
bergs Belejring  1569;  for  øvrigt  udrustede  han  ogsaa  under  Krigen 
et  Kaperskib.  Særlig  udmærkede  han  sig  i  Svarteraaslaget  og  paa 
Daniel  Rantzaus  berømte  Tog  ind  i  Sverige.  Sine  ovenanførte  For- 
leninger  havde  han  1565  faaet  forøget  med  Gisselfeld,  men  ombyt- 
tede alt  Aaret  efter  dette  Len  med  Lundegaard,  som  han  imidlertid 
ogsaa  kun  beholdt  et  Aar.  Derimod  blev  han  1569  efter  Varbergs 
Indtagelse  Høvedsmand  paa  dette  vigtige  Slot,  ligesom  han  s.  A. 
filt  for  Livstid  fik  Lyngby  Len  i  Bare  Herred.  Aas  Kloster  mistede 
han  1 57 1,  og  Aaret  efter  ombyttede  han  Varberg  Len  med  Odense- 
gaard,  som  han  beholdt  til  1575,  da  ogsaa  Isolte  Len  indløstes 
fra  ham.  Senere  var  han  Lensmand  paa  Lykaa  1575 — 78,  paa 
Aalholm  1577 — 88,  paa  Kalundborg  1588—^1  og  paa  Malmøhus 
fira  1591  til  sin  Død.  Desuden  havde  han  et  Par  mindre  Len, 
Vesterstad  fra  1577  og  St.  Peders  Kloster  i  Lund  fra  1592. 

1580  ledsagede  han  Kongen  til  Hertug  Hans'  Ligbegængelse, 
og  1583  skulde  han  have  været  Marskal  paa  Kongens  da  planlagte 
Udenlandsrejse,  der  dog  ikke  blev  til  noget,  men  1584  sendtes  han 
til  Øsel  sammen  med  Peder  Munk.  I  Kong  Frederik  II's  Lig- 
procession var  han  den  ene  af  de  2  Rigsraader,  som  førte  Frøken 
Anna,  ligesom  han  s.,  A.  deltog  i  Forhandlingerne  i  Helsingør  om 
denne  Prinsesses  Giftermaal.  Med  10  Heste  ledsagede  han  1590 
som  Hofinester  Enkedronningen  paa  Prinsesse  Elisabeths  Bryllups- 
rejse til  Brunsvig.  Strax  efter  sin  Hjemkomst  fra  denne  Rejse 
blev  han  Hofmester  hos  den  unge  Kong^  og  samtidig  Medlem  af 
Regeringsraadet;  i  Rigens  Raad  havde  han  alt  siden  1581  haft 
Sæde.  Da  Rigsraadet  havde  valgt  ham  til  Hofmesterstillingen  mod 
Enkedronningens  Ønske  og,  som  det  synes,  særlig  for  at  modar- 
bejde hendes  Indflydelse  hos  Sønnen,  fattede  Enkedronningen  stærk 
Uvilje  mod  ham,  saa  meget  mere,  som  det  alt  paa  Bnmsvigrejsen 

var  kommet  til  Rivninger  mellem  dem.  I  Breve  til  sin  Fader  fra- 
kjender  hun  H.  U.  alle  de  Egenskaber,  som  netop  hans  betroede 
Stilling  udkrævede.  For  øvrigt  synes  H.  U.  ikke  at  have  haft  nogen 
fremtrædende  Indflydelse  paa  den  unge  Konges  Udvikhng,  og  han 
var  da  ogsaa  kun  Kongens  Hofmester  i  2  Aar,  thi  paa  Herredagen 
i  Kjøbenhavn  1593  blev  han  valgt  til  Rigsmarsk,  og  samtidig 
traadte  han  ud  af  Regeringsraadet.  Ogsaa  sit  nye  høje  Embede 
kom  han  kun  til  at  beklæde  en  kort  Tid.  Han  døde  nemlig 
allerede  10.  Nov.  1594  i  Kjøbenhavn,  hvorhen  han  var  bleven  for- 
skrevet i  Anledning  af  nogle  spanske  Gesandters  Ankomst.  Foruden 
Hikkeberg  ejede  han  en  Tid  en  sjællandsk  Hovedgaard,  Skaftelev, 
som  han  havde  kjøbt  af  sin  Fætter  Jørgen  Bryske,  men  mageskif- 
tede til  Kronen  mod  Gods  i  Skaane. 

Om  end  H.  U.  ikke  staar  i  første  Række  af  de  betydelige 
Statsmænd  og  Krigere,  der  kjendetegne  Kong  Frederik  II' s  Tid, 
var  han  dog  ikke  blot  en  fremragende  Mand  i  sin  Stand,  men 
vel  anset  hos  høj  og  lav,  ikke  mindst  paa  Grund  af  de  For- 
tjenester, han  og  flere  af  hans  Slægt  under  Syvaarskrigen  havde 
indlagt  sig.  Præsten  Jacob  Nielsen,  der  med  sin  Hals  maatte  bøde 
for  sine  Beskyldninger  mod  Bispen  i  Skaane,  M.  Niels  Hvid  (VDI, 
193),  for  at  have  stjaalet  en  Gravsten  fra  H.  U.s  Slægtgravsted  i 
I>und  Domkirke,  kalder  i  sin  Nidvise  H.  U.  for  «den  sorte  Hack»f 
men  om  dette  har  været  et  almindeligt  Øgenavn,  har  det  dog 
sikkert  kun  hentydet  til  H.  U.s  ydre  Personlighed. 

H.  U.  blev  2  Gange  gift,  i.  (12.  Dec.  1572)  med  den  da 
22aarige  Pernille  Albrechtsdatter  Gjøe  (f  barnløs  29.  Avg.  1589), 
2.  (22.  Nov.  1590)  med  Anne  Vernersdatter  Parsberg,  Enke  efter 
Hans  Skovgaard  (XVI,  66).   Hun  døde  4. — 5.  Avg.  1592  i  Barselseng. 

Peder  J.  Vinstrup,  Ligpr.  over  H.  U.  (1595).  TMset, 

Ulfstand,  Holger  Gregersen,  — 1542,  Rigsraad,  til  Ska- 
bersø  og  Hikkeberg,  var  Søn  af  Gregers  Jepsen  til  Torup  og 
Skabersø  i  Skaane.  Han  siges  at  være  yngre  end  sin  ndft.  omtalte 
Broder  Truid,  der  skal  være  født  1487;  men  Aldersordenen  mellem 
disse  to  Brødre  er  vistnok  tvivlsom.  I  hvert  Fald  maa  han  være 
født  mellem  1480 — 90.  Han  nævnes  allerede  15 13  som  Besidder 
af  Torup,  der  dog  senere  gik  over  til  Broderen  Truid,  medens 
Skabersø  tilfaldt  Holger.  I  Aaret  15 16  omtales  han  som  kongl. 
Hofsinde,  og  i  Aarene  15 18 — 19  foretog  han  i  Forening  med  Johan 
Oxe   til   Nielstrup   (XII,    494)  en   Pilegrimsrejse   over  Tyskland   og 

Venedig  til  det  hellige  Land.  Man  har  en  Beskrivelse  af  Rejsen  og 
ser  heraf,  hvor  stærkt  optagne  de  to  Adelsmænd  vare  af  alle  de 
«Jærtegn»,  de  hørte  om  i  det  hellige  Land;  H.  G.  synes  ogsaa 
lige  til  sin  Død,  eller  i  alt  Fald  til  1536,  at  have  holdt  fast  ved 
den  katholske  Tro.  Efter  Hjemkomsten  forlenedes  han,  der  allerede 
da  var  Ridder,  1520  med  Varberg  Klippefæstning  i  Halland,  som 
han  beholdt  til  1522,  og  med  Laholm  Slot,  som  han  beholdt  lige 
til  sin  Død.  Da  der  til  hvert  af  disse  Slotte  laa  4  Herreder, 
indtog  H.  G.  saaledes  en  betydelig  Stilling  i  denne  Del  af  Landet. 
Omtrent  samtidig  ægtede  han  den  rige  Predbjørn  Podebusks  Datter 
Anna;  men  hun  døde  allerede  152 1  paa  Varberg,  hvorefter  han 
næste  Aar  ægtede  Helle  Hack,  Datter  af  den  af  Anders  Bille 
ihjelslagne  Rigsraad  Niels  Hack  (VI,  442)  til  Hikkeberg.  Dette 
store  Herresæde  kom  saaledes  i  hans  Besiddelse,  ligesom  han 
ogsaa  fik  Del  i  Slægtens  Adgang  til  de  store  Bøder,  Anders  Bille 
først  i  Aaret  1534  fik  afbetalt 

Efter  Christian  II's  l«lugt  hyldede  H.  G.  ligesom  den  øvrige 
skaanske  Adel  Frederik  I,  blev  optaget  i  Rigsraadet  og  var  en  af 
Hovedføreme  under  Malmøs  Belejring.  Under  et  heftigt  Udfald  af 
Borgerne  blev  Adelen  imidlertid  slaaet  og  trak  sig  tilbage  til  H.  G.s 
Ejendom  Skabersø;  men  her  bleve  de  en  Nat  pludselig  overfaldne 
af  Malmøboeme  og  undkom  kun  med  Nød  og  næppe,  Skabersø 
blev  afbrændt  (18.  Sept.  1523).  Mod  Slutningen  af  Aaret  blev  H.  G. 
tillige  med  Aage  Brahe  sendt  til  Sverige  for  at  bevæge  Kong  Gustav 
til  et  Rigsmøde  til  Udjævnelse  af  de  mange  Tvistepunkter,  der 
stod  Rigerne  imellem.  Da  dette  Møde  endelig  i  Avg.  1524  kom 
i  Stand  paa  dansk  Grund,  i  Malmø,  var  H.  G.  en  af  de  Rigs- 
raader,  der  fra  dansk  Side  stilledes  som  Gisler  til  Sikkerhed  for 
Kong  Gustav.  Under  Søren  Norbys  Bonderejsning  i  1525  siges 
det,  at  alle  Adelsborgene  bleve  brændte  med  Undtagelse  af  Hikke- 
berg; Skabersø  er  vel  saa  atter  blevet  opbrændt.  At  H.  G.  deltog  i 
de  store  Slag  ved  Lund  og  Bunketofte  Lund,  maa  anses  for  en  Selv- 
Mge.  Efter  Landskrones  Overgivelse  var  H.  G.  en  af  de  Rigsraader, 
der  bleve  sendte  til  Giilland  med  Søren  Norby  for  at  bevæge  Besæt- 
ningen paa  Visborg  til  at  overgive  Borgen  til  Kong  Frederik,  og 
deltog  saaledes  i  de  mislige  Forhandlinger,  af  hvis  Ærlighed  Søren 
Norby  giver  en  saa  mørk  Skildring,  men  som  endelig  førte  til 
Maalet  Ogsaa  i  de  følgende  Aar  blev  H.  G.,  der  som  Følge  af 
Forordningen  af  Dec.  1526  ligesom  sine  Slægtninge  efter  Ættens 
Skjoldmærke  havde  antaget  Navnet  Ulfstand,    anvendt  som  Sende- 

mand  dl  Kong  Gustav  i  Anledning  af  de  mange  Tvistepunkter, 
der  stadig  vare  med  denne  Konge  angaaende  Gulland,  Vigen,  For- 
holdene i  Norge  osv.,  og  deltog  i  de  store  Rigsmøder  i  Ny  Lødese 
(1528)  og  i  Varberg  (1530). 

Som  Lensmand  paa  Laholm  var  H.  U.  ogsaa  blevet  forlenet 
med  Halmstad  By  og  Herred.  Da  Reformationen  kom  til  Halm- 
stad, tog  H.  U.  og  Fru  Helle  Hack  sig  saa  godt  de  kunde  af  de 
betrængte  Graabrødre,  men  kunde  ikke  hindre,  at  disse  i  Maj  1531 
bleve  udjagne.  <  Dette  Lutheri  spreder  sig  ganske  saare  her  i 
Riget;  Gud  raade  det  vel,  hvad  Ende  det  vil  tage,»  skrive  han 
og  hans  Broder  Truid  netop  i  disse  Dage  til  deres  Fætter  Eske 
Bille.  S.  A.  var  H.  U.  en  af  de  Raader,  der  bleve  beskikkede  til 
at  sørge  for  Lov  og  Ret  i  Skaane  Bispedømme,  og  denne  Stilling 
indtog  han  ogsaa  efter  Frederik  Ts  Død,  og  da  Grevefejden  ud- 
brød. Under  denne  maatte  han  ligesom  den  øvrige  skaanske 
Adel  i  Begyndelsen  slutte  sig  til  Grev  Christofifer  og  var  en  af 
Hovedføreme  for  den  skaanske  Adel;  men  da  Svenskerne  nærmede 
sig  for  at  bekæmpe  Lybekkeme  og  Grev  Christofifer,  gik  han  med 
den  øvrige  Adel  over  til  dem  og  deltog  i  Slaget  ved  Helsingborg 
(Jan.  1535)  og  senere  i  Belejringen  af  Landskrone  og  Malmø.  Efter 
Malmøs  Overgivelse  deltog  han  i  Maj — ^Juni  1536  atter  tillige  med 
Axel  Urup  i  en  af  disse  mindre  behagelige  Sendelser  til  Kong 
Gustav  i  Stockholm,  denne  Gang  nærmest  for  at  dæmpe  Kongens 
Vrede  over,  at  Christian  III  paa  egen  Haand  havde  sluttet  Fred 
med  Lybekkeme  i  Hamborg.  Ogsaa  efter  1536  indtog  han  en 
betydelig  Stilling  blandt  de  skaanske  Rigsraader.  Han  blev  strax 
1536  en  af  de  Raader,  til  hvem  Landets  Styrelse  overdroges  som 
kongl.  Statholdere  og  Høvedsmænd.  I  Maj  1540  sendtes  han  tillige 
med  Antonius  Bryske  til  Kong  Gustav  for  at  aftale  et  Møde  til 
Bilæggelse  af  Stridighederne  mellem  Danmark  og  Sverige  og  deltog 
derefter  i  Forhandlingerne  i  Kalmar  Okt. — Nov.  s.  A.  Aaret  efter 
var  han  en  af  de  danske  Kommissærer  ved  et  Møde  i  Lødese  i 
Marts — April,  hvor  Kong  Christian  III's  Gjæld  til  Kong  Gustav 
blev  betalt,  og  hen  paa  Sommeren  ved  Forhandlingerne  i  Brømse- 
bro,  der  førte  til  den  endelige  Fred  mellem  Rigerne.  1542  var 
han  en  af  Anførerne  for  de  Tropper,  der  under  Dackefejden  send- 
tes Kong  Gustav  til  Hjælp.  Han  døde  i  Kjøbenhavn  16.  Dec.  s.  A. 
—  Fru  Helle  Hack  overlevede  ham  til  Januar  1550. 

Danmtrks  Adels  Atrbog  1896«  S.  432  f.     Kirkehist  Saml.  5.  R.  L 

A.Heise. 

Ulfotand,  Jacob  Gertsen,  — 1410,  Ærkebisp.  Hans  Fader 
skal  efter  en  meget  tvivlsom  Opgivelse  i  de  adelige  Slægtebøger 
have  heddet  Gert  Minckwitz  og  have  tilhørt  en  indvandret  tysk 
Adelsslægt;  hans  Moder  var  af  Familien  Bjørn.  Selv  nævnes  J.  G. 
1385  som  Kannik  i  Roskilde;  han  var  dog  tillige  Sekretær  hos 
Dronning  Margrethe,  og  hendes  Støtte  skylder  han  sikkert  sin 
Fremgang  i  Kirkens  Tjeneste.  Han  blev  Ærkedegn  i  Lund,  og 
1392  opnaaede  han  selve  Ærkestolen.  I  sin  høje  Stilling  deltog 
han  i  Afgjørelsen  af  alle  Statssager,  og  det  var  ham,  der '  ved 
Kalmarmødet  1397  sammen  med  Upsalaærkebispen  kronede  £rik  af 
Pommern  til  Konge  over  alle  tre  nordiske  Riger.  I  sin  egen 
Domkirke  stiftede  han  et  Kapel  for  St.  Knud.  Ærkebispen  døde 
17.  April  1410  og  blev  begravet  i  Lunds  Domkirke,  hvor  hans 
Ligsten  endnu  findes.  Fra  hans  Broder  Henrik  Gertsen  ned- 
stammer den  Adelsslægt,  der  i  Frederik  I's  Tid  optog  Navnet 
Ulfstand.  Kr,  Erslev, 

Ulfstandy  Jens  Holgersen,  — 1523,  Lensmand  paa  Gulland, 
Søkriger,  var  Søn  af  Holger  Henriksen  (Ulfstand)  til  Glimminge  i 
Jerrestad  Herred  og  Birgitte  Jensdatter  (Rosensparre).  Efter  Fade- 
ren, der  døde  i  Tiden  1485 — 86,  arvede  han  Glimminge  og  byg- 
gede her  senere  det  mærkelige  Stenhus,  hvortil  han  1499  l&gde 
Grundstenen,  og  som  endnu  er  bevaret.  Han  var  Lensmand  paa 
Lindholm  1486  og  fik  1487  for  Livstid  Pantebrev  paa  Kronens  Gods 
i  Jønested  i  Skaane,  som  hans  Fader  ogsaa  havde  haft  i  Pant. 
£n  mere  betroet  Stilling  opnaaede  han  dog  senere  i  1487,  da  Kong 
Hans  efter  at  have  vundet  Gulland  tilbage  fi-a  Iver  Axelsen  Thott 
(XVn,  329)  satte  J.  H.  til  Lensmand  paa  Øen.  At  der  over- 
droges ham  en  saa  vigtig  Post  paa  en  Tid,  da  han  endnu  maa 
antages  at  have  været  en  yngre  Mand,  vidner  om,  at  Kongen 
allerede  da  har  næret  en  ikke  ringe  Tillid  til  ham.  Han  svigtede 
da  heller  ikke  denne  Tillid  for  saa  vidt,  som  han  altid  bevarede 
Troskaben  mod  Kongen ;  men  i  sin  Styrelse  af  Øen  tillod  han  sig 
rigtignok  saa  mange  Overgreb  mod  Beboerne,  at  Regeringen  (vist- 
nok i  1492)  maatte  sende  4  Rigsraader  der  over  for  at  stille  Befolk- 
ningen til  Freds,  i  det  dens  Stemning  mod  J.  H.  var  bleven  saadan, 
at  man  frygtede  for,  at  Øen  kunde  gaa  tabt  til  Sverige.  Nogen 
varig  Forsoning  er  dog  ikke  kommen  i  Stand;  endnu  efter  at  J.  H. 
havde  fi-atraadt  Lenet,  klages  der  over  alle  de  nye  Paalæg,  han 
havde  indført.     Og  hvad   en    anden  Side  af  hans  Styrelse  angaar, 

udtalte  de  4  Rigsraader,  at  Fæstningsværkerne  paa  Øen  uden  for 
Visborg  ikke  vare  bedre  end  i  Iver  Axelsens  Tid  og  delvis  end- 
ogsaa  forfEildne. 

Et  bedre  Navn  end  ved  sin  Styrelse  af  GuUand  har  J.  H. 
erhvervet  sig  som  Søkriger.  Allerede  under  Kong  Hans*  Sveriges- 
tog  i  1497  synes  han  at  have  spillet  en  fremtrædende  Rolle  blandt 
Befalingsmændene  til  Søs;  men  om  betydeligere  Foretagender  til 
Vands  høres  intet  under  det  kortvarige  Felttog.  Større  Betydning 
fik  J.  H.  efter  Svenskernes  Rejsning  mod  Kong  Hans  i  1501; 
Gang  paa  Gang  i  det  ny  Aarhundrede  nævnes  det,  hvorledes 
han  er  paa  Færde  med  sine  Skibe  for  at  undsætte  det  belejrede 
Kalmar  eller  hærge  paa  de  svenske  Kyster,  hvor  han  f6r  frem 
paa  en  Maade,  der  ganske  stemmer  med  hin  Tids  barbariske 
Krigsførelse. 

I  Sommeren  1509  afløstes  J.  H.  som  Lensmand  paa  Visborg 
af  Laurens  Skinkel,  uden  at  det  kan  oplyses,  hvad  Grunden  hertil 
har  været;  derimod  kan  det  nævnes,  at  Kong  Hans,  medens  J.  H. 
sad  paa  Gulland,  havde  givet  ham  et  i  høj  Grad  anerkjendende 
Brev,  hvori  han  opfordrer  sin  Søn  Christian  til  at  belønne  hans 
Tjeneste,  hvis  Kongen  selv  skulde  dø,  inden  han  fik  gjort  det,  og 
tillige  erklærer,  at  dersom  nogen  vil  træde  Kongen  selv  paa  Hal- 
sen eller  fortrænge  Sønnen,  er  J.  H.  en  Mand,  som  Sønnen  fuld- 
kommen kan  stole  paa.  Da  Kong  Hans  ogsaa  var  kommen  i 
Krig  med  flere  af  Hansestæderne  og  efterhaanden  havde  feaet  sin 
Sømagt  forøget,  blev  J.  H.  i  151 1  Anfører  for  den  danske  Flaade, 
hvis  største  Skib  « Engelen »  han  selv  førte.  I  Forsommeren  151 1, 
inden  Fjendens  Sømagt  var  løben  ud,  foretog  han  et  Hærgningstog 
mod  de  tyske  Kyster,  hvor  et  Forsøg  mod  Travemunde  mislykke- 
des, men  Wismars  og  Rostocks  Omegn  og  Stralsunds  Besiddelser 
paa  Rygen  bleve  plyndrede,  ligesom  den  sidstnævnte  B)rs  Borgere 
led  et  ret  betydeligt  Nederlag  paa  Rygen.  Flaaden  løb  derefter 
til  Øland  og  brændte  en  Del  af  Øen,  men  Befolkningen  samlede 
sig  og  slog  de  Tropper,  der  vare  satte  i  Land,  saa  at  de  maatte 
indskibe  sig  igjen.  Den  lybske  Flaade  kom  imidlertid  nu  i  Søen, 
og  9.  Avg.  151 1  mødtes  den  med  den  danske  under  J.  H.  i  et 
heftigt  Søslag  under  Bomholm,  det  største,  der  i  meget  lange 
Tider  var  leveret  i  Østersøen,  men  ikke  mere  afgjørende  end,  at 
begge  Parter  tilskrev  sig  Sejren.  Kort  efter  erobrede  J.  H.  2  stral- 
sundske  Orlogsskibe,  der  vare  komne  sejlende  til  den  danske 
Flaade  i  den  Tro,    at   det  var   den  lybske.     Denne  sidste  bemæg- 

tigede  sig  derimod  en  rigtladet  hollandsk  Handelsflaade  og  vendte 
derefter  tilbage  til  Trave;  et  Forsøg,  som  J.  H.,  der  havde  faaet 
Forstærkning  af  4  hollandske  Orlogsskibe,  14.  Avg.  151 1  gjorde  paa 
at  standse  Lybekkeme  med  deres  Bytte,  mislykkedes,  da  hans  eget 
Skib  €  Engelen*  blev  ilde  medtaget  af  de  lybske  Kugler,  saa  at  han 
maatte  standse  Forfølgelsen. 

J.  H.  nævnes  fra  1505  som  Rigsraad  og  deltog  som  saadan 
i  forskjellige  Forhandlinger  om  offentlige  Anliggender;  derimod 
er  han  først  bleven  Ridder  i  Tiden  1513 — 15,  maaske  ved  Chri- 
stian U's  Kroning  i  Juni  1514.  Han  har  muligvis  en  Gang  under 
Kong  Hans  haft  Gladsaxe  i  Forlening;  1510  blev  han  forlenet  med 
Villands  Herred  (som  han  i  1520  fik  i  Pant),  og  ligeledes  i  Kong 
Hans'  senere  Tid  fik  han  Sølvitsborg,  som  han  imidlertid  kun 
beholdt  til  15 19;  forskjellige  mindre  Len  i  Skaane  havde  han  i 
Pant  til  sin  Død.  Som  allerede  nævnt,  havde  han  arvet  Glim- 
iBtnge;  Lyngbygaard  i  Villands  Herred  kjøbte  han  af  forskjellige  i 
Tiden  1509 — 15.  Han  var  gift  først  med  Holmger  Axelsdatter 
Brahe,  der  døde  19.  Nov.  1495  P^*  Visborg,  og  derefter  (fra  29.  Juli 
1498)  med  Margrethe  Arvidsdatter  Trolle;  selv  døde  han  6.  Febr.  1523. 

Danmarks  Adels  Aarbog  1896,  S.  437  f.  Allen,  De  tre  nord.  Rigers 
Hist.  I.    Hist.  Tidsskr.  V,  565  (T.  WUtiam  Christensen. 

Ulfstand,  Jens  Holgersen,  — 1566,  til  Skabersø,  Søn  af 
ovennævnte  Holger  Gregersen  U.  og  Helle  Hack,  blev  alt  som 
Barn  faderløs  og  fik  da  sammen  med  2  Søstre  Skabersø  i  fædrene 
Arv;  men  for  øvrigt  vides  intet  om  hans  Ungdom.  Fra  1554  var 
han  Hofeinde,  og  1561  blev  han  Kongens  Skjænk  og  fik  Vor  Frue 
Kloster  i  Oslo  i  Forlening.  Han  beholdt  dette  Len  til  1564,  skjønt 
kan  alt  1562  havde  fratraadt  sin  Stilling  ved  Hove,  i  det  han  var 
bleven  sin  Svoger  Tage  Thotts  Eftermand  som  Høvedsmand  paa 
Baahus.  Her  maatte  han  nu  tage  fast  Ophold  og  altsaa  medføre 
sin  unge  Hustru,  sin  Frænke  Lisbet  Knudsdatter  Gyldenstjeme ; 
thi  det  var  paa  et  saare  kritisk  Tidspunkt,  at  Kongen  havde  be- 
troet en  af  de  vigtigste  Grænsefæstninger  i  den  forholdsvis  unge 
J.  H.s  Hænder;  dog  skulde  det  snart  kjendes,  at  Kongen  just 
havde  valgt  den  rette  Mand.  Der  var  Opgaver  nok  for  J.  H. 
Slottet  selv  skulde  provianteres  og  sættes  i  Forsvarsstand,  desuden 
skulde  der  ogsaa  i  den  Landsdel  skaffes  Fødemidler  og  Fourage  til 
den  Hær,  der  droges  sammen  i  Skaane,  Spejdere  skulde  holdes  i 
Fjendens  Land,  al  Tilførsel  der  til  hindres,  overhovedet  gjøres  Fjen- 

den  det  størst  mulige  Afbræk.  Og  da  saa  Krigen  udbrød,  fik 
J.  H.  den  snart  paa  nært  Hold;  Kong  Erik  af  Sverige  var  nemlig 
i  høj  Grad  opsat  paa  at  tage  Baahus.  En  svensk  Hær  lejrede  sig 
om  Slottet  i  Nov.  1563;  men  den  paafølgende  Vinter  tvang  den 
til  at  drage  bort  med  uforrettet  Sag.  Dog  alt  i.  Febr.  1564  stod 
en  ny  Hær  for  Slottet;  mea  J.  H.  gav  den  saa  varm  en  Mod- 
tagelse, at  den  hurtig  trak  sig  tilbage.  Kong  Frederik  II  sendte 
J.  H.  en  udtrykkelig  Tak  for  udvist  Troskab  og  Villighed.  Senere 
paa  Foraaret  hærgede  de  svenske  atter  i  Vigen;  men  med  Hjælp 
af  Høvedsmanden  paa  Akershus  Christen  Munk  (XI,  514)  drev 
J.  H.  dem  atter  bort.  I  Febr.  1565  begyndte  en  3.  Belejring  af 
Slottet,  denne  Gang  indledet  med  en  heftig  Beskydning  flere  Dage 
igjennem,  hvorved  saa  vel  Inder-  som  Ydermiu-en  tog  stor  Skade; 
dog  afslog  J.  H.  og  hans  tapre  Stalbrødre  2  paafølgende  Storm- 
angreb saa  grundig,  at  Belejringen  hævedes.  Dog  ogsaa  denne 
Gang  kom  Fjenden  alt  i  April  tilbage,  og  nu  varede  Belejringen 
3  Uger,  saa  drog  Belejringshæren  bort  af  Mangel  paa  Proviant  og 
Penge.  Kong  Erik  rasede,  men  gav  ikke  tabt.  I  Marts  1566  tog 
en  5.  Belejring  sin  Begyndelse.  Da  J.  H.  kort  afslog  Opfordringen 
til  Overgivelse,  blev  Slottet  beskudt  3  Døgn  igjennem.  Utrættelig 
stængede  og  stoppede  Besætningen  de  forskudte  Mure,  men  et  af 
Taamene,  <  Farshat »,  tog  saa  megen  Skade,  at  den  ikke  lod  sig 
udbedre.  Efter  at  have  slaaet  Bro  over  Elven  skred  Svenskerne 
til  Storm;  3  Gange  afsloges  Angrebene  med  stort  Tab,  men  4.  Gang 
lykkedes  det  at  tage  det  beskadigede  Taam,  og  i  stort  Tal  myl* 
rede  de  svenske  ind  i  det.  Alt  troedes  Sejren  vunden,  thi  fra 
dette  Taam  kunde  den  hele  Borggaard  bestryges;  da  sprang  Taar- 
net  med  alle,  der  vare  deri,  i  Luften.  Efter  2  gamle  Landsknæg- 
tes Raad  havde  J.  H.,  forudseende  Taamets  Fald,  ladet  nogle 
Fade  Krudt  bringe  ned  i  dets  Kjælder,  og  den  ene  Landsknægt 
skal  frivillig  være  gaaet  i  Døden  for  i  det  rette  Øjeblik  at  sætte 
Lunten  til  Krudtet.  Trods  det  lidte  Tab  gjentog  de  svenske  dog 
Stormløbene  de  2  følgende  Dage,  men  uagtet  Forsvarernes  Tal 
var  svundet  ind  til  150  Mand,  lykkedes  det  dog  denne  lille,  ufor- 
færdede Hob  ogsaa  at  afslaa  disse  Angreb.  Opgivende  Haabet 
om  at  kunne  udrette  noget  drog  saa  en  stor  Del  af  Belejrings- 
hæren  bort  medtagende  det  grove  Skyts.  Den  vendte  imidlertid 
om,  da  den  undervejs  mødte  en  udsendt  Forstærkning,  og  be- 
gyndte paa  ny  en  Belejring,  ja  foretog  20.  April  en  Storm;  men 
ogsaa  denne  afsloges,  og  da  nu  endelig  en  dansk  Undsætningshær 

nærmede  sig,  maatte  de  svenske  inden  Maanedens  Udgang  trække 
sig  helt  tilbage.  En  strax  efter  af  Kong  Erik  selv  planlagt  ny 
Belejring  blev  ikke  til  noget,  da  de  danskes  Indfald  i  Vestergøt- 
land  gav  ham  andet  at  tænke  paa. 

Under  de  mest  fortvivlede  Forhold,  med  en  af  Sygdom,  Savn 
og  Anstrængelse  ikke  mindre  end  af  Fjendens  Kugler  medtagen 
Besætning,  omgiven  af  den  uvillige  Almue  i  Lenet,  der  snarest  gik 
Fjenden  til  Haande,  men  for  øvrigt  var  ganske  udpint  saa  vel  af 
Ven  som  af  Fjende,  kun  modtagende  en  aldeles  utilstrækkelig 
Undsætning  af  Mandskab  og  Proviant  havde  J.  H.  og  hans  Mænd 
med  aldrig  svigtende  Mod,  Tapperhed  og  Udholdenhed  ikke  blot 
værget  den  dem  betroede  ansvarsfulde  Plads,  men  J.  H.  havde 
endog  lil  Tider  kunnet  række  det  ikke  mindre  betrængte  Elfsborg 
en  hjælpende  Haand  ved  Sendelser  baade  af  Mandskab  og  Pro- 
viant, og  dog  er  der  aldrig  blandt  Efterverdenen  gaaet  det  Ry  af 
hans  Bedrifter,  som  af  de  andre  fortjente  Krigeres  i  denne  lang- 
varige Fejde.  Ingen  Digter  har  besunget  hans  Heltemod,  ingen 
Maler  paa  Lærredet  foreviget  hans  Bedrifter,  ingen  Historiker  har 
gjort  Baahuses  Belejringer  til  Gjenstand  for  et  særligt  Studium.  Skyl- 
den for  denne  Tilsidesættelse  er  ikke  Samtidens;  den  kunde  ikke 
være  blind  for,  hvor  stor  Betydning  Slottets  Bevarelse  havde  haft 
for  hele  Krigens  Gang.  Takkegudstjenester  anordnedes  i  Anled- 
ning af  Slottets  Befrielse,  og  som  en  første  Belønning  skyndte 
Kongen  sig  at  gjengive  J.  H.  det  Len,  Vor  Frue  Kloster  i  Oslo, 
som  han  2  Aar  forinden  havde  mistet;  men  denne  første  Løn  (en 
af  Kongen  skjænket  Guldkjæde,  der  fandtes  i  hans  Bo,  har  han 
dog  formodentlig  ogsaa  faaet  i  samme  Anledning)  blev  ogsaa  den 
sidste,  thi  alt  i  Sept.  Maaned  s.  A.  døde  J.  H.,  faa  Dage  efter  sin 
Hustru,  der  med  ham  trofast  havde  delt  den  sidste  Tids  Farer, 
Sorger  og  Savn.  Begge  bleve  Ofre  for  en  paa  Slottet  herskende 
Epidemi,  der  i  kort  Tid  bortrev  de  fleste  af  hans  da  endnu  i  Live 
værende  Kampfiaeller.  Ægteparret  efterlod  sig  en  spæd  Søn,  hvis 
Værgemaal  Kongen  paatog  sig,  ligesom  han  ogsaa  bekostede  Barnets 
Opdragelse  og  Uddannelse,  saa  vel  uden-  som  indenlands.  Selv 
gav  Kongen  J.  H.  det  Vidnesbyrd,  at  han  havde  ført  et  mand- 
haftigt, ærligt  Navn  med  sig  i  sin  Grav  og  af  hver  ærlig  Mand 
for  saadan  hans  tapre  Manddom  loves  og  berømmes.  Thiset, 

UlflBtand,  Jens  Truidsen,     — 1566,  til  Vemmetofte,  var  Søn 
af  nedennævnte  Truid  U.s  i.  Ægteskab.     Sammen  med  sin   ældre 

Broder  Gregers  var  han  blandt  de  adelige  Skolebørn,  som  Bor- 
gerne i  Malmø  1534  holdt  fangne  i  9  Uger  der  i  Byen.  Senere 
har  han  formodentlig  været  udenlands,  men  1548  var  han  Hofisinde 
og  red  med  5  Heste  i  det  pragtfulde  Følge,  der  førte  Prinsesse  Anna 
til  Sachsen.  Aaret  efter  fik  han  Dragsmark  Kloster  i  Forlening; 
men  1552  ombyttede  han  dette  norske  Len  med  Saltø  i  Sjælland, 
i  det  han,  der  en  Tid  havde  været  Fodermarsk,  nu  blev  beskikket 
til  Hofmarskal.  I  Ditmarskertoget  1559  deltog  han  som  Ritmester 
og  Anfører  for  Hoffanen,  og  han  blev  her  saaret  i  Kampen  ved 
Heide,  hvad  der  maaske  gav  Anledning  til,  at  han  Aaret  efter 
fratraadte  som  Hofinarskal.  Dog  deltog  han  1562  i  det  Gesandt- 
skab, sgm  med  Rigshofmesteren  Eiler  Hardenberg  i  Spidsen  afiOaer- 
digedes  til  Rusland,  og  hjemkommen  der  fra  maatte  han  under  de 
da  i  fuld  Gang  værende  Krigsrustninger  gjøre  Tjeneste  dels  ved 
Mønstringerne,  dels  som  Proviantmester,  men  fik  dog  Stunder  til 
15.  Febr.  1564  paa  Saltø  at  hjemføre  sin  Brud,  Lisbet  Clausdatter 
Bille  (f.  25.  Marts  1540).  S.  A.  blev  Kjøbenhavns  Slot  og  Len 
betroet  ham,  dog  beholdt  han  Saltø  og  fik  endnu  et  lille  skaansk 
Len,  Tørringe  i  Oxie  Herred.  Endelig  1566  blev  J.  T.,  der  ikke 
vides  hidtil  at  have  forsøgt  sig  til  Søs,  Underadmiral  paa  den  un- 
der Hans  Lauridsen  Badens  Anførsel  udsendte  Flaade.  Hans  Skib 
€  Hannibal »,  løb  allerede  paa  Grund  ved  Stævns,  hvad  der  ikke  blot 
opholdt,  men  ogsaa  paa  anden  Vis  skadede  Flaaden.  Saa  man  i 
dette  Uheld  et  daarligt  Varsel,  gik  dette  kun  alt  for  snart  i  Op- 
fyldelse. 29.  Juli  forgik  største  Parten  af  Flaaden  under  Gulland. 
og  ogsaa  J.  T.  fandt  Døden  i  Bølgerne.  Hans  Enke  døde  først  1613. 
Vemmetofte  havde  han  kun  ejet  i  Fællesskab  med  sin  Fætter  Lave 
Brock  (in,  91).  Thiset. 

Ulfstand,  Lave  Truidsen,  — 1563,  arvede  Torup  i  Skaane 
efter  sin  Fader,  nedennævnte  Truid  Gregersen  U.;  Moderen  var 
Ide  Brock.  Om  hans  Ungdom  vides  intet,  før  han  1546,  efter 
Faderens  Død,  overtog  dennes  Pantelen  Varberg,  som  han  beholdt 
til  1557,  da  han  blev  Lensmand  paa  Vordingborg,  hvortil  fra 
1559 — 60  var  lagt  Skovkloster.  1561  mistede  han  Vordingborg  og 
fik  da  Tilladelse  til  at  maatte  indløse  Rugsø  Herred  fra  sin  Bro- 
der Gregers;  pien  Tilladelsen  blev  ikke  benyttet,  og  L.  U.  havde 
i  sine  sidste  Leveaar  ingen  Forlening.  Maaske  han  af  Helbreds- 
hensyn  ingen  har  ønsket,  —  han  døde  alt  12.  Maj  1563,  —  men 
mulig  er  det  ogsaa,  at  han  mistede  sin  Forlening,  fordi  han  havde 

imdslaaet  sig  for  at  modtage  det  ham  1559  tilbudte  Ridderslag  og 
derved  havde  paadraget  sig  Kongens  Unaade.  Selve  den  tiltænkte 
Udmærkelse  viser,  at  han  har  været  en  anset  Mand.  Hans  Tje- 
neste blev  oftere  brugt;  han  ledsagede  1548  Prins  Frederik  paa 
Hyldingsrejsen  til  Norge,  blev  1554  benyttet  ved  Grænseforhand- 
Itnger  med  de  svenske,  ligesom  det  1557  paatænktes,  at  han  skulde 
vsere  «Lieutenant»  paa  en  da  udrustet  Flaade,  men  hans  brutale 
Opiérsel  ved  hans  Halvbroder  unge  Niels  U.s  Begravelse  viser,  at 
haa  har  haft  et  lidenskabeligt  og  hidsigt  Sind.  Under  en  bitter  Ord- 
strid i  selve  Kirken  truede  han  sin  Stifinoders  2.  Ægtefælle,  Hr.  Lave 
&ahe  (II,  595),  med  sit  F3rrrør  og  tiltvang  sig  Kistens  Aabning. 
Faa  Aar  før  sin  Død  havde  han  ægtet  sin  Frænde  Gert  Ulfstands 
Enke  Gjørvel  Abrahamsdatter  Gyldenstjeme  til  Asserbo  (f  1577). 
Ea  1554  paa  Tale  værende  Forbindelse  mellem  ham  og  en  Datter 
af  den  svenske  Adelsmand  Hr.  Gustav  Olsen  Stenbock  blev  ikke 
til  Alvor.  Thiset. 

Ulfstand,  Niels  Truidsen,  1526 — 75,  til  Barsebæk,  som  var 
hans  mødrene  Gaard,  thi  han  var  Søn  af  nedennævnte  Truid  Gre- 
gersen U.  og  Ide  Brock.  Desuden  ejede  han  Part  i  Vemmetofte  og 
i  Torup,  arvet  henholdsvis  efter  Broderen  Jens  og  Broderen  Lave. 
Han  var  født  15.  Nov.  1526,  tjente  i  Aarene  1549 — 52  som  Hof- 
sinde og  var  1557 — 58  Kongens  Skjænk.  I  Ditmarskerkrigen  1559 
blev  han  haardt  saaret,  men  kunde  dog  1561  ledsage  Enkedron- 
ningen til  Celle,  ja  gjorde  i  Syvaarskrigens  første  Aar  Tjeneste  som 
Tøjmester  ved  Hæren.  1557  havde  han  faaet  Stegehus  og  Møen 
i  Forlening,  men  han  kom  her  i  saa  betydelige  Restancer,  at 
han  1563  mistede  Lenet.  1566  fik  han  Lenet  tilbage  efter  en  kort 
Tid  at  have  været  Lensmand  paa  Vordingborg,  men  denne  Gang 
beholdt  han  det  kun  nogle  faa  Maaneder  og  fik  siden  ikke  oftere 
FiH-leninger.  Derimod  blev  han  157 1  øverste  Falkemester  og  be- 
holdt vist  denne  Stilling  til  sin  Død,  skjønt  Kongen  alt  1573,  da 
N.  U.s  Udnævnelse  til  Bygmester  var  paa  Tale,  skrev,  at  en  saa- 
dan  Udnævnelse  kun  vilde  føre  til  vidtløftig  Diskurs  om  Besol- 
ding  og  Underholdning  og  dog  tage  samme  Ende,  som  da  han 
blev  udnævnt  til  øverste  Falkemester.  Dog  sjmes  han  at  have 
været  velset  hos  Kongen.  N.  T.  døde  5.  Okt.  1575  paa  Amager, 
og  Dagen  efter  døde  i  Barselseng  hans  Hustru,  Margrethe  Herlufs- 
datter  Skave,  hvem  han  Aaret  før  havde  ægtet. 

Brasch,  Vemmetoftes  Hist.  1,  91  f.  TMs€t 

Ulfstand,  Oluf  Holgersen,  — 1529,  var  Søn  af  Holger  Hen- 
riksen (Ulfstand)  og  hans  første  Hustru  Sidsel  Flemming  Peders- 
datter  og  Halvbroder  til  ovennævnte  Jens  Holgersen  Ulfstand.  Fra 
1488  til  1 5 16  eller  15 17  forekommer  han  som  Lensmand  paa  Ny- 
kjøbing,  en  Tid  lang  som  Enkedronning  Dorotheas,  men  efter  hen- 
des Død  som  Kongens  Embedsmand.  Der  er  Tegn,  som  tyde 
paa,  at  han  i  1507 — 9  tillige  har  styret  Ravnsborg  Len  paa  Laa- 
land;  i  alt  Fald  var  han  i  151 1 — 14  Høvedsmand  paa  det  ny  Slot 
Engelborg,  som  Kong  Hans  i  Slutningen  af  sin  Regeringstid  lod 
opføre  paa  en  0  i  Nakskov  Fjord,  og  hvortil  det  tidligere  Ravns- 
borg Len  (Laalands  Nørre  og  Sønder  Herred)  var  blevet  lagt. 
End  videre  havde  O.  H.  forskjellige  Birker  paa  Laaland  og  Falster, 
saaledes  Konningsume  og  Nybølle  Birker  i  alt  Fald  fra  1503  og 
Vigsnæs  Birk  fra  1506.  Denne  hans  Stilling  som  Indehaver  af 
betydelige  Len  paa  de  sydlige  Øer  bragte  ham  imidlertid  i  Strid 
med  Øernes  Biskop  Jens  Andersen  Beldenak  af  Odense;  i  15 11 
indgav  Jens  Andersen  en  lang  Klage  over  O.  H.s  Optræden  mod 
Bispens  undergivne  paa  Falster,  men  mange  af  Klagepunkterne  vare 
rigtignok  alt  andet  end  vel  begrundede;  derimod  lykkedes  det  i 
1514  Bispen  at  faa  O.  H.  sat  i  Band,  fordi  O.  H.s  Svende  efter 
deres  Herres  Befaling  havde  slaaet  en  Mand  ihjeL  Men  senere, 
da  Christian  II  lod  Jens  Andersen  sætte  i  Fængsel,  kunde  O.  H. 
nyde  den  Triumf  at  føre  ham  som  Fange  til  Engelborg. 

O.  H.,  der  blev  Ridder  i  Tiden  1515 — 16  og  nævnes  som 
Rigsraad  fra  1523,  ejede  Bønnet  paa  Falster,  som  han  muligvis 
har  faaet  ved  sit  Giftermaal,  og  fik  i  1493  ^^^  Livstid  overladt 
Ørup  i  Ingelstad  Herred  af  sin  Moster  Birgitte  Pedersdatter  Flem- 
ming. Han  nævnes  i  1488  som  gift  med  Anne  Johansdatter  Fikke- 
sen,  der  levede  15 15  og  vist  ogsaa  1524,  men  var  død  29.  Nov. 
1529;  selv  døde  O.  H.  23.  Maj  1529, 

Danmarks  Adels  Aarbog  1896,  S.  437.  Paludan-MuDer,  Jens  Andersen 
Beldenak.  WUUam  Christensen. 

Ulfstand,  Sidsel,  — 1575,  til  Bønnet,  var  Datter  af  oven- 
nævnte Jens  Holgersen  U.  (f  1523)  og  Margrethe  Trolle  og  blev 
o.  1528  gift  med  Knud  Pedersen  Gyldenstjerne  til  Tim  (VI,  383), 
efter  hvem  hun  27.  Juni  1552  blev  Enke  med  7  Børn,  der  dog  da 
alt  vare  ude  over  den  første  Barndom.  Af  sin  Ægtefælles  Forle- 
ninger  beholdt  hun  Villands  Herred,  ja  fik  endog  1554  Livsbrev 
derpaa,   saa   at   hun   havde  dette  vigtige  Grænselen  gjennem  de  7 

lange  Krigsaar.  Det  vidner  sikkert  om  en  usædvanlig  energisk 
Personlighed,  at  disse  i  højeste  Grad  brydsomme  Aar  ikke  fik 
hende  til  at  give  Slip  paa  Lenet,  skjønt  de  naturligvis  snarere 
gav  Tilsætning  end  Indtægt  til  Forrentningen  af  Pantesummen. 
Det  var  en  idelig  Udskrivning  af  Skatter,  af  Mandskab  og  Vogne 
til  Hæren  eller  til  Befæstningsarbejder,  af  Provianttilførsel  osv., 
tilmed  hos  en  udpint  og  meget  opsætsig  og  upaalidelig  Almue. 
Og  saa  havde  hun  endda  sine  egne  betydelige  og  spredt  lig- 
gende Besiddelser  at  varetage,  af  Hovedgaarde  saaledes  L)mgby- 
gaard  i  Skaane,  Bønnet  paa  Falster  og  Tim  i  Nørrejylland,  og  at 
hun  med  kyndig  Omsorg  varetog  sine  økonomiske  Forhold  frem- 
gaar  noksom  af  den  ret  betydelige  Del  af  hendes  Brevskaber, 
der  er  bevaret  til  vore  Dage.  Efterhaanden  som  Sønnerne  bleve 
myndige,  maatte  hun  dog  udlægge  dem  saa  en,  saa  en  anden  af 
Hovedgaardene.  Blandt  de  ovennævnte  Brevskaber,  der  ogsaa 
vise,  hvilken  anset  Stilling  hun  indtog  blandt  sine  Standsfæller, 
findes  et  Par  morsomme  Breve  til  hende  fra  Kongens  Kammer- 
junker Eggert  Ulfeldt,  af  hvilke  ses,  at  den  driftige  Frue  endda  fik 
Stunder  til  at  røgte  sin  da  endnu  ugifte  Konges  personlige  Linned- 
udstyr.    S.  U.  døde  i  Begyndelsen  af  Aaret  1575,  før  11.  Marts. 

Thiset. 

Ulfstand,  Thale,  — 1604,  til  Skabersø,  Datter  af  ovennævnte 
Holger  Gregersen  U.  til  Skabersø  og  Helle  Hack  til  Hikkeberg, 
blev  1552  gift  med  Poul  Laxmand  til  Stenholt,  Sønnesøn  af  den 
bekjendte  Rigshofmester,  men  hensattes  allerede  efter  5  Aars  Ægte- 
skab i  Enkestand.  Saa  overbevist  var  Datiden  om,  at  den  unge 
Enke  hurtig  vilde  søge  sig  en  ny  Forsørger  for  sig  og  sine  3  smaa 
Børn,  at  endog  den  ganske  vist  ogsaa  ungdommelige  Konge  1559, 
sikkert  i  en  lystig  Stund  under  de  Forhandlinger,  der  førte  til,  at 
hun  afstod  sine  Børns  fædrene  Gaard  til  Kronen  mod  Bosø  Kloster 
i  Skaane,  indgik  et  Væddemaal  med  hende  paa  1000  Dir.  om,  at 
hun  inden  6  Aars  Forløb  vilde  indgaa  nyt  Ægteskab.  Kongen 
tabte  dog  Væddemaalet,  T.  U.  giftede  sig  aldrig  igjen;  men  om 
hun  under  de  trange  Krigsaar  ved  den  fastsatte  Frists  Udløb  fik 
de  1000  Dir.  er  vel  ret  tvivlsomt.  Dog  fik  hun  1567  Rørum  Leii 
i  Pant  af  Kronen,  rigtignok  sammen  med  en  Søster.  For  øvrigt 
havde  hun  fra  1585  til  sin  Død  Heinekirke  og  Froste  Herred  i 
Forlening  og  fra  1595 — 97  det  lille  Hesselbjærg  Len,  men  til  Gjen- 
gjæld  krævedes  hendes  Nærværelse  ofte  ved  Hove,  dels  som  Gjæst, 

Dansk  biogr.  Lex.    XVIII.  Februar  1904.  5 

dels  som  Dragefirue  ved  Hoffester.  T.  U.  var  overhovedet  en 
Dame,  der  var  om  sig  og  ikke  behøvede  nogen  Forsørger  til  at 
varetage  sine  Sager.  Med  Energi  kæmpede  hun  for  sine  Børns 
Ret  til  deres  Oldefaders  beslaglagte  rige  Gods,  men  for  øvrigt  over- 
levede bun  selv  alle  sine  Børn,  ja  blev  deres  eneste  Arving  og  fik 
ikke  blot  Bosø  Kloster,  men  ogsaa  Uøgested,  som  Børnenes  Frænke, 
Gjørvel  Gyldenstjeme,  havde  givet  dem,  og  endelig  arvede  bun 
ved  sin  Broder  Hack  U.s  barnløse  Død  sin  mødrene  Gaard  Hikke- 
berg.  Denne  bortbyttede  hun  til  en  Brodersøn  mod  sin  fædrene 
Gaard  Skabersø,  hvor  hun  i  sin  høje  Alderdom  1601  hædredes 
med  et  Besøg  af  den  unge  Kong  Christian  IV.  Hun  døde  i 
Efteraaret  1604  paa  Bosø  Kloster. 

Personalhist.  Tidsskr.  i.  R.  II,  65  f.  Thistt, 

Ul£Btand»  Thale,  — 1624 — ,  Slægtebogsforfatterinde,  var  Dat- 
ter af  Melchior  U.  og  Else  Viffert  til  Axelvold  og  blev  18.  Jan. 
1624  paa  Gyllebo  gift  med  Palle  Urne  til  Gyllebo.  I  den  af  hende 
nedskrevne  Slægtebog  beretter  him  mange  Aar  efter  (1645),  at  Palle 
Urne  fik  hende  imod  hendes  Moders  Vilje,  i  det  han  bortførte 
hende,  dog  ikke  imod  hendes  egen  Vilje,  paa  Vejen  fra  Billes- 
holm  til  Axelvold,  og  bragte  hende  til  sin  Broders  Gaard  Bælte- 
bjærg,  til  han  faa  Dage  efter  selv  gjorde  sit  Bryllup,  og  tilføjer 
hun  trohjærtig,  at  han  siden  levede  kristelig,  ærlig,  frommelig  og 
vel  med  hende.  « Ingen  kan  give  ham  bedre  Vidnesb3rrd  end  jeg 
kan,  som  han  lever  frommelig  og  vel  med».  Det  er  i  øvrigt  ene 
paa  Grund  af  hendes  genealogiske  Arbejder,  af  hvilke  der  da  og- 
saa, jævnstillet  med  Lisbet  Bryskes  (III,  197),  gik  Ry  endog  i  Ud- 
landet, at  T.  U.  fortjener  at  mindes,  thi  ellers  synes  hun  og  hen- 
des Ægtefælle  at  have  ført  et  mere  end  almindelig  tilbagetrukket 
Liv.  Den  ovennævnte  Slægtebog,  nu  i  St.  kongl.  Bibliotek  (Thotts 
Saml.,  Fol.,  Nr.  1077),  er  oprindelig  kun  en  AMrift  af  Sophie  Brahes 
(II,  601),  men  forøget  af  T.  U.,  særlig  for  den  skaanske  Adels 
Vedkommende.  Thiset 

Ulfstand,  Truid  Gregersen,  1487 — 1545,  Rigsraad,  Broder 
til  ovennævnte  Holger  Gregersen  U.,  fik  efter  Faderen  Torup  i 
Skaane  og  forekommer  1516  som  kongl.  Hofsinde.  Omtr.  1520  blev 
han  gift  med  Ide  Brock,  Datter  af  Lave  Brock  til  Estrup.  Ved 
et  i  Aaret  1529  afholdt  Skifte  med  hendes  Broder,  Niels  Brock  til 
Estrup,  fik  han  Barsebæk  (i  Skaane)  og  Andel  i  Estrup  og  Vemme- 

tofte.  1522  blev  han  efter  sin  Broder  Holger  forlenet  med  Var- 
berg Slot  og  beholdt  det,  paa  en  ufrivillig  Afbrydelse  nær,  1535 — 36, 
lige  til  sin  Død.  Ved  Frederik  I' s  Tronbestigelse  blev  han  op- 
taget i  Rigsraadet  og  ved  Kroningen  1524  slaaet  til  Ridder.  Som 
Befalingsmand  paa  Varberg  kom  han  til  at  ta^e  stor  Del  i  Tidens 
Begivenheder,  navnlig  i  Forholdene  til  Sverige  og  Norge.  Da  Var- 
berg 1525  blev  givet  til  Lunde  Ærkestol  som  £rstatning  for  Bom- 
holm, der  paa  50  Aar  var  overgivet  til  Lybek,  blev  T.  G.  biskoppe- 
lig Lensmand;  dog  havde  Kongen  forpligtet  sig  til  paa  Rigets 
Vegne  at  komme  Slottet  til  Undsætning,  hvis  det  blev  belejret,  og 
i  Virkeligheden  mærker  man  heller  ikke  til  nogen  Forskjel  i  T.  G.s 
Stilling  til  Riget;  dog  har  hans  Forhold  til  Ærkestolen  maaske 
bidraget  til,  at  han  i  Avg.  1526  var  blandt  de  Rigsraader,  der 
hævdede  Aage  Sparres  Besiddelse  af  Ærkestolen  over  for  den  af 
Paven  indviede  Jørgen  Skodborg.  T.  G.,  der  ligesom  Broderen  i 
1526  havde  antaget  Navnet  Ulfstand,  deltog  i  1528  og  1530  i 
de  store  Møder  i  Ny  Lødese  og  i  Varberg  om  Bilæggelse  af  de 
mange  Tvistigheder  med  Kong  Gustav  om  Besiddelsen  af  Gulland, 
Vigen  osv.  Men  i  det  næste  Aar  begyndte  Uroen  paa  Varberg. 
Kong  Christian  II  var  i  Vente.  Slottet  havde  T.  U.  med  store 
Bekostninger  sat  i  god  Stand,  men  «Nybyen»  (Ny  Varberg)  laa 
endnu  saa  godt  som  ubefæstet.  Næppe  var  T.  U.  derfor  kommen 
tilbage  fra  Herredagen  1531,  før  han  lod  alle  uden  Forskjel, 
unge  og  gamle,  Kvinder  og  Børn,  Nat  og  Dag  i  Okt. — Nov.  ar- 
bejde paa  Opkasteisen  af  Volde  og  Grave.  Indbyggerne  fra  de 
øvrige  hallandske  Smaastæder  maatte  begive  sig  til  Varberg.  Bøn- 
derne bleve  opbudte.  Mand  af  Hus,  for  at  være  rede.  Fra 
Klippefæstningen  med  den  mægtige  Udsigt  over  Kattegat  og  Skage- 
rak saa  man  da  i  Begyndelsen  af  Nov.  store  fjendtlige  Sejlere 
nærme  sig.  Det  var  en  Del  af  Kongens  ved  Stormen  adspredte 
Skibe.  Der  udbredte  sig  imidlertid  den  falske  Efterretning,  at 
Kongen  selv  var  om  Bord  paa  et  af  dem.  T.  U.  ventede  derfor 
et  Hovedangreb  paa  Slottet  og  har  i  en  Række  højst  interessante 
Breve  til  Regeringsmændene  i  Kjøbenhavn  givet  en  Skildring  af  alt, 
hvad  han  havde  udspejdet.  Han  satte  sig  strax  i  Forbindelse  med 
de  svenske  og  norske  Befalingsmænd  paa  Elfsborg  og  Baahus.  Kim 
nogle  enkelte  Strejfskarer  gik  dog  i  Land  i  Halland,  hvor  Bøn- 
derne viste  sig  meget  upaalidelige,  men  angreb  derpaa  Elfsborg 
og  Baahus.  Under  disse  Omstændigheder  blev  Varberg  et  vigtigt 
Samlingssted  for  de  syd  fra  sendte  Forstærkninger,  ligesom  T.  U. 

ogsaa  sendte  Hjælp,  da  Kong  Christian  noget  senere  selv  forgjæves 
angreb  Lødese  og  Baahus. 

I  de  store  Forhandlinger  i  Kjøbenhavn  om  Kong  Christians 
Skæbne  deltog  T.  U.,  og  da  man  havde  besluttet  at  bryde  Oslo- 
traktaten af  I.  Juli,  -sendtes  han  tillige  med  Claus  Bille  til  Norge 
som  kongl.  Kommissær  for  atter  at  bringe  Landet  under  Kong 
Frederik  og  faa  c  det  gamle  Forbund,  Fred  og  Enighed*  tilveje- 
bragt. I  Sept. — Okt.  vare  de  i  Oslo,  holdt  Ting  med  Landets  Ind- 
byggere og  fik  Stormændene  til  atter  at  anerkjende  Kongen;  Bi- 
skopperne maatte  erlægge  store  Bøder  for  deres  Frafald.  Da  det 
ikke  lykkedes  at  faa  Ærkebiskop  Olaf  til  under  Lejde  at  begive 
sig  til  Oslo,  maatte  de  drage  til  Throndhjem,  hvortil  de  ankom  i 
Slutningen  af  Oktober.  Det  lykkedes  her  at  komme  til  Forlig  med 
Ærkebispen;  han  tillige  med  de  øvrige  norske  Rigsraader  fornyede 
det  gamle  Forbund  mellem  Rigerne  og  opsagde  derpaa  lovformelig 
Christian  U  Huldskab  og  Troskab;  Ærkebispen  maatte  betale  en 
stor  Bøde,  men  til  Gjengjæld  fik  han  sine  Len  tilbage,  og  de 
kongl.  Kommissærer,  hvem  ogsaa  Biskop  Hans  Reff  af  Oslo  var 
blevet  tilforordnet,  udstedte  en  Proklamation  til  den  menige  Almue 
i  Throndhjems  Ærkebispedømme,  hvori  de  tog  den  gamle  Kirke  i 
Beskyttelse  og  tilføjede:  «Hvis  nogle  vil  føre  eder  noget  nyt  Regi- 
mente ind  imod  eders  gode  gamle  kristelige  Skikke  og  Sædvaner, 
da  agter  det  intet,  fordi  det  er  ikke  vor  naadige  Herres  Vilje  eller 
Befaling.*  I  Modsgetning  til  de  luthersksindede  dansk-norske  Raa- 
der,  Vincents  Lunge  og  Niels  Lykke,  af  hvem  Forhandlingerne  med 
Ærkebispen  først  havde  været  førte,  vare  disse  Mænd  nemlig  alle 
endnu  Katholikker.  I  et  Brev  fra  1531  ytrer  saaledes  T.  U.  sin 
Frygt  for  «Lutheriets»  stærke  Udbredelse.  —  I  Slutningen  af  Nov. 
vendte  Kommissionen  over  Ejdsvold  tilbage  til  Oslo  og  først  imod 
Slutningen  af  Aaret  til  Danmark  efter  paa  en  rolig  og  sindig 
Maade  atter  at  have  tilvejebragt  Ro  i  Norge. 

Under  Forhandlingerne  paa  Herredagen  i  Kjøbenhavn  1533 
efter  Frederik  I's  Død  sluttede  T.  U.  sig  til  det  katholske  Flertal. 
Da  det  danske  Rigsraad  i  sin  Politik  havde  sluttet  sig  til  Holsten 
og  Nederlandene  imod  Lybek,  blev  det  af  Vigtighed  ogsaa  at 
drage  Sverige  ind  i  Forbundet.  1  den  Anledning  sendtes  T.  U.  i 
Jan.  1534  til  Stockholm  i  Forening  med  to  andre  Udsendinger  og 
sluttede  her  endelig  en  fuldstændig  Forbundstraktat  med  Sverige 
(2.  Febr.).  Men  denne  Traktat  blev  des  værre  aldrig  ratificeret  af 
Danmark.'    Det  skulde  være   sket  paa  den  dansknorske  Herredag 

i  Juni  1534,  men  denne  kom  aldrig  \  Stand.  Traktaten  blev  der- 
for liggende  paa  Varberg  Slot  hos  Hr.  Truid  —  for  senere  at 
blive  fundet  af  Fjenderne. 

I  Hr.  Truids  personlige  Forhold  var  imidlertid  indtraadt  store 
Forandringer.  Fru  Ide  Brock  var  død  i  Slutningen  af  1531  eller 
i  Begyndelsen  af  1532.  Hun  havde  med  Hr.  Truid  4  Sønner  og 
3  Døtre,  der  saaledes  med  Tiden  skulde  arve  deres  Moder. 
Hr.  Truid  indgik  da  under  sit  Ophold  i  Stockholm  1534  Ægteskab 
med  en  ung  Enke,  Gjørvel  Fadersdatter  (Sparre),  født  omtr.  1509 
eller  15 10.  Hun  var  en  Datter  af  Fadder  Nilsson  (Sparre)  til 
Hjulsta  ved  £nk5ping  og  Bodil  (af  Slægten  Tre  Rosor),  Datter  af 
den  *i  Nordens  Historie  saa  bekjendte  norske  Rigsraad  Knud  Alf- 
søn. Denne  Slægt  var  Arving  til  umaadehge  Ejendomme  i  Norge, 
deriblandt  Giske,  Grefsen  (Grefsheim)  med  meget  andet  Gods  baade 
i  Norge  og  paa  Shetlandsøerne,  hvorom  der  dog  førtes  store 
Stridigheder  mellem  en  Mængde  Fordringshavere,  deriblandt  Fru 
Inger  Ottesdatter  (Rømer)  til  Østeraat  og  hendes  Svigersøn,  Vincents 
Lunge.  1  Aaret  1532  var  Jomfru  Gjørvel  blevet  gift  med  en  svensk 
Adelsmand,  Rigsraad  Peder  Nilsson  (Grip),  der  strax  ved  Kong 
Gustavs  Medvirkning  søgte  at  komme  i  Besiddelse  af  de  norske 
Godser,  men  som  allerede  26.  Sept.  1533  druknede  i  Målaren.  Alle- 
rede i  Jan.  1534  blev  hun  fæstet  til  den  langt  ældre  Hr.  Truid. 
Men  næppe  var  Brylluppet  holdt,  før  Trængslerne  begyndte. 

31.  Maj  havde  T,  U.  begivet  sig  til  Malmø,  hvor  hans  Sønner 
gik  i  Skole  hos  Frands  Vormordsen,  men  netop  nu  udbrød  Jørgen 
Kocks  Rejsning  mod  Rigsraadet;  T.  U.  blev  ligesom  de  øvrige  til- 
stedeværende Adelsmænd  og  deres  Børn  holdt  i  Fangenskab  i 
9  Uger  og  kom  først  fri,  da  han,  samtidig  med  Grev  Christofifers 
Hylding  paa  St.  Libberts  Høj  ved  Lund  10.  Avg.,  anerkjendte 
Greven  som  sin  Herre,  ligesom  den  øvrige  skaanske  Adel  havde 
gjort.  Men  nu  kom  der  en  anden  Fare.  Kong  Gustav  sluttede 
sig  til  Hertug  Christian  mod  Grev  Christofifer.  Han  inddrog  alt  Fru 
Gjørvels  svenske  Gods  som  forbrudt  og  sendte  en  Hær  til  Halland, 
der  fra  10.  Nov.  til  Begyndelsen  af  Jan.  belejrede  Varberg.  Hr.  Truid 
forsvarede  Slottet  tappert;  han  anslaar  selv  sit  Tab  til  20000  Mk. 
(d:  omtr.  40000  Tdr.  Rugs  Værdi).  Imidlertid  havde  hans  Fætter 
Claus  Bille  paa  Baahus  indfundet  sig  i  den  svenske  Lejr  og  faaet 
udvirket,  at  der  sluttedes  Vaabenhvile  indtil  Paaske,  mod  at  T.  U. 
erklærede  sig  nevtral.  Svenskerne  fik  derved  Lejlighed  til  at  drage 
mod  Syd,   hvorpaa  den   skaanske  Adel  kastede  Masken,    gik   over 

til  Svenskeroe  og  tilføjede  Lybekkerne  Nederlaget  ved  Helsingborg 
(i2. — 13.  Jan.  1535).  Den  her  fangne  Æventyrer,  Marcus  Meyer, 
blev  da  givet  Hr.  Truid  i  Varetægt.  T.  U.  lod  Marcus  Meyer 
paa  Æresord  gaa  frit  omkring,  og  denne  mæglede  endogsaa  en 
Stilstand  mellem  Hr.  Truid  og  Varberg  By,  der  holdt  med  Kong 
Christian  II,  medens  Hr.  Truid  nu  havde  sluttet  sig  til  den  skaanske 
Adel.  Hemmelig  sluttedes  der  imidlertid  en  Overenskomst  mellem 
Marcus  Meyer  og  Staden  Varberg  om  at  overrumple  Slottet  Dette 
lykkedes  ogsaa  12.  Marts.  Hr.  Truid  slap  med  Nød  og  næppe  bort, 
medens  Fru  Gjørvel  og  Børnene  bleve  tilbage  som  Fanger  hos  den 
galante  Marcus  Meyer;  midt  under  Fangenskabet  fødte  Fru  Gjørvel 
en  Søn.  T.  U.  sluttede  sig  nu  lige  ud  til  Hertug  Christian  (M), 
der  til  Gjengjæld  søgte  at  udvirke  hos  Kong  Gustav,  at  Fru  Gjør- 
vels  beslaglagte  Gods  i  Sverige  tilbagegaves.  Brændende  af  Hævn 
fik  Hr.  Truid  senere  samlet  en  lille  Styrke,  hvormed  han  fra  Slut- 
ningen af  Juli  belejrede  Varberg;  men  han  kunde  intet  udrette,  før 
Christian  III  ved  Pinsetid  1536  kunde  sende  Undsætning  med  Skibe 
og  Skyts,  hvorpaa  de  stærke  Mure  bleve  gjennemskudte  og  Marcus 
Meyer  maatte  overgive  sig  paa  Naade  og  Unaade.  Alle,  og  ikke 
mindst  T.  U.,  ønskede  hans  Død.  Den  17.  Juni  blev  han,  fordi  han 
havde  brudt  sit  Æresord,  halshugget  uden  for  Helsingør;  Hr.  Truids 
Kapellan,  der  havde  spillet  Forræder,  blev  levende  parteret;  Var- 
bergs Borgmester  og  17  Borgere  bleve  henrettede.  Nu  havde 
Hr.  Truid  faaet  slukket  sin  Hævntørst. 

Efter  Kjøbenhavns  Overgivelse  i  Juli  s.  A.  maatte  T.  U.,  lige- 
som de  øvrige  katholske  Raader,  udstede  en  særlig  Revers  om  at 
finde  sig  i  den  nye  Tilstand.  I  Aaret  1537  blev  han  atter  som 
kongl.  Kommissær  og  øverste  Høvedsmand  sendt  til  Norge  for  at 
bringe  dette  Land  til  Ro  og  ind  under  Kong  Christian  III.  Sam- 
tidig sørgede  han  ogsaa  for  sit  norske  Gods.  Under  hans  Ophold 
i  Bergen  maatte  Fru  Inger  Ottesdatter  (Rømer)  overlade  ham  al 
Arven  i  Nordlandene.  Efter  at  have  ordnet  Sagerne  i  Throndhjem  og 
overalt  indsat  paalidelige  Lensmænd  drog  han  derpaa  over  Dovre 
til  Hamar,  hvor  den  urolige  Biskop  Mogens  maatte  afstaa  Bispe- 
dømmet og  Bispegaarden,  men  tillige  ogsaa  Grefsheim,  som  han 
havde  sat  sig  i  Besiddelse  af,  til  Hr.  Truid  selv.  Det  norske 
Rigsraad  blev  ikke  gjenoprettet.  Alle  Bisper  bleve  afsatte,  und- 
tagen Hans  Reff.  Norge  var  bragt  til  Ro  under  Danmark.  Atter 
i  Jan.  1538  var  T.  U.  i  Oslo,  hvor  Retten  tilkjendte  Fru  Gjørvel 
alt  Arvegodset  i  Norge.    1539  blev  T.  U.  paa  ny  tillige  med  Claus 

Bille  sendt  til  Norge  for  at  skaffe  hver  Mand  Lov  og  Ret  baade 
sonden*  og  nordenfjælds.  Det  var  denne  Gang  navnlig  de  gejstlige 
Forhold,  der  bragtes  i  Orden  overensstemmende  med  den  danske 
Kirkeordinans.  Tillige  udstedtes  i  Bergen  19.  Avg.  en  vigtig  For- 
ordning om  Retsplejens  Ordning,  der  havde  Gyldighed  i  henved 
100  Aar.  En  Del  Messegods  kom  T.  U.  ved  denne  lejlighed  i 
Besiddelse  af  paa  Fru  Gjørvels  Vegne.  —  lige  til  det  sidste  ved- 
blev han  at  deltage  i  Rigets  Anliggender.  Han  var  dog  nu  svage- 
lig, i  alt  Fald  siges  i  en  Krønnike,  at  han  døde  paa  Hikkeberg 
16.  Nov.  1545  cmeget  jrnkelig,  skjønt  han  var  saare  rig.»  —  Fru 
Gjørvel  ægtede  senere  Hr.  Lave  Brahe  til  Krogholm.  Hun  døde 
først  30.  April  1605,  96  Aar  gi. 

Danmarks  Adels  Aarbog  1896,  S.  430.  Brasch,  Vemmetoftes  Hist.  Pal.* 
Muller,  Grevens  Feide  I— II.  Norsk  hist.  Tidsskr.  3.  R.  III.  Dipl.  Norv. 
passim.  A.  Heise, 

UHtsch,  Johan  Sigismimd»  1701 — 62,  Præst,  blev  født  i 
Marts  1701  i  Frankfurt  an  d.  Oder.  Familien  var  af  polsk  Adel 
(cUlitzki»).  Han  studerede  i  Halle  og  var  i  2  Aar  Lærer  ved 
Byens  Waisenhus.  Anbefalet  af  Professor  Francke  kom  han  1729 
som  Hofkapellan  til  Stolberg.  Ved  sin  krasse  Pietisme  indvikledes 
ban  i  adskillige  Stridigheder,  men  fandt  stadig  Medhold  i  Wer- 
nigerode.  1736  blev  han  af  Enkefyrstinden  af  Ostfriesland  kaldet 
til  Hofpræst  i  Bjerum  i  Ostfriesland,  og  ved  hendes  Protektion 
opnaaede  han  ligeledes,  at  Christian  VI  udnævnte  ham  til  Sogne- 
præst i  Tønning  1738.  Her  fik  han  under  mange  Bryderier  et 
Waisenhus  oprettet,  som  dog  atter  blev  nedlagt  1754.  Men  navn- 
lig er  han  bekjendt  ved  sin  stærke  Ivren  mod  Dans,  mod  hvilken 
fSynd*  han  udgav  et  særligt  Skrift  (1742).  Partistriden  blev  saa 
heftig  i  den  lille  By,  at  U.  indtrængende  bad  om  Forflyttelse,  som 
han  da  ogsaa  opnaaede  175 1  ved  at  blive  udnævnt  til  Provst  i 
Segeberg.  Hans  mørke  Livssyn  og  Strænghed  i  at  hævde  Kirke- 
tugten skafiede  ham  ogsaa  her  mange  Fjender.  I  øvrigt  var  han 
en  dygtig  Prædikant  og  Forfatter  af  et  Par  Salmer  i  Datidens 
pietistiske  Salmebøger.  Han  døde  21.  April  1762.  Paa  Slottet  i 
Wemigerode  var  han  1743  bleven  viet  til  Catharine  Eleonora  Liecke- 
fett,  en  Præstedatter  fira  Gadenstedt.  Som  et  underligt  Skæbnens 
Spil  fortælles  det,  at  deres  eneste  Datter  var  en  ualmindelig  liden- 
skabelig Elsker  af  Musik  og  Dans. 

Jensen-Michelsen,    Schlesw.-HoUt.  Kirchengesch.  IV,    188  f.     Vosz,    Nach- 

richten  von  den  Pr5psten  in  Eiderstedt  (1853)  S.  36.  Schr.  d.  Vcreins  f.  Schlesw.- 
Holst.  Kirchengesch.  2.  R.  I.  Zeitschr.  d.  G«sellsch.  f.  Schlesw.-Holst-Lauenb. 
Gesch.  XVI,  323;  XXII,  187.  A.  Jantzen. 


Ulrich,  Greorg  Christian»  1762 — 1835,  Forstmand,  blev  født 
II.  Jan.  1762  i  Hannover,  hvor  Faderen,  Justus  Sigismund  U.,  var 
Førster;  Moderens  Navn  var  Marie  Elisabeth  Salome  f.  Kaiser. 
U.  kom  1787  til  Danmark;  1789 — 1801  var  han  ansat  paa  Peder- 
strup  hos  Statsminister  C.  D.  F.  Reventlow,  1801—05  som  Skovrider 
paa  2.  Kjøbenhavns  Distrikt,  1805 — 33  som  Forstinspektør  ved  Sorø 
Akademi  og  tillige  ved  de  spredte  sydlige  Statsskove;  18 17  ud- 
nævntes han  til  Kammerraad,  1828  til  virkelig  Justitsraad.  U.,  der 
døde  i  Sorø  5.  Maj  1835,  hører,  sammen  med  G.  W.  Brilel,  C.  V. 
Opperraann  og  F.  G.  E.  Sarauw,  til  den  Kreds  af  dygtige  han- 
noveranske  Forstmænd,  der  omkring  Aar  1800  bidrog  til  at  grund- 
lægge vort  Skovbrug;  han  var  en  meget  virksom  Mand,  der  be- 
styrede en  stor  Mængde  Skove  og  lagde  Plan  for  deres  Drift.  — 
1789  ægtede  han  Margrethe  Sophie  Sparre  (f  4.  Maj  1772  f  7.  April 
1844),  Datter  af  Kjøbmand  i  Randers  Rasmus  S.  og  Plejedatter  af 
Niels  Brock  (III,  96).  Fra  dem  nedstammer  en  talrig  Slægt  af 
danske  Forstmænd. 

G.  H.  J.  Ulrich,   Stamtavle   over   Familien   Ulrich,    1878.     A.  Oppermann, 
Bidrag  t.  d.  danske  Skovbrugs  Hist.  1786— 1886.  A,  Oppermann. 

Ulrich,  Hans  Christian,  f.  1822,  Forstmand,  er  Søn  af  Skov- 
rider, senere  Forstinspektør,  paa  Bregentved  Niels  Brock  U.,  hvis 
Fader  var  ovennævnte  G.  C.  U.,  og  Dorothea  Margrethe  f.  W5rpel. 
U.  blev  født  I.  Jan.  1822,  blev  Forstkandidat  1846,  deltog  sammen 
med  3  Brødre  som  Herregaardsskytte  i  Krigen  1848  og  blev  1851 
Assistent  paa  Ods  Herreds  Skovdistrikt,  hvis  Drift  han  i  10  Aar  for 
en  stor  Del  ledede  paa  egen  Haand.  1862 — 99  styrede  han  som 
Skovrider  i.  Kjøbenhavns  Distrikt  med  fremragende  Dygtighed; 
kort  efter  sin  Afgang  fra  denne  Stilling  fik  han  Fortjenstmedaillen 
i  Guld;  allerede  1867  var  han  udnævnt  til  Forstraad.  For  Bøge- 
kulturens Teknik  har  U.s  Arbejder  været  banebrydende,  men  og- 
saa  paa  mange  andre  Omraader  har  han  paavirket  sin  Samtid,  dels 
som  praktisk  Skovbruger,  dels  som  Medlem  af  Kommissioner,  som 
Forfatter,  som  Lærer  for  unge  studerende  og  som  mangeaarig  Cen- 
sor ved  Skovbrugsexamen.  —  11.  Okt.  1853  ægtede  U.  *sin  Kusine 
Vilhelmine  Marie  Sigismunda  Wellendorf  (f.  29.  Juni  1824),    Datter 

af  kongl.  Skovrider  i  Ods  Herred,  Justitsraad  Hans  Christian  Eg- 
gert W. 

Tidsskr.  f.  Skowsesen  1899  A,  S.  28.  A.  Oppermann, 

Ulrichsdal,  Vilhelm »  1692— 1765,  OflScer,  var  en  naturlig 
Søn  af  Statholder  i  Norge  Ukik  Frederik  Gyldenløve  og  Maria 
Olsdatter  (Meng),  Datterdatter  af  Præsident  paa  Frederikshald  Niels 
Hansen  Meng  (XI,  259)  og  senere  gift  med  Kommandant  paa 
Bergenhus,  Generalmajor  J.  F.  Tuchsen.  U.  var  født  25.  Jan.  1692, 
blev  1710  Komet,  1711  Lieutenant,  1714  Kapitajnlieutenant  og  1715 
Ritmester  ved  2.  fynske  nationale  Rytterregiment,  17 17  Kapitajn  i 
Livgarden  til  Fods  og  1720  Oberstlieutenant  ved  Oberst  Poulsens 
gevorbne  Dragonregiment  til  Fods  (i  Norge),  fik  1729  Obersts  Ka- 
rakter, blev  1733  Chef  for  2.  smaalenske  Infanteriregiment  og  boede 
som  saadan  først  i  Tønsberg,  siden  i  Lavrvik;  1740  blev  han  Chef 
for  det  tidligere  gevorbne  Dragonregiment  tU  Fods,  der  nu  var  et 
gevorbent  Infanteriregiment  med  Regimentchefens  Navn,  senere 
kaldt  cnordentjældske».  U.  flyttede  nu  til  Frederiksstad  (i  Norge),- 
udnævntes  1742  til  Generalmajor,  1749  til  Ridder  af  Danebrog  og 
175 1  til  Generallieutenant.  1754  blev  han  udnævnt  til  Komman- 
dant i  Frederiksstad  og  fratraadte  samtidig  Regimen tskommandoen. 
I  Ledigheden  efter  Feltmarskal  Amoldt  1758 — 59  og  efter  Gene- 
ral Griiner  1763 — 64  fungerede  han  som  kommanderende  Gene- 
ral i  Norge,  var  imidlertid  1760  avanceret  til  General  af  Infanteriet, 
men  søgte  1765  Afsked,  som  han  «i  Henseende  til  hans  Alder 
samt  lange  og  rosværdige  Tjeneste*  erholdt  med  fiild  Gage  i  Pen- 
sion. Han  døde  allerede  27.  Avg.  s.  A.  —  1726  var  han  adlet, 
men  Navnet  uddøde  med  ham,  da  ingen  Søn  overlevede  ham. 
En  Dattersøn,  Krigsraad  Christian  Vilhelm  Vagel,  blev  imidlertid 
1782  adlet  med  Morfaderens  Vaaben.  —  U.  blev  30.  April  1721 
gift  med  Susanna  Catharina  Erlund  (f.  27.  Juli  1704  f  12.  Juh'  1747), 
Datter  af  Postdirektør  Christian  E.  (IV,  567). 

B.  Moe,  Tidsskr.  f.  den  norske  Personalhist.  II,   148  ff.        Q.  O.  Munthe, 

UWk,  1578 — 1624,  Hertug,  Søn  af  Kong  Frederik  II  og 
Dronning  Sophie,  blev  født  30.  Dec.  1578  paa  Koldinghus.  Som 
lille  Barn  sendtes  han  en  Tid  til  Opfostring  hos  sin  Moders  Forældre 
i  Meklenborg;  allerede  1583  var  han  dog  atter  tilbage  i  Danmark 
og  fik  1584  til  Lærer  den  ansete  Skolemand  og  hidtidige  Rektor  i 
Roskilde  M.  Poul  Pedersen  (XII,  637).    I  de  følgende  Aar  opholdt 

han  sig  dels  paa  Kalundborg  Slot,  dels  paa  Sorø  Kloster,  fulgte 
senere  ofte  sine  Forældre  paa  deres  Rejser  i  Danmark.  1590  be- 
gyndte han  sine  Udenlandsrejser;  han  var  en  Tid  ved  det  bruns- 
vigske Hof  og  Universitetet  i  Helmstedt,  1593  ved  Rostocks  Uni- 
versitet, tog  der  fra  til  Leipzigs,  hvor  han  1595  blev  Rector  magni- 
ficus, hvilken  Værdighed  han  allerede  tidligere  var  bleven  beklædt 
med  i  Rostock.  Stridighederne  om  hans  Arvefordringer  paa  Her* 
tugdømmeme  havde  imidlertid  givet  Anledning  til  stærk  Spænding 
mellem  ham  og  Christian  IV;  denne  hævedes  dog  foreløbig  1595, 
i  hvilket  Aar  U.,  der  var  kommen  til  sin  Bedstefader  i  Meklen- 
borg,  hentedes  af  Kongen  til  Nykjøbing  Slot  og  der  udsonedes 
med  ham.  Hjemkommen  1596  til  Broderens  KroniAg  blev  han 
Hofjunker,  men  rejste  atter  ud  det  følgende  Aar;  han  fulgte  Chri- 
stian IV  paa  dennes  Rejse  til  Tyskland,  drog  derpaa  til  Frankrig 
og  England.  1599  var  han  paa  ny  hjemme,  blev  igjen  Hofjunker 
og  ledsagede  s.  A.  Kongen  paa  hans  bekjendte  Nordkapsrejse; 
under  denne  traadte  han  ved  Opholdet  i  Bergen  i  Forhold  til  den 
throndhjemske  Lensmand  Jakob  Trolles  ilde  berygtede  Hustru  Mette 
Høg.  1601  var  han  med  Kongen  paa  Baahus  og  i6oa  med  ham  i 
Knærød;  s.  A.  blev  han  Fændrik  ved  en  af  Rostjenestens  Eska- 
droner og  ledsagede  sin  Søster  Hedevig  (VII,  195)  til  hendes  Bryl- 
lup i  Dresden.'  Uvist  naar  har  han  ogsaa  været  i  Kejser  Rudolf  II's 
Tjeneste  og  deltaget  i  Krigen  mod  Tyrkerne. 

Som  Afgjørelse  paa  hans  Arvefordringer  i  Hertugdømmerne 
havde  Kongen  med  Rigsraadets  Samtykke  1602  forlenet  ham  med 
Svabsted  Amt  paa  15  Aar;  senere  var  han  dog  i  høj  Grad  mis- 
fornøjet hermed  og  søgte  at  faa  sin  Moder  Enkedronningen  til 
at  paavirke  Kongen  til  Gunst  for  ham;  16 10  opnaaede  han  ogsaa 
at  faa  Svabsted  paa  Livstid  og  tillige  en  Sum  Penge.  Men  han 
var  dog  i  Forvejen  ogsaa  blevet  forsørget  paa  anden  Maade.  Alle- 
rede Frederik  II  havde  kastet  sit  Blik  for  ham  paa  tyske  Bispe- 
stifter og  tænkt  paa  et  Kanonikat  i  Strasburg;  det  havde  været 
Meningen,  at  han  1588  skulde  være  rejst  der  hen,  men  dette  blev 
dog  atter  opgivet.  Derimod  opnaaede  han  ved  sin  Morfaders 
Medvirkning  1591  at  blive  Koadjutor  i  Schwerin  Stift,  og  1603  blev 
han  Biskop  der.  Fra  den  Tid  havde  han  mest  Ophold  i  sit  Stifts 
Residensstad  Biitzow;  dog  var  han  1612  med  Christian  IV  om  Bord 
paa  Flaaden  under  Kalmarkrigen,  og  i  Dec.  161 6  var  han  i  Kol- 
ding til  Hertug  Frederik  III  af  Gottorps  Forlening  med  Slesvig. 
Uvist  naar  havde  han  indgaaet  et  morganatisk  Ægteskab  med  den 

meklenborgske  Adelsdame  Catharine  Hahn,  Datter  af  Otto  H.  til 
Hinrichshagen.  Han  ro%es  navnlig  i  sin  Ungdom  for  sit  gode 
Hoved  og  synes  ogsaa  at  have  haft  nogle  litterære  Anlæg,  for  saa 
vidt  som  han  i  alt  Fald  interesserede  sig  for  Christoflfer  Dybvad 
(IV,  370);  men  mest  synes  han  dog  at  have  haft  Lyst  til  at  more 
sig.  27.  Marts  1624  døde  han  paa  sit  Gods  RUhn  ved  Biitzow  og 
begravedes  24.  Maj  i  denne  Stads  Kirke,  hvorfra  hans  Lig  1642 
førtes  til  Roskilde  Domkirke.  Hans  Enke  giftede  sig  siden  med 
Nicolaus  Herman  v.  Nidmm. 

J.  Brochmand,  Oratio  funebris  Udalrici  (1624).  Jahrbticher  d.  Vereins 
f.  Meklenburg.  Gesch.  XXIII,  33  ff.  Tr.  Lund,  Christian  IV's  Skib  paa  Skan- 
derborg Se  I—II.  J,  A.  Fridericia. 

Ulriky  161 1 — 33,  Hertug,  Søn  af  Kong  Christian  IV  og  Dron- 
ning Anna  Cathrine,  blev  født  2.  Febr.  161 1  paa  Frederiksborg; 
han  fik  1617  til  Lærer  den  hidtidige  Konrektor  i  Roskilde  M.  Niels 
Frandsen.  Faa  Aar  efter  beg3rndte  hans  Faders  Bestræbelser  for 
at  forsørge  ham  med  Indtægterne  af  gejstlige  Præbender  og  Stif- 
ter i  Tyskland?  1622  fik  han  et  Kanonikat  i  Bremens  Kapitel,  og 
s.  A.  blev  han  valgt  til  Koadjutor  i  Schwerin  Stift;  derimod  mis- 
lykkedes Planen  om  at  skaffe  ham  Kamin  Stift  i  Pommern.  1623 
fulgte  han  sin  Broder  Frederik  (III)  til  Verden,  og  da  hans  Far- 
broder Hertug  Ulrik  (s.  ovfr.)  døde  1624,  erkjendtes  han  som  Biskop 
i  Schwerin.  Paa  Grund  af  hans  Alder  kunde  der  dog  ikke  være 
Tale  om,  at  han  allerede  nu  skulde  tiltræde  denne  Stilling;  han 
aflagde  vel  et  Besøg  i  Biitzow  og  hyldedes  af  sine  nye  Under- 
saatter,  men  et  Statholderskab  blev  indsat  for  at  føre  Regeringen. 
Imidlertid  var  han  blevet  sendt  til  Sorø  Akademi  og  forlenedes 
1627  med  Svabsted  Amt  ligesom  Farbroderen.  S.  A.  tiltraadte  han 
en  Udenlandsrejse  over  Nederlandene  til  Frankrig,  hvorfra  han 
kom  hjem  i  Foraaret  1628.  Kort  efter  drog  han  imidlertid  atter 
bort,  denne  Gang  til  Krigstjeneste  hos  Gustav  Adolf  i  Preussen; 
han  deltog  i  Felttoget,  blev  afholdt  af  Svenskekongen  og  var 
hjemme  i  Danmark  igjen  i  Nov.  Snart  efter  beseglede  Freden  i 
Lybek  1629  den  Forandring  i  hans  Stilling,  som  Krigsbegiven- 
hederne havde  skabt;  Christian  IV  maatte  paa  egne  og  sine  Sønners 
Vegne  give  Afkald  paa  deres  tyske  Stifter,  og  U.  havde  saaledes 
mistet  Schwerin. 

I  Juni  1629  fik  han  det  Hverv  at  sørge  for  Aftakningen  og 
Bortsendeisen   af  de  engelske  og  skotske  Lejetropper,   der  stod   i 

de  vestslesvigske  Marskegne.  Her  fra  rejste  han  over  Glttckstadt  til 
Nederlandene,  deltog  i  Statholderen  Frederik  Henriks  Lejr  i  Belej- 
ringen af  Hertogenbosch  og  vendte  tilbage  til  Danmark  efter  Sta- 
dens Erobring.  I  April  1630  var  han  med  Kongen  ved  Angrebet 
paa  Hamborg  og  kom  her  i  Livsfare.  Men  imidlertid  paatænkte 
Christian  IV  at  gjøre  et  Forsøg  paa  en  Tilnærmelse  til  Kejseren 
og  især  til  Wallenstein  for  derigjennem  at  skaffe  sine  Sønner  de 
tabte  Stifter  tilbage.  Det  hang  sammen  hermed,  at  U.  1630  rejste 
til  Tyskland,  besøgte  Kurfyrstedagen  i  Regensburg  og  Kejserens 
Broder  Ærkehertug  Leopold,  men  navnlig  gjentagne  Gange  Wallen- 
stein i  Memmingen  i  Bajem.  Denne  modtog  ham  venlig,  men 
netop  paa  dette  Tidspunkt  var  det,  at  han  maatte  fratræde  sin 
Stilling  som  kejserlig  Generalissimus,  og  U.s  Ophold  hos  ham  fik 
derfor  ingen  Følger,  han  bevarede  fra  denne  Tid  tvært  imod  ret 
fjendtlige  Følelser  over  for  Kejserhoffet.  Fra  Tyskland  rejste  ban 
saa  over  Holland  til  sin  Fætter  Carl  I  i  England,  af  hvem  han 
fik  Tilsagn  om  en  aarlig  Pension.  Vinteren  1630 — 31  tilbragte  han 
hjemme;  ud  paa  Foraaret  begav  han  sig  atter  paa  Rejse  til  Tysk- 
land, denne  Gang  til  de  protestantiske  Fyrster  i  ^randenborg  og 
Sachsen.  Imidlertid  bemægtigede  de  svenske  Tropper  sig  Meklen- 
borg  og  Schwerin  Stift;  dette  gav  Anledning  til  Forhandlinger  om 
hans  Gjenindsættelse  i  dette  ved  Gustav  Adolf,  og  U.  synes  selv 
helst  at  have  ønsket  en  Tilknytning  til  denne;  Tanken  kom  endog 
frem  om  et  Ægteskab  mellem  Kongens  lille  Datter  Christina  og 
U.,  men  alt  dette  førte  ikke  til  noget,  lige  saa  lidt  som  nye  For- 
handlinger fra  Christian  IV's  Side  med  tyske  Fyrster,  Kejseren  og 
Wallenstein. 

Da  blev  U.  imidlertid  kjed  af  sin  Uvirksomhed  og  fik  sin  Fa- 
ders Samtykke  til  at  træde  i  sachsisk  Tjeneste.  I  Febr.  1632  til- 
traadte  han  den  Rejse  til  Kurfyrst  Johan  Georg,  der  skulde  blive 
skæbnesvanger  for  ham.  Hans  Indtryk  af  Hoflivet  i  Dresden  var 
kun  slet;  man  tænkte  langt  mere  paa  Vellevned  og  Drik  end  paa 
Krig;  det  var  ham  derfor  en  stor  Tilfredsstillelse,  da  han  i  Marts 
fik  Bestalling  som  Oberst  i  den  sachsiske  Hær;  han  betegner  sig 
selv  noget  efter  tillige  som  kursachsisk  General  over  Artilleriet. 
Han  lod  nu  i  Danmark  hverve  for  sig  et  Kompagni  Kyrasserer  og 
rykkede  hen  paa  Sommeren  med  den  sachsiske  Hær,  der  til  Fører 
havde  den  bekjendte  General  Hans  Georg  v.  Amim,  ind  i  Schle- 
sien,  deltog  rimeligvis  i  Erobringen  af  Gross  Glogau  og  opholdt 
sig  om  Efteraaret  i  Neisse.    Her  var  det,  at  han  i  Jesuiterkollegiet 

fandt  Tyge  Brahes  Himmelglobe,  som  han  sendte  hjem  til  Dan- 
mark. Efter  Stilhed  i  Krigsbegivenhederne  i  Vinteren  1632 — 33 
gjenoptoges  Kampen  atter  i  Jan.,  og  U.  fik  Lejlighed  til  at  udmærke 
sig.  Samtidig  var  Planen  om  hans  Ægteskab  med  Christina  paa 
ny  dukket  op,  men  blev  afvist  fra  Axel  Oxenstiemas  Side;  selv 
synes  U.  mere  at  have  interesseret  sig  for  Gjenerhvervelsen  af 
Schwerin  Stift.  Imidlertid  var  Wallenstein  i  Maj  1633  paa  ny  sat 
i  Spidsen  for  den  kejserlige  Hær.  Men  hans  Forsøg  paa  Under- 
handlinger med  Fjenderne  gav  jævnlig  Anledning  til  Vaabenstilstand; 
under  en  saadan  havde  U.  en  Sammenkomst  med  ham;  under  de 
Fjendtligheder,  der  afbrød  Forhandlingen,  fik  han  dog  atter  Lej- 
lighed til  at  udmærke  sig,  og  det  lykkedes  ham  endog  at  tilføje 
de  kroatiske  Ryttere  et  ret  betydeligt  Nederlag.  Nye  venskabelige 
Forhandlinger  indtraadte  dog  igjen  mellem  de  to  Hovedkvarterer, 
og  U.  deltog  i  dem.  Under  en  af  disse  Sammenkomster,  var  det,  at 
han  blev  dødelig  saaret  11.  Avg.  1633  ved  et  uventet  forræderisk 
Skud  fra  en  kejserlig  Rytter  og  udaandede  ud  paa  Natten  12.  Avg. 
Liget  blev  først  ført  til  Liegnitz,  der  fra  til  Dresden,  hvor  det  stod 
til  Foraaret  1634;  efter  en  højtidelig  Bisættelse  bragtes  det  saa  til 
Kjøbenhavn  og  nedsattes  i  Frue  Kirke,  indtil  det  1642  fik  sin  ende- 
lige Plads  i  Christian  IV 's  Kapel  i  Roskilde  Domkirke. 

U.  var  et  af  de  bedste  Skud  paa  den  daværende  danske 
Kongestamme.  Ikke  alene  var  han  personlig  modig,  i  Besiddelse 
af  omfattende  Sprogkundskaber  og  af  visse  smaa  Talenter  til  Teg- 
ning, Maling,  Musik  og  Fremsigelse  af  Digte,  men  han  havde  og- 
saa  alvorlige  litterære  Interesser,  som  han  særlig  i  sit  sidste  Aar 
plejede  ved  Omgang  med  den  tyske  Digter  Martin  Opitz.  Alle- 
rede 1631  havde  han  selv  udgivet  et  lille  satirisk  Skrift:  iStrigelis 
vitiorum»  (Lasternes  Gjennemhegling),  der  navnlig  tog  Sigte  paa 
det  herskende  Umaadehold  i  Drik,  en  Last,  som  han  øjensynlig 
har  hadet  og  selv,  i  Modsætning  til  sin  Samtid,  ganske  var  fri  for. 
Og  med  alt  dette  gik  Haand  i  Haand  en  sjælden  Livsfriskhed  og 
Daadstrang.  Saa  meget  sørgeligere  kom  ogsaa  hans  tragiske  Død 
midt  i  hans  friske  Ungdom. 

Opitz,  Laudalio  funebr.  principis  U.  (1633).  Universitetsprogr.  over  U. 
(1634).     Rørdam,  Hist.  Samlinger  og  Studier  II,  i  fif.  /  ^.  Friderida. 

Ulrik,  Frederik  Ferdinand,  f.  1818,  Læge.  Fr.  U.  fødtes  i 
Kjøbenhavn  16.  April  18 18  som  en  Søn  af  Kapitajn  i  Søværnet, 
senere  Toldforvalter  i  Frederiksstad,   Generalkrigskommissær  Georg 

Frederik  Ulrich  og  hans  2.  Hustru  Henriette  Marie  f.  Mourier. 
Efter  Undervisning  i  Frederiksstad  blev  han  privat  dimitteret  til 
Universitetet  1835  og  tog  Lægeexamen  1840,  hvorefter  han  funge- 
rede som  Kandidat  paa  Almindeligt  Hospital.  1842  nedsatte  han 
sig  som  Læge  i  Hobro,  1854  blev  han  Fysikus  i  Tønder,  var  Med- 
arbejder ved  «Danevirke»,  stiftede  1856  c  Vestslesvigsk  Tidende  > 
i  Møgeltønder  og  blev  1861  Medlem  af  det  slesvigske  Sanitets- 
kollegium.  1864  afsattes  han  af  de  preussisk-østerrigske  Civilkom- 
missærer og  modtog  derpaa  Afsked  af  den  danske  Regering.  Som 
fremragende  sønderjysk  Patriot  var  han  s.  A.  Medlem  af  den  nord- 
slesvigske Deputation  til  Paris.  Han  praktiserede  derefter  i  Kjø- 
benhavn,  blev  1866  Distriktslæge  (Kommunelæge),  1869  Læge  ved 
Vartov  og  Abel  Cathrines  Stiftelse.  1903  udnævntes  han  til  Kom- 
mandør af  Danebrog. 

Som  allerede  tidligere  i  Slesvig  viste  han  i  Kjøbenhavn  varm 
reformatorisk  Interesse  for  offentlige  Anliggender  og  særlig  for 
hygiejniske  og  andre  ham  nærliggende  sociale  Spørgsmaal,  hvorfor 
han  snart  fik  overdraget  talrige  offentlige  Tillidshverv.  Efter  at 
Arbejdernes  Byggeforening  1865  paa  hans  Initiativ  var  stiftet,  ved- 
blev han  i  en  lang  Aarrække  at  være  denne  Forenings  egentlige 
Leder.  1866  blev  han  Medlem  af  Centralkomiteen  og  af  Best)nrel- 
sen  for  Lægeforeningens  Boliger.  Sygekassesagen  beskæftigede 
han  sig  meget  med,  vandt  1867  en  af  Finansministeriet  udsat  Pris 
for  en  Afhandling  om  Syge-  og  Alderdomsforsørgelseskassers  Nytte 
og  Vigtighed  og  udgav  den  under  Titelen  « Arbejderforeninger  til 
gjensidig  Hjælp ».  S.  A.  blev  han  valgt  ind  i  Borgerrepræsenta- 
tionen og  indlagde  sig  i  de  6  Aar,  han  derefl;er  havde  Sæde  deri 
(fra  1868  tillige  Medlem  af  Sundhedskommissionen),  betydelig  For- 
tjeneste ved  sit  ihærdige  Arbejde  for  Byens  offentlige  Sundhedspleje, 
særlig  dens  Byggeforhold  (saaledes  Ombygningen  af  den  berygtede 
f  Peder  Madsens  Gang»),  ligesom  ogsaa  for  Forbedringer  i  Fattig- 
væsenet og  andre  kommunale  Institutioner.  1869  udgav  han  Skrif- 
tet: fVed  hvilke  Midler  bør  Fattigdommen  modarbejdes?*  Som 
Medstifter  af  « Selskabet  for  Sundhedsplejens  Fremme*  (1879)  og  af 
« Samfundet  til  Ædruelighedens  Fremme*  (1885)  ^*''  ^^"  ligeledes 
været  virksom.  Ogsaa  i  Standsanliggender  har  han  været  en  frem- 
skudt Tillidsmand,  særlig  som  Bestyrelsesmedlem  i  de  danske  Læ- 
gers Understøttelsesforeninger.  De  sidste  Aar  har  han  privatiseret 
i  Kjøbenhavn.  —  1843  ægtede  han  Henriette  Christine  Marie  Schow 
(f.  4.  Sept.  1817    t    28.  Avg.   1890),    Datter    af  Proprietær    Henrik 

Stampe  S.  En  Søn  af  dette  Ægteskab  er  Axel  £/".,  f.  17.  Juli  1846, 
der  som  Læge  efter  Faderens  Forbillede  har  kastet  sig  over  Hygiej- 
nen baade  i  litterær  og  praktisk  Virksomhed  og  nu  indtager  Stil- 
lingen som  I.  Kredslæge  i  Kjøbenhavn. 

Smith  og  Bladt,  Den  danske  Lægestand,  5.  Udg.     Enlew,  Forf.  Lex. 

Jul.  Petersen, 

Ulrikke  Eleonore,  1656 — 1693,  svensk  Dronning,  fødtes  paa 
Kjøbenhavns  Slot  11.  Sept.  1656  som  yngste  Barn  af  Kong  Frede- 
rik in  og  Dronning  Sophie  Amalie.  Under  sin  Moders  strænge 
Opsyn  fik  Prinsessen  en  omhyggelig  Opdragelse.  Hun  tilegnede 
sig  særdeles  gode  Sprogkundskaber  og  erhvervede  sig  betydelig 
Færdighed  i  Tegning  og  Maling.  Allerede  tidlig  synes  der  at 
have  været  Planer  oppe  om  et  Ægteskab  mellem  hende  og  den 
tinge  svenske  Konge,  Carl  XI,  men  først  1675  blev  der  for  Alvor 
Tale  derom.  Det  var  den  Gang  Sverige  om  at  gjøre  at  afholde 
Danmark  fra  at  slutte  sig  til  dets  Fjender,  og  som  Middel  hertil 
skulde  Ægteskabet  tjene.  Tanken  blev  greben  med  stor  Begjær- 
lighed  af  Prinsessens  Moder,  hvem  et  Ægteskab  mellem  hendes 
Datter  og  en  Konge  smigrede  i  høj  Grad.  Kong  Christian  V  selv 
synes  at  have  stillet  sig  noget  mere  kølig,  men  Griffenfeld,  der 
gjæme  vilde  imødekomme  Enkedronningen  og  ogsaa  ønskede  at 
undgaa  et  Brud  med  Sverige,  støttede  Planen.  7.  Juni  anholdt 
den  svenske  Gesandt  officielt  om  Prinsessens  Haand.  Kongen  gav 
ikke  noget  bestemt  Svar,  men  henviste  Gesandten  til  Prinsessen 
selv  og  hendes  Moder.  Hos  disse  blev  Frieriet  strax  modtaget, 
og  13.  Juni  meddelte  Kongen  de  fremmede  Gesandter  Trolovelsen. 
Paa  de  politiske  Forholds  Udvikling  kom  det  dog  ikke  til  at  øve 
nogen  Indflydelse.  I  Sept.  s.  A.  fulgte  Fredsbruddet,  og  om  Ægte- 
skab kunde  der  nu  selvfølgelig  ikke  være  Tale.  Forlovelsen  blev 
dog  ikke  brudt,  og  baade  Prinsessen  og  Carl  XI  afviste  bestemt 
alle  Planer  om  Indgaaelsen  af  andre  Forbindelser.  Der  var  saa- 
ledes  i  1676  Tale  om  et  Ægteskab  mellem  U.  £.  og  Prinsen  af 
Oranien  og  senere  endog  om  et  Ægteskab  med  Kejser  Leopold, 
men  Prinsessen  afviste  begge  Forslagene,  skjønt  Moderen  interesse- 
rede sig  stærkt  for  det  sidste.  Det  fulgte  derfor  saa  godt  som  af 
sig  selv,  at  Ægteskabstraktaten  undertegnedes  samtidig  med  Freden 
mellem  de  to  Riger  i  Lund  26.  Sept.  1679.  6*  ^^j  '^^  fandt 
Formælingen  Sted  paa  Herregaarden  Skottarp  i  Halland. 

Ægteskabet  havde  været  en  vigtig  Faktor  i  den  Alliancepoli- 
tik mellem  de  to  Stater,  som  særlig  den  svenske  Statsmand  Johan 

3o  Ulrikke  Eleonore. 

Gyllenstiema  havde  gjort  sig  til  Talsmand  for.  Denne  Politik 
mistede  sin  vigtigste  Støtte  ved  J.  Gyllenstiernas  Død  s.  A.,  og  i 
politisk  Henseende  fik  Ægteskabet  ingen  Følger.  Paa  sin  Ægte- 
fælles Politik  udøvede  U.  E.  ingen  som  helst  Indflydelse;  derimod 
var  det  personlige  Samliv  mellem  dem  særdeles  godt,  og  alle  For- 
tællinger om  Carl  XI' s  Misfornøjelse  med  hende,  da  han  første 
Gang  saa  hende  paa  Bryllupsdagen,  og  om  et  mindre  godt  For- 
hold mellem  dem  i  deres  Ægteskab  savne  enhver  Grund.  Carl  XI 
lærte  hurtig  at  sætte  Pris  paa  sin  Gemalindes  gode  og  ædle  Egen- 
skaber, og  da  hun  døde,  sørgede  han  dybt  og  oprigtig  over  hende. 
Mindre  godt  var  Forholdet  undertiden  mellem  U.  E.  og  Carl  XI' s 
Moder,  den  myndige  og  indflydelsesrige  Enkedronning  Hedevig 
Eleonore,  men  takket  være  U.  E.s  kloge  og  eftergivende  Optræden 
kom  det  dog  ikke  til  større  Rivninger  mellem  dem.  Sine  Under- 
saatters  Hjærter  vandt  U.  E.  ogsaa  i  høj  Grad  ved  sin  oprigtige 
Tilslutning  til  det  nye  Fædreland,  sin  store  Godgjørenhed  og  sin 
milde  og  taktfulde  Optræden.  I  U.  E.s  senere  Leveaar  var  hen- 
des Helbred  meget  vaklende;  flere  af  Børnenes  Sygdom  og  Død 
nedbrød  yderligere  hendes  Kraft,  og  26.  Juli  1693  døde  hun  efter 
et  længere  Sygeleje  paa  sit  Lystslot  Carlberg.  Liget  begravedes 
senere  i  Ridderholmskirken  i  Stockholm. 

Svenskt  biogr.  Lexikon,  Ny  Foljd,  X,  383  ff.  O.  Mahnstrdm,  Drottning 
U.  E.  och  Karl  Xl's  hof.  X.  Laursen. 

Ulriksen,  Oluf,  — 1528 — ,  Bogtrykker.  U.  var  svenskfødt 
og  havde  været  Præst  i  Sdderkdping.  I  denne  By  oprettede  Biskop 
Hans  Brask  1523  et  Bogtrykkeri,  som  U.  blev  sat  til  at  bestyre. 
Af  Hensyn  til  det  i  Stockholm  virkende  Bogtrykkeri  forbød  Kong 
Gustav  Vasa  imidlertid  U.s  Virksomhed  i  Sdderk5ping  allerede  1526, 
og  denne  flyttede  derfor  over  Kjøbenhavn,  hvor  hans  Presse  dog 
ikke  vides  at  have  været  i  Virksomhed,  til  Malmø,  hvor  han  boede 
1527.  Hans  Bogtrykkeri  havde  her  stor  Betydning  for  den  refor- 
matoriske Bevægelse,  der  udviklede  sig  i  denne  By.  U.  trykkede 
1528  den  ældste  danske  Salmebog  og  i  de  følgende  Aar  en  Række 
polemiske  og  opbyggelige  Skrifter  for  den  evangeliske  Læres  Tals- 
mænd. Den  sidste  bevarede  Bog  fra  hans  Presse  er  Henrik  Smiths 
Urtegaard,  1546,  og  derefter  tabes  hans  Spor. 

Ny  kirkehist  Saml.  II,   150.  jy.  Q.  Lan^^t. 

Ulstrup,  Waldemar  Nicolai,  1796— 1883,  Ofiicer,  var  født 
21.  Okt.  1796   i   Hillerød,    hvor   hans  Fader   Nicolai  U.  var  Amts- 

fuldmægtig  og  ejede  et  Salpeterværk;  Moderen  hed  Karen  f.  Schive. 
I  1810  traadte  han  som  Volontær  ind  i  Hæren,  blev  s.  A.  Artilleri- 
kadet, avancerede  derefter  i  1812  til  Stykjunker  og  til  Sekondlieute- 
nant  i  Artilleriet  og  blev  i  1823  karakt.  Premierlieutenant,  hvilken 
Grad  han  virkelig  opnaaede  1828.  Aaret  forinden  fungerede  han 
som  Tøjhuslieutenant  i  Fladstrand  og  Hals,  fik  1832  Kapitajns 
Karakter  og  Anciennitet,  blev  1835  Sekondkapitajn  ved  6.  Batten, 
over  hvilket  han  i  1841  overtog  Befalingen.  1838 — 42  opholdt  han 
sig  dog  ved  Finspong,  Stafsjø  og  Aaker  Kanonstøberier  i  Sverige 
som  Regeringens  tilsynshavende  for  Kanonleverancer  og  modtog 
ved   denne  Lejlighed  en  Æressabel  af  Kong  Carl  XIV  Johan. 

I  1848  blev  U.  Major,  1850  Oberstlieutenant  og  i  1853  karakt. 
Oberst.  I  største  Delen .  af  Tiden  1842 — 54  var  han  Sekretær  i 
Artilleri-  og  Konstruktionskommissionen  og  konstruerede  den  *%4  pds 
Kystaf)utage  af  1852.  1854  blev  han  ansat  som  Kommandør  for 
Artilleristaben,  og  samtidig  blev  han  Formand  i  en  Kommission, 
der  skulde  anstille  Forsøg  med  Miniérifler,  samt  Formand  i  en 
Espingol-Kommission;  1856  blev  han  Stabschef  ved  Generalinspek- 
toratet for  Artilleriet  og  tillige  Formand  for  en  Kommission,  som 
havde  at  indgive  Forslag  angaaende  Ordningen  af  Krudtværket 
paa  Frederiksværk,  hvilket  han  modtog  paa  Landetatens  Vegne 
ved  'dets  Overgang  dertil  i  1857. 

Som  Stabschef  (hos  General  de  Meza)  udøvede  U.  kun  ringe 
Indflydelse,  og  han  stilledes  derfor  i  1858  til  Artilleribrigadens  Raa- 
dighed,  benaadedes  Aaret  efter  med  Kommandørkorset  af  Dane- 
brog  og  udnævntes  i  1860  til  Overtøjmester  og  Kommandør  for 
Tøjetaten.  I  1863  tillagdes  ham  Generalmajors  Karakter,  og  da 
ved  Aarets  Slutning  Chefen  for  Artilleriet  ansattes  ved  den .  aktive 
Hær,  overtog  han  Kommandoen  over  det  paa  Sjælland  tilbage- 
værende Artilleri,  i  det  han  samtidig  erholdt  Generalmajors  An- 
ciennitet. I  1865  fik  han  sin  Afsked  i  Naade  af  Krigstjenesten  og 
flyttede  kort  efter  sin  Hustrus  Død  til  Helsingør,  hvor  han  døde 
26.  Juli  1883.  —  2.  Juli  1840  havde  han  ægtet  Hanne  Anine  Chri- 
stiane Jørgensen  (f.  27.  Nov.  18 12  f  i.  Nov.  1865),  Datter  af  By- 
foged i  Frederikshavn  og  Herredsfoged  i  Horns  Herred  Hans 
Jacob  J.  P.  N.  Nieuwenhuis, 

Ulsøe,  Johannes  Nicolaj,  1694 — 1733,  Skuespiller,  blev  født 
1694  i  Vendsyssel,  hvor  hans  Fader,  Krigsraad  og  Regimentsskriver 
Marcus  U.  (f  i.  Juli  1748  i  sit  83.  Aar),  da  sad  i  et  godt  kongeligt 

Dansk  biogr.  Lex.    XVIII.  Februar  1904.  6 

Forvalterembede,  kom  i  Skole  paa  Herlufsholm,  blev  17 12  Student 
der  fra,  tog  15.  Jan.  1720  theologisk  Examen  med  haud.  ill.  og 
senere  paa  Aaret  Homileticum,  men  opgav  Theologien  og  Embeds- 
vejen, da  den  danske  Skueplads  et  Par  Aar  senere  spirede  frem, 
og  han  holdt  trofast  ved  denne  fra  dens  første  Beg3mdelse  til  dens 
sidste  Forestilling.  U.  ansaas  for  en  af  Grønnegadetheatrets  be- 
tydeligste Kræfter,  særlig  nævnes  han  som  en  ypperlig  Fremstiller 
af  de  komiske  Fædre,  men  han  spillede  ogsaa  andre  Fag,  baade 
komiske  Karakterfigurer,  som  Herman  v.  Bremen  i  «Den  politiske 
Kandestøber »,  Apicius  i  «Den  vægelsindede »,  Corfitz  i  « Barsel- 
stuen»  og  Mester  Gert  i  « Mester  Gert  Westfaler»,  og  myndige 
Mandsroller  som  de  værdige  Fædre  og  Tyrannerne  i  Theatrets  sik- 
kert ikke  store  alvorlige  og  endnu  mindre  tragiske  Repertoire. 
Da  den  store  Ildsvaade  i  Kjøbenhavn  (1728)  standsede  Skuespillene, 
slog  U.  med  Sorg  ind  paa  Embedsvejen  og  blev  ved  sin  Faders 
Forbindelser  endnu  *s.  A.  Fiskal  ved  det  mindre  Politikammer  i 
Kjøbenhavn  og  to  Aar  senere  Byfoged  i  Grenaa  og  Herredsfoged 
i  Nørre  Herred.  I  Grenaa  synes  U.  med  særlig  Iver  at  have  taget 
sig  af  den  danske  Skoles  Ordning;  der  er  saaledes  opbevaret  en 
af  ham  udarbejdet  udførlig  Instruks  for  Skoleholderen  (St.  kongl. 
Bibi.,  Kallske  Saml.  379,  4***);  hans  Embedsvirksomhed  blev  dog 
ikke  lang,  i  det  han,  der  1732  havde  ægtet  Personalhistorikeren 
Christoffer  Giessings  (VI,  46)  Moder,  Mette  Giessing  (døbt  20.  Marts 
1698),  allerede .  døde  1733. 

Worm,  Lex.  over  lærde  Mænd  III.  Overskou,  Den  danske  Skueplads  I. 
Werlauff,  Hist.  Antegnelser  til  Holberg  S.  227  ff.  Saml.  t.  jydsk  Hist.  og  Top. 
2.  R.  II,  194.  Arikur  Aumont. 

Undall,  Andreas,  o.  1669 — 1728,  Stiftamtmand,  Søn  af  efter- 
følgende Laurids  U.  og  formentlig  født  i  Christianssand.  Privat 
dimitteret  blev  han  Student  ved  Kjøbenhavns  Universitet  1687  med 
Dr.  Oluf  Borch  som  Privatpræceptor,  rejste  derpaa  udenlands  og 
ses  1 69 1  indskreven  ved  Leidens  Universitet  som  juridisk  studerende. 
Allerede  1699  blev  han  Amtmand  i  Lister  og  Mandals  Amt  samt 
Justitsraad  1709.  17 11  udnævntes  han  til  Stiftsbefalingsmand  i  Bergen 
og  deltog  som  saadan  i  det  store  Matrikuleringsarbejde  i  Aarene 
1722 — 24  for  Sønd-  og  Nordhordlands  samt  Voss  og  Hardangers 
Vedkommende.  Biskop  B.  Deichman  anslaar  hans  Arbejde  til 
800  Rdl..  da  han  er  en  fattig  Mand  og  har  mange  Børn,  men 
han   ønsker   selv   hellere  at  faa  sin  ene  Søn  emploieret  til  Lieute- 

nant  og  den  anden  til  Page.  Han  afgik  ved  Døden  i  Bergen 
14.  Maj  1738  efter  at  have  opnaaet  arveligt  Rangadelskab;  ved 
kongl.  Resolution  af  1777  og  Adelsdiplom  af  1839  er  den  endnu 
levende  Familie  af  dette  Navn  bleven  optaget  i  den  danske  Adel- 
stand. Han  var  gift  med  Catharina  Jersin,  en  Datter  af  Biskops- 
Jacob  J.  i  Christianssand  (Vm,  457).     Hun  døde  i  Bergen  175 1. 

Saml.  t  d.  norske  Folks  Spr.  og  Hist.  III,    $66  f.     Danske  Saml.  IV,  371. 

H.  J.  HuitfeldUKaas^ 

Undall,  Laurids  Andersen,  — 1703,  Lagmand,  Søn  af  An- 
ders Jonsen  fra  Halmstad,  Borger  i  Landskrone,  senere  Handels- 
mand i  Mandal  og  tilsidst,  o.  1630,  Tolder  paa  Lister  (Snigs 
Toldsted  i  Undal,  hvorfra  Efterslægten  tog  sit  Familienavn).  Ham 
døde  1679;  hans  Hustru  hed  Ingeborg  Lauridsdatter  Westhof.  Søn- 
nen blev  allerede  1655  Lagmand  paa  Agdesiden  ved  Svigerfaderens 
Opladelse  af  Embedet  for  ham.  Da  Krigen  med  Sverige  kort 
efter  udbrød,  skal  han  gjennem  den  hollandske  Gesandt  have  faaet 
den  første  Underretning  derom,  hvilken  han  i  Lensherren  Hans 
Juuls  Fraværelse  meddelte  Statholder  Niels  Trolle  og  Generallieute- 
nant  Jørgen  Bjelke,  hvorhos  han  i  Hast  samlede  alle  de  rede 
Penge  og  Kostbarheder,  han  ejede,  lige  til  sin  Hustrus  Guldkjæde 
og  Juveler,  og  sendte  dem  til  Holland  for  at  kjøbe  Geværer,  hvor- 
med han  bevæbnede  et  Kompagni  Fyrrører.  Folkene  vare  saa 
udvalgte  og  vel  bevæbnede,  at  Jørgen  Bjelke  anvendte  dem  som 
sit  eget  Livkompagni,  og  da  Erstatning  tilbødes  ham,  skal  haa 
have  nægtet  at  modtage  saadan,  i  det  han  mente  kun  at  have 
gjort  sin  Pligt  mod  Konge  og  Fædreland.  I  Jørgen  Bjelkes  ud- 
førlige Selvbiografi  findes  intet  herom;  imidlertid  berettes  det  dog, 
at  Kong  Christian  V  under  sit  Besøg  i  Christianssand  1685  skaL 
have  vist  ham  Udmærkelse. 

Som  Faderen  drev  L.  U.  betydelig  Tømmerhandel  og  var  In-^ 
teressent  i  Baaselands  Jæmværk  fra  dets  Oprettelse  1665.  Han. 
beskikkedes  1684  til  at  være  en  af  Kommissærerne,  der  skulde 
gjennemgaa  Udkastet  til  Norske  Lov,  men  da  han  paa  Ansøgning 
aUerede  forløvedes  her  fra  1685,  kan  han  næppe,  som  der  har  været 
sagt,  have  haft  synderlig  Andel  i  Lovbogens  Affattelse.  Han  var 
Assessor  i  Overhofretten  og  blev  1686  Kommerceraad;  han  skal 
som  saadan  have  « udforsket  Kjøbstædemes  Tilstand  og  indgivet 
adskillige  nyttige  Forslag  til  Handelens  Drift».  Han  afgik  ved 
Døden  i  Christianssand  1703.     Hans  Hustru  Marthe  var  en  Datter 

af   Lagmanden    Augustinus    Olufsen   (Uroe    eller   Wroe)   og    Anne 
Lauridsdatter. 

Saml.  t.  d.  norske  Folks  Spr.  og  Hist  III,  564  ff.;  VI,  205.  Malling, 
Store  og  gode  Handl.  S.  88  f.  H,  J,  Huitfeldi-Kaas, 

Undall,  Laurids  Christian,  1783 — 1861,  Kammerherre,  var 
født  i  Kjøbenhavn  17.  Sept.  1783  som  Søn  af  Kammerherre  Oberst 
Andreas  U.  (f.  1738  f  ^795)  og  Charlotte  Dorothea  f.  v.  Røder 
(f.  1758  f  1820).  U.  udnævntes  1803  til  Sekondlieutenant  i  i.  jyske 
Infanteriregiment,  men  udtraadte  imidlertid  alt  181 1  af  Armeens 
Detail  for  at  blive  Overopsynsmand  ved  Viborg  Tugt-  og  Forbed- 
ringshus; 1813  fik  han  Kapitajns  Karakter  og  blev  Inspektør  for 
nævnte  Straflfeanstalt,  for  hvilken  han  1850  blev  Direktør.  U.,  der 
1829  havde  faaet  et  Adelsdiplom,  1841  var  bleven  afskediget  af 
Krigstjenesten  som  Generalkrigskommissær  og  1853  udnævnt  til 
Kammerherre,  døde  i  Viborg  27.  Febr.  1861.  Han  var  i  mange 
Aar  et  virksomt  Medlem  af  Viborg  Bys  Kommunalbestyrelse  og 
hædredes  185 1  af  Byen  ved  en  Udnævnelse  til  Æresborger.  3.  April 
181 2  havde  han  ægtet  Maren  Christine  Staal  (f.  i.  Dec.  1791  f  8.  Nov. 
1878),  Datter  af  Justitsraad,  Toldkasserer  i  Fredericia  Niels  S. 

Erslew,  Forf.  Lex.  Hiort-Lorenzen,  De  Fredericia  Bruun' ers  Slsegtebog, 
2.  Udg.,  S.  2.     Viborg  Stiftstid.  1 86 1,  Nr.  38.  C.  E,  A.  SchøUer, 

XJnsgaard,  Ivar  Johan,  1798 — 1872,  Minister,  Stiftamtmand, 
var  født  4.  Sept.  1798  og  Søn  af  den  norskfødte  Kammerraad, 
Landinspektør  Iver  U.  (f  1818)  og  Bertha  f.  Lange  (f  1847,  ^4  Aar 
gammel).  Sin  Skoleundervisning  fik  U.  først  i  Efterslægtselskabets 
Skole,  senere,  da  han  bestemtes  til  at  studere,  i  Metropolitanskolen. 
Fra  denne  dimitteredes  han  til  Universitetet  181 7.  I  1820  bestod 
han  den  juridiske  Embedsexamens  theoretiske,  i  182 1  dens  praktiske 
Prøve.  U.s  Embedsbane  gik  gjennem  Rentekammeret.  Efter  alle- 
rede som  juridisk  Student  at  have  faaet  Adgang  til  dette  som 
Volontær  udnævntes  han  1822  til  Kopist,  1826  til  Fuldmægtig  i 
« Rentekammerets  danske  Kancelli*  og  naaede  allerede  i  Frederik  VFs 
Regeringstid  højere  Stillinger  i  dette,  183 1  som  Kammersekretær, 
1835  tillige  som  Kommitteret.  Ved  Slutningen  af  1840,  omtrent  et 
Aar  efter  Christian  VIH's  Tronbestigelse,  udnævntes  U.  til  Depu- 
teret i  Rentekammeret  og  Chef  for  dettes  første  Sektion.  Fra 
Rentekammeret,  hvor  U.  saaledes  havde  naaet  en  af  de  højeste 
Stillinger,    afgik   han,    efter   Tronskiftet,   i  Sept.  1848,   da   han   ud- 

nævntes  til  Stiftamtmand  for  Fyns  Stift  og  Amtmand  i  Odense 
Amt.  I  denne  Stilling  forblev  han  til  Juni  1856,  da  han  kaldtes 
til  Minister.  Som  saadan  overtog  han  indtil  Dec.  1859  vexlen^e 
Indenrigsministeriet  for  Kongeriget  og  Ministeriet  for  Monarkiets 
fælles  indre  Anliggender.  Fra  1857 — 59  virkede  han  tillige  som 
midlertidig  Minister  for  Holsten  og  Lauenborg.  Fra  1849  til  1859 
var  U.  med  en  kortere  Afbrydelse  Medlem  af  Rigsdagens  Lands- 
ting, fra  1856  til  1863  valgt  Medlem  af  Rigsraadet.  7.  Juni 
1866  mødte  han  atter  som  Landstingsmand.  Efter  1866  havde 
han  ikke  Sæde  i  Rigsdagen,  i.  Januar  1860  vendte  U.  tilbage  til 
Stiftamtmandsembedet  paa  Fyn  og  forblev  i  denne  Stilling  til  1869. 
Da  søgte  han  sin  Afsked  og  tilbragte  som  pensioneret  sine  sidste 
Leveaar  hos  sin  Søn  i  Thisted.  Han  døde  16.  Sept.  1872.  1851 
var  U.  bleven  Kammerherre,  ved  sin  Afgang  som  Minister  ud- 
nævntes han  til  Gehejmekonferensraad.  Danebrogsordenens  Stor- 
kors modtog  han  1858. 

De  halvfjerde  Aar,  i  hvilke  U.  virkede  som  Minister,  stillede 
ham  paa  en  politisk  fremtrædende  Plads  og  paalagde  ham  bl.  a. 
Deltagelse  i  de  Kampe,  som  den  Gang  førtes  eller  tog  deres  Be- 
gyndelse med  Hensyn  til  Forholdet  mellem  Monarkiets  Dele.  Skjønt 
han  hverken  attraaede  eller  kom  til  paa  det  politiske  Omraade  at 
staa  i  første  Række,  opfyldte  han  dog  fuldt  ud  den  politiske  Pligt, 
som  Forholdene  medførte  for  ham  i  de  Ministerier  (Bangs,  Andræs, 
Halls),  i  hvilke  han  tog  Sæde.  Et  talende  Vidnesbyrd  herfor  er 
det,  at  han  ikke  veg  tilbage  for  at  overtage  det  allerede  den  Gang 
for  en  dansk  Mand  lidet  lokkende  Hverv  som  holstensk  Minister, 
da  Opfordringen  derom  kom  til  ham.  Det  var  imidlertid  ikke 
Tilbøjelighed  eller  indre  Kald,  men  netop  kun  Pligtfølelse,  der 
førte  U.  ind  paa  det  politiske  Felt.  Tidligere  Opfordringer  om  at 
indtræde  i  Ministeriet  havde  han  ikke  fulgt,  og  da  han  efter  Af- 
skedigelsen 1859  fandt,  at  nu  var  hans  Pligt  opfyldt,  modstod  han 
senere  Opfordringer  om  paa  ny  at  overtage  nogen  Portefeuille,  end- 
sige om  at  stilles  i  Spidsen  for  et  nydannet  Ministerium.  Heller 
ikke  havde  de  egentlig  politiske  Debatter  i  de  lovgivende  Forsam- 
linger, af  hvilke  han  var  Medlem,  nogen  stærk  Tiltrækning  for 
ham.  Han  havde  vel  varm  Sympathi  for  den  nye  konstitutionelle 
Udvikling;  han  var  lige  saa  lidt  paa  dette  som  paa  andre  Om- 
raader  hildet  i  Fordomme;  men  Forfatningsformen  var  for  ham 
mindre  væsentlig  end  Sagernes  Realitet.  Det  var  den  saglige 
Realitet,    der  optog  hans  Interesser,    den,    der  laa  for  hans  Evner, 

Og  den,  i  hvilken  han  under  den  ældre  Statsform  havde  udført  et 
stort  og  anerlcjendelsesværdigt  Arbejde.  Hvad  der  vil  sikre  U.s 
Eftermæle  «om  en  af  Fædrelandet  fortjent  Mand,  er  derfor  mindre 
•den  forholdsvis  kortvarige  Ministerstilling,  om  end  denne,  udvortes 
set,  falder  stærkest  i  Øjnene,  men  det  Arbejde  for  store  og  vig- 
tige saglige  Opgaver,  som  han  i  Løbet  af  et  halvt  Aarhundrede  i 
forskjellige  Stillinger  udførte. 

Allerede  som  Fuldmægtig  i  Rentekammeret  fik  U.  Lejlighed 
til  at  medvirke  ved  et  betydeligt  Lovarbejde  fra  den  Tid,  nemlig 
Stempelpapirsforordningen  af  3.  Dec.  1828.  En  Frugt  af  denne  Med- 
virkning var  det  « Register*  til  Forordningen,  som  han  udgav  1829, 
og  som  —  1845  suppleret  af  Schack  —  skabte  et  meget  velkomment 
Grundlag  for  Lovens  lette  og  sikre  Anvendelse.  I  senere  højere 
Stilling  tilrettelagde  han  den  Rentekammeret  vedkommende  Del  af 
det  Normalreglement,  der  fastsattes  ved  Reskript  af  11.  April  1841, 
men  adskillig  Tid  forud  var  forberedt.  Ganske  særlig  er  der  dog 
Grund  til  at  fæste  Opmærksomheden  ved  de  vigtige  Love  angaaende 
Sager,  hørende  under  Rentekammeret,  der  efter  forudgaaet  For- 
Jiandling  med  Provinsialstænderne  firemkom  i  Christian  VIU's  Tid. 
Som  højtstiUet  Embedsmand  i  Rentekammeret  havde  U.  en  Hoved- 
rolle i  dette  Lovgivningsarbejde,  blandt  hvis  Frugter  særlig  kan 
nævnes:  Fdgg.  20.  Maj  1840  om  Jagten,  24.  Juni  1840  om  den  nye 
Matrikkel,  8.  Juli  1840  om  Kasse-  og  Regnskabsvæsenet  og  s.  D.  om 
Amtstueoppebørsler,  29.  Sept.  1841  om  Vejvæsenet,  26.  Juni  1844 
om  Fribefordringsvæsenet  og  29.  Juli  1846  om  Vands  Afledning. 
Sammenstilles  disse  vigtige  Rentekammerlove  med  dem,  der  sam- 
tidig udgik  fra  Kancelliet,  faar  man  et  levende  Indtryk  af  den 
Kjendsgjeming,  at  Christian  VIU's  Regeringstid  indtager  en  ene- 
staaende  Plads  i  vor  indre  Forvaltnings  Udvikling,  og  af  den  store 
Rolle,  de  ledende  Mænd  i  de  to  nævnte  Afdelinger  af  Central- 
administrationen herved  have  spillet.  For  sin  Dels  Vedkommende 
medbragte  U.  til  dette  Arbejde  en  grundig  Indsigt,  som  han  ved 
sine  Embedsrejser  sørgede  for  at  øge,  stor  Skarpsindighed  og  en 
Arbejdsdygtighed,  hvori  kun  faa  overgik  ham.  Hans  Avtoritet  paa 
omfattende  økonomiske  og  finansielle  Omraader  var  uomtvistet. 
Den  førte  til,  at  en  Mængde  særlige  Hverv  betroedes  ham.  Saa- 
ledes  blev  han  under  Christian  VIII  Medlem  af  Forstexamens- 
konimissionen,  af  Jæmbanekommissionen,  af  en  Kommission,  der 
skulde  undersøge  og  ordne  Kasse-  og  Regnskabsforholdene  i  Cen- 
traladministrationens   mere    specielle    Grene,    under    Frederik  VII 

Formand  for  Landbokommissionen  og  for  den  Kommission,  der 
ordnede  Krigsskadeerstatningen  o.  fl.  Ogsaa  hos  Medborgere  var 
denne  Avtoritet  anerkjendt.  Derom  vidnede  f.  Ex.  hans  Valg  1839 
og  senere  Gjenvalg  til  Medlem  af  Præsidiet  for  det  kongl.  Land- 
husholdningsselskab, og  at  han  1857  blev  Medstifter  af  « Bikuben*. 
Som  Amtmand  fik  U.  Lejlighed  til  at  følge  og  lede  Udførelsen  af 
en  Række  Foranstaltninger,  han  selv  tidligere  i  Centraladministra- 
tionen havde  arbejdet  paa  som  Førstemand.  Inden  for  den  samme 
Ramme  faldt  ogsaa  vigtige  Sager,  han  som  Minister  fik  ordnet, 
saaledes  med  Hensyn  til  Domænerne  og  Reguleringen  af  Holstens 
Bidrag  til  Fællesudgifterne. 

Dette  store  faglige  Arbejde,  der  her  kun  i  enkelte  Hovedtræk 
har  kunnet  antydes,  viser,  at  U.  hørte  til  den  Kreds  af  udmærkede 
Embedsmænd,  som,  efter  at  have  virket  i  fremtrædende  Stillinger 
under  den  ældre  Statsform,  vare  i  Stand  til  at  hjælpe  Administra- 
tionen under  den  nye  Statsform  over  Overgangsvanskelighederne, 
som  trofaste  Vogtere  af  den  Kontinuitet  i  Administrationen,  der 
ikke  ustraffet  kan  brydes.  Bureaukrat  i  den  Forstand,  at  det  og- 
saa skulde  præge  Personen,  var  U.  imidlertid  langtfra.  Hans 
varme,  af  sand  Humanitet  gjennemtrængte  Følelse,  hans  Intelligens, 
i  hvilken  Vid  og  Humor  og  godmodig  Satire  havde  en  rig  Plads, 
hans  Dannelse  med  vidtrækkende  Interesser,  ogsaa  paa  det  filo- 
sofiske og  æsthetiske  Omraade,  endelig  Traditionen  fra  Kammer- 
kancelliet, hvor  Forholdet  mellem  ældre  og  )mgre  Medarbejdere 
tidlig  havde  mistet  et  strængt  formelt  Tilsnity^  —  alt  bidrog  til  at 
give  U.s  Personlighed  et  ganske  andet  Præg  end  det,  de  fleste 
ville  forbinde  med  hin  Betegnelse.  Heri  ligger  Forklaringen  af, 
at  der,  ved  Siden  af  Anerkjendelsen  af  Embedsmandens  Dygtighed, 
hos  alle,  hvem  U.  traadte  i  Forhold  til,  voxede  fi-em  en  personlig 
Yndest  og  Hengivenhed,  som  fik  smukke  Udtryk  saa  vel  ved  hans 
Afgang  fra  Statstjenesten  som  efter  hans  Død. 

U.  var  2  Gange  gift,  første  Gang  (1826)  med  Mariane  Elisabeth 
Dresing  (f.  1790),  hvis  Fader,  Nicolai  D.,  var  Præst  ved  Vartov. 
Efter  hendes  Død  (1849)  ægtede  han  (1850)  Vilhelmine  Alvilda 
Herbst  (f.  30.  April  1816),  Søster  til  Arkæologen  C.  F.  H.  (VII,  375). 
Hun  døde  allerede  8.  Juli  185 1.  —  Hans  Søn  Iver  Emil  Hermann 
Wimam  Unsgaard  (f.  10.  Sept.  1828  f  25.  Febr.  1886)  blev  efter 
1854  at  have  taget  juridisk  Embedsexamen  næste  Aar  ansat  i 
Indenrigsministeriet,  hvor  han  1861  avancerede  til  Fuldmægtig.  Efter 
forskjellige    Konstitutioner   som   Amtmand   i  Vejle  Amt   udnævntes 

han  1868  til  Amtmand  i  Thisted  Amt,  1885  ^  Stiftamtmand  i 
Laaland  og  Falster  og  Amtmand  i  Maribo  Amt.  1882  udnævntes 
han  til  Kammerherre.  Han  havde  arvet  en  ikke  ringe  Del  af  sin 
Faders  Vid  og  roses  som  en  dygtig  og  samvittighedsfuld  Embeds- 
mand. Han  ægtede  30.  Maj  1876  Agathe  Catharine  Margrethe 
Seyersen  (f  15.  Juni  1835),  Datter  af  Fourer  C.  Ant.  Chr.  Seyersen. 
For  sine  Descendenter  stiftede  U.  et  Pengefideikommis,  der  staar 
under  Bestyrelse  af  Justitsministeriet. 

Erslew,  Forf.  Lex.     Barfod,  Rigsdagskal.     III.  Tid.  XIV,  86.        C,  Goos. 

Uppendorf,  Johannes,  1645—98,  Skolemand,  var  født  i  Tøn- 
der. Efter  Skolegang  her  og  i  Flensborg  afgik  han  1664  til  Uni- 
versitetet i  Rostock,  senere  til  Kiel,  hvor  han  1670  tog  Magister- 
graden. Efter  at  have  været  Huslærer  en  Tid  hos  Provst  Kenkel 
i  Tønder  blev  han  1670  kaldet  til  Rektor  ved  den  tyske  Skole  i 
Stockholm,  og  1677  flyttede  han  i  samme  Egenskab  til  Riga,  1698 
fik  han  en  Kaldelse  til  Professor  i  Græsk  og  Hebraisk  ved  Uni- 
versitetet i  Dorpat;  men  inden  han  kunde  tiltræde  Embedet,  døde 
han,  4.  Sept.  s.  A.  Han  har  udgivet  talrige  latinske  Afhandlinger 
angaaende  sproglige  og  theologiske  Æmner,  ogsaa  «Schematismus 
geographicus  universi  orbis»,  1687.  Paa  Tysk  udgav  han  et  Drama, 
€Androphilus». 

Moller,  Qmbria  lit.  I.     Allg.  Deutsche  Biographie  XXXIX. 

B.  K  Rørdam. 

Urne,  Axel,  — 1577,  Rigskansler,  var  Søn  af  nedennævnte 
Knud  U.  (f  1543).  feom  Brodersøn  af  den  formaaende  Roskilde- 
biskop Lage  U.  var  han  vist  ogsaa  selv  bestemt  for  den  gejstlige 
Stand.  Han  fik  i  alt  Fald  en  lærd  Opdragelse,  i  det  han  1529 
blev  immatrikuleret  ved  Kjøbenhavns  Universitet  og  siden  studerede 
i  Frankrig,  han  var  ved  Nytaarstid  1533  i  Paris,  og  i  Tyskland, 
navnlig  i  Wittenberg,  hvor  han  omgikkes  baade  Luther  og  Me- 
lanchthon  og  sagtens  sluttede  sig  til  deres  Lære.  Efter  at  have  af- 
sluttet sine  Studier  indtraadte  han  som  Sekretær  i  Kancelliet,  vist- 
nok allerede  1535,  da  han  under  Kjøbenhavns  Belejring  besørgede 
Ind-  og  Udbetalinger  i  Lejren.  Han  fik  Rønnebæksholm  i  Forlening, 
men  ombyttede  1547  dette  Len  med  Lyse  Kloster  i  Norge,  som  han 
beholdt  til  1560.  Desuden  havde  han  Kanonikater  i  Roskilde  og 
i  Lund,  men  det  sidste  afstod  han  1550  til  sin  Søstersøn  Lage 
Venstermand.  Man  har  sikkert  anset  ham  for  en  mere  end  almin- 
delig duelig  Embedsmand,   thi  da  Krigen  med  Sverige  kom,    blev 

det  saare  brydsomme  og  besværlige  Hverv  overdraget  ham,  som 
Pendingemester  at  følge  Hæren  og  lede  alle  Udbetalingerne  i  An- 
ledning af  Krigsførelsen,  i  Begyndelsen  sammen  med  Rigsraaden 
Børge  Trolle,  senere  alene.  Selv  maatte  han  ogsaa  gjøre  For- 
strækninger med  Guld  og  Sølv  og  fik  derfor  1563  Sørup  Birk  og 
Vigsnæs  i  Pant,  men  Pantet  blev  dog  strax  efter  indløst.  End  videre 
var  han  blandt  de  Adelsmænd,  som  1565  maatte  gaa  i  Forløfte 
for  de  45000  Rdl.,  Kongen  blev  Greven  af  Schwarzburg  og  hans 
R)rttere  skyldig.  Til  Gjengjæld  fik  han  Tønsberg  Len  i  Norge. 
Endelig  blev  han  1567  Rigskansler  og  Rigsraad  og  som  saadan  for- 
lenet med  Provstiet  i  Odense;  men  den  Herlighed  blev  ikke  af 
lang  Varighed;  thi  da  han  efter  Fredslutningen  skulde  gjøre  Rede 
og  Regnskab  for  sine  Oppebørsler  og  Udlæg  som  Pendingemester, 
vare  Regnskaberne  ikke  i  Orden,  og  Uordnerne  maa  vel  have 
været  ret  graverende,  siden  A.  U.  i  1570 — 71  mistede  alle  sine 
Embeder  og  Len.  Foruden  sin  fædrene  Gaard,  Søbysøgaard,  ejede 
han  Aarsmarke,  som  han  arvede  1552  efter  sin  Broder  Hans  U., 
og  Raarup  (nu  Cathrinebjærg),  som  han  1542  kjøbte  af  Kronen. 
Han  døde  6.  Marts  1577.  Efter  sin  i.  Hustru  Anne  Jensdatter 
Rosensparres  Død  i  Sept.  1555  havde  han  11.  Nov.  1562  ægtet 
Birte  Knudsdatter  Rud  (f.  9.  Juni  1538),  men  blev  1573  for  anden 
Gang  Enkemand.  Tkiset 

Urne,  Axel,  1591 — 1626,  til  Rygaard,  som  han  1622  kjøbte 
af  Eiler  Gyldenstjerne,  var  Søn  af  nedennævnte  Knud  U  (f  1622) 
og  blev  født  25.  Avg.  1591  paa  Aarsmarke.  Han  gik  i  Skole  hos 
Præsten  i  Lunde,  saa  i  Malmø  og  sidst  i  Sorø,  hvert  Sted  i  4  Aar, 
rejste  1609  udenlands,  studerede  iV»  Aar  i  Heidelberg,  ^1%  Aar  i 
Strasburg,  i  Aar  i  Basel  og  V2  Aar  i  Genf,  hvorefter  han  berejste 
Frankrig,  England  og  Nederlandene.  Efter  16 14  at  være  hjem- 
kommen tjente  han  som  Sekretær  i  Kancelliet,  til  han  Aaret  efter 
beskikkedes  til  Landsdommer  i  Sjælland  og  som  saadan  fik  Ring- 
sted Kloster  i  Forlening.  Landsdommerstillingen  ftatraadte  han 
1624,  da  Enkedronningen  forlenede  ham  med  Halsted  Kloster  og 
Nykjøbing  Slot,  men  allerede  15.  Dec.  1626  døde  han  i  Kjøbenhavn. 
Paa  sin  Sotteseng  modtog  han  Besøg  af  den  udvalgte  Prins.  13.  Juni 
1619  havde  han  i  Kjøge  ægtet  Birgitte  Prebensdatter  Gyldenstjeme 
(f.  12.  Avg.  1595  paa  Skovsbo,  f  1675),  ^^^  fødte  ham  5  Børn,  af 
hvilke  dog  de  3  døde  før  Faderen  og  det  4.  straks  efter  ham. 

T.  C.  Wegner,  Ligpræd.  over  A.  U.  (  1630).  Thiset. 

Urne,  Axel,  1598 — 1653,  til  Brobygaard  og  Viflfertsholm,  som 
han  arvede  efter  sine  Forældre  Jørgen  U.  og  Margrethe  Viffert, 
blev  født  5.  Febr.  1598  paa  Viffertsholm.  Han  kom  1612  i  Sorø 
Skole,    var    1619 — 21    Sekretær   i    Kancelliet;    men    efter    at   han 

21.  Juli  1622  i  Aalborg  havde  ægtet  Anne  Marqvardsdatter  Rodsteen 
(f.  23.'  Juli  1593),  synes  han  at  have  givet  Afkald  paa  al  offentlig 
Virksomhed  og  at  have  trukket  sig  tilbage  til  sine  Godser.  Han 
ejede  nemlig  ogsaa  Kjellerup  og  Kvottrup,  men  solgte  1633  Vifferts- 
holm til  Enevold  Christoffersen  Seefeld  og  Aaret  efter  Skavange, 
som  han  havde  faaet  med  sin  Hustru,  til  sin  Søster  Anne  Urne. 
I  sit  Otium  syslede  han  med  mathematiske  og  genealogiske  Studier. 
Samtiden  betegnede  ham  i  alt  Fald  som  « mathematicus  præclare  de 
literis  meritus»,  men  hans  videnskabelige  Virksomhed  har  ellers  kun 
sat  sig  faa  Spor  for  Efterverdenen,  hvad  der  i  det  mindste  for 
Genealogiens  Vedkommende  er  at  beklage,  da  den  ikke  synes  at 
have  indskrænket  sig  til  en  Afskrivning  i  Blinde  af  andres  Arbej- 
der, men,  hvad  der  er  ret  enestaaende  for  hans  Tid,  har  forøget 
disse  med  Oplysninger,  hentede  fra  nu  tabte  Pergamentsbreve. 
A.  U.,  der  levede  i  barnløst  Ægteskab,  døde  1653,  og  Enken  ftilgte 
ham  kort  efter  i  Graven.  Thiset, 

Urne,  Christian,  1749 — 1821,  Overpræsident,  var  en  Søn  af 
Kapitajn  Joachim  Frederik  U.  (f.  11.  Marts  1708  f  27.  Juli  1788)  og 
Ingeborg  Margarethe  f.  Akeleye  (f.  24.  Nov.  17 18,  f  17S2,  begravet 

22.  Febr.).  Han  fødtes  4.  Marts  1749  i  Kjærteminde,  blev  1757 
Page  og  1768  Hofjunker  hos  Enkedronning  Juliane  Marie,  ved  hvis 
Bistand  han  fik  Lejlighed  til  at  studere  Lovkyndighed  og  Stats- 
videnskab ved  Sorø  Akademi  indtil  1771.  Det  følgende  Aar  blev 
han  Enkedronningens  Kammerjunker,  1773  juridisk  Kandidat,  Avskul- 
tant  i  Højesteret  og  i.  Kammerjunker  hos  Kronprinsen.  1775  ^^" 
nævntes  han  til  Amtmand  i  Halds  Amt,  konstitueredes  tillige  1776 
til  Stiftamtmand  i  Viborg,  1780  til  Stiftamtmand  i  Aarhus  og  ud- 
nævntes derefter  1781  til  Stiftamtmand  i  Ribe  Stift  og  Amtmand  i 
Riberhus  Amt.  1790  beskikkedes  han  til  Justitiarius  i  Højesteret, 
men  blev  allerede  1794  Overpræsident  i  Kjøbenhavn,  fra  hvilket 
Embede  han  1809  afskedigedes.  Han  døde  28.  Juni  1821  i  Sorø. 
1779  var  han  bleven  Kammerherre,  1790  Storkors  af  Danebrog  og 
1809  Gehejmekonferensraad.  —  Han  ægtede  24.  Okt.  1783  Sophie 
Magdalene  Baronesse  Gyldencrone  (f.  4.  Maj  1766  f  26.  Maj  185 1), 

en    Datter   af  Gehejmeraad  Christian  Frederik  G.  til  Wilhelmsborg 
(VI,  330).  G,  Kringelbach, 

Urne,  Christoffer ,  — 1566,  til  Rygaard  i  Fyn,  var  Søn  af 
nedennævnte  Johan  U.  (f  1537)  og  dennes  2.  Hustru  Anne  Rønnov. 
Han  var  Hofsinde  1546,  men  giftede  sig  vist  endnu  s.  A.  med 
Kirsten  Pedersdatter  Lykke  til  Nørlund,  fra  1537  Enke  efter  Lud- 
vig Munk  til  Palsgaard,  og  tog  saa  Bolig  paa  Rygaard.  Her  laa 
han  1548  i  aabenlys  Fejde  med  sin  Frænde  Jørgen  Urne  til  Hindema. 
De  nærmere  Omstændigheder  kjendes  ikke,  men  det  synes,  som 
om  Kongen  tog  Parti  for  C.  U.  Aaret  efter  vendte  Vinden  sig. 
I  Forbitrelse  over  at  have  faaet  Afslag  paa  et  Andragende  om 
egen  Sognepræst  til  sin  Sognekirke  Langaa  var  C.  U.  saa  uforsig- 
tig i  et  Drikkelag  paa  Gudme  Herredsting  at  beskylde  den  kongl. 
Kansler  Johan  Friis  for  at  have  ladet  C.  U.s  Morbroder  Bisp 
Joachim  Rønnov  forgive  i  Fængselet  og  true  med,  at  Ud  og  Lue 
i  den  Anledning  skulde  gaa  over  Danmark.  Da  denne  Tale  af 
en  fuld  Mand  kom  Kansleren  for  Øre,  blev  den  C.  U.  en  dyr 
Spas.  Han  blev  tiltalt  og  dømt  af  Rigsraadet  at  være  en  Løgner 
og  usanddru  Mand.  Ja  saa  alvorlig  tog  man  hans  kaadmundede 
og  storpralende  Ord,  at  han  førtes  til  Gulland  og  holdtes  fangen 
der  i  over  10  Aar.  Efter  Christian  III's  Død  søgte  han  om  at 
komme  løs  og  blev  da  forflyttet  til  Kalundborg;  men  først  1562 
blev  han  paa  sin  Hustrus  og  sin  Moders  Forbøn  frigiven.  Han 
maatte  dog  udstede  en  stræng  Forpligt  til  herefter  at  skikke  sig 
som  en  hørsom  Undersaat  og  ikke  anke  eller  arge  paa  nogen  i 
Anledning  af  sin  Fængsling,  og  for  denne  Forpligts  Opfyldelse 
maatte  20  af  hans  Slægt  og  Venner  stille  Kongen  en  Kavtion  paa 
loooo  Jochimsdalere.  Men  saa  lidt  havde  det  lange  Fængsel 
tæmmet  C.  U.s  Ubesindighed,  at  han  kort  efter  sin  Løsladelse  paa 
Viborg  Landsting  overfusede  Landsdommeren  Axel  Juul,  der  i 
sin  Tid  som  kongl.  Sekretær  efter  kongl.  Ordre  havde  fængslet 
ham,  med  Ukvemsord  og  Udfordringer.  Dog  kom  denne  nye 
Daarskab  ikke  til  at  gaa  ud  over  C.  U.  selv.  Syvaarskrigen  stod 
for  Døren,  og  det  var  altsaa  ikke  Tider  til  at  sætte  en  Adelsmand 
i  Hullet,  naar  der  var  Brug  for  ham  i  Lejren.  Kongen  havde 
meget  mere  Brug  for  de  loooo  Jochimsdalere,  og  følgelig  holdt 
han  sig  til  Forloverne,  der  1564  dømtes  til  at  betale,  skjønt  de 
gjorde  gjældende,  at  der  kun  var  forefaldet  et  Ordskifte;  men 
C.  U.  sonede  dog  selv  sine  Taabeligheder  ved  at  ofre  sit  Liv  paa 

Fædrelandets  Alter.  Han  blev  fangen  i  det  berømte  Svarteraa- 
slag,  maatte  gaa  med  i  det  forsmædelige  Indtog  i  Stockholm  29.  Jan. 
1566  og  er  antagelig  død  kort  efter  i  et  svensk  Fangehul.  Hans 
Enke  levede  endnu  17.  Avg.  1570.  Tluset, 

Urne,  Christofifer,  1594 — 1663,  Statholder  i  Norge,  Rigskansler, 
var  Søn  af  nedennævnte  Knud  U.  til  A^-rsmarke  (f  1622)  og 
fødtes  26.  Okt.  1594.  Efter  fra  1605  at  have  været  paa  Sorø 
Skole  rejste  han  1609 — 15  i  Tyskland,  Schweits  og  Frankrig.  Ved 
sin  Hjemkomst  blev  han  Sekretær  i  Kancelliet,  indtil  han  1617 
blev  Rentemester,  hvilken  Stilling  han  beklædte  til  1627.  18.  Juli 
1624  ægtede  han  Sophie  Lindenov  (f.  15.  Nov.  1608  f  4-  Sept.  1652), 
Datter  af  Hans  L.  til  Gavnø  (X,  317)  og  Lisbet  Sophie  Rantzau. 
1627  forlenedes  han,  der  allerede  fra  1622  havde  haft  Kronens 
Rest  af  Svendstrup  Len,  med  Aalholm  og  fik  Tilsynet  med  Kjøb- 
stæderne  paa  Laaland-Falster.  Men  1629  optoges  han  i  Rigsraadet 
og  forflyttedes  samtidig  til  en  større  Virkekreds,  i  det  han  blev 
Statholder  i  Norge  og  fik  Akershus  Len.  Denne  Stilling  beholdt 
han  til  1642,  da  han  i  Stedet  fik  Tranekjær.  Ved  Begyndelsen  af 
Svenskekrigen  blev  han  en  af  dem,  der  fik  det  højeste  Tilsyn 
med  Fyn  og  Langeland.  1645  ^^^  ^^'^  ^"  ^^  Fredskommissæreme 
i  Brømsebro  og  fik  s.  A.  Dragsholm  Len;  1646  blev  han  Rigs- 
kansler, i  hvilken  Stilling  han  allerede  havde  ftmgeret  en  Tid  lang 
i  1643  under  hans  Forgænger  Just  Høgs  (VIII,  223)  Fraværelse 
som  Gesandt  i  Osnabriick;  samtidig  blev  Rigskanslerembedet  ind- 
lemmet i  de  høje  Rigsembeder.  Han  fulgte  1646  Christian  IV  til 
Norge,  var  s.  A.  en  Modstander  af  Landkommissæremes  stigende 
Magt  og  det  følgende  Aar  Medlem  af  den  Kommission,  der  blev 
nedsat  til  at  afgive  Betænkning  om  Finansernes  Tilstand.  Under 
Forhandlingerne  om  Frederik  IIFs  Haandfæstning  1648  regnedes 
han  mellem  dem,  der  ikke  ønskede  Kongens  Magt  begrænset  alt 
for  stærkt;  men  1658  ansaas  han  dog  for  at  høre  til  den  Del  af 
Rigsraadet,  der  med  Mistillid  saa  hen  til  Kongens  Planer.  S.  A.  fik 
han  Lyse  Kloster  Len  i  Norge  i  Stedet  for  Dragsholm,  indtil  han 

1659  fik   Halsnø  Kloster   og    Hardanger  Len.     Paa   Stændermødet 

1660  overgav  han  17.  Okt.  Adelens  Fordringer  om  dens  Privilegier 
til  Kongen  og  bar  Kronen  ved  Arvehyldingen  den  følgende  Dag. 
Hermed  var  dog  hans  politiske  Rolle  udspillet.  Han  traadte  til- 
bage som  Rigskansler  og  døde  27.  Sept.  1663  paa  sin  Gaard  Niel- 
strup   paa    Laaland.      Han   var   i    Besiddelse    af  ikke    ringe,    især 

theologisk  Dannelse,  og  ejede  et  Bibliothek,  der  var  forsynet  med 
historiske  og  politiske  Bøger  og  med  Udgaver  af  Kirkefædrene. 

Bricka  og  Gjellerup,  Den  danske  Adel  I,  23  ff.  Danmarks  Adels  Aarbog 
1904,  S.  482.  /.  A.  Fridericia, 

Urne,  Claus,  — 1562,  til  Bæltebjærg  og  Valsø,  var  Søn  af 
den  enøjede  Lage  U.  til  Bæltebjærg  og  Sidsel  Ribbing  til  Boserup. 
Sikkert  under  Paavirkning  af  sin  berømte  Farbroder  Bisp  Lage  U. 
bestemtes  han  for  den  gejstlige  Stand,  studerede  1520  i  Wittenberg, 
tog  Magistergraden,  og  skjønt  han  1524  var  bleven  Domprovst  i 
Lund,  ja  fra  1529  endog  Rektor  ved  Kjøbenhavns  Universitet, 
synes  han  at  have  fortsat  eller  gjenoptaget  sine  egne  Studier 
i  Udlandet,  thi  ved  Nytaarstid  1533  var  han  ligesom  Fætteren 
Axel  U.  i  Paris.  For  øvrigt  vedblev  han,  selv  efter  at  have  fra- 
traadt  Rektoratet,  at  staa  i  Forbindelse  med  Kjøbenhavns  Uni- 
versitet, bl.  a.  som  Opkræver  af  de  Studie-  og  Bibelpenge,  der  til- 
kom det  i  Skaane.  Men  ellers  kuldkastede  natiu-ligvis  Reformationen 
alle  til  den  katholske  Kirke  knyttede  Forventninger;  dog  beholdt 
C.  U.  sit  Provsti,  1537  fik  han  af  Kongen  nyt  Brev  derpaa,  og  et 
Vikarie  i  Roskilde  havde  han  ogsaa,  men  for  øvrigt  sluttede  han  sig 
tD  den  nye  Lære  og  traadte  helt  over  i  verdslig  Stand.  Han  blev 
1537  benyttet  ved  Forhandlingerne  i  Halmstad  med  de  svenske  og 
var  1547  nærværende  ved  et  Grænsemøde  i  Varberg.  Aaret  efter 
ledsagede  han  Hertug  Frederik  til  Norge,  og  1549  blev  han  sin 
Broder  Jørgens  Eftermand  som  Landsdommer  i  Skaane  og  fik  Sæde 
i  Rigens  Raad.  1546  havde  han  faaet  et  lille  skaansk  Len,  Espholt, 
nu  fik  han  Tilladelse  til  fra  Broderen  at  indløse  Barkager  Len; 
raen  det  mistede  han  atter  1555,  og  siden  fik  han,  besynderlig  nok, 
ikke  noget  andet  eller  større  verdsligt  Len.  Og  dog  vedblev  han 
at  være  en  meget  benyttet  Mand.  Han  var  1554  Sendebud  til 
Grænsemødet  i  Elfsborg,  sendtes  1558  i  Gesandtskab  til  Rusland 
for  at  tale  Liflændernes  Sag  og  maatte  atter  1560,  saa  nødig  han 
vilde,  ledsage  Hertug  Magnus  dertil,  men  fik  snart  Tilladelse  til 
paa  Grund  af  Sygdom  at  vende  hjem.  Rimeligvis  have  disse  an- 
strængende  Rejser  ganske  nedbrudt  hans  Helbred,  thi  han  synes  at 
være  traadt  ud  af  Rigstaadet  og  døde  allerede  1562,  mellem  11.  Marts 
og  8.  Sept.  C.  U.  berømmes  for  sin  Lærdom;  bl.  a.  stod  han  i 
Forbindelse  med  Botanikeren  Henrik  Smith,  der  har  dediceret  ham 
og  hans  i.  Hustru,  Margrethe  Jacobsdatter  Trolle  (f.  22.  Sept.  15 11 
t  ^55')»   fl^'"^  ^f  sine  Bøger,    særlig  sin  «Ny  Urtegaard»,  der  blev 

til  i  Anledning  af,  at  Ægteparret  havde  raadspurgt  Henrik  Smith 
ved  Anlæggelsen  af  en  « besynderlig  Urtegaard*  ved  Bæltebjærg. 
Efter  sin  i.  Hustrus  Død  ægtede  C.  U.  28.  Juni  1556  en  af  Dron- 
ningens Jomfruer  Anne  Sivertsdatter  Grubbe.  Thiset. 

Urne,  Eiler,  1592 — 1640,  til  Rudbjærggaard  og  Gunderslevholm, 
hvilken  sidste  han  1624  kjøbte  af  Christoffer  Gjøe,  var  Søn  af 
nedennævnte  Knud  U.  (f  1622)  og  opkaldt  efter  sin  Morfader, 
Rigskansleren  Eiler  Grubbe.  Han  blev  født  24.  Avg.  1592  paa  sin 
fædrene  Gaard  Aarsmarke,  kom  1602  i  Sorø  Skole,  berejste  siden 
med  sine  Brødre  Axel  og  Christoffer  Frankrig  og  Tyskland  til 
1614,  da  de  vendte  hjem,  og  han  saa  strax  fik  Ansættelse  som 
Hofjunker.  1619  fik  han  Holbæk  Slot  i  Forlening  og  ftatraadte 
da  Hoftjenesten,  men  allerede  Aaret  efter  mistede  han  igjen  Holbæk 
og  iik  i  Stedet  et  Par  norske  Len,  Bratsberg  og  Gimsø  Kloster,  som 
han  beholdt  til  sin  Død.  1626  maatte  han  i  Statholderen  Iver 
Juuls  Fraværelse  ligge  i  Slotsloven  paa  Akershus;  men  1627 — 28 
S3mes  han  at  have  gjort  Tjeneste  som  Skibschef  paa  Flaaden,  dog 
haves  ingen  Bestalling  for  ham  som  saadan.  E.  U.  døde  10.  Jan. 
1640  i  Skien.  —  12.  Maj  1622  havde  han  ægtet  Christoffer  v.  d.  Groe- 
bens Enke,  Jytte  Henriksdatter  Gyldenstjeme  (f.  10.  Sept.  1582  paa 
Baahus,  f  30.  Marts  1642  paa  Oreby gaard  hos  sin  Datter  af  i.  Ægte- 
skab). Hun  har  forfattet  en  meget  interessant  Vaaben-  og  Slægte- 
bog, der  nu  findes  i  Rigsarkivet.  Thiset. 

Urne,  Erik,  1570— 1631,  til  Søbysøgaard,  Søofficer,  var  Søn 
af  ovennævnte  Axel  U.  (f  1577)  og  blev  døbt  12.  Febr.  1570  i  Søby 
Kirke.  1594  blev  han  Hofjunker  og  ledsagede  i  denne  Egenskab 
Kongen  1598  paa  Rejsen  til  Baahus  og  1599  paa  Nordlandsrejsen, 
men  da  paa  denne  Kommandoen  over  en  tagen  engelsk  Prise  blev 
ham  betroet,  tog  han,  skjønt  Begyndelsen  af  hans  maritime  Løbe- 
bane ikke  var  særlig  heldig,  i  det  Prisen  forliste  paa  Rejsen,  dog 
Aaret  efter  sin  Afsked  fira  Hove  og  var  fra  nu  af  Skibschef.  Sam- 
tidig giftede  han  sig  (12.  Okt.  1600  i  Svendborg)  med  Agnete  Pe- 
dersdatter  Thott,  som  døde  efter  12  Aars  barnløst  Ægteskab.  1601 
iik  han  Utstejn  Kloster  i  Norge  i  Porlening.  Det  er  dog  særlig 
som  Skibschef,  at  hans  Navn  nævnes.  Han  var  16 10  Chef  for 
Orlogsskibet  « Victor*  i  den  under  Rigsadmiral  Mogens  Ulfeldt  ud- 
sendte Flaade,  og  Aaret  efter  laa  han  selv  som  Admiral  for  en 
Eskadre  paa  7  Skibe  uden  for  Kalmar  for  at  indespærre  denne  belej- 

rede  By  fra  Søsiden,  men  da  en  overlegen  svensk  Flaade  nænnede 
sig,  maatte  han  fortrække.*  Endnu  1620  gjorde  han  Tjeneste  paa 
Elben  ved  Gliickstadt;  men  det  følgende  Aar  laa  han  i  Slotsloven 
paa  fiergenhus.  Da  han  efter  at  have  mistet  sin  Hustru  ikke  kunde 
røgte  sit  Hjem  paa  Søbysøgaard,  solgte  han  1618  denne  sin  fædrene 
Gaard  til  Breide  Rantzau  og  boede  siden  i  Odense,  i  øvrigt  i 
temmelig  trange  Kaar.  Under  Krigen  1627  var  han  en  af  de  fynske 
Generalkrigskommissærer.     Han  døde  25.  Marts  1631. 

Lind,  KristiaD  IV  og  hans  Mænd  p.  Bremerholm  S.  162  f.  Thiset, 

Urne,  Frederik,  o.  1600 — 1658,  til  Bregentved,  Broder  til  den 
ovfr.  nævnte  Christoffer  U.,  blev  født  o.  1600.  Han  har  sandsynligvis 
foretaget  en  Udenlandsrejse  paa  de  unge  Adelsmænds  sædvanlige 
Maade,  var  Sekretær  i  Kancelliet  1622 — 24  og  derefler  Hofjunker 
1624 — 25.  Som  saadan  fulgte  han  Christian  IV  paa  Tysklands- 
toget  1625,  ledsagede  i  Efteraaret  s.  A.  Kirstine  Munk  paa  en 
Rejse  fra  Krigsskuepladsen  til  Danmark  og  atter  tilbage  til  Kongen. 
Det  følgende  Aar  sendtes  han  i  et  diplomatisk  Hverv  til  Frankrig 
og  Nederlandene  og  blev  1627  Lensmand  over  Kronborg  og  Frede- 
riksborg Len,  hvormed  forenedes  Forpagtningen  af  Hørsholm.  Denne 
Stilling  gav  ham  et  omfattende  og  betydeligt  Arbejde,  hvorom 
især  hans  bevarede  Kopibog  over  Kongens  talrige  egenhændige 
Breve  til  ham  giver  Vidnesbyrd;  han  havde  meget  at  gjøre  med 
Hofholdningen,  Byggeforetagenderne  paa  de  to  Slotte,  Tilsynet 
med  Sundtoldopkrævningen  m.  m.,  og  Christian  IV  viste  ham 
Tillid  ogsaa  med  Hensyn  til  mere  fortrolige  Sager,  som  Forholds- 
regler i  Anledning  af  Striden  med  Kirstine  Munk.  1641  iratraadte 
han  denne  brydsomme  Virksomhed,  blev  først  Lensmand  paa 
Silkeborg  og  fik  derefter  det  store  Throndhjems  Len  1642 — 56.  I 
dette  Aar  vendte  han  tilbage  til  Danmark,  blev  Lensmand  paa 
Roskildegaard  og  1657  paa  Halsted  Kloster.  Efter  sin  Moder 
havde  han  arvet  Part  i  Alslevgaard,  afstod  den  dog  senere  til  sin 
Broder  Jørgen  og  kjøbte  derimod  1656  Kragerup  af  Oberst  Hans 
Friis  og  1630  Bregentved  af  Falk  Gjøe;  dette  sidste  Gods  udvidede 
han  stærkt  og  byggede  vistnok  en  ny  Fløj  med  et  Kapel  til  Hoved- 
bygningen. 12.  April  1658  døde  han  i  sin  Gaard  i  Kjøbenhavn; 
hans  Enke,  Karen  Arenfeldt  (f.  10.  Nov.  1598),  Datter  af  Hans  A. 
og  Anne  Marsvin,  overlevede  ham  til  9.  Juni  1673. 

Bricka  og  Fridericia,  Chr.  IV's  egh.  Breve  I — V.  Brasch,  Gamle  Ejere  af 
Bregentved  S.  223  ff.     Danmarks  Adels  Aarbog  1904,  S.  486  f. 

J,  A,  Fridericia, 

Urne,  Hans,  — 1503,  Provst,  var  Søn  af  nedennævnte  Jør- 
gen Urne  (f  1480)  og  hans  første  Hustru.  1458  immatrikuleredes 
han  i  Rostock,  hvor  han  i  Vinteren  1462 — 63  blev  Magister.  Da 
Odense  St  Knuds  Kloster  i  1475  omdannedes  til  et  Kapitel  af 
sekulære  Kanniker,  blev  han  Domprovst  i  dette  Kapitel;  i  1489, 
da  der  atter  var  Tale  om  at  lade  Benediktinermunkene  vende  til- 
bage til  Klosteret,  var  han  en  af  de  mest  fremtrædende  paa  Kapit- 
lets Side  i  den  derom  førte  Retssag  mellem  Kapitlet  og  Munkene, 
men  de  sidste  sejrede,  og  H.  U.*  mistede  sin  Domprovsteværdighed. 
Han  beholdt  dog  ligesom  de  øvrige  Kanniker  en  Del  Indtægter, 
som  Klosteret  maatte  overlade  ham  for  Livstid,  og  ligeledes  beholdt 
han  til  sin  Død  Embedet  som  Provst  ved  Odense  Frue  Kirke, 
som  han  havde  indehaft  samtidig  med  Domprovstestillingen.  Ogsaa 
andre  gejstlige  Embeder  var  han  i  Besiddelse  af;  1477  nævnes  han 
som  Kannik  i  Lund,  6  Aar  efter  hedder  det,  at  han  har  resigneret 
et  Kanonikat  i  Ribe,  og  ved  sin  Død  var  han  Kannik  i  Roskilde. 
Han  ejede  et  efter  Tidens  Forhold  ikke  ubetydeligt  Bibliothek  og 
viste  ogsaa  sin  Interesse  for  boglige  Sysler  ved  at  bekoste  Tryk- 
ningen af  forskjellige  Bøger.  Han  var  Medstifter  af  Jomfru  Mariæ 
Psalters  Broderskab  i  Odense;  i  denne  Bys  Frue  Kirke  stiftede 
han  et  Kapel,  og  i  den  samme  Kirke  blev  han  begravet,  da  han 
i  1503  mellem  11.  Avg.  og  i.  Dec.  afgik  ved  Døden. 

Danske  Mag.  I,  289  fif.     Danmarks  Adels  Aarbog  1904,  S.  467  f. 

WUUam  Christensen, 

Urne,  Johan,  — 1537,  Rigsraad,  til  Rygaard  (paa  Fyn)  og 
Engestofte  (paa  Laaland),  var  Søn  af  nedennævnte  Hr.  Jørgen  U. 
(f  1480).  Han  nævnes  1503  i  sin  Broder  Hans  U.s  Testamente  og 
tilskjødede  1506  sin  Søster  Margrethe,  Enke  efter  Knud  Reventlow 
til  Søbo,  sin  Part  i  Brolykke  (paa  Fyn).  15 16  nævnes  han  som 
Ridder.  Han  var  en  af  de  Adelsmænd,  der  1523  paa  Ringsted 
Landsting  paa  ny  tilsvor  Christian  II  Troskab,  men  det  forhin- 
drede ham  ikke  i  kort  efter  at  slutte  sig  til  Frederik  I,  da  dennes 
Sag  blev  den  sejrende.  J.  U.  belønnedes  ved  endnu  s.  A.  at  blive 
optaget  i  Rigsraadet  og  udnævnt  til  Lensmand  paa  Kalundborg, 
som  han  1525  ombyttede  med  Kjøbenhavn.  1524  forlenedes  han 
tillige  med  Byen  Skjelskør  paa  5  Aar,  og  1528  fik  han  Livsbrev 
for  sig  og  sin  Hustru,  Anne  Rønnov,  paa  Byen;  1532  skjænkede 
Kongen  ham  desuden  Karmeliterklosteret  i  Skjelskør.  1533  fik  han 
Tilladelse  til   at  indløse  Rugaard  og  beholde  den  som  Pant.     Fra 

1528  var  han  end  videre  forlenet  med  den  sjællandske  Bispestols 
Gaard  Borreby.  Paa  Rigsdagen  i  Kjøbenhavn  1533  hørte  J.  U. 
derfor  ogsaa  til  de  katholske  Bispers  ivrigste  Tilhængere. 

Grevefejden  blev  skæbnesvanger  for  J.  U.  som  for  saa  mange 
andre  Adelsmænd.  Oprøret  i  Malmø  i  Maj  1534  og  Grev  Chri- 
stoffers Landgang  paa  Sjælland  i  Juni  bragte  ham  i  en  vanskelig 
Stilling  i  Kjøbenhavn.  Byen  sluttede  sig  snart  aabenlyst  til  Greven, 
men  J,  U.  holdt  endnu  Slottet.  Det  fortælles,  at  Jørgen  Kock, 
der  ledede  Bevægelsen  i  Kjøbenhavn,  gjorde  flere  Forsøg  paa  at 
overrumple  Slotsherren,  naar  han  kom  ned  i  Byen  for  at  forhandle 
med  Borgerne,  men  de  mislykkedes;  da  Greven  saa  imidlertid  selv 
kom  til  Byen  og  begyndte  at  belejre  Slottet,  skal  Besætningen, 
der  var  misfornøjet  med  J.  U.s  Strænghed,  have  tvunget  ham  til  at 
overgive  Slottet  24.  Juli  efter  faa  Dages  Belejring.  Rigtigheden  af 
denne  Fremstilling  er  dog  noget  tvivlsom.  Den  Omstændighed, 
at  J.  U.,  strax  efter  Overgivelsen,  af  Greven  forlenedes  med  noget 
Gods,  som  Johan  Friis  hidtil  havde  haft,  og  nu  gik  Greven  til 
Haande,  og  den  Maade,  hvorpaa  han  blev  behandlet  1536,  tyder 
paa,  at  hans  Overgivelse  af  Slottet  ikke  har  været  saa  nødtvungen. 
J.  U.  synes  i  den  følgende  Tid  at  have  opholdt  sig  paa  sin  Gaard 
i  Fjm,  men  da  den  lybske  Landsknægtefører  Ovelacker  (XII,  480) 
i  Jan.  1535  rømmede  Øen,  førte  han  blandt  andre  Adelsmænd  J.  U. 
med  sig  som  Fange.  Han  holdtes  først  fangen  i  Kjøbenhavn, 
siden  i  Malmø,  hvorfra  han  i  Jan.  1536  førtes  til  Slottet  Liibtz  i 
Meklenborg.  Ved  Traktaten  om  Kjøbenhavns  Overgivelse  bestem- 
tes, at  de  i  Meklenborg  fangne  Adelsmænd  vel  skulde  frigives, 
men  overleveres  i  Kong  Christian  Ill*s  Hænder.  I  Slutningen  af 
Avg.  overleveredes  de  ogsaa  til  denne  i  Hamborg.  J.  U.  hørte  til 
dem,  som  det  gik  værst  ud  over;  han  blev  først  holdt  fangen  i 
Haderslev  til  ind  i  Nov.,  og  før  han  løslodes,  maatte  6  Rigsraader 
gaa  i  Borgen  for,  at  han  der  fra  vilde  begive  sig  lige  til  Kjøben- 
havn, hvor  han  skulde  bo  i  en  Borgers  Hus,  indtil  han  havde  gjort 
Kongen  en  betryggende  Forvaring.  Han  maatte  opgive  sit  Sæde 
i  Rigsraadet  og  alle  sine  Forleninger  og  døde  kort  efter,  før 
25.  April  1537.  —  Han  var  gift  i.  (før  1506)  med  Mette  Johans- 
datter  Oxe,  der  endnu  levede  1521,  og  2.  (før  23.  Avg.  1525)  med 
Anna  Marqvardsdatter  Rønnov,   der  overlevede  ham  i  mange  Aar. 

Danmarks  Adels  Aarbog  1904,  S.  476.  Annal.  f.  nord.  Oldk.  og  Hist  1853, 
S.  95.  103.  108.  ii3ff.     Pal.-Mttller,  Grevens  Feide  I— II.  £,  Laursen, 

Urne,  Johan  Christian,  1705 — 87,  Amtmand,  fødtes  1705  og 
var  Søn  af  Kapitajn  ved  det  østsjællandske  nationale  Infanteriregiment 
Frederik  Christian  U.  (f.  1669  f  1746)  og  Petronelle  f.  v.  Bassen.  Han 
begyndte  17 17  sin  Hoftjeneste  som  Page,  blev  siden  HoQunker  hos 
Prinsesse  Sophie  Hedevig  og  1730  Sekretær  i  tyske  Kancelli.  Han 
ansøgte  senere  om  at  blive  Amtmand  i  Norge,  men  fik  kongelig  For- 
trøstning om  et  bedre  Avancement  og  udnævntes  1740  til  Amtmand 
paa  Bornholm,  medens  han  1739  forgjæves  havde  søgt  om  at  blive 
Overpræsident  i  Kjøbenhavn.  Lige  efter  en  Misvæxt  og  i  flere 
Henseender  under  vanskelige  Forhold  kom  han  til  Bomholm,  hvor 
de  misfornøjede  Bønder  trængte  ind  i  hans  Bolig  og  kun  med 
Møje  bleve  beroligede  af  ham.  Han  opnaaede  dog  snart  gjennem 
Rentekammeret  adskillige  Lempelser  for  de  slettest  stillede  og  viste 
under  sin  lange  Embedstid  den  største  Nidkjærhed  for  Amtet  og 
dets  Beboere.  I  1742  oprettedes,  trods  hans  Modstand,  en  bestan- 
dig Kommission  for  Bornholm,  hvor  han  maatte  nøjes  med  at 
tage  Sæde  efter  Kommandanten.  Hans  Interesse  for  Øen  viste  sig 
bl.  a.  ved  hans  flittige  Indsamling  af  Oplysninger  vedrørende  dens 
Historie,  som  delvis  findes  bevarede  paa  Universitetsbibliotheket,  og 
som  væsentlig  have  bidraget  til  samtidige  og  senere  Forfatteres 
Skrifter  om  Bornholm,  saaledes  navnlig  til  Thuras  i  1756  udgivne 
Bomholms  Beskrivelse.  U.,  som  1753  var  bleven  Etatsraad,  fik  1778 
paa  Grund  af  sin  høje  Alder  Afsked  med  ftild  Gage  i  Pension  og 
udnævntes  samtidig  til  Konferensraad  og  i.  Medlem  af  den  born- 
holmske bestandige  Kommission.  Han  frabad  sig  dog  den  sidste 
Æresbevisning  og  døde  ugift  i  Rønne  12.  April  1787. 

Danmarks  Adels  Aarbog  XXI,  472.  L.  Thura,  Bornholms  Beskr.  S.  189. 
J.  Bloch,  Stiftamtmænd  og  Amtmænd  i  Danmark  og  Island  1660 — 1848,  S.  48. 
J.  N.  Jørgensen,  Bomholms  Hist.  S.  170  og  fl.  St  Q,  X.  Grove. 

Urne,  Just,  — 1534 — ,  skrives  til  Harridslevgaard,  der  dog 
kun  var  et  Kronelen,  som  imidlertid  hans  Fader,  Ridderen  Chri- 
stiern  U.  og  dennes  Enke  Sophie  Jepsdatter  Lunge  tidligere  havde 
haft.  For  øvrigt  skal  J.  U.  efter  nogle  Beretninger  kun  have  været  en 
uægte,  om  end  paa  Viborg  (1)  Landsting  i  Kuld  og  Kjøn  lyst  Søn; 
dog  var  ogsaa  hans  Moder,  Mette  Rosengaard,  af  Adel.  J.  U. 
skal  længe  have  forsøgt  sig  i  fremmed  Krigstjeneste,  men  15 16 — 18 
sad  han  i  Rolighed  her  hjemme,  i  det  hans  Frænde  Bisp  Lage 
Urne  havde  forlenet  ham  med  en  af  Roskilde  Bispestols  Gaarde, 
Tersløse.      Han    var    imidlertid    en    Tilhænger    af   Christian   II   og 

rømte  derfor  af  Landet  med  denne;  men  i  alt  Fald  før  1533  var 
han  kommen  tilbage  til  Fyn,  deltog  i  Hyldingen  i  Hjallese  Kirke 
(Juli  1534),  ja,  som  for  ret  at  godtgjøre,  hvor  fuldstændig  han 
havde  sluttet  sig  til  det  nye  Regimente,  drog  han  lige  fra  Hyl- 
dingen saa  hastig  til  Lybek,  at  han  før  Adelens  egen  befuldmæg- 
tigede overbragte  Hertug  Christian  Budskabet  om  Kongevalget. 
Men  har  han  ventet  paa  denne  Maade  at  indynde  sig  hos  den 
nye  Magthaver,  maa  han  have  forregnet  sig,  thi  den  nye  Konge 
fratog  ham  1536  Harridslevgaard,  hvorefter  han  atter  vendte  sit 
Fædreland  Ryggen,  dog  efterlod  han  sin  Hustru,  Margrethe  An- 
dersdatter Tidemand,  og  sine  Børn  her.  Han  skal  være  død  i 
Køln,  før  1550,  men  efter  1543,  thi  dette  Aar  bemyndigede  Pfalz- 
greven  sine  2  Sendebud  til  Sverige,  Caspar  v.  Seckendorff  og 
M.  Ambrosius  Schlienroth,  til  at  forhandle  med  J.  U.  og  andre  af 
Christian  II's  Tilhængere.  Tkiset 

Urne,  Jørgen,  — 1480,  gjøres  i  Slægtebøgeme,  som  benævne 
ham  €  store  Hr.  J.  U.>,  til  Søn  af  en  Hr.  Ib  Urne,  medens  hans 
Fader  vistnok  i  Virkeligheden  har  været  Hr.  Lage  Nielsen  Urne. 
J.  U.  ejede  mange  Herregaarde  paa  Fyn  (Brolykke,  Rygaard,  Søby- 
søgaard og  Hindema)  og  havde  ligeledes  en  stor  Rigdom  paa 
Børn,  i  det  han  i  3  Ægteskaber  skal  være  blevet  Fader  til  omtrent 
en  Snes  Børn.  Over  Navnene  paa  hans  Hustruer  er  det  vanske- 
ligt at  komme  til  Klarhed;  formodentlig  har  dog  Sidsel  Folmers* 
datter  Knob  eller  Rigstrup  været  den  første,  Margrethe  Eriksdatter 
Bille  den  anden  og  Kirsten  Clausdatter  Krumstrup,  der  døde  15 18, 
den  tredje.  Selv  var  J.  U.  Væbner  1438,  men  Ridder  1458;  1472 
fik  han  Kjærteminde  i  Pant.  Han  døde  21.  Maj  1480;  af  hans 
Sønner  nævnes  Hans,  Jørgen,  Lage,  Johan  og  Knud  i  det  fore- 
gaaende  eller  i  det  følgende. 

Danske  Magazin  I,  290  f.     Danmarks  Adels  Aarbog  1904,  S.  467. 

WUUatn  Christensen, 

Urne,  Jørgen,  — 15 10,  Landsdommer,  Søn  af  ovennævnte 
Jørgen  Urne  (f  1480)  og  hans  første  Hustru,  arvede  efter  Faderen 
Hindema,  hvoraf  han  dog  maatte  udkjøbe  et  Par  af  sine  Brødre. 
Han  forekommer  som  Landsdommer  paa  Fyn  i  Aarene  1494 — 1508 
og  fik  i  denne  Egenskab  i  1502  et  Tingsvidne  om,  at  han  havde 
<  skikket  Lov  og  Ret  og  siddet  Dom  som  en  ærlig  Dannemand  »,^ 
saa  at  Almuen  takkede  ham  derfor.  1497  var  han  Lensmand  paa 
Hagenskov,  og  en  ganske  enkelt  Gang  (formentlig  1504,  i  alt  Fald 

i  Tiden  1503 — 5)  nævnes  han  som  Rigsraad,  hvad  der  dog  næppe 
er  rigtigt,  da  han  endnu  1507  forekommer  anført  efter  Rigsraader. 
Han  døde  1510;  hans  Enke  Mette,  Datter  af  Claus  Henriksen 
(Huitfeldt),  levede  endnu  1516. 

Danmarks  Adels  Aarbog  1904,  S.  468.  William  ChrisUnsen, 

Urne,  Jørgen,  — 1548,  til  Hindema,  som  han  dog  sikkert 
kun  ejede  i  Fællesskab  med  sine  Søskende,  var  Søn  af  Claus  U. 
til  Hindema  og  Margrethe  Eriksdatter  Ravensberg.  Han  siges  i 
fremmed  Tjeneste  at  være  bleven  en  meget  duelig  og  forfaren 
Krigsmand.  Som  RitAester  hos  Kurfyrst  Johan  Frederik  af  Sachsen 
kom  han  1544  til  Danmark  for  at  hverve  Ryttere  til  en  Fane,  han 
i  Tyskland  havde  paataget  sig  at  stille,  men  da  slig  Hverving 
var  uforenelig  med  det  da  med  Kejseren  nys  i  Speier  sluttede 
Forlig,  lod  Kongen  ham  og  hans  Følge  sætte  fast,  og  han  kom 
■først  løs  efter  at  have  afgivet  Orfejdeforpligt.  Denne  har  han  dog 
kun  halvt  overholdt.  I  Maj  1547  var  han  paa  Hagenskov  og  be- 
skyldte her  aabenlyst  Rigsraadet  for  at  staa  i  Kejserens  Sold.  Da 
han  samtidig  var  kommen  i  Trætte  med  sin  Faders  Fætter  Christoffer 
Urne  til  Rygaard  ('ovfr.  S.  91)  og  efter  fremmed  Skik  vilde  afgjøre 
den  med  Sværd  i  Haand,  trak  et  nyt  Uvejr  op  over  ham,  saa  han 
maatte  søge  Kongen  om  Tilgivelse.  Til  Sachsen  kom  han  ikke 
mere,  thi  han  døde  13.  Okt.  1548  i  Odense  af  Pest;  i  Sachsen 
skal  han  have  haft  saa  stort  et  Lov,  at  Kurfyrsten  skal  have  sagt, 
at  havde  J.  U.  været  hos  ham,  den  Tid  han  blev  fangen,  da  var 
dette  ikke  sket.     J.  U.  var  ugift  Thiset 

Urne,  Jørgen,  1598 — 1642,  Rigsmarsk,  Broder  til  den  ovfr. 
nævnte  Christoffer  U.,  er  født  17.  Okt.  1598  paa  Halsted  Kloster. 
Han  kom  i  sit  9.  Aar  til  Herlufsholm  Skole,  blev  2  Aar  efter 
Edelknabe  hos  Dronning  Anna  Cathrine,  dernæst  Kammerdreng  hos 
Christian  IV  og  var  i  denne  Egenskab  med  i  Kalmarkrigen  og 
paa  Kongens  Rejser  til  England  1614  og  til  Brunsvig  161 5.  1618 
blev  han  Hofjunker,  men  fik  s.  A.  Forlov  til  at  deltage  i  Krigen  i 
Bøhmen;  han  blev  Komet  hos  Greven  af  Thum  og  var  med  i 
Slaget  paa  det  hvide  Bjærg  1620,  hvorefter  han  begav  sig  hjem, 
blev  Lieutenant  ved  Hoffanen  og  sendtes  flere  Gange  i  de  følgende 
Aar  i  mindre  Ærender  til  Udlandet,  saaledes  til  Frankrig  og  Grev 
Ernst  af  Mansfeld  i  Ostfriesland.  1623  fik  han  Kronborg  Len, 
Æegtede    16.  Febr.  1624    Margrethe    Ottesdatter    Marsvin    til    Dybæk 

(f.  i6.  Marts  1606  f  22.  Marts  1650)  og  blev  s.  A.  Ritmester  ved 
en  af  Rostjenesteos  Faner.  1627  var  han  befuldmægtiget  for  den 
sjællandske  Adel  paa  Mødet  i  Odense  i  Febr.,  fik  s.  A.  i  Stedet 
for  Kronborg  Christiansstad  Len,  hvilket  han  beholdt  til  1639;  i 
dette  Aar  var  han  med  Kongen  til  Mødet  i  Ulfsbæk.  1632  valg- 
tes han  dl  Rigsmarsk,  optoges  med  det  samme  i  Rigsraadet  og 
fik  Vestervig  Len;  kort  efter  var  han  til  Møde  i  Svabsted.  Han 
hørte  til  dem,  som  erklærede  sig  enig  med  Christian  IV  i  det 
heldige  i  at  afskafife  Vornedskabet,  og  forhandlede  1634  med  den 
sjællandske  Adel  derom,  hvilket  dog  blev  frugtesløst.  Derimod 
var  han  i  de  ydre  politiske  Spørgsmaal  ikke  saa  enig  med  Kon- 
gen; han  var  i  Dec.  1632  en  Modstander  af  Krig  med  Sverige,  og 
1641  anbefalede  han  et  venskabeligt  Forhold  til  Nederlandene.  Det 
blev  ogsaa  forgjæves,  at  han  1640  gik  i  Forbøn  for  Kirstine  Munk. 
1633  var  han  bleven  Ridder  af  Elefanten  og  sendtes  umiddelbart 
efter  til  Sachsen,  hvor  han  sluttede  Aftalen  om  Prins  Christians 
Ægteskab  med  Magdalena  Sibylla  og  fejrede  Forlovelsen  paa  Slot- 
tet Moritzburg.  1634  var  han  Kommissær  til  Forhandling  med 
den  franske  Gesandt  d'Avaux  og  1637  til  Landdag  i  Flensborg. 
Han  døde  19.  Febr.  1642. 

M.  Matthi«,  Ligpræd.  over  J.  U.  (1649).  Panmarks  Adels  Aarbog  1904, 
S.  483  f-  /.  A,  Fridericia. 

Urne,  Knud,  — 1543,  Rigsraad,  skrev  sig  til  Søgaard,  men 
efter  1527  at  have  kjøbt  Aarsmarke  (nu  Knuthenborg)  af  Albrecht 
Jørgensen  fortrinsvis  til  denne  Gaard.  Han,  der  var  Søn  af  den 
for  sine  mange  Børn  og  mange  Hovedgaarde  bekjendte  ovfr.  nævnte 
Ridder  Jørgen  U.  (f  1480)  og  Kirsten  Krumstrup,  nævnes  fra  Aar 
1503.  Større  Forleninger  synes  han  ikke  at  have  haft;  derimod 
var  han  1523  Rigsraad  og  beseglede  som  saadan  Frederik  I' s 
Haandfæstning.  Som  Broder  til  en  katholsk  Biskop  og  Svoger  til 
en  Ærkebisp  har  han  sikkert  hørt  til  Rigsraadets  lutherfjendtlige 
Parti,  skjønt  han  ellers  menes  at  have  haft  Sympathier  for  Chri- 
stian n's  Sag.  Disse  ere  maaske  Skyld  i,  at  han,  som  det  synes 
snart  efter  1527,  udtraadte  af  Raadet;  men  han  deltog  dog  1534  i 
den  fynske  Adels  Hylding  i  Hjallese  Kirke,  ja  Aarsmarke  blev 
plyndret  af  Maribo  Borgere  og  K.  U.  selv  fangen  1535  af  Grev 
Christoffers  Tropper  under  Bastian  v.  Jessen,  men  netop  paa  Grund 
af  hans  Sindelag  gik  Ærkebisp  Gustav  Trolle  i  Forbøn  for  ham 
hos  Greven.     Siden    førte  han   til  sin  Død,   14.  Febr.  1543,    en  til- 

bagetrukken  Tilværelse.  Før  1503  havde  han  ægtet  Inger  Axels- 
datter  Valkendorf;  som  Enke  boede  hun  i  Svendborg  og  døde 
21,  Febr.  1555.  Thiset 

Urne,  Knud,  1564 — 1622,  lil  Aarsmarke,  Søn  af  ovennævnte 
Axel  U.  (t  1577)  og  Birte  Rud,  blev  født  26.  Okt.  1564  i  Roskilde. 
7  Aar  gammel  kom  han  i  Huset  hos  Fru  Karen  Bølle,  Lage  Urnes, 
til  Hellerup,  hvor  han  var  i  3  Aar,  gik  siden  i  Skole  i  Kjøben- 
havn  hos  den  berømte  Niels  Hemmingsen,  var  2  Aar  paa  Herlufs- 
holm  og  sattes  endelig  af  sin  Værge  Lage  Venstermand  i  Nykjø- 
bing  Skole.  Senere  tjente  han  som  Dreng  hos  Peder  Gyldenstjeme 
til  Tim,  hos  Grev  Philip  v.  d.  Lippe  og  sidst  hos  Grev  Frantz  af 
Waldeck,  ind  til  han,  18  Aar  gammel,  blev  myndig,  drog  hjem  og 
overtog  sin  fædrene  Gaard,  hvor  han  15.  Sept.  1588  fejrede  sit 
Bryllup  med  Margrethe  Eilersdatter  Grubbe  (f.  29.  Sept.  1568  paa 
Lystrup).  1594  forlenede  Enkedronningen  ham  med  Ravnsborg  og 
Halsted  Kloster,  som  han  havde  til  1614,  og  1606  tillige  med  Aal- 
holm  og  Nykjøbing,  som  han  fratraadte  1616.  Da  havde  Kongen 
nemlig  forlenet  ham  med  Bergenhus,  som  han  1619  ombyttede 
med  Tryggevælde.  !6^fter  3  Aars  Sygelighed  døde  han  2.  Febr. 
1622  i  Kjøbenhavn.  Hans  Enke  fik  1633  Bækkeskov  i  Forlening, 
men  afkjøbte  1650  Kronen  denne  Gaard.  Hun  døde  mellem  1654 
og  1656.  Thiset 

Urne,  Lage,  o.  1467 — 1529,  Biskop,  var  en  Fynbo  af  Fødsel 
og  Søn  af  foran  nævnte  « store*  Hr.  Jørgen  U.  til  Brolykke  (f  1480) 
og  Kirsten  Krumstrup.  Bestemt  til  den  gejstlige  Stand  har  han 
vistnok  gaaet  i  Skole  i  Odense;  thi  der  fra  blev  han  1490  imma- 
trikuleret ved  Universitetet  i  Greifswald,  hvor  han  Aaret  efter  tog 
Bakkalavrgraden.  Siden  begav  han  sig  til  Rostock,  hvor  han  blev 
Magister  artium.  Det  er  sandsynligt,  at  hans  Rejser  have  strakt 
sig  videre  til  flere  af  den  Tids  Højskoler.  At  han  har  brugt  sine 
Ungdomsaar  til  Erhvervelse  af  en  efter  Tidens  Lejlighed  grundig 
videnskabelig  Dannelse,  tør  med  Vished  antages.  Efter  sin  Hjem- 
komst forekommer  L.  U.  første  Gang  i  Marts  1496,  da  han  som 
offentlig  Notar  udfærdigede  et  Vidne  om  en  Retshandling  paa 
Sjællands  Landsting  i  Ringsted,  hvorved  Biskoppen  i  Roskilde 
gjorde  Forbehold  gjældende  vedrørende  sine  formentlige  Rettigheder 
til  Kjøbenhavns  Slot  og  Stad.  1497  nævnes  L.  U.  som  Kannik  i 
Roskilde   og  Biskop   Niels  Skaves  Official.     Fra   1499   af  var   han 

Biskoppens  Kansler.  1504  nævnes  han  som  «Decretorum  doctor» 
og  cCantor  principalis »  i  Roskilde  Domkapitel,  1507  tillige  som 
Kannik  i  Lund  og  Aarhus,  da  han  «in  majori  domo  consulatus 
Hafniensis»,  hvor  Universitetet  havde  sit  Lokale,  c  med  største  Be- 
rømmelse i  de  skotske  Gesandters  Nærværelse  holdt  en  Tale  om 
Kirkernes  Immunitett.  151 1  var  han  Kong  Hans'  Sendebud  til 
Kejser  Maximilian  i  Tyskland  for  at  bringe  Kejseren  til  at  tage 
Danmarks  Parti  i  dets  Strid  med  Lybek,  noget,  der  dog  ikke 
lykkedes.  Snart  efter  blev  han  Kansler  hos  den  udvalgte  Prins 
(Christian  II).  Biskop  Johan  Jepsen  Ravensbergs  Afstaaelse  15 12  aab- 
nede  ham  Vejen  til  Roskilde  Bispestol,  efter  at  Pavens  Stadfæstelse 
var  erhvervet,  og  en  temmelig  stræng  Forpligtelse  til  DomkapiUet 
var  udstedt,  hvorpaa  Bispe vielsen  endelig  foregik  i  Jan.  15 13  i  Ribe 
Domkirke  ved  Biskop  Iver  Munk  i  Kong  Hans'  og  Dronning 
Christines  Nærværelse.  I  denne  sin  ny  Egenskab  var  det,  at  L.  U. 
i  Avg.  1513,  i  Henhold  til  Pave  Leo  X's  Tilladelse,  absolverede 
Christian  II,  som  knælende  og  ydmygt  havde  begjæret  det,  fra  de 
kirkelige  Straffe,  hvortil  han  maatte  være  hjemfalden  ved  sin  Ad- 
færd mod  den  afdøde  Biskop  Carl  af  Hammer. 

Som  allerede  denne  kirkelige  Handling  antyder,  var  det  en 
betydelig  Indflydelse  baade  paa  Kirkens  og  paa  Statens  Anliggen- 
der, L.  U.  kom  til  at  øve.  Som  Biskop  i  Roskilde  var  han  nem- 
lig Rigets  øverste  Kansler,  hvorved  han  fik  meget  at  gjøre  med 
inden-  og  udenrigske  Forhold,  noget,  der  laa  godt  for  ham,  da 
han  baade  havde  megen  Interesse  for  Statssager  og  besad  heldige 
Evner  til  deres  Behandling.  Stillingen  som  Biskop  i  Roskilde 
medførte  tillige,  at  L.  U.  var  Kansler  og  Patron  for  Kjøbenhavns 
Universitet.  I  den  Indskrift,  som  i  sin  Tid  fandtes  paa  den  i  Aaret 
15 1 2  indrettede  Universitetsbygning,  betegnes  han  som  «pietatis 
imago»,  hvoraf  synes  at  fremgaa,  at  Professorerne  have  haft  et 
godt  Haab  om,  at  hans  Styrelse  skulde  blive  til  Held  for  Universi- 
tetet, et  Haab,  som  vel  ogsaa  under  roligere  Forhold  havde  kun- 
net gaa  i  Opfyldelse,  da  L.  U.  utvivlsomt  paa  sin  Maade  var  en 
Ven  af  Videnskaberne,  hvad  han  bl.  a.  lagde  for  Dagen  ved  sin 
Opfordring  (15 12)  til  Christiem  Pedersen  om  at  faa  Saxos  Historie- 
værk trykt  hos  en  dygtig  Bogtrykker,  saa  det  kunde  blive  Udgive- 
ren til  Hæder  og  Fædrelandet  til  uforgængelig  Ære.  Men  under 
de  stærke  Brydninger,  som  den  ft^emtrængende  Reformation  for- 
voldte, synes  Biskoppen  til  Dels  at  have  tabt  Fatningen,  i  alt  Fald 
var  det  en  tarvelig  Udvej,  han,   for  at  hindre  Kjætteriets  Indtræn- 

gen  ved  Universitetet,  valgte,  da  han  1527  fra  sit  Slot  Hjortholm 
dekreterede,  at  ingen  maatte  høre  theologiske  Forelæsninger,  med 
mindre  han  var  Bakkalavr  eller  Præst  eller  paa  anden  Maade 
havde  godtgjort,  at  han  havde  tilstrækkelig  Dømmekraft.  Det  var 
heller  ikke  et  Vidnesbyrd  om  Aandsmagt,  naar  L.  U.  sammen  med 
Ove  Bille  i  Aarhus  ved  gyldne  Løfter  —  og  dog  forgjæves  — 
1528  søgte  at  lokke  en  berømt  tysk  katholsk  Theolog  her  til  Lan- 
det for  ved  ham  at  blive  forsynet  med  Vaaben  mod  Lutheranerne. 
Hvor  lidt  den  ellers  i  flere  Henseender  agtværdige  Biskop  skjøn- 
nede,  hvad  der  tjente  til  Kirkens  sande  Tarv,  fremgaar  af  det 
Svar,  han  i  Jan.  15 17  gav  Christian  II,  da  denne  havde  forlangt 
hans  Erklæring,  om  man  kuiKte  tillade  pavelige  Afladshandlere 
(Arcimbold  o.  a.)  at  drive  deres  Forretning  her  i  Landet.  Havde 
L.  U.  set  saa  klart  i  Sagen  som  Lektor  Povl  Helgesen,  da  havde 
han  sikkert  givet  Kongen  et  bedre  Raad  end  at  tillade  Forkyndel- 
sen af  « Romerkirkens  Naader  og  Aflad »  og  hellere  fraraadet  et 
Skridt,  der  kom  til  at  bidrage  til  den  nævnte  Kirkes  Fald.  Et 
lysere  Billede  af  L.  U.  som  kirkelig  Tilsynsmand  yde  de  Synodal- 
statuter,  han  15 17  udstedte  for  sit  Stift  (Ny  kirkehist.  Saml.  III). 
Ligeledes  tiltales  vi  af  den  Omhu,  han  viste  for  at  hædre  Fædre- 
nes Minde,  ved  i  Roskilde,  Ringsted  og  Sorø  Kirker  at  oprette 
eller  forny  Mindesmærker  over  berømte  og  fortjente  fædrelandske 
Personligheder. 

Fæste  vi  Blikket  paa  L.  U.s  Stilling  i  Staten,  da  var  den 
meget  fremragende.  Alene  den  Omstændighed,  at  han  som  Biskop 
i  Roskilde  Stift,  hvortil  Rygen  den  Gang  hørte,  var  Besidder  af 
mindst  20  Hovedgaarde,  til  Dels  bortforlenede  til  Slægt  og  Venner, 
ikke  at  tale  om  hans  øvrige  rige  Indtægter,  maatte  give  ham  en 
stor  verdslig  Magt.  Ved  sin  ærefrygtindgydende  Personlighed, 
sin  Verdensklogskab  og  Dannelse  ragede  han  frem  blandt  Rigets 
Stormænd.  Ved  en  enkelt  Lejlighed  har  han  vel  endog  følt  sig 
som  Ordfører  for  hele  Folket,  den  Gang  han  i  smukke  og  vel- 
valgte Ord  10.  Avg.  15 15  bød  den  unge,  skjønne  Dronning  Elisa- 
beth velkommen,  da  hun  traadte  i  Land  paa  Danmarks  Jord.  En 
Tid  lang  synes  hans  Forhold  til  Christian  II  at  have  været  godt, 
og  Kongen  satte  Pris  paa  hans  Troskab  og  Duelighed.  Vanske- 
ligere blev  Stillingen,  da  Kongen  udfoldede  sine  avtokratiske  Pla- 
ner, og  da  han  lagde  de  tunge,  forhen  ukjendte  Byrder  paa  Kir- 
kens Personer  og  Ejendomme  for  at  skaffe  Midler  til  sine  Felttog 
i    Sverige.     Dertil    kom    Kongens    tyranniske    Fremfærd    ikke    blot 

mod  Biskop  Jens  Andersen  Beldenak  i  Odense,  men  især  mod  de 
svenske  Bisper,  som  han  «uden  SkriftemaaU  lod  henrette,  og  ende- 
lig hans  Indsættelse  af  en  saa  uværdig  Person  som  Diderik  Slag- 
heck  paa  Lunds  Ærkesæde.  Alt  dette  har  utvivlsomt  forvoldt  L.  U. 
mange  urolige  Timer.  Da  det  store  Frafald  begyndte  i  Febr.  og 
Marts  1523,  søgte  Biskoppen  vel  først  at  indgyde  Kongen  Mod; 
men  snart  forandredes  hans  Holdning.  Under  Foregivende  af,  at 
han  ikke  følte  sig  sikker  for  Sigbrits  Efterstræbelser,  flygtede  han 
først  til  sit  faste  Slot  Dragsholm  og  siden  til  Jylland.  Her  fra  skrev 
han  28.  Marts  til  Kongen  og  advarede  ham  mod  de  Personer,  han 
satte  sin  Lid  til,  men  tilbød  ham  dog  endnu  sin  tro  Tjeneste,  om 
han  vilde  vise  sig  gunstig  mod  Roskilde  Domkirke  samt  Biskoppens 
Gods  og  Ejendom,  Slægt  og  Venner.  Faa  Dage  derefter  gik  L.  U. 
dog  den  ny  Hersker  til  Haande  ved  hans  Ankomst  til  Aarhus. 
Først  8  Dage  senere  (10.  April)  tilskrev  han  fra  Horsens  Christian  II 
et  langt  Brev,  hvori  han,  efter  at  have  foreholdt  ham  hele  hans 
Synderegister,  endte  med  at  opsige  ham  Huldskab  og  Troskab. 
Brevet  er  dog  vistnok  ikke  kommet  Kongen  i  Hænde,  da  denne 
allerede  13.  April  forlod  Fædrelandet.  For  øvrigt  paatrænger  sig 
den  Formodning,  at  naar  L.  U.  i  det  nævnte  Brev  udtaler  sig  paa 
en  saa  uvant  Maade  over  for  Kongen,  har  han  bragt  i  Erfaring,  at 
2  af  hans  sjællandske  Herregaarde  siden  hans  Bortrejse  vare  hær- 
gede og  udplyndrede  af  en  af  Kongens  hengivne  Tjenere,  Niels 
Pedersen  Halveg  (VI,  520). 

Da  Frederik  I  var  bleven  Herre  i  Landet,  har  L.  U.  vistnok 
ventet  bedre  Tider.  Kongens  Haandfæstning,  der  er  udstedt  i 
Roskilde  (3.  Avg.  1523)  under  Biskoppens  Øjne,  om  ikke  netop 
ved  hans  Pen,  indeholder  Forpligtelsen  til  « aldrig  at  tilstede  nogen 
Kjætter,  Luthers  Disciple  eller  andre,  at  prædike  eller  lære  lønlig 
eller  aabenbarlig  imod  den  helligste  Fader  Paven  eller  Romerkir- 
ken > ,  men  at  straffe  saadanne  paa  Liv .  og  Gods.  Ved  Konge- 
kroningen 1524  forpligtede  hele  Rigsraadet  med  L.  U.  i  Spidsen 
sig  desuden  til  paa  enhver  Maade  med  Magt  at  afværge  Kjætteriet. 
Men  nogle  Aar  derefter  viste  det  sig,  at  det  Værn,  man  havde 
søgt  at  bygge  for  den  gamle  Kirke,  dog  ikke  kunde  dæmme  op 
mod  den  ny  Tidsstrømning.  Her  skal  kun  berøres  de  lange  For- 
handlinger, som  paa  Herredagene  i  Odense  1526  og  1527  førtes 
angaaende  Kirkens  Stilling.  L.  U.  sammen  med  Biskop  Ove  Bille 
satte  al  Kraft  ind  paa  at  hævde  Kirkens  gamle  Rettigheder.  Men 
Adelens    Misundelse    over    Bispernes    og    Prælaternes    Rigdom    og 

Magt  samt  Kongens  faste  Holdning  førte  dog  til,  at  Forhandlingerne 
endte  nied  et  Kompromis,  der  kun  gav  liden  Sikkerhed  for  den 
katholske  Kirkes  Fremtid. 

Efter  at  han  saaledes  havde  gjort  det  mest  mulige  for  fremdeles 
at  hævde  Kirkens  Stilling  i  Staten,  afsluttedes  L.  U.s  Liv  29.  April 
1529.  Han  døde  paa  sin  Gaard  Bistrup  ved  Roskilde  faa  Dage 
efter  at  have  oprettet  et  Testamente,  hvori  han  havde  betænkt  en 
Mængde  kirkelige  Stiftelser  samt  talrige  gejstlige  og  verdslige  Per- 
soner med  betydelige  Gaver.  I  St.  Laurentii  Kapel  ved  Roskilde 
Domkirke  stedtes  han  til  Hvile. 

Nogen  Aandens  Stormand  var  L.  U.  vel  ikke;  men  ved  \j9sc- 
dom,  Veltalenhed,  Klogskab  samt  sædelig  og  værdig  Holdning 
ragede  han  dog  frem  som  en  af  de  betydeligste  Mænd  i  sin  Tid. 
Povl  Helgesen,  der  sætter  ham  højt,  mener  dog,  at  han  ikke  kan 
frikjendes  for  Stolthed  af  sin  fornemme  Byrd  og  for  utilbørlig  at 
have  begunstiget  sine  Slægtninge  med  Tilsidesættelse  af  tChristi 
fattige >;  men  han  tilføjer:  «Strax  efter  denne  ærværdige  Faders 
Død  begyndte  Roskildekirkens  Forfald*,  en  Anerkjendelse  af,  at 
L.  U.  havde  dannet  et  Værn  mod  de  nye  Anskuelser,  der  allerede 
havde  grebet  saa  mange,  men  dog  ikke  havde  kunnet  vinde  nogen 
betydelig  Indgang  i  Roskilde  Stift,  saa  længe  denne  Biskop  stod 
for  Styret.  —  For  nogle  Aar  siden  fandtes  i  et  Exemplar  af  et  af 
Krantz*  historiske  Skrifter  en  lille  Samling  latinske  Vers  af  L.  U., 
optegnede  af  en  af  hans  gejstlige  Omgivelser.  De  røbe  en  levende 
Sans  for  den  sjællandske  Naturs  Ynde  og  Glæde  over  det  landlige 
Otium,  naar  Biskoppen  færdedes  om  paa  sine  Gaarde,  men  ogsaa 
stor  Afsky  for  Lutheranerne  og  Frygt  for,  hvad  den  fremtrængende 
Humanisme  bar  i  sit  Skjød. 

P.  E.  Maller,  Vita  Lagonis  Urne  I— II.  Danske  Mag.  3.  R.  III.  Rørdam, 
Hist.  Kildeskrifter  I.     Kirkehist.  Saml  4.  R.  II,  721  ff.  JJ,  J?,  Rørdam. 

Urne,  Lave,  — 1559,  til  Rygaard,  Søn  af  ovennævnte  Johan  U., 
var  i  Aarene  1548 — 51  Hofsinde  og  deltog  som  saadan  det  først- 
nævnte Aar  i  det  bekj endte  Brudetog  til  Sachsen.  Samtidig  havde 
han  et  Kannikedømme  i  Roskilde.  1557  fik  han  Lundegaard  i 
Forlening,  hvilket  Len  han  1559  ombyttede  med  Landskrone,  men 
inden  Aaret  var  omme,  5.  Dec.  1559,  bortreves  han  paa  sidstnævnte 
Slot  ved  en  tidlig  Død.  Ved  Aar  1555  havde  han  ægtet  Enken 
efter  Marqvard  Tidemand  til  Hellerup,  Karen  Eilersdatter  Bølle; 
Ægteskabet  var  barnløst.     Enken  døde  15.  Avg.  1582  i  Odense. 

Thiset. 

Urne,  Lave,  1539 — 1623,  til  Bæltebjærg,  var  Søn  af  oven- 
nævnte Claus  U.  (f  1562)  og  blev  født  1539  (eller  1535).  Skjønt 
han  maa  have  studeret  i  Udlandet,  og  han  allerede  1556  havde  faaet 
et  Kanonikat  i  Lund,  fulgte  han  dog  ikke  den  sædvanlige  Vej  for 
unge  Adelsmænd,  Hof-  eller  Kancellitjenesten,  men  giftede  sig  med 
Jørgen  £riksen  Mormand  til  Løvesteds  Enke,  Edel  Joachimsdatter 
Bing  og  holdt  saa  Hus  paa  sin  Fædrenegaard  Bæltebjærg,  optagen 
af  videnskabelige  Sysler.  Særlig  gav  han  sig  af  med  Digtekunst 
og  Musik,  nogle  af  ham  komponerede  Motetter  indøvedes  endnu 
længe  efter  hans  Død  ved  Skolen  i  Lund;  men  ogsaa  den  af 
Forældrene  anlagte  skjønne  Urtegaard  ved  Bæltebjærg  ofrede  han 
megen  Interesse.  Med  Datidens  lærde  plejede  han  selvfølgelig  For- 
bindelse, Jørgen  Dybvad  dedicerede  1578  en  af  sine  Bøger  til  ham. 
Paa  den  Maade  forløb  Ungdomsaarene,  og  han  var  allerede,  særlig 
efter  Datidens  Begreber,  en  gammel  Mand,  da  han  1589  indtraadte 
i  det  offentliges  Tjeneste,  i  det  han  overtog  Landsdommerembedet 
i  Skaane.  Hertil  havde  han  da  ogsaa  en  særlig  Opfordring  i  den 
Omstændighed,  at  hans  Farfader,  hans  Farbroder  og  hans  Fader 
havde  beklædt  dette  Embede;  han  røgtede  det  saa  vel,  at  han 
beholdt  det  til  sin  høje  Alderdom  1617.  Som  Landsdommer  havde 
han  Elieholm  Len,  men  det  ombyttede  han  1613  med  Provstiet 
i  Lund.  Det  var  sikkert  et  vel  fortjent  Skudsmaal,  han  ved 
sin  Død,  8.  Okt.  1623,  fik,  at  han  havde  været  en  brav  og 
klog  Mand  af  stor  Indflydelse.  Kort  før  sin  Død  overdrog  han 
Bæltebjærg  til  en  Brodersøn,  mod  at  denne  ogsaa  overtog  hans 
Gjæld.  Thiset 

Urne,  Sivert,  1603 — 61,  til  Kaarup  (nu  Cathrinebjærg),  Rigs- 
raad,  var  Søn  af  ovennævnte  Knud  U.  (f  1622)  og  blev  født  14.  April 
1603.  Han  blev  1624  Hofjunker  hos  Kongen  og  tillige  Kammer- 
junker hos  Prins  Christian.  I  1628  blev  han  Overskjænk  hos  Kon- 
gen, men  fratraadte  alt  inden  Aarets  Udgang  denne  Stilling,  fordi 
han  var  bleven  Prinsens  Høvedsmand  paa  Malmøhus,  hvilket  han 
var  til  1632.  Da  fik  han  Roskildegaard  i  Forlening,  som  han  1641 
ombyttede  med  Tryggevælde;  dette  Len  fratraadte  han  1650  og  fik 
i  Stedet  Bratsberg  og  Gimsø  Kloster  i  Norge,  men  1655  kom  han 
atter  til  Danmark,  som  Lensmand  paa  Odensegaard,  som  han  ende- 
lig 1658  ombyttede  med  Dragsholm,  og  dette  Len  beholdt  han  — 
om  end  med  nogen  Afbrydelse  i  Krigsaarene  —  til  sin  Død. 
Men  havde  der  saaledes  været  store  Len  betroet  ham,  var  der  ogsaa 

paa  forskjellig  Maade  lagt  Beslag  paa  hans  Tjeneste.  1632  blev 
han  ansat  som  Lieutenant  ved  Niels  Trolles  Kompagni  af  den 
sjællandske  Rostjeneste,  og  Aaret  efter  blev  han  selv  Ritmester  i 
Sjælland,  hvilken  Post  han  først  fratraadte  1643,  ^^  ^^^^  skulde 
ledsage  Grev  Valdemar  Christian  til  Moskov  som  dennes  Marskal. 
Han  kom  dog  allerede  hjem  1644  og  tog  strax  Del  i  Krigen  med 
Sverige,  nu  som  Oberstlieutenant.  1645  var  han  en  af  de  3  Land- 
kommissærer i  Sjælland,  ligesom  han  sammen  med  Flemming  Ulfeldt 
sendtes  til  Bomholm,  dels  for  at  modtage  Landet  tilbage  fra  de 
svenske,  dels  for  at  holde  Forhør  i  Anledning  af  Øens  Overgivelse 
til  Fjenden.  Til  Hove  kaldtes  han  jævnlig,  1647  skulde  han  saaledes 
fungere  som  Marskal  hos  en  forventet  fyrstelig  Gjsest  og  1649  ^>^ 
Marskal  hos  Prinsesse  Anna  Sophie  ved  den  kongelige  Barselfest. 
1650  var  han  Oberst  ved  Rostjenesten.  I  de  senere  Svenskekrige 
synes  han  kun  for  saa  vidt  at  have  deltaget,  som  han  1658  beskik- 
kedes til  at  have  Indseende  med  den  svenske  Armé  for  Odense- 
gaard  Lens  Vedkommende.  I  Avg.  1660  optoges  han  i  Rigsraadet. 
Hvor  meget  han  end  tilhørte  den  gamle  Adel,  rokkedes  hans  Stil- 
ling dog  ikke  ved  Regeringsforandringen,  maaske  nærmest  fordi 
hans  holstenske  Hustru  stod  i  stor  Gunst  hos  Dronningen.  Tvært 
imod,  han  fik  Elefantordenen  og  blev  Rigsstaldmester,  et  Embede, 
der  ved  hans  snart  paafølgende  Død,  16.  Febr.  1661  i  Landsbyen 
Vindekilde,  atter  inddroges.  —  S.  U.  var  2  Gange  gift,  i.  med 
Helvig  Hansdatter  Lindenov  til  Julskov  (f  1646  i  Kjøge),  2.  med 
Cathrine  Caisdatter  Sehested  fra  Petersdorf  (f.  17.  Febr.  1625),  der 
siden  ægtede  Generallieutenant  Hans  Ahlefeldt  (I,  146);  hun  døde 
18.  Dec.  1670.  Thiset, 

Ursin,  Georg  (Jørgen),  1670 — 1727,  Præst,  blev  født  19.  Dec. 
1670  i  Jerslev  (ved  Hjørring),  hvor  hans  Fader,  Laurids  Bjørn 
—  latiniseret  €Ursinus>  —  var  Præst  (f  1684);  Moderen,  Anna 
f.  Hemmet,  var  Sønnedatter  af  Biskop,  Dr.  Iver  Hemmet  (VU,  323). 
Han  blev  Student  fra  Aalborg  1689  og  studerede  ivrig  ældre  og 
nyere  Sprog;  bl.  a.  skrev  han  et  Digt  til  Gehejmeraad  Moth  i 
18  Tungemaal  og  var  bekjendt  som  et  Vidunder  ved  sin  Sprog- 
lærdom. Foruden  at  kunne  tale  Hebraisk,  Græsk  og  Latin  bevæ- 
gede han  sig  med  Færdighed  i  de  fleste  evropæiske  Sprog,  endog 
Polsk,  som  han  lærte  ved  at  undervise  den  polske  Minister  i 
Dansk.  Han  boede  1694 — 98  paa  Borchs  Kollegium  og  var  Dekan 
paa  Kommunitetet.      Som   saadan   holdt  han   bibelske,    homiletiske 

Og  filosofiske  Forelæsninger.  Tillige  var  han  ansat  ved  Universi- 
tetsbibliotheket.  Hans  Studium  omfattede  alle  Videnskaber,  og 
han  var  en  enestaaende  Polyhistor  her  hjemme.  1698  blev  han  Kon- 
rektor  ved  Kjøbenhavns  Skole,  og  s.  A.  tog  han  Magistergraden. 
1702  udnævntes  han  til  Præst  ved  den  danske  Kirke  i  London, 
hvor  han  nød  stor  Anseelse  og  oftere  prædikede  for  Prins  Jørgen, 
hvis  Yndest  han  vandt,  saa  at  det  blev  tilbudt  ham  at  blive  Prin- 
sens Konfessionarius  med  meget  høj  Løn;  men  han  frabad  sig 
Æren.  1708  holdt  han  Sørgetale  over  Prinsen.  Kulrøgen  i  Lon- 
don angreb  hans  Bryst,  saa  at  han  for  sit  Helbreds  Skyld  i  flere 
Maaneder  opholdt  sig  i  Frankrig,  hvor  Jesuiteme  gjæme  vilde  have 
fat  i  ham.  Ofte  søgte  han  Forflyttelse  til  Fædrelandet,  men  først 
1 7 13  opnaaede  han  at  blive  Sognepræst  i  Nakskov.  Han  havde 
gjort  store  Forarbejder  til  en  Udgave  af  Bibelen  med  Parafraser; 
men  Udgivelsen  stødte  paa  Modstand  hos  Professorerne,  der  ikke 
vilde  approbere  den,  førend  de  havde  faaet  indsendt  det  fiildstæn- 
dige  Værk.  Gjentagne  Gange  rejste  han  til  Kjøbenhavn  for  per- 
sonlig at  faa  ryddet  Hindringerne  af  Vejen  og  opnaa  Privilegium 
for  Værket.  Da  han  saaledes  1727  var  draget  til  Hovedstaden, 
bortreves  han  under  sit  Ophold  der,  12.  Avg.  Hans  Hustru,  Anna 
Sofie  Eisenberg  (f.  1682),  hvem  han  havde  ægtet  1704,  og  som 
var  Datter  af  Byfoged  Frederik  E.  i  Kjøbenhavn,  døde  en  Maaned 
efter  Manden  i  Nakskov.  Hun  var  i  England  ligesom  Manden 
berømt  for  sine  omfattende  Kundskaber  og  kom  meget  i  Hofkred- 
sen. Foruden  7  Døtre  havde  de  en  eneste  Søn,  Frederik  Ursin 
(f.  i  London  1712,  f  1755  paa  Udrejsen  til  Vestindien,  hvor  han 
var  beskikket  til  Byfoged  paa  St.  Croix).  Han  udgav  efter  Fade- 
rens Død  adskillige  af  dennes  Skrifter,  saaledes  Brudstykker  af 
Bibelparafrasen  (Gamle  Testamentes  poetiske  Bøger,  2  Dele,  1740 — 41 ; 
Jacobs  Brev,  1748)  m.  fl.  Selv  var  han  Stifter  af  det  ældste  prak- 
tisk-juridiske  Selskab  i  Kjøbenhavn. 

Thottske  Saml.  410  Nr.  1921.  Lærde  Tid.  1752,  S.  412  ff.  Worm,  Lex. 
over  lærde  Mænd.  A.  Jantzen, 

Ursin,  Georg  Frederik  Krtiger,  1797 — 1849,  Mathematiker 
og  Astronom,  var  født  i  Kjøbenhavn  22.  Juni  1797.  Hans  Fader 
Georg  Jacob  Kriiger  var  Premierlieutenant  i  Søetaten,  men  fra- 
dømtes 1798  sit  Embede  og  førtes  til  Munkholm.  Derfor  kom 
Sønnen  til  efter  kongl.  Bevilling  af  25.  Maj  s.  A.  at  bære  sin  Mo- 
der Jacobine  (f.  1772  f  1819)  f.  Ursins  Familienavn.    Hun  var  Datter 

af  Kontreadmiral  Ursin  og  blev  1807  gift  med  den  meget  vel- 
havende Skibsbygmester  og  Værftsejer  Lars  Larsen.  U.,  som  allerede 
1814  havde  bestaaet  Landmaalerexamen,  blev  1815  dimitteret  fra 
Metropolitanskolen  med  Udmærkelse.  1816  tog  han  2.  Examen  med 
Udmærkelse  efter  først  at  have  faaet  Universitetets  Guldmedaille  for 
en  Prisopgave,  der  forlangte  en  Beregning  af  de  regulære  Polyedre 
i  et  numerisk  opgivet  Tilfælde.  Næste  A ar  fik  han  kun  Accessit 
for  Besvarelsen  af  en  noget  mindre  elementær  Opgave.  Efter  i 
1817 — 18  for  egen  Regning  at  have  fulgt  Schumacher  (XV,  359) 
paa  dennes  Gradmaalingsrejser  og  begyndt  at  lægge  sig  efter 
Astronomi  studerede  han  1818  i  Gøttingen  under  Gauss.  1819 
konstitueredes  han  som  Observator  ved  Kjøbenhavns  Observatorium, 
hvilken  Stilling  han  indtog  1824 — 29  som  fast  ansat.  Efter  en 
Magisterkonferens  tog  han  1820  den  filosofiske  Doktorgrad.  Paa 
denne  Tid  begyndte  han  ogsaa  at  undervise  i  Borgerdydskolen 
i  Kjøbenhavn,  hvor  han  rimeligvis  har  været  Lærer  for  Ramus 
(XIII,  384).  Universitetet  benyttede  hans  Tjeneste  som  Vikar  først 
1829  efter  Astronomen  Thunes  Død  (XVII,  360),  senere  1831  efter 
Matheraatikeren  v.  Schmidtens  (XV,  235),  og  1829  —32  var  han  Lærer 
i  Maskinlære  paa  Polyteknisk  Læreanstalt.  1829  blev  han  Medlem 
af  Videnskabernes  Selskab.  1827  var  han  bleven  Professor  i  Mathe- 
matik  ved  Kunstakademiet,  hvor  han  1844  tillige  blev  Inspektør 
og  1849  Slotsforvalter.  Samme  Aar,  4.  Dec,  døde  han.  I  1823  havde 
han  ægtet  Helene  Elisabeth  de  Thurah  (f.  4.  Juni  1797  f  18.  Juli 
1876),  Datter  af  Oberstlieutenant  Herman  de  T. 

Lærerstillingen  ved  Borgerdydskolen  fremkaldte  1822  U.s  « Lære- 
bog i  den  rene  Mathematik>,  som  indeholder  noget  mere,  end 
hvad  man  da  havde  begyndt  at  forlange  til  Artium,  og  hvis  2.  Del 
1824  indeholdt  2.  Examens  Fordringer.  De  afhjalp  den  Gang  et 
Savn  og  ere  senere  paa  ny  udgivne.  Størst  Betydning  har  U.  dog 
haft  ved  sit  Arbejde  for  at  fremme  en  mere  praktisk  anlagt  Under- 
visning i  Mathematik  og  Naturvidenskab,  særlig  for  Kunstnere  og 
Haandværkere,  og  for  i  det  hele  at  udbrede  Kjendskab  til  disse 
Fag.  I  den  Retning  sigtede  det  først  fra  ham  i  1827  udgaaede 
Forslag  om  Oprettelse  af  en  polyteknisk  Læreanstalt,  der  af  ham 
nærmest  var  tænkt  at  skulle  indrettes  som  de  daværende  tyske 
«Gewerbschulen»  eller  de  nuværende  tekniske  Skoler.  Efter  Uni- 
versitetets Raad  blev  det  derimod  en  teknisk  Højskole,  og  det 
Hverv,  som  U.  selv  fik  ved  denne  som  Lærer  i  Maskinlære,  mag- 
tede   han   ikke.     For   at   studere  Industriforhold   rejste  han  i  Dan- 

mark  1831 — 33,  i  Sverige  1838  og  i  England  og  Skotland  1845, 
mest  for  det  Reiersenske  Fond.  Hans  Bidrag  til  Folkeoplysning 
bestod  for  det  første  i  Lærebøger,  nemlig  Regnebog,  ogsaa  om- 
fattende Handelsregning  (1824),  Geometri  for  Kunstnere  og  Haand- 
værkere  (1828),  Arithmetik  (1841),  Geometrisk  Tegnelære  (1828) 
sammen  med  Hetsch  (VII,  434);  disse  udbredtes  i  mange  Oplag, 
Regnebogen  endog  i  nogle  stereotyperede  Oplag,  og  nogle  af  dem 
oversattes  tillige  paa  Svensk.  Han  har  end  videre  udgivet  Bear- 
bejdelser af  fremmede  naturvidenskabelige  og  mekaniske  Værker 
og  skrevet  en  Mængde  populære  Afhandlinger  i  Tidsskrifter,  bl.  a. 
i  « Borgervennen*,  hvoraf  han  var  Medudgiver.  I  nogle  af  disse, 
hvoraf  en  enkelt  er  oversat  paa  Islandsk,  en  endog  paa  Grønlandsk, 
gjengiver  han  Indholdet  af  populære  Foredrag.  Saadanne  begyndte 
han  allerede  i  182 1 — 22  at  holde  over  Astronomi;  senere  har  han 
holdt  Foredragsrækker  over  andre  Ting,  Dampmaskinen,  Naviga- 
tion m.  m.  og  til  Dels  gjentaget  dem  i  Provinserne  og  i  Sverige. 
Han  har  1827  udgivet  en  6cifret  og  1847  en  4cifret  Logarithmetavle. 
Selmer,  Nekrol.  Samlinger  II,  461  C;  Videnskabeines  Selskabs  Oversigt 
1850,  S.  67  ff.     Erslew,  Forf.  Lex.  H,  G.  Zeuthen, 

—  Som  Astronom  har  U.  givet  sig  af  med  sfærisk,  iagttagende 
og  beregnende  Astronomi.  En  Del  Iagttagelser  og  Beregninger  af 
ham  findes  i  <Astronomische  Nachrichten»  I.  Han  udgav  navtiske 
Almanakker  for  ilere  Aar.  Blandt  hans  populære  astronomiske 
Skrifter  kan  nævnes  « Populært  Foredrag  over  Astronomi*  (1838), 
der  blev  oversat  paa  Islandsk.  I  Riises  « Arkiv  for  Historie  og 
Geografi*  offentliggjorde  han  « Historisk  Beretning  om  Universitets 
observatoriet  paa  Rundetaam*,  der  ogsaa  udkom  i  Særtryk  (1826). 

C.  F.  PechUk. 

Ursin,  Martin  Reinhardt  Krfiger,  1795 — 1855,  Pra^st,  topo- 
grafisk Forfatter,  var  født  i  Kjøbenhavn  5.  Avg.  1795  ^g  Broder 
til  foranførte  Georg  Frederik  Kriiger  U.  Han  blev  Student  fra 
Metropolitanskolen  1813  og  theologisk  Kandidat  1818.  Fra  1827  til 
sin  Død  var  han  knyttet  til  Viborg,  indtil  1833  som  Kapellan  ved 
Domkirken,  derpaa  som  Sognepræst  ved  Sortebrødrekirke  og  fra 
1843  som  Sognepræst  ved  Domkirken  og  Stiftsprovst.  Han  havde 
4.  Nov.  1834  ægtet  Hansine  Kirstine  Ingstrup  (f.  18.  April  181  r 
t  28.  Avg.  1880),  Datter  af  Amtsforvalter  Frants  I.  i  Viborg,  og  døde 
under  et  Ophold  i  Kjøbenhavn  23.  Avg.  1855.  —  I  1849  udgav  han 
en  Beskrivelse  over  «Stiftsstaden  Viborg*,  der  er  bygget  paa  grun- 

dige  Undersøgelser  og  i  sammentrængt  Form  rummer  en  betydelig 
Stofinængde. 

Erslew,  Forf.  Lex.  Chr.  Villads  Christensen. 

Urup  (Ugerup),  Arild,  1528 — 87,  til  Ugerup,  Søn  af  efter- 
nævnte  Axel  U.  (f  1540),  blev  født  paa  Sølvitsborg  19.  Febr.  1528 
og  optugtet  i  Herrisvad  Kloster.  Efter  et  Ophold  i  Tyskland  kom 
han  til  Hove  som  Dreng  hos  Kong  Christian  III.  I  Aarene  1550 — 62 
var  han  Hofsinde  og  maatte  som  saadan  deltage  i  Bevogtningen  af 
den  fangne  Christian  II  paa  Kalundborg,  1555  ledsage  Enkedron- 
ningen til  Wismar  til  Hertug  Hans  Albrecht  af  Meklenborgs  Bryllup, 
ligesom  han  1561  sendtes  til  Stockholm  i  Anledning  af  Kong  Eriks 
Kroning.  Ved  denne  Lejlighed  skal  Kong  Erik  have  slaaet  ham 
til  Ridder,  hvilket  dog  er  tvivlsomt,  i  hvert  Fald  gjorde  han  ikke 
Brug  af  sin  Ridderværdighed,  maaske  paa  Grund  af  de .  paaføl- 
gende politiske  Forhold.  I  Syvaarskrigen  tog  han  virksom  Del, 
først  1563  til  I^nds,  for  Elfsborg  og  Halmstad,  saa  det  følgende 
Aar  til  Vands.  Som  Chef  for  Oriogsskibet  « David »  kæmpede 
han  i  det  2  Dages  Slag  30. — 31.  Maj  1564  under  Øland,  derefter 
i  flere  paafølgende  Smaatræfninger,  bl.  a.  12.  Juli  ved  Wamemunde, 
hvor  han  sammen  med  2  andre  Skibschefer  tilintetgjorde  et  der 
stationeret  svensk  Orlogsskib;  men  da  han  derefter  med  sine  Fæl- 
ler søgte  tilbage  til  den  danske  Flaade,  lod  de  sig  af  et  falsk 
Løsen  lokke  midt  ind  i  den  svenske  Flaade  og  bleve  alle  tagne, 
og  A.  U.  maatte  paa  5.  Aar  sukke  i  haardt  Fangenskab.  Siden 
blev  han  en  Gang  benyttet  til  en  Sendeførd  til  Rostock,  og  1579 
deltog  han  i  Jacob  Ulfeldts  bekjendte  Gesandtskab  til  Moskov 
(jvfr.  ovfir.  S.  38  f.),  der  ogsaa  paadrog  A.  U.  Kongens  Uvilje  og 
megen  Gjenvordighed.  1554  havde  han  efter  sin  Moder  arvet 
Aasum  Pantelen,  og  fra  1555 — 59  havde  han  Slangerup  Kloster  i 
Forlening.  1561  fik  han  Elieholm  og  1568  tillige  Aahus  i  Pant, 
og  paa  disse  hans  3  Pantelen  gav  Kongen  ham  1572  Livsbrev. 
Desuden  var  han  1562—65  Lensmand  paa  Odensegaard  og  fra 
1580  paa  Helsingborg,  hvor  han  døde  5.  Febr.  1587.  Hans  bal- 
samerede Lig  var  i  lange  Tider  at  se  i  Køpinge  Kirke.  A.  U. 
berømmes  som  en  from,  retsindig  og  over  for  sine  undergivne  højst 
vennesæl  Mand.  Hans  2  Ægteskaber  vare  barnløse.  Sin  i.  Hustru, 
Sidsel  Clausdatter  Podebusk,  hvem  han  8.  Avg.  1557  havde  ægtet 
paa  Ugerup,  mistede  han  allerede  15.  Dec.  s.  A.  Siden  bejlede  han 
til  Thale  Tagesdatter  ITiott,    og   da   hun   ikke   gjæme   vilde   have 

ham,  skjønt  hendes  nærmeste  Slægt,  dog  ikke  hendes  Moder, 
begunstigede  Frieriet,  bortførte  han  hende  uden  Moderens  Vidende 
fra  hendes  fædrene  Gaard  Eriksholm  til  Knudstrup  og  gjorde  der 
deres  Bryllup;  dog  forligtes  de  siden  vel,  saa  længe  de  levede 
sammen,  siger  en  gammel  Slægtebog.  Hun  ægtede  siden  Gert 
Rantzau  (XIII,  431). 

Niels    Michelsen,    Ligpr.   over    A.  U.    (1610).      Lind,    Fra    Frederik    II's 
Tid  S.  280.  TAiset, 

Urup,  Axel,  — 1540,  Rigsraad,  var  Søn  af  Erik  Jensen  til 
Ugerup  og  Margrethe  Brahe  og  skrev  sig  ogsaa  selv  til  sin  fædrene 
Gaard  Ugerup,  efter  hvilken  han  optog  sit  Slægtnavn.  Om  hans 
Ungdom  haves  ingen  Efterretning.  Han  træder  først  frem  fra  1522, 
da  han  nævnes  som  Ærkebispens  Lensmand  paa  Næsbyholm.  Aaret 
efter  fejrede  han  23.  Nov.  paa  Ugerup  sit  Bryllup  med  Anne  Arvids- 
datter  Trolle,  og  at  han  allerede  nu  var  en  fremragende  Mand  — 
særlig  inden  for  den  skaanske  Adel  —  ses  af,  at  han  ved  Frede- 
rik Fs  Tronbestigelse  erholdt  Ridderslaget.  Han  deltog  1525  i 
Kampene  mod  Hr.  Søren  Norby,  var  nærværende  ved  Forliget  i 
Lejren  for  Landskrone  samt  senere  ved  Rettergangen  mod  hans 
nære  Frænde,  Christian  II's  tro  Tilhænger  Niels  Brahe.  1526  fik 
han  af  Jørgen  Skodborg  Livsbrev  paa  Aasum  Len  til  Belønning 
for,  at  han  havde  erkjendt  denne  for  sin  rette  Herre  og  Ærkebisp, 
og  s.  A.  blev  han  Søren  Norbys  Efterfølger  som  Lensmand  paa 
Sølvitsborg,  som  han  1531  fik  i  Pant  og  siden  beholdt  til  sin  Død. 
Gjennem  sin  Hustru  var  han  nær  beslægtet  med  Ærkebisp  Gustav 
Trolle,  der  1530  bestræbte  sig  for  at  vinde  ham  for  Christian  IFs 
Sag.  men  da  han  kort  efter  optoges  i  Rigens  Raad,  har  Frederik  I 
næppe  næret  Mistillid  til  ham.  Dette  Svogerskab  har  dog  maaske 
nok  bidraget  til,  at  han  1534  blev  et  af  den  skaanske  Adels  ud- 
valgte Sendebud  til  Grev  Christoflfer,  ved  hvilken  Lejlighed  han 
maatte  sværge  Greven  Huldskab  og  Troskab;  men  den  Ed  har 
sagtens  været  ham  aftvunget,  thi  da  den  skaanske  Adel  1535  rejste 
sig  mod  Greven,  var  han  en  af  dens  Hovedanførere;  sammen  med 
svenske  Hjælpetropper  undsatte  han  Tyge  Krabbe  paa  Helsingborg 
og  deltog  derefter  i  Malmøs  Belejring.  A.  U.,  der  alt  paa  den 
bevasgede  Herredag  1533  fuldt  havde  sluttet  sig  til  Christian  III 's 
Parti  og  nøje  fiilgt  Hr.  Mogens  Gjøe  og  Erik  Banner,  sluttede 
sig  nu  ogsaa  til  Religionsforandringen  og  beseglede  Recessen  1536 
om  Katholicismens  Afskaffelse.  Han  undgik  da  ogsaa  den  konge- 
Dansk  biogr.  Lex.    XVIII.  Marts  1904.  8 

lige  Unaade,  som  ramte  adskillige  af  hans  Fæller  i  Raadet,  der 
maaske  lige  saa  nødtvungent  havde  maattet  slutte  sig  til  Grev 
Christoffer.  Kongen  betroede  ham  endnu  s.  A.  en  Sendefærd,  sam- 
men med  Hr.  Holger  Ulfstand,  til  Kong  Gustav  for  at  stille  den- 
nes Misstemning  i  Anledning  af  Danmarks  Fred  med  Lybekkeme, 
en  Sendelse,  der  dog  ikke  førte  til  det  forønskede  Maal.  1539  fik 
han  Elleholm  i  Pant  for  1000  GL,  og  1540  fik  han  tillige  Lykaa 
Len,  men  døde  alt  7.  Avg.  s.  A.  paa  Ugerup.  Enken,  der  over- 
levede ham  til  1560,  beholdt  Aasum  Len  til  1554  og  Elleholm 
til  1557.  Thiset 

Urup,  Axel,  1601 — 71,  Rigsraad  og  General,  Søn  af  Axel  U. 
til  Vognø  i  Halland  og  Helle  Jørgensdatter  Marsvin,  blev  født 
13.  Sept.  1601.  Faderen  var  allerede  død  i  Marts  s.  A.,  og  Mo- 
deren ægtede  2  Aar  efter  Jacob  Beck  til  Gladsaxe.  Sønnen  op- 
droges dog  hjemme  til  162 1,  da  han  drog  paa  Udenlandsrejse. 
Denne  synes  strax  at  have  hafl  en  militær  Karakter,  i  det  han  1622 
deltog  i  Nederlændernes  Forsvar  af  Fæstningen  Bergen  op  Zoom; 
inden  Aarets  Udgang  blev  han  dog  indskreven  ved  I^idens  Uni- 
versitet, rejste  1623  over  Briissel  til  England  og  Frankrig  og  tog 
derpaa  til  Italien,  hvor  han  1624  var  i  Siena  og  1625  i  Padua. 
Hjemkommen  1626  deltog  han  i  Christian  IV's  Krig  i  Tyskland 
som  Fændrik  og  derefter  som  Lieutenant  ved  Oberstlieutenant' 
Enevold  Kruses  danske  Regiment,  men  blev  fangen  ved  Lutter 
am  Barenberg.  Snart  efter  blev  han  dog  løsladt  og  fik  1627  ^* 
stalling  som  Ingeniør.  Efter  Freden  1629  rejste  han  atter  i  Krigs- 
tjeneste til  Nederlandene,  deltog  i  Belejringen  af  Hertogenbosch 
og  blev  Oberstlieutenant  under  den  danske  Oberst  Holger  Rosen- 
krantz,  men  da  han  tog  til  Danmark  i  et  Ærende  for  denne,  fik 
Christian  IV  ham  bevæget  til  at  blive  her.  Opmærksomheden  var 
henledt  paa  ham,  bag  hvis  uanselige,  lidt  dværgagtige  Skikkelse 
man  mente  at  finde  et  ved  Studier  og  Erfaring  udviklet  militært 
og  især  forti fikatorisk  'lalent,  som  Landet  kunde  drage  Fordel  af 
nu,  hvor  det  gjaldt  at  sikre  Grænserne  bedre  end  tidligere. 

Han  blev  ogsaa  Oberstlieutenant  og  udsaas  1630  til  at  afstikke 
en  Fæstning  i  Koldinghus  Len;  af  denne  blev  dog  foreløbig  intet. 
Derimod  blev  det  ham,  der  blev  Hovedmanden  for  Anlægget  af 
Christianspris  fra  1631,  og  han  forlenedes  fra  1635  med  denne 
Fæstning  som  dens  Gouvemør  og  Rigens  Ingeniør.  Under  Rust- 
ningerne 1638  hvervede   han  et  Regiment   tyske  Knægte,   var  1639 

med  Kongen  ved  Snoghøj  for  at  udse  Plads  til  en  Fæstning  og 
1641  Krigsraad  i  Lejren  ved  Fulsbiittel. .  Uheldigvis  kom  hans 
Værk  Christianspris  imidlertid  ikke  til  at  staa  sin  Prøve,  da  det 
gjaldt,  ved  Torstensons  Indfald  i  Dec.  1643.  Fæstningen  var  endnu 
ikke  fuldstændig  færdig  og  Garnisonen  tilmed  utilstrækkelig;  Følgen 
blev,  at  den  øjeblikkelig  blev  tagen  og  A.  U.  gjort  til  Fange;  han 
frigaves  dog  paa  Æresord  og  tog  Ophold  i  Lybek  indtil  Freden 
1645.  I^ter  denne  blev  han  atter  Kommandant  i  Christianspris  ind- 
til Fæstningens  Nedlæggelse  164S,  da  han  fik  Christianopel  Len  i 
Stedet.  Andre  større  Opgaver  bleve  ham  dog  tiltænkte.  1646  blev 
han  Medlem  af  en  Kommission  til  Undersøgelse  af  Fæstningspladser 
i  Jylland,  men  Hovedsagen  blev,  at  det  1647  overdroges  ham  at 
lede  Udvidelsen  af  Kjøbenhavns  Befæstning,  et  Formaal,  hvorpaa 
han  i  de  følgende  Aat  satte  betydelig  Kraft  ind.  Efter  1648  at 
være  bleven  Ridder  fik  han  ogsaa  165 1  Kjøbenhavns  Len  og  blev 
1653  Oberst  over  et  sjællandsk  Regiment  Fodfolk.  Han  blev  i 
Hovedstaden  under  Pesten  1654,  fik  Tilsynet  med  Byen  under 
Rigshofmesteren  Joachim  Gersdorfis  Fraværelse  og  fuldførte  det  1647 
afbrændte  Tøjhuses  Gjenopbygning.  1655  blev  han  Medlem  af  Rigs- 
raadet  og  fik  saa  Stege  I^n  i  Stedet  for  Kjøbenhavns;  1656  fulgte 
han  Prins  Christian  til  Hyldingen  i   Norge. 

Da  Krigen  med  Sverige  forberedtes  1657,  blev  han  i  Febr. 
udnævnt  til  højstbefalende  i  Skaane,  fik  Malmøhus  Len  og  hver- 
vede et  Regiment.  Men  Felttoget  her  ovre  indbragte  ham  ikke 
Lavrbær.  Han  havde  kun  faaet  mangelfulde  Ordrer,  havde  tilmed 
et  ufærdigt  Artilleri  og  en  utilstrækkelig  Hær,  vovede  derfor  ikke 
at  rykke  over  Grænsen  og  var  desuden  uenig  med  sin  næstkomman- 
derende Ulrik  Christian  Gyldenløve  (VI,  340).  Han  blev  forjaget 
af  Fjenden  fra  Engelholm,  og  da  han  noget  senere  paa  Kongens 
Ordre  forsøgte  et  Indfald  i  Halland,  led  han  et  Nederlag  ved 
Genevads  Bro  31.  Avg.  og  maatte  trække  sig  tilbage  over  Grænsen. 
Fra  dette  Øjeblik  skabtes  der  i  visse  Kredse  en  Misfornøjelse  med, 
ja  en  Mistillid  til  ham  ligesom  til  de  andre  adelige  Hærførere. 
Ved  Efteraarets  Frembrud  fik  han  Ordre  til  at  fordele  sine  Trop- 
per i  Vinterkvarter  og  gik  selv  til  Sjælland.  I  Jan.  1658  blev  han 
Medlem  af  det  da  oprettede  Krigsraad,  fik  efter  Skaanes  Afstaaelse 
Dalum  Kloster  til  Len  og  forhandlede  fra  Slutningen  af  Marts 
sammen  med  Peder  Reedtz  (XIII,  565)  med  de  svenske  Gesandter 
om  Fredens  Fortolkning.  Ved  den  ny  Krigs  Udbrud  ledsagede 
han  i  Avg.  Oberst  Poul  Beenfeldt  (II,  36)  til  hans  Post  som  Kom- 

mandant  paa  Kronborg  og  vendte  derefter  tilbage  for  at  tage  Del 
i  Kjøbenhavns  Forsvar.  Dette  gik  imidlertid  ikke  af  uden  store 
Fortrædeligheder  for  ham.  Han  skal  have  ivret  mod  de  talrige 
Udfald  ved  Belejringens  Begyndelse  og  vilde  have  Tropperne  skaa- 
nede,  indtil  en  Storm  gik  for  sig.  Herved  kom  den  tidligere 
Mistillid  til  ham  frem  paa  ny  i  voldsom  Form;  der  lød  Haansord 
imod  ham  paa  Gaderne  og  paa  Volden,  ja  endog  Beskyldninger 
for  Landsforræderi.  Som  bitter  Fjende  havde  han  ogsaa  nu  Uhik 
Christian  Gyldenløve,  og  da  han  en  Dag  søgte  at  formaa  Kongen 
til  ikke  at  udsætte  sit  Liv  for  meget,  kom  det  til  et  heftigt  Sam- 
menstød med  Kongesønnen  og  til  en  Udfordring.  U.  klagede  nu 
til  Frederik  III  og  bad  ham  tage  sig  i  sin  Beskyttelse,  hvilket 
denne  ogsaa  gjorde  efter  Mellemkomst  af  Rigsraadet,  der  forlangte 
ham  hævdet  i  hans  Værdighed  for  hele  Raadets  Skyld.  Senere 
synes  dog  Bitterheden  imod  ham  at  have  tabt  sig,  han  var 
ved  Kongens  Side  Stormnatten  ii.  Febr.  1659,  og  i  Marts  1660 
blev  han  en  af  Kommissarieme  ved  Fredsforhandlingerne  med  de 
svenske  befuldmægtigede  i  Teltene  uden  for  Kjøbenhavn.  Paa 
Stændermødet  1660  spillede  han,  der  kort  før  havde  faaet  Odense 
St.  Knuds  Kloster  i  Stedet  for  Dalum,  ikke  nogen  fremtrædende 
Rolle;  efter  Statsforandringen  aflagde  han  ny  Raadsed  i  Nov. 
Men  som  Tilfældet  var  med  de  fleste  andre  Rigsraader,  var  hans 
Indflydelse  dog  nu  forbi,  han  følte  sig  krænket  ved  den  ny  Rang- 
forordning 1662  og  truede  endog  med  at  drage  til  Skaane.  Rime- 
ligvis har  han  ogsaa  med  Bitterhed  set,  at  Kastellets  Anlæg  ikke 
blev  overdraget  til  ham  som  den  gamle  Ingeniør,  men  til  Udlæn- 
dingen Henrik  Ruse  (Rysensteen,  XIV,  464),  der  endda  en  Gang 
nægtede  ham  Adgang  til  det;  dog  fik  han  den  Tilfredsstillelse,  at 
han  baade  1664  og  i^^  ^^^^  Medlem  af  Kommissioner  til  at  syne 
det.  Som  Medlem  af  Højesteret  afgav  han  1663  ^^  afvigende 
Votum  ved  Dommen  over  Corfits  Ulfeldt,  hvori  han  gjorde  Ind- 
sigelser imod,  at  den  anklagede  ikke  var  stævnet.  Han  døde 
15.  Marts  1671  som  sin  Slægts  sidste  Mand. 

Han  skrev  sig  til  Bæltebjærg  og  Hviderød  i  Skaane.  10.  Maj 
1635  h&vde  han  ægtet  Sidsel  Knudsdatter  Grubbe,  der  overlevede 
ham  til  19.  Marts  1691.  De  havde  ingen  Børn,  men  opdrog  mange 
adelige  unge  Mænd  og  Piger  i  deres  Hjem. 

Universitetsprogr.  over  A.  U.  1670  (o:  1671).  H.  Leth,  Ligpræd.  over 
A.  U.  (167 1).     Fridericia,  Adelsvældens  sidste  Dage.  /.  ^.  Friderida. 

Urup  (Ugenip),  Erik,  — 1571,  til  AUerup,  var  Broder  til 
foran  nævnte  Axel  U.  (f  1540).  I  sine  unge  Aar,  om  hvilke  for 
øvrigt  intet  vides,  maa  han,  uvist  ved  hvilken  Lejlighed,  være 
kommen  til  Norge,  og  da  han  her,  vistnok  1523 — 24,  blev  gift  med 
Anne  Nielsdatter  af  den  norske  Gyldenløve-Slægt,  blev  han  for 
Livstid  knyttet  til  dette  Land,  hvor  han  paa  det  nøjeste  sluttede 
sig  til  sin  bekjendte  Svigermoder,  Inger  Ottesdatter  Rømer,  og  sine 
mægtige  Svogre  Vincents  Lunge  og  Niels  Lykke.  Trods  sin  Ung- 
dom blev  han  i  Marts  1524  forlenet  med  Vardøhus  og  Finmarken, 
hvortil  s.  A.  føjedes  Tønsberg  Len,  ja  han  fik  endog  Sæde  i  Nor- 
ges Riges  Raad;  men  desuagtet  stilledes  han  snart  i  Skygge  af 
Svogrene,  der  utvivlsomt  i  enhver  Henseende  vare  hans  Overmænd. 
Det  har  da  ogsaa  sikkert  været  ganske  nødtvungent,  at  han  1532 
efter  Christian  II's  Tilbagekomst  en  kort  Tid  synes  at  være  gaaet 
denne  Konge  til  Haande.  I  de  følgende  Aar  stod  han  nemlig 
ligesom  Svogrene  i  den  modsatte  Lejr,  hvorfor  han  ogsaa  ligesom 
disse  var  Gjenstand  for  Ærkebisp  Olaf  Engelbrektsens  Efterstræbel- 
ser; men  heldigere  end  dem  undgik  han  den  ham  tiltænkte  vold- 
somme Død.  1528  havde  han  faaet  sin  Forlening  Tønsberg  med 
Semgaard  i  Pant,  og  yderligere  fik  han  St.  Olafs  Kloster  i  Tøns- 
berg 1532,  men  til  Gjengjæld  havde  han  alt  tidligere  mistet  Vardø- 
hus og  Finmarken.  1535  var  han  Skibshøvedsmand  paa  den  af 
Peder  Skram  førte  Flaade,  og  Aaret  efter  havde  han  en  Tid  sam- 
men med  Morten  Krabbe  Befalingen  paa  Akershus.  I  1545  kaldes 
han  og  3  andre  Adelsmænd  Høvedsmænd  for  Kongens  Bjærgværk 
i  Norge;  men  da  var  i  Hovedsagen  alt  for  længst  hans  Rolle 
sammen  med  Norges  Selvstændighed  og  et  særlig  norsk  Rigsraad 
udspillet,  thi  i  det  danske  Rigsraad  fik  han  aldrig  Sæde.  Kun  en 
Gang  endnu  stod  der  Ry  om  hans  Navn,  om  end  ikke  til  hans 
Hæder.  Kongen  gav  nemlig  1547  Bent  Bille  Tilladelse  til  at  ind- 
løse Tønsberg  Len  fi-a  E.  U.,  hvad  der  vakte  dennes  højeste  For- 
bitrelse, saa  at  han  paaførte  Bent  Bille  en  vidtløftig  Rettergang, 
i  hvilken  E.  U.  gjorde  sig  skyldig  i  adskillig  Voldsomhed  uden 
derved  at  forbedre  sin  Sag.  Ellers  levede  han  forglemt  paa  sin 
Gaard  Ulen  ved  Tønsberg;  25.  Marts  1557  mistede  han  sin  Hustru 
og  ftilgte  hende  selv  i  Graven  12.  Febr.  1571. 

(Norsk)  Hist.  Tidsskr.  111.  Thiset. 

Ussing,  Carl  Johannes,  1854 — 96,  Retskyndig,  var  født  i 
Kjøbenhavn  3.  Marts  1854  som  Søn  af  ndfr.  nævnte  Prof.  J.  L.  U., 

blev  187 1  Student  fra  Metropolitanskolen  og  tog  i  Sommeren  1875 
den  juridiske  Embedsexamen.  Han  tænkte  nu  at  ville  slaa  ind  paa 
den  militære  Løbebane  og  var  ogsaa  i  nogen  Tid  Officer,  men 
opgav  i  1878  dette  og  tilbragte  derefter  flere  af  de  følgende  Aar  i 
Udlandet,  dels  med  Stipendium,  dels  som  Huslærer  i  Paris.  1879  ^^ 
han  bleven  ansat  som  Volontær  i  Justitsministeriet  og  vandt  s.  A. 
Universitetets  Guldmedaille  for  en  Prisafhandling  om  den  ufuldstæn- 
dige Tilregnelighed.  En  begyndende  Lungesygdom  gjorde  et  mildere 
Klima  ønskeligt  for  ham,  og  han  søgte  da  i  1883  Ansættelse  som 
dansk  Medlem  af  de  internationale  Domstole  i  Ægypten.  Ved  sit 
kosmopolitiske  Anlæg,  sin  livlige  Begavelse  og  klare  juridiske  Opfat- 
telse vandt  han  snart  her  en  højt  anset  og  fremskudt  Position  og 
var  i  en  Aarrække  Præsident  for  en  af  Rettens  Afdelinger.  Samtidig 
fandt  han  dog  Otium  til  at  fuldende  et  Skrift  c  Om  Afgjørelsen  af 
Tvistigheder  med  Forvaltningen,  særlig  om  administrative  Retter*, 
som  han  havde  samlet  Materiale  til  under  tidligere  Studieophold  i 
Udlandet,  og  som  han  i  1893  forsvarede  for  den  juridiske  Doktor- 
grad. Det  indeholder  en,  paa  omfattende  Studier  over  fremmed 
Ret  baseret,  indgaaende  Undersøgelse  af  Forvaltningsretternes  hele 
Stilling  og  Virksomhed,  og  dets  almindelige  Betydning  og  Værd 
fremgaar  noksom  af,  at  det  i  1902  udkom  i  fransk  Oversættelse. 
Den  tiltagende  Brystsyge  gjorde  imidlertid  tidlig  Ende  paa  hans 
Liv,  i  det  han  7.  Maj  1896  afgik  ved  Døden  i  Cairo.  Han  havde 
24.  Avg.  1883  ægtet  Ebba  Margrethe  Puggaard  (f.  12.  Juni  1856), 
Datter  af  Godsejer  Dr.  phil.  H.  C.  W.  P. 

Universitetsprogr.  til   Reformationsfesten    1893.      Illustr.  Tid.   1896   S.  575. 

H,  Munch- Petersen, 

Ussiog,  Carl  Theodor,  f.  1857,  Retskyndig.  Han  er  Søn  af 
nedennævnte  Werner  Jasper  Andreas  U.  og  født  22.  April  1857  i 
Flensborg,  hvor  Faderen  den  Gang  var  Appellationsraad.  Han 
blev  Student  fra  Metropolitanskolen  1875,  juridisk  Kandidat  1880, 
Volontær  i  Justitsministeriet  1884,  Avditør  i  Hæren  1887,  konsti- 
tueret som  Assessor  i  Kjøbenhavns  Kriminal-  og  Politiret  1890  og 
erholdt  næste  Aar  kongl.  Udnævnelse  til  dette  Embede.  28.  Dec. 
1888  ægtede  han  Alfhild  Malling  (f.  i.  Juh  1862),  Datter  af  Forlags- 
boghandler i  Christiania  Peter  Tidemann  M.  og  Betzy  Vilhelmine 
Andrea  Marie  f.  Cappelen.  1884  erholdt  U.  den  juridiske  Doktor- 
grad for  Afhandlingen:  « Anders  Sandøe  Ørsted  som  retslærd,  et 
Brudstykke    af  den    dansk-norske  Videnskabs    Historie ».     I   øvrigt 


Digitized  by  VjOOQIC 


Ussingt  Carl  Theod,  m^ 

har   han  skrevet  «DeD  vigtigste  Retsrefonii»  (1896)  og   flere  andre 

livlige   og   interessevækkende  juridiske  Afhandlinger  i  Tidsskrifter. 

Universitetsprogr.  til  Reformationsfesten  1885.  Jul^  Lassen, 

Ussingy  Henrich,  1743 — 1820,  Præst,  blev  født  11.  Jan.  1743 
i  Lille  Lyngby,  Strø  Herred,  hvor  hans  Fader,  Bagge  U.  (f  i774)> 
var  Præst;  Moderen  hed  Susanne  Marie  f.  Bøttcher  (f  1772).  Han 
blev  Student  1760  fra  Frederiksborg  og  tog  Attestats  1763.  I  Fade- 
rens sidste  10  Aar  var  han  hans  Medhjælper.  1776  blev  han  res. 
Kapellan  i  Fredensborg;  1779  forflyttedes  han  i  samme  Egenskab 
til  Ringsted.  1790  kom  han  tilbage  til  den  fædrene  Præstegaard  i 
Lille  Lyngby  som  Sognepræst.  1797  valgtes  han  enstemmig  til  tillige 
at  være  Provst  i  Strø  Herred;  men  ved  kongl.  Resol.  27.  Dec.  1808 
befaledes  det  ham  at  nedlægge  sine  Embeder.  —  U.  var  en  vel 
begavet  Mand  med  mange  Kundskaber,  men  af  et  ualmindelig 
stridbart  og  slet  Gemyt.  Allerede  under  sin  Embedstid  i  Fredens- 
borg blev  han  suspenderet,  da  der  var  infamerende  Rygter  imod 
ham.  Han  frikjendtes  og  flk  Paalæg  om  at  tiltræde  sit  'Embede  i 
Ringsted,  men  ikke  ntere  befatte  sig  med  Kapellaniet  i  Fredens- 
borg. Næppe  var  han  kommet  til  Ringsted,  før  modbydelige  An- 
klager rejstes  mod  ham  —  paa  én  Gang  havde  han  10  Sager  for 
Højesteret;  i  flere  af  disse  frikjendtes  han,  men  fik  Dom  for  at 
have  forledt  2  Bønder  til  Mened.  Ganske  mærkeligt  er  det  derfor 
at  se  Biskop  Balle  i  et  Brev  til  ham  1787  tale  om  sin  Højagtelse 
med  Hensyn  til  U.  for  « Duelighed,  Lærdom  og  Flid»  og  ikke 
mindre  mærkeligt,  at  han  ikke  alene  kunde  vedblive  i  sin  Præste- 
stilling, men  endog  opnaa  Forfremmelse.  Som  Skribent  udfoldede 
han  en  ikke  ringe  Virksomhed.  Han  begyndte  før  sin  Ordination 
med  et  Lejlighedsskrift  1772  « Billige  Tanker  om  Helvedes  Evighed 
og  Arvesynden »  til  Forsvar  for  disse  Læresætninger.  1776  udkom 
«Naadsensaaret  i  Danmark,  dets  Jura  og  Rettigheder »,  som  i  sin 
Tid  har  været  en  meget  benyttet  Vejledning.  1782  skrev  han 
€  Oplysende  Anmærkninger  til  bedre  at  forstaa  og  nyttigere  at 
bruge  Sangene  i  den  nyeste  Salmebog*  (o:  den  Guldbergske),  og 
1786 — 89  udkom  hans  Hovedværk  « Kirkeforfatningen  i  de  danske 
Statert,  6  Bind,  som  gjennemgaar  og  bedømmer  de  forskjellige 
Kirkeskikke  med  enkelte  nye  Forslag  til  Forandringer.  De  histo- 
riske Stykker  i  Bogen  have  blivende  Værd  og  maa  stadig  tages  i 
Betragtning  ved  Undersøgelsen  af  liturgiske  eller  kirkeretlige  For- 
hold.    Som  75aarig  Olding   afsluttede    han    1818   sin    Forfattervirk- 

somhed  ved  paa  eget  Forlag  at  lade  trykke  « Kristendomslæren  i 
Samtaler  med  Konfirmantere  over  den  evang.  Lærebog »,  et  Skrift 
paa  henved  500  Sider,  som  han  selv  tillagde  megen  Betydning, 
men  som  af  let  forstaaelige  Grunde  er  gaaet  Læseverdenen  spor- 
løst forbi.  Endnu  kunde  nævnes,  at  han  havde  paatænkt  åt  ud- 
give sin  Levnedsbeskrivelse  med  den  meget  betegnende  Undertitel 
«5o  Aars  Erfaringer  i  Jura»,  da  han  sikkert  har  sat  den  største 
Rekord  med  Hensyn  til  Retsforfølgelse.  Han  var  indviklet  i  over 
100  Processer;  i  Ringsted  var  han  suspenderet  i  3  Aar  og  6  Uger; 
3  Gange  var  han  under  Generalfiskalens  Tiltale;  henved  i  Aar 
var  han  arresteret;  2  Gange  undergik  han  Æresdomme;  i  Gang 
blev  han  dømt  til  Landsforvisning,  skjønt  siden  benaadet.  Des- 
uagtet betragtede  han  stadig  sig  selv  som  den  uskyldig  forfulgte 
og  udgav  i  Trykken  flere  af  Processernes  Akter,  deriblandt  1818 
et  Skrift  med  den  usmagelige  Titel  «Den  danske  kristelig-glade 
Tremarksmand »  med  Motto  Matth.  5,  11  f.  Til  alt  dette  kan  endnu 
føjes,  at  3  Gange  afbrændte  hans  Præstegaard,  og  1806  bekjendt- 
gjorde  han,  at  Strø  Herreds  Pengekiste  var  stjaalet  fra  ham  under 
hans  Fraværelse  ved  Landemodet.  I  Fredensborg  havde  han  en  lille 
Ejendom,  som  han  kaldte  «Zoar»  (i.  Mos.  19,22),  hvor  han  søgte  Ly 
fra  «Sodoma  og  Gomorra».  Han  døde  i  Hillerød  18.  Okt.  1820.  Han 
var  2  Gange  gift:  i.  (15.  Jan.  1778)  med  Enken  Margrethe  Steinhau- 
sen,  f.  Staggemeyer  (f.  25.  Nov.  1748  f  26.  Juli  1781),  Datter  af  Major 
Peter  S.;  2.  med  Anna  Algreen  (f.  14.  Maj  1766  f  20.  Febr.  1815), 
Datter  af  Kjøbmand  Tage  A.  i  Kalundborg. 

Nyeste  Skilderie  af  Kjøbenhavn  1820  Nr.  88.  Kirkeh.  Saml.  4.  R.  II, 
376.  390.  628  ff.     Worm,  Lex.  ov.  lærde  Mænd.     Erslew,  Forf.  Lex. 

A,  Jantzen, 

Ussing,  Henrik  (Henry)  Braem,  f.  1855,  Præst.  Han  er 
født  i  Kjøbenhavn  2.  Juli  1855  og  Søn  af  nedennævnte  Professor 
Johan  Louis  U.  Han  blev  dimitteret  fra  Metropolitanskolen  1873, 
tog  theologisk  Embedsexamen  1877,  studerede  derefter  med  offent- 
lig Understøttelse  og  foretog  flere  Rejser  i  videnskabeligt  Øjemed 
i  Tyskland,  Frankrig,  Italien  og  England.  I  1882  beskikkedes  han 
til  Sognepræst  for  Vejlby,  1883  tillige  til  Præst  ved  Sindssygean- 
stalten ved  Aarhus.  I  1891  blev  han  kaldet  til  Sognepræst  for 
Hvidovre  og  Valby.  I  1883  havde  han  erhvervet  den  theologiske 
Licentiatgrad  ved  Kjøbenhavns  Universitet  ved  en  Afhandling  om 
«den  kristelige  Vishede,  en  apologetisk  Undersøgelse.  Han  har  end 
videre   beriget   den   theologiske   Litteratur  med  grundige   Arbejder 

paa  den  praktiske  Theologis  Omraade,  dels  i  kirkelige  Blade  og 
Tidsskrifter,  dels  ved  Lejlighedsskrifter  som  «Vor  Gudstjeneste » 
(1888),  «Tanker  til  Overvejelse  om  Menighedsliv  og  Kirkeliv*  (1890). 
Hans  betydningsftildeste  Arbejde  er  dog  den  i  1902  udgivne  illu- 
strerede Missionshistorie  « Evangeliets  Sejrsgang  over  Jorden »,  en 
historisk  Oversigt  over  den  evangeliske  Missions  Udvikling.  Ved 
Siden  af  denne  litterære  Virksomhed  har  han  udfoldet  en  betyd- 
ningsfuld praktisk  Virksomhed  paa  det  kirkelige  Omraade;  han 
har  været  en  virksom  Deltager  i  de  nordiske  kirkelige  Studenter- 
møder og  akademisk  Missionsforening.  Med  særlig  Forkjærlighed 
har  han  virket  for  Børnegudstjenester  (« Søndagsskolers);  som  dele- 
geret for  denne  Virksomhed  deltog  han  i  Søndagsskolernes  100  Aars 
Jubilæum  i  London  1880,  og  fra  1891  har  han  været  Medredaktør 
af  det  af  den  kirkelige  Forening  for  indre  Mission  udgivne  « Indre 
Missions  Børneblad*.  —  Han  ægtede  24.  Okt.  1882  Anna  Marie 
Cathrine  Helene  Blom  (f  19.  Marts  185 1),  Datter  af  Herreds- 
fuldmægtig  Ludvig  Christian  B.  i  Haderslev  og  Marie  Cathrine 
f.  Erichsen. 

Elvius,  Danmarks  Præstehist  1869  —  84  S.  568.  Universitetsprogr.  til  Re- 
formationsfesteii  1883.  K,   Volf. 

Ussing,  Johan  Louis,  f.  1820,  Filolog  og  Arkæolog,  Søn  af 
Etatsraad,  fhv.  Kontorchef  under  Magistraten  Johannes  Hjort  U. 
(f.  1787  t  *866)  og  Esperance  Tolerance  f.  Balle  (f.  1789  f  1839). 
U.  blev  født  10.  April  1820  i  Kjøbenhavn  og  blev  Student  1836 
6ra  Metropolitanskolen,  hvor  han  blandt  sine  Lærere  særlig  havde 
haft  Gavn  af  B.  Borgens  Undervisning.  Han  studerede  Filologi 
og  fik  Lejlighed  til  bl.  a.  at  høre  Brøndsteds  Forelæsninger  over 
græske  Tragedier  og  F.  C.  Petersens  solide,  men  noget  tørre  Kolle- 
gier over  klassisk  Arkæologi,  særlig  Kunstmythologi.  U.  blev  filo- 
logisk Kandidat  1842,  og  efter  Madvigs  Tilskyndelse  satte  han 
Studiet  af  Arkæologien  som  sin  Frerotidsopgave  med  det  Haab 
at  blive  Brøndsteds  Efterfølger  (f  1842).  Høyen  blev  den  Lærer, 
som  fik  den  største  Betydning  for  hans  Udvikling;  under  hans 
Vejledning  studerede  han  Kunsthistorie  som  Arkæologiens  vigtigste 
Grundlag.  I  1844  disputerede  U.  for  Magistergraden  med  en  ar- 
kæologisk Afhandling  (c  De  nominibus  vasorum  Graecorum»),  og  en 
Maaned  efter  Disputatsen  tiltraadte  han  en  Udenlandsrejse  til 
Italien,  Sicilien,  Grækenland  og  Tyrkiet.  I  Rom  i  det  arkæologiske 
Institut  traf  han   tyske  lærde  som  E.  Braun,  W.  Henzen   og  Keil, 

Stephani,  Th.  Mommsen  og  den  gamle  Welcker  og  skrev  i  «AnDali 
deir  Instituto»  (1845)  en  lille  Afhandling.  Fra  Rejsen  i  Grækenland 
og  Tyrkiet  har  U.  selv  givet  en  Række  Skildringer  « Rejsebilleder 
fra  Syden »  (1846 — 47),  som  have  Værdi  navnlig  for  Thessaliens 
Vedkommende,  hvor  han  omhyggelig  havde  gjennemrejst  det  hele 
Land  for  at  danne  sig  en  selvstændig  Mening  om  01dtidsb3remes 
Beliggenhed  og  optegne  antike  Indskrifter.  I  det  hele  ere  U.s 
vigtigste  og  bedste  arkæologiske  Arbejder  en  Frugt  af  Studierne 
paa  denne  store  Rejse,  dnscriptiones  Graecae  ineditae>  (1847) 
meddele  de  nye  græske  Indskrifter,  han  havde  fundet  paa  Rejsen; 
«De  Parthenone  eiusque  partibus »  (Universitetsprogram  1849)  ^^*" 
slaar  den  Inddeling  af  Rummene  i  det  berømte  Parthenon  paa 
Athens  Akropolis,  som  nu  ved  Dorpfelds  Tilslutning  almindelig 
anses  for  den  rette.  Dertil  kommer  saa  den  nævnte  Beskrivelse 
af  Undersøgelsesrejsen  i  Thessalien,  som  U.  senere  ogsaa  udgav 
paa  Tysk  sammen  med  Afhandlingen  om  Parthenon  og  endnu  en 
Afhandling  i  «Griechische  Reisen  und  Studien*  (Kbh.  1857). 

Efter  sin  Hjemkomst  i  Efteraaret  1846  holdt  U.  Forelæsninger 
ved  Universitetet  som  Privatdocent  og  blev  n.  A.  Lektor  i  græsk 
og  romersk  Filologi  og  Arkæologi,  Professor  extraord.  1849  og  ord. 
1850.  I  sin  Stilling  som  Universitetsprofessor,  som  han  først  fratraadte 
i  1896,  stod  U.  ved  Siden  af  Madvig,  indtil  denne  traadte  tilbage 
ved  Udgangen  af  1879.  U*  supplerede  paa  en  heldig  Maade  sin 
store  Kollega,  der  kun  i  ringe  Grad  havde  vovet  sig  ind  paa 
Arkæologiens  Omraade.  Men  U.  kunde  ikke  indskrænke  sig  til 
at  docere  Arkæologi,  i  alle  de  filologiske  Discipliner  maatte  han 
saa  vel  som  Madvig  examinere  og  forberede  de  studerende.  Med 
sin  alsidige  Natur,  sine  ypperlige  Forkundskaber  og  sin  utrættelige 
Energi  følte  U.  sig  dog  ikke  modløs  over  for  Opgaven,  og  skjønt 
han  naturlig  kom  til  at  staa  i  Skygge  ved  Siden  af  Madvigs  over- 
legne Personlighed  som  Videnskabsmand,  opstod  der  hos  U.  ingen 
Bitterhed,  men  han  stod  bestandig  som  Discipelen  beundrende  over 
for  sin  Læremester.  Med  Forkjærlighed  behandlede  U.  i  sine 
Forelæsninger  Oldtidens  Kunsthistorie,  græsk  og  romersk  Epigrafik 
og  blandt  Forfatterne  Plautus,  men  læste  for  øvrigt  over  talrige 
andre  Ting.  Strængt  arkæologiske  Forelæsninger  holdt  han  kun 
sjælden.  U.  forstod  at  vælge  interessante  Æmner  og  søgte  i  det 
hele  at  bringe  Tilhørerne  til  nærmere  Forstaaelse  af  det  skjønne  i 
de  antike  Folkeslags  Kultur  og  at  gjøre  Oldtidslivet  anskueligt  for 
dem.     U.  traadte  desuden  i  Forhold   til  en  større  Kreds  ved  sine 


Digitized  by  VjOOQIC 


Uningy  Joh,  Louis.  1 23 

populære  Foredrag,  der  især  drejede  sig  om  ældre  og  nyere  Kunst, 
og  ved  Artikler  af  lignende  Indhold  i  Blade  og  Tidsskrifter  i  en 
smagfuld  Form.  Højest  stod  vel  de  Rækker  af  Foredrag,  han 
holdt  over  de  vigtige  Udgravninger  i  Olympia  og  Pergamon  og  over 
Schliemanns  Fund. 

Efter  at  U.  var  bleven  Professor  ved  Universitetet  og  fra  185 1 
Medlem  af  Videnskabernes  Selskab,  laa  hans  Arbejdsmark  aaben 
for  ham;  ved  Siden  af  Forelæsningerne  forfattede  han  i  Aarenes 
Løb  en  stor  Mængde  Afhandlinger  af  filologisk  og  arkæologisk 
Indhold,  i  de  første  Aar  mest  vedrørende  græske  og  romerske 
Indskrifter,  senere  ogsaa  andre  Gjenstande,  f.  Ex.  «Om  de  Kejser 
Trajan  tillagte  Breve  til  Plinius»  (1860),  « Grækernes  og  Romernes 
huslige  og  private  Liv»  (1863),  €  Undervisningen  hos  Grækerne  og 
Romerne*  (1865,  paa  Tysk  1870  og  1885),  ^^^^  trykte  i  Viden- 
skabernes Selskabs  Skrifter  og  Oversigter,  dels  som  Universitets- 
programmer  eller  i  Tidsskrifter.  Foruden  mindre  Ting  udgav  U. 
sammen  med  Madvig  dennes  Textrecension  af  Livius  i  4  Bind 
(1861 — 66  og  senere  Oplag)  og  alene  Theophrasts  Karakterer  (1868). 
Han  deltog  i  en  Polemik  om  de  lærde  Skolers  Undervisnings- 
plan (« Fædrelandet »  1860),  og  i  1875,  ^^  Madvig  var  fratraadt 
som  Undervisningsinspektør,  overtog  U.  sammen  med  E.  Holm 
og  A.  Steen  Undervisningsinspektionen  for  de  lærde  Skoler  (indtil 
1878).  —  Ogsaa  i  Politikken  deltog  U.,  i  det  han  i  1864  blev  valgt 
til  Folketingsmand  og  var  Medlem  af  Tinget  i  nogle  Aar. 

I  Halvfjerdserne  i  forrige  Aarhundrede  samlede  U.  sig  om  sit 
filologiske  Hovedarbejde,  Udgaven  af  Plautus'  Komedier.  Men 
han  havde  i  disse  Aar  ogsaa  meget  andet  litterært  Arbejde,  udgav 
Høyens  Skrifter  (1871 — 76)  og  skrev  c  Niels  Laurids  Høyens  ^Lev- 
ned»  (1872),  en  Afhandling  «0m  Ledøje  Kirke »  (1879)  og  for- 
uden et  Par  andre  arkæologiske  Afhandlinger  tFra  en  Rejse » 
(1873).  Første  Bind  af  Plautus  udkom  1875  (T-  Macci  Plauti  co- 
moediae  1875 — 87).  Det  var  Tanken  med  denne  Udgave  at  give 
en  tidssvarende  Fortolkning  af  samtlige  Komedier  og  en  Text, 
der  støttede  sig  nærmere  til  de  bevarede  Haandsknfter,  end  det 
var  sket  ved  den  vilkaarlige  Textbehandling,  som  af  Fr.  Ritschl 
var  indført  i  Plautusforskningen.  Man  maatte  da  være  forberedt 
paa  en  ugunstig  Modtagelse  fra  Ritschls  Skole,  og  U.s  Bog  blev 
i  det  hele  strængt  bedømt.  Pifter  at  hele  Værket  var  udkommet, 
blev  man  mildere  i  sin  Dom,  da  samtidig  et  Omslag  i  Anskuel- 
serne om  den   rette  Textbehandling  var  foregaaet.     Bogen  er  ble- 

ven  almindelig  benyttet,  og  enkelte  Dele  deraf  ere  udkomne  i  ny 
Udgave.  Foruden  spredte  filologiske  og  antikvariske  Afhandlinger 
udkom  senere  c  Græsk  og  romersk  Metrik*  (1893), 

I  Aarene  derefter  vender  U.s  Interesse  sig  stærkere  til  det 
arkæologiske.  Nye  Rejser  bnnge  ham  til  Grækenland  og  videre 
omkring,  og  han  finder  atter  Stof  til  velskrevne  arkæologiske  Rejse- 
skildringer «Fra  Hellas  og  Lilleasien*  (1883),  « Nedre-Ægypten* 
(1889).  Tidligere  havde  han  skrevet  «0m  Grækernes  og  Romer- 
nes Huse*  (1876),  nu  behandlede  han  (1896)  et  Æmne,  der  længe 
havde  tiltrukket  ham,  i  « Betragtninger  over  Vitruvii  de  architec- 
tura,  om  den  Tid  paa  hvilken  dette  Skrift  kan  være  forfattet* 
(en  engelsk  Udgave  udkom  1898).  Det  er  et  omstridt  Spørgsmaal, 
og  U.s  Fremstilling  har  mødt  Modsigelse,  men  ogsaa  vakt  stor 
Opmærksomhed.  1894  ofifentliggjorde  han  «Om  den  græske  Søjle- 
bygnings Udvikling*.  Af  andre  Afhandlinger  er  den  største  «Per- 
gamos*  (1897,  paa  Tysk  1899).  —  Helt  uden  for  dette  laa  hans 
Deltagelse  i  Revisionen  af  Oversættelsen  af  det  nye  Testamente 
(1895  og  1897).  —  U.s  omfattende  Produktion  har  foruden  de  spe- 
cielle Æmner,  han  havde  udvalgt  til  sin  egen  Forskning,  næsten 
berørt  alle  vigtigere  Spørgsmaal,  som  Tiden  bragte  frem  i  hans 
Fag,  Han  har  stedse  foretrukket  i  Afhandlingens  Form  at  gjøre 
Rede  for  det  hele  foreliggende  Thema  og  deri  indføje  sine  enkelte 
kritiske  Iagttagelser  firemfor  kun  at  give  disse  i  lærd  Form  paa  et 
Par  Sider.  Derved  forsvinder  maaske  tit  det,  som  er  det  egentlig 
originale,  mellem  alt  det  firemmede,  der  meddeles;  men  man  vil 
ikke  lægge  nogen  Afhandling  af  U.  fra  sig  uden  at  være  bleven 
gjort  opmærksom  paa  noget  nyt  under  Læsningen.  Efter  at  va&re 
gaaet  af  fi-a  sin  Stilling  som  Professor  ved  Universitetet  (1896)  bar 
U.  fortsat  sin  arkæologiske  Produktion  og  er  vedblevet  i  sin  høje 
Alder  at  holde  Forelæsninger  ved  Universitetet  af  dermed  beslæg- 
tet Indhold;  han  har  desuden  virket  for  at  tilvejebringe  Studie- 
materiale af  Bøger  og  Billeder  til  et  fi-emtidigt  arkæologisk  Labo- 
ratorium. 

U.  vandt  i  sin  Professorstilling  efterhaanden  megen  Indflydelse 
ved  Universitetet,  valgtes  til  Rektor  1875  og  1885  og  blev  Provst 
ved  Regensen  (1877).  Fra  1888  til  1902  var  han  Medlem  af  Direk- 
tionen for  Carlsberg- Fondet.  1885  blev  han  Kommandør  af  2.  Grad 
af  Danebrog  og  1890  af  i.  Grad,  1884  Dr.  jur.  honoris  causa  ved 
Edinburghs  Universitet.  Paa  sin  80  Aars  Fødselsdag  (1900)  blev  han 
hædret   med   et  Festskrift   af  danske  Arkæologer  og  Filologer.  — 

lo.  Juli  1852  ægtede  han  Thekla  Minona  de  Giintelberg  (f.  20.  Sept. 

1823  f  3.  Avg.  1903),  Datter  af  Kammerassessor  C.  C.  H.  F.  de  G. 

Ersiew,  Forf.  Lex.  C  Jørgensen, 

Ussing,  Niels  Viggo,  f.  1864,  Mineralog  og  Geolog.  U.,  Søn 
af  foran  nævnte  Johan  Louis  U.,  er  født  i  Kjøbenhavn  14.  Juni  1864. 
Student  fra  Metropolitanskolen  i  1881  blev  han  1886  polyteknisk 
Kandidat  (anvendt  Naturvidenskab),  begge  Dele  med  Udmærkelse; 
samme  Aar  deltog  han  som  Mineralog  i  en  Expedition  til  Upemivik 
Distrikt  og  ansattes  efter  sin  Hjemkomst  som  Assistent  ved  Mine- 
ralogisk  Musæum.  Videre  Uddannelse  i  mineralogisk-geologisk  Ret- 
ning søgte  han  i  de  følgende  Aar  i  Udlandet,  særlig  ved  Studier 
under  Brøgger,  Groth  og  Rosenbusch,  hvorefter  det  i  1889  over- 
droges ham  ved  Universitetet  at  holde  mineralogiske  og  geologiske 
Forelæsninger  for  viderekomne;  tillige  var  han  1889 — 90  extraordi- 
nært  knyttet  til  Danmarks  geologiske  Undersøgelse,  hvor  han 
kortlagde  Dele  af  Fyn.  1893  erhvervede  han  Doktorgraden  (cAl- 
kalifeldspateme  i  de  sydgrønlandske  Nefelinsyeniter»  etc.)  og  snart 
derpaa,  i  Begjmdelsen  af  1895,  udnævntes  han  efter  Johnstrups 
Død  til  Professor  i  Mineralogi  og  Geologi  samt  Bestyrer  af  Uni- 
versitetets mineralogiske  Musæum,  en  Stilling  han  var  selvskreven 
til,  da  han  alt  i  Johnstrups  sidste  Levetid,  fra  1891,  foruden  de  foran 
nævnte,  tillige  havde  holdt  dennes  elementære  Forelæsninger.  Den 
af  Johnstrup  paabegyndte  Indflytning  og  Ordning  i  den  nye  Mu- 
sæumsbygning  faldt  det  saaledes  ogsaa  i  U.s  Lod  at  fuldføre.  I  1900 
besøgte  han  paa  ny  Grønland,  denne  Gang  Julianehaabs  Distrikt. 
1903  valgtes  han  til  Medlem  af  Videnskabernes  Selskab.  —  8.  Okt. 
1890  ægtede  han  Marie  Elisabeth  Guldbrandsen  (f.  21.  Maj  1864), 
Datter  af  Kasserer  i  Statsanstalten  for  Livsforsikring  Vilh.  Alf.  G. 
og  Amalie  Elisabeth  f.  Kriiger.  —  Medens  U.s  ældre  Arbejder 
hovedsagelig  ere  af  mineralogisk-petrografisk  Karakter,  have  de  i 
de  senere  Aar  særlig  gaaet  i  geologisk  Retning;  af  disse  sidste 
skal  kun  nævnes:  c  Danmarks  Geologi »  (1899)  og  «0m  Jyllands 
Hedesletter  og  Theorieme  for  deres  Dannelse »  (1903). 

Universitetsprogram  1894.  V.  Hintze, 

Ussing,  Stefan  Peter  Johannes  Hjort,  1828 — 55,  Billed- 
hugger, var  født  i  Ribe  15.  Sept.  1828;  hans  Forældre  vare  Snedker- 
roester  Peder  U.  (f.  1785  f  1872)  og  Bolette  Kirstine  f  Lund  (f.  1790 
t  187 i).     Faderen  var  en  Slags  Tusendkunstner,  der  ved  Siden  af 

sit  Haandværk  drev  en  Mangfoldighed  af  andre  Sysler,  malede, 
modellerede,  arbejdede  som  Mekaniker  osv.;  han  var  ikke  uden 
kunstnerisk  Evne  og  har  bl.  a.  udført  et  større  Maleri  af  Ribes 
gamle  Nørreport  (nu  i  Musæet  paa  Koldinghus),  der  viser  naturlig 
Sans  for  perspektivisk  Virkning.  Af  ham  lærte  Sønnen  at  tegne, 
samtidig  med  at  han  paa  egen  Haand  modellerede  adskillige  Smaa- 
ting,  der  lykkedes  saa  vel,  at  H.  V.  Bissen  ved  Synet  af  dem 
strax  tilbød  ham  Plads  i  sit  Atelier,  da  han  i  1843  blev  indskrevet 
som  Elev  af  Kimstakademiet.  Under  Bissen  modellerede  han  en 
af  Hestene  for  Kvadrigaen  paa  Thorvaldsens  Musæum;  fra  1845 
udstillede  han  forskjellige  Buster,  deriblandt  kongl.  Skuespiller 
C.  N.  Rosenkildes,  Enkeltfigurer  som  «En  Hyrdedreng*  1848  og 
Grupper  som  cTo  Børn  med  en  Fuglerede*.  I  1852  vandt  han 
Akademiets  lille  Guldmedaille  for  Relieffet  cThetis  bønfalder  Vul- 
kan om  Vaaben  til  Achilles»,  Aaret  efter  kjøbte  Statens  Samling 
hans  c  En  Karl,  der  vander  Heste*  og  1854  hans  «To  Børn,  som 
har  fanget  en  Krabbe*,  Arbejder,  som  begge  udmærke  sig  ved 
naturlig  Komposition  og  Finhed  i  Linjerne.  Blandt  hans  øvrige 
Værker  kunne  endnu  nævnes  hans  Relief  *En  Episode  af  Barne- 
mordet i  Bethlehem*  (Ribe  Domkirke),  «En  Fiskerdreng*,  der  1853 
hædredes  med  den  Neuhausenske  Præmie,  og  «En  badende  Pige*, 
der  efter  Kunstnerens  Død  ^lev  udført  i  Marmor  for  Frederik  VII. 
Ussing  døde  i  Kjøbenhavn  19.  Juli  1855.  Han  var  en  fin  og  elsk- 
værdig Kunstnematur,  om  hvis  Kompositionsevne  og  lette  Haand 
en  stor  Mængde  efterladte  Skitser  bære  Vidnesbyrd,  men  som  ikke 
i  sin  korte  Levetid  naaede  den  Sikkerhed  i  den  formelle  Gjennem- 
føreise,  som  han  saa  ihærdig  stræbte  at  tilegne  sig. 

Weilbach,  Nyt  dansk  Kunstnerlex.  Sigurd  MiiUer. 

Ussing,  Werner  Jasper  Andreas,  1818—87,  Dommer,  Poli- 
tiker, Bankdirektør,  var  ældre  Broder  til  ovennævnte  Prof.  J.  L.  U. 
og  født  4.  Marts  1818  i  Kjøbenhavn.  Han  gjennemgik  Metropoli- 
tanskolen  og  blev  1834  Student  med  Udmærkelse,  1838  juridisk 
Kandidat.  1841  ansattes  han  i  det  danske  Kancelli  som  Volontær 
og  blev  1846  Kancellist.  Kort  efter  tiltraadte  han  med  Understøt- 
telse af  det  Reiersenske  Fond  en  Udenlandsrejse  for  at  sætte  sig 
ind  i  fremmede  Næringsforhold,  og  29  Aar  gammel  sad  han  som 
Assessor  i  Landsoverretten  i  Viborg.  Greben  af  Tidens  politiske 
Interesser    lod    han    sig  i   1848   vælge   i  Viborg  Amts  5.  Kreds  til 


Digitized  by  VjOOQIC 


Ussittg,   Wemif  Jasp,  Andr,  127 

den  grundlovgivende  Rigsforsamling,  blandt  hvis  Sekretærer  han 
var,  og  i  1849  Ofi[  i^S^  valgtes  han  i  samme  Kreds  til  Folketinget. 
.  Imidlertid  følte  han  det  som  en  Opgave  at  gjore  sit  til  at 
modvirke,  hvad  han  betegnede  som  Fortyskningsprocessen  i  Slesvig; 
han  tilbød  sin  Tjeneste  som  Dommer  der  nede,  og  efter  i  1853  at 
have  taget  slesvigsk- juridisk  Examen  blev  han  i  1854  udnævnt  til 
Medlem  af  Appellationsretten  i  Flensborg.  Her  virkede  han,  ind- 
til han  i  Marts  1864  blev  afsat  af  de  preussiske  og  østrigske  Civil- 
kommissærer. Blandt  Funktioner,  han  i  dette  Tidsrum  udførte  ved 
Siden  af  sit  Dommerkald,  kan  nævnes,  at  han  var  Medlem  af  den 
i   1856  nedsatte  Kommission  angaaende  Slesvigs  Stempellovgivning. 

Allerede  i  Efteraaret  1864  indtraadte  U.  som  Medlem  af  den 
danske  Højesteret,  og  efter  Grundlovsrevisionen  modtog  han  i  Efter- 
aaret 1866  kongelig  Udnævnelse  som  Medlem  af  Landstinget,  hvor 
han  bevarede  sit  Sæde  indtil  sin  Død,  2.  Dec.  1887.  Sin  Stilling  i 
Højesteret  opgav  han  i  1873  for  at  overtage  en  af  Posterne  som 
Direktør  i  Nationalbanken;  der  vistes  ham  ved  denne  Lejlighed 
det  særlige  Hensyn,  at  han  udnævntes  til  extraordinær  Assessor  i 
Højesteret  med  Ret  til  atter  at  tage  Sæde  i  Retten  i  sin  tidligere 
Plads  i  denne.  1871  var  han  bleven  Formand  for  de  faste  Censorer 
ved  de  juridiske  Examiner,  og  ved  Universitetsfesten  i  1879  tildeltes 
der  ham  den  juridiske  Doktorgrad.  I  1881  udnævntes  han  til 
Kommandør  af  Danebrog. 

U.s  Navn  hørte  til  de  bedste  i  hans  Tids  juridiske  Embeds- 
stand. Forfattervirksomhed  af  Betydning  udfoldede  han  ikke  — 
et  i  1847  af  Landhusholdningsselskabet  prisbelønnet  Skrift  om  «De 
danske  Landboforhold,  med  fortrinligt  Hensyn  til  den  danske 
Bondes  i  Lovene  grundede  Forfatnings  og  et  og  andet  Tidsskrifts- 
bidrag  er  alt,  hvad  der  foreligger  fra  hans  Pen  — ,  men  han  var 
et  klart  Hoved,  paa  én  Gang  grundig  og  livlig,  og  hans  Kund- 
skaber og  Interesser  spændte  over  et  vidt  Omraade  af  menneskelig 
Virken  og  Aandsliv.  Han  var  tillige  i  en  vis  Forstand  en  ener- 
gisk Mand,  men  det  laa  ikke  i  hans  Natur  at  udvikle  sejg,  lang- 
varig og  rolig  Modstand  over  for  store  Hindringer.  Som  Politiker 
hørte  han  til  de  nationalliberales  Kreds,  baade  efter  sine  Grund- 
anskuelser og  efter  sine  personlige  Forbindelser.  Allerede  i  sin 
første  Rigsdagsperiode  øvede  han  Indflydelse,  og  som  kongevalgt 
Landstingsmand  tog  han,  inden  den  politiske  Kamp  ret  tilspidse- 
des, virksom  Del  i  Rigsdagsarbejdet  og  hørte  i  Told-  og  Skatte- 
spørgsmaal    og    andre    økonomiske    Sager   til    Landstingets    ansete 

Kræfter,  hvis  Ord  paaagtedes,  uanset  at  han  var  langt  fra  at  vasre 
en  veltalende  Mand,  og  Landstinget  gav  ham  Sæde  i  Rigsretten. 
Men  af  den  Blanding  af  Optimisme  og  Skepsis,  som  har  kjende- 
tegnet  de  nationalliberale,  havde  U.  afgjort  mere  af  den  sidste 
Egenskab  end  af  den  første.  Allerede  i  Februar  1853  paadrog 
han  sig  i  Billes  Dagblad  en  skarp  Bebrejdelse  for  under  Devisen 
c  Hvad  kan  det  hjælpe  ?»  at  have  skilt  sig  fra  sine  Partifæller  og 
stemt  med  Helstatsministeriet  for  Toldgrænsens  Flytning  ft^  Ejderen 
til  Elben.  Da  under  hans  anden  Kigsdagsperiode  Spørgsmaalet  om 
Kjøbenhavns  Befæstning  traadte  i  Forgrunden,  tog  U.  skarpt  til  Orde 
der  imod  i  Kraft  af  en  lignende  Grundbetragtning  som  den  ovenfor 
antydede  og  af  finansielle  Hensyn,  og  han  holdt  navnlig  2.  Febr. 
1882  i  Landstinget  en  Tale,  der  vakte  stor  Opsigt  og  fremkaldte 
et  hvast  Sammenstød  med  Fallesen.  Ogsaa  i  Stridsspørgsmaalene 
om  Dyrtidstillægget  og  om  de  midlertidige  Bevillingslove  optraadte 
U.  som  Talsmand  for  en  eftergivende  Politik,  og  han  indtog  i 
sine  senere  Aar  en  meget  tilbagetrukken  Stilling  i  Landstinget. 
Men  hans  personlige  Prestige  og  det  Hensyn,  der  i  og  uden  for 
Salen  vistes  denne  Type  paa  vor  første  konstitutionelle  Tids  noble 
og  lødige  politiske  Personligheder,  var  uforandret. 

U.  ægtede  7.  Okt.  1854  Adelaide  Constance  Rosaura  Amalie 
Schrum  (f.  30.  Maj  1826  f  12.  Juni  1884),  Datter  af  Byfoged  i 
Ringkjøbing  og  Herredsfoged  i  Ulfborg-Hind  Herreder  Johan  Fre- 
derik S.  M.  P,  Friis. 

Ussing,  Algreen-,  Frederik,  1838—69,  historisk  Forfatter, 
født  8.  Maj  1838,  er  Søn  af  nedenstaaende  T.  A.-U.  i  dennes  an- 
det Ægteskab.  Han  gik  i  Metropolitanskolen,  men  artede  sig 
ikke  godt  der,  hvorfor  han  i  1856  blev  privat  dimitteret.  Skjønt 
han  i  sine  Studenteraar  var  ivrig  optagen  af  at  studere  Personal- 
historie og  Topografi,  og  skjønt  han  deltog  meget  i  Selskabsliv 
og  Kammeratsammenkomster,  blev  han  allerede  i  186 1  juridisk 
Kandidat.  Han  fik  nu  Plads  som  Assistent  i  Indenrigs-,  senere 
i  Finansministeriet  og  blev  tillige  Sekretær  ved  den  nørrejyske 
Kjøbstadkreditforenings  Skiftekommission.  1866  udnævntes  han  til 
Kammerjunker.  Allerede  som  Student  havde  han  skrevet  novel- 
listiske Sraaating  («Et  Bekjendtskab  fra  en  Grøftekante  under 
Mærket  « Fritz  Hammer »  i  c  Folkekalender  for  1858*  og  « Huset 
paa  Tronninge  Mark>  i  dllustr.  Tid.»);  senere  kastede  han  sig 
udelukkende    over    Personalhistorie    og    Topografi.      Sammen    med 

Lengnick  og  alene  udarbejdede  han  flere  Stamtavler  og  blev  en 
flittig  Medarbejder  af  «Illustr.  Tidende«,  hvor  han  i  Aarenes  Løb 
skrev  en  Række  grundige,  livlige  og  interessante  Biografier  af 
fremtrædende  danske  og  enkelte  fremmede  Personer,  blandt  hvilke 
navnlig  den  om  Eiler  Sundt  gjorde  Opsigt;  disse  Skildringer  viste, 
at  han  samvittighedsfiildt  var  gaaet  til  Kilderne  eller  havde  set 
godt  med  egne  Øjne.  I  samme  Blad  offendiggjorde  han  gjennem 
mange  Numre  «Fra  Kirkegaarden» ,  en  Cyklus,  der  indeholder 
kortfattede  Oplysninger  om  afdøde.  Ogsaa  her  gav  han  topo- 
grafiske Meddelelser,  som  senere  formede  sig  til  « Turisten  i  Nord- 
sjælland* (1865).  Han  forfattede  end  videre  forskjellige  andre  Ar- 
bejder, mest  om  sjællandske  og  fynske  Lokaliteter,  saaledes  c  Efter- 
retninger om  Kalundborg »  (1869,  udg.  efter  hans  Død);  flere  af 
disse  foreligge  kun  trykte  som  Manuskripter.  Hans  kjære,  stadige 
Tanke  var  Udgivelsen  af  et  biografisk  Lexikon,  til  hvis  Redaktør 
han  udmærket  egnede  sig.  Hertil  havde  han  gjort  store  Samlinger 
og  sikret  sig  Medarbejdere.  Saa  kom  1864,  og  han  optraadte  da 
som  Medindbyder  til  cAvgustforeningen«.  Han  havde  altid  haft 
Sympathi  for  det  konservative,  saa  det  var  ganske  forstaaeligt,  at 
hans  Overbevisning  førte  ham  over  i  den  omtalte  Lejr.  Imidlertid 
gik  Folkestemningen  den  Gang  i  en  stik  modsat  Retning,  og 
cForlagsbureauet*,  som  1865  var  gaaet  ind  paa  at  forlægge  det 
nævnte  Værk,  turde  under  disse  Omstændigheder  ikke  betro  Re- 
daktionen af  det  til  en  Mand,  som  havde  stillet  sig  saa  skarpt 
imod  den  offentlige  Mening.  Følgen  heraf  var,  at  Værkets  Virke- 
liggjørelse  foreløbig  maatte  opgives.  Han  døde  efter  faa  Dages 
Sygeleje  af  Skjørbug  6.  Jan.  1869. 

Fr.  A.-U.  var  en  sjælden  rigt  udstyret  Person.  Hans  Livsvæld 
var  uudtømmeligt,  han  var  vittig  og  lunerig,  men  hans  Gemyt  be- 
herskedes altid  af  hans  rastløst  arbejdende,  skarpe  Forstand.  Der 
var  en  fin  Iagttagelsesevne  i  ham,  og  hans  tidlig  udviklede  Karak- 
ter var  firemtrædende.  Bag  hans  mod  fremmede  tidt  overmodige, 
hensynsløse  og  letfærdige  Maade  at  være  paa  gjemte  der  sig  stor 
Respekt  for  Sandheden,  og  han  stræbte  altid  efter  at  komme  til 
Klarbed.  Hans  store  Flid  og  eminente  Arbejdsevne  parredes  med 
Pligtfølelse  og  Ærgjerrighed.  Mod  alle  ældre  viste  han  Pietet; 
han  var  en  god  Søn,  en  god  Broder,  god  Ven  og  fuld  af  varm 
Fædrelandskjærlighed.  Mange  rige  Løfter  bleve  brudte  ved  hans 
tidlige  Død. 

Illustr.  Tid.  Nr.  489.     Elisa  Bøgh,  Frederik  Bøgh.  X^ic.  Bøgh, 

Dansk  biogr.  Lex.     XVIII.  Marts  1904.  9 

Ussing,  Algreen-y  Tage,  1797 — 1872,  Politiker  og  Jurist,  blev 
født  II.  Okt.  1797  i  Lille  Lyngby  ved  Arresø,  hvor  hans  Fader, 
ovennævnte  Henrich  U.,  da  var  Sognepræst.  Han  blev  1816  Stu 
dent  og  1822  juridisk  Kandidat.  Allerede  1817  udgav  han  i  Chn 
stiania  et  lille  svulstigt  Skrift  « Napoleon  den  eneste »  (skrevet, 
mens  han  endnu  var  Skoledreng),  og  18 19 — 21  nogle  meget  vold 
somme  Kritikker,  bl.  a.  c  Bevis  for,  at  Adam  Oehlenschlæger  er 
gaaet  fra  Sans  og  Samling*  (rettet  imod  dennes  Universitetspro- 
gram,  « Digterne  i  Levned  som  i  Værker«,  1820)  og  «Nok  et  Uni- 
versitetsprogram »  (rettet  imod  B.  Thorlacius'  Afhandling  om  nogle 
mystiske  Gemmer,  182 1);  end  videre  under  Mærket  c  Rasmussen, 
Skolelærer*  c  Allernyeste  Billed- A.  B.  C.>  (1820),  hvis  6.  Oplag  udkom 
1863.  Han  blev  1823  Volontær  og  1830  Kancellist  i  Kancelliet, 
var  1827 — 37  Notarius  ved  det  juridiske  Fakultet  og  fik  1831  Tite- 
len Kancellisekretær  samt  gjorde  1831 — 32  en  længere  Udenlands- 
rejse. 1837  blev  han  Landsoverretsassessor  og  1840  Professor  ved 
Universitetet  samt  Inspector  ved  Kvæsturen;  1844  Borgmester  i 
Kjøbenhavn  og  Okt.  1846  Kancellideputeret  indtil  Marts  1848  og 
derefter  Generalprokurør  (den  sidste  i  Danmark)  indtil  sin  Død. 
Samtidig  blev  han  1844  Justits-,  1846  Etats-  og  endelig  1859  Kon- 
ferensraad.  Hverken  som  Dommer  eller  som  Universitetslærer  blev 
hans  Virksomhed  langvarig  eller  af  særlig  Betydning  (om  U.  som 
juridisk  Forfatter  se  nedenfor);  derimod  falder  den  i  to  store  Dele, 
nemlig  som  Politiker  og  som  administrativ  Embedsmand,  og  i 
begge  Retninger  indtager  han  en  anselig  Plads. 

Allerede  1834,  mens  han  endnu  kun  var  « Sekretær*  U.,  valg- 
tes han  i  Kjøbenhavn  til  Stænderdeputeret;  han  gjen valgtes  1841 
og  gav  Møde  i  Roskilde  Stænder  i  alle  6  Samlinger  1835 — 46. 
Han  kom  snart  til  at  spille  en  fremragende  Rolle  som  en  dristig 
og  ufortrøden  Talsmand  for  udvidet  Trykkefrihed  (havde  1834  i 
« Dagen*  skrevet  en  Række  opsigtvækkende  Artikler  herom  og 
udgav  snart  efter  et  eget  Flyveskrift  c  Ingen  Censur  i  Danmark* 
for  at  lære  Bladene  at  holde  paa  deres  lovlige  Ret),  for  større 
Orden  og  Sparsommelighed  i  Statshusholdningen,  bl.  a.  ved  Ind- 
skrænkning af  Udgifterne  til  Hoffet,  ved  at  indføre  Offentlighed  og 
ved  at  give  Stænderne  større  Indflydelse  paa  Finansernes  Styrelse, 
og  for  de  to  kongerigske  Stænderforsamlingers  Forening.  Han 
indbragte  selv,  især  i  de  første  Samlinger,  flere  vigtige  Forslag, 
dels  vedrørende  de  ovennævnte  politiske  Spørgsmaal,  dels  om 
almindelige  praktiske  Fremskridt,  saaledes  om  Kjøbenhavns  Fattig- 

væsen  (1835)  og  om  Realundervisning,  og  tog  vigtig  Del  i  For- 
handlingerne om  Kommunallovene,  særlig  for  Kjøbstæderne  og  for 
Kjøbenhavn,  ligesom  han  varmt  tog  til  Orde  for  Jødernes  Valg- 
barhed, altsaa  for  deres  fulde  statsborgerlige  Ligestilling.  Han  stod 
i  disse  Aar  for  Almenheden  som  en  ret  hensynsløs  Folketribun  (et 
Foredrag,  han  1835  holdt  om  « Midlerne  til  at  ophjælpe  Danmarks 
Finanser«,  blev  det  ham  forbudt  at  udgive  særskilt),  og  hans  store 
Arbejdsevne  skaffede  ham  Sæde  i  en  Række  vigtige  Udvalg,  ja 
gjorde  ham  til  Dels  til  Ordfører  for  disse.  Samtidig  skrev  han  i 
Oppositionens  vigtigste  Organer,  cKjøbenhavnsposten*,  c  Fædre- 
landet»  og  c  Dansk  Ugeskrift*,  holdt  Taler  ved  28.  Maj-Festeme 
1835 — 38,  var  Formand 'for  Læseforeningen  1835 — 3^  og  Medstifter 
af  Industriforeningen  1838.  Til  Løn  for  sin  Virksomhed  og  særlig 
for  Arbejdet  for  kommunal  Frihed  fik  han  22.  April  1839  en  stor 
Guldpokal  af  «erkjendtlige  og  beundrende  Medborgere*  (1250  i 
Tallet)  og  hædredes  med  et  Festmaaltid  paa  Skydebanen,  hvor 
C.  N.  David  var  Hovedtaleren,  men  hvor  ogsaa  Balth.  Christensen 
og  Orla  Lehmann  holdt  Taler.  Af  de  160  Deltagere  —  fremhævedes 
det  den  Gang  —  var  kun  yderst  faa  Rangspersoner  og  maaske 
ikke  en  eneste  dekoreret. 

Men  under  Christian  VlII's  Regering  sank  U.s  Folkeyndest 
ret  hurtig.  Vistnok  indtog  han  stadig  en  mægtig  Stilling  i  Stænder- 
forsamlingen (havde  saaledes  1844  Sæde  i  11,  d.  v.  s.  Femtedelen 
af  samtlige  Udvalg),  og  han  kæmpede  ligesom  hidtil  for  udvidet 
Trykkefrihed,  for  de  to  Stænderforsamlingers  Forening  saa  vel  som 
for  de  fælles  Stænderkomiteer  og  for  et  toaarigt  Budget.  Men 
alt  som  den  frisindede  Opposition  blev  mere  utaalmodig  og  kræ- 
vede en  virkelig  konstitutionel  Forfatning,  og  især  da  det  nationale 
Spørgsmaal  om  Slesvigs  nærmere  Forbindelse  med  Kongeriget 
traadce  i  Forgrunden,  stillede  U.  sig  i  Modsætning  til  den  og  slut- 
tede sig  ligesom  hans  Ven  C.  N.  David  nøje  til  Kongen  og  hans 
oplyste  Enevælde.  I  det  han  selv  blev  staaende  paa  sit  tidligere 
Stade,  fik  han  Udseende  af  at  gaa  tilbage,  fordi  han  ikke  vilde 
følges  med  de  nye  Frihedsmænd,  der  ønskede  at  naa  langt  videre 
frem.  Det  var  dog  ham,  der  1840  gav  J.  F.  Schouw  det  smukke 
Skudsmaal,  at  thans  Navn  alene  vejer  ioooo»,  og  som  1846  stil- 
lede Forslag  om  at  ophæve  Godsejernes  patrimoniale  Jurisdiktion 
og  lignende  Forrettigheder.  Ligeledes  fremkaldte  han  1844  en  Ud- 
talelse af  Stænderforsamlingen  om  Ønskeligheden  af  at  hæve  de 
Tvivl,    der   næredes   om  Arvefølgen   i   enkelte   Landsdele,    og   gav 

derved  Stødet  til  det  aabne  Brev,  som  udstedtes  herom  1846.  Men 
netop  dette  Aar  udtalte  han  sig  imod  Drøftelse  af  Andragendet 
om  Foranstaltninger  til  at  værne  dansk  Sprog  og  Nationalitet  i 
Slesvig  og  viste  sig  overmaade  kølig  over  for  Bondestandens  Kla- 
ger over  det  saakaldte  Bondecirkulære  fra  Kancelliet;  ja  han  var 
endog  som  Udvalgsordfører  imod  Regeringens  Forslag  om  at 
indskrænke  Ejernes  Ret  til  at  betinge  sig  Arbejde  af  deres  Leje- 
husmænd som  et  Indgreb  i  Ejendomsretten   og   Kontraktsfriheden. 

Da  han  1848  stillede  sig  til  Valg  i  Kjøbenhavn  til  den  grund- 
lovgivende Rigsforsamling  og  blev  valgt  (imod  den  nationalliberale 
Professor  V.  Bjerring),  betegnede  han  sig  selv  som  «en  sindig  Ven 
af  Frihedens.  Aaret  forinden  havde  han  som  Medlem  af  den 
kjøbenhavnske  Lavskomité  vist  en  dertil  svarende  Holdning,  i  det 
han  havde  været  imod  Lavenes  Ophævelse  og  kun  krævet  en 
gradvis  Udvikling  henimod  Næringsfrihed.  I  selve  Rigsforsamlingen 
indtog  han  en  anset  Stilling  —  han  blev  Ordfører  for  Udvalget 
om  Forretningsordenen  og  var  Medlem  baade  af  Grundlovs-  og  af 
Finansudvalget  —  men  han  stod  nu  afgjort  paa  den  konservative 
Side.  Han  udtalte  sig  vel  for  almindelig  Værnepligt  (havde  været 
Medlem  af  en  Kommission  herom),  men  ønskede  dog  Embedsmænd 
undtagne,  og  han  stemte  ligeledes  mod  Septemberanordningen 
(om  en  særlig  Udskrivning  af  hidtil  værnepligtsfrie  Mænd),  skjønt 
han  selv  paa  Embeds  Vegne  havde  været  med  at  udarbejde  den. 
I  Spørgsmaalet  om  Rigsdagens  Ordning  holdt  han  paa  indskrænket 
Valgret  og  Klassevalg  og  vilde  kun  have  Rigsdagssamling  hvert 
andet  Aar.  Han  stillede  selv  sammen  med  David  Forslag  om  et 
enkelt  Kammer,  halvt  valgt  ved  almindelig  Valgret,  halvt  ved  « be- 
tingede* Valg,  og  stemte  for  flere  af  de  andre  Forslag,  hvorefter 
Rigsdagen  vilde  faa  en  mere  konservativ  Sammensætning.  Der- 
imod blev  han  sin  gamle  Kjærlighed  til  Trykkefriheden  tro  og 
krævede  bestemt  Forbud  imod,  at  Censur  nogen  Sinde  kunde 
indføres.  Da  Grundlovsarbejdet  var  afsluttet,  var  han  et  af  de 
10  Medlemmer,  der  nægtede  at  stemme  for  den  vedtagne  Grundlov 
som  farlig  for  Udviklingen. 

Han  søgte  heller  ikke  Valg  til  Rigsdagen,  men  modtog  i  Juli 
1854  Sæde  i  det  nys  oprettede  Rigsraad  som  kongevalgt  Medlem. 
Da  dette  samledes  i  Sept.  i  sin  foreløbige  Skikkelse,  d.  v.  s.  de 
kongevalgte  Medlemmer  alene,  stillede  han  strax  Krav  paa  udvidet 
Myndighed,  særlig  med  Hensyn  til  Budgettets  Bevilling,  og  blev 
ogsaa  Medlem  af  det  Udvalg,  der  nedsattes  herom  og  optog  hans 

Tanke.  Senere  hørte  han  (1856 — 63)  til  Helstatsmændenes  Gruppe 
og  indtog  fra  første  Færd  en  gnaven  Holdning  over  for  Regerin- 
gen. Han  stemte  baade  imod  Møntloven  1856  og  mod  Øresunds- 
fondens  Oprettelse  1857,  mod  Kjøbenhavns  Søbefæstning  1858  og 
til  sidst  mod  Novemberforfatningen  1863.  Han  var  et  af  de  9 
Rigsraadsmedlemmer,  som  Kongen  26.  Dec.  kaldte  til  særlig  Raad- 
slagningp  og  gik  derefter  over  til  Rigsraadets  Landsting  (1864 — 66), 
men  spillede  her  ingen  Rolle  og  stod  siden  uden  for  det  poli- 
tiske Liv. 

Hvor  megen  Del  han  som  Generalprokurør  har  taget  i  For- 
beredelsen af  Regeringens  Lovforslag,  lader  sig  ikke  paavise;  men 
han  fik  i  Aarenes  Løb  Sæde,  til  Dels  endog  Forsæde,  i  en  Række 
vigtige  Kommissioner,  der  virkede  i  samme  Retning,  saaledes  1850 
og  paany  1859  om  en  Straffelov  (var  Formand  i  den  sidste)  og 
1857  om  Nævningers  Indførelse.  Han  var  1857  Formand  for  Kom- 
missionerne om  Sundhedspolitiet  og  om  Gammelholms  Fraflytning, 
1859  om  en  ny  Værnepligtslov  og  1863  om  Ordningen  af  Kjøben- 
havns .  Brandvæsen ;  desuden  Medlem  af  Kommissionerne  om  en 
Bygningslov  for  Kjøbenhavn  1852  og  for  landet  1857.  Ligeledes 
blev  han  186 1  Formand  for  Skiftekommissionen  i  den  nørrejyske 
Kjøbstadkreditforenings  Bo. 

Af  fremragende  Betydning  var  hans  Virksomhed  som  Borger- 
repræsentant i  Kjøbenhavn.  Han  valgtes  hertil  allerede  1840,  ind- 
til han  1844  blev  Borgmester,  og  paa  ny  1849  lige  indtil  Udgangen 
af  1869,  og  han  var  i  denne  lange  Aarrække  Medlem  af  mangfol- 
dige Udvalg  og  af  næsten  alle  vigtige  samt  øvede  en  overvejende 
Indflydelse  paa  Byens  F'orvaltning.  End  videre  var  han  siden  1843 
Repræsentant  i  Nationalbanken,  kun  med  de  sædvanlige  Mellem- 
rum, og  siden  1852  gjentagne  Gange  Repræsentantskabets  Formand. 
Endelig  havde  han  blandt  andre  private  Hverv  siden  1841  Stillingen 
som  Meddirektør  i  Kjøbenhavns  Brandforsikringssocietet  (for  faste 
Ejendomme)  og  siden  1857  den  tilsvarende  for  det  kjøbenhavnske 
Brandassiurancekompagni  for  Varer  og  Effekter;  tillige  var  han 
1854 — 64  Repræsentant  i  det  almindelige  Brandassurancekompagni. 
Han  medbragte  til  alle  disse  Hverv  en  skarp  Dømmekraft  og  en 
energisk  Vilje  samt  en  forbavsende  Arbejdsevne. 

U.  døde  25.  Juni  1872.  Han  ægtede  1827  Jensine  Johanne 
BuU  (f.  1798  f  13.  Nov.  1830),  Datter  af  Præst  Joh.  Ernst  Gunnerus 
B.  (f.  1767    t    '^o)   og    ^9-  Sept.  1834   Ottine    Frederikke    Suenson 

(f.  28.  Febr.  1807  f  »o«  Okt.  1884),    Datter   af  Kapitajn    i    Søetaten 
Jean  Jacques  S.  (f.  1774  f  1821). 

Ersiew,  Forf.  Lex.    Barfod,  Dansk  Rigsdagskal.     Illustr.  Tidende  7.  Juli  »872. 

Emil  Elberling. 

—  I  sine  mange  forskjellige  Embedsstillinger  udfoldede  Al- 
green-Ussing  en  rig  praktisk  juridisk  Virksomhed  og  nød  særlig  i 
sit  betydningsfulde  Embede  som  Generalprokurør  høj  Anseelse. 

Vidnesbyrd  om  A.-U.  som  Jurist  finde  vi  dog  navnlig  i  det 
ikke  ringe  Antal  Skrifter,  han  har  efterladt  sig.  Om  hans  store 
Flid  og  Omsigt  vidne  saaledes  de  nyttige  Samlingsværker,  Reskript- 
samlingen, som  han  efter  Fogtmann  udgav  for  .Aarene  1813 — 65 
(udkom  1825 — 71),  .  og  «Love  og  Anordninger*  for  1850 — 71,  der 
dannede  en  Fortsættelse  af  Schou's  Forordninger.  Men  han  har 
ogsaa  efterladt  sig  flere  Værker  af  mere  videnskabelig  Karakter. 
Allerede  som  ung  Kandidat  udgav  han  (1823)  nogle  t  Anmærk- 
ninger til  Personretlen »  og  (1825)  to  Bind  « Anmærkninger  til 
Tingsretten«.  Disse  nærmest  for  studerende  bestemte  Bøger  inde- 
holde vel  for  største  Delen  kun  Noter  til  Hurtigkarls  Privatret  paa 
Grundlag  af  andres,  særlig  A.  S.  Ørsteds  Skrifter.  Men  de  vise 
dog  en  ikke  ringe  kritisk  Evne  og  dialektisk  Færdighed  hos  For- 
fatteren. Den  noget  ungdommelige  Overlegenhed,  hvormed  han 
havde  behandlet  sine  Forgængere,  fremkaldte  i  øvrigt  et  skarpt 
Tilsvar  fira  Ørsteds  Side.  De  samme  væsentlig  formelle  Fortrin 
udmærke  nogle  »juridiske  A f handlinger »,  som  han  (1824)  udgav 
sammen  med  H.  M.  Svane,  og  de  gjenfindes  ligeledes,  parrede  med 
betydelig  større  Modenhed  i  det  praktiske  Skjøn,  i  forskjellige 
Afhandlinger,  som  han  skrev  til  det  af  ham  udgivne  cBibliothek 
for  dansk  Lovkyndighed »,  hvoraf  der  kom  2  Bind  (1830 — 37). 

Det  mest  benyttede  af  hans  litterære  Værker  var  dog  hans 
«Haandbog  i  den  danske  Kriminalret >,  som  udkom  i  4  Udgaver 
(1841—59)  med  en  bombastisk  Dedikation  til  hans  Velynder  P.  C. 
Stemann.  Den  afhjalp  den  Gang  et  længe  følt  Savn,  i  det  der 
siden  Nørregaards  Forelæsninger  fra  1788  ikke  var  udkommet  nogen 
Fremstilling  af  den  danske  Strafferet,  og  besad  ogsaa  mange  Be- 
tingelser for  at  blive  en  brugbar  praktisk  Haandbog.  Men  nogen 
dybere  videnskabelig  Indtrængen  i  de  strafferetlige  Grundproblemer 
giver  den  ikke,  skjønt  Forf.  her  havde  Ørsteds  banebrydende  Ar- 
bejde at  bygge  paa,  og  Værket  bærer  i  det  hele  Karakteren  af 
at  tilhøre  den  før-Ørstedske ,  noget  aandløst  lovkommenterende 
Retning. 

A.-U.  udgav  ligeledes  en  «Haandbog  i  den  danske  Arveret« 
(1855),  der  har  en  vis  Værdi  som  den  første  samlede  Fremstilling  af 
vor  Arveret  paa  Grundlag  af  den  nugjældende  Arvelov.  Men  mest 
umiddelbar  Betydning  for  Nutiden  har  af  A.-U.s  litterære  Produktion 
hans  store,  grundlæggende  Værk  c  Læren  om  Servituter »  (1836). 
Af  denne  tidligere  meget  lidt  bearbejdede  Materie  har  han  givet 
en  med  betydelig  Omhu,  Kjendskab  til  fremmed  Ret  og  praktisk 
Sans  udarbejdet  Fremstilling,  paa  hvilken  vor  Tids  Retsopfattelse 
om  disse  Spørgsmaal  i  det  væsentlige  hviler.  Kan  maaske  end 
heller  ikke  dette  Værk  siges  at  være  præget  af  nogen  særlig  dyb 
og  original  videnskabelig  Begavelse,  har  i  hvert  Fald  her  den  juri- 
diske Dialektiker  forenet  sig  med  Praktikeren  til  at  frembringe  et 
saare  nyttigt  og  fortjenstfuldt  Arbejde.  H.  Munch- Petersen. 

V.  Utenhof  (Utenhoven),  Wolfgang,  o.  1495 — 1542|  Frede- 
rik I' s  og  Christian  III' s  Kansler,  den  betydeligste  tyske  Statsmand 
i  dansk -holstensk  Tjeneste  paa  Reformationstiden,  var  af  adelig 
Byrd  og  født  i  Gera  i  Sachsen  (Reuss).  15 13  blev  han  indskreven 
ved  Universitetet  i  Wittenberg,  hvor  han  især  lagde  sig  efter  juri- 
diske Studier  og  tog  Magistergraden  i  Romerret.  Han  kaldes 
endnu  « Medlem »  (Gliedmass)  af  Universitetet,  da  han  med  glim- 
rende Anbefalinger  fra  dette  i  15 18  af  Hertug  Frederik  (I)  af  Got- 
torp antoges  til  Tugtemester  for  dennes  unge  Søn,  Hertug  Chri- 
stian (III).  Højt  begavet,  ærgjerrig  og  fremadstræbende  vandt  den 
unge  Mand  snart  Hertug  Frederiks  Gunst.  Allerede  1520  nævnes 
han  som  hertugelig  Raad  og  blev  straks  kastet  ind  i  den  Strid, 
der  skulde  blive  hans  Livs  Hovedgjeming,  Kampen  mod  Kong 
Christian  II  og  hans  Slægt.  I  den  Anledning  blev  han  allerede 
1522  brugt  til  Sendelser  til  Rigsregeringen  i  Niirnberg,  til  Lybek  osv. 
I  Slutningen  af  dette  Aar  eller  Begyndelsen  af  1523  blev  han 
Hertugens  Kansler.  Under  den  store,  langvarige  Kamp,  som  nu 
udbrød,  viste  U.  sig  i  ganske  særlig  Grad  velskikket  til  denne 
Stilling.  Han  var  velkjendt  med  Forholdene  i  Tyskland  og  havde 
et  skarpt  diplomatisk  Blik  til  at  gjennemskue  Modstanderne.  Med 
en  vis  djærv  Veltalenhed  baade  i  Tale  og  Skrift  forstod  han  at 
blotte  Modstandernes  svage  Sider  og  endnu  mere  at  dække  sin 
egen  Parts,  ja  var  ikke  bange  for  i  Stridens  Hede  at  gaa  Sand- 
heden saa  nær  som  muligt  eller  at  komme  med  de  dristigste  Paa- 
stande. Han  udviste,  skjønt  snart  efter  rammet  af  legemlig  Svaghed, 
en  forbavsende  Arbejdskraft.     Han  var  uafbrudt  paa  Færde,  snart 

paa  diplomatiske  Rejser,  snart  i  Forhandlingerne  med  Hertugdøm- 
mernes Landdage;  en  Mængde,  til  Dels  endnu  bevarede,  Statsskrifter 
eller  Betænkninger  ere  forfattede  af  ham.  Efter  U.s  Mening  havde 
Hertug  Frederik  og  hans  Slægt  Arveret  til  Hertugdømmerne,  fordi 
man  allerede  i  Christian  I' s  sidste  Dage  havde  udtalt  Ønsket  om, 
at  Hertug  Frederik  skulde  blive  Hertugdømmernes  Herre,  hvilket 
U.  urigtig  antog  for  et  Valg  af  Stænderne,  hvorved  Arvefølgen  i 
Hertugdømmerne  efter  Ribeprivilegierne  af  1460  skulde  være  til- 
faldet Hertug  Frederiks  Linje. 

Med  Dygtighed  ledede  U.  det  diplomatiske  Felttog  mod  Chri- 
stian IL  I  Begyndelsen  gik  Fordringerne  kun  ud  paa  en  Deling 
af  Landene;  men  da  Jyderne  havde  sluttet  sig  til  Hertugen,  bleve 
de  større.  U.  deltog  i  Frederik  I's  Hylding  paa  Viborg  Ting  i  Marts 
1523,  og  snart  var  hele  Danmark  og  til  sidst  ogsaa  Norge  i  Kong 
Frederiks  Besiddelse.  Det  var  mere  end  Kongen  eller  U.  selv 
havde  ventet  sig.  U.  betragtede  det  som  «en  Guds  Tilskikkelse*; 
men  nu  kom  det  an  paa  at  bevare  for  det  holsten-gottorpske  Hus 
baade  Eneberettigelsen  til  Hertugdømmerne  og  Kongestillingen  i 
Danmark  og  Norge.  Det  var  en  brydsom  Opgave  med  store 
Vanskeligheder.  Som  den  tyskfødte  Kongetjener  havde  U.  ikke 
blot  at  kæmpe  mod  Kong  Christians  Venner  i  Udlandet,  men 
ogsaa  med  en  stor  Del  af  det  danske  og  holstenske  Aristokrati; 
det  første  holdt  paa  «det  frie  Kaar»,  en  stor  Del  af  det  sidste 
ansaa  en  Forbindelse  med  Kongerigerne  som  en  «Daarskab>  og 
foretrak  et  sikkert  og  roligt  Slesvig- Holsten  for  sig  alene,  maaske 
endogsaa  under  den  ældste  Søn,  Christian,  medens  det  danske 
katholske  Stormandsparti  foretrak  den  yngre  Søn  Hans  med  eller 
uden  Del  i  Hertugdømmerne. 

Kort  efter  Kongehyldingen  i  Viborg  1523  begav  U.  sig  til 
Niirnberg,  hvor  Christian  II  havde  indstævnet  Sagen  mod  « Hertug 
Frederik))  for  Rigskammerretten.  On)  der  end  var  antaget  for- 
skjellige  Advokater,  var  det  dog  U.,  der  i  den  langvarige,  frug- 
tesløse Proces,  som  først  endte  153 1  ved  Kongens  Tog  til  Norge, 
udarbejdede  eller  stod  bag  ved  de  forskjellige  Indlæg.  Allerede 
paa  denne  Rejse  til  Niirnberg  forstod  U.  ved  at  udsprede  Strids- 
skrifterne imod  Kong  Christian  i  Tyskland  at  vinde  Stemningen 
for  sin  Herre  hos  flere  af  Fyrsterne.  Ogsaa  paa  Rigsdagen  i 
Niirnberg  1524  virkede  han  stærkt  mod  Kong  Christian.  Han  var 
nu  velkjendt  i  hele  Nordtyskland,  og  man  frygtede  endog  for 
Efterstræbelser    mod    hans    Liv.      Han    deltog    senere    i    det    store 

Fredstnøde,  der  under  kejserlig  Mægling  holdtes  i  Hamborg,  men 
optraadte  ogsaa  her  med  stor  Skarphed  mod  Kong  Christians  Gjen- 
indsættelse  og  ligeledes  paa  de  følgende  frugtesløse  Møder  i  Kjø- 
benhavn  og  Lybek.  U.  viste  sig  her  som  en  overordentlig  fin 
Diplomat,  der  forstod  uden  ligefremt  Brud  at  føre  Sagerne  til  det 
Punkt,  man  ønskede.  Dertil  kom,  at  han  under  Opholdet  ved  det 
sidste  Lybekkermøde  1525  fuldstændig  gjennemskuede  Lybeks  egen- 
kjærlige  Planer,  der  under  Søren  Norbys  Opstand  i  Skaane  gik  ud 
paa  at  bringe  Gulland  i  I.ybeks  Haand,  og  ved  sine  Raad  til 
Kong  Frederik  med  stor  Snildhed  forstod  at  bruge  Søren  Norby 
og  Lybek  saa  fint  mod  hinanden,  at  Gulland  kom  i  Danmarks 
Hænder.  Men  fra  ^en  Tid  af  sporer  man  en  stor  Foragt  og  en 
meget  bitter  Stemning  hos  U.  mod  Lybek  og  Hansestæderne,  og 
disse  gjengjældte  til  fiilde  disse  Følelser.  S.  A.  lykkedes  det  U.  og 
de  hertugelige  Raader  paa  Landdagen  i  Rensborg  at  faa  Hertug- 
dømmernes Prælater  til  at  indvillige  i  Ordets  frie  Forkyndelse  og 
i  store  Pengebevillinger,  og  det  samme  fortsattes  paa  Landdagen 
i  Kiel  (Februar  1526).  Af  størst  Betydning  for  Fremtiden  blev  dog 
Ægteskabet  mellem  Frederik  I' s  Datter  Dorothea  og  Hertug  Al- 
brecht af  Preussen,  som  U.  paa  denne  Tid  fik  iværksat,  skjønt 
det  fandt  stærk  Modstand  hos  Kathohkkeme  baade  i  Hertugdøm- 
merne og  i  Danmark.  Det  var  den  første  betydeligere  tyske 
Fyrste,  som  U.  havde  knyttet  til  Frederik  l's  Sag;  der  indtraadte 
derfor  ogsaa  et  ejendommelig  fortroligt  Forhold  mellem  U.  og 
Hertugen,  hvem  U.  i  den  følgende  Tid  ofte  benyttede  til  at  virke  for 
sine  Planer  hos  Kong  Frederik  og  dennes  Søn  Christian.  At  Kong 
Frederik  netop  samtidig  ved  at  optræde  til  Forsvar  for  Luther- 
dommen i  Danmark  og  derved  bane  Vej  for  en  nærmere  Til- 
slutning til  de  evangelisk-lutherske  Fyrster  mod  den  katholsksindede 
Kejser  saa  at  sige  tvang  Christian  II  til  atter  at  kaste  sig  i  Katholi- 
cismens  Arme,  er  maaske  en  af  U.s  største  diplomatiske  Sejre. 
Han  nød  ogsaa  nu  en  høj  Anseelse  hos  Kong  Frederiks  Venner. 
Landgrev  Philip  af  Hessen  ønskede  saaledes  at  laane  ham,  da  han 
vilde  slutte  Forbund  med  Frans  I  af  Frankrig,  og  at  Frederik  I 
kort  efter  optoges  i  det  schmalkaldiske  Forbund,  havde  han  vel 
ogsaa  til  Dels  U.  at  takke  for. 

Paa  denne  Tid  stod  U.  paa  Højden  af  sin  Magtstilling.  Ogsaa 
til  selve  Danmark  var  han  bleven  nærmere  knyttet  ved  i  Aaret 
1526  at  blive  forlenet  med  Hindsgavl  (med  Middelfart),  ligesom  han 
blev    Ejer   af  Vamdrupgaard.     Vel    medførte  Christian  II' s  Tog  til 

Norge  atter  en  vanskelig  politisk  Stilling;  i  Maj  og  Juni  1532 
holdtes  store  Møder  i  Kjøbenhavn,  hvor  det  allerede  kom  til 
heftige  Sammenstød  mellem  U.  og  Hansestæderne,  der  fordrede 
Sundet  spærret  for  Hollænderne,  som  havde  leveret  Christian  II 
Skibe;  men  Faren  fra  Hollænderne  blev  afværget,  og  nu  begynder 
Vægtskaalen  i  U's  Politik  tydelig  nok  at  hælde  til  Fordel  for  disse. 
Saa  kom  Lejdebruddet  og  Kong  Christians  Fængsling.  Med  Glæde 
saa  U.  ham  sidde  som  Fange  paa  Sønderborg  og  stolede  paa,  at 
han  aldrig  skulde  slippe  løs.  Alt  syntes  saaledes  at  tyde  paa,  at  det 
store  Maal  var  ved  at  naas.  Dog  stod  endnu  Tronfølgerspørgs- 
maalet  tilbage,  og  her  fandt  U.  Modstand  fra  en  Side,  hvorfra  man 
mindst  skulde  have  ventet  det,  nemlig  fra  Hertug  Christian  (III) 
selv,  der  ytrede  stor  Ulyst  til  den  dansk-norske  Trone,  og  som 
med  Glæde  syntes  at  ville  overlade  den  til  sin  lille  Broder  Hans, 
som  de  katholsksindede  dansk-norske  Rigsraader  ønskede  til  Konge. 
U.  rasede  i  sine  Breve  til  Kønigsberg  over  dette  hjælpeløse  Barn; 
saaledes  omtrent  opfattede  han  endnu  Hertug  Christian.  Sagen 
skulde  dog  endelig  ordnes  paa  en  Herredag  i  Kjøbenhavn  i  Juni 
1533,  men  saa  døde  Frederik  I  allerede  i  April  s.  A.  Den  store 
Bygning  var  atter  ved  at  falde  sammen. 

Dels  paa  Grund  af  sit  spændte  Forhold  til  Hertug  Christian, 
dels  paa  Grund  af  sit  eget  svagelige  Helbred  trak  U.  sig  efter  Kon- 
gens Død  i  nogen  Tid  tilbage  fra  sin  umiddelbare  Hofstilling.  Han 
virkede  dog  paa  Herredagen  i  Kjøbenhavn  i  Juni — ^Juli  s.  A.  stærkt 
for  Hertug  Christians  Sag  og  bidrog  meget  til  det  store  politiske 
Omslag,  at  slutte  sig  til  Hollænderne  mod  Lybekkeme  og  deres 
nye  Fører,  Jurgen  WuUenwever.  Som  dansk  Gesandt  sendtes  han 
derpaa  tillige  med  Otto  Krumpen  i  Forening  med  Melchior  Rantzau 
som  holstensk  Gesandt  til  Nederlandene,  hvor  Forbundstraktaten 
9.  Sept.  afsluttedes  i  Gent.  Faren  fra  den  Side  var  foreløbig  afvendt. 
<cKong  Christian  bliver  siddende  i  Hullet,  ingen  har  haft  nogen 
Tanke  for  ham»,  skriver  han  efter  Hjemkomsten  til  Hertug  Albrecht; 
« kunde  derimod  Lybekkerne  faa  Kong  Christian  fri,  gjorde  de  det 
gjærne;  men  han  sidder  for  fast*.  Han  havde  altsaa  allerede  da 
gjennemskuet  Wullenwevers  Planer.  Ved  Hertug  Albrechts  Hjælp 
kom  det  dog  til  en  Slags  Udsoning  med  Hertug  Christian,  og  U. 
overtog  atter  Stillingen  som  Kansler,  men  han  vedblev  at  nære  meget 
ringe  Tanker  om  Hertug  Christians  Regeringsevne  og  søgte  end- 
ogsaa  at  bevæge  Hertug  Albrecht  til  at  opholde  sig  i  Danmark 
en  2 — 3  Aar  for  at  hjælpe  ham.     Navnlig  den  danske  Adels  Fra- 

fald  under  Grevefejden  vakte  U.s  store  Forbitrelse.  Disse  « Stor- 
hanser >  maatte  nu  tæmmes,  roedens  man  skulde  øve  Mildhed  mod 
den  menige  Mand.  «Der  trænges  i  høj  Grad  til  Reformer  i  Dan- 
mark,»  skriver  han  til  sin  Ven  i  Kønigsberg.  Under  Grevefejden 
udførte  U.  en  Mængde  Hver\',  var  under  Kong  Christian  lU's  hyp- 
pige Fraværelse  fra  Gottorp  Medlem  af  den  der  indsatte  Regering 
og  var  ofte  paa  diplomatiske  Sendelser.  Navnlig  førte  han  med 
stor  Skarphed  Forhandlingerne  paa  de  store  Fredsmøder  i  Ham- 
borg i  1535 — 36.  cDen  syge  Mand»  aftvang  sine  Kolleger  Beun- 
dring for  hans  Dygtighed,  men  i  ét  Punkt  led  han  —  og  maatte 
han  lide  —  et  Nederlag,  i  Forsvaret  for  Lejdebniddet  mod  Kong 
Christian.  Han  kunde  ikke  hindre,  at  Freden  med  Lybek  kom 
til  at  indeholde  en  Bestemmelse  om,  at  der  senere  skulde  under- 
handles med  de  mæglende  Fyrster  og  Stæder  om  Kong  Christians 
Frigivelse,  hvilket  skulde  skaffe  U.  mange  Bryderier.  Det  var  paa 
et  af  disse  Møder,  at  U.  udbrød:  ti  faar  aldrig  Kong  Christian 
fri;  bliver  Sønderborg  taget,  stikker  den  sidstlevende  Drabant 
Staalet  i  hans  Hjærte».  Da  Kejser  Carl  V  imidlertid  havde 
antaget  sig  Christian  II' s  Børns  Sag  og  vilde  hjælpe  hans  Sviger- 
søn, Pfalzgrev  Frederik,  til  hans  Hustrus  c  Arveriger »,  førte  U. 
som  Medlem  af  den  holstenske  Regering  Underhandlinger  med 
Kejserens  Udsendinger;  men  de  skriftlige  Indlæg  vare  saa  skarpe, 
at  de  kejserlige  Udsendinger  ikke  vovede  at  forelægge  Kejseren  dem. 
I  Juli  1536  overgav  Kjøbenhavn  sig.  Som  Kansler  faldt  det 
i  U.s  Lod  at  tage  den  Ed  af  Grev  Christoffer,  som  denne  ved 
Overgivelsen  maatte  aflægge  om  ikke  mere  at  forulempe  Kongens 
Kiger  og  Lande,  og  han  skal  have  gjort  det  med  Fynd  og  Klem. 
Nu  var  Reformernes  Tid  kommen,  som  U.  saa  inderlig  havde 
ønsket ;^  men  stadig  fi7gtede  han  for  Kongens  for  store  Svaghed; 
han  saa  med  Forfærdelse  paa  det  stærke  Had,  der  i  disse  Aar 
havde  udviklet  sig  mellem  danske  og  tyske,  og  som  han  frygtede 
for  skulde  sprænge  hele  den  paa  ny  med  saa  stor  Møje  gjenop- 
førte  Bygning.  Det  kom  atter  til  et  køligt  Forhold  mellem  den 
hovmestererende  Kansler  og  hans  tfdligere  Lærling;  U.  følte  sig  til- 
sidesat af  « andre  Folk»,  og  daarlig  nok  lykkedes  det  Hertug  Al- 
brecht under  hans  Ophold  her  i  Landet  i  Anledning  af  Kongens 
Kroning  at  bringe  et  Forlig  i  Stand.  U.  lod  sig  dog  til  sidst 
bevæge  til  at  vedblive  at  være  Kansler,  men  hans  svagelige  Helbred 
nødte  ham  til  hyppige  Rejser  til  Hjemlandene,  hvor  han  følte  sig 
bedre.    For  øvrigt  ledsagede  han  1538  Kongen  til  Mødet  i  Brunsvig 

med  de  schmalkaldiske  Fyrster  og  udførte  andre  lignende  Hverv; 
men  de  to  Hovedspørgsmaal,  der  nu  stod  tilbage,  var  Sikringen 
af  Kongemagten  i  Danmark-Norge  gjennem  Hertug  Frederik  (II)'s 
Hylding  og  Rampen  mod  Christian  II's  Børn.  Tanken  om  Hylding 
i  Faderens  Levetid  fandt  stærk  Modstand  ikke  blot  i  Danmark,  men 
ogsaa  i  Holsten,  og  U.,  der  var  blevet  fri  for  c  die  bauemstoltzen* 
Lybekkere,  maatte  nu  føre  en  haard  Kamp  mod  de  holstenske 
« Storhanser*.  I  en  mærkelig  Betænkning  udvikler  han  sine  Tanker. 
Som  en  Slags  Helstatsmand  var  han  i  Virkeligheden  en  lige  saa 
stor  Modstander  af  et  udpræget  Slesvig-Holsten  i  Johan  Rantzaus 
Aand  som  af  et  frit  dansk  Valgrige.  For  at  det  hele  kan  holdes 
samlet,  skulle  Nationerne  blandes.  Ved  Giftermaal  skal  man  søge  at 
knytte  danske  og  Holstenere  til  hinanden;  for  at  de  danske  ikke 
atter  skulle  blive  <Buben»,  skal  man  «mehr  teutscher  Leut  ins  Reich 
schieben*;  de  vigtigste  Forleninger  i  Kongeriget  skulle  betroes 
Holstenere  og  danske  i  Forening;  den  unge  Prins  Frederik  skal 
opdrages  baade  paa  Dansk  og  Tysk.  Interessant  er  det  ogsaa,  at 
U.  i  sin  Statsbygning  har  Øje  for  Betydningen  af,  at  Slesvig  er 
et  dansk  Kronland.  Med  Styrke  havde  han  allerede  hævdet  dette 
under  Processen  for  Rigskammerretten  mod  Christian  II;  nu  holder 
han  paa  Hertugdømmernes  Deling,  hvorved  Kongeslægten  faar 
større  Haand  i  Hanke  med  dette  Land  end  ved  en  ren  Personal- 
union  med  et  Slesvig-Holsten,  og  paa  den  anden  Side  faa  ogsaa 
Holstenerne  gjennem  Bindeleddet  Slesvig  større  Adgang  til  at  gjøre 
sig  gjældende  i  Kongeriget.  Ogsaa  et  andet  Skrift  af  U.  stammer 
fra  denne  Tid,  en  historisk  Skildring  af  Forholdenes  Udvikling  fra 
Christian  I  til  Frederik  I' s  Tronbestigelse. 

Af  Helbredshensyn  havde  U.  imidlertid  (1539)  solgt  Vamdrup- 
gaard  og  1540  opslaaet  sin  Bolig  i  Werdau  i  Sachsen,  hvor  han 
af  Kurfyrsten  var  bleven  indsat  til  Amtmand.  Dog  vedblev  han 
at  være  Lensmand  paa  Hindsgavl  og  kaldes  Kansler  og  kongl. 
Raad  lige  til  sin  Død.  Mange  vigtige  Sager  sendtes  ogsaa  stadig 
til  hans  Betænkning.  I  høj  Grad  legemlig  svag  deltog  han  1540  i 
Møder  i  Schmalkalden,  Køln  'og  Naumbtu-g  og  endelig  i  1541  i 
Rigsdagen  i  Regensburg,  hvor  hele  Spørgsmaalet  om  Christian  II 
atter  kom  frem.  Ved  ingen  anden  Lejlighed  have  maaske  U.s  glim- 
rende Egenskaber  som  Diplomat,  men  ogsaa  Skyggesiderne  vist  sig 
tydeligere ;  aldrig  er  han  maaske  gaaet  saa  vidt  i  sine  Paastande, 
som  da  han  under  Forhandlingerne  paastod,  at  Peder  Skram  i  sin 
Tid  havde  haft  et  Brev  med  fra  Frederik  I  selv  til  Kong  Christian 

p>ersonlig,  saa  at  denne  vidste  god  Besked:  hans  egen  Dumhed 
er  Skyld  i  det  hele;  hvorfor  har  han  stolet  paa  een  løs  Præst > 
(Knud  Gyldenstjeme),  det  er  denne,  der  maa  staa  til  Ansvar. 

Enden  paa  Sagen  skulde  U.  ikke  opleve,  hverken  Prinsens 
Hylding  paa  Viborg  Ting  i  Sommeren  1542,  hvor  det  kom  til  en 
Slags  Udsoning  mellem  Kongen  og  det  danske  Aristokrati,  og 
hvor  Knud  Gyldenstjeme  maatte  udstede  en  Revers,  hvorved  han 
i  Virkeligheden  paatog  sig  Skylden  for  I^jdebruddet,  ej  heller  Ud- 
soningen med  Kejseren  og  Christian  II  selv.  U.  var  mellem  12.  Jan. 
og  II.  Febr.  1542  bukket  under  for  sin  Svaghed;  han  døde  i 
Werdau.  Den  svagelige  Mand  havde  i  sine  sidste  Leveaar  ægtet 
en  ung  Hustru;  Livsarvinger  efterlod  han  sig  ikke.  Han  blev 
næppe  50  Aar  gi. 

Hist.  Tidsskr.  4.  R.  VI.  AUg.  Deutsche  Biographie  XXXIX.  Dsk.  Mag. 
3.  R.  III;  5.  R.V,  60  ff.  A.  Heise. 

aage,  Erik  Holm,  1869 — 99,  Forfatter,  Søn  af  nedennævnte 
Lic.  theol.  O.  W.,  er  født  i  Kjøbenhavn  18.  Nov.  1869.  Han  voxede 
op  paa  Landet  og  blev  1887  Student  fra  Herlufsholm.  1894  tog 
han  Magisterkonferens  i  Tysk.  Efter  at  han  havde  været  Soldat 
og  tilbragt  V«  Aar  udenlands,  mest  i  Paris  og  Heidelberg,  tog 
han  1896  en  Tillægsexamen  i  Latin  og  Fransk.  Han  dyrkede  der- 
efter bl.  a.  Religionsfilosofi  (Lessing)  og  underviste  i  kjøbenhavnske 
Skoler,  til  han  i  Sommeren  1898  fik  Sukkersyge.  Et  Ophold  ved 
et  tysk  Badested  i  Eftersommeren  1899  hemmede  ikke  Sygdommen. 
Han  døde  i  Herlufmagle  11.  Dec.  1899.  —  E.  W.  udgav  1897  en 
Oversættelse  af  Plautus'  Amfitryon  i  rimede  Vers,  1899  Digtsamlin- 
gen c  Ungkarl*  og  et  Drama  « Evige  Mure»,  i  Slægt  med  Bjørn- 
sons « Kongen«,  om  en  Slags  Tolstoisk  Hamlet  paa  Tronen,  der 
ikke  har  Kraft  til  at  bringe  den  gamle  Verden  af  Lave.  Stykket 
opførtes  1901  paa  Studentersamfimdets  fi-ie  Theater.  W.  var  en 
blød  og  følsom,  men  munter  Natur.  Der  er  Form  og  fin  Følelse 
i  hans  Arbejder,  især  i  Digtene;  de  bæres  dog  mest  af  hans  raske 
og  spydige  Lune,  der  skaffede  ham  selv  en  Del  Fortrædelighed, 
da  Digtet  « Børsbillede*  (lllustr.  Tid.  6.  Marts  1898)  bragte  den 
kjøbenhavnske  Handelsstand  i  urimeligt  Oprør  mod  ham. 

lUustr.  Tid.  7.  Jan.  1900.  Tale  ved  E.  W.s  Begravelse  af  hans  Fader 
(1900).    tVagten*  I,  550  ff.  ^iels  Møller. 

Waage»  Georg  Holger,  1793 — 1842,  Præst,  var  en  Søn  af 
Kjøbmand  paa  Island,  Olafur  Gislason  W.  og  Sigrit  Oddsd6ttir. 
Han  blev  født  i  Kjøbenhavn  11.  Dec.  1793  og  i8ti  dimitteret  til 
Universitetet  fra  det  Schouboeske  Institut.  1815  underkastede  han 
sig  den  theol.  Embedsexamen  og  blev  s.  A.  Adjunkt  ved  Herlufs- 
holm Skole.     1822  blev  han  Sognepræst  for  Vetterslev  og  Hømb  i 

Sjællands  Stift,  1824  Præst  ved  St.  Mortens  Kirke  i  Næstved  og  i 
Dec.  1825  tillige  midlertidig  Adjunkt  paa  Herlufsholm.  1828  blev 
han  forflyttet  til  Kjøbenhavn  som  i.  resid.  Kapellan  ved  Vor  Frue 
Kirke.  1834  blev  han  Lærer  i  Homiletik  og  Kateketik  ved  Pastoral- 
seminariet og  tillige  Meddirektør  af  dette.  1836,  ved  Reformations- 
festen,  vandt  han  den  theol.  Doktorgrad  for  en  Afhandling  om 
Alderen  for  Trosleddet  « Nedfaren  til  de  dødes  Rige»,  et  grundigt 
og  skarpsindigt  Arbejde,  der  under  den  sidste  Tids  Forhandlinger 
om  Trosbekjendelsens  Oprindelse  baade  i  Tyskland  og  England 
paa  ny  har  vundet  fortjent  Paaskjønnelse.  1836  fik  han  Titel  af 
Professor,  og  i  Begyndelsen  af  1837  blev  han  udnævnt  til  Direktør 
for  Sorø  Akademi.  Han  døde  11.  Dec.  1842.  Medens  W.  opholdt 
sig  i  Sorø,  blev  han  Medlem  af  den  Kommission,  der  var  nedsat 
for  at  gjennemgaa  Biskop  Mynsters  Udkast  til  et  nyt  Ritual  og 
en  ny  Alterbog  (XII,  13).  Allerede  forinden  havde  han  haft  Lej- 
lighed til  at  lære  dette  Arbejde  at  kjende,  thi  saa  snart  en  Afde- 
ling var  færdig,  sendte  Mynster  den  til  W.,  paa  hvis  Dom  han 
satte  stor  Pris.  <Jeg  havde  megen  Nytte,  især  af  Waages  Medde- 
lelser*, skriver  Biskoppen,  «denne  tidlig  og  sørgelig  tabte  Ven 
forenede  med  en  elskelig  Karakter  og  et  ægte  kristeligt  Sind  et 
logisk  Hoved  og  lod  ikke  let  nogen  Inkonsekvens  passere ».  1823 
havde  W.  ægtet  Juliane  Frederikke  Broager  (f.  18.  Avg.  1799  f  8.  Nov. 
1842),  Datter  af  Koffardikapitajn  A.  J.  B.  og  Maria  Amalia  f.  de 
Franckenau. 

Erslew,  Forf.  Lex.  Program  ved  Reformatioiisfesten  1836.  J.  P.  Mynster, 
Meddelelser  om  mit  Levnet  S.  258.  Pf^  Nielsen, 

Waage,  Olafiir,  f.  1834,  Provst,  er  en  Søn  af  ovennævnte 
G.  H.  W.  Han  blev  født  i  Kjøbenhavn  11.  Marts  1834  og  kom 
1843  i  Sorø  Skole,  fra  hvilken  han  blev  dimitteret  1852.  1859  tog 
han  theologisk  Embedsexamen  og  blev  derpaa  Lærer  ved  Efter- 
slægtselskabets Realskole.  Samtidig  fortsatte  han  Studierne,  og 
1860—61  gjorde  han  en  Rejse  til  Tyskland,  Schweits,  Italien 
og  Frankrig.  1866  deltog  han,  sammen  med  den  senere  Biskop 
T.  S.  Rørdam  og  flere  andre,  i  en  Konkurrence  om  den  theo- 
logiske  Docentplads  (med  Ethik  som  Hovedfag);  C.  H.  Scharling 
blev  den  sejrende.  1867  vandt  W.  den  theologiske  Licentiatgrad 
for  en  Afhandling  om  «J.  P.  Mynster  og  de  filosofiske  Bestræ- 
belser paa  hans  Tid  i  Danmark«.  187 1  blev  han  kaldet  til  Præst 
for  Næsby  og  Tyvelse  i  Sjællands  Stift;  1875  blev  han  tillige  Provst 

for  Hammer  og  Tybjærg  Herreder.  1882  forflyttedes  han  til 
Herlufmagle.  14.  Juni  1867  ægtede  han  Marie  Christine  Nyborg 
(f.  9.  Okt.  1841),  Datter  af  Etatsraad  G.  N.,  Borgmester  og  Byfoged 
i  Grenaa,  og  Emilie  Annette  f.  Holm. 

Universitetsprogram  til  Reformationsfesten   1867.  Jpr,  NUlstn. 

Waagepetersen,  Christian^  1787 — 1840,  Kjøbmand,  blev- 
født  6.  Sept.  1787  i  Kjøbenhavn  og  var  Søn  af  Vinhandler,  Borger- 
kapitajn  Lorentz  Chr.  Petersen  (f.  1764  f  7.  April  1829)  og  Sophie 
Magdalene  Worm  (f.  1765  f  21.  April  1832).  Efter  at  have  uddan- 
net sig  paa  Handelskontorer  i  Udlandet  vendte  han  hjem  1808  og 
tog  Borgerskab  som  Vinhandler  i  Kjøbenhavn;  her  drev  han  en 
stor  Forretning,  blev  Hofvinhandler  og  fik  forskjéllige  Tillidshverv. 
Han  var  en  dannet  Mand  med  mange  Interesser,  navnlig  i  musi- 
kalsk Retning.  Hans  smukke  Gaard  i  St.  Strandstræde  var  Sam- 
lingsstedet for  Datidens  mest  ansete  Musikere,  og  flere  af  disse 
støttede  han  paa  forskjellig  Maade.  Han  var  en  af  de  første,  som 
fik  Navneforandring,  i  det  han  i  1831  fik  kongelig  Bevilling  til  at 
forene  sit  Fornavn  Waage  med  sit  Slægtnavn.  1838  blev  han 
Etatsraad  og  døde  23.  Nov.  1840.  Hans  Hustru  Albertine  Emerentze 
Schmidt,  som  han  var  bleven  gift  med  18.  Nov.  1809,  <iøde  15.  Nov. 
1864;  hun  var  Datter  af  en  kjøbenhavnsk  Grosserer  S. 

Erslew,  Forf.  Lex.  Øst,  Materialier  t.  et  dansk  biograph.-literarisk  Lex. 
Nr.  69.     C.  Thrane,  Danske  Komponister  S.  189.  Sofus  Elvius. 

Wachs,  Carl  Frederik  Anton,  1791— 1871,  Generalintendant, 
var  Søn  af  Kapitajn  Carl  Frants  W.  (f.  23.  April  1767  f  17.  Juni 
1836),  der  stammede  fra  Hessen  og  1807  blev  Regimentskvarter- 
mester  ved  fynske  Infanteriregiment.  Moderen  var  Albertine  Bu*- 
gitte  f.  Krabbe  (f.  6.  Jan.  1766  f  i?.  Juni  1848).  W.  blev  født 
31,  Juli  1791  i  Kjøbenhavn;  han  kom  tidlig  som  Volontær  i  Gene- 
ralkommissariatskollegiet,  hvor  han  allerede  181 1  blev  Kancellist  og 
efterhaanden  avancerede,  indtil  han  1837  blev  Departementschef. 
Ved  Krigsministeriets  Oprettelse  1848  blev  han  Kommitteret  under 
Intendanturen,  1849  Chef  for  Intendanturen,  1850  Generaldecisor 
for  Armeens  Revisionsvæsen  og  185 1  atter  Chef  for  Armeens  In- 
tendantur som  Generalintendant.  Han  blev  Etatsraad  1848,  Kom- 
mandør af  Danebrog  1850  og  Konferensraad  1853*  da  han  efter 
Ansøgning   og   paa   Grund   af  Svagelighed    fik    sin   Afsked.     Han 

døde  15.  Juli  187 1  i  Søllerød.  —  Gift  med  Louise  Christiane  Weiss 
(•f-  17.  Okt.  1881  i  Kjøbenhavn,  79  Aar  gammel),  Datter  af  Hof- 
juveler W.  i  Stuttgart. 

W.  var  i  Besiddelse  af  naturlig  Begavelse,  skarp  i  sine  Ud- 
talelser og  udrustet  med  et  satirisk  Anlæg,  som  let  kunde  give  sig 
Udslag  i  vældig  Grovhed,  selv  mod  foresatte.  For  undergivne 
var  han  en  Skræk  og  Rædsel,  og  selv  i  Venskab  var  han  despotisk. 
Men  hans  administrative  Dygtighed,  hans  utrættelige  Iver  i  Statens 
Tjeneste,  hans  Retskaffenhed  og  Uegennytte  var  almindelig  aner- 
kjendt,  bl.  a.  ogsaa  af  Krigsminister  Tscherning,  der  havde  Lejlig- 
hed til  at  vise  det  i  Gjerningen.  Joh,  Lesser. 

V.  Wackenitz,  August  Friderich,  1726  —  1808,  Officer,  Søn 
af  den  pommerske  Adelsmand,  Oberstlieutenant  i  svensk  Tjeneste 
Carl  Philip  v.  W.  til  Boltenhagen  og  Kisow  og  Charlotte  Louise 
V.  Oertzen  af  Huset  Tomow.  Han  var  født  i  Pommern  26.  April 
1726,  kom  14  Aar  gammel  ind  paa  Landkadetakademiet  i  Kjøben- 
havn, blev  1744  Fændrik,  var  saa  i  hessisk  Krigstjeneste  (i  Brabant, 
Skotland  og  Holland),  indtil  han  1750  blev  Kapitajn  i  dansk  Tjeneste. 
1758  blev  han  Fløjadjudant  hos  Kong  Frederik  V  og  Major  ved 
delmenhorstske  gevorbne  Infanteriregiment,  førte  1761 — 62  en  Gre- 
naderbataillon  i  Holsten,  forsattes  til  Prins  Frederiks  Regiment, 
men  kom  1766  tilbage  til  delmenhorstske  Regiment,  blev  1767 
Oberstlieutenant  og  beordret  med  sin  BatailYbn  til  Throndhjem,  1772 
forflyttet  til  søndenfjældske  og  1773  til  holstenske  Regiment,  men 
s.  A.  udnævnt  til  Oberst  og  Generalkrigskommissær  i  Norge  samt 
3.  Deputeret  i  det  norske  Generalitets-  og  KommissariatskoUegium. 
1774  blev  han  Kammerherre  og  naturaliseredes  som  dansk  Adels- 
mand 1777  tillige  med  Broderen  FhiUp  Leopold  v.  fV.,  der  var 
Kammerherre  og  Generaltolddirektør  i  Throndhjem.  1783  blev  han 
Generalmajor  og  under  Felttoget  1788  i.  Medlem  af  Feltkommis- 
sariatet («Kommissariatskommissionen»).  1789  fratraadte  han  som 
Generalkrigskommissær,  da  han  blev  i.  Deputeret  i  det  norske 
Generalitets-  og  KommissariatskoUegium,  1790  Ridder  af  Danebrog. 
1795  Generallieutenant  og  1808  General.  Han  døde  i  Christiania 
16.  Dec.  s.  A.  —  Gift  i.  (1758)  m.  Charlotte  Amalie  v.  Grambow 
{f.  i  Kjøbenhavn  28.  Febr.  1735,  f  i  Throndhjem  19.  Avg.  1771), 
Datter  af  Generallieutenant  Volrath  Levin  v.  G.  og  Barbara  Sophia 
f.  v.  d.  Liihe;  2.  (1775)  i^-  Marie  Elisabeth  Adeler  (f.  16.  Juni  1740, 

Daask  biogr.  Lex.    XVIII.  Marts  1904.  I O 

f  i  Christiania  26.  Sept.  181 1),  Datter  af  Stiftamtmand  i  Christians- 
sand,  Gehejmeraad  Frederik  A.  (I,  91). 

Moe,  Tidsskr.  f.  den  norske  Personalhist.  I,  462—65.         Q,  O.  Muftthe. 

Wad,  Gregers,  1755 — ^^Z^t  Mineralog  og  Zoolog,  fødtes 
18.  Juni  1755  i  Viborg,  hvor  hans  Fader  var  Handskemager.  Dimit- 
teret 1773  fra  sin  Fødebys  Latinskole  kom  han  til  Universitetet  for 
at  studere  Theologi,  men  allerede  efter  anden  Examen  forlod  han 
dette,  vistnok  paa  Grund  af  Trang,  og  tog  Plads  som  Huslærer, 
i  det  han  samtidig  studerede  Filologi.  Efter  nogle  Aars  Forløb 
kom  han  som  Lærer  for  et  Par  unge  Mennesker  i  Huset  hos  Pro- 
fessor Riisbrigh  (XIV,  106),  hvor  han  fik  Adgang  til  dennes  Biblio- 
thek;  hans  Lyst  til  Naturhistorien  vaktes  herigjennem,  og  Briinnich 
(ni,  191)  tog  sig  varmt  af  hans  videre  Uddannelse  heri.  Endnu 
stod  han  dog  vaklende  imellem  Filologien  og  Naturhistorien;  An- 
ledningen til,  at  han  valgte  den  sidste,  var  den,  at  han  i  1791 — 92 
kom  til  at  toretage  en  Rejse  med  sin  ældste  Elev,  først  til  Norge 
og  Sverige,  derefter  over  Gøttingen  og  Wien  gjennem  Schweits  til 
Italien,  af  hvilken  Rejse  han  høstede  rigt  naturhistorisk  Udbytte. 
Efter  sin  Hjemkomst  var  han  knyttet  til  Universitetets  Natural- 
theater,  der  i  de  Aar,  efter  at  Briinnich  i  1789  var  bleven  forflyt- 
tet til  Norge,  stod  uden  nogen  egentlig  Ledelse  eller  Tilsyn;  Na- 
turhistoriens Lod  ved  Universitetet  var  i  det  hele  ikke  god  den 
Gang;  med  BrUnnichs ^Forflyttelse  ophørte  Forelæsningerne  i  Mine- 
ralogi og  Zoologi,  og  de  optoges  først  paa  ny,  da  W.  1795  ansat- 
tes som  extraordinær  Professor  i  disse  Fag.  1803  udnævntes  han 
til  ordinær  Professor  i  samme  Fag  og  docerede  vedvarende  begge, 
indtil  der  t8io  udnævntes  en  særlig  Lærer  i  Zoologi;  dette  var 
sikkert  kjærkomment  for  W.,  hvis  Uddannelse  i  denne  Retning 
kun  var  ringe;  hans  Arbejder  heri  indskrænke  sig  saaledes  hoved- 
sagelig til  Oversættelser,  særlig  af  Cuvier.  Hans  Hovedinteresse 
var  knyttet  til  Mineralogien  og  Geologien,  i  hvilke  han  følte  sig 
stærkt  tiltrukken  af  Werner,  til  hvem  han  støttede  sig  i  sine  Fore- 
læsninger, og  som  han  indførte  i  Litteraturen  gjennem:  «Tabulae 
synopticae  terminorum  systematis  oryctognostici  Wemeriani,  latine, 
dan.  et  german.  editae»  (1798).  Fra  W.s  Haand  foreligge  desuden 
flere  mindre  mineralogiske  Afhandlinger;  men  hans  Hovedbetyd- 
ning ligger  i  hans  Virksomhed  som  Musæumsmand,  hvor  han  kom 
i  det  sjældne  Tilfælde  samtidig  at  være  Bestyrer  af  3  forskjellige 
Samlinger.      Som    Universitetsprofessor    havde    han    Bestyrelsen    af 

Naturaltheatret,  indtil  1810  saa  vel  den  mineralogiske  som  den  zoo- 
logiske Samling,  hvilken  sidste  i  det  nævnte  Aar  overgik  til  den 
nye  Professor  zoologiæ;  oprindelig  mindre  betydelige  modtog  de 
under  W.  store  Gaver  fra  Grev  Moltke,  med  hvem  W.  stadig  var 
i  nær  Forbindelse.  Med  de  til  det  kongl.  Musæum  for  Natur- 
videnskaberne i  1802  erhvervede  store  Samlinger,  der  opbevaredes 
paa  Rosenborg,  havde  W.  allerede  Tilsynet,  da  det  naturhistoriske 
Selskabs  Samlinger  i  1805  overgik  til  Musæet;  Overopsynet  med 
disse,  som  vedvarende  bleve  i  de  gamle  Lokaler  paa  Østergade, 
tilfaldt  ligeledes  W.,  der  saaledes  fik  samtlige  de  mineralogiske  og 
zoologiske  Samlinger  underlagt  sig.  W. s 'betydelige  Virksomhed 
herved  har  for  Efterverdenen  sat  sig  Spor  i  et  stort  og  omhygge- 
ligt Katalogiseringsarbejde  af  de  mineralogiske  Samlinger.  Ved 
Omordningen  i  1829  *^  ^^^  kongl.  Musæums  Forhold  blev  W. 
Meddirektør.  W.  blev  1800  Medlem  af  Videnskabernes  Selskab, 
senere  tillige  af  flere  udenlandske;  1814  blev  han  virkelig  Etatsraad, 
1821 — 22  var  han  Universitetets  Rektor,  og  hans  Kjærlighed  til 
hans  Ungdomsvidenskab  Filologien  sporedes  i  hans  almindelig 
beundrede  latinske  Taler.  W. ,  der  til  sin  Død  varetog  sine 
Embeder,  om  end  i  de  sidste  Aaringer  noget  aandehg  svækket, 
døde  25.  Marts  1832.  —  Han  havde  1802  ægtet  Nicoline  Chri- 
stiane Briinnich  (f  6.  Marts  1779),  en  Datter  af  hans  gamle 
Lærer,  Oberberghauptmand  Morten  Thrane  B.;  hun  overlevede 
ham  nogle  Aar. 

Dansk  litteratur-Tidende  1832.     Gosch,  J.  C.  Schjodte  I.  y,  Hitltzc. 

Wad»  Gustav  Ludvig,  f  1854,  Personalhistoriker,  er  Søn  af 
nedennævnte  Matthias  W.  og  opkaldt  efter  sin  Moders  Morfader 
G.  L.  Baden  (I,  394).  Han  blev  født  28.  Avg.  1854  i  Seden, 
hvor  Faderen  den  Gang  var  Præst,  gik  siden  i  Herlufsholm 
Skole,  hvorfra  han  1872  blev  Student  1877  tog  han  statsviden- 
skabelig Examen  og  erholdt  Aaret  efter  Ansættelse  som  Assistent 
i  Postinspektoratet  for  Østifterne,  fra  1879  i  Overbestyrelsen  for 
Post-  og  Telegrafvæsenet.  188 1  udnævntes  han  til  Postexpedient, 
dog  gjørende  Tjeneste  som  Sekretær  hos  Overpostmesteren,  og  1889 
til  Fuldmægtig.  Fra  denne  Stilling  traadte  han  over  i  Arkivvæse- 
net, i  det  han  i.  April  1893  udnævntes  til  Provinsarkivar  ved  det 
da  nyoprettede  Provinsarkiv  for  Fyn,  hvilken  Stilling  han  endnu 
beklæder.  29.  Juni  1883  ægtede  han  Edle  Sophie  Hedevig  d'Origny 
(f.  5.  Juni  1856),  Datter  af  Told  forvalter,  Kapitajn  Frederik  Jul.  d'O. 

I  o* 

og  dennes  2.  Hustru,  Edle  Joh.  Sophie  Rasmine  f.  Cederfeld  de  Simon- 
sen. —  W.  var  kun  21  Aar  gammel,  da  han  første  Gang  optraadte 
som  personalhistorisk  Forfatter,  i  det. han  1875  sammen  med  Over- 
lærer Alb.  I^th  udgav  « Meddelelser  om  dimitterede  fra  Herlufs- 
holm«, til  hvilket  Arbejde  han  leverede  en  Fortsættelse  i  Herlufs- 
holms Skoles  Program  for  1882.  I  Mellemtiden  havde  han  1878 
udgivet  << Meddelelser  om  Rektorerne  paa  Herlufeholm*  og  1881  det 
smukke  Mindeskrift  over  Eggert  Christoffer  Knuth  og  Søster  Lerche. 
1883  overtog  han  Redaktørstillingen  ved  Personalhistorisk  Tidsskrift, 
som  han  fratraadte  1890,  og  fra  1885  til  sin  Forflyttelse  til  Odense 
1893  var  han  Redaktør  af  Statshaandbogen.  1888  udkom  det  af 
ham  paa  Foranledning  af  den  daværende  Kurator  for  Vallø  Stift 
udarbejdede  Pragtværk  « Mindeskrift  i  Anledning  af  150  Aars  Dagen 
for  Oprettelsen  af  det  adelige  Stift  Vallø »  og  1893  Udgaven  af 
Herluf  Trolles  og  Birgitte  Gjøes  Breve.  W.  er  en  kyndig,  om- 
hyggelig og  smagfuld  Personalhistoriker.  TMset. 

Wad,  Matthias,  1816 — 97,  Præst,  fødtes  18.  Maj  1816  paa 
Boelsgaarden  i  Brovst  Sogn,  0.  Hanherred;  hans  Forældre  vare 
Proprietær  Ditlev  W.  og  Karen  f.  Nygaard.  Efter  at  have  gjennem- 
gaaet  Aalborg  Kathedralskole  blev  han  Student  1835  og  1840  theo- 
logisk  Kandidat.  Derpaa  fik  han  Bolig  paa  Borchs  Kollegium  og 
var  i  en  halv  Snes  Aar  en  søgt  og  meget  skattet  Manuduktør  og 
hyppig  Opponent  og  Respondent  —  «respondentissimus»  blev  han 
for  Spøg  kaldt  —  ved  Universitetets  Disputatser.  1850  blev  han 
kaldet  til  Sognepræst  for  Seden  og  Aasum  ved  Odense,  og  der 
kom  han,  der  selv  var  en  Discipel  af  Grundtvig,  ind  i  en  grundt- 
vigsk Præstekreds,  som  hurtig  lærte  at  sætte  Pris  baade  paa  hans 
Hoved  og  hans  Hjærte.  V.  Birkedal  kalder  ham  «en  aandelig 
Adelsmande  og  giver  ham  det  Vidnesbyrd,  at  den  trofaste  Ven, 
der  var  saa  forskjellig  fra  ham  selv,  « tilførte  ham  meget,  som  han 
rængte  til  for  sin  personlige  Udvikling*.  1860  blev  W.  forflyttet 
til  Korsør  og  'Faamborg,  og  der  virkede  han  i  35  Aar  med  stor 
Nidkjærhed  under  megen  Paaskjønnelse  fra  alle  Sider.  2.  Pinsedag 
1871  havde  han  den  Glæde  at  prædike  ved  den  nye  St.  Povls 
Kirkes  Indvielse.  Da  han  mærkede  Alderens  Tryk,  tog  han  (1895) 
sin  Afsked,  og  16.  Marts  1897  døde  han.  22.  Nov.  1845  havde 
han  ægtet  Marie  Elisabeth  Fistaine  (f.  23.  Sept.  1824  f  27.  Sept. 
1875),     Datter    af    Major    i    Vejkorpset    J.    F.   G.   A.    F.    og    Bar- 

bara    Charlotte    f.  Baden,    Datter    af   Historikeren,    Landsdommer 
G.  L,  Baden. 

Til    Minde   om    Pastor  M.  W,,   Sognepr.  til   Korsør  og  Taamborg  (1897). 
V.  Birkedal,  Personlige  Oplevelser  i  et  langt  Liv  III,   149.  />•.  Nielsen. 


Wadskiær,  Christian  Frederik,  1712 — 79,  Poet  og  Profes- 
sor, var  Søn  af  Forpagter  Søren  Mogensen,  der  stammede  fra 
Wa(d)skjærgaard  ved  Lemvig,  og  Elisabeth  f.  Lynge,  Datter  af 
Provst  L.  W.  er  født  17 12  paa  Ørslevkloster,  som  Faderen  havde 
forpagtet  af  General,  senere  Greve  Levetzau  (X,  240),  blev  Student 
fra  Sæby  Skole  1728,  laa  paa  Regensen  og  maatte  leve  af  privat 
Understøttelse  (bl.  a.  af  Levetzau)  og  Undervisning,  medens  han 
dog  samtidig  erhvervede  sig  omfattende  Kundskaber  i  Sprog  og 
Antikviteter.  Vistnok  1735  ^^^^  ^^^  Amanuensis  hos  daværende 
Professor  Erik  Pontoppidan,  der  benyttede  hans  polyhistoriske 
Viden  ved  Udarbejdelsen  af  sine  historiske  Arbejder  og  sin  Salme- 
bog. Tillige  overtog  W.  o.  173& — 40  for  Wielandts  Enke  Redak- 
tionen af  « Lærde  Tidender*,  Datidens  eneste  litterær-kritiske  Or- 
gan, og  konkiurerede  samtidig  til  de  af  Holberg  1738  udsatte 
Verspræmier.  Efter  at  have  opgivet  sine  Bestillinger  levede  han 
i  flere  Aar  fra  1740  i  Nød  og  Trang,  til  Dels  af  at  skrive  Lejlig- 
hedsvers  for  Betaling,  skjønt  han  allerede  nød  ikke  ringe  Anseelse 
som  Skribent,  stod  i  Venskabsforhold  til  de  bedste  af  Tidens 
Ungdom,  Langebek,  Eilschow  og  J.  Riis  (hvis  « Danske  Spectator» 
han  1745  sluttede  med  et  langt  Afskedsvers),  og  beskyttedes  af 
Gram  og  Holberg.  Endog  paa  højeste  Steder  vakte  han  en  vis 
Opmærksomhed,  fik  Tilbud  om  en  Titel  og  opnaaede  1741  en 
aarlig  Understøttelse  paa  100  Rdl.  som  en  Slags  Oversætter  og 
Forfatter  af  Indskrifter  og  Vers  ved  Mønt-  og  Medaillekabinettet 
under  Videnskabernes  Selskab.  Men  trods  Ansøgninger  om  alle 
mulige  Embeder  —  som  Sorenskriver,  Notarius  publicus  eller 
Toldbetjent  —  blev  han  stadig  holdt  hen  med  Løfter  og  fik  først 
1747  Ansættelse  som  Professor  i  Historie  ved  det  nyoprettede 
Akademi  i  Sorø.  Naar  han  her  blev  foretrukken  for  Mænd  som 
J.  E.  Schlegel  og  J.  S.  Sneedorff,  var  det  dog  ikke,  som  man  har 
troet,  paa  Holbergs  Anbefaling;  baade  Holberg  og  Gram  anbe- 
falede tvært  imod  Sneedorff.  Schlegel  blev  dog  siden  W.s  Kollega 
i  Sorø,  ligesom  J.  Kraft  o.  a.  Jævnlig  optraadte  W.  som  Akademiets 
officielle  Festdigter,  men  til  Lærer  egnede  han  sig  ikke  og  blev 
efter  et  Sammenstød  med  Overhofmesteren  afskediget  175 1. 

Nu  Stod  W.  atter  paa  bar  Bund;  men  naar  hans  egen  Søn 
beretter,  at  han  endog  en  Tid  inaatte  lade  sig  underholde  af  sin 
fordums  Tjener,  Mathematikeren  Didrik  Fester  (V,  131),  lader  dette 
sig  dog  ikke  forene  med  Festers  Alder  (19  Aar)  og  øvrige  Forhold 
paa  denne  Tid.  Det  varede  ogsaa  kun  nogle  Maaneder,  inden 
Universitetspatronen  Grev  Holstein  fik  W.  anbragt  som  Professor 
poeseos,  senere  eloqventiæ,  ved  Kjøbenhavns  Universitet,  hvor  han 
i  Juli  1755  ogsaa  tog  Magistergraden.  Fra  den  Tid  skrev  han 
væsentlig  kun  latinske  litteraturhistoriske  Disputatser,  men  medens 
han  opgav  sin  egen  Digtervirksomhed,  overtog  han  i  Kraft  af  sin 
Stilling  Censuren  over  andres,  hvortil  hans  Smag  lidet  kvalificerede 
ham,  ligesom  han  trods  sin  ubestridelige  Flid  og  Lærdom  næppe 
heller  fyldte  i  det  akademiske  Lærerembede.  Han  døde  5.  (9.?) 
Nov.  1779. 

W.  skal  have  været  en  godmodig  og  hjælpsom  Mand,  efter 
eget  Sigende  snarere  af  et  tungt  end,  som  man  af  hans  Digte 
skulde  slutte,  et  mtmtert  Sind.  Han  ægtede  1755  Christiane  Annette 
Friedenreich  (f  1774),  Datter  af  Provst  F.  i  Stege,  og  1778  Frede- 
rikke Hæseker,  Datter  af  Etatsraad,  Borgmester  H.  (VIII,  215). 

W.  besad  baade  Aandsli viighed,  stor  metrisk  Lethed  og  en 
udbredt  Belæsthed.  Men  hans  Digtning  var  lige  saa  tom  paa 
Indhold  som  udtværet  og  smagløs  i  sin  Form,  og  hans  Viden  var 
polyhistorisk  Sprænglærdom,  anbragt  paa  urette  Sted.  Som  saa 
mange  af  sine  Kaldsfæller  maatte  han  en  Tid  lang  leve  af  at  holde 
formelig  Versbutik,  og  da  han  endelig  fik  en  fast  Stilling,  foran- 
ledigede den  ham  til  at  blive  ved  paa  samme  Maade:  splitte  sine 
poetiske  Evner  i  Lejlighedspoesi  og  sin  Lærdom  i  Disputatser, 
uden  nogen  Sinde  at  forsøge  sig  paa  et  større  og  betydningsfuldere 
poetisk  eller  videnskabeligt  Æmne.  Da  Forholdene  nu  tillige  hævede 
ham  op  paa  den  akademiske  Lærestol  og  i  Poesiens  officielle 
Dommersæde,  samtidig  med  at  Ambrosius  Stub  og  Ewald  nød- 
lidende og  ringeagtede  gjenfødte  den  danske  verdslige  Digtning,  er 
han  for  Eftertiden  kommen  til  at  staa  i  et  næsten  komisk  Lys  som 
vor  sidste  professionelle  Rimer  og  Type  for  en  forældet  og  ud- 
levet Smag. 

Ligesom  sine  Forgængere  helt  fra  Bording  af  er  W.  mindst 
heldig  i  de  større,  højtidelige  Lejlighedsdigte,  hvor  han  især  fejrer 
Begivenheder  i  Kongehuset  i  pathetiske  Alexandrinere  eller  endog 
paa  Latin.  Her  bevæger  han  sig  i  de  tommeste  og  mest  opstyl- 
tede   Fraser,    undertiden    endnu    i    den    2.    schlesiske    Skoles    hule 

Ordbraro,  som  han  drager  helt  ned  i  det  barokke  ved  sin  uover- 
vindelige Tilbøjelighed  til  trivielle  Ordspil  og  til  at  overbrodere  sit 
Sprog  med  tyske,  franske  og  latinske  Gloser.  Det  bekjendteste 
£xempel  er  vel  hans  « Poetiske  Reflexioner  fra  den  filosofiske  Gang 

i  Sorø»: 

Skingrer,  I  Sorø  omzinglende  Skove, 
Egen  med  Bøgen  an  træde  en  Dans  I 

hvor  han  lader  hele  Naturen  opføre  Festoptog  og  Bal  i  Anledning 
af  Frederik  V's  Salving  1747. 

Lige  saa  forældet  er  hans  Bestræbelse  for  at  pynte  sin  poetiske 
Prosa  op  med  uvedkommende  Lærdom,  der  allerede  anmeldes  i 
de  sidelange,  søgte  og  skruede  Titler  som  « Poetisk  Skueplads, 
aabnet  paa  det  saa  kongelige  som  kostelige  Christiansborgs  Slots- 
plads, forestillende  i  tre  Scenes  de  kongl.  danske  Residenceslotte, 
saa  mange  af  Historien  og  Antikviteten  har  været  at  opspore, 
med  udførlige  historiske  Anmærkninger«  osv.,  1741.  Til  en  yderst 
nøjagtig  og  kjedsommelig  rimet  Opregning  af  alle  de  Steder  i 
Danmark,  hvor  Konger  fra  Arilds  Tid  have  eller  kunne  have  resi- 
deret, knyttes  her  en  Vrimmel  af  heterogene  Prosanoter,  der  i  de 
vilkaarligste  Tankespring  udkramme  alt,  hvad  der  i  Øjeblikket 
farer  Forfatteren  gjennem  Hovedet,  latinske  og  danske  Vers,  histo- 
riske Anekdoter  og  brogede  Citater  fi*a  W.s  spredte  Læsning. 

Af  lignende  Art,  men  kortere,  er  iDet  afgudiske  Lejre  og 
kristelige  Lethraborg*  1747,  og  « Forandrings  Skueplads  paa  Ama- 
lienborgs Lueplads»  1754,  W.s  sidste  Digtning,  skreven  i  Anled- 
ning af  Indvielsen  af  Grev  Moltkes  Palais  og  Frederik  V's  Ny- 
bebyggelse  af  Stadsdelen  omkring  Amalienborg  efter  den  store 
Brand,  der  i  1689  havde  fortæret  Operahuset  og  Slottet.  I  disse 
Digte  blander  plat  Smiger  for  Familierne  Holstein  og  Moltke  sig 
med  den  vamle  Kongerøgelse,  W.  idelig  afbrænder,  lige  overdreven 
og  smagløs  enten  det  gjælder  Frederik  V  eller  Christian  VI, 

Verdens  Under,  Nordens  Ære, 
purpurværdigste  Monark! 

Hele  Beskrivelsen  af  Christiansborg  i  « Poetisk  Skueplads »  er  én 
fortløbende  Panegyrik  over  denne  Konge,  og  i  Skriftet  om  Bog- 
trykkerkunsten kaldes  han: 

Optronede  Christian  I  fra  Himlen  til  Jorden 
nedtrinet,  at  styre  de  Snemænd  i  Norden! 


Digitized  by  VjOOQIC 


1^2  IVadskiær,   Ckr,  Fred. 

Livsaligste  Sextal,  som  lod  Sexer  alle 
med  mildeste  Øjne  i  Skjødet  os  falde, 


Du  Kronen  for  Verdens  guldkronede  Sexer, 
vi  kysse  dit  Purpur  og  gjør  Circumflexer! 

Det  var  imidlertid  netop  denne  hastemte  Loyalitet,  der  faldt  i 
god  Jord  og  henledte  allerhøjeste  Opmærksomhed  paa  Digteren. 
Hans  himioristiske  Aare,  som  i  sin  Blanding  med  det  højtidelige 
falder  ud  til  ren  Barokstil,  kommer  heldigere  frem  i  de  rimede 
Ansøgninger,  som  W.  for  en  Del  skyldte  sit  Ry  og  sin  Fremgang: 

Kingo  Biskop,  Bording  Lektor, 
Nordnip  Præst  og  Falster  Rektor, 
Kyhn  tillige  præst  og  Degn, 
Schandrup  blev  en  Herredsfoged, 
hver  Poet  er  bleven  noget, 
ingen  bleven  er  forlegn. 

Med  flere  Syndere  jeg  underdanigst  holder 
om  Tolderembed  an  hos  Deres  Majestæt. 


Jeg  søgte  Toldbod  sidst,  nu  søger  jeg  Katheder; 
hvad  gjælder,  det  om  mig  hos  Majestæten  hedder: 
Er  ikke  den  Poet  en  underlig  Krabat? 
Snart  vil   han  Tolderi  og  snart  Professorat  1 

Hovedmassen  af  W.s  Digte  er  dog  de  bestilte  Bryllups-  og 
Begravelsesvers  i  det  17.  A århundredes  Stil  og  i  det  gamle  alexan- 
drinske  eller  jambiske  Trav.  Nogle  har  han  selv  udgivet  som 
« Liden  Samling  af  udvalgte  Vers»  1743;  mange  flere  ere  bevarede 
i  Enkelttryk,  ofte,  « efter  Begjæring  paa  ny  oplagte »,  et  Bevis  for. 
at  de  trods  deres  efemere  Præg  have  slaaet  an  og  endog  vakt 
Polemik,  f.  Ex.  ved  spøgende  Angreb  paa  de  kjøbenhavnske  Pigor. 
1  Aarene  mellem  1741 — 44  stiger  deres  Tal  til  nogle  og  fyrre. 
W.  spøger  selv  uforbeholdent  méd  denne  Fabriksproduktion  og 
søger  at  variere  den  ved  indflettede  Anekdoter,  branderagtige 
Allusioner  til  Parternes  Navne  eller  private  Forhold  og  de  tradi- 
tionelle Hentydninger  til  eventuel  Barselfærd.  Bryllupper  give  ham 
Anledning  til  at  behandle  Spørgsmaal  om  c  hvorfor  Norden  nu 
omstunder  ikke  er  saa  folkerig  som  i  gamle  Dage»,  om  «Gynæco- 
crati  eller  Kvinderegimente »,  om  « Jomfruers  Prærogativer  fremfor 
Enker»  eller  omvendt,  naar  Bruden  er  Enke.  Den  bekjendte 
Advokat  Fr.  Horns   (VIII,  79)   Bryllup   fejrer  han   med   en   poetisk 

« Erindring  af  det  ældre  danske  Guldhorn*;  er  der  død  en  Tol- 
der, skjaldrer  han  om  « Naturens  Toldbod  som  uforbigængelig  for 
alle»;  i  Anledning  af  en  Kvinde  ved  Navn  Margrethe  om  «Guds 
Børns  salige  Perlehandel*  eller  »Poetisk  Perlefangst ».  Det  meste 
er,  hvad  han  selv  kalder  « Poetisk  Hastværk*;  kun  af  og  til  spo- 
res hans  kvikke  Hoved  i  en  heldig  Vending  eller  et  godt  Indfald, 
samt  i  en  vis  Fart  og  Flugt  i  Versifikationen,  der  dog  strax  druk- 
ner i  uvedkommende  Digressioner  og  i  en  utrolig  Vidtløftighed  og 
Snakkesalighed,  som  baade  i  Form  og  Indhold  minder  om  Satirerne 
fra  det  17.  Aarhundrede.  Han  kan  have  Held  til  at  anslaa  en 
næsten  Ambrosius  Stubsk  Tone: 

Nu  se  mig  kun  til  Jomfru  Gluud, 
som  altid  saa  saa  ærbar  ud, 
om  hun  ej  og  tør  vove 
at  dele  Dyne  med  en  Mand 
og  lærer  os,  hvor  lidt  man  kan 
for  nogen  Pige  love, 

roen  tværer  saa  Motivet  ud  i  nogle  og  halvtredsindstyve  Vers. 
Under  den  lidet  lovende  Titel  « Poetiske  Plukkefinker  af  alle- 
haande  Krimskrams  som  en  Biret  paa  Bryllupsfesten*  for  Filologen 
H.  P.  Anchersen  (I.  210)  serverer  han  først  «en  Mundfuld  ram 
Jysk  til  at  aabne  Maven  med»,  og  derefter  en  ganske  vellykket 
spøgende  Folkeviseparodi : 

Og  det  var  Dr.  Anchersen,  og  saa  tog  han  oppaa: 

Gid  ingen  længer  som  Pebersvend  og  gammel  Ungkarl  gaa! 

Forinden  den  Fryd  saa  leve  de  sammen  baade! 

W.s  latinske  « lærde*  Arbejder,  fra  Klagen  over  Kommunitets- 
provst  Chr.  Nolds  (XII,  307)  Afgang  1735  til  de  tre  Universitets- 
disputatser  om  Fyrstelærdom  i  Almindelighed  og  særlig  om  lærde 
nordiske  Fyrster,  1767 — 74,  der  udvide  sig  til  en  hel  dansk  Lær- 
domshistorie,  blev  ikke  til  meget  andet  end  Stumper  og  Stykker, 
en  velkommen  Anledning  for  Forfatteren  til  at  lægge  sin  konfuse 
Belæsthed  for  Dagen.  Hans  cHilaria  Sorana»  175 1  er  en  Tale 
i  Anledning  af  det  oldenborgske  Hus'  300  Aars  Jubilæum,  med  Noter 
til  Akademiets  Historie  og  Dedikation  til  den  aaarige  Kronprins 
Christian  (VII).  Det  danske  Skrift  «0m  Bogtrykkerkunsten »  1738 
med  Tillæg  i  de  lærde  Tideqder  begynder  med  Runeskriften  og 
er  en  Slags  opstyltet  Festprogram  i  Anledning  af  Oprettelsen  af  et 

Bogtrykkeri    i    Viborg.      Desuden    efterlod    han    mange    uudgivne 
Haandskrifter. 

O.Wolffs  Journal  i8i6,  III,  193  ff.  Nycrup  og  Rahbek,  Deo  danske 
Digtekunst  IV;  Digtekunsten  under  Fr.  V,  XVIII  ff.  N.  M.  Petersen,  Bidr.  t 
den  dsk.  Litt  Hist.,  2.  Udg.,  IV,  327  ff.  Stolpe,  Dagspressen  IV,  139.  Museum 
1893,  n,  34.  36.  44.  /.  Paludan, 


Wadum,  Jens,  1746 — 1804,  Rentekammerkommitteret,  fødtes 
31.  Jan.  1746  paa  Faderens  Gaard  Nørgaard  i  Grinderslev  Sogn, 
Salling,  som  Søn  af  Claus  Jensen  Wadum  (f.  171 1  i  Aalborg,  f  senest 
1747)  og  Hustru  Mette  Hansdatter  f.  Winde  (vistnok  f.  i  Saltum 
1719,  t  1757).  Han  blev  Student  fra  Aalborg  Skole  1763  og  an- 
sattes 1772  som  Kopist  i  General-Land væsenskommissionen,  hvorfra 
han  1773  gik  over  i  I^ndvæsenskon toret,  hvis  Chef  han  blev  1777. 
1790  udnævntes  han  til  Kommitteret  i  Rentekammeret,  og  i  denne 
Stilling  virkede  han  til  sin  Død,  18.  April  1804.  1800  havde  han 
faaet  Titel  af  virkelig  Justitsraad.  W.  var  efter  Samtidens  Vidnes- 
byrd en  mer  end  almindelig  dygtig  og  nidkjær  Embedsmand,  hvis 
betydelige,  baade  praktiske  og  theoretiske,  Indsigt  i  sit  Fag  i  høj 
Grad  kom  Landvæsensreformerne  til  gode.  Og  dog  ligger  hans 
egentlige  Betydning  maaske  ikke  her.  Det  er  meget  rimeligt,  at 
han,  som  Rahbek  siger,  «gik  svanger  med  det  Forehavende  i  mere 
end  én  Henseende  at  blive  Danmarks  Nicolai ».  Det  vil  sige,  han 
vilde,  dels  som  Udgiver,  dels  ved  personlig  Paavirkning  paa  den 
Kreds,  han  tilhørte,  i  det  stille  øve  Indflydelse.  Han  attraaede  ikke 
at  være  Leder  eller  Fører,  men  han  vilde  være  med  til  at  skabe 
offentlig  Mening,  og  dette  lykkedes  ham  ganske.  Han  var  den 
egentlige  Stifter  af  det  danske  Litteraturselskab  (1775),  og  snart 
efter  kom  han  til  at  spille  en  ikke  ringe  Rolle  i  <  Drejers  Klub». 
«W.s  Vindueskrog«  i  Klublokalet  var  berømt.  Man  sagde,  at 
«der  fra  det  Vindue  udbredte  sig  mere  Lys  over  Borgersamfundet 
end  fra  mangen  højlovet  Oplysningsanstalt*.  Lyttede  man  i  Al- 
mindelighed gjærne  til  hans  Ord,  maatte  de  faa  dobbelt  Vægt 
hos  hans  Venner,  da  Spørgsmaalet  om  Bondens  Frigjørelse  rejstes, 
thi  paa  dette  Omraade  var  hans  Sagkundskab  ubestridelig,  og  da 
han  aldeles  afgjort  sluttede  sig  til  Reventlow,  hvem  han  med 
en  hos  ham  ualmindelig  Begejstring  kaldte  for  «en  stor  Mand«, 
tør  det  nok  paastaas,  at  han  bidrog  ikke  ganske  lidt  til  i 
Hovedstaden  at  skabe  den  offentlige  Mening,  der  var  Reformerne 
en    saa   væsentlig  Støtte.     At   den   lige   saa   besindige   som   varm- 

hjærtede  Mand  ogsaa  fremhjalp  mange  andre  af  de  Bestræbelser, 
der  vare  oppe  i  Tiden,  siger  sig  selv.  Ikke  faa  ere  de  Lovord, 
Venner  som  Rahbek  have  ødslet  paa  ham,  men  mest  betyder  dog 
roaaske  det  smukke  Eftermæle,  Collin  satte  ham  i  « Borgervennen » . 
Hans  Skribentvirksomhed  var  uden  større  Betydning.  W.  var  gift 
med  Johanne  Christine  Koch  (f.  i  Kjøbenhavn  22.  Juli  1750,  f  20.  Marts 
1837  i  Randrup  Præstegaard),  Datter  af  Ib  Andersen  K.  og  Anne 
Marie  Johannesdatter  og  vistnok  senere  adopteret  af  Boghandler 
Jacob  Deichmanns  (IV,  240)  Forældre. 

Nyerup  og  Kraft,  Litteraturlex.     Rahbeks  Erindringer. 

Gerh.  Hornemann. 

Wagner,  Carl  August,  f.  1847,  Officer.  W.  er  født  i  Kjø- 
benhavn 12.  Jan.  1847.  Hans  Fader  var  Oberstlieutenant  Moritz 
Carl  Friedrich  August  W.  (f  1849),  Moderen  hed  Margrethe  Sophie 
Charlotte  f.  Manthey  (f  1897).  Efter  at  være  bleven  Student  i 
Sommeren  1864  gik  han  med  i  Krigen  som  ftivillig  ved  11.  Regi- 
ment og  kom  i  1866  til  Tjeneste  ved  Artilleriet  som  Reserveoffi- 
cersaspirant.     Aaret   efter  udnævntes   han  til  Sekondlieutenant  ved 

1.  Artilleriregiment  og  hjemsendtes  1868.  En  Artikel  i  « Fædre- 
landet«, hvor^  han  udtalte  sig  imod  at  organisere  Skytteforeningerne 
militært,  gav  Anledning  til,  at  han  valgtes  til  Medlem  af  Bestyrel- 
sen for  Kjøbenhavns  Skytteforening,  fra  hvilken  Stilling  han  atter 
Ijæmedes  1869.  Han  udgav  derefter  Pjecen:  « Skytteforeningerne 
og  deres  Forhold  til  Hæren*  og  rejste  til  Christiania  for  at  stu- 
dere ved  Universitetet  der.  Den  fransk-tyske  Krig  kaldte  ham  dog 
tilbage  til  hans  Regiment  i  Danmark,  men  i  September  begav  han 
sig  til  Frankrig  og  blev  antaget  som  menig  i  «Compagnie  des 
tirailleurs  du  Havre »,  der  optraadte  nord  for  Nedre  Seine.  I  Dec. 
valgtes  han  af  sit  Kompagni  til  Premierlieutenant  og  Kommandør 
for  en  Deling  Gatlingmitrailleuser,  og  faa  Uger  efter  udnævntes 
han  til  Kapitajn  og  Chef  for  Batteriet.  Smykket  med  Æreslegionens 
Ridderkors  vendte  han  187 1  tilbage  til  Danmark,  fik  nu  Lyst  til 
at  blive  fast  Officer  og  blev  efter  at  have  gjennemgaaet  Officers- 
skolens  næstældste  Klasse  1874  udnævnt   til    Premierlieutenant  ved 

2.  Artilleriregiment,  hvorfra  han  i  1876  forsattes  til  Generalstaben. 
Efter  3  Aars  Forløb  kom  han  tilbage  til  Feltartilleriet  og  udnævn- 
tes i  1882  til  Kapitajn  og  Chef  for  3.  Batteri. 

Allerede  i  1873  havde  han  skrevet  en  Afhandling  om  Mi- 
trailleuser  i  « Militært  Tidsskrift«,  og  deri  optoges  i  de  følgende  Aar 
flere  Afhandlinger   fra   hans  Haand   om  Fodfolkets  Taktik    og   om 

« Maskinkanoner*,  hvilken  sidste  blev  prisbelønnet  (1887).  I  1871 
var  han  bleven  indvalgt  i  den  nyoprettede  Overbestyrelse  for  de 
danske  Skytteforeninger,  men  udtraadte  1886.  Derimod  blev  han 
1884  Formand  i  Bestyrelsen  for  Kjøbenhavns  Skytteforening,  og 
som  saadan  har  han,  der  selv  er  en  fortrinlig  Skytte,  udøvet  en 
betydelig  Virksomhed.  I  1887  valgtes  han  til  Medlem  af  Folke- 
tinget for  Kjøbenhavns  2.  Kreds;  han  sluttede  sig  bestemt  til  Højre 
og  repræsenterede  Kredsen  lige  til  1901,  da  han  frivillig  trak  sig 
tilbage. 

1889 — 95  var  W.  Chef  for  Elevskolen,  hvorefter  han  udnævn- 
tes til  Oberstlieutenant  og  Chef  for  2.  Artilleriafdeling;  1896 — 1900 
var  han  Chef  for  4.  Artilleriafdeling  og  blev  derefter  Chef  for 
Fæstningsartilleriregimentet  samt  Lærer  i  Fransk  i  Officersskolens 
ældste  Klasse.  —  5.  Avg.  1877  indgik  han  Ægteskab  med  Anna 
Pouline  Manthey  (f.  15.  Jan.  1850),  Datter  af  Etatsraad,  Afdelings- 
chef i  Telegrafvæsenet  Nicolai  M.  P,  Æ  Niettwenhuis, 

Wagner,  Frederik  August  Hartvig,  f.  1840,  Officer.  F.  VV. 
er  Broder  til  foran  nævnte  C.  A.  W.  og  født  29.  Juli  1840.  Han 
blev  Student  1858,  traadte  n.  A.  ind  paa  den  kongl.  militære  Høj- 
skole og  afgik  der  fra  i  1863  som  Sekondlieutenant  ved  i.  Artilleri- 
regiment. Som  Halvbatterikommandør  ved  Batteriet  Lønborg  (5.) 
deltog  han  i  Krigen  1864  og  var  med  i  Træfningen  ved  Vejle.  I 
1867  avancerede  han  til  Premierlieutenant  og  kom  da  til  Tjeneste 
ved  Tøjhusafdelingen;  allerede  1866  var  han  dog  bleven  Detache- 
mentskommandør  paa  Frederiksværk,  hvor  han  forblev  indtil  1868. 
Som  ansat  ved  Tøjhusafdelingen  foretog  han  forskjellige  Rejser  til 
Udlandet  i  teknisk  Øjemed,  var  fra  1874  —  77  Sekretær  i  Artilleri- 
og  Konstruktionskommissionen  og  blev  i  1877  Medlem  af  en  Kom- 
mission angaaende  tidssvarende  Indretning  af  Artilleriværkstedeme. 
Udnævnt  til  Kapitajn  i  1879  ^1^^  han  Chef  for  12.  Batteri,  1881 — 83 
for  2.  Trænkompagni.  Samtidig  var  han  Medlem  af  Skytskommis- 
sionen af  1881  og  flere  andre  Kommissioner  og  foretog  i  1882  en 
længere  Rejse  til  Udlandet  for  at  indhente  Oplysninger  om  for- 
skjellige artilleristiske  Spørgsmaal.  S.  A.  blev  han  Lærer  i  teknisk 
Mekanik,  Teknologi  og  Maskinlære,  hvilke  Stillinger  han  varetog 
henholdsvis  til  1895,  '^  og  i^3-  Tillige  var  han  1885 — 89  Skole- 
officer  ved  Officersskolen.  Han  udgav  « Lærebog  i  Teknologi* 
(1885)  og  skrev  i  forskjelhge  Tidsskrifter  en  Mængde  tekniske  Ar- 
tikler,   af  hvilke  « Kuplernes  grafiske  Statistik »    ogsaa  er  udgiven  i 

Norge,  Sverige  og  Tyskland.  End  videre  udgav  hån  1880  « Grund- 
træk af  Ligevægtslære»  og  i  1882  «0m  Staalbronce»,  prisbelønnet 
af  det  krigsvidenskabelige  Selskab.  I  1896  udgav  han  en  « Vejled- 
ning for  Kjedelpassere»,  hvis  3.  Udgave  udkom  i  1900. 

I  1889  avancerede  W.  til  Oberstlieutenant,  blev  først  Formand 
i  Forsøgskommissionen,  senere  Chef  for  i.  Artilleriafdeling  og  1892 
Chef  for  Laboratorieafdelingen ;  1894  Oberst.  Fra  1895 — 96  var 
han  Chef  for  Fæstningsartilleriregimentet.  Han  havde  fremdeles 
forskjellige  Sendelser  til  Udlandet,  ligesom  han  ogsaa  var  Medlem 
af  forskjellige  Kommissioner,  saaledes  fra  1886—95  vedrørende 
Bagagekarren  og  fra  1890 — 94  angaaende  Brodningens  Indførelse; 
fra  1892 — 95  var  han  Formand  i  Kommissionen  for  Tilsynet  med 
Artilleriets  Maskiner,  fra  1890—95  extraordinært  Medlem  af  Ingeniør- 
korpsets tekniske  Komité.  I  1896  udnævntes  W.  til  Generalinspek- 
tør for  Felt-  og  Fæstningsartilleriet  samt  Chef  for  Artilleriets  øvrige 
Afdelinger,  hgesom  han  ogsaa  blev  Generalinspektør  for  Søartille- 
riet.  I  1900  sendtes  han  til  Tyskland,  Frankrig  og  Holland  for 
at  studere  forskjellige  tekniske  Forhold  vedrørende  Kanonfabrika- 
tionen, og  i  1902  overværede  han  Manøvrerne  i  Sverige. 

Ved  Siden  heraf  har  han  fra  1870 — 96  udøvet  en  ikke  ringe 
Virksomhed  som  Ingeniør,  dels  som  anlæggende  (f.  £x.  i  Bygnings- 
faget: Hotel  d' Angleterres  Glastag  og  St.  Matthæuskirkens  Hvæl- 
vinger, i  Fabriksfaget:  Svovlsyrefabrikker,  Træskærerier,  Ombygning 
af  Usserød  Klædefabrik  og  Dampanlæggene  paa  Laboratoriet  og 
Geværfabrikken),  dels  som  raadgivende  (f.  Ex.  ved  Marmorkirkens 
Opførelse)  og  som  dømmende  (som  Krigsministeriets  Voldgiftsmand 
i  Vandstriden  paa  Frederiksværk,  der  bilagdes  1894,  og  som  Dom- 
mer paa  Udstillingen  i  Kjøbenhavn  1888  og  i  Malmø  1897).  I 
1877  var  han  Medstifter  af  «den  tekniske  Forening*  og  indtraadte 
i  dens  Bestyrelse  (fra  1898 — 1903  var  han  Formand),  og  han  har 
holdt  en  Mængde  tekniske  Foredrag. 

W.,  som  i  1895  t»lev  Kommandør  af  Danebrog  af  2.  Grad 
og  1899  af  I.  Grad,  indgik  28.  Dec.  1866  Ægteskab  med  Adamine 
Chariotte  Grønwold  (f.  28.  Marts  1848),  Datter  af  Kjøbmand  C.  F.  G. 
i  Slagelse.  F,  N.  Nieuwenhuis. 

Wagner,  Reinhold,  1672 — 171 1,  Læge,  var  født  i  Kønigsberg 
20.  Marts  1672  og  en  Søn  af  Kirurg  Daniel  W.  og  Dorothea 
f.  Rehbold.  Efter  at  have  studeret  Medicin  ved  sin  Fødebys  Uni- 
versitet erhvervede  han  sig  1695  den  medicinske  Doktorgrad  i  Kjø- 

benhavn,  hvor  han  derefter  praktiserede  og  nogle  Aar  efter  fik 
Ansættelse  som  Medicus  ved  Flaaden,  17  lo  som  Læge  ved  Kvæst- 
huset.  Under  Pesten  17 11  blev  han  paa  sin  Post  og  var  virksom 
som  Pestlæge,  udnævntes  til  Medlem  af  den  da  nedsatte  Sundheds- 
kommission, men  faldt  selv  som  Offer  for  Epidemien  26.  Avg.  17 n, 
en  Uge  efter,  at  hans  2.  Hustru  Rosina  Elisabeth  f.  Bothsack  — 
hvem  han  havde  ægtet  kun  3  Maaneder  tidligere,  efter  sin  første 
Hustrus,  Barbara  Maria  f.  v.  Lengerckens,  Død  Aaret  i  Forvejen  — 
ligeledes  var  død  af  Pest.  Han  synes  at  have  været  en  dygtig 
og  kundskabsrig  Læge,  der  vistnok  fra  sin  Fader  havde  arvet  sær- 
lig Interesse  for  Anatomi  og  Kirurgi  og,  skjønt  lærd  Medicus,  der- 
for ogsaa  nedlod  sig  til  at  udføre  kirurgisk  Praxis,  hvorom  nogle 
Observationer,  der  ere  trykte  i  tNova  litteraria  Maris  Balthici», 
bære  Vidnesbyrd. 

Ingerslev,  Danmarks  Laeger  og  I^ægevæsen  II,  56.  Personalhist.  Tidsskr. 
2.  R.  III,  279;  IV,  17.  jui^  Petersen. 

Wahl,  Creorg  Wilhelm,  1706—78,  Stempelskærer.  For  kongl. 
Regning  lærte  han  Medaillørkunsten  hos  Hedlinger,  som  den  Gang 
opholdt  sig  i  Sverige,  og  blev  1726  Stempelskærer  ved  Mønten  i 
Hamborg,  men  vendte  formodentlig  allerede  1730  tilbage  til  Dan- 
mark. Hans  første  Medailler  for  det  danske  Hof  ere  udførte  1731 
i  Anledning  af  Kongens  og  Dronningens  Salving,  hans  sidste  Me- 
dailler ere  fra  1749,  prægede  i  Anledning  af  den  oldenborgske 
Stammes  3ooaarige  Regering  i  Danmark;  dog  kjendes  der  en  privat 
Medaille  af  ham  fra  1760,  udført  i  Anledning  af  Grev  Caj  Revent- 
lows Guldbryllup,  i.  Okt.  1736  blev  W.  Hofmedaillør  og  1743  Stempel- 
skærer ved  Mønten  i  Kjøbenhavn;  han  var  Lærer  ved  det  ældre 
Kunstakademi.  1761 — 64  var  han  Møntmester  i  Kjøbenhavn.  28.  Avg. 
1739  ægtede  han  Mette  Dorothea  Gercken;  han  døde  22.  Maj  1778. 

Weilbach,  Nyt  dansk  Kunslnerlex.  Francis  Beckett, 

Vahl,  Jens,  1828 — 98,  Præst,  var  født  24.  Nov.  1828  i  Aal- 
borg og  Søn  af  Regimentskirurg  Henrik  V.  og  Hustru  Vilhelmine 
f  Bøggild.  Han  blev  dimitteret  fra  Sorø  1848  og  tog  theologisk 
Attestats  1854.  I  1856  blev  han  pers.  Kapellan  i  Farum- Værløse 
og  viste  sig  allerede  her  ualmindelig  arbejdsdygtig.  1  1858  for- 
flyttedes han  til  Jetsmark  som  pers.  Kapellan.  I  1864  udnævntes 
han  til  residerende  Kapellan  ved  Vor  Frue  Kirke  i  Aarhus  og 
Sognepræst   i   Aaby,    i    1869   til    Sognepræst   i   0.  Snede,    da    man 

absaa  den  velvillige  og  besindige  Mand  for  skikket  til  at  omgaas 
de  i  kirkelig  Henseende  vanskelige,  saakaldte  « stærke  Jyder*. 
S.  A.  udnævntes  han  til  Provst  for  Nørvang-Tørrild  Herreder.  I 
1877  blev  han  Sognepræst  i  Karrebæk  og  1884  i  N.  Vedby  og 
N.  Alslev,  hvor  han  blev  til  sin  Død,  i.  April  1898. 

V.  var  en  rastløst  arbejdende  Natur  med  mange  aandelige 
Interesser.  Allerede  i  1858  blev  han  Medstifter  af  « Foreningen 
for  gudelige  Smaaskrifters  Udgivelse »;  han  oversatte  og  besørgede 
oversat  en  tabrig  Mængde  Traktater  og  var  til  sin  høje  Alder 
Lederen  af  Traktatsagen  i  Danmark.  Han  var  Medstifter  af 
€Stefansforeningen»  1876  og  Medlem  af  Bestyrelsen  for  « Kirkelig 
Forening  for  indre  Mission  i  Danmarks.  Han  var  Medlem  af 
Diakonissestiftelsens  Bestyrelse,  og  et  firksomt  Medlem  af  Besty 
reisen  for  den  « evangeliske  Alliance*,  for  hvilken  han  virkede  ude 
og  hjemme;  han  holdt  Foredrag  ved  dennes  Møder  i  Belfast  og 
Dublin  1880  og  i  Kjøbenhavn  1884.  V.  var  den  første,  som  slog 
til  Lyd  her  hjemme  for  Sømandsmissionen.  Fra  1888  var  han 
Formand  for  den  danske  Valdenserkomité.  Sine  bedste  Kræfter 
har  han  dog  helliget  Hedningemissionen;  han  var  Medlem  af 
« Dansk  Missionsselskab*  fra  1870  og  Formand  fira  1889— -97.  Han 
var  utrættelig  i  at  udbrede  Oplysning  om  Missionen,  dels  i  Blade 
og  Tidsskrifter,  dels  i  den  af  ham  og  O.  S.  Assens  (I,  367) 
1860 — 64  og  derefter  af  ham  alene  redigerede  €  Almindelig  Kirke- 
tidende*. I  1866  udgav  han  « Lapperne  og  den  lapske  Mis- 
sion*, 1872  « Missionen  i  Alaska*,  fra  1890  c  Nordisk  Missionstids- 
skrift*.  Ved  hans  Livs  Hovedværk  « Missionsatlas  med  Forklaring* 
1884 — 86  er  hans  Navn  blevet  indskrevet  i  Missionshistorien  som 
et  af  de  ypperste.  Ogsaa  «Ny  kristelig  Samler*,  som  han  udgav 
fra  1868,  indeholder  værdifulde  Bidrag  til  Missionshistorien.  At 
han  ved  Siden  af  denne  omfattende  litterære  Virksomhed  ikke  har 
forsømt  sin  Præstegjerning,  derom  vidner  baade  hans  Husandagts- 
bog  1875  og  hans  praktiske  P'oretagender,  som  Diakonissehuset  i 
Karrebæk  og  Gyldenbjærgs  Kirke  paa  Falster. 

Denne  Mand  med  saa  ualmindelig  alsidige  Interesser  og  en 
saa  forbavsende  Arbejdskraft  blev  maaske  ikke  i  samme  Grad  vur- 
deret i  levende  Live,  som  han  blev  savnet,  da  Døden  bortkaldte 
ham;  thi  der  var  næppe  nogen  kirkelig  Opgave,  uden  den  kunde 
gjøre  Regning  paa  hans  virksomme  Deltagelse.  Et  smukt  Efter- 
mæle har  han  selv  sat  sig  ved  at  efterlade  sig  et  i  Omfang  og 
Indhold  enestaaende  Missionsbibliothek,    som  er  blevet  indkjøbt  af 

Staten  til  Statsbibliotheket  i  Aarhus.  —  9.  Nov.  1864  havde  han 
ægtet  Emilie  Magdalene  Christine  Worm  (f.  10.  Juni  1836),  Datter 
af  Proprietær  Jac.  Chr.  W.  og  Hustru  Vilhelmine  Andriette  Justine 
f.  Hastrup.  R.  Volf. 

—  Sin  genealogiske  Virksomhed  indledede  Vahl  1862  ved  med 
Bistand  af  et  Par  personalkyndige  Præster  at  udgive  « Aalborg 
Stiftskalender»,  indeholdende  bl.  a.  Fortegnelse  over  alle  Stiftets 
Præster  siden  Reformationen;  1879  begyndte  han  Udgivelsen  af  en 
Slægtebog  over  Afkommet  af  Christjem  Nielsen,  en  Borgmester  i 
Varde,  der  levede  o.  1500,  og  fra  hvem  han  selv  nedstammede, 
der  udkom  17  Hæfter,  men  den  blev  ikke  afsluttet.  Uden  egentlig 
selv  at  være  Genealog  forttod  han  at  faa  andre  til  at  arbejde,  og 
da  han  var  meget  kjendt  og  afholdt  mellem  Præster,  fik  han  mange 
Oplysninger  og  Kirkebogsuddrag,  der  gjøre  hans  Arbejde  til  et  i 
mange  Henseender  nyttigt  Værk.  V.  var  Medstifter  og  Medlem 
af  Genealogisk  Institut  og  tog  der  ivrig  Del  i  de  Forarbejder,  der 
førte  til  Indførelsen  af  de  nye  Kirkebøger.  Sofus  Ehfius. 

Vahl,  Jens  Laurentius  Moestue,  1796 — 1854,  Botaniker, 
Søn  af  nedennævnte  Martin  V.,  fødtes  i  Kjøbenhavn  27.  Nov.  1796. 
Efter  at  have  taget  farmacevtisk  Examen  1819  studerede  han  særlig 
Botanik  og  foretog  ved  Hjælp  af  Stipendier  fra  1822  til  1826  Rejser 
til  Sverige,  Tyskland  og  Frankrig,  paa  hvilke  han  kom  i  Forbin- 
delse med  mange  fremmede  Botanikere,  hvorom  hans  efterladte 
Brevvexling  vidner.  Størst  Fortjeneste  har  han  af  sine  botaniske 
Forskninger  i  arktiske  Egne,  især  Grønland,  hvortil  han  rejste  i 
Foraaret  1828  som  Deltager  i  Graahs  2aarige  Expedition  til  Øst- 
grønland; han  besøgte  derefter  Vestkysten,  hvorfra  han  hjemsendte 
betydelige  Samlinger  af  naturhistoriske  Gjenstande,  og  vendte  først 
hjem  i  Slutningen  af  1836.  Senere  besøgte  han  Spitsbergen  som 
Deltager  i  den  franske  videnskabelige  Expedition  under  Ledelse 
af  Gaimard.  1840 — 50  virkede  han  som  Assistent  ved  den  bota- 
niske Haves  Samlinger  og  Bibliothek.  I  1842  modtog  han  en 
Doktortitel  fra  Rostocks  Universitet.  Han  døde  ugift  12.  Nov.  1854. 
Hans  i  Botanisk  Haves  Bibliothek  opbevarede,  ret  omfangsrige 
efterladte  Manuskripter,  bestaaende  af  Dagbøger  og  Beretninger 
om  hans  mange  Rejser,  Udkast  til  en  Flora  groenlandica  m.  m.. 
vidne  om,  at  han  ikke  manglede  Evner  til  Forfattervirksomhed; 
men  han  havde  saa  stor  Sky  for  at  publicere,  at  der  intet  forelig- 

ger  i  Litteraturen  fra  hans  egen  Haand,  hvorimod  han  har  ydet 
talrige  Bidrag  til  andre  Forfatteres  Arbejder,  saaledes  til  grøn- 
landske og  islandske  Plantelister,  til  cFlora  danica»  og  til  flere 
floristiske  Værker.  E.  Rostrup, 

Vahl,  Johan,  1799 — 1875,  Officer,  Broder  til  foran  nævnte 
J.  L.  M.  V.,  fødtes  18.  Marts  1799  i  Kjøbenhavn.  Han  traadte 
1808  ind  i  Hæren  som  Volontær,  blev  181 1  Kadet,  1813  Stykjunker 
og  1815  Sekondlieutenant  i  Artilleriet.  I  1827  fik  han  Premierlieute- 
nants  Karakter  (Graden  opnaaede  han  i  1830)  og  var  1833 — ^39 
anden  Skoleofficer  ved  den  militære  Højskole,  hvorefter  han  rejste 
til  det  sydlige  Udland.  1840  blev  han  Sekondkapitajn  ved  16.  Batteri 
og  udnævntes  1842  til  Chef  for  2.  Artilleriregiments  Pontonnér- 
kompagni,  hvad  der  gav  Anledning  til,  at  han  i  c  Militært  Reper- 
torium»  2.  Række  gav  en  Beretning  om  Kompagniets  Arbejder 
og  Foretagender  i  Anledning  af  det  tyske  Forbunds  10.  Arme- 
korpses  Koncentrering  ved  Ltineburg.  Udnævnt  til  Major  1849 
blev  han  Kommandør  for  Fæstningsartilleriet  i  Fredericia,  i  hvis 
Forsvar  han  deltog,  og  imder  hvilket  han  blev  saaret.  I  1850 
og  1851  var  V.  paa  Als  ved  Belejringsartilleriet,  hvorefter  han 
ansattes  som  Kommandør  for  det  holstenske  Forbundskontingents 
Artilleri,  i  det  han  erholdt  Oberstlieutenants  Karakter  og  i  1854 
Anciennitet  som  saadan.  1856  blev  V.  Chef  for  2.  Artilleriregi- 
ment, karakteriseredes  1861  som  Oberst  og  ansattes  ved  Mobili- 
seringen 1863  som  Kommandør  for  Artilleriet  i  Danevirkestil- 
lingen;  i  Febr.  1864  blev  han  højstkommanderende  Artilleriofficer 
ved  den  aktive  Armé,  hvilken  Stilling  han  varetog  til  Fredslut- 
ningen. I  1865  afskedigedes  han  som  Generalmajor.  1862  var  han 
bleven  Kommandør  af  Danebrog.  —  V.,  som  i.  Juni  1843  var 
bleven  gift  med  Louise  Margrethe  Hempel  (f.  18.  Febr.  1817  f  29.  Dec. 
1900),  Datter  af  Major  ved  det  holstenske  Regiment  Just  Henrik  H., 
var  et  Pligtmenneske  og  en  nobel  Karakter;  da  han  forlangte  me- 
get af  sine  underordnede  som  af  sig  selv,  var  han  frygtet,  men 
tillige  afholdt.  Hans  Manipulationsregleraent  (1834)  var  saa  ud- 
mærket affattet,  at  det  holdt  sig  i  o.  50  Aar.  Han  døde  7.  Juni 
1875  i  Fredensborg. 

Erslew,  Forf.  Lex.  /».  ^.  Nieuwenhuis. 

Wahl  (eller  du  Wahl),  Johan  Salomon,  1689 — 1765,  Maler, 
var   født   i   Chemnitz.     Han   var   Elev  1705 — 11    af  den    sachsiske 

Dansk  biogr.  Lex.    XVIII.  Marts  1904.  II 

Hofmaler  David  Høyer  i  Leipzig  og  blev  efter  at  have  skabt  sig 
et  Navn  som  Portrætmaler  i  Tyskland  17 19  indkaldt  til  Danmark. 
Her  blev  han  1730  Hofmaler  og  syv  Aar  senere  tillige,  efter  den 
yngste  Grodtschillings  Død,  Kunstkammerforvalter.  1744  optog 
Akademiet  i  Florents  ham  som  Æresmedlem.  W.  var  den  mest 
benyttede  Portrætmaler  i  Danmark  i  Slutningen  af  Frederik  IV 's 
og  imder  hele  Christian  VI's  Regeringstid.  Han  er  den  betydeligste 
Repræsentant  her  i  Landet  for  den  Retning  i  Portrætmaleriet,  der 
oprindelig  var  udgaaet  fra  Ludvig  XIV's  Hofrnalere,  og  som  fra 
det  franske  Hof  bredte  sig  ud  over  det  øvrige  Evropa.  Det  gjaldt 
mindre  om  at  gjengive  den  enkelte  Personligheds  individuelle  Ejen- 
dommeligheder end  at  paatrykke  enhver  visse  bestemte,  konven- 
tionelle Manerer  i  Holdning,  Bevægelse  og  Udtryk,  alt  efter  ved- 
kommendes Kjøn  og  Stilling  i  Samfundet.  W.s  Portrætter  af  Konge- 
familien og  af  de  øverste  i  Rangen  ere  ganske  sikkert  de  stiveste 
og  pompøseste  Portrætter,  der  findes  her  i  Landet,  men  ogsaa 
naar  han  vendte  Blikket  mod  sine  Jævninge  eller  ned  ad  mod  de 
lavere  Samfundslag,  ere  hans  Portrætfigurer  omgivne  af  en  Skal  af 
Konveniens  (hans  Selvportræt,  Henrik  Krocks,  Hofnarren  Otto 
Kyhls,  Drakenbergs  Portrætter);  selv  Frederik  IV's  og  Anna  Sofie 
Reventlows  spæde  Drengebarn  viser  sig  i  W.s  Billede  (paa  Hol- 
steinborg) med  fornemme  Lader.  Den  yndede  Portrætmalers  Bil- 
leder have  sikkert  været  efter  Bestillernes  Ønske,  og  ud  fra  den 
Betragtning  have  de  Interesse,  fordi  de  vise,  hvorledes  Datidens 
Mennesker  ønskede  at  opfattes.  Imidlertid  er  der  dog  et  og  an- 
det af  W.s  Portrætter,  hvori  det  individuelle  glimtvis  gjør  sig  gjæl- 
dende.  Det  bedste  i  den  Henseende  er  vel  Portrættet  af  den 
djærve  Poul  Løvenøm.  —  W.s  Hustru,  Marie  Sophie  (f.  1689), 
døde  1760. 

Weilbach,  Nyt  dansk  Kunstnerlex.  E.  F.  S.  Lund,  Katalog  over  Frederiks- 
borg-Samlingen. Frands  Beckett. 

Vahl,  Johannes,  1831 — 1901,  Bibliothekar,  blev  født  i.  Jan. 
1831  i  Aalborg  og  var  Broder  til  ovennævnte  Præst  Jens  V.  Han 
blev  1849  dimitteret  fra  Aalborg  Kathedralskole  og  kastede  sig 
over  det  medicinske  Studium,  som  det  trods  økonomiske  Vanske- 
ligheder lykkedes  ham  ved  en  usædvanlig  Energi  at  afslutte  med 
Embedsexamen  med  i.  Kar.  1857.  Han  blev  Kandidat  paa  Frede- 
riks Hospital  og  havde  gode  Udsigter  som  Læge,  men  hans 
udpræget    boglige    Interesser,    der    allerede    i    Skolen    vare    frem- 

trædende,  bragte  ham  til  med  Glæde  at  modtage  en  beskeden 
Plads  som  lønnet  Volontær  ved  det  store  kongelige  Bibliothek. 
1861  blev  han  Assistent  og  1863  Underbibliothekar.  Fra  først  af 
og  til  sin  Død  samlede  han  sin  Energi  og  Kjærlighed  paa  Biblio- 
thekets  danske  Afdeling,  og  hans  grundlæggende  Arbejde  for  denne 
vil  sent  glemmes.  Samroen  med  Bibliothekets  Chef,  Justitsraad 
Bruun,  gjennemførte  han  Afdelingens  fuldstændige  Katalogisering; 
til  Minde  om  dette  Arbejdes  Afslutning  udgav  Bruun  et  lille 
Festskrift,  som  han  dedicerede  til  V.  i  taknemmelig  Erkj  endelse  af 
hans  Virksomhed.  For  alle,  der  benyttede  Bibliothekets  danske 
Afdeling,  var  V.  ved  sit  enestaaende  Litteraturkjendskab  og  om- 
fattende Hukommelse  en  ypperlig,  altid  redebon  Hjælper,  og  hans 
Beskedenhed  og  Elskværdighed  vandt  ham  mange  Venner.  Som 
en  Frugt  af  hans  Bibliotheksvirksomhed  maa  ogsaa  regnes  hans 
værdifulde  og  med  stor  Samvittighedsfuldhed  affattede  « Dansk 
Bogfortegnelse »  (187 1 — 94),  der  i  3  Bind  omfatter  Tidsrummet 
1859—92.  Han  ægtede  1868  Marie  Kirstine  Bentsen  (f.  i.  Sept.  1834), 
Datter  af  Husmand  Bent  Hansen  og  Mette  Christensdatter.  V.  døde 
22.  Marts  1901. 

Bogvenncn  1900,  S.  39—42.  H,  O.  Lange. 

Vahly  Martin,  1749 — 1804,  Botaniker,  var  født  i  Bergen  7.  Okt. 
1749  og  Søn  af  Kjøbmand  Henrich  Rasmussen  og  Christine  Elisa- 
beth f.  Friis,  Datter  af  Cornelius  F.  og  Vibeke  Faal.  Hans  op- 
rindelige Navn  var  M.  Vahl  Henrichsen,  opkaldt  efter  sin  Mor- 
moders Broder  Martinus  Vahl,  der  stod  Fadder  til  ham.  Navnet 
findes  stavet  paa  5  forskjellige  Maader:  Faal,  Fael,  Fahl,  Vahl, 
Wahl.  Paa  en  Billet,  som  Linné  har  skrevet  til  ham,  er  hans 
Navn  skrevet  Fahl.  Naar  og  hvor  hans  egentlige  Fædrenenavn 
er  faldet  bort,  vides  ikke,  rimeligvis  kort  efter  hans  Ankomst  til 
Kjøbenhavn,  hvor  han  blev  immatrikuleret  ved  Universitetet  under 
Navnet  Martinus  Wahl  Henric.  filius.  Sin  Skoleundervisning  havde 
han  nydt  i  Bergen,  og  1766  blev  han  Student  ved  Kjøbenhavns 
Universitet.  Han  hørte  her  bl.  a.  Forelæsninger  hos  Zoéga  over 
Planterne  i  Botanisk  Have,  men  rejste  det  følgende  Aar  tilbage 
til  Norge  og  opholdt  sig  her  til  1769,  dels  i  Bergen  hos  sin  Fader, 
dels  og  hovedsagelig  hos  Naturforskeren  og  Præsten,  Prof.  Hans 
Strøm  (XVI,  510)  i  Søndmør.  Af  særlig  Betydning  for  hans  Ud- 
vikling blev  hans  Ophold  i  Upsala  1769 — 74;  han  nød  her  ikke 
alene   Linnés   Undervisning,    men   hans  Omgang,    Fortrolighed   og 

Tillid  og  var  de  to  Somre  Deltager  i  privatissime  Kollegier  i 
Uammarby;  Entomologi  og  Botanik  vare  især  de  Fag,  der  beskæf- 
tigede ham.  Han  drog  her  fra  som  Linnés  kjæreste  og  bedste 
Discipel  og  kom  til  Kjøbenhavn,  egentlig  for  efter  Faderens  Ønske 
at  studere  Medicin,  men  han  vedblev  at  anvende  al  sin  Tid  paa 
Naturhistorien,  navnlig  Botanikken.  I  dette  Tidsrum  faldt  den 
botaniske  Haves  Flytning  fra  Amalienborg  til  Charlottenborg,  og 
her  ydede  V.  god  Hjælp,  ligesom  han  arbejdede  meget  sammen 
med  Havens  dygtige  Gartner  Kåsemacher,  der  dog  døde  1780. 
1779  blev  han  udnævnt  til  Lektor  ved  Haven,  en  Stilling,  hvis 
oprindelige  Bestemmelse  var  at  hjælpe  Prof.  botanices  i  Tilfælde 
af  Forfald,  holde  nogle  af  de  botaniske  Forelæsninger  og  lede 
Exkursioner,  men  V.  kom  tillige  til  at  udføre  et  meget  betydeligt 
Arbejde  ved  Bestemmelsen  af  Planterne.  I>er  udviklede  sig  imid- 
lertid en  Kabale  imod  ham,  som  bl.  a.  gav  sig  Udslag  i  en  Instnix, 
udstedt  af  Holmskjold  og  RottbøU  1782,  hvori  der  forekommer 
flere  kjedelige  Bestemmelser,  f.  Ex.  at  Lektoren  ikke  maatte  have 
Nøglen  til  Orangeriet,  at  ingen,  altsaa  heller  ikke  Lektoren,  maatte 
udlevere  de  studerende  noget  fra  Haven  uden  Gartnerens  Samtykke, 
samt  at  Gartneren  paa  den  Tid,  Lektoren  læser  med  de  studerende 
i  Haven,  skal  fordele  sine  Folk  saaledes,  «at  de  kan  obagte  den 
studerende  Ungdom  og  fraholde  dem  nogensteds  at  afplukke  noget*, 
en  Ting,  som  det  vel  havde  været  tnere  sømmeligt  at  overlade  til 
Lektoren  selv  at  tage  Vare  paa.  Aaret  efter,  1783,  trak  han  sig 
tilbage  fra  denne  Stilling,  der  kun  var  lønnet  med  200  Rbdl.,  men 
blev  s.  A.  beordret  til  at  rejse  udenlands  (se  ndfr.)  Efter  sin  Hjem- 
komst fra  denne  omtrent  3aarige  Rejse  fik  han  Titel  af  Professor, 
blev  Udgiver  af  « Flora  Danica »  og  foretog  snart  derefter  en  Rejse 
til  Norge,  hovedsagelig  for  at  gjøre  Indsamlinger  til  Flora  Danica, 
af  hvilket  Værk  han  udgav  Hæfterne  XVI— XXI  (1787— 1803). 
1789  blev  Natiu-historieselskabet  stiftet,  fornemmelig  ved  Abildgaards 
Initiativ,  men  V.  blev  dets  væsentligste  Støtte  og  ansattes  som 
Lærer  ved  det.  Ved  Forelæsninger  og  anden  Vejledning  fik  han 
her  stor  Betydning.  1799 — 1800  rejste  han  atter  udenlands  og 
blev  1801  Professor  i  Botanik  ved  Universitetet.  Da  det  gik  til- 
bage med  Naturhistorieselskabet  i  økonomisk  Henseende  og  det 
havde  ondt  ved  at  bestaa,  gjorde  Konferensraad  Classen  det  For- 
slag, at  det  Classenske  Fideikommis  skulde  overtage  Samlingerne, 
der  skulde  forenes  med  et  Agerdyrkningsseminarium,  V.  skulde  da 
ansættes  som  Overinspektør  ved  denne  Anstalt  med  en  Gage,  som 

holdt  ham  skadesløs  for  det,  han  mistede.  Men  førend  Besty- 
relsen tog  imod  dette  Tilbud,  henvendte  den  sig  i  Juni  1804  til 
den  1796  nedsatte  Kommission  for  Indretningen  af  et  kongl.  natur- 
historisk Musæum  med  Tilbud  om  Overdragelse  af  sine  Samlinger 
paa  den  Betingelse,  at  V.  fik  en  Lønning  af  i  det  mindste  500  Rbdl. 
Ved  kongl.  Resolution  af  31.  Åvg.  1804  bem3mdigedes  Kommissionen 
til  at  modtage  Tilbudet,  og  24.  Nov.  opløstes  Selskabet;  12.  Dec. 
meddeltes  dette  til  Kommissionen,  og  V.  var  altsaa  nu  overgaaet  til 
Naturhistorisk  Musæum.  Men  12  Dage  efter  døde  han.  1791  var 
V.  enstemmig  bleven  optaget  som  Medlem  af  Videnskabernes  Sel- 
skab; han  synes  dog  ikke  at  have  deltaget  i  Selskabets  Forhand- 
linger, rimeligvis  fordi  Naturhistorieselskabet  lagde  saa  megen  Be- 
slag paa  ham. 

Af  V.s  Produktion  som  botanisk  Forfatter  maa,  foruden  hans 
Virksomhed  ved  Flora  Danica,  først  og  fremmest  nævnes  hans 
Hovedværk,  «£numeratio  plantarum»,  dernæst  nogle  andre  meget 
betydelige  Arbejder  og  endelig  en  Række  mindre  Afhandlinger. 

'753  ^^^  Linnés  c  Species  plantarum*  og  1762  den  sidste  af 
ham  selv  besørgede  Udgave  udkommet;  de  senere  ved  den  betyde- 
lige Tilvæxt  af  Materiale  nødvendiggjorte,  ved  andre  besørgede, 
Udgaver  vare  meget  lidt  tilfredsstillende,  bl.  a.  led  de  af  den  væ- 
sentlige Skavank,  at  Karaktererne  paa  de  forhen  bekjendte  Slægter 
og  Arter  ikke  rettedes  efter  det  meget  nye,  som  efterhaanden  var 
kommet  til,  og  dette  stod  til  Dels  i  Forbindelse  med,  at  de  Mænd, 
der  besørgede  Udgaverne,  arbejdede  med  alt  for  ringe  Plante- 
kjendskab.  Dette  kom  til  at  staa  V.  klart  allerede  tidlig,  og  hans 
Tanker  og  Arbejde  rettede  sig  hovedsagelig  paa  at  raade  Bod  paa 
denne  Mangel;  men  de  talrige  Vanskeligheder,  som  navnlig  bestod 
i  Nødvendigheden  af  selv  at  se  Planterne  i  deres  Samlinger,  som 
havde  beskrevet  dem,  gjorde  ham  betænkelig.  Fra  Begjmdelsen 
af  Aaret  1783  fik  han  imidlertid  Lejlighed  til  at  foretage  en  Rejse 
gjennem  Holland,  England,  Frankrig,  en  Del  af  Berberiet,  Italien 
og  Schweits.  Denne  Rejse,  der  egentlig  var  bestemt  til  2  Aar, 
men  paa  Ansøgning  om  fortsat  Understøttelse  blev  forlænget  et 
Aar,  blev  af  indgribende  Betydning  for  ham.  Ikke  alene  under- 
søgte han  Floraen  i  de  gjennemrejste  Landie,  men  han  fik  gjort 
personligt  Bekjendtskab  med  Datidens  fremragende  Botanikere; 
disse  synes  at  have  faaet  et  levende  Indtryk  af  hans  store  Dyg- 
tighed og  omfattende  Viden  samt  tillige  at  have  følt  sig  tiltalt  af 
hans  Personlighed,    hvorfor   han   kom  i  Venskabsforhold  til  mange 

af  dem;  dette  var  af  stor  Vigtighed  for  ham,  thi  derved  fik  han 
ikke  alene  rigelig  Adgang  til  Samlingerne,  men  de  gav  ham  med 
rund  Haand  af  det,  de  havde  tilovers.  Efter  Hjemkomsten  fra 
denne  Rejse  1786  var  atter  Tanken  om  selv  at  besørge  en  ny 
Species  plantarum  blevet  levende  hos  ham,  og  man  tager  næppe 
fejl,  naar  man  gaar  ud  fra,  at  dette  har  været  hans  væsentligste 
Arbejde  i  hele  den  paafølgende  Tid.  Men  efter  som  Materialet 
voxede  —  i  den  Tid  reistes  og  samledes  der  meget  i  oversøiske 
Lande  —  følte  han  atter  Nødvendigheden  af  selv  at  se,  hvad 
der  var  tilkommet  af  nyt,  og  revidere  mangt  og  meget  af  det 
gamle,  og  1799  fik  han  da  efter  Ansøgning  bevilget  1000  Rbdl. 
til  en  Rejse  til  Paris,  Datidens  Centrum  for  det  botaniske  Liv,  og 
i  Foraaret  1800  fik  han  Tillæg  til  Understøttelsen,  da  det  for  Haan- 
den  værende  Materiale  af  Planter  i  Parises  Samlinger  var  voxet  langt 
betydeligere,  end  han  havde  ventet;  han  havde  bl.  a.  haft  Lejlighed 
til  at  beskrive  henved  S400  ukjendte  Planter.  Saa  vel  i  Paris  som 
i  Holland,  hvor  han  paa  Hjemvejen  granskede  i  sin  Ven  van 
Royens  rige  Samlinger,  blev  han  modtaget  med  megen  Udmær- 
kelse. Efl«r  sin  Hjemkomst  fra  denne  sidste  Rejse  arbejdede  han 
ustandseligt  paa  det  store  Værk,  der  var  hans  Livs  Opgave.  1801 
fik  han  fi:^  Fonden  ad  usus  publicos  500  Rbdl.  til  de  første  nød- 
vendige Omkostninger  ved  Værkets  Trykning,  og  endelig  1804  ud- 
kom I.  Bind  af  denne  «£numeratio  plantarum »,  som  han  beske- 
dent kaldte  den,  og  hvis  Udgivelse  han  havde  forberedt  i  26  Aar, 
indeholdende  de  2  første  Klasser  efter  Linnés  System.  Det  var  et 
stort  anlagt  Værk  og  vistnok  saa  fortrinlig  udført,  som  ingen  an- 
den dalevende  Botaniker  kunde  gjøre  det;  det  skulde  indeholde 
en  Beskrivelse  af  alle  kjendte  Plantearter,  og  V.  var  for  længst  af 
Evropas  Botanikere  erkjendt  for  at  være  Manden,  der  kunde  ud- 
føre det.  Umiddelbart  efter  dette  Binds  Udgivelse  blev  der  atter 
bevilget  ham  500  Rbdl.  til  dets  Fortsættelse,  men  da  Aaret  var 
omme,  var  han  død,  og  2.  Del,  indeholdende  i.  Orden  af  3.  Klasse, 
kom  først  1806,  udgivet  af  nogle  af  hans  Venner.  Resten  af  dette 
kæmpemæssige  Arbejde,  hvoraf  det  udkomne  er  beregnet  til  at 
udgjøre  omtrent  ^/i5,  staar  som  Manuskript  i  Botanisk  Haves 
Bibliothek,  men  var  ikke  saa  vidt  redigeret,  at  der  kunde  tænkes 
paa  dets  Udgivelse.  Videnskaben  forandrede  efterhaanden  Signaler, 
og  desuden  skulde  en  Species  plantarum  for  Fremtiden  ikke  blive 
ens,  men  mange  Mænds  Arbejde.  Det  ser  noget  underligt  ud,  at  V. 
i  Fortalen  til   et  Værk  som   dette   motiverer  Valget  af  et  kunstigt 

System  i  Stedet  for  et  naturligt  med,  at  hint  passer  bedre  for 
Rekrutterne,  dette  for  de  fremskredne  i  Videnskaben,  men  det 
hænger  sammen  med  den  store  Respekt,  han  nærer  for  dette  na- 
turlige System,  der  for  ham  som  for  Linné  stod  som  Maalet,  men 
et  stort  og  Qæmt  Maal,  som  en  Methode,  siger  han,  man  oprigtig 
maa  tilstaa,  ikke  er  opfundet  endnu. 

Dels  før,  dels  under  Forberedelserne  til  cEnumeratio  plantanun* 
beskæftigede  V.  sig  ogsaa  med  Udgivelsen  af  andre  Ting,  men 
det  er  i  øvrigt  karakteristisk  for  ham  som  grundig  og  samvittig- 
hedsfuld Forsker,  at  han  var  henved  40  Aar  gammel,  inden  han 
begyndte  at  publicere.  Han  udgav  i  3  Foliohæfter,  1790 — 94, 
cSymbolæ  botanicæ»,  til  hvilket  betydelige  Arbejde  der  knytter 
sig  den  særlige  Interesse,  at  her  blev  først  de  af  Forskål  paa 
Niebuhrs  Expedition  til  Arabien  samlede  Planter  beskrevne;  end 
videre  cEclogæ  Americanæ»  (1796 — 1807),  ligeledes  3  Hæfter  i 
Folio  med  Tavler,  af  hvilke  dog  det  sidste  først  udkom  efter  V.s 
Død.  Foruden  disse  har  han  udgivet  en  Række  mindre  Afhand- 
linger i  Naturhistorieselskabets  Skrifter.  Man  maa  imidlertid  ikke 
tro,  at  V.  kun  gav  sig  af  med  de  højere  Planter,  ogsaa  Krypto- 
gameme  faldt  fuldstændig  inden  for  hans  Interessesfære.  Hans 
« Nogle  Iagttagelser  ved  en  Rejse  gjennem  Norge*  indeholder,  be- 
tegnende nok,  meget  lidt  af  almindelige  Rejseskildringer,  derimod 
en  Mængde  kritiske  Bemærkninger  over  norske  Planter,  2.  Del  af 
Beretningen  endog  udelukkende  Iagttagelser  over  Svampe  med 
Bemærkninger  om  deres  S)monymik  osv.,  hvorved  han  viser  et 
indgaaende  Kjendskab  ogsaa  til  disse  Planter  baade  i  Litteraturen 
og  Naturen. 

Ogsaa  som  zoologisk  Forfatter  har  V.  været  virksom.  Der 
findes  i  Naturhistorieselskabets  Skrifter  12  Afhandlinger  af  ham 
over  Dyr  fra  forskjellige  Afdelinger  i  Systemet,  og  til  4.  Bind  af 
cZoologia  Danica*  leverede  han  19  Tavler,  af  hvilke  5  fremstille 
en  Søpølse  og  til  Dels  dennes  Anatomi,  ogsaa  et  Exempel  paa 
hans  Mangesidighed.  1803  testamenterede  Ascanius  (I,  355)  ham 
sit  Billedværk  over  Fiskene  til  Fortsættelse,  men  da  V.  døde  det 
følgende  Aar,  blev  det  Rathke  (XIII.  524),  der  kom  til  at  udføre 
Arbejdet. 

V.  nød  den  Lykke  at  kunne  arbejde  saa  at  sige  hele  sit  Liv 
igjennem  med  sin  Videnskab,  men  han  har  sikkert  ved  Siden 
deraf  haft  en  Del  at  kæmpe  imod.  Han  sad  smaat  i  det,  dels 
paa  Grund  af  sine  ringe  Indtægter,    dels  vel  ogsaa,    fordi  han  an- 

vendte  saa  meget  paa  sit  Bibliothek.  Han  ansøgte  Fonden  ad 
usus  publicos  om  et  rentefrit  Laan  paa  500  Rbdl.  til  Udgivelsen  af 
«Symbolæ»;  de  100  Rbdl.  bleve  tilbagebetalte,  de  resterende  400 
magtede  han  ikke;  de  bleve  eftergivne  Enken  og  Børnene  efter 
hans  Død.  Han  havde  uden  Tvivl  en  god  Støtte  i  sin  Ven 
Hofman-Bang  (I,  504),  og  det  sidste  Brev,  denne  modtog  fra  V., 
3  Maaneder  før  hans  Død,  slutter  saaledes:  cUgjæme  gjør  jeg  det, 
men  min  Kone  har  paalagt  mig  det  at  bede  Dem  om  Smør  til 
Vinteren.  Pengene  kan  jeg  ikke  præstere  derfor  førend  paa  hin 
Side  af  næstkommende  Aar,  og  disse  véd  jeg.  De  behøver  saa 
vel  som  enhver  anden  Mand ;  min  Kones  Argument  er,  at  *  hun 
behøver  Smør,  og  at  mine  Grunde  ikke  ere  gjældende  mod  hendes. 
Jeg  overlader  til  Dem,  gode  Ven,  at  dømme  os  imellem».  Et 
haardt  Stød  fik  han  1797.  I  det  Aar  skulde  Professoratet  i  Bota- 
nik, der  var  bleven  udskilt  fi"a  Medicinen,  besættes.  V.  søgte  det, 
men  blev  forbigaaet  for  den  10  Aar  yngre  Viborg,  der  som  Bota- 
niker ikke  var  værdig  at  løse  hans  Skotvinge.  V.  tog  sig  dette 
overordentlig  nær  og  udtalte  —  i  Brev  — ,  at  det  ikke  var  gaaet 
regelmæssigt  til  ved  Besættelsen;  Kancelliet  skulde  have  udsat  at 
gjøre  Indstilling  om  V.s  Ansættelse  for  at  opnaa  Gage  for  ham; 
imidlertid  havde  Viborg,  hvis  Ansøgning  overhovedet  ikke  var 
kommet  til  Kancelliet,  ved  Protektion  opnaæt,  at  der  blev  udvir- 
ket en  kongl.  Resolution,  der  gik  ud  paa,  at  Kancelliet  strax 
skulde  skrive  en  Bestalling  for  ham  og  samme  Dag  firemlægge  den 
i  Statsraadet  til  Underskrift;  man  indbildte  Kronprinsen,  at  V.  ikke 
skøttede  om  Pladsen,  og  at  han  aldrig  havde  læst  i  den  botaniske 
Have.  Da  Kronprinsen  fik  den  rette  Sammenhæng  at  vide,  blev 
han  meget  opbragt  over  at  være  ført  bag  Lyset  og  bad  V.  om 
«at  komme  igjen»,  han  vilde  stræbe  at  gjøre  den  Fornærmelse 
god  igjen,  der  var  vederfaret  ham.  Men  sket  var  sket.  V.  fandt 
sig  dog  beføjet  til  at  begjære  Underretning  af  Kancelliet  om  «hvad 
Embede  eller  Fag  hans  Majestæt  har  tiltænkt  mig,  og  paa  hvad 
Maade  hans  Løfte  skal  opfyldes,  da  Professio  botanica  formodent- 
lig ikke  var  det,  der  kunde  henregnes  til  mit  Fag>.  Det  var  ud- 
basuneret i  Byen,  at  V.  ikke  var  gaaet  den  rigtige  Vej,  hvortil 
han  bemærker,  at  har  han  ikke  haft  anden  Nytte  heraf,  saa  har 
han  dog  den,  at  han  kan  oplyse  sine  Landsmænd  om,  at  Snig^'eje 
ere  de  rigtige,  de  af  Regeringen  anordnede  de  urigtige.  Ogsaa 
som  Nordmand  følte  han  sig  brøstholden  ved  denne  Lejlighed. 
4  Aar  senere,    da  Viborg   blev  Direktør  for  Veterinærskolen,    blev 

V.  Professor  ved  Universitetet.  I  Udlandet  mødte  han  Sympathi. 
Ventenat  skriver  til  ham  fra  Paris:  c  Hvad  I  Deres  Fædreland  for- 
staar  ikke  at  skjønne  paa  en  lærd,  som  alle  oplyste  Nationer 
vilde  gjøre  sig  en  Ære  af  at  eje  .  .  .  Det  vilde  ikke^  have  været 
vanskeligt  for  Deres  Venner  ved  Musæet  at  skaffe  Dem  en  Plads 
dér,  der  var  Dem  værdig,  og  hvor  De  maaske  bedre  kunde  naa 
at  opføre  det  Monument,  som  De  forbereder  for  Planteriget*.  Til 
Hornemann,  der  er  i  Paris,  skriver  V.  i  Januar  1799:  cFinder  min 
Ven  paa  sin  Rejse  en  eller  anden  Plante,  saa  tænk  paa  mig,  det 
er  det  eneste,  der  glæder  mig  i  Verden;  at  se  en  efterlængtet 
Plante  bortjager  alle  mine  Misfomøjelser,  og  det  saa  meget  mere, 
da  jeg  derved  ser  mig  erindret  af  de  Folk,  jeg  agter ». 

Blandt  V.s  Tilhørere  ved  Forelæsningerne  i  Naturhistoriesel- 
skabet var  Henrik  Steffens,  der  først  ved  ham  fik  Begreb  om 
stringent  Naturforskning  eller,  som  han  udtrykker  sig,  blev  reddet 
ud  af  en  stedse  farligere  indre  Forvirring,  og  som  i  cWas  ich 
erlebte*  har  givet  en  meget  sympathetisk  Skildring  af  V.  som 
Lærer,  hvoraf  følgende  hidsættes:  V.  var  af  middel  Højde,  tæt 
Legemsbygning  og  temmelig  korpulent;  man  erkjendte  i  hans  An- 
sigtstræk, i  den  Maade,  hvorpaa  han  traadte  frem,  den  stille,  efter- 
tænksomme Forsker,  men  ikke  en  saadan,  der  bag  Bøger  havde 
drømt  sit  Liv  bort  med  bare  Abstraktioner,  meget  mere  som  en 
Mand,  der  ganske  vist  næsten  kun  lever  for  sit  Fag,  men  dog 
tillige  er  udviklet  i  Livets  Skole.  Han  var  ikke  egentlig  uddannet 
for  Selskabet,  for  Livet  i  Salonerne,  thi  dette  hadede  han,  og  levede 
ensomt  tilbagetrukket  med  sin  Kone,  ganske  for  sine  Disciple  og 
sit  Fag.  Hans  Beredvillighed  til  at  hæve  enhver  Vanskelighed, 
hvormed  Begynderen  havde  at  kæmpe,  hans  Venlighed,  som  ikke 
engang  svigtede  ham,  hvor  han  troede  at  maatte  vise  os  strængt 
til  rette,  kjendte  ingen  Grænser.  Kun,  hvor  han  mødte  Indbildsk- 
hed parret  med  Uvidenhed,  blev  han  ironisk.  Ogsaa  Hornemann 
skattede  V.  højt  som  Lærer. 

V.s  Bibliothek,  henved  3000  Bind,  hvorimellem  mange  kost- 
bare Sager,  blev  tillige  med  hans  Samlinger  kjøbt  af  Regeringen 
for  3000  Rbdl.  og  en  Pension  paa  400  Rbdl.  til  hans  Enke  samt  en 
Livrente  paa  100  Rbdl.  til  hver  af  hans  6  Børn.  Den  botaniske 
Del  af  Bibliotheket,  omtrent  800  Bind,  skulde  tillige  med  Plante- 
samlingerne  afleveres  til  den  botaniske  Have.  —  V.  havde  ægtet 
Anneken   Dorothea  Elisabeth   Dedekam  (f.  8.  Jan.  1769  i  Arendal, 

f  4.  Dec.  1830  i  Kjøbenhavn),  Datter  af  Kofifardikapitajn  A.  J.  De- 
dekam  og  Johanne  Marie  f.  Heusner. 

Faldt  det  ikke  i  V.s  Lod  udad  til  at  faa  den  Betydning,  som 
hans  Begavelse  og  energiske  Arbejde  kunde  have  berettiget  ham 
til,  indtager  han  dog  i  Videnskabens  Historie  en  udmærket  Plads 
som  den  af  Linnés  Disciple,  der  maaske  kommer  Mesteren  nærmest. 
Hvis  Døden  ikke  havde  bortrevet  ham,  mens  han  endnu  var  i  fuld 
Arbejdskraft  —  han  døde,  vist  temmelig  pludselig,  24.  Dec  1804, 
55  Aar  gi.,  og  blev  paa  Aarets  sidste  Dag  begravet  paa  Assistens 
Kirkegaard  —  havde  den  danske  Literatur  ejet  et  Værk,  der  vilde 
have  staaet  som  et  smukt  Monument  over  den  linnéanske  Periode. 
Af  de  mange  Digte,  der  fremkom  ved  Vahls  Død,  er  Øhlenschlægers 
bekjendte  « Dækker  Graven,  grønne  Urter  smaa»  det  skjønneste. 
To  af  dette  Digts  Linjer  lyde  saaledes: 

Sdlle  gik  han,  faa  kun  her  ham  kjendte, 
skjønt  Evropa  lydt  gjentog  hans  Navnl 

Botanisk  Haves  Arkiv.  Kiøbenhavnske  lærde  Efterretn.  1805.  Vid.  Selsk. 
nat.  math.  Afh.  1824.  Bot.  Tidsskr.  XII.  Gosch,  J.  Chr.  Schiødte.  Fonden  ad 
usus  publicos  I— II.  Q^  gj.  Petersen, 

Wain,  William,  1819 — 82,  Ingeniør  og  Maskinfabrikant,  var 
født  31.  Marts  1819  i  Bolton  nær  ved  Manchester.  Hans  Fader 
Thomas  W.,  der  var  Ingeniør,  døde  allerede  1828;  det  var  derfor 
en  ældre  Broder,  der  tog  sig  af  hans  Uddannelse  og  satte  ham  i 
Lære  paa  en  Maskinfabrik  i  Fødebyen.  For  at  faa  en  alsidigere 
Oplærelse  blev  han  imidlertid  ikke  paa  denne  Fabrik,  men  fuld- 
endte sin  Lære  i  en  anden  Fabrik  i  den  nærliggende  By  Wigan. 
Derefter  fik  han  Plads  paa  en  stor  Maskinfabrik  i  Norwich,  hvor 
han  kort  Tid  efter,  kun  faa  Maaneder  over  20  Aar,  blev  ansat 
som  Mester.  Her  var  han  i  2  Aar,  men  tog  saa  til  London,  hvor 
han,  til  det  ældre  Personales  Fortrydelse,  strax  opnaaede  en  lig- 
nende Mesterplads.  Fabrikken,  han  her  blev  knyttet  til,  havde 
imidlertid  indladt  sig  paa  for  vovelige  Foretagender  og  maatte 
standse.  W.  stod  uden  Arbejde,  men  samtidig  ved  Vendepunktet 
i  sit  Liv.  Paa  den  Tid  var  nemlig  daværende  Premierlieutenant 
N.  E.  Tuxen  (XVII,  595)  paa  Marinens  Vegne  i  London,  og  han 
engagerede  (Marts  1844)  den  ledige  Mand  til  at  fare  som  Maskin- 
mester i  det  danske  Postvæsens  Tjeneste.  Hermed  var  W.  knyttet  til 
Danmark.   Under  Postvæsenet  blev  han  til  1849,  og  han  for  i  denne 

Tid  bl.  a.  med  <  Gejser »,  der,  opriodeUg  bygget  som  Orlogsskib,  var 
gaaet  over  i  Postvæsenets  Tjeneste,  men  i  1848  paa  ny  udrustedes 
efter  sin  oprindelige  Bestemmelse.  W.  blev  herved  en  kort  Tid 
Maskinmester  i  Marinen,  hvor  han  i  1849  fik  fast  Ansættelse  som 
Overmaskinmester.  Men  allerede  forinden  havde  han  ydet  denne 
væsentlige  Tjenester,  i  det  han  lige  siden  sin  Ankomst  havde  været 
praktisk  ledende  ved  Anlægget  af  det  Maskinværksted  og  andre 
Værksteder,  man  den  Gang  beg)mdte  at  oprette  paa  Orlogsværftet; 
Træsejlskibenes  Tid  stundede  mod  sin  Slutning.  W.  blev  ogsaa 
paaskjønnet.  Han,  den  fremmede  civile  Mand,  blev  ikke  alene 
Maskininspektør  (1856),  men  i  1862  Underdirektør  ved  Orlogsværftet 
med  Kapitajnlieutenants  Rang,  men  han  havde  ogsaa,  som  der  er 
blevet  sagt,  c  utrættelig  og  uegennyttig  ledet  Dampkraften  ind  i 
Orlogsværftets  arbejdende  Liv».  1858  havde  han  faaet  dansk  Ind- 
fødsret. 

W.  var  imidlertid  ikke  alene  kommen  i  Forbindelse  med  Or- 
logsværftet, men  ogsaa  med  Baumgarten  &  Burmeisters  Maskin- 
etablissement,  der  bl.  a.  leverede  Maskinerne  til  flere  af  de  paa 
Værftet  byggede  Skibe,  saaledes  til  Skruekorvetten  Dagmar  (1861), 
der  formentlig  er  det  første  Skrueskib  i  Evropa,  der  blev  forsynet 
med  Maskiner  efter  det  Wolffske  System  (Høj-  og  Lavtryksprincippet), 
og  den,  der  stod  ledende  herved,  var  W.  Han  anvendte  her, 
hvad  han  havde  nedlagt  i  2  Patenter,  som  han  i  1860  udtog  i 
England,  det  ene  paa  Arrangement  af  Dampmaskiner  efter  Høj-  og 
Lavtryksprincippet  i  Skibe,  det  andet  paa  Overhedning  af  Dampe 
forinden  deres  Benyttelse.  Hans  Opfindelser  paa  dette  Omraade 
vare  af  Betydning,  og  de  vare  langt  fra  hans  eneste.  1854  'havde 
han  taget  Patent  i  England  paa  en  særlig  Dampskibsskrue,  og  i 
1860  tog  han  sammesteds  Patent  paa  en  Flydedok;  efter  det  sidste 
byggede  han  en  Flydedok  til  Værftet  her. 

Det  er  herefter  fuldt  forstaaeligt,  at  han  kom  i  stadig  inder- 
ligere Forbindelse  med  Baumgarten  &  Burmeisters  Etablissement, 
navnlig  da  Burmeister  (III,  261),  efter  at  Baumgarten  (I,  610)  i  1861 
var  traadt  tilbage,  stod  som  eneste  Chef,  og  i  1865  blev  W.  da  med 
Marinens  Tilladelse  Kompagnon  i  Etablissementet  uden  derfor  at 
opgive  sin  Stilling  som  Underdirektør  paa  Orlogsværftet.  Men  herved 
kom  der  ligesom  Lyft  til  den  professionelle  Uvilje,  der  hidtil  kun 
ulmende  havde  været  til  Stede  hos  forskjellige  Officerer  mod  Marinens 
civile  Mand.  Det  blev  stærkt  gjort  gjældende,  at  hans  dobbelte  Stil- 
ling var  en  umulig  Stilling.    Som  Underdirektør  paa  Værftet  og  som 

Medlem  af  den  saakaldte  Konstruktions-  og  Regleringskommission 
skulde  han  bl.  a.  føre  Kontrol  med  de  Arbejder,  han  som  Medejer 
og  Medstyrer  i  Etablissementet  Burmeister  &  Wain  leverede  til 
Marinen.  Sagen  kom  ofifentlig  frem  under  Finanslovbehandlingen  i 
Rigsdagssamlingen  1867 — 68,  og  Resultatet  blev,  at  han  i  1868  fik 
sin  Afsked  fra  Marinen.  Men  Marinen  kunde  ikke  undvære  ham. 
1870  blev  han  med  en  særlig  bevilget  Gage  udnævnt  til  teknisk 
Konsulent  ved  Orlogsværftet,  hvor  han  nu  vedblev  at  virke  under 
voxende  Paaskjønnelse.  1871  blev  han  udnævnt  til  Etatsraad,  1874 
fik  han  Fortjenstmedaillen  i  Guld  og  i  1879  Danebrogsordenens 
Kommandørkors.  Som  den  varmhjærtede,  geniale  og  dygtige  Mand» 
han  var,  er  det  derfor  kun  naturligt,  at  han  med  Burmeister  ved 
sin  Side  gik  over  som  Direktør  i  cB.  &  W.s  Maskin-  og  Jæm- 
skibsbyggeri»,  da  deres  private  Etablissement  fra  i.  Jan.  1872  om- 
dannedes til  et  stort  Aktieselskab.  Han  havde  gjort  sit  til,  at 
Virksomheden  kunde  løse  stadig  betydeligere  Opgaver  og  derfor 
nødvendigvis  maatte  ind  under  nye  og  større  Former.  Da  Etablisse- 
mentet byggede  den  meget  omtalte  Knippelsbro  (1867 — 69),  var 
den  geniale  Plan  til  Pillernes  hurtige  Opmuring  hans,  og  saa- 
ledes  kunde  der  nævnes  Exempel  paa  Exempel.  W.,  der  helt 
sluttede  sig  til  sit  nye  Fædreland,  var  virksom  her  til  sin  Død, 
I.  Maj  1882.  I  England  havde  han  ægtet  Agnes  Drake  (f.  27.  Juni 
1816  t  6-  Ju'^J  1862),  Datter  af  Kirkevinduesmaleren  i  Norwich 
Thomas  Samuel  D.;  hun  fulgte  ham  til  hans  nye  Fædreland,  og 
efter  hendes  Død  ægtede  han  her  (9.  Juni  1863)  Laura  Christiane 
Margrethe  Visbye  (f.  7.  Sept.  1830),  Datter  af  Præsten  Carl  Holger 
Visbye  og  Nanna  Hilaria  Margrethe  f.  Smith. 

C.  Nyrop,  Bidrag  t.  d.  dsk.  Industries  Hist.  S  42  ff.  Ulustr.  Tid.  III,  46; 
XV,  280  ff.  Flyveposten  27.  Jan.  1859.  Rundt  paa  Jorden  1870,  S.  231. 
Tidsskr.  f.  Sovæsen,  ny  R.,  XVIII,  46  ff.  C.  Nyrop. 

Waitz,  Georg,  1813—86,  Historiker.  W.  blev  født  9.  Okt. 
1813  i  Flensborg;  hans  Fader  Georg  Christopher  W.,  der  tilhørte 
en  tysk,  til  Norge  indvandret  Familie,  havde  bosat  sig  som  Kjøb- 
mand  i  Flensborg,  senere  flyttede  han  til  Kjøbenhavn.  G.  W.  ind- 
skreves  som  Student  ved  Universitetet  i  Kiel  1832.  Efter  at  have 
uddannet  sig  i  Berlin  under  L.  Ranke  blev  han  ansat  som  Med> 
arbejder  hos  Pertz  i  Gøttingen  ved  Udgaven  af  Monumenta  Ger- 
maniæ  historica  (1836).  1842  udnævntes  han  til  Professor  i  Historie 
ved  Universitetet  i  Kiel;  ved  Skrifter  og  paa  anden  Maade  deltog 

han  her  med  Iver  i  den  slesvig-holstenske  Bevægelse.  1847  kald- 
tes han  til  et  Professorat  i  Gøttingen,  men  var  i  den  nærmest 
følgende  Tid  mest  optaget  af  Politik,  i  det  han  1848  stillede  sig 
til  Raadighed  for  den  provisoriske  Regering  i  Hertugdømmerne  og 
s.  A.  blev  af  Kieler- Kredsen  valgt  til  Deputeret  ved  Nationalfor- 
samlingen i  Frankfurt.  Ogsaa  under  Krigen  1864  arbejdede  han 
ivrig  for  Hertugen  af  Augustenborgs  formentlige  Rettigheder.  — 
Som  Professor  i  Gøttingen  fik  W.  en  overordentlig  Betydning  for 
Udviklingen  af  den  tyske  Historieforskning,  især  gjennem  hans 
Seminar,  der  næst  efter  Rankes  var  det  berømteste  i  Tyskland,  og 
hvor  de  fleste  yngre  Historikere  søgte  Uddannelse.  W.s  Under- 
visning og  hans  egen  Forskning  har  vel  især  faaet  Betydning  for 
Studiet  af  Kilderne;  da  han  1875  opgav  Professoratet,  var  det  for 
selv  at  overtage  Ledelsen  af  det  store  Kildeværk  Monumenta,  ved 
hvilket  han  fra  Ungdommen  af  havde  medvirket  paa  en  saa  frem- 
ragende Maade.  W.  døde  24.  Maj  1886.  Blandt  W.s  Hovedvær- 
ker kan  nævnes  « Deutsche  Verfassungsgeschichte»,  8  Bd.  (i.  Udg. 
1844—78),  cjahrbiicher  des  deutschen  Reichs  unter  Kdnig  Hein- 
rich I»  (1837,  3.  Udg.  1885).  Foruden  ved  sine  Skrifter  til  Belys- 
ning af  Hertugdømmernes  Historie:  cSchleswig- Holsteins  Geschichte 
in  drei  Btichern>  (2  Bd.  185 1 — 54),  tUrkunden  und  andere  Acten- 
stticke  zur  Geschichte  der  Herzogthumer  Schleswig  .u.  Holstein » 
(1863),  har  han  givet  betydningsftilde  Bidrag  til  Danmarks  Historie 
ved  sine  Udgaver  af  mange  danske  Kilder  i  Monumenta  og  ved 
Værket  cLiibeck  unter  Jurgen  Wullenwever  und  die  europåische 
Politik*   (3  Bd.  1855-56). 

Alberti,  Schl.-Holst  Schriftstellerlex.     Mig.  Deutsche  Biographie  XL. 

Johannes  C,  H,  R,  Steensirup, 

Val,  — o.  1060,  Biskop,  Friser  af  Fødsel,  var  Kannik  i  Bre- 
men, da  Ærkebiskop  Bezelin  Alebrand  af  Hamborg  indviede  ham 
til  Biskop  i  Ribe  (1043).  Lige  som  sin  Forgænger  Odinkar  (XII, 
377),  var  V.  imidlertid  Biskop  over  hele  Nørrejylland  og  tog  Sæde 
i  Jyllands  Hovedstad,  Viborg.  I  alt  Fald  nævnes  han  som  Viborg- 
bisp paa  Kirkemødet  i  Mainz  1049,  hvor  han  var  til  Stede  i  Følge 
med  Ærkebiskop  Adalbert.  V.s  Død  (o.  1060)  svækkede  det  ham- 
borgske Ærkesædes  Indflydelse  paa  den  danske  Kirke.  Svend 
Estridsen  fik  nu  det  nørrejyske  Stift  firdelt  og  Bisper  indsat,  der 
mere  rettede  sig  efter  ham  end  efter  Adalbert.  Hans  Olrik, 

Valbert,  — o.  1196,  Abbed  i  Esrom  (fra  o.  1170),  hævede  sit 
Kloster  raeget,  i  det  han  fra  Ærkebisperne  Eskil  og  Absalon,  fra 
Kongerne  og  mange  andre  skaffede  Esrom  store  Gaver  af  sjæl- 
landsk og  hallandsk  Gods  og  dertil  vandt  gode  pavelige  Privilegier. 
Med  sin  berømte  Nabo,  Abbed  Vilhelm  i  Æbelholt,  stod  han  sig 
vel.  I  sine  Breve  priser  Vilhelm  deres  Venskab,  forelægger  V. 
hvad  der  optager  ham,  f.  Ex.  Budskabet  om  Dronning  Ingeborgs 
sørgelige  Skæbne  (1194),  og  viser  ham  megen  Ærefrygt.  Paa  sin 
Side  kom  V.  Æbelholt  Kloster  til  Hjælp,  da  det  var  i  økonomisk 
Nød.  En  Gang  bleve  de  to  myndige  Abbeder  ganske  vist  uenige 
om  nogle  Tiender  og  andre  Rettigheder;  men  Absalon,  der  var 
begges  Ven,  fik  snart  Striden  jævnet.  V.  deltog  i  Kirkemødet  i 
Lund  1 180  og  var  3  Aar  senere  Vidne  ved  Biskop  Svends  Testa- 
mente (XVII,  11).  I  det  danske  Klostervæsens  bedste  Tid  ind- 
tager han  i  det  hele  en  fremragende  Plads. 

Kierulff,  Esrom  Klosters  Hist.  Hans    Okik, 

Waldeck,  Samuel,  1751 — 1823,  Officer,  er  født  i  Hessen, 
hvor  Faderen  var  Regimentskirurg.  I  sin  Ungdom  studerede  han 
Jura,  men  ombyttede  1772  den  akademiske  Løbebane  med  den 
militære.  Han  fulgte  med  de  hessiske  Lejetropper  til  Nordamerika, 
udmærkede  |ig  og  vendte  1782  hjem  som  Stabskapitajn.  Friheds- 
krigen fik  epokegjørende  Betydning  for  Fodfolkets  Taktik,  i  det 
den  gav  Stødet  til  Indførelsen  af  den  spredte  Orden,  den  saa- 
kaldte  c  lette  Tjeneste*,  og  det  varede  ikke  længe,  inden  den 
danske  Hær,  som  altid  er  fulgt  godt  med  i  taktisk  Henseende, 
fik  lette  Tropper,  der  bleve  indøvede  af  hessiske  Officerer.  Den 
mest  fremragende  af  disse  var  J.  Ewald  (IV,  626),  men  W.,  der 
1788  blev  Kapitajn  i  slesvigske  Jægerkorps,  stod  værdig  ved  hans 
Side  og  bidrog  meget  til,  at  de  danske  lette  Tropper  kom  tiljat 
indtage  et  højt  Standpunkt.  Han  blev  Major  1804,  Oberstlieute- 
nant  1808,  fik  2  Aar  senere  Kommandoen  over  holstenske  Skarp- 
skyttekorps og  blev  181 1  Oberst.  1803 — 7  deltog  han  i  Syd- 
grænsens Bevogtning,  kom  derefter  til  Sjælland,  foretog  1809  en 
Expedition  over  Isen  til  Hven,  men  kom  s.  A.  atter  til  Holsten, 
hvor  hans  Korps  indlemmedes  i  den  mobile  Division,  der  i  1813 
sluttede  sig  til  Marskal  Davouts  Armekorps.  W.  kommanderede 
de  danske  Tropper  i  General  Lallemands  lette  Brigade,  og  skjønt 
han  traadte  noget  i  Skygge  for  den  glimrende  Franskmand,  fik 
han    dog   baade  ved  Wismar  og  ved  Sehested  (10.  Dec.  1813)  Lej- 

lighed  til  at  vise  sig  som  en  tapper  og  indsigtsfuld  Fører,  der 
ærlig  fortjente  det  Kommandørkors,  hvormed  han  blev  hædret.  I 
1815  fulgte  han  som  Brigadekommandør  det  danske  Okkupations- 
korps  til  Frankrig,  181 7  blev  han  Kommandant  i  Frederiksort, 
traadte  s.  A.  å  la  suite  og  døde  4.  Jan.  1823  i  Altona. 

Medd.  fra  Krigsark.  IV.  VII.  VIII.  A,  Tuxen, 

Valdemar  I,  1131 — 82,  Konge,  Søn  af  Knud  Lavard  (IX,  266) 
og  Ingeborg,  fødtes  8  Dage  efter  Faderens  Drab  14.  Jan.  1131; 
han  blev  opkaldt  efier  Moderens  Fanader  Storfyrst  Vladimir.  V. 
blev  opdraget  hos  Asser  Rig  i  Fjenneslevlille  og  var  fra  Barndoms- 
aarene  knyttet  ved  trofast  Venskab  til  hans  Sønner,  den  lidt  ældre 
Absalon  (I,  70)  og  hans  Broder  Esbem  (IV,  580);  Gudsfrygt  og 
Fædrelandskjærlighed  var  Rettesnoren  for  alt  i  det  udmærkede 
Hjem.  Betegnende  for  V.s  ildfulde  Sind  er,  at  han  og  hans  Fæt- 
ter Svend  Eriksen  (XVII,  5),  begge  endnu  ikke  fiildvoxne,  beslut- 
tede at  overflytte  Knud  Lavards  jordiske  Levninger  fra  Graven  til 
et  Skrin,  i  det  den  dødes  Hellighed  stadig  kundgjorde  sig  ved 
Mirakler,  og  de  udførte  deres  Forsæt  trods  Ærkebiskop  Eskils 
Indsigelse.  Da  Riget  deltes  mellem  Svend  og  Knud  (IX,  263),  tog 
V.  Tjeneste  hos  den  første  og  gjordes  af  ham  til  Jarl  i  Slesvig; 
i  Kampene  mod  Knud  deltog  V.  med  glimrende  Tapperhed.  Men 
Svends  Upaalidelighed  og  Mangel  paa  Evne  til  at  styre  blev  stadig 
V.  mere  klar;  Knuds  Venner  fik  en  Trolovelse  i  Stand  mellem  V. 
og  Knuds  Halvsøster  Sophie  (XVI,  163),  og  da  Svend  lagde  Bag- 
hold for  V.,  traadte  han  helt  over  til  Knud  og  blev  dennes  Med- 
regent. Efter  at  ved  V.s  Mellemkomst  et  Forlig  var  kommet  i 
Stand  om  en  Tredeling  af  Riget,  overfaldt  Svend  forræderisk  ved 
en  Sammenkomst  hos  Knud  i  Roskilde  sine  Medkonger,  Knud 
dræbtes,  V.  blev  saaret,  men  undslap  i  Mørket  (9.  Avg.  1157). 
Han  holdt  sig  nogen  Tid  skjult  i  Skovene,  indtil  det  lykkedes 
ham  ved  Esbems  Hjælp  i  et  rasende  Stormvejr  at  naa  til  Jylland. 
I  Slaget  paa  Gradehede  23.  Okt.  1157  led  Svend  et  afgjørende 
Nederlag  og  blev  dræbt  paa  Flugten.  V.  viste  den  største  Mildhed 
over  for  Modstanderne;  kun  to  af  Svends  Mænd  maatte  paa  For- 
langende af  Knuds  Krigere  lide  Døden. 

Den  første  store  Opgave,  V.  maatte  forfølge,  var  at  befri  Dan- 
mark fra  Vendernes  Indfald  og  at  rense  Farvandene  for  disse 
Sørøvere.  Under  Tronstriden  og  al  den  indre  Ufred  i  den  fore- 
gaaende  Menneskealder  havde  de  vendiske  Plyndrere  haft  frit  Spil, 

mange  Egne  vare  blevne  aldeles  blottede  for  Beboere,  og  alle 
Borgere  i  Landet  vare  skræmmede  og  hindrede  i  Udførelsen  af 
deres  Gjeming.  Absalon,  som  1158  blev  valgt  til  Biskop  i  Ros- 
kilde, indsaa  skarpere  end  V.  ikke  blot  Opgavens  Betydning,  men 
ogsaa  Maaden,  hvorpaa  den  kunde  udføres,  og  han  blev  ikke  blot 
hans  udholdende  Hjælper,  men  en  Foregangsmand  i  hele  denne 
Krigsfærd.  Opgaven  S3mtes  dog  saa  stor,  at  det  mentes  nødven- 
digt at  slutte  Forbund  med  Hertug  Henrik  Løve  om  Bekæmpelsen 
af  Venderne,  men  Fordelene  herved  vare  kun  smaa,  og  snart 
havde  V.  og  Absalon  skræmmet  Venderne  fra  at  vise  sig  i  de 
danske  J'arvande.  Midtpunktet  for  det  vendiske  Hedenskab  og 
Fribytterliv  var  imidlertid  stadig  Rygen,  og  Maalet  maatte  være  at 
erobre  denne  0  og  tilintetgjøre  dens  berømte  Helligdom  Arkona.  I 
Forening  med  Pomeranerne  foretog  V.  et  Togt  der  hen  og  indtog 
lykkelig  Arkona;  St.  Viti  Dag,  15.  Juni  1169,  holdt  han  sit  Indtog  i 
Borgen.  Pave  Alexander  III  lagde  ved  en  Bulle  Øen  ind  under 
Roskilde  Bispedømme.  I  en  Række  senere  Togter  især  til  Lan- 
dene ved  Odermundingen  lykkedes  det  V.  at  ave  baade  Vendere 
og  Pomeranere.  Ved  at  ordne  I^ingvæsenet  og  ved  at  bygge 
Forsvarsværker  drog  han  end  videre  Omsorg  for  Landets  Forsvar; 
saaledes  lod  han  foran  Danevirke  opføre  en  favntyk  Mur  af  Tegl- 
sten, en  halv  Mil  lang,  og  paa  Sprogø  rejste  han  et  stærkt  Taarn, 
omgivet  af  en  Fæstningsmur. 

Da  V.  besteg  Tronen,  vare  Rigets  Forhold  udad  til  saa  usikre, 
at  Kongen  mente  det  nødvendigt  paa  Kejser  Frederiks  Opfordring 
at  give  ham  Tilsagn  om  at  hylde  ham.  Hjemkommen  fra  Italien 
havde  Kejseren  indvarslet  en  Rigsdag  og  et  Kirkemøde  ved  D61e 
i  Franche  Comté  (1162).  Her  skulde  der  dømmes  i  den  store 
Kirkestrid  mellem  de  to  Paver  Victor  IV  og  Alexander  IH,  der 
begge  paastode,  at  de  vare  ret  valgte,  og  begge  havde  store  Par- 
tier rundt  om  i  Landene.  Kejseren  anmodede  V.  om  at  komme 
til  Stede,  og  uagtet  Absalon  og  Esbem  bestemt  fraraadede  det.  drog 
han  der  ned.  I  kirkelig  Henseende  blev  Mødet  uden  Betydning, 
da  Alexanders  Tilhængere  ikke  kom  til  Stede,  men  V.,  som  hidtil 
havde  sluttet  sig  til  Pave  Victor,  uagtet  Ærkebiskop  Eskil  havde 
taget  Alexanders  Parti,  fik  dog  Øjet  op  for  det  farlige  i  en  saa- 
dan  Tilslutning  til  Kejseren.  Den  Hyldingsed,  han  maatte  aflægge 
til  Frederik  I,  havde  derimod  mindre  Betydning,  da  den  ikke 
paalagde  ham  Lenspligt.  Ikke  længe  efter  sin  Hjemkomst  ændrede 
V.  sit  kirkelige  Standpunkt,    og  Eskil,    der   paa  Grund   af  sin   hid- 

sige  Holdning  over  for  Kongen  i  Kirkestriden  havde  maattet  for- 
lade Landet,  kunde  atto-  vende  tilbage. 

V.  havde  kort  efter  sin  Tronbestigelse  tilsagt  den  norske 
Høvding  Erling  Skakke  Hjælp»  imod  at  hans  Søn  Magnus,  naar 
han  vandt  Norges  Trone,  afstod  Vigen  til  V.  Efter  at  Magnus  var 
bleven  kronet  til  Konge  (1164),  opfyldtes  Løftet  imidlertid  ikke, 
hvorfor  V.  foretog  to  Togter  til  Norge  (1165,  1168),  dog  uden  stort 
Udbytte.  Imidlertid  var  Ufreden  højst  trykkende  for  de  norske, 
og  Erling  opnaaede  ved  et  Besøg  hos  Valdemar  i  Randers  1170 
en  Fred,  hvorefter  Vigen  tilfaldt  Danmark,  men  Erling  skulde  have 
det  i  Len.  I  det  samme  Aar  havde  V.  opnaaet,  hvad  han  længe 
havde  arbejdet  for  hos  Kurien  i  Rom,  at  hans  Fader  Kntid  blev 
optaget  mellem  Helgenerne.  Ved  en  stor  Fest  i  Ringsted  blev 
Dagen  efter  St.  Hansdag  1170  den  pavelige  Bulle  herom  kundgjort 
og  Knuds  Ben  nedlagte  i  et  prægtigt  Skrin.  Umiddelbart  derefter 
blev  V.s  yaarige  Søn  Knud,  der  allerede  for  5  Aar  siden  var  ble- 
ven hyldet  som  Tronfølger  af  Landets  Stormænd,  salvet  og  kronet 
af  Ærkebisp  Eskil. 

V.  arbejdede  under  hele  sin  Regering  i  nøjeste  Forbund  med 
Kirken.  Den  Strid,  han  en  Tid  havde  med  Ærkebisp  Eskil,  blev 
ftddt  udsonet,  og  da  Eskil  fratraadte,  havde  han  af  Paven  faaet 
Ret  til  at  vælge  sin  Eftermand  og  valgte  Absalon.  Ved  mange 
Privilegier  og  Begunstigelser  støttede  V.  Kirker  og  Klostre,  han 
grundede  til  Tak  for  sin  Sejr  over  Svend  det  rigt  udstyrede  Vit- 
skøl Kloster;  til  bedste  for  syge  eller  udtjente  Krigere  oprettede 
han  det  første  danske  Johanniterkloster  i  Antvorskov,  og  han  gav 
store  Gaver  til  Ringsted  Kirke  og  til  mange  andre  af  Landets 
Kirker. 

Kong  V.s  Regeringstid  formørkedes  kun  af  faa  Skygger,  men 
der  fandtes  dog  nogle.  Saadanne  vare  de  lige  saa  uforstandige, 
som  ulykkelige  Sammensværgelser,  hvori  Buris  Henriksen  (III,  260), 
Magnus,  Erik  Lams  Søn  (XI,  47),  og  Eskils  Dattersønner  Carl  og 
Knud  (DC,  271)  gjorde  sig  skyldige;  Carl  blev  dræbt  i  Kampen, 
de  tre  andre  hensattes  i  livsvarigt  Fængsel  paa  Søborg.  I  sin 
Behandling  af  disse  Mænd  viste  V.  snarest  Langmodighed.  Der- 
imod kan  man  bebrejde  V.,  at  han  var  for  haard  og  utilgivende 
under  det  Oprør,  som  Skaaningeme  rejste  1180 — 81,  da  de  for- 
dreve  de  ikke-skaanske  Embedsmænd  og  nægtede  at  betale  Bispe- 
tiende og  andre  Afgifter.  Saxo  billiger  ikke  hans  haarde  Behand- 
ling   af  Urostifterne,    og  Svend   Aagesen,    som   var   Skaaningemes 

Ven  og  skrev  umiddelbart  efter  Urolighederne,  S3mes  netop  af 
denne  Grund  at  dadle  V.  for,  at  han  kunde  være  «mere  grum 
mod  sine  egne»  end  Ret  var.  Svend  .berømmer  ivrig  Kongen 
som  en  ypperlig  Kriger,  skjøn  af  Udseende,  skarpsynet  og  snildt 
dømmende,  fint  dannet  og  rettænkende,  og  i  denne  Dom  ere  alle 
samtidige  enige.  V.s  Naturel  var  for  saa  vidt  lykkeligt,  som  hans 
aabne  Venlighed  og  fuldstændige  Mangel  paa  Hovmod  maatte 
vinde  ham  manges  Hjærter  og  skræmmede  ingen;  hans  Tapperhed 
og  hans  Ædelmodighed  over  for  Fjender  maatte  alle  højagte.  Men 
hvor  ildfuld  og  raadsnar  han  end  var,  naar  Faren  var  tilstede  og 
Kampen  nær,  kunde  han  under  rolige  Forhold  vise  en  Senhed  i 
Beslutningen,  som  ikke  var  heldig;  en  vis  Skyhed  for  at  udtale 
sig  lod  ham  tilbageholde  Vredesudbrud,  som  vilde  have  været 
naturlige  og  i  hvert  Fald  vilde  have  hindret,  at  et  Nag  u-bejdede 
sig  fast  i  hans  Sind,  saaledes  som  det  ofte  skete. 

Meget  af,  hvad  V.  havde  kæmpet  for,  blev  først  hans  Søns 
Vinding  og  « tilfaldt  ham  næsten  uden  Møje»,  siger  Saxo.  Og  V., 
som  al  sin  Tid  havde  kæmpet  mod  Jydernes  Snæversyn,  maatte 
endnu  paa  sit  Dødsleje  i  Vordingborg  se  Haaden  opgive  et  Ven- 
dertog paa  Grund  af  det  jyske  Mandskabs  Vrangvilje.  Hans  Feber 
forværredes  herved,  og  12.  Maj  1182  døde  han.  Bønderne  ilede 
til  for  paa  deres  Skuldre  at  baM*e  den  udmærkede  Konge,  der 
havde  været  Fædrelandets  Befrier  og  Fornyer,  til  hans  sidste  Hvile- 
sted; her,  i  Ringsted  Kirke,  læste  Absalon  dybt  bevæget  Sjæle- 
messen over  Kongen. 

V.  havde  med  Sophie,  som  han  havde  ægtet  umiddelbart  før 
Gradehedeslaget,  2  Sønner,  Knud  (DC,  264)  og  Valdemar,  og  6  Døtre, 
nemlig  Sophie,  der  ægtede  Sigfred  af  Orlamiinde  (XVI,  i68),  Richiza, 
den  svenske  Kong  Eriks  Hustru  (XIV,  93),  Ingeborg,  gift  med 
Philip  August  af  Frankrig  (VIII,  279),  Helene,  Vilhelm  af  Lyneborgs 
Hustru  (VII,  288),  og  2,  der  bleve  Nonner.  —  Før  sit  Ægteskab 
havde  V.  med  en  Elskerinde,  Tove  (XVII,  469),  Sønnen  Christoffer 
(in,  580).  Johannes  C.  H.  R,  SUenstrup, 

Valdemar  II,  11 70 — 1241,  Konge,  Søn  af  Valdemar  I  og 
Dronning  Sophie  (XVI,  163),  fødtes  ved  St  Hansdags  Tid  1170. 
Allerede  som  ung  vakte  hans  kjække  og  livfulde  Personlighed  store 
Forhaabninger,  og  han  var  selvskrevet  til  at  overtage  Posten  som 
Hertug  i  Sønderjylland,  som  hans  Fader  og  Farfader  havde  haft. 
Denne  var  midlertidig  betroet  hans  Fætter  Biskop  Valdemar  Knud- 

sen  (S.  193),  men  da  V.  blev  18  Aar  gammel,  overdroges  Stillingen 
ham.  Forholdet  mellem  de  to  Slægtninge  blev  snart  spændt,  og 
V.  fratog  Bispen  forskjellige  Borge  og  Ejendomme,  vistnok  med 
god  Grand,  i  det  han  saa,  at  Fætteren  forbandt  sig  med  Landets 
Fjender;  i  hvert  Fald  fik  denne  ikke  Medhold,  da  en  pavelig  Ud- 
sending efter  hans  Begjæring  nærmere  undersøgte  Forholdet.  Ikke 
længe  efter  flygtede  Bispen  til  Sverige,  og  da  han  letsindig  gjorde 
et  Indfald  i  Landet  (S.  194),  tog  V.  ham  til  Fange. 

Grev  Adolf  III  af  Holsten  var  en  højst  urolig  Nabo  og  viste 
baade  ved  denne  Lejlighed  og  senere  aabenbart  Fjendskab  mod 
Danmark;  dog  vakte  han  ogsaa  Uvilje  i  sit  eget  Land,  og  flere  af 
de  misfornøjede  opsøgte  V.  i  Slesvig.  For  at  holde  ham  i  Ave 
faldt  V.  1 201  ind  i  Holsten  og  erobrede  det  aabne  Land  samt 
Hamborg  og  Lybek;  Lauenborg  kunde  han  derimod  ikke  indtage. 
Ved  et  kjækt  Indfald  bemægtigede  Adolf  sig  paa  ny  Hamborg, 
men  uventet  stod  V.  paa  Juleaften  uden  for  Voldene,  og  Adolf 
maatte  kjøbe  sig  fri  mod  at  overgive  Lauenborg.  Herpaa  vilde 
denne  Borgs  Forsvarere  imidlertid  ikke  indlade  sig,  og  saaledes 
maatte  Adolf  gaa  i  Fangenskab,  hvad  der  vakte  en  umaadelig 
Jubel  i  Danmark.  Da  Kong  Knud  døde  sønneløs  12.  Nov.  1202, 
blev  V.  enstemmig  taget  til  Konge,  Ærkebisp  Anders  Sunesen 
kronede  ham  Juledag  i  Lunds  Domkirke.  Sommeren  derefter  drog 
V.  med  en  stor  Hær  til  Elbeil<;  i  Lybek  hilsedes  han  som  Nord- 
albingiens  Herre,  og  snart  efter  overgav  Lauenborg  sig,  imod  at 
Grev  Adolf  blev  givet  fri.  V.  indsatte  sin  Søstersøn  den  unge 
Grev  Albert  af  Orlamtinde  (I,  168)  til  Herre  over  Nordalbingien, 
og  denne  styrede  Landet  med  Retfærdighed  og  Dygtighed. 

I  Juni  1204  foretog  V.  et  Tog  til  Norge  for  at  støtte  Baglernes 
Tronprætendent  Erling  (Stenvæg);  Sværdene  ble  ve  dog  ikke  dragne, 
og  Toget  fik  ingen  Betydning,  om  end  Erling  hyldede  V.  som 
Overherre;  senere  blandede  V.  sig  heller  ikke  i  Norges  Anliggen- 
der. Derimod  var  der  stadig  Uroligheder  ved  Rigets  Sydgrænse, 
ikke  mindst  efter  at  V.  paa  manges  Forbøn  havde  frigivet  Biskop 
Valdemar  af  Fængselet,  og  denne  derpaa  mod  sit  givne  Tilsagn 
havde  ladet  sig  vælge  til  Ærkebisp  af  Bremen.  End  videre  viste 
de  to  Brødre  Greverne  Gunzelin  og  Henrik  af  Schwerin  en  fjendt- 
lig Holdning,  hvorfor  V.  lod  Grevskabet  besætte  og  tvang  dem  til 
at  hylde  sig  som  Lensherre.  Under  Striden  mellem  Tysklands  to 
Herskere  Otto  IV  og  Philip  tog  V.  Parti  for  Otto  og  støttede  ham 
med  Penge  og  Hjælpetropper,  men  efter  at  Philip  var  bleven  myr- 

det  (i2o8),  følte  Otto  sig  sikker  og  var  beredt  til  at  vende  Vaab- 
nene  mod  Danmark.  Otto  fik  imidlertid  snart  en  Medbejler  i 
Frederik  n,  og  da  denne  stadig  vandt  større  Magt  i  Tyskland, 
sluttede  V.  sig  til  ham.  Frederik  U  havde  saa  lidt  Interesse  for 
de  nordtyske  Lande,  at  han  afstod  til  V.  alle  Lande  nord  for  Elben 
og  dens  Biflod  Elde  (Dec.  12 14),  hvilken  Afstaaelse  Paverne  Inno- 
cents  og  Honorius  snart  efter  bekræftede. 

Men  V.  vilde  udstrække  sin  Magt  til  endnu  fjæmere  Egne, 
han  vilde  befri  Østersøen  fi-a  Sørøvere  og  udbrede  Kristendommen 
hos  de  endnu  hedenske  Folk  ved  dens  Kyster.  Efter  et  Togt  til 
Øsel,  som  han  erobrede,  men  dog  ikke  turde  holde  besat  (1206), 
drog  han  paa  Korstog  til  Preussen  og  Samland,  og  Hertugen  af 
Pomerellen  maatte  hylde  ham  (1210).  Vigtigst  blev  dog  det  store 
Togt  til  Estland  1219.  Med  en  Flaade  paa  1500  Skibe  landede 
han  ved  Lyndanise.  Esternes  Høvdinger  syntes  villige  til  at  under- 
kaste sig  og  søgte  Daab,  men  en  Aftenstund  overfaldt  de  forræ- 
derisk den  kristne  Hær,  som  maatte  bestaa  den  haardeste  Kamp 
med  Esterne,  men  ogsaa  slog  dem  fuldkomment.  Til  dette  Slag 
har  Traditionen  knyttet  Fortællingen  om  Korsfanen  (Danebroge), 
der  dalede  ned  fra  Himlen,  medens  en  Røst  hørtes,  der  lovede 
de  danske  Sejr  under  dette  Mærke,  hvorfor  de  angreb  paa  ny  og 
sejrede.  Med  Støttepunkt  i  den  byggede  Borg  Reval  bredte  de 
danskes  Magt  sig  stadig  videre  over  Landet;  V.  anførte .  selv  to 
Togter  der  hen  (1220,  1222),  men  endnu  var  Besiddelsen  usikker,  og 
den  tabtes,  da  Ulykkesaarene  kom. 

Inden  der  fortælles  om  disse,  skal  om  V.s  personlige  Forhold 
nævnes,  at  han  først  sent  indtraadte  i  Ægteskab.  Han  havde  en 
Forbindelse  med  den  svenske  Jarledatter  Helene  (VII,  288),  Enke 
efter  Esbem  Snare,  som  fødte  ham  Sønnen  Knud  (IX,  272);  med 
en  ukjendt  Kvinde  havde  han  Sønnen  Niels  (XII,  202),  der  blev 
gift  med  Oda,  en  Datter  af  Grev  Gunzelin  af  Schwerin;  de  døde 
tidlig  og  efterlod  en  Søn,  Niels.  Endelig  1205  ægtede  V.  den 
bøhmiske  Prinsesse  Dragomir  (Dagmar,  IV,  134),  hvis  Skjønhed  og 
Godhed  vandt  hende  alles  Yndest;  hun  fødte  1209  Sønnen  Valde- 
mar (S.  183),  men  døde  allerede  24.  Maj  1212.  To  Aar  senere 
ægtede  V.  den  smukke  Prinsesse  Berengaria  fra  Portugal  (II,  84); 
hun  fødte  ham  Sønnerne  Erik  (IV,  542),  Abel  (I,  33)  og  Christof- 
fer (III,  575)  samt  Datteren  Sophie  (XVI,  168);  den  næste  Fødsel 
kostede  hende  Livet  27.  Marts  1221. 

I  Natten  den  6. — 7.  Maj   1223  skete  Omslaget  i  V.s  og   hans 

Lands  Historie.  Kongen  var  sammen  med  sin  Søn  Valdemar  paa 
Jaijt  paa  Lyø,  da  Grev  Henrik  af  Schwerin  brød  ind  i  Teltene  og 
efter  en  kort  Kamp  førte  Kongerne  som  Fanger  til  sine  Skibe. 
Grev  Henrik  vilde  hævne,  at  V.  formentlig  med  urette  havde  paa 
sin  Sønnesøns  Vegne  under  Grevens  Fraværelse  i  det  hellige  Land 
taget  Halvdelen  af  Borgen  Schwerin  i  Besiddelse,  i  det  den  var 
stillet  som  Pant  for  Henriks  Broderdatter  Odas  Medgift.  Henrik 
førte  Fangerne  til  sin  Borg  Lenzen,  derpaa  til  et  Slot  Dannenberg 
paa  den  venstre  Elbbred.  I  Danmark  vakte  denne  Daad  Forfær- 
delse og  øjeblikkelig  Raadvildhed.  Grev  Albert  overtog  Posten 
som  Rigshøvedsmand,  og  de  danske  henvendte  sig  først  og  frem- 
mest til  Paven  om  Hjælp.  Efter  at  Kejser  Frederiks  Bestræbelser 
for  at  faa  Kongen  udleveret  til  sig  vare  mislykkede,  gjordes  der  i 
over  et  Aar  forskjellige  Forsøg  paa  at  faa  en  Overenskomst  med 
Grev  Henrik  i  Stand;  de  stillede  Vilkaar  vare  saare  haarde,  og 
de  danske  siges  selv  at  have  afbrudt  Forhandlingerne.  De  for- 
bundne tyske  Fyrster,  der  havde  frigjort  sig  for  Lydighed  under 
V.,  faldt  da  ind  i  Holsten;  Albert  tabte  et  Slag  ved  Mølln  (Jan. 
1225),  han  toges  til  Fange  og  sattes  i  Fængselet  i  Schwerin,  hvor- 
hen nu  Kongerne  vare  førte.  Lybek  faldt  fra  Danmark,  og  Ham- 
borg overgav  sig  til  Grev  Adolf.  Nu  var  der  ingen  anden  Udvej 
mulig  end  at  slutte  en  Overenskomst  paa  de  haardeste  Vilkaar. 
Kongen  skulde  udrede  45000  Mark  Sølv  og  mange  andre  Ydelser, 
han  skulde  afstaa  alle  Lande  syd  for  Ejder  og  Landene  i  Venden 
med  Undtagelse  af  Rygen  og  hvad  der  hørte  til  denne  0.  V.  og 
de  andre  Fanger  skulde  løslades  af  Fængselet  efterhaanden  som 
Dele  af  Løsesummen  betaltes. 

Ved  Juletid  1226  vendte  V.  tilbage  til  Danmark,  og  endnu  i 
nogle  Maaneder  efter  Frigivelsen  holdt  V.  sig  i  Ro,  men  da  vaag- 
nede  Hævnlysten  hos  ham,  og  han  blev 'af  Pave  Honorius  løst  fi*a 
den  Ed,  han  havde  svoret  Grev  Henrik.  Han  faldt  ind  i  Holsten, 
men  Slaget  ved  Bornhøved  22.  Juli  1227  bragte  ham  et  afgjørende 
Nederlag;  selv  mistede  han  i  Kampen  det  ene  Øje.  Fra  nu  af 
skiftede  V.s  Politik  helt  Karakter.  Ved  Forhandlinger  med  Grev 
Henriks  Enke  opnaaede  han  i  Slesvig  1230  en  Overenskomst,  hvor- 
ved Løsesummen  betydelig  nedsattes,  og  de  unge  Prinser,  som 
vare  gaaede  i  Fængsel  i  Stedet  for  deres  Fader  og  Broder,  kunde 
vende  hjem  til  Danmark.  Med  de  nordtyske  Fyrster  indgik  V.  ven- 
skabelige Forbindelser;  hans  Søn  Abel  ægtede  en  Datter  af  Grev 
Adolf  af  Holsten,  og  hans  andre  Børn  søgte  sig  Ægtefæller  i  Tysk- 

land.  Men  Løskjøbelsen  havde  bragt  Landet  i  et  stærkt  økono- 
misk Tryk,  dertil  kom,  at  der  1230  indtraf  Kvægpest  og  en  Hun- 
gersnød, som  bortrev  mangfoldige  Mennesker;  Aaret  efter  mistede 
V.  sin  ældste  Søn,  saa  at  han  havde  mørke  Tider  at  gjennemgaa. 
Modnet  af  Ulykken  udfoldede  han  dog  i  det  sidste  Tiaar  af  sin 
Regering  en  betydningsfuld  Virksomhed  i  Styrelsen  af  Landets 
indre  Forhold. 

V.  var  under  hele  sin  Regering  en  trofast  Ven  og  Beskytter 
af  Kirken,  han  havde  i  Ærkebisp  Anders  Sunesen  (XVI,  585)  en 
ypperlig  Hjælper  ved  sine  Korstogsforetagender,  i  Biskop  Gunner 
i  Viborg  (VI,  308)  en  trofast  Raadgiver.  Ved  talrige  Gaver  til 
Kirker  og  Klostre  eller  ved  Begunstigelser  for  dem  viste  han  sin 
varme  Interesse  for  det  kirkelige  Liv.  Mest  betydningsfuld  under 
al  Kong  V.s  Gjeming  var  dog  hans  nære  Tilslutning  til  Paverne 
og  disses  altid  redebonne  Hjælp  ved  hans  Foretagender.  Inno- 
cents  III  havde  staaet  ham  bi  i  Kampen  mod  Bisp  Valdemar  og 
de  tyske  Fyrster,  Honorius  III  havde  arbejdet  for  hans  Frigivelse 
af  Fangenskabet,  Gregor  IX  paa  mange  Maader  lettet  ham  under 
det  økonomiske  Tryk  i  hans  sidste  Regeringstid.  Alle  disse  Paver 
viste  desuden  ved  talrige  Benaadninger,  i  hvor  høj  Grad  de  satte 
Pris  paa  V.  og  hans  Virken  for  den  danske  Kirke.  Pave  Gregor 
skaffede  da  ogsaa  V.  Estland  tilbage.  V.  havde  ikke  opgivet  at 
gjenvinde  sit  Herredømme  her  ovre,  Sværdridderne  vare  haardt 
trængte  af  hedenske  Naboer,  og  ved  snilde  Forhandlinger  i  Rom 
formaaede  han  Paven  til  at  paabyde  Ordenen  at  give  Danmark 
Estland  tilbage.  Ved  et  Forlig  i  Stensby  ved  Vordingborg  1238 
overdrog  de  tyske  Ridderes  Orden  —  i  hvilken  Sværdridderorde- 
nen nu  var  indgaaet  —  Landskaberne  Reval,  Harrien  og  Wirland 
til  Kong  V. 

Paa  alle  Styrelsens  Omraader  mærkes  under  V.s  Regering 
hans  ordnende  Haand.  Der  indsamledes  statistiske  og  økonomiske 
Oplysninger  om  Landets  Indtægter,  Krongodset  og  Kongens  Slægt- 
gods, hvorom  Vidnesbyrd  haves  i  tKong  V.s  Jordebog t.  V.  udgav 
flere  Forordninger,  men  især  er  det  hans  store  Fortjeneste  at  have 
ladet  « Jyske  ]vOv»  affatte  med  de  bedste  Mænds  Raad;  den  blev 
givet  i  Vordingborg  i  Marts  1241  og  har  haft  en  overordentlig  Be- 
tydning for  det  danske  Folks  Retsliv.  I  de  nærmest  følgende 
hundrede  Aar  henvises  der  da  ogsaa  jævnhg  til  Retstilstanden  paa 
Kong  V.s  Tid  som  den  normale  og  tillige  gyldne  Tidsalder.  Naar 
de  første  20  Aar  af  hans  Regering  have  givet  det  Tilnavn  c  Sejr  ^ 

Berettigelse,  hvonned  han  er  bleven  kaldt  siden  det  16.  Aarhundrede, 
bærer  han  med  lige  saa  stor  Ret  Navnet  Lovfører  (legifer),  hvor- 
med han  kaldtes  allerede  i  det  14.  Aarh.  Mindst  kan  man  billige 
i  hans  Styrelse,  at  han  overlod  mange  Landsdele  dl  sine  Sønner 
(Abel  fik  Sønderjylland,  Niels  Nørrehalland  osv.)  eUer  til  Slægt- 
ninge. Enkelte  Overdragelser  vare  nødvendige  Erstatninger  for  de 
Tab,  som  Ulykkesaarene  havde  bragt,  andre  har  V.  anset  nyttige 
for  Landeforsvaret,  men  den  følgende  Tid  skulde  vise  Faren  ved 
en  saadan  Udstykning. 

Kong  V.  døde  Skærtorsdag  28.  Marts  1241  i  Vordingborg  og 
blev  begravet  i  Ringsted  Kirke.  —  Vi  have  ingen  Efterretninger 
om  V.s  Udseende  og  næsten  ikke  Oplysninger  om  hans  personlige 
Fremtræden.  Men  vist  er,  at  han  nød  den  største  Anseelse  hos 
alle,  at  det  ingen  Sinde  nævnes,  at  en  dansk  Mand  har  været 
hans  Fjende,  og  at  der  aldrig  høres  om,  at  han  har  baaret  Nag 
til  nogen.  Aldrig  var  der  Oprør  eller  Uroligheder  under  hans 
Regering,  og  selv  i  de  Aar,  da  Kongen  sad  i  Fængsel,  skete  der 
intet  Brud  paa  Landefreden.  Om  hans  mangesidige  Interesser 
vidner  det,  at  flere  islandske  Skjalde  søgte  til  ham  og  bleve  gjæst- 
frit  modtagne;  Olaf  Hvltaskåld  omtaler  Kongens  store  Viden,  og 
hvorledes  han  forsøgte  at  omdanne  Runealfabetet  til  at  gjengive 
alle  latinske  Bogstaver.  Islandske  Sagaer  kalde  da  ogsaa  V.  den 
mest  udmærkede  Konge  i  de  nordiske  Lande.  De  samtidige  Kil- 
der fra  Danmark  omtale  ham  med  Taknemmelighed  og  Beundring, 
Traditionen  har  aldrig  opdigtet  en  ond  Gjerning  af  V.,  den  har 
kun  berømmet  ham  som  Sejrherre  og  sørget  ved  hans  Uheld.  Da 
han  døde  —  saaledes  maatte  en  Aarbog  ikke  lang  Tid  efter  ud- 
tale —  « faldt  Kronen  af  de  danskes  Hoved*. 

Johannes  C.  H,  R,  Steenstrup, 

Valdemar  (HI),  1209 — ^31,  Konge,  Søn  af  Valdemar  II  og 
Dagmar  (IV,  134),  fødtes  1209.  Paa  et  Møde  af  Landets  Stormænd, 
som  Kong  Valdemar  lod  holde  paa  Samsø  12 15,  vare  aDe  enige 
om  at  aflægge  Ed  til  V,,  og  kort  efter  blev  han  enstemmig  taget 
til  Konge  paa  Viborg  Landsting.  Ved  en  stor  Fest  i  Slesvig 
St.  Hansdag  12 18,  hvor  15  Bisper  og  3  Hertuger  vare  tilstede, 
blev  V.  salvet  og  kronet.  Han  deltog  med  Faderen  i  den  ulykke- 
lige Jagt  paa  Lyø  i  Maj  Maaned  1223,  da  begge  Konger  bleve 
fangne  af  Grev  Henrik,  og  han  sad  i  Fangenskab  indtil  Paaske 
1226, .  da    han    udløstes  imod,    at  Broderen   Erik  gik  i   Fængsel  i 

Stedet  for.  V.,  der  deltog  i  Regeringen  sammen  med  Faderen^ 
blev  St.  Hansdag  1229  i  Ribe  gift  med  Prinsesse  Eleonore  af  Por- 
tugal (IV,  489);  Biskop  Gunner  i  Viborg  (VI,  308)  havde  hentet 
Prinsessen  til  Landet,  og  i  denne  Bisps  c  Levned*  fortælles,  hvor- 
ledes den  unge  Dronning  og  V.  elskede  Gunner  som  en  Fader. 
V.  blev  rost  for  sin  Mildhed  og  Venlighed  mod  alle  og  var  meget 
yndet;  den  latinske  Klagesang,  som  en  gejstlig  digtede,  da  Kon- 
gerne fangedes,  omtaler  ham  med  de  største  Lovord.  Det  var 
derfor  en  stor  Sorg  for  Landet,  at  V.  omkom  under  en  Jagt  paa 
Refsnæs  28.  November  1231.  Han  blev  begravet  i  Ringsted  Kirke 
ved  Siden  af  Eleonore,  der  allerede  tre  Maaneder  forinden  var 
død  i  Barselseng;  deres  eneste  Barn  blev  kun  et  halvt  Aar  gammelt. 

Johannes  C,  H,  R,  Steensirup. 

Valdemar  Atterdag,  — 1375,  Konge,  var  yngste^  Søn  af 
Christoffer  II  i  hans  Ægteskab  med  Euphemia  af  Pommern  og  maa 
være  født  o.  1320.  Da  hans  Fader  1326  blev  fordrevet  fira  Dan- 
mark, tog  han  V.  med  til  Tyskland,  og  han  blev  sat  i  Pleje  hos 
den  tyske  Kejser  Ludvig  af  Bajem,  hvis  Søn  var  gift  med  V.s 
Søster  Margrethe  (XI,  121).  Her  voxede  han  op  og  oplevede  paa 
Afstand  Faderens  Tilbagevenden  og  Død  og  det  Forsøg,  hans 
ældre  Broder  Otto  gjorde  paa  at  vinde  Kronen,  og  som  endte 
med,  at  han  kom  i  Fangenskab  hos  Grev  Gert  (1334).  Deres 
tyske  Frænder,  som  aldrig  havde  faaet  den  Margrethe  lovede  Med- 
gift, maatte  allerede  af  den  Grund  interessere  sig  for  at  skaffe 
hendes  Brødre  Kronen,  og  ligesom  de  havde  støttet  Otto,  skød  de 
nu  V.  frem.  1338  finde  vi  ham  oppe  i  Nordtyskland,  han  antager 
Titel  af  c  ret  Arving  til  Danmark »,  og  om  ham  sarole  sig  for- 
drevne danske  Stormænd,  deriblandt  Biskop  Svend  af  Aarhus; 
han  kommer  i  hemmelig  Forbindelse  med  Hertug  Valdemar  af 
Sønderjylland  og  vækker  stor  Ængstelse  hos  Grev  Gert,  der  endog 
tænker  paa  at  bruge  den  fangne  Broder  imod  ham.  Saa  dræbes 
Grev  Gert  i  Randers  i.  April  1340,  og  hans  Sønner  træde  strax  i 
Underhandling  med  V.;  de  tilbyde  ham  deres  Søsters  Haand  og 
i  Medgift  den  nordligste  Del  af  Jylland,  dertil  at  frigive  Otto,  som 
skulde  opgive  alle  Krav  paa  Danmark.  Fortsatte  Forhandlinger 
føre  dog  til  en  anden  Ordning,  hvorefter  Hertug  Valdemar  skydes 
ind  som  Mellemmand  mellem  V.  og  Holstenerne,  men  saa  ogsaa 
faar  den  kommende  danske  Konge  til  at  ægte  hans  Søster  i  Stedet 
for    Holstenerinden.     Da  V.  tillige   udsoner   sig   med    den    anden 

holstenske  Panthaver  i  Danmark,  Grev  Johan  den  milde,  ligger 
Vejen  aaben  for  ham;  ved  Pinsetid  staar  hans  Bryllup  med  Hel- 
vig  paa  Sønderborg,  og  St.  Hansdag  1340  hyldes  han  paa  Viborg 
Landsting. 

Under  de  vanskeligste  Forhold  tiltraadte  V.  Styrelsen  af  et 
Rige,  hvoraf  han  kun  havde  virkeligt  Herredømme  over  nogle 
nørrejyske  Sysler.  Folket  var  imidlertid  rede  til  at  bringe  store 
Ofre  for  at  befri  sig  for  de  fremmede  Voldsherrer;  Jyderne  havde 
forpligtet  sig  til  at  betale  en  Extraskat,  hvorved  Hertug  Valdemar 
efterhaanden  skulde  udløses  af  sit  Pant,  og  Sjællænderne  bevilgede 
en  lignende  for  at  frigjøre  deres  Land.  Selv  gik  V.  frem  med 
største  Forsigtighed;  han  rørte  ingen  Haand  for  at  hjælpe  Niels 
Ebbesen  i  hans  Befrielseskamp,  men  søgte  tvært  imod  at  vinde 
Grev  Gerts  Sønner  ved  at  love  dem  ¥yn  som  Ejendom,  om  han 
selv  døde  uden  Arvinger,  og  over  for  Kong  Magnus  af  Sverige, 
der  havde  faaet  Skaane  som  Pant,  indgik  han  de  videstgaaende 
Forpligtelser  til  aldrig  at  kræve  det  tilbage.  I  sine  første  Aar 
arbejdede  han  ene  paa  at  faa  fast  Fod  paa  Sjælland,  men  der  gik 
flere  Aar,  før  det  ret  vilde  lykkes.  Saa  lysnede  det,  og  da  Frem- 
gangen først  begyndte,  blev  den  rivende;  inden  ti  Aar  efter  sin 
Tiltrædelse  besad  V.  næsten  hele  Sjælland  og  Laaland,  havde 
faaet  Foden  indenfor  paa  Fyn  og  indløst  Mesteparten  af  Nørre- 
jylland. 

Hans  andet  Tiaar  bragte  ham  adskillig  Modgang.  De  hol- 
stenske Grever  værgede  sig  kraftig.  Hertug  Valdemar  sluttede  sig 
til  dem,  og  i  Riget  selv  rejste  Jyderne  sig  til  Forsvar  for  deres 
gamle  Friheder.  I  Længden  var  V.  dog  den  stærkeste,  og  han 
udstrakte  nu  sin  Haand  efter  de  afetaaede  skaanske  Landskaber. 
Han  træder  i  det  nøjeste  Forhold  til  Magnus  Smek,  og  denne 
trolover  sin  Søn  Haakon  med  V.s  Datter  Margrethe;  saa  paastaar 
V.,  at  Magnus  ikke  har  opfyldt  sine  Løfter  til  ham,  kaster  sig 
over  Skaane,  og  uden  at  man  ret  kan  følge  hvorledes,  glider  Lan- 
det over  i  hans  Besiddelse  (1360). 

Erobringen  af  Skaane  gjorde  Svenskerne  til  V.s  svorne  Fjen- 
der, og  den  førte  tillige  til,  at  han  som  Herre  over  det  store 
Sildemarked  i  Øresund  kom  i  spændt  Forhold  til  Hanseaterne, 
som  han  plagede  med  opskruede  eller  helt  nye  Paalæg.  Begge 
Parter  fornærmedes  end  mere,  da  V.  136 1  pludselig  angreb  Gulland 
og  bemægtigede  sig  den  rige  Hansestad  Visby.  I  de  Krige,  som 
fulgte   heraf,    var  V.  vel   i  Begyndelsen    heldig;    Hanseaternes   An- 

greb  paa  Helsingborg  endte  med  deres  fuldstændige  Nederlag,  og 
V.  fik  Magnus  til  helt  at  bryde  med  de  svenske  Stormænd,  mens 
Haakons  Bryllup  med  Margrethe  nu  fejredes.  Senere  blev  det 
dog  anderledes.  Svenskerne  fordrev  Folkungerne  og  indkaldte 
Albrecht  af  Meklenborg;  Hansestæderne  sluttede  1367  i  Køln  det 
store  Forbund  og  forenede  sig  med  alle  V.s  fyrstelige  Modstandere. 
Forholdene  vare  saa  truende,  at  V.  greb  den  fortvivlede  Udvej  at 
forlade  sit  Rige,  hvis  Styrelse  han  overlod  Rigsraadet  med  Drosten 
Henning  Podebusk  i  Spidsen;  i  Foraaret  1368  rejste  han  til  Tysk- 
land. Her  lykkedes  det  ham  dog  ikke  at  skaffe  Hjælp,  og  Dan- 
mark selv  kunde  til  Trods  for  sej  Modstand  ikke  udholde  Kampen 
mod  de  talrige  Fjender;  saa  maatte  Rigsraadet  kjøbe  Freden  i 
Stralsund  (1370)  ved  store  Indrømmelser  til  Hanseaterne  og  bl.  a. 
overlade  dem  Hovedslottene  i  Skaane  som  Pant  for  15  Aar.  Der- 
efter trak  Fyrsterne  sig  efterhaanden  ud  af  Striden,  og  1372  kunde 
V.  vende  tilbage. 

I  sine  sidste  Leveaar  rettede  V.  især  sine  Tanker  mod  Sønder- 
jylland, hvor  hans  Svoger  Valdemars  svagelige  Søn  Henrik  kun 
var  Herre  af  Navn,  mens  Landet  var  udstykket  til  Panteberrer, 
hvoraf  de  holstenske  Grever  vare  de  vigtigste.  Her  trængte  V.  sig 
ind;  han  understøttede  Hertugen,  kom  i  Besiddelse  af  flere  af 
hans  Slotte  og  fik  hans  Tilladelse  til  at  indløse  Gottorp  fra  Hol- 
stenerne. Alt  var  dog  endnu  usikkert  og  svævende,  da  Hertug 
Henrik  døde  i  Sommeren  1375,  og  til  Uheld  for  Danmark  fulgte 
V.  ham  i  Graven  faa  Maaneder  efter;  24.  Okt«  døde  han  paa 
Gurre,  dette  Slot,  hvortil  Sagnet  eller  snarere  senere  Historikeres 
Misforstaaelser  have  knyttet  ham  saa  fast  sammen  med  Tove,  som 
i  Virkeligheden  hører  hjemme  i  Valdemar  I's  Historie. 

Faa  af  Danmarks  Konger  have  øvet  en  større  Gjeming  end  V. ; 
desto  beklageligere  er  det,  at  Kilderne  kun  i  ringe  Grad  tillade 
os  at  trænge  ind  i  hans  Personlighed.  Stærkest  fremtræder  hos  ham 
en  overordentlig  Energi  og  en  umaadelig  Virkelyst,  Tidlig  og 
sent  er  V.  paa  Færde  og  sysler  med  de  forskjelligste  Anliggender; 
han  er  ivrig  optaget  af  alt,  hvad  der  kan  tjene  ham  og  hans 
Folk  til  bedste.  Men  der  har  nok  været  noget  springende  og 
uroligt  over  hans  Virketrang,  og  denne  Uro  mærkes  ogsaa  i  hans 
Rejselyst,  der  bl.  a.  fører  ham  til  det  hellige  Land  (1346)  og  siden 
til  baade  Kejser  og  Pave  (1363 — 64).  Beslægtet  hermed  er  ogsaa 
det  fantastiske  Træk,  der  undertiden  træder  frem  hos  V.,  som 
naar   han   i    Halvtredserne   er   inde    paa    Planer   om   at   indblande 

sig  i  Hundredaarskrigen  og  atter  gjøre  Danmarks  gamle  Krav  paa 
England  gjældende.  Som  Regel  er  dog  hans  Politik  klar  og  be- 
grænset; han  samler  sig  om  et  bestemt,  nærliggende  Maal  og 
sætter  alt  ind  paa  at  naa  det,  ofrer  derfor  hvad  der  ligger  fjær- 
nere,  som  naar  han  for  at  faa  Penge  til  at  indløse  Sjælland  sælger 
det  gamle  Kronland  Estland  til  den  tyske  Orden  (1346).  Til  den 
ydre  Gjenforening  af  Riget  svare  store  indre  Reformer;  Landets 
Styrelse  gjennem  kongelige  Fogeder  med  Sæde  paa  et  Slot  ord- 
nes, Kongens  Retterting  faar  en  fast  Organisation,  Kronens  Gods 
udvides  ved  en  gjennem  mange  Aar  fortsat  ihærdig  Stræben.  Hær- 
væsenet ordnes  paa  ny,  og  ved  sine  Forbindelser  med  Pavestolen 
sikrer  V.  sig  den  største  Indflydelse  paa  Landets  GejstHghed;  fuld 
af  Mistillid  til  den  danske  Adel,  der  saa  ofte  har  svigtet  ham, 
søger  V.  sine  Hovedhjælpere  blandt  indkaldte  Tyskere,  og  ved 
hans  Død  ere  næsten  de  fleste  Slotshøvedsmænd  fremmede  ligesom 
selve  Rigets  Drost  og  Marsk. 

V.  stillede  store  Krav  til  sit  .Folk;  en  Krønnike  klager  over, 
at  man  i  hans  Tid  hverken  havde  Tid  til  at  spise,  drikke  eller 
sove.  Selv  om  man  priste  ham  som  den,  der  havde  befriet  Dan- 
mark fra  c  Tyskernes  svare  Aag>,  harmedes  man  dog  over  den 
Gridskhed,  han  viste  efter  Indtægter,  den  Haardhed  og  Hensyns- 
løshed, hvormed  han  optraadte  over  for  enhver,  som  ikke  helt 
bøjede  sig  for  ham;  efterhaanden  troede  ingen  paa  de  Løfter,  han 
gav  om  at  opretholde  Folkets  Friheder.  Endnu  tydeligere  ser  man 
i  V.s  ydre  Politik,  hvorledes  alle  Midler  vare  ham  gode,  naar  de 
førte  ham  til  hans  Maal.  Saa  let  som  han  var  til  at  give  Løfter 
eller  paatage  sig  Forpligtelser,  naar  han  mente  at  vinde  noget 
derved,  saa  hurtig  brød  han  senere  sit  Ord,  naar  det  passede 
ham.  Han  forstod  at  vinde  sine  Nabofyrster  personlig;  da  han 
1349  førte  Hær  til  Tyskland  imod  Kejser  Karl  IV,  opnaaede  han 
dog  at  gjøre  denne  selv  til  sin  Ven;  Magnus  Smek  drog  han  atter 
og  atter  over  til  sig,  hvor  dyrt  end  Sverige  maatte  bøde  for  dette 
Venskab.  Men  V.  lod  sig  saa  lidt  binde  af  Venskab  som  af  Løfter; 
mens  han  stod  paa  bedste  Fod  med  Magnus  Smek,  intrigerede  han 
underhaanden  med  Albrecht  af  Meklenborg  for  at  faa  fat  i  Hel- 
singborg Slot  (1350),  og  i  1366,  da  han  stod  i  fast  Forbund  med 
Folkungerne,  traf  han  paa  Aalholm  Aftaler  med  den  samme  Al- 
brecht, der  vare  rettede  lige  imod  hans  egne  Forbundsfæller,  men 
ganske  vist  gav  V.  selv  Udsigt  til  stor  Fordel.  Ad  saa  krogede 
Veje  førtes  han  af  et  Magtbegjær,  som  ikke  kjendte  nogen  Grænse. 

V.s  Egenskaber,  baade  de  gode  og  de  daarlige,  mærkede 
hans  Kongeværk.  Han  gjenforenede  et  Rige,  som  Yikn  forefandt 
helt  søndersplittet,  og  han  gjorde  atter  Statens  Krav  gjældende 
efter  den  store  indre  Opløsning;  i  hans  bedste  Øjeblikke  stod  det 
danske  Folk  fast  samlet  om  ham,  som  da  man  i  1360  paa  et  stort 
Rigsmøde  vedtog  den  Akt,  der  gaar  under  Navnet  Kong  V.s 
Haandfæstning,  men  i  Virkeligheden  er  en  almindelig  Landefred. 
V.s  Reorganisation  af  Rigsst)rrelsen  var  dog  paa  mange  Punkter 
kun  halvgjort  Gjeming  og  faldt  delvis  til  Jorden  efter  hans  Død 
eller  allerede  under  den  store  Krig,  der  gik  forud.  Heller  ikke 
Rigsenheden  stod  fast;  V.  selv  var  tilbøjelig  til  at  betragte  Riget 
som  sin  personlige  Arv  og  tiltog  sig  Ret  til  at  disponere  over 
Kronen  til  Fordel  for  sin  meklen borgske  Dattersøn,  hvad  der  efter 
hans  Død  nær  havde  ført  til  en  ny  Udstykning  af  Danmark.  Det 
var  Margrethes  Statskløgt,  der  fjærnede  denne  Fare,  og  i  det  hele 
var  det  til  største  Gavn  for  V.s  Eftermæle,  at  denne  hans  Datter 
optog  og  ftildendte  hans  Gjeming  med  renere  Sind  og  rolig  Fast- 
hed. Men  naar  hun  yndede  at  kalde  sig  c  Valdemar  Danekonges 
Datter »,  laa  dog  deri,  at  det  var  Faderen,  der  alene  havde  gjort 
hendes  Værk  muligt.  Snart  traadte  da  ogsaa  i  Erindringen  om 
V.  de  Egenskaber  i  Skygge,  som  i  hans  Samtid  havde  paadraget 
ham  saa  meget  Had;  man  mindedes  ham  ene  som  Rigets  Grund- 
lægger fra  ny,  og  af  et  Mundheld  hos  ham  dannedes  det  symbolske 
Tilnavn  Atterdag,  som  han  siden  har  beholdt. 

I  sit  Ægteskab  med  Helvig  (VII,  320)  havde  V.  adskillige 
Børn,  men  der  er  noget,  der  tyder  paa,  at  Ægtefællerne  efter- 
haanden  ere  komne  bort  fra  hinanden.  Af  Børnene  mistede  V. 
Sønnen  Christoffer  lige,  da  han  var  bleven  voxen;  ogsaa  den  i 
det  meklenborgske  Fyrstehus  indgiftede  Ingeborg  døde  før  Faderen; 
kun  Margrethe  overlevede  ham. 

Schftfer,   Die  Hansestfidte  u.  Kdnig  Waldemar  (1879).      Reinhardt,  Valde- 
mar  Atterdag   (1880).      Hist.  Tidsskr.   5.  R.  III,    285.     A.  D.  Jørgensen,    Hist.  ' 
Afhandl.  II,  212.  Xr,  ErsUv, 

Valdemar,  f  1858,  Prins.  V.,  Søn  af  Kong  Christian  IX  og 
Dronning  Louise,  blev  født  27.  Okt.  1858  i  det  gule  Palais  i  Amalie- 
gade. Prinsens  Undervisning  lededes  1865 — 73  af  Cand.  theol. 
A.  Th.  Jantzen;  blandt  hans  Lærere  skulle  her  fremhæves  Kapitajn 
C.  Galster,  Skoledirektør  N.  Bache  og  kongl.  Translatør  Vilsoét 
Han  ledsagede  sin  Fader,  Kongen,  under  dennes  Besøg  paa  Island 

i  Juli  og  Avg.  1874  i  Anledning  af  Tusendaarsfesten  for  Islands 
Bebyggelse.  16.  Dec.  s.  A.  konfirmeredes  Prinsen  i  Fredensborg 
Slotskirke  af  Biskop  Martensen.  1875  ^^^^  ^^°  ^^^  P^^  Søoffi- 
cersskolen,  1877  Kadet  og  1879  Sekondlieutenant  1880  udnævntes 
Prinsen  til  Premierlieutenant,  1889  til  Kapitajn  og  1898  til  Kom- 
mandør. Prins  V.  gjorde  1879 — 80  et  Togt  med  Korvetten  c  Dag- 
mar»,  senere  gjorde  han  tvende  Togter  til  Middelhavet,  benholds- 
vis  med  Skonnerten  « Fylla »  og  Krydserkorvetten  cSt.  Thonuis*. 
Under  det  første  besøgte  han  i  Januar  1886  Sultan  Abdul  Hamid  II 
i  Konstantinopel,  under  det  andet  overværede  han  27.  Okt.  1889 
sin  Brodersøns,  den  græske  Kronprins  Konstantins,  Formæling  i 
Athen  med  den  preussiske  Prinsesse  Sophie.  I  Aaret  1886  havde 
han  med  Skonnerten  « Fylla  >  besøgt  Kolonierne  i  Grønland.  Prins 
V.s  betydeligste  Togt  var  det,  han  som  Chef  for  Krydserkorvetten 
« Valkyrien*  foretog  1899 — 1900  til  de  østasiatiske  Farvande  for  at 
vise  det  danske  Flag.  Prinsen  besøgte  under  dette  Togt  Kong 
Chulalongkom  af  Siam  i  Bangkok,  den  franske  Koloni  Saigon 
i  Bagindien,  den  engelske  Koloni  Hongkong,  Futschoufii  i  Kina, 
Tokio  i  Japan,  hvor  han  var  Mikadoens  Gjæst,  og  Batavia  paa 
Tilbagevejen.  Overalt  gjorde  Prinsen  ved  sin  personhge  Optræ- 
den det  bedste  Indtryk.  Han  fik  1901  Sæde  i  Værftskommissionen. 
Prins  Valdemar  ægtede  22.  Okt.  1885  Prinsesse  Marie  af  Orleans 
(XI,   131),  Datter  af  Hertugen  af  Chartres.  A.  Thorsøe, 

Valdemar  (III),  Hertug  af  Sønderjylland,  — 1257,  var  ældste 
Søn  af  Abel  i  hans  1237  indgaaede  Ægteskab  med  den  holstenske 
Grevedatter  Mechtilde  (XI,  205).  I  ganske  ung  Alder  blev  han 
sendt  til  Paris  for  at  studere;  da  Faderen  blev  Konge  i  Danmark, 
kaldtes  han  hjem,  men  paa  Vejen  faldt  han  i  Fangenskab  hos 
Ærkebispen  af  Køln  og  var  endnu  ikke  udløst,  da  Faderen  døde 
1252.  De  Forhaabninger,  den  unge  V.  kunde  gjøre  sig  om  at 
opnaa  Kronen  efter  Faderen,  faldt  dermed  til  Jorden,  i  det  Far- 
broderen Christoffer  blev  valgt  til  Konge;  hans  Morbrødre,  de 
holstenske  Grever,  rejste  derimod  paa  hans  Vegne  Krav  paa  Her- 
tugdømmet, og  samtidig  med  at  de  selv  førte  Hærmagt  ind  i 
Sønderjylland,  tilvejebragte  de  den  uhyre  Sum,  6000  Mark  Sølv, 
som  Kølnerbispen  forlangte  for  at  give  V.  fri.  Angrebet  ogsaa 
fra  andre  Sider,  som  Christoffer  blev,  fandt  han  sig  i  at  tilstaa  V. 
det  sønderjyske  Hertugdømme;  1253  modtog  han  Forlening  dermed 
i    Kolding,    efter   tysk    Lensskik    ved    Overrækkelse    af  en    Fane. 

Ogsaa  i  de  følgende  Aar  var  der  dog  Splid  mellem  V.  og  Kon- 
gen, og  denne  naaede  med  sin  Hær  helt  ned  til  Slien;  nærmere 
vides  imidlertid  ikke  herom.  I  Sommeren  1257  deltog  V.  i  et 
Fredsmøde,  der  holdtes  i  Kjøbenhavn  mellem  den  danske  og  den 
norske  Konge;  men  endnu  i  samme  Aar  døde  han.       Kr.  Erslev, 

Valdemar  (IV),  Hertug  af  Sønderjylland,  — 1312,  var  en 
Søn  af  Hertug  Erik  Abelsøn  (IV,  555)  og  knap  mere  end  en  halv 
Snes  Aar  gammel,  da  Faderen  døde  1272.  Erik  Glipping  forholdt 
ham  længe  det  fædrene  Hertugdømme,  og  først  da  Kongen  ved 
sin  indre  Styrelse  havde  vakt  almindelig  Misnøje,  lykkedes  det  V. 
at  faa  sine  Krav  anerkjendte;  paa  et  Rigsmøde  i  Vordingborg  i 
Sept.  1283  modtog  han  Forleningen.  Han  var  dog  ikke  tilfreds 
og  rejste  ydermere  Krav  paa  Øen  Als  og  paa  Kronens  Gods  i 
Sønderjylland;  da  en  Danehofsdom  1284  gik  ham  ganske  imod, 
bemægtigede  han  sig  uden  videre  Als,  men  Krigen  vendte  sig  til 
Ugunst  for  ham,  og  da  han  vilde  drage  nord  paa  for  at  søge 
Støtte  i  Sverige  eller  Norge,  faldt  han  selv  i  Kongens  Hænder  og 
sattes  som  Fange  paa  Søborg  (1285).  Aaret  efter  slap  han  vel 
løs,  men  maatte  afetaa  fra  de  fleste  af  sine  Krav  og  stille  tyske 
Fyrster  som  Borgen  for  sin  fremtidige  Troskab.  Kun  et  halvt  Aar 
efter  var  det,  at  Erik  Glipping  blev  snigmjrrdet,  og  det  var  da 
intet  Under,  at  mange  mente,  at  Hertug  V.  stod  bagved.  Kong 
Eriks  efterladte  Hustru  Agnes  har  vist  selv  delt  denne  Mening, 
men  hun  turde  ikke  tage  en  aaben  Kamp  op  med  Hertugen;  tvært 
imod  kjøbte  man  hans  Støtte  ved  at  opgive  de  Indrømmelser,  han 
havde  maattet  gjøre  ved  det  nylig  afsluttede  Forlig,  og  ved  at 
antage  ham  til  Formynder  for  Riget  under  Erik  Menveds  Mindre- 
aarighed. 

Dette  usande  Forbund  fik  dog  ikke  Varighed.  Allerede  1289 
kom  det  til  et  Sammenstød  mellem  Enkedronningens  Folk  og 
Hertugen,  hvorved  den  danske  Drost  Peder  Hoseøl  (VHI,  115) 
faldt  i  V.s  Hænder,  og  snart  efter  optraadte  Hertugen  ligefrem  som 
Forbundsfælle  af  den  norske  Konge  i  hans  Krig  mod  Danmark. 
Denne  sluttede  foreløbig  ved  et  Forlig  i  1295;  ™^^  V»  varede  Striden 
derimod  længere.  Han  skal  dog  have  lidt  et  stort  Nederlag  under 
et  Søslag  i  Grønsund,  og  vistnok  1297  kom  det  til  endelig  Udso- 
ning, hvorved  Hertugen  paa  ny  maatte  opgive  det  omstridte  Als. 
Siden  var  der  vel  adskillige  Tvistigheder  mellem  ham  og  Erik 
Men  ved,  bl.  a.  om  de  fredløses  Gods  i  Hertugdømmet;  i  det  hele 

var  Forholdet  dog  nu  godt.  V.  optræder  oftere  paa  de  danske 
Danehofifer  som  den  fornemste  af  Kongens  verdslige  Raadgivere, 
og  han  hjælper  ham  i  hans  Krige  saa  vel  i  Sverige  som  i  Tysk- 
land. Endnu  13  ij  deltog  han  i  den  pragtfulde  Turnering,  Erik 
Men  ved  afholdt  i  Rostock,  men  det  følgende  Foraar  døde  han, 
efterfulgt  som  Hertug  af  sin  ældste  Søn  Erik,  der  da  allerede  i 
flere  Aar  havde  været  Faderens  Medstyrer.  —  V.  var  to  Gange 
gift;  hans  første  Hustru  Elisabeth  var  en  Datter  af  Hertug  Johan 
af  Sachsen-Lauenborg,  den  anden,  Anastasia,  hørte  hjemme  i  Mek- 
lenborg.  Kr,  Erslev. 

Valdemar  (V),  o.  1315 — 64,  Hwtug  af  Sønderjylland  og  en 
Tid  dansk  Konge,  var  en  Søn  af  Hertug  Erik  Valdemarsøn  i 
dennes  Ægteskab  med  Adelheid,  Grev  Gerts  Søster.  Da  Faderen 
døde  i  Marts  1325,  og  V.  kun  var  ti  Aar  gammel,  søgte  Kong 
Christoffer  II  at  tiltage  sig  Formynderskabet  over  Drengen  og 
krævede  tillige  Udlevering  af  Langeland,  som  den  afdøde  Hertug 
havde  siddet  inde  med.  De  holstenske  Grever  støttede  dog  kraf- 
tig deres  unge  Frænde,  og  i  Stedet  for  Kongen  blev  det  Grev 
Gert,  der  overtog  Formynderskabet.  Kun  et  Aar  efter  var  det,  at 
de  danske  Stormænd  rejste  sig  mod  Christoffer,  og  en  Afløser  for 
ham  søgte  de  i  V.  som  Ætling  af  det  danske  Kongehus;  Grev 
Gert  førte  ham  ind  i  Landet,  Christoffer  maatte  forlade  Danmark, 
og  paa  Viborg  Landsting  blev  V,  hyldet  som  Konge  7.  Juni  1326. 
Sammen  med  ham  besvor  hans  Formynder  Haandfæstningen,  og 
det  blev  Gert,  der  i  Virkeligheden  kom  til  at  st)rre  Riget  for  Barne- 
kongen. Paa  Forhaand  havde  Greven  for  at  lade  sin  Myndling 
modtage  Kronen  krævet,  at  han  saa  skulde  opgive  Sønderjylland, 
og  dette  Hertugdømme  blev  nu  givet  Gert  selv  som  arveligt  Len; 
hans  Frænde  Grev  Johan  fik  Femern,  Laaland  og  Falster,  de  danske 
Stormænds  Førere  andre  Dele  af  Riget. 

Kun  faa  Aar  fik  V.  dog  Lov  til  at  sidde  paa  Danmarks 
Trone.  Da  Grev  Johan  gik  over  til  Christoffer  og  hjalp  ham  til 
at  vende  tilbage  til  Riget,  fandt  Gert  det  klogest  at  lade  V.  træde 
tilbage  (1330);  han  fik  nu  sit  fædrene  Hertugdømme  igjen,  medens 
Gert  til  Erstatning  fik  Fyn  og  Løfte  om  at  arve  Sønderjylland, 
om  V.  døde  uden  Arvinger.  Christoffers  Død  1332  bragte  ingen 
Forandring  heri;  det  synes,  at  Gert  et  Øjeblik  har  tænkt  paa  atter 
at  lade   sin   Myndling    fremtræde    med   Krav   paa  Kronen,    men   i 

Stedet  foretrak  han  dog  at  lade  Tronen  staa  ganske  ubesat,  mens 
han  selv  sad  inde  med  hele  Rigets  vestlige  Halvdel. 

Grev  Gert  beholdt  sit  Formynderskab  over  V.,  saa  længe  det 
paa  nogen  Maade  kunde  forsvares,  og  først  13^  traadte  han  til- 
bage. Den  nu  voxne  Hertug  var  dog  meget  utilfreds  med  sin 
mægtige  Morbroder  og  ønskede  intet  hellere  end  helt  at  sprænge 
de  Baand,  hvormed  denne  havde  knyttet  ham  til  sig;  da  paa 
denne  Tid  Christoffers  Søn  Junker  Valdemar  traadte  frem  med 
Krav  paa  Danmark,  nærmede  V.  sig  til  ham.  Grev  Gert  søgte 
at  holde  ham  fast,  og  flere  Gange  maatte  V.  forpligte  sig  til  at 
staa  sammen  med  ham  mod  Christoffers  Arvinger;  et  Forlig  i  Febr. 
1340  stillede  endog  i  Udsigt,  at  han  skulde  overtage  Grevens  Pant 
i  Nørrejylland  mod  selv  at  pantsætte  ham  sit  eget  Land  i  Stedet. 
Nu  rejste  imidlertid  Jyderne  sig  til  Opstand,  Hertugen  synes  at 
have  spillet  under  Dække  med  dem,  i.  April  faldt  Gert  i  Randers 
for  Niels  Ebbesens  Haand.  Hastig  ^gte  hans  Sønner  at  naa  til 
Enighed  med  Junker  Valdemar,  men  det  lykkedes  dog  V.  at  komme 
med  ved  de  Aftaler,  der  nu  bleve  trufrie,  og  i  Maj  1340  £ststsloges 
paa  den  ene  Side,  at  V.  skulde  overtage  Holstenernes  Pant  i  Jylland 
omtrent  paa  den  Maade,  som  det  havde  været  paa  Tale  i  Februar, 
paa  den  anden,  at  Junker  Valdemar  skulde  ægte  hans  Søster  Hel- 
vig  og  have  den  nordligste  Del  af  Jylland  som  Medgift,  medens 
Resten  skulde  udløses  efterhaanden  ved  Hjælp  af  en  stor  Skat  af 
I^randets  Indbyggere.  Ved  Pinsetid  fejrede  V.  sin  Søsters  Bryllup 
paa  Sønderborg  Slot,  og  derefter  drog  han  og  hans  danske  Frænde 
til  Viborg  Landsting,  hvor  Valdemar  blev  taget  til  Konge. 

Det  var  store  Ofre,  V.  havde  maattet  bringe  for  at  rede  sig 
ud  af  sin  vanskelige  Stilling  mellem  Holstenerne  og  Danmark, 
men  han  havde  i  det  mindste  opnaaet  at  komme  i  det  nærmeste 
Forhold  til  den  ny  Konge.  Holstenerne  derimod  saa  med  onde 
Øjne  paa  ham  og  paastod,  at  han  var  medskyldig  i  Gerts  Død; 
da  V.  i  1342  kom  paa  et  Jagtbesøg  hos  de  unge  Grever,  blev  han 
taget  til  Fange  og  slap  først  løs  halvandet  Aar  efter  paa  haarde 
Vilkaar.  Kong  V.  synes  ikke  at  have  ydet  ham  synderlig  Støtte; 
Nørrejylland  gled  efterhaanden  ud  af  hans  Hænder,  og  naar  han 
for  de  oppebaame  Pantesummer  skulde  have  indløst  sit  eget  Her- 
tugdømme, lykkedes  det  kun  med  de  to  nordligste  Tredjedele; 
den  sydligste  og  vigtigste  med  Byerne  Slesvig  og  Flensborg  og 
Hovedslottet  Gottorp  forblev  i  de  holstenske  Grevers  Besiddelse. 
Endda  var  V.  stadig  i  Pengenød,  og  af  de  gjenerhvervede  Dele  af 

sit  Fyrstendømme  maatte  han  pantsætte  store  Stykker  til  Adels- 
mænd, især  af  Slæ|2;ten  Limbek.  Intet  Under  da,  at  han  efter- 
haanden  føres  ind  paa  en  ny  Politik  og  forsøger  at  stille  sig  Side 
om  Side  med  de  nørrejyske  Stormænd  og  de  holstenske  Grever, 
naar  de  bekæmpe  Valdemar  Atterdag;  135 1  kommer  han  første 
Gang  i  Ufred  med  sin  kongelige  Svoger,  og  i  de  følgende  Aar 
gjentager  det  samme  sig  atter  og  atter.  Aaben  Kamp  afløses  af, 
hvad  Krønniken  kalder  « falsk  Fred  og  løjet  Forbund*,  men  i  Or- 
logen  er  Hertugen  uheldig,  og  Forligene  bringe  ham  ingen  Vin- 
ding. Hertugdømmet  var  i  fuld  Opløsning,  da  V.  døde  1364;  hans 
Hustru  Rixa  af  Schwerin  (XIV,  86)  overlevede  ham. 

A.  D.  Jørgensen,  Hist  Afhandl.  II,  222  ff.  233  ff.  Hist.  Tidsskr.  6.  R.  VI, 
400.  671 ;  7.  R.  I,  110.  Kr.  Erslev. 

Valdemar  (Knudsen),  1158 — 1236,  Biskop  af  Slesvig,  var  uægte 
Søn  af  Knud  Magnussen,  vistnok  Frugten  af  Kongens  Forbindelse 
med  en  andens  Hustru,  og  blev  født  efter  Faderens  Død,  snarest 
i  Begyndelsen  af  1158.  Han  blev  opkaldt  efler  Valdemar  I  og 
opvoxede  ved  dennes  Hof.  Det  mærkedes,  at  Drengen  havde 
ypperlige  Evner;  for  at  hindre  ham  i  senere  at  gjøre  Krav  paa 
Tronen  bestemte  man  ham  da  til  præstelig  Løbebane  og  lod  ham 
studere  i  Paris.  Abbed  Stephan  i  St.  Genovefas  Kloster  har  skil- 
dret det  Indtryk,  han  havde  faaet  af  den  danske  Kongesøn:  trods 
sin  Ungdom  var  han  moden  og  værdig  som  en  Biskop,  trods  sin 
høje  Byrd  var  han  ydmyg,  og  trods  sin  danske  Nationalitet  var 
han  sleben  som  en  Franskmand.  Allerede  da  havde  han  altsaa  et 
ejendommeligt  Tække,  der  med  Tiden  skulde  gjøre  ham  dobbelt 
farlig. 

Da  Biskop  Frederik  af  Slesvig  (V,  340)  var  død  (1179),  fik 
Valdemar  I  sin  Frænde  gjort  til  hans  Efterfølger,  skjønt  han  paa 
Grund  af  Ungdom  endnu  maatte  vente  længe  paa  Bispevielse. 
Ikke  for  intet  var  V.  bleven  uddannet  i  Frankrig;  det  skjønnedes 
af  hans  Iver  for  kirkelige  Fremskridt.  For  sin  Broder  Niels*  Sjæl 
(XII,  202)  skjænkede  han  Væ  Kloster  i  Skaane  noget  af  sit  Gods 
(1182),  og  andet  gav  han  til  Aas  Kloster  i  Halland.  Særlig  tog 
han  sig  dog  af  sit  Stift:  Løgum  Kloster  overlod  han  nogle  Bispe- 
tiender, og  selv  lagde  han  Grund  til  et  nyt  Cistercienserkloster, 
Guldholm,  hvis  Kirkegaard  og  Klostergang  han  fik  indviet  i  1191. 
Absalon  hjalp  ham  at  gjennemføre  Bispetienden  (1188),  der  ellers 
næppe  var   trængt   igjennem  i   to   af  de   danske  Stifter,   og  Kong 

Knud  Valdemarsen  gav  Slesvig  Bispestol  de  mest  udstrakte  Privi- 
legier (i  187).  Saa  stor  var  den  danske  Styrelses  Tillid  til  V.,  at 
den  tilmed  overlod  ham  Forvaltningen  af  det  sønderjyske  Hertug- 
dømme, medens  den  udvalgte  Hertug  Valdemar  (Sejr)  endnu  var 
Barn.  I  Julen  1187  blev  den  unge  Hertug  vaabenfør  og  overtog 
selv  sit  Hertugdømme,  og  kort  efter  fik  V.  endelig  Bispevielsen. 
Begge  havde  de  Sa^le  i  Slesvig,  og  i  Beg3mdel8en  virkede  de  en- 
drægtig.  Da  Oitmarskeme  løsrev  sig  fra  Ærkebiskop  Hartvig  II 
af  Bremen  og  gav  sig  under  Danmark,  sikrede  de  saaledes  denne 
Erhvervelse  ved  et  Tog  ind  i  Holsten,  hvor  de  tog  Gisler  (1189). 
Senest  i  1191  udbrød  der  imidlertid  en  voldsom  Strid  mellem 
de  to  Navnefrænder.  Aarsagen  kjendes  ikke.  Formodentlig  har 
Biskoppen  ligesom  tidligere  villet  være  raadende  i  Statssager  og 
tilmed  villet  hævde  Ditmarsken  som  et  uafhængigt  Fyrstendømme 
for  sig  selv;  EKtmarskerne  havde  nemlig  besmykket  deres  Frafald 
til  Danmark  med  den  Paastand,  at  de  lige  saa  vel  kunde  tjene 
St.  Peders  Kirke  i  Slesvig  som  St.  Peders  Kirke  i  Bremen.  Sligt 
har  den  højtstræbende  og  viljestærke  Hertug  Valdemar  ikke  villet 
taale,  og  med  ungdommelig  Heftighed  beslaglagde  han  noget  af 
Bispestolens  Ejendom  og  Biskop  V.s  Fædrenegods.  Forgjæves 
søgte  den  pavelige  Legat,  Kardinal  Cinthius,  at  mægle;  Biskop 
V.  trodsede  hans  Bud.  Han  traadte  hemmelig  i  Forbindelse  med 
den  mægtige  tyske  Kejser,  Stauferen  Henrik  VI,  der  var  harmftild 
over,  at  Danmark  havde  afvist  hans  Faders  Højhedskrav  og  nær- 
met sig  til  hans  Fjender,  Welfeme.  Støttet  af  Henrik  lod  V.  sig 
in-etmæssig  vælge  til  Ærkebiskop  af  Bremen,  hvorfra  Hartvig  II 
var  fordreven,  men  kom  dog  ikke  i  Besiddelse  af  Ærkesædet. 
Desuden  sammensvor  han  sig  med  Grev  Adolf  III  af  Holsten  og 
andre  staufervenlige  Fyrster  i  Nordtyskland,  maaske  ogsaa  med 
nogle  Venderfyrster,  som  synes  at  have  ægtet  hans  Søstre,  og  der- 
til med  de  danskQendtlige  Konger  i  Sverige  og  Norge,  Knud 
Eriksen  og  Sverre.  Danmark  var  altsaa  omspændt  af  en  mægtig 
Sammefasværgelse,  og  Sjælen  deri  var  en  højbyrdig  og  højt  begavet 
Dansker,  der  var  rede  til  at  ofre  Danmarks  Frihed,  blot  han  selv 
kunde  tilrive  sig  Kronen.  Men  V.s  Forræderi  blev  mere  og  mere 
aabenbart,  og  pludselig  valgte  han  at  flygte  af  landet.  Han  kom 
igjen  med  35  Langskibe  og  en  norsk  eller  svensk  Hær,  og  den 
bispeviede  Mand  dristede  sig  nu  til  at  lade  sig  udraabe  til  Konge; 
efter  Aftale  gjorde  Grev  Adolf  af  Holsten  samtidig  Indfald  over 
Ejderen.    Hurtig  slog  Hertug  Valdemar  dog  den  fremmede  Hjælpe- 

hær,  og  nu  var  Biskop  V.  i  en  saa  fortvivlet  Stilling,  at  han  maatte 
søge  Underhandlinger.  Men  her  gjaldt  ikke  nogen  Skaansel.  Den 
unge  Hertug  tog  ham  til  Fange,  støttet  af  Bisperne  Peder  Sunesen, 
Orner  af  Ribe  og  Asser  af  Viborg  (8.  Juli  1192),  og  lænket  om 
Haand  og  Fod  sad  Biskop  V.  nu  14  Aar  i  den  mørke  Taarn- 
kjælder  paa  Søborg,  medens  alt  hans  Gods  inddroges.  Senere 
ramte  Hævnen  Grev  Adolf,  der  mistede  sit  Land  ved  Hertug  Val- 
demars raske  Angreb  og  til  sidst  blev  Biskop  V.s  FængselsføUe 
paa  Søborg. 

Danmark  var  reddet.  Men  en  bispeviet  Mand  var  uden  Lov 
og  Dom  bleven  behandlet  som  den  farligste  Forbryder,  og  Kirke- 
retten var  krænket  paa  det  føleligste.  Pavestolen  kunde  ikke  lade 
denne  Sag  uænset,  og  Cølestin  III  sendte  da  ogsaa  en  Række 
Buller  til  Danmark  for  at  faa  V.  løsladt;  han  truede  og  han  bad, 
men  lige  meget  hjalp  det.  De  danske  Bisper  med  Absalon  i 
Spidsen  stod  uden  Vaklen  paa  Kronens  Side,  og  snart  gik  man 
angrebsvis  frem,  skildrede  Paven  V.s  store  Brøde  og  krævede  ham 
afeat.  Saa  vidt  gik  Cølestin  dog  ikke,  men  han  lod  Sagen  dø 
hen,  og  selv  hans  kraftige  Efterfølger  Innocents  III  (1198 — 12 16) 
tøvede  flere  Aar,  før  han  gjorde  noget  Skridt  for  den  fangne 
Biskop.  Og  da  han  endelig  (Dec.  1203)  opfordrede  Kong  Valde- 
mar II  til  at  løslade  sin  Fange,  gjorde  han  det  ikke  af  Velvilje 
mod  Bispen  —  hvem  han  endog  kalder  et  Uhyre  med  mange 
Hoveder,  der  helst  maatte  være  falden  for  det  verdslige  Sværd, 
han  havde  vovet  at  drage  — ^,  men  kun  af  Hensyn  til  Kirkeloven, 
og  han  lovede  paa  Forhaand,  at  Bispen  ikke  skulde  vende  tilbage 
til  Danmark.  Valdemar  n  vidste  dog  endnu  at  trække  Sagen  ud 
nogle  Aar,  og  først  i  1206  aabnedes  Fængselsdøren  for  Bispen; 
Ærkebisp  Anders  Sunesen,  muligvis  ogsaa  Dronning  Dagmar,  var 
gaaét  i  Forbøn  for  ham.  Bisp  V.  svor  den  dyreste  Ed  paa  ikke 
at  ville  skade  den  danske  Konge  og  drog  til  Innocents  IH,  for 
hvis  Domstol  der  nu  begyndte  en  vidtløftig  Retssag.  Danske  Af 
sendinger  rejste  svære  Klagemaal  mod  V.  Man  fremhævede  hans 
vanærende  Fødsel,  som  man  rigtignok  havde  dækket  over,  den 
Gang  man  vilde  have  ham  gjort  til  Biskop,  end  videre  hans  frække 
€Aposlasi»,  hans  Majestætsforbrydelse  og  Edsbrud,  hans  Forøden 
af  Kirkegodset,  hans  Usædelighed  som  Biskop  osv.  Men  den  snu 
Bisp  manglede  ikke  Svar,  og  det  lykkedes  ham  at  stemme  Paven 
noget  gunstigere.  Da  røvede  V.s  Magtbrynde  og  Had  ham  al 
Besindelse  og  styrtede  ham  i  ny  Æventyr  og  ny  Ulykke. 

Hemmelig  havde  V.  allerede  sat  sig  i  Forbindelse  med  Staufer- 
kongen  Philip  af  Schwaben;  det  var  netop  hvad  man  i  Danmark 
havde  frygtet.  Og  da  Ærkebiskop  Hartvig  II  døde,  fik  Philip 
Bremerne  til  atter  at  vælge  V.  (1207).  Paven  stillede  sig  ikke  af- 
visende; men  da  V.  tillige  krævede  at  gjenindsættes  i  Slesvig,  var 
han  klog  nok  til  at  opsætte  Stadfæstelsen  af  Valget.  Snart  kom 
der  ogsaa  Indsigelse  fra  Kapitlet  i  Hamborg,  som  havde  den 
mægtige  danske  Konge  i  Ryggen,  og  Innocents  raadede  da  Bre- 
merne til  at  foretage  et  andet  Valg.  V.  vovede  nu  Trods  mod 
selve  den  myndige  Pave,  flygtede  fra  Rom  og  holdt  sit  Indtog  i 
Bremen.  Pavens  Svar  var  højtidelig  Bandlysning,  og  Hamborgerne 
valgte  en  Modærkebisp.  V.  begyndte  Krig  mod  Hamborg  og 
Danmark,  tilrev  sig  Stade,  men  mistede  atter  Borgen  og  foran- 
ledigede blot,  at  Valdemar  II  befæstede  sit  Herredømme  ved  Elben. 
Philip  af  Schwaben  blev  myrdet  (1208),  men  V.  gik  strax  over  til 
hans  Medbejler,  Welferen  Otto  IV,  der  fra  at  være  Danmarks 
Forbundsfælle  blev  dets  Fjende.  Bremens  Kanniker  faldt  dog  fra 
ham  og  enedes  med  Hamborgs  Kapitel  om  et  nyt  Ærkebispevalg, 
som  fik  Pavens  Stadfæstelse.  V.  opgav  da  alt  og  drog  til  Rom, 
hvor  han  kastede  sig  for  Pavens  Fødder  og  blev  løst  af  Bandet, 
ja  fik  endog  Tilladelse  til  at  forrette  præstelige  Handlinger,  kun 
ikke  i  Hamborg-Bremens  Ærkestift  (1210).  Ret  længe  kunde  V. 
dog  ikke  finde  sig  i  at  være  sat  ud  af  Spillet,  og  han  slog  ind 
paa  den  fortvivlede  Politik  at  knytte  sin  Sag  uadskillelig  til  Otto  IV, 
der  nu  var  bandlyst  af  Paven.  Støttet  af  sin  Svoger,  Hertug 
Bernhard  af  Sachsen,  bemægtigede  V.  sig  atter  Bremen  (121 1)  og 
begyndte  en  hidsig  og  langvarig  Kamp  mod  den  retmæssige  Ærke- 
bisp (Gerhard  fra  Osnabriick);  for  at  skaffe  Midler  til  Krigen  for- 
ødte han  Kirkegodset  med  største  Hensynsløshed.  Gang  paa  Gang 
slyngede  Innocents  III  Band  imod  ham,  men  gik  i  Graven  uden 
at  have  ydmyget  ham.  Otto  IV  s  Magt  visnede  imidlertid  hen, 
og  han  rev  V.  med  i  sit  Fald.  Kampen  blev  mere  og  mere 
haabløs.  Danskerne  rykkede  frem  imod  ham,  Bremerne  faldt  ft^ 
ham  og  indkaldte  hans  Medbejler,  selv  var  han  Flygtning  ved 
Sachserhertugens  Hof,  men  utryg  overalt.  Da  tyede  han  til  det 
sachsiske  Cistercienserkloster  Lokkum.  Abbeden  troede  ham  døds- 
syg, løste  ham  af  Bandet  og  tog  imod  ham  som  Klosterbroder 
(o.  1219).  V.  kom  sig  dog,  og  nu  maatte  han  gaa  Bodsgang  til 
Rom,  hvor  Pave  Honorius  III  gjenoptog  ham  i  Kirkens  Skjød, 
men  forbød  ham  præstelig  Virksomhed  og  sendte  ham  til  Citeaux, 

for  at  Cisterciensernes  Fader-Abbed  i  Forening  med  Abbeden  i 
Morimond  kunde  afgjøre,  i  hvilket  Kloster  han  skulde  optages 
(1220).  Efter  sit  Ønske  kom  V.  da  atter  til  Lokkum,  hvor  han 
levede  i  Stilhed,  indtil  Budskabet  om  Valdemar  ll's  Tilfangetagelse 
hidsede  hans  Haab  for  sidste  Gang;  atter  sprængte  han  alle  Baand, 
undveg  fra  Klosteret  og  samlede  en  Hob  om  sig,  hvormed  han 
faldt  hærgende  ind  i  den  danske  Konges  Lande  (1224).  Hurtig 
drev  Albert  af  Oriamiinde  ham  dog  tilbage,  og  nu  sank  han  hen 
i  Glemsel.  Han  kom  ikke  til  at  deltage  i  Nordtyskernes  Sejr  over 
Danmark;  kun  Efterretningen  om  hans  Frændes  Modgang  kan 
have  svalet  hans  Hævntørst  en  Smule.  Sine  4  sidste  Aar  tilbragte 
han  i  Citeaux.  Der  døde  han  18.  Juli  1236,  og  som  Kongesøn  og 
bispeviet  Mand  fik  han  sin  Grav  bag  Klosterkirkens  Højalter. 

V.  er  den  mest  dæmoniske  Skikkelse  i  vor  Historie,  Ulykkes- 
fugl og  selv  ulykkelig,  men  ikke  uden  en  vis  Storhed  i  sin  ubændicje 
Kamp  mod  Skæbnen.  Han  kunde  vinde  Hjærter,  og  han  havde 
fremragende  Evner;  men  endnu  større  var  hans  Voldsomhed,  og 
næsten  overmenneskelig  hans  Halsstarrighed.  Lidenskab  og  Had 
er  Nerven  i  hans  Handlen,  under  al  sin  Skiften  og  Omtumlen  har 
han  kun  det  Maal  at  gribe  Kronen,  og  da  alt  er  glippet,  er  han 
endnu  gjennemglødet  af  Hævntanken.  Ingen  Ed  er  ham  hellig, 
ingen  Brøde  skræmmer  ham,  blot  han  kan  storme  frem  mod  dem, 
han  hader  til  Døden.  Derfor  staar  han  som  den  store  frafaldne, 
en  ond  Drøm  midt  i  Danmarks  lykkeligste  Tid.  At  Overleverin- 
gen i  lx)kkum,  der  med  urette  hævdede  at  have  hans  Cirav,  priste 
ham  i  høje  Toner,  er  uden  Indflydelse  paa  Historiens  Dom. 

A.  Crone,  V.Knudsen  (Odense  1848).  Usinger,  Deutsch-dån.  Gesch.  1189  — 
1227.  Hist  Zeitschr.  XXX.  Dehio,  Ciesch.  d.  Erzbistums  Hamb.-Bremen  II. 
Zeitschr.  d.  Gesellsch.  f.  Schl.-Holst.-Lauenb.  Gesch.  XXI.  Aarb.  f.  nord.  Old- 
kyndigh.  1892.  Kirkehist.  Saml.  4.  R.  III,  13  ff.  305  ff.  H.  Olrik,  Konge  og 
Præstestand  II.  Hans  Olrik. 

Valdemar  Christian,  Greve  til  Slesvig  og  Holsten,  1622 — 56, 
Søn  af  Kong  Christian  IV  og  Kirstine  Munk,  blev  født  26.  Juni 
1622  paa  Frederiksborg.  Som  lille  Barn  blev  han  opfostret  hos 
sin  Mormoder  Ellen  Marsvin  paa  Dalum  Kloster  og  sendtes  der 
fra  1627  til  videre  Opdragelse  hos  Statholderen  i  Friesland  CJrev 
P^mst  Casimir  af  Nassau  og  dennes  Hustru,  Kongens  Søsterdatter 
Prinsesse  Sophie  Hedevig  af  Brunsvig.  1629  vendte  han  tilbage 
til  Danmark,  blev  1630  af  Kejseren  benaadet  med  Rigsgreve  vær- 
digheden,   hvormed   han    forbandt    den    danske   Titel   af  Greve   til 

Slesvig  Og  Holsten,  og  kom  s.  A.  til  Sorø  Akademi,  hvor  han 
blev  til  1636.  Det  følgende  Aar  tiltraadte  han  med  Hannibal 
Sehested  som  Hofmester  en  Udenlandsrejse,  der  gik  over  Holland 
og  de  spanske  Nederlande  til  Frankrig  og  videre  til  Italien;  Hjem- 
vejen lagdes  over  Frankrig  og  England,  og  i  Efteraaret  1639 
var  han  tilbage  i  Danmark.  Han,  der  allerede  1632  havde  kjøbt 
Ristrup  og  Lyngballegaard  i  Jylland  og  1633  havde  faaet  et  Ka 
nonikat  i  Roskilde,  blev  nu  forlenet  med  Dalum  (til  1643);  sam- 
tidig begyndte  Kongen  for  ham  Opførelsen  af  Valdemarsslot  paa 
Taasinge,  paa  hvilken  0  han  af  sin  Moder  havde  faaet  en  Del 
Gods,  som  han  fik  forøget  af  Kronen;  1641  fik  han  Birkeret  over 
al  sin  Ejendom  dér.  I  Begyndelsen  af  1640  var  han  paa  en  Rejse 
i  Sverige,  og  i  Sommeren  s.  A.  sendtes  han  til  de  kejserlige  Hære 
i  Tyskland.  Opholdet  her  maa  dog  have  været  kort,  thi  allerede 
i  Jan.  1641  var  han  hjemme  igjen  og  fik  en  alvorlig  Irettesættelse 
af  sin  Fader  for  usømmelig  Optræden  imod  Vibeke  Kruse  og  hen- 
des Børn. 

For  den  2oaarige  levelystne,  men  ogsaa  letsindige,  ødsle  og  i 
høj  Grad  forfængelige  unge  Mand,  der  som  alle  sine  Søskende 
var  overordentlig  stolt  af  sin  kongelige  Byrd,  beg3mdte  der  nu  at 
vise  sig  Udsigter  til  en  æventyrlig,  men  ret  glimrende  Fremtid. 
Den  russiske  Zar  Michael  Feodorowitsch  havde  faaet  den  Tanke 
at  gifte  sin  Datter  Irene  med  ham  og  indledede  Forhandlinger 
med  Christian  IV  om  Ægteskabet.  Som  Følge  heraf  sendtes  V.  C. 
med  Gregers  Krabbe  (IX,  388)  i  Sommeren  1641  til  Rusland;  men 
Sendelsen  blev  foreløbig  uden  Resultat,  da  Spørgsmaalet  rejstes 
om  hans  Overgang  til  den  gra&ske  Religion.  I  Begyndelsen  af 
1642  kom  han  tilbage  til  Danmark;  snart  efter  var  han  dog  atter 
i  Udlandet,  først  i  Holland,  hvor  han  spillede  mange  Penge  bort 
paa  Boldhuset  i  Haag,  og  1643  >  Paris.  Men  Forhandlingerne 
om  det  russiske  Ægteskab  vare  imidlertid  blevne  fortsatte;  Chri- 
stian IV  vilde  ikke  slippe  Planen,  der  for  ham  havde  politisk  Be- 
tydning som  et  Skaktræk  mod  Sverige;  muligvis  har  han  endda 
haabet,  at  Sønnen  en  Gang  med  Tiden  kunde  blive  russisk  Zar. 
Ledsaget  af  et  stort  Følge  og  et  tilhørende  dansk  Gesandtskab, 
forsynet  end  videre  med  pragtfulde  Gaver  til  Zaren  og  til  sin 
Brud,  i  det  hele  prægtig  udstyret  paa  enhver  Maade,  forlod  V.  C. 
i  Okt.  1643  Kjøbenhavn,  og  over  Danzig  og  Preussen  naaede  han 
i  Jan.  1644  Moskva,  hvor  han  blev  modtaget  med  stor  Højtidelig- 
hed   og    Pomp.      Men    hurtig    vendte    Bladet    sig.      Det    er   ikke 

usandsynligt,  at  politiske  Forhold  og  særlig  Sveriges  Krig  med 
Danmark  nu  har  stemt  Zar  Michael  ugunstig  over  for  en  dansk 
Forbindelse,  men  hvad  der  droges  frem,  var  Religionsspørgsmaalet. 
Bestemt  fordredes  det,  at  V.  C.  skulde  skifte  sin  Tro,  som  Betin- 
gelse for  Ægteskabets  Afslutning;  efter  russisk  Skik  nægtedes  det 
ham  at  se  sin  Brud  før  Brylluppet,  og  da  han  saa  forlangte  at  faa 
Lov  til  at  drage  hjem,  a^loges  ogsaa  dette,  og  han  var  i  Virke- 
ligheden Fange.  Forholdet  forværredes  kun,  da  han  i  Maj  1644 
søgte  at  flygte;  baade  da  og  senere  kom  det  til  blodige  Sammen- 
stød mellem  ham  og  hans  Følge  og  Russerne.  Tiden  trak  ud 
paa  den  bedrøveligste  Maade,  om  end  Greven  og  hans  Mænd 
trøstede  sig  ved  Lystighed  og  Drukkenskab.  Først  Zar  Michaels 
Død  i  Juli  1645  forandrede  Stillingen,  hans  Søn  Alexis  gav  V.  C. 
Tilladelse  til  at  drage  hjem,  og  i  Avg.  forlod  han  Moskva.  Til- 
bagerejsen varede  dog  længe.  Han  opholdt  sig  en  Tid  i  Polen 
og  Preussen  og  kom  først  til  Kjøbenhavn  i  Maj  1646.  Atter  stod 
han  ledig.  Corfits  Ulfeldt,  der  for  øvrigt  havde  et  skarpt  Blik  for 
hans  Svagheder  og  især  for  hans  endeløse  Forfængelighed,  ønskede 
at  faa  ham  anbragt  i  fransk  Tjeneste.  Men  Valget  faldt  dog  paa 
Kejserens,  og  allerede  i  Efteraaret  1646  var  han  ved  Grev  Holtz- 
apfels  Hær  i  Westfalen;  her  forblev  han  ogsaa  det  følgende  Aar 
med  Titel  af  Generalmajor.  Hans  Pengeforhold  vare  imidlertid  i 
den  største  Uorden,  og  Christian  IV  blev,  skjønt  misfornøjet  med 
at  han  sammen  med  sine  Søskende  stadig  tog  Moderens  Parti 
over  for  ham  selv,  nødt  til  at  hjælpe  paa  ham.  1646  fik  han 
Saltø  Gods  paa  Sjælland  mod  Afstaaelse  til  Kronen  af  hans  før- 
nævnte jyske  Herregaarde,  og  i  Avg.  1647  tilstod  Kongen  ham 
loooo  Rdl.  i  aarlig  Pension.  Saltø  solgte  han  dog,  maaske  s.  A., 
til  Corfits  Ulfeldt. 

Da  indtraf  i  Febr.  1648  den  for  V.  C.  og  hele  hans  Kreds 
.afgjørende  Begivenhed,  at  Christian  IV  afgik  ved  Døden.  Et  Øjeblik 
syntes  det  ganske  vist,  som  om  dette  skulde  aabne  ham  Udsigt  til 
større  Betydning.  Det  er  ikke  usandsynligt,  at  man  inden  for  det 
Ulfeldtske  Parti  har  tænkt*  sig  Muligheden  af  at  opstille  V.  C. 
som  Kandidat  til  den  ledige  Trone;  i  alt  Fald  mente  Partiet,  at 
Tidspunktet  kunde  være  heldigt  til  at  fiske  i  rørt  Vande.  Allerede 
før  Faderens  Død  havde  V.  C.  planlagt  en  Rejse  til  Kjøbenhavn; 
nu  kom  han  hertil  5.  Marts;  det  hedder  sig,  at  han  ved  sin  ud- 
fordrende Optræden  paa  selve  Slotspladsen  tiltrak  sig  almindelig 
Opmærksomhed.      I    Forening    med    Ulfeldt    forlangte    han    ogsaa 

Suspensionen  af  de  3  Theologer,  som  1646  havde  krænket  Kirstine 
Munk  og  hele  Slaégten  ved  at  give  Christian  IV  Medhold  i,  at 
hendes  Døtre  ikke  maatte  besøge  hende,  og  han  har  sikkert  del- 
taget i  alle  Bestræbelserne  for  at  faa  Moderens  Ægteskab  god- 
kjendt  og  hendes  Fremtid  sikret.  Men  ud  af  alle  disse  Intriger 
kom  kun  lidet;  det  hele,  V.  C.  opnaaede,  var  en  Ordre  fra  Ulfeldt 
til  Handelshuset  Berns  i  Hamborg  (II,  137)  om  at  udbetale  til 
ham  de  lovede  aarlige  loooo  Rdl.  Næppe  havde  imidlertid  hans 
Halvbroder  Frederik  III  opnaaet  Tronen,  før  han  gav  en  Mod- 
ordre i  denne  Henseende  og  tilmed  ikke  længere  kaldte  ham 
Greve  til  Slesvig  og  Holsten.  Dette  blev  et  haardt  Stød  for 
V.  C,  og  alle  hans  Bestræbelser  samlede  sig  i  den  følgende  Tid 
om  at  faa  Pengene  og  Titelen  tilbage.  Han  var  atter  rejst  tilbage 
til  Tyskland  og  tog  Ophold  i  Køln.  Foreløbig  stod  hans  Haab 
til  Kejseren,  i  hvis  Tjeneste  han  endnu  var,  endda  saaledcs  at  han 
officielt  betegnedes  som  hans  «Rigshof-  og  Krigsraad,  Feltmarskal- 
lieutenant.  Kammerherre  og  bestalter  Oberst*.  Men  baade  Kejse- 
rens Forbøn  og  hans  egne  Henvendelser  til  Frederik  III  bleve  frug- 
tesløse. Tilmed  kom  nu  Svogrenes  Fald  165 1.  1  Avg.  s.  A.  har 
han  vistnok  truffet  Ulfeldt  i  Holland  og  bl.  a.  laant  Penge  af  ham, 
men  umiddelbart  efter  traadte  han  i  Tjeneste  hos  den  landløse 
Hertug  Carl  IV  af  Lothringen,  en  Mand,  der  var  fuld  af  æventyr- 
lige  Planer  om  at  gjenvinde  tabt  Magt  og  Indflydelse  og  spille  en 
Rolle  i  den  evropæiske  Politik;  der  var  endog  Tale  om  et  Gifter- 
maal  mellem  V.  C.  og  en  Søster  til  Hertugens  morganatiske  Ægte- 
fælle. Følgen  heraf  blev,  at  Hertugen  i  Begyndelsen  af  1652  sendte 
en  Gesandt  til  Kjøbenhavn,  der  bl.  a.  skulde  interessere  sig  for 
V.  C.s  Sag.  Men  der  kom  saa  meget  mindre  ud  heraf,  som  den 
danske  Regering  med  Ængstelse  saa  hen  til  hele  denne  Forbindelse 
mellem  Lothringeren  og  Greven  og  mente,  at  der  bag  ved  laa 
Planer  mod  Danmark,  anstiftede  af  hele  det  Ulfeldtske  Parti. 
Anmodningerne  til  Fordel  for  V.  C.  bleve  bestemt  afviste.  Da 
søgte  han  endnu  s.  A.  ligesom  to  af  hans  Svogre  Dronning  Chri- 
stinas Tjeneste,  var  ogsaa  paa  et  kort' Besøg  i  Sverige,  men  heller 
ikke  her  ud  af  kom  foreløbig  noget.  Ad  en  hel  anden  Vej  prø- 
vede han  derefter  paa  at  komme  oven  Vande.  I  Forbindelse  med 
Hannibal  Sehested  henvendte  han  sig  1654  til  Dronning  Sophie 
Amalies  brunsvigske  Brødre  for  at  faa  dem  til  at  gaa  i  Forbøn  for 
sig  i  Kjøbenhavn.  Ved  denne  Lejlighed  har  han  sikkert  ydmyget 
sig   stærkt,   ja    endog    gjort   ligefrem   nedværdigende  Skridt  ved    at 

kaste  hele  Skylden  for  sin  tidligere  Adfærd  over  paa  Moderen  og 
paa  Ulfeldt;  han  skal  endda  have  tilbudt  at  udlevere  til  Frederik  III 
Breve,  som  vare  kompromitterende  for  disse;  tillige  forlangte  han, 
at  Kirstine  Munk  skulde  tvinges  til  at  skifte  med  sine  Børn.  Men 
paa  ét  Punkt  vilde  han  ikke  give  efter,  nemlig  med  Hensyn  til 
Opgivelsen  af  sin  Titel  som  Greve  til  Slesvig  og  Holsten,  og  her- 
paa  kom  disse  Underhandlinger  til  at  strande.  Hvad  han  havde 
opnaaet,  var  kun  at  lægge  sig  blodig  ud  med  sin  Moder,  der 
paa  sin  Side  ganske  vist  ogsaa  optraadte  med  megen  Hadskhed 
og  Raahed  i  den  Maade,  hvorpaa  hun  i  denne  Tid  i  sine  Breve 
ønskede  ondt  over  dette  c  Skam »  og  t  Fordærvelsens  Barn».  Skuf- 
fet i  sine  Planer  maatte  han  dog  paa  ny  søge  Udsoning  med 
Moderen,  og  denne  gav  ham  virkelig  nogle  Penge.  Derpaa  vendte 
han    sig  til   Carl  Gustav   af  Sverige   om  Tjeneste,    opnaaede   den 

1655,  deltog  i  Krigen  i  Polen,  men  blev  dødelig  saaret  i  en  Træf- 
ning og  endte  sit  æventyrlige,  men  hæderløse  Liv  i  Lublin  29.  Febr. 

1656.  Hans  Lig  blev  af  Polakkerne  udleveret  til  Svenskerne. 
Smith.    Leonora  Christinas  Hist.  I.  II,   LXXVI.     Gigas,    Grev  Bernardino 

de  RcboUedo  S.  123  ff.     Hist  Tidsskr.  6.  R.  I,  682  ff.;  III,  237  ff.  734  flf. 

J.  A.  Fridericia. 

Waldkirch,  Henrik,  — 1629,  Bogtrykker  og  Boghandler, 
var  tysk  af  Fødsel  og  synes  at  være  kommen  her  ind  i  Landet 
paa  Foranledning  af  M.  Hans  Aalborg  (I,  11),  da  denne  vilde 
oprette  en  Boghandel  og  derfor  ønskede  at  forene  sig  med  en 
Bogtrykker.  I  alt  Fald  optraadte  de  i  Forening,  da  de  i  Jan.  1586 
opnaaede  kongl.  Privilegium  paa  at  optrykke  den  danske  Bibel 
paa  ny.  Senere  virkede  de  dog  hver  for  sig,  og  H.  W.  fik  en 
fastere  Stilling  ved  22.  Nov.  1590  at  ægte  Kirstine,  Datter  af  den 
i  sin  Tid  bekj endte  Bogfører  Claus  Førd  (V,  502),  hvorved  han 
vistnok  er  bleven  Ejer  af  Svigerfaderens  Boglade.  1599  blev  han 
Universitetsbogtrykker;  baade  før  den  Tid  og  især  siden  udfoldede 
han  en  efter  den  Tids  Forhold  meget  betydelig  Virksomhed,  saa  det 
er  en  stor  Mængde  Skrifter,  der  ere  udgaaede  fra  hans  Presse,  og 
som  han  forhandlede  fra  sin  Boglade,  der  længe  havde  sin  Plads 
i  Vor  Frue  Kirke.  Han  er  den  første  Bogtrykker  her  til  Lands, 
der  paa  Universitetets  Foranstaltning  har  anvendt  hebraiske  Typer, 
medens  man  tidligere,  naar  saadanne  Typer  nødvendig  skulde 
bruges,  havde  maattet  nøjes  med  at  skjære  Satsen  ud  i  Træ 
(Danske  Mag.  4.  R.  Il,  119).  1623  afløstes  H.  W.  som  Universitets- 
bogtrykker  af  Salomon  Sartor  (XIV,  610),    men   fortsatte  dog,   som 

det  synes,   i  Forbindelse  med  Sønnen  Claus  W.  sin  øvrige  Forret- 
ning indtil  sin  Død  1629. 

Rørdam,  Kbhvns  Universitets  Hist.  1537— 162 1  II,  241.  III,  666  fif. 
Nyrop,  Bidrag  t.  d.  danske  Boghandels  Hist.  I.     Danske  Mag.  5.  R.  I. 

H,  F.  Rørdam, 

de  Vale  (ell.  Waal),  Claus  Jacobsen,  — 161 1 — ,  Herold, 
kunde  efter  Navnet  at  dømme  formodes  at  have  været  en  Udlæn- 
ding af  Fødsel,  om  der  end  i  det  16.  Aarhundrede  i  Odense  fand- 
tes en  ret  anset  Slægt  af  Navnet  Vale.  Naar  Heroldens  Navn 
endnu  er  bevaret,  beror  det  udelukkende  paa,  at  det  er  foreviget 
ved  et  samtidigt  Rim  værk.  Da  Kalmarkrigen  var  i  Udbrud,  fik 
C.  de  V.  nemlig  det  Hverv  som  kongl.  Herold  at  overbringe  Chri- 
stian IV's  Fejdebreve  til  Kong  Carl  IX  i  Sverige.  I  Begyndelsen 
af  April  161 1  modtog  han  i  Helsingborg  sin  Instrux  af  Hofmarskal 
Ditlev  Rantzau  (XIII,  424).  Den  lød  paa,  at  han  skulde  søge  at 
faa  Brevene  overleverede  til  den  svenske  Konge  i  egen  Haand; 
roen  hvis  dette  ikke  kunde  ske,  skulde  han,  iført  sin  Heroldsdragt, 
en  pragtfuld  Kappe,  hvori  Rigernes  Vaaben  var  udsyet,  og  med 
kronet  Sølvspir  i  Haanden,  under  Trompetstød,  paa  en  aaben  Plads 
3  Gange  oplæse  Fejdebrevene  og  derpaa  kaste  dem  paa  Jorden. 
Ledsaget  af  en  Trompeter  begav  Herolden  sig  nu  paa  Rejsen; 
men  i  Jønkøping  blev  han  standset,  og  siden  blev  han  under 
alle  Haande  Paaskud  stadig  opholdt  og  ført  omkring  til  forskjel- 
lige  Steder,  saa  at  han  først  efter  29  Ugers  Omflakning  atter 
naaede  den  danske  Grænse.  Hele  denne  besværlige  og  farefulde 
Rejse  har  Herolden  skildret  i  danske  Vers  (Danske  Mag.  I,  273  ff.) 
Langebek  har  udtalt  den  Formodning,  at  Digteren  og  Historikeren 
Claus  Lyskander  har  laant  ham  sin  øvede  Pen.  Men  der  plejer 
dog  at  være  mere  Klang  og  Poesi  i  Lyskanders  Vers,  end  der 
er  i  C.  de  V.s,  om  end  disse  give  et  anskueligt  Billede  af  Rejsens 
Hændelser.     Heroldens  senere  Skjæbne  er  os  ubekjendt. 

H.  F.  Rørdam, 

Valentiner,  Adolph,  1803 — 68,  Landmand,  fødtes  paa  Futter- 
kamp  i  Holsten  4.  JuH  1803  og  var  en  Søn  af  Forpagter  Heinrich 
Christian  V.  (f.  1767  f  183 1)  og  Adelheid  Margrethe  Ernestine 
f.  Gåhler  (f  1776  f  1844).  Faderen,  der  1822  kjøbte  Gjeddesdal 
ved  Taastrup,  hørte  til  de  ikke  faa  dygtige  holstenske  Landmænd, 
der  indvandrede  til  Danmark  i  det  19.  Aarhundredes  første  Halv- 
del, og  som  ved  deres  Exempel  i  høj  Grad  bidrog  til  vort  Land- 
brugs Fremgang.     Sønnen  A.  V.,   der   havde   gaaet  i  Kiels  Latin- 

skole  og  paa  Gymnasiet  i  Lybek,  kom  1822  til  Gjeddesdal  for  at 
lære  Landbrug  og  overtog  1831,  ved  Faderens  Død,  Gaarden  som 
Ejer.  S.  A.  (3.  Juni)  ægtede  han  Catharine  Elisabeth  Jacobsen 
(f.  181 1  t  1894),  Datter  af  Grosserer  Nic.  J.  i  Kjøbenhavn. 

V.  overtog  Gjeddesdal  i  god  Drift,  men  paa  trykkende  Vil- 
kaar,  og  det  var  først,  efter  at  han  i  1853  havde  begyndt  en  regel- 
mæssig Dræning  af  Gaarden,  at  den  gav  lønnende  Udbytte,  som 
han  forstod  at  bevare  og  yderligere  at  forøge  ved  stærk  Fodring 
og  Benyttelse  af  Hjælpegødninger.  Han  fortsatte  de  af  Faderen 
begyndte  Regnskaber  og  Optegnelser,  offentliggjorde  disse  og  gav 
derved  et  for  hine  Tider  vigtigt  Bevis  for,  at  en  rationel  Drift 
kunde  betale  sig.  Særlig  kan  det  fremhæves,  at  Gjeddesdal  var 
den  første  større  Gaard  her  i  Landet,  der  blev  fuldstændig  drænet, 
og  Exemplet  herfra  bidrog  i  høj  Grad  til  at  vække  andre  Land- 
mænds Interesse  for  denne  Datidens  vigtigste  Grundforbedring. 
Med  rette  vandt  Gjeddesdal  Ry  som  en  af  Landets  bedst  drevne 
Gaarde,  særlig  som  en  fortrinlig  Mejerigaard,  og  talrige  Elever 
og  besøgende  fra  Ind-  og  Udland  søgte  her  hen  for  at  belæres. 
Sine  Erfaringer,  sin  Viden  og  Interesse  for  offentlige  Anliggender 
gjorde  V.  frugtbringende  som  Foredragsholder  og  Forfatter.  Han 
skrev  talrige  Afhandlinger  i  « Tidsskrift  for  Landøkonomi »  og  i 
« Ugeskrift  for  Landmænd*  og  udgav  flere  Smaaskrifter.  blandt 
hvilke  kan  nævnes:  « Lommebog  for  Landmænd*  (1857),  der  op- 
levede adskillige  Oplag,  « Landbruget  med  særligt  Hensyn  til  For- 
pagterne* (1859),  « Peter  kommer  paa  Landet*  (1860)  og  «Hvor- 
ledes  Hans  fandt  Guld  her  hjemme*  (1861).  Han  talte  og  skrev 
let  og  flydende,  og  hans  Skrifter  have  som  oftest  et  vist  novellistisk 
Sving. 

Det  offentlige  Liv  lagde  stærkt  Beslag  paa  V.s  redelige  Vilje, 
store  Arbejdskraft  og  betydelige  Indsigt.  1835  ^^^^  ^^°  Medlem 
af  Landhusholdningsselskabets  2.  Agerdyrkningskommission  og  1858 
af  dets  almindelige  Kommission,  2  Gange  var  han  Medlem  af  for- 
beredende Udvalg  for  Landmandsforsamlinger,  han  var  Formand 
for  Kjøbenhavns  Amts  Landboforening  fra  dens  Oprettelse  1841  og 
Formand  for  Sogneforstanderskabet  i  hans  Sogn  osv.;  1859  blev 
han  udnævnt  til  Etatsraad.  Til  det  sidste  var  hans  Hjem  Sam- 
lingsstedet for  fremragende  Mænd  paa  Landbrugets  og  andre  Om- 
raader,  og  hans  Bortgang,  23.  Maj  1868,  føltes  som  Tabet  af  en 
af  Landbrugets  bedste  Mænd.  « Ugeskrift  for  Landmænd*  begyndte 
sin  Nekrolog   over   ham    saaledes:    «Kun   faa  Mænd  have  haft  en 

saa  stor  og  heldig  Indflydelse  paa  det  danske  Agerbrugs  Udvikling 
i  den  nyere  Tid  som  Etatsraad  V.» 

Ersiew,  Forf.  Lex.  Tidsskr.  f.  Landøkon.  4.  R.,  II.  Ugeskr.  f.  Landmaend 
1868,  II.  Galschiøt,  Landbrug  og  Landmænd  i  Danm.  Stamtavle  over  Fam. 
Valentiner.     Landbrugsordbogen  VI.    Bøggild,  Mælkeribruget  1  Danm. 

H.  HerUl 

Valentiner,  Christian  August,  1815 — 91,  Præst,  Son  af 
Kjøbmand  Chr.  Aug.  V.  og  Marie  Sophia  f.  Sybrandt,  er  født 
Flensborg  28.  Juli  1815.  V.  studerede  i  Kiel  fra  1835  og  tog  theo- 
logisk  Embedsexamen  paa  Gottorp  1840.  1846  valgtes  han  til 
Sognepræst  i  Rinkenæs,  og  1849  kaldtes  han  til  Tyrstrup  og  Jem- 
drup,  men  afskedigedes  af  den  danske  Regering  1850.  1852  blev 
han  Seminariedirektør  i  Bernburg  (Anhalt),  1856  tillige  Sognepræst 
ved  Nicolaikirken  sammesteds  og  1860  Provst  og  Hovedpræst  i 
Cosvig  ved  Elben.  1864  ansattes  han  af  den  preussisk-østerrigske 
Regering  som  Provst  og  Hovedpræst  i  Tønder,  hvor  han  skulde 
reorganisere  Skolelærerseminariet;  han  blev  tillige  »Seminar-  og 
Skolerevisor  for  Hertugdømmet  Slesvigs.  S.  A.  blev  han  konsti- 
tueret som  Hovedpræst  ved  St.  Nicolai  Kirke  i  Flensborg,  og  1865 
blev  han  atter  Sognepræst  for  Tyrstrup  og  Jemdrup.  1870  blev 
han  Sognepræst  i  Gammel  Haderslev  og  Direktør  for  det  nordsles- 
vigske Præsteseminarium.  Han  døde  i  Haderslev  12.  Dec.  1891. 
Han  ægtede  1846  Helene  Marie  f.  Ahlmann.  —  Han  har  udgivet 
en  revideret  Udgave  af  den  Pontoppidanske  Salmebog  og  Luthers 
lille  Katekismus  med  en  Samling  Bibelsprog  i  det  danske  og  det 
tyske  Sprog. 

Alberti,  Schlesw.-Holst.-Lauenb.  Schriftsteller-Lex.  X.  Koch. 

Valentiner,  Friederich,  1756 — 1813,  Mathematiker,  blev  født 
25.  Avg.  1756  i  Boren  (Angeln),  hvor  Faderen  Christian  August  V. 
(f.  1724  f  1816)  var  Præst,  Moderen  var  Sophia  Elisabeth  f.  Pauli 
(t  '797)-  H^'*  disputerede  for  Doktorgraden  i  Kiel  1783,  blev 
1787  extraordinær  Professor  i  Mathematik  sammesteds  og  1797  Pro- 
fessor ordinarius.  Samtidig  beklædte  han  en  Stilling  som  Brand- 
direktør. Medens  han  ikke  synes  at  være  optraadt  som  mathe- 
matisk  Forfatter,  bragte  hans  Virksomhed  i  Brandforsikringens 
Tjeneste  ham  fra  Tid  til  anden  til  at  udtale  sig,  f.  P^x.  i  et  Par 
smaa  Afhandlinger  om  Brandskadernes  Fordeling,  om  Brandfaren 
ved  Fakkeloptog  osv.  Han  virkede  for  Oprettelsen  af  et  gjensidigt 
Forsikringsselskab  for  Løsøre;    en   Undersøgelse  om  Brandvæsenets 

hensigtsmæssigste  Ordning  i  de  store  Byer  prisbelønnedes  1797  af 
Videnskabernes  Selskab  i  Kjøbenhavn.  V.,  der  døde  29.  Juli  1813, 
var  3  Gange  gift:  i.  med  en  Datter  af  Landbaumeister  Richter  i 
Kiel,  2.  med  Dorothea  Janecke,  3.  (1799)  med  Maria  Magdalena 
Haaek  (f.  1775).  H,  Westergaard, 

Valentiner,  Heinrich  Nicolaj,  f.  1834,  Landmand.  H.  V., 
Søn  af  ovfr.  nævnte  Etatsraad  Adolph  V.,  fødtes  3.  Marts  1834 
paa  GjeddesdaL  Efter  at  han  1851  havde  taget  Studenterexamen 
og  Aaret  efter  2.  Examen,  gik  han  til  Landbruget  og  kjøbte  1857 
Sallerupgaard  ved  Vordingborg.  S.  A.  (15.  Maj)  ægtede  han  Julie 
Elisabeth  Augusta  Larpent  (f.  183 1  f  1899),  Datter  af  Urmager  L. 
Da  Faderen  døde  1868,  overtog  han  Gjeddesdal,  som  han  stadig 
ejer,  og  hvor  han  har  fortsat  de  udmærkede  Traditioner,  som  han 
tog  i  Arv  fra  sin  Fader  og  Farfader.  Det  kan  saaledes  fremhæves, 
at  Gjeddesdal  var  en  af  de  første  Gaarde,  hvor  der  indrettedes 
Vandmælkeri  (1869).  I  Besiddelse  af  megen  Almensans  og  Virk- 
somhedstrang,  et  stort  Fond  af  Kundskaber,  der  omfatte  ikke  blot 
saa  godt  som  alt  inden  for  Nutidslandbrugets  vidt  forgrenede  Om- 
raade,  men  ogsaa  betydelige  Felter  inden  for  Kunst  og  Videnskab, 
en  lin  og  smidig  Intelligens  og  en  fordomsfri  Natur,  har  han  for 
mangfoldige  været  en  udmærket  Hjælper  og  Raadgiver  —  og 
næppe  for  nogen  mere  end  for  Professor  Segelcke  (XV,  475)  og 
Docent  Fjord  (V,  186)  —  og  han  har  spillet  en  meget  betydelig 
Rolle  i  Landbrugets  Foreningsliv.  Han  har  saaledes  været  Med- 
lem af  Landhusholdningsselskabets  Bestyrelsesraad  siden  dets  Op- 
rettelse 1872,  han  var  Formand  i  « Kjøbenhavns  Amts  Landbofor- 
ening:^  1880 — 91,  og  han  valgtes  1890  til  Formand  for  «De  sam- 
virkende Landboforeninger  i  Sjællands  Stift*,  en  Stilling  han  stadig 
varetager.  V.  udnævntes  1879  til  Etatsraad  og  1904  til  Komman- 
dør af  I.  Grad  af  Danebrog. 

Ugeskrift  f.  Landmænd  1892,  I;  1904  S.  123.  Vort  Landbrug  1904 
S.  143.  Landmandsblade  1904  S.  149.  Agrardagbladet  2.  Marts  1904.  Gal 
schiot,  Landbrug  og  Landmænd  i  Danm.     Illustr.  Tid.  13.  Marts   1904. 

H.  HerUL 

Valentiner,  Herman,  f.  1850,  Mathematiker,  Søn  af  Forpag- 
ter Christian  Ulrik  V.  og  Charlotte  Juliane  Nestore  f.  Crone,  er 
født  paa  Gaarden  Gjorslev  i  Stævns  8.  Maj  .1850.  1860  kom  han 
i  Roskilde  Kathedralskole,  hvorfra  han  dimitteredes  1867.  Han  tog 
1873  Magisterkonferens  i  Mathematik   og  188  r  den  filosofiske  Dok- 

torgrad.  28.  Dec.  1879  havde  han  ægtet  Margrethe  Henriette 
Nannestad  (f.  17.  Avg.  1858),  Datter  *af  Godsforvalter  N.  paa  Fus- 
singø, og  levede  nu  nogen  Tid  som  Videnskabsmand  og  Privat- 
lærer. 1887 — 1900  var  han  Lærer  i  Mathematik  paa  Officersskolen; 
han  har  tilHge  jævnlig  været  tilkaldt  som  Censor  ved  Polyteknisk 
Læreanstalts  Embedsexamen  og  har  1894 — 1900  været  først  Cen- 
sor, dernæst  Lærer  ved  det  til  denne  knyttede  Adgangskursus.  I 
Foraaret  1900  blev  han  mathematisk  Direktør  ved  Livsforsikrings- 
selskabet «Dan»,  indtil  1902  i  Fredericia,  derefter  i  Kjøbenhavn. 
Allerede  som  ung  ansaas  V.  for  at  være  den  mest  belæste  i 
den  dygtige  Kreds  af  jævnaldrende  Mathematikere,  som  han  til- 
hørte, og  den  dermed  forbundne  Flersidighed  har  heller  ikke 
senere  fornægtet  sig.  Derfor  har  han  ogsaa  været  vel  egnet  til  i 
tjahrbuch  der  Fortschritte*  at  berette  om  den  danske  mathema- 
tiske  Litteratur,  og  derfor  har  Carlsbergfondets  Direktion  passende 
valgt  ham  til  at  besørge  Udgaven  af  Lorenz'  (X,  376  f.)  Værker, 
hvoraf  i.  Hæfte  udkom  1896,  og  som  nu  er  sin  Afslutning  nær. 
V.s  egne  Hovedarbejder  tilhøre  dog  Geometrien  og  beslægtede 
algebraiske  Omraader.  Hans  « Bidrag  til  Rumkurvemes  Theori» 
fremkom  først  som  Doktorafhandling,  men  tryktes  dernæst  paa  Tysk 
i  betydelig  udvidet  Skikkelse  i  «Acta  mathematica*.  Ved  Siden  af 
N5thers  og  Halphens  Arbejder,  der  paa  samme  Tid  fik  den  Stei- 
nerske  Pris  i  Berlin,  til  hvilken  V.s,  som  trykt  før  Bedømmelsen, 
ikke  kunde  konkurrere,  indeholder  dette  Arbejde  endnu  de  betyde- 
ligste Bidrag  til  Rumkurvernes  vanskelige  Klassifikation.  I  en  nylig 
forelagt  Meddelelse  til  Videnskabernes  Selskab  er  V.  vendt  tilbage 
til  samme  Æmne.  End  videre  har  V.  indsendt  et  Arbejde  om  de 
endelige  Transformationsgrupper  som  Besvarelse  af  en  Prisopgave 
fra  Videnskabernes  Selskab.  Han  havde  dog  inden  for  Opgavens 
Ramme  valgt  saa  vanskelige  Spørgsmaal.  at  han  ikke  fuldt  ud 
kunde  naa  at  besvare  dem,  og  fik  derfor  ikke  Prisen;  men  et 
større  Uddrag  af  hans  Arbejde  optoges  i  Selskabets  Skrifter  (1888) 
og  har  haft  ikke  ringe  Indflydelse  paa  fremmede  Mathematikeres 
Behandling  af  lignende  Æmner.  Selv  blev  han  samme  Aar  Medlem 
af  Selskabet. 

Universitetsprogram  til  Universitetsfesten   1882.  f£,  Q,  Zeuthen. 

Valentiner,  Karl  Heinrich  Christian,  181 2 — 44,  Præst,  var 
Søn  af  .advokaten  Matthias  V.  og  Dorothea  f.  Wolf.  Han  blev 
ødt  i  Slesvig  23.  Febr.  1812   og   gik  i   Domskolen.      1831  blev  han 

Student  og  studerede  derpaa  Tbeologi  i  Kiel  og  Berlin.  1835 
underkastede  han  sig  Embedsprøven,  hvorpaa  han  en  Tid  lang 
v»  Lærer  paa  forskjcllige  Steder.  1839  blev  han  valgt  til  Dia- 
konus i  Krempe,  men  efter  et  Par  Aars  Forløb  blev  han  angreben 
af  en  Lungebetændelse,  for  hvilken  han  forgjæves  søgte  Helsebod 
i  Cannstatt.  21.  Nov.  1844  døde  han  i  Stuttgart.  1838  udgav  han 
«Das  Leben  Christi  in  unserm  Gemtitbe.  Briefe*  og  1840  et  lille 
Skrift  om  Jødernes  Optagelse  i  den  kristelige  Stat.  Det  kaldte 
Rabbineren  i  Gltickstadt,  A.  Heilbut,  frem  med  et  Svar.  V.  var 
to  Gange  gift,  først  med  Johanne  Henning  (f  8.  Nov.  1839),  Datter 
af  Justitsraad  Dr.  J.  S.  Henning  i  Segeberg,  anden  Gang  med  Friede- 
rike  Georgine  Volquardts  (f.  1826),  Datter  af  Borgmester  G.  C.  J.  V. 
i  Krempe. 

Alberti,  Schlcsw.-Holst.-Lanenb.  ScliTiftsteller-Lex.  pr.  Nielsen. 

Valeur,  Johannes,  1700 — 71,  Borgmester,  fødtes  23.  Febr. 
1700  og  var  Søn  af  en  velhavende  Kjøbmand  i  Kjøbenhavn  Her- 
man Walløer.  Moderen  var  en  Datter  af  Byens  Præsident,  Kon- 
ferensraad  J.  Meller  (XI,  256).  Fra  Metropolitanskolen  blev  han 
1720  dimitteret  til  Universitetet,  tog  allerede  1722  theologisk  Examen 
og  &^  P^^  Rejser.  Hjemvendt  blev  han  1727  udnævnt  til  Asses- 
sor i  Hofretten  og  1729  til  Raadmand  i  Kjøbenhavn.  1741  blev 
han  Assessor  i  Højesteret,  udnævntes  1749  til  Etatsraad  og  beskik- 
kedes Aaret  efter  til  Viceborgmester.  V.  nærede  en  levende  In- 
teresse for  dramatisk  Kunst  og  oversatte  flere  Skuespil  fra  Fransk 
til  Brug  for  den  danske  Scene.  1757  blev  han  Medlem  af  Theater- 
direktionen  og  fik  overdraget  Tilsynet  med  den  kunstneriske  Side  af 
Administrationen.  Allerede  1761  fratraadte  han  dog  dette  Embede. 
Da  Struensee  i  April  177 1  opløste  Byens  Magistrat,  blev  ogsaa  V. 
afiskediget  fra  Stillingen  som  Viceborgmester,  hvilket  han  skal  have 
taget  sig  saa  nær,  at  han  allerede  20.  Sept.  s.  A.  afgik  ved  Døden 
paa  sin  Landejendom  Nebbegaard  ved  Hørsholm.  V.  var  en  me- 
get velhavende  og  indflydelsesrig  Mand.  Han  var  Hovedpartici- 
pant i  det  vestindisk-guineiske  Kompagni  og  i.  Direktør  i  Kjø- 
benhavns Brand-  og  Vandvæsen.  V.  havde  20.  Marts  1726  ægtet 
Charlotte  Amalie  Bølcke  (f.  2.  Sept.  1696  f  9-  I^ec.  1758),  Enke 
efter  Christian  Kellermann.  Mellem  V.  og  den  tidlig  affældige 
Waisenhuspræst  Enevold  Ewalds  unge  og  letsindige  Hustru  Marie 
Wulf  (IV,  623)  skal  der  have  bestaaet  et  meget  intimt  Forhold,  og 
Oberstinde   Eigtved,    den    bekjendte   Bygmesters   Hustru  (IV,   462), 

der  som  ung  boede  i  Ewalds  Hus,  udtaler  som  sin  Overbevisning, 
at  V.  var  Digteren  Johannes  Ewalds  virkelige  Fader. 

Tilskueren  1901,  S.  235  ff.  L.  Bobé,  Efterl.  Papirer  fra  den  Reven tlowske 
Familiekreds  V,  245.  Louis  Bohé. 

Walgensten,  Thomas  Rasmussen,  — 1682,  Landsdommer, 
født  paa  Gulland,  er  vistnok  den  Thomas  Erasmi  Gotlandus,  som 
1644  dimitteredes  fra  Viborg  Skole  til  Universitetet,  hvor  han  lagde 
sig  efter  Mathematik  og  allerede  165 1  begyndte  Udgivelsen  af 
Almanakker,  som  han  med  kongl.  Privilegium  fortsatte  med  faa 
Afbrydelser  til  1682.  Senere  studerede  han  i  I^iden,  hvor  han 
immatrikuleredes  1657  og  atter  1669;  1664  var  han  i  Paris  og  gav 
sig  af  med  at  slibe  Glas.  I  det  hele  var  han  en  Mand  med  for- 
skjellige  Talenter,  og  1670  udnævntes  han  til  Inspektør  ved  Kon- 
gens Modelkammer,  saaledes  at  han  tillige  skulde  have  et  vist 
Tilsyn  cied  alle  Byggeforetagender  i  Kjøbenhavn.  Ogsaa  ved  Ind- 
retningen af  det  kongelige  Bibliothek  (1670 — 72)  anvendtes  hans 
Evner;  Udsmykningen  af  dettes  skjønne  Sal  synes  at  være  hans 
Værk.  1676  sendtes  han  til  sin  Fødeø,  hvor  han  under  den  danske 
Okkupation  var  Kommissarius  og  Landsdommer;  han  ejede  her 
Lille  Håstnås  og  døde  1682.  Gift  med  Magdalene  Jacobsdatter 
fra  Gulland  og  senere  med  Birgitte  Mandix,  der  som  Enke  afhæn- 
dede hans  Bibliothek  og  andre  Samlinger  til  Kongen. 

Personalhist.  Tidsskr.  II;  3.  R.  IV,   198  ff.  Q,  L.   Wtld. 

Valkendorfy  Christian  Eriksen,  — 1648,  til  Erikstrup,  var 
en  uægte  Søn  af  nedennævnte  Erik  V.  (f  1605);  men  selv  brugte 
han  aldrig  Navnet  Valkendorf,  end  ikke  efter  at  han  var  bleven 
adlet,  og  skjønt  han  og  Broderen  som  ufri  førte  et  efter  Faderens 
Slægtmærke  dannet  Vaaben,  fik  han  ved  sin  Optagelse,  i  adelig 
Stand  et  helt  nyt  Vaaben.  Men  ellers  var  Forholdet  vitterligt 
nok  for  alle,  hvilket  bedst  ses  af,  at  Erik  V.,  der  alt  1585  havde 
erhvervet  kongl.  Tilladelse  for  C.  E.  og  hans  Broder  Herluf  E.  til  at 
være  fri  for  at  deles  til  Stavns,  1602  sammen  med  begge  disse 
Sønner  solgte  Christoffer  Valkendorfs  Gaard  ved  Stranden  i  Kjø- 
benhavn til  Kongen,  ligesom  C.  E.  ogsaa  1604  stod  Fadder  ved 
en  adelig  Bamedaab.  Han  deltog  i  Kalmarkrigen  og  fik  her  Lej- 
lighed til  at  udmærke  sig  i  saa  høj  Grad,  at  Kongen  4.  April  1616 
til  Belønning  optog  ham  i  adelig  Stand.  En  medvirkende  Aarsag 
til  denne  paa  de  Tider  sjældne  Udmærkelse  har  dog  vistnok  været, 

at  han  kort  forinden  var  bleven  adelig  gift,  med  Sophie  Niels- 
datter Krabbe  (f.  21.  Sept.  1583),  og  derved  bleven  Ejer  af  Hoved- 
gaarden  Fligende,  men  hans  Hustru  døde  for  øvrigt  i  første  Barsel- 
seng 1.  Okt.  1616.  Om  han  er  den  C.  E.,  der  1620  førte  Skibet 
«Fidest  i  den  i  Vestersøen  udkommanderede  Flaade,  er  usikkert, 
men  1624  blev  han  Lieutenant  ved  den  skaanske  Fane,  og  1628 
beskikkedes  han  til  Oberstlieutenant  ved  de  skaanske  Knægte.  1626 
laa  han  i  Slotslov  paa  Gulland  og  1639  paa  Hammershus  i  de 
respektive  Lensma^nds  Fraværelse,  ligesom  han  oftere  fungerede 
som  Landsdommer  paa  Skaane  Landsting.  Han  indtog  altsaa  en 
ret  anset  Stilling  blandt  den  skaanske  Adel;  et  Forsøg,  han  1633 
gjorde  paa  at  tilbytte  sig  af  Kronen  sin  Fødegaard  Højstrup  for 
Fligende,  strandede.  Endnu  1647  nævnes  han  ved  Prins  Christians 
Begravelse,   men  1648  døde  han  og  sluttede  selv  sin  adelige  Æt. 

TMsei. 

Valkendorf,  Christoflfer,  1525 — 1601,  Rigshofmester.  Blandt 
de  mange  fremragende  Mænd,  som  i  anden  Halvdel  af  16.  Aar- 
hundrede  vare  knyttede  til  Statstjenesten,  indtager  C.  V.  en  Første- 
rangs Plads  ved  Duelighed,  Arbejdsevne  og  Retsind.  Han  var 
født  I.  Sept.  1525  og  Søn  af  Henning  V.  til  Glorup  i  Fyn  (f  1535) 
og  Fru  Sidsel  Friis  (f  1562).  Saa  længe  Moderen  levede,  synes 
him  at  have  boet  paa  Glorup  i  Sameje  med  sine  talrige  Børn; 
men  senere  blev  C.  V.  Enebesidder  af  dette  Familiens  Stamsæde, 
hvis  Tilliggende  han  betydelig  forøgede.  Dog  skrives  endnu  1580 
en  af  hans  Brødre  «til  Glorup*.  —  Om  C.  V.s  Ungdomsliv  er 
intet  bekjendt.  I  flere  ældre  Skrifter  siges  —  paa  Slanges  Avtori- 
tet  —  at  «han  ikke  havde  studeret*.  Meningen  hermed  —  om 
der  ellers  er  noget  rigtigt  i  Bemærkningen  —  er  maaske,  at  han 
ikke,  som  hans  Broder  Jacob  V.,  havde  gaaet  den  sædvanlige 
Dannelsesvej  for  unge,  fremadstræbende  Adelsmænd  med  vidtløftige 
Studierejser  i  Udlandet;  men  for  øvrigt  er  der  nok,  der  vidner 
om,  at  han  ingenlunde  var  fremmed  for  hin  Tids  lærde  Dannelse. 
Her  skal  blot  peges  paa  hans  senere  mærkelige  Iver  for  at  fremme 
de  akademiske  Studier,  Beskaffenheden  af  hans  Bogsamling,  der 
til  Dels  bestod  af  lærde,  latinske  Værker  i  forskjellige  Fag,  og  en- 
delig samtidige  Forfatteres  Omtale  af  ham  som  en  højt  dannet 
Mand  —  og  i  hin  Tid  var  der  ingen  anden  Vej  til  højere  Dan- 
nelse end  den  lærde.  Det  vilde  have  været  en  daarlig  anbragt 
Satire,  naar  Vedel,  der  kjendte  V.  nøje  og  satte  høj  Pris  paa  ham, 

1574  kalder  ham  «vir  genere,  virtute  et  eruditione  vere  nobilis, 
litterarum  et  litteratonim  fautor  egregie  litteratus»,  dersom  den 
Mand,  der  betegnes  med  disse  hædrende  Ord,  manglede  de  første 
Betingelser  for  med  rette  at  kaldes  saaledes. 

For  V.s  Dannelse  taler  ogsaa,  at  han  tidlig  ansattes  i  Stats- 
tjenesten,  i  det  han  allerede  1551  forekommer  som  en  af  Kongens 
Sekretærer.  Han  var  i  denne  Stilling,  da  han  1554  paa  Livstid 
forlenedes  med  Provstiet  i  Bergen.  Denne  Forlening,  der  nærmest 
var  en  Lønning  for  hans  Tjeneste  i  Kancelliet,  krævede  dog  ikke 
hans  personlige  Nærværelse.  Anderledes  forholdt  det  sig  derimod, 
da  han  4.  Marts  1556  forlenedes  med  Bergenhus,  Vardøhus  og 
nogle  andre  Len,  der  vare  lagte  derunder;  thi  det  var  en  Stilling, 
der  ikke  blot  krævede  en  Mand  med  Klogskab  og  KarakterstjTke, 
men  ogsaa,  at  Manden  var  paa  sin  Plads.  I  Bergen  havde  de 
hanseatiske  Kjøbmænd  og  Haandværkere  nemlig  i  Tidernes  Løb 
udviklet  en  Selvraadighed  og  Voldsfærd,  der  gjorde  Livet  næsten 
utaaleligt  for  de  indfødte  Borgere,  naar  de  ikke  vilde  lade  de 
fremmede  raade  paa  alle  Punkter,  hvor  Sammenstød  kunde  befiyg- 
tes.  Mord  og  Mandslæt  hørte  til  Dagens  Orden,  og  det  var  van- 
skeHgt  for  en  Nordmand  at  opnaa  Ret,  naar  han  var  kommen  i 
Strid  med  en  af  de  overmodige  «Garper».  I  Stillingen  som  Lens- 
mand paa  denne  vanskelige  Post  viste  V.  baade  Besindighed,  Kraft 
og  Udholdenhed,  saa  det  i  faa  Aar  lykkedes  ham  at  kue  Han- 
seaternes Hovmod  og  bringe  forholdsvis  rolige  og  ordnede  Forhold 
til  Veje,  især  efter  at  han  ved  Besøg  i  Kjøbenhavn  i  Christian  III  s 
sidste  Tid  havde  sikret  sig,  at  han  havde  Regeringens  Medhold  i 
de  Forholdsregler,  han  fandt  tjenlige  til  at  hævde  den  norske 
Haandværker-  og  Handelsstand  over  for  Hanseaternes  hensynsløse 
Overgreb.  Samtidig  havde  han  som  Lensmand  over  Finmarken 
henledet  Opmærksomheden  paa,  at  der  maatte  træffes  Forholds- 
regler for  at  hæmme  Englændernes  Handel  med  Russerne  ad 
Søvejen  nord  om  Norge,  en  Sag,  hvori  han  ogsaa  vandt  Regerin- 
gens fulde  Bifald. 

Da  den  Fasthed,  hvormed  V.  var  optraadt  over  for  Tyskerne 
i  Bergen,  havde  vakt  Røre  i  Hansestæderne,  indkom  der  Klager 
fra  disse  til  den  nye  Konge  (Frederik  II)  over  Lensmandens  Op- 
træden, og  da  Kongen  mulig  ikke  vilde  lægge  sig  for  meget  ud 
med  Lybekkeme,  hvis  Støtte  han  kunde  behøve  under  de  truende 
politiske  Forviklinger  med  Sverige,  var  det  formodentlig  Anled- 
ningen til,  at  V.  1560  afløstes  af  en  anden  Lensmand.     Hvad  han 

havde  udrettet  i  Bergen  blev  dog  ikke  derfor  omstødt.  At  man 
i  det  hele  erkjendte  hans  fremragende  Dygtighed,  fremgaar  deraf, 
at  der  snart  efter  betroedes  ham  en  endnu  vanskeligere  Post,  da 
han  1 561,  nærmest  efter  Enkedronning  Dorotheas  Ønske,  blev  ud- 
set til  at  indtage  en  Formynderstilling  hos  Kongens  Broder,  den 
lidet  heldige  Hertug  Magnus  (XI,  48),  under  dennes  Styrelse  af 
Bispedømmet  Øsel  og  nogle  dermed  forbundne  Landskaber.  V.  fik 
saaledes  den  besværlige  og  utaknemmelige  Opgave  at  lede  den 
unge,  letsindige  og  selvraadige  Fyrste  <til  alt  godt  og  at  holde  ham 
tilbage,  naar  han  vilde  gjøre  det,  han  ikke  burde »,  hvad  ikke  var 
nogen  let  Sag,  da  Magnus  var  tilbøjelig  til  Udsvævelser  af  for- 
skjellig  Art  og  i  Regelen  fandt  Medhold  hos  den  ømme  Moder, 
naar  han  klagede  over  sin  alvorhge  Vejleder.  Dertil  kom,  at  de 
politiske  Forhold  i  Østersølandene  frembød  overordentlige  Vanskelig- 
heder ved  Stridigheder  med  Sverige,  Polen,  Rusland  og  den  nys 
opløste  tyske  Ridderordens  Hærmester,  der  hver  især  søgte  at  rive 
saa  meget  som  muligt  til  sig  af  det  ulykkelige  Land  mellem  Finske- 
og  Rigabugten. 

I  de  første  Aar,  V.  tilbragte  hos  Hertug  Magnus,  gik  det 
nogenlunde,  men  da  Krigen  mellem  Danmark  og  Sverige  1565 
brød  ud  i  lys  Lue,  bleve  Forholdene  i  Lifland  og  paa  Øsel  endnu 
værre,  da  Svenskerne  nu  gik  angrebsvis  til  Værks  over  for  den 
danske  Stats  Reprsesentanter  i  disse  Egne.  V.,  der  1566  betegnes 
som  Kongen  af  Danmarks  tilforordnede  (ell.  Statholder)  i  Lifland, 
holdt  dog  ud  paa  sin  besværlige  Post  til  1567,  da  han  endelig 
hjemkaldtes.  1568  var  han  sysselsat  med  forskjellige  Statshverv  i 
Norge,  bl.  a.  holdt  han  Retterting  i  Bergen.  Aaret  efter  brugtes 
han  ved  Forhandlinger  med  Lybek.  S.  A.  sendtes  han  som  Lens> 
mand  til  Island,  hvor  forskjellige  Forhold  trængte  til  en  fast  og 
ordnende  Haand.  Naar  han  her  havde  indrettet  alt  paa  det  bedste, 
skulde  han  atter  vende  tilbage  for  at  give  Kongen  Oplysning  om 
Tilstanden  i  dette  Land.  Hjemkommen  her  fra  blev  der  stillet 
hmn  en  ny  Opgave,  der  krævede  en  Mand  af  prøvet  Retsind  og 
Dygtighed.  Der  var  nemlig  endnu  et  fjæmt  Øland  under  den 
danske  Krone,  hvor  en  nidkjær  og  djærv  Tilsynsmand  behøvedes. 
I  Avg.  157 1  udnævntes  V.  til  Lensmand  paa  Gulland,  og  det  paa- 
lagdes  ham  i  Forening  med  Landsdommeren  og  3  andre  Danne- 
mænd paa  Øen  nøje  at  undersøge  Tilstanden  og  siden  indrette 
alt  saa  kristelig,  skjellig  og  hdelig  for  den  fattige  Almue  som  mu- 
ligt.    Der  var  Kredse  («Ting»)  paa  Øen,    hvor   alt  Folket   næsten 

var  uddøet,  saa  at  der  ikke  fandtes  flere  end  4  eller  6  bosiddende 
Mænd,  hvilke  dog  maatte  udrede  lige  saa  meget  i  Skat  som 
andre  Tinglag,  der  vare  bedre  befolkede;  hvis  der  ikke  i  Tide 
raadedes  Bod  derpaa,  vilde  Landet  blive  øde  og  Folket  lide  den 
største  Nød.  Desuden  vare  de  kirkelige  Forhold  i  høj  Grad  op- 
løste, da  der  hidtil  havde  manglet  ordentligt  Tilsyn  med  Præsterne 
paa  Øen.  Heri  tilvejebragte  V.  en  betydelig  Forbedring,  da  han 
flk  den  hæderlige  Mourits  Christensen  Glad  (VI,  89)  indsat  som 
Superintendent  paa  Landet.  I  en  senere  Skrivelse  fra  denne  til 
Sjællands  Biskop  bad  han  ham  takke  V.  paa  hans  egne  og  Em- 
bedets Vegne.  «Mig  har  han  haandhævet  som  en  kristen  Mand, 
og  har  han  ogsaa  alvorlig  lagt  en  Haand  paa  med  mit  Embede, 
saa  at  det  gaar,  Gud  være  des  Lov  I  meget  ordentlig  baade  med 
Personerne  og  med  Religionen ». 

Da  V.  saa  vidt  mulig  havde  bragt  Orden  i  de,  særlig  under 
den  langvarige  Krig  med  Sverige,  opløste  gullandske  Forhold,  af- 
traadte  han  1573  Visborg  Slot  til  en  anden  Lensmand  og  vendte 
tilbage,  i  det  Roskildegaards  og  Skjoldenæs  Len  vare  ham  over- 
dragne, men  kun  for  snart  efter  sammen  med  Rigsraademe  Jørgen 
Lykke  og  Bjørn  Andersen  at  afgaa  til  Norge,  da  der  ogsaa  her 
rundt  om  i  Landet  var  meget  at  bringe  i  Lave.  Den  af  Kommis- 
sionen foreslaaede  cSkik  og  Ordning »  flk  28.  Maj  1574  kongl. 
Stadfæstelse.  —  Efter  at  V.  saaledes  i  en  lang  Aarrække  var  anvendt 
paa  de  vanskeligste  Udposter  i  den  dansk-norske  Stat,  kom  han 
fra  Begyndelsen  af  1574  i  Spidsen  for  en  vigtig  Gren  af  Central- 
styrelsen, i  det  han  udnævntes  til  kongl.  Rentemester,  en  Post, 
hvortil  han  med  sin  store  Arbejdsomhed,  strænge  Redelighed  og 
stærke  Ordenssans  særlig  egnede  sig.  Efter  Peder  Oxes  Død  i 
Okt.  1575  kan  man  med  Føje  kalde  C.  V.  Rigernes  Finansminister, 
om  han  end  ikke  bar  denne  Titel.  1577  ftk  han  Sæde  i  Rigsraadet 
Med  Norge  bevarede  han  paa  flere  Maader  Forbindelsen,  navnlig 
efter  at  han  1578  var  bleven  forlenet  med  Ry  fylke,  Jæderen  og 
Dalerne  (Stavanger  Len),  som  han  beholdt  indtil  sin  Død.  Ogsaa 
nordenfjælds  havde  han  endnu  Forlening.  I  Danmark  fik  han  Tid 
efter  anden  en  Række  Len,  efter  at  han  allerede  1574  havde 
fratraadt  Roskildegaard.  Nævnes  kan  saaledes:  Salling  Herred 
i  Fyn  1574 — 80,  Vor  Frue  Kloster  i  Roskilde  1575,  Jungshoved 
1583 — 87,  Vordingborg  1589 — 92,  Helsingborg  1592 — 95  og  Odense- 
gaard    med   St.  Knuds    Kloster    1595—97,   Jungshoved    1597 — 1601. 

Med  Undtagelse   af  Jylland   havde  V.  saaledes   haft  Forleninger   i 
alle  Rigets  Dele. 

Det  er  en  fast  utallig  Mængde  finansielle  og  administrative 
Hverv,  store  og  smaa,  der  i  Tidens  Løb  betroedes  eller  paalagdes 
V.  i  hans  Egenskab  som  Rentemester.  1579  udnævnte  Kongen, 
der  sjælden  kom  til  Kjøbenhavn  og  mest  boede  paa  Frederiksborg, 
naar  han  ikke  var  paa  Rejser  rundt  om  i  Landet,  V.  til  sin  Stat- 
holder i  Hovedstaden  og  overdrog  ham  Holmens  og  Flaadens 
civile  Styrelse.  Dette  var  Anledningen  for  V.  til  med  stor  Omhu 
at  tage  sig  af  Byens  Sager,  og  han  var  altid  villig  til  at  være 
Foregangsmand  ved  almennyttige  Foretagender,  ogsaa  naar  det 
gjaldt  at  lukke  Pimgen  op  til  fælles  bedste.  I  den  saakaldte  cVal- 
kendorfs  Bog»  med  Staden  Kjøbenhavns  Privilegier  og  andre  vigtige 
Brevskaber  bevarer  Raadstuearkivet  endnu  et  smukt  Minde  om  den 
Varme,  hvormed  denne  Hædersmand  omfattede  Hovedstadens  Vel. 
Siden  Absalons  Dage  havde  ingen  enkelt  Mand  gjort  sig  saa  for- 
tjent af  Kjøbenhavn  som  C,  V.  Kun  nogle  enkelte  af  de  Foran- 
staltninger, han  traf  til  Byens  bedste,  skulle  her  anføres  efter  en 
taknemmelig  Samtids  Optegnelser:  «i58i  har  han  ladet  begynde 
paa  Kjøbenhavns  Befæstning.  Først  har  han  ladet  begynde  ved 
Nørreport  at  sætte  Volden  om  til  Østerport  med  stor  Kamp  og 
ladet  fisrdiggjøre  og  arbejde  paa  Volden.  Og  tillige  har  han 
ladet  gjøre  den  Skanse  og  Hvælving  og  Mur  i  Nørreport  og  har 
selv  givet  dertil  af  sine  Penge  og  har  haft  sine  egne  Arbejdskarle 
paa  Volden  i  Arbejde  med  Borgerne,  at  det  skulde  gaa  for  sig. 
S.  A.  har  han  ladet  mure  det  skjønne  Vejerhus,  som  er  bygget  i 
Stranden,  som  ingen  havde  tænkt  eller  troet,  at  der  skulde  nogen 
Tid  kunnet  staa  Hus  derpaa.  1582  lod  han  begynde  paa  det 
skjønne  murede  Hus,  som  staar  paa  den  østre  Ende  af  Amager- 
torv, Kjøbenhavns  By  til  Ære  og  Gavn.  S.  A.  har  han  tænkt 
Kjøbenhavns  Ære  og  Forfremmelse,  ikke  i  én  Maade,  men  i  mange 
Maader.  Saa  har  han  beset  og  overvejet  Lejligheden,  Kirkerne 
til  Ære,  Prydelse  og  Gavn,  og  strax  befalet  Kirkeværgerne  til 
St.  Nicolai  Sogn,  at  de  skulde  begynde  at  lade  bygge  det  Taam 
ved  St.  Nicolai  Kirke,  hvilket  strax  blev  begyndt,  baade  med 
Fundamentet  og  siden  firemdeles  mecl  Muren,  og  gav  han  selv 
dertil  de  første  Penge,  desligeste  Kalk  og  Sten,  og  har  selv  tidt 
og  ofte  gaaet  op  paa  Muren  til  Murmestrene  og  undervist  dem 
derudi.  Desligeste  ogsaa  det  Taam  paa  Helliggejstes  Kirke  har  han 
og  befalet  at  opsætte  og  har  givet  baade  Penge,  Kalk  og  Sten». 

—  Det  lader  til,  at  V.  ikke  hat  været  Statholder  i  Kjøbenhavn 
længere  end  til  Udgangen  af  1584;  men  1595  fik  han  paa  ny  dette 
Hverv,  først  sammen  med  sin  Ven  Arild  Huitfeldt  og  siden  alene, 
indtil  sin  Død. 

For  Universitetet  og  de  studerende  nærede  V.  megen  Interesse. 
Han  understøttede  gjæme  fattige  Studenter  eller  gav  dem  Midler 
til  Udenlandsrejser,  og  han  stiftede  sig  et  varigt  Minde  ved  1588 
i  den  Bygning,  der  i  sin  Tid  som  KarmeliterkoUegium  havde 
spillet  en  ret  mærkelig  Rolle  i  det  ældste  Universitets  Historie,  at 
grunde  den  Bolig  for  16  Studenter,  der  endnu  bærer  hans  Navn 
og  nu  i  over  300  Aar  har  afgivet  et  kjært  Hjem  for  saa  mange 
trængende  Studenter.  Foruden  Huset  og  Grunden  samt  en  Bog- 
samling gav  han  en  Kapital  paa  6100  Rdl.  til  Husets  Vedligehol- 
delse og  til  Stipendier  for  Beboerne,  som  han  i  sin  Levetid  ogsaa 
paa  anden  Maade  saa  til  gode.  Hans  Fimdats  for  Kollegiet  er 
udstedt  16.  Juli  1595. 

Efter  Frederik  II's  Død  (1588)  indtraadte  V.  i  det  Regerings- 
raad,  som  med  Kansler  Niels  Kaas  i  Spidsen  under  Christian  IV 's 
Mindreaarighed  styrede  Rigerne.  Det  var  et  haardt  Slag  for  Enke- 
dronning Sophie,  at  hun  ikke  fik  nogen  Del  i  Statsstyreisen,  og 
Tilsidesættelsen  af  hende  gav  i  adskillige  Aar  Anledning  til  mange 
ubehagehge  Stridigheder.  Efter  Sigende  havde  V.  været  tilbøjelig 
til  at  føje  hendes  Ønske,    men  var   bleven  overstemt  i  Rigsraadet. 

—  I  de  Aar,  V.  var  i  Regeringen,  ramtes  han  for  øvrigt  af  den 
værste  Modgang,  han  i  sit  Liv  maatte  prøve,  en  Modgang,  der 
for  en  Mand  af  hans  bekjendte  Retsind  maatte  være  dobbelt  føle- 
lig. Først  var  der  den  Retstrætte,  han  1590  fik  med  sin  Kollega 
i  Regeringsraadet,  Rigsadmiral  Peder  Munk,  i  Anledning  af  at  de 
Skibe,  hvormed  denne  Aaret  i  Forvejen  skulde  føre  Kongens  Søster, 
Dronning  Anna,  til  Skotland,  havde  vist  sig  at  være  saa  lække, 
at  Admiralen  maatte  søge  Havn  i  Norge.  Dette,  paastod  Munk, 
maatte  være  Rentemesterens  Skyld,  da  han  jo  af  den  afdøde 
Konge  havde  faaet  Tilsynet  med  Holmen  og  Flaaden;  men  hertil 
svarede  V.,  at  han  kunde  kalde  Underadmiralen  Erik  Vognsen  til 
Vidne  paa,  at  baade  Skippere  og  Tømmermænd  havde  faaet  alt, 
hvad  de  havde  krævet  til  Flaaden,  og  hvis  de  ikke  havde  gjort 
deres  Arbejde  til  Gavns,  saa  var  det  deres  Skyld,  der  skulde  syne 
sligt;  Skibene  havde  jo  desuden  faaet  Skade  i  Storm  og  Uvejr.  — 
Værre  gik  det  med  den  Sag,  som  Hans  Lindenov  til  Ørslevkloster 
s.  A.  paaførte  V.,    fordi  han  i  Jan.  1589  havde  ladet  udøve  en  for 

hurtig  Retspleje  mod  den  bekjendte  Fribytter  Mogens  Heinesen 
(VII,  274),  som  han  havde  ladet  dømme  til  Døden  af  Raadstue- 
retten  i  Kjøbenhavn  og  kort  efter  lod  henrette,  uden  at  der  gaves 
Lejlighed  ,til  at  indanke  Sagen  for.  en  Herredag.  Lindenov  og 
den  afdødes  Enke  anlagde  derfor  Sag  mod  V.  for  en  Herredag  i 
Kolding,  hvor  det  endte  med  et  Forlig,  der  gav  den  henrettede 
Oprejsning,  medens  V.  gik  ind  paa  at  betale  en  betydelig  Erstat- 
ning til  Enken  og  til  Lindenov.  Vistnok  kan  det  ikke  betvivles, 
at  M.  Heinesen  ved  sine  Bedragerier  og-  Voldsgjeminger  havde 
fortjent  den  Straf,  der  overgik  ham;  men  i  Sagens  Behandling 
havde  V.  dog  ikke  gaaet  frem  med  den  Besindighed  og  Klogskab, 
som  ellers  udmærkede  ham,  noget  der  maaske  har  sin  Forklaring 
deri,  at  M.  Heinesen  i  høj  Grad  havde  misbrugt  den  Tillid,  V.  i 
sin  Tid  havde  vist  ham  ved  at  skaffe  ham  Eneretten  til  Handel 
paa  Færøerne.  Sagens  Udfald  var  vistnok  Grunden  til,  at  V.  sam- 
tidig udtraadte  af  Regeringsraadet,  hvortil  vel  ogsaa  hans  Uoverens- 
stemmelse med  hans  Kolleger  angaaende  Raadets  Optræden  over 
for  Enkedronningen  kan  have  bidraget.  Han  vedblev  dog  h-em- 
deles  at  være  Rentemester  og  Medlem  af  Rigsraadet.  Senere  kom 
han  ogsaa  oftere  til  at  vikariere  i  Regeringsraadet,  naar  nogle  af 
dets  Medlemmer  havde  Forfald,  ligesom  han  1594  benyttedes  som 
Regeringskommissær  paa  Gulland  i  Anledning  af  Almuens  Klager 
over  den  onde  Medfart,  de  maatte  lide  af  Fogeder  og  andre. 

Ved  Christian  IV's  selvstændige  Overtagelse  af  Regeringen 
1596  blev  V.  beskikket  til  den  høje  Stilling  som  Rigshofmester,  en 
Post,  der  ikke  havde  været  besat  siden  Peder  Oxes  Død,  om  end 
V.  som  Rentemester  faktisk  havde  besørget  en  Del  af  de  Forret- 
ninger, som  plejede  at  ligge  under  Rigshofmesterens  Embede.  Til 
dette  sidste  Tidsrum  af  V.s  Liv  knytter  sig  det  bekjendte  Sagn 
om  et  personligt  Sammenstød  mellem  ham  og  Tyge  Brahe,  hvilket 
mentes  at  have  givet  Anledning  til,  at  den  store  Astronom  for 
stedse  forlod  Fædrelandet.  Men  paalidelige  historiske  Kilder  give 
ikke  Sagnet  Medhold,  saa  der  ikke  kan  tillægges  det  nogen  Be- 
tydning. Ogsaa  i  sin  ny  Stilling  vedblev  C.  V.  at  tjene  Konge  og 
Fædreland  med  samme  Nidkjærhed  og  Troskab  som  altid  lige  til 
sin  Død,  17.  Jan.  1601.  Han  jordedes  i  Vor  Frue  Kirke  i  Kjøben- 
bavn.  Ligesom  de  samtidige  berømte  Regeringsmænd,  de  kongl. 
Kanslere  Johan  Friis  og  Niels  Kaas  og  hans  tro  Ven,  Rigens  Kansler 
Arild  Huitfeldt,  forblev  han  altid  ugift.  —  En  samtidig,  der  kunde 
vide  god  Besked  (Sivert  Grubbe),  skrev  ved  V.s  Død  i  sin  Dagbog: 

«Han  var  Kongen  og  Riget  en  saare  n3rttig  Mand,  og  ligesom 
han  havde  levet  vel  og  berømmelig,  saaledes  svarede  hans  Ende- 
ligt til  hans  Livt. 

1  Sognekirken  til  V.s  Herresæde  Glorup  findes  endnu  en  Tavle 
af  Alabast  med  følgende  Indskrift:  «i599.  Jeg  haver  opbygget 
Glorup  og  Kirken  af  ny;  jeg  haver  bekommet  alt  Svinninge  Sogn 
under  Glorups  Herskab;  jeg  haver  ladet  opsætte  alle  Stengærder 
om  Glorups  Fang.  Af  alt  dette  roser  jeg  mig  intet,  men  takker 
Gud,  at  jeg  haver  regeret  mine  Tjenere  i  Fred,  med  Sagtmodig- 
hed og  Kjærlighed,  Gud  ske  Lov!  Giver  Kejseren,  hvad  Kejse- 
rens er». 

At  C.  V.  har  været  en  Mand,  der  med  Myndighed  gjorde  sin 
Mening  gjældende  og  til  Tider  kunde  være  haardhændet,  vil  vel 
ikke  kunne  nægtes;  men  lige  saa  vist  er  det,  at  han,  i  alt  Fald  i 
sine  ældre  Aar,  var  en  meget  velvillig  og  godgjørende  Mand.  I 
Følge  samtidige  Optegnelser  lettede  han  gjæme  Fæsternes  Byrder, 
naar  Høsten  var  uheldig,  og  efter  sin  Død  fik  han  det  Vidnesbyrd 
at  <han  havde  været  Enkernes  Trøst,  de  forældreløses  Fader,  og 
at  han  havde  stillet  mangt  et  fattigt  Menneskes  Hunger  og  Tørst ». 
Paa  Jægerspris  satte  man  i  sin  Tid  en  Mindestøtte  for  Sørøveren 
Mogens  Heinesen;  men  C.  V.s  Ærestøtte  findes  hverken  der  eller 
i  Hovedstaden,  der  dog  skylder  ham  saa  meget. 

C.  P.  Rothe,  C.  V.S  Levnet.  Dansk  Folkekal.  1869.  Vinding,  Acad.  Haun. 
S.  448  f.  Y.  Nielsen,  Bergen  S.  292  i![,  O.  Nielsen,  Kbhvns.  Hist.  og  Beskr.  III, 
83  ff.  Saml.  t.  Fyens  Hist.  og  Topogr.  I,  95  ff.  Rørdam,  Kbhvns  Universitets 
Hist.  1537-1621  III,  689  ff.  H^  JP,  Rørdam, 

Valkendorf,  Erik,  — 1522,  Ærkebiskop,  var  Søn  af  Axel  V., 
Landsdommer  paa  Laaland,  og  Margrethe  Pallesdatter  (Ulfeldt). 
Uden  at  hans  Studier  og  Ungdom  nærmere  kjendes,  ses  han  at  være 
gaaet  den  gejstlige  Bane  og  at  være  bleven  Domprovst  i  Roskilde. 
Meget  tidlig  kom  han  til  at  færdes  i  Kongesønnen  Christian  (II)'s 
Nærhed,  var  hos  ham  1499,  da  han  hyldedes  som  svensk  Tron- 
følger, og  fulgte  ham  1506  til  Norge  som  hans  Sekretær  og  private 
Raadgiver.  Beretningen  om,  at  E.  V.  skulde  have  indledet  Konge- 
sønnens Forbindelse  med  Dyveke  ved  en  forførerisk  Skildring  af 
dennes  Yndigheder,  maa  anses  for  Opdigtelse  og  Snak. 

I  1 5 10  blev  den  norske  Ærkebispestol  ledig  efter  den  gamle, 
altid  oppositionelle  og  Prins  Christian  lidet  behagelige  Gautes  Død. 
Domkapitlet  valgte   en   gejstlig  af  sin  egen  Midte,    Mag.  Johannes 

Krabbe,  til  hans  Eftermand,  men  Prins  Christian  fik  sin  Fader  til 
ved  Henvendelse  til  Pave  Julius  II  (hvad  der  stred  mod  Haand- 
faestningens  §  6)  at  udvirke  Provision  for  E.  V.  (16.  Avg.  15 10), 
hvorefter  denne  indviedes  i  Rom.  E.  V.  har  siden  med  Styrke 
paastaaet,  at  han  kun  mod  sin  Vilje  lod  sig  bevæge  til  at  mod- 
tage den  høje  Værdighed,  der  da  heller  ikke  bragte  ham  varig 
Lykke. 

Han  kom  først  151 1  til  sit  Sæde,  og  i  1513  mødte  han  i  Kjø- 
benhavn  ved  Forhandlingerne  om  Christian  IFs  dansk-norske  Haand- 
fæstning.  1514  kronede  han  den  unge  Konge  i  Oslo,  1515  var  han 
Formand  for  det  Gesandtskab,  der  hentede  Dronning  Elisabeth  fra 
Nederlandene.  Først  nu  har  han  egentlig  kunnet  begynde  sin  ivrige 
og  hæderlige  Virksomhed  ved  sit  Ærkesæde.  Han  lod  bl.  a.  med 
stor  Energi  bygge  paa  den  længe  forfaldne  Domkirke,  hvorom  hans 
Vaaben  i  denne  endnu  minder.  Mange  Planer  optoge  hans  Tanker, 
deriblandt  Udnyttelsen  af  Norges  metalliske  Rigdom  og  Gjenopta- 
gelsen  af  Nordmændenes  Fart  paa  det  i  de  sidste  Menneskealdre 
opgivne  og  forglemte  Grønland.  For  Gudstjenesten  i  den  norske 
Kirkeprovins  sørgede  han  ved  at  lade  trykke  et  norsk  Breviarium 
i  Paris  1 5 19  og  et  norsk  Missale  i  Kjøbenhavn  s.  A.,  den  første 
bekjendte  Anvendelse  af  Bogtrykkerkunsten  til  særlig  norsk  Brug. 
Udgivelsen  af  den  første  Kirkebog  besørgedes  ved  den  senere 
Biskop  i  Oslo,  Hans  Reff,  og  af  den  sidste  ved  E.  V.s  senere 
Eftermand  Olaf  Engelbrechtsen,  der  alt  da  nød  megen  Anseelse  og 
var  Official  i  Throndhjem. 

E.  V.  havde  i  sin  Tid  nydt  Christian  II's  højeste  Gunst,  men 
det  varede  ej  længe,  inden  dette  Forhold  ganske  forandredes, 
noget,  hvorfor  visselig  den  hele  Skyld  falder  paa  Kongen.  Først 
maatte  Ærkebispen  finde  sig  i  meget  haarde  Pengeudpresninger, 
der  allerede  begyndte,  før  han  tiltraadte  Sædet,  og  stadig  gjentoge 
sig,  hvorved  dog  maa  erindres,  at  Norges  Metropolitan  tillige  var 
Indehaver  af  store  verdslige  Len.  Alene  i  15 19  paalagdes  der 
ham  saaledes  en  Skat  af  9000  Mark  i  rede  Penge.  Han  maatte 
dertil  samtidig  deltage  i  Krigen  mod  de  svenske  i  Jæmteland  og 
til  Stadighed  underholde  en  forholdsvis  stor  væbnet  Styrke.  Thrond- 
hjems  Ærkestift  var  dog  ogsaa  stort  og  meget  indbringende,  især 
siden  dets  Indehavere  i  den  senere  Tid  dreve  en  overmaade  stor 
og  fordelagtig  Fiskehandel.  E.  V.  er  den  første  Ærkebisp,  der 
ses  (i    Lighed  med  Ærkebispen    af  Lund   paa  Bornholm)  at   have 

ligefrem  forundt  nogle  af  sine  Tjenere  Breve  paa  at  være  « Fri- 
mænd»  og  Ret  til  €  Skjold  og  Hjælm»  for  sig  og  Efterkommere. 
Disse  Pengeofre  vare  imidlertid  det  mindste.  Værre  blev  det, 
da  cSigbrit  Moder »  lod  sit  Had  gaa  ud  over  ham.  Hun  tillagde 
nemlig  £.  V.  Skylden  for  Dyvekes  Død.  Selvfølgelig  har  hun  ikke 
mistænkt  ham  for  Giftblanderi  eller  ligefremme  Efterstræbelser,  men 
hun  havde  hørt,  at  E.  V.  i  Nederlandene  havde  lovet  Dronning 
Elisabeths  Familie  at  gjøre,  hvad  der  stod  i  hans  Magt  for  at 
bevirke  Dyveke  fjæmet,  og  vidste  vel,  at  der  i  Nederlandene  var 
slaaet  paa,  at  Frillen  maatte  bort  med  det  gode  eller  onde,  og  at 
der  kunde  blive  Tale  om  <une  grande  finesse*.  Da  saa  Dyveke 
virkelig  kom  af  Dage  paa  en  mystisk  Maade,  vaktes  Sigbrits 
Harme  mod  Ærkebispen,  og  han  kom  til  at  føle  det.  Sigbrit 
havde,  som  man  ved,  forstaaet  ogsaa  i  Norge  at  faa  nogle  af  sine 
Kreaturer  anbragte  i  høje  -Stillinger,  deriblandt  den  raa  og  uvær- 
dige Mag.  Hans  Mule  (XI,  503),  der  foreløbig  var  bleven  Befalings- 
mand paa  Akershus.  Denne  begyndte  straks  at  fortrædige  deb 
E.  V.s  Tjenere  i  Oslo  og  Hamars  Stifter,  hvor  Ærkestolen  havde 
adskillige  Besiddelser,  dels  de  endnu  tafrige  Pilegrimme,  der  søgte 
til  St.  Olaf  Klager  til  Kongen  hjalp  intet.  Til  sidst  besluttede 
Ærkebispen  at  drage  bort  for  at  søge  Oprejsning.  Efter  at  have 
sørget  for,  at  Arbejderne  ved  Domkirken  kunde  fortsættes,  rejste 
han  fra  Throndhjem  1521.  I  Slutningen  af  Juni  traf  han  i  Amster- 
dam Kong  Christian  II  selv,  et  for  begge  overraskende  Møde. 
E.  V.,  hvis  Paastand  vi  ej  have  Ret  til  at  forkaste,  erklærede,  at 
hans  Agt  havde  været  at  rejse  til  Danmark  for  at  henvende  sig 
til  dettes  Rigsraad,  og  at  det  kun  var  Storm  og  Uvejr,  der  havde 
bragt  ham  til  Holland.  Han  var  her  allerede  bleven  fornærmet 
af  Sigbrits  raa  Broder  og  Søster,  og  Christian  II  vilde  nu  lade 
ham  fængsle,  men  herpaa  gik  Øvrigheden  i  Amsterdam  ikke  ind. 
Kongens  Beskyldninger  mod  sin  gamle  tro  Tjener  for  at  have  for- 
grebet sig  paa  Domkirkens  Skatte  kunde  E.  V.  paa  det  grundigste 
gjendrive  ved  Kannikemes  Erklæringer,  at  han  tvært  imod  havde 
forøget  dem  (han  havde  bl.  a.  stiftet  et  Vikarie  i  Throndhjem  af 
egne  Midler).  Over  Utrecht,  hvorfra  han  i  Nov.  152 1  sendte  det 
danske  Rigsraad  en  udførlig  Skildring  af  de  mod  ham  stedfundne 
Forurettelser,  og  hvor  han  tillige  gjorde  et  Slags  Testamente,  drog 
han  derefter  til  Rom  for  Penge,  laante  mod  Pant.  Da  han  naaede 
den  evige  Stad  (2.  Febr.  1522),  var  Leo  X  just  død.  Den  nye 
Pave,  Hollænderen  Hadrian  VI,  var  en  personlig  Bekjendt  af  E.  V. 

fra  Gesandtskabsrejsen  i  15 15,  men  kom  først  ud  paa  Høsten  til 
Kurien,  og  £.  V.s  Dage  stundede  til  Ende.  Han  døde  nemlig  i 
Rom  28.  Nov.  1522.  Hans  Eftermand  fandt  blandt  hans  Efterladen- 
skaber bl.  a.  et  højst  interessant,  endnu  bevaret  Klageskrift  til 
Paven. 

£.  V.  hører  visselig  til  de  mærkeligste  af  de  26  Mænd,  der 
have  været  Ærkebisper  i  Nidaros,  og  fortjener  en  smuk  Plads 
mellem  danske  Mænd,  der  have  gjort  sig  fortjente  i  Norge.  Den 
tyske  For&tter  Jacob  Ziegler,  der  i  Rom  gjorde  hans  Bekjendtskab, 
skildrer  ham  som  «en  ærværdig  Olding,  der  allerede  ved  sit  klare 
Aasyn  lagde  sin  ærlige  Sjæl  for  Dagen ». 

Ogsaa  i  Litteraturens  Historie  fortjener  E.  V.  at  mindes,  en 
Ære,  som  han  kun  deler  med  en  eneste  af  sine  Forgængere  paa 
Ærkestolen,  den  vældige  Eystein  i  det  12.  Aarhundrede.  Vi  have 
allerede  nævnt  Udgivelsen  af  de  to  norske  Kirkebøger.  Hertil 
kommer,  at  han  understøttede  Udgivelsen  af  Saxo  Grammaticus 
{Paris  1 5 14),  hvorom  Christiern  Pedersen  selv  vidner  i  sin  Fortale  til 
dette  Værk.  Til  den  nys  nævnte  Zieglers  mærkelige  Værk  tSchon- 
dia^  har  han  ydet  Forfatteren  Bidrag.  Og  endelig  er  der  ganske 
nyhg  fremdraget  et  litterært  Arbejde  af  E.  V.  selv,  nemlig  hans  i 
Form  af  Brev  til  Leo  X  nedskrevne  Beskrivelse  over  Finmarken 
(naturligvis  paa  Latin).  At  et  saadant  Skrift  havde  existeret,  vidste 
man  fra  en  Udtalelse  af  Olaus  Magnus,  til  hvis  Kilder  det  hører, 
men  det  ansaas  for  tabt,  indtil  det  for  faa  Aar  siden  gjenfandtes 
i  Rom  af  K.  H.  Karlsson  og  derefter  udgaves  af  G.  Storm  for  det 
norske  geografiske  Selskab. 

L.  Daae,  En  Krønike  om  Erkebiskopperne  i  Nidaros  S.  176 — 87  (i  Fest- 
skriftet ved  Throndhjems  900  Aars  Jubilæum   1897).  £,  Daae, 

Valkendorf,  Erik,  o.  1523 — 1605,  Søn  af  eftemævnte  Hen- 
ning V.s  2.  Ægteskab,  blev  født  o.  1523.  Han  nævnes  i  Aarene  1549 
OS  1559  som  Hofsinde,  var  senest  fra  1553  Kong  Christian  UI's 
<  Kammertjener*  og  var  som  saadan  nærværende  ved  Kongens  Døds- 
leje paa  Koldinghus.  1552  fik  han  Brev  paa  Heinekirke  Len,  men 
synes  ikke  at  have  overtaget  det.  Derimod  fik  han  1553  Hardanger 
og  Halsnø  Kloster  og  1555  Højstrup  i  Pant  af  Kronen,  og  disse 
Panter  l>eholdt  han  uindløst  sin  Livstid.  Andre  Forleninger  fik 
han  ikke,  og  han  synes  heller  ikke  at  have  været  nogen  betydelig 
Mand,  selv  om  hans  Navn  jævnlig  forekommer,  særlig  ved  Hof- 
begivenheder  o.  desl.     Han  var  1589  blandt  de  Adelsmænd,    som 

fik  Ordre  til  at  ledsage  Frøken  Elisabeth  til  Brunsvig.  1592  laa 
han  i  Lensmandens  Fraværelse  i  Slotslov  paa  Kronborg.  Han 
skrives  baade  til  sin  fædrene  Gaard  Glorup  og  til  Søbogaard,  og 
1580  erhvervede  han  Lundsgaard  ved  Mageskifte  med  Kronen,  men 
særlig  var  han  knyttet  til  Højstrup,  hvor  han  bestandig  boede. 
Her  døde  ogsaa  hans  Hustru  Berete  Andersdatter  Lindenov  i 
I.  Barselseng  18.  Jan.  1568,  og  her  knyttede  han  Forbindelse  med 
en  ufri  Kvinde,  der  fødte  ham  mindst  3  Sønner,  af  hvilke  den 
ene  døde  ung;  for  de  to  andre  sørgede  Faderen  godt,  ligesom 
han  ogsaa  fuldt  vedkjendte  sig  dem  som  sine  Børn.  £.  V.  døde 
21.  Nov.  1605.  Tkiset. 

Valkendorf,  Henning,  — 1535,  til  Glorup,  var  Søn  af  Hen- 
ning Axelsen  V.  til  Glorup  og  Anne  Andersdatter  Passow,  og  da 
han  synes  at  være  opkaldt  efter  Faderen,  er  denne  sagtens  død, 
om  ikke  før,  saa  snart  efter  hans  Fødsel.  Det  er  derfor  rimeligvis 
ham  og  ikke  Faderen,  der  nævnes  1496,  saa  meget  mere  som  han 
1505  var  Ægtemand,  i  det  han  da  med  sin  Hustru,  Anne  Johans- 
datter  Oxe,  lod  sig  optage  i  Colloqvii  Gildet  i  Svendborg.  Skjønt 
der  kun  haves  yderst  sparsomme  Efterretninger  om  ham,  maa  han 
dog  have  været  en  anset  Mand,  eftersom  han  ved  Frederik  Fs 
Tronbestigelse  optoges  i  Rigsraadet.  1524  findes  hans  Navn  blandt 
Udstederne  af  det  bekjendte  Forbund  mod  Lutheranismen,  men 
formodentlig  er  det  indsat  mod  hans  Vilje;  han  har  i  alt  Fald 
ikke  beseglet  Dokumentet,  saa  mulig  var  han  luthersksindet,  skjønt 
Brodersøn  af  en  Ærkebiskop.  1534  deltog  han  i  den  bekjendte 
Hylding  i  Hjallese  Kirke,  men  Aaret  efter  døde  han  28.  Sept.  i 
Odense.  Efter  sin  i.  Hustrus  Død  havde  han  ægtet  Sidsel  Jørgens- 
datter  Friis  fra  Østrup,  med  hvem  han  fik  2  Parter  i  hendes 
mødrene  Gaard  Rolsted,  som  han  1525  mageskiftede  til  hendes 
Frænde  Laiunds  Skinkel.  Af  begge  Ægteskaber  var  en  talrig 
Børneflok.  Thisei. 

Valkendorf,  Henning,  — 1626,  til  Glorup  og  Søbogaard,  var 
Søn  af  Jørgen  V.  til  Glorup  og  Mette  Henriksdatter  Gjøe.  Han 
blev  1583  Hofsinde,  men  synes  først  efter  denne  Ansættelse  at  have 
foretaget  den  sædvanlige  Udenlandsrejse,  i  det  han  1585  ses  at  være 
indskreven  ved  Universiteterne  i  Padua  og  Siena.  Han  tjente  ved 
Hove,  indtil  han  20.  Avg.  1592  holdt  Bryllup  med  Anne  Laurids- 
datter  Brockenhuus   (f.  23.  Juni   1575),    ved    hvilket  Ægteskab    han 

blev  Ejer  af  Bramstrup.  Derimod  blev  han  først  ved  sine  Far- 
brødre Christoffer  og  Erik  V.s  Død  Eneejer  af  sine  fædrene  Gaarde 
Glorup  og  Søbogaard.  1595  forlenedes  han  med  Verne  Kloster 
og  Ingedals  og  Tune  Skibreder,  hvilke  Len  han  1597  ombyttede 
med  St.  Hans  og  Munkeliv  Klostre,  som  han  beholdt  sin  Livstid. 
Skjønt  han  havde  haft  4  mandvoxne  Farbrødre,  var  han  i  sit  Slægt- 
led dog  den  eneste  Bærer  af  Valkendorf-Navnet,  ligesom  han  selv 
kun  havde  et  eneste  Barn.  H.  V.  døde  i  Marts  1626,  hans  Enke 
først   1658.  ThiseU 

Valkendorff,  Henning,  1595 — 1658,  var  Søn  af  foranstaaende 
Henning  V.  og  fødtes  24.  Febr.  1595  paa  Glorup.  Efter  at  have 
a&luttet  sine  Studien  i  Udlandet  —  han  blev  1613  indskreven  ved 
Universitetet  i  Leiden  —  undlod  han  at  søge  Hof-  eller  Kancelli- 
tjeneste, men  giftede  sig  tidlig,  23.  Avg.  1618,  med  Karen  Axels- 
datter  Brahe  (f.  23.  April  1598),  i  hvilken  Anledning  Faderen  over- 
drog ham  hans  mødrene  Gaard  Bramstrup.  Dog  længe  fik  han 
ikke  Lov  til  at  være  Privatmand.  1624  beskikkedes  han  til  Fæn- 
drik og  1627  til  Lieutenant  ved  Corfits  Ruds  Kompagni  af  den 
fynske  Rostjeneste,  og  saa  anset  en  Mand  var  han  allerede  nu,  at 
han  valgtes  til  en  af  de  3  Generalkrigskommissærer,  der  under 
Krigen  skulde  have  Indseende  med  Garnisonerne  og  Indkvarterin- 
gen paa  Fyn  og  varetage  Øens  Forsvar.  Fra  nu  af  er  han  en  af 
de  betydeligste  Mænd  der  i  Landet,  den  fynske  Adels  Tillidsmand, 
saa  vel  over  for  Kronen  som  i  private  Forhold,  hvad  der  bl.  a. 
ses  af  de  usædvanlig  mange  Værgemaal,  der  betroedes  ham;  men 
ogsaa  Kronen  benyttede  atter  og  atter  hans  Tjeneste,  navnlig  efter 
at  han  1628  var  bleven  Lensmand  paa  Odensegaard,  et  Len,  han 
havde  i  næsten  en  Menneskealder.  Han  var  saaledes  stadig  gjen- 
nem  mange  Aar  Kommissær  ved  den  fynske  Skatteopkrævning, 
beordredes  1629  til  Proviantkommissær  for  Fyn,  var  fra  1632  Rit- 
mester for  det  ene  fynske  Rostjenestekompagni  og  gjorde  1639 
Tjeneste  som  Krigskommissær  ved  Krigsfolket  i  Hertugdømmerne. 
Aaret  før  var  han  en  af  Adelens  deputerede  ved  Forhandlingerne 
om  Landevæmets  Indretning.  Da  1643  Krigen  atter  nærmede  sig, 
blev  han  paa  ny  en  af  de  til  Varetagelse  af  Fyns  Forsvar  beskik- 
kede Kommissærer.  Det  er  sikkert  et  Vidnesb3rrd  om  hans  gode 
Tjeneste  i  disse  Trængselens  Aar,  at  han  ved  Frederik  III's  Kro- 
ning hædredes  med  Ridderslaget;  men  han  havde  for  øvrigt  stedse 
været  en  velset  Mand  ved  Hove.     Ved  de  store  Daabsfestligheder 

1649  var  han  Marskal  for  de  brunsvig-lyneborgske  Gesandter.  1655 
fratraadte  han  Odensegaard,  men  fik  i  Stedet  firatsberg  og  Gimsø 
Kloster  og  fra  1657  tillige  Lundenæs  Len.  H.  V.s  hele  offentlige 
Færd  tyder  saaledes  paa,  at  han  haf  været  en  redelig,  duelig,  anset 
og  derfor  højt  betroet  Mand,  og  dette  Indtryk  svækkes  ikke  af 
hans  private  Forhold.  Som  oftest  boede  han  paa  Odensegaard, 
thi  paa  hans  fædrene  Gaard  Glorup  boede  hans  Moder,  der  over- 
levede ham,  og  Bramstrup  havde  han  solgt;  men  til  Gjengjæld 
kjøbte  han  1637  Klingstrup  og  1638  Bjømemose  samt,  uvist  naar, 
Hesleholm  i  Skaane,  og  alle  disse  Gaarde  besad  han  endnu  ved 
sin  Død,  7.  Jan.  1658,  paa  Glorup,  skjønt  Tiderne  havde  været 
onde  for  ham  som  for  hans  Standsfæller.  Det  af  ham  oprettede, 
endnu  bestaaende  Hospital  i  Skaarup  er  et*  talende  Vidnesbyrd 
om  hans  menneskekjærlige  Sind.  Efter  sin  i.  Hustrus  Død,  16.  Avg. 
163 1,  havde  han  ægtet  Anne  Christensdatter  Bamekow  (f.  9.  Sept 
1606  f  15.  Marts  1648);  3.  Gang  ægtede  han  en  holstensk  Adels- 
jomfru  Margrethe  Didriksdatter  Blome  af  Neverstorflf;  hun  var  født 
6.  Febr.  161 6  og  døde  23.  Avg.  1679. 

J.  Schurmann,  Valckendorfeme  paa  Klingstrup  (i  Saml.  t.  Fyens  Hist.  og 
Top.  IX).  T/uset. 

Valkendorf,  Knud,  — 1527,  Prælat,  var  en  Broder  til  oven- 
anførte Ærkebiskop  Erik  V.  og  forekommer,  saa  vidt  vides,  første 
Gang,  da  «K.  V.  af  Nyborg  Slot,  Odense  Stift*,  i  Nov.  1495  *^^" 
skreves  ved  Universitetet  i  Greifswald,  hvor  han  Aaret  efter  tog 
Bakkalavrgraden.  1498  blev  han  immatrikuleret  ved  Kjøbenhavns 
Universitet,  hvor  han  mulig  har  taget  nogen  af  de  akademiske 
Grader,  hvormed  han  senere  betegnes,  nemlig  som  Magister  artium 
og  Decretorum  baccalaureus.  1500  var  han  Skriver  hos  Biskop 
Niels  Skave  i  Roskilde,  1503  forekommer  han  som  Kannik  samme- 
steds. 15 14  fik  han  kongl.  Præsentation  paa  Dekanatet  i  Kjøben- 
havns Kapitel,  i  hvilken  Stilling  han  gjorde  sig  fortjent  ved  at 
skaffe  Frue  Kirketaarn  et  meget  anseligt,  kobbertækket  Spir.  Huit- 
feldt  beretter,  at  han  som  Kirkens  Værge  « forfordrede  og  tilsaa, 
at  Arbejdet  gik  for  sig».  Han  tog  ikke  i  Betænkning  at  sælge 
nogle  af  Kirkens  Ejendomme  for  at  skaffe  Midler  til  dette  betyde- 
lige Værk.  Et  Sted  betegnes  han  som  «curator  Tornby  sensis » 
(Taarnby  paa  Amager).  1516  valgtes  han  til  Universitetets  Rektor. 
I  det  hele  nød  han  Anseelse  som  en  lærd  og  dygtig  Mand,  der 
tog  sig  med  Iver  af  de  til  hans  Varetægt   betroede  Kirkers  Anlig- 

gender.     Ogsaa   hans  Fortjenester  af  Universitetet  fremhævedes  af 
Eftertiden.     Han  døde  1527. 

Rørdam,  Kbhyns.  Kirker  og  Klostre  i  Middelald.  Kirkehist.  Saml.  4.  R. 
VI,  369.  H.  K  Rørdam. 

Wallensbech,  Henrik  Madsen,  — 1662,  Præst  og  Forfatter, 
var  en  Søn  af  Præsten  Mads  Rasmussen  i  Vallensbæk,  som  havde 
været  Skibspræst  paa  et  af  de  første  Orlogsskibe,  der  gik  til  Ost- 
indien, og  har  efterladt  sig  en  ret  mærkelig  Dagbog  over  sine 
Oplevelser  paa  denne  farefulde  Rejse  (Dsk.  Mag.  I).  Sønnen  blev 
1650  Student  fra  Roskilde  Skole  og  synes  at  have  besiddet  en 
stor  Færdighed  i  det  latinske  Sprog,  da  han  allerede  1652  udgav 
en  Samling  latinske  Epigrammer,  ligesom  han  ogsaa  senere  op- 
traadte  som  Forfatter  i  dette  Sprog.  1654  blev  han  Kapellan  i 
Ude-  og  Oppesundby.  Fra  hans  Præsteliv  kjendes  Titlerne  paa 
flere  theologiske  Skrifter  af  ham,  af  hvilke  dog  kun  nogle  Lig- 
prædikener vides  at  være  trykte  (1655).  1657  kaldedes  han  til 
2.  Kapellan  ved  Holmens  Kirke  og  Præst  ved  Kvæsthuset.  Den 
levende  Interesse,  han  følte  for  Begivenhederne  under  Kjøbenhavns 
Belejring  (1658 — 60),  fremkaldte  et  Skrift,  der  endnu  har  historisk 
Betydning,  nemlig  hans  « Daglig  Tegnebog,  indeholdende  den  him- 
melfrelste  Stad  Kjøbenhavns  Belejringsidrætteri  (1660),  i  hvilket  han 
paa  en  naiv,  men  dog  jævnlig  ret  kvik  Maade  i  latinske  og  danske 
Vers  med  vedføjet  Forklaring  fortæller  om  alle  de  Begivenheder, 
smaa  og  store,  som  Dag  for  Dag  holdt  Kjøbenhavns  Befolkning  i 
Spænding  eller  fyldte  den  med  Glæde,  naar  et  Angreb  var  afslaaet 
eller  et  Udfald  var' lykkedes.  Det  Sygehus,  hvorved  han  var  ansat 
som  Præst,  og  som,  da  han  kom  der  til,  var  i  den  usleste  Forfat- 
ning, antog  han  sig  med  berømmelig  Iver,  henvendte  sig  til  alle, 
hos  hvem  han  kunde  vente  Støtte,  og  fik  saaledes  indsamlet  en 
ret  betydelig  Kapital,  saa  at  Kvæsthuset  kunde  yde  Ly  og  Pleje 
til  mange  syge  og  saarede  Soldater  og  Matroser  (paa  én  Tid  var 
der  saaledes  indlagt  75  danske  og  180  Hollændere).  Siden  forfat- 
tede han  « Beskrivelse  paa  det  holmske  Syge-  og  Kvæsthuses  uforbi- 
gængelige  Brug  og  belejlige  Sted»  (Nye  Dsk.  Mag.  II,  339 ff.)-  ^^^ 
fiilgte  han  med  Hannibal  Sehested  som  Legationspræst  til  Paris, 
men  døde  allerede  19.  Dec.  s.  A.  En  Rejsedagbog,  han  førte,  er 
endnu  bevaret,  hvoraf  den  første  Del  er  trykt  i  Nyerups  «Mag.  f. 
Rejseiagttagelser*  II,  487  fif.  —  W.  var  gift  med  en  Datter  af  Hol- 
mens Provst,  M.  Niels  Spend.  If,  F.  Rørdam, 

Vallentin,  Jacoby  1804 — 72,  Provst  og  Politiker,  blev  født 
13.  Avg.  1804  i  Skjelskør  som  Søn  af  Kjøbmand  Johan  Otto  V. 
(f.  1769  f  1836)  og  Anna  Marie  f.  Nielsen  (f.  1774  f  1837).  Han  blev 
1821  Student  fra  Roskilde  Skole  og  1826  theologisk  Kandidat,  1831 
Sognepræst  i  Tvede  og  Linde  ved  Manager,  1836  Provst  i  Nørhald 
Herred  (indtil  1867)  og  1847  Præst  i  Spentrup  som  St.  Blichers 
Efterfølger.  Han  var  en  ivrig  og  dygtig  Landmand,  blev  allerede 
1846 — 51  Medlem  af  Landhusholdningsselskabets  Agerbrugskommis- 
sion og  1858 — 66  af  en  anden  af  Selskabets  Kommissioner,  førte 
1847  Forsædet  ved  Landmandsforsamlingen  i  Aarhus  og  valgtes 
1852  af  den  tilsvarende  Forsamling  i  Kjøbenhavn  til  et  Udvalg  for 
at  overveje  Landmænds  Uddannelse;  dettes  Betænkning  1854  gav 
Stødet  til  Landbohøjskolens  Oprettelse.  Han  var  fremdeles  1842 — 56 
Medlem  af  Randers  Amtsraad,  1850 — 62  Formand  for  Afløsning  af 
Husmandshoveriet  i  samme  Amt  og  1852 — 62  Formand  for  Afløs- 
ning af  Gaardmandshoveriet  i  9.  Landstingskreds. 

Skjønt  han  før  1848  ikke  havde  taget  Del  i  det  politiske  Liv, 
valgtes  han  dog  til  Suppleant  til  den  paatænkte  Forsamling  af 
« erfarne  Mænd»  og  deltog  i  det  store  politiske  Møde  i  Viborg 
22.  Marts.  Han  søgte  forgjæves  Valg  til  den  grundlovgivende 
Rigsforsamling  (imod  J.  F.  Schouw)  og  ligeledes  til  Folketinget  1849 
(imod  K.  Rovsing),  men  valgtes  derimod  1852  i  Randerskredsen 
og  gjenvalgtes,  indtil  han  Sept.  1857  nedlagde  sit  Valgbrev.  Som 
Politiker  var  han  udpræget  nationalliberal,  stemte  1852  baade  imod 
Toldloven  og  imod  Arvefølgeloven,  og  vilde  stille  Forespørgsel 
om  Afskedigelsen  af  de  to  Ingeniørofficerer  W.  Bauditz  og  Scho ve- 
lin. Han  udtalte  sig  baade  for  Fæsteafløsning  6g  for  Erklæringers 
Meddelelse,  men  var  ellers  ret  konservativ,  holdt  fast  ved  Sogne- 
baandet  og  var  imod  tidlig  Udskrivning  af  Skolen.  Ogsaa  troede 
han  det  bedst  —  særlig  for  Husmændenes  Skyld  —  c  at  Godsejer 
og  Præst  forbleve  i  Sogneraadet,  og  talte  meget  nedsættende  om 
<  Seminaristdannelsen ».  1856  var  han  Ordfører  for  Udvalget  om 
Landbohøjskolen.  Ogsaa  efter  at  have  forladt  Rigsdagen  tog  han 
livlig  Del  i  politiske  Møder  og  Valg.  Han  døde  10.  Febr.  1872. 
—  19.  Sept.  1831  ægtede  han  Frederikke  Louise  Harder  (f.  9.  Febr. 
1805  t  13.  Marts  1884),  Datter  af  Farver  Poul  H.  (f.  1755  f  1820) 
og  Regina  Beyer  (f.  1774  f  1855). 

Erslew.  Forf.  Lex.     Barfod,  Rigsdagskal  EmU  Elberling, 

Wallich,  Nathanael,  1786— 1854,  Botaniker,  var  født  i  Kjøben- 
havn  28.  Jan.  1786  og  Søn  af  Kjøbmand  Wulflf  Lazarus  W.  (f.  1756 
•f*  1843)  og  Hustru  Hanne  f.  Jacobson  (f.  1758  f  1839)1  Søster  til 
S.  Aaron  J.  (VIII,  376).  Han  begyndte  i  en  meget  ung  Alder  at 
gaa  paa  Veterinærskolen,  hvor  Abildgaard  blev  opmærksom  paa 
hans  gode  Evner  og  virkede  til,  at  han  ved  privat  Undervisning 
blev  dimitteret  til  Universitetet  1801,  hvorefter  han  studerede  Me- 
dicin og  Kirurgi,  men  samtidig  med  Forkjærlighed  lagde  sig  efter 
Botanik  under  Martin  Vahl  og  J.  W.  Hornemann,  med  hvilken 
sidste  han  stod  i  livlig  Forbindelse  lige  til  dennes  Død.  Efter  at 
have  taget  Examen  ved  kirurgisk  Akademi  i  sit  20.  Aar  forlod 
han  Danmark  og  tilbragte  Resten  af  sit  Liv  i  Udlandet,  i  det  han 
i  Slutningen  af  1806  blev  ansat  som  Læge  ved  den  danske  Koloni 
i  Bengalen  og  derefter,  med  nogle  Afbrydelser,  forblev  i  Indien  i 
over  40  Aar.  Under  de  engelsk-danske  Fjendtligheder,  da  de 
danske  Etabhssementer  bleve  tagne  i  Besiddelse  af  Englænderne, 
nødsagedes  W.  til  at  gaa  i  engelsk  Tjeneste  og  blev  i  1814  ansat 
som  Botaniker  ved  det  engelsk-ostindiske  Kompagnis  store  botaniske 
Have  ved  Calcutta,  for  hvilken  han  181 7  blev  Overintendant  efter 
Roxburgh.  Her  fra  foretog  han  talrige  videnskabelige  Rejser  til 
forskjellige  Egne  af  Indien,  paa  hvilke  han  indsamlede  et  betyde- 
ligt Materiale  af  botaniske  Gjenstande,  som  uddeltes  til  evropæiske 
Musæer,  deriblandt  ogsaa  levende  Planter  til  den  botaniske  Have 
i  Kjøbenhavn  samt  omfattende  Herbarier  til  sammes  Musæum.  W. 
udfoldede  en  overordentlig  stor  Virksomhed  som  Botaniker;  han 
har  mere  end  nogen  anden  bidraget  til  Kundskaben  om  Indiens 
rige  Planteverden  ved  sine  talrige  Publikationer,  hvoriblandt  flere 
Pragtværker,  saasom  de  1824 — 26  udgivne  Foliobind  « Tentamen 
florae  Nepalensis  illustratae*  og  det  1830 — 32  udkomne  Hoved- 
værk <Plantae  Asiaticae  rariores»,  indeholdende  300  store,  kolo- 
rerede Kobbertavler.  De  fleste  af  hans  mindre  Arbejder  ere  op- 
tagne i  engelske  Tidsskrifter  og  udkomne  i  Calcutta  eller  London; 
paa  Dansk  findes  kun  et  enkelt  Brev  fra  ham  til  J.  W.  Hornemann 
(trykt  i  Tidsskr.  f.  Naturvid.  1822).  En  større  Samling  Breve  fra 
W.  til  Hornemann   findes    opbevaret  i  Botanisk  Haves  Bibliothek. 

W.s  af  Naturen  stærke  Helbred  blev  noget  nedbrudt  af  det 
indiske  KUma,  hvad  der  foranledigede,  at  han  gjentagne  Gange 
maatte  rejse  til  sundere  Egne  og  der  tage  Ophold  i  kortere  eller 
længere  Tid.  Han  rejste  saaledes  1828  til  London,  hvor  han  for- 
blev i  4  Aar,  og  hvorfra  han  aflagde  et  kort  Besøg  i  Kjøbenhavn. 

Da  han  i  1832  vendte  tilbage  til  Indien,  blev  det  ham  strax  over- 
draget at  lede  en  Expedition  til  den  nylig  erhvervede  Provins 
Assam,  særlig  for  at  undersøge  Betingelserne  for  Thedyrkningen. 
Atter  i  1842  maatte  han,  for  at  styrke  sit  Helbred,  drage  til  Kap, 
hvor  han  opholdt  sig  i  længere  Tid,  og  i  1847  forlod  han  for 
stedse  Indien  og  levede  Resten  af  sit  Liv  i  London,  hvor  han 
følte  sig  mest  hjemme,  og  hvor  han  fremdeles  førte  et  arbejdsomt 
Liv  i  videnskabelige  Kredse;  han  var  bl.  a.  ogsaa  et  virksomt 
Medlem  af  Komiteen  for  den  store  Udstilling  1851.  W.  nød  megen 
ydre  Anerkjendelse,  var  Medlem  af  en  Række  videnskabelige  Akade- 
mier (i  London,  Edinburgh,  Paris,  Berlin,  Miinchen),  deriblandt 
ogsaa  af  det  danske  Videnskabernes  Selskab  (1826);  allerede  1821 
udnævntes  han  til  Æresdoktor  ved  Kjøbenhavns  Universitet,  og 
mange  Planter  ere  opkaldte  efter  ham.  W.  døde  28.  April  1854 
og  fik  et  i  høj  Grad  hædrende  Eftermæle  af  Datidens  engelske 
Botanikere,  af  hvilke  den  berømte  Sir  William  Hooker  omtaler 
ham  som  «vor  uvurderlige,  prøvede  og  lærde  Ven,  hvis  Navn  vil 
blive  elsket  og  hædret,  saa  længe  den  botaniske  Videnskab  vil  blive 
dyrket»  og  tilføjer  «at  faa  —  om  nogen  i  det  19.  Aarh.  —  have 
bidraget  saa  meget  til  at  fremme  Botanikkens  Sag  som  Dr.  W.>. 
Han  havde,  allerede  medens  han  levede  i  Indien,  skjænket  en 
betydelig  Mængde  engelsk-indiske  Bøger  og  indiske  Oldskrifter  til 
Kjøbenhavns  Universitetsbibliothek,  og  han  testamenterede  sin  om- 
fattende Korrespondance  med  Samtidens  berømte  Botanikere  til 
den  botaniske  Have  i  Kew. 

W.  beskrives  af  sine  samtidige  som  en  elskværdig  og  livlig 
Mand,  der  ved  Siden  af  sin  videnskabelige  Interesse  yndede  Sel- 
skabelighed og  førte  et  meget  gjæstfrit  Hus  i  Calcutta.  Han  ægtede 
i  1823  Sophie  Colling,  Datter  af  en  engelsk  Oberst  C;  som  Enke 
forblev  hun  i  London,  hvor  hun  døde  i  Firserne  og  efterlod  3  Søn- 
ner og  4  Døtre,  af  hvilke  flere  endnu  leve  i  England.  Portrætter 
af  W.  og  hans  Hustru,  der  efter  Maleriet  at  dømme  har  været  en 
Skjønhed,  ejes  af  nuværende  Grosserer  N.  F.  Wallick,  Søn  af 
Theatermaler  Arnold  W.,  der  skjønt  Broder  til  Botanikeren  Natha- 
nael  W.  skrev  sit  Navn  lidt  anderledes,  i  det  han  erstattede  h  med 
k  for  at  adskille  de  to  Linjer  af  Slægten. 

Dansk  Folkelæsning  II.  Hooker,  Journ.  of  Botany  1854  S.  185.  Bon- 
plandia  1854  Nr.  12.     breve  til  J.  W.  Hornemann  i  den  bot.  Haves  Bibliothek. 

E.  Rostrup, 

Wallick,  Ahron  Wulff  (kaldte  og  skrev  sig  Arnold  W.), 
1779  (80?) — 1845,  Theatermaler,  var  født  i  Kjøbenhavn  11.  Marts  1779 
(80?)  og  Broder  til  ovennævnte  Nathanael  Wallich.  1798 — 1803  var 
han  Elev  af  Kunstakademiet;  sidstnævnte  Aar  vandt  han  den  store 
Sølvmedaille  og  rejste  omtrent  samtidig  til  Rom  for  at  uddanne 
sig  videre  i  Kunsten  og  gjøre  Studier,  der  kunde  komme  ham  til 
Nytte  i  en  senere  Virksomhed  ved  Theatret;  af  akvarellerede  De- 
korationstegninger hjemsendte  han  adskillige  foruden  enkelte  Land- 
skaber  i  Olie.  I  1809  rejste  han  over  Paris  til  Hjemmet  og  ud- 
førte her  en  Theaterdekoration,  <Et  Fængsel »,  der  skaffede  ham 
Understøttelse  til  en  ny  Studierejse;  denne  Gang  drog  han  til 
Paris,  hvor  han  181 1 — 13  studerede  sit  særlige  Fag.  Efter  sin 
Hjemkomst  blev  han  i  Foraaret  1814  ansat  som  Theatermaler  ved 
den  kongelige  Scene  og  udfoldede  her  lige  til  sin  Død,  3.  Nov. 
1845,  en  betydelig  og  meget  paaskjønnet  Virksomhed;  Medlem  af 
Akademiet  blev  han  181 5.  W.  var  en  inden  for  sit*  særlige  Om- 
raade  meget  dygtig  Kunstner  med  udviklet  Evne  til  at  opnaa 
kraftig  perspektivisk  Virkning  og  tillige  til  at  vække  en  Stemning; 
højest  naaede  han  i  sine  Interiører  og  i  Gadepartier  eller  i  det 
hele  over  for  Æmner,  hvor  Arkitekturen  spillede  en  Hovedrolle. 
Hans  Oliemalerier  ere  af  ringe  Værd,  mange  af  hans  Akvareller 
derimod  meget  smukke  og  kraftige.  —  W.  ægtede  2.  Dec.  181 7 
sin  Kusine  Frederikke  Wallich  (f.  23.  Marts  1794  f  11.  Nov.  1872), 
Datter  af  Kjøbmand  Moses  Lazarus  W.  (f.  1764  f  1838)  og  Juliane 
f.  Kalisch  (f.  1773  f  1852). 

Weilbach,  Nyt  dansk  Kunstnerlex.  Sigurd  MUUer, 

Wallick,  Carl  Wolf  Josef  Nathanael,  1825—88,  Justitiarius, 
var  en  Søn  af  ovennævnte  Theatermaler  A.  W.  W.  og  fødtes  i 
Kjøbenhavn  2.  Dec.  1825.  Han  blev  1843  Student  fra  Metropolitan- 
skolen  og  1850  juridisk  Kandidat.  1851  udnævntes  han  til  Avditør 
i  Armeen,  fra  1857  med  Titel  af  Overavditør,  var  1856—60  Chef 
for  Krigsministeriets  Sekretariat,  men  konstitueredes  allerede  1858 
tillige  som  Assessor  i  Kriminal-  og  Politiretten,  i  hvilken  Stilling 
han  1860  fik  fast  Ansættelse;  han  hørte  derefter  i  en  lang  Aar- 
række  til  den  nævnte  Rets  mest  ansete  Medlemmer  og  var  fra 
1883  Rettens  Justitiarius.  Han  døde  ugift  27.  Nov.  1888  i  Kjøben- 
havn. 1883  var  han  bleven  Kommandør  af  2.  Grad  af  Danebrogs- 
ordenen.  G,  Krmgelbach, 

V.  Wallmoden,  Christopher  Georg,  1730 — 93,  Amtmand, 
fødtes  6.  Juni  1730  paa  Godset  Wallmoden  i  Brunsvig  og  var  Søn 
•af  brunsvigsk  Major  Hans  Georg  v.  W.;  han  kom  1744  til  Dan- 
mark og  indtraadte  i  dansk  Tjeneste  som  Page  hos  Kronprinsen, 
blev  1755  Hofjui&er,^  1758  Kammerjunker,  1768  Kammerherre  og 
•fik  1777  det  hvide  Baand.  1772  udnævntes  han  til  Amtmand  over 
Nykjøbing  Amt,  Aaret  efter  tillige  til  Amtmand  over  Møens  Amt 
^indtil  1783).  1790  fik  han  Gehejmeraadstitelen  og  døde  23.  Okt. 
1793.  Han  ægtede  9,  Nov.  1759  Cathrine  Margrethe  Lehn  (f.  18.  Jan. 
1731  t  4.. Nov.  1788),  Datter  af  Godsejer  Abraham  L.  (X,  183). 
Med  hende  fik  han  Godserne  Fuglsang  og  Prierskov.  Begge  hvile 
i  Thoreby  Kirke.  W.s  Slægt  uddøde  her  i  Landet  paa  Mandssiden 
imed  hans  Søn  Frederik  v.  W.  (f  1823).  Lotds  Bobé. 

Valløe,  Knud  Engelbrecht,  1833 — 77,  Forfatter,  blev  5.  Febr. 
1833  født  i  Roskilde  og  var  Søn  af  Prokurator  Jens  Jørgensen  W. 
{f.  5.  Marts  1790  t  I.  Dec.  187 1)  og  Birgitte  Marie  f.  Selmer  (f. 
22.  Jan.  1803  t  17.  Febr.  1845).  7  Aar  gammel  kom  han  i  sin 
Fødebys  Latinskole  og  blev  1849  Student  der  fra.  I  3  Aar  stude- 
rede han  efter  sin  Faders  Ønske  Jura  for  en  Gang  at  kunne  over- 
tage hans  Praxis,  og  han  var  kommet  langt  frem  i  sit  Studium, 
•da  Koleraen  udbrød  1853,  under  hvilken  Epidemi  hans  oprindelige 
Lyst  til  det  medicinske  Studium  vaagnede  paa  ny;  nu  gjorde  han 
frivillig  Tjeneste  paa  Hospitalerne  og  andre  Steder,  og  snart  er- 
klærede han  sin  Fader,  at  han  vilde  være  Mediciner,  men  var 
villig  til,  hvis  Faderen  ønskede  det,  først  at  tage  juridisk  Examen. 
Dette  blev  han  imidlertid  fiitagen  for,  men  maatte  saa  til  Gjen- 
gjæld  ernære  sig  selv.  Han  fik  Regensen  og  senere  Borchs 
Kollegium,  var  Lærer  i  Zoologi  og  Botanik  og  tillige  Forelæser 
hos  Fru  Gyllembourg,  der  —  ligesom  Heibergs  —  viste  ham 
megen  Venlighed.  I  sit  Studium  kastede  han  sig  mest  over  Ana- 
tomien, hvori  han  snart  manuducerede.  1860  blev  han  Prosektor 
i  normal  Anatomi  under  I.  P.  Ibsen,  hvem  han  kom  i  et  meget 
venligt  Forhold  til,  og  som  fik  ham  til  at  ville  tage  Embedsexamen; 
i  Foraaret  1862  var  han  oppe  til  den  skriftlige  Afdeling,  hvilken 
han  —  ligesom  sine  øvrige  Examiner  —  bestod  med  Udmærkelse; 
men  saa  blev  Ibsen  dødssyg,  V.  plejede  ham  Dag  og  Nat,  og, 
da  det  endte  med  Døden,  blev  V.  saa  smertelig  berørt  heraf,  at 
han  opgav  sin  Examen  og  aldrig  senere  tog  den.  Kun  under 
Koleraepidemien  og  i  1864  som  Underlæge  paa  Gamisonshospitalet 

har  han  været  i  Lægevirksomhed.  20.  Maj  1864  ægtede  han  Jo- 
hanne Marie  Charlotte  v.  Arenstorfif  (f.  i  Villestrup  ved  Hobro 
19.  Jan.  1837),  Datter  af  Proprietær  Frederik  Christian  v.  A.  (f. 
18.  Dec.  1803  f  2.  Maj  1848)  og  Edel  Louise  Augusta  Grevinde 
Ahlefeldt-Laurvig  (f.  18.  Sept.  1808  f  i^-  Jan.  1869).  Han  var  nu 
fra  tidlig  Morgen  til  sen  Aften  optagen  af  Dissektioner  og  In- 
formationer; en  stærk  Overanstrængelse  blev  Følgen  heraf,  og  snart 
led  han  under  tærende  Svindsot,  for  hvilken  han  forgjæves  søgte 
Helse  i  Mentona,  hvor  han  døde  17.  Maj  1877. 

Valløes  digteriske  Talent  var  ikke  meget  omfattende.  Hans 
fleste  Frembringelser  paa  dette  Omraade  gaa  i  satirisk  og  parodisk 
Retning,  og  det  var  især  de  grundtvigianske  Udskejelser,  som  han 
grundig  havde  studeret,  hans  Vid  gik  ud  over.  Hans  bedste 
•Arbejde,  Novellen  «£mtejægeme9,  stod  først  —  under  Forfatter- 
mærket — a— 0 —  i  <  Dagbladet  »s  Feuilleton  (1861),  og  den  latter- 
liggjør  paa  en  træffende  Maade  de  omtalte  Extravagancer;  den  blev 
senere  udgivet  selvstændig  (1861,  illustreret  af  Alfr.  Schmidt  1886) 
og  efterfulgtes  af  i.  Tillæg:  cSyv  udvalgte  Digte  af  Kapellanen »  og 
2.  Tillæg:  «Baldersbaalet  i  Nyaarstiden»  (1861).  Desuden  har  han 
udgivet  det  morsomme  Stridsskrift  c  Logik,  Botanik,  Pædagogik  og 
nogle,  andre  lignende  Smaating  kontra  Hr.  Prof.  Ed.  Erslev ».  I 
€  Fædrelandet  t  1876  har  han  under  Mærket  Fg  skrevet  adskillige 
morsomme  Landsbyhistorier  og  Dialoger  mellem  Skolelæreren  og 
Høkeren,  i  hvilke  Frembringelser  det  gaar  løs  paa  «Det  forenede 
Venstre  1.  Ogsaa  i  c  Punch »  har  han  givet  sit  Vid  og  Lune  frie 
Tøjler.  Altid  er  han  en  varm  Fædrelandsven  og  en  ivrig  For- 
kæmper for  ægte  Aandsliv.  I  Studenterforeningen  var  han  et  virk- 
somt Medlem  og  ydede  ogsaa  dér  værdiftilde  Bidrag  i  Taler,  Vers 
og  dramatisk  Spøg.  I  1879  udgav  hans  Enke  hans  « Efterladte 
Digte,  Fortællinger,  Parodier  og  Skitser*,  hvortil  C.  St.  A.  Bille 
har  skrevet  en  biografisk  Indledning. 

A.  Abrahams,  Minder  fra  min  Studentertid.  H.  C.  A.  Lund,  Studenter- 
foreningens Historie.  ^ic,  Bøgh, 

Walløe,  Peder  Olsen,  1716—93,  Opdagelsesrejsende,  fødtes 
17 16,  sandsynligvis  paa  Bomholm.  O.  1739  kom  han  til  Grønland 
og  ansattes  1744  som  Handelsbetjent  under  Kjøbmand  Jakob  Seve- 
rin (XV,  547),  i  hvis  Tjeneste  han  forblev  til  175 1.  Han  blev  da 
udnævnt  til  « grønlandsk  Frihandler »  med  Bolig  ved  Kolonien 
Godthaab;   men  samtidig  opfordrede  saa  vel  MissionskoUegiet  som 

Handelskompagniet  ham  til  at  foretage  en  Undersøgelsesrejse  først 
langs  Grønlands  Sydvestkyst,  der  endnu  var  ukjendt,  og  dernæst 
«yd  om  Kap  Farvel  til  Østkysten,  hvor  man  vedvarende  haabede 
at  finde  Østerbygden.  6.  Avg.  1751  tiltraadte  W.  Rejsen  i  en 
Konebaad,  bemandet  med  2  danske  og  2  Gr^nlænderinder,  og  i 
Eftersommeren  undersøgte  han  de  frodige  Egne  omkring  det  nu- 
værende Julianehaab,  hvor  han  fandt  talrige  Nordboruiner,  der- 
iblandt 2  Kirker.  Næste  Sommer  fortsattes  Rejsen  syd  paa,  Kap 
Farvel  omsejledes,  og  6.  Juli  1752  slog  W.  Telt  paa  Østkysten  for 
første  Gang.  Drivisen  lagde  ham  dog  snart  uovervindelige  Hin- 
dringer i  Vejen,  og  ankommen  til  Kangek  (Kap  Walløe)  maatte 
han  8.  Avg.  her  fra  tiltræde  Tilbagerejsen.  Han  overvintrede  atter 
i  Sydvestgrønland,  og  efter  store  Lidelser  naaede  han  Kolonien 
Frederikshaab  25.  Juni  1753.  W.s  Rejse  har  haft  epokegjørende 
Indflydelse  paa  vor  grønlandske  Forskning,  dels  ved  at  skafife  det 
nødvendige  Grundlag  til  Veje  for  en  videnskabelig  Bestemmelse  af 
Østerbygdens  Beliggenhed,  dels  ved  at  forsyne  os  med  et  stort 
geografisk  Materiale  baade  om  Vest-  og  Østkysten  af  Sydgrønland.  . 
Rejsens  Resultater  nedlagde  han  i  flere  velskrevne  Dagbøger,  der 
hidtil  kun  uddragsvis  ere  blevne  offentiiggjorte,  og  endnu  i  1753 
rejste  han  til  Danmark  for  at  ordne  sine  Forhold  saaledes,  at  han 
kunde  vie  sit  senere  Liv  helt  og  holdent  for  Grønland.  Af  os 
ukjendte  A årsager  blev  dette  dog  ikke  Tilfældet;  han  træffes  senere 
som  Kjøbmand  i  Rønne,  hvor  han  9.  Febr.  1759  giftede  sig  med 
Enken  Elisabeth  Bohn,  f.  Hansen  (f.  1723  f  1786),  og  efter  Hustruens 
Død  flyttede  han  til  Kjøbenhavn,  hvor  han  en  Tid  lang  var  Op- 
synsmand ved  et  Pakhus  og  tilbragte  sin  Alderdom  i  meget  for- 
trykte Kaar.  Landhusholdningsselskabet  lønnede  ham  vel  med 
nogle  ubetydelige  Præmier,  og  Biskop  Poul  Egede  skaffede  ham 
en  Seng  i  Vartov,  men  da  O.  Fabricius  1787  udgav  nogle  Uddrag 
af  hans  Dagbøger,  var  Forfatteren  ganske  glemt  og  ukjendt,  og 
hans  vedholdende  Ansøgninger  om  en  ringe  aarlig  Pension  førte 
til  intet.     W.  døde  27.  April  1793  som  Lem  i  Vartov. 

Samleren    1787    S.  97  fT.      Grønl.   hist.   Mindesmserker    III.       Samfundet 
25.  Nov.  1900.  />  Lauridsen. 

Walter,  Anton  Heimreich,  f  i<^^5»  s.  Heimreich  (VII,  272). 

Walter,   Caroline  Frederikke,    1755 — 1826,    Skuespillerinde. 
Hun  angives  at  være  født  5.  Febr.  1755  i  Kjøbenhavn;  men  i  øvrigt 

hviler  der  Mørke  over  hendes  Fødsel  og  Familieforhold;  ganske  vist 
kvitterer  i  Theaterregnskabet  1765 — 66  T.  J.  Halle  for  sin  « liden 
Datter  Carolines  t  Gage  sotn  Figuran tinde,  men  Underskriften  siger 
ikke,  om  dette  er  Carolines  Fader  eller  Moder,  end  mindre,  i  første 
Tilfælde,  om  det  er  hendes  kjødelige  Fader  eller  hendes  Sdffader, 
thi  efter  en  Overlevering  (gjennem  Komponisten  Poul  Rasmussen) 
kaldte  hun  sig  Halle  cefter  en  Fændrik  eller  Underofficer,  som  var 
hendes  virkelige  Fader;  men  hendes  Moders  Ægtemand  var  Arkeli- 
roester  ved  Holmen*;  hos  Overskou  fortælles,  at  hendes  Stiffader 
var  een  £iittig  Holmensmand  Thomas  Jespersen i.  Iver  Als  (I,  190) 
fik,  fortæller  Overleveringen,  Nys  om  Caroline  Halles  Opvakthed, 
og  ham  skyldtes  det,  at  hun  blev  antaget  som  Danseelev  ved 
det  kongl.  Theater,  hvor  hun  17.  Febr.  1762  udførte  sin  første 
Bamerolle  som  Laidronnette  i  cÆsop  ved  Hoffet ».  Hun  vandt 
straks  Publikums  Hjærte  og  udførte  under  stigende  Opmærksom- 
hed i  de  følgende  Aar,  medens  hun  samtidig  inden  for  Ballet- 
korpset rykkede  op  fra  Elev  til  Figurantinde  (med  50  Rdl.  om 
Aaret),  adskillige,  større  og  større,  Bømeroller  i  Skuespillet  som 
Eugenia  i  «Don  Ranudo »  og  Louison  i  c  Den  indbildt  syge»,  ind- 
til htm,  endnu  ikke  fyldt  15  Aar,  gjorde  Skridtet  over  i  de  voxne 
Roller  ved  i.  Dec.  1769  at  udføre  Pernille  i  c  Den  stundesløse ». 
Hun  gjorde  Lykke  i  denne  —  Clementin  skal  saaledes  have  ytret, 
at  han  c  aldrig  havde  ageret  [Vielgeschrei]  med  større  Fornøjelse 
og  Humør »  end  denne  Aften  sammen  med  hende  —  og  der  kan 
ingen  Tvivl  være  om,  at  hun  havde  særlige  Betingelser  for  at  blive 
en  udmærket  Pernille:  hun  var  ung  og  fi'ejdig,  havde  et  Par  liv- 
lige, eller  maaske  rettere  viltre,  Øjne,  som  hun  vidste  at  bruge 
paa  begge  Sider  af  Lamperækken,  besad  en  smidig  Sikkerhed  i 
sin  Fremtræden  og  et  snarraadigt  Lune  i  sin  Tale.  Da  Pigefaget 
paa  denne  Tid  kun  var  maadelig  besat,  tilfaldt  den  ene  Pernille 
efter  den  anden  hende,  snart  føjede  hun  de  franske  Soubretter  til 
sit  Repertoire,  ja  gjorde  endog  heldige  Strejftog  ind  paa  Lystspil- 
elskerindernes  Omraade  —  Rosenstand-Goiske  giver  hende  det  Vid- 
nesbyrd, at  chtm  var  den  bedste  Skuespillerinden,  han  havde  kjendt 
i  Elskerindens  Rolle  — ,  men  det  varede  ikke  længe,  inden  det 
sejrrig  fremrykkende  franske  Syngespil  slog  sin  Klo  i  hende  —  ikke 
et  fuldt  Aar  efter  hendes  Skuespildebut  aabenbarede  hun  sig  ved  sin 
Udførelse  af  Roxelane  i  Sartis  « Soliman  II »  (8.  Okt.  1770)  som  en 
næsten  fuldfærdig  S}'ngespilprimadonna  —  og  i  Løbet  af  nogle 
Aar  helt  bemægtigede  sig  hende.    Inden  for  Syngespillet  udfoldede 

Fru  W.,  som  Jfr.  Halle,  i  Efteraaret  1774,  blev  ved  Ægteskab 
med  ndfr.  nævnte  Kommercesekretær  Th.  C.  W.,  al  Kvindekjønnets 
Kløgt  og  Ynde:  hun  var  snart  koket  og  lunefuld,  snart  bly  og 
trofast,  snart  knibsk  og  besnærende,  snart  djærv  og  ligefrem,  snart 
overgiven  og  listig,  snart  stilfærdig  og  troskyldig,  altid  fin  og  let 
i  sin  Fremtræden,  og  i  sin  Replikbehandling  naaede  hun  Fuld- 
kommenheden i  det  Elskovens  Drillespil,  hvor  Elskerinden  i  sejr- 
sikker Bevidsthed  om  sin  Uimodstaaelighed  med  gratiøs  Ubarm- 
hjærtighed  gjækker  sin  Bejler  ved  alle  Haande  Pudserier  for  til 
sidst  at  belønne  hans  Bestandighed  ved  at  kaste  sig  i  hans  Arme. 
Fru  W.  lagde  i  sine  Syngespilroller  Vægten  paa  en  tæt  Forening 
af  det  dramatiske  og  det  musikalske  Element,  og  hendes  Sang- 
foredrag var  derfor  først  og  fremmest  udtryksfuldt,  karakterfuldt, 
sjælfuldt,  medens  den  sanglige  Kunstfærdighed  med  Roulader  og 
Koloraturer  for  hende  her  stod  i  anden  Række;  at  hun  dog  paa 
ingen  Maade  har  været  nogen  Sinke  i  denne  Henseende,  derom 
vidner,  at  hun  hørte  til  de  faa  udvalgte  blandt  det  danske  Per- 
sonale, der  optraadte  i  de  af  Hoffet  yndede  italienske  Operaer 
paa  Hoftheatret;  hun  udførte  her  f.  Ex.  Iris  i  Metastasios  cAldde 
al  bivio»  (Febr.  1774).  Fru  W.  slog  sig  ikke  til  Ro  med  de 
Lavrbær,  hun  vandt  i  Syngespillets  lette  Kunstart,  hun  stræbte 
højere,  mod  det  alvorlige  Drama  og  Tragedien,  men  skjønt  Rosen- 
stand-Goiske,  der  ingenlunde  kan  beskyldes  for  at  være  nogen 
kritikløs  Beundrer  af  hende,  mente,  at  hun  var  c  virkelig  den 
eneste  af  hele  Theatrets  kvindelige  Personale,  som  med  Sandhed 
og  afgjort  Held  kan  spille  i  Tragediens,  viste  hendes  Udførelse  af 
Grevinde  Orsina  i  c  Emilie  Galotti*,  Zaire,  Ines  de  Castro  og  an- 
dre tragiske  Kvindefigurer,  at  cMelpomenes  C)rpresser  vare  hende 
for  mørke*  (Rahbek).  Hendes  Navn  er  i  den  danske  Theater- 
historie  uløselig  knyttet  til  Syngespillet,  og  inden  for  dette  vandt 
hun  for  sin  aandfulde  Udførelse  af  Titelrollen  i  «Aglaei  det  stolte 
Tilnavn  cThalias  Caroline »,  hvormed  Johannes  Ewald  hædrede 
hende  i  et  Vers  under  hendes  Portræt  i  denne  Rolle. 

Fru  W.s  Ægteskab  var  langtfra  lykkeligt  og  opløstes  temme- 
lig hurtig,  maaske  var  Skylden  lige  saa  meget  hendes  som  Walters, 
og  hun  søgte  i  de  følgende  Aar  utvivlsomt  Ttøst  i  forskjellige, 
mere  eller  mindre  hastig  opløste  Kjærlighedsforbindelser  —  Rygtet 
havde  særlig  travlt  med  hendes  Forhold  til  Nordmanden  Johan  Vibe 
(i  Anledning  af  hans  Død  opførte  hun  Febr.  1782  i  Christiania  en 
€Sørgekantate»)   —   og   en    af  disse   blev  Anledning  til,    at   den 

danske  Skueplads  mistede  hende,  medens  hun  stod  paa  sin  Kunsts 
Højdepunkt.  I  Slutningen  af  1779  havde  hun  forlovet  sig  hemme- 
lig med  den  udmærkede  Violinist  Christian  Friedrich  Muller  (f. 
28.  Dec.  1752  i  Brandenborg,  f  21.  Dec.  1827  i  Stockholm),  der  da 
gav  Koncerter  i  Kjøbenhavn;  dette  kom  General  Eickstedt,  der 
var  Præses  i  Theatrets  Overtilsynskommission,  for  Øren,  og  han, 
der  paa  alle  optænkelige  Maader  fortrædigede  Fru  W.  til  Fordel 
for  sin  Elskerinde  Jfr.  Møller,  den  senere  Mad.  Frydendahl,  udvir- 
kede en  Udvisningsordre  mod  Muller,  og  ved  denne  naaede  han 
sit  inderlige  Ønske  at  trænge  Fru  W.,  hvis  Roller  Jfr.  Møller 
eftertragtede,  bort  fra  Theatret.  Sex  Uger  efter  Mtillers  Udvisning 
flygtede  Fru  W.  Natten  mellem  28. — 29.  April  1780,  efter  om  Afte- 
nen at  have  udført  Louise  i  Monsignys  Syngestykke  c  Desertøren », 
til  Sverige,  ægtede  29.  April  1780  i  Gøteborg  Muller  og  blev 
(sammen  med  ham)  ansat  ved  det  kongl.  Theater  i  Stockholm  som 
« forstå  Aktris  och  Sångerska*.  Hendes  første  Optræden  her  var 
26.  Febr.  1781  i  Titelrollen  i  Glucks  Opera  «Alceste»,  hun  gjorde 
stor  Lykke,  men  forlod  Aaret  efter  sammen  med  sin  Mand  pludse- 
lig Stockholm  paa  Grund  af  Gjæld,  gjenengageredes  paa  Gustaf  III' s 
Befeding  efter  et  Aars  Tids  Koncerteren  i  forskjellige  Lande,  navnlig 
England,  sammen  med  sin  Mand  paa  bedre' Gagevilkaar  til  det 
kongl.  Theater  i  Stockholm,  afskedigedes  1806  ved  Operaens  Ned- 
læggelse og  optraadte  sidste  Gang  paa  Scenen  9.  Nov.  18 10  (ved  en 
Festforestilling  for  Kronprins  Carl  Johan)  som  Christina  Gyllenstiema 
i  f  Gustaf  Wasa»,  der  regnedes  for  en  af  hendes  ypperste  Fremstil- 
linger; hun  var  senere,  fra  April  1812  til  April  1815,  Elevinstruktrice 
ved  det  kongl.  Theater  i  Stockholm  og  døde  17.  Nov.  1826  paa 
Djurgården.  Efter  sin  Flugt  fra  det  kongl.  Theater  i  Kjøbenhavn 
gjæstede  hun  Danmark  to  Gange:  første  Gang,  1783  paa  Tilbage- 
rejse til  Stockholm,  blev  det  hende  forbudt  at  komme  inden  for 
Kjøbenhavns  Volde,  og  hun  maatte  efter  en  6  Timers  Rast  paa 
Skydebanen  skyndsomt  forlade  Landet,  anden  Gang,  i  Foraaret  1791, 
mødte  hun  intet  Forbud,  hun  var  uhindret  i  Theatret  til  Mad.  Roses 
Benefice,  hvor  Publikum  tiljublede  hende  c  Velkommen,  Caroline! », 
og  hædredes  af  Tidens  bedste  Kimstnere  og  Litterater  med  et 
Festmaaltid  paa  Skydebanen. 

Roaenstand-Goiske,  Krit.  Efterretn.  om  den  kongl.  dsk.  Skueplads  S.  74  ff. 
94  ff.  Overskou,  Den  dsk.  Skueplads  II — III.  P.  Hansen,  Den  dsk.  Skueplads  I. 
Holbergs  Komedier,  Jubeludg.,  III,  2.  Afd.  S.  46  £C  Dahlgren,  Anteckn.  om 
Stockholms  Theatrar  S.  436  f.     Davidsen,  Fra  vore  Fædres  Tid  S.  117  ff. 

Arthur  Aumont. 

Walter,  Caroline  Louise  Sophie  Amalie,  se  Nielsen. 

Walter,  Frederik,  1649 — ^1^^*  Gehejmeraad,  Søn  af  ndfr. 
anførte  Generalmajor  Hans  W.,  var  født  i  Tønning  6.  Marts  1649, 
færdedes  i  sine  unge  Aar  i  Udlandet  og  besøgte  med  en  Grev 
Kønigsmark  Nederlandene,  Frankrig  og  Italien;  i  Slutningen  af  1677 
béfaiidt  de  sig  paa  Malta,  hvor  de  deltog  i  Riddernes  Kamp 
med  Muhammedaneme.  Snart  efter  er  W.  vistnok  kommen  hjem, 
thi  1678  udnævntes  han  til  Hotjunker;  1688  blev  han  Hofmester 
for  den  uægte  Kongesøn  Chr.  Gyldenløve  (VI,  335)  paa  hans  Uden- 
landsrejse, 1691  Kammerjunker  hos  Prins  Frederik  indtil  1694,  da 
han  med  kongelig  Tilladelse  tiltraadte  et  Hofmesterembede  for 
Markgreven  af  Brandenburg-Bayreuths  Søn.  1702  blev  han  Over- 
hofmester hos  Dronning  Louise,  senere  hos  Prins  Christian,  Etats- 
raad  og  hvid  Ridder  1701,  Gehejmeraad  17 10,  død  paa  Kjøbenhavns 
Slot  9.  Dec.  17 18.  W.  var  en  Type  paa  en  letlevende  Hofmand, 
ødsel  til  det  utrolige,  saa  hans  økonomiske  Omstændigheder  trods 
hans  overdreven  høje  Løn  vare  ynkelige.  Som  Kong  Frederik  IV's 
Yndling  var  han  i  dennes  Følge  paa  Rejsen  1708 — 09  til  Italien, 
hvor  han,  selv  om  han  var  alene,  i  Gjæstgiverieme  altid  bestilte 
Mad  til  4  Personer  for  at  være  sikker  paa  at  faa  nok.  —  Som 
ældre  Mand  ægtede  han  17 14  Anne  Christine  Knuth  (f.  1678 
t  10  Dec.  1723),  Enke  efter  Brigader  C.  F.  C.  Bielke  (II,  324). 

Holbergs  Epistler  v.  Bruun  II,  368.   Fremtidens  Nytaarsgave  1884  S.  108  ff. 

G,  Z.  Wad. 

Walter,  Frederik  Hans,  1685 — 1749,  Officer,  var  født  i  Kjø- 
benhavn  13.  Jan.  1685.  Hans  Fader,  Hofjunker  og  Kancelliraad 
Chr.  Albrecht  W.,  var  Søn  af  nedennævnte  Generalmajor  Hans  W.; 
hans  Moder,  Søster  Svane,  var  Datter  af  Ærkebiskop  Hans  S. 
(XVI,  597)  og  blev  som  Enke  gift  igjen  med  Biskop  Hans  Bagger 
(I,  424).  Efter  at  have  endt  sine  Studier  blev  W.  1706  med  Kapi- 
tajns  Karakter  sendt  til  de  danske  Hjælpetropper  i  den  spanske 
Arvefølgekrig  og  fik  her  Kompagni  ved  Prins  Georgs  Regiment; 
bl.  a.  var  han  med  ved  Malplaquet  (1709).  Efter  4  Aars  Forløb 
blev  W.  kaldt  hjem  og  ansat  ved  Fodgarden,  hvor  han,  fxz,  1728 
som  Kommandør  for  Korpset,  tjente,  indtil  han  1738  blev  Komman- 
dant i  Citadellet.  Han  udnævntes  til  Major  17 13,  karakt.  Oberst 
1717,  Brigader  1731,  Generalmajor  s.  A.,  Danebrogsridder  1734, 
Generallieutenant  1739  og  General  1746.  Ved  forskjellige  Lejlig- 
heder  blev   W.   anvendt   i   Reglementskommissioner   o.  1.,    ligesom 

han  var  designeret  til  næstkommanderende  ved  den  Hærstyrke, 
som  Christian  VI  1743  sammendrog  paa  Sjælland,  da  han  tænkte 
paa  med  væbnet  Magt  at  gribe  ind  i  det  svenske  Tronfølgespørgs- 
maal.  30.  Maj  1749  døde  W.  i  Citadellet,  ugift,  som  sidste  Mand 
af  sin  Slægt.  H,  W,  Harbou, 

Walter,  Hans,  1618 — 77,  Oflftcer,  var  født  16.  Juli  1618  i  Slesvig 
By,  hvor  hans  Forældre,  Hans  W.  og  Barbara  Bolte,  vare  Borgerfolk. 
Da  Faderen,  der  maa  have  været  en  velstaaende  og  anset  Mand, 
døde  1633,  foreslog  Hertug  Frederik  III  af  Gottorp  den  unge  W.  at 
deltage  i  en  Sendefærd  til  Persien  (jvfr.  V,  330),  men  W.  foretrak  at 
prøve  sin  Lykke  som  Soldat.  Han  gik  under  Trediveaarskrigen  i 
svensk  Tjeneste,  blev  allerede  1639  Ritmester  og  1644,  da  han  med 
stor  Tapperhed  havde  forsvaret  den  schlesiske  Fæstning  Oppeln, 
OberstUeutenant.  Aaret  efter  var  han  med  Helm.  Wrangel  i  Hertug- 
dømmerne og  har  vel  da  faaet  Tilbud  om  at  træde  i  sin  Lands- 
herres Tjeneste;  thi  1646  blev  han  gottorpsk  Oberst  og  Kommandant 
i  Tønning.  23.  Okt.  1647  aegtede  han  Dorothea  Hecklauer  (f.  10.  Marts 
1633),  Datter  af  Johs.  H.  (VII,  185);  hun  døde  11.  Febr.  1669  i  sin 
14.  Barselseng.  W.  blev  ved  dette  Giftermaal  naturlig  kn3rttet  til 
det  f  Hecklauerske  Parti »,  der  ved  det  gottorpske  Hof  rivaliserede 
med  det  cKielmanske»  og  modsat  dette  nærmest  skal  have  arbej- 
det for  en  Forsoning  med  Danmark. 

I  Tønning,  som  Hertugen  1644  havde  gjort  til  sin  Hoved- 
fæstning, var  W.  Kommandant  i  henved  en  Menneskealder,  som 
forløb  fredelig  med  Undtagelse  af  Aaret  1660,  da  den  danske  Felt- 
marskal Eberstein  blokerede  Staden«  I  Juh  1675  ^^^^  <^^^  ^^^^^ 
en  dansk  Hær  uden  for  Fæstningen  og  forlangte  dennes  Overgivelse 
i  Kraft  af  det  nys  afsluttede  Forlig  i  Rensborg;  men  W.  nægtede 
at  gaa  ind  herpaa,  indtil  en  af  Hertugens  egne  Raader  bragte 
ham  en  Ordre,  skreven  af  Hertugen  selv.  Med  dennes  Tilladelse 
traadte  W.  dernæst  i   dansk  Tjeneste   som  Generalmajor  til   Hest 

Allerede  under  Felttoget  i  Meklenborg  s.  A.  vandt  W.  megen 
Anseelse  i  den  danske  Hær,  og  efter  Wismars  Erobring  blev  han 
Kommandant  i  denne  Fæstning.  1676  blev  han  tillige  Gouvemør 
over  det  tilhørende  Landskab  og  fik  derhos  Overkommandoen  over 
de  Tropper,  der  bleve  tilbage  i  Meklenborg  og  Holsten,  da  den 
danske  Hovedhær  gik  dl  Skaane.  W.  havde  1675  hvervet  en  lille 
Afdeling  Dragoner,    men   denne   blev   opløst   1676,    hvorimod   han 

blev  Chef  for  2.  J3rske  Infanteriregiment   og    ved   Nytaarstid   1677 
tillige  for  4.  jyske  Rytterregiment. 

Da  Operationerne  i  Skaane  skulde  gjenoptages  i  Foraaret  1677, 
fik  W.  Befaling  til  at  støde  til  Hovedhæren.  Han  var  med  ved 
det  mislykkede  Angreb  paa  Malmø  (6. — 26.  Juni)  og  førte  i  Slaget 
ved  Landskrone  (14.  Juli)  venstre  Fløjs  første  Træfning.  Lige  over 
for  sig  hayde  W.  General  Rutger  Ascheberg,  som  han  i  et  Slag 
ved  Leipzig  (1642)  havde  befriet  fra  kejserligt  Fangenskab,  og  selve 
Kong  Carl  XI.  Kongen  vovede  sig  for  langt  frem,  og  W.,  der 
hurtig  opdagede  dette,  stod  i  Begreb  med  at  omringe  ham,  da 
Ascheberg  bragte  Undsætning;  i  den  paafølgende  heftige  Rytter- 
kamp blev  W.  saa  haardt  saaret,  at  han  s.  D.  afgik  ved  Døden. 
Han  blev  begravet  i  Wismar,  hvor  han  af  Navn  var  Gouvemør  til 
sin  Død,  og  hvor  Kongen  havde  skjænket  ham  en  Gaard.  Ogsaa 
i  og  ved  Tønning  havde  han  ret  betydelige  Ejendomme. 

Ludwig,  Leichenpredigt  ttber  H  W.  (1677).  Archiv  f.  Staats-  u.  Kirchen* 
gesch.  d.  Herzogth.  III,  102  ff.     N.  P.  Jensen,  Den  skaanske  Krig. 

H.  W.  Harbou. 

Walter,  Jørgen,  — 1670,  Oberst,  var  muligvis  Broder  til  den 
ovfr.  nævnte  Generalmajor  Hans  W.  Han  kom  til  at  udmærke  sig 
som  Oberstlieutenant  i  Christian  IV*s  sidste  Krig  med  Sverige,  i  det 
han  var  Kommandant  i  Rensborg  og  med  Tapperhed  og  Ihasrdighed 
ledede  Forsvaret  af  denne  Fæstning  under  dens  Belejring  1645;  han 
foretog  vellykkede  Udfald  og  afslog  gjentagne  Stormangreb,  saaledes 
at  Fæstningen  endnu  var  i  dansk  Besiddelse  ved  Freden.  Til 
Belønning  herfor  fik  han  1645  ^^  Christian  IV  Godset  Rohlstorff  i 
Holsten  og  1646  Brev  paa  en  aarlig  Pension  af  1000  Rdl.  Kort 
efter  Frederik  III's  Tronbestigelse  maa  han  være  kommet  til  Hoffet, 
og  skjønt  han  var  raa  og  brutal,  opnaaede  han  en  vis  Anseelse 
og  blev  1649  ophøjet  i  den  danske  Adelstand.  Af  mægtige  Mænd 
synes  han  at  have  staaet  i  nærmest  Forbindelse  med  Grev  Christian  . 
Rantzau,  men  var  ogsaa  særlig  yndet  af  Dronning  Sophie  Amalie, 
hvem  han  forærede  en  Slæde,  og  med  hvem  han  til  almindelig 
Forundring  saas  at  køre  omkring  i  Hovedstaden  ved  Vintertid. 
Et  tæt  Slør  hviler  over  de  nærmere  Omstændigheder,  der  foran- 
ledigede ham  til  at  spille  sin  historiske  Rolle  ved  med  Benyttelse 
af  sin  Elskerinde  Dina  Winhovers  (IV,  268)  at  faa  rettet  den  be- 
kjendte  Anklage  mod  Corfits  Ulfeldt  og  Leonora  Christina  for  at 
ville  rydde  Frederik  III  af  Vejen  ved  Gift.  I  Dec,  1650  berettede 
han  Kongen  denne  Løgn.    Han  vandt  Tiltro  og  blev  i  Febr.  1651 

udnævnt  til  Oberst  og  kongelig  Raad.  Under  Sagens  Udvikling 
og  da  Ulfeldt,  der  havde  faaet  at  vide  om  Beskyldningen,  antydede 
W.s  Delagtighed  i  denne  og  tillige  sigtede  W.  for  Mordplaner 
mod  sig,  fik  han  vel  i  April  Tilhold  om  at  blive  i  Kjøbenhavn, 
og  det  blev  ham  forbudt  at  vise  sig  ved  Hoffet,  men  samtidig 
udstedte  Kongen  et  Brev,  hvorved  han  tog  ham  tmder  sin  særlige 
Beskjærmelse  i  Anledning  af  l'rusler  imod  ham.  Imidlertid  kom 
det  til  forskjellige  Retssager,  bl.  a.  paa  Grund  af  Ulfeldts  Sigtelse 
mod  W.;  han  fiikjendtes  og  fik  kun  Befaling  om  at  blive  tilstede. 
Da  Dina  for  Herredagen  havde  bekjendt,  at  hendes  Beskyldning 
imod  Ulfeldt  var  et  Paaftind  fira  W.s  Side,  fi-afaldt  Ulfeldt  selv 
at  ville  forfølge  Sagen  mod  ham  videre  og  overlod  Kongen  og 
Rigsraadet  at  bestemme,  hvad  der  skulde  gjøres.  W.  blev  nu 
stævnet  for  Herredagen,  men  denne  erklærede,  at  der  intet  var 
bevist  om,  at  han  var  Ophavsmand  til  Dinas  Løgne;  kun  den 
Omstændighed,  at  han  falskelig  havde  firemstillet  Dina  som  en 
ærbar  Kvinj^e,  kunde  regnes  ham  til  Last,  hvorfor  Kongen  opfor- 
dredes til  at  landsforvise  ham.  Dette  skete  ogsaa  i  Juli.  Han  tog 
saa  til  Lybek,  og  i  en  Række  Aar  derefter  vides  intet  om  hans 
Skæbne.  1663,  umiddelbart  efter  Ulfeldts  Dom,  fik  han  Tilladelse 
til  at  komme  tilbage  til  Danmark,  men  maatte  ikke  indfinde  sig 
ved  Hove.  Dog  kom  han  først  tilbage  1668  og  stod  sikkert  i  For- 
bindelse med  Gabel;  men  han  fik  alligevel  Ordre  til  atter  at  for- 
lade Kjøbenhavn.  Han  rømte  nu  dl  Skaane,  men  kom  tilbage  og 
blev,  som  det  synes,  mistænkt  for  at  have  Andel  i  nogle  da  for- 
modede Giftplaner  mod  Kongehuset  og  kastet  i  Blaataam,  hvor 
han  førte  en  elendig  Tilværelse;  Leonora  Christina  undte  her  sin 
gamle  Fjende  endda  noget  af  sin  egen  Mad.  Han  var  vistnok 
sindssyg  og  døde  i  Maj  1670. 

Birket  Smith,  Leonora  Christinas  Hist  I,  200  fT.  II,  245  ff.  Fridericia, 
Adelsvældens  sidste  Dage  S.  142  ff.     Danske  Mag.  4.  R.  VI,  79  f. 

y.  A.  Fridericia, 

Walter,  Thomas  Christian,  1749 — 88,  Musikamatør,  Søn  af 
Klædekræmmer  Thomas  Saur  og  Edele  Margrethe  Walter,  blev  døbt 
12.  Febr.  1749  i  Kjøbenhavn.  Efternavnet  W.  antog  han  efter  sin 
Morfader,  Etatsraad,  Kommitteret  i  Kommercekollegiet  Christian  W. 
(t  i7^»  77  Aar  gi.),  i  hvis  Hus  han  blev  opdraget  og  omhyggelig 
undervist,  bl.  a.  af  Jac.  Edv.  Colbjømsen.  Bestemt  til  Embedsvejen 
og  allerede  i  Nov.  1765  karakt.  Kommercesekretær  blev  W.  1771 
Sekretær  i  danske  Kammers  3.  Bureau,  men  dyrkede  samtidig  Musik- 

ken  baade  praktisk  og  theoretdsk.  1768  findes  han  blandt  de  musi- 
cerende Medlemmer  af  det  da  oprettede  c  Nye  musikalske  Selskab*, 
og  hans  første  kjendte  Komposition,  en  italiensk  Arie  med  Orkester, 
er  fra  Avg.  1772.  Fra  højere  Steder  blev  han  paa  Grund  af  sin 
fine  Apparition  y  videnskabelige  Dannelse  og  musikalske  Kundskaber 
favoriseret  —  muligen  ogsaa  som  den  tilbedte  Caroline  Halles 
sejrrige  Faestemand  og  Lærer  —  og  blev  1773,  med  Titel  af 
Directeur  de  théåtre,  ansat  som  en  Art  musikalsk  Instruktør  ved 
det  kongl.  Theater,  hvor  han  samme  Efteraar  debuterede  med 
cSilphen*  (c Musikken  af  en  dansk  Liebhaber»)  og  i  Jan.  1774  med 
cDen  prøvede  Troskab »,  begge  Syngestykker  i  3  Akter  til  Texter 
af  Jfr.  Biehl.  W.  har  derved  Æren  af  at  være  den  første  dansk- 
fødte Komponist  af  en  dansk  S3mgespiltext.  Dog  opnaaede  begge 
Stykker  kun  en  succes  d'estime,  hvortil  kan  søges  forskjellige  Aar- 
sager,  og  da  tillige  Forholdet  mellem  ham  og  hans  Hustru  hurtig 
blev  kølnet,  søgte  han  snart  bort  fra  sin  Stilling  ved  Theatret. 
Til  Gjengjæld  fik  han  1775  en  betydelig  Rejseunderstøtt^lse  i  3  Aar 
for  at  gjøre  Studier  m.  m.  i  Udlandet.  I  Hamborg  komponerede 
han  1775  '^y  Musik  til  Sartis  Syngestykke  cSoliman  den  anden>, 
opført  i  Kjøbenhavn  1776,  i  Stockholm  Operaballetten  cAdonis«, 
opført  der  Febr.  s.  A.,  og  i  Bologna  oversatte  og  komponerede 
han  1776  Favarts  c  Årsene ».  Da  denne  ved  Opførelsen  i  Kjøben- 
havn 1777  ikke  gjorde  Lykke,  lagde  han  Musikken  paa  Hylden  og 
gik  til  Trankebar  som  Gouvernementssekretær,  blev  1780  KanceUi* 
raad,  1782  Justitsraad  og  var  ved  sin  Død  18.  Nov.  1788  Finans- 
raad  og  2.  Medlem  af  Gouvemementet.  Ingen  af  hans  Komposi- 
tioner vides  trykt.  Derimod  findes  Partitiu*er  til  hans  danske  Ar- 
bejder i  vort  Theaters  Arkiv,  men  Overskou  synes  ikke  al  have 
gjort  sig  bekjendt  med  disse. 

Collin,  For  Historie  og  Statistik  II.  Overskou,  Den  dan^e  SkaepUds  HL 
Musikforeningens  Festskrift  I.  S.  A,  E.  Hagen, 

Walter,  jvfr.  Walther. 

V.  Walterstorff,  Ernst  Frederik  Greve,  1755 — 1820,  General- 
gouvemør  og  Diplomat,  født  i.  April  1755  i  Tønder,  var  Søn  af 
Major  i  Kavalleriet  Christian  v.  W.  (f.  18.  Juni  1725  f  i«  J*°*  ^801) 
og  Barbara  Maria  f.  Munthe  (f.  24.  Avg.  1727  f  6.  Maj  1802),  eneste 
Datter  af  Oberst  Geert  M.  og  Kirstine  f.  v.  Unger.  Han  blev  1771 
Landkadet,    1773  Page,   forlod  Kadetkompagniet  1774  for  at  blive 

ved  Hoffet  og  bestemte  sig  derpaa  for  den  studerende  Vej,  blev 
i  Jan.  1777  indskrevet  som  Student  ved  Kjøbenhavns  Universitet 
og  tog  endnu  samme  Maaned  latinsk-juridisk  Examen,  hvorefter 
han  blev  Avskultant  i  Generaltoldkammeret.  1778  blev  han  ud- 
nævnt til  Medlem  af  Regeringsraadet  i  Vestindien  cum  voto  deli- 
berativo  i  3  Aar.  1780 — 86  var  han  tillige  Landsdommer  paa 
St.  Croix.  Allerede  1782  blev  han  Kammerherre,  og  Aaret  efter 
fik  han  en  større  Sum  af  Fonden  ad  usus  publicos  efter  en 
vidtløftig  Fremstilling  af  sine  Rejser  i  Vestindien  og  England  til 
Fordel  for  Danmarks  Handel.  1785  avancerede  han  til  Vicegouver- 
nør  og  1787  til  Generalgouvemør  over  de  dansk- vestindiske  Øer. 
1790  fik  han  Generalmajors  Rang. 

Efter  at  have  taget  sin  Afsked  og  foretaget  en  Rejse  i  Nord- 
amerika, der  gav  ham  Stof  til  en  Afhandling  i  Minerva  for  1795 
om  cdet  sande  Forbedringshus*,  vendte  han  1796  tilbage  til  Dan- 
mark og  blev  s.  A.  udnævnt  til  første  Direktør  ved  Generalpost- 
amtet,  1797  tillige  til  Medlem  af  Postpensionskassens  Direktion  og 
til  første  Direktør  ved  det  kongl.  Theater,  hvor  Digteren  Baggesen 
samtidig  blev  hans  Meddirektør.  Han  benyttedes  i  disse  Aar 
ogsaa  til  diplomatiske  Sendelser,  saaledes  i  Dec.  1797  til  Stock- 
holm for  at  lykønske  Gustav  IV  til  hans  Formæling.  Som  Post- 
embedsmand har  W.  For^enesten  af  at  have  indført  Diligence- 
befordringen i  Danmark  efter  i  1798  i  Filadelfia  at  have  indkjøbt 
en  Stage-coach  eller  Diligence  som  Model. 

Krigen  med  England  greb  i  det  næste  Tiaar  stærkt  ind  i 
W.s  Liv.  Efter  Slaget  paa  Reden  blev  han,  som  Maaneden  i 
Forvejen  var  bleven  Chef  for  nordre  sjællandske  Landevæmsregi- 
ments  4.  Bataillon,  tillige  med  Lindholm  (X,  328)  udvalgt  til  at 
føre  Forhandlingerne  med  Nelson  om  Vaabenstilstanden,  og  samme 
Efteraar  udsendtes  han  som  første  Kommissarius  og  øverstbefalende 
atter  til  de  vestindiske  Øer,  der  imidlertid  vare  blevne  erobrede 
af  Englænderne,  og  hvis  Gouvemør,  Lindemann  (X,  312),  var  død 
under  Okkupationen.  Den  16.  Februar  1802  modtog  han  Øerne 
tilbage  fi-a  Englænderne,  og  Aarsdagen  efter  afløstes  han  af  Gouver- 
nør  Miihlenfels  (XI,  561).  Efter  Hjemkomsten  overtog  han  atter 
sine  Embeder  i  Generalpostamtet  og  som  Chef  for  det  nordre 
sjællandske  Landevæmsregiment.  I  1807  deltog  han  i  denne  Egen- 
skab i  Kjøbenhavns  Forsvar,  og  han  fik  tillige  med  Admiral  Liitken 
(X»  553)  og  Major  Kirchhoff  (IX,  182)  det  sørgelige  Hverv  under 
Kjøbenhavns   Bombardement    at   forhandle    med    Englænderne    om 

den  danske  Flaades  Udlevering  og  at  underskrive  Kapitulationen. 
Da  Frederik  VI  kom  tilbage  fra  Holsten,  rettedes  Ansvaret  for 
denne  Katastrofe  bl.  a.  mod  W.,  som  blev  arresteret  og  stillet 
for  en  Overkrigskommission,  der  i  sin  Dom  af  Nov.  1808  udtalte, 
at  W.  ved  et  Udfald,  20.  Avg.,  ikke  havde  iagttaget  tilbørlig  Kon- 
duite (hvilket  dog  blev  anset  som  afsonet  ved  hans  Arrest),  roen 
i  øvrigt  som  Underhandlingskommissær  havde  opfyldt  sine  Pligter, 
hvorefter  han  blev  frifundet,  i  det  første  Punkt  dog  kun  efor  videre 
Tiltale*.  I  Jan.  1809  fik  W.  Afsked  fra  begge  sine  Embeder,  og 
i  18 10  udnævntes  han  til  overordentlig  Gesandt  og  befuldmægtiget 
Minister  ved  det  franske  Hof. 

Naar  man  undtager,  at  W.  ikke  udmærkede  sig  paa  sin  mili- 
tære Løbebane,  hvor  han  ogsaa  manglede  praktisk  Uddannelse  i 
alle  mellem  Kadet  og  Generalmajor  liggende  Charger,  fik  han 
fra  sine  unge  Aar  Lejlighed  til  at  gjøre  sig  fordelagtig  kjendt 
i  forskjellige  vanskelige  ledende  Stillinger  og  blev,  som  ovenfor 
vist,  kaldet  til  at  optræde  under  flere  særlig  kritiske  Situationer. 
Han  var  en  dannet,  kundskabsrig  og  berejst  Mand  med  gode  An- 
læg for  Diplomatien  og  forstod  at  gjøre  sig  afholdt.  Som  første 
Theaterdirektør  var  han  gjennemgaaende  mere  velset  end  Forgæn- 
geren, i  Paris  vare  hans  Dinéer  berømte,  og  paa  de  højeste  Steder 
blev  han  ej  heller  glemt.  Allerede  1801  blev  han  hvid  Ridder,  i 
Frankrig  udmærkedes  han  med  Æreslegionens  Storkors,  181 1  fik 
han  Prædikat  af  Generallieutenant,  og  ved  kongl.  Resol.  af  3.  Juli 
1819  blev  han  med  sine  mandlige  Descendenter  optaget  i  den 
danske  Grevestand.  W.  havde  11.  Maj  1787  ægtet  Sara  Heyliger 
Cortwrigth  (f  1839),  en  Datter  af  en  Planter  paa  St.  Croix.  Selv 
døde  han  13.  Okt.  1820  i  Paris,  og  hans  eneste  overlevende  Søn» 
Christian  Cortwrigth  W.,  der  havde  været  Kammerjunker  og  Kaval- 
ler  ved  Gesandtskabet  i  Paris,  døde  3.  Marts  1823  ugift  i  Lyon. 
Baggesen  nærede  meget  Venskab  for  W.,  skrev  flere  Rimbreve  til 
ham  og  nævner  1806  i  et  Brev  endog  som  den  Mand,  han  elsker 
højest  i  Danmark,  «den  ædle,  den  elskværdige,  den  fortræffelige 
General  Walterstorff*. 

Erslew,  Forf.  Lex,  Fonden  ad  usus  publicos.  Overskou,  Den  danske 
Skueplads  III.  Museum  1894  II,  276  og  1895  ^J^.  333-  Personalh.  Tidsskr. 
4.  R.  V.  Fr.  Olsen,  Postvæsenet  i  Danmark  171 1 — 1808.  Ræder,  Danmarks 
Krigs-  og  Polit.  Hist.  I,  460.  462.  479.  481.  H.  J.  Blom,  Krigstildragelserne  i 
Sjælland  1807  S.  207  f.  OehlenschlSgers  Erindringer  I,  125.  Baggesens  poet. 
Skrifter,  ved  Ariaud,  II,  308.  Q.  L,  Grønt, 

V.  Walterstorff,  Gerhard  Christopher,  1722 — 95,  Søofficer, 
var  Søn  af  Major  ved  jyske  Kyrasserer  Ernst  Frederik  v.  W.  (f.  1689 
t  31.  Marts  1759)  og  Beate  Hedevig  Christine  f.  Weilø  (f.  1688 
"f*  28.  Febr.  1769)  og  født  4.  Febr.  1722.  Han  blev  1743  Sekond- 
lieutenant  i  Marinen,  1750  Premierlieutenant,  1755  Kapitajnlieute- 
nant,  1759  Kapitajn,  1767  Kommandørkapitajn,  1775  Kommandør 
og  1782  Kontreadmiral.  I  sine  første  Officersaar  var  W.  flere 
Gange  udkommanderet,  sidste  Gang  1752  som  Chef  for  Galejen 
« Jægersborg »,  men  overgik  tidlig  i  Administrationen  og  kom  der- 
efter ikke  oftere  til  Søs.  Allerede  1749  blev  han  midlertidig  og 
1755  virkelig  Ekvipagemester,  s.  A.  Havnemester  og  Medlem  af 
Konstniktionskom missionen ;  1765  indtraadte  han  i  Tøjhuskommis- 
sionen, 1773  i  Takkeladskommissionen ;  1778  blev  han  Holmens 
Chef  (til  1781)  samt  Medlem  af  Defensionskommissionen,  1787  Præ- 
ses i  Konstniktionskommissionen,  og  desuden  medvirkede  han  i 
talrige  særlige  Kommissioner,  i  Krigsretter  osv.  Han  giftede  sig 
13.  Nov.  1748  med  Anna  Hedevig  Hollmann  (f.  14.  Marts  17 18 
f  I.  April  1773),  Datter  af  Hoftrompeter  H.,  og  døde  6.  Sept.  1795. 

C.  With. 

V.  Walterstorff,  Michael,  1730 — 1807,  Officer,  blev  født  1730 
og  var  Broder  til  ovennævnte  G.  C.  v.  W.  20  Aar  gammel  ind- 
traadte han  som  Korporal  i  falsterske  gevorbne  Infanteriregiment, 
hvor  han  175 1  blev  Sekond-  og  1757  Premierlieutenant.  Han  blev 
1760  Kapitajn  og  Chef  for  det  aalholmske  Kompagni  af  sjællandske 
nationale  Infanteriregiment,  men  da  19.  Sept.  1764  de  nationale 
Afdelinger  opløstes,  og  deres  Mandskab  reparteredes  paa  de  ge- 
vorbne Regimenter,  blev  W.  Kompagnichef  i  det  fra  samme  Dag 
oprettede  delmenhorstske  Regiment.  Ved  dette,  der  fra  1778  blev 
kaldt  det  sjællandske  og  fra  1785  det  fynske  gevorbne  Infanteri- 
regiment, blev  han  Major  1777  (Anciennitet  fra  1774)  og  Sekond- 
major  1783.  Han  kom  1789  til  Arveprins  Frederiks  Regiment,  fra 
1790  som  Premiermajor  med  Oberstlieutenants  Karakter.  1791  kom 
han  som  virkelig  Oberstlieutenant  til  holstenske  Infanteriregiment, 
og  her  blev  han  1795  Oberst.  Allerede  det  følgende  Aar  forsattes 
han  til  slesvigske  Infanteriregiment,  hvor  Chefsposten,  siden  Prins 
Frederik  af  Hessens  Bortkommando  179 1  fra  Slesvig  til  Kjøbenhavn, 
stod  ledig.  W.  førte  da  Regimentet  og  deltog  i  Hamborgs  Besæt- 
telse i  Foraaret  1801.  1802  afskedigedes  han  med  Pension  og  med 
Generalmajors  Karakter  og  udnævntes  samtidig,  trods  sine  72  Aar, 
til  Chef  for  nordre  jyske   Landevæmsregiment.     Herfra  afskedige- 

des  han  det  følgende  Aar.  Han  døde  20.  Sept.  1807  i  Nyborg, 
hvor  han  var  Ejendomsbesidder,  i.  Gang  gift,  3.  Okt.  1760,  med 
Sarah  Frølund  (f.  1736  f  29.  Sept.  1784),  Datter  af  Kammerraad  og 
Slotsforvalter  F.,  2.  Gang,  31.  Avg.  1785,  i  Bogense  med  Karen 
Jørgensen  (f.  1736,  f  2.  Sept.  1794  i  Nyborg).  Joh.  Lesser, 

Walther,  Christopher  Theodosius,  1699 — 1741,  Missionær 
og  Orientalist,  var  født  20.  Dec.  1699  i  Schildberg  ved  Soldin  i 
Neumark.  Faderen,  Johan  W.,  var  Præst  smstds.;  Moderen  hed 
Cathrine  Torflfetecher.  1720  kom  han  til  Universitetet  i  Halle,  hvor 
han  senere  blev  Præceptor  ved  det  kongl.  Pædagogium.  1724  blev 
han  af  den  danske  Regering  kaldet  til  at  gaa  som  Missionær  til 
Trankebar,  og  efter  at  være  ordineret  i  Kjøbenhavn  ankom  han 
der  til  den  følgende  Sommer.  Her  virkede  han  med  stor  Nidkjær- 
hed  indtil  1739,  da  han  paa  Grund  af  sit  nedbrudte  Helbred 
maatte  rejse  tilbage.  1740  kom  han  atter  til  Kjøbenhavn,  hvor 
han  blev  kaldet  til  tysk  Kapellan  ved  Vor  Frelsers  Kirke.  Forinden 
han  tiltraadte  dette  Embede,  gjorde  han  en  Rejse  til  Tyskland, 
paa  hvilken  han  døde  i  Dresden  29.  April  1741.  Han  var  gift  med 
Anne  Christine  Brochmann,  Datter  af  Johan  Burchard  B.,  Kasserer 
i  Trankebar.  Under  Opholdet  i  Trankebar  udgav  han  nogle  min- 
dre Arbejder  paa  og  om  Tamulisk  og  udarbejdede  en  Afhandling 
«Doctrina  temporum  Indica»,  der  er  trykt  i  Bayers  Historia  regni 
Bactriani  (St.  Petersb.  1737). 

C.  Schdttgen,  Chr.  Th.  W.  (Halle  1742).  Ostind.  Missionsberichte,  50.  Con- 
tinuation.     Worm,  Lex.  over  laerde  Mænd  II.     Nyerup,  Lit.  Lex. 

VUh,  Thomsen. 

Walther,  Paul,  1597 — 1640,  Præst,  var  en  Hamborger  af 
Fødsel.  Han  blev  først  Diaconus  (2.  Præst)  i  Heromingstedt  i 
EHtmarsken  og  siden  (1627)  ved  Mariekirken  i  Flensborg.  Under 
den  kejserlige  Krig  flygtede  han  med  en  stor  Del  af  sme  Sogne- 
folk til  Kjøbenhavn  og  Christiansstad  i  Skaane.  Efter  Tilbage- 
komsten til  Flensborg  (1629)  gjorde  han  sig  bemærket  ved  Udgivel- 
sen af  en  stor  Mængde  saakaldte  cZeit-Buszpredigten*,  der  synes 
at  have  vakt  megen  Opmærksomhed  paa  en  Tid,  da  baade  øde- 
læggende Krig  og  mange  hærgende  Naturbegivenheder  (f.  Ex.  den 
store  Vandflod  i  Marskegnene  1634)  havde  sat  Sindene  i  Bevægelse 
^%  gjort  dem  modtagelige  for  hans  stærke  Advarsler  mod  alle 
Slags  sædelige  Udskejelser,  hvortil  Tiden  var  tilbøjelig.  Tillige  ud- 
gav han   « Manuale  Ecclesiasticum  edder  Kerchen-Handboeckschent 

(1635),  der  brugtes  ved  Gudstjenesten  i  det  plattyske  Sprog,  indtil 
den  1665  afløstes  af  Ad.  Olearius's  højtyske  «Schleswig-Holsteimsches 
Kirchenbuch*.  W.  døde  31.  Dec.  1640.  Hans  S^n  Johan  blev 
Præst  ved  St.  Johannes- Kirken  i  Flensborg. 

Moller,  Cimbria  lit.  I,  709  f.  ff,  J?,  Rørdam, 

Walther,  Vilhelm  Theodor,  1819—92,  Arkitekt,  blev  født 
13.  Nov.  1819  i  Lyngby  ved  Kjøbenhavn  som  Søn  af  Tømmermester 
og  Politiassistent  Christian  Vilhelm  W.  (f.  1788  f  1869)  og  Anna 
Kirstine  f.  Mønnich  (f.  1795  t  '^79)'  Efter  sin  Konfirmation  kom 
han  til  Kjøbenhavn  og  gjennemgik  Kunstakademiet,  hvis  forskjellige 
Medailler  han  i  Aarenes  Løb  vandt,  den  store  Guldmedaille  1857 
for  «En  Bygning  til  Folketing,  Landsting,  Rigsraad  og  Rigsret»; 
to  Gange  vandt  han  den  Neuhausenske  Præmie,  og  samtidig  med 
sine  Akademistudier  ledede  han  Opførelsen  af  Bygninger  i  Norge, 
Hamborg  og  Altona,  ligesom  han  tegnede  forskjellige  Herregaarde 
samt  Hovedbygningen  paa  Silkeborg  Papirfabrik.  Han  havde  tid- 
ligere foretaget  en  mindre  Rejse  til  Tyskland  og  Holland,  rejste 
1859 — 61  med  Akademiets  store  Stipendium  til  Tyskland,  F'rankrig 
og  Italien  og  blev  efter  sin  Hjemkomst  ansat  som  kongl.  Bygnings- 
inspektør for  Jylland  (1862)  med  Bopæl  i  Aarhus.  Her  udfoldede 
han  en  betydelig  Virksomhed,  restavrerede  det  indre  af  Frue  Kirke 
1865 — ^»  ^^^  indre  af  Domkirken  1867 — 71,  det  ydre  1877 — ^^  og 
opførte  Kathedralskolens  Rektorbolig  1865,  Haandværkerforeningen 
1867 — 68,  Musæet  1876 — 77  og  en  Del  Privatbygninger;  St.  Pauls 
Kirke  er  delvis  opført  efter  hans  Tegninger  1884 — 87.  Uden  for 
Aarhus  har  han  opført  Kirkerne  i  Aaby,  Holme  og  Skjørring, 
restavreret  St.  Mortens  Kirke  i  Næstved  1857 — 59,  det  ydre  af 
St.  Mortens  Kirke  i  Randers  samt  Kirkerne  i  Grenaa  og  Thors- 
ager. Han  har  desuden  opført  Toldkammerbygninger  i  Randers, 
Nykjøbing  p.  M.,  Thisted,  Hals  og  Als  Odde,  Postbygninger  i 
Brønderslev  og  Nykjøbing  p.  M.,  Latinskolen  i  Aalborg  osv.  Han 
var  ikke  nogen  særlig  original,  men  en  smagfuld  og  dannet  Arki- 
tekt, som  behandlede  de  mange  Opgaver,  der  stilledes  ham,  med 
Respekt  og  Alvor;  han  døde  i  Aarhus  28.  Avg.  1892,  ramt  af  et 
Koleraanfald,  han  havde  paadraget  sig  i  Hamborg.  31.  Avg.  1847 
ægtede  han  Vilhelmine  Christine  Dorothea  Tydsk  (f.  31.  Avg.  1826), 
Datter  af  Kobbersmed  Laurits  Svendsen  Palmo  Tydsk  (f  1839)  og 
Conradine  f.  Meyer  (f.  1788  f  iM)- 

Wcilbach,  Nyt  dansk  Kunstiierlex.  Erik  Schiødie. 

1 6* 
Digkized  by  VjOOQIC 


244  Walther, 

Walther,  jvfr.  Walter. 

Wandal,  ^agge,  1622 — 83,  navtisk  Astronom,  fødtes  22.  Jan. 
1622  i  Magstrup  ved  Haderslev,  hvor  hans  Fader  Jens  Iversen  W., 
Broder  til  Biskop  W.  i  Viborg,  var  Præst.  Gjennem  Faderens 
med  mange  Instrumenter  forsynede  Observatorium  fik  han  Interesse 
for  Astronomi  og  Navigation,  rejste  udenlands  for  at  sætte  sig  ind 
i  disse  og  sejlede  nogle  Aar  som  Styrmand.  1647  blev  han  Navi- 
gationslærer paa  Bremerholm  og  var  ved  Siden  deraf  hyppig  paa 
Fart,  fra  1653  som  Skibslieutenant,  fra  1655  med  Søpas  for  at 
optage  Kort  over  Rigets  Farvande.  Ved  Svenskekrigen  ophørte 
Navigationsskolen,  og  W.  tilbragte  nu  nogle  Aar  i  Norge,  hvor 
han  ægtede  Maren  Isaksdatter  Falck,  Datter  af  en  rig  Kjøbmand 
Isak  Lauritsen  F.  i  Brevik,  og  1661  blev  Stiftsskriver  i  Agdesiden. 
Efter  Hustruens  Død  tog  han  tilbage  til  Kjøbenhavn,  hvor  han 
1667  blev  Direktør  for  den  atter  oprettede  Navigationsskole  og 
fortsatte  sin  tidligere  Virksomhed  til  sin  Død  1683.  Han  naaede 
ikke  at  udgive  noget  Søkort;  to  af  ham  tegnede  Kort  findes  i  det 
kongl.  Søkortarkiv.  Blandt  hans  mange  Publikationer  kan  nævnes 
cMemoriale  nauticum  eller  kort  Undervisning  om  Sejlads*  (Kbhvn. 
1675,  ^^2  og  1683),  «Rabdologia  Neperi  befattendes  underlig,  kunstig 
og  lettelig  med  nogle  Talstokke  at  regne*  (Kbhvn.  1678  og  1682), 
Afhandlinger  om  Maaneformørkelsen  3.  Marts  1653  og  om  Kometen 
i  1661,  mange  Tabeller  og  Søalmanakker  og  almindelige  Alma- 
nakker for  mange  Aar  baade  for  Danmark  og  Norge. 

Moller,  Cimbria  lit.  I.  Nyerup,  Lit.  Lex.  Garde,  Efterr.  om  Sømagten  I. 
Lind,  Kristian  IV  og  hans  Mænd  paa  Bremerholm.  Stolpe,  Dagspressen  i 
Danm.  I.     Personalhist.  Tidsskrift  3.  R.  IV  og  V ;  4.  R.  IV.         C,  F,  Pechuk. 

Wandal,  Hans,  f  1541,  se  Johan  Wandal. 

Wandaly  Hans,  1579 — 1641,  Biskop,  var  født  20.  Avg.  1579  i 
Ribe  og  Søn  af  Raadmand  Iver  W.  Moderen,  Susanne,  var  Dat- 
ter af  Præsten  J.  P.  Grundet  (VI,  227).  Han  gik  først  i  Ribe 
Skole,  men  kom  o.  1589  til  Herlufsholm,  hvorfra  han  blev  Student 
o.  1596.  Efter  at  have  afsluttet  sine  Studier  ved  Universitetet  rejste 
han  1601  til  Wittenberg  og  besøgte  derefter  flere  andre  tyske  Uni- 
versiteter. 1602  optoges  han  i  Huset  hos  H.  Rosenkrantz  paa 
Rosenholm.  1604  kom  han  til  Vosborg  som  Hovmester  for  Preben 
Gyldenstjernes  3  Sønner,    Knud,    Ejler  og  Henrik,    med  hvem  han 

rejste  udenlands  1607.  I  7  Aar  gjennemrejste  de  Tyskland,  Frank- 
rig, Schweits,  England,  Spanien  og  Italien.  I  Strasburg  opholdt 
de  sig  fra  1608  af  i  2  Aar,  og  her  tog  W.  Magistergraden.  Rejsen 
afsluttedes  med  et  længere  Ophold  paa  den  berømte  Fyrsteskole  i 
Tiibingen.  Efter  Hjemkomsten  blev  W.  1613  Sognepræst  ved  Graa- 
brødrekirke  i  Odense.  1615  og  1616  maatte  han  afgive  Vidnes- 
byrd i  den  Sag,  der  var  rejst  imod  den  fynske  Biskop  H.  Knudsen 
Veile,  som  blev  afsat  paa  Grund  af  kalvinistisk  Vranglære.  1617 
udnævnte  Kongen  ham,  uden  forudgaaet  Valg  af  Stiftsgejstligheden, 
til  Biskop  i  Viborg.  1620  blev  han  Dr.  theol.  Under  de  kejser- 
lige Troppers  Indfald  i  Jylland  maatte  han  1627 — 28  tage  Ophold 
uden  for  sit  Stift.  1629  deltog  han  i  et  Møde  i  Kjøbenhavn,  som 
forberedte  Forordningen  om  en  skærpet  Kirketugt.  1635  sad  han 
i  en  Kommission,  som  holdt  Forhør  over  Kirsten  Munk  (XI,  529) 
angaaende  hendes  Forhold  til  Rhingreven,  og  1638  deltog  han 
med  Landets  øvrige  Bisper  i  Rigsdagen  i  Odense  i  Anledning  af 
nye  Skattepaalæg.  Han  døde  16.  Dec.  1641.  —  25.  Avg.  1616 
ægtede  han  Margrethe  (f  1647),  Datter  af  Raadmand  Joh.  Burchard- 
sen  i  Odense.     Han  har  udgivet  6  Ligprædikener. 

Kirkehist.  Saml.  3.  R.  V,  93  ff.  5.  J^f,  Gjellerup, 

Wandaly  Hans,  1624 — 75,  Biskop,  er  født  26.  Jan.  1624  i 
Viborg  og  Søn  af  ovennævnte  Biskop  Hans  W.  Da  han  var  2  Aar 
gammel  kom  han  i  Huset  hos  sin  Mormoder  Cathrine  Nielsdatter 
Bagger,  Enke  efter  Raadmand  J.  Burchardsen  i  Odense  og  Sønne- 
datter af  den  bekjendte  Handelsmand  Oluf  Bager  (I,  413,  nogle 
yngre  Slægtled  kaldte  sig  Bagger).  Under  Kejserkrigen  flygtede 
hun  1627  til  Holland  og  tog  Drengen  med.  1631  kom  han  tilbage 
fra  Amsterdam  og  blev  derefter  undervist  i  Hjemmet,  hvor  han 
under  Vejledning  af  sin  Morbroder,  Mag.  Ole  Hansen  Bagger,  især 
gjorde  god  Fremgang  i  de  orientalske  Sprog:  Hebraisk,  Syrisk  og 
Arabisk.  1641  kom  han  i  Viborg  Skole,  hvorfra  han  blev  Student 
1642.  1644  tog  han  theologisk  Examen  og  indskreves  1645  ved 
Sorø  Akademi,  maaske  som  Hovmester  for  en  Adelsjunker.  1647 
disputerede  han  for  det  kongl.  Rejsestipendium  og  rejste  1648  over 
Holland  til  Strasburg.  Efter  et  kort  Studieophold  i  Basel  besøgte 
han  flere  tyske  Universiteter  og  opholdt  sig  i  længere  Tid  i  Leipzig, 
hvor  han  1651  udgav  et  Stridsskrift  om  Kronologien  i  Christi  Li- 
delseshistorie, rettet  imod  en  ung  dansk  Mathematiker,  Vill.  Lange 
(X,  48).     Under   sit   Ophold   i   Tyskland   traadtc   han  i  Venskabs- 

forhold  til  G.  Calixt  i  Helmstedt  (III,  338),  men  sluttede  sig  senere 
til  hans  Modstandere,   den   sachsiske  Hofpræst  Dr.  Jac.  Weller   og 
Generalsuperintendent  Dr.  Steph.  Klotz  (IX,  239).    Efter  hans  Hjem- 
komst 165 1  overdrog  Kansleren  Chr.  Thom.  Sehested  ham  at  holde 
Forelæsninger   som   Repetent    for   de   unge  Theologer.     1652   blev 
han  Professor  i  Hebraisk,  1653  Magister,  1655  Professor  i  Theologi 
og   1657  Dr.  theol.     Fra   1659   af  var   han    under  Svenskekrigen   i 
20  Maaneder  Universitetets  Rektor,   og  1660  mødte  han  og  Thom. 
Bang  (I,    501)    paa  Rigsdagen    som   Universitetets  Repræsentanter. 
Den  Frihed,  hvormed  fremmede  af  andre  Troessamfund,  særlig  da 
Katholikkeme,  bevægede  sig  her  inde  paa  Frederik  III's  Tid,  forar- 
gede   den    danske    Gejstlighed.      Kongens    Svoger,    Hertug   Johan 
Frederik  af  Hannover,  var  165 1  gaaet  over  til  den  katholske  Kirke 
og   opholdt   sig  derefter   ofte  i  længere  Tid  ved   det  danske  Hof. 
M^d   ham    fulgte   som  Skriftefader   en   Italiener,  Valerio  Maccioni, 
der  i  høj  Grad  kunde  glæde  sig  ved  Kongens  Gunst.     Efter  hans 
Opfordring   udgav    Maccioni   1663   et  Stridsskrift:    cNubes    lucida» 
om  Bibelen  og  Traditionen,  rettet  imod  Calixt,  men  i  Virkeligheden 
et  Forsvar   og   en  Anbefaling  for  Romerkirken.     Herimod   rettede 
W.  1665  et  Modskrift,    kaldet:    «Nubes   sine   aqva»   (en  Sky  uden 
Vand),  der  vistnok  er  forfattet  efter  Samraad  med  ansete  gejstlige. 
Han  udgav  det  dog   ikke   under  sit  Navn  —  maaske  for  ikke  at 
støde  Kongen.    En  ung  Theolog,  Chr.  Andersen  Hø3rsgaard,  maatte 
lægge  Navn  til.     W.  synes  i  det  hele  taget  at  have  været  ængste- 
lig over  for  alt,  hvad  der  kunde  udlægges  som  Majestætsforbrydelse, 
og  det  skyldtes  ham,  at  den  theologiske  Professor  Chr.  Nold  (XII, 
306)  blev  afsat,    fordi    han  i  en  ny  Udgave  af  en  Logik  til  Skole- 
brug iblandt  Sætninger,   hvorom  der  kunde  strides,   havde  opstillet 
den,  at  valgte  Fyrster  ere  bedre  end  fødte. 

1663 — 72  udgav  W.  sit  store  Værk:  «Juris  Regii  hbri  VI 1  (6  Bøger 
om  Majestætsretten).  Udgangspunktet  er  Hævdelsen  af  Kongemag- 
ten som  en  guddommelig  Naadegave,  der  ikke  beror  paa  Folkets 
Valg,  men  paa  Salvelsen.  Af  særHg  Interesse  er  i  denne  Forbin- 
delse Værkets  4.  Bog,  hvori  han  omhandler  Majestætens  kirkelige 
Myndighed,  som  han  dog  indskrænker  til  en  Styrelse  af  Kirkens 
ydre  Anliggender  og  til  en  Forvaltning  af  Kirkens  Ejendomme. 
Den  indre  aandelige  Myndighed  udøves  af  Præstestanden,  men  det 
paahviler  Kongen  at  sammenkalde  Synoder  af  gejstlige  Mænd  samt 
at  bekræfte  og  haandhæve  deres  Bestemmelser.  Kaldsretten  til 
alle  gejstlige  Embeder  hævder  han  som  Majestætens  Ret,  hvis  Ud- 

øvelse  vel  kan  overdrages  til  andre,  men  Kongen  staar  dog  til 
Ansvar  for  Maaden,  hvorpaa  den  udøves.  Dog  benægter  W.  ikke 
Menighedens  Ret  til  at  have  en  Stemme  med  ved  Valget,  men 
han  giver  ingen  Anvisning  paa,  hvorledes  dette  Forhold  skal  ord- 
nes. Med  Hensyn  til  Kirkegodsets  Styrelse  lægger  han  særlig 
Vægt  paa,  at  det  efter  sin  oprindelige  Bestemmelse  anvendes  til 
gudeligt  Brug.  Førend  W.  havde  fuldendt  dette  omfattende  Værk, 
var  han  1668  bleven  udnævnt  til  Biskop  over  Sjællands  Stift  efter 
Ærkebiskop  Svane,  men  Ærkebiskop  blev  han  ikke.  1670  holdt 
han  Sørgetale  over  Frederik  IH,  og  167 1  salvede  han  Christian  V 
i  Frederiksborg  Slotskirke.  1670  havde  han  Sæde  i  en  Kommission, 
som  skulde  forhandle  om  et  Forslag,  der  var  udgaaet  fra  det  sach- 
siske  Hof.  Det  gik  ud  paa  Oprettelsen  af  en  almindelig  Kirke- 
domstol og  fælles  Kirkeret  for  alle  Lutheranere.  Kommissionen 
anbefalede  det,  men  det  blev  ikke  gjennemført.  Da  det  nylig 
oprettede  KommercekoUegium  1672  indgav  et  Forslag  til  Kongen 
om  fri  ReHgionsøvelse  saa  vel  for  Kristne  af  alle  Konfessioner  som 
for  Jøder,  og  da  flere  Medlemmer  af  Statsraadet  gav  Kollegiet 
Medhold,  indsendte  W.  en  alvorlig  Protest  derimod.  For  at  godt- 
gjøre  det  forkastelige  i  den  foreslaaede  Religionsfrihed  støtter  han 
sig  til  den  Grundsætning,  at  den  sande  Religions  Opretholdelse  er 
Landsherrens  første  Pligt.  Men  tillige  fremhæver  han  de  politiske 
Grundsætninger,  som  Jesuitter  og  Kalvinister  havde  fremsat,  og  som 
maatte  gjøre  deres  Tilhængere  farlige  for  den  souveræne  Kongemagt. 
W.  opnaaede  til  Dels  sit  Øjemed  for  saa  vidt,  som  det  nævnte 
Forslag  blev  henlagt,  men  han  kunde  dog  ikke  forhindre,  at  Rege- 
ringen i  Praxis  fulgte  de  i  Forslaget  fremsatte  Anskuelser. 

Da  en  katholsk  Præst,  Jesuitten  Heinr.  Kircher,  gjorde  Propa- 
ganda for  den  katholske  Kirke  og  1672  udgav:  «Nordstern,  Fiihrer 
zur  Seligkeit»  til  Vejledning  for  Nordboere,  forfattede  W.  et  Mod- 
skrift. Kircher  havde  paastaaet,  at  intet  Samfund  uden  for  Romer- 
kirken havde  rigtige  Præster.  De  manglede  den  rette  Kaldelse 
og  den  rette  Ordination.  Hertil  svarede  W.,  at  Kaldsretten  hørte 
til  Kongens  Majestætsrettigheder.  Med  Hensyn  til  Ordinationen 
indrømmede  han  Haandspaalæggelsens  store  Betydning  som  apo- 
stolisk Skik,  men  han  gjorde  tillige  opmærksom  paa,  at  den  altid 
blev  iagttaget  i  den  danske  Kirke,  og  naar  man  paastod  en  For- 
skjel  mellem  Bispe-  og  Præsteordination  og  for  den  førstes  Retmæs- 
sighed krævede  Successio  personalis,  holdt  han  sig  til,  at  Skriften 
ikke  kjendte  denne  Forskjel,   samt  at  det  ogsaa  for  den  romerske 

Stol  var  meget  vanskeligt  at  godtgjøre  den  uafbrudte  Følgerække. 
Dette  Modskrift  udkom  dog  først  efter  W.s  Død.  Han  havde 
bestemt  at  udgive  det  som  en  Disputats,  der  skulde  indlede  den 
store  theologiske  Doktorpromotion,  som  Kongen  havde  befalet  ham 
at  afholde,  og  hvortil  skulde  indbydes  11  ansete  Theologer.  W. 
havde  fastsat  den  til  at  afholdes  i  Maj  1675,  men  han  døde  i.  Maj 
s.  A.  —  27.  Avg.  1653  havde  han  ægtet  Anna  Catharine  (f  1678)^ 
Datter  af  Biskop  P.  Winstrup  i  Lund. 

Vinding,  Acad.  Haun.  S.  397  ff.     Zwergius,  Siell.  Clerisie  I,  290  ff. 

S,  M,  GjeUerup. 

Wandal,  Hans,  1656 — 17 10,  Theolog.  Søn  af  foranstaaende 
Biskop  Hans  W.  (f  1675),  ^^^^  ^^^^  ^  Kjøbenhavn  14.  Jan.  1656. 
Han  blev  Student  167 1,  lagde  sig  efter  de  østerlandske  Sprog, 
særlig  Arabisk,  men  forsømte  derfor  ikke  Theologien.  Snart  efter 
at  han  havde  taget  Attestats,  døde  hans  Fader  1675.  Han  rejste 
da  udenlands,  først  til  England,  hvor  han  gjorde  længere  Ophold 
i  Oxford  og  Cambridge;  derefter  1677  til  Nederlandene,  hvor  han 
var  sammen  med  det  store  Følge,  som  Just  Høg  havde  samlet  ved 
Kongressen  i  Nimwegen  (VIII,  226);  næsten  daglig  var  han  Gesand- 
tens Gjæst.  I  Sept.  s.  A.  kom  han  til  Tyskland,  hvor  han  navn- 
lig blev  paavirket  af  Orthodoxiens  vældige  Forkæmper,  Abr.  Calov 
i  Wittenberg;  Calov  elskede  ham  som  en  Søn,  siger  W.  selv.  Han 
indviedes  saaledes  i  hele  den  da  raadende  Stridstheologi  og  blev 
dens  lærvillige  Discipel.  I  det  han  i  Dec.  1678  stod  i  Begreb 
med  at  rejse  til  Syden,  naaede  Budskabet  om  hans  Moders  Død 
ham,  og  han  ilede  hjem.  Nogen  Tid  opholdt  han  sig  nu  hos  sin 
Morfader,  Biskop  Peder  Winstrup  i  Lund,  der  var  meget  affældig. 
Medens  han  efter  dennes  Død  paa  ny  1680  i  Familieanliggender 
opholdt  sig  i  Skaane,  fik  han  Brev  om,  at  han  var  udnævnt  til 
Rektor  i  Sorø.  Her  var  han  i  3  Aar,  og  under  denne  Embedstid 
tog  han  1682  Magistergraden.  1683  blev  han  Professor  ved  Uni- 
versitetet i  østerlandske  Sprog,  men  rykkede  allerede  s.  A.  ved 
Chr.  Nolds  Død  ind  i  det  theologiske  Fakultet.  I  27  Aar  var  han 
theologisk  Professor  og  i  den  Tid  3  Gange  Universitetets  Rektor. 
1687  fik  han  Doktorgraden.  Da  Biskop  Hans  Bagger  døde  1693, 
nærede  W.  sikkert  Haab  om  at  skulle  blive  hans  Efterfølger  paa 
Sjællands  Bispestol;  og  da  Biskop  Bornemann  i  Aalborg  blev  fore- 
trukket for  ham,  følte  han  dette  som  en  dyb  Krænkelse.  I  Lær- 
dom stod  han  ogsaa  højt  over  Bornemann;  men  hans  velkjendte 
stive,  stridssyge  Orthodoxi  har  muligen  skaffet  ham  Modstandere  i 

Regeringen  og  hindret  hans  Valg.  Mellem  den  hidsige  Biskop 
Bomemann  og  W.  udbrød  nu  en  heftig  Krig,  som  først  Døden 
standsede.  Striden  gjorde  ikke  nogen  af  Parterne  Ære  (jvfr.  II, 
534).  Da  Masius  var  indviklet  i  Strid  med  Kalvinisteme  (XI,  180), 
kom  W.,  hvis  Fader  ogsaa  havde  løftet  en  advarende  Røst  mod 
Genfy  sin  Kollega  til  Undsætning  med  et  dansk  Skrift  « Sandfærdig 
og  kort  Underretning  om  den  kalvinske  Lærdoms  Urigtighed » 
(1690,  ny  Udgave  1695),  som  er  et  dygtigt  og  ganske  mærkeligt 
Arbejde  (oversat  paa  Tysk  1697).  Som  Lærebog  for  de  studerende 
udgav  han  1700  et  Grundrids  (cHypotyposis»)  af  Theologien,  som 
i  ny  Udgave  ogsaa  behandlede  kasuistiske  Spørgsmaal.  Bogen 
blev  flittig  benyttet  ved  Universiteterne  baade  hjemme  og  ude  og 
tryktes  i  Leipzig  1727  i  6.  Udg.  Hans  Forelæsninger  over  Romer- 
brevet (paa  Latin)  bleve  udgivne  af  hans  Søn  1739.  Desforuden 
har  man  fra  hans  Haand  en  betydelig  Række  akademiske  Afhand- 
linger over  theologiske  Æmner.  Han  døde  10.  Marts  17 10,  og 
Professor  S.  Lintrup  skrev  Sørgeprogram  over  ham.  —  1684  havde 
han  ægtet  Anna  Marie  Poggenberg  (f  1700),  Datter  af  Frederik  P., 
Tolder  i  Kjøbenhavn. 

Kirkeh.  Saml.  2.  R.  VI,  i  ff.  4.  R.  II,  548  ff.    Worm,  Lex.  over  lærde  Mænd. 

A,  Jantzen, 

Vandal  (Wenth  ell.  Slavus),  Johan,  — 1541,  luthersk  Refor- 
mator og  Biskop,  angives  (paa  Ligstenen  i  Ribe)  som  født  i  Gos- 
lar;  imidlertid  er  der  ingen  Tvivl  om,  at  han  er  den  »Johannes 
Wenth  fra  Gandersheim  i  Stiftet  Hildesheim»,  der  15 16  blev  imma- 
trikuleret i  Wittenberg  og  1517  tog  Magistergraden  sammesteds. 
Det  er  ikke  usandsynligt,  at  han  har  været  med  i  den  Kreds  af 
Studenter,  der  var  tilstede,  da  Luther  s.  A.  indvarslede  en  ny 
Tid  ved  Opslaget  af  sine  Theses  paa  Kirkedøren  i  Wittenberg.  I 
alt  Fald  er  det  kjendeligt  nok,  at  V.  som  en  begavet  og  lærvillig 
Discipel  fuldt  ud  har  tilegnet  sig  Luthers  Grundsætninger.  Det  er 
os  ikke  bekjendt,  hvor  V.  i  de  nærmest  følgende  Aar  har  haft 
sin  Virksomhed;  men  1526  blev  han  af  Hertug  Christian  (III)  kal- 
det til  Læsemester  ved  den  evangeliske  Præsteskole,  Hertugen 
agtede  at  oprette  i  Haderslev.  I  denne  Stilling  udfoldede  han  i 
Forbindelse  med  Provsten  i  Haderslev,  Dr.  Eberhard  Weidensee, 
en  betydningsfuld  Virksomhed,  hvorved  Nordslesvig  kom  et  Skridt 
videre  i  reformatorisk  Retning  end  nogen  anden  Del  af  det  danske 
Monarki.  Da  Weidensee  1533  forlod  Landet,  indtraadte  V.,  der 
dog    fremdeles  beholdt  Titelen    « Lektor »    og  vel   ogsaa   har   gjort 

Gavn  som  saadan,  i  hans  Plads  som  Sognepræst  i  Haderslev  og 
øverste  gejstlig  Tilsynsmand  over  Præsterne  i  Haderslev  og  Tor- 
ning Len.  I  denne  Egenskab  var  det  vistnok,  at  han  forfattede 
en  endnu  bevaret  Anvisning  for  Herredsprovsteme  til  Udførelse  af 
deres  Tilsynsgjerning  (Ny  kirkehist.  Saml.  VI,  124  fif.).  Da  den  i  Jan. 
1537  til  Odense  sammenkaldte  Kreds  af  gejstlige  fra  Kongeriget, 
der  skulde  gjøre  Udkast  til  en  Kirkeordinans,  noget  senere  for- 
lagdes til  Haderslev  og  her  forstærkedes  med  de  betydeligste  af 
Reformationens  Talsmænd  fra  Sønderjylland,  er  det  næppe  tvivl- 
somt, at  V.  har  øvet  en  ikke  ringe  Indflydelse  paa  Ordinansens 
Indhold  og  Form,  og  da  han  i  høj  Grad  nød  Christian  III' s  Tillid, 
blev  han  snart  efter  udset  til  at  beklæde  Pladsen  som  evangelisk 
Superintendent  i  Ribe,  hvortil  han  2.  Sept.  1537  modtog  Indvielsen 
i  Vor  Frue  Kirke  i  Kjøbenhavn.  Det  var  en  stor  Opgave,  der 
var  stillet  V.  i  det  vidtstrakte  Stift,  hvor  saa  meget  trængte  til 
Reformation,  og  det  kan  ikke  betvivles,  at  han  har  besiddet  den 
aandelige  Modenhed  og  Duelighed,  som  var  fornøden;  men  da 
hans  Kjendskab  til  det  danske  Sprog  kun  var  ufuldkomment, 
maatte  han  paa  sine  Visitatsrejser  ledsages  af  en  af  Stiftets  Præster, 
der  kunde  udlægge  hans  Ord  for  iMenighedeme,  hvad  naturligvis 
i  høj  Grad  hemmede  Indflydelsen.  Hvor  det  derimod  kunde  gaa 
paa  Latin,  var  V.  paa  sin  Plads,  og  det  vides,  at  han  med  Flid 
baade  underviste  de  ældste  Skoledisciple  i  Dialektik  og  holdt 
theologiske  Forelæsninger  for  Præster  og  Lærere.  Da  der  1538 
var  Tale  om,  at  Dr.  Bugenhagen,  som  havde  været  Christian  III's 
Raadgiver  i  Kirke-  og  Skolesager,  skulde  rejse  hjem,  tænkte  Kon- 
gen paa  at  overdrage  V.  denne  Gjerning.  Der  blev  dog  ikke 
noget  deraf,  da  Bugenhagens  Ophold  her  i  Landet  forlængedes, 
indtil  Kirkeordinansen  i  Juni  1539  var  lovtagen.  1540  deltog  V.  i 
Bispemødet  i  Kjøbenhavn,  og  ved  sin  Tilskyndelse  bidrog  han  til, 
at  Dr.  Peder  Palladius  udgav  sin  Forklaring  af  Katekismus  til  Vej- 
ledning for  Præster.  —  V.  døde  allerede  11.  Avg.  1541,  midt  i 
sine  bedste  Aar.  Hans  Hustru,  Anna  Gyren,  overlevede  ham  med 
4  Børn,  som  Christian  III  med  venlig  Omhu  antog  sig.  Det  har 
været  antaget,  at  den  senere  bekjendte,  lærde  Wandal-Slægt  ned- 
stammede fra  Biskop  Joh.  V.;  men  den  grundige  Kjender  af  Ribes 
Fortid,  J.  Kinch,  har  ytret  en  vistnok  grundet  Tvivl  om  denne 
Antagelses  Rigtighed. 

Barfod    og    Rørdam,    Kirke-Kalender  f  Slesvig  Stift  U,    121  ff.     Ser.  Rer 
Dan.  VII,  202  f.     Kinch,  Ribe  Bys  Hist.  og  Beskr.  II,  23.       ff,  J?,  Rørdam. 

Wandal,  Johan»  1731 — 97,  Præst,  nedstamraede  fra  ovfr.  an- 
førte Biskop  W.  (f  1641)  i  Viborg  og  blev  født  11.  Avg.  1731  i 
Vindinge  (ved  Nyborg),  hvor  hans  Fader,  Peder  W.  (f  1744),  var 
Præst;  Moderen,  Benthe  Maria  f.  Mørch,  var  en  Præstedatter  fra 
Aalborg.  Han  blev  Student  1751  fra  Odense  Gymnasium  og  tog 
Attestats  4  Aar  efter.  1758  kom  han  som  personel  Kapellan  til 
Frue  Kirke  i  Aalborg,  men  forflyttedes  1772  til  det  residerende 
Kapellani  ved  Budolphi  Kirke  sammesteds,  i  hvilket  Embede  han 
døde  13.  Sept.  1797.  Aaret  efter,  at  han  var  bleven  Præst,  ægtede 
han  en  Kjøbmandsdatter  fra  Aalborg,  Christiane  Marie  Heug,  som 
overlevede  ham  til  1813.  For  W.s  litterære  Virksomhed  blev  det 
af  stor  Betydning,  at  han  1765  i  Forbindelse  med  3  andre  af  Byens 
Præster  kjøbte  et  i  omtrent  20  Aar  drevet  Bogtrykkeri  i  Aalborg, 
som  Ejeren  paa  Grund  af  Nød  og  Trang  havde  maattet  nedlægge. 
Interessentskabet  fik  kongeligt  Privilegium,  ved  hvilket  det  blev 
undergivet  Censur  af  Stedets  Biskop  og  Rektor.  W.  blev  den 
egentlige  Leder  og  maatte  stadig  sørge  for,  at  Trykkeriet  fik  noget 
at  bestille.  1767  begyndte  han  et  lille  Ugeblad  t  Nyttige  og  for- 
nøjelige jyske  Efterretninger*  af  meget  blandet  Indhold  og  med 
lokale  Bekjendtgjørelser.  I  8  Aar  udkom  Bladet  uforandret;  fra 
1775  ^o°*  <^^t  i  udvidet  Format,  og  det  er  Begyndelsen  til  c  Aal- 
borg Stiftstidende ».  W.  var  Udgiver  til  sin  Død,  da  Redaktionen 
overtoges  af  hans  Søn.  Foruden  Avisen  udgav  han  ogsaa  et  Hæfte- 
skrift « Patriotiske  Samlingers,  8  Hæfter  i  2  Bind,  1785 — 88,  samt 
adskillige  fra  Tysk  oversatte  Opbyggelsesskrifter  og  en  lille  Bog 
for  Konfirmander.  En  gejstlig  Reskriptsamling  (2  Dele,  1782 — 84) 
kolliderede  med  Fogtmanns  mere  ansete  Værk,  der  udkom  sam- 
tidig og  gjorde  W.s  Arbejde  fiildstændig  overflødigt. 

Nyenip,  Lit.  I^x.     Saml.  t.  Jydsk  Hist.  og  Topogr.  2.  R.  IV,  217  f. 

A.  Jantzen. 

Wandal,  Peder,  1602 — o.  1659,  Præst,  er  født  9.  Nov.  1602  i 
Magstrup  Præstegaard  ved  Haderslev  og  Søn  af  Præsten  Jens  Iver- 
sen W.  og  Marine,  Datter  af  Raadmand  Peder  Baggesen  i  Ribe. 
161 1  kom  han  i  Haderslev  Skole,  hvorfra  han  o.  1619  skal  have 
ladet  sig  indskrive  som  Student  i  Wittenberg.  1620  kom  han  til 
H.  Rosenkrantz  paa  Rosenholm  og  rejste  ud  med  Gunde  Rosen- 
krantz  og  Laurids  Ulfeldt  over  Helmstedt  til  Holland.  Efter  sin 
Hjemkomst  lod  han  sig  1624  indskrive  ved  Kjøbenhavns  Universi- 
tet, men  under  Pesten  1625  flyttede  han  til  sin  Farbroder  Biskop 
Hans  W.  i  Viborg,  der  sendte  ham  til  Tyskland,  hvor  han  besøgte 

Wittenberg,  Jena,  Leipzig  og  Rostock.  Han  blev  derefter  Hov- 
mester for  Erik  Rosenkrantz  og  Ove  Lunge  paa  Sorø  AkademL 
1627  blev  han  ordineret  som  Medhjælper  hos  Faderen  og  blev  163S 
hans  Eftermand  som  Sognepræst  i  Magstrup  og  Jægerup.  I  Præste- 
gaardshaven  byggede  han  et  Hus  paa  4  Stokværk,  hvor  han  trak 
sig  tilbage  for  at  gaa  op  i  sine  Studier.  Her  havde  han  et  stort 
Bibliothek  med  mange  sjældne  græske,  hebraiske  og  arabiske 
Haandskrifter,  et  Naturalkabinet  og  et  astronomisk  Observatorium, 
og  herfra  udgav  denne  flittige  Videnskabsmand  foruden  en  Række 
Prædikener  og  nogle  aandelige  Viser  Oversættelser  med  Forklaring 
til  en  stor  Del  af  det  ny  Testamente,  til  hvis  Trykning  Kongen 
befalede  Herredets  Præster  at  yde  et  aarligt  Pengebidrag.  1631 
udgav  han  et  lille  Skrift,  kaldet  «Oeconomia  Dei,  det  er  Guds 
aandelige  Husholdning*,  som  vakte  stor  Opsigt  i  theologiske  Kredse, 
fordi  det  c  afveg  fra  gængs  Lære*.  Det  var  en  uklar  Fremstilling 
af  den  lærde  H.  Rosenkrantz's  theologiske  System,  udarbejdet  paa 
Grundlag  af  ufuldstændige  og  misforstaaede  Optegnelser  af  hans 
Foredrag.  Det  theologiske  Fakultet  lod  Sagen  undersøge,  og 
Skriftet  blev  konfiskeret,  men  er  dog  endnu  bevaret  i  vore  Biblio- 
theker.  W.  slap  for  videre  Tiltale,  men  for  H.  Rosenkrantz  blev 
det  skæbnesvangert  som  Udgangspunktet  for  den  theologiske  Strid, 
der  forbitrede  Resten  af  hans  \Åw,  —  Under  Svenskekrigen  blev 
Magstrup  Præstegaard  udplyndret  1657,  og  W.  flygtede  med  sin 
Familie  til  Haderslev,  hvor  han  skal  være  død  o.  1659.  Han  var 
gift  med  Sara,  Datter  af  Præsten  Niels  Truelsen  i  Hjerndrup.  Sit 
store  Bibliothek  testamenterede  W.  til  Præstekaldet,  og  Levninger 
deraf  skulle  endnu  være  bevarede  i  Magstrup. 

Worm,  Lex.  over  lærde  Mænd  II  og  III.  I.  O.  Andersen,  Holg.  Rosen- 
krantz S.  298  ff.  S.  M,  GjelUrup. 

Wandal,  Peder  Topp,  1737 — 94,  Forfatter  og  Bogsamler, 
blev  født  25.  Dec.  1737  i  Nyborg,  hvor  hans  Fader,  Jacob  W.,  var 
Stadsmusikant.  W.  blev  Student  1756  og  slog  sig  igjennero  ved 
Hjælp  af  forskjelligt  litterært  Arbejde,  indtil  han  i  177 1  blev  Under- 
bibliothekar  ved  det  kongl.  Haandbibliothek;  i  1784  blev  han  titulær 
Professor.  Som  Forfatter  bevægede  W.  sig  baade  paa  det  skjøn- 
litterære  og  det  historiske  Omraade.  Da  Selskabet  for  de  skjønne 
Videnskaber  udsatte  en  Pris  for  den  bedste  Komedie,  indleverede 
han  cStedmoderen»  (1767);  Prisen  fik  han  dog  ikke  —  den  vandt 
C.  D.  Biehl  med  «Den  kjærlige  Datter»  —  men  han  opnaaede  en 

Pengeunderstøttelse  til  Udgivelsen  af  sin  Komedie.  Den  vandt 
nogen  Anerkjendelse  ved  sin  Opførelse  paa  Theatret,  men  den  er 
uden  Værdi.  Mildere  Dom  kan  man  heller  ikke  fælde  om  hans 
andre  digteriske  Arbejder:  c  Et  Hyrdestykke  d.  4.  Sept.  1778 »,  <De 
tre  Skræddere  eller  Forsøg  lil  en  nedrig  komisk  Fortælling,  i.  Bog» 
(1792),  nogle  lyriske  Digte  m.  m.  —  Større  Betydning  have  hans 
historiske  Arbejder.  Det  var  rimeligvis  hans  Stilling  som  Biblio- 
thekar  og  hans  Lyst  til  at  samle  Bøger,  der  fik  ham  til  at  sysle 
med  historiske  Æmner.  For  han  var  en  meget  ivrig  Bogsamler. 
Hans  Løn  var  kun  lille,  og  for  at  tilfredsstille  sin  Lidenskab  blev 
han  en  af  Tidens  travleste  Oversættere.  Han  oversatte  særlig  fra 
Tysk  og  alt  muligt  mellem  hinanden,  baade  Digterværker  (af  Gess- 
ner,  Wieland  o.  a.)  og  juridiske,  økonomiske,  filosofiske  Skrifter.  I 
Tidens  Løb  fik  han  samlet  en  anselig  Bogsamling,  der  mellem  ad- 
skilligt værdiløst  ogsaa  indeholdt  sjældne  Ting,  f.  Ex.  af  ældre 
dansk  Litteratur.  Herved  blev  han  ledet  til  Udgivelsen  af  sin 
Afhandling  «Efterretning  om  danske  Skuespil »  (fra  16. — 17.  Aarh.), 
der  blev  trykt  som  Indledning  til  i.  og  2.  Bind  af  den  Gylden- 
dalske Samling  af  «Nye  originale  Skuespil*  (1776 — 78).  Det  Ar- 
bejde, som  har  gjort  ham  mest  bekjendt,  er  «De  paa  Jægerspris 
ved  Mindestene  hædrede  fortjente  Mænds  Levnedsbeskrivelser*, 
hvoraf  han  kun  naaede  at  faa  fiildført  i.  Bind  og  i.  Stykke  af 
2.  Bind  (1783—94).  I.  Bind  blev  oversat  paa  Tysk.  W.s  Bog- 
samling, der  opbevaredes  i  hans  Værelse  paa  Christiansborg  Slot, 
brændte  sammen  med  dette;  et  halvt  Aars  Tid  efter  døde  han, 
5.  Okt.  1794.  Han  var  afholdt  for  sin  Godhed,  Tjenstvillighed  og 
Jovialitet. 

Nycrup,  Lit.  Lex.    Personalhist.  Tidsskr.  2.  R.  II,  60.  141  f.    p,  Rønfdng. 

Wandall,  Erik  Adolf,  1807 — 69,  Præst,  var  født  13.  Dec. 
1807  i  Vorbasse  Præstegaard  og  Søn  af  Sognepræst  Hans  W. 
(f.  II.  Okt.  1774  t  14.  Juli  1846)  og  Hustru  Marie  Kirstine  f.  Wiberg 
(^-  1773  t  1812).  Han  blev  Student  fra  Odense  Kathedralskole 
1824,  tog  theologisk  Embedsexamen  1833  og  udgik  som  ordineret 
Missionær  til  Egedesminde  i  Nordgrønland  1834.  Hjemkommen 
der  fra  1840  beskikkedes  han  1842  til  Sognepræst  i  Tolstrup  og 
Stenum  i  Aalborg  Stift.  1849  kaldtes  han  der  fra  til  Strø  i  Sjæl- 
lands Stift  og  beskikkedes  s.  A.  til  Lektor  i  grønlandsk  Sprog. 
1869  fik  han  Professortitelen  og  døde  s.  A.  19.  Avg.  14.  Juni  1859 
ægtede  han  Emma  Sophie  Ibsen  (f.  5.  Jan.  1838),   Datter  af  Skole- 

lærer  I.  —  Af  litterære  Arbejder  foreligger  fra  hans  Haand  paa 
Grønlandsk  en  lille  Regnebog,  trykt  i  Aalborg  1845,  og  en  Over- 
sættelse af  Stoud-Platous:  « Kortfattet  Jordbeskrivelse*,  trykt  i 
Aalborg  1848,  begge  besørgede  for  Missionskollegiet  og  trods  al 
derpaa  sikkerlig  anvendt  Umage  mindre  vellykkede,  navnlig  i 
sproglig  Henseende,  hvorved  maa  erindres  hans  kortvarige  Ophold 
i  Grønland.  Han  nød  i  øvrigt  baade  som  Præst  og  Lektor  megen 
Anseelse. 

Erslew,  Forf.  Lex.  ff,  J?,  Jørgensen. 

Wandel,  Carl  Frederik,  f.  1843,  Søofficer.  W.  er  Søn  af 
Grosserer  Carl  Frederik  W.  (f.  9.  Okt.  1800  f  10.  Febr.  1876)  og 
Anna  Frederikke  f.  Thorsen  (f.  5.  Febr.  1819)  og  fødtes  15.  Avg. 
1843.  ^^^  ^Icv  Lieutenant  i  Marinen  1863,  Premierlieutenant  1868, 
Kapitajn  1880,  Kommandør  1892  og  Kontreadmiral  1899.  Under 
Krigen  1864  var  han  udkommanderet  med  Panserskonnerten  « Ab- 
salon*, 1865 — 67  i  fransk  Orlogstjeneste  og  deltog  da  i  den  franske 
Expedition  til  Mexiko;  1868  var  han  paa  Opmaaling  og  1869 — 70 
med  Fregatten  « Sjælland*  i  Middelhavet  ved  Suezkanalens  Aabning. 
187 1 — 72  var  W.  Adjudant  hos  Marineministeren,  1876 — 78  Fører 
af  Postdampskibet  « Diana*  til  Island,  1879  med  Krydseren  « Ingolf* 
til  Island  og  Grønlands  Østkyst.  1880  deltog  han  om  Bord  i  Skibet 
cBlake*  i  en  amerikansk  Dybhavsundersøgelse  i  Golfstrømmen. 
1881 — 86  var  han  Chef  for  Marineministeriets  Sekretariats  Kontor, 
men  her  fra  jævnlig  udkommanderet.  1886 — 88  ledede  han  Søop- 
maalingeme  i  vore  Farvande  og  var  1889 — 98  Chef  for  Søkort- 
arkivet.  1889  var  han  Chef  for  Skonnerten  c  Fylla*  til  Island  og 
Grønland,  1891  for  «Ingolf*,  1894  for  Panserskibet  cHelgoland*; 
1895  ledede  han  en  videnskabelig  Expedition  med  c  Ingolf*  til 
Grønland.  1897  førte  han  atter  cHelgoland*  og  Aaret  efter  Fre- 
gatten tFyen*  i  Middelhavet;  paa  dette  Togt  forfremmedes  han 
til  Kontreadmiral.  Efter  sin  Hjemkomst  ansattes  han  som  Chef 
for  Kjøbenhavns  flydende  Defension  og  har  senere  —  1901  og 
1903  —  ført  Øvelseseskadreme.  Foruden  denne  betydelige,  væsent- 
ligst praktiske  Virksomhed  har  W.  ogsaa  virket  i  Videnskabens 
Tjeneste.  1890  ansattes  han  som  Formand  i  Kommissionen  til 
videnskabelig  Undersøgelse  af  de  danske  Farvande;  da  disse  Un- 
dersøgelser 1902  gik  over  til  at  blive  et  internationalt  Foretagende, 
fratraadte  han  Formandspladsen.  1890  blev  W.  Medlem  af  og  1895 
Formand  i  Kommissionen  til  de  geologiske  og  geografiske  Under- 

søgelser  i  Grønland,  i  hvilken  Egenskab  han  har  indlagt  sig  bety- 
delig Fortjeneste.  Beskæftiget  paa  denne  Maade  har  han  gjen- 
tagne  Gange  udgivet  hydrografiske  o.  lign.  Arbejder.  Endelig  maa 
det  nævnes,  at  W.  deltager  som  Marinens  Repræsentant  i  den 
parlamentariske  Forsvarskommission,  der  har  det  Hverv  at  lægge 
Grundlaget  til  Danmarks  Forsvarsordning.  —  W.  blev  5.  Okt.  1891 
gift  med  Inger  Marie  Jensen  (f.  10.  Okt.  1867),  Datter  af  Mur- 
mester Poul  Chr.  J.  (f.  9.  Avg.  1837  t  14.  Okt.  1895)  og  Kirsten 
f.  Thomsen  (f.  24.  April  1839).  C.  With. 

Vandstad,  Niels  Andersen,  1625 — 77,  Præst,  var  født  ir.  Marts 
1625  i  Vandstad  i  Skaane,  hvor  hans  Fader,  Anders  Nielsen  Trelle- 
borg (t  1654),  var  Præst.  Efter  Skolegang  i  Lund  afgik  han  1642 
til  Kjøbenhavns  Universitet,  hvorfra  han,  efter  at  have  fuldendt 
sine  theologiske  Embedsstudier,  1647  drog  til  Holland.  I  Franeker, 
Leiden  og  ved  flere  Højskoler  tilbragte  han  3  Aar  og  gjorde  sig 
bemærket  som  theologisk  Polemiker.  Hans  Skrifter  mod  Kalvin- 
isteme  kunde  imidlertid  ikke  komme  frem  i  det  reformerte  Hol- 
land, men  vel  et  Skrift  mod  Katholikken  Rob.  Baronius  (Amsterd. 
1650),  I  Ef^eraaret  1650  kom  han  hjem  til  sine  Forældre  og  blev 
hos  dem,  indtil  han  1652  overtog  en  Plads  som  Hovmester  for  3 
Sønner  af  Otte  Skeel  til  Katholm,  først  i  Sorø  og  siden  paa  vidt- 
løftige Rejser  rundt  i  Evropa,  indtil  Rygtet  om  Kjøbenhavns  Be- 
lejring 1658  kaldte  dem  hjem.  Da  V.  med  rette  havde  vundet 
Anseelse  som  en  udmærket  Vejleder  for  unge  Adelsmænd,  kom 
han  endnu  til  at  tObringe  adskillige  Aar  i  Udlandet  som  Hov- 
mester for  saadanne.  1665  tog  han  Magistergraden  i  Kjøbenhavn 
og  blev  s.  A.  Præst  i  Skamstrup  og  Torbenfeld,  siden  tillige  Provst 
i  Tudse  Herred,  men  døde  allerede  1677.  Han  synes  at  have 
besiddet  meget  grundig  filosofisk  og  theologisk  Lærdom.  Ogsaa 
Statsvidenskab  havde  han  givet  sig  af  med  for  bedre  at  kunne 
vejlede  de  unge  Mænd,  han  havde  under  Opsyn.  Foruden  det  oven- 
nævnte Skrift  har  han  kun  udgivet  en  Ligprædiken  over  Mandrup 
Brahe  (167 1);  men  han  efterlod  meget  i  Manuskript.  —  Sin  Hustru, 
Magdalene  Povlsdatter,  havde  han  faaet  fira  det  Skeelske  Hus. 

Kirkehist.  Saml.  3.  R.  Il,  622  ff.  ff,  JP,  Rørdam. 

Wanscher,  Oscar,  f.  1846,  Kirurg.  Han  er  en  Søn  af  Gros- 
serer Vilhelm  W.  og  Karen  Johanne  Juliane  f.  Wegener  og  fødtes 
i  Kjøbenhavn  19.  Marts  1846.     Dimitteret  fra  det  v.  Westenske  In- 

Stitut  1864  tog  han  187 1  Lægeexamen,  var  de  følgende  Aar  Assi- 
stent ved  Edna.  Hansens  Øjenklinik  og  Kandidat,  senere  (1875 — 78) 
Reservekirurg,  ved  Kommunehospitalet.  1877  erhvervede  han  sig 
Doktorgraden  for  en  Afhandling  om  nogle  da  særlig  brændende 
Spørgsmaal,  om  Forholdet  mellem  Difteritis  og  Croup  og  om 
Tracheotomiens  rette  Udførelse  ved  denne  Sygdom.  1879  blev  han 
kirurgisk  Prosektor  og  samtidig  Korpslæge,  i  hvilken  Egenskab 
han  i  en  Aarrække  fungerede  som  Overlæge  ved  Gamisonssyge- 
huset.  1883  blev  han  Censor  ved  Lægeexamen,  og  samtidig  be- 
g3mdte  han  at  virke  som  Privatdocent  ved  Universitetet  og  at 
udfolde  en  frugtbar  kirurgisk  Forfattervirksomhed.  1882  udgav  han 
Skriftet:  *0m  Brugen  af  Æther  som  Indaandingsmiddel  ved  kirur- 
gisk Anæsthesi>,  et  varmt  skrevet  og  senere  stærkt  omdebatteret 
Indlæg  for  Ætherens  Fortrin  fremfor  det  hidtil  navnlig  her  til  Lands 
foretrukne  Anæstheticum  Kloroform.  Samtidig  konstruerede  han 
et  hensigtsmæssigt  Inhalationsapparat  til  Ætherbedøvelse,  som  har 
fundet  en  vid  Udbredelse.  1885  konkurrerede  han  til  Lærerposten  i 
klinisk  Kirurgi  ved  Universitetet  og  forfattede  i  den  Anledning  den 
værdifulde  Afhandling:  < Behandling  af  de  kongenite  og  infantile 
Foddeformiteter)*.  1890  ansattes  han  som  Konsulent  for  Bestyrelsen 
for  de  militære  Underklassers  Pensionering  og  Invalideforsørgelsen. 
1892  afskedigedes  han  som  Korpslæge  med  Karakter  af  Overlæge 
og  ansattes  s.  A.  som  Overkirurg  ved  Frederiks  Hospital  med  den 
dertil  knyttede  kliniske  Docentstilling.  1898  udgav  han  i.  Del  af 
et  større  planlagt  Værk:  « Afsnit  af  operativ  Kirurgi*.  Det  histo- 
riske Syn  paa  sit  Videnskabsfag,  som  her  kom  til  Orde,  har  han 
ligeledes  givet  Udtryk  i  forskjellige  større  Tidsskriftsafhandlinger, 
omhandlende  den  udenlandske  Militærkirurgi  og  navnlig  trykte  paa 
Fransk  i  det  internationale  cArch.  pour  l'histoire  de  la  médedne 
et  la  geographie  médicale».  1900  udnævntes  han  til  Professor 
extraordinarius  ved  Universitetet  i  kirurgisk  Pathologi.  —  19.  Jan. 
1881  ægtede  han  Johanne  Margrethe  Hage  (f.  23.  Juli  1850),  Datter  af 
Grosserer,  Konsul  Christopher  Theodor  Friedenreich  H.  og  Nancy 
Amalie  Margrethe  f.  Hammerich. 

Den  danske  Lægestand,  7.  Udg.  Jul,  Petersen. 

Varberg,  Claus  Jensen,  1609 — 71,  Præst,  var,  som  hans 
Navn  viser,  født  i  Varberg  i  Halland  i.  Sept.  1609  og  blev  1627 
Student  fra  Vor  Frue  Skole  i  Kjøbenhavn,  s.  A.  som  Erik  Olufsen 
Torm   (XVII,   460),    der    blev   hans    fortroHge    Ungdomsven.     Han 

Studerede  siden  udenlands,  tog  1633  Magistergraden  i  Kjøbenhavn 
og  blev  1635  Rektor  i  Vordingborg.  Her  kom  han  i  nærmere 
Forhold  til  Lensmanden  paa  Slottet,  Palle  Rosenkrantz  (XIV,  292), 
der  fattede  Godhed  for  ham  og  1636  kaldede  ham  til  Prsest  i 
Radsted  paa  Laaland,  i  hvilket  Sogn  Rosenkrantz  havde  sit  Herre- 
sæde, Krænkerup  (nu  Hardenberg).  1666  blev  V.  Provst  i  Musse 
Herred.  Han  døde  27.  Febr.  167 1.  Forskjellige  mindre  Skrifter, 
som  han  har  udgivet,  vidne  om^  at  han  har  besiddet  theologisk, 
filologisk  og  historisk  Lærdom;  tillige  var  han  latinsk  og  dansk 
Poet,  som  det  fremgaar  af  hans  <Epigrammata»  (1642)  og  t  Kjær- 
ligheds Kjærlighed,  det  er  gudelige  Betænkninger  om  alle  Slags 
Kjærlighed »  (paa  Vers,  1654).  Til  Brug  ved  den  elementære  Un- 
dervisning udgav  han  «Compendium  theologicum*  (1644)  og  «Den 
guddommelige  Lærdoms  korte  Begreb*  (1645,  paa  ny  1684).  Han 
var  først  gift  med  Gunild  Jacobsdatter,  Enke  efter  hans  2  nærmeste 
Formænd,  og  efter  hendes  Død  (1664)  med  Christine  Jørgensdatter. 

H.  F,  Rørdam, 
Varberg,  Claus  Pedersen,  f  ^S^S*  s.  Pedersen  (XII,  618). 

Warberg,  Ole,  1759—1821,  Mathematiker,  var  født  26.  Febr. 
1759  i  Kjøbenhavn  og  Søn  af  Undervisitør  ved  Kjøbenhavns  Told- 
bod Ole  W.  Han  blev  Student  fra  Frue  Latinskole  i  Kjøbenhavn 
1778  og  virkede  fra  1779  først  som  Assistent,  siden  som  Land- 
maaler  ved  Videnskabernes  Selskabs  geografiske  Opmaalinger  og 
Kortarbejder.  1800  blev  han  extraordinær  Professor  i  Astronomi 
ved  Universitetet  og  Chef  for  det  samtidig  oprettede  « Længde- 
kontor».  Siden  opholdt  han  sig  nogle  Aar  paa  offentlig  Bekost- 
ning i  England  for  at  studere  Møntfabrikationen.  Efter  sin  Hjem- 
komst blev  han  1810  Møntdirektør  og  1813  Generalkontrollør  ved 
Rigsbanken.  Da  Nationalbanken  oprettedes  1818,  blev  W.  dens 
første  kongevalgte  Direktør.  I  denne  Stilling,  som  han  kun  kom 
til  at  beklæde  et  Par  Aar,  beskæftigede  han  sig  særlig  med  Ban- 
kens tekniske  Anliggender,  saasom  Seddelfabrikationen  og  Tilsynet 
med  Bankens  Trykkeri  og  dens  Bygning.  1812 — 16  var  han  Med- 
lem af  Kanal-,  Havne-  og  Fyrdirektionen;  1815  udnævntes  han  til 
Etatsraad.     Efter  længere  Tids  Sygdom  døde  han  4.  Juni  182 1. 

Thaarap,  Fædrene)  andsk  Nekrolog.     Erslew,  Forf.  Lex.  E.  Meyer, 

Varberg,   Rudolf  Peter  Kristian,    1828 — 69,   Journalist   og 
Politiker,   blev  født  28.  Febr.  1828  i  Aarhus,    hvor   hans  Fader  Se- 
Dansk  biogr.  Lex.    XVIIL  Maj  1904.  17 

bastian  V.  var  Boghandler;  hans  Moder  hed  Louise  Frederikke 
f.  Heldt.  R.  V.  blev  1845  Student,  gik  1848  frivillig  med  i  Krigen 
og  rykkede  op  til  Sergent,  men  gjenoptog  derefter  sine  Studier  og 
blev  1854  juridisk  Kandidat.  1855  blev  han  Revisionsassistent  ved 
Landstinget,  1859  Landstingssekretær  og  1862  Justitssekretær  ved 
Sø-  og  Handelsretten.  Allerede  1845 — 47  ydede  han  Bidrag  til 
« Korsaren »,  var  1848 — 51  Medarbejder  af  <Kjøbenhavnsposten», 
som  da  var  yderlig  demokratisk,  og  sluttede  sig  Dec.  1852  til 
« Dagbladet*  og  endelig  Nov.  1860  til  c  Folkets  Avis*.  Her  skrev 
han  i  7  Aar  de  fleste  ledende  Artikler,  medens  han  tidligere  for- 
trinsvis i  Blade  og  Tidsskrifter  havde  været  litterær  Anmelder.  Dog 
havde  han  1852 — 55  udgivet  3  politiske  Flyveskrifter,  bl.  a.  «Hvad 
har  Rigsdagen  udrettet?*  (1855),  en  velskreven  Oversigt  over  Rigs- 
dagens Virksomhed.  1864 — 66  var  V.  Medlem  af  Rigsdagens  Folke- 
ting for  Frederiksborg  Amts  4.  Kreds,  men  kunde  ikke  opnaa 
Valg  til  det  samtidige  Rigsraads  Folketing  og  trak  sig  derefter 
tilbage  fra  Rigsdagslivet.  Han  hørte  til  det  national-liberale  Parti, 
men  til  dets  venstre  Fløj,  og  udtalte  saaledes,  at  han  foretrak 
Junigrundlovens  Landsting  af  Hensyn  til  Folkets  Mistillid  til  No- 
vemberforfatningen, og  at  han  holdt  Kongevalg  for  en  Absurditet 
efter  Slesvigs  Tab.  Han  ønskede  fremdeles  en  progressiv  Indkomst- 
skat og  talte  imod  den  overdrevne  Tro  paa  det  kongl.  Theaters 
Betydning  for  Folket,  ja  vilde  endog  nægte  Statstilskuddet  dertil, 
fordi  det  styredes  af  Tyskeren  Kranold.  Han  tog  ivrig  Del  i  For- 
handlingerne om  den  nye  Straffelov  og  paaviste  flere  Mangler,  som 
rettedes  efter  hans  Henstilling  (Straf  for  Duel,  for  Brud  paa  Brev- 
hemmelighed og  Tillistelse  af  legemlig  Omgang). 

I  sine  Studenterdage  var  han  bleven  nøje  knyttet  til  Fr.  Dreier 
(IV,  329)  og  hans  Kreds  (skrev  1853  i  cFædrelandet*  Nr.  166 — 68 
en  meget  sympathetisk  Levnedsskildring  af  D.),  og  var  siden  lige  til 
sin  Død,  8.  Maj  1869,  en  afgjort  og  overbevist  Fritænker,  særlig 
Fornægter  af  Sjælens  Udødelighed  (se  hans  sidste  Udtalelse  «Mit 
SkriftemaaU  i  cTheori  og  Praxis*  I,  164 — 70).  —  V.  havde  1861 
ægtet  Karen  Emmerentze  Sønnesen  (f.  3.  Sept.  1839  f  9.  Juli  1865) 
og  1866  hendes  Søster  Konradine  Susette  (f  23.  Jan.  1849),  Døtre 
af  Gaardejer  Ole  Chr.  S.  og  Lucie  Emmerentze  f  Key. 

Erslew,  Forf.  Lex.     Dagbladet  og  Folkets  Avis  10.  Maj   1869. 

£mil  Elberling, 

Warburg,  Christiaii  Arenholt,  1813 — 95,  Fabrikant  og  For- 
fatter, var  Søn  af  Strømpe  fabrikant  Ludvig  Christian  W.  (f.  15.  Sept. 

1785  f  16.  Jan.  1836)  og  Maren  f.  Schou  (f.  21.  Juni  1791  f  29.  Dec. 
1838)  og  blev  12.  April  1813  født  i  Kjøbenhavn.  Han  gik  i  « Efter- 
slægten»  og  anbragtes  efter  sin  Konfirmation  i  sin  Faders  Forret- 
ning, som  han  —  i  Begyndelsen  alene,  senere  sammen  med  en 
Broder  —  overtog  og  styrede  1838 — 85.  I  den  Tid,  hans  omfat- 
tende merkantile  Virksomhed  lod  ham  tilovers,  studerede  han  ivrig 
Skjønlitteratur  og  Historie,  og  ved  sin  sikre  Tilegnelsesevne  og 
udmærkede  Hukommelse  naaede  han  en  fin  og  fornem  Uddannelse. 
Han  giftede  sig  aldrig,  men  levede  lykkelig  i  sin  store  —  lige- 
ledes ugifte  —  Søskendekreds,  der  bevarede  sit  gamle  patriciske 
Hjem  uforandret  i  Aarenes  Løb.  £t  apoplektisk  Anfald  i  Forbin- 
delse med  en  Hjærtesygdom  gjorde  ham  i  hans  senere  Aar  legem- 
lig svag.  Han  døde  22.  Juli  1895.  —  Denne  stille,  beskedne  Mand 
skyede  at  træde  frem  for  Offentligheden  og  var  derfor  altid  i  sit 
Forfatterskab  saa  strængt  anonym,  at  selv  ikke  hans  nærmeste 
vidste  Besked  derom.  Han  har  skrevet  det  rimede  i  Akts  Lyst- 
spil <  Romeo  é  Giuletta>,  der  16.  Maj  1843  opførtes  paa  det  kongl. 
Theater  og  ved  en  helt  igjennem  udmærket  Udførelse  med  et 
mageløst  Ensemble  fik  en  usædvanlig  glimrende  Modtagelse.  Denne 
aandrige  Skjæmt  latterliggjør  med  vittig  Overlegenhed,  i  holbergsk 
Aand,  Damernes  opskruede  Begejstring  for  Italienerne  og  dermed 
de  danskes  let  fremkaldte  Beundring  for  alt  fremmed.  Intrigen  er 
ubetydelig;  men  Forfatteren  aflokker  den  meget  pudsige  Situationer, 
giver  den  en  slaaende,  delikat  Opløsning  og  udbreder  ved  en 
spøgende  Dialog,  der  er  pikant  pointeret  i  flydende  Vers,  Liv  og 
Lystighed  over  det  hele.  W.  lod  Theaterhonoraret  for  dette  Ar- 
bejde udbetale  som  Bidrag  til  Samftmdet  for  danske  Læreanstalters 
Oprettelse  i  Slesvig,  og  Boghandlerhonoraret  tilstilledes  en  Præst 
til  Uddeling  blandt  trængende.  I  Heibergs  Intelligensblade  offent- 
liggjorde han  1843  en  Romancecyklus  c  Liden  Kirsten »,  der  udmær- 
ker sig  ved  formskjønne,  elegante  Vers  og  romantisk  Stemning  i 
Chr.  Winthers  Aand.  Som  ft-emragende  Patriot  udgav  han  under 
Mærket  Q  de  harmfyldte  og  sorgfulde  c  Grublerier  over  danske 
Forhold  og  Tilstande »  (1865,  2.  Opl.  s.  A.)  og  « Yderligere  Gruble- 
rier* (1865). 

Overskou,    Den    dsk.  Skueplads    V,    572.    614  ff.      P.  Hansen,    Den   dsk. 
Skueplads  II,  489  ff.  J^ic,  Bøgh. 

Wartmrg,  Ludvig  Albert,  1821 — 86,  Præst,  nedstammede  fra 
en  jødisk  Slægt  i  Tyskland,  hvis  Stamfader  her  i  Landet  blev  ind- 

kaldt  under  Christian  VI  for  at  anlægge  en  Strømpefabrik.  W.,  hvis 
Farfader  lod  sig  døbe,  var  Broder  til  ovennævnte  C.  A.  W.  og 
fødtes  5.  Juni  182 1.  Af  de  syv  Søskende,  som  alle  vare  ugifte, 
bleve  de  to  Præster.  Efter  at  være  bleven  dimitteret  fra  Metro- 
politanskolen  1839  og  theologisk  Kandidat  1844  blev  han  Kateket 
ved  Vor  Frue  Kirke  1851,  2.  resid.  Kapellan  ved  Holmens  Kirke 
1857,  I.  resid.  Kapellan  1867  og  1881  Holmens  Provst.  Han  var  en 
stille  og  nidkjær  Præst,  som  ikke  tog  aktiv  Del  i  Tidens  kirkelige 
Bevægelser,  men  var  anset  og  elsket  af  sin  Menighed  for  sin 
uegennyttige  Færd  og  store  Godgjørenhed.  Han  var  Medlem  af 
Bestyrelsen  for  Kysthospitalet  paa  Refsnæs,  af  Foreningen  for  for- 
vildede unge  Pigers  Frelse  og  Medstifter  af  og  fra  1884  Formand 
for  Foreningen  til  Evangeliets  Forkyndelse  for  skandinaviske  Søfolk 
i  fremmede  Havne.  Han  antog  sig  særlig  mange  forældreløse  Børn 
og  støttede  Waisenhusets  Bestræbelser  med  stor  Gavmildhed.  Han 
døde  26.  Marts  1886.  R,  Volf. 

Ware,  Jens,  1693 — 1767,  Legatstifter,  blev  født  i  Aalborg 
2.  Sept.  1693  og  var  Søn  af  Rektor  Søren  W.  og  Margrete  Elisabeth 
f.  Wiirger.  Han  blev  Student  fra  Aalborg  17 13,  studerede  derefter 
dels  i  Kjøbenhavn,  dels  i  Udlandet,  hvor  han  opholdt  sig  3  Aar, 
ejede  Faddersbøl  og  Nørhaagaard  fra  1751  til  1766  og  døde  ugift  i 
Aalborg  9.  (ell.  10.)  Nov.  1767  efter  at  have  testamenteret  næsten 
hele  sin  Formue  til  forskjellige  offentlige  Stiftelser.  Navnlig  viste 
han  sig  rundhaandet  mod  Aalborg  Stifts  gejstlige  Enkekasse,  der 
fik  12000  Rdl.  foruden  Overskuddet  af  hans  Bo,  der  beløb  sig  til 
o.  1175  Rdl.  —  Hans  Søster  Anne  W,  (f.  i  Aalborg  25.  Sept  1694, 
t  sammesteds  22.  Dec.  1773  som  Enke  efter  Mag.  Peder  Hoved- 
strup)  anvendte  sine  Midler  paa  lignende  Maade. 

Jydske  Efterretn.  1769,  S.  229.  Hofmans  Fundadooer  XI,  504.  Saml.  t. 
Jydsk  Hist.  og  Top.  X,  62.     Tauber,  Aalborg  Kath.  Skoles  Disc.  I,   142. 

S.  Nygård. 

Vargas-Bedeinar,  Edouard  Romeo  Greve,  1770 — 1847,  Mine- 
ralog,  Musæumschef,  tilhørte  en  yngre  Linje  af  en  spansk  Grande- 
slægt og  fødtes  15.  Jan.  1770  i  Kiel.  Uddannet  ved  tyske  Uni- 
versiteter drog  V.  efter  Forældrenes  tidlige  Død  til  Spanien,  deltog 
som  spansk  Artillerilieutenant  i  Belejringen  af  Ceuta,  men  maatte 
ved  en  hovedkulds  Flugt  forlade  sit  Regiment,  da  han  i  en  Duel 
havde  dræbt  sin  Chef,  Oberst  Lerma  (Avg.  1791).  Han  søgte  Skjul 
i  et  dansk  Skib,  hvis  Kapitajn  tog  ham  med  til  Marseille,  hvorfra 

han  efter  den  danske  Konsuls  Raad,  for  at  undgaa  Lermaemes 
Hævn,  sejlede  til  Korsika.  3  Aar  efter  gav  et  romantisk  Elskovs- 
æventyr  i  Livorno  Anledning  til  V.s  Flugt  til  Siena.  Her  slog 
han  ind  paa  den  litterære  Bane  og  udfoldede  i  de  følgende  Aar 
en  broget  Forfattervirksomhed,  hvorved  han  vandt  et  vist  Ry.  Et 
Skrift  cDeir  Epigramma  grecco»  (1796)  var  tilegnet  A.  P.  Bernstorff. 
Da  Accademia  Italiana  1798  stiftedes  i  Siena,  blev  V.  som  en  af 
Stifterne  valgt  til  Præsident.  Det  følgende  Aar  lod  V.  sig  ansætte 
som  Oberstlieutenant  i  østerrigsk  Tjeneste  og  deltog  som  Adjudant 
i  Feltmarskal  Frølichs  Stab  i  Belejringen  af  Rom  og  Ancona.  Efter 
Felttogets  Slutning  førte  et  tilfældigt  Møde  med  Dronningen  af 
Neapel  til  hans  Ansættelse  i  det  neapolitanske  Artilleri  som  Oberst- 
lieutenant, Lærer  ved  Krigsskolen  og  Chef  for  Kanonstøberiet. 
Denne  Herlighed  varede  i  4 — 5  Aar.  Saa  tabte  V.  den  lunefiilde 
Dronnings  Gunst,  følte  sig  tilsidesat  og  tog  Afsked  i  Efteraaret 
1805,  kort  før  Hoffets  Flugt  for  Franskmændene.  Aaret  efter  træffe 
vi  V.  i  Sardinien  som  Generalforpagter  af  Øens  Miner.  1807  var 
han  i  Toscana  i  Færd  med  at  foretage  en  dristig  Omdannelse  af 
Accademia  Italiana,  hvorved  han  paadrog  sig  Generalsekretæren 
Professor  Sacchettis  rasende  Had  og  Forfølgelse.  Mistænkeliggjort 
hos  Franskmændene  som  politisk  Intrigant  holdtes  V.  en  Tid  lang 
i  Inkvisitionsfængsel  og  svævede  endog  i  Fare  for  at  blive  skudt, 
men  blev,  takket  være  Baron  Schubarts  Forestillinger  hos  Politi- 
ministeren i  Paris,  frigiven  imod  strax  at  forlade  Italien  og  rejse 
til  Danmark  (Juli  1809).  Her  havde  Schubart  banet  Vejen  for  sin 
ulykkelige  Ven,  der  fik  den  bedste  Modtagelse  ved  Hove  og  hos 
de  styrende.  Han  vandt  Kongens  Yndest  og  Tillid  og  opnaaede 
inden  Aarets  Udgang  kongelig  Understøttelse  til  en  stor  mineralo- 
gisk-økonomisk  Rejse  til  Norge,  som  tiltraadtes  i  Marts  1810  og 
endtes  efter  et  Besøg  paa  Nordkap  og  Tilbagerejse  gjennem  Lap- 
marken  og  Østsverige  i  Avg.  181 2.  Som  Kammerherre  og  Medlem 
af  Kommissionerne  angaaende  Kongsberg,  Aardal  og  Røros  Vær- 
ker rejste  V.  i  Maj  1813  atter  til  Norge,  vistnok  i  sin  Velynder 
Prins  Christian  Frederiks  Følge.  Til  ham  som  Norges  Regent 
overleverede  V.  sin  udførlige  Plan  til  en  Reformation  af  Kongs- 
bergværket, og  til  ham  aflagde  han  Ed  efter  Tronbestigelsen. 
Derved  paadrog  V.  sig  Frederik  VI's  Unaade.  Kammerherrebestal- 
lingen kasseredes,  og  den  tilstaaede  Pension  fratoges  ham;  men 
Unaaden  varede  ikke  længe.  Ved  Kongens  Tilbagekomst  fra  Wien 
fik  V.  baade  Nøglen  og  Pensionen  tilbage.     De  følgende  Aar  op- 

toges  V.  af  Redaktionen  af  sit  Rejseværk,  som,  udarbejdet  paa 
Fransk,  sendtes  til  Paris,  hvor  Tidsforholdene  hindrede  dets  Tryk- 
ning. V.  maatte  da  omskrive  det  paa  Tysk  og  fik  det  først  ud 
givet  1819  i  Frankfurt.  Imidlertid  havde  V.  i  Mangel  af  kongl. 
Embede  modtaget  Stillingen  som  Inspektør  ved  Prins  Christian 
Frederiks  Natiu-aliekabinet  og  med  største  Iver  forfulgt  sine  mine- 
ralogiske Interesser.  Med  Understøttelse  af  Prinsens  Kasse  foretog 
V.  1819  en  geognostisk  Rejse  til  Færøerne,  som  varede  et  Aar  og 
indbragte  en  rig  Høst  af  Mineralier,  der  i  en  Række  af  Aar  bleve 
Grundlag  for  en  levende  Byttehandel  til  Fordel  for  Kabinettet. 
Mange  kortere  og  længere  Rejser  afvexlede  siden  med  Hofliv  og 
indgetogent  Landophold.  Sverige,  Skotland  og  Rusland  besøgtes. 
Særlig  bragte  Rejsen  1831 — 32  gjennem  Tyskland,  Østerrig,  Schweits 
og  Frankrig  et  betydeligt  Udbytte  saa  vel  for  det  kongl.  som  for 
Prinsens  Musæum ;  men  mærkeligst  blev  dog  V.s  sidste  store  Rejse 
til  Madeira,  Azorerne  og  Canarerne,  der  med  Understøttelse  af 
Fonden  ad  usus  publicos  tiltraadtes  i  1835  og  først  endtes  efter  et 
aarelangt  Ophold  i  Portugal,  hvis  nordlige  Halvdel  berejstes  og 
undersøgtes  paa  det  nøjeste.  V.  vendte  tilbage  til  Kjøbenhavn  i 
Sommeren  1839,  bedækket  med  Ordener  og  stærkt  komplimenteret 
af  de  fornemme,  medens  vore  videnskabelige  Avtoriteter  indtog 
en  køligere  Holdning  over  for  deres  maaske  noget  undervurderede 
Kollega.  Efter  Christian  VIII's  Tronbestigelse  blev  V.  1842  Møstings 
Afløser  som  Chef  for  det  naturhistoriske  Musæum,  i  hvis  Direktion 
han  havde  siddet  siden  dets  Oprettelse  1829.  Han  døde  ugift  i 
Kjøbenhavn  15.  Marts  1847,  ™^"  efterlod  en  i  181 7  legitimeret 
Søn,  hvem  Faderen  havde  skafiet  en  fortrinlig  Uddannelse,  og  som 
siden  bpnaaede  en  høj  Stilling  i  Rusland.  /.  Bloch. 

—  Fra  sine  talrige  Rejser  hjembragte  Vargas-Bedemar,  der  var 
en  udmærket  Samler,  rige  Mineralskatte,  hvoraf  særlig  Udbjrttet  af 
hans  Rejse  til  Færøerne  i  1819 — 20  maa  nævnes.  Fra  hans  Haand 
foreligger  flere,  dog  kortfattede  Mineralbeskrivelser  samt  Skildringer 
af  enkelte  Landsdele  i  mineralogisk-geologisk  Henseende;  bedst 
kjendt  er  hans  «Reise  nach  dem  hohen  Norden  etc.i  (Frankf.  a.  M. 
1819),  der  dog  mest  er  almen  geografisk;  fra  hans  Ophold  i  Italien, 
hvor  han  en  kort  Tid  var  Forpagter  af  Sardiniens  Miner,  stammer: 
«Sulle  Miniere  della  Sardegna*  (Livorno  1806);  om  sin  Rejse  i 
1835 — 36  til  Madeira,  Porto  Santo,  Azorerne  og  Canarerne,  hvor 
han  særlig  søgte  Beviser  for  sin  Yndlingstanke,  Existensen  af  cAt- 

lands*,  har  han  givet  en  lille  Oversigt,  cResumo  de  observa^des 
geologicas  etc.»  (Lisboa  1837).  Af  Danmark  har  han  geologisk 
beskrevet  dels  Bornholm,  dels  Stævns  og  Møens  Klinter;  intet  af 
hans  Arbejder  kan  dog  siges  at  have  haft  blivende  Betydning  ud 
over  hans  egen  Tid,  der  ydede  ham  megen  Anerkjendelse.  Foruden 
(fra  1806)  at  være  Medlem  af  Videnskabernes  Selskab  og  (fra  1810) 
af  Oldsagskommissionen  var  han  saaledes  Vicepræsident  for  det 
mineralogiske  Selskab  i  Jena  og  Medlem  af  flere  andre  videnskabe- 
lige Selskaber  i  Udlandet.  V.  Hintze, 

Varming,  David  Ludvig  Carl  August,  1816 — 84,  Præst  og 
Sprogforsker,  var  født  4.  Okt.  1816  i  Knebel  paa  Mols  og  Søn  af 
Præsten  der,  Christen  Larsen  W.  (f.  i  Varming  ved  Ribe  1754, 
t  1819)  og  Elisabeth  Margrethe  f.  Byberg  (f.  1781  f  1845).  Han  blev 
Student  fra  Aarhus  Skole  1834  og  theologisk  Kandidat  1842.  1847 
blev  han  Lærer  ved  den  Bay-Kirketerpske  Skole  i  Randers,  1848 
Kateket  og  Førstelærer  ved  Borgerskolen  i  Ærøskjøbing,  1858 
Sognepræst  i  Øster-  og  Vester-Alling  ved  Randers  og  1866  Sogne- 
præst i  Sal  og  Ejsing  ved  Skive.  1882  tog  han  sin  Afsked  og 
flyttede  til  Kjøbenhavn,  hvor  han  døde  2.  Avg.  1884.  —  1849 
havde  han  ægtet  Julie  Svane  Jermiin  Seerup  (f.  20.  Dec.  1826 
t  21.  Dec.  1856),  Datter  af  Præsten  Henrik  Christensen  S.  1858 
ægtede  han  Doris  Magdalene  Nyrop  (f.  23.  Okt.  1833  f  5.  Okt. 
1894),  Datter  af  Præsten  Christopher  N. 

V.  har  givet  sit  Bidrag  til  den  grammatikalsk-lexikalske  Dialekt- 
litteratur, der  fremblomstrede  i  Danmark  efter  den  første  slesvigske 
Krig.  1862  udgav  han  <Det  jyske  Folkesprog »,  der  oprindelig 
var  fremkommet  som  Besvarelse  af  en  af  Videnskabernes  Selskab 
1853  udsat  Prisopgave.  Selskabets  Guldmedaille  vandt  Afhandlingen 
ikke,  men  der  tilkjendtes  den  en  Belønning.  Der  findes  i  dette 
Værk  værdifulde  Oplysninger  om  de  jyske  Dialekters  Beskaffenhed 
og  deres  indbyrdes  Forhold;  derimod  ere  Undersøgelserne  af  deres 
Oprindelse  og  Forhold  til  de  germanske  Oldsprog  temmelig  uklare 
og  i  det  hele  lidet  oplysende.  Til  hans  Undskyldning  tjener,  at 
den  stillede  Opgave  ikke  alene  krævede  Undersøgelser  af  denne 
.\rt  som  tet  HovedformaaU,  men  tillige  slo^  fast,  at  det  jyske 
Almuesprogs  Slægtskab  med  Engelsk  var  <kjendeligt  og  betydeligt* 
og  udgjorde  «en  af  dets  karakteristiske  og  stærkest  udprægede 
Egenskaber ».  Blandt  hans  senere  sproglige  Smaaaf handlinger  kan 
nævnes   en    populær  Udsigt  over  de  jyske  Dialekter  i  « Samlinger 

til  jysk  Historie  og  Topografi*  I  (1866).  I  samme  Tidsskrifts 
5.  fiind  har  han  beskrevet  Sal  Kirkes  mærkelige,  gamle  Altertavle 
(med  Illustration),  Modellen  til  den  Altertavle,  der  opstilledes  i 
Viborg  Domkirke  ved  Restavrationen. 

Oversigt  over  det  kongl.  dsk.  Vidensk.  Selskabs  Forhandl.  1853,  S  270. 
1856,  S.  279.     Tidsskr.  for  Philol.  og  Pædagog.  X,  23.  34.       p,  K,  Thorsen. 

Warming,  Johannes  Eugenius  Bfilow,  f.  1841,  Botaniker. 
E.  W.  er  født  3.  Nov.  1841  paa  Manø,  hvor  hans  Fader,  Jens  W.,  var 
Præst;  Moderen  var  Ane  Marie  f.  fitilow.  Da  Faderen  1844  døde^ 
flyttede  Moderen  til  Nørup  ved  Vejle  til  sin  Broder,  som  var  Land- 
mand. 185 1  kom  W.  i  Kolding  lærde  Skole  og  ved  dennes  Ned- 
læggelse 1856  til  Ribe,  hvorfra  han  dimitteredes  1859. 

1863  overtog  W.  Stillingen  som  Amanuensis  hos  den  danske 
Naturforsker  P.  W.  Lund  (X,  441)  i  Lagoa  Santa  i  Brasilien,  og  her 
anvendte  han  al  sin  Fritid  til  at  samle  og  ivrig  studere  Stedets 
rige  og  fremmedartede  Vegetation.  Hans  Maal  var  alene  —  overens- 
stemmende med  det  botaniske  Studium  her  hjemme  den  Gang  og 
med  hans  Ideer  som  2iaarig  Student  —  at  tilvejebringe  en  kom- 
plet Flora  for  Lagoa  Santa.  Imidlertid  viser  det  sig,  at  Ungdoms- 
opholdet  i  Brasiliens  rige  Tropenatur  har  haft  den  største  Indfly- 
delse paa  hans  fremtidige  videnskabelige  Virksomhed  som  givende 
Stødet  til  mange  af  hans  betydningsfuldeste  Arbejder  i  forskjellig 
Retning.  I  April  1866  vendte  han  hjem  til  Danmark  medførende 
et  stort  Materiale  til  en  Lagoa  Santa  Flora.  Han  optog  sine  af- 
brudte Examensstudier  og  tog  Magisterkonferens  1868,  men  sam- 
tidig bearbejdede  han  sine  Samlinger,  bistaaet  af  en  Stab  af  uden- 
landske Botanikere;  Resultatet  heraf  er,  efterhaanden  som  det  frem- 
kom, publiceret  i  « Vidensk.  Meddel,  fra  den  naturhist.  Forening  i 
Kjøbenhavn»  1867 — 93  under  Fællestitelen  cSymbolae  ad  floram 
Brasiliae  centralis  cognoscendam».  Som  en  Slags  Afslutning  paa 
dette  Arbejde  har  W.  i  sin  Bog  « Lagoa  Santa»  (Videnskab.  Selsk. 
Skrifter,  1892)  offentliggjort  sin  Rigdom  af  biologiske  og  andre 
Iagttagelser  af  Brasiliens  Natur. 

Under  Bearbejdelsen  af  Lagoa  Santa  Materialet  traf  W.  ved 
Behandlingen  af  Cordiaceae  paa  nogle  særegne  Greningsforhold, 
som  førte  ham  til  Studiet  af  ejendommelige  Greningsforhold  ogsaa 
hos  andre  Planter,  bl.  a.  hos  Scopolia.  Resultaterne  fremkom  i 
Afhandlinger  om  Scopolia,  Pontederiaceae  o.  a.  og  i  hans  Doktor- 
disputats 1871:    f£r  Koppen  hos  Vortemælken  en  Blomst  eller  en 

Blomsterstand  ?»  For  at  besvare  en  af  Videnskabernes  Selskab 
udsat  Prisopgave  om  Kløvning  af  Væxtpunkter  —  en  Opgave,  der 
stod  i  nøje  Forbindelse  med  W.s  foregaaende  Undersøgelser  — 
rejste  han  i  Foraaret  1871  til  Bonn  for  at  dygtiggjøre  sig  i  Plante- 
aoatomi  og  sætte  sig  ind  i  Hansteins  Vævklaringsmethode.  Der 
tilkjendtes  ham  Guldmedaille  for  Besvarelsen,  som  publiceredes  i 
Vidensk.  Selsk.  Skrifter  1872  under  Titelen:  cForgreningsforhold  hos 
Fanerogameme  med  særligt  Hensyn  til  Kløvning  af  Væxtpunkter*. 

Ved  disse  Undersøgelser  var  W.  bleven  opmærksom  paa  en 
vis  Orden  i  Udviklingen  af  Støvknapper  og  Æg  og  førtes  til  et 
nøjere  Studium  af  disse  Organer  («Untersuchungen  iiber  Pollen 
bildende  Phyllome  und  Kaulome»  (1873),  cDe  l'ovule*  (1878)  o.  a.). 
Ved  Ægstudierne  kom  han  til  Undersøgelser  af  Cycadéægget, 
hvortil  Botanisk  Haves  tilfældigvis  rige  Samling  af  blomstrende 
Cycadéer  netop  frembød  et  ypperligt  Materiale.  Frugten  af  disse 
Studier  foreligger  i  nogle  vigtige  Afhandlinger  over  Cycadéemes 
Naturhistorie.  Efter  en  Del  mindre  og  spredte  Arbejder  om  Knop- 
dannelser paa  Rødder,  Overvintringsforhold  etc.  udsendte  han,  som 
en  foreløbig  Afslutning  paa  en  stor  Mængde  af  ham  foretagne 
morfologiske  og  biologiske  Undersøgelser  støttede  paa  Dyrknings- 
forsøg, sit  vigtige  Arbejde:  «0m  Skudbygning,  Overvintring  og 
Foryngelse  >  (1884)  —  det  første  mere  omfattende  Forsøg  i  Bota- 
nikken paa  at  give  en  Oversigt  over  disse  Fænomener. 

Fra  1868  var  W.  Medarbejder  og  fra  1869  tillige  Medudgiver 
af  « Tidsskrift  for  populære  Fremstillinger  af  Naturvidenskaben*. 
Han  udfoldede  her  en  rig  Virksomhed  dels  som  Forfatter,  dels 
som  Bearbejder  af  en  Række  interessante  Artikler.  Det  var  i  de 
Aar,  da  Darwinismen  var  i  særlig  Grad  paa  Dagsordenen,  og  bio- 
logiske Spørgsmaal  i  Tilkn)rtning  hertil  droges  frem.  W.  bidrog 
til  Belysningen  af  forskjellige  herhen  hørende  Problemer  med 
Opsatser  om  « Kampen  for  Tilværelsen  blandt  Planterne*,  «Kjøns- 
og  Befrugtningsforholdene  i  Planteriget*  osv.  Desuden  formede 
han  Rejseminderne  fra  Brasilien  til  klare  og  fængslende  Skildringer 
af  dette  Lands  Natur.  Fra  at  have  i  sin  videnskabelige  Virksom- 
hed nærmest  beskæftiget  sig  med  morfologiske,  udviklingshistoriske 
og  systematiske  Spørgsmaal  kom  VV.  gjennem  sin  populariserende 
Virksomhed  efterhaanden  ind  paa  biologiske  Problemer,  og  hans 
egen  Rigdom  af  biologiske  Iagttagelser  gjorde  sig  mere  og  mere 
gjældende  i  hans  videnskabelige  Arbejder.  W.s  Ungdomsophold  i 
Brasilien   var  vel   egnet    til   at   udvikle   hans  Interesse    for   plante- 

geografiske  Spørgsmaal,  og  ved  Studierejser  i  saa  forskjellige  Egne 
som  Grønland  (1884),  Vestindien  og  Venezuela  (1891)  har  han  ved- 
blivende dyrket  denne  Interesse;  men  efterhaanden  som  biologiske 
Iagttagelser  uddybede  hans  Opfattelse  af  Plantelivet,  formede  det 
plantegeografiske  Spørgsmaal  sig  for  ham  til  et  økologisk  Spørgs- 
maal  —  til  Spørgsmaalet  om  Planternes  Tilpasning  til  de  ydre 
Kaar.  Hans  Undersøgelser  og  Iagttagelser  i  de  mange  forskjellige 
Egne,  han  har  besøgt,  resulterede  i  hans  Bog:  €Plantesamfi]nd, 
Grundtræk  af  den  økologiske  Plantegeografis  (1895),  der  netop 
udtrykker,  i  hvilken  Grad  det  for  ham  oprindelig  floristisk  plante- 
geografiske  Spørgsmaal  under  hans  Udvikling  og  Studier  har  for- 
met sig  økologisk:  Plantegeografien  er  bleven  Økologi.  Som  Udslag 
af  W.s  Interesse  for  specielt  Danmarks  Plante væxt  maa  henvises 
til  hans  Studier  af  Marskegne  og  psammofile  Formationer  og  den 
Stilling,  han  indtager  som  Leder  og  Opmuntrer  af  imge  danske 
Botanikeres  Interesse  for  Studiet  af  vort  Lands  Flora. 

Af  andre  Retninger,  hvori  W.  har  arbejdet,  skal  her  ogsaa 
nævnes  Studiet  af  Podostemaceae;  ved  at  sysle  med  det  Podoste- 
macemateriale,  som  den  bekjendte  Samler  Glazion  sendte  ftz,  Bra- 
silien, kom  W.  ind  paa  Studiet  af  denne  mærkelige  Plantefamilie, 
og  i  Tiden  1881 — 1901  har  han  publiceret  en  Række,  med  en 
Mængde  Tavler  og  Figurer  i  Texten  forsynede,  Afhandlinger  om 
Podostemaceeme  og  derigjennem  givet  vigtige  Bidrag  til  denne 
Families  Natiu-historie.  Ligeledes  kom  han  ved  Forbindelsen  med 
, Baron  Eggers  og  ved  det  gjennem  Eggers  erhvervede  Materiale  af 
Rhizophora  ind  paa  Studiet  af  denne  Slægt. 

1873 — 75  var  det  overdraget  W.  at  lede  de  planteanatomiske 
Øvelser  og  holde  Forelæsninger  i  Botanik  for  viderekomne  ved 
Kjøbenhavns  Universitet.  1874  blev  han  tillige  Docent  ved  Poly- 
teknisk Læreanstalt  og  1875  Docent  i  Botanik  for  Farraacevter  og 
Docent  i  Planteanatomi.  1882  modtog  han  Stillingen  som  Profes- 
sor i  Botanik  ved  Stockholms  nylig  oprettede  Højskole,  hvor  han 
virkede  til  1885.  I  dette  Aar  udnævntes  han  efter  Prof.  Didrich- 
sens Død  til  Professor  i  Botanik  ved  Kjøbenhavns  Universitet  og 
Direktør  for  Kjøbenhavns  botaniske  Have,  hvilke  Embeder  han 
endnu  beklæder.  W.  blev  1877  Medlem  af  Videnskabernes  Selskab 
og  har  siden  1889  været  valgt  ind  i  Carlsberg-Fondets  Bestyrelse. 
W.s  Alsidighed,  Utrættelighed  og  sjældne  Energi  mærker  hele  hans 
Virksomhed.  Hans  levende  Interesse  og  Opmærksomhed  gjør,  at 
han  altid  er  vaagen   for  de  nye  Forskningsretninger  og  ofte  selv  i 

Spidsen,  og  han  indtager  med  rette  Pladsen  som  en  af  vor  Tids 
mest  fremragende  Botanikere.  Ved  Siden  af  sin  overordentlig  rige 
videnskabelige  Virksomhed  har  han  som  Lærer  og  Lærebogsforfat- 
ter været  af  den  allerstørste  Betydning.  Hans  botaniske  Lærebøger 
ere  oversatte  paa  flere  Sprog  —  et  umiskjendeligt  Tegn  paa  deres 
Fortrinlighed,  i  det  der  i  de  store  Kulturlande  ikke  ellers  er  Mangel 
paa  Lærebøger.  Det  er  naturligt,  at  en  Mand  med  W.s  Fore- 
tagelsesaand  og  Kundskaber  ikke  kunde  nøjes  med  de  ret  for- 
ældede Lærebøger,  han  ved  sin  Ansættelse  som  Leder  af  den 
botaniske  Undervisning  i  Danmark  forefandt.  Allerede  i  1877  ud- 
gav han  som  Docent  sin  cTeknisk-medicinsk  Botanik  i  Grundtræk », 
nærmest  som  Erindringsord  til  Brug  ved  Forelæsningerne.  Denne, 
der  kun  var  68  Sider  og  uden  Afbildninger,  var  Kimen  til  W.s 
senere  saa  bekjendte  « Lærebog  i  den  almindelige  Botanik »,  hvis 
I.  Udg.  udkom  1880,  senere  efterfulgt  af  tre  stadig  stærkt  øgede 
Udgaver;  i  de  to  sidste  Udgaver  er  Fysiologien  og  Cellelæren 
behandlet  af  Prof.  W.  Johannsen.  Af  W.s  «Haandbog  i  den  syste- 
matiske Botanik »  udkom  i.  Udgave  1879;  ved  3.  Udg.  (1891)  have 
Wille  og  Rostrup  behandlet  henholdsvis  Alger  og  Svampe.  W.s 
store  Interesse  ogsaa  for  den  elementære  Undervisning  har  givet 
sig  Udslag  blandt  andet  gjennem  den  fortræffelige  lille  Bog  « Plante- 
livet* (1900,  2.  Udg.  1903).  Personlig  har  W.  øvet  overordentlig 
Indflydelse  paa  de  mange,  han  i  Egenskab  af  Lærer  og  foresat 
kom  1  Berøring  med,  altid  opmuntrende,  ansporende  og  livlig  del- 
tagende. Desuden  har  han  indirekte  virket  paa  mange  Maader 
for  den  botaniske  Videnskabs  Udvikling  i  vort  Land.  —  10.  Nov. 
187 1  ægtede  han  Johanne  Margrethe  Jespersen  (f.  25.  April  1850), 
Datter  af  Sdftsfysikus  J.  i  Aarhus. 

Indbydelsesskrift  til  Universitetets  Reformationsfest  187 1.  Bot.  Tidsskr. 
XII,  206.     Berl.  Tid.  29.  Jan.  1898.     Illustr.  Tid.  XXXIX,  Nr.  18. 

C.  Raunkiær. 

Wamcke,  Theodor  Sophus,  1822 — 90,  Læge,  fødtes  i  Kjø- 
benhavn  21.  April  1822  og  var  en  Søn  af  Overlærer  og  Inspektør 
ved  den  mosaiske  Drengefriskole  Professor  Ludvig  Holberg  W. 
(Søstersøns  Dattersøn  af  Ludvig  Holberg)  og  Marie  Ahronssen, 
f.  Rée  (Enke  efter  Grosserer  Falk  A.)  Hans  medicinske  Uddan- 
nelse gik  kun  for  sig  under  betydelige  Vanskeligheder  paa  Grund 
af  fattige  Kaar  i  Hjemmet.  Han  gik  i  Borgerskole  og  blev  efter 
Konfirmationen  Lærling  og  senere  Medhjælper  paa  Frederiks  Hospi- 
tals Apothek.     Farmacevtisk  Examen   fik    han  1840.     Men   fra   sin 

tidligste  Ungdom  arbejdede  han  energisk  frem  mod  videre  viden- 
skabelig Uddannelse,  anvendte  sine  Fritimer  til  at  laese  til  Examen 
artium  og  blev  Student,  privat  dimitteret,  1S45.  Derpaa  tog  han 
lige  saa  energisk  fat  paa  de  medicinske  Studier  og  tog  Læge- 
examen  1851.  Allerede  som  Student  havde  han  vundet  sig  en 
god  Position  som  Manuduktør  for  sine  medstuderende  i  sit  Special- 
fag Farmakologien  og  udgav  ogsaa  i  denne  Periode  til  Undervis- 
ningsbrug en  praktisk  og  solid  c  Vejledning  i  Receptskrivning» 
(1849).  Aaret  efter  udgav  han  end  videre  et  nyttigt  cSupplementum 
Pharmacopoeæ  Danicæ»,  en  Samling  Receptformler  navnlig  fra 
forskjellige  danske  Farmakopeer  og  Dispensatorier,  der  vare  ude- 
ladte i  den  samtidig  udkomne  nye  Farmakopé,  men  endnu  benyt- 
tedes af  Lægerne. 

Den  kemiske  Side  af  Lægevidenskaben  blev  herefter  hans 
Hovedstudium,  og  da  Frederiks  Hospitals  Overmedikus  Trier  efter 
udenlandske  Forbilleder  fik  indrettet  et  lille  kemisk  Laboratorium 
paa  Hospitalet,  var  W.  selvskreven  til  at  være  dets  Bestyrer,  i  det 
han  samtidig  (1852 — 54)  var  Kandidat  ved  Hospitalet.  Men  det 
var  dog  først,  efter  at  han,  der  1853  ftmgerede  som  Koleralæge  i 
Kjøbenhavn,  1854—56  havde  foretaget  en  Studierejse  og  opnaaet 
en  fyldig  Specialuddannelse  i  Zookemi  navnlig  ved  et  langt  Op- 
hold hos  Scherer  i  Wiirzburg,  at  hans  Virksomhed  ved  Labora- 
toriet i  Frederiks  Hospital,  hvor  han  1856 — 58  tillige  var  Reserve- 
medikus,  fik  videre  Betydning.  Han  foretog  nu  talrige  kemiske 
og  mikroskopiske  Undersøgelser,  ikke  blot  til  Brug  for  Hospitals- 
afdelingerne, men  ogsaa  for  Kjøbenhavns  og  Provinsernes  Læger, 
og  tillige  gav  han  med  Redebonhed  ældre  og  yngre  Medicinere 
Undervisning  i  denne  her  hjemme  hidtil  saa  godt  som  udyrkede 
Disciplin.  Af  Laboratoriets  Undersøgelser  fremgik  ogsaa  hans  Doktor- 
disputats «0m  Benzoes3a'ens  Indvirkning  paa  det  dyriske  Stofskifte 
og  om  AUantoinets  og  Oxalsyrens  Forekomst  i  Urinen*  og  ved 
Siden  deraf  flere  Afhandlinger  navnlig  i  cBibl.  f.  Læger »,  der- 
imellem den  praktisk  vigtige  Afhandling  c  Urinundersøgelsen  og 
dens  Betydning »  (udgivet  særskilt  1859). 

Imidlertid  vedblev  han  særlig  at  dyrke  sit  oprindelige  Special- 
fag Farmakologien  og  udgav  (1860 — 62)  sit  største  litterære  Arbejde 
« Læren  om  Lægemidlernes  fysiologiske  Virkninger  og  therapevtiske 
Anvendelse*.  Værket  kan  ikke  gjøre  Krav  paa  videnskabelig 
Originalitet  —  det  er  nærmest  kun  en  Bearbejdelse  af  nogle  uden- 
landske Forfattere    —    men    det  blev  dog  et  Gjennembrudsarbejde 

i  den  danske  medicinske  Litteratur,  i  det  det  her  hjemme  inavgu- 
rerede  en  Farmakologi  paa  virkelig  naturvidenskabeligt  Grundlag, 
i  Modsætning  til  Ottos  forældede  Haandbøger  og  Undervisning, 
der  ogsaa  efterhaanden  vakte  stærk  Utilfredshed  hos  de  studerende, 
saa  at  Otto  1862  foranledigedes  til  at  tage  sin  Afsked  (XII,  476), 
hvorefter  W.,  der  i  disse  Aar  allerede  var  optraadt  som  Privat- 
docent, 1863  ansattes  som  Docent  med  Titel  af  Professor.  1869 
blev  han  Lektor,  1872  Professor  ordinarius. 

De  betydelige  Forventninger,  man  fra  først  af  knyttede  til 
hans  Ansættelse,  gik  dog  ikke  i  Opfyldelse.  Vel  betegnede  hans 
Forelæsninger  et  stort  Fremskridt  frem  for  Forgængerens,  og  deres 
afgjort  praktiske  Sigte  paa  Lægens  Gjerning  gjorde  dem  tiltalende 
og  gav  dem  en  vis  særlig  Interesse.  Men  i  videnskabelig  Hen- 
seende, lige  over  for  Fagets  fortsatte  hurtige  Udvikling  og  Frem- 
skridt, bleve  de  efterhaanden  kun  lidet  fyldestgjørende.  W.  var 
overhovedet  ikke  egentlig  videnskabelig  anlagt,  hans  Evner  og 
Dygtighed  laa  mere  i  praktisk  Retning,  og  sin  største  Betydning 
fik  han  i  den  følgende  Tid,  foruden  som  skattet  Huslæge,  ved  sin 
vigtige  Deltagelse  i  nye  Farmakopeers  Udarbejdelse  —  navnlig 
som  Medlem  af  den  1865  nedsatte  Kommission  til  Udarbejdelse  af 
en  fælles  skandinavisk  Farmakopé  —  og  end  videre  som  Medlem 
af  SundhedskoUegiet  (fra  1866),  hvor  hans  Virksomhed,  om  den 
end  efter  hele  hans  Aandsretning  væsentlig  gik  i  konservativ  Ret- 
i^ng  og  i  øvrigt  med  ganske  særlig  Forkjærlighed  viede  sig  de 
farroacevtiske  Interesser,  dog  i  det  hele  var  meget  værdifuld  ved 
hans  sikre  praktiske  Sans  og  klare  Dom,  ved  hans  usædvanlig 
faste  Hukommelse,  hvorved  han  let  beherskede  hele  den  forviklede 
Medicinallovgivning.  Sin  første  Kjærlighed,  Farmacien,  svigtede 
han  aldrig;  i  sine  senere  Aar  samlede  han  ivrig  Materiale  til  dette 
Fags  Historie  i  Danmark  og  interesserede  sig  derfor  ogsaa  for 
selve  Medicinens  Historie,  hvorover  han  flere  Gange  holdt  Fore- 
læsninger. 

I  sine  sidste  Aar  blev  han  noget  svagelig  og  derved  mindre 
virksom.  Hans  Død  indtraf  11.  Dec.  1890.  —  4.  Avg.  1865  havde 
han  ægtet  Laura  Nicoline  Jacobsen  (f.  2.  Nov.  1846  f  7.  Avg.  1895), 
Datter  af  Etatsraad,  Godsejer  Jacob  J.  til  Falkensten. 

Den  danske  Lsegestand,  6.  Udg.  Ersiew,  Forf.  Lex.  Ugeskr.  f.  Læger 
4.  R.  XXII,  601  ff.  Bibi.  f.  Læger  7.  R.  II,  96  f.  Blad  for  pharmaceutisk  Med- 
hjælpcrforcning  I,  26.  JuL  Petersen. 

V.  Wamstedt,  Adolf  Eduard  Friederich  Johannes,  1813 — 94, 
politisk  Forfatter,  var  Søn  af  Kammerherre  Franz  Ludwig  v.  W. 
(f.  I.  Juni  1783  f  4.  Juli  1840)  til  Løjtmark  og  Espenæs  paa  Svan- 
sen og  Lucie  f.  Matthiesen  (f.  7.  Dec.  1786  f  26.  Nov.  1870)  og 
fødtes  i  Slesvig  9.  April  1813.  Efter  at  have  studeret  ved  Universi- 
teterne i  Kiel  og  Gøttingen  tog  han  juridisk  Embedsexamen  i  Kiel 
1S37  og  var  i  nogle  Aar  Amtssekretær  i  Reinbeck.  1840  udnævn- 
tes han  til  Amtmand  i  Traventhai,  og  1842  fulgte  han  med  J.  Re- 
ventlow-Criminil  til  Kjøbenhavn  og  ansattes  som  Deputeret  i  det 
slesvig-holstenske  Kancelli.  Under  Martsbevægelsen  1848  nedlagde 
han  sin  Stilling,  traadte  i  Okt.  s.  A.  ind  i  den  slesvig-holstenske 
Regering  og  modtog  ligeledes  Valg  til  Landsforsamlingen.  Efter 
den  lovlige  Ordens  Gjenoprettelse  1851  forlod  han  Hertugdømmerne 
og  udnævntes  1853  til  refererende  Raad  i  det  hannoveranske  Kul- 
tusministerium. 1868 — 88  var  han  Kurator  ved  Universitetet  i  Gøt- 
tingen og  døde  20.  Maj  1894.  Han  var  Æresdoktor  ved  Universi- 
teterne i  Kiel  og  i  Gøttingen.  Allerede  ved  Slutningen  af  den  første 
slesvigske  Krig  udgav  han  et  Par  Stridsskrifter,  ftemkaldte  særlig 
ved  den  holstenske  Grænseregulering;  men  det  var  dog  navnlig 
umiddelbart  før  og  efter  1864,  at  han  udfoldede  en  stor  agitatorisk 
Virksomhed  i  Skrifter  som:  «Schleswig-Holsteins  Recht,  Deutsch- 
lands  Pflicht  und  der  Londoner-Tractat»  (1863,  3  Opl.),  «Staats- 
und  Erbrecht  der  Herzogthtimer  Schleswig- Holstein*  (1864,  3  Opl.), 
«Das  Recht  der  Erstgeburt  in  dem  schleswig-holstein'schen  Fiirsten- 
hause»  (1864),  «Urkundliche  Beitråge  zur  schleswig-holsteinische 
Frage*  (1865),  «  Die  Oldenburger  und  Brandenburger  Erbanspriiche  auf 
die  Herzogthtimer  Schleswig-Holstein»  (1865)  osv.  I  alle  disse  i 
høj  Grad  advokatoriske  Indlæg  for  det  augustenborgske  Tronkrav 
udfoldede  Forfatteren  stor  Lærdom  og  meddelte  en  Række  historiske 
Bilag  og  Brevskaber,  der  endnu  have  Betydning;  men  alligevel 
savnede  han  videnskabelig  Forstaaelse  af  de  statsretlige  Akter,  der 
havde  afgjort  Hertugdømmet  Slesvigs  Stilling  til  den  danske  Krone. 
Som  alle  Datidens  Forfattere  tillagde  han  Kong  Frederik  lll's 
Primogeniturstatut  fra  1650  en  overdreven  Betydning,  ligeledes 
udstrakte  han,  i  uløselig  Strid  med  de  historiske  Kjendsgjeminger, 
den  personlige  Lensfrihed,  som  de  to  regerende  slesvigske  Hertuger 
havde  opnaaet  1658,  til  at  gjælde  ikke  alene  for  dem  selv  og 
deres  mandlige  Efterslægt,  men  for  Hertugdømmet  som  saadant  for 
al  Fremtid,  og  endelig  havde  han  kun  et  højst  uftildkomment 
Kjendskab  til  Arvehyldingerne  1671  i  Rensborg  og  1721  paa  Gottorp. 

Derfor  oversaa  han  ganske  Danmarks  Ret,  og  hans  Udviklinger  til 
Gunst  for  den  augustenborgske  Tronprætendent  savne  i  Virkelig- 
heden al  statsretlig  Begrundelse. 

Alberd,  Schlesw.-Holst.-LaueDb.  Schriftstellerlex.  Allg.  Deutsche  Bio- 
graphie  XL.  />.  Lauridsen, 

V.  Wamstedt,  Daniel  Nicolaus,  1729 — 1802,  Forstmand,  blev 
født  4.  Sept.  1729;  Faderen  var  meklenborgsk  Kapitajn.  Efter  at 
have  været  Kammerjunker  og  Overskjænk  i  hertugelig  pløensk 
Tjeneste  blev  han  1762  udnævnt  til  kongl.  Landstaldmester  i  Her- 
tugdømmerne, 1767  til  Overførster  i  Pløen  og  1776  til  Jægermester 
i  en  Del  af  Holsten;  allerede  1767  var  han  blevet  Hofjægermester, 
1774  Kammerherre.  Da  man  1778  adskilte  Jagten  fra  Skovvæsenet 
og  fritog  C.  C.  Gram  (VI,  163)  for  at  lede  dette,  blev  W.  udnævnt 
til  O  ver  forstmester  for  Danmark  og  Hertugdømmerne,  med  Ret  til 
atter  at  træde  tilbage  til  sin  Stilling  som  Jægermester,  en  Ret  han 
af  Helbredshens3m  benyttede  allerede  1784,  kort  før  Regeringsskiftet, 
i  det  han  byttede  Virksomhed  med  C.  H.  v.  Linstow  (X,  334);  han 
døde  i  Pløen  20.  Sept.  1802.  1783  var  han  udnævnt  til  hvid  Rid- 
der; 12.  Okt  1 76 1  havde  han  ægtet  Christiane  Magdalene  Elisabeth 
Haack  (f  5.  Dec.  1792).  —  Det  korte  Tidsrum,  i  hvilket  W.  stod 
i  Spidsen  for  det  danske  Statsskovbrug,  var  overmaade  betydnings- 
fuldt, og  han  synes  at  have  deltaget  med  Dygtighed  og  Iver  i 
Skovenes  Udskiftning  og  Indfredning  saa  vel  som  i  Gjennem førel- 
sen af  Forordningen  18.  Apr.  1781,  der  organiserede  Kongerigets 
Statsskovbrug. 

L.  Bobé,  Eflerl.  Papirer  fra  den  Reventlowske  Familiekreds  V,  277. 
A.  Oppermann,  Bidrag  t.  d.  danske  Skovbrugs  Hist.  1786 — 1886. 

A,  Oppermann, 

V.  Wamstedt,  Frederik  Carl,  1750 — 1811,  Forstmand,  var  Søn 
af  Kapitajn  i  bergenhusiske  Infanteriregiment  Johan  Ludvig  v.  W., 
der  1741  var  bleven  degraderet,  fordi  han  uden  sine  foresattes 
Samtykke  havde  ægtet  en  borgerlig  Pige  Ingeborg  Marie  Ebio,  en 
Præstedatter  fra  Holsten.  Fritz  W.  fødtes  13.  Febr.  1750  paa  Ejdet, 
Nordfjord,  Norge,  og  mistede  allerede  5  Aar  gammel  sin  Fader, 
der  druknede  i  Frederiksholms  Kanal  og  efterlod  Hustru  og  Børn 
i  de  trangeste  Kaar.  1766  blev  W.  i.  Page  hos  Kongen,  var  tid- 
lig og  sent  om  ham  og  stod  i  høj  Gunst  hos  ham.  Udnævnt  til 
Kammerpage  fulgte  han  Christian  VII  paa  dennes  Udenlandsrejse 
og  blev  1770  Rejsestaldmester  og  Kammerherre   hos  Kongen,    paa 

hvem  han  udøvede  en  gunstig  Indflydelse.  177 1  i  Febr.  blev  han 
afskediget  med  en  høj  Pension.  Hån  indtraadte  derefter  som 
Lieutenant  i  danske  Livregiment  og  opholdt  sig  i  Sommeren  1771 
ved  Hoffet.  Kort  efter  Struensees  Fald  forlod  han  Militærtjenesten 
og  berejste  1773 — 76  Tyskland,  Schweits  og  Italien  for  at  studere 
Forstvidenskab.  1776  udnævntes  han  til  Jægermester  i  Rensborg 
og  Steinburg  Amter  og  Søndre  Ditmarsken  og  forflyttedes  1780  i 
samme  Egenskab  til  2.  slesvigske  Distrikt.  1782  fik  han  det  hvide 
Baand  og  1808  Titel  af  Gehejmekonferensraad.  C.  D.  F.  Reventlow 
betegner  ham  1796  som  den  kundskabsrigeste  Forstmand  blandt  de 
kongelige  Jægermestre.  W.  kom  1796  i  Besiddelse  af  Godserne 
Løjtmark  og  Espenæs  ved  Slien.  Han  døde  5.  Sept.  181 1.  I  sine 
efterladte  Dagbøger  og  Breve  viser  W.  sig  som  en  fremragende, 
aandelig  interesseret  Mand.  Han  var  25.  Okt.  1776  bleven  gift 
med  Johanne  Frederikke  Vilhelmine  Rumohr  (f.  11.  Nov.  1757,  f 
22.  Juni  1827  paa  Espenæs),  Datter  af  Landraad  Christian  August 
Rumohr  til  Runtoft  og  Charlotte  Amalie  f.  Komtesse  Ahlefeldt 

L.  Bobé,  Efterl.  Papirer  fra  den  Reventlowske  Familiekreds  IV,  288. 
V,  275.  Louis  Bohé. 

V.  Wamstedty  Hans  Vilhelm,  1743 — 1817,  Theaterchef,  Bro- 
der til  ovennævnte  F.  C.  v.  W.,  fødtes  13.  Sept.  1743  i  Fredericia, 
blev  1750  indskreven  som  Reservesøkadet,  kom  1755  fra  Bergen  til 
Kjøbenhavn  og  blev  Aaret  efter  optagen  paa  Landkadetakademiet. 
€  Fattige,  forladte,  venneløse,  ja  næsten  foragtede »  havde  han  og 
hans  Søskende  en  trang  Barndom  og  Ungdom,  men  hos  « Familiens 
Beskytteren  H.  H.  v.  Eickstedt  og  Etatsraad  C.  V.  Wever  fandt  de 
Hjælp  og  Støtte.  1761  blev  W.  Fændrik  ved  Kronprinsens  Regi- 
ment, 1763  Sekond-  og  1766  Premierlieutenant.  1769  udnævntes 
han  til  Kapitajn  og  i  Maj  Aaret  efter  til  tjenstgjørende  General- 
adjutant  hos  Kongen,  hvem  han  ledsagede  til  Holsten.  Faa  Dage 
efter  Bernstorffs  Fald  sendtes  han  til  St.  Petersborg  med  et  egen- 
hændigt Brev  fra  Christian  VII  til  Kejserinden,  der  forbitret  over, 
at  Kongen  sendte  en  simpel  Kapitajn,  <en  Dreng»,  til  at  forhandle 
med  hende,  henviste  W.  til  Udenrigsministeren  Panin.  Skjønt  han 
fik  det  Vidnesbyrd,  at  han  havde  optraadt  som  en  forstandig  og 
forsigtig  Mand,  blev  han  efter  sin  Hjemkomst  for  en  kort  Tid  sat 
i  Arrest.  1773  blev  han  ansat  ved  en  annekteret  Bataillon  som 
Kapitajn  og  1775  ved  danske  Livregiment.  1776 — 77  laa  han  i 
Garnison  i  Helsingør.    Gjennem  sin  Ven  Skuespiller  Schwarz  havde 

W.  fattet  varm  Interesse  for  dramatisk  Kunst.  Paa  Anbefaling  af 
sine  Venner  Dreyer  og  Schack,  i  Følge  Overskou  tillige  gjennem 
Schwarz,  blev  han  i  Marts  1778  udnævnt  til  administrerende  Direk- 
tør for  det  kongl.  Theater  og  Kapel.  Som  saadan  havde-  han  det 
daglige  Tils)m  med  Scenen  og  dens  Forretninger,  ligesom  det  paa- 
hvilede ham  aarlig  at  indlevere  en  Plan  til  Theatrets  Virksomhed 
for  den  følgende  Sa&son.  «Tre  Uger  senere,*  siger  W.,  »styrtede 
man  den  værdige,  gamle  Theaterbestyrelse  (Bomemann  o.  fi.),  for 
at  indvikle  den  gamle  Eickstedt  i  Blaar»,  som  samtidig  udnævntes 
til  Præses  for  Theatrets  Overtilsynskommission.  W.  gik  med  den 
største  Iver  og  Pligtfølelse  til  sin  brydsomme  Gjeming.  Blandt  de 
mange  ypperlige  Egenskaber,  der  udmærkede  ham,  skal  i  første 
Række  nævnes,  at  han,  der  ved  Afstamning  og  Slægtskab  var 
knyttet  til  de  tysktalende  aristokratiske  Kredse,  selv  var  dansk  i 
Sind,  Skrift  og  Tale,  og  han  roser  sig  af  at  eje  et  »simpelt,  dansk 
Bondesind ».  Han  havde  som  fattig  Officer  levet  tilbagetrukken  og 
læst  meget.  Som  sine  Yndlingsforfattere  nævner  han  Wessel,  Lady 
Montague,  Rabelais,  Ronsard,  Peder  Syv  og  Sterne.  Hans  Væsen  var 
bestemt  og  myndigt,  hans  Omgang  let  og  behagelig,  og  han  yndede 
i  høj  Grad  Spøg  og  Lystighed. 

W.  opofrede  sig  ganske  for  sit  Kald,  indførte  Disciplin  og 
regelmæssige  Prøver,  oprettede  Synge-  og  Danseskoler,  gjenopvakte 
blandt  Skuespillerne  den  sunkne  Agtelse  for  Scenen  og  bragte 
Theatrets  aarlige  Indtægter  fra  o.  18000  Rdl.  op  til  40000  Rdl.  Han 
værnede  fremfor  alt  for  den  danske  Scenes  Bestaaen  i  national 
Aand  ved  hyppige  Opførelser  af  Holbergs  Komedier  og  ved  at 
træde  i  Forbindelse  med  danske  Skuespilforfattere  som  Ewald,  Tode, 
P.  A.  Heiberg  og  Pram,  hvem  han  opmuntrede  til  originale  Arbejder 
for  Scenen  og  til  Dels  af  sine  egne  smaa  Pengemidler  støttede 
rundhaandet.  «Hvor  kunde  jeg,»  udtaler  han,  «som  kjendte  Nød 
af  egen  og  Forældres  sørgelige  Erfaring,  nægte  Hjælp  og  Trøst 
til  de  nødlidende«.  Han  var  især  for  Pram  en  god  og  trofast 
Ven,  saa  længe  han  levede,  skjønt  Pram  med  sit  iltre  Væsen  ikke 
altid  lønnede  ham  med  Tak,  og  det  skyldes  W.,  at  man  overdrog 
ham  at  oversætte  flere  Syngestykker  til  Theatrets  Brug.  Med  Ewald, 
der  i  sine  Breve  kalder  W.  sin  kjæreste  Velynder,  drøftede  han 
Planen  til  «Fiskerne»,  der  opførtes  i  Jan.  1780.  Om  P.  A.  Heiberg, 
hvis  dramatiske  Arbejder  «Heckingborn»,  «r)e  Vonner  og  de  Van- 
ner»  og  cKinafareme*  W.  bragte  til  Opførelse,  ytrer  denne:  «Jeg 
har  til  alle  Tider  ærlig  vist,    at  jeg  satte  Pris  paa  hans  gode  Me- 

Dansk  biop.  Lex.    XVIII.  Juni  1904.  I S 

ning  om  mig.  Han  bar  megen  Retfærdighed  i  Hjærtet  og  vil 
aldrig  gjøre  noget  Menneske  forsætlig  ondt.  Min  Agtelse  har  han 
fortjent  og  skal  stedse  beholde*. 

Uden  at  tilsidesætte  Respekten  levede  W.  paa  en  fortrolig 
Fod  med  de  udmærkede  sceniske  Kunstnere  og  Kunstnerinder,  def 
den  Gang  prydede  den  danske  Scene,  Schwarz,  Gjelstrup,  Preisler, 
Rose  og  Fru  Walter,  der  ved  Eickstedts  Intriger  1780  forlod  Theatret. 
Inderligst  følte  han  sig  knyttet  til  Frydendahl,  der  debuterede  1786 
og  som,  hvad  der  ikke  før  har  været  bekjendt,  i  Følge  W.s  eget 
skriftlige  Vidnesbyrd,  var  hans  egen  Søn.  W.  havde  som  ung 
Lieutenant  staaet  i  et  intimt  Forhold  til  Frydendahls  Moder,  der 
var  bleven  tvungen  til  at  ægte  en  gammel,  rig  Lærredshandler, 
som  siden  blev  forarmet  og  med  Konen  maatte  leve  af  W.s  smaa 
Midler.  «FrydendahU,  yXxtv  W.,  « forbinder  det  fortræffeligste  Hjærte 
og  en  Adel  i  Sjælen,  som  mangen  Prins  maatte  ønske  sig,  med 
det  letteste  Sind».  Af  W.s  Breve  til  sine  Søskende  ses  det,  at 
Frydendahls  Skæbne  til  enhver  Tid  laa  ham  paa  Sinde. 

Skjønt  det  i  W.s  første  Direktørperiode  ikke  fattedes  paa  Rive- 
rier  mellem  ham  og  Eickstedt,  glemte  han  dog  aldrig,  at  Generalen 
havde  været  hans  Families  varmeste  Ven.  1782  udtraadte  Eickstedt 
af  Overtilsynskommissionen,  der  ophævedes  kort  efter  Regerings- 
skiftet, da  W.  blev  beskikket  til  administrerende  Direktør,  medens 
Overhofmarskal  C.  F.  Numsen  udnævntes  til  overtilsynshavende. 
Samarbejdet  med  denne  Mand,  der  idelig  krydsede  hans  Planer, 
faldt  W.  meget  vanskehgt.  « Numsens  Fader, »  ytrer  han,  «blev 
min  Faders  Ulykke;  skal  denne  nu  blive  min,  er  denne  Familie  vor 
naturlige  Fjende  som  Kattens  er  Musens. »  1787  blev  J.  A.  P.  Schulz 
indkaldt  hertil  som  Kapelmester,  og  med  denne  sluttede  W.  et  nøje 
Venskab.  Trods  mange  Haande  Intriger  og  Kabaler  ved  Theatret 
røgtede  W.  vedblivende  sit  Hverv  med  ufortrøden  Iver.  1790  aab- 
nedes  Sæsonen  med  cFrode  og  Fingal »  samt  Thaarups  cHøstgildet* 
til  Schulz'  stemningsrige  Musik.  I  Foraaret  1791  afgik  Numsen  til 
Glæde  for  W.,  der  samtidig  blev  Præses  for  Theaterkommissionen. 
De  sidste  nationale  sceniske  Arbejder,  hvis  Opførelse  \V^.  iværk- 
satte, vare  P.  A.  Heibergs  «De  Vonner  og  de  Vaifner»  og  c  Kina- 
farerne».  Kort  efter  fremskyndede  en  beklagelig  Begivenhed  hans 
Afgang  fra  Theatret.  Theaterinspektøren  N.  Lassen,  en  virksom  og 
dygtig  Mand,  hvem  han  havde  skjænket  sin  ftilde  Tillid,  havde 
ved  Aktiespekulationer  paadraget  sig  en  betydelig  Gjæld  og  for- 
grebet   sig    paa   Theaterkassen.     W.s   Anstrængelser    for    at    redde 

ham  vare  forgjæves,  og  han  opnaaede  derved  kun  at  blive  Gjen- 
stand  før  lave  Bagvaskelser,  især  at  han  skulde  have  set  gjennem 
Fingrene  med  Lassens  Besvigelser.  Hans  Ansøgning  om  Afsked 
bevilgedes  ham  af  Kronprinsen  i  naadige  Udtryk  (16.  Maj  1792). 
W.s  Bortgang  vakte  almindelig  Beklagelse  baade  bkndt  Theaterper- 
sonalet  og  Datidens  dramatiske  Forfattere;  kun  Rahbek,  der  havde 
forfulgt  ham  med  blindt  og  uberettiget  Had,  og  som  allerede  én 
Gang  havde  gjort  ham  Afbigt,  udtrykte  sin  Glæde  derover.  «I 
denne  lige  saa  vanskelige  som  yderst  besværlige  Post,»  skrev  W. 
en  Aarrække  senere  til  Kronprinsen,  « tilbragte  jeg  14  Aar  med 
uopretteligt  Tab  af  Helbred  og  Sindsro*.  W.  opnaaede  dog  i 
Samtidens  Dom  at  finde  fuld  Oprejsning  for  de  Krænkelser,  han 
havde  maattet  lide,  og  Eftertiden  har  givet  ham  det  Vidnesbyrd, 
at  den  danske  Skueplads  hverken  før  eller  senere  har  haft  en  mere 
virksom  og  indsigtsfuld  I^der  end  ham.  I  Febr.  1793  udnævntes 
W.  til  Gesandt  i  Portugal,  men  der  hengik  rum  Tid,  inden  han, 
optaget  af  at  ordne  sine,  ved  uberegnende  Gavmildhed  til  alle 
Sider  ødelagte,  pekuniære  Forhold,  kunde  tiltræde  Posten.  I  Okt. 
1795  afgik  han  sammen  med  sin  Ven  Kapelmester  Schulz  paa  et 
Skib  fra  Hamborg  til  Lissabon,  men  en  Orkan  drev  det  over  mod 
Norges  Kyst,  hvor  de  nødtes  til  at  overvintre  i  Arendal.  Det  føl- 
gende Foraar  naaede  W.  endelig  Portugal,  hvor  han,  trykket  af 
Gjæld,  pint  af  ualmindelig  ondartede  hæmorrhoidalske  og  rhev- 
matiske  Smerter  og  opfyldt  af  Hjemve  og  Længsel  « efter  at  ombytte 
de  høje  Lavrbærtræer  uden  for  hans  Bolig  med  en  lille  dansk 
Bøg>,  €  usiede »  sin  Tid  hen,  indtil  han  tilbagekaldtes  1802.  Hans 
Ophold  i  Lissabon  »forlængedes  nødtvungent*,  og  først  1805  gjen- 
saa  han  Danmark. 

W.,  der  6.  Okt.  1780  havde  ægtet  Dorothea  Louise  v.  Berger 
(døbt  3.  Nov.  1755),  Datter  af  Livlægen  Johan  Just  v.  B.,  men  som 
19.  Avg.  1788  var  bleven  Enkemand,  havde  kort  før  sin  Afrejse 
til  Portugal,  23.  Sept.  1795,  indgaaet  et  nyt  Ægteskab  af  en  højst 
mærkelig  Art  med  Johanne  v.  Schilden  (f.  1741),  Datter  af  Johan 
Erik  V.  S.  til  Altenkoog  og  Giessensand,  en  gammel  Jomfru  med 
mange  Særheder,  der  levede  i  Fejde  med  al  Verden,  og  som  i  sin 
Beundring  for  den  aandfulde,  elskværdige  og  letsindige  W.  havde 
udsat  en  Aarpenge  for  ham.  Som  Tak  herfor  skjænkede  han 
hende  sin  Haand,  men  hun  fulgte  ham  ikke  til  Portugal,  og  han 
gjensaa  hende  ikke  mere,  i  det  hun  døde  i  Kiel  (28.  Avg.  1805), 
samtidig    med    at  W.  steg   i  Land   i  Travemunde    paa    Hjemrejsen 

fra  Lissabon.  Hun  efterlod  ham  en  lille  Formue,  ligesom  han 
gjennem  dette  Ægteskab  fik  Andel  i  det  rige  Marskgods  Haseldorf 
ved  Elben  til  en  Værdi  af  50000  Rdl. 

W.  førte  i  de  følgende  Aar  en  omflakkende  Tilværelse,  dels  i 
Kiel,  dels  hos  Broderen  paa  Løjtmark  og  Søsteren  Grevinde  Sophie 
Schulin  paa  Frederiksdal  samt  i  Kjøbenhavn,  indtil  han  1813  ud- 
nævntes til  Overceremonimester,  en  Udmærkelse,  der  €  bragte  ham 
endelig  Oprejsning  for  mange  ufortjente  Lidelser*.  181 5  fik  han 
Storkorset.  Han  døde  20.  Okt  1817  i  Kjøbenhavn.  Sit  originale, 
bisarre  og  omskiftelige  Væsen  bevarede  han  lige  til  det  sidste, 
hvilket  ogsaa  gav  sig  Udslag  i,  at  han  testamenterede  sin  tro 
Kammertjener  Schulz  sit  Gods. 

Overskou,  Den«  danske  Skueplads  III.  L.  Bobé,  Efterladte  Papirer  fra 
den  Reventlowske  Familiekreds  IV — V.  Familiepapirer  i  Frederiksdals  Arkiv. 
Personalhist.  Tidsskr.  4.  R.  IV.  Louis  Bobé, 

V.  Wamstedty  Karl  Ludvig,  1808 — 68,  Amtmand,  Broder  til 
ovennævnte  A.  E.  F.  J.  v.  W.,  var  født  i  Altona  11.  Avg.  1808, 
studerede  i  Berlin,  Heidelberg  og  Kiel  og  tog  1832  juridisk  Examen 
i  Gliickstadt.  1837  blev  han  Kammersekretær  for  den  tyske  Afde- 
ling af  Generaltoldkammer-  og  Kommercekollegiets  Kancelli,  1840 
Kommitteret  i  samme  Kollegium  og  1843  Amtmand  over  Flensborg 
Amt.  1848  blev  han  afsat  af  den  provisoriske  Regering  og  ind- 
traadte  1849  som  Chef  for  2.  og  3.  Departement  under  den  blan- 
dede Bestyrelseskommission  for  Hertugdømmet  Slesvig,  overtog  nogle 
Maaneder  efter  atter  sit  Amtmandsembede  og  udnævntes  185 1  til 
Amtmand  over  Steinhorst  Amt.  1866  fik  han  sin  Afsked  og  døde 
18.  Marts  1868  i  Pløen.  Han  havde  27.  April  1844  ægtet  sin  Ku- 
sine Agnes  Charlotte  Juliane  Ottilie  v.  Wamstedt  (f.  24.  Febr.  1824), 
Datter  af  Kammerherre,  Forst-  og  Jægermester  i  Holsten  Hans 
Adolf  V.  W. 

Alberti.  Schl.-Holst.-Lauenb.  Schriflsteller  Lex.      ff^  £,  Hiort- Lorenzen. 

Wartberg,  Jens  Severin,  1697 — 1749,  Generalprokurør,  en 
Søn  af  Vejermester  paa  Holmen  Peter  W.  og  Maria  Bentsen,  blev 
ddbt  i  Holmens  Kirke  10.  Nov.  1697.  Han  blev  Student  1713,  theol. 
Kandidat  1717,  Sekretær  i  Danske  Kancelli  1723,  Arkivsekretær 
sammesteds  1736,  Assessor  i  Højesteret  1734  og  Generalprokurør 
1739.  Overskou  omtaler  ham  som  en  jovial,  meget  dannet  Mand, 
Omgangsven  af  Holberg,    der   fortjener  at  erindres  som  den  første 

Direktør  for  den  danske  Skueplads  paa  Kongens  Nytorv  efter  Privi- 
legierne af  29.  Dec.  1747,  hvilken  Stilling  han  ved  Holbergs  Ind- 
flydelse kom  til  at  beklæde.  I  det  vigtige  Embede  som  General- 
prokurør  fik  han  af  og  til  Lejlighed  til  at  udvise  mere  Følelse  for 
den  den  Gang  undertrykte  Bonde  end  Flertallet  af  de  højere  Em- 
bedsmænd. Han  udnævntes  1747  til  Etatsraad  og  døde  pludselig 
II.  Sept.  1749  i  sin  Vogn  paa  Hjemvejen  fra  et  Taflfel,  hvilket  gav 
Anledning  til  en  rimet  Diskussion,  som  siden  blev  trykt  i  Rahbeks 
fTritogenia».     Han  var  ugift. 

Overskou,  Den  danske  Skueplads  II,  57  f  90.  100  f.  Rahbeks  Tritogenia 
1828,  S.  106.  Werlauff,  Antegn,  til  Holbergs  18  første  Lystspil.  Rasmus 
Ærebocs  Autobiografi,  udg,  v.  G.  L.  Grove,  S.  245.  E.  Holm,  Danm.-Norges 
Hist  1720— 1814,  II  385.  390.  G.  L.  Grove, 


Wasserschlebe,  Joachim,  1709 — 87,  Deputeret.  Han  fødtes 
I.  Maj  1709  i  Saltzwedel  og  var  Søn  af  Byens  Borgmester  Nicolaus 
Johannes  W.  og  dennes  Hustru  Anna  Sybilla  Rademacher.  Om- 
kring 1729  studerede  han  vistnok  i  Leipzig  og  Halle  og  levede  fra 
1 731  i  Paris  som  Privatsekretær  hos  den  derværende  danske  Ge- 
sandt Grev  Werner  Schulenburg.  1738  traadte  han  i  dansk  Tje- 
neste som  Sekretær  i  Tyske  Kancelli  og  udnævntes  Aaret  efter  til 
Legationssekretær  i  Paris.  I  de  Aar  (1744 — 50),  J.  H.  E.  Bernstorff 
var  dansk  Minister  ved  det  franske  Hof,  vandt  han  dennes  fulde 
Tillid  og  Fortrolighed  og  var  hans  Kommissionær  og  Mellemmand 
ved  mange  Lejligheder.  W.  delte  Bernstorffs  litterære  og  kunst- 
neriske Interesser  og  stod  paa  venskabelig  Fod  med  de  mest  frem- 
ragende Kunstnere  i  Paris.  Han  fik  den  unge  Johs.  Wiedewelt 
antaget  i  G.  Coustou  d.  yngres  Værksted  og  skaffede  ham  1752  en 
Aarpenge  af  Partikulærkassen.  S.  A.  afsluttede  han  Kontrakten 
med  Saly  om  Udførelsen  af  Frederik  V's  Rytterstatue,  ligesom  han 
foranledigede  den  i  Paris  bosatte  svenske  Maler  J.  E.  Mandelbergs 
(XI,  82)  Indkaldelse  til  Danmark.  1754  blev  W.  sammen  med  tre 
andre  Kunstkjendere,  Thott,  v.  Støcken  og  Møllmann,  optagen  som 
Æresmedlem  af  Kunstakademiet.  W.,  der  1747  var  bleven  Kan- 
celliraad  og  1751  Justitsraad,  indtraadte  atter  1752  i  sit  tidhgere 
Embede  som  Sekretær  i  Tyske  Kancelli  og  udnævntes  1760  med 
Etatsraads  Karakter  til  Kommitteret  i  det  da  oprettede  vestindisk- 
guineiske  Rente-  og  Generaltoldkammer,  der  styredes  af  A.  P.  Bern- 
storff som  Deputeret.  Som  varm  Ven  af  Bondefriheden  fik  han 
Indflydelse  paa  Landbosagen  i  Hertugdømmerne,  fremmede  Udskift- 

ningen  og  arbejdede  for  en  formaalstjenlig  Besættelse  af  Amtmands - 
posterne,  der  den  Gang  næsten  udelukkende  tildeltes  Hofmænd. 
I  alle  Forhold  viser  han  sig  som  en  oplyst  og  frisindet  Mand,  en 
uegennyttig  og  hæderlig  Karakter.  W.,  der  ogsaa  var  Direktør  for 
Fabrikmagasinet,  blev  1768  2.  Deputeret  i  Generaltoldkammer-  og 
Kommercekollegiet  og  udnævntes  til  Konferensraad.  Han  afgik  i 
Okt.  1770  fra  Kollegiet  og  i  April  n.  A.  fra  Kancelliet.  Han  fljrt- 
tede  derefter  til  Flensborg,  hvor  hans  Søsterdatter  —  Moder  til 
Gehejmeraad  J.  P.  Høpp  (VIII,  239)  —  var  gift,  og  kjøbte  her  nær 
ved  Byen  Ejendommen  Klusgaard,  der  fik  Navn  efter  ham,  og  hvor 
han  anlagde  en  Have  og  en  < artificiel*  Eng.  Sin  store  Kobberstik- 
samling, hvortil  han  havde  lagt  Grunden  i  Paris,  og  som  omfattede 
o.  30000  Blade  af  fremmede  Mestre,  maatte  W.  i  Pengeforlegenhed 
1 78 1  mod  et  Forskud  pantsætte  til  Staten,  der  1783  kjøbte  hele 
Samlingen  til  det  kongl.  Bibliothek  for  2000  Rdl.  W.  efterlod  sig 
ogsaa  ret  omfattende  Samlinger  til  dansk  Historie  (nu  i  det  kongl. 
Bibliothek),  særlig  under  Frederik  V  og  Christian  VII,  som  oftere 
ere  benyttede  af  Historikere  i  nyere  Tid.  W.  døde  ugift  13.  Marts 
1787  paa  sit  Landsted  ved  Flensborg. 

Neues  staatsbtlrg.  Mag.  IX,  304  f.  Geneal.  og  biogr.  Archiv  S.  444 — 51. 
F.  J.  Meier,  J.  Wiedewelt  S.  20  fif,  60.  Fonden  ad  usus  publ.  I,  $1.  iiéff. 
Werke  der  Brilder  F.  L.  u.  Chr.  Stolberg  I,  431.  II,  21.  A.  Friis,  Bernstorfleme 
og  Danmark  I,  200  f.  L.  Bobé,  Efterl.  Papirer  fra  den  Reventlowske  FamUie- 
kreds  II,  231  f.  VI,  571.  Zøuis  Bobé, 


Watt,  Robert,  1837 — 94,  Forfatter  og  Theaterdirektør,  blev 
født  28.  Okt.  1837  paa  Holmstrupgaard  ved  Aarhus,  som  hans 
Fader,  William  W.  (f.  1805  f  1843)  ejede;  hans  Moder  hed  Caro- 
line f.  Muller  (f.  1803  t  1S49).  Farfaderen  Alex.  W.  var  indvandret 
fra  Skotland  og  blev  1796  Hørfabrikør  i  Kjøbenhavn.  Han  selv 
gik  i  Aarhus  Realskole  og  kom  derefter  i  Handelslære  i  samme 
By;  men  en  Lyst  til  Rejser  og  Æventyr,  der  synes  at  have  ligget 
til  Slægten,  drev  ham  i  Okt.  1857  til  at  drage  til  Avstralien,  hvor 
han  tilbragte  3  Aar  i  Kolonien  Victoria  i  mange  Haande  Livsstil- 
linger, til  sidst  som  Diligencekusk.  Han  lærte  her  at  6srdes 
mellem  alskens  Folk  og  under  alskens  Forhold.  Efter  sin  Hjem- 
komst til  Danmark,  Juli  1861,  tænkte  han  paa  at  blive  Skuespiller, 
hvad  altid  havde  været  hans  Ønske;  men  han  førtes  ind  paa  For- 
fatterbanen ved  at  skrive  Skildringer  til  « Illustreret  Tidende*  af 
sine  Oplevelser  i   det  fjæme  Nybyggerland.     De  vandt  Bifald  ved 

deres  livlige  Stil  og  det  glade  Humør,  som  prægede  dem,  og  ud- 
kom senere  i  Bogform:  c  Fra  Avstralien»  (1862)  og  «I  Verandaen » 
(1863)  under  Forfattermærket  Bob.  End  videre  oversatte  han  1864 
Thackerays  <  Snobberne »  og  begyndte  samme  Aar  sin  Virksomhed 
som  «Rejsefeuilletonist»  for  « Dagbladet  >,  i  det  han  gjennemrejste 
en  stor  Del  af  Evropa  og  derefter  tilbragte  et  halvt  Aar  i  Paris, 
samt  gjengav  sine  Iagttagelser  og  Indtryk  i  Breve  til  Bladet.  Disse 
Breve  samledes  senere  i  « Pariser-Fotografier »  (1865)  og  «Gjennem 
Evropa »  (1866)  og  gjorde  megen  Lykke,  især  de  første.  Vistnok 
var  det  mest  Overfladen  og  hverken  de  bedste  eller  vigtigste  Sider 
af  det  franske  Liv,  han  fik  Lejlighed  til  at  skildre,  men  han  for- 
talte livlig  og  underholdende.  Senere  fulgte  « Breve  ft*a  Rusland* 
(1867,  under  Prinsesse  Dagmars  Brudefærd)  og  «Fra  Ægypternes 
L^nd»  (1869,  ved  Suezkanalens  A åbning);  hertil  maa  ogsaa  regnes 
«Kjøbenhavn — Melbourne — Paris»  (1867),  blandede  Skildringer  fra 
de  tre  Byer,  medens  «Mit  Album »  (1869)  indeholder  mere  originale 
Novelletter. 

Imidlertid  havde  han  Marts  1866  stiftet  det  litterære  og  under- 
holdende Ugeblad  «Figaro»,  og  da  dette  Sept.  1868  udvikledes  til 
Dagbladet  <  Dagens  Nyheder »,  blev  han  ogsaa  dettes  Redaktør 
indtil  Avg.  187 1.  Derefter  gjorde  han  en  Rejse  gjennem  Nord- 
amerika lige  ind  til  Saltsøstaden  og  kom  tids  nok  til  at  overvære 
Chicagos  store  Brand;  skrev  derefter  t Hinsides  Atlanterhavet t  (I — lU. 
1872— -73)  og  udsendte  en  ny  Samling  c  Pariser- Fotografier »  (1874).. 
Fremdeles  oversatte  han  i  Aarené  1873 — 75  udvalgte  Arbejder  af 
Thackeray  (3  Bd.),  Bret  Harte  (3  Bd.)  og  Mark  Twain  (2  Bd.); 
de  to  sidst  nævnte  Forfattere  har  han  først  ført  frem  for  den 
danske  Læseverden,  ligesom  han  allerede  1868  havde  oversat  deres 
Landsmand  E.  Poes  « Fantastiske  Fortællinger ».  Ogsaa  en  Del 
franske  Skuespil  har  han  efterhaanden  oversat  til  Sekondtheatrenes 
Brug.  1876 — 84  var  han  Direktør  for  Folketheatret  og  siden  1886 
for  Tivoli  og  viste  sig  som  en  dygtig  Leder  for  begge.  Endelig 
var  han  en  udmærket  Selskabsmand,  lige  søgt  i  alskens  Kunstner- 
kredse og  i  den  velhavende  Middelstands  Familier.  Han  døde 
II.  Juni  1894. 

8.  Juni  1881  havde  han  ægtet  Dorothea  Augusta  Ingeborg 
Olsen  (f.  I.  Avg.  1856),  Datter  af  Arbejdsfolk,  Skuespillerinde  ved 
Folketheatret  1876—83. 

Nyt  illustr.  Ugeblad  22.  Marts  1874.  lUustr.  Tid.  26.  Sept.  1886.  Danne- 
brog og  Nationaltid.  12.  Juni  1894.  Emil  ElberUng. 

Vaupelly  Christian  Theodor,  1821 — 62,  Botaniker,  var  født 
i  Kolding  14.  Okt.  182 1  og  Søn  af  Oberstlieutenant  Joh.  Ludv. 
Vilh.  V.  (f.  10.  April  1783  f  11.  April  1856)  og  Margrethe  Dorothea 
f.  Karberg  (f.  22.  Febr.  1788  f  16.  Nov.  1860)  Farfederen,  Jonas  V., 
var  født  i  Hessen  og  kom  1780  til  Slesvig  By;  han  var  gift  med 
en  fransk  Emigrantinde.  Sin  Skoleundervisning  fik  C.  V.  i  Kolding 
Iserde  Skole,  men  fandt  samtidig  Tid  til  at  færdes  meget  i  Byens 
smukke  Omegn,  hvor  Sansen  for  Naturiagttagelse  tidlig  blev  vakt 
hos  ham,  og  han  fik  Lejlighed  dl  at  berige  Floraen  ved  forskjellige 
heldige  Fund.  1841  blev  V.  Student  og  valgte,  da  han  ikke  turde 
betro  sin  Fremtid  til  Botanikken,  Theologien  til  Studium  og  dyr- 
kede den  med  megen  Iver,  dog  mere  ved  Læsning  af  fremragende, 
navnlig  tyske  theologiske  Forfattere  end  ved  at  følge  Universitets- 
forelæsningerne, men  fik  dog  første  Karakter.  Han  mindedes  fra 
den  Tid  navnlig  med  Taknemmelighed  den  Betydning,  Martensens 
Forelæsninger  havde  for  de  studerende.  Han  lagde  dog  ikke  helt 
Botanikken  paa  Hylden,  skrev  ogsaa  som  Student  en  lille  Opsats 
om  vore  Skovtræer  til  Schouws  Ugeskrift,  og  saa  snart  han  var 
bleven  Kandidat,  kastede  han  sig  atter  over  Botanikken  og  andre 
Naturvidenskaber,  af  hvilke  navnlig  Geologien  fængslede  ham. 
Sommeren  1847  holdt  han  et  botanisk  Kursus  paa  det  landøkono- 
miske Institut  paa  Haraldslund,  og  den  følgende  Vinter  begyndte 
han  at  studere  Kemi.  Men  saa  kom  Martsdagene  1848.  V.  meldte 
sig  som  frivillig,  afgik  19.  April  til  Armeen  som  Fører  for  52  fri- 
villige, men  blev  allerede  23.  April  haardt  saaret  i  Slaget  ved  Sies-* 
vig;  paa  Grund  af  Forholdene  varede  det  længe,  inden  han  blev 
taget  under  Lægebehandling;  det  venstre  Overarmsben  var  knust, 
og  Armen  maatte  exartikuleres.  I  Beg3mdelsen  af  Avg.  opdage- 
des Kuglen  i  Ryggen  og  blev  skaaret  ud,  og  derpaa  blev  han 
sendt  hjem  som  krigsudygtig.  Af  Livet  paa  Lasarettet  i  Slesvig, 
hvor  han  modtog  Danebrogsmændenes  Hæderstegn,  har  han  givet 
en  livlig  og  interessant  Skildring  (se  «Vort  Forsvar »   14.  Aarg.) 

Allerede  inden  Udgangen  af  1848  læste  han  i  Naturhist.  For- 
ening over  « flere  Forhold  i  vore  Tørvemoser*.  I  de  nærmest  føl- 
gende Aar  beskæftigede  han  sig  om  Sommeren  mest  med  Mose- 
undersøgelser, om  Vinteren  med  Undersøgelser  over  Stængelens 
Anatomi,  og  han  var  en  meget  flittig  Foredragsholder  ved  Natur- 
hist. Forenings  Møder.  Disse  Studier  satte  bl.  a.  Frugt  i  det  be- 
tydelige Skrift  «De  nordsjællandske  Skovmoser »  (1851),  i  hvilket 
han    navnlig    behandler    de    i    Moserne    opbevarede    Levninger  af 

Træer  og  Mosser;  i  flere  af  sine  Resultater  afviger  han  fra  Steen- 
strup.  Dette  er  hans  første  betydelige  Publikation  over  danske 
Skovtræer,  men  hele  det  følgende  Aarti  er  Træernes  Naturhistorie 
og  Historie  Gjenstand  for  hans  Studium  hjemme  og  paa  Rejser  i 
Udlandet,  og  jævnlig  giver  han  Meddelelser  over  herhen  hørende 
Æmner  i  Tale  og  Skrift.  1855  tiltraadte  han  med  offentlig  Under- 
støttelse en  Rejse  til  Udlandet.  Først  besøgte  han  Hannover  og 
Holland,  særlig  af  Hensyn  til  de  der  stedfindende  Kulturarbejder. 
Vinteren  tilbragte  han  for  sit  Helbreds  Skyld  i  Nizza  og  var  her 
beskæftiget  med  biologiske  og  fænologiske  Iagttagelser  over  Vege- 
tationen, brød  op  der  fra  med  Foraaret,  berejste  Provence  og  Klit- 
terne sydvest  for  Bordeaux  og  kom  i.  Maj  til  Paris,  hvor  han 
gjorde  et  længere  Ophold  og  stiftede  Bekjendtskab  med  de  fleste 
Pariser-Botanikere.  I  Juli  deltog  han  i  det  franske  botaniske  Sel- 
skabs Exkursioner  til  Auvergne  og  flk  Lejlighed  til  paa  Slutnings- 
mødet  at  udvikle  sin  Theori  om  Bøgens  Indvandring  i  Danmarks 
Skove.  Han  blev  opfordret  til  at  fremsætte  sine  Ideer  i  et  fransk 
Tidsskrift,  og  som  Forberedelse  hertil  fremkom  hans  lille  Skrift: 
« Bøgens  Indvandring  i  de  danske  Skove*  (1857),  der  siden  udkom 
paa  Fransk,  hvor  det  vakte  en  ikke  ringe  Opsigt.  Efter  sin  Hjem- 
komst, Efteraaret  1856,  fortsatte  han  ved  Rejser  og  Studier  ufor- 
trødent sine  Undersøgelser  over  vore  Skovtræer;  han  havde  en 
udmærket  Evne  til  at  vække  Interesse  for  sine  Undersøgelser  hos 
Skovadministratorer  og  Ejendomsbesiddere  og  opnaaede  derved  at 
faa  Oplysninger  om  mange  Forhold,  som  ellers  kunde  være  van- 
skelig tilgængelige  for  ham.  Endelig  havde  han  faaet  sit  store 
Materiale  saa  vidt  samlet  og  bearbejdet,  at  han  kunde  paabegynde 
Trykningen  af  sit  skjønne  og  interessante  Værk  «De  danske  Skove », 
men  han  naaede  ikke  at  se  det  udkomme;  det  blev  udgivet  1863, 
Aaret  efter  hans  Død,  ved  hans  Ven  G.  Ploug.  Denne  Bog  er 
et  Forsøg  paa  gjennem  en  Forklaring  af  Skovens  Udviklings- 
historie at  give  en  Forstaaelse  af  dens  nuværende  Sammensætning 
og  Udseende,  og  hele  denne  Udviklingsrække  er  bygget  saa  vel 
paa  et  naturvidenskabeligt  som  paa  et  historisk  Grundlag.  Denne 
Sammenarbejdning  af  naturvidenskabelige  og  historiske  Synspunkter 
er  vel  netop  for  en  stor  Del  det,  der  gjør  Læsningen  af  den  saa 
tiltrækkende,  og  for  den  videnskabelige  Begrundelse  af  Skovbrugs- 
læren  har  den  været  af  stor  og  vidtrækkende  Betydning,  i  det  det 
her  paa  Grundlag  af  et  stort  Materiale  er  paavist,  af  hvilken  ind- 
gribende   Betydning   Skovtræemes   Forhold   over   for   Lyset   er   for 

deres  gjensidige  Paavirkning  og  derved  for  deres  Trivsel;  og  dette 
synes  han  at  have  faaet  Blik  for  upaavirket  af  den  tyske  Forst- 
mand G.  Heyer,  der  ogsaa  beskæftigede  sig  med  disse  Spørgsmaal, 
og  hvis  første  Publikation  herover  falder  forud  for  V.s. 

De  danske  Skovtræer  gjaldt  V.s  første  og  sidste  Ord  i  Litte- 
raturen, og  Interessen  for  disse  har  han  vel  viet  det  meste  og 
bedste  af  sin  des  værre  alt  for  korte  Arbejdsdag.  Men  ogsaa  paa 
mange  andre  Omraader  af  Botanikken  har  han  været  virksom. 
Han  var  den  første,  der  drev  anatomiske  og  histologiske  Under- 
søgelser her  hjemme  og  publicerede  Afhandlinger  paa  dette  Om- 
raade;  en  af  disse  —  over  dicotyledone  Mellemstokkes  Bygning  — 
havde  været  indsendt  som  Doktordisputats,  men  blev  af  Liebmann 
tilbagesendt  som  uantagelig,  formodentlig  fordi  der  ikke  var  nogen, 
der  kunde  bedømme  den;  senere  lod  V.  den  trykke  baade  paa 
Dansk  og  Tysk,  og  det  har  vist  sig,  at  han  godt  kunde  være  dette 
Arbejde  bekjendt  i  Udlandet;  ogsaa  andre  af  hans  histologiske 
Undersøgelser  ere  i  Udlandet  anerkjendte  som  paalidelige  og  dyg- 
tige Arbejder.  Med  Algernes  Befrugtningsforhold  har  han  beskæf- 
tiget sig  gjennem  flere  Aar,  og  paa  en  Afhandling  herom  naaede 
han  at  blive  Doktor,  1859.  Vexelvirkningen  mellem  Plantelivet  og 
Kulturlivet  interesserede  ham  meget,  og  Vidnesbyrd  herom  fore- 
ligge i  forskjellige,  til  Dels  populære  Afhandlinger.  Endelig  maa 
ikke  glemmes  hans  < Planterigets  Naturhistorie! ,  en  Skolebog,  der 
udkom  1854  og  har  oplevet  en  Række  Oplag;  det  var  noget  helt 
nyt,  der  her  blev  budt  Undervisningen,  i  det  der  indrømmedes  de 
biologiske  og  fysiologiske  Forhold  en  meget  fremtrædende  Plads. 
Men  at  det  faldt  i  hans  Lod  at  skrive  en  god  Skolebog,  falder 
ogsaa  godt  i  Traad  med  hans  Livsførelse;  thi  spørger  man,  hvad 
V.  var,  lyder  Svaret:  Han  var  Timelærer  og  blev  ikke  andet. 
Saa  længe  Liebmann  levede,  synes  der  ikke  at  have  været  Udsigt 
for  ham  til  offentlig  Ansættelse,  men  selv  efter  Liebmanns  Død, 
der  indtraf  omtrent  samtidig  med  V.s  Hjemkomst  fra  hans  større 
Udenlandsrejse,  blev  han  fuldstændig  forbigaaet  ved  Besættelsen  af 
de  forskjellige  Bestillinger,  denne  havde  haft,  og  hvad  der  mest 
nagede  ham  var,  at  det  endog  tilfaldt  en  anden  at  læse  over 
Forstbotanik  Fra  det  kongl.  Landhusholdningssejskabs  Side  mødte 
han  dog  megen  Imødekommenhed;  efter  dettes  Foranstaltning  holdt 
han  Forelæsninger  over  Plantelæren  i  dens  Anvendelse  paa  Kultur- 
planternes Dyrkning  og  foretog  med  dets  Understøttelse  Rejser  i 
Landet  1859 — 61  for  at  undersøge  Vegetations-  og  andre  Forhold, 

vedkommende  Forst-  og  Havekultur.  Han  skal  overhovedet  ved 
nidkjære  Talsmænds,  og  maaske  navnlig  Kriegers,  Støtte  have  haft 
Adgang  til  forskjellige  gode  Subventioner.  Hans  økonomiske  Stil- 
ling var  heller  ikke  daarlig,  men  det  havde  han  vel  i  alt  Fald  dl 
Dels  opnaaet  ved  en  for  hans  Helbred  skadelig  forceret  Undervis- 
ningsvirksomhed. Efter  at  have  erhvervet  Doktorgraden  holdt  han 
Forelæsninger  ved  Universitetet.  Sammen  med  Liitken  og  Fogh 
havde  han  1854  begyndt  Udgivelsen  af  »Tidsskrift  for  populære 
Fremstillinger  af  Naturvidenskaben ».  V.  udtaler  om  sig  selv,  at 
han  hører  til  dem,  <som  ved  at  botanisere  i  Fædrelandet  ere  førte 
til  at  studere  Botanikken*  i  Modsætning  til  dem,  «som  ad  Viden- 
skabens Vej  ere  førte  til  Botanikken*.  Men  denne  Udviklingsgang 
har  i  alt  Fald  ikke  været  til  Skade  for  en  Mand  med  V.s  aande- 
lige  Habitus.  Han  har  nemlig  derved  indsuget  en  levende  Kjær- 
Hghed  til  den  danske  Natur,  og  paa  den  anden  Side  har  han 
været  saa  særlig  anlagt  paa  videnskabelig  Forskning,  at  denne 
Side  af  hans  Arbejders  Natur  ogsaa  kommer  til  sin  ftilde  Ret. 
Mærkeligt  er  det,  hvorledes  han  med  sin  ene  Arm  kunde  klare 
de  for  de  mikroskopiske  Undersøgelser  nødvendige  Manipulationer. 
Hans  store  Arbejdsenergi  var  saa  meget  mere  beundringsværdig, 
som  hans  Bryst  var  blevet  angrebet  som  Følge  af  hans  Deltagelse 
i  Krigen.  Han  bevarede  dog  Haabet  om  Helbredelse  til  det  sidste 
og  talte  endnu  kort  før  sin  Død  om  de  Arbejder,  han  havde  for, 
naar  han  ved  et  Vinterophold  paa  Madeira  havde  styrket  sit  Hel- 
bred,    Han  døde  ugift  5.  Sept.  1862. 

Erslew,  Forf.  Lex.  Selvbiografi  i  «De  danske  Skove*.  Bot.  Tidsskr.  XU 
Oppermann,  Bidrag  t.  det  dsk.  Skovbrugs  Hist.  Q.  G.  Petersen. 

Vaupelly  Otto  Frederik,  1823 — 99,  Officer,  historisk  For- 
fatter, Broder  til  ovennævnte  Chr.  Th.  V.,  er  født  12.  Dec.  1823  i 
Kolding.  O.  V.  blev  Kadet  1837,  forlod  8  Aar  senere  Akademiet 
som  Sekondlieutenant  med  Aldersorden  fra  1843,  blev  ansat  ved 
3.  Bataillon,  men  rykkede  1848  i  Felten  med  i.  Bat.  Ved  Bov  vakte 
han  Brigadekommandøren,  Oberst  F.  R.  H.  Biilows  Opmærksomhed 
ved  sit  Mod  og  sin  Evne  til  at  rive  Folkene  med;  ved  Slesvig  og 
Nybøl  udmærkede  han  sig  ligeledes;  han  blev  derfor  draget  frem 
og  udnævnt  til  Premierlieutenant  med  Forbigaaelse  af  50  Formænd. 
Han  deltog  nu  som  Forpostadjudant  i  Resten  af  Felttoget;  Hærens 
Stabschef,  Oberstlieutenant  W.  H.  F.  A.  Læssøe,  lagde  Mærke  til 
den  raske  og  ufortrødne  unge  Officer  og  fik  ham  forsat  til  Over- 

kommandoen.  Generalstabsofficer  blev  V.  aldrig,  men  som  «Galop]D> 
var  han  uforlignelig;  han  opsøgte  Faren,  hvor  den  fandtes,  og  i 
1849  var  han  forrest  ved  enhver  Lejlighed,  hvor  det  gik  varmt  til. 
Med  ikke  mindre  Bravour  deltog  han  i  Treaarskrigens  sidste  Felt- 
tog; ved  Isted  fulgte  han  Schleppegrell  som  Adjudant,  blev  saaret 
og  fangen  ved  Øvre  Stolk,  men  blev  snart  befriet  og  bidrog  meget 
til,  at  Divisionen  efter  Generalens  Fald  atter  blev  samlet  V.s 
tapre  og  dygtige  Færd  blev  paaskjønnet;  han  blev  fremhævet  i 
Rapporten  og  sprang  ved  Forfremmelsen  til  Kapitajn  forbi  100  For- 
mænd; hans  Navn  var  paa  alles  Læber,  i  manges  Øjne  var  han 
den  ideelle  Feltsoldat.  En  glimrende  Bane  syntes  at  staa  ham 
aaben;  men  han  havde  kulmineret,  og  Resten  af  hans  militære 
Karriere  blev  ikke  særlig  mærkelig.  I  Perioden  mellem  Krigene 
vakte  hans  formløse  Optræden  og  hans  dristige,  ofte  ubeføjede 
Kritik  Misstemning  imod  ham,  og  i  Felttoget  1864,  hvori  han  del- 
tog, først  som  Kompagnichef  ved  6.,  senere  som  Bataillooskoro- 
mandør  ved  10.  Regiment,  viste  han  vel  sit  vante,  smittende  Mod, 
men  lagde  ikke  fremragende  Førerevne  for  Dagen.  I  1867  blev 
han  Oberst  og  Chef  for  5.  Bataillon,  som  han  1877  ombyttede 
med  23.;  1880  blev  han  sat  til  Raadighed  og  6  Aar  senere 
pensioneret.  Ved  denne  Lejlighed  fik  han  Kommandørkorset  af 
I.  Grad. 

Ligesom  det  var  Treaarskrigen,  der  skabte  V.  et  Navn  som 
Soldat,  saaledes  var  det  ogsaa  denne,  der  gav  ham  Ry  som  For- 
fatter. Han  var  gjennemtrængt  af  Aanden  fra  hin  berømmelige 
Tid,  og  det  var  hans  kjæreste  Beskæftigelse  at  fremkalde  Min- 
derne derfra  for  sig  selv  og  andre.  Allerede  i  Halvtredserne  be- 
gyndte han  paa  Opfordring  fra  »Historisk  Forening*  at  udarbejde 
en  samlet  Fremstilling  af  Krigen,  og  1863 — 67  udkom  « Kampen 
for  Sønderjylland  1848 — 501  I — III.  V.  har  villet  skrive  Treaars- 
krigens Historie,  men  han  har  skrevet  dens  Saga;  som  saadan  er 
Bogen  imidlertid  ypperlig.  Begivenhederne  ere  skildrede  med  Kraft, 
ofte  med  dramatisk  Liv,  de  optrædende  Personer  ere  fremstillede 
med  plastisk  Sans;  men  et  Kildeskrift  er  Bogen  ikke.  V.  har  ikke 
formaaet  at  sigte  sit  rige  og  brogede  Stof,  han  var  for  urolig,  for 
lidt  grundig,  for  subjektiv  til  at  blive  en  virkelig  Historiker.  Endnu 
stærkere  traadte  hans  Mangler  frem  i  hans  næste  store  Værk:  <Dcn 
danske  Hærs  Historie  til  Nutiden  og  den  norske  Hærs  Historie 
til  i8i4»  I — II  (1872—76).  Det  var  et  længe  følt  Savn,  V.  havde 
paataget  sig  at  afhjælpe,    men   han   naaede   ikke  sit  Maal,  Bogen 

er  saa  fuld  af  Unøjagtigheder,  Fejl  og  Misforstaaelser,  at  den  i 
videnskabelig  Henseende  har  gjort  mere  Skade  end  Gavn.  V.s 
ivrige  Bidrag  til  Militærlitteraturen  ere  uden  større  videnskabelig 
fietydning,  og  det  samme  gjælder  hans  omfangsrige  Arbejder  ved- 
rørende Danmarks  almindelige  Historie:  « Rigskansler  Greve  Griffen- 
feld»  I — II  (1880 — 82)  og  « Dronning  Margrethe*  (1897). 

Hverken  som  Ofl&cer  eller  som  Historiker  naaede  V.  frem  i 
forreste  Række,  men  baade  som  Soldat  og  som  Skribent  var  han 
stor  i  det  smaa.  Blandt  hans  talløse  Smaaskildringer  af  Treaars- 
krigens  Personer  og  Begivenheder  findes  mange  smaa  Mesterværker, 
og  det  skjønt  de  egentlig  ere  Tendensskrifter;  thi  efter  V.s  Op- 
fattelse var  det  Historikerens  Hovedopgave  at  vække  Kjærlighed 
til  Fædrelandet.  Selv  var  han  gjennemtrængt  af  denne  Følelse  og 
virkede  til  sin  sidste  Stund  utrættelig  for  at  vække  Interessen  for 
Landets  Forsvar.  Han  deltog  i  Arbejdet  for  Skytteforeningernes 
Oprettelse  og  var  Formand,  først  for  Odense  Amts,  senere  for 
Kjøbenhavns  Skytteforening;  han  kastede  sig  ildftildt  ind  i  Firser- 
nes Forsvarsbevægelse  og  kæmpede  baade  med  Ord  og  Pen  for 
denne  for  ham  saa  dyrebare  Sag;  i  «V6rt  P'orsvar*  skrev  han 
over  150  Artikler  og  bidrog  meget  til  hos  en  Del  af  Befolkningen 
at  oparbejde  en  Stemning  for  Kjøbenhavns  Befæstning.  V.  forstod 
at  tale  til  de  brede  Lag  og  nød  en  ikke  ringe  Popularitet;  denne 
var  dog  ikke  stærk  nok  til  at  skaffe  ham  ind  i  Folkerepræsenta- 
tionen; ikke  mindre  end  5  Gange  bejlede  han  forgjæves  til  Væl- 
gernes Gunst,  sidste  Gang  1887  som  Oppositionskandidat.  Skjønt 
V.  ikke  vandt  den  Paaskjønnelse,  han  mente  at  have  Krav  paa, 
vedblev  han  ufortrødent  at  arbejde  til  det  sidste.  Han  døde  i 
Kjøbenhavn  10.  April  1899.  —  26.  Avg.  1851  ægtede  han  Ida 
Dorothea  Jungclausen  (f.  18.  Nov.  1829),  Datter  af  Etatsraad,  Pro- 
fessor J.  O.  A.  J.  (VIII,  617). 

Vort  Forsvar  Nr.  453.  479.  Hist.  Tidsskr.  7.  R.  II,  130.  Illnstr.  Tid. 
1899,  Nr.  30.  A,  Tuxen 

Weber,  Jens  Jacob,  1742 — 1805,  Arkivmand,  historisk  For- 
fatter, Søn  af  Sognepræst  Johan  Henrik  W.  i  Soderup  og  Christiane 
Charlotte  f.  Aagaard.  Han  fødtes  22.  Juli  1742  i  Soderup  og  kom 
1758  fra  Herlufsholms  Skole  til  Universitetet.  Som  ungt  Menneske 
arbejdede  han  i  Langebeks,  Hielmstiernes  og  Suhms  Bogsamlinger 
og  Musæer  og  erhvervede  sig  ret  grundige  Kundskaber,  især  i 
Litteraturhistorien  og  Personalhistorien.    1764 — 67  forfattede  han  flere 

theologiske  Disputatser  og  udgav  1768  paa  Latin  et  lille  Skrift  om 
Litteraturhistoriens  Nytte.  1765  blev  han  Amanuensis  ved  Universi- 
tetsbibliotheket  og  ansattes  1776  som  Registrator  i  Gehejmearkivet, 
fra  hvilken  Stilling  han  1792  søgte  og  fik  sin  Afsked  med  Vente- 
penge, da  han  følte  sig  forbigaaet  ved  Thorkelins  Udnævnelse  til 
Gehejmearkivar.  1800  udnævntes  han  til  Revisor  i  Danske  Kancelli. 
—  W.  udgav  1775  °^^^  Fortale  af  Langebek  cSamlinger  til  den  danske 
Historie  og  Lovkyndighed*  (første  og  eneste  Hæfte)  og  udarbejdede 
Aaret  efter  Kataloget  over  Langebeks  Bibliothek.  1782 — 85  udkom 
det  store,  af  W.  forfattede,  Katalog  over  Hielmstiemes  Bogsamling. 
Suhm  kalder  i  sin  Fortale  til  Bogen  W.  «en  nøjagtig  og  indsigts- 
fuld Mand»,  der  ogsaa  <med  samme  Flid  og  Nøjagtighedt  udar- 
bejdede Fortegnelsen  over  Hielmstiemes  «Medaille ,  Mynt-  samt 
Skilderi-  og  Kobbersamling »  (1786).  Som  Medlem  af  det  kongl. 
danske  Selskab  for  Fædrelandets  Historie  og  Sprog  havde  han  Del  i 
Udgivelsen  af  « Magasin  til  den  danske  Adels  Historie*,  i. — 2.  Hæfte 
(1783),  og  som  dets  Sekretær  (fra  1786  af)  fortsatte  han  Udgivelsen 
af  det  1784  paabegyndte  «Nye  danske  Magasin*.  En  1791  for 
Kongen  fremsat  Plan  til  Trykningen  af  Christian  IV's  og  dennes 
Søn,  den  udvalgte  Prinses  Breve  traadte  ikke  i  Live.  —  W.  døde 
17.  Juni  1805.  Han  var  2  Gange  gift,  i.  (2.  Nov.  1778)  med  Ane 
Engel  Rye  (begravet  18.  Marts  1779,  33  Aar);  2.  med  Anna  Johann- 
sen (f.  o.  1748  f  22.  Juli  1834). 

Leth  og  Wad,  Dfmitterede  fra  Herlufsholm  I,  99.  II,  207.  Wcrlauff, 
Det  kgl.  danske  Selskab  S.  98.  106.  125.  A.  D.  Jørgensen,  De  danske  Rigs- 
arkivers Historie  S.  163.     Suhms  Skrifter  XV.  99.  Lonis  Bohé. 

Weber,  Theobald  Christian  Frederik,  1823 — 86,  Kjøbmand 
og  Industridrivende,  er  født  13.  Sept.  1823  i  Kjøbenhavn,  hvor  hans 
Fader  Carl  Frederik  W.  var  Tømmermester,  hans  Moder  var  Marie 
Antoinette  f.  Lehmann.  Efter  endt  Skolegang  blev  han  sat  til 
Handelen,  sin  Uddannelse  som  Kjøbmand  fik  han  hos  Firmaet 
Zinn  &  Søn,  og  allerede  1850  aabnede  han  en  egen  Forretning. 
I  det  nævnte  Aar  stiftede  han  sammen  med  sin  Tvillingbroder 
Sigvard  Julius  August  W.  (f  1868)  Handelshuset  Thbd.  W.  &  Co. 
De  kjøbte  i  185 1  Ejendommen  Christiansdal  ved  Haderslev,  hvor 
de  sammen  med  deres  Morbroder  Hofspejlhandler  Fr.  Lehmann 
indrettede  en  Spejl-  og  Glas-  samt  Træslibefabrik,  og  da  der  til 
Spejlfabrikationen  behøvedes  Soda,  kom  Handelshuset  Thbd.  W.  & 
Co.  til  at  spille  en  væsentlig  Rolle  i  Bestræbelserne   for  at  nyttig- 

gjøre  den  af  den  senere  Professor  Julius  Thomsen  (XVII,  231)  ud- 
fundne Maade  at  fremstille  Soda  af  Kryolith  paa.  Handelshuset 
kjøbte  de  første  Ladninger  af  Kryolith,  som  Tietgen  (XVII,  398) 
skaffede  her  til  fra  Grønland,  ligesom  det  tilkjøbte  sig  den  Ret  til 
i  Ivigtut  at  bryde  Kryolith,  som  Jul.  Thomsen  og  G.  Howitz  (Vin, 
134)  sad  inde  med.  Og  Resultatet  af  Forsøgene  paa  Christiansdal 
blev,  at  Handelshuset  i  1857  gik  i  Gang  med  efter  Thomsens 
Planer  og  Tegninger  at  bygge  Kryolithfabrikken  « Øresund »  ved 
Kjøbenhavn;  den  aabnedes  i  1859.  Samtidig  ordnedes  Forholdene 
i  Ivigtut;  der  blev  anskaffet  Dampmaskiner,  anlagt  Sporveje  m.  m. 
W.  var  selv  der  oppe  i  1862,  og  alt  gik  godt,  da  Handelshuset 
Thbd.  W.  &  Co.  i  1866  saa  sig  nødsaget  til  at  gaa  i  Administra- 
tion, hvad  der  i  1870  førte  til  en  Akkord  med  Kreditorerne.  Men 
allerede  i  1867  havde  W.  under  disse  Forhold  forladt  Kjøbenhavn. 
Han  kjøbte  Gammel  Hestehave  ved  Svendborg,  hvor  han  derefter 
virkede  som  Foregangsmand  for  kunstig  Fiskeavl,  Hønseri,  Frugt- 
plantager og  F"rugtvinfabrikation.  Han  døde  3.  Sept.  1886.  — 
4.  April  1854  havde  han  ægtet  Sofie  Emilie  Meldola  (f.  22.  Nov. 
1833  t  25-  J"^i  1878),  Datter  af  Prokurator  Rafael  Camillo  M.  og 
Rebekka  Christine  f.  Sørensen  fra  Lavrvik  i  Norge. 

Nord  og  Syd  1857,  II,  249—61.  Illustr.  Tid.  III,  132—34.  H.  Rink, 
Bemærkn.  om  den  grønlandske  Kommissions  fietænkn.  1865,  S.  14.  Fædre- 
landet 1868  Nr.  181.  C.  Nyrop,  Det  Suhrske  Hus  S.  161.  CF.  Tietgen,  Erin- 
dringer  S.  43.  C.  Nyrop. 

Wedderkopp,  Gabriel^  1644 — 96,  Præst,  var  født  9.  Febr.  1644 
i  Husum,  hvor  hans  Fader,  Henning  W.,  var  Kjøbmand.  Efter 
Skolegang  i  Husum,  Lybek  og  Lyneborg  afgik  han  1662  til  Uni- 
versitetet i  Helmstedt;  siden  besøgte  han  mange  andre  Højskoler, 
i  Tyskland,  Schweits,  Frankrig  og  Nederlandene.  Hjemkommen 
blev  han  først  Kabinetsprædikant  hos  Enkehertuginden  af  Gottorp, 
der  boede  paa  Slottet  i  Husum,  og  siden  (1668)  Sognepræst  i  Treja. 
167 1  tog  han  Magistergraden  i  Kiel  og  blev  s.  A.  Diaconus,  1679 
Archidiaconus  og  1694  Sognepræst  sammesteds,  Aaret  efter  tillige 
Provst  for  de  hertugelig-gottorpske  Kirker  i  Holsten.  Han  døde 
allerede  18.  Sept.  1696.  I  2  Ægteskaber  havde  han  en  stor  Børne- 
flok. Blandt  de  talrige  Ligprædikener,  han  har  udgivet,  kan  især 
mærkes:  «Das  auf  hohen  Schulen  brennende  u.  scheinende  Lehr- 
licht,  oder  Leichenpredigt  tiber  Chr.  Kortholt,  l'h.  D.  u.  Prof  prim. 
auf  der  Kiel.  Universitet*  (1694). 

Moller,  Cimbria  lit.  I,  713.  H.  F.  Rørdam. 

V.  Wedderkopp,  Gottfried,  1693 — 1741,  Diplomat,  Søn  af 
nedennævnte  Magnus  v.  W.  1710  udnævntes  han  til  Kammerjunker 
hos  Kong  Frederik  IV,  blev  17 13  Amtmand  i  Tremsbiittel  og 
17 16  Landraad  i  Slesvig  og  Holsten.  1723  gik  han,  udnævnt  til 
Kammerherre,  som  Envoyé  extraordinaire  til  Frankrig.  Skjønt  Fa- 
deren havde  været  Danmarks  bitre  Fjende,  om  han  end  i  sine 
sidste  Leveaar  havde  skiftet  Sind,  maa  Kongen  dog  have  haft  fuld 
Tillid  til  Sønnens  Loyalitet,  især  da  denne  fik  Lejlighed  til  som 
Diplomat  at  forhandle  om  det  endnu  aktuelle  gottorpske  Spørgs- 
maal.  Dog  betroede  den  danske  Regering  ham  ikke  selve  Ledel- 
sen af  de  Forhandlinger,  der  førte  til  det  1727  mellem  Danmark- 
Norge  og  England  og  Frankrig  afsluttede  Forbund,  i  det  Kon- 
seillet  selv  valgte  Kjøbenhavn  til  Sæde  for  Underhandlingerne.  W. 
fratraadte  s.  A.  Gesandtskabsposten  og  gik  i  kurhannoversk  Tje- 
neste som  Gehejmeraad  og  Overhofmester. 

Faderen  havde  før  sin  Død  overladt  ham  Steinhorst  (1717), 
ligesom  han  efter  ham  arvede  Moisling.  Af  Taknemmelighed  mod 
Frederik  IV,  der  havde  skjænket  Faderen  Friheden,  testamenterede 
W.  efter  Overenskomst  med  sin  Broder  17 19  Steinhorst  til  den 
danske  Krone  i  Tilfælde  af,  at  deres  Mandsstamme  skulde  uddø. 
Saa  ganske  uegennyttig  var  denne  Handling  ingenlunde,  i  det  W. 
baade  af  Kong  Christian  VI,  Kurfyrsten  af  Hannover  og  private 
Folk  havde  laant  betydelige  Summer  paa  Steinhorst.  Georg  IL, 
der  var  ivrig  for  at  udvide  sine  tyske  Besiddelser,  vilde  imidlertid 
ikke  overlade  Danmark  Steinhorst,  der  fordum  havde  hørt  ind 
under  hans  Hertugdømme  Lauenborg.  I  Kjøbenhavn  rygtedes  det, 
at  der  havde  fundet  hemmelige  Aftaler  Sted  mellem  W.  og  Han- 
nover, og  man  frygtede  for,  at  dette  skulde  blive  Begyndelsen  til 
Hannovers  Erhvervelse  af  flere  holstenske  Amter.  Forhandlingerne 
om  denne  Sag  tilspidsedes  til  en  Konflikt  mellem  de  tvende  Lan- 
des Regeringer.  I  Nov.  1738  besatte  danske  Dragoner  Steinhorst, 
hvorefter  Georg  II  lod  hannoveranske  Tropper  rykke  ind  i  Amtet, 
hvilke  ogsaa  14.  Dec.  efter  en  ikke  ublodig  Kamp  fordrev  de 
danske.  Striden  bilagdes  Marts  1739  ved  det  paa  dansk  Side  af 
J.  H.  E.  Bernstorff  afsluttede  Forlig  med  Hannover,  i  Følge  hvilket 
Georg  II  beholdt  Steinhorst  mod  en  Erstatning  til  den  danske 
Konge  paa  70000  Rdl. 

W.  døde  25.  Jan.  1741.  Han  havde  17 13  ægtet  sin  Kusine 
Frederikke  Amalie  Pincier  Baronesse  v.  Kønigstein  (f.  1697  f  3«  J**^ 
1724),   Datter  af  Gehejmeraad,  Baron  J.  L.  v.  Kønigstein  (IX,  636). 

Anrep,  Svenska  Adelns  Åttar-Taflor  IV,  564.  E.  Holm,  Danmark-Norges 
Hist.  1720 — 1 8 14,  I  — II.  H.  L.  Møller,  Kong  Kristian  VI  og  Grev  Kristian 
Ernst  af  Stolberg  S.  161  if.  A.  Friis,  Bemstorffeme  og  Danmark  I,  93  flf.  Kobbe, 
Gesch.  des  Herzogthums  Lauenburg  III,  148  f.  Louis  Bobé, 


V,  Wedderkopp,  Magnus,  1637 — 1721,  gottorpsk  Statsmand. 
W.  fødtes  26.  Okt.  1637  i  Husum  af  Forældrene  Henning  W.  og 
Anna  f.  Andersen.  Hans  Forfædre  vare  i  B'ølge  det  ham  givne 
Adelsbrev  af  god  gammel  Adel  i  Brabant  og  Geldern.  Faderen 
var  Lieutenant  i  Wallensteins  Hær,  opgav  Krigshaandværket  og 
oprettede  i  Husum  en  større  Handel  med  Kobber  og  andre  Sager. 
Sønnen  besøgte  Skolen  i  sin  Fødeby  og  derefter  Gymnasiet  i  Ly- 
bek,  hvor  han  for  at  bestride  sit  Underhold  maatte  give  Under- 
visning i  Musik.  Han  studerede  først  i  Helmstedt  og  derefter  3  Aar 
i  Jena.  1661  blev  han  Hovmester  for  sin  i  Lybek  boende  Vel- 
ynder V.  Brømbsens  Sønner  Henrik  og  Gotthard,  som  han  s.  A. 
ledsagede  til  Universitetet  i  Heidelberg.  Her  fortsatte  han  selv 
sine  Studier,  som  han  afsluttede  med  den  juridiske  Doktorgrad,  og 
fik  1664  Ansættelse  som  Docent  i  Stats-  og  Lensret.  1669  mod- 
tog han  Hertugen  af  Gottorps  Kaldelse  til  Professor  i  Retsviden- 
skab ved  det  nyoprettede  Universitet  i  Kiel,  blev  Syndikus  ved 
Domkapitlet  i  Slesvig  og  Hofraad  hos  Biskop  August  Frederik  af 
Lybek,  hvis  Broder  Hertug  Christian  Albrecht  her  blev  opmærksom 
paa  W.s  fremragende  Evner  og  1676  drog  ham  over  i  sin  Tjeneste. 

Avg.  1677  sendtes  Wedderkopp  og  Ulcken  (XVIII,  5)  til  Kongres- 
sen i  Nimwegen,  hvor  begge  førte  en  haard  Kamp  for  at  faa  Ad- 
gang til  Fredsforhandlingerne,  hvilket  Kong  Christian  V  bestemt 
modsatte  sig.  Da  Hertugen  af  Gottorp  ved  Freden  i  Fontaine- 
bleau 1679  gjenindsattes  i  sine  tidligere  Rettigheder,  modtog  W. 
som  Anerkjendelse  af  sin  ikke  ringe  Del  i  det  gunstige  Udfald  en 
større  Dotation  af  Hertugen.  Kort  efter  Fredslutningen  sendtes 
^-  og  Joachim  Ahlefeldt  (I,  150)  til  Kjøbenhavn  for  at  virke  for 
Hertugens  fuldkomne  Restitution  og  de  kongl.  Troppers  Udmarche 
af  de  hertugelige  Amter.  —  Ved  Inddragelsen  af  den  hertugelige 
Del  af  Slesvig  1684  beslaglagdes  W.s  Ejendomme,  det  adelige 
Gods  Søgaard  paa  Pelworm  og  inddigede  Landstrækninger  i  Tøn- 
der Amt. 

Fra  Begyndelsen  af  1688  tog  W.  sammen  med  J.  Ahlefeldt 
Del  i  Forhandlingerne  i  Altona  og  undertegnede  20.  Juni  1689  det 
her  sluttede  Forlig,  i  Følge   hvilket  Hertugen  ved   flere   fremmede 

Dansk  biogr.  Lex.     XVIII.  Juni  1904.  1 9 


Digitized  by  VjOOQIC 


2go  ^«   Wedderkopp,  Magn, 

Magters,  særlig  Sveriges,  Støtte  atter  fik  de  ham  fratagne  Lands- 
dele tilbage.  Christian  Albrecht  ydede  W.s  Fortjenester  af  det  for 
ham  saa  fordelagtige  Forlig  den  varmeste  Anerkjendelse  og  ud- 
nævnte ham  1689  til  Drost  i  Tremsbuttel  og  Steinhorst.  S.  A.  fik 
han  sammen  med  Ahlefeldt  Fuldmagt  af  Hertugen  til  at  forhandle 
med  Generalgouvernøren  i  Pommern  Grev  Niels  Bielke  om  at  faa 
overladt  nogle  svenske  paa  den  Tid  i  Hertugdømmerne  garnisone- 
rende Tropper.  1692  fik  han  Bestalling  som  Gehejme-  og  Kammer- 
raad  og  modtog  Aaret  efter  af  Hertugens  Svoger  Kong  Carl  XI 
Udnævnelse  til  svensk  Statsraad,  ligesom  han,  der  allerede  1682 
var  bleven  optagen  af  Kejseren  i  den  arvelige  Adelstand,  blev 
naturaliseret  som  svensk  Adelsmand. 

W.  havde  i  Aarenes  Løb  samlet  sig  en  betydelig  Formue. 
Foruden  Søgaard  ejede  han  Godset  Moisling  paa  lybeksk  Grund 
og  kjøbte  1692  det  af  Tremsbuttel  Gods  udskilte  Kancelligods 
Tangstedt  for  30000  Rdl.  1691  bortpantede  Hertugen  Steinhorst 
Amt  til  W.  paa  den  Betingelse,  at  hvis  dette  ikke  var  indløst  efter 
10  Aars  Forløb,  skulde  Huset  Gottorps  Reluitionsret  til  samme 
være  tabt.  1697  indgik  W.  en  Overenskomst  med  Hertug  Frede- 
rik, i  Følge  hvilken  W.  betalte  denne  30000  Rdl.  paa  det  Vilkaar, 
at  Afløsningen  ikke  maatte  ske,  før  end  W.s  Sønnesøn  var  død, 
ved  et  andet  Brev  forbeholdt  Hertugen  sig  kun  Forkjøbsretten. 

Efter  Hertug  Christian  Albrechts  Død  fik  W.  og  hans  Svoger 
Kønigstein  (DC,  636)  Sæde  i  Konseillet.  Ved  Kongressen  i  Pinne- 
berg  var  det  W.,  Danmarks  svorne  Fjende,  der  paa  Hertugens 
Vegne  førte  Forhandlingerne.  Ved  et  større  Pengeforskud  skal 
han  have  bidraget  til  de  allierede  Troppers  Fremrykning  over 
Elben  i  Juni  1700,  og  sammen  med  Svogeren  undertegnede  han 
18.  Avg.  Freden  i  Traventhai. 

Kort  efter  fulgte  Hertug  Frederik  sin  Svoger  Kong  Carl  XII 
til  Polen  og  bortforpagtede  sine  Lande  til  Æventyreren  Oberst- 
lieutenant  v.  Bergholz.  I  denne  for  Landet  saa  ulykkelige  Periode, 
der  dog  endte,  da  Hertug  Frederik  faldt  ved  Klissow  (1702),  var 
W.  og  Kønigsteins  Indflydelse  begrænset  til  den  udenrigske  Styrelse. 
Carl  XII  raadede  sin  Søster  Enkehertuginden  til  at  forlade  Stock- 
holm, hvor  hun  residerede,  og  begive  sig  til  Gottorp  for  personlig 
at  overtage  Regeringen  eller  lade  Landet  styre  af  sine  fornemste 
Ministre  Wedderkopp,  Kønigstein  og  Baner,  indtil  hendes  Søn  Her- 
tug Carl  Frederik  blev  myndig.  Hun  besluttede  at  overtage  Le- 
delsen af  Sønnens  Opdragelse   og  overdrog  Svogeren  Hertug  Chri- 

stian  August  Formynderskabet,   men  forlangte  Meddelelser  om  alle 
Regeringshandlinger. 

Efter  Hertug  Frederiks  Død  fik  den  ved  sin  tragiske  Skæbne 
bekjendte  G.  H.  v.  Gørtz  stor  Indflydelse  paa  Administratoren 
Christian  August,  vandt  hans  ubegrænsede  Tillid  og  opnaaede  at 
blive  Præsident  for  Rentekammeret,  Overhofinarskal  og  Medlem  af 
Gehejmeraadet.  Der  udviklede  sig  snart  et  spændt  Forhold  mel- 
lem Gørtz  og  W.  Efter  Freden  i  Traventhai  søgte  W.  at  bevare 
et  i  hvert  Fald  overfladisk  godt  Forhold  til  Danmark,  medens 
Gørtz  tilstræbte  Fællesregeringens  Ophævelse.  Herimod  proteste- 
rede Ridderskabet,  støttet  af  W.,  og  den  gottorpske  Regering 
maatte  opgive  Planen.  Ved  Enkehertuginde  Hedevig  Sophies  Død 
1708  mistede  W.  sin  vigtigste  Støtte.  Han  følte  sig  ikke  længere 
sikker  ved  det  gottorpske  Hof  og  flyttede  til  Hamborg,  hvor  han 
ejede  et  Palais.  Her  deltog  han  fra  1707  i  de  mellem  danske 
og  hertugehge  Kommissærer  førte  Forhandlinger  i  Anledning  af  de 
talrige  Klager,  der  vare  indløbne  efter  Fredslutningen  i  Traventhai, 
og  som  skyldtes  Ulemperne  ved  Fællesregeringen.  I  øvrigt  levede 
W.  i  Hamborg  nærmest  som  Privatmand  og  dyrkede  ivrig  Musik 
i  Samvær  med  sine  Venner  Bach  og  Håndel. 

Gørtz  havde  imidlertid  arbejdet  ustandseligt  paa  at  gjøre  W. 
uskadelig,  og  det  lykkedes  ham  at  lokke  W.  til  at  indfinde  sig 
ved  et  19.  Dec.  1709  paa  Gottorp  afholdt  Statsraadsmøde.  Den 
gamle  Statsmand  modtoges  naadig  af  Hertug  Christian  August, 
der  ved  Taflet  drak  paa  hans  Velgaaende  med  den  Motivering,  at 
han  skyldte  hans  Kløgt  og  Dygtighed  den  trygge  Besiddelse  af 
det  saa  indbringende  Bispedømme  Lybek,  som  Danskerne  havde 
villet  berøve  ham.  Efter  Taflet  blev  W.  fængslet  paa  Vej  til  sine 
Værelser  og  endnu  samme  Nat  ført  til  Fæstningen  Tønning.  Hans 
Svoger  Kønigstein,  der  ogsaa  skulde  have  været  arresteret,  lykke- 
des det  at  undslippe.  VV.s  betydelige  Formue  blev  inddraget  og 
hans  Huse  i  Lybek  og  Hamborg  beslaglagte.  Der  hengik  6  Maa- 
neder,  inden  W.  kom  i  Forhør.  I  Maj  17 10  oplæstes  fra  alle 
Prædikestole  i  Hertugdømmet  Gottorp  et  Reskript  fra  Administra- 
toren, der  paabød,  at  alle  og  enhver,  som  havde  noget  at  klage 
over  W.,  skulde  fremføre  deres  Klager  under  Lovens  strængeste 
Straf  Der  indkom  en  Del  Besværinger  over,  at  W.  havde  taget 
mod  Skjænk  og  Gaver,  ligesom  man  anklagede  ham  for  at  have 
handlet  illoyalt  ved  Erhvervelsen  af  Steinhorst.  I  Juni  17 13  fik 
Gørtz   af  den  svage  og   lunefulde  Administrator  udvirket  Ordre  til 

Kommandanten  i  Tønning,  der  belejredes  af  de  danske,  om  at 
lade  W.  halshugge  eller  hænge,  hvis  Fæstningen  skulde  blive  tvun- 
gen til  at  overgive  sig,  men  i  Dec.  -forandredes  Befalingen  til,  at 
han  i  saa  Fald  skulde  lade  W.  overføre  til  Helgoland.  Baade  fra 
engelsk,  svensk  og  dansk  Side  interesserede  man  sig  varmt  for 
W.s  Skæbne.  I  Juli  og  Avg.  1713  sendte  Kong  Frederik  IV  gjen- 
tagne  Gange  en  Parlamentær  ind  i  Fæstningen  med  den  Besked, 
at  han  gjorde  Kommandanten  ansvarlig  for  W.s  Liv.  7.  Febr.  17 14 
aabnedes  Fæstningens  Porte  og  samtidig  ogsaa  Fængselet  for  W. 
efter  4  Aar  og  2  Maaneders  Indespærring.  Han  havde  været  holdt 
saa  strængt  afsondret  fra  Verden,  at  han  var  uvidende  om,  hvad 
der  var  foregaaet  i  dette  Tidsrum.  Ved  Synet  af  de  danske  Uni- 
former kunde  den  nu  77aarige  Mand,  hvis  Aand  og  Legeme  endnu 
vare  fuldkommen  friske,  ikke  skjule  sin  Misfornøjelse  over,  at  hans 
4oaarige  Arbejde  for  Huset  Gottorp  havde  været  frugtesløst.  Han 
rejste  dog  kort  efter  til  Kjøbenhavn  for  at  takke  Kongen  for  sin 
Befrielse.  W.s  Fordring  paa  Oprejsning  fra  Hertugens  Side  forblev 
upaaagtet.  Først  efter  at  Gørtz  var  gaaet  over  i  svensk  Tjeneste 
og,  kort  efter  Carl  XII' s  Død,  havde  mistet  Livet  for  Bøddelens 
Haand,  udstedte  den  unge  Hertug  Carl  Frederik  en  Erklæring, 
hvori  han  fritog  Huset  Gottorps  gamle  tro  Tjener  for  alt  Ansvar  og 
forsikrede  ham  om  tidligere  «Naade>,  gjenindsatte  W.  i  hans  forrige 
Embeder  og  gav  ham  hans  Gods  og  Formue  tilbage.  —  Faa  Aar 
før  sin  Død  raadede  W.  Hertugen  til  at  afstaa  det  saa  længe  om- 
stridte Hertugdømme  Slesvig  til  Danmark  mod  Ækvivalent  i  Holsten, 
Plov  for  Plov,  men  hans  Raad  blev  ikke  ftilgt.  Et  halvt  Aar  efter 
W.s  Død,  der  indtraf  16.  (17.)  Jan.  1721,  indlemmedes  hele  Sønder- 
jylland i  den  danske  Krone.  —  W.  havde  1683  ægtet  Margrethe 
Elisabeth  Pinder  (f.  1661  f  1731),  Datter  af  Hof-  og  Kancelliraad 
Ludvig  P.  og  Christine  Hudemann.  Begge  Ægtefællerne  hvile  i 
Lybek  Domkirke. 

M.  Wedderkopps  Leben  (Mskr.  i  Arkivet  paa  Breitcnburg).  Allg.  Deutsche 
Biographie  XLI.  Schlcsw.-holst.  Provinzialberichte  1825,  I.  Zeitschr.  f.  schlesw.- 
holst  Gesch.  XU,  i  ff.  Hist.  Tidsskr.  4.  R.  VI,  29  f.  104  ff.;  5.  R.  IV,  195. 
A.  Hojer,  Konig  Friederich  IV.  glorwardigstes  Leben  S.  157  f.  Anrcp,  Svenska 
Adelns  Åttar-Taflor  IV,  563.  L.  Bobé,  Slægten  Ahlefeldts  Historie  (1903} 
S.   138  ff.     Danske  Saml.  2.  R.  I,  236  f.  Louis  Bobé. 

Vedel,  Anders  Sørensen,  1542 — 1616,  Historieskriver,  er  en 
af  de  mest  tiltalende  Repræsentanter  for  det  ved  Reformationens 
og  Humanismens  forenede  Kræfter  hos  os  vakte  Aandsliv  i  fædre- 

landsk  Retning.  Han  fødtes  i  Vejle  9.  Nov.  1542.  Faderen,  Søren 
Sørensen,  var  en  vel  anset  Handelsmand  og  Medlem  af  Byens 
Raad.  Moderens,  Sidse  Andersdatters,  Fader  var  Borgmester  An- 
ders Bertelsen,  efter  hvem  Dattersønnen  opkaldtes.  Navnet  €  Vedel » 
(paa  Latin  Wellejus)  optog  han  efter  sin  Fødeby.  Saa  snart  det 
lod  sig  gjøre,  blev  han  sat  i  Byens  Skole,  som  da  styredes  af 
Niels  Bredal,  <en  fin,  lærd  og  skikkelig  Mand  til  Ungdommens 
Optugtelse »,  der  især  er  bekjendt  som  Forfatter  af  et  rimet,  pæda- 
gogisk Skrift  «Bømespejl»,  indeholdende  en  god  Vejledning  for 
Ungdommen  til  høvisk  Optræden  under  det  daglige  Livs  forskjel- 
lige  Forhold.  Faderens  Ønske  om,  at  Sønnen  skulde  opdrages  til 
Handelen,  maatte  vige  for  dennes  brændende  Læselyst.  I  sit 
II.  Aar  var  han  allerede  kommen  saa  vidt,  at  han  kunde  skrive 
« ustraffelig »  Latin  og  havde  begyndt  at  gjøre  latinske  Vers.  Men 
da  Vejle  Skole  ikke  var  saaledes  udrustet  med  Lærerkræfter,  at 
den  kunde  føre  sine  Elever  til  det  akademiske  Maal,  saa  overfør- 
tes V.,  14  Aar  gammel,  efter  sin  ovennævnte  Lærers  Raad  til 
Latinskolen  i  Ribe,  der  da  lededes  af  den  duelige  Skolemand, 
M.  Hans  Thomesen  (XVII,  206).  Faderen,  der  selv  bragte  Sønnen 
til  Ribe,  satte  ham  i  Huset  hos  sin  Frænde,  den  i  sin  Tid  navn- 
kundige Ungdomsvejleder  Jens  Pedersen  Grundet,  da  Kannik  og 
Sognepræst  ved  Domkirken  (VI,  227),  der  for  det  unge  Menneske 
blev  som  en  anden  Fader,  til  hvem  han  sluttede  sig  med  største 
Beundring  og  Hengivenhed. 

I  de  4  Aar,  V.  gik  i  Ribe  Skole,  fik  han  -Lejlighed  til  ret  at 
udfolde  de  fortræffelige  Evner,  han  besad.  Det  omtales,  at  han 
«for  sin  Flittigheds,  Lærdoms  og  Skikkeligheds  Skyld  blev  meget 
afholdt  af  M.  Hans  Tausen,  Superintendent  i  Ribe,  og  de  dervæ- 
rende Prælater  og  Kanniker,  især  af  Ærkedegnen  M.  Jens  Viborg, 
kaldet  Kansler,  der  laante  ham  af  sine  Bøger,  især  Herodots, 
Thukydides',  Plutarchs  og  Livius'  historiske  Værker,  som  han, 
næst  Homer,  gjennemlæste  med  stor  Flid  og  optegnede  det  bedste 
af,  saa  at  Jens  Kansler  en  Gang  sagde  til  Grundet,  at  han  for- 
undrede sig  over,  at  dette  unge  Menneske  kunde  læse  og  forstaa 
saadanne  Skribenter,  som  fremlærde  Mænd  og  de,  som  havde 
studeret  paa  høje  Skoler,  ellers  alene  havde  Forstand  til  at  læse 
med  Skjønsomhed».  Da  hans  Skolemester,  M.  Hans  Thomesen, 
1 561  forlod  Ribe  for  at  overtage  Embedet  som  Sognepræst  ved 
Vor  Frue  Kirke  i  Kjøbenhavn,  tog  han  sine  to  dygtigste  Disciple, 
V.  og  Peder  Hegelund   (VII,    211),    med   sig   til  Universitetet.     At 

V.  da  var  videre  fremme  i  Kundskaber  og  Modenhed  end  de  fleste 
Studenter,  fremgaar  formentlig  deraf,  at  han  allerede  Aaret  efter, 
kun  20  Aar  gammel,  blev  udset  til  som  Hovmester  at  ledsage  den 
unge,  siden  som  Astronom  saa  navnkundige  Tyge  Brahe  (II,  606) 
paa  hans  Studierejse  til  Udlandet  (Leipzig  og  Wittenberg).  Opgaven 
var  ikke  let,  da  Disciplen  i  sine  Studier  ikke  følte  Lyst  til  at  følge 
det  af  hans  Plejefader  anviste  Spor,  hvorved  han  skulde  gjøres 
skikket  til  at  indtræde  i  Statstjenesten,  men  derimod  vilde  følge 
sit  indre  Kald.  Ikke  uden  Vanskelighed  søgte  V.  at  mægle  mel- 
lem de  stridige  Interesser.  Statsmand  blev  T.  Brahe  dog  ikke, 
men  vel  en  af  sin  Tids  mest  udmærkede  Videnskabsmænd,  og  der 
grundlagdes  et  Venskab  mellem  den  unge  Adelsmand  og  hans 
Hovmester,  der  siden  stod  sin  Prøve  gjennem  de  skiftende  Tider. 
1565  kom  V.  tilbage  til  Kjøbenhavn.  Siden  besøgte  han  sine 
Forældre  og  Slægtninge  i  Vejle,  men  kun  for  snart  atter  at  rejse 
ud.  Wittenberg,  hvor  den  Gang  mange  danske  studerende  opholdt 
sig,  var  hans  Maal.  Her  tog  han  1566  Magistergraden  og  udgav 
Aaret  efter  sit  første  Skrift,  i  det  han  nemlig  besørgede  et  efter- 
ladt Arbejde  («Similitudines»)  af  sin  ovennævnte,  nu  afdøde  fader- 
lige Ven  J.  P.  Grundet,  udgivet  og  ledsagede  det  med  en  smuk 
Skildring  af  den  bortgangne  Hædersmands  Levned.  Skriftet  er 
tilegnet  Kansler  Johan  Friis,  og  det  var  vel  ogsaa  denne  indfly- 
delsesrige Mand,  der  nogen  Tid  efter  V.s  Hjemkomst  hjalp  ham 
til  Embedet  som  Slotspræst  i  Kjøbenhavn  1568.  Ved  sin  Dannelse, 
sin  Veltalenhed,  sit  behagelige  Væsen  og  sin  historiske  Indsigt 
vandt  han  i  denne  Stilling  mange  Venner,  ikke  blot  blandt  den 
Tids  lærde,  men  ogsaa  blandt  Rigets  ypperste.  Det  kan  godt- 
gjøres,  at  Mænd  som  Joh.  Friis,  Peder  Oxe,  Christoffer  Valkendorf, 
Bjørn  Andersen,  Arild  Huitfeldt  o.  a.  satte  megen  Pris  paa  V.  Der 
var  nemlig  blandt  Landets  Stormænd  den  Gang  en  mærkelig  Sans 
for  historisk  Kundskab  og  en  Lyst  til  at  kjende  Folkets  og  Rigets 
Fortid,  men  samtidig  en  stærk  Følelse  af,  at  det  i  høj  Grad  skortede 
paa  Kilder  til  at  erhverve  saadan  Kundskab.  Ved  Omgang  med  V. 
dannedes  lidt  efter  lidt  den  Anskuelse  hos  hine  fremragende  Mænd, 
at  den  unge  Slotspræst  maatte  være  i  Stand  til  at  afhjælpe  Savnet. 
Hvad  Christiern  Pedersen  i  sin  Tid  havde  stilet  efter  og  paabe- 
gyndt, men  paa  Grund  af  Tidernes  Ugunst  havde  maattet  efterlade 
uftildendt,  nemlig  en  Gjengivelse  i  det  danske  Sprog  af  Saxos 
Historie  og  en  Fortsættelse  deraf  indtil  Samtiden,  det  maatte  V. 
formentlig    kunne   udrette,    om   Tid   og   Lejlighed   gaves   ham.     Et 

Træk  som  dette,  at  en  gammel  Elsker  af  Fædrelandets  Historie, 
den  forhenværende  Minoriterraunk  Peder  Olufsen  i  Roskilde  (XII, 
437)1  P2^  sit  Dødsleje  (o.  1570)  overdrog  V.  sine  ret  betydelige 
Samlinger,  taler  for,  at  Opmærksomheden  var  henvendt  paa  ham 
som  paa  en  Mand,  af  hvem  man  i  Tiden  kunde  vente  sig  Oplys- 
ning af  Fædrelandets  Fortid.  For  det  samme  taler  den  Omstæn- 
dighed, at  den  gamle  Kansler  Johan  Friis  imder  V.s  jævnlige  Be- 
søg fortalte  ham  mærkelige  Træk  af  Tidshistorien  og  af  sit  eget 
I>evned,  som  V.  optegnede.  Ligeledes  vides,  at  Charles  Dangay, 
fransk  Resident  ved  det  danske  Hof,  meddelte  ham  Bidrag  til  den 
nordiske  Syvaarskrigs  diplomatiske  Historie,  hvoraf  V.  gjorde  Brug 
i  den  Udsigt,  han  1570  gav  over  Krigens  Forløb  (Rørdam,  Hist. 
Kildeskrifter  II).  Endelig  kan  det  berøres,  at  Kansler  Johan  Friis 
overdrog  ham  at  forbedre  og  fuldende  den  Oversættelse  i  danske 
Vers  af  Platinas  Pavekronnike,  som  Biskop  Mads  Lang  (X,  13) 
efter  Kanslerens  Ønske  i  sin  Tid  havde  paabegyndt.  Bogen  ud- 
kom 157 1  under  Titel  «Antichristus  Romanus,  Romerske  Pavers 
Levned  og  Gjeminger,  af  adskillige  sandnie  Historier  uddragnes. 
V.  havde  nemlig  ikke  nøjedes  med  en  Omskrivning  af  Platinas 
Værk,  men  havde  ogsaa  taget  andre  Kilder  til  Hjælp. 

Et  Vidnesbyrd  om,  at  man  satte  V.  højt  ogsaa  som  Præst, 
er  det,  at  han  blev  hentet  til  Kjøge,  da  Joh.  Friis  paa  en  Rejse 
var  bleven  syg  og  følte  sit  Endeligt  nær.  Intet  Under  derfor,  at 
han  ogsaa  fik  det  hædrende  Hverv  efter  Kanslerens  Død  i  Dec. 
1570  at  holde  Ligtalen  over  ham,  en  Opgave,  som  han  løste  paa 
den  smukkeste  Maade,  bl.  a.  ved  den  ypperlige  Karakteristik,  han 
gav  af  den  gamle  Statsmand  og  Fædrelandsven.  Det  var  vistnok 
et  ikke  ringe  Tab  for  V.,  at  denne  Mand  gik  bort;  men  i  Mænd 
som  Rigshofmester  Peder  Oxe  og  Johan  Friis'  Eftermand  i  Kansler- 
embedet, Niels  Kaas,  havde  V.  fremdeles  dog  god  Støtte  og  Op- 
muntring til  at  skride  frem  paa  den  historiske  Skribentbane.  Da 
hans  fordums  Lærer,  M.  Hans  Thomesen,  døde  1573,  aflagdes  han 
med  det  Kannikedømme  i  Ribe,  som  den  afdøde  havde  haft,  og 
knyttedes  derved  paa  ny  til  denne  By,  der  siden  i  en  lang  A ar- 
række  blev  hans  Hjem.  Her  fra  fik  han  ogsaa  sin  Hustru,  da  han 
30.  Juni  1577  havde  Bryllup  med  Marine,  Datter  af  den  gamle 
kongl.  Historieskriver  og  Dekan  i  Ribe  Kapitel,  M.  Hans  Svaning 
(XVI,  607).  Hun  døde  dog  allerede  Aaret  efter,  kun  16V«  Aar 
gammel,  paa  et  Besøg  hos  Forældrene  i  Ribe. 

Imidlertid   havde  V.  udgivet  det  Værk,   der  længe  havde  op- 

taget  ham  og  mere  end  noget  andet  har  bevaret  hans  Minde  ind- 
til vore  Dage,  nemlig  «Den  danske  Krønnike,  som  Saxo  Gramma- 
ticus  skrev,  nu  først  af  Latinen  oversat  og  forbedret*  (1575,  paa  ny 
udgivet  1610  og  1851).  Da  det  for  V.,  ligesom  senere  for  Grundt- 
vig, var  om  at  gjøre  at  give  Folket  en  virkelig  læselig  og  tiltalende 
Fremstilling  af  Fædrenes  Bedrifter,  kunde  han  ikke  nøjes  med  en 
tvungen  eller  ordret  Gjengivelse  af  Saxos  vanskelige  og  snirklede 
latinske  Sprogvendinger,  men  maatte  have  friere  Haand.  Derved 
blev  hans  Værk  snarere  en  folkelig  Omskrivning  end  en  bgefrera 
Oversættelse;  men  det  er  et  dansk  Sprogværk  af  høj  Rang,  ypper- 
lig skikket  til  at  give  Læseren  Interesse  for  Fortidens  mindevær- 
dige Tildragelser.  V.s  gode  Ven  Professor  Hans  Frandsen  (V,  279} 
ledsagede  Skriftet  med  et  Digt,  der  paa  en  fortræffelig  Maade  ind- 
leder Krønniken  og  slutter  med  de  Ord: 

Mester  Anders  Vedel  gjorde  dette  Gavn, 
som  førre  havde  Møde  og  Vanske; 

thi  bør  hannem  Tak  og  Eftersagn, 
til  Ære,  af  alle  danske. 

Da  det  havde  været  vanskeligt  at  skaffe  det  fornødne  Papir 
til  Trykningen  af  det  store  Værk,  skrev  Tyge  Brahe,  som  tog 
levende  Del  i  dette  nationale  Foretagende,  et  latinsk  Digt,  hvori 
han  opfordrede  Danmarks  Kvinder  til  at  ofre  deres  Linned,  for  at 
Papirmøllen  i  Skaane  kunde  yde  det  fornødne .  Materiale. 

Af  V.s  andre  Skrifter  fra  denne  Tid  kan  her  nævnes  hans 
moderniserede  Udgave  af  Hr.  Mikkels  fra  l'iden  før  Reformationen 
stammende  Rim  værk  « Undervisning  om  Menneskens  Levned »  (1571 
og  paa  ny  1576),  «Skjønne  Sprog  og  mærkelige  Sentenser  af  de 
syv  vise  Mænd  i  Grækenland »,  ledsagede  af  forskjellige  filosofiske 
og  theologiske  Betragtninger  (1572),  samt  en  latinsk  Oversættelse 
af  Niels  Hemmingsens  « Livsens  Vej»  (1574  og  paa  ny  1580).  Til 
den  nævnte  berømte  Theolog  stod  V.  i  et  Discipelforhold,  der 
maatte  gjøre  de  vanskelige  Kaar,  der  bleve  Hemmingsens  Lod,  efter 
at  han  havde  fjæmet  sig  fra  de  lutherske  Theologers  Nadverlære, 
smertelige  for  alle  dem,  der  ærede  ham  som  Fædrelandets  navn- 
kundigste Lærer,  og  til  disse  maa  V.  utvivlsomt  regnes,  selv  om 
han  aldrig  indlod  sig  paa  offentlig  at  drøfte  Spørgsmaal,  der  kunde 
gjøre  ham  mistænkt  for  Heterodoxi.  V.  havde  foretaget  Oversæt- 
telsen, inden  Stormen  mod  Hemmingsen  brød  løs;  var  det  sket 
nogle  Aar  senere,  havde  han  maaske  ikke  vovet  at  udgive  Skriftet, 

der  vandt  meget  Bifald  udenlands,  hvor  man  ikke,  som  her  i 
Landet,  kunde  holde  sig  til  den  danske  Original. 

Det  Bifald,  Oversættelsen  af  Saxos  Krønnike  havde  vakt,  frem- 
kaldte det  Ønske  hos  Peder  Oxe  og  andre  formaaende  Mænd,  at 
V.  skulde  fortsætte  med  de  følgende  Tiders  Historie.  Endnu  turde 
han  dog  ikke  give  noget  Løfte;  men  da  ogsaa  Niels  Kaas  og 
Jørgen  Rosenkrantz,  som  begge  elskede  Historien,  efter  P.  Oxes 
Død  (Okt.  1575)  lod  ham  forstaa,  at  man  ventede,  at  han  ikke 
vilde  unddrage  sig  fra  denne  store  fædrelandske  Opgave,  saa  gik 
han  endelig  ind  derpaa.  Forhandlingerne  maa  have  været  afslut- 
tede, da  han  10.  Juni  1578  fik  kongl.  Tilsagn  om,  at  hvis  han  over- 
levede sin  Svigerfader,  M.  Hans  Svaning,  skulde  han  som  kongl. 
Historiograf  faa  hans  Prælatur  i  Ribe  Domkirke,  « efterdi  han  har 
lovet  og  tilsagt  at  skulle  beskrive  danske  Historier  og  Konger 
deres  Bedrift  og  samme  Arbejde  nu  strax  begynde  og  foretagen. 
Løftet  fornyedes  Aaret  efter,  og  V.  vendte  nu  mere  og  mere  sit 
Blik  mod  den  ny  Livsopgave,  der  var  stillet  ham.  Som  et  For- 
arbejde kan  man  formentlig  betragte  hans  Udgave  (1579)  af  Mester 
Adams  bremiske  og  nordiske  Kirkehistorie,  hvoraf  et  Haandskrift 
nys  var  fundet  i  Sorø  og  stillet  til  V.s  Raadighed  af  Klosterfor- 
standeren Iver  Bertelsen  (II,  173).  Det  lykkedes  ham  at  udfinde 
Forfatterens  Navn,  der  hidtil  havde  været  ukjendt,  og  at  tilveje- 
bringe et  betydeligt  Materiale  til  ledsagende  kritiske  og  oplysende 
Anmærkninger,  der  vidne  om  det  store  Kjendskab  til  Udlandets 
historiske  Kildeskrifter,  som  V.  allerede  havde  erhvervet.  Særlig 
oplivende  havde  det  været  for  ham,  at  Arild  Huitfeldt  med  Iver 
havde  tilskyndet  ham  til  dette  Udgiverarbejde,  ligesom  Huitfeldt  i 
det  hele  viste  megen  Interesse  for  Fremgangen  i  V.s  historiske 
Studier,   der  i   mange  Henseender   faldt  sammen   med   hans   egne. 

Efter  at  V.  var  bleven  fritaget  for  sit  Embede  som  Slotspræst, 
der  vistnok  i  de  senere  Aar  havde  trykket  ham  en  Del,  da  det 
berøvede  ham  Tid  til  ganske  at  ofre  sig  for  Historien,  flyttede  han 
1 581  til  Ribe,  hvor  han  20.  Avg.  s.  A.  indtraadte  i  nyt  Ægteskab, 
med  Mette,  Datter  af  Biskop  Hans  Laugesen  (X,  131),  hvis  Hustru 
var  en  Datter  af  Hans  Tausen.  I  de  første  Aar  efter  hans  Over- 
flytning vare  hans  Kaar  vel  noget  indskrænkede,  skjønt  han  ved 
Kongens  Gunst  havde  faaet  en  Komlevering  fra  Riberhus  som 
Tillæg  til  sit  Kanonikat;  men  efter  at  Hans  Svaning  var  død  1584, 
og  V.  var  kommen  til  Nydelse  af  det  Prælatur,  der  var  Historio- 
grafens  Løn,  forbedredes  hans  Vilkaar  betydelig,  saa  han  nu  kunde 

indrette  sit  Hjem  paa  «Liljebjærget»  ret  efter  sit  Ønske  og  med 
fuld  Kraft  hengive  sig  til  sit  historiske  Arbejde.  Dette  tog  han 
ikke  let,  da  det  var  ham  om  at  gjøre  at  komme  til  Bunds  i 
Undersøgelserne.  Han  havde  allerede  tidligere  i  en  for  Kansler 
Niels  Kaas  bestemt  Memorial  givet  en  Udsigt  over,  hvad  en  Historie- 
skriver burde  kjende,  og  fremsat  sine  Tanker  om  Historieskrivnin- 
gens Kunst.  Dette  paa  Latin  affattede  Stykke  omarbejdede  han 
siden  (1581)  paa  Dansk  til  det  bekjendte  lille,  men  saare  indholds- 
rige Skrift  «0m  den  danske  Krønnike  at  beskriver,  som  han  dog 
ikke  lod  trykke,  men  som  først  1787  blev  udgivet  af  R.  Nyenip 
som  Festskrift  i  Anledning  af  P.  F.  Suhms  Udnævnelse  til  kongl. 
Historiograf  Af  de  mange  træffende  Bemærkninger,  det  vakre 
Skrift  indeholder,  kan  følgende  fremhæves  som  særlig  betegnende 
for  Forfatteren:  « Sjælen  og  Livet  i  Historien  er  Sandhed*.  For 
at  naa  dette  Maal  var  V.  beredt  til  at  underkaste  sig  store  An- 
strængelser,  Rejser,  Studier  og  Undersøgelser  af  forskjellig  Art; 
thi  det  stod  klart  for  ham,  at  et  stort  og  omfattende  Arbejde 
maatte  til,  om  den  danske  Historie  skulde  blive  saaledes  beskre- 
ven, som  den  fortjente.  Han  peger  ogsaa  paa,  at  det  ikke  var 
én  Mands  Værk,  men  at  fiere  med  fælles  Anstrængelser  maatte 
hjælpes  ad,  om  end  en  enkelt  maatte  dirigere  det  hele.  Men  paa 
dette  Punkt  kom  det  til  at  svigte  for  ham;  thi  han  maatte  gjore 
det  allermeste  selv.  Vel  har  han  haft  Skrivere,  til  Dels  kun  maade- 
lige;  egentlige  Medarbejdere  synes  han  derimod  ikke  at  have  haft. 
For  ved  Selvsyn  at  skaffe  sig  de  fornødne  topografiske  Op- 
lysninger havde  V.  1586  foretaget  en  10  Ugers  Rejse  i  Fædrelan- 
det. Hans  Udflugt  gjaldt  først  Hven,  hvor  hans  Ven  fra  de  unge 
Dage  havde  » opført  sit  beundringsværdige  Uranieborg.  Tilfældig 
kom  Dronning  Sophie  der  i '  Besøg  paa  samme  Tid.  Under  en 
Samtale  henledte  Tyge  Brahe  hendes  Opmærksomhed  paa,  at  V. 
besad  en  Del  gamle  danske  Viser.  Da  Dronningen  ytrede  Ønske  om 
at  lære  disse  at  kjende,  maatte  V.  love  at  sende  hende  en  Afskrift 
af  dem.  Ved  denne  Lejlighed  eller  lidt  senere  maa  han  have 
opnaaet  kongl.  Tilladelse  til  at  oprette  et  Bogtrykkeri  paa  sit 
Liljebjærg  i  Ribe,  hvilket  da  ogsaa  senere  kom  i  Stand  og  blev 
ham  til  Nytte  ved  Udgivelsen  af  hans  Skrifter.  Siden  fortsatte 
han  Rejsen  til  Skaane,  hvor  han  traadte  i  Forbindelse  med  Lektor 
(siden  Biskop)  Mogens  Madsen  (XI,  15),  der  kunde  yde  ham  gode 
Oplysninger  om  Landskaberne  hinsides  Sundet.  Efter  Hjemkomsten 
tog   han    sig   for   at   opfylde    sit   Løfte    til    Dronningen;    men  han 

kunde  ikke  nøjes  med  at  give  en  Afskrift  af  en  gammel  Visebog. 
Han  maatte  efter  sin  Anskuelse  bearbejde  Stoffet  og  saa  vidt 
muligt  historisk  oplyse  det,  for  at  det  kunde  afgive  en  tiltalende 
Læsning.  1591  udkom  saa  cEt  Hundrede  udvalgte  danske  Viser », 
der  siden  optryktes  mange  Gange.  En  anden  Samling  «Tragica 
eller  gamle  danske  historiske  Elskovsvisers  blev  først  trykt  1657, 
altsaa  mange  Aar  efter  Samlerens  Død. 

Da  Frederik  II  var  død  (1588),  holdt  V.  i  Ribe  Domkirke 
den  af  ham  siden  udgivne  Ligprædiken  over  den  afdøde  Konge, 
der  navnlig  er  mærkelig  ved  hans  frimodige  Udtalelse  om  Kongens 
bekjendte  Skjødesynd,  «den  skadelige  Drik»,  uden  hvilken  «Hs 
Naade  formentlig  havde  kunnet  leve  mangen  god  Dag  længere » 
Ikke  længe  efter  opnaaede  V.  ved  Henvendelse  til  Jørgen  Rosen 
krantz  Regeringsraadets  c  fri  Pasbord  igjennem  Riget  og  Fyrsten 
dømmeme  Slesvig,  Holsten  etc.  paa  sig  og  sine  medhavende  Folk, 
at  opsøge  synderlige  Dokumenter,  som  kunde  tjene  til  hans  For 
sæt  til  den  danske  Chronica  at  beskrive,  hvor  sig  noget  mærkeligt 
har  tildragets.  I  den  følgende  Del  af  Aaret  1588  foretog  han  da 
Rejser  i  Sønder-  og  Nørrejylland,  og  disse  Rejser  fortsattes  i  de 
2  følgende  Aar  i  andre  Landsdele.  Det  var  V.s  Bestræbelse  ved 
Hjælp  af  et  Instrument,  som  Tyge  Brahe  havde  overladt  ham,  at 
bestemme  de  forskjellige  Steders  Polhøjde  som  Grundlag  for  et 
større  Danmarkskort,  der  skulde  ledsage  Historien. 

Efter  at  disse  Rejser  vare  afsluttede,  var  vel  Tiden  kommen 
til  at  gjøre  noget  alvorligt  ved  selve  Hovedværket.  V.  havde 
beregnet  dette  til  22  « Bøger* ,  foruden  en  Kirkehistorie  i  7  Bøger 
samt  Hertugdømmernes  og  Norges  Historie.  Men  hvorledes  var 
det  vel  muhgt  for  en  enkelt  Mand,  selv  med  den  længste  Levetid, 
at  naa  gjennem  alt  dette?  Havde  han  indskrænket  sig  til  en  Fort- 
sættelse af  Saxo,  saa  havde  der  maaske  været  Haab  om,  at  han 
kunde  have  naaet  frem,  men  nu,  da  han  fordybede  sig  i  Topografi, 
Ethnografi,  Kronologi,  Oldsager,  Sproghistorie  og  meget  andet  til 
Indledningen  hørende,  maatte  han  nødvendig  strande  paa  de  Skjær, 
som  have  været  uheldbringende  for  saa  mange  ældre  danske  Hi- 
storikere. Begrænsningens  Kunst  forstod  man  ikke  ret  i  hine 
Tider.  Man  vilde  alt,  derfor  fik  man  saa  lidt  færdigt.  Selv  uden 
Hensyn  til  V.s  altfor  vidtløftige  Plan  for  sit  Historieværk  kan  det 
ikke  nægtes,  at  han  spredte  sine  Kræfter  alt  for  vidt,  at  dømme 
efter  de  mange  andre.  Historien  uvedkommende,  Skrifter,  han  ud- 
gav,  saasom  Ligprædikener  over  Claus  Glambek  (1591),   Predbjørn 

Podebusk  (1591)  og  Ingeborg  Gyldenstjerne  (1592);  end  videre  « Hi- 
storien om  Jesu  Christi  Pine  og  Død,  med  Bønner,  Figurer  og 
mærkelige  Sentenser*  (1592)  og  cDen  XC  Salme  med  en  kort 
Udlæggelse  udi  9  Prædikener*  (1593).  Alt  dette  vilde  have  passet 
meget  godt  for  en  Præstemand,  hvis  Forkyndelse  mange  gjæme 
hørte,  men  det  maatte  nødvendig  distrahere  Historieskriveren.  Det 
kan  derfor  ikke  undre  nogen,  at  man  begyndte  at  stille  sig  tviv 
lende  over  for  V.s  Evne  til  at  gjennemføre  sit  Forsæt.  Selv  synes 
han.  Sangviniker  som  han  var,  stadig  at  have  holdt  Haabet  oppe 
om,  at  det  nok  skulde  gaa.  Det  kom  derfor  som  et  Tordenslag 
for  ham,  at  Regeringsraadet  umiddelbart  efter  V.s  gamle  Velynders, 
Kansler  Niels  Kaas'  Død  (29.  Juni  1594)  udnævnte  Dr.  Niels  Krag 
(IX,  434)  til  kongl.  Historiograf.  V.  ilede  strax  til  Kjøbenhavn  for 
om  muligt  at  hindre,  at  han  ganske  blev  skudt  til  Side.  Han 
opnaaede  at  faa  et  Aars  Henstand;  men  da  han  heller  ikke  inden 
for  dette  Tidsmaal  kunde  fremlægge  saadanne  Prøver  af  sit  Værk, 
at  han  kunde  bringe  Tvivlen  om  hans  Arbejdsdygtighed  til  Tavs- 
hed, saa  blev  Enden  den,  at  han  maatte  afgive  Historiograflønnen 
—  Prælaturet  i  Ribe  —  til  Krag  tillige  med  det  meste  af  det 
historiske  Materiale,  han  med  Møje  havde  faaet  indsamlet.  Et 
Forsøg,  han  gjorde  paa  at  blive  Biskop  i  Ribe  Stift  ved  sin  Sviger- 
faders, M.  Hans  Laugesens  Død  (16.  Avg.  1594).  mislykkedes,  da 
M.  Peder  Hegelund,  hans  gamle  Skolekammerat,  nu  Lektor  ved 
Ribe  Domkirke,  blev  ham  foretrukken. 

Sin  følgende  Levetid  tilbragte  V.  i  Stilhed  i  Ribe,  hvor  han 
endnu  havde  sit  Kanonikat  at  leve  af  og  forskjellige  Kapitelshverv 
at  sysle  med,  især  efter  at  han  var  bleven  Kapitlets  Senior.  Efter 
hans  velhavende  Svigerforældres  Død  er  der  vistnok  tilfaldet  ham 
en  ikke  ganske  ubetydelig  Arv.  Det  tunge  Slag,  der  havde  ramt 
ham,  var  dog  ikke  let  at  forvinde.  Det  antydes,  at  der  senere  er 
ydet  ham  en  vis  Oprejsning  for  det  lidte  Tab;  men  vi  vide  ikke 
ret,  hvori  den  har  bestaaet.  Maaske  deri,  at  han  fremdeles  fik 
Ret  til  at  betegne  sig  som  kongl.  Historieskriver.  De  kjære  histo- 
riske Studier  lagde  han  da  heller  ikke  paa  Hylden,  om  han  end 
ikke  følte  Kald  til  at  udgive  noget  af  det  meget,  han  havde  sam- 
let og  udarbejdet.  I  en  vis  Henseende  maatte  han  føle  sig  lettet, 
da  Ansvarets  tunge  Tryk  var  taget  fra  hans  Skuldre,  efter  at  han 
havde  maattet  afgive  Dekanatet.  Men  Historien  fik  han  aldrig 
fuldendt.  Kun  nogle  Brudstykker,  saasom  Fortalen  til  Værket  samt 
Svend  Tjugeskjægs  Historie,  bleve  1705  udgivne  af  en  af  hans  Efter- 

kommere,  Assessor  Johs.  Laverentzen  (X,  148).  I  vore  Bibliotheker 
findes  fast  utallige  Levninger  af  hans  Samlinger,  men  mest  alle 
Haande  løse  Notitser,  meget  lidt  helt  eller  afsluttet. 

Om  V.  kan  man  sige,  at  han  vilde  noget  stort;  men  da  det 
gjaldt  om  at  faa  det  udført,  svigtede  Kræfterne.  Hans  Krav  til 
Fuldstændighed  og  Fuldkommenhed  i  Form  som  i  Indhold  vare 
større  end  hans  Evne  til  at  fyldestgjøre  Kravene.  Og  dog  vil 
hans  Navn  blive  i  Ære,  saa  længe  dansk  Litteratur  bestaar;  thi 
det  store,  han  vilde,  sigtede  alt  til  at  hævde  og  forøge  Fædrelan- 
dets Hæder.  Hans  Personlighed  øver  endnu  en  tiltrækkende  Virk- 
ning paa  Beskueren;  thi  Arven  fra  Fædrene  var  ham  dyrebar,  og 
han  har  i  ikke  ringe  Grad  bidraget  til  at  give  en  yngre  Slægt 
Syn  for  dens  Værd.  1902  rejstes  et  Mindesmærke  for  ham  i  den 
By,  der  havde  ydet  ham  et  venligt  Hjem  i  den  største  Del  af 
hans  Liv.  Ved  dets  Afsløring  tolkedes  i  veltalende  og  sande  Ord 
de  Følelser,  som  endnu  maa  besjæle  os  over  for  den  gudfiygtige, 
fædrelandssindede,  trofaste  Dannemand,  der  i  sin  levende  Kjærlig- 
hed til  Folkets  Sprog  og  Minder  stræbte  at  løfte  den  dyrebare 
Arv,  der  var  levnet  fra  de  henrundne  Tider. 

V.  døde  efter  længere  Tids  Svagelighed  13.  Febr.  1616,  hans 
Enke  Mette  Hansdatter  27.  Dec.  1633.  Af  deres  9  Børn  kom  de 
7  til  voxen  Alder;  deres  Efterslægt  blomstrer  endnu. 

Wegener,  Hist  Efterretn.  om  A.  S.  V.  Kirkehist.  Saml.  3.  R.  IV,  40  ff. 
Fra  Ribe  Amt,  1903,  S.  51  ff.  ff,  ^.  Rørdam, 

Vedel,  Emil,  f.  1824,  Amtmand,  Søn  af  Proprietær  Jens  Kraft 
Dinesen  V.  (f.  10.  Dec.  1793  f  2.  Sept.  1827)  og  Marie  Elisabeth 
f.  Hillerup  (f.  14.  Marts  1795  t  2.  Febr.  1861)  fødtes  30.  Avg.  1824 
paa  Søbysøgaard,  blev  1840  Student  fra  Borgerdydskolen  i  Kjøben- 
havn,  1846  juridisk  Kandidat,  indtraadte  1847  som  Volontær  i 
Danske  Kancelli,  overgik  1848  der  fra  til  Justitsministeriet,  udnævn- 
tes fra  Begyndelsen  af  1849  til  Kancellist  i  Indenrigsministeriet  og 
1852  til  Fuldmægtig  sammesteds,  efter  at  han  forinden  med  offent- 
lig Understøttelse  havde  foretaget  en  2aarig  Studierejse  i  Udlandet. 
Sidstnævnte  Aar  underkastede  han  sig  den  slesvigsk-juridiske  Examen 
og  ansattes  umiddelbart  derefter  som  Fuldmægtig  i  Ministeriet  for 
Slesvig,  hvor  han  1853  anvancerede  til  Bureauchef.  1854  udnævn- 
tes han  til  Medlem  af  Appellationsretten  i  Flensborg,  men  konsti- 
tueredes allerede  1856  til  Departementschef  i  Ministeriet  for  Slesvig, 
i  hvilken  Stilling  han  1858  fik  fast  Ansættelse;  denne  beholdt  han. 


Digitized  by  VjOOQIC 


302 


Vedeh  Emil. 


indtil  han  paa  Grund  af  Slesvigs  Afstaaelse  1864  maatte  opgive 
den.  Desuden  var  han  18^6  Kommitteret  hos  den  kongl.  Kommis- 
sarius  ved  den  slesvigske  Stænderforsamling,  1859  Medlem  af  Kom- 
missionen angaaende  Karantænelovgivningen,  og  efter  Fredslutningen 
1864  blev  han  Medlem  af  den  i  Medfør  af  samme  nedsatte  Inkorpora- 
tionskommission.  1866  beskikkedes  han  til  Amtmand  over  Bom- 
holm, hvorfra  han  1871  forfl)rttedes  til  Amtmandsembedet  over  Sorø 
Amt,  som  han  derefter  beklædte,  indtil  han  efter  eget  Ønske  ved 
Udgangen  af  Aaret  1902  afskedigedes  med  Tilkjendegivelse  af 
Kongens  Paaskjønnelse  af  hans  udmærkede  Tjeneste.  Ved  samme 
Lejlighed  modtog  han  ogsaa  talende  Vidnesbyrd  om,  i  hvor  høj 
Grad  Befolkningen  inden  for  hans  Embedskreds  værdsatte  hans 
mangeaarige  humane,  upartiske  og  dygtige  Varetagelse  af  Amtets 
Anliggender.  1852  havde  han  faaet  Titel  af  Sekretær,  1853  af 
Kancelliraad  og  Kammerjunker,  187 1  af  Kammerherre;  1885  var 
han  bleven  Kommandør  af  2.  Grad,  1888  Kommandør  af  i.  Grad 
og  1900  Storkors  af  Danebrog.  —  Han  blev  30.  Avg.  1854  gift 
med  Emilie  Christiane  Nygaard  (f.  2.  Dec.  1833  paa  Stenalt),  Datter 
af  Etatsraad  Malthe  Bruun  N.  og  Abel  Marie  Catharina  f.  Paulsen. 

G,  Kringelbach. 
—  Snart  efter  at  Vedel  i  1866  var  bleven  Amtmand  paa 
Bomholm,  begyndte  han  en  omfattende  arkæologisk  Virksomhed  med 
Undersøgelser  og  Studier  over  Bomholms  Oldtid..  Efter  Forflyttel- 
sen til  Sorø  187 1  fortsattes  disse,  om  end  naturligvis  i  lidt  mindre 
Maal,  ved  jævnlige  Rejser  helt  op  i  hans  høje  Alder,  hver  Gang 
Lejlighed  gaves.  Alene  i  de  første  2  Aar  udførte  han  med  Bistand 
af  den  dygtige  Lærer  Jørgensen  i  Ibsker  ikke  mindre  end  o.  600 
Undersøgelser,  for  hvilke  der  derefter  gjordes  omhyggelig  Rede  i 
en  Afhandling:  c  Om  de  bornholmske  Brandpletter »  i  «Aarbøger  for 
nordisk  Oldkyndighed*  1870.  Efterhaanden  som  Arbejdet  i  Marken 
skred  fremad,  publiceredes  det  i  Afhandlinger  i  Aarbøgerne  1872, 
1878  og  1885;  i  1886  kunde  han  samle  Udbyttet  af  Virksomheden 
indtil  da  i  det  anselige  Kvartbind,  der  bærer  Titelen  cBoroholms 
Oldtidsminder  og  Oldsager*;  hertil  sluttede  sig,  efter  en  Afhand- 
ling i  1890,  en  større  « Efterskrift »,  1897.  Tilsammen  danne  disse 
2  Bøger  en  ypperlig  Monografi  over  Øens  især  1  Oldtidens  senere 
Tidsafsnit  mærkelige  og  rigt  udformede  Kulturforhold,  bygget  paa 
indgaaende  Førstehaandsstudier.  Men  samtidig  er  hans  stort  an- 
lagte, redelige  og  ihærdige  Arbejde  kommen  Forstaaelsen  af  hele 
Landets  Forhold  i  høj  Grad  til  gode.     Ham   skyldes  det  exempel- 

vis,  at  man  ogsaa  i  det  øvrige  Danmark  er  bleven  opmærksom 
paa  de  sparsomme  Levninger  fra  den  ældste  Jærnalder.  Hele 
Udbyttet  af  sine  Undersøgelser  overgav  V.  til  de  offentlige  Sam- 
linger, det  allermeste  til  Nationalmusæet,  til  hvilket  han  i  sin  hele 
Virksomhed  stedse  stod  i  fortroligt  Forhold. 

I  Anerkjendelse  af  Vedels  Fortjeneste  af  den  videnskabelige 
Forskning  valgte  Oldskriftselskabet  ham  i  1885,  ^^^^  Worsaaes  Død, 
til  sin  Bestyrelses  Leder,  som  Vicepræsident.  I  denne  Virksomhed 
fungerede  han,  indtil  han  i  1902  af  Hensyn  til  sit  Helbred  mente 
at  maatte  nedlægge  Posten,  hvorefter  Selskabet  valgte  ham  til  sit 
eneste  Æresmedlem. 

Sophus  MtiUer,  Vor  Oldtid  S.  443  f.    P.  Hansen,  Litteraturhistorie  III,  looi. 

Hans  Kjær, 

—  Allerede  1847  erholdt  Vedel  Universitetets  Prismedaille  for 
en  Afhandling  om  den  engelske  og  franske  Trykkefrihedslovgivnings 
Historie;  denne  er  ikke  kommet  i  Trykken,  men  den  roses  for 
Herredømme  over  Stoffet,  frit  og  selvstændigt  Omdømme  og  Skarp- 
sindighed. 1853 — 54  holdt  han  efter  Kultusministeriets  Opfordring 
en  Række  Forelæsninger  ved  Universitetet  over  den  slesvigske  Ret, 
hvilke  senere  udkom  under  Titelen  <Den  slesvigske  Privatrets  al- 
mindelige Dell  (1857).  Af  juridiske  Skrifter  har  han  end  videre 
udgivet  et  Udtog  af  fremmede  Kommunallovgivninger  (1850)  og  (i 
Forbindelse  med  D.  Brandis)  et  Udvalg  af  forskjellige  konstitu- 
tionelle Forfatninger  (1848).  H,  Munch- Petersen. 

Vedel,  Herman  Albert  Gude,  f.  1875,  Maler.  H.  V.  er 
født  i  Kjøbenhavn  i.  Marts  1875  som  Søn  af  Notarius  publicus 
Johan  Peter  Bernt  V.  (f.  1847)  og  Anna  Elisabeth  Gude  (f.  1849). 
Han  blev  1893  Student  fra  MetropoHtanskolen  og  tog  1894  Filosofi - 
kuna;  efter  at  være  bleven  forberedt  paa  teknisk  Skole  arbejdede 
han  2  Aar  paa  Akademiet  og  derpaa  1896 — 98  under  Zahrtmann. 
Som  ganske  ung  var  han  i  St.  Petersborg  og  i  Sydfrankrig;  senere 
foretog  han  Studierejser  til  Holland  og  Italien.  Paa  Charlottenborg 
debuterede  V.  1899  med  et  Mandsportræt;  Aaret  efter  vakte  han 
stor  Opmærksomhed  med  « Billede  af  en  ung  Pige»  og  « Billede 
af  en  Dame>.  Det  førstnævnte,  der  blev  kjøbt  af  Nationalgalleriet, 
var  et  meget  interessant  og  i  forbavsende  Grad  modent  Arbejde. 
Paavirket,  som  det  var,  af  gammel  Kunst  (Venedig,  Bergamo)  bar 
det  dog  Vidnesbyrd  om  dyb  personlig  Opfattelse  og  om  udpræget 
Stilfølelse;   i  al  sin  Stilfærdighed  var  det  lige  saa  varmt  i  Farven 

som  kraftigt  i  Foredraget.  « Billedet  af  en  Dame»  blev  kjøbt  af 
Musæet  i  Randers.  I  de  følgende  Aar  kom  forskjellige  Portræt- 
malerier,  ikke  alle  lige  faste  i  Formen,  men  smukke  og  harmoniske 
i  deres  koloristiske  Virkning,  som  dog  syntes  ikke  mindre  at  hvile 
paa  Galleristudier  end  paa  umiddelbar  Fordybelse  i  Naturen.  Por- 
trætmaler i  Ordets  almindelige  Forstand  er  V.  ikke;  han  lægger 
aabenbart  mindre  Vægt  paa  den  formelle  Lighed  og  den  rent 
personlige  Karakteristik  end  paa  at  skabe  et  Kunstværk,  der  i 
nærmere  eller  fjæmere  Tilslutning  til  Modellen  gjør  et  Skjønheds- 
indtryk,  kaster  Lys  over  en  vis  Form  for  sjæleligt  Liv  og  griber  i 
Kraft  af  sin  Stemningsfylde.  Og  i  denne  sin  Stræben  er  han  alle- 
rede som  ung  naaet  meget  vidt.  Sigurd  Muller. 

Wedel,  Lage  Matthias,  1752 — 1827,  Præst,  en  Sønnesøns  Sønne- 
søn af  Anders  S.  V.,  var  Søn  af  Proprietær  Joh.  Fred.  W.  (f  1800) 
og  Maren  f.  Staby  og  født  paa  sin  fædrene  Gaard  Gudumkloster 
7.  Dec.  1752.  Han  dimitteredes  fra  Odense  1774  og  tog  theologisk 
Embedsexamen  1782,  hvorefter  han  1785  blev  personel  Kapellan  i 
Mern  paa  Sjælland  og  1786  Sognepræst  i  Everdrup,  Baarse  Herred, 
hvor  han  døde  13.  Juli  1827.  Han  ægtede  10.  Marts  1785  Kirstine 
Cathrine  Smith  (f.  31.  Juli  1752  f  14.  Okt.  1830),  Datter  af  Jubel- 
læreren M.  Peter  S.  i  Mern.  —  W.  var  en  ivrig  Landmand;  efter 
hans  eget  Sigende  havde  han  forbedret  sin  Præstegaard,  saa  Everdrup 
fra  et  ringe  Kald  var  bleven  et  godt.  For  et  af  sine  mange  land- 
økonomiske Skrifter,  om  Mosers  Opdyrkning  (1800),  fik  han  Land- 
husholdningsselskabets lille  Medaille.  Flere  af  hans  andre  Skrifter 
fik  vel,  da  de  udkom,  velvillig  Anmeldelse,  men  der  bemærkedes 
dog  med  rette  om  dem,  at  de  savnede  Orden  og  Fuldstændighed, 
og  at  der  var  mange  Fejl  i  dem.  I  et  af  dem  cøkononusk- 
patriotiske  Afhandlinger*  (1796)  skriver  han  om  Tobakspiber,  Brænde- 
prisens  Stigning,  hvor  Pengene  blive  af,  tætte  Støvlefødder,  The  af 
Jordbærblade,  Frost  i  Hænder  og  Fødder,  Tandpine  m.  ra.  I 
senere  Tid  har  han  faaet  daarligt  Skudsmaal  baade  som  Forfatter 
og  som  Præst. 

Erslew,  Forf.  Lex.  Barfod,  Danmarks  Gejstligh.  S.  15 1.  Marstrand,  Slægten 
Marstrand  S.  151.  X,  Koch. 

Vedel  (Wellejus),  Lauge,  1665 — 1733,  Præst,  blev  født  i  Nu- 
strup i  det  tøminglenske,  hvor  hans  Fader,  Johan  V,,  var  Præst. 
Hans    Moder,    Dorthea   Øllegaard    f.  v.  Ahlefeldt,    var   Enke  efter 

Formanden  (den  i  Krigen  mod  de  svenske  faldne  Mag.  P.  Hjort) 
i  Nustrup  og  blev  henved  100  Aar  gammel  (f  1726).  Efter  at  have 
studeret  i  Wittenberg  i  2  Aar  indskreves  ban  1686  ved  Kjøbenhavns 
Universitet.  Han  gjorde  flere  Udenlandsrejser  og  plejede  Omgang 
med  Tidens  berømteste  Kunstnere.  1692  sukcederede  han  sin 
gjennem  mange  Aar  syge  Fader  og  forblev  i  Embedet  i  Nustrup 
til  sin  Død,  i.  Juni  1733.  En  Tid  lang  var  han  Herredsprovst. 
En  betydelig  Formue  satte  ham  i  Stand  til  at  lede  større  praktiske 
Foretagender.  Han  nævnes  saaledes  som  Stifter  af  de  omkring 
Flensborg  værende  Teglværker.  Derhos  var  han  et  mekanisk  Geni 
og  forfærdigede  kunstige  Glassager  og  Metalarbejder.  Kemi  og 
Botanik  vare  hans  Yndlingsfag,  og  hans  store  Medaillesamling  var 
vidt  bekjendt.  I  det  hele  var  han  en  fremragende,  anset  Mand  i 
sin  Tid.  I  3  Ægteskaber  avlede  han  11  Sønner;  men  kun  én  af 
disse  forplantede  Slægten  videre.  Ovfr.  anførte  Præst  L.  M.  Vedel 
er  hans  Sønnesøn. 

Rhode,  Haderslev  Amt  S.  404  f.  Wegener,  A.  S.  Vedel  S.  264  f.  Wiberg, 
Præsiehistorie  II,  464.  A.Jantzen, 

Wedel,  Peter  August,  1768 — 1842,  Præst,  Seminarieforstander, 
Søn  af  Bogholder  ved  Kjøbenhavns  Brandforsikring  Søren  Henrik  W. 
(t  1804)  og  Maria  f.  Berthelsen,  er  født  i  Kjøbenhavn  26.  Jan.  1768. 
Han  blev  privat  dimitteret  1783  og  tog  1786  filologisk,  1789  theo- 
logisk  Embedsexamen,  hvorefter  han  blev  Dekanus  paa  Kommuni- 
tetet og  Alumnus  paa  Borchs  Kollegium.  1790  disputerede  han  for 
den  filosofiske  Doktorgrad,  og  1792  blev  han  Vicepastor  for  Allesø 
og  Næsby  hoved-Broby  Menigheder  paa  Fyn,  hvorfi*a  han  1794  for- 
flyttedes til  Skaarup  sammesteds.  Her  oprettede  han  et  Skolelærer- 
seminarium, som  han  forestod  til  1835.  ^^°  udnævntes  1807  til 
Amtsprovst  for  Svendborg  Amt,  og  1812  blev  han  tillige  Sogne 
præst  for  Tved  Menighed.  Da  han  tog  sin  Afsked  som  Seminarie- 
forstander, fik  han  Rang  med  Biskopper.  1837  søgte  han  sin 
Afsked  som  Amtsprovst,  og  1842  holdt  han  50  Aars  Jubilæum. 
Kort  efter,  23.  Maj  s.  A.,  døde  han.  —  Han  ægtede  19.  Marts 
1792  Marie  Sophie  Vett  (døbt  16.  April  1769  f  13.  Febr.  1844), 
Datter  af  Etatsraad,  Direktør  for  det  østersøisk-guineiske  Handels 
selskab  Jørgen  Did.  V. 

Da  han  holdt  sit  Erabedsjubilæum  blev  der  skrevet  i  en  Sang 
til  hans  Ære:  -cl  rastløs  Virken  hans  Dag  skred  hen,  med  Ære 
hans  Isse  var  kronet*.     Disse  Ord  vare  Sandhed.   .  I  fire  Aar  be- 

Dansk  biogr.  Lex.    XVIII.  Juni  1904.  20 

sørgede  han  omtrent  ene  Undervisningen  i  Seminariet,  5  Timer 
daglig,  og  selv  som  Amtsprovst  deltog  han  endnu  bestandig  i  den. 
Seminariet  var  stærkt  søgt,  og  det  kostede  Staten  næsten  intet,  i 
W.s  Tid  blev  Tilskuddet  aldrig  højere  end  500  Rdl.  aariig.  Efter 
hans  Død  satte  hans  forrige  Seminarister  ham  et  Monument  paa 
Kirkegaarden.  Ligesom  P.  O.  Boisen  var  han  en  Modstander  af 
den  indbyrdes  Undervisning  og  havde  1825  et  stærkt  Sammenstød 
med  Kapitajn  Abrahamson,  der  endte  med,  at  der  tilføjedes  W. 
den  Ydmygelse,  at  hans  Kollega  Amtsprovst  Mønster  sendtes  til 
Skaarup  for  at  undersøge,  hvorvidt  Methoden  fulgtes.  W.  bevarede 
til  det  sidste  sin  Kjærlighed  til  Videnskaberne,  og  han  var  agtet 
og  afholdt  af  de  mange,  som  han  stod  i  Forbindelse  med. 

Erslew,  Forf.  Lex.  Barfod,  Danmarks  Gejstligh.  I,  148.  J.  Larsen,  Den 
danske  Folkeskole  1784— 18 18,  S.  2i4f.  X.  Koch- 

Vedel,  Peter  August  Frederik  Stoud,  f.  1823,  Direktør  i 
Udenrigsministeriet.  P.  V.  er  Søn  af  nedennævnte  Generaldecisor 
S.  H.  A.  V.  og  fødtes  10.  Dec.  1823.  Han  blev  1840  Student  fra 
Borgerdydskolen  i  Kjøbenhavn,  studerede  Jura  og  blev  1846  juridisk 
Kandidat.  1847  fik  han  Universitetets  Guldmedaille  for  Besvarel- 
sen af  en  Prisopgave  om  den  engelske  og  franske  Trykkefriheds- 
lovgivning  samt  om  Forholdet  mellem  Statsforfatningen  og  Trykke- 
frihedslovgivningen.  S.  A.  rejste  han  til  Berlin  for  at  studere  tysk 
Ret  med  det  Maal  senere  at  tage  Examen  i  Kiel  og  en  Gang 
blive  Medlem  af  et  af  de  fælles  Kollegier.  Han  lod  sig  indskrive 
som  Student  ved  Universitetet  og  kastede  sig  med  megen  Iver  over 
Studierne,  navnlig  af  Romerret,  indtil  Martsbegivenhedeme  1848 
brat  greb  ind  i  hans  Planer.  Da  Lehmann  i  de  sidste  Dage  af  Marts 
kom  til  Berlin,  anmodede  han  V.  om  som  Kurér  at  bringe  Beret- 
ning hjem  til  det  danske  Udenrigsministerium  om  hans  Samtaler 
med  Grev  Amim,  et  Hverv  V.  udførte  med  saa  megen  Iver,  at 
han,  da  ingen  anden  Befordring  var  at  faa,  gik  over  fra  Rostock 
til  Falster  i  Robaad.  Strax  efter  sin  Ankomst  til  Kjøbenhavn  op- 
søgte han  Udenrigsministeren,  Grev  Knuth,  som  trods  det,  at  V. 
efter  personlig  Iagttagelse  kunde  berette  ham  om  de  preussiske 
Troppesendelser  til  Grænsen,  ikke  syntes  at  ville  tro  paa,  at  der 
truede  os  nogen  Fare  fra  Preussens  Side.  I  Foraaret  1849  ^^J^^ 
han  paa  ny  ud  og  besøgte  i  dette  og  det  følgende  Aar  Frankrig, 
England,  Belgien  og  Italien.  Han  studerede  Statsøkonomi  og 
fremmed  Ret,  men  benyttede  navnlig,  under  Opholdene  i  Paris  og 

London,  ogsaa  Lejligheden  til  ved  Samvær  med  politisk  interesse- 
rede fremmede  at  faa  et  Indblik  i  Datidens  saare  bevægede  evro- 
pæiske  Politik.  Hans  Rejsefælle,  den  senere  Amtmand  Emil  Vedel 
(S.  301),  Brøchner  og  andre  danske,  der  hørte  til  hans  Omgang 
paa  Rejsen,  designerede  ham  allerede  da  til  Diplomat.  Under 
Opholdet  i  London  aabnede  der  sig  endog  en  virkelig  Udsigt  for 
ham  til  at  komme  ind  paa  denne  Bane,  i  det  vor  Gesandt,  Grev 
F.  Reventlow,  som  under  Forhandlingerne  om  Londonprotokollen 
savnede  tilstrækkelig  Medhjælp  inden  for  sit  Personale,  bad  ham 
om  foreløbig  at  assistere  ham  i  Sekretariatet.  V.  opfyldte  denne 
Anmodning,  men  da  Reventlow  siden  foreslog  ham  at  blive  i  Lon- 
don, foreløbig  som  hans  Privatsekretær,  indtil  han  kunde  faa  ham 
officielt  ansat,  afslog  han  Tilbudet. 

Ved  Nytaarstid  185 1  vendte  V.  hjem;  tilskyndet  af  Krieger 
besluttede  han  at  gaa  Universitetsvejen  og  udnævntes  i  April  til 
Lektor  i  det  juridiske  Fakultet,  hvor  det  overdroges  ham  at  læse 
over  den  nyindførte  Disciplin,  Stats  forvaltningsret;  siden  avance- 
rede han  til  Professor  ord.  og  valgtes  til  Medlem  af  Konsistorium. 
V.  gjorde  særdeles  god  Fyldest  ved  Universitetet,  men  selv  følte 
han  sig  ikke  ret  tilfredsstillet  ved  Virksomheden  her  og  trængte 
til  en  mere  praktisk,  udadvendt  Gjerning.  Efter  Scheeles  Afgang 
i  1857  havde  man  inden  for  det  Andræske  Ministerium  ønsket  at 
vinde  V.  for  Udenrigsministeriet,  og  særlig  var  det  hans  nære  Ven, 
Andræs  Svoger  H.  E.  Schack,  og  Krieger,  som  tilskyndede  ham  til 
at  gaa  over  i  den  nye  Stilling,  til  hvilken  de  med  rette  mente,  at 
han  medbragte  udmærkede  Forudsætninger.  En  Tid  lang  modstod 
V.  de  gjentagne  Anmodninger;  til  Virksomheden  i  og  for  sig  kunde 
han  vel  føle  Lyst,  men  dens  ydre  og  mere  repræsentative  Side 
fristede  ham  ikke,  og  han  nærede  en  vis  Sky  for  at  slaa  ind  paa 
en  ham  saa  ny  og  fremmed  Bane.  Omsider  overvandt  han  dog 
sine  Betænkeligheder,  men  mente  det  rigtigt  først  ved  nogle  Maa- 
neders  Rejse  i  Udlandet  at  orientere  sig  paa  det  nye  Omraade  og 
stifte  personligt  Bekjendtskab  med  de  danske  Gesandter,  som  han  i 
Fremtiden  hovedsagelig  skulde  arbejde  med.  I  den  første  Halvdel 
af  1858  besøgte  han  da  Biilow  i  Frankfurt,  Dirckink  i  Paris  og 
V.  Dockum  i  London,  af  hvilke  dog  kun  den  førstnævnte  fik  nogen 
Betydning  for  ham.  Der  var  ikke  blevet  truffet  nogen  Aftale  om, 
hvilken  Stilling  V.  skulde  beklæde  i  Udenrigsministeriet;  selv  havde 
han  nærmest  tænkt  sig  det  som  Kontorchef  eller  som  Sekretær 
hos  Ministeren,   og  det  var   ham  derfor  ingen   ringe  Overraskelse, 

da  han  26.  Juli  1858  udnævntes  til  Gehejmelegationsraad  og  Chef 
for  Udenrigsministeriets  i.  Departement,  under  hvilket  netop  det 
holstenske  Spørgsmaal  hørte.  Hall,  som  et  Par  Uger  forinden 
havde  overtaget  Udenrigsministeriet,  følte  sig  fremmed  over  for 
det,  som  han  forudsaa,  ikke  meget  velvillige  Personale  og  ønskede 
at  faa  en  Departementschef,  som  han  personlig  kjendte,  og  hvis 
politiske  Opfattelse  ikke  skilte  sig  alt  for  stærkt  fra  hans.  Da  V. 
uden  diplomatisk  Fordannelse  traadte  ind  paa  Udenrigsministeriets 
vigtigste  Post,  betragtedes  han  af  det  Personale,  med  hvilket  han 
skulde  samvirke,  og  som  gjennemgaaende  hyldede  konservative 
Helstatsanskuelser,  som  udpræget  ejderdansk.  Denne  Opfattelse 
var  for  saa  vidt  urigtig,  som  han  havde  et  ikke  lidt  stærkere  Ind- 
tryk end  de  nationalliberale  i  Almindelighed  af  den  Fare,  en  ud- 
præget ejderdansk  Politik  vilde  drage  over  Landet  syd  fra.  Han 
vilde  hellere  bevare  og  forbinde  end  udskille,  men  blev  det  nød- 
vendigt at  opgive  Holsten,  var  han  klar  over,  at  saa  maatte  vi 
anerkjende  Nationalitetsprincippet  og  udskille  ogsaa  den  tyske  Del 
af  Slesvig.  Over  for  den  forholdsvis  forsigtige  og  moderate  Poli- 
tik, Hall  endnu  paa  denne  Tid  hyldede,  følte  V.  sig  dog  ikke  i 
nogen  principiel  Modsætning.  Den  Hovedopgave,  som  tilfaldt  ham 
i  de  første  Aar  af  hans  Tjenestetid  i  Udenrigsministeriet,  var  jo 
Udarbejdelsen  af  de  Noter,  gjennem  hvilke  Forhandlingen  med 
Forbundsdagen  og  de  tyske  Stormagter  fra  vor  Side  førtes,  og  af 
de  Redegjørelser,  hvorved  de  nevtrale  Magter  skulde  oplyses  og 
om  muligt  vindes  for  det  Standpunkt,  vi  under  denne  Forhandling 
indtog.  V.  skilte  sig  fra  sin  saare  vanskelige  Opgave  med  en  Dyg- 
tighed, som  vandt  Anerkjendelse  fra  alle  Sider,  ogsaa  fra  vore  Mod- 
standeres. Hvilken  Mening  man  end  kan  have  om  den  Politik,  der 
laa  bagved  hine  Aktstykker,  maa  man  i  hvert  Fald  anerkjende  deres 
fine  og  vindende  Form  og  den  skarpe  logiske  Sans  og  det  dybt- 
gaaende  Kjendskab  til  alle  den  store  og  indviklede  Sags  Enkelt- 
heder, om  hvilke  de  bar  Vidne.  —  Under  Baron  Blixens  kortvarige 
Ministerium  var  V.s  Stilling  kun  lidet  behagelig.  Han  betragtedes 
af  sin  Chef  som  Halls  Ven  og  Redskab,  og  der  var  Planer  oppe 
om  at  fjæme  ham  ved  enten  at  tilbyde  ham  Stillingen  som  Højeste- 
retsassessor eller  Gesandtskabsposten  i  Madrid.  Efter  Halls  Gjen- 
indtræden  blev  V.s  Stilling  dog  den  samme  som  tidligere,  og  han 
hævdede  og  befæstede  den  under  de  følgende  Aars  vexlende 
Ministre.  1860  blev  han  eneste  Departementschef  i  Ministeriets 
pohtiske  Afdeling,  og  1864  efter  Quaades  Afrejse  til  Londonkonfe- 

rencen  udnævntes  han  til  Direktør  for  det  samlede  Ministerium. 
Londonkonferencens  Tid,  da  Monrad  var  fungerende  Udenrigs- 
minister, blev  i  øvrigt  den  vanskeligste  og  mest  oprivende,  V.  un- 
der sin  lange  Embedsvirksomhed  har  oplevet.  Han  stod  vel  Mon- 
rad personlig  nærmere  end  nogen  af  de  andre  Ministre,  under 
hvem  han  har  tjent,  og  han  nærede  stor  Beundring  for  hans  Evner 
og  overlegne  Personhghed,  men  ikke  desto  mindre  var  Byrden  og 
Ansvaret  næsten  overvældende.  Monrad  besad  jo  nemlig  som 
Udenrigsminister  ingen  faglige  Forudsætninger,  var  desuden  segne- 
færdig under  Trykket  af  Overanstrængelse  og  sjælelig  Oprevethed 
og  nød  ingen  egentlig  Tillid  fra  Kongens  Side.  V.  kunde  saaledes 
være  ham  til  megen  Nytte,  og  for  saa  vidt  han  fik  Lejlighed  til 
at  øve  nogen  Indflydelse,  gik  den  oftest  i  Retning  af  videregaaende 
og  mere  resolute  Indrømmelser  end  dem,  der  endelig  besluttedes. 
I  Tiden  efter  1864  have  de  Forhold,  hvorunder  vort  Udenrigs- 
ministerium har  arbejdet,  været  forholdsvis  rolige.  Dog  har  der 
ogsaa  i  denne  Periode  været  Tider,  som  have  krævet  Opbydelsen 
af  al  den  Energi  og  Avtoritet,  hvorover  V.  har  raadet,  saaledes 
først  og  fi-emmest  Sommeren  1870,  da  der  opstod  Spørgsmaal  om 
vor  Indblanding  i  den  fransk-tyske  Krig.  V.  var  fra  første  Færd 
absolut  imod  en  saadan  Indblanding,  og  han  har  Fortjenesten  af 
energisk  at  have  bekæmpet  modstaaende  Anskuelser  inden  for 
Regeringen  og  af  at  have  gjennemført,  at  Underhandlingen  med 
Hertugen  af  Cadore  lagdes  i  Grev  Frijs'  faste  og  varsomme  Haand. 
Siden,  da  den  Butterfieldske  Sag,  som  havde  staaet  paa  siden  Halv- 
tredserne, truede  os  med  alvorlige  Repressalier  fra  amerikansk  Side, 
og  vi  underkastede  os  en  Voldgiftsafgjørelse,  var  det  V.,  som  over 
for  Voldgiftsdomstolen  plaiderede  vor  Sag  paa  en  saa  indgaaende 
og  overbevisende  Maade,  at  Dommen  paa  alle  Punkter  gav  os 
Ret.  Ved  den  internationale  Konference  i  Briissel  1874,  i  hvilken 
« Krigens  Love  og  Sædvaner«  skulde  fastsættes,  repræsenteredes 
Danmark  bl.  a.  af  Vedel.  Efter  Reedtz  Thotts  Afgang  i  1897  til- 
bød Konseilspræsident  Hørring  V.  Udenrigsministerportefeuillen,  som 
han  dog  afslog,  blandt  andet  paa  Grund  af  sin  fremrykkede  Alder. 
I.  Okt.  i8q9  fratraadte  V.  efter  eget  Ønske  sin  Stilling  i  Udenrigs- 
ministeriet. Andre  mærkede  ikke  nogen  Svigten  af  Evne  eller 
Kraft  hos  ham,  men  selv  fandt  han,  at  Alderen  begyndte  at  gjøre 
sin  Ret  gjældende,  og  at  yngre  Kræfter  havde  Krav  paa  at  komme 
til  at  virke.  Ved  hans  Tilbagetræden  herskede  der  kun  én  Mening 
om  den  udmærkede  Maade,  hvorpaa  han  i  41   Aar  havde  beklædt 

et  af  Landets  betydningsfuldeste  Embeder,  og  Anerkjendelsen  heraf 
gav  sig  paa  forskjellig  Maade  Udtryk,  saaledes  ved  at  der  tildeltes 
ham  Rang  som  Excellence  (dog  efter  hans  eget  Ønske  med  Bibe- 
holdelsen af  hans  gamle  Titel  som  Geheimelegationsraad),  ved 
Udtalelser  af  Tak  og  Anerkjendelse  fra  Udenrigsministeriets  Embeds- 
mænd og  de  danske  Gesandter  og  Konsuler  og  ved  forskjellige 
Hædersbevisninger  fra  fremmede  Regeringer.  Blandt  de  mange 
Anerkjendelsestegn,  som  alt  tidligere  vare  faldne  i  V.s  Lod,  kan 
nævnes,  at  han  1861  var  bleven  udnævnt  til  extraordinær  Assessor 
i  Højesteret,  1879  ved  Universitetets  400  Aars  Fest  var  bleven 
juridisk  Æresdoktor  og  1882  Storkors  af  Danebrog.  Efter  hans 
Tilbagetræden  har  Regeringen  ønsket  at  udnævne  ham  til  sin  Dele- 
gerede ved  Voldgiftsretten  i  Haag,  hvilken  Udnævnelse  han  dog 
ikke  har  ønsket  at  modtage,  hvorimod  han  har  ladet  sig  indvælge 
i  Bestyrelsen  for  det  store  nordiske  Telegrafeelskab. 

V.  ægtede  i.  (1854)  Annette  Eleonora  Mourier-Petersen  (f.  18.  Avg. 
1830  f  IT.  Okt.  1857),  Datter  af  Generalkrigskommissær  M.-P.  til 
Engelholm,  og  2.  (2.  Nov.  186 1)  H.  E.  Schacks  Enke  Fanny  Vendela 
f.  Hebbe  (f  11.  April  1833),  Datter  af  Dr.  phil.,  tidligere  Godsejer 
i  Sverige  Hebbe  og  Hustru,  Forfatterinden  Vendela  Hebbe. 

Levneds- Beskrivelser  af  Doktorerne  ved  Universitetets  400  Aarsfest  1879, 
S.  62  f.  ^,  Neergaard. 

—  Medens  Vedel  i  sine  unge  Dage  havde  haft  Trang  til  viden- 
skabelig Virksomhed  paa  Retsvidenskabens  Omraade,  følte  han  sig 
senere  som  Afvexling  under  sin  administrative  Gjeming  hendragen 
til  at  sysle  med  vort  Fædrelands  Historie,  og  det  blev  da  naturligt 
for  ham  at  kaste  sig  over  Diplomatiens  Historie  i  et  fra  den  Side 
set  interessant  Tidsrum.  Efter  at  han  under  Mærket  x  i  «Dsk.  Saml.» 
I.  R.  IV  havde  givet  nogle  Oplysninger  om  Rantzau-Aschebergs 
Ophold  i  Petersborg  1762  og  om  Folkeretsskribenten  M.  Hiibner, 
skrev  han  i  Hist.  Tidsskr.  4.  R.  I,  ligeledes  anonymt,  en  større 
Afhandling,  «Grev  Ostens  Gesandtskaber*,  hvor  han  til  en  Skil- 
dring af  denne  begavede,  men  som  Karakter  unægtelig  noget  tvivl- 
somme, Personligheds  Optræden  som  dansk  Diplomat  i  Petersborg 
1756 — 61  og  1763 — 65  knyttede  en  Fremstilling  af  et  vigtigt  Afsnit 
af  den  lange  Forhandling  om  det  gottorpske  Spørgsmaal.  En 
anden  fremragende  Diplomat  i  dansk  Tjeneste,  Grev  Roehus  Frie- 
drich Ly  nar  skildrede  han,  denne  Gang  dog  navngivende  sig  som 
Forfatter,    i    samme  Tidsskrifts  4.  R.  IV.     Imidlertid    havde    han   i 

Aaret  187 1  udgivet  «En  Brevvexling  mellem  J.  H.  E.  Bernstorflf  og 
Hertugen  af  ChoiseuU,  og  for  ret  at  faa  belyst  den  Mand,  der  i 
Tiden  175 1 — 70  var  Leder  af  den  dansk-norske  Stats  Udenrigs- 
politik, den  ældre  Bernstorff,  udgav  han  «Correspondance  mini- 
sterielle du  comte  J.  H.  E.  Bernstorffs  2.  Bind  (1882),  et  meget 
udførligt  og  med  stor  Sagkundskab  gjort  Udvalg  af  denne  Stats- 
mands vigtigste  Depecher.  Hertil  knyttede  han  som  et  3.  Bind 
en  Skildring  af  Bernstorff  som  Personlighed  og  som  Statsmand. 
Især  i  dette  Skrift,  der  maa  kaldes  hans  Hovedarbejde,  viste  han 
sit  omfattende  Kjendskab  til  Datidens  diplomatiske  Historie  og  sin 
Evne  til  at  oprede  det  politiske  Vævs  Traade.  Hertil  kom  det  til- 
talende og  fængslende  Billede,  han  gav  af  Bernstorffs  Personlighed, 
om  hvem  han  med  rette  mente,  at  han  fortjente  at  stilles  i  et 
nyt  Lys.  Hvad  V.  har  meddelt  om  Bernstorff  som  Statsmand,  haj- 
været  et  fortrinligt  Grundlag  for  senere  Studier  over  vort  Fædrelands 
udenrigske  Historie  i  det  af  ham  behandlede  Tidsrum,  saa  meget 
nyt  har  han  her  fremdraget.  E.  Holm. 

Vedel,  Severin  Henrik  August,  1793 — ^^^i,  Generaldecisor, 
var  en  Søn  af  ovennævnte  Sognepræst,  Dr.  phil.  P.  A.  V.  Han 
fødtes  28.  Jan.  1793  i  Allesø  ved  Odense,  blev  181 1  privat  dimitteret 
til  Universitetet,  181 5  juridisk  Kandidat,  indtraadte  s.  A.  som  Volon- 
tær  i  det  vestindisk-guineiske  Rente-  og  Generaltoldkammer,  udnævn- 
tes 182 1  til  Kontorchef  for  Øresunds-  og  Strømtoldsagerne  og  1825 
tillige  til  2.  Sekretær  i  Toldkammerkancelliet,  hvis  Chef  han  var 
183 1 — 34.  Efter  at  han  1829  havde  faaet  Sæde  i  Kollegiet  som 
Assessor,  blev  han  183 1  udnævnt  til  Kommitteret  sammesteds  og 
1836  desuden  til  Departementschef  for  det  sjællandske  Told  fag. 
Fra  Begyndelsen  af  1841  overtog  han  Stillingen  som  Chef  for 
Revisionen  af  Kollegiets  Kasse-  og  Regnskabsvæsen  med  Rang 
som  Deputeret,  og  ved  Kollegiernes  Omdannelse  i  1848  udnævntes 
han  til  Generaldecisor  for  det  indirekte  Skattevæsen,  hvilken  Stil- 
ling han  med  anerkjendt  Dygtighed  og  utrættelig  Omhu  varetog 
til  sin  Død,  8.  Nov.  1881,  i  Kjøbenhavn.  —  1827  var  han  bleven 
Kammerraad,  1832  Justitsraad,  1837  Etatsraad,  1846  Konferensraad, 
185 1  Kommandør  og  1878  Storkors  af  Danebrog.  —  Han  blev  1822 
gift  med  Nicoline  Johanne  Hansen  (f.  14.  Okt.  1803  f  6.  Okt.  1872), 
en  Datter  af  Grosserer,  Vinhandler  Frans  H.  og  Bolette  f.  Hvidberg. 

G,  Kringelbach. 

Vedel,  Sophus,  f.  1842,  Overretsassessor,  er  yngste  Søn  af 
ovennævnte  Generaldecisor  S.  H.  A.  Vedel.  Han  fødtes  i  Kjøben- 
havn  I.  Sept.  1842,  blev  1861  Student  fra  Metropolitanskolen,  186S 
juridisk  Kandidat,  1869  Fuldmægtig  ved  Sjællands  Stiftamt,  1870 
tillige  Assistent  i  Finansministeriets  Sekretariat,  1875  Fuldmægtig  i 
Pensionskontoret,  1881  Protokolsekretær  i  Højesteret,  1888  Assessor  i 
Landsover-  samt  Hof-  og  Stadsretten.  V.,  der  fra  ung  af  har  næret 
Interesse  for  Fædrelandets  Historie,  erholdt  1869  Universitetets  Guld- 
medaille  for  Besvarelsen  af  den  historiske  Prisopgave:  c  En  Frem- 
stilling af  de  Forandringer,  der  foregik  med  Statsbestyrelsen  i  Dan- 
mark fra  1660 — 99  med  forudskikket  Udsigt  over  den  tidligere  Tids 
Bestyrelsesformer ».  1888  udgav  han  «Den  dansk-norske  Højesterets 
Historie  under  Enevælden  fra  1661 — 1790*,  et  paa  omfattende  Stu- 
dier af  trykte  og  navnlig  utrykte  Kilder  hvilende  Værk,  der  op- 
rindelig blev  udarbejdet  som  Besvarelse  af  en  for  den  Anders 
Sandøe  Ørstedske  Prismedaille  stillet  Opgave  og  belønnet  med  den 
udsatte  Pris.  —  V.  ægtede  3.  Juni  1881  Helene  Birgitte  Buntzen 
(f.  5.  Dec.  1850),  Datter  af  Kammeradvokat,  Etatsraad  Edouard  B. 
(III,   257).  Foul  Joks.  Jørgensen, 

Wedel,  Søren,  1765 — 1826,  Musikamatør,  var  født  19.  Okt. 
1765  paa  Før,  hvor  Faderen,  Nissenius  W.,  en  Ætling  af  Anders 
Sørensen  Vedel,  var  Præst;  Moderen  hed  Else  Maria  Zoega.  Efter 
at  have  taget  juridisk  Examen  blev  W.  1788  Regimentskvartermester 
og  Avditør  ved  de  norske  Grenaderbatailloner  og  Aaret  efter  for- 
sat til  I.  (sjællandske)  Bataillon  let  Infanteri.  Sin  Fritid  benyttede 
han,  der  skal  have  været  en  god  Klaverspiller,  til  Kompositions- 
virksomhed,  og  1792  opførtes  en  Passionskantate  af  ham  i  flere 
kjøbenhavnske  Musikselskaber.  For  Theatret  komponerede  han  føl- 
gende Syngestykker:  «Lise  og  Peter »  (Text  af  Guldberg,  opført 
1793),  hvoraf  Ouverturen  og  nogle  Numre  ere  trykte,  »Husarerne« 
(Text  af  Tode,  1794),  hvilket  ikke  gjorde  Lykke,  og  endelig  « Sere- 
naden eller  de  sorte  Næser »  (1795),  som  trods  sin  meget  naive 
Text  af  Pram  vandt  Bifald,  saa  at  et  helt  Klaverudtog  kom  i 
Trykken.  Et  lille  yndefuldt  Godnatkor  af  dette  Syngestykke  kan 
særlig  fremhæves.  De  følgende  Aar  skrev  han  adskillige  Lejligheds- 
kantater  osv.,  men  alle  disse  ere  dels  forsvundne,  dels  gaaede 
i  Glemsel,  selv  Kantaten  «La  Paix»  (1802),  som  dog  fiere  Gange 
blev   opført.     1810  tog  W.,    der    1806   havde    faaet  Titel   af  Over- 

krigskommissær,   sin  Afsked  og  rejste  til  Paris,    hvor   han   opholdt 

sig  i  nogen  Tid.    Han  døde  ugift  14.  Juni  1826  paa  Augustenborg. 

Gerber,  Neues  Lex.  der  TonkUnsUer.     Ersiew,  Forf.  Lex.    Overskou,  Den 

danske  Skueplads  III.     Musikforeningens  Festskrift  I.  ^.  ^.  £,  Hagen. 

Vedel,  Valdemar,  f.  1865,  Forfatter.  V.  er  født  i  Kjøbenhavn 
9.  Nov.  1865  og  Søn  af  ovennævnte  Gehejmelegationsraad  P.  A.  F.  S.  V. 
og  Hustru  F.  V.  f.  Hebbe.  Han  blev  Student  fra  Metropolitan- 
skolen  1882  og  juridisk  Kandidat  1887;  i  1888  vandt  han  Universi- 
tetets Guldmedaille  for  en  filosofisk  Afhandling  «Om  Ret  og  Moral », 
i  1890  den  filosofiske  Doktorgrad  med  c  Studier  over  Guldalderen 
i  dansk  Digtning*.  V.  var  Assistent  i  Kultusministeriet  1891—96; 
fra  1895  har  han  været  ansat  som  Docent  i  almindelig  Litteratur- 
historie ved  Universitetet  og  fra  1897  som  Overbestyrer  af  Kjøben- 
havns Kommunes  F*olkebibliotheker;  1893 — ^9^3  holdt  han  kultur- 
historiske Forelæsninger  ved  Kunstakademiet;  fra  1901  har  han 
redigeret  Tidsskriftet  « Tilskueren*.  I  1890 — 91  foretog  han  en  Rejse 
til  Tyskland  og  Italien  (skildret  i  c  Fra  Italien »,  1892)  og  har  desuden 
flere  Gange  rejst  i  Tyskland,  Frankrig,  Italien  og  Skandinavien. 
—  Foruden  ovennævnte  Bøger  har  V.  udgivet  en  Fortælling  « Stavns- 
baand»  (1888),  en  Studie  over  Dante  (1892),  « Svensk  Romantik* 
(1894)  og  2  store  litterær-kulturhistoriske  Undersøgelser  «By  og 
Borger  i  Middelalderen*  (1901),  og  < Helteliv*  (1963).  I  Jul.  Clausens 
Verdenslitteraturhistorie  har  han  skildret  den  franske  Litteraturs 
Historie,  hvorhos  han  har  skrevet  en  Række  Kritikker  og  Afhand- 
linger i  Blade  og  Tidsskrifter  m.  m.,  saaledes  om  « Ibsen  og  Dan- 
mark* i  Festskriftet  for  Ibsen  (1898). 

V.  havde  ikke  sit  Hjærte  ved  Juraen,  derimod  droges  han 
stærkt  af  Filosofien,  især  Psykologi  og  Sociologi,  men  Litteratur- 
studiet, der  havde  fængslet  ham  tidligst,  blev  hans  Livsgjeming. 
I  sin  Disputats  tog  han  dansk  Digtning  til  Æmne  og  har  fiilgt 
den  aarvaagent  siden,  men  hans  Lyst  staar  til  Langfærd  i  Littera- 
turen. Med  utrættelig  Arbejdsevne  og  rastløs  Kundskabsattraa  har 
han  dyrket  de  forskjelligste  Litteraturer  og  samlet  en  særdeles  paa- 
lidelig,  indgaaende  og  omfattende  Viden  i  sit  Fag.  Og  Stoffet  er 
blevet  optaget  af  en  selvvirksom,  tankerig  og  frugtbar  Dømmekraft. 
Litteraturen  er  for  ham  ikke  Tryksager,  men  Liv.  Det  er  Per- 
sonernes eller  Periodernes  Sjæleverden,  han  fortrinsvis  gransker, 
han  dissekerer  dem  psykisk,  uddrager  og  sammenføjer  deres  Væ- 
sensegenskaber,  følger  Livets  Spil  i  dem.    Han  har  et  vidtfavnende 

Syn,  udpræget  Helhedssaxis  og  Evne  til  at  finde  det  fælles  i  En- 
kelthedernes Mylr.  Men  han  skyder  ikke  Mylret  til  Side.  Han 
lider  ikke  dem,  der  ville  føre  'i'ingene  tilbage  til  deres  Frø  og  af- 
magre Verdenslivet  til  nogle  Formler.  Han  holder  energisk  Ud- 
viklingens Mangfoldighed  fast.  Han  er  fremfor  alt  en  Kultur- 
dyrker; den  nye  Natur,  Menneskeslægten  har  føjet  til  den  oprinde- 
lig givne,  er  ham  den  værdifuldeste.  Som  Kritiker  er  V.  lydhør 
for  Nybegyndelser,  redelig  og  forstaaende  i  sine  Domme;  hans 
Retfærdighedstrang  kan  snarest  gjøre  ham  vel  imødekommende  over 
for  Modstandere,  og  hans  Stræben  efter  nuanceret  Nøjagtighed  i 
Udtrykket  kan  lade  det  synes  skarpere  end  ment.  Hans  Stil  er 
hastende,  livfuld  og  farverig;  han  ynder  at  lægge  sit  Stof  fyldig 
frem,  saa  Læseren  kan  nemme  det  stærkt  og  umiddelbart,  men 
gjør  stundum  for  meget  af  det  gode.  V.  er  Bogmand,  men  hans 
Hu  søger  Mennesker.  Han  føler  for  sig  og  sin  Samtid  en  heftig 
Trang  til  stadig  at  holde  Tankerne  rørige  og  fornyede.  Han  er 
angst  for  at  brænde  fast  og  forbenes  i  gængse  Anskuelser,  han 
maa  se  Sagerne  fra  den  anden  Side,  krænge  Partidogmeme,  dukke 
ned  til  det  grundvæsentlige  og  fællesmenneskelige,  gøre  Følelserne 
fnske  og  levende.  Denne  Higen  er  især  kommet  til  Orde  i  de 
vægtige  og  personlig  følte  Afhandlinger  «0m  Nydannelser  i  Tidens 
Aandsliv»,  « Spillets  Formler »,  «  Humanisme »  og  «Nikodemus' Skrifte- 
maab  (« Tilskuefen*  1892,  1894,  1899  og  1901).  —  V.  ægtede  15.  Okt 
1892  Simona  Friboline  Neukirch  (f.  5.  Jan.  1862),  Datter  af  Distrikts- 
læge Simon  Peder  N.  (f.  4.  Marts  181 1  f  13.  Maj  1891)  og  Anine 
Friboline  f.  Drewsen  (f.  7.  Juli  1833). 

Studenterbogen  1896  S.  164—78.  Niels  Møller, 

Wedel  (Jarlsberg),  Erhard  Baron,  til  Evenburg,  1668 — 1740, 
Officer,  var  yngre  Søn  af  nedennævnte  Feltmarskal  Gustav  Vilhelm 
W.  J.  og  født  26.  Nov.  1668.  Han  blev  opkaldt  efter  sin  Morfader, 
Erhard  Friherre  von  Ehrenreiter,  og  arvede  ved  Faderens  Død  de 
Godser  i  Ostfriesland,  som  denne  havde  faaet  med  sin  Hustru, 
Stamhuset  Evenburg  og  det  adelige  Gods  Nesse.  Han  stod  en  Tid 
i  fransk  Krigstjeneste,  blev  derpaa  1693  ansat  i  den  danske  Hær 
som  Oberst  og  Chef  for  oldenborgske  Bataillon  og  deltog  ved  det 
danske  Korps  i  kejserlig  Tjeneste  i  et  Par  Felttog  i  Ungarn.  1699 
blev  han,  med  Bibehold  af  Kommandoen  over  oldenborgske  Ba- 
taillon, Kommandant  i  Fæstningen  Oldenburg  og  fik,  da  Faderen 
samtidig  afrejste  til  Norge  som  kommanderende  General,  den  mili- 

tære  Overkommando  i  Grevskaberne  Oldenborg  og  Delmenhorst. 
Denne  Kommando  blev  baade  vanskelig  og  ansvarsfuld  under  Kri- 
gen 1700  paa  Grund  af  disse  Landsdeles  isolerede  Beliggenhed  og 
lidet  krigerske  Befolkning.  1701  blev  W.  Chef  for  Dronningens 
Livregiment,  1703  Brigader  og  var  det  følgende  Aar  med  ved 
Gjennemførelsen  af  en  Landmilitsordning  for  Grevskaberne.  1707 
afgav  han  Kommandoen  over  Dronningens  Livregiment  og  er  for- 
mentlig ved  denne  Tid  traadt  ind  ved  det  danske  Korps  i  kejser- 
lig Tjeneste,  ved  hvilket  han  fra  1708  stod  som  Generalmajor  og 
næstkommanderende,  indtil  det  i  1709  kom  hjem.  Han  var  da 
saa  medtagen  af  Strabadserne  i  det  ungarske  Felttog,  at  han  strax 
ikke  kunde  gjøre  aktiv  Tjeneste,  men  fik  dog  Overkommandoen 
i  Oldenborg  og  Delmenhorst,  hvilke  Lande  imidlertid  foreløbig  ikke 
bleve  indviklede  i  nogen  Kamp.  17 11  blev  han  Generallieutenant, 
1712  deltog  han  i  Erobringen  af  Stade  og  blev  Ridder  af  Dane- 
brog,  17 15  deltog  han  i  Belejringen  af  Stralsund,  blev  17 16  Gene- 
ral, Gehejmeraad  og  kommanderende  General  i  Norge.  Under 
Carl  XII's  Indfald  her  dette  Aar  var  han  dog  fraværende,  da  han 
først  tiltraadte  sin  Stilling  i  Februar  17 17.  Han  søgte  her  at 
bringe  Orden  i  Ud  betalingsforholdene  til  Hæren  og  at  sætte  Lan- 
det, specielt  Fæstningerne,  i  ordentlig  Forsvarsstand.  Han  mødte 
imidlertid  passiv  Modstand  paa  de  fleste  Hold  og  gik  da  hurtig 
træt,  saa  han  allerede  30.  Maj  1718  efter  Ansøgning  erholdt  sin 
Afsked  fra  Krigstjenesten;  han  trak  sig  tilbage  til  sit  Slot  Evenburg, 
hvor  han  døde  24.  Juli  1740  efter  i  over  >2o  Aar  at  have  levet  som 
Privatmand.  —  W.  havde  1703  ægtet  Maria  Juliane  Grevinde  Frey- 
tag  (Frydag)  (f.  16.  Febr.  1684  f  2.  Okt.  1727),  Datter  af  kejserlig 
Kæmmerér,  Rigshofraad  Franz  Heinrich  Grev  F.  von  Godens  og 
Sophie  Elisabeth  Rigsgrevinde  von  Aldenburg. 

C.  J.  Anker,  Norske  Generalspersoner.  C.  O.  Munthe. 

Wedel  (Jarlsberg),  Frederik  Anton  (I)  Greve,  1694 — 1738, 
Officer,  Godsejer,  var  Søn  af  nedennævnte  Georg  Ernst  Greve  W.  J. 
og  var  født  paa  Jarlsberg  9.  Marts  1694.  Efter  at  have  studeret  i 
Udlandet  blev  han  17 15  med  Kapitajns  Karakter  sendt  over  til  den 
danske  Hær  i  Pommern,  hvor  han  fik  Kompagni  ved  jyske  (tid- 
ligere Wedelske)  Infanteriregiment.  Han  blev  2  Aar  efter  forsat 
til  Grenaderkorpset  og  17 19,  lige  25  Aar  gammel,  blev  han  Oberst 
og  Chef  for   oldenborgske  hvervede  Regiment,    der   fik  Garnison  i 

Rensborg.  Nogle  Aar  efter  blev  han  Kammerherre,  1727  Dåne- 
brogsridder. 

Da  hans  ældre  Broder  var  falden  ved  Gadebusch  (1712)  og 
hans  Fader  døde  kort  før  hans  Farfader,  Feltmarskallen  (s.  ndfr.), 
blev  Grev  F.  A.  1717  den  2.  Besidder  af  Grevskabet  Jarlsberg,  hvor 
han  gjorde  en  Del  for  « Residensens*  Forskjønnelse  og  Forbedring. 
Der  blev  1723  ført  Klage  over,  at  han  ved  Godsstyrelsen  gik  baade 
Kronens  og  Bøndernes  Rettigheder  for  nær;  men,  støttet  til  en 
Erklæring  fra  Generalprokurøren,  udtalte  Konseillet,  at  der  ikke 
var  tilstrækkelig  Grund  til  at  rejse  Sag  imod  ham.  Mindre  hel- 
dig klarede  han  sig  fra  en  Beskyldning  for  Uregelmæssigheder  i 
Regimentsadministrationen,  især  Munderingsøkonomien ;  han  maatte 
selv  indrømme  Rigtigheden  deraf,  og,  skjønt  han  ogsaa  denne 
Gang  slap  for  Sagsanlæg,  maatte  han  1729  fratræde  Kommandoen. 
Det  er  derfor  med  urette,  at  en  Tradition  har  villet  finde  Grunden 
til  hans  Afskedigelse  i,  at  han  ved  nedsættende  Ytringer  om  Kong 
Frederik  IV*s  andet  Giftermaal  skal  have  paadraget  sig  Kongens 
Mishag;  at  han  ikke  har  hørt  til  Dronning  Anna  Sophies  Parti, 
synes  imidlertid  at  fremgaa  af  de  Naadesbevisninger,  der  strax 
efter  Tronskiftet  bleve  ham  til  Del:  endnu  1730  blev  W.  J.  Kom- 
mandør for  Grenaderkorpset,  der  i  Rang  stod  lige  med  Garderne, 
og  Aaret  efter  Brigader.  1732  gik  han  som  Envoyé  extraordinaire 
til  Madrid  med  det  Hverv  —  eller  maaske  snarere  Paaskud  — 
at  ordne  et  gammelt  Pengemellemværende  med  den  spanske  Re- 
gering. Denne  havde  netop  ved  samme  Tid  gjenoptaget  Krigen 
mod  Barbareskerne,  og  W.  J.  fulgte  saa  de  spanske  Tropper  til 
Afrika,  var  med  ved  Forsvaret  af  Ceuta  og  ved  Oran,  hvor  han 
af  en  forgiftet  Pil  fik  et  farligt  Saar  i  venstre  Haand,  der  blev 
lam  Resten  af  hans  Liv.  « Vores  nordiske  Africanus'»  Æventyr 
vakte  en  vis  Opsigt  i  Danmark.  Under  hans  Fraværelse  udnævnte 
Christian  VI  ham  ved  sit  Besøg  paa  Jarlsberg  1733  til  General- 
major, og  da  W.  J.  Aaret  efter  vendte  tilbage,  skjænkede  Kongen 
ham  en  kostbar  Kaarde  med  sit  Portræt. 

W.  J.  var  fta  1731  Participant  i  det  nyanlagte  Bly-  og  Sølv- 
værk ved  Jarlsberg,  som  han  fra  1736  blev  Eneejer  af  Paa  dette 
Værk,  paa  hvis  Drift  han  anvendte  en  Del,  uden  at  Udbyttet  dog 
kom  til  at  staa  i  Forhold  dertil,  døde  han  allerede  22.  Sept.  1738. 
som  det  antages,  af  Følgerne  af  det  Saar,  han  havde  faaet  i  Afrika. 
Endnu  bør  nævnes,  at  W.  J.  var  en  Mand  med  Sans  for  Viden- 
skabelighed og  holdt  af  at  omgaas  lærde  Mænd.  —  W.  J.  blev  gift 

2.  Juni  1717  med  Louise  Råben  (f.  9.  Avg.  1696),  Datter  af  Gehejme- 
raad  J.  O.  R.  (XIII,  340).  Efter  1727  at  være  bleven  skilt  fra 
Manden  døde  hun  i  Flensborg  1736.  H,  W.  Harbou. 

Wedel  (Jstrlsberg),  Frederik  Anton  (II)  Greve,  1748 — 181 1, 
Diplomat,  Søn  af  nedennævnte  Grev  Fr.^Chr.  O.  W.  J.,  var  født 
26.  Juni  1748  paa  Jarlsberg.  Som  Yngling  studerede  han  3  Aar 
ved  Universitetet  i  Leipzig  og  blev  derefter  ansat  ved  Livgarden 
til  Fods,  hvor  han  avancerede  til  Kapitajn.  Paa  Grund  af  svage- 
ligt Helbred  afbrød  han  1779  sin  militære  Løbebane  og  traadte 
over  i  Diplomatiet.  Fra  1779  til  1784  var  han  Gesandt  ved  det 
neapolitanske  Hof  og  forflyttedes  sidstnævnte  Aar  til  Haag,  hvor 
han  forblev  til  1788.  I  det  følgende  Aar  erholdt  han  Gesandtskabs- 
posten  i  London,  hvor  han  siden,  alene  med  en  Afbrydelse  under 
en  længere  Permission  1802 — 1803,  forblev  indtil  1807.  I  1809  gik 
han  atter  ud  som  Gesandt,  denne  Gang  til  Kejserhoffet  i  Wien. 
I  denne  Stad  døde  han  7.  April  181 1. 

Grev  Wedel  var  næppe  en  Mand  uden  Duelighed.  Men  som 
den  indgroede  Aristokrat  og  som  den  yderliggaaende  Reaktions 
Ven  havde  han  i  sine  forskjellige  Stillinger  vanskelig  for  at  komme 
til  rette  med  sine  Omgivelser.  Hans  sygelige  Tilstand  synes  til 
sine  Tider  at  have  gjort  ham  næsten  utilregnelig.  Hans  Økonomi 
udartede  til  Gjerrighed,  og  for  sin  Familie  var  han  en  Tyran, 
hvis  Færd  foranledigede  de  mest  uhyggelige  Optrin.  Han  ægtede 
I.  (1772)  i  Christiania  Cathrine  Storm  (f.  1756  f  1802),  Datter  af 
Stiftamtmand  C.  H.  Storm  (XVI,  465);  2.  (1803)  i  Traventhai  Kom- 
tesse Nicoline  Wilhelmine  v.  Luckner  (f.  1780  f  1873),  Datter  af 
Grev  Nicolaus  v.  L.  og  Grevinde  Adamine  Gottlobine  f.  Wedell 
(-Wedellsborg). 

Personalhist.Tldsskr.lv,  155  ff.  Yngi^ar  N'tehen. 

Wedel  (Jarlsberg),  Frederik  Christian  Baron,  1757— 1831, 
Godsejer  og  Forfatter.  W.  J.,  der  var  eneste  Søn  af  nedennævnte 
F.  V.  Baron  W.  J.  til  Ravnstrup  i  Sjælland  og  Charlotte  Amalie  f. 
V.  Biilow,  blev  født  7.  Febr.  1757.  Han  studerede  Lovkyndighed 
og  Karaeralvidenskaber  i  Gøttingen  og  Leipzig,  blev  1777  Avskul- 
tant  i  Rentekammeret,  1779  tjenstgj ørende  Kammerjunker  ved  Arve- 
prins Frederiks  Hof  og  2  Aar  efter  udnævnt  til  Kammerherre. 
Paa  Grund  af  en  Duel  med  en  anden  Hofmand   tog  han  1781  sin 

Afsked  fra  Hoffet.  Han  kastede  sig  nu  over  landvæsenet  og  kjøbte 
en  Selvejergaard  ved  Næstved;  1790  arvede  han  Ravnstnip. 

W.  J.  kom  tidlig  ind  paa  Forfatterbanen;  1782  debuterede  han 
med  et  Skuespil  « Bondedyd »,  der  skal  skildre,  hvorledes  der  blandt 
de  gamle  uvidende  og  forkuede  Bønder  var  ved  at  skyde  en  ung 
lovende  Slægt  op.  Helten  i  Stykket,  en  ung  Bondekarl,  vil  ikke 
overtræde  sin  Pligt,  ikke  en  Gang  for  at  vinde  sin  elskede;  thi 
«at  opfylde  sin  Pligt  er  Bondens  Ære».  Dermed  havde  W.  J.,  som 
var  Søn  af  en  meget  konservativ  Godsejer,  indrulleret  sig  blandt 
Bondestandens  Forkæmpere  (jvfr.  ogsaa  hans  Skuespil  «Den  sjældne 
unge  Herremand*  og  «Det  var  omsonst«,  begge  fra  1794).  Han 
blev  en  af  de  liberale  Fremskridtsmænd  og  deltog  i  mange  af  de 
Angreb,  som  disse  rettede  mod  det  gamle  System.  I  Hæfteskriftet 
«Den  gejstlige  Stand  bør  afskaffes«  (1795 — 97)  erklærede  han,  at 
Bastholms  Forslag  til  en  Reform  af  Gejstligheden  og  Kirken  (I,  589) 
ikke  vilde  hjælpe;  der  var  kun  én  Udvej:  at  afskaffe  Præsterne 
helt  og  holdent.  I  « Dyvekefejden«  (III,  173)  tog  han  Heibergs 
Parti  og  vandt  derved  hans  Venskab;  Heiberg  tiltaler  ham  med 
Hæderstitelen  « Borger«.  Da  denne  i  1799  blev  sat  under  Tiltale 
(VII,  259),  erklærede  W.  J.,  at  blev  han  dømt,  saa  havde  <vi 
aldrig  de  jure  haft  nogen  Trykkefrihed  i  Danmark«.  I  de  følgende 
Aar  var  W.  J.  meget  optaget  af  den  dramatiske  Kunst;  han  skrev 
en  Del  Skuespil,  hvoraf  intet  naaede  til  Opførelse  paa  det  kongl. 
Theater  og  kun  et  Par  at  faa  nogle  anmeldende  Linjer  i  et  Blad, 
og  bestyrede  end  videre  i  flere  Aar  et  Provinstheater,  der  gav 
Forestillinger  i  Næstved,  Helsingør,  Odense  o.  a.  St.  I  1804  solgte 
han  Ravnsirup  og  kjøbte  senere  en  mindre  Landejendom,  Søgaard, 
ved  Næstved.  Han  døde  31.  Avg.  1831.  —  W.  J.  var  2  Gange 
gift:  I.  (1784)  med  Ulrika  Eleonora  Komtesse  Brockdorff  (f  1790); 
2.  (1823)  med  Konstance  Friherreinde  de  Koskull  (f  1840),  fra 
hvem  han  blev  separeret. 

Ersiew,  Forf.  Lex.     W.  J.,  Fragment  af  min  Biografi.  p,  Rønwng. 

Wedel  (Jarlsberg),  Frederik  Christian  Otto  Greve,  1718—76, 
Officer,  Søn  af  foran  nævnte  Frederik  Anton  (I)  Greve  W.  J.  (f  1738). 
Han  blev  født  14.  Okt.  17 18,  passered.e  temmelig  letvindt  de  lavere 
militære  Grader,  i  det  han  allerede  1739  blev  karakteriseret  Major 
og  Kompagnichef  ved  det  ene  norske  (senere  benævnt  sønden- 
fjældske)  gevorbne  Infanteriregiment.  Da  han  Aaret  forud,  ved 
Faderens  Død,  havde  overtaget  Grevskabet  under  nok  saa  vanske- 

lige  økonomiske  Forhold,  der  ikke  bedredes  under  hans  Bestyrelse, 
kunde  han  efter  Regimentschefens  Udtalelse  ikke  ofre  sig  synderlig 
for  sine  militære  Pligter,  hvilket  imidlertid  ikke  forhindrede,  at 
den  unge  Major  allerede  1746  blev  Oberst  og  Chef  for  2.  smaa- 
lenske  Infanteriregiment.  1747  blev  han  Kammerherre,  1755  Gene- 
ralmajor, 1760  forflyttedes  han  til  Chef  for  søndenfjældske  gevorbne 
Infanteriregiment;  1759  blev  han  Ridder  af  Danebrog,  1763  Gene- 
rallieutenant,  1767  Ridder  af  l'union  parfaite  og  1774  General. 

Hans  ovennævnte  økonomiske  Vanskeligheder  skrev  sig  delvis 
fra  de  betydelige  Tab,  som  Driften  af  det  jarlsbergske  sølvholdige 
Blyværk  paaførte  ham,  delvis  ogsaa  fra  hans  stort  anlagte  Hushold 
og  hans  betydelige  og  kostbare  Byggearbejder  paa  Jarlsberg  Hoved- 
gaard.  Hovedbygningen  paa  Jarlsberg  er  i  sin  nuværende  Skik- 
kelse opført  i  hans  Tid.  Han  indlod  sig  desuden  i  adskillige  store 
Ejendomshandler  i  Danmark,  der  næppe  have  kunnet  undgaa  at 
trække  Penge  ud  af  Grevskabet.  Han  ejede  Basnæs  i  Sjælland, 
Glorup  i  Fyn,  Sønderskov  ved  Ribe  og  Dronninglund  i  Vendsyssel. 
Denne  sidste  store  Ejendom  kjøbte  han  omkring  1753,  hvilket  Aar 
han  havde  faaet  solgt  det  jarlsbergske  Blyværk  til  et  privat  Selskab, 
fra  hvilket  han  dog  siden  atter  maatte  overtage  det.  W.  J.  døde 
paa  Sønderskov  18.  Nov.  1776  efter  i  mange  Aar  i  høj  Grad  at 
have  lidt  af  Gigt  og  Podagra.  —  Han  ægtede  19.  Maj  1745  Sophie 
Riborg  Amalie  Huitfeldt  (f.  1723  f  1776),  Datter  af  General  Hart- 
vig H.  (VIU,   155). 

Moe,  Tidsskr.  f.  nbrsk  Personalhist.  II,  198  f.  Y.  Nielsen,  Grev  Herman 
Wedel  Jarlsberg  og  hans  Samtid  I  (Udgaven   1888).  C.  O.  Munihe, 

Wedel  (Jarlsberg),  Frederik  Vilhelm  Baron,  1724 — 90,  Depu- 
teret, Forfatter.  Han  fødtes  7.  Marts  1724  og  var  Søn  af  ovennævnte 
Frederik  Anton  (I)  Greve  W.  J.  (f  1738).  Efter  Faderens  Død 
1738  sattes  han  af  Formynderne  i  Pædagogiet  i  Halle  og  studerede 
siden  i  Gøttingen.  1741  blev  han  ansat  som  Fændrik  i  Grenader- 
korpset,  forfremmedes  Aaret  efter  til  Sekondlieutenant,  blev  1746 
Premierlieutenant  og  tjente  1746 — 53  som  Kapitajn  i  laalandske 
hvervede  Infanteriregiment.  1748  fik  han  Kammerherrenøglen  og 
erholdt  1753  Sæde  i  Højesteret.  1755  blev  han  Deputeret  for  Fi- 
nanserne, men  fratraadte,  efter  1757  at  være  bleven  udnævnt  til 
Gehejmeraad,  dette  Embede  1759,  da  han  atter  blev  Medlem  af 
Højesteret.  Ved  C.  A.  Plessens  Død  1758  blev  W.  J.  Medkurator 
for  Vemmetofte  Kloster.    I  sin  korte  Embedstid  søgte  han  at  ind- 

føre  vigtige  Reformer  i  Klostergodsets  Bestyrelse.  Han  gjennem- 
førte  her  Ophævelsen  af  Fællesskabet  mellem  Klosteret  og  Grev- 
skabet Bregentved,  lagde  Planen  til  et  Skifte  i  Agerbruget  paa 
Godserne  og  virkede  for  Indførelsen  af  Kløverdyrkningen.  I  sine 
senere  Skrifter  om  Landbosagen,  der  fortrinsvis  have  gjort  W.  J.s 
Navn  bekjendt,  hentyder  han  oftere  til  den  Virksomhed,  han  ud- 
foldede paa  Vemmetofte.  Des  værre  stødte  han  paa  forstokket 
Modstand  hos  Medkuratoren  Linstow,  der  var  en  Fjende  af  alle 
Reformer  og  ophidsede  Klosterets  øvrige  Bestyrelse  mod  ham,  hvil- 
ket fremkaldte  et  mod  W.  J.  rettet  Reskript,  der  foranledigede 
denne  til  at  tage  sin  Afsked  1763. 

W.  J.,  der  1763  fik  det  hvide  Baand  samt  Enkedronningens 
Orden,  blev  1768  beskikket  til  Amtmand  over  Aabenraa  og  Løgum- 
kloster Amter.  I  April  1772  udnævntes  han  til  Overlanddrost  i 
Grevskaberne  Oldenborg  og  Delmenhorst,  hvilken  Post  han  be- 
klædte indtil  Mageskiftets  Afslutning  1773.  Han  trak  sig  derefter 
tilbage  fra  Statstjenesten,  fik  1774  Titel  af  Gehejmekonferensraad 
og  modtog  1783  Elefantordenen.  1779  kjøbte  han  for  3oocx>  Rdl. 
Ravnstrup  (Tybjærg  Herred),  hvor  han  tog  Ophold.  Af  sin  Nabo 
og  Modstander  i  Opfattelsen  af  Landbosagen,  Tyge  Rothe,  roses 
han  som  en  human  Godsejer,  der  fortjener  «en  Hædrelsens  Tributs, 
skjønt  der  ellers  over  ham  « hvilede  Aanden  fra  gamle  lærde  Brahers, 
Rantzauers  og  Rosenkrantzers  Dage». 

W.  J.,  der,  som  han  udtrykte  sig,  «i  Højesteret  havde  lært 
Landets  lovlige  og  i  Kammerkollegiet  dets  Landvæsensforfatning>  at 
kjende,  beskæftigede  sig  i  sit  landlige  Otium  med  litterære  Sysler, 
især  tog  han  ivrig  Del  i  Drøftelsen  af  Tidens  brændende  Spørgsmaal 
om  Landboreformerne.  1782  udgav  han  en  « Vejledning  til  rigtige 
Begreb  om  de  danske  Jordegodsers  Indretning  i  Hovedgaarde  og 
underliggende  Hovningsbønder»,  med  to  Fortsættelser,  udkomne 
1784 — 87.  Han  var  den  første,  der  i  Striden  om  Landboforholdene 
forsvarede  den  bestaaende  Tingenes  Orden,  og  i  hans  Skrift  vil 
man  finde  fremført  alt,  hvad  der  overhovedet  kunde  siges  til  Fordel 
for  den.  Til  Forsvar  for  W.  J.s  ensidige  og  uholdbare  Paastande 
kan  kun  siges,  at  han  som  lidenskabelig  Idealist  følte  varmt  for 
det  patriarkalske  Forhold  og  Sagens  lyse  Sider.  Han  var  trods 
sit  begrænsede  Syn  personlig  en  brav  og  rettænkende  Mand,  der 
paa  sin  Vis  vilde  Bondens  og  sine  undergivnes  Vel.  Tirret  af 
den  heftige  Modsigelse,  hans  Meninger  mødte,  forsvarede  han  dem 
i  senere  Piecer  med  yderlig  Stædighed. 

W.  J.  var  en  Mand  med  mangesidige  litterære  Interesser.  1769 
udgav  han  paa  Tysk  et  Udkast  til  borgerlige  Love  for  Jøderne, 
1780  en  kronologisk-historisk  Tabel  til  den  ældre  og  yngre  skandi- 
naviske danske  Historie,  1781  en  Afhandling  cUber  die  åltere  scan- 
dinavische  Geschichte,  von  den  Cimbern  und  den  Gothen».  Endnu 
1786  udsendte  han  et  lille  Skrift  af  religionshistorisk  Indhold: 
•  Versuch  der  genauesten  Uebereinstimmung  der  biblischen  Zeit- 
rechnung  mit  der  Profangeschichte*. 

W.  J.  afgik  ved  Døden  22.  Febr.  1790  i  Kjøbenhavn.  Han 
havde  19.  April  1748  ægtet  Charlotte  Amalie  v.  Biilow  (f.  14.  Marts 
1719,  f  I.  Sept.  1780  paa  Ravnstrup),  Datter  af  Major  Frederik  v.  B. 
og  Anna  Salome  f.  Westring. 

C.  H.  Brasch,  Vemmetoftes  Historie  III.  E.  Holm,  Kampen  om  Landbo- 
reformerne S.  52  ff.  89  f.    A.  D.  Jørgensen,  G.  Zoega  S.  23.  Louis  Bobé, 


Wedel  (Jarlsberg),  Frederik  Vilhelm  Baron,  1787—1863, 
Amtmand,  Søn  af  ovennævnte  Baron  Fr.  Chr.  W.  J.,  var  født 
22.  Maj  1787,  blev  Student  1804  og  juridisk  Kandidat  1808.  Efter 
i  nogen  Tid  at  have  været  Avskultant  i  Rentekammeret,  blev  han 
i  181 1  udnævnt  til  Amtmand  over  Finmarken,  hvor  han  levede  i 
Aarene  181 2 — 14.  Som  en  Frugt  af  dette  Ophold  har  han  udar- 
bejdet en  « Beskrivelse  over  Finmarkens  Amt»  (udg.  1887  ved  hans 
Søn  Ferd.  Jul.  W.  J.).  I  1815  overtog  han  Stillingen  som  Amt- 
mand over  Bratsberg  Amt  og  var  ved  Siden  deraf  indtil  18 19 
konstitueret  Amtmand  over  Lavrviks  Grevskab.  I  1838  blev  han 
Toldinspektør  i  Porsgrund,  senere  i  Tønsbergs  Distrikt.  Han  ejede 
og  beboede  længe  den  gamle  Sædegaard  Brunlav.  Han  døde 
26.  Juli  1863.  —  5.  Maj  181 2  blev  han  gift  med  Ingeborg  Mar- 
grethe Haffner  (f.  1793  f  1845),  Datter  af  Oberstlieutenant  Fred. 
Wilh.  Haffner  og  Sara  f.  Hagerup. 

Kraft  og  Lange,  (Norsk)  Forf.  Lex.  F.  J.  Wedel  Jarlsberg,  Stammtafel  der 
Familie  Wedel.  Yngvar  Nielsen. 

Wedel  (Jarlsberg),  Georg  Ernst  Greve,  1666— 1717,  Gouver- 
nør,  var  Søn  af  nedennævnte  Gustav  Vilhelm  Greve  W.  J.  og  fød- 
tes 23.  Maj  1666  i  Butow  i  Neumark.  17  Aar  gammel  rejste  han 
udenlands  til  England,  Frankrig  og  Italien  uden  Hovmester  og  fik, 
hjemvendt  til  Danmark,  1687  Kammerherrenøglen  med  en  aarlig 
Pension    af  2000   Rdl.      I    Febr.    1694   sendtes    han    som    Envoyé 

extraordinaire  til  Kejserhoffet  i  Wien,  men  blev  i  Dec.  Aaret  efter 
rappelleret,  udnævntes  til  Gehejmeraad  og  fik  1698  det  hvide  Baand. 
1697  blev  han  beskikket  til  Overlanddrost  i  Oldenborg  og  Delraen- 
horst  og  1703  til  Gouvernør  i  Grevskaberne.  Han  døde  før  Fade- 
ren, uden  at  komme  i  Besiddelse  af  Grevskabet  Jarlsberg,  30.  Jan. 
1717  i  Bremen  og  blev  begravet  i  Byen  Oldenburg.  W.  havde 
2.  April  1689  ægtet  Vilhelmine  Juliane  Grevinde  Aldenburg  (f. 
4.  Maj  1665  t  18.  Nov.  1746),  Datter  af  Anton  Greve  af  Alden- 
burg (I,  174). 

Hect.  Adr.  Jansson,   Leichenpredigt  (17 17).     C.  Bussing,   Stand-Rede   ttbcr 
Graf  G.  E.  Wedell-Jarlsberg  (Oldenburg  17 17).  Lcuis  Bobé. 

Wedel  (Jarlsberg),  Gustav  Vilhelm,  Greve  til  Jarlsberg, 
1641 — 17 17,  Officer,  var  Søn  af  Generalmajor  i  svensk  Tjeneste 
Georg  Ernst  v.  Wedel  (f  1661)  og  Anna  v.  Ahlefeldt  (f  1660).  Den 
ældgamle  Slægt  formenes  oprindelig  at  skrive  sig  fra  Holsten,  men 
havde  i  lange  Tider  hørt  hjemme  i  Brandenborg,  da  Brødrene 
Vilhelm  Frederik  W.  (Wedell-Wedellsborgernes  Stamfader)  og  Gustav 
Vilhelm  W.  (Stamfader  for  Slægtlinjerne  Wedel  Jarlsberg  og  W^edel- 
Evenburg)  indvandrede  til  Danmark  og  Norge  i  sidste  Halvdel  af 
det  17.  Aarhundrede.  G.  V.  v.  W.  var  født  i  Kønigsberg  24.  Juni 
1641  og  skal  i  Fædrenehjemmet  hos  sin  ivrig  protestantiske  Fader 
have  faaet  en  strængt  religiøs  Opdragelse,  der  prægede  ham  for 
Livet.  Ogsaa  Faderens  Livskald  blev  optaget  af  Sønnen,  i  det 
han  22  Aar  gammel  fulgte  de  brandenborgske  Tropper,  der  kæm- 
pede i  Kejser  Leopold  I's  Krig  mod  Tyrkerne,  hvor  W.  deltog  i 
Slaget  ved  St.  Gotthard  a.  d.  Raab  1664.  Kort  efter  gik  han  i 
Fyrstbiskop  Bernhard  v.  Galen  af  Miinsters  Tjeneste,  hvorved  han 
kom  til  at  deltage  i  Franskmændenes  Angreb  paa  de  spanske  Neder- 
lande 1667 — 68  og  til  at  kæmpe  mod  Generalstaterne  1672 — 74. 
De  følgende  Aar  anførte  han  de  munsterske  Tropper,  der  i  Forening 
med  Danskere  og  Lyneborgere  erobrede  de  svenske  Bispedømmer 
Bremen  og  Verden,  fulgte  1677  det  munsterske  Hjælpekorps  paa 
4000  Mand  til  Danmark  og  blev  Aaret  efter  Chef  for  dette  Korps 
som  « højfyrstelig  miinstersk  Gehejmekrigsraad  og  Generallieutenant». 
Ved  Bernhard  v.  Galens  Død  1679  6'^  han  med  hele  sit  Korps  i 
Kong  Christian  V's  Tjeneste,  som  han  siden  ikke  forlod.  Han  blev 
ved  denne  Lejlighed  dansk  Feltmarskal-Lieutenant  og  havde,  da 
Frankrig  umiddelbart  før  Fredslutningen  truede  med  Indfald  over 
Sydgrænsen,    Kommandoen  i   Holsten   og  Lauenborg.     Kort   efter 

blev  han  Ridder  af  Elefantordenen  og  valgte  da  til  Symbolum: 
«Kecte  faciendo  neminem  tinieast,  der  siden  er  blevet  Familiens 
Valgsprog. 

Efter  Fredslutningen  i  Lund  1679  beholdt  han  sit  eget  miin- 
sterske  Regiment,  der  dog  sammensloges  med  et  jysk  til  det  jyske 
Wedelske  Regiment.  1681  blev  han  ansat  i  Norge  som  komman- 
derende General  i  Statholder  Gyldenløves  Fravær.  1683  kjøbte 
han  af  denne  det  væsentligste  af  Tønsbergs  eller  GrifFenfelds 
Grevskab,  hvilket  3.  Jan.  1684  blev  tilstaaet  ham  og  hans  agnatiske 
og  derefter  kognatiske  Descendens  som  greveligt  Len  under  Navn 
af  Grevskabet  Jarlsberg. 

Under  de  første  Aar  af  W.s  lange  Embedstid  i  Norge  udfol- 
dede han  megen  Virksomhed,  specielt  paa  Befæstnings  væsenets 
Omraade.  De  saakaldte  « oplandske  Fæstninger*:  Christiansfjæld, 
Kongsvinger  og  Basmo,  saa  vel  som  Blaker  og  Sponviken  Skanser 
skylde  ham  deres  Tilværelse  som  permanente  Anlæg.  Frederikstens 
ydre  Forter,  Fortet  Kongsten  ved  Frederiksstad  og  Agerøen  ved 
Hvaløerne,  Staværns  Fort  og  Fortet  Christianssten  ved  Throndhjem 
byggedes  i  hans  Tid,  ligesom  store  Arbejder  udførtes  paa  Hoved- 
tangen ved  Akershus  samt  ved  Christianssand.  Man  maa  vistnok 
indrømme,  at  han  var  haardt  angreben  af  Tidens  Befæstningsmani, 
som  han  i  sit  lange  Krigerliv  havde  haft  mere  end  tilstrækkelig 
Anledning  til  at  blive  smittet  af,  og  det  tør  være  mere  end  tvivl- 
somt, om  Norge  har  haft  Fordel  af  den  Mangfoldighed  af  Befæst- 
ninger, der  opførtes  i  denne  Tid.  De  kostede  uforholdsmæssig 
meget  at  opføre  og  vedligeholde  i  Fred  og  forlangte  urimelig  store 
Besætningsstyrker  i  Krig.  Aldeles  utvivlsomt  er  det,  at  de  berø- 
vede den  senere  norske  Krigsførsel  den  oflfensive  Karakter,  som 
havde  udmærket  Sehesteds,  Bjelkes  og  Gyldenløves  Felttog.  Man 
maa  dog  se  W.s  Gjeming  gjennem  Samtidens  Briller  og  da  ind- 
rømme ham,  at  han  fulgte  og  virkelig  i  det  væsentlige  gjennem- 
førte  et  helstøbt  og  stort  anlagt  System  paa  Befæstningsvæsenets 
Omraade.  W.  søgte  ogsaa  i  tilsvarende  Grad  at  udvikle  Hærens 
Kraft.  For  at  skaffe  Fredsbesætninger  paa  de  nye  Fæstninger 
øgedes  Antallet  af  hvervede  Tropper  ved  Oprettelsen  af  to  hver- 
vede Infanteriregimenter.  Oprettelsen  af  Reserverne  ved  de  na- 
tionale Infanteriregimenter  har  vistnok  til  Dels  været  dikteret  af 
Trangen  til  Fæstningsbesætninger  under  Krig  uden  at  svække  Felt- 
hæren.  Denne  søgtes  desuden  styrket  ved  Øgning  af  Rytter-  og 
Dragonafdelinger.     W.,    der    1687    var    forfremmet    til    Feltmarskal, 

blev  1692  udnævnt  til  Gouvernør  over  Grevskaberne  Oldenborg  og 
Delmenhorst,  og  hans  Befatning  med  Norge  blev  nu  afbrudt,  ind- 
til han  ved  Kong  Frederik  IV's  Tronbestigelse  1699  blev  ansat 
som  kommanderende  General  i  Norge  efter  U.  F.  Gyldenløve.  1 
den  mellemliggende  Tid  havde  W.  gjentagende  været  anvendt  til 
vigtige  militære  Missioner:  1693  anførte  han  det  Korps,  som  ryk- 
kede mod  Ratzeburg  og  tvang  Hertugen  af  Celle  til  at  sløjfe  de 
der  opførte  Fæstningsværker,  og  1697  var  det  ham,  som  besørgede 
Ødelæggelsen  af  de  Skanser,  som  Hertug  Frederik  IV  af  Gottorp 
havde  anlagt  i  Hertugdømmerne. 

Da  W.  1699  tiltraadte  sin  Post  som  kommanderende  General 
i  Norge,  trak  det  alvorlig  sammen  til  Krig.  Han  fandt  den  Gang, 
at  « Tropperne  vare  gaaede  tilbage  i  Brugbarhed,  Fæstningerne 
vare  forsømte,  Efterretningsvæsenet  slet  og  Kassen  tom>.  Han 
greb  imidlertid  ind  med  sin  vanlige  Energi  og  —  under  disse 
Omstændigheder  —  velgjørende  Hensynsløshed:  Artilleriet  blev 
øget,  manglende  Heste  til  Dragonerne  anskaffede,  Reserven  bragt 
paa  Fode  og  endog  den  gamle  Leding  (« udvalgte  Bønder »)  møn- 
stret. Vaaben  og  til  Dels  Mundering  blev  indkjøbt  samt  Landets 
Forsyning  med  Korn  gjennemdrevet.  Befæstningerne  bleve  satte  i 
krigsdygtig  Stand  og  Kystflotillen  og  Defensionsskibene  udrustede. 
Trods  megen  Friktion  paa  Grund  af  Uoverensstemmelser  med  Vice- 
statholderen  Frederik  Gabel  tvang  W.  sin  Vilje  igjennem.  Væsent- 
lig paa  Grund  af  at  adskillige  Tropper  bleve  beordrede  til  Dan- 
mark og  Holsten,  maatte  man  dog  i  Norge  indskrænke  sig  til 
mindre  Troppekoncentrationer  og  Besættelse  af  Grænsepassene.  Da 
Freden  i  Traventhai  gjorde  Ende  paa  Krigen,  var  der  her  oppe 
ikke  løsnet  et  Skud.  W.  blev  i  Navnet  staaende  som  komman- 
derende General  i  Norge  til  sin  Død,  men  opholdt  sig  næsten 
altid  i  Oldenborg.  I  1704,  da  han  fulgte  Frederik  IV  paa  hans 
Rejse  i  Norge,  var  han  formentlig  for  sidste  Gang  her  i  Landet 
Under  den  store  nordiske  Krig  kom  han  saaledes  ikke  her  op. 
Han  havde  aldrig  kunnet  forsone  sig  med  den  barske,  norske 
Vinter,  og  i  de  senere  Aar  var  han  saa  plaget  af  Gigt  og  Po- 
dagra, at  Rejser  til  Norge  vistnok  vare  ham  en  Umulighed.  Han 
døde  i  Oldenborg  21.  Dec.  17 17  og  efterlod  sig  en  betydelig  For- 
mue, o.  looooo  Rdl.  i  Penge  foruden  Grevskabet  Jarlsberg,  det 
friherrelige  Evenburg  med  flere  Godser  i  Ostfriesland  og  Olden- 
borg.   —  W.  havde   1665   ægtet  Friherreinde   Marie  v.  Ehrentreiter 

(f.  1633  f  1702),  Datter  af  Erhard  Friherre  von  E.  til  Evenburg  og 
Eva  Friherreinde  v.  Ungnad. 

Moe,  Tidsskr.  f.  den   norske  Personalhist.  II,    193 — 95.     Y.  Nielsen,   Grev 
Herman  Wedel  Jarlsberg  og  hans  Samtid.  C,  O*  Munthe. 


Wedel  (Jarlsberg),  Johan  Caspar  Herman  Greve,  1779 — 1840, 
norsk  Statsmand,  var  Søn  af  foran  nævnte  Grev  Fredr.  Ant.  (II)  W.  J. 
og  dennes  første  Hustru.  Han  var  født  i  Montpellier  21.  Sept.  1779 
under  Forældrenes  Rejse  til  Neapel  og  henlevede  sin  Barndom  og 
Ungdom  hovedsagelig  i  Udlandet,  i  Italien,  i  Nederlandene  og  i 
England.  Til  Danmark  og  Norge  kom  han  med  sine  Forældre 
og  Søskende  kun  paa  to  Besøg,  i  1783 — 84  og  1788 — 89.  Oprin- 
delig sine  Forældres  fjerde  Barn  blev  han  efter  to  ældre  Brødres 
Død  deres  ældste  Søn  og  dermed  Arving  til  Grevskabet  Jarlsberg. 
Med  sine  Søskende  modtog  han  sin  hovedsagehge  Undervisning  af 
Huslærere,  af  hvilke  enkelte  vare  dygtige  og  forstod  at  udvikle 
baade  Hoved  og  Hjærte  hos  deres  Elever.  Under  det  lange  Op- 
hold i  London  modtog  særlig  Herman  W.  stærke  Indtryk.  Han 
erhvervede  sig  god  Indsigt  i  det  britiske  Verdensriges  offentlige  Liv 
og  lærte  flydende  at  tale  det  engelske  Sprog.  De  britiske  Insti- 
tutioner bleve  hans  politiske  Ideal,  og  samtidig  bestyrkedes  han  i  sin 
Kjærlighed  til  Samtidens  liberale  Tanker  gjennem  den  fra  Frankrig 
udgaaende  Aand.  Fra  flere,  som  havde  Anledning  til  at  se  ham 
i  disse  hans  unge  Aar,  foreligger  der  Vidnesbyrd  om,  at  han  vakte 
Opmærksomhed  og  Sympathi  som  en  Personlighed,  af  hvem  der 
i  de  kommende  Aar  var  meget  at  vente.  Forholdet  mellem  Foræl- 
drene var  ikke  det  bedste,  og  ikke  mindst  paa  Grund  af  Faderens 
tiltagende  Pirrelighed,  der  til  Dels  voldtes  ved  Sygdom,  blev  det 
stadig  værre.  Hans  mentale  Tilstand  var  Sindssygdom  meget  nær. 
I  1798  kom  det  til  et  voldsomt  Brud,  hvorefter  Grevinden  og 
hendes  ældste  Datter  flygtede  til  Danmark.  For  de  to  ældste 
Sønner  blev  Opholdet  i  Faderens  Hus  stadig  mere  pinligt,  og  de 
flygtede  om  Sommeren  1799  ligeledes  fra  ham,  over  Skotland  og 
Norge  til  Danmark.  Grev  Herman  blev  s.  A.  indskreven  som  Student 
ved  Universitetet  og  tog  180 1  juridisk  Examen.  Allerede  forinden 
var  han  bleven  ansat  som  Privatsekretær  hos  Grev  E.  H.  Schimmel- 
mann,  i  hvis  Hus  han  var  bleven  modtagen  næsten  som  en  Son 
og  derefter  henlevede  nogle  lykkelige  Aar  i  den  intelligente  Kreds, 
som  der  samledes. 

I    1803    udnævntes    han    til    Assessor   i    Finanskassedirektionen 

Og  blev  tillige  Sekretær  i  den  store  Finanskommission.  Han  ar- 
bejdede derhos  med  Bestyrelsen  af  Grev  Schimmelmanns  Godser  i 
Jylland  og  drev  for  egen  Regning  en  Kulgrube  paa  Bomholm. 
Imidlertid  var  det  hans  endelige  Maal  at  opnaa  en  Ansættelse  i 
Norge,  og  dette  Ønske  naaede  han  allerede  i  1806  at  se  opfyldt, 
i  det  det  da  blev  ham  overdraget  at  ordne  de  indviklede  For- 
hold ved  Fattigvæsenet  paa  Kongsberg  efter  den  netop  foregaaede 
Nedlæggelse  af  Sølvværket.  S.  A.  udnævntes  ban  til  Amtmand  i 
Buskeruds  Amt,  hvori  Kongsberg  var  beliggende.  19.  Maj  1807 
ægtede  han  Karen  Christiane  Andrea  Anker  (f.  22.  Nov.  1789  f 
19.  Maj  1849),  t)atter  af  den  store  Godsejer,  Kammerherre  Peder  A. 
paa  Bogstad  (1,  277  f ),  og  blev  derved  end  mere  knyttet  til  Norge. 
Hans  fremtidige  Virksomhed  gjaldt  dette  Land,  som  han  altid 
havde  regnet  for  sit  Fædreland.  Han  tog  foreløbig  Bolig  paa 
Vækkerø,  en  Svigerfaderen  tilhørende  Ejendom  i  Nærheden  af 
Christiania. 

Da  kom  det  britiske  Overfald  paa  Kjøbenhavn.  Store  For- 
andringer indtraadte  dermed  ogsaa  i  hans  Livsforhold.  Under 
24.  Avg.  1807  nedsattes  den  interimistiske  Regeringskommission  med 
Prins  Christian  August  (III,  536  f)  som  Formand,  og  denne  lagde 
øjeblikkelig  Beslag  paa  W.s  offervillige  Virkelyst.  Det  blev  frem- 
for alt  hans  Opgave  at  vedligeholde  Forbindelsen  med  Danmark 
og  der  fra  skaffe  Levnedsmidler  og  Penge.  Med  en  af  de  Søl- 
lingske  Lodsbaade  stak  han  over  til  Fladstrand,  søgte  Kronprins 
Frederik  først  i  Kolding  og  traf  ham  i  Kiel,  hvorfra  han  ilede 
tilbage.  Ved  sin  Hjemkomst  kunde  han  til  Regeringskommissionen 
overlevere  et  Pengebeløb,  der  foreløbig  var  tilstrækkeligt  til  at  af- 
værge en  truende  Standsning  af  Pengecirkulationen.  I  Okt.  og 
Nov.  1807  var  han  atter  i  Jylland  og  foretog  en  tredje  Rejse  der 
hen  i  Sept.,  Okt.  og  Nov.  1808,  stadig  i  det  samme  Hverv,  at 
sikre  Norges  Forsyning.  Vejen  gik  altid  over  Havet,  ofte  i  Storm, 
altid  med  Fare  for  at  blive  opbragt  af  britiske  Krydsere.  Derhos 
var  han  fra  Nov.  1807  Medlem  af  den  i  Norge  anordnede  Provi- 
deringskommission.  Efter  Udbruddet  af  Krigen  mod  Sverige  op- 
stillede han  Bærums  frivillige  Jægerkorps,  med  hvilket  han  selv  fra 
April  til  Juni  1808  var  i  Felten,  og  som  om  ikke  alt  dette  skulde 
give  ham  nok  af  Arbejde,  saa  fortsatte  han  som  Direktør  for  det 
kongsbergske  Fattigvæsen  og  som  Medlem  af  den  i  1807  anordnede 
norske  Overkriminalret.  End  mere  udvidedes  hans  Arbejdes  Om- 
raade,    da    han    i    Dec.   1808    modtog    Udnævnelse    til    Medlem    af 

Regeringskommissionen,  hvis  ledende  Sjæl  han  hurtig  blev.  Med 
sin  store  aandige  som  legemlige  Kraft  kastede  han  sig  over  sin 
nye  Gjeming,  til  hvilken  han  ganske  særlig  følte  sig  hentrukken. 
Han  fik  ogsaa  snart,  gjennem  ydre  Begivenheder,  en  fortrinlig 
Anledning  til  at  arbejde  for  Realisationen  af  sine  Ideer. 

W.  havde  bevaret  sin  Ungdoms  liberale  Synsmaader.  Da  den 
svenske  Revolution  udbrød  i  Marts  1809,  saa  han  i  den  Indled- 
ningen til  videre  Begivenheder,  der  kunde  lede  til  det  hele  Nor- 
dens Forening  under  Kong  Frederik  VI.  Han  havde  kun  faa  Aar 
i  Forvejen  betragtet  Sverige  alene  som  den  fjendtlige  Nabo.  I 
Norge,  under  Krigen,  havde  han  ændret  denne  sin  Opfatning  og 
erkjendt  Hensigtsmæssigheden  af  en  politisk  Sammenslutning.  Gjen- 
nem Grev  Schimmelmann  forelagde  han  Kongen  sine  Meninger, 
men  uden  at  finde  Tilslutning.  Afvist  paa  dette  Hold,  hvoraf  i 
denne  Henseende  alt  var  afhængigt,  vendte  Grev  W.  sig  mod  an- 
dre Planer.  I  det  den  politiske  Storskandinavisme  nødtvungent 
maatte  opgives,  satte  han  sig  et  mindre  Maal,  Halvøskandinavismen. 
Hermed  forbandt  han  tillige  Tanken  om  at  skjænke  Norge  en 
konstitutionel  Forfatning  og  at  lade  Prins  Christian  August  blive 
dets  og  Sveriges  Konge.  Efter  sin  heldige  Ledelse  af  Felttoget  i 
1808  var  nemlig  denne  Prins  i  Besiddelse  af  almindelig  Tillid, 
navnlig  inden  den  norske  Hær.  Prinsen  var  den  eneste  Mand, 
gjennem  hvem  en  saadan  Plan  lod  sig  udføre.  Hvad  der  nu  fore- 
gik i  Norge  under  en  stedse  forøget  Forbindelse  med  ledende 
svenske  Mænd,  lod  sig  ikke  skjule  for  Kongen,  der  i  April  1809 
sendte  Kancellipræsident  F.  J.  Kaas  til  Christiania,  hvor  han  imid- 
lertid ikke  udrettede  meget.  W.  vedligeholdt  fremdeles  sine  svenske 
Forbindelser  og  optraadte,  som  om  en  Forening  med  Sverige  snart 
maatte  finde  Sted.  Prinsen  valgtes  ogsaa,  under  Paaberåabelse  af 
at  ingen  udenlandsk  Mand  havde  gjort  Sverige  saa  store  Tjenester 
som  han,  den  15.  og  18.  Juli  til  svensk  Tronfølger. 

W.  fortsatte  sine  Forbindelser  i  Sverige  og  mente,  at  det  ikke 
kunde  vare  saa  længe,  forinden  han  saa  de  Forhaabninger  op- 
fyldes, som  han  havde  næret.  Endnu  i  Dec.  1809  ses  det  af  hans 
Breve,  at  han  var  sysselsat  med  disse  Muligheder.  Imidlertid 
strandede  det  hele  paa  Prinsen,  der  ikke  vilde  yde  sin  Medvirk- 
ning, uden  hvilken  det  ikke  kunde  gaa.  W.  var  den  eneste  Nord- 
mand, der  ved  hans  Afrejse  i  Jan.  1810  fra  Norge  fulgte  ham  ind 
paa  svensk  Grund.  Hvad  Haab  han  efter  dette  fremdeles  kan 
have  næret,    blev  i  alle  Tilfælde   brat   afbrudt  ved  Budskabet  om. 

at  den  nyvalgte  svenske  Kronprins  pludselig  var  afgaaet  ved  Dø- 
den. Paa  W.s  politiske  Meninger,  paa  hans  Opfatning  af,  hvor- 
ledes den  skandinaviske  Halvøs  Fremtid  bedst  lod  sig  betrygge* 
havde  dette  Dødsfald  ingen  Indflydelse.  Men  det  forandrede  dog 
meget,  baade  for  ham  og  andre.  Han  havde  benyttet  den  Stem- 
ning, som  var  kommen  til  Syne  ved  Prinsens  Afrejse  fra  Norge, 
til  at  stifte  en  norsk  Nationalforening,  bestemt  til  at  virke  i  samme 
Aand  som  det  preussiske  cTugendbund»,  og  gav  denne  Navn  af 
« Selskabet  for  Norges  Vel».  Med  dette  tænkte  han  at  have  skabt 
et  Organ,  gjennem  hvilket  Folket  kunde  fremholde  sine  Ønsker  og 
gjøre  sin  Vilje  gjældende.  Selskabet  var  beregnet  paa  at  blive 
det  første  Grundlag  for  en  fremtidig  norsk  Nationalrepræsentation, 
og  dets  Stifter  havde  den  underforstaaede  Tanke,  at  det  strax 
skulde  fylde  Huller  ved  Regeringens  Virksomhed  og  der  træde 
hjælpende  til.  Selskabet  kom  dog  aldrig  til  at  slaa  ind  paa  de 
Baner,  der  paa  denne  Maade  vare  optrukne  for  dets  Virksomhed. 
Det  aabnede  derimod  paa  flere  Omraader  et  Atbejde  for  Ophjæl- 
peisen af  Landets  Næringsveje  og  for  Samfærdselsmidlernes  Udvik- 
ling. Men  Omstændighederne  føjede  sig  ikke  saadan,  at  der  gaves 
det  Adgang  til  at  spille  nogen  politisk  Rolle.  Derimod  tog  det 
en  hæderlig  Del  i  Arbejdet  for  Oprettelsen  af  det  norske  Uni- 
versitet. I  dette  Arbejde  var  W.  den  drivende  Kraft,  og  det  blev 
til  sidst  ham,  som  gav  Stødet  til  Virkeliggjørelsen  af  det  længe 
nærede  Ønske  om  at  se  en  videnskabelig  Højskole  grundlagt  in- 
den Norges  Grænser.  En  tilfældig  Omstændighed  medvirkede  til 
at  give  ham  Adgang  til  at  fremholde  Norges  Krav  i  denne  Hen- 
seende for  Kongen  selv. 

Han  havde  fortsat  sine  venskabelige  Forbindelser  med  frem- 
ragende svenske  Mænd.  I  Juli  1810  mødtes  han  paa  Strøm  ved 
Gøteborg  med  Baron  Piaten,  hvorefter  han  aflagde  et  kort  Besøg 
i  Danmark  og  hurtig  vendte  hjem  til  Norge.  Saa  valgtes  paa  den 
svenske  Rigsdag  i  Ørebro  21.  Avg.  1810  en  ny  Kronprins,  og 
denne,  den  tidligere  franske  Marskal  Bernadotte,  kom  to  Maane- 
der  senere  til  Sverige,  hvor  han  som  Tronfølger  antog  Navnet 
Carl  Johan.  Efter  dette  Valg  taltes  der  i  Sverige  almindelig  om, 
at  man  regnede  paa  W.  som  den,  der  vilde  hidføre  Norges  For- 
ening med  dette  Land.  Meddelelser  herom  kom  ogsaa  til  Dan- 
mark, hvor  Frederik  VI  besluttede  sig  til  at  gaa  Rygterne  nær- 
mere efter,  gjennem  at  kalde  den  Nordmand,  hvem  de  gjaldt,  til 
sig.     W.  modtog  Meddelelsen    under   en   Rejse    til  Vintertingene  i 

Hallingdal  og  vendte  øjeblikkelig  tilbage  til  Christiania.  Han 
brændte  samtlige  Breve,  som  han  havde  i  Forvaring,  hvorpaa  han 
fortsatte  sin  Rejse.  Om  Aftenen  den  28.  Februar  naaede  han 
Kjøbenhavn,  hvor  han  i.  Marts  havde  Avdiens  hos  Kongen. 

Ved  sin  Raskhed  havde  han  afværget  alt.  Ingen  havde  noget 
at  fremføre,  hvorpaa  en  Anklage  lod  sig  bygge,  og  Kongen  var 
selv  overrasket.  Da  noget  maatte  anføres  for  at  motivere  den 
pludselige  Kaldelse,  stillede  han  Grev  W.  den  Opgave  at  med- 
virke ved  de  forberedende  Arbejder  til  Grundlæggelsen  af  et  Uni- 
versitet i  Norge.  I  de  sidste  Dage  af  Marts  vare  disse  færdige,  og 
da  Greven  derefter  forlod  Kjøbenhavn,  var  Oprettelsen  af  dette 
nye  Universitet  en  fastslaaet  Kjendsgjerning.  Vejen  gik  denne 
Gang  over  Sverige,  hvor  han  i  Gøteborg  havde  en  Sammenkomst 
med  en  af  Carl  Johans  Adjudanter,  for  hvem  han  udviklede  sit 
gamle  Program  om  en  Forening  mellem  Halvøens  tvende  Riger. 
Efter  Hjemkomsten  ofrede  han  sig  hovedsagelig  for  Arbejdet  med 
Universitetets  Grundlæggelse.  En  Subskription,  hvortil  t  Selskabet 
for  Norges  VeU  efter  hans  Initiativ  indbød  under  i.  Juni,  og  som 
afsluttedes  11.  Juni  1813,  indbragte  Universitetet  et  Grundfond  af 
782000  Rdl.  og  dertil  en  aarlig  Indtægt  af  13352  Rdl.  Om  Kon- 
gen endnu  kunde  have  næret  nogen  Betænkelighed  ved  at  opfylde 
sit  første  Tilsagn,  saa  maatte  disse  vige,  da  han  saa,  hvorledes 
Bidragstegningen  skød  Fart.  Ved  Reskript  af  2.  Sept.  181 1  med- 
delte han  sin  Hensigt,  at  oprette  et  Universitet  for  Norge  inden 
Landets  egne  Grænser.  I  de  første  Maaneder  af  Aaret  1812  var 
W.  paa  ny  i  Kjøbenhavn  som  Medlem  af  en  Kommission,  der 
havde  at  ordne  det  nærmere  for  Universitetet,  og  senere  indtraadte 
han  i  den  for  dette  oprettede  Bygningskommission.  I  Juli  1813 
immatrikuleredes  de  første  Studenter  ved  Universitetet  i  Christiania, 
den  Stad,  til   hvilken  det,  efter  nogen  Vakling,  var  henlagt. 

Under  dette  var  Grev  Frederik  Anton  W.  J.  død  i  Wien,  og 
hans  ældste  Søn  overtog  Grevskabet.  Gjennem  Faderens  Forsøm- 
melser  var  Hovedgaarden  Jarlsberg  i  en  meget  slet  Forfatning. 
Det  tog  lang  Tid  og  kostede  mange  Penge  paa  ny  at  bringe  dette 
Norges  største  Jordbrug  i  hensigtssvarende  Stand.  Omtrent  sam- 
tidig overtog  W.  Bestyrelsen  af  Lavrviks  Grevskab  med  Fritsø  Jærn- 
værk  saa  vel  som  af  det  nye  Uldmanufaktur  paa  Kongsberg. 

Fra  18 1 2,  da  Norge  hjemsøgtes  af  et  frygteligt  Uaar,  fulgte 
han  opmærksomt  ethvert  Tegn,  der  varslede  om  de  kommende 
store  politiske  Afgjørelser.     Sverige  havde,  under  energisk  Ledelse 

af  sin  nye  Kronprins,  definitivt  sluttet  sig  til  den  britiske  og  den 
russiske  Politik  imod  Napoleon  og  dermed  gjennem  flere  Traktater 
opnaaet  sine  nye  forbundnes  Garanti  for  Erhvervelsen  af  Norge. 
Det  dansk-norske  Monarki  var  alvorlig  truet,  og  Muligheden  af 
fremdeles  at  bevare  det  mod  en  Deling  var  udelukkende  afhængig 
af  den  Vending,  som  Krigsbegivenhederne  paa  Evropas  Fastland 
vilde  tage.  Prins  Christian  Frederiks  Sendelse  til  Norge  i  Maj  1813 
som  Kongerigets  Statholder  viste,  hvor  farlig  Stillingen  var  bleven 
for  Dynastiet.  Prinsen  søgte  at  vinde  W.  for  sig  og  vilde,  for 
det  Tilfælde,  at  der  paa  ny  skulde  blive  Behov  for  en  særegen 
Regeringskom mission  for  Norge,  tilbyde  ham  en  Plads  i  denne; 
men  W.  forholdt  sig  afvisende.  Til  Prinsen  sagde  han,  at  nu 
maatte  det  afgjøres,  hvem  der  skulde  blive  Nordens  Herre,  han 
eller  Carl  Johan;  hvis  Prinsen  kunde  sejre,  efter  først  at  have  op- 
kastet sig  til  et  selvstændigt  Norges  Regent,  skulde  han  støtte 
ham.  Men  paa  denne  Tale  kunde  selvfølgelig  en  dansk  Tron- 
følger aldrig  høre.  For  at  kunne  staa  helt  fri  under  de  Begiven- 
heder, som  nu  kunde  imødeses,  havde  W.  for  øvrigt  allerede  i 
Marts  1813  søgt  og  faaet  Afsked  fra  sine  offentlige  Stillinger. 

1  de  sidste  Dage  af  Nov.  1813  rejste  han  atter  over  til  Jyl- 
land for  at  skaffe  Korn  til  sine  og  sin  Svigerfaders  Bønder  og 
Arbejdere.  Under  Opholdet  i  Danmark  modtog  han  Underretning 
om  Fredslutningen  i  Kiel  14.  Jan.  1814.  Han  søgte  da  at  komme 
over  Skagerak.  Men  Isen  spærrede  ham  her  Adgangen  til  Norge, 
saaledes  at  han  mod  sit  oprindelige  Ønske  maatte  lægge  Hjem- 
vejen over  Kjøbenhavn  og  gjennem  Sverige.  I  Venersborg  besøgte 
han  Grev  Essen,  den  svenske  Reservehærs  Chef,  men  forbeholdt 
sig  i  sine  Samtaler  med  denne  fuld  Handlefrihed.  Efter  sin  Til- 
bagekomst til  Christiania  havde  han  Avdiens  hos  Christian  Frede- 
rik, der  kort  i  Forvejen  var  bleven  Norges  Regent.  Snart  efter 
valgtes  han  til  Medlem  af  Rigsforsamlingen,  i  hvilken  Egenskab 
han  mødte  paa  Ejdsvold  10.  April  1814  som  Repræsentant  for 
Jarlsberg  Grevskab.  Han  valgtes  til  Medlem  af  Konstitutionskomi- 
teen  og  bar  dermed  sin  Del  af  det  forberedende  Arbejde  med 
Norges  Grundlov.  Hans  Stilling  var  en  meget  vanskelig,  i  det  han 
fra  Begyndelsen  af  blev  udpeget  af  Prinsen  som  en  af  dennes 
Fjender  og  som  en  mistænkelig  Person.  Han  mødte  med  det 
Program,  at  Rigsforsamlingen  skulde  handle  som  Indehaveren  af 
det  norske  Folks  ubegrænsede  Souverænitet,  medens  Prinsen  og  de 
Mænd,  der  støttede  ham  og  i  Forsamlingen  virkede  for  hans  Syns- 

maader,  vilde  have  dens  Opgave  og  dens  Myndighed  indskrænket 
til  kun  at  udarbejde  en  Forfatning  og  vælge  en  Konge.  W.  vilde 
tillige,  at  Prinsen  skulde  give  fuld  Klarhed  over  Rigets  ydre  Stilling, 
hvad  denne  ikke  ønskede.  I  begge  Punkter  sluttede  Rigsforsam- 
lingens Flertal  sig  til  Prinsen,  hvis  Politik  saaledes  der  blev  den 
sejrende,  og  hans  Modstandere  bleve  dermed  bundne  og  trængte 
tilbage.  Over  for  den  Finanspolitik,  der  fulgtes  af  dette  samme 
Flertal,  stod  W.  ligeledes  afvisende,  og  da  Forsamlingen  13.  Maj 
vedtog  den  saakaldte  Ejdsvoldgaranti  for  den  cirkulerende,  væ- 
sentlig ufimderede  Seddel  masse,  var  dette  imod  hans  indtrængende 
Advarsler.  Ved  denne  Lejlighed  var  Prinsen  væsentlig  enig  med 
ham,   men  uden  at  kunne  lægge  nogen  Indflydelse  i  Vægtskaalen. 

Efter  at  Christian  Frederik  var  valgt  til  Konge,  og  efter  at 
Rigsforsamlingen  var  opløst,  levede  Grev  Wedel  meget  tilbage- 
trukkent uden  at  have  Adgang  til  at  influere  paa  Begivenhederne 
og  var  tillige  Gjenstand  for  en  mistænkelig  Paapasselighed  fra 
Kongens  Side.  Da  denne  afsluttede  Konventionen  i  Moss  14.  Avg. 
1814,  ansaa  W.  dette  for  uheldigt.  Dels  ansaa  han  den  norske 
Hærs  Ære  for  krænket  gjennem  den  vigende  Maade,  hvorpaa 
Krigen  var  bleven  ledet;  dels  fandt  han,  at  Konventionens  Be- 
stemmelser vare  hindrende  for  en  mere  omfattende  Revision  af 
Gnmdloven  med  tilsvarende  Ordning  af  Grundlaget  for  den  til- 
kommende Forening  med  Sverige.  For  hans  personlige  Stilling 
vare  dog  disse  samme  Begivenheder  af  den  største  Betydning,  i  det 
han  som  en  Følge  af  dem  snart  kaldtes  til  at  indtage  en  ledende 
Stilling  i  sit  Land. 

Da  det  i  Henhold  til  Konventionen  indkaldte  overordentlige 
Storting  7.  Okt.  traadte  sammen  i  Christiania,  mødte  han  atter  som 
Repræsentant  for  sit  Grevskab  og  modtog  her  lige  fra  Begyndelsen 
af  forskjellige  Tillidshverv.  Da  Stortinget  20.  Okt.  besluttede  at 
antage  Foreningen  med  Sverige,  var  W.  den  betydeligste  Taler.  I 
sit  lange  Foredrag  opdrog  han  de  Linjer,  efter  hvilke  der  nu  skulde 
handles,  og  gav  en  statsmandsmæssig  Fremstilling  af  Fædrelandets 
Stilling.  Men  han  lod  sig  tillige,  maaske  nærmest  under  Paavirk- 
ning  af  sin  personlige  Uvilje  mod  Christian  Frederik,  henrive  til 
lidet  overvejede,  hadske  Udfald  mod  Danmark  og  dets  Regering, 
—  Udfald,  som  i  Samtiden  vakte  megen  Opsigt,  og  som  endog 
misbilligedes  af  hans  nærmeste  Venner.  Bag  efter  blev  han,  ved 
Stortingets  Valg  af  26.  Okt,  indsat  i  den  forstærkede  Komité,  der 
havde  at  føre  Forhandlinger  med  Carl  XIII' s  Kommissærer.    Dette 

var  altsaa,  om  end  under  noget  forandrede  Omstændigheder,  et 
lignende  Hverv  som  det,  han  paa  Ejdsvold  havde  haft  som  Med- 
lem af  Konstitutionskomiteen.  Efter  at  Carl  XIII  var  valgt  til 
Norges  Konge,  4.  Nov.,  og  Carl  Johan  dermed  ogsaa  var  bleven 
norsk  Kronprins,  mødte  W.  ham  paa  Frederikshald  som  Formand 
for  en  Deputation  for  Stortinget,  og  da  derefter  Carl  Johan  per 
sonlig  indfandt  sig  i  Christiania,  var  Grev  W.  den,  af  hvem  han 
tog  Raad  med  Hensyn  til  Sammensætningen  af  den  nye  Regering, 
i  hvilken  W.  selv  traadte  ind  som  Statsraad  og  Chef  for  Finans- 
departementet.  For  øvrigt  bleve  Regeringens  Medlemmer  især  tagne 
blandt  de  Mænd,  der  paa  Ejdsvold  havde  tilhørt  Christian  Frede- 
riks Parti. 

De  følgende  Aar  bleve  W.s  strængeste  Arbejdsaar.  Som  Fi- 
nansminister havde  han  at  møde  Vanskeligheder  af  den  pinligste 
Art.  Med  tomme  Kasser  og  under  en  almindelig  økonomisk  Ned- 
gang skulde  han  møde  de  forskjelligste  Behov.  Statens  Penge- 
væsen maatte  reorganiseres  fra  Grunden  af.  Hans  eget  Ønske  var 
at  gjøre  dette  paa  den  mindst  trykkende  Maade.  Men  Stortingene 
valgte  andre  Veje,  paa  hvilke  Folkets  Kræfter  end  mere  bleve 
anspændte,  og  den  Minister,  som  fik  den  Pligt  at  iværksætte  disse 
haarde  Forholdsregler,  blev  udsat  for  megen  hadefuld  Misiænkelig- 
gjørelse.  Imidlertid  lykkedes  det  ham  at  overvinde  alle  Vanskelig- 
heder og  at  lægge  en  sikker  Grundvold  for  et  ordnet  Pengevæsen. 
Inden  Regeringen  øvede  han  længe  stor  Indflydelse,  dels  gjennem 
Svigerfaderen  Peder  Anker,  der  var  bleven  Statsminister  i  Stock- 
holm, dels  gjennem  de  to  første  Statholdere,  Greverne  Essen  og 
Mørner.  Men  da  i  1818  Grev  Sandels  var  bleven  Statholder,  foran- 
dredes dette.  Carl  Johan,  der  nu  var  Konge,  vilde  selv  have 
Ledelsen,  og  derved  fjærnedes  Grev  W.  fra  ham.  I  182 1  blev 
denne  anklaget  for  en  Rigsret,  men  blev  frifunden  med  Glans, 
hvorefter  i  1822  saa  vel  han  som  Statsminister  Anker  tog  sin  Afsked. 

I  nogen  Tid  levede  han  nu  udelukkende  som  Privatmand,  i 
det  hans  Grevskab  og  de  store  Privatejendomme,  Bogstad,  Bærums, 
Moss  og  Hakedals  Jærnværker  m.  m.,  som  han  havde  overtaget 
efter  Svigerfaderens  Død  i  1824,  stadig  krævede  meget  Arbejde  0% 
lagde  stærkt  Beslag  paa  hans  Tid.  Han  modtog  dog  Valg  til 
Stortingene  1824,  1827  og  1828  og  1830,  paa  hvilke  han  spillede 
en  ledende  Rolle  og  øvede  stor  Indflydelse.  Men  ved  Valgene  i 
1832  blev  han  sat  udenfor,  under  Trykket  af  den  stærke  demo- 
kratiske  Bevægelse,    som    da  var  oppe.     Han   stod    saaledes  uden 

for  de  tvende  paafølgende  Storting  i  1833  og  1836.  1826  og  1828 
foretog  han  Rejser  til  London  for  at  opnaa  Lettelser  for  sit  Lands 
Trælasthandel,  og  1828  blev  han  Prokansler  ved  Universitetet. 

Saa  kom  den  store  Krise  i  1836.  Efter  at  Stortinget  havde 
sat  Statsminister  Løvenskiold  under  Tiltale  for  en  Rigsret  (X,  612), 
udnævntes  Grev  W.  19.  Sept.  til  Statholder,  hvorefter  det  hidtil- 
værende første  Medlem  af  Regeringen,  Statsraad  Collett,  erholdt 
sin  Afsked  (IV,  59).  Den  nærmeste  Opgave,  der  forelaa  for  den 
nye  Statholder,  var  den  at  bringe  Ro  i  Sindene,  og  denne  lykke- 
des fortrinlig  for  ham.  Et  overordentligt  Storting,  der  var  samlet 
om  Høsten  1836  og  ind  i  1837,  bragte  et  af  de  tidligere  Strids- 
spørgsmaal  af  Vejen,  i  det  det  vedtog  de  to  Love  om  det  kommu- 
nale Selvstyre  (Formandskabslovene)  i  en  Form,  der  fandt  Tilslut- 
ning  af  Konge   og  Regering.     Ogsaa  det  paafølgende  Storting,   i 

1839,  forløb  rolig,  kun  med  ringe  Anstrøg  af  den  oppositionelle 
Aand,  som  tidligere  havde  været  fremherskende  i  den  norske 
Politik.  Som  Statholder  førte  W.  i  Christiania  et  selskabeligt  Hus 
i  stor  Stil.  Han  var  den  ledende  Mand  i  den  indre  Politik,  og 
hans  Forsøg  med  at  udjævne  de  unionelle  Stridigheder  syntes,  efter 
Nedsættelsen  af  den  første  Unionskomité  i  1839,  at  have  Udsigt 
til  at  krones  med  Held.  Imidlertid  var  hans  Helbred  vaklende,  og 
skjønt  hans  Aandskraft  fremdeles  var  usvækket,  var  der  Tegn,  som 
ikke  varslede  ham  et  langt  Liv.  Under  en  Badekur  i  Wiesbaden 
blev  hans  Tilstand  forværret,  og  her  udaandede  han  27.  (28.?)  Avg. 

1840.  Budskabet  om  hans  Død  fremkaldte  i  Norge  almindelig 
Sorg.  Hans  Lig  førtes  ned  over  Rhinen  til  Rotterdam,  hvorfra 
det  hentedes  med  Orlogsdampskibet  « Nordkaps  og  senere  bisattes 
i  Gravkapellet  i  Sem  Kirke  ved  Jarlsberg. 

Yngvar  Nielsen,  Lensgreve  Johan  Caspar  Herman  Wedel  Jarlsberg  I — III, 
Christiania  1901— 2.  Yngvar  Nielsen. 

Wedel-Friis,  Erhard  Greve,  til  Grevskabet  Frijsenborg, 
1710 — 86,  var  Søn  af  ovennævnte  Baron  Erhard  Wedel  (Jarlsberg)  og 
født  22.  Juli  17 10.  1727  blev  han  Sekondlieutenant  i  jyske  gevorbne 
Infanteriregiment,  1733  karakteriseret  Ritmester  og  ansat  i  Drabant- 
garden, 1734  Stabsritmester  i  Grev  Christian  Friis'  gevorbne  Rytter- 
regiment og  endnu  s.  A.  virkelig  Ritmester.  1743  ægtede  han 
Christiane  Sofie  Komtesse  Friis  (f.  17 13  f  5.  Okt.  1787),  ældste  Datter 
af  den  sidste  Greve  af  Friisernes  Æt,  Grev  Christian  F.  til  Grev- 
skabet Frijsenborg,  og  ophøjedes  s.  A.  i  Grevestanden  med  Navnet 

Wedel-Friis,  1744  blev  han  karakteriseret  Major  og  1747  Oberst 
for  det  ovennævnte  Rytterregiment,  der  nu  kaldtes  oldenborgske 
Rytterregiment.  Regimentet  laa  i  Garnison  i  Itzeho  1751 — 62, 
men  VV.-F.  opholdt  sig  slet  ikke  ved  det.  1753  var  han  nemlig 
bleven  udnævnt  til  Envoyé  extraordinaire  i  Sverige,  og  Aaret 
efter  forflyttedes  han  i  samme  Egenskab  til  Frankrig.  Her  fra 
vendte  han  hjem  1763,  da  han  ved  sin  Svigerfaders  Død  til- 
traadte  Besiddelsen  af  Grevskabet  Frijsenborg.  I  Slutningen  af 
1762  var  han  bleven  udnævnt  til  Overstaldmester,  og  1768  blev 
han  Overkammerherre  hos  Dronningen.  1744  blev  han  Kammer- 
herre, 1752  hvid  Ridder,  1753  Ridder  af  Tunion  parfaite,  1755 
Generalmajor,  1760  Generallieutenant,  1766  Gehejmekonferensraad 
og  1774  Ridder  af  Elefanten.  Han  døde  10.  Nov.  1786.  Da  Ægte- 
skabet var  barnløst,  udsluktes  Navnet  Wedel- Friis  med  dets  første 
Bærer.  L.  Laursen, 

Wedel-Heinen,  Julius  Christian  Frederik,  1814—87,  Ge 
hejmeraad.  Julius  W.-H.,  Søn  af  Kammerjunker,  Byfoged  i  Mid- 
delfart Anders  Claus  W.H.  (f.  4.  Maj  1791  f  21-  Okt.  1857)  til 
Kjærsgaard  og  i.  Hustru  Elisabeth  f.  v.  Krogh  (f.  12.  Juli  1794 
t  14.  Jan.  1845),  var  født  paa  Kjærsgaard  22.  Juni  1814,  blev  Stu- 
dent fra  Sorø  1833,  Cand.  juris  1840,  derefter  Fuldmægtig  hos  Stift- 
amtmand Bardenfleth  i  Odense,  Volontær  i  Kabinetssekretariatet 
1 841  og  Hofjunker,  Kancellist  1842,  Kammerjunker  1843,  Kommit- 
teret i  Generalpostdirektionen  1845,  Kammerherre  185 1,  Overpost- 
amtsdirektør  i  Hamborg  1857,  hvorfra  han  kort  før  Krigens  Udbrud 
1863  kaldtes  tilbage  til  Kjøbenhavn  som  Hofchef  hos  Enkedronning 
Caroline  Amalie,  hvilken  Stilling  han  beklædte  til  hendes  Død 
1881,  hvorefter  han  udnævntes  til  Gehejmekonferensraad.  Fra  1863 
var  han  Kommandør,  fra  187 1  Storkors  af  Danebrog.  I  Følge 
testamentarisk  Bestemmelse  af  hans  Faders  Fætter,  Konferensraad 
Vedel  Simonsen  (XV,  603)  blev  han  ved  dennes  Død  1858  Ejer  af 
Elvedgaard,  hvor  han  tilbragte  sine  sidste  Aar  til  sin  Død,  7.  Marts 
1887.  Gift  5.  Sept.  1847  med  Bertha  Catharina  Komtesse  Peters- 
dorflf  (f.  6.  Dec.  1823  f  8.  Juni  1895),  Datter  af  Greve  Gregers 
Christian  Frederik  P.  til  Grevskabet  RoepstorfF  og  Louise  Nicoline 
f.  Schouboe.  —  Under  Forhold,  der  ikke  altid  vare  lette,  varetog 
han  sine  Embeder  med  sjælden  Flid  og  Samvittighedsfuldhed. 

Hennings,  Fortegn,  over  de   fra  Sorø  Akademis   lærde  Skole  dim.  Studen- 
ler  S.  27  f.  G,  L.  Wad. 

WedeU  (-Wedellsborg),    Carl  VUhelm   Adam    Sigismund 

Greve,  1806—82,  Lensbesidder,  Søn  af  Kammerherre,  Major,  Greve 
Hannibal  Carl  Vilhelm  W.-W.  (f.  1780  f  1828)  og  i.  Hustru  Louise 
f.  V.  Wamstedt  (f.  1777  f  1835),  ^^^  ^^^^  P^^  Nygaard  ved  Haderslev 
14.  Marts  1806.  22  Aar  gammel  tiltraadte  han  ved  Faderens 
Død  Besiddelsen  af  Grevskabet,  som  han  overtog  i  en  daarlig 
Forfatning  og  behæftet  med  stor  Gjæld;  Bygningerne  paa  Hoved- 
gaardene  samt  Kirkerne  vare  for  største  Delen  i  forfalden  Stand, 
ligesom  Bøndergodset  var  forarmet.  Ved  en  dygtig  Administration 
og  gdd  Økonomi  bragtes  imidlertid  Grevskabet  efterbaanden  paa 
Fode,  en  bedre  Drift  indførtes  paa  Hovedgaardene,  hvis  Byg- 
ninger til  Dels  forøgedes.  Hoveriet  paa  alle  Gaardene  afløstes 
1838 — 43,  og  Bøndergaardene  udflyttedes;  samtidig  forøgedes  Grev- 
skabets Skovareal  med  o.  1200  Tdr.  Land,  hvoraf  1000  Tdr.  Land 
indtagen  Bondejord  af  daarlig  Beskaffenhed,  ligesom  200  Tdr. 
l^and  blev  inddæmmet  og  tørlagt,  hvorhos  1837  Gaarden  Orelund 
tilkjøbtes  og  indtoges  under  Grevskabet;  disse  Foretagender,  der 
begunstigedes  af  opadgaaende  Konjunkturer,  førte  til  meget  heldige 
Resultater.  I  øvrigt  var  W.  en  udpræget  konservativ  Natur,  saa- 
ledes  solgtes  i  hans  Tid  intet  af  Grevskabets  Bøndergods  til  Selv- 
ejendom. W.,  der  1854  havde  kjøbt  Godset  Frederiksgave  og 
1865  Billeshave,  døde  paa  Wedellsborg  15.  Marts  1882;  1840  var 
han  bleven  udnævnt  til  Kammerherre,  1872  til  Gehejmekonferens- 
raad  og  Aaret  før  sin  Død  til  Storkors  af  Danebrog.  2g.  April 
1834  havde  han  ægtet  Rosa  v.  Krogh  (f.  paa  Løjtmark  i.  Okt.  1805, 
t  paa  Wedellsborg  27.  Nov.  1870),  Datter  af  Over  forstmester,  Ge- 
hejmekonferensraad  Frederik  Ferdinand  v.  K.  (IX,  512). 

Krogh,  Adelskal.  S.  457-  C.  E,  A.  SchtfUer, 

Wedell  (-Wedellsborg),  Christian  Greve,  1701 — 59,  Lens- 
besidder, Søn  af  nedennævnte  Hannibal  Greve  W.W. ,  fødtes 
22.  Juli  1701,  blev  1719  Kapitajn  i  Dronningens  Livregiment,  men 
forflyttedes  1720  til  Livgarden  til  Fods.  1727  udnævntes  han  til 
Oberstlieutenant  i  Grev  Christian  Friis'  hvervede  Rytterregiment, 
men  tog  1732  sin  Afsked  fra  Militærtjenesten.  1721  var  han  bleven 
Kammerherre  og  havde  1727  faaet  det  hvide  Baand.  Efter  opnaaet 
Myndighedsalder  tiltraadte  W.  Besiddelsen  af  Grevskabet  Wedells- 
borg, der  af  hans  Formyndere  var  bleven  forøget  med  meget 
Hartkorn.  Han  skildres  som  en  slet  Økonom,  der  atter  afhændede 
en  stor  Del  Jordegods;  1750  bortsolgte  han  Søndergaarde.    W.,  der 

1750  blev  Gehejmeraad,  døde  29.  Jan.  1759.  Han  var  tre  Gange 
gift:  I.  (o.  1725)  med  Catharine  Elisabeth  Amoldt  (f.  1709  f  1737). 
Datter  af  Feltmarskal  Hans  Jacob  A.  (I,  341),  2.  (1741)  med  Mathea 
Catharine  de  Werenskiold  (f.  1706  f  i743)»  Datter  af  Konferensraad 
Arndt  Niels  Wemersen  de  Werenskiold  og  Elisabeth  de  Tønsberg, 
3.  med  Grevinde  Conradine  Christiane  Danneskjold-Samsøe  (f.  1725 
f  7.  Jan.  1785),  Datter  af  Gehejmeraad  Grev  Christian  D.-S.  (IV, 
185)  og  Catharine  Christiane  v.  Holstein. 

H.  Bruun,  Gamle  danske  Minder  1869  II,  407  f.  Tidsskrift  for  den 
norske  Personalhist  1,  43.    E.  F.  S.  Lund,  Danske  malede  Portræter  2.  R^  I,  17. 

Lotus  Bobé. 

Wedell  (-Wedellsborg),  Gustav  Joachim  Baron,  1829 — 1903, 
Agronom,  fødtes  6.  Sept.  1829  som  Søn  af  ndfr.  nævnte  General- 
lieutenant  J.  G.  W.-W.  Han  slog  ind  paa  den  militære  Løbebane 
og  avancerede  til  Premierlieutenant  ved  Dragonerne,  men  forlod 
1863  Militærstanden  og  overtog  Forpagtningen  af  Overdrevsgaarden 
i  Sorø  Amt.  Efter  at  have  deltaget  i  Krigen  1864  ofrede  han  sig 
med  levende  Interesse  og  stor  Dygtighed  for  Landbruget.  Hurtig 
blev  han  draget  ind  i  offentlig  Virksomhed,  han  blev  Formand  for 
Sogneraadet  og  Amtsraadsmedlem,  Næstformand  og  senere  (1883) 
Formand  for  Sorø  Amts  landøkonomiske  Selskab  og  Medlem  af 
Landhusholdningsselskabets  Bestyrelsesraad  1880 — 1901.  Da  de  sjæl- 
landske Landboforeninger  1880  dannede  Fællesforeningen  «De  sam- 
virkende Landboforeninger  i  Sjællands  Stift»,  valgtes  \V.  til  For- 
mand og  virkede  som  saadan  til  1889.  Hans  Formandsperiode 
faldt  i  en,  indad  til  og  udad  til,  saare  vanskelig  Tid,  men  han 
var  Stillingen  voxen,  og  Fællesforeningen  indlagde  sig  under  hans 
Ledelse  Fortjeneste  ikke  blot  af  det  sjællandske,  men  af  det  danske 
Landbrug;  det  var  saaledes  den,  der  først  rejste  Kravet  om  nød- 
vendige Bestemmelser  angaaende  Margarinens  Produktion  og  For- 
handling og  bragte  Spørgsmaalet  om  Esbjærgtrafikken  ind  under 
landøkonomisk  Synsvinkel.  Selve  hans  Ledelse  af  Foreningens 
daglige  Arbejde  og  dens  aarlige  Delegeretmøder  var  i  hine  de 
politiske  Brydningers  Dage  fortrinlig,  og  han  vandt  en  Popularitet 
som  ingen  anden  sjællandsk  Landmand.  W.,  der  1882  udnævntes  til 
Kammerherre,  ægtede  i.  (12.  Maj  1859)  Louise  Elise  Henriette  Bruun 
de  Neergaard  (f.  1837  f  1864),  Datter  af  Godsejer  J.  P.  C.  B.  de  N. 
(XII,  161),  2.  (4.  Juni  1868)  Thalia  Scheel  (f.  1840  f  1896),  Datter 
af  Legationsraad  Henrik  S.  En  pludselig  Død  bortrev  ham 
6.  Juli  1903. 

Gabchiøt,  Landbrug  og  Landmænd  i  Danmark.  Ugeskrift  for  Landmænd 
1903,  Nr.  28.  Det  kongl.  dsk.  Landhusholdningsselskabs  Aarsberetning  for 
1903—4.  H,  Hertel 

Wedell  (-Wedellsborg),  Hannibal  Greve,  1660— 1708,  Amt- 
mand, Søn  af  ndfr.  anførte  Grev  Vilhelm  Frederik  W.-W.  og 
Christiane  Sophie  Sehested,  var  født  1660.  Om  hans  Ungdom  vides 
intet  andet,  end  at  han  har  rejst  udenlands.  1699  udnævntes  han 
til  Kammerherre,  og  Kong  Christian  V  maatte  i  den  Anledning 
give  hans  Fader  Tilhold  om  at  yde  Sønnen  et  standsmæssigt  Un- 
derhold, mindst  1200  Rdl.  aarlig.  Den  gamle  Greve  overdrog  ham 
da  Søndergaarde  og  Gods,  men  gjorde  ham  for  øvrigt  saa  mange 
Vanskeligheder  ved  Brugen  og  paa  anden  Maade,  at  ogsaa  Frede- 
rik IV  maatte  gribe  ind  i  Striden  mellem  Fader  og  Søn,  hvilken 
sidste  heller  ikke  var  uden  Skyld  i  det  daarlige  Forhold;  thi  han 
havde  utvivlsomt  trukket  store  Vexler  paa  Faderen,  der  endog  en 
Gang  havde  maattet  gjøre  et  Laan  for  at  fri  Sønnen,  da  han  var 
arresteret  i  Rom.  Det  taler  heller  ikke  til  dennes  Fordel,  at  han 
efter  sin  Faders  Død  1706,  hvorved  han  kom  i  Besiddelse  af  Grev- 
skabet Wedellsborg  og  blev  Ejer  af  Søndergaarde  og  Rugaard, 
men  rigtignok  ogsaa  maatte  overtage  Faderens  betydelige  Gjæld, 
vægrede  sig  ved  at  udføre  de  Dispositioner,  denne  havde  truffet 
til  Fordel  for  sin  efterladte  2.  Hustru  og  dennes  Datter,  og  ved 
Højesterets  Dom  1707  maatte  tvinges  dertil.  Efter  at  W.  1699  var 
bleven  Viceamtmand  i  Assens  og  Hindsgavls  Amter  med  Exspek- 
tance  paa  at  succedere  den  daværende  Amtmand,  blev  han  ved 
dennes  Død  1701  virkelig  Amtmand  og  ftmgerede  som  saadan  til 
sin  Død,  16.  April  1708.  1705  havde  han  faaet  det  hvide  Baand. 
Gift  1699  ™^^  Anna  Cathrine  Banner  (f.  1681),  Datter  af  Christian  B. 
til  Frederiksgave  og  Mette  v.  d.  Kuhla.  Til  Livgeding  fik  hun 
Søndergaarde  og  Rugaard,  hvilken  sidste  hun  17 18  bortmageskif- 
tede  til  Kongen  for  Sparretom,  som  hun  kaldte  Bannerslund.  Efter 
en  lang  Enkestand,  i  hvilken  hun  maatte  kæmpe  med  store  øko- 
nomiske Vanskehgheder,  men  dog  havde  formaaet  1712  at  stifte 
en  Almueskole  i  Husby,  døde  hun  i  Dec.  1739. 

Danske  Herregaarde  VIII:  Wedellsborg;  XI:  Holstenshus,    Q^  X.   Wad. 

Wedell  (-Wedellsborg),  Joachim  Godske  Baron,  1785 — 1860, 
Officer,  blev  født  24.  Jan.  1785  og  var  Søn  af  Kammerherre  Frede- 
rik Ludv.  Greve  W.-W.  til  Wedellsborg  (f.  25.  Okt.  1753  f  7-  Okt. 

1817)  Og  Frederikke  Juliane  f.  Klingenberg  (f.  6.  Nov.  1755  f  iS3i), 
Som  saa  mange  af  Slægtens  yngre  Sønner  blev  han  bestemt  til 
Krigerstanden,  og  allerede  i  sit  5.  Aar  blev  han  Kornet  i  fynske 
lette  Dragoner.  Sin  Barndom  tilbragte  W.  i  øvrigt  i  sit  Fædrene- 
hjem-,  efter  at  have  taget  Officersexamen  i  Kjøbenhavn  afgik  han 
til  sit  Regiment,  til  hvilket  han  forblev  knyttet  i  over  et  halvt 
Aarhundrede.  Han  blev  1799  Sekondlieutenant,  1804  Premierlieute- 
nant  og  1809  Sekondritmester.  Under  Krigen  1807 — 14  var  han 
en  kort  Tid  Chef  for  det  fynske  ridende  Jægerkorps  og  laa  med 
dette  i  Sønderjylland.  1816  gik  W.  å  la  suite  for  at  bestyre  sit 
Gods  Sønderskov  i  Jylland,  men  de  vanskelige  Pengeforhold  nødte 
ham  til  efter  et  Par  Aars  B'orløb  at  sælge  Gaard  og  Gods  med 
stort  Tab.  Indtraadt  i  sit  gamle  Regiment  blev  han  1825  Eska- 
dronschef,  1826  Major,  1832  Oberstlieutenant  og  1841  Oberst.  Ved 
Hærorganisationen  1842  blev  fynske  lette  Dragoner  til  6.  Dragon- 
regiment, og  W.  blev  dettes  første  Kommandør.  1843  blev  han 
Kammerherre  og  1848  Generalmajor  og  Kommandør  for  i.  Kavalleri- 
brigade  i  Odense. 

Da  Oprøret  udbrød  kort  derefter,  var  der  blandt  Generalerne 
kun  en  eneste,  der  øjeblikkelig  attraaede  Kommando  under  den 
unge,  nys  udnævnte  General  Hedemann,  og  denne  ene  var  W.  Han 
fik  sit  Ønske  opfyldt  og  blev  Chef  for  Kavalleriet  i  det  nørrejyske 
Armékorps.  Ankommen  til  Kolding  før  Hedemann  tøvede  han 
ikke,  men  rykkede  strax  ind  i  Sønderjylland,  hvorved  det  lykkedes 
at  faa  de  alt  til  Aabenraa  fremtrængte  Insurgenter  til  atter  at  for- 
lade denne  By.  Denne  heldige  Begyndelse  af  Krigen  gjorde  et 
overmaade  godt  Indtryk  paa  Nationen.  Krigsminister  Tscheming 
skrev  fra  Kjøbenhavn  til  W.:  « Deres  raske  Adfærd  har  intet  ladet 
tilbage  at  ønske;  Deres  Navn  klinger  godt  her  i  Byen  hos  Folket 
som  hos  Kongen  >.  Men  W.s  Iver  og  Energi  blev  dog  hemmet  af 
Tscheming,  der  forbød  videre  Fremrykning  mod  Syd.  Efter  Kam- 
pen ved  Bov,  hvori  W.  deltog  som  Rytterfører,  blev  han  desig- 
neret til  Chef  for  et  højre  Flankekorps  i  den  nordvestlige  Del  af 
Sønderjylland,  men  Udfaldet  af  Slaget  ved  Slesvig  kuldkastede 
denne  Plan,  og  det  blev  W.s  Opgave,  medens  Hærens  Hoved- 
styrke gik  til  Als,  at  føre  et  mindre  Korps,  bestaaende  navnlig  af 
Kavalleri,  tilbage  over  Kongeaaen  og  til  Fyn. 

1  Maj  1848  afgav  W.  Kavalleribrigaden  til  Oberst  H.  A.  Juel 
(VIII,  568)  og  overtog  Generalkommandoen  paa  Fyn.  Ordren  til  at 
fratræde  den  aktive  Kommando  var  et  Offer  til  den  altid  bevægelige 

Folkestemning.  Den  havde  tiljublet  ham  for  et  Par  Maaneder  siden, 
og  nu  tilskrev  den  ham  den  Mangel  paa  kraftig  Virksomhed,  som 
jo  kun  havde  været  en  nødvendig  Følge  af  de  forandrede  Forhold, 
der  ikke  faldt  ham  til  Last.  Under  hele  Krigen  forblev  W.  komman- 
derende General  paa  Fyn,  hvorefter  han  atter  overtog  sin  Kavalleri- 
brigade.  Den  smukke,  stadselige  Mand  nød  paa .  Grund  af  sin 
militære  Dygtighed,  sin  noble  Karakter  og  sjældne  Humanitet  fra 
alle  Sider  ubetinget  Agtelse  og  Tillid.  Herpaa  erholdt  han  et 
afgjørende  Bevis,  da  han,  den  snart  yoaarige  Mand,  i  1853  blev 
Præses  for  en  Kommission  til  Udarbejdelse  af  et  nyt  Exercer- 
reglement  for  Kavalleriet.  Resultatet  af  dette  Arbejde  vidnede  om 
en  for  en  Mand  i  hans  Alder  ualmindelig  Fordomsfrihed  og  Mod- 
tagelighed for  nye  Ideer.  1854  benaadedes  han  med  Storkorset 
(Kommandørkorset  havde  han  faaet  1848),  men  allerede  1856  søgte 
han  sin  Afsked,  der  blev  tilstaaet  ham  som  Generallieutenant. 
Han  døde  17.  Juli  1860  paa  sit  Fødested  Wedellsborg.  —  Gift 
28.  Juli  1812  med  Gregersine  Olave  Juel  (f.  9.  Dec.  1794  f  30.  Nov. 
1867),  Datter  af  Oberst  Hans  Rudolf  J.  til  Hverringe  og  Marie  f. 
Berg. 

Tidsskr.  for  Krigsvæsen  1860,  S.  398.  Jo/i,  Lesser. 

Wedell  (-Wedellsborg),  Karine  Lude  Elisabeth^  f.  1840, 
Forfatterinde,  er  Datter  af  P.  B.  Scavenius  (XV,  12)  og  blev  født 
2.  Okt.  1840.  28.  Avg.  1861  ægtede  hun  Baron,  Ritmester  Hans 
Rudolph  Wedell  (-Wedellsborg)  (f.  12.  Dec.  1825  f  lo-  April  187 1). 
Under  Forfattermærket  Joh.  Sandel  har  hun  udgivet  c  En  Folkekamp, 
Digte*  (1871),  €  Mindre  Digte »  (1872),  c  Om  Gammelkatholikkerne. 
Iagttagelser  paa  Kongressen  i  Køln  Sept.  1872*  (1873),  «Rennulf 
Dvalinbanes  Saga,  dramatisk  fremstillet »  (1873),  « Digte*  (1874), 
cSvipdagskvadet*  (1874),  c  Nye  Digte»  (1876),  cKongesøgeme,  Drama 
i  3  Akter,  med  et  Billede*  (1877),  «Saga  om  Gretter  den  stærkes 
Tvekamp,  dramatisk  fremstillet*  (1878)  og  cFortællinger  fra  Krigen 
1848 — 50.  2.  Opl.  med  Titelbillede*  (1883).  Under  sit  eget  Navn 
har  hun  udgivet  c  Den  guddommelige  Symbolisme  i  Skæbnebogen* 
(1896).  Nu,  Bøgh. 

Wedell  (-Wedellsborg),  Vilhelm  Carl  Casper  Joachim 
Ove  Bendt  Greve,  f.  1840,  Agronom.  B.  W.  er  født  6.  Okt.  1840 
paa  Wedellsborg  og  er  Søn  af  Kammerherre  Julius  Vilhelm  Georg 
Ferdinand  Greve  W.-W.  (f.  21.  Dec.  1808  f  5.  Juli  1883)  og  Christiane 

f.  Buchwaldt  (f.  27.  Juli  1814  f  5.  Jan.  1899).  Han  lærte  Land- 
bruget paa  Hillerødsholm,  kjøbte  1867  Bonipgaard  i  Aarhus  Amt 
og  ægtede  14.  Sept.  1869  Maria  Elisabeth  Knuth  (f.  7.  Marts  1849 
t  18.  Avg.  1894),  Datter  af  Grev  F.  M.  K.  (IX,  300).  Han  tiltraadte 
1883  Besiddelsen  af  Grevskabet  Wedellsborg.  Allerede  paa  Bonip- 
gaard viste  W.  sig  som  en  praktisk  dygtig  Landmand,  specielt 
som  en  fremragende  Opdrætter,  hvis  Besætning  vandt  Ry  som  en 
af  Halvøens  bedste,  og  ved  Administrationen  af  sine  omfattende 
fynske  Besiddelser  —  til  Grevskabet,  der  indbefatter  6  Hoved- 
gaarde, 7  Avisgaarde  samt  Øerne  Baagø,  Ægholm  og  Brandsø, 
hører  2470  Tdr.  Hartkorn  af  alle  Slags  —  har  han  vist  stor  Dyg- 
tighed; Grevskabet  er  i  mønsterværdig  Orden  og  har  i  mange  Aar 
været  Hjemsted  for  talrige  landøkonomiske  Forsøg,  som  han  har 
ydet  saa  vel  personlig  som  pekuniær  Støtte.  W.  er  Formand  for 
Husby  Sogneraad,  Medlem  af  Amtsraadet  og  i  Bestyrelsen  bl.  a. 
for  Landmandsbanken  og  Dansk  Skovforening.  I  1894  anbefalede 
ledende  fynske  Landmænd  at  vælge  W.  som  <en  Mand,  der  igjen- 
nem  en  lang  Aarrække  har  vundet  sine  Medborgeres  fiilde  Tillid 
og  Sympathi»  til  Præsident  i  Landhusholdningsselskabet,  og  i  denne 
Stilling,  som  han  stadig  beklæder,  har  han  4  Gange  repræsenteret 
dansk  Landbrug  paa  udenlandske  Landbrugsmøder,  ligesom  han 
var  Formand  for  den  danske  Landbrugsafdeling  ved  Verdensudstil- 
lingen i  Paris  1900.  W.  blev  udnævnt  til  Hofjægermester  1884  og 
til  Kammerherre  1888;  han  hædredes  1900  med  Kommandørkorset 
af  2.  Grad  af  Danebrog.  H,  Herkl 

Wedell  (-Wedellsborg),  Vilhelm  Ferdinand  Baron,  f.  1827, 
Amtmand,  er  en  Søn  af  ovennævnte  Generallieutenant  Joachim 
Godske  W.-W.  Han  fødtes  6.  Dec.  1827  i  Odense,  blev  1845  privat 
dimitteret  til  Universitetet  og  185 1  juridisk  Kandidat.  1852  under- 
kastede han  sig  derhos  slesvigsk-juridisk  Examen  og  blev  omtrent 
samtidig  ansat  som  Kancellist  i  Ministeriet  for  Slesvig.  1853  udnævn- 
tes han  til  Herredsfoged  i  Husby  og  Ny  Herreder  og  konstitueredes 
1856  som  Amtmand  i  Flensborg  Amt,  i  hvilket  Embede  han  1861 
fik  fast  Ansættelse.  Efter  at  han  paa  Grund  af  Slesvigs  Afstaaelse 
var  bleven  afskediget  1864,  udnævntes  han,  der  altid  har  haft  Ord 
for  at  være  en  særdeles  dygtig  og  nidkjær  Embedsmand,  1867  til 
Amtmand  over  Hjørring  Amt  og  forflyttedes  1880  her  fra  til  det 
tilsvarende  Embede  i  Frederiksborg  Amt.  1869  blev  han  Kammer- 
herre,   1878    Kommandør    af  2.  Grad    af   Danebrogsordenen,    1887 

Kommandør  af  i.  Grad  af  samme  Orden  og  1898  Storkors  af 
Danebrog.  —  18.  Nov.  1859  ægtede  han  Komtesse  Louise  Marie 
Sophie  Schulin  (f.  27.  Dec.  1839  f  4.  April  1904),  Datter  af  Grev 
Johan  Sigismund  S.  (XV,  ^^^).  G,  Kringelbach. 

Wedell  (-Wedellsborg),  Vilhelm  Frederik  Greve,  1640 — 1706, 
ældre  Broder  til  ovfr.  anførte  Grev  Gustav  Vilhelm  W.  til  Grev- 
skabet Jarlsberg,  var  født  24.  Nov.  1640  og  kom  i  en  ung  Alder 
til  Danmark;  at  han,  der  i  Tyskland  utvivlsomt  har  været  Officer, 
skulde  have  staaet  i  dansk  Militærtjeneste,  er  der  intet  Spor  af. 
Imidlertid  gjorde  han  her  i  Landet  sin  Lykke,  da  han  tidlig  blev 
gift  med  Christiane  Sophie  Sehested,  eneste  Barn  af  Hannibal  S. 
pCV,  496),  og  derved  blev  Arving  til  hans  Godser  i  Fyn,  Iversnæs 
og  Tybrind,  af  hvilke  han  11.  Dec.  1672,  samtidig  med  at  han  op- 
toges i  Grevestanden,  oprettede  Grevskabet  Wedellsborg,  hvilket 
Navn  fra  den  Tid  tillagdes  Iversnæs.  Desuden  havde  han  1665 
kjøbt  Rugaard  af  Kongen,  og  1681  kjøbte  han  af  Trinitatis  Kirke 
i  Kjøbenhavn  Søndergaarde,  ligesom  han  forøgede  sine  Besiddelser 
ved  Erhvervelsen  af  adskillige  Kirketiender.  Naar  W.  hyppig  er 
bleven  kaldt  Gehejmeraad,  er  det  en  Misforstaaelse,  da  en  saadan 
Udnævnelse  ikke  findes.  Derimod  blev  han  allerede  1663  Kammer- 
herre (fra  Nytaar  1666  at  regne),  og  1674  fik  han  det  hvide  Baand. 
Han  døde  7.  Febr.  1706.,  Efter  sin  Hustrus  Død  (begr.  31.  Jan. 
1694)  havde  han  1702  ægtet  Hedevig  Magdalene  v.  Dankwarth, 
Datter  af  Oberstlieutenant  Joachim  v.  D.  og  Anna  v.  d.  Wisch; 
hun  overlevede  ham  i  mange  Aar  og  døde  17.  Juli  1735,  68  Aar 
gammel. 

W.  var  en  højst  excentrisk  Mand,  og  hans  Selvfølelse  var 
ganske  overordentlig;  den  gav  sig  Udtryk  paa  en  uskyldig  Maade, 
naar  han  efter  Sagnet  lod  sig  blæse  til  og  fra  Bords  af  12  Trom- 
petere, men  den  viste  sig  uheldigvis  ogsaa  i  Overgreb  af  meget 
betænkelig  Art.  Jævnlig  var  det  over  for  Præster  og  Degne  paa 
Grevskabet,  han  tillod  sig  at  udøve  en  Myndighed,  som,  foruden 
at  være  til  Fortræd  for  de  paagjældende,  bragte  ham  i  Konflikt 
med  Provst  og  Biskop.  Men  værst  blev  det,  da  han  1695  ned- 
satte en  Gaardsret  af  sine  egne  Folk  og  lod  en  Mand  og  hans 
Kone  dømme  til  Forbrydelse  af  deres  Boeslodder  og  Konen  til 
Kagstrygning,  hvilken  han  trods  hendes  Protester  lod  exekvere  ved 
sin  egen  Skarpretter.  Denne  Sag  paadrog  ham  en  alvorlig  Irette- 
sættelse af  Kongen,   der  ophævede  Dommen,   men  tilgav  W.  hans 

Forseelse  af  sær  Naade  og  af  Hensyn  til  hans  Broders  tro  Tjeneste. 
Faa  Aar  efter  blev  han  af  Højesteret  idømt  svære  Bøder  for  den 
haarde  Medfart,  han  havde  givet  sin  Sognepræst.  Ogsaa  i  hans 
Familiekreds  beredte  hans  vanskelige  Sind  ham  mange  Ubehage- 
ligheder, især  i  Forholdet  til  hans  ovfr.  anførte  Søn  Grev  Hanni- 
bal W.-W. 

Vedel  Simonsen,  Rugaard  III,  152  ff.  Danske  Herregaarde  VIII:  Wedells- 
borg.     Kirkehist.  Saml.  3.  R.  V.  G.  L.  Wod. 

Wedersø,  Christian  Frederik  August,  1834 — 56,  Forfatter, 
var  Søn  af  Grosserer  og  Direktør  ved  Kjøbenhavns  Fattigvæsen, 
siden  Overgraver  ved  Helligaandskirken  i  Kjøbenhavn,  Niels  Chri- 
stian W.  (f.  1774  f  1845)  og  dennes  2.  Hustru  Antoinette  Marie 
Albertine  f.  Johannsen  (f.  1793  f  1847).  A.  W.  blev  28.  Avg.  1834  født 
i  Kjøbenhavn,  hvor  han  gjennemgik  Efterslægtens  Skole  og  der- 
efter i  185 1  dimitteredes  privat  til  Universitetet;  først  studerede 
han  Retsvidenskab,  senere  Theologi,  men  hemmedes  af  en  Bryst- 
sygdom, som  han  i  1854  forgjæves  søgte  Helse  for  i  Italien;  4.  Sept 
1856  døde  han  i  Kjøbenhavn.  Under  Mærket  cLothar*  har  han 
udgivet  c  Friernes  Kamp  og  det  gamle  røde  Hus,  et  Æventyr  og 
en  Fortælling*  (1853).  Denne  højtbegavede  Yngling,  der  forenede 
skjønne  Evner  med  den  største  sædelige  Højhed,  og  hvis  store 
Aandsdannelse  stod  i  en  egen  Modsætning  til  hans  dejlige  An- 
sigts ungdommelige  Træk,  havde  særlig  kastet  sig  over  Studiet  af 
Filosofien. 

Erslew,  Forf.  Lex.    Liebenberg,  Nogle  Optegnelser  om  mit  Levned  S.  78  ff. 

Nic,  Bøgh, 

Wegener,  Caspar  Frederik,  1802 — 93,  Historiker,  fødtes  i 
Gudbjærg  Præstegaard  paa  Fyn  13.  Dec.  1802  som  Søn  af  Sogne- 
præst Hans  Christian  W.  og  Matthie  Kirstine  f.  Kellinghusen.  C.  W. 
blev  sat  i  Nyborg  Skole,  senere  i  Roskilde  Kathedralskole,  hvor- 
fra han  182 1  dimitteredes  til  Universitetet.  Ved  Undervisning 
maatte  han  skaffe  sig  sit  Underhold,  men  fik  herved  tillige  Erfa- 
ring og  Uddannelse  som  Lærer,  hvorfor  han  efter  Anbefaling  af 
Professor  Engelstoft,  i  hvis  Hus  han  kom,  allerede  1826  udnævntes 
til  Adjunkt  ved  Sorø  Akademis  Skole.  Af  Pligtfølelse  over  for 
sin  Fader  tog  W.  dog  1828  theologisk  Embedsexamen.  For  Skolen 
fik  W.  megen  Betydning;  hans  Undervisning  var  klar,  varm  og 
vækkende.  Eleverne  følte,  at  den  skrappe  og  strixe  I-^erer  i  Virke- 
ligheden  besad  Velvilje  og  Godmodighed   og   dernæst  Evne  til  at 


Digitized  by  VjOOQIC 


Wegener,  Casp.  Fred.  ^x 

forstaa   de  unges  Natur.     W.  blev  tillige  Akademiets  Inspektør  og 
Regensprovst,  og  som  dets  Bibliothekar  holdt  ban  Bogsamlingen  i 
fortrinlig   Stand;    han    fik   1830  Titel    af  Overlærer    og    udnævntes 
1837  til  Lektor  i  Historie  og  Geografi  samt  Statistik  ved  Akademiet. 
Al   sin  Fritid   anvendte  W.  paa  Studier.     Naar   han   hærdede 
sit  Legeme  ved  Idræt,  var  det  for  desto  ivrigere  at  kunne  fordybe 
sig  i  Bøgerne,    hvad  der  var  hans  Lyst  og  Glæde,    thi  i  Selskabs- 
livet  eller  paa  Rejser  færdedes   han   den  Gang  lige  saa  lidt  som 
senere.    Efter  tidligere  at  have  spredt  sine  Studier  over  forskjellige 
Fag,    indsaa  han,    at  hans  egentlige  Gjeming  laa  i  Historien;    sin 
store  Lærdom  og  sin  Evne  til  at  benytte  Kilderne  viste  han  i  sin 
Doktordisputats    c  De  aula  Attalica,   litterarum   artiumque   fautrice» 
(1836).     Men  W.  gav  sig  aldrig   senere  i  Lag   med  Æmner  af  saa 
fjæmtliggende  Natur,    hvor  godt  han   end  vedblev   at   følge   med 
paa    den    klassiske  Filologis    og    Historiens    forskjellige  Omraader, 
saaledes    som   hans   egen   stadig  voxende   Bogsamling   udviste.      I 
Akademi  programmet  for  1839  skrev  han  c  Om  Carl  danske.  Greve 
af  Flandern »   og  lagde  her  sin  Evne  til  kritisk  at  trænge  til  Bunds 
i  Kildematerialet  for  Dagen,    ligesom   ogsaa  til  at  skyde  den  tyn- 
gende  Lærdom    saaledes   i   Baggrunden,    at  Lseseme    kunde   nyde 
Skildringen   uden   at   forstyrres  af  Lærdomsmængden.     Det  samme 
gjælder  Afhandlingen    c  Om  Anders  Sørensen  Vedel »  (1846,  2.  Op- 
lag 1847),   der   ligefrem  bugner  af  Oplysninger,   hentede  fra  Bøger 
og  Arkiver,    hvilke   sidste   det  nu  \iser  sig,    at  W.  kjender  meget 
nøje;    baade    i    biografisk,    litterær-    og   kulturhistorisk    Henseende 
var  det  et  betydeligt   og  indholdsrigt  Værk,    derhos    behageligt  at 
læse,  uagtet  Noterne  i  Omfang  mangfoldig  overgik  Texten;  thi  — 
som  W.  en  Gang  har  udtalt  i  et  Brev  —  c  det  er  netop  Kunsten 
at  skjule  Studiet   selv   og   kun  i  Anvendelsen   at  lade  det  komme 
til  Syne».    De  to  Skrifter  viste  W.s  Trang  til  at  fremdrage  Minder 
om  Mænd,  hvoraf  Folket  kunde  være  stolt,   og  den  samme  Trang 
aander  ud  af  hans    <  Liden  Krønnike  om   Kong  Frederik   og   den 
danske  Bonde.     Til  Menigmands  Nytte   og  Fornøjelse   udgiven    af 
det  kongelige   danske   Landhusholdningsselskab*    (1843).      Allerede 
Titelens    archaiserende    Tone    viser   Bogens    Stil;    mangen    Bonde 
fandt  den  tiltalende,   de   mere  oplyste  mindede  den  for  stærkt  om 
tilbagelagte   patriarkalske  Tider.     Bogen   syntes   ogsaa   for   ensidig 
at  fremdrage  de  store  og  gode  Handlinger,  men  afgjort  er,  at  den 
fik  overordentlig  Betydning   under  Bondebevægelsen  i  Fyrrerne  og 
Kampen  for  Omordningen  af  Fæsteforholdene.    Kong  Christian  VIII 

sendte  W.  Ridderkorset  med  en  personlig  Skrivelse,  han  blev  1847 
udnævnt  til  kongelig  Historiograf,  og  Kongen  udsaa  han)  til  at 
overtage  Stillingen  som  Gehejmearkivar,  naar  denne  blev  ledig. 
Dette  indtraf  ved  Finn  Magnusens  Død  Juleaften  1847,  faa  Uger 
senere  døde  ganske  vist  Kongen,  men  Frederik  VII  udnævnte  i 
Marts  1848  W.  til  Gehejmearkivar;  s.  A.  fik  han  Titel  af  Professor. 

Der  var  naturligvis  i  Oprørsaaret  i  høj  Grad  Brug  for  en 
Mand  med  W.s  nationale  Følelse  og  brændende  Trang  til  med 
sine  Kundskaber  og  sin  skarpe  Dømmekraft  at  forsvare  det  danske 
Rige  og  Folkets  Nationalitet.  Allerede  ved  en  indgaaende  og 
kyndig  Anmeldelse  af  Dahlmanns  Danmarkshistorie  havde  han 
paatalt  Overgreb  fi:a  tysk  Side  (1841),  det  slesvigske  Spørgsmaal 
havde  længe  grebet  ham,  og  han  havde  tidlig  taget  Ordet  for,  at 
Embedssproget  maatte  blive  Dansk  i  de  Egne  af  Sønderjylland, 
hvor  Befolkningen  var  dansktalende.  I  de  af  Universitetet  udgivne 
« Antislesvig-holstenske  Fragmenter »  skrev  han  nu  c  Om  den  evige 
Forbindelse  mellem  Slesvig  og  Danmark  i  statsretlig  Henseende* 
(Hæfte  10)  og  næste  Aar,  da  ved  Besættelsen  af  Als  en  stor  Del 
af  Hertugens  Papirer  var  falden  i  den  danske  Regerings  Haand 
«0m  Hertugen  af  Augustenborgs  Forhold  til  det  holstenske  Oprør. 
En  aktmæssig  Fremstilling,  med  Bilag  af  de  augustenborgske  Pa- 
pirer»  (Hæfte  11).  Hertil  kom  c  Om  Landshøjheden  over  det  gamle 
Rensborg  paa  Ejderøen»  (Hæfte  12,  1849)  og  «Aktmæssige  Bidrag 
til  Danmarks  Historie  i  det  nittende  Aarh undrede*  (185 1,  Hæfte  15, 
16).  I  alle  disse  i  formel  Henseende  velskrevne  Bøger  viste  W. 
megen  Grundighed  og  Skarpsindighed,  de  udkom  i  fiere  Oplag  og 
oversattes  paa  flere  Sprog.  Efter  at  Undersøgelsen  af  alle  de  sles- 
vigske Hovedspørgsmaal  i  de  sidste  Aartier  paa  ny  have  været 
tagne  op  til  fordomsfti  Behandling,  er  der  bleven  rettet  stærke 
Angreb  mod  disse  Skrifter,  i  det  man  har  fiindet  hans  Kamp- 
maade  ait  for  advokatorisk,  ikke  heller  aaben  nok.  Indvendingerne 
have  ofte  været  berettigede,  men  man  skal  dog  huske  paa,  at  W. 
maatte  belyse  denne  Sag  i  mange  Henseender  for  første  Gang  for 
Offentligheden,  efter  at  den  tidligere  Regering  ulykkeligvis  havde 
holdt  alle  historiske  Oplysninger  tilbage,  og  at  han  stod  midt  i 
Kampens  Hede,  blussende  af  Harme  over  al  den  vitterlige  Uret, 
som  blev  begaaet  mod  Danmark. 

Uagtet  sin  Indsigelse  derimod  var  W.  bleven  kongevalgt  Med- 
lem af  den  grundlovgivende  Rigsdag.  V^ed  den  endelige  Afstem- 
ning over  Grundloven  holdt  W.  sin  Stemme  tilbage  og  var  blandt 

dem,  der  nedlagde  Indsigelse  mod  den  paa  Grund  af  Farerne  ved 
dens  vide  Valgret.  Men  Tidens  Røre  skulde  bringe  den  lærde 
Forsker,  der  helst  sad  i  sit  Studerekammer,  endnu  mere  frem  for 
Ofifentligheden.  Han  havde  for  Regeringen  lagt  alle  de  Aktstykker 
til  rette,  der  her  i  Landet  og  i  Udlandet  kunde  tjene  som  Grund- 
lag ved  Forhandlingerne  om  Arvefølgens  Ordning;  han  havde  til- 
lige sammen  med  Professor  J.  E.  Larsen  i  Skrivelser  til  Regeringen 
hævdet,  hvor  nødvendigt  det  var  at  holde  fast  ved  Tronfølgereg- 
lerne efter  Kongeloven.  Da  nu  Ministeriets  Chef  Bluhme  i  sit 
Budskab  til  Rigsdagen  4.  Okt.  1852  opgav  Tanken  om  at  beholde 
Kongelovens  Arvefølge,  kunde  W.  ikke  tie.  Efter  at  Regeringen 
ikke  havde  agtet  hans  tidligere  Indlæg,  mente  han  intet  at  ville 
opnaa  ved  en  Henvendelse  til  den,  hvorfor  han  lod  trykke  og 
omdele  til  Rigsdagens  Medlemmer:  « Forsvar  for  Danmarks  Kon- 
gers og  Kongehuses,  navnlig  Prins  Christians  og  Gemalindes  fulde 
Arveret  efter  Lex  Regia»  (1852).  Det  var  dyb  Angest,  der  drev 
VV.  til  dette  Skridt;  han  saa  Muligheder  for  et  nyt  Slesvig- Holsten 
og  for  andre  Søndringer  af  Riget,  saafremt  Prins  Christians  Mands- 
linje  skulde  uddø;  W.  vidste  desuden,  at  han  i  denne  Sag  havde 
Kongen  som  Meningsfælle  og  ligeledes  den  Mand,  hvem  han  til- 
egnede Skriftet,  Gehejmeraad  P.  C.  Stemann.  Ministeriet  lod  strax 
W.  tiltale  ved  Generalfiskalen.  Efter  at  Rigsdagens  Flertal  nær- 
mest havde  sluttet  sig  til  den  Wegenerske  Opfattelse,  blev  Folke- 
tinget opløst,  og  da  det  nye  Folketing  var  lige  ubøjeligt,  blev 
hele  Rigsdagen  opløst,  indtil  Regeringen  omsider  sejrede.  Imid- 
lertid var  W.  blevet  frifundet  baade  af  Kriminalretten  og  Højeste- 
ret, hvilken  sidste  dog  paalagde  ham  Sagens  Omkostninger  i  begge 
Instanser.  Regeringen  ønskede  alligevel  W.  straffet,  men  maatte 
nøjes  med  at  give  ham  en  af  A.  S.  Ørsted  paraferet  Tilkjende- 
givelse  af  Kongens  Mishag.  W.  modtog  dog  fra  Kongen  en  egen- 
hændig Billet  med  dennes  Billede  og  de  to  Verslinjer:  <il  faut 
écrire  ce  qu'on  peut,  quand  on  ne  peut  écrire  ce  qu'on  veut». 
Da  Studenterne  vilde  bringe  W.  en  Hyldest,  forbød  Politiet  det, 
og  Konsistorium  maatte  tildele  Hovedmændene  en  Irettesættelse. 
Studenterne  besang  dette  i  en  berømt  Vise  om  c  Konferensraad 
Wegener,  den  brave,  Historiograf  og  Gehejmearkivar».  W.  havde 
i  øvrigt  selv  frabedt  sig  enhver  Hyldest. 

Efter  den  Tid  blev  W.  ikke  draget  ind  i  det  offentlige  Liv, 
og  kun  hans  høje  Stilling  og  stadig  gode  Forhold  til  Kongerne 
lod   ham  være  nærstaaende  Tilskuer  ved  Tildragelserne  ved  Hove 

Og  Landets  vigtige  Begivenheder.  W.  havde  altid  vist  stor  Konge- 
troskab. Han  havde  skrevet  Indbydelserne  til  Sørgefesteme  ved 
Sorø  Akademi  over  Frederik  VI  og  over  Christian  VIII  med  Over- 
sigter over  disse  Kongers  Regering  (1840,  1848),  han  fulgte  med 
Frederik  VII  paa  dennes  Rejser  i  Landet,  og  han  skrev  efter 
hans  Ønske  Afhandlingen  c  Om  Udgravningen  af  Asserbos  og 
Søborgs  Ruiner  under  Hans  Maj.  Kongens  Ledelse*  og  c  Histo- 
riske Efterretninger  om  Abrahamstrup  Gaard  i  den  ældre  og  nyere 
Tid»,  hvilket  er  et  for  Landbovæsenets  Historie  indholdsrigt  Skrift, 
Ligeledes  skrev  han  ved  Kongens  Død  « Mindeskrift  over  Kong 
Frederik  VII»  (1866).  Ogsaa  hos  Kong  Christian  IX  og  dennes 
Familie  stod  W.  i  stor  Gunst;  sin  Stilling  som  kongelig  Historio- 
graf  bevarede  han  lige  til  sin  Død. 

Med  W.s  Overtagelse  af  Gehejmearkivet  aabnede  sig  en  ny 
Tid  for  det.  Det  lagdes  ind  under  Kultusministeriet,  og  dettes 
Chef  Monrad  lagde  Planer  for  dets  Omordning.  Lokalerne  bleve 
i  den  følgende  Tid  forbedrede,  og  de  udvidedes  betydelig,  hvad 
der  ogsaa  blev  nødvendigt,  efterhaanden  som  mange  særlige  Arkiver 
eller  store  Dele  af  disse  forenedes  med  Gehejmearkivet.  Adgangen 
til  at  benytte  Arkivet  blev  gjort  lettere,  dog  holdt  W.  stadig  paa, 
at  der  skulde  søges  om  særlig  Tilladelse  hertil;  VV.  og  hans  Per- 
sonale viste  stor  Redebonhed  ved  at  hjælpe  andre  under  deres 
Undersøgelser  og  i  at  besvare  Forespørgsler  fra  Udlandet.  End 
videre  blev  der  aarlig  udgivet  « Aarsberetninger  fi-a  det  kongelige 
Gehejmearkiv*  I — VII  (1852 — 83),  hvori  mange  vigtige  Rækker  af 
Aktstykker  bleve  trykte.  Hvor  store  Fortjenester  end  W.  havde 
haft  af  Styrelsen  i  den  første  Tid,  skred  Reformerne  senere  ikke 
videre,  uagtet  Tidsaanden  dog  stadig  krævede  en  større  Kon- 
centrering i  Arkivernes  Ordning,  en  friere  Adgang  til  Benyttelsen 
af  Arkivsager  og  Affattelsen  og  Udgivelsen  af  vejledende  Registra- 
turer. Der  var  derfor,  da  W.  efter  at  have  fyldt  sit  80.  Aar  efter 
Ansøgning  afskedigedes  (fra  31.  Dec.  1882),  meget  at  udrette  for 
hans  Eftermand. 

W.  levede  endnu  i  10  Aar;  han  døde  9.  Maj  1893.  Han 
holdt  sig  aandsfrisk  til  det  sidste,  men  saas  nu  sjælden  uden  Døre. 
I  Baghuset  til  Nr.  60  paa  Vesterbro  havde  han  for  det  Honorar, 
han  modtog  som  en  af  Exekutoreme  i  Frederik  VII's  Bo,  bygget 
sig  en  Bibliotheksbygning;  den  indeholdt  nu  den  største  private 
Bogsamling,  som  fandtes  i  Danmark,  og  Bøgerne  vare  udsøgte 
Exem  piarer  og  smukt  indbundne.     Efter  hans  Død  affattedes  efter 

hans  Bestemmelse  et  Katalog,  «Bibliotheca  Wegeneriana»,  i  4'Dele 
og  indeholdende  22000  Numre  (1897).  Bogsamlingen  kjøbtes  af 
Staten  og  udgjorde  en  af  Grundstammerne  for  det  Bibliothek,  der 
oprettedes  i  Aarhus.  W.  var  1839  bleven  Medlem  af  det  kongl. 
danske  Selskab  for  Fædrelandets  Historie  og  Sprog,  hvis  Forstander 
han  var  fra  1851  til  1866,  1843  blev  han  Medlem  af  Videnskabernes 
Selskab,  af  hvis  Regestakommission  han  var  Medlem.  Han  var  1849 
bleven  Etatsraad,  1852  Konferensraad  og  ved  sin  Afgang  fra  Arkivet 
Gehejmekonferensraad,  1850  blev  han  Kommandør,  1862  Storkors  af 
Danebrog,  ligesom  han  modtog  flere  udenlandske  Ordener. 

I  sin  Forfattervirksomhed  var  W.  aldrig  aandløs,  hans  Stil 
udmærker  sig  ved  Klarhed  og  Varme,  ogsaa  ved  Friskhed;  han 
fremsatte  ikke  i  sine  Arbejder  store  Syner  eller  vide  Overblik, 
ikke  heller  har  han  gjort  overraskende  Fund  hverken  i  sin  Forsk- 
ning eller  ved  Undersøgelse  af  sit  Arkivs  Indhold.  W.  følte  sig 
ikke  nok  som  selve  Klios  Tjener,  han  var  især  grebet  af  Pligt- 
følelse mod  sit  Land  og  sin  Konge,  det  er  dem,  han  vil  tjene 
alle  sine  Dage,  og  han  opfyldte  de  Krav,  de  stillede  til  ham; 
men  kaldte  de  ikke  paa  ham,  da  blev  han  helst  uforstyrret  i  sit 
Enebo  nærmest  Boghylderne.  Embedsgjerningen  besørgede  han  i 
øvrigt  med  en  Regelmæssighed  som  et  Urværk.  Han  var  i  sin 
Forskning  en  forsigtig  Mand.  Hypotheser  laa  uden  for  hans  Om- 
raade,  han  vilde  kun  give  det  paalidelige  og  sikre.  En  medfødt 
Hurtighed  og  Klarhed  i  Opfattelse  lod  ham  strax  kunne  nedskrive 
sine  Tanker  og  Meddelelser  uden  Kladde  og  uden  Rettelser  med 
den  sirligste  Haandskrift.  W.  havde  karakteristiske  Træk;  bag  de 
store  buskede  Bryn  saas  Øjne  med  gjennemtrængende  Blik,  om  den 
hvælvede  Pande  rejste  sig  en  tætstaaende  Haarvækst;  der  var  over 
dette  Ansigt  noget  iagttagende  og  spændt  opmærksomt,  intet  som 
helst  drømmende,  og  kun  sjælden  var  Blikket  mildt,  selv  om  han 
viste  oprigtig  Venlighed  i  Ord  og  Gjerning.  Iagttagelsen  var  i 
øvrigt  en  af  W.s  mest  fremtrædende  Evner;  han  kunde  kappes 
med  den  bedste  Interviewer  fra  Nutiden  i  at  gjengive  alt,  hvad 
der  var  bleven  sagt  til  ham  eller  han  havde  iagttaget,  paa  hvilket 
han  har  givet  mærkelige  Exempler,  og  han  hørte  gjærne  nyt  fra 
den  ydre  Verden,  hvori  han  ikke  færdedes.  Han  har  ogsaa  netop 
paa  det  biografiske  Omraade  sine  største  Fortjenester,  derhen  høre 
foruden  de  allerede  nævnte  Arbejder  hans  « Biografiske  Antegnel- 
ser om  Laurids  Engelstoft»  (1852)  og  Meddelelserne  om  Werlauflf  i 
Forordet   til   dennes  Bog   «0m  Danebrog   og   Danebrogsordenen», 

som  W.  udgav  efter  hans  Død  (1872).  Ligesaa  findes  der  af  W.  i 
Manuskript  omfattende  Biograåer  af  P.  C.  Stemann  (XVI,  389)  og 
dennes  Fader  Chr.  L.  Stemann  (ib.  382),  desuden  et  stort  Antal 
Dagbogsoptegnelser,  men  Tiden  for  Udgivelsen  af  alt  dette  er  ikke 
kommet. 

Erslew,  Forf.  Lex.  lUustr.  Tid.  1862  Nr.  151;  1893  Nr.  34.  Stecnstrup, 
Historieskrivningen  i  Danmark.  Danmark  1894  S.  120  fT.  Personalhist  Tidsskr. 
3.  R.  VI,  2.  48  f.  Johannes  C.  H.  R.  Steenstrup. 

Wegener,  Gustav  Theodor,  1817 — 77,  Historiemaler,  var 
Søn  af  nedennævnte  Jens  Ernst  VV.  og  født  i  Roskilde  3.  Febr.  1817. 
Samtidig  med,  at  han  lærte  Malerhaandværket,  gik  han  paa  Kunst- 
akademiet; 1839  drog  han  til  Tyskland  for  at  uddanne  sig  som 
Dekorationsmaler  og  virke  som  saadan,  men  efter  faa  Aars  Forløb 
vendte  han  tilbage  til  Fædrelandet  for  fremtidig  at  arbejde  væsent- 
lig som  Figurmaler;  en  Tid  var  han  dog  sysselsat  paa  det  kongl. 
Theaters  Malersal.  Allerede  i  1838  havde  han  paa  Charlottenborg 
udstillet  «En  Gadescene »;  i  1844  mødte  han  med  Billedet  c  Prins 
Buris,  Liden  Kirsten,  Huldfrid  og  Ingefrid  fangne  af  Ulf  Svartskjæg«, 
der  blev  kjøbt  af  Staten  og  nu  hænger  paa  Kronborg;  1845  fik 
han  den  mindre  Guldraedaille  for  « Tobias  drager  paa  Rejse  med 
Engelen ».  Senere  udstillede  han  en  Række  bibelske  og  historiske 
Billeder  som  « Herrens  Engel  aabenbarer  sig  for  Josef »,  Altertavle 
til  Birkerød  Kirke,  c  Marsk  Stigs  Døtre »  og  « Dronning  Dagmars 
Ankomst  til  Ribe»  samt  Genrestykker  og  Landskaber,  delvis  efter 
Studier,  optagne  paa  en  Rejse,  han  1855 — 5^  ™^^  Akademiets 
Understøttelse  foretog  til  Italien.  Fra  1871  til  sin  Død,  17.  Avg. 
1877,  var  han  Lærer  ved  Akademiets  Tegneskole.  Hans  Arbejder 
ere  gjennemgaaende  lidet  ejendommelige  og  udmærke  sig  lige  saa 
lidt  ved  kraftig  Følelse  som  ved  formelle  eller  maleriske  Fortrin; 
en  vis  Popularitet  opnaaede  de  dog  ved  deres  letfattelige  For- 
tælling, klare  Farve  og  pyntelige  Udførelse.  —  W.  var  ugift. 

Weilbach,  Nyt  dansk  Kunstnerlex.  Sigurd  ÅfUlUf. 

Wegener,  Jens  Ernst,  1781 — 1846,  Seminarieforstander  og 
Forfatter,  var  født  i  Odense  5.  Okt.  1781  og  Søn  af  Malermester 
Caspar  Frederik  W.  og  Maren  f.  Jensen  (Staal).  Han  blev  Student 
1800  fra  Odense  Kathedralskole  og  1804  theologisk  Kandidat.  1809 
blev  han  Kapellan  hos  Amtsprovst  Hertz  i  Roskilde  og  1813  tillige 
Lærer  ved  denne  Bys  Kathedralskole.    1819  udnævntes  W.  til  For- 

Stander  og  Førstelærer  ved  Jonstrup  Seminarium,  fik  1828  Titel  af 
Konsistorialraad,  entledigedes  1838  paa  Grund  af  Svagelighed  og 
døde  i  Kjøbenhavn  15.  Okt.  1846.  Allerede  som  Lærer  i  Roskilde 
havde  han  i  fin  Bearbejdelse  efter  en  tysk  Lærebog  udgivet  « Vej- 
ledning ved  bibelsk  kristelig  Religionsundervisning  i  de  lærde  Sko- 
lers Mellemklasser*  (1818),  og  som  Seminarieforstander  udgav  han 
« Vejledning  til  at  katekisere »  (182 1),  et  dygtigt  Arbejde  med  mange 
gode  Regler  og  fortrinlige  Exempler.  Desuden  gav  han  i  sit 
cKateketisk  Magasin »  (1827 — ^^)  en  Række  Mønsterkatekisationer, 
dels  af  ham  selv  og  dels  efter  den  tyske  Pædagog  Dinter.  Selv 
var  han  en  udmærket  Kateket,  og  det  skyldtes  Mænd  som  W.  og 
Brammer  (II,  625),  at  den  kateketiske  Læreform  endnu  en  Tid  be- 
varede sin  Anseelse  i  Skoleverdenen.  Desuden  udgav  han  Tids- 
skriftet €  Husvennen*  (1818 — 27)  til  Underholdning  i  Familiekredse; 
foruden  Oversættelser  indeholdt  det  originale  Bidrag  i  Prosa  og 
Poesi,  deriblandt  ikke  faa  af  W;  selv.  Han  ægtede  4.  Okt.  181 1 
Birgitte  Marie  Bindesbøll  (f.  3.  Juni  1793  f  25.  Nov.  1856),  Datter 
af  Sognepræst  i  Ledøje  Jens  B   (II,  265). 

Erslew,  Forf.  Lex.  Joakim  Larsen, 

Wegener,  Johan  Jørgen  Stiller,  181 1—83,  Højskoleforstan- 
der, Præst,  Broder  til  ovfr.  anførte  Gehejmearkivar  C.  F.  W.,  er 
født  i  Gudbjærg  Præstegaard  3.  Avg.  181 1.  J.  W.  dimitteredes 
privat  1831  og  tog  1838  theologisk  Embedsexamen.  Han  blev  1840 
Huslærer  hos  Provst  Plesner  i  Humble  paa  Langeland  og  deltog 
i  Studenternes  Tog  til  Upsala  1843.  Aaret  efter  udsaas  han  af 
Flor  til  Forstander  for  den  nyoprettede  Folkehøjskole  i  Rødding. 
I  Aaret  1844  affattede  han  den  under  Navn  af  <  Protokolextrakten » 
bekjendte  Indsigelse  fra  den  slesvigske  Forening  mod  Patentet  af 
29.  Marts  1844,  hvori  det  siges,  at  dette  har  degraderet  den  danske 
Nation  og  sat  den  under  den  tyske.  Følgen  heraf  var,  at  For- 
eningen lukkedes,  og  W.  maatte  sikkert  være  glad  ved,  at  det 
ikke  opdagedes,  hvem  der  var  Indsigelsens  Forfatter.  —  At  W. 
havde  Ævne  til  at  tale  vækkende  og  gribende,  viste  han  ved  den 
Tale,  hvormed  han  aabnede  Skolen.  Med  Indlednings  versene  af 
Ingemanns  c  Valdemar  den  store »  kaldte  han  den  Slægt,  som  døde, 
frem,  at  den  skulde  mane  Nutiden  <til  dansk,  til  stor  og  til  herlig 
Id,  til  Danmarks  Frelse  i  Nødens  Tid».  Men  W.  var  vistnok 
mindre  skikket  til  det  daglige  Arbejde,  han 'var  misfornøjet  med 
Direktionen  og  kom  i  Strid  med  «Danevirke»s  Redaktør  P.  C.  Koch, 

hvem  han  endog  beskyldte  for  Slesvig-Holstenisme.  Han  forlod 
Skolen,  da  han  1845  kaldedes  til  Sognepræst  for  Halsted  og  Avnede 
paa  Laaland.  W.  deltog  i  nogle  Aar  i  Politikken,  var  Medlem  af 
et  Udvalg,  der  ved  Valgene  til  den  grundlovgivende  Rigsdag 
ledede  Modstanden  mod  Bondevennerne  paa  Øen,  og  var  selv 
Folketingsmand  for  Nakskovkredsen  1850 — 53.  Han  døde  i  Halsted 
20.  Avg.  1883.  —  Han  ægtede  7.  Okt.  1845  Frederikke  Malvine 
Theone  Plesner  (f.  1818  f  1885),  Datter  af  Provst  U.  A.  P.  i  Humble. 
L.  Skau,  P.  H.  Lorenzen  S.  273.  Rosendal,  Rødding  Højskole  S.  29  f. 
34  ff.     Hist.  Tidsskr.  6.  R.  IV,  396.  Z.  KocÅ. 

Wegener,  Johan  Theodor,  1752 — 1819,  Officer,  var  Søn  af 
nedennævnte  Generalmajor  W.  Th.  W.  Han  er  født  i  Trittau  6.  Marts 
1752,  blev  Kadet  1762  og  Sekondlieutenant  1771,  kom  Aaret  efter 
med  Prins  Carl  af  Hessen  til  Norge,  blev  1776  Premierlieutenant 
og  vendte  næste  Aar  tilbage  til  Danmark,  hvor  han  blev  ansat 
ved  møenske  Regiment  i  Rensborg.  Ved  sjællandske  Jægerkor pses 
Oprettelse  1785  blev  W.,  der  1783  var  bleven  Kapitajn.  forsat  til 
dette;  han  blev  Major  1798,  blev  1804  Kommandør  for  sjællandske 
Bataillon  let  Infanteri  og  1805  Oberstlieutenant.  W.  havde  nu  tjent 
som  Officer  i  34  Aar,  men  havde  kun  gjort  forholdsvis  lidt  Troppe- 
tjeneste;  1772 — 77  var  han  beskæftiget  med  Opmaalingsarbejder 
i  Norge;  1778 — 84  var  han  ansat  ved  Anlægget  af  den  slesvig- 
holstenske Kanal,  og  1794 — 1802  ledede  han  Kanalarbejdeme  ved 
Odense.  Da  dette  Arbejde  var  endt,  fik  han  Befaling  til  at  under- 
søge Betingelserne  for  et  Havneanlæg  ved  Fladstrand,  og  1804  blev 
det  overdraget  ham  at  projektere  en  Forbindelseskanal  mellem 
Elben  og  Ejderen.  Dermed  var  det  imidlertid  forbi  med  Ingeniør- 
virksomheden. Fra  1805  deltog  W.  i  Sydgrænsens  Bevogtning,  1807 
blev  han  i  Sept.  sendt  til  Laaland  for  at  hindre  Englænderne  i  at 
gaa  over  til  denne  0.  I  det  følgende  Aar  blev  han  Oberst  og^ 
Generalkvartermester  og  deltog  i  Forarbejderne  til  den  i  1809  paa- 
tænkte Overgang  til  Skaane.  Efter  Freden  i  Jønkøping  traadte 
W.  ud  af  Generalstaben,  blev  Generalmajor,  Chef  for  fynske  In- 
fanteriregiment og  Kommandant  i  Fredericia,  fik  181 1  Kommandør- 
korset og  overtog  1812  Kommandoen  over  i.  Brigade  af  den  i 
Holsten  samlede  « bevægelige  Armédivision ».  Da  dennes  Chef, 
Generallieutenant  J.  Ewald,  i  Foraaret  1813  blev  dødssyg,  afløste 
W.  ham,  men  var  ikke  den  vanskelige  Situation  voxen.  Russerne 
havde  i   Marts    besat  Hamborg,    som    de    firanske    havde   rømmet^ 

W.  indlod  sig  med  Kongens  Bemyndigelse  i  et  intimt  Forhold  til 
dem,  men  da  Frederik  VI  i  Maj  skiftede  Politik  og  paa  ny  slut- 
tede sig  til  Frankrig,  var  W.  ikke  smidig  nok  til  hurtig  at  udføre 
den  befalede  Frontforandring;  han  trodsede  endog  Kongens  Be- 
faling, rigtignok  uden  at  have  en  klar  Forstaaelse  deraf,  og  støt- 
tede Frankrigs  Fjender.  Han  blev  selvfølgelig  afsat  og  strafifet 
med  Fæstningsarrest,  men  blev  meget  snart  igjen  tagen  til  Naade. 
Da  Fjenden  i  Dec.  trængte  ind  i  Hertugdømmerne,  kommanderede 
W.  Tropperne  i  Jylland  og  forsøgte  paa  Kongens  Befaling  at  op- 
rette et  jysk  <  Kosakkorps ».  Frederik  VI  opgav  imidlertid  Halvøens 
Forsvar,  og  W.  gik  til  Fyn,  hvor  han  fik  Kommandoen  over 
3.  Division.  Efter  Freden  i  Kiel  vendte  W.  tilbage  til  Fredericia, 
hvor  ban  henlevede  sine  sidste  Aar  som  Kommandant.  Han  fik 
Storkorset  1817  og  døde  8.  Marts  1819. 

W.  ægtede  1788  Amalie  Dorothea  Salholt,  f.  Bluhme,  Datter  af 
Kæmmerér  ved  Øresunds  Toldkammer  Kancelliraad  Chr.  Albr.  B. 
og  £nke  efter  Dr.  med.  Eiler  Salholt;  hun  var  født  4.  Maj  1765  og 
døde  1825. 

Personalhist.  Tidsskr.  3.  R.  II,  6  ff.     Mcdd.  fra  Krigsark.  II— VIII. 

A,  Tuxen. 

Wegener,  Wilhelm  Theodor,  1724 — 92,  Officer,  Hofembeds- 
mand, Ingeniør,  var  født  i  Eutin  8.  Marts  1724;  hans  Fader  Johan 
Theodor  W.,  Pagehovmester,  senere  Justitsraad  hos  Fyrstbiskoppen 
af  Lybek,  stammede  ft'a  Nienburg  a.  d.  Weser,  hans  Moder,  Jo- 
hanne Juliane  f.  Braun,  fi-a  Leipzig.  Ved  Universitetet  i  Helmstedt 
forberedte  W.  sig  til  den  juridiske  Løbebane  og  begyndte  saa 
denne  som  Sekretær  hos  den  storfyrstelig  holstenske  Amtmand  i 
Trittau;  han  havde  imidlertid  tillige  med  Forkjærlighed  dyrket  de 
mathematiske  Videnskaber,  som  han  docerede  for  Officererne  ved 
de  danske  Regimenter  i  Holsten,  og  han  vandt  herved  saa  megen 
Anseelse,  at  han  1756  blev  ansat  som  Lærer  i  disse  Fag  ved  Land- 
kadetkompagniet  i  Kjøbenhavn  med  Karakter  som  Overkonduktør 
ved  Fortifikationsetaten.  1766  steg  han  til  Ingeniørmajor  og  Oberst- 
lieutenant  af  Infanteriet,  samtidig  med  at  han,  da  Christian  VII' s 
Søster,  Prinsesse  Louise,  ægtede  Prins  Carl  af  Hessen  (III,  360),  blev 
stillet  i  Spidsen  for  det  unge  Herskabs  Hofholdning.  Fra  denne 
StiUing  blev  han  af  Struensee  1771  kaldet  til  Hofintendant  ved 
Kongens  Hof,  hvor  han  fik  indført  en  Række  økonomiske  Reformer 
—  cavec  d'autant  d' intelligence  que  d'intégrité»,  siger  Reverdil. 
Disse   W.s    Fortjenester   bevirkede,    at   han   efter   Struensees   Fald 

foreløbig  beholdt  sin  Stilling;  men  Enkedronningens  Parti  havde 
dog  Mistillid  til  ham  paa  Grund  af  det  nære  Forhold,  hvori 
han  endnu  stod  til  Prins  Carl,  og  ønskede  under  en  passende 
Form  at  fjæme  ham  fra  Hoflfet.  W.  blev  derfor  sendt  til  Holsten 
med  Karakter  af  Generalmajor,  Bestalling  som  Generaldirektør  for 
Landmaalingen  i  Hertugdømmerne  og  Paalæg  om  at  projektere  en 
Kanal  mellem  Østersøen  og  Nordsøen  —  et  Anlæg,  der  skulde 
knytte  den  nyerhvervede  gottorpske  Del  af  Holsten  nøjere  til  den 
kongelige.  W.s  første  Tanke  var  den  samme,  som  i  Nutiden 
er  bragt  til  Udførelse:  en  Vandvej  fra  Kieler-Fjord  til  Elben; 
men  af  tekniske,  økonomiske  og  vistnok  især  af  politiske  Grunde 
foretrak  Regeringen  den  Gang  at  føre  Linjen  til  Ejderen;  1777 
blev  Planen  hertil  approberet. 

Kort  efter  at  Regeringsforandringen  af  1784  paa  ny  havde 
hævet  Prins  Carl  til  Magt  og  Indflydelse,  var  Kanalarbejdet  fuld- 
ført, og  1785  blev  W.  ansat  som  Chef  for  Landkadetkompagniet, 
i  hvilken  Stilling  han  forblev  Resten  af  sit  Liv.  Han  fik  1787 
Rang  som  Excellence,  1789  reserveret  Generallieutenants  Anciennitet 
og  blev  Aaret  efter  dekoreret  med  det  hvide  Baand.  W.  naaede 
altsaa  højt  op  paa  den  militære  Rangstige,  men  lige  saa  lidt  som 
han  var  uddannet  til  Soldat,  gjorde  han  nogensinde  Tjeneste  som 
saadan.  De  tahige  og  til  Dels  betydningsftilde  Opgaver,  som  i 
Aarenes  Løb  bleve  stillede  ham  ved  Siden  af  hans  egentlige  Em- 
bedsgjeming,  vedrørte  heller  ikke  Hæren.  Medens  han  var  Hof- 
intendant,  blev  han  Medlem  af  Overbygningsdirektionen  (177 1)  og 
af  Theaterdirektionen  (1772)  —  hvor  han  i  Striden  mellem  A.  G.  Car- 
stens og  Køller-Banner  (jvfi-,  IH,  396)  var  førstnævnte  en  trofast  og 
betydningsfuld  Støtte.  1773  traadte  han  ind  i  en  Kommission  til 
en  Omordning  af  Enkekassevæsenet.  At  han,  da  han  1785  vendte 
tilbage  til  Kjøbenhavn,  blev  Medlem  af  den  derværende  Kanal- 
kommission, var  jo  kun  selvfølgeligt;  1787  blev  han  Medlem  af  en 
Kommission,  der  skulde  gjøre  Forslag  til  en  Omdannelse  af  Sorø 
Akademi,  1789  Deputeret  i  Admiralitets-  og  KommissariatskoUegiet; 
og  endelig  blev  han  1791  beordret  til  at  overtage  den  Del  af 
Hofmarskallatsforretningeme,  som  angik  Personalet,  Økonomien  og 
Slotstilsynet,  hvortil  føjedes  Bestyrelsen  af  det  kongelige  Kapel  og 
af  Mønt-  og  Medaillesamlingen. 

Der  er  kun  én  Mening  om  det  betydelige  Administrations- 
talent,  den  Grundighed  og  Punktlighed,  den  Fasthed  og  Uegen- 
nyttighed,   hvormed    W.   røgtede    sine    mange    og    forskjelligartedc 

Hverv.  Hele  hans  Liv  havde  saa  at  sige  faaet  sit  Præg  af  Mathe- 
matikken,  der  til  det  sidste  vedblev  at  være  hans  Yndlingsfag. 
Theoretisk  og  praktisk  gav  han  sig  af  med  Konstruktionen  af 
mathematiske  Instrumenter.  Det  eneste  Arbejde  fra  hans  Haand, 
der  er  trykt,  handler  ogsaa  om  saadan  et  Instrument,  nemlig  en 
Afstandsmaaler  til  Brug  for  Artilleriet,  og  er  vel  altsaa  et  Vidnes- 
b)Td  om,  at  W.  ogsaa  har  interesseret  sig  for  krigsvidenskabelige 
Problemer.  Afhandlingen  saa  først  Lyset  (i  Videnskabernes  Sel- 
skabs Skrifter,  Ny  Saml.  IV)  efter  W.s  Død,  der  indtraf  i  Kjøben- 
havn  II.  Maj  1792.  —  W.  havde  13.  Jan.  1751  ægtet  Christiane 
Henriette  Dorothea  Walther,  Datter  af  Husfoged  i  Eutin  August  * 
Georg  VV. 

Personalhist.  Tidsskr.  3.  R.  II.  H,  W.  Harhou, 

Wegersløff,  Frederik,  1702 — 63,  Søofficer,  Søn  af  Kjøbmand 
og  dansk  Konsul  i  London  Thøger  Lorentzen  W.  (f  17 16)  og  Kir- 
stine Olufsdatter  f.  Bang,  var  født  i  London  1702.  Han  blev  Sø- 
kadet  1720,  gjorde  1722  en  Rejse  til  Guinea  og  fik  Aaret  efter 
Udnævnelse  til  Sekondlieutenant,  1732  avancerede  han  til  Premier- 
lieutenant,  1738  til  Kapitajn  og  1752  til  Kommandørkapitajn.  1726 
gjorde  W.  Tjeneste  i  M.  Billes  Eskadre  paa  Flagskibet  «Nordstjær- 
nen*.  I  sin  Iver  for  at  forsvare  Mandskabets  formentlige  Ret  ved 
Proviantuddelingen  forløb  han  sig  saa  grovelig  mod  Eskadrechefen, 
at  han  belagdes  med  Arrest,  men  kom  dog  paa  Grund  af  sit 
øvrige  gode  Forhold  snart  paa  fri  Fod  igjen.  Han  udviste  tidlig 
betydelige  mathematiske  Anlæg,  kastede  sig  derefter  over  Studiet 
af  denne  Videnskab  og  foretog  1729  en  Studierejse  udenlands; 
1730  var  han  paa  Togt  til  Kina  med  en  Ostindiefarer  og  efter 
Hjemkomsten  sendtes  han  paa  ny  udenlands.  I  England  opholdt 
han  sig  til  1737  og  lagde  sig  der  efter  Hydrografi,  Vand-  og  Skibs- 
bygningskunst;  efter  endt  Studium  ansattes  han  som  Lærer  for  de 
studerende  Officerer  i  Mekanik  og  Hydrostatik,  1740  blev  han 
Medlem  af  Artilleri-  og  Konstruktionskommissionen,  og  efter  sin 
Svigerfaders,  Navigationsdirektør  Lorentz  Lous*  Død  1741  arvede 
han  dennes  Stilling,  som  han  med  megen  Dygtighed  forvaltede  til 
sin  Død.  1742  sendtes  W.  til  Fæstningen  Gliickstadt,  hvor  han 
anlagde  nye  Sluseværker,  1746  blev  han  Medlem  af  den  generale 
Havnekommission  og  6  Aar  senere  af  Kjøbenhavns  Havnekommis- 
sion. Ved  denne  Tid  (1752)  havde  Svenskerne  anlagt  et  Galejværft 
ved  Landskrona;    som  et  Modtræk   besluttede   man  da  at  indrette 

et  lignende,  og  W.  fik  det  Hverv,  sammen  med  Oberst  Gedde,  at 
udføre  Anlægget  ved  Nivaa;  det  blev  færdigt  1757,  og  W.  førte 
Overtilsynet  med  det  indtil  sin  Død.  1753  blev  W.  Medlem  af 
Kjøbenhavns  Defensionskommission,  1756  udførte  han  i  Forening 
med  Admiralerne  Suhm  og  Fisker  Overslag  over  og  Planer  til 
Søforteme  paa  Kjøbenhavns  Red,  og  1759  udvidede  han  Fæstnings- 
værkerne paa  Christiansø.  Endnu  saa  sent  som  Aaret  før  sin  l>eå 
opfandt  han  til  Brug  for  Magistraten  en  Ankerprøvemaskine.  Han 
døde  14.  Marts  1763.  W.  var  en  højtbegavet  Mand,  med  et  ud- 
præget mekanisk  Talent,  der  paa  mange  Omraader  kom  Landet 
*til  Nytte.  —  Han  blev  gift  27.  Okt.  1738  med  Helene  Cathrine 
Lous  (t  56  Aar  gammel,  28.  Marts  177 1),  Datter  af  Navigations- 
direktør  Lorentz  L.  og  Ambrosia  f.  Brinck.  C.  With, 

Wegersløff,  Gunder,  1704 — ^42,  Præst,  fødtes  i  London  24.  Marts 
1704  og  var  Broder  til  ovennævnte  Frederik  W.  Da  Moderen  var 
død,  blev  han  17 14  sendt  til  Herlufsholm,  hvorfra  han  deponerede 
1722;  han  fik  Attestats  1724,  drog  til  Norge  og  opholdt  sig  paa 
forskjellige  Steder  til  1725,  da  han  vendte  tilbage  til  Danmark,  som 
han  selv  siger  c  dragen  ved  Kjærlighed  til  Lintrup  og  Gramt. 
Han  fik  nu  Stipendium,  kom  1727  til  Kiel,  Aaret  efter  til  Jena  og 
blev  som  en  Søn  for  Buddæus.  Sygdom  drev  ham  hjem  til  Dan- 
mark, hvor  han  1728  blev  Prædikant  hos  Niels  Juel  paa  Taasinge, 
Aaret  efter  Informator  for  en  ung  Adelsmand  og  endelig  1731 
Præst  til  Sønderby  og  Helgenæs  paa  Fyn,  hvorfra  han  1735  fl)^^' 
des  til  Magleby  paa  Amager  som  Kompastor.  Her  fra  blev  han 
1739  forflyttet  til  Christiania  som  Stiftsprovst  og  fik  her  allerede 
s.  A.  oprettet  et  Kateketembede  og  hævet  den  uheldige  Forbindelse 
mellem  Stiftsprovstiet  og  Bragemæs  Provsti.  I  Christiania  fik  han 
ved  Hjælp  af  Borgmester  Fleischer  gjort  Skridt  til  Ordning  af 
Fattigvæsenet,  og  for  Menighedens  Opbyggelse  var  han  virksom 
alle  Vegne,  men  hans  Virksomhed  blev  kort,  da  han  døde  30.  Juli 
1742.  Han  var  utvivlsomt  en  af  Pietismens  bedste  Mænd  og  om- 
tales af  samtidige  som  en  Mand,  der  ved  sin  Visdom  og  Erfaring 
vandt  megen  Kjærlighed.  Ved  Mildhed  vilde  han  bringe  Gjen- 
døberne  i  Drammen  (Zionniterne)  paa  bedre  Tanker,  men  det  lykke- 
des ikke,  og  dette  skal  have  gaaet  ham  meget  nær.  Det  er  mu- 
ligt, at  det  fremskyndede  hans  Død,  men  der  er  Vidnesbyrd  om, 
at  han  allerede  tidlig  har  anset  en  Bortgang  i  de  unge  Aar  for 
sikker.     Gift   i.  (1730)   med    Kirstine   Hyldtoft  (f  1731),    Datter  af 

Sigbrand  Pedersen  H.,  Forpagter  paa  Gisselfeld,  2.  med  Bodil  Lene 
Mouritzen  (f.  1701,  f  i  Kjøbenhavn  5.  Maj  1783),  Datter  af  Hans  M., 
Ejer  af  Mølleborup  paa  Sjælland,  og  Kirstine  f  Beck. 

Kirkehist.  Saml.  4.  R.  I,  663  AF.  2>.  Thrap, 

Weghorst,  Henrik,  1653 — 1722,  Retslærd,  var  født  23.  Sept. 
1653  i  Kiel,  hvor  hans  Fader,  af  samme  Navn,  var  Rektor.  1670 
deponerede  han  fra  Kjøbenhavns  Skole  og  blev  168 1  Dr.  juris  i 
Kiel.  Efter  nogle  Aars  Udenlandsrejse  blev  han  1692  Professor 
i  Moralfilosofi  ved  Ridderakademiet  i  Kjøbenhavn  og  kort  efter 
tillige  Professor  ordinarius  i  Metafysik  og  extraordinarius  i  Lov- 
kyndighed ved  Kjøbenhavns  Universitet.  Han  døde  2.  Febr.  1722. 
W.  har  forfattet  en  Række  juridiske  Disputationer,  som  væsentlig 
ere  af  naturretligt  Indhold  og  tydelig  bære  Præg  af  at  hidrøre  fra 
Tiden,  før  en  selvstændig  national  Retsvidenskab  endnu  var  grund- 
lagt. Desuden  har  han  udgivet  (1698)  en  latinsk  og  (1699)  en  tysk 
Oversættelse  af  Christian  V's  Danske  Lov,  hvilke  dog  ikke  ere 
fejlfri. 

Moller,  Cimbria  lit.  Nyerup,  Lit  Lex.  Baden,  Den  danske  og  norske 
Lovkyndigheds  Historie  S.  65—66.  H.  Munch- Feter scn, 

Wegmann,  Bertha,  f.  1847,  Portrætmalerinde.  W.  er  født  i 
den  lille  By  Soglio  i  Schweits  16.  Dec.  1847;  hendes  Forældre  vare 
Overforstinspektør  Eberhard  Ludwig  W.  (f.  1810  f  1869)  og  Cathrine 
f.  Mini  (f.  182 1  f  1857).  Som  5  Aars  Barn  kom  hun  til  Kjøben- 
havn, hvor  Faderen,  en  kunstforstandig  og  kunstelskende  Mand, 
der  i  sine  ledige  Timer  beskæftigede  sig  meget  med  at  male, 
nedsatte  sig  som  Fabrikant.  Allerede  som  ganske  lille  viste  hun 
Lyst  og  Evne  til  at  tegne,  men  modtog  først  i  sit  19.  Aar  nogen 
egentlig  Undervisning,  i  det  hun  tegnede  under  F.  F.  Helsted  og 
af  H.  Buntzen  og  F.  C.  Lund  blev  vejledet  i  at  arbejde  efter  Na- 
turen. To  Aar  senere  rejste  hun  til  Munchen  og  levede  der,  med 
Undtagelse  af  et  Aar,  som  him  tilbragte  i  Florents,  og  nogle  Besøg 
i  Paris,  indtil  1881;  sin  kunstneriske  Udvikling  søgte  hun  at  fremme 
ved  at  arbejde  først  under  den  ansete  Historiemaler  Professor  Lin- 
denschmitt,  senere  under  Genremaleren  Kurzbauer,  men  Udbyttet 
af  disse  Atelierstudier  svarede  ingenlunde  til  hendes  Forventninger, 
og  mere  og  mere  blev  det  hende  klart,  at  hun  stod  sig  bedst  ved 
umiddelbart  at  studere  Naturen  paa  egen  Haand;  adskilligt  har 
hun  dog  utvivlsomt  lært  ved  sine  gjentagne  Besøg  paa  Pariser- 
es* 

salonen,  hvor  hun  tidlig  begyndte  selv  at  udstille  og  i  1881  er- 
hvervede sig  en  «mention  honorable»  med  et  Dameportræt.  I  1882 
bosatte  hun  sig  i  Kjøbenhavn,  men  da  var  hun  allerede  velkjendt 
fra  Charlottenborgudstillingeme.  Hendes  Debutarbejde  der,  Genre- 
maleriet <!cEt  sygt  Barn»  (1873),  vakte  vel  ikke  synderlig  Opmærk- 
somhed, men  i  1877  vandt  hun  almindelig  Anerkjendelse  saa  vel 
for  et  livfuldt  og  meget  dygtig  malet  Portræt  som  ved  et  Genre- 
stykke, «£n  Enke  med  sit  Barn»,  et  stemningsfuldt  Kunstværk, 
der  vidnede  om  ikke  ringe  Herredømme  over  Farven  og  til  Trods 
for  de  noget  stærkt  markerede  og  tunge  Slagskygger  ogsaa  om 
koloristisk  Evne.  I  1882  fik  hun  paa  Salonen  i  Paris  en  3.  Klas- 
ses Medaille  for  et  Dameportræt  (Kunstnerindens  Søster),  og  Aaret 
derpaa  hædredes  det  samme  Arbejde  paa  Charlottenborg  med  den 
Thorvaldsenske  Udstillingsmedaille.  Det  legemsstore  Portrætbillede 
udmærkede  sig  ved  sprudlende  Liv  i  Opfattelsen,  ved  udmærket 
Holdning,  ved  klar  og  gjennemført  Karakteristik  og  ved  prægtig 
Gjennemførelse  saa  vel  i  formel  som  i  koloristisk  Henseende;  lig- 
nende Fortrin  havde  det  i  1883  udstillede  Mandsportræt,  der  frem- 
kom sammen  med  det  farvestraalende  Stillelivsmaleri  c  En  Kunst- 
ners Kvistkammers  og  det  ofte  reproducerede  «En  ung  Moder 
med  sit  Barn  i  en  Have»,  hvor  Figurerne  stod  saa  kraftig  lysende 
i  de  smukt  beherskede  Naturomgivelser.  Endnu  højere  end  i  noget 
af  disse  Værker  naaede  dog  Kunstnerinden  i  Portrættet  af  Etats- 
raad  Melchior,  udstillet  1884.  Hun  viste  heri  en  saa  afgjort  Sans 
for  Linjernes  Storhed  og  Skjønhed,  en  saa  udviklet  Formsikkerhed 
og  en  saa  betydelig  koloristisk  Dygtighed,  at  Billedet  alene  der- 
ved vilde  have  hafl  Krav  paa  at  nævnes  mellem  de  bedste  danske 
Portrætter,  selv  om  det  havde  staaet  mindre  højt  i  Henseende  til 
klar  og  udtømmende  Karakterskildring,  end  det  i  Virkeligheden 
gjorde. 

Hermed  havde  Frøken  W.  friet  sig  ud  fra  den  Tilbøjelighed 
til  Tyngde  og  Uigjennemsigtighed  i  Skyggepartieme,  der  til  en 
vis  Grad  havde  skadet  Virkningen  af  hendes  tidligere  Arbejder, 
og  hun  har  vedblivende  hævdet  sin  Plads  som  en  af  sit  Fags 
ypperste.  Det  kan  vel  hænde,  at  et  Arbejde  af  hende  faar  et 
noget  for  salonagtigt  Præg,  dels  ved  en  paafaldende  rutineret 
Udførelse,  dels  ved  en  ikke  helt  uddybende  Karakteristik,  men 
gjennemgaaende  skildrer  hun  alvorlig  og  solidt  og  former  med 
stor  Grundighed,  ligesom  hendes  Farve  er  lige  saa  frisk  som  varm 
og  livskraftig.     En   udmærket  Prøve    paa   hendes   senere  Kunst  er 

det  livfulde  Portræt  af  Maleren  Otto  Bache,  som  hun  i  1896  ud- 
førte for  Udstillingskomiteen.  Saa  vel  hjemme  som  ude  har  hun 
vundet  overordentlig  Popularitet;  i  1892  hædredes  hun  med  For- 
tjenstmedaillen  i  Guld. 

Weilbach,   Nyt  dansk  Kunstnerlex.     S.  Mtlller,    Nyere  dansk  Malerkunst 

Sigurd  Muller, 

Wegner,  Henrich,  — 1743,  Skuespiller.  Det  kan  ikke  med 
Vished  siges,  hverken  naar  eller  hvor  W.  er  født,  ja  ikke  engang, 
hvem  der  er  hans  Forældre;  ganske  vist  fremtræder  han  senere  i 
Livet  som  Søn  af  Postmester  i  Aarhus  Henrich  Weigner  (f  1731) 
og  dennes  Hustru  Marie,  men  der  er  adskilligt,  der  taler  for 
(niustr.  Tid.  XXXII  Nr.  33),  at  han  i  Virkeligheden  ikke  var  dis- 
ses ægtefødte  Barn,  men  kun  et  Barn,  de  havde  antaget  som  deres 
eget  paa  Grund  af  den  Forsørgelsespligt,  de  ved  at  staa  Fadder 
til  det  havde  paataget  sig;  hvis  denne  Gisning  stemmer  med  de 
virkelige  Forhold,  er  W.  en  Søn  af  Skrædder  Christen  Pedersen  i 
Tanum  (Viborg  Amt)  og  Hustru  Maria  Rasmusdatter  og  end  videre 
15.  Juli  1703  døbt  i  Bjerregrav  Kirke,  ikke  langt  fra  Randers. 
Sikkert  er  det,  at  han  20.  Juli  1720,  privat  dimitteret  af  Th.  Bartho- 
lin, indskreves  som  Student  ved  Universitetet  —  dets  Matrikkel 
angiver  i  Modstrid  med  ovenfor  fremsatte  Gisning  hans  Alder  til 
19  Aar  —  at  han  begyndte  at  studere  Theologi,  og  at  han  2  Aar 
senere  opgav  dette  Studium  for  at  slutte  sig  til  de  c  privilegerede 
danske  Komedianter> ,  der  23.  Sept.  1722  aabnede  deres  Theater  i 
Grønnegade.  Lige  saa  sikkert  er  det,  at  W.  her  har  spillet  Tjener- 
rollerne,  selv  de  største  og  vanskeligste,  hos  Moliére  og  Holberg; 
af  hans  Repertoire  kan  med  Sikkerhed  nævnes:  Henrik  i  «Den 
politiske  Kandestøber*,  Torben  (Henrik)  i  «Den  vægelsindede*, 
Pierre  i  «Jean  de  France»,  Troels  i  « Barselstuen*,  Henrik  i  «Det 
arabiske  Pulver*,  Skolemesteren  i  c  Julestuens  og  Henrik  i  « Maske- 
raden*, og  ganske  utvivlsomt  er  det,  at  han  har  været  en  stor, 
man  kan  vist  vove  at  sige  usædvanlig  stor  scenisk  Begavelse,  selv 
om  den  Overskouske  Overlevering,  at  de  holbergske  Tjenere  op- 
kaldtes efter  hans  Fornavn,  ikke  kan  bestaa  for  Historiens  Kritik. 
W.  blev  den  første  danske  Skueplads  tro,  indtil  Kjøbenhavns  store 
Udsvaade  20.  Okt.  1728  lige  saa  brat  som  uafsrendelig  afbrød 
Skuespillene.  Hvor  hurtig  han  har  vendt  Hovedstaden  Ryggen, 
lader  sig  ikke  afgjøre,  men  i  Febr.  1730  ansøgte  han  fra  Aarhus 
om  Bestalling  som  Viceborgmester  der  og  om  at  faa  Løfte  paa 
Postmesterembedet  sammesteds  efter  Faderen,   Maaneden  efter  til- 

stodes  begge  Dele  W.  «af  bes)mderlig  Naade»;  Aaret  efter  døde 
Faderen,  og  W.  fik  ii.  Maj  s.  A.  Bestalling  som  Postmester  i  Aar- 
hus, balvtredje  Aar  efter  udnævntes  han,  ii.  Nov.  1733,  til  Arkivar 
i  Krigskancelliet,  hvilken  Stilling  han  6.  Okt.  1741  ombyttede  med 
en  Kancellists  sammesteds.  W.  døde  ugift  i.  Marts  1743  i  Kjøben- 
havn  og  begravedes  paa  Holmens  Kirkegaard  uden  for  Porten. 

Illuslr.  Tid.  XXXII  Nr.  33.  Museum  1891,  II,  44  ff.  Edv.  Brandes, 
Holberg  og  hans  Scene  S.  203  AF.  Arthur  AumatU. 

Wegner,  Thomas,  1695 — 1758,  Præst,  fødtes  i  Stavanger 
31.  Jan.  1695  ^^  Forældrene  Valentin  W.,  kongl.  Translatør,  og 
Christine  Sørensdatter  f.  Wendelboe,  gik  først  i  sin  Fødebys,  siden  i 
Christiania  Skole,  deponerede  1714  og  fik  Attestats  1717,  blev  1721 
personel  Kapellan  i  Stavanger,  drog  efter  at  have  tjent  som  saadan 
i  10  Aar  til  Kjøbenhavn,  fik  prædike  for  Christian  VI,  blev  Sjæle- 
sørger for  Prinsesse  Sophie  Hedevig  og  fik  1731  Spjellerups  Kald 
paa  Sjælland,  hvorfi-a  han  1732  eller  1733  forflyttedes  til  Vemme- 
tofte. Da  Prinsessen  var  død  1735,  søgte  han  bort  og  blev  s.  A. 
Sognepræst  til  Aas,  den  Gang  et  ringe  Kald.  Han  sad  her  i 
16  Aar,  til  175 1,  da  han  havde  den  Lykke  at  faa  herbergere  Fre- 
derik V,  der  forhørte  sig  om  hans  Liv  og  Forhold  og  lovede  ham 
det  første  ledige  Embede,  som  passede  for  ham.  Han  blev  da 
endnu  s.  A.  Stiftsprovst  i  Christiania,  hvor  hans  Virksomhed  maa 
have  været  meget  stille,  siden  hans  samtidige,  Slotspræst  O.  Holmboe 
(VII,  601),  i  sin  Dagbog  kun  nævner  hans  Ankomst  og  hans  Død, 
22.  Jan.  1758.  Han  har  aabenbart  været  en  af  den  pietistiske  Tids 
tilbageholdne  og  stilfærdige  Mænd.  Et  Legat  til  de  fattige  bærer 
hans  og  hans  Hustrus  Minde.  Gift  1724  med  Sara  Godtzen  (f.  1692 
f  1768,  begr.  21.  Maj),  Datter  af  Søren  Jensen  G.,  Sognepræst  til 
Klep  (f.  1665  t  1734),  og  Engel  f.  Arentz. 

Nicolaysen,  Norske  Stiftelser  III,  184.  2>.  Thrap, 

Wegner,  Thomas  Cortsen,  1588 — 1654,  Biskop,  blev  født  i 
Lund  23.  April  1588  som  Søn  af  Cort  W.  og  Eline  Thomasdatter. 
Han  blev  Student  1606  og  2  Aar  efter  øverste  Hører  ved  Sorø 
Skole.  1609  tog  han  Bakkalavrgraden,  1611  blev  han  Kapellan 
ved  Vor  Frue  Kirke  i  Kjøbenhavn  og  1612  Magister.  Han  kaldedes 
1617  til  Sognepræst  i  Kalundborg,  men  forfiremmedes  allerede  1618 
til  lignende  Stilling  ved  Nicolai  Kirke  i  Kjøbenhavn.  1627  ud- 
nævntes han  til  Biskop  over  Stavanger  Stift.    Han  var  som  saadan 

ikke  lidet  virksom;  bl.  a.  samlede  han  gjentagne  Gange  sine  Præster 
til  Stiftssynoder,  og  han  underviste  selv*  paa  Latinskolen  de  ældre 
Disciple  i  Hebraisk.  Man  har  fra  hans  Haand  foruden  4  Lig- 
prædikener nogle  Opbyggelsesskrifter  paa  Vers  og  Prosa,  der  vidne 
om,  at  han  hverken  manglede  stiHstisk  Dygtighed  eller  digterisk 
Begavelse.  W.  stod  i  Brewexling  med  Ole  Worm,  paa  hvis  Op- 
fordring han  samlede  og  forklarede  25  Runeindskrifter  i  Stavanger 
Stift,  til  hvilket  Arbejde  han  dog  vistnok  har  ben5rttet  andres 
Hjælp.  Denne  Samling,  som  endnu  er  bevaret  (Amamagn.  Mskr. 
Saml.  Nr.  368  fol.),  blev  benyttet  af  Worm  til  hans  store  Runeværk. 
W.  døde  13.  Dec.  1654.  —  Han  var  gift  i.  (161 2)  med  Cecilie 
Jakobsdatter  Bender  (f  1627),  2.  (1629)  med  Anna  Christensdatter 
Trane  (f.  161 1  f  1694),  som  siden  ægtede  hans  Eftermand  Biskop 
Marcus  Humble. 

Faye,  Christianssands  Bispe-  og  ,  Stiftshist  S.  227  ff.  Rørdam,  Kbhvns. 
Universitets  Hist.  1537— 162 1  III,  742  f.  Akad.  Afhandl,  til  Prof.  Sophus 
Bugge  S.  102.  104.  A,  E.  Erichsen. 

V.  Weiberg,  Frederik,  — 1720,  Diplomat.  W,  var  Søn  af 
Overkammertjener,  Hof-  og  Livskrædder  hos  Kong  Christian  V  Her- 
man W.  eller  Weigber  og  Anna  Lorentzen  og  fødtes  antagelig 
omkring  Aar  1670.  I  Følge  Landkansler  C.  H.  Friccius'  Opteg- 
nelser ansaa  samtidige  ham  for  at  være  en  naturUg  Søn  af  Over- 
kammerjunker A.  L.  V.  Knuth  (IX,  293),  hvem  han  skyldte  den 
^ore  Protektion,  der  blev  ham  til  Del.  Han  studerede  i  Holland 
og  holdt  1685  ved  Universitetet  i  Utrecht  en  latinsk  Mindetale 
over  Enkedronningen.  1687  ^^  ^^^  Pas  til  Udlandet  for  at  ud- 
danne sig  videre.  Han  var  Hofjunker,  da  han  1693  optoges  i 
Adelstanden  sammen  med  Søsteren  Anna  Margrethe  W.  (g.  m. 
Højesteretsassessor  Hans  v.  Voskamp).  W.  spillede  en  fremtræ- 
dende Rolle  i  det  højere  kjøbenhavnske  Selskabsliv,  thi  i  hans 
Hjem,  siger  en  samtidig,  Lægen  J.  C.  Wolfen,  forsamledes  Hoffets 
fornemste,  mest  dannede  og  lærde  Mænd,  bl.  a.  C.  S.  Plessen, 
Knuth,  Chr.  v.  Lente,  Ditl.  Vibe,  Jens  Juel  o.  a.  1702  var  han, 
den  Gang  Kammerjunker,  akkrediteret  hos  Hertug  Georg  Vilhelm 
af  Celle  og  udnævntes  Aaret  efter,  med  Titel  af  Etatsraad,  til 
dansk  Gesandt  i  Wien  og  kort  efter  til  Generalavditør  i  Land- 
etaten, men  han  kom  næppe  til  at  fungere  i  den  sidstnævnte  Stil- 
ling. W.,  der  1706  *tog  Hertugdømmet  Holsten  til  Len  af  Kejseren, 
var    i    Aarene    1704^—9    særlig    beskæftiget    med    Forhandlingerne 

vedrørende  det  danske  Hjælpekorps  i  østerrigsk  Tjeneste.  17 10 
afløstes  han  som  Envoyé  i  Wien  af  Velo,  men  tiltraadte  atter 
Stillingen  Aaret  efter  og  beklædte  den  indtil  sin  Død.  17 14  blev 
han  hvid  Ridder.  17 18  deltog  han  i  den  store  Votering  om  den 
politiske  Stilling.  W.  døde  21.  Juli  1720  og  begravedes  paa  den 
protestantiske  Kirkegaard  i  Wien.  Behandlingen  af  hans  Bo,  der 
forsegledes  af  det  kejserlige  Hofmarskallat,  hvorimod  den  afdødes 
Søstersøn  protesterede,  affødte  lange  diplomatiske  Stridigheder. 

A.  Hojer,  Konig  Friederich  IV.  glorwtlrdigstes  Leben  I,  123.  199.  239.  266. 
II,  37.  Hist.  Tidsskr.  5.  R.  II,  102  ff.  C.  Bruun,  F.  Rostgaards  Liv  S.  14.  100  ff. 
C.  P.  Leporin,  Memoria  Wolfiana  1725,  S.  28  ff.  Louis  Bobé. 

Weidemann,  Laurids,  1775 — 1856,  Amtmand,  var  født  27.  Nov. 
1775  paa  Gaarden  Sukkestad  i  Totens  Præstegjæld,  hvor  hans 
Fader  Laurids  W.,  g.  m.  Marie  f.  Sommerfeldt,  den  Gang  var  Pro- 
kurator (senere  Foged  i  Nedenæs).  Han  blev  Student  1790  og 
underkastede  sig  1793  ^^^  theoretiske  saa  vel  som  den  praktiske 
Prøve  ved  latinsk-juridisk  Embedsexamen,  hvorpaa  han  1794  en 
Tid  bestyrede  sin  Faders  Fogedembede  under  dennes  Fravær. 
Senere  deltog  han  1795  i  ^^  kongl.  Kommission,  der  var  nedsat  i 
Arendal  i  Anledning  af  Trælasthandelen,  og  erholdt  for  dette  Ar- 
bejde Kongens  Løfte  om  passende  Befordring,  hvilket  Løfte  alle- 
rede 1796  blev  opfyldt,  i  det  han  da  blev  Byfoged  og  Byskriver  i 
Østerrisør,  efter  at  han  en  kortere  Tid  havde  været  Fuldmægtig 
hos  sin  Formand  i  Embedet.  Fra  1798  til  1802  var  han  Soren- 
skriver i  Søndre  Søndmør  og  blev  i  sidst  anførte  Aar  Sorenskriver 
i  Toten,  Vårdal  og  Biri.  1815 — 18  var  han  tillige  Medlem  af 
Lovkomiteen.  1817  udnævntes  han  til  Amtmand  i  Hedemarkens 
Amt  og  1821  til  Amtmand  i  Christians  Amt,  Fra  denne  Stilling 
tog  han  Afsked  185 1  og  døde  i.  Avg.  1856  paa  sin  Ejendom  Sten- 
berg i  Toten. 

I  1 8 14  var  W,  Medlem  af  Rigsforsamlingen  paa  Ejdsvold  og 
af  det  overordentlige  Storting,  som  hvis  Sekretær  han  den  hele 
Tid  fungerede,  og  senere  af  det  første  ordentlige  Storting  1815 — 16, 
alle  Gange  som  Repræsentant  for  Christians  Amt,  hvilket  han  og- 
saa  repræsenterede  paa  Stortingene  1827,  1836,  1837  og  1839.  I 
1828  var  han  formedelst  Sygdomsforfald  fritagen  for  at  møde.  Han 
var  Præsident  i  Odelstinget  1815,  i  Stortinget  1827  og  i  Lagtinget 
1836,  i  hvilken  Egenskab  han  tillige  var  Prsa.ident  i  Rigsretten 
mod  Statsminister  Løvenskiold  (X,  610).     1  18^4,   da  han  hørte  til 

Christian  Frederiks  ivrigste  Tilhængere',  var  han  en  af  dem,  som 
fremlagde  et  Udkast  til  en  Grundlov.  Da  han  i  1815  mødte  som 
Stortingsmand,  indtog  han  fra  Begyndelsen  af  en  meget  bonde- 
venlig Holdning,  hvilket  paadrog  ham  adskillig  Miskjendelse  som 
« Bondens  Ven  og  Taler »  fra  sine  Kolleger  inden  Embedsstanden. 
W.  blev  1797  gift  med  Ditlevine  Marie  Qvist  (f.  1774  f  1866),  Datter 
af  Foged  i  Nedenæs  Ditlev  Q.  og  Ingeborg  Marie  f.  Herlofson. 

B.  Moe,  Eidsvolds-Repraesentanter.  Krafi  og  Lange,  Forf.  Lex.  L.  F.  H. 
Weidemann,  Stamtavle  over  Slægten  Weidemann.  YngVCtr  Niclscn» 

Weidenhaupt,  Andreas,  1738 — 1805,  Billedhugger.  W.,  der 
var  Søn  af  Sværdfeger  Joh.  Chr.  W.  og  Catharina  Maria  f.  Westphal, 
var  født  i  Kjøbenhavn  13.  Avg.  1738;  da  han  havde  Lyst  til  Billed- 
huggerkunsten, blev  han  Elev  af  Pezold  og  Saly  (1750),  besøgte 
Kunstakademiet,  vandt  1758  begge  Sølvmedailler,  1759  den  mindre 
og  1760  den  store  Guldmedaille  for  Opgaven  « Moses  findes  af 
Faraos  Datter ».  Efter  at  Maleren  Peter  Als  var  vendt  hjem  fra 
Udlandet,  fik  W.  Rejsestipendium  og  tog  4.  Sept.  1762  til  Paris, 
hvor  han  fik  Adgang  til  Akademiet,  og  hvor  han  desuden  stude- 
rede under  Billedhuggeren  Augustin  Pajou.  Fra  Paris  hjemsendte 
han  1763  et  Relief,  cSaul,  som  spørger  Samuel  til  Raads»,  og  1765 
<En  siddende  Vulkan »  i  brændt  Ler.  S.  A.  rejste  han  til  Rom, 
hvor  han  flittig  studerede  Antikken,  og  hvor  han  udførte  enkelte 
Kopier  i  brændt  Ler  efter  Antikker.  Da  hans  6aarige  Stipendium 
1768  var  udløbet,  fik  han  Penge  til  Hjemrejsen.  8.  Juli  1769  blev 
han  agreeret  ved  Akademiet,  og  23.  April  1770  blev  han  paa  en 
siddende  cMinos*  enstemmig  optaget  til  Medlem.  —  W.  havde 
særlig  lagt  sig  efter  Anatomien,  og  177 1  blev  han,  ved  Dr.  Bergers 
Fratrædelse  som  Lærer,  Professor  ved  Akademiet  i  dette  Fag;  en 
Anatomifigur,  som  han  udførte  1783  efter  Akademiets  Ønske,  er 
blevet  benyttet  til  den  nyeste  Tid.  W.,  der  1773  var  blevet  Pro- 
fessor ved  Modelskolen,  fungerede  adskillige  Gange  som  Akade- 
miets Kasserer  og  var  1791 — 92  dets  Direktør.  Han  døde  ugift 
26.  April  1805  i  sin  Bolig  paa  Charlottenborg.  Fra  W.s  Ophold  i 
Rom  hidrører  et  Studiehoved  i  overnaturlig  Størrelse  af  en  gammel 
Mand,  et  grundigt  og  flittigt  Arbejde,  som  tyder  paa,  at  W.  egnede 
sig  godt  til  Lærer  i  sit  Fag.  Hvad  der  i  øvrigt  kjendes  af  W.  — 
det  er  ikke  meget  —  røber  ikke  noget  særligt  eller  ejendommeligt 
kunstnerisk  Talent.  Til  Frihedsstøtten  udførte  han  Statuen  «Ager- 
dyrkningsflid»  og  Relieffet  « Trældoms  Afskaffelse*;  Portrætterne  af 

Kriiger  og  Wohlert  i  kirurgisk  Akademi  stamme  fra  hans  Haand, 
og  Gravmælet  over  Tømmermester  Boje  Junge  i  Petri  Kirkes  Grav- 
kapel er  ligeledes  hans  Arbejde;  desuden  har  han  udført  Modellen 
til  Frontespicerelieflfet  paa  det  kongl.  Theater  (Frontespicen  er  nu 
i  Haven  ved  Prinsens  Palais). 

Weilbach,   Nyt  dansk  Kunstnerlex.     Udstillingskatalogeme  1778  og  1794. 

Francis  Beckett. 

Weidensehe,  Eberhard,  1486 — 1547,  Superintendent,  var  født 
12.  Marts  1486  i  Nordtyskland.  Faderen  var  Krigsmand,  men 
bestemte  Sønnen  til  den  gejstlige  Stand.  Efter  Skolegang  i  Liine- 
burg  afgik  han  1504  til  Universitetet  i  Leipzig,  hvor  han  1507  blev 
Licentiat  i  Kirkeretten.  Derpaa  indtraadte  han  efter  sine  Forældres 
Vilje  i  St.  Johannis  Kloster  ved  Halberstadt,  til  hvis  Provst  han 
1513  blev  valgt.  15 14  tog  han  den  theologiske  Doktorgrad  i  Leipzig. 
Efter  Luthers  Optræden  blev  han  stærkt  greben  af  dennes  Vidnes- 
byrd og  begyndte  1521  baade  i  sine  Forelæsninger  i  Klosteret  og 
ved  Prædikener  i  Kirken  at  forkynde  den  evangeliske  Lære.  Dette 
gav  Anledning  til,  at  han  1523  blev  afsat  af  Stiftets  Biskop  og 
dømt  til  bestandigt  Fængsel.  Paa  Vejen  til  dette  lykkedes  det 
ham  dog  at  undfly  sine  Vogtere,  hvorpaa  han  begav  sig  til  Au- 
gustinerklosteret i  Magdeburg  og  siden  til  Wittenberg,  hvor  han 
traadte  i  Forhold  til  Luther.  1524  vendte  han  tilbage  til  Magde- 
burg, hvor  han  som  Prædikant  vandt  stort  Bifald  og  til  Dels  i 
Forbindelse  med  Joh.  Fritzhans  begyndte  en  litterær  Virksomhed 
til  Forsvar  for  de  evangeliske  Grundsætninger.  Sværmeriske  Be- 
vægelser af  Miinzers  Tilhængere  bragte  ham  imidlertid  til  1526  at 
nedlægge  sit  Embede  ved  St.  Jacobs  Kirken.  Endnu  s.  A.  kaldede 
Hertug  Christian  (III)  ham  til  sin  Hofprædikant  paa  Haderslevhus. 
I  denne  Stilling  kom  han  til  at  yde  Hertugen  vigtig  Bistand  i 
hans  Bestræbelser  for  at  faa  Reformationen  indført  i  Nordslesvig. 
Provsteembedet  i  Haderslev  og  (senere)  i  Tørning  Len  med  Præste- 
embedet i  Haderslev  blev  ham  overdraget,  og  han  fik  Skolen  i 
nævnte  By  gjenoprettet.  I  det  hele  udfoldede  han  en  saa  betyde- 
lig Virksomhed  —  bl.  a.  ogsaa  ved  theologiske  Forelæsninger  — 
som  hans  Mangel  paa  Færdighed  i  det  danske  Sprog  og  hans 
noget  vaklende  Helbred  tillod  ham.  1529  deltog  han  i  Kollokviet 
i  Flensborg  med  Fanatikeren  Melchior  Hoffmann  og  udgav  efter 
Hertugens  Opfordring  et  plattysk  Skrift  mod  denne  Sværmer.  Da 
han  ikke  godt  taalte  de  Rejser,  Provsteembedet  paalagde  ham, 
modtog  han  1533  Stillingen  som  Superintendent  i  Goslar,  hvor  han 


Digitized  by  VjOOQIC 


Weidensehey  Eberhard.  x6x 

ved  forskjellige  Skrifter  lagde  sin  Iver  for  at  fremme  evangelisk 
Oplysning  og  Sædelighed  for  Dagen.  Her  døde  han  1547.  — 
Under  sit  Ophold  i  Magdeburg  havde  han  1534  ægtet  Clara,  Dat- 
ter af  Stadens  Kæmner  Bartholomæus  Mtiller. 

Zwergius,  Siell.  Clerisie  S.  440  IT.  Barfod  og  Rørdam,  Kirkekai.  f.  Slesvig 
Stift  I,   I40if.     Ny  kirkehist  SamL  II,  269.     Kirkehist  Saml.  5.  R.  il,  i8ff. 

H.  F.  Rørdam, 

Veiger,  Herman,  — 1555 — ,  Forfatter,  var  født  i  Malmø  sidst 
i  det  15.  Aarh.  og  Broder  til  foran  nævnte  Henrik  Smith  pCVI, 
123).  Ligesom  Broderen  studerede  han  vistnok  ved  tyske  Universi- 
teter i  Reformationens  første  Dage  og  blev  paavirket  af  denne, 
skjønt  han  i  Dedikationen  af  Rævebogen  til  Kong  Christian  El 
kalder  sig  selv  een  fattig,  ulærder  Mand».  I  alt  Fald  bosatte  han 
sig  senere  som  Handelsmand  i  sin  Fødeby,  blev  Raadmand  og 
benyttedes  under  Grevefejden  af  Borgmester  Jørgen  Kock  som 
politisk  Udsending  i  Nederlandene  og  Tyskland.  Men  efter  Chri- 
stian urs  Sejr  synes  han  at  have  mistet  sin  Raadmandsbestilling 
og  være  flyttet  til  Kjøbenhavn,  hvor  han  levede  som  Litterat  til 
noget  ud  over  Aarhundredets  Midte.  Ved  sin  Hustrus,  Anne  Diriks- 
datters.  Død  1539  var  han  endnu  en  velhavende  Mand,  men  i  Følge 
Dedikationen  til  Rævebogen  mistede  han  senere  alt,  hvad  der 
kunde  hindre  hans  litterære  Sysler,  c  som  er  Rigdom,  Gods  og 
Penge »,  saa  vel  som  <  Handel  og  Kjøbmandskab». 

Medens  der  ikke  findes  Hjemmel  for,  at  V.  skulde  være  Be- 
arbejderen af  Nic.  Manuels  reformatoriske  Satire  cDialogus*  om 
den  syge  Messe,  som  udkom  i  Malmø  1533,  har  han  1552  i  Witten- 
berg udgivet  en  af  de  tidligste  praktiske  Regnebøger,  oversat  fra 
Tysk  og  tilegnet  Kansler  Joh.  Friis.  1555  oversatte  han  Melanchtons 
cLoci  communes»,  som  dog  ikke  synes  at  være  udgiven,  og  s.  A. 
det  Skrift,  som  især  har  bevaret  hans  Navn,  c  Rævebogen »  Reinike 
Vos.  Med  dette  gamle,  berømte  Dyredigt  gjorde  V.  det  første 
Forsøg  efter  Reformationen  paa  at  gjenoplive  den  verdslige  Digt- 
ning i  middelalderlig  Stil,  efterdi  man,  som  det  hedder  i  Dedika- 
tionen til  Kongen,  c  kan  ikke  stedse  og  ideligen  læse  i  den  hellige 
Skrift,  men  haver  og  stundom  Behov  at  forlyste  .  .  .  Sind  og  For- 
stand udi  Historier  og  andre  høviske  Bøger*.  Til  Grund  ligger 
en  nedertysk  Text  (Rostock  1539)  med  Træsnit  og  moraliserende 
Glosser  i  Prosa  og  Rim  af  ældre  tyske  Digtere,  hvilken  V.  over- 
fører i  ret  friske  og  lette  danske  Knittelvers,  frit  omskrivende  med 
et  Anstrøg  af  Lokalisering.    Derhos  efterlod  V.  i  Følge  Lyskander 

ligesom  Broderen  Henr.  Smith  en  Danmarks  Krønnike,  som  Rørdam 
mener  at  kunne  paavise  i  et  Krønnikehaandskrift,  der  behandler 
Tiden  fra  Valdemar  Atterdag  til  Christian  III's  Død. 

Rørdam,  Historieskr.  siden  Reformationen  S.  33.  Nyerup  og  Rahbek, 
Dansk  Digtekunst  I,  237  ff.     Ny  kirkehist.  Saml.  I,  262.  Il,  200  f. 

^  /.  Paludan. 

Weihe,  Alexander,  1825 — 70,  Sprogmand,  var  født  i  Sol- 
munde paa  Østerø,  Færøerne,  7.  Febr.  1825  og  Søn  af  Styrmand 
og  Kongsbonde  Joh.  Henr.  W.  (V.)  og  Sara  Malena  Antonius- 
datter.  Efter  sin  Konfirmation  1839  blev  han  sat  i  Skomagerlære, 
men  hans  Lærelyst,  særlig  i  sproglig  Retning,  og  Begavelse,  navn- 
lig en  glimrende  Hukommelse,  skaffede  ham  Støtte  dels  fra  Chri- 
stian VIII,  dels  fra  forskjellige  Privatmænd,  der  i  ham  mente  at 
se  en  vordende  « anden  Rask»,  til  i  Kjøbenhavn  at  forberedes  til 
Studenterexamen.  Forventningerne  bleve  dog  sørgelig  skuffede. 
Han  fik  aldrig  Examen  og  fjæmede  efterhaanden  alle  fra  sig  ved 
sin  Forfængelighed  og  Trodsighed,  i  det  han  tillige  tidlig  begyndte 
at  komme  paa  Afveje.  Mere  og  mere  henvist  til  at  leve  af 
Tiggeri  og  i  sit  Ydre  lignende  et  Fugleskræmsel  vedblev  han  dog 
stadig  at  sysle  med  mange  forskjellige  Sprog,  mest  gjennem  Ord- 
bøger, og  kaldte  sig  selv  « Professor »  i  alle  Haande  Sprog;  men 
hans  Kundskaber  vare  ganske  overfladiske.  Foruden  nogle  Smaa- 
ting  om  Færøisk  er  hans  eneste  sproglige  Arbejde  en  snurrig 
« Dansk-latinsk  Parlør,  Orator  Danico-Latinus»  (1849),  der,  for  saa 
vidt  den  ikke  er  Plagiat,  er  fuld  af  Fejl.  1850  udgav  han  (med 
en  selvlavet  Retskrivning)  Ugebladet  «Rivejærnet»  og  dettes  Fort- 
sættelse « Menneskevennen »,  mest  indeholdende  alle  Haande  per- 
sonlige Udfald.  Ved  denne  Tid  gik  han  over  til  Mormonismen  og 
skrev  i  Begyndelsen  af  5oeme  forskjelligt  vedrørende  den.  18.  April 
1855  blev  han  ved  søndre  Birk  (Frederiksberg)  borgerlig  viet  til 
sin  Trosfælle  Marie  Elisabeth  Hansen  (f.  11.  April  1819).  Senere 
skal  han  dog  atter  være  vendt  tilbage  til  sin  Barndoms  ReUgion. 
Paa  Grund  af  tiltagende  Drikfældighed  sank  han  bestandig  dybere 
i  al  Elendighed  og  døde  paa  Ladegaarden  26.  Jan.  1870. 

Erslew,  Forf,  Lex.  (Weyhe).  Dagens  Nyheder  1870  Nr.  36.  Dagbladet 
1870  Nr.  31.  Folkets  Avis  1870  Nr.  32.  lUustr.  Folkeblad  1870  Nr  76. 
A.  Abrahams,  Minder  fra  min  Barndom  og  tidl.  Ungdom  S.  88  fT. 

Vilh,  Thomsen. 

Weiher,  Adam,  s.  Weyher. 

Weilbach,  August,  1813 — 68,  Gartner,  var  født  23.  Nov.  1813 
og  Søn  af  Sejl-,  Flag-  og  Kompasmagermester  i  Kjøbenhavn  Johan 
Philip  W.  (f.  12.  Nov.  1770  t  28.  Juli  1836).  W.  var  først  i  Ur- 
magerlære,  men  denne  Vej  maatte  han  opgive  paa  Grund  af  en 
Øjenskade,  og  efter  at  have  været  kort  Tid  i  et  Handelsgartneri 
blev  han  i  April  1830  Elev  i  Botanisk  Have  under  botanisk  Gart- 
ner Mørch.  I  1832  indtraadte  han  i  den  af  denne  oprettede  Lære- 
anstalt for  vordende  Kunstgartnere  og  tog  i  1834  Afgangsexamen 
med  Udmærkelse.  1834 — 36  var  han  Elev  i  Fredensborg  Slotshave 
under  Slotsgartner  R.  Rothe,  og  i  1835  underkastede  han  sig  Kunst- 
gartnerexamen.  1836  blev  han  første  Medhjælper  i  Botanisk  Have, 
1839 — 42  foretog  han  med  offentlig  Understøttelse  en  Rejse  i  Eng- 
land og  arbejdede  de  to  første  Aar  i  Horticultiu^l  Society's  Garden 
under  Professor  Lindley  og  Overgartner  Munro.  Han  hjemsendte 
i  disse  Aar  flere  værdifulde  Samlinger  af  Frø  og  Planter  til  den 
botaniske  Have  i  Kjøbenhavn.  I  April  1842  blev  han  hjemkaldt 
for  at  ansættes  som  Undergartner  i  Botanisk  Have,  og  i  Februar 
1843  blev  han  efter  Mørchs  Død  udnævnt  til  Botanisk  Gartner. 
Med  al  den  Iver,  Energi  og  Uegennyttighed,  som  var  ham  egen, 
arbejdede  han  for  Forbedring  af  den  botaniske  Have,  og  det 
lykkedes  ham  i  de  25  Aar,  han  stod  som  Leder,  at  højne  dens 
Stilling  blandt  de  evropæiske  botaniske  Haver.  Han  var  Medlem 
af  den  i  1860  nedsatte  Komité  for  den  botaniske  Haves  Flytning, 
men  skjønt  han  meget  ønskede  Flytningen,  faldt  det  ikke  i  hans 
Lod  at  forestaa  denne,  der  først  kom  til  Udførelse  i  Begyndelsen 
af  Halvfjerdserne.  Han  var  1842 — 54  Medlem  af  Bestyrelsen  for 
den  forstbotaniske  Have  ved  Charlottenlund,  som  skylder  ham 
mange  af  dens  sjældne  Træer  og  Buske.  W.  var  Medstifter  af  den  i 
1857  oprettede  c  Gartnernes  Hjælpeforening »  og  var  denne  Forenings 
Formand  indtil  sin  Død,  11.  Maj  1868.  —  3.  Nov.  1850  ægtede 
han  Marie  Caroline  Mathilde  Harder  (f.  8.  Maj  1819  f  i«  Avg.  1903), 
Datter  af  Bagermester  Niels  H.  i  Jyderup.  Z.  Hehveg, 

Weilbach,  Philip,  1834 — 1900,  Akademisekretær  og  Kunst- 
historiker, var  født  i  Usserød  5.  Avg.  1834  som  Søn  af  Fabrikør 
ved  Usserød  Værk,  Justitsraad  Johan  Philip  W.  (f.  1786  f  1856)  og 
Martha  Chrestence  f.  Muus  (f  1794  f  1866).  Efter  at  have  taget 
Studenterexamen  1852  og  Filosofikum  drev  han  æsthetiske  og  kunst- 
historiske Studier  og  skrev  i  Blade  og  Tidsskrifter  en  Del  Artikler, 
hvoraf  et  Udvalg  senere  blev  optrykt  i  *  Kunst  og  Æsthetik*  (1870); 

ved  Siden  deraf  dyrkede  han  Digtekunsten  og  udgav  bl.  a.  en 
Samling  frie  Oversættelser  af  anakreontiske  Digte  cAnakreontea» 
(1855).  Efterhaanden  viede  han  sig  mere  og  mere  til  Studiet  af 
Kimsthistorien  og  sluttede  sig  nær  til  Høyen,  medens  han  dog 
ogsaa  paavirkedes  stærkt  som  Medlem  af  en  æsthetiserende  Kreds, 
hvis  Hovedmænd  Bjømstjerne  Bjørnson  og  Clemens  Petersen  vare. 
Fra  Februar  1860  til  Juli  1862  levede  han  i  Rom  som  Sekretær 
hos  de  nordiske  Landes  Konsul,  Bravo,  og  Sekretær  i  den  skan- 
dinaviske Forening;  under  et  Ophold  i  Florents  gjorde  han  Stu- 
dierne til  sit  lille  Skrift  om  cGhibertis  Broncedøre  paa  Baptisteriet 
i  Florents»,  1862.  Efter  sin  Hjemkomst  udgav  han  1872  c  Maleren 
Eckersberg>,  1898  et  Mindeskrift  over  H.  V.  Bissen  (for  Udvalget 
for  Folkeoplysningens  Fremme)  og  deltog  187 1 — 79  med  Professor 
Edvard  Holm  i  Oversættelsen  af  Cantiis  Verdenshistorie.  Hans 
Hovedværk  er  « Dansk  Kunstnerlexikon*,  1877 — 78,  der  1896—97 
udkom  i  gjennemset  og  meget  forøget  Udgave  som  «Nyt  dansk 
Kunstnerlexikon».  Det  er  et  Arbejde,  hvbrpaa  der  er  anvendt 
stor  Flid,  og  det  vil,  selv  om  det  bør  bruges  med  nogen  Forsig- 
tighed, i  lange  Tider  hævde  sin  Betydning  for  alle,  der  studere 
dansk  Kunsthistorie.  Ved  Siden  af  disse  Værker  har  W.  leveret 
en  Mængde  Artikler  til  « Nordisk  Konversationslexikon»,  c  Dansk 
biografisk  Lexikon*,  « Illustreret  Tidende »,  c  Den  danske  Arkitekt- 
forenings Meddelelser »  osv.  I  sine  senere  Aar  foretog  han  mindre 
Rejser  til  Sverige,  Tyskland,  England,  Frankrig  og  Italien.  Fra 
1883  til  sin  Død,  22.  Nov.  1900,  var  han  Kunstakademiets  Sekretær. 
Han  ægtede  i.  (11.  Dec.  1860)  Cæcilie  Adolfine  f.  Ammitzbøll  (f. 
30.  Maj  1826  t  >8.  Okt.  1883),  Datter  af  Prokurator  i  Randers 
Hans  Henrik  A.,  2.  (19.  Marts  1886)  Emma  Emilie  Frederikke  f. 
Dreyer  (f.  14.  Jan.  185 1  f  24.  Marts  1900),  Datter  af  Konsul  og 
Kjøbmand  i  Helsingør  Carl  Frederik  August  D. 

Meddel,  fra  akad.  Arkitektforen.  III  Nr.  5.     lUostr.  Tidende   XLII  Nr.  9. 

Sigurd  MiilUr. 

Veile,  Christen  Ostersen,  — 1650 — ,  Jurist.  Om  hans 
Levnedsomstændigheder  kan  kun  lidet  oplyses;  at  han  var  fra  Vejle, 
siger  hans  Tilnavn,  og  at  han  var  Søn  af  en  Borger  i  denne  By 
ved  Navn  Oster  Christensen,  der  nævnes  1617,  er  sandsynligt  Som 
saa  mangen  Borgersøn  i  de  Tider  synes  han  som  ung  at  være 
traadt  i  Tjeneste  hos  en  Herremand,  formodentlig  paa  dennes 
Skriverstue,  og  han  nævner  selv  Brødrene  Hr.  Jørgen  Urne  til 
Alslev,    Hr.  Christopher   Urne    til    Aarsmarke    og   Sivert   Urne  til 

Raanip  som  sine  mægtige  Befordrere  og  gunstige  Husbonder,  der 
have  bevist  ham  mangfoldige  Velgjerninger,  siden  han  kom  i  deres 
Tjeneste.  Fra  en  privat  Stilling  hos  en  indflydelsesrig  Familie  var 
Overgangen  til  en  Herredsfogedtjeneste  naturlig,  og  Chr.  O.  be- 
klædte en  saadan  i  6  Aar  i  Faxe  Herred;  han  nævnes  som  saadan 
1633,  da  han  ydede  Bidrag  til  Oprettelsen  af  en  Skole  i  Faxe  — 
vistnok  den  første  Landsbyskole  —  og  gik  senere  i  Spidsen  for 
Beboernes  Andragende  til  Universitetet  om  en  Udvidelse  af  den 
dette  tilhørende  Faxe  Kirke.  1637  eller  et  af  de  nærmest  følgende 
Aar  maa  han  være  flyttet  til  Roskilde,  hvor  han  blev  Raadmand; 
endnu  1652  levede  han,  men  for  Resten  lader  sig  intet  sige  om 
hans  Levned  og  Livsforhold.  Under  sin  Virksomhed  i  Skriverstuen 
og  paa  Tinget  havde  han  saa  tit  følt  Vanskeligheden  ved  at  for- 
staa  de  gamle  danske  Love  og  deres  Gloser,  at  han  til  eget  Brug 
udarbejdede  en  Fortegnelse  over  disse,  hvilken  han  med  Bistand 
af  den  juridiske  Professor  Claus  Plum  (XIII,  180)  paa  fleres  Til- 
skyndelse udgav  1641  under  Titel  «Glossarium  juridicum  Danicum»; 
1652  udsendte  han  sit  Værk  med  sit  Portræt  paa  Titelbladet  i  for- 
øget Skikkelse  (Gloss.  jur.  Danico — Norvegicum)  samt  ledsaget  af 
en  Traktat  over  Faldsmaal  og  Bøder;  et  nyt  Oplag  udkom  1665. 
Trods  alle  Mangler,  trods  alle  Fejl,  der  ikke  alene  ere  en  Følge 
af  Forfatterens  og  hans  Tids  svage  Sprogkundskaber,  men  ogsaa 
maa  tilskrives  de  slette  Udgaver  af  hans  Materiale,  og  trods  alle 
Snurrigheder  —  man  læse  f.  Ex.  Forklaringen  over  Ordet  Nidding 
—  har  han  frembragt  et  Værk,  der  i  lange  Tider  var  uundværligt 
til  Forstaaelsen  af  de  gamle  Love,  og  som  endnu  bestandig  bruges. 
Nyerup,  Lit.  Lex.     Kirkchist.  Saml.  4.  R,  L  Q,  L.   fVad. 

Veile,  Hans  Knudsen,  1567 — 1629,  Biskop,  var  født  i  Vejle, 
hvor  hans  Fader,  Knud  Hansen,  var  Borger.  Det  Tillidsforhold, 
der  siden  bestod  mellem  Peder  J.  Hegelund,  Rektor  (siden  Lektor 
og  endelig  Biskop)  i  Ribe,  og  H.  K.,  lader  formode,  at  denne 
har  været  Hegelunds  Discipel.  For  øvrigt  træfle  vi  ham  første 
Gang,  da  han  1587  præsiderede  ved  en  akademisk  Disputation; 
han  maa  altsaa  paa  den  Tid  vistnok  have  tilbragt  nogle  Aar  ved 
Universitetet,  da  det  sædvanlig  var  ældre  eller  mere  fremragende 
Studenter,  der  indtog  Præsidiet  ved  slige  Akter.  H.  K.  maa  under 
sine  Studeringer  have  udmærket  sig,  da  Regeringsraadet  1590  paa- 
lagde  Universitetet  at  tildele  ham  det  kongl.  Rejsestipendium,  der 
efter  Bestemmelsen  kun  skulde  gives  saadanne,  om  hvilke  der  var 

særligt   Haab.     Han   havde   for  øvrigt   da  allerede  studeret   nogen 
Tid  i  Udlandet.    Efter  at  have  modtaget  Stipendiet  og  formodent- 
lig   erhvervet    Magistergraden    drog    han    ud    paa    ny,    men    synes 
især  at  have  studeret  ved  reformerte  Højskoler.    Efter  Hjemkomsten 
kaldedes  han  1596  til  Sognepræst  ved  Nicolai  Kirke  i  Kjøbenhavn, 
et   af  de   betydeligste  Præsteembeder  her  i  Landet.      Da  han  nød 
Anseelse  for  Lærdom  og  Dygtighed,    beskikkedes   han  1606  til  Bi- 
skop i  Fyns  Stift  (indviet  i  St.  Knuds  Kirke  i  Odense  af  Sjællands 
Biskop  Dr.  P.  J.  Vinstrup)   og   aflagdes    1607    med    et   Kanonikat  i 
Roskilde.     Som  Biskop  udfoldede   han  megen   Virkelyst.     Saa  vidt 
vides   er   han    den   første   Biskop    her  i  Landet,    der   har   paabudt 
Førelsen    af  ordentlige    c  Kirkebøger*,    og    han    søgte    at    anspore 
Præsterne  til  ved  deres  Sammenkomster  at  drøfte  theologiske  Æmner. 
Selv  tillod    han   sig   imidlertid  ved  given  Lejlighed   at  anvende  et 
Frisprog,    der    ikke    passede    til   hans  Stilling,    som   naar  han   1608 
offentlig  ved    en  Præsteordination  —  men    ganske  vist   ikke   uden 
given  Anledning  —  omtalte  det  ved  Loven  foreskrevne  Menigheds- 
valg  af  Præster'  paa  den   haanligste  Maade.     Dertil   kom,    at  han, 
i  alt  Fald  paa  visse  Punkter,   ikke  var  i  den   bedste  Overensstem- 
melse  med   den   lutherske  Lære.     Fra  sine  Studieaar  nærede  han 
nemlig  en  Forkjærlighed  for  den  reformerte  Kirke,  en  Omstændig- 
hed, der  maaske  ogsaa  var  den  egentlige  Aarsag  til,    at   han  1607 
afslog   at   modtage   den   ham  af  Biskop  Vinstrup  som  Decanus  til- 
budte   theologiske    Doktorgrad    fra   Kjøbenhavns  Universitet.      Det 
var  dog   først  senere,    efter  at  Dom  var  overgaaet  flere  Theologer 
af  reformert  Retning,    at  Slaget   ogsaa   kom   til   at  ramme  H.  K. 
Han    var   til   Stede   ved    det   Møde   i    Kolding   1614,    hvor,   under 
Christian    IV's    Forsæde,    M.  Oluf  Kock   (IX,   327)    blev    dømt   til 
Landflygtighed,    uden    at   H.  K.  kunde    yde    ham    Bistand.     Efter 
Hjemkomsten   holdt  han  en  Prædiken,    hvori  han  udtalte,   at  man 
nu  var  paa  Veje  til  at  faa  en  Inkvisition  værre  end  den  spanske. 
Der   maa  være   sket  Angivelse   til  Regeringen    derom   og  ora  for- 
skjellige  Udtalelser   af  ham   paa  hans  Visitatser,    der  tydede  paa, 
at  han  stod  Calvin  nærmere  end  Luther.    Kongen  lod  da  1615  en 
Kommission  optage  Forhør  i  Stiftet.    Hvad  der  fi-emkom  bevirkede, 
at  H.  K.  1616   stilledes  for  en  Ret  af  nogle  Medlemmer  af  Rigs- 
raadet  og  af  Landets  øvrige  Bisper,  der  efter  en  indgaaende  Gransk- 
ning  af  hans  Færd   dømte   ham   til  at  have  sit  Embede  forbrudt. 
Tillige   maatte  han  udstede  en  haard  Forpligtelse  til  aldrig  at  for- 
styrre den  kirkelige  Fred  og  Enighed. 

Sit  følgende  Liv  tilbragte  H.  K.  dels  i  Odense,  dels  i  Malmø 
og  Vejle.  1627  forlod  han  Landet  for  at  søge  Lægedom  ved 
Badet  i  Aachen.  Der  fra  drog  han  senere  til  Franeker  i  Friesland, 
hvor  hans  2  Sønner  studerede,  og  her  døde  han  25.  Okt.  1629. 
Han  havde  været  gift  med  Dorthe,  Datter  af  den  theologiske  Pro- 
fessor, Dr.  Anders  Lauridsen. 

Saml.  t  Fyens  Hist.  og  Topogr.  VIL  Bloch,  Den  fyenske  Geistligheds 
Hist.  I,  74  ff.     Danske  Mag.  4.  R.  V,  46.  ff,  /T  Rørdam, 

Veile,  Jacob  Madsen,  1538— 1606,  Biskop,  var  født  i  Vejle 
24.  Juli  (?)  1538  og  Søn  af  Borgmester  Mads  Nielsen  (f  1539). 
Moderen,  Ellen  (f  1556),  var  Datter  af  Borgmester  Chr.  Nielsen  i 
Varde;  hun  ægtede,  2.  Gang,  Borgmester  Clemens  Sørensen  i 
Vejle,  der  altsaa  blev  V.s  Stiflfader.  V.  førte  et  mærkelig  omflak- 
kende Skoleliv.  Han  gik  først  i  Vejle  Skole,  men  blev  1548  sat  i 
Ribe  Skole  under  Rektor  J.  P.  Grundet  (VI,  227).  Da  denne 
opgav  Rektoratet,  kom  V.  1551  i  Skole  i  Odense  og  endelig  1553 
i  Viborg  Skole,  hvorfra  han  udgik  1555.  Da  han  s.  A.  kom  til 
Universitetet,  medens  der  holdtes  Bispemøde,  blev  han  i  Rektorens, 
P.  Palladius*,  Hus  i  samtlige  Bispers  Nærværelse  højtidelig  erklæret 
for  Student  og  indskrevet  i  Matrikelen  af  Dekanen,  Professor  H.  Al- 
bertsen (I,  172).  I  sin  Studietid  var  han  3  Aar  i  Niels  Hemming- 
sens Hus.  1561  rejste  han  udenlands  og  studerede  især  Medicin 
i  Lowen  og  Paris.  1562  lod  han  sig  indskrive  ved  Universitetet  i 
Wittenberg,  hvor  han  tog  Magistergraden  1563.  Efter  sin  Hjem- 
komst s.  A.  blev  han  optaget  som  Husfælle  hos  Præsten  Hans 
Thomesen  (XVII,  206)  ved  Frue  Kirke  i  Kjøbenhavn,  indtil  han 
fandt  en  passende  Virkekreds.  En  kort  Tid  holdt  han  Forelæs- 
ninger ved  Universitetet,  men  naaede  ikke  fast  Ansættelse.  Man 
tilbød  ham  Rektoratet  ved  Kjøbenhavns  Latinskole,  og  Abbed 
Morten  Pedersen  (XII,  630)  opfordrede  ham  til  at  blive  Læsemester 
i  Theologi  i  Sorø,  men  han  foretrak,  vistnok  paa  Grund  af  sine 
Familieforbindelser,  Rektoratet  ved  Ribe  Skole,  som  han  tiltraadte 
^565.  1567  blev  han  Sognepræst  ved  Domkirken  og  fik  1568  et 
Kannikedømme  i  Ribe  Domkapitel.  Med  1572  begyndte  en  sørge- 
lig Periode  i  Ribe  Bys  Historie,  betegnet  ved  en  Række  Hexe- 
processer.  1577  deltog  han  i  Forhørene  over  et  af  disse  ulykkelige 
Ofre  og  synes  ogsaa  at  have  fulgt  hende  til  Baalet.  Han,  som 
hørte  til  N.  Hemmingsens  Skole,  har  sikkert  nok  ogsaa  fulgt  sin 
Lærers  Opfattelse,    der    fordrede   Hexes   skaanselsløse  éJdryddelse. 

Dansk  biogr.  Lex.    XVIII.  Juli  1904.  24 

1586  deltog  han  med  Byens  Øvrighed  i  Udarbejdelsen  af  en  Politi- 
ordning, som  forbød  den  tiltagende  Overdaadighed,  særlig  ved 
Bryllupper  og  Barsler. 

Sine  lykkeligste  Aar  tilbragte  V.  i  Ribe,  i  fortrolig  Omgang 
med  A.  S.  Vedel  (ovfr.  S.  292),  med  P.  Hegelund  (VII,  211)  og  med 
H.  L.  Amerinus  (I,  195),  som  blev  hans  Svigersøn,  og  baaret  oppe 
af  Byens  indflydelsesrige  Patricierfamilier,  til  hvilke  han  var  knyt- 
tet ved  det  nære  Slægtskabs  Baand.  Men  meget  imod  sit  Ønske 
og  til  stor  Sorg  for  sin  Menighed  blev  han  1587  valgt  til  Biskop 
over  Fyns  Stift.  Borgmestre,  Raad  og  hele  Menigheden  i  Ribe 
indsendte  en  Ansøgning  om  at  maatte  beholde  sin  gamle  Præst; 
men  Kongen  stadfæstede  Valget.  1588  blev  han  ordineret  i  St.  Knuds 
Kirke  i  Odense  af  sit  Søskendebarn,  Biskop  H.  Laugesen  fra  Ribe 
(X,  131).  V.s  Visitatsbog,  som  er  udgivet  i  forrige  Aarhundrede, 
bærer  et  smukt  Vidnesbyrd  om  den  Nidkjærhed,  hvormed  han 
omfattede  sin  Bispegjerning,  og  den  indeholder  ypperlige  Bidrag 
til  Belysning  af  de  kirkelige  Forhold  i  Stiftet  paa  hans  Tid.  Han 
paasaa  nøje,  at  Kirkerne  bleve  holdte  i  ordentlig  Stand,  og  lagde 
særlig  Vægt  paa  at  faa  fjæmet  Levningerne  fra  den  katholske  Tid: 
Vievandskar,  Monstranser,  Helgenbilleder  og  overflødige  Altre, 
men  det  løb  dog  ikke  af  uden  Indsigelse  baade  fra  Menighedernes 
og  Kirkeejemes  Side.  Han  førte  flittig  til  Bogs,  hvad  han  iagttog 
om  Livet  i  Præstegaardene,  tog  sig  af  Præsternes  timelige  og  aande- 
lige  Vel  og,  hvor  det  var  muligt,  søgte  han  at  lade  Embederne 
gaa  i  Arv.  1595  forbød  han  Stiftets  Præster  at  eje  Konkordie- 
formelen.  1596  deltog  han  i  Christian  IV 's  Kroning.  Han  døde 
24.  Sept.  1606.  13.  Okt.  1566  havde  han  ægtet  Karen  (f  1615), 
Datter  af  Raadmand  Bagge  Jensen  i  Ribe.  Han  har  kun  udgivet  et 
eneste  Skrift:  «Vor  kristelige  Børnelærdom  i  Spørgsmaal  forfattet! 
(Helsingør  1603),  som  ikke  findes  i  vore  Bibliotheker. 

Vinding,  Acad.  Haun.  S.  123  ff.  Bloch,  Den  fyenske  Geistligheds  Hist  I, 
50  ff.  V.  Bang,  Fyens  Stifts  Biskopper  efter  Reform.  S.  15.  J.Madsens  Visi- 
tatsbog ved  A.  Crone.    1853.  5.  j^^  GjelUrUp. 

Weinmann,  Hans  Jørgen,  o.  1667 — 1759,  Officer,  var  født  i 
Kjøbenhavn  og  Søn  af  en  anset  Kjøbmand,  Evert  W.  (f  1715), 
senere  formand  for  Stadens  32  Mænd,  og  dennes  i.  Hustru, 
Margrethe  Jochumsdatter.  Hans  W.  blev  1694  dømt  firedløs  for 
Meddelagtighed  i  det  bekj endte  Drab  paa  Dansemester  Christoffer 
Lachmanv;    han   gik  saa  til  de  danske  Hjælpetropper  i  Nederlan- 

dene,  tjente  sig  fra  menig  Rytter  op  til  Adjudant  og  1696  til 
Lieutenant  ved  Cl.  v.  Sees  Rytterregiment.  1699  fik  han  Frihed 
til  at  vende  hjem  til  Danmark;  Aaret  efter  hvervede  han  et  Kom- 
pagni til  det  Dragonregiment,  Chr.  Rodsteen  oprettede,  blev  Kapi- 
tajn  og  1702,  efter  at  være  ftilgt  med  Regimentet  til  Italien,  Major. 
Da  det  danske  Hjælpekorps  i  Kejserens  Sold  1703  blev  omordnet, 
blev  W.  reduceret;  han  drog  til  Nederlandene,  hvor  han  fik  An- 
sættelse ved   den   til  det  derværende  danske  Hjælpekorps  hørende 

1.  Bataillon  af  Prins  Georgs  Regiment  og  steg  til  Oberstlieutenant 
1708,  karakt.  Oberst  17 11.  Korpsets  Chef,  Hertug  Carl  Rudolf  af 
WUrttemberg,  roser  ham  som  en  dygtig  Officer,  der  ved  alle  Lej- 
ligheder har  « signaleret  sin  Valeur*.  Efter  Hjemkomsten  til  Dan- 
mark blev  W.  17 1 5  Chef  for  fynske  nationale  Infanteriregiment  og 
førte  dette  under  Norges  Forsvar  17 16 — 17.  1725  fik  han  med 
Generalmajors  Karakter  Afsked  paa  Grund  af  Svagelighed.  En 
medvirkende  Grund  hertil  kan  maaske  søges  i  hans  huslige  Forhold. 
W.   var   bleven   gift    i.  (1706)   med    Elisabeth  Juliane   f.  Breuneck, 

2.  (i  Flandern  171 1)  med  Dorothea  f.  Rubens,  en  smuk  og  aandftild, 
men  meget  letsindig,  katholsk  Dame,  der  forlod  ham;  1724  fik  hun 
sit  Ægteskab  erklæret  ugyldigt  i  Briigge  og  giftede  sig  igjen,  med 
en  fornem  spansk  Diplomat. 

W.s  Svagelighed  var  kun  forbigaaende.  Han  blev  1731  paa  ny 
ansat  i  Hæren  som  Kommandant  paa  Bergenhus,  i  hvilken  Stilling 
han  i  over  28  Aar  førte  en  ret  tilbagetrukken  Tilværelse.  Han 
blev  Generallieutenant  1746,  hvid  Ridder  1747,  General  1755  ^^ 
døde  4.  Marts  1759,   92  Aar  gammel.     Han   havde  1736   giftet   sig 

3.  Gang,  med  Sophie  Amalie  Tuchsen  (f.  1700  f  1775),  Datter  af 
Generalmajor  Joh.  Fr.  T. 

Personalhist.  Tidsskr.  3  R.  I,  223.  4.  R.  V,  183.  O.  Nielsen,  Kjøbenhavns 
Hist  V,  222  ff.  H,  W,  Harbou, 

Weinschenck,  Frederik  Vilhelm,  1802 — 67,  Landmand,  fød- 
tes 8.  Okt.  1802  i  Kjøbenhavn,  hvor  Faderen,  Georg  Fred.  W.,  var 
Adjunkt  ved  Metropolitanskolen  (senere  Sognepræst  i  Skjelby  og 
Gunderslev,  f  1830);  Moderen  hed  Karen  f.  Bierum.  W.  kom  tid- 
lig til  Landbruget,  1827  forpagtede  og  1832  kjøbte  han  af  Sviger- 
faderen, Proprietær  Kjenilff,  Gunderupgaard  i  Aalborg  Amt,  som 
han  ejede  til  sin  Død,  17.  Febr.  1867.  Som  Landmand  var  han 
Foregangsmand:  han  tog  tidlig  fat  paa  Mergling  og  Tørlægning 
af  store  Strækninger  Eng,    Kjær  og  Mose,    han   anlagde   et   stort 

Dampbrænderi  og  drev  Gaarden  op  til  en  betydelig  Produktions- 
evne. Som  Hippolog  var  han  fremragende  dygtig,  og  han  er  den, 
der  har  haft  størst  Indflydelse  paa  Halvøens  Hesteavl  i  Aarhundre- 
dets .  Midte,  fra  1830 — 60.  I  en  Aarrække  havde  han  Tillæg  af 
Heste  (halvblods),  og  han  drev  en  meget  omfattende  Hestehandel, 
sikkert  ikke  blot  for  Indtægtens  Skyld,  men  ogsaa  af  Interesse  for 
Hesteavlens  Udvikling.  Gjentagne  Gange  rejste  han  med  Land- 
stutmestrene  til  England  for  at  kjøbe  Tillægsdyr,  han  var  Medlem 
af  Kommissionen  til  Stutterivæsenets  Ordning  og  senere  af  den 
egentlige  Stutterikommission,  Hestedommer  ved  Landmandsmøder 
og  Dyrskuer,  Amtsraadsmedlem,  og  han  deltog  1846  som  Suppleant 
i  den  viborgske  Stænderforsamlings  Møder.  W.  var  2  Gange  gift: 
I.  (17.  April  1827)  med  Cecilie  Glerup  Kjerulff  (f.  25.  Nov.  1809, 
t  25.  Febr.  1845),  Datter  af  ovennævnte  Proprietær  K.,  2.  (16.  Maj 
1846)  med  Søsteren  Inger  Cecilie  Kirstine  K.  (f.  26.  Marts  1808 
t  3.  Sept.  1874). 

Ugeskr.  f.  Landm.  3.  R.  V,  189.     Erslew,  Forf.  Lex.  Jff,  HerUl. 

Weinwich,  Niels  Henrik,  1755 — 1829,  historisk  Forfatter, 
født  paa  Holmegaard,  Mandals  Amt,  3.  Maj  1755,  Søn  af  Lagmand, 
Justitsraad  Jacob  W.  og  Catharina  Maria  f.  Paludan,  blev  1773 
dimitteret  til  Universitetet  fra  Seminarium  Fridericianum  i  Bergen. 
Hans  forskjellige  æsthetiske  og  litterære  Interesser  førte  ham  snart 
bort  fra  Examensstudium,  om  han  overhovedet  har  indladt  sig 
herpaa;  allerede  1776  udgav  han  under  Langebeks  Paa  virkning 
sit  historiske  Skrift  om  Stævns  Herred,  og  Aaret  efter  paabegyndte 
han  i  Forening  med  Sandvig  og  Birch  Udgivelsen  af  «Ny  kritisk 
Tilskuer*,  hvilket  Tidsskrift  dog  kun  havde  en  kort  Levetid.  Endnu 
s.  A.  blev  han  engageret  som  Medarbejder  ved  Redaktionen  af 
Videnskabernes  Selskabs  danske  Ordbog,  et  Forhold,  der  varede 
til  1788,  skjønt  han  næppe  gjorde  synderlig  Gavn  for  Pengene,  i 
det  han  lod  meget  tilbage  at  ønske  baade  i  Retning  af  Flid  og 
af  Kundskaber.  Tillige  leverede  han  Bidrag  til  den  1781  udkomne 
7.  Tome  af  Danske  Atlas.  Imidlertid  var  han  1786  bleven  Kopist 
ved  det  genealogisk-heraldiske  Selskab,  der  s.  A.  optog  ham  som 
Medlem;  fra  1800  til  Selskabets  Forening  med  Danske  Selskab  1810 
varetog  han  med  megen  Nidkjærhed  dets  Sekretærforretninger. 
Først  1805  kom  W.  i  Embedsstilling,  da  han  ansattes  som  litterær 
Medarbejder  og  Bibliothekar  ved  Kronprinsens  civile  Departements- 
kontor  med  Kammerassessors  Titel;  1808  blev  han  Bibliothekar  ved 

Kongens  Haandbibliothek,  1811  Justitsraad  og  1826  Etatsraad;  død 
2.  Maj  1829.  Gift  22.  Avg.  1788  med  Anna  Maria  Møller  (f.  14.  Febr. 
1759  f  12.  Jan.  1835),  Datter  af  Sognepræst  i  Store  Heddinge  Tho- 
mas M. 

Af  W.s  ret  omfangsrige  Forfatterskab  har  saa  godt  som  intet 
overlevet  ham;  hans  vigtigste  og  for  sin  Tid  fortjenstlige  Arbejde, 
« Dansk,  norsk  og  svensk  Kimstnerlexicon»  (1829)  er  blevet  gjort 
overflødigt  ved  senere  Arbejder  af  andre,  og  det  samme  gjælder 
hans  < Dansk-norske  Kunsthistorie«  (181 1);  talrige  smaa  historiske 
Bidrag  til  Tidsskrifter,  Oversættelser  af  Kotzebues  og  andres  Skue- 
spil, Digte  m.  m.  skyldes  hans  flittige  Pen.  Var  end  hans  Lærdom 
ikke  synderlig  dybtgaaende,  en  levende  Kjærlighed  til  Fortiden  og 
dens  Minder  vil  man  ikke  kunne  frakjende  ham. 

Molbech,  Vidensk.  Selsk.  Hist.  Werlauif,  Danske  Selsk.  Hist.  Erslew, 
Forf.  Lex.  G.  L.  Wad. 

Weis,  Andreas  Peter,  f.  1851,  Kontorchef,  Kunstkyndig. 
A.  W.,  Søn  af  nedenfor  nævnte  Departementschef  C.  W.,  fødtes 
30.  Okt.  1 85 1,  blev  Student  fra  Schneekloths  Skole  187 1,  juridisk 
Kandidat  1877;  han  ansattes  1879  som  Assistent  i  Kultusministeriet, 
blev  1888  Fuldmægtig,  1892  Kontorchef.  Foruden  med  nidkjær 
Literesse  at  virke  i  sin  Embedsgjeming,  Deltagelsen  i  Centralstyrel- 
sen af  Almueskolevæsenet  —  W.  har  ogsaa,  sammen  med  H.  Hage, 
udgivet  Værket  «De  gjældende  Retsregler  for  det  højere  Skolevæsen 
i  Danmark,  en  systematisk  og  kronologisk  Haandbog!^,  2  Bd.  (1891) 
—  har  han  ftindet  Lejlighed  til  at  udvikle  videre  de  Kunstinteres- 
ser, som  allerede  vare  blevne  nærede  i  Fædrenehjemmet.  W.  var 
i  nogen  Tid  Musikanmelder  ved  c  Dagbladet »  og  har  været  Med- 
lem af  forskjellige  musikalske  Foreningers  Bestyrelse.  Især  har  dog 
hans  levende  Kunstsans  omfattet  de  fremstillende  Kunster.  Han 
var  1880 — 88  Assistent  ved  Kobberstiksamlingen;  han  foretog  Rejser 
med  kunstneriske  Formaal  sammen  med  Jul.  Lange  og  Brygger 
Carl  Jacobsen,  til  hvilke  Mænd  han  har  været  nøje  knyttet,  og 
han  har  paa  forskjellig  Maade  udøvet  virksom  Indflydelse  i  kunst- 
neriske Forhold.  Han  er  Medlem  af  Bestyrelserne  for  Ny  Carls- 
berg Glyptothek  og  for  Ny  Carlsberg- Fondet.  —  W.  ægtede  i.  Juni 
1897  Helga  Marie  Klein  (f.  25.  Marts  1877),  Datter  af  Overretssag- 
fører H.  K.  Johannes  C,  H.  R.  Steensirup. 

Weis,  Carl  Mettus,  1809 — 72,  Departementschef,  var  en  Søn 
af  Distriktslæge  Ernst  Peter  W.  (f.  25.  Febr.  1776  f  i7-  ^ebr.  1845) 

Og  Marie  Kirstine  Bolette  f.  Marcussen  (døbt  8.  Sept.  1786  f  i  Maj 
1821).  Han  fødtes  9.  April  1809  i  Aarhus,  blev  1826  Student  fra 
Kathedralskolen  sammesteds,  1831  juridisk  Kandidat,  1834  Volontær 
og  1S39  Kancellist  i  Danske  Kancelli  samt  Avditør  i  Armeen, 
foretog  derefter  indtil  1842  med  offentlig  Understøttelse  en  viden- 
skabelig Udenlandsrejse,  udnævntes  1843  til  Fuldmægtig  i  Kancel- 
liet og  fik  s.  A.  Tilladelse  til  at  holde  retsfilosofiske  Forelæsninger 
ved  Universitetet.  1845  udgav  han,  der  allerede  tidligere  havde 
leveret  retsfilosofiske  Bidrag  til  forskjellige  Tidsskrifter,  et  retsfilo- 
sofisk Skrift  « Staten  og  dens  Individer,  Indledning  i  Retsviden- 
skaben»,  som  ved  sin  Fremkomst  satte  adskillige  kritiske  Penne  i 
Bevægelse.  1847  blev  han  Departementssekretær  og  Kontorchef  i 
Kancelliets  i.  Departement  og  ved  Kollegiernes  Omdannelse  i  1848 
Chef  for  Kultusministeriets  i.  Departement,  hvilken  Stilling  han 
beklædte  til  sin  Død,  18.  Jan.  1872,  i  Valby.  1853 — 59  fungerede 
han  tillige  som  Departementschef  for  Kunstanstaltemes  Anliggender, 
ligesom  han  1853  blev  Medlem  af  og  1854  Sekretær  i  Kommis- 
sionen til  Kirkeforfatningens  Ordning.  Han  var  1849  bleven  Justits- 
raad  og  1852  Etatsraad.  —  28.  Nov.  1849  ægtede  han  Marie  Ange- 
lica Schønheyder  (f.  20.  Avg.  1829  paa  Asmild  Kloster,  f  3.  Sept. 
1875),  en  Datter  af  Etatsraad  Frederik  August  S.  og  Maren  f.  Bruun. 

G.  Kringelbach, 

—  Sin  store  Kjærlighed  til  Mtmk  arvede  han  vistnok  fra 
Faderen.  Denne  ytrede  ved  sit  Giftermaal  som  sit  højeste  Ønske: 
at  faa  fire  Sønner,  der  kunde  danne  en  Strygekvartet.  Ønsket  gik 
i  Opfyldelse,  og  C.  M.  W.  blev  Primarius  i  Kvartetten,  der  skal 
have  udmærket  sig  ved  sit  fortrinlige  Sammenspil,  ligesom  han  og 
Broderen,  Overretsassessor  Ernst  W.,  udmærket  Violonceldilettant  (f 
1873),  vare  blandt  Stifterne  og  de  ledende  Aander  i  Musikforeningens 
første  Periode.  Sin  Fritid  anvendte  W.  til  baade  praktisk  og 
theoretisk  at  studere  Strygeinstrumenternes  Natur  og  Væsen.  Frug- 
ten heraf  blev  dels  en  Mængde  gode  Violiner,  han  selv  byggede 
og  ombyggede,  dels  et  lille  Skrift  «0m  Violiner  og  deres  Bygning« 
(1861),  tilegnet  hans  afdøde  Venner  Koncertmester  Wexschall  og 
den  bekjendte  musiklærde  Bibliothekar  S.  W.  Dehn  i  Berlin  (f.  i 
Altona  1799). 

F.  L.  Liebenberg,   Breve  til  og  fra  Chr.  Winther.     Musikforeningens  Fest- 
skrift 1— II.  S.  A.  £,  Hagen. 

Weis,  Frederik  Anton,  f.  187 1,  Botaniker.  F.  W.  er  født  i 
Beder  ved  Aarhus  28.  Nov.  187 1.  Forældrene  vare  Slagter  Jørgen 
Peter  W.  (f.  i  Aarhus  2.  Nov.  1833,  f  26.  April  1890)  og  Jensine 
Severine  f.  Jensen  (f.  i  Æbeltoft  27.  Avg.  1840).  Han  gik  i  Landsby- 
skole til  sit  14.  Aar,  derefter  i  Odder  Realskole  og  Aarhus  Latin- 
skole, hvorfra  han  dimitteredes  1890.  Tog  1897  Magisterkonferens 
i  Naturhistorie  med  Plantefysiologi  som  Speciale.  Var  en  kort 
Tid  Assistent  hos  Lektor  Johannsen  paa  Landbohøjskolen  og  blev 
1898  Assistent  ved  Carlsberg-Laboratoriets  kemiske  Afdeling.  Under 
ledelse  af  Professor  Kjeldahl  paabegyndte  han  her  en  Undersøgelse 
af  det  proteolytiske  Enzym  i  Bygmalt,  hvis  Resultater  offentliggjor- 
des navnlig  i  hans  Doktordisputats  (1902).  Har  sammen  med  Johs. 
Schmidt  udgivet  en  Bakteriologi  (1899 — 1901),  der  er  oversat  til 
Tysk  og  Engelsk,  og  har  desuden  publiceret  en  Mængde  mindre 
Afhandlinger,  dels  populære,  dels  videnskabelige,  og  Avisartikler. 
—  25.  Avg.  1899  ægtede  han  Palline  Kirstine  Margrete  Bagger, 
Datter  af  Forpagter  paa  Aalstrup  David  Birch  B.  og  Olivia  Frede- 
rikke f,  Ltitzen. 

Progr.  til  Universitetets  Reformationsfest  1903.  Eug,  Warming, 

Weise,  s.  Weyse. 

Weiser,  Casper  Jacobsen,  — 1686,  Lektor,  var  født  i  Kjø- 
benhavn  og  blev  1645  Student  fra  vor  Frue  Skole.  1653  tog  han 
Magistergraden  og  blev  1655  Rektor  ved  Skolen  i  Christiansstad. 
Den  Omstændighed,  at  hans  Broder,  Bonaventura  W.,  var  Præst  i 
Ystad,  har  formodentlig  draget  ham  til  Skaane.  1660  forflyttedes 
han  til  Rektoratet  i  Lund  og  fik  et  Kanonikat  sammesteds,  hvor- 
med Præbendepastoratet  Fjelie  var  forbundet,  som  han  tillige  be- 
tjente. Forholdene  vare  vanskelige  for  en  dansk  Mand  under  det 
svenske  Herredømme.  Rektoren  skulde  sende  sine  Dimittender  til 
Upsala;  men  de  allerfleste  af  dem  gik  til  Kjøbenhavn  eller,  naar 
dette  ikke  lod  sig  gjøre,  til  Greifswald,  der  da  var  under  svensk 
Herredømme,  for  saa  alligevel  efter  et  kortere  Ophold  der  at  ty 
til  Universitetet  i  Kjøbenhavn.  W.  klarede  dog  Skjærene  saa  godt, 
han  kunde,  og  da  Universitetet  i  Lund  var  blevet  oprettet,  blev 
han  1669  Professor  ved  samme  uden  derfor  at  opgive  sit  Rektor- 
embede  eller  sit  Præstekald.  Han  var  først  Lærer  i  Fysik,  men 
167 1  blev  han  Professor  poéseos.  Hans  Poesi  blev  ham  imidlertid 
til  Fald;  thi  da  de  danske  Tropper  under  den  skaanske  Krig 
havde  besat  Lund,  udgav  han  et  Digt  med  latinsk  og  dansk  Text, 

hvori  han  hilsede  Christian  V  som  Landets  rette  Ejermand,  der 
nu  var  kommen  til  sit  igjen.  Efter  det  ulykkelige  Slag  ved  Lund 
var  det  danske  Herredømme  imidlertid  forbi,  og  nu  blev  W.  an- 
klaget for  Landsforræderi  og  dømt  til  Døden  (1677).  Kun  ved 
hans  trofaste  Hustrus,  Lisbeth  Rhumans,  indtrængende  Forbønner 
frelstes  han  fra  Døden,  i  det  Carl  XI  ombyttede  Dødsstraffen  med 
livsvarig  Landflygtighed.  Det  ulykkessvangre  Digt  blev  brændt  af 
Bøddelen;  W.  maatte  underskrive  en  ydmygende  Erklæring  og 
derpaa  skyndsomt  forlade  landet.  Han  tog  sin  Tilflugt  til  Kjø- 
benhavn,  hvor  han  levede  iV«  Aar  under  meget  trange  Kaar, 
indtil  han  1679  kaldedes  til  Lektor  i  Theologi  ved  Gymnasiet  i 
Christiania.     Her  døde  han  i  Marts  1686. 

Rørdam,  Hist  Saml.  og  Studier  I,  160  ff.  ff,  p,  Rørdam. 

Weitemeyer,  Harald  Sophus  Leonhard,  f.  1846,  topografisk 
Forfatter,  er  en  Søn  af  Mekanikus  Ludvig  W.  (f  1886)  og  Hustru 
Anna  Catharina  f.  Zimmer  (f  1903)  og  fødtes  i  Kjøbenhavn  12.  Febr. 
1846.  1865  blev  H.  W.  Student  fra  Borgerdydskolen  paa  Christians- 
havn, og  1872  tog  han  Magisterkonferens  i  Historie.  Siden  18.  Febr. 
1882  er  han  gift  med  sin  Kusine  Caroline  Amalie  Weitemeyer  (f. 
4.  April  1856).  Fra  1880  kastede  han  sig  særlig  over  Studiet  af 
Geografi,  navnlig  geografisk-historiske  og  topografiske  Æmner,  og 
trods  en  betydelig  Lærervirksomhed  lykkedes  det  ham  at  udgive 
følgende  geografisk-historiske  Værker,  der  alle  vidne  om  utrættelig 
Flid  og  Arbejdskraft  og  stor  Kjærlighed  til  Detaillen:  Geografisk 
Haandbog  (1886),  Haandbog  i  Verdenshistorien  (en  Bearbejdelse  af 
Tyskeren  G.  Webers  Værk,  2  Dele,  i8go — 92),  Le  Danemark  (Hi- 
stoire  et  Géographie,  Langue,  Littérature  et  Beaux-Arts,  Situation 
sociale  et  Économie)  publié  avec  le  concours  de  savants  danois 
(1889.  Tysk  Udgave  1889.  Engelsk  Udgave  1891),  Æmner  og 
Kuriositeter  fra Columbus-Tiden  og ColumbusLitteraturen (1892)  m. m. 
Ligeledes  har  W.  deltaget  i  Udarbejdelsen  af  Turistforeningens 
Rejsebog  over  Danmark.  Siden  1895  redigerer  han  3.  Udgave  af 
Traps  « Danmark »,  et  Arbejde,  hvortil  han  havde  forberedt  sig  i 
en  Aarrække  og  gjort  store  Samlinger,  og  naar  den  nye  Udgave  i 
saa  høj  Grad  staar  over  de  tidligere,  da  er  dette  i  væsentlig  Grad 
W.s  Fortjeneste.  P,  Lavridsen. 

Weitz,  Hieronymus,  1606 — 79,  Professor,  var  født  i  Hohen- 
kirchen  i  Thtiringen  24.  Marts  1606  og  Søn  af  Friderich  W.  og  Anna 

Specht.  Efter  at  have  fuldendt  sine  akademiske  Studier  og  været 
Hovmester  for  nogle  Baroner  Schaflfgotsch  blev  han  i  Begyndelsen 
af  1641  Præceptor  for  de  slesvigske  Prinser  Philip  og  Hans  Bugis- 
lav,  hos  hvilke  han  var  hen  ved  6  Aar,  deraf  den  længste  Tid 
ved  Akademiet  i  Sorø.  Da  dette  Hverv  var  endt,  drog  han  til 
Rostock,  men  blev  af  Frederik  III  1650  kaldt  tilbage  for  at  være 
de  kongelige  Børns  Præceptor  og  Opvarter.  Som  saadan  tog  han 
1653  Magistergraden  ved  Sorø  Akademi,  hvor  han  1663  ansattes 
som  Professor  eloquentiæ;  efter  Akademiets  Nedlæggelse  1665  havde 
han  intet  Embede,  uagtet  han  hørte  til  Gabels  Klienter.  1655  var 
han  bleven  aflagt  med  et  Kanonikat  i  Lund.  W.  døde  1679  i  Korsør, 
hvor  hans  Svigersøn  var  Præst.  Hans  Hustru  var  Dorothea  Friis, 
Enke  efter  Albrecht  Schowert  i  Kjøbenhavn  (f  1650)  og  utvivlsomt 
Datter  af  Renteskriver  Sigfred  F.  Foruden  af  nogle  latinske  Digte 
er  W.  Forfatter  af  en  latinsk  Elementarbog  og  Grammatik  («Via 
regia  ad  Latinam  lingvam»),  ved  hvilken  man  efter  hans  Løfte  kan 
lære  mere  Latin  i  i  Aar  end  efter  almindelige  Skolebøger  i  den 
tredobbelte  Tid. 

Worm,  Lex.  over  lærde  Mænd.  Nyerup.  Lit.  Lex.  Christian  IV's  Breve 
V,  37.  G,  L,  Wad, 

Weldingh,  Christian,  1728— 1801,  Præst,  var  født  1728  (døbt 
8.  Febr.)  paa  den  sjællandske  Herregaard  Edelgave.  der  ejedes  af 
hans  Fader,  af  samme  Navn,  Moderen  hed  Karen  Rasmusdatter. 
W.  deponerede  1748  fra  Faaborg,  tog  Attestats  1751,  var  Alumnus 
paa  Valkendorfs  Kollegium  og  leverede  som  saadan  et  Par  Dispu- 
tatser, men  ellers  kjender  man  intet  til  hans  Ungdomsliv,  før  han 
'759  gik  som  Missionær  til  Varanger,  hvorfra  han  1761  flyttede 
som  Sognepræst  til  Maasø  og  1767  til  Vadsø.  Her  blev  han 
Provst  over  Østfinmarken  og  var  i  denne  Stilling  til  1771,  da 
Anders  Porsanger  (XIII,  233)  var  bleven  Professor  Leem  (X,  159) 
besværlig,  og  man  maatte  skaffe  en  anden  Adjunkt.  W.  blev  da 
udnævnt  til  Præst  ved  Hospitalet  i  Throndhjem,  blev  1773  Sogne- 
præst til  Inderøen  og  døde  her  28.  Maj  1801.  Uden  at  have  besøgt 
Seminarium  Lapponicum  erhvervede  han  sig  stor  Færdighed  i  Fin- 
nernes Sprog,  medens  han  levede  blandt  dem.  De  maa  have  in- 
teresseret ham  i  høj  Grad,  siden  han  blev  hele  12  Aar  der  oppe  og 
led  meget  ondt.  Han  arbejdede  meget  med  at  oversætte  Bøger 
for  Finnerne,  lovede  1766  en  Oversættelse  af  hele  det  nye  Testa- 
mente, om  han  kunde  faa  Succession  paa  Vadsø,  og  1773  meldes, 

at  han  havde  oversat  det  fra  Galaterbrevet  til  Enden.  Han  er 
den  første,  der  har  oversat  Salmer  for  Finnerne.  Gunneras  føndt 
ikke  Behag  i  ham  og  beskyldte  ham  for  Gjerrighed.  Gift  med 
Birgitte  Margrethe  Angell  (f  1773),  Datter  af  Albert  A.,  Provst  og 
Sognepræst  til  Vadsø,  og  Elisabeth  Christine  f.  Paus. 

D.  Thrap,  Bidrag  t  d.  norske  Kirkes  Hist.  i  19.  Aarh.  II,  235—58. 

D.  Thrap. 

Wellejus,  Lago,  s.  Vedel. 

Wellendorf,  Hans  Christian  Eggert,  1791 — 1859,  Forstmand. 
W.  blev  født  I.  Dec.  1791  i  Wellingdorf  ved  Kiel;  Faderen  var 
Gjæstgiver,  men  døde  omtrent  samtidig  med,  at  Sønnen  blev  født, 
og  da  Moderen,  der  atter  havde  ægtet  en  Gjæstgiver,  vilde  tvinge 
sin  Søn  til  at  blive  Skolelærer,  lod  han  sig  15  Aar  gammel  optage 
i  Feltjægerkorpset,  til  hvilket  Forstundervisningen  i  Kiel  var  knyt- 
tet. 181 2  blev  han  Kandidat  og  strax  efter  ansat  ved  Sorø  Akade- 
mis Skovvæsen;  182 1  blev  han  forflyttet  til  Viemose  Skov  ved 
Petersgaards  Distrikt,  hvor  han  med  J.  G.  Muller  (XI,  590)  som 
foresat  særlig  skulde  lede  Hasselskovens  Drift.  1827  blev  han  ansat 
som  Skovrider  paa  Ods  Herreds  Distrikt  og  bestyrede  det  derefter 
med  megen  Dygtighed,  indtil  han  døde  2.  Juni  1859;  særlig  For- 
tjeneste har  han  indlagt  sig  ved  sin  Udhugning  af  Bevoxningeme. 
Desuden  virkede  han  som  Lærer  for  talrige  unge  Forstmænd,  havde 
Sæde  i  flere  vigtige  Skovbrugskommissioner  og  var  en  dygtig  Land- 
mand samt  Sandflugtskommissær;  1844  blev  han  udnævnt  til  Forst- 
raad,  1851  til  virkelig  Justitsraad.  W.  var  Svigersøn  af  G.  C.  Ul- 
rich og  Svigerfader  til  H.  C.  Ulrich  (s.  ovfr.  S.  72);  hans  Hustru, 
Catharina  Elisabeth  Salome  Ulrich  (f.  17.  Avg.  1783  f  19.  Juni  1853), 
som  han  ægtede  7.  Dec.  182 1,  var  Enke  efter  Hans  Friis  Ivertsen. 

A.  Oppermann,  Bidr.  t.  d.  danske  Skovbrugs  Hist.  1786 — 1886. 

A,  Oppermann, 

Velschow,  Hans  Mathias,  1796 — 1862,  Historiker,  var  Søn  af 
Brygger  og  Snedkermester  Christian  V.  og  Catharine  Marie  f  Krol- 
lerup.  Han  fødtes  i  Kjøbenhavn  22.  November  1796  og  blev  dimit- 
teret med  Udmærkelse  fra  Metropolitanskolen  1815.  Tre  Aar  senere 
vandt  han  Universitetets  Guldmedaille  for  en  Afhandling  om  Op- 
rindelsen til  det  danske  Rigsvaaben  og  Forandringen  af  det.  Efter 
at  have  taget  theologisk  Examen  (1822)  vandt  han  1824  Viden- 
skabernes Selskabs  Guldmedaille  for  en  Prisafhandling  c  Om  Myn- 
tens udvortes  Tilstand  i  Danmark  fra  Knud  den  stores  Tider  ind- 

til  den  oldenborgske  Stammes  Regering*;  183 1  disputerede  han 
for  Magistergraden  og  rejste  derpaa  med  offentlig  Understøttelse  i 
Udlandet  i  to  Aar.  Efter  at  de  af  Fr.  Rostgaard  (XIV,  343)  testa- 
menterede Midler  vare  voxede  saa  stærkt,  at  det  var  muligt  med 
deres  Hjælp  at  oprette  et  Professorat,  saaledes  som  det  af  ham 
var  bestemt,  udnævntes  V.  1833  til  Professor  i  Historien  og  de 
nordiske  Antikviteter  ved  Universitetet.  1850  overgik  Stillingen 
som  Professor  Rostgardianus  til  at  være  en  ordinær  Professur.  V. 
besad  som  historisk  Videnskabsmand  ikke  blot  megen  Lærdom, 
men  stor  Skarpsindighed  og  Evne  til  kritisk  Indtrængen.  Hans 
Afhandlinger  vare  kun  faa  i  Tal,  men  de  viste  en  udmærket  Evne 
til  at  stille  det  velkendte  Kildestof  i  en  ny  Belysning.  Den  lille 
latinske  Opsats  c  Om  Biskop  Regner  >  (1825)  var  en  tidlig  Anven- 
delse her  hjemme  af  moderne  Kildekritik;  hans  Afhandling  c  Om 
Bryderne*  og  især  Disputatsen  om  Hærvæsenet  paa  Valdemar 
Sejrs  Tid  (Commentationis  de  institutis  militaribus  Danorum,  reg- 
nante  Valdemaro  secundo,  pars  prior,  1839)  aabnede  helt  nye  Ind- 
blik i  de  gamle  Tiders  Samfundsforhold.  Til  overraskende  Resul- 
tater kom  V.  ogsaa  i  Universitetsprogrammet  «0m  Folkemængden 
i  Danmark  i  Midten  af  det  13.  Aarhundrede»  (1841).  Den  Udgave 
af  Saxo  Grammaticus,  som  P.  E.  Muller  havde  forberedt,  havde 
V.  paataget  sig  at  fuldende,  og  1839  kunde  han  udgive  i.  Del, 
men  2.  Del,  der  indeholdt  de  udførligere  Noter,  udkom  først  1858. 
Den  Mangel  paa  Energi  og  Initiativ,  hvoraf  V.  led,  viste  sig  i  det 
hele  ved  mange  Forhold;  han  havde  stor  Vanskelighed  ved  at 
blive  færdig  med  et  Arbejde,  om  det  end,  naar  det  omsider  kom, 
og  saaledes  ogsaa  Udgaven  af  Saxo,  indeholdt  værdifulde  Under- 
søgelser. V.  manglede  ogsaa  Fantasi  og  Liv,  hvad  der  mærkedes 
baade  naar  han  holdt  Forelæsninger  og  naar  han  skrev.  Den 
Grundighed,  som  han  besad,  blev  let  til  Tørhed,  hans  Tanke 
kunde  med  al  dens  Skarphed  blive  alt  for  snorret  og  regelbunden. 
Paludan- Muller  udtaler  derfor,  at  «V.s  Kombinationer,  altid  skarp- 
sindige, ere  dog  ogsaa  nu  og  da  fine  og  spidse  indtil  Spidsfin- 
dighed». 

V.  skrev  meget  vægtige  Afhandlinger  om  de  slesvigske  Spørgs- 
maal,  saaledes  i  de  Antislesvig-holstenske  Fragmenter  (Hæfte  9) 
« Udsigt  over  de  Begivenheder,  Forhandlinger  og  Overenskomster, 
der  have  bestemt  Hertugdømmet  Slesvigs  statsretlige  Forhold  til 
Danmark  og  Holsten  siden  1459*  I,  « Bemærkninger  angaaende 
det  slesvigske   Ridderskabs  Oprindelse*   (Nyt   hist.  Tidsskr.  II)   og 

Universitetsprogrammet  «0m  Øen  Femerns  statsretlige  Forhold* 
(1854).  Han  var  Medlem  af  den  i  Følge  Fredstraktaten  1850  ud- 
nævnte Kommission  til  at  bestemme  Grænsen  mellem  Slesvig  og 
Holsten  og  skal  her  have  udrettet  meget,  saa  at  de  danske  For- 
dringer ikke  led  Skade.  V.  var  i  to  Maaneder  Medlem  af  Rigs- 
dagen, i  det  han  af  Kjøbenhavns  i.  Valgkreds  blev  valgt  til  Med- 
lem af  Folketinget  i  Febr.  1853.  Han  støttede  Ministeriet  i  dets 
Kamp  for  Tronfølgeloven,  men  efter  at  Rigsdagen  i  April  var  ble- 
ven opløst,  gjenvalgtes  han  ikke.  —  1836  optoges  V.  til  Medlem 
af  det  kongelige  danske  Selskab  for  Fædrelandets  Historie  og 
Sprog,  1841  til  Medlem  af  Videnskabernes  Selskab,  1841 — 50  var 
han  Formand  i  den  danske  historiske  Forenings  Bestyrelse.  V.  var 
14.  Jan.  1852  bleven  gift  med  Margrethe  Elisabeth  Knudsen  (f. 
3.  Marts  1825  f  4.  Okt.  1896),  Datter  af  Lysestøber  Hans  K.  Han 
døde  8.  Juli  1862. 

Erslew,  Forf.  Lex.  Nord.  Universitets  Tidskr.  1863,  I.'i40ff.  Fr.  Ham- 
merich, Et  Levnetsløb  I,  1 1 1  f.  II,  59.  Steenstrup,  Historieskrivningen  i  Dan- 
mark.   Vidar  1889  (Chra.)  S.  546  f.  Johannes  C  H.  R.  SUcnsirup, 

V.  Veltheim»  Christoffer,  — 1540,  Høvedsmand,  tilhørte  den 
saakaldte  sorte  Linje  af  Familien  V.  og  var  Søn  af  Ottrau  v.  V. 
(t  ^  5 25)1  Arvekæmmerér  i  Hertugdømmet  Bruns\ag.  Han  var  i 
Tyverne  og  Trediverne  en  af  de  bekjendteste  Lejetroppeførere  i 
Nordtyskland.  1523  stod  han  i  dansk  Tjeneste  og  deltog  i  Frede- 
rik I's  Hær  i  Belejringen  af  Kjøbenhavn.  I  Maj  1534  traadte  han 
i  Christian  III's  Tjeneste,  deltog  i  Belejringen  af  Lybek  og  mulig- 
vis siden  i  Johan  Rantzaus  Tog  op  i  Jylland.  Næste  Aar  deltog 
han  i  Slaget  paa  Øxnebjærg  og  fulgte  derefter  med  Christian  IH's 
Hær  til  Kjøbenhavn.  Under  en  stor  Del  af  Belejringen,  fra  Slut- 
ningen af  Nov.  1535  til  Slutningen  af  Marts  1536,  fungerede  han 
som  øverste  Feltherre  i  Lejren.  Han  undertegnede  Kjøbenhavns 
Kapitulation  29.  Juli  1536.  Efter  Krigen  vedblev  han  at  staa  i 
dansk  Tjeneste,  var  med  ved  Kongens  Kroning  1537  og  ledsagede 
Kongen  næste  Aar  til  Hyldingen  i  Hamborg  og  til  det  schmal- 
kaldiske  Forbunds  Møde  i  Brunsvig.  Han  havde  fra  Krigens  Tid 
store  Summer  til  gode  hos  den  danske  Konge  og  havde  for  en 
Del  af  disse  Trittau  Slot,  Byen  Oldeslo  med  tilhørende  Told  og 
Klosteret  Reinbeck  i  Pant.     Han  døde  1540. 

Dsk.  Mag.  4.  R.  III.  86  f.  £,  Laursen. 

Wemmeløv,  Henrik  Christian,  1726 — 62,  Præst.  Han  var 
født  i  Frederiksstad  i  Norge  13.  Febr.  1726  og  Søn  af  residerende 
Kapellan  Niels  W.  og  Anna  Elisabeth  f.  Bruun,  blev  Student  1743 
og  theologisk  Kandidat  1748.  Ved  Faderens  Død  1749  blev  han 
dennes  Eftermand  som  residerende  Kapellan  i  sin  Fødeby  og  døde 
i  denne  Stilling  1762.  W.  var  en  ret  heldig  Lejlighedsdigter  og 
udgav  1756  luider  Titelen  c  Uskyldige  Sparetimer »  en  liden  Samling 
aandelige  Sange,  som  i  Samtiden  nød  adskillig  Paaskjønnelse. 

Skaar,  Norsk  Salmehist.  II,  66  f.    Personalhist.  Tidsskr.  IV,  93.  VI,  222  f 

A,  E,  Erichsen. 

Wenck,  Heinrich  Emil  Charles,  f.  1851,  Arkitekt.  W.  er 
født  i  Aarhus  10.  Marts  185 1  som  Søn  af  nedennævnte  General- 
major H.  Th.  W.  og  dennes  2.  Hustru  Waller  Jenny  Louise  f. 
Pacht;  han  gik  i  Skole  i  Kiel  og  Kjøbenhavn  og  gjennemgik 
Kunstakademiet,  hvis  lille  Guldmedaille  han  1878  vandt  for  Op- 
gaven «En  Bibliotheksbygning  i  gothisk  StiU.  I  nogle  Aar  var 
han  paa  Studierejser  i  Udlandet,  bl.  a.  1883  og  1884  i  Italien  paa 
Akademiets  Stipendium,  ligesom  hans  senere  Virksomhed  som 
Statsbanernes  Arkitekt  har  medført  en  Del  Rejser  med  specielle 
Formaal.  I  denne  Stilling  har  han  opført  Banegaarden  i  Helsingør 
(sammen  med  Holsøe);  Østbanegaarden  og  Godsbanegaarden  i  Kjø- 
benhavn, Stationerne  langs  Kystbanen,  Banegaardene  i  Nykjøbing  S., 
Præstø  og  Sorø,  Stationerne  langs  Banerne  Svendborg — Nyborg  og 
Odense — Kjærteminde,  Hammelbanegaarden  i  Aarhus  samt  Bane- 
gaardene i  Holstebro,  Herning,  Æbeltoft,  Varde  og  Esbjærg  (1904). 
Desuden  har  han  arrangeret  stilfulde  Interiører  i  Amaliegade  8  og 
16 -og  paa  Østergade  8,  bygget  Ingeniør  Werners  Villa  i  Esper- 
gærde, Posthuset  i  Sorø,  Forbrændingsanstalten  paa  Frederiks- 
berg osv.  samt  projekteret  den  nye  Hovedbanegaard  i  Kjøbenhavn 
og  en  Telegrafbygning  ved  Nicolai  Taam.  W.  er  tillige  en  talent- 
fuld Akvarelmaler,  som  hyppig  med  Held  har  udstillet  paa  Char- 
lottenborg; hans  Banegaarde  ere  moderne  i  god  Betydning,  og  ved 
deres  mange  smagfulde  og  originale  Enkeltheder  have  de  utvivlsomt 
udøvet  en  kulturel  Indflydelse  rundt  omkring  i  Landet.  15.  Marts 
1895  ægtede  han  Helga  Thyra  Fanny  Jensen-Gram  (f.  1870),  Datter 
af  Grosserer  J.  Jensen.  Erik  Schiødte. 

Wenck,  Heinrich  Theodor,  1810 — 85,  Officer,  blev  født  i 
Burg  paa  Femern  24.  Okt.  1810  og  var  Søn  af  Kapitajn,  senere 
Sognefoged  i  Jevensted  og  Raumort  i  Rensborg  Amt  Henrik  Chri- 

stian  W.  (f.  1773  f  1859)  og  Anna  Magdalene  f.  Itzig  (f.  1775  f  1860). 
Han  begyndte  sin  militære  Løbebane  i  Landkadetkorpset,  hvor 
han  1826  blev  virkelig  Landkadet,  1829  erholdt  Sekondlieutenants 
Anciennitet  og  i.  Præmie  ved  Officersexamen  og  1830  blev  Kadet- 
koq)oral  og  Pagekadet.  183 1  udnævntes  ban  til  Sekondlieutenant 
ved  I.  jyske  Infanteriregiment,  men  Aaret  efter  indtraadte  han  som 
Elev  paa  den  kongl.  militære  Højskole,  fra  hvilken  han  afgik  1836 
som  Premierlieutenant  i  Ingeniørkorpset.  Han  ansattes  strax  ved 
Fæstnings-  og  Bygningstjenesten,  først  i  Kjøbenhavn  og  senere  i 
Rensborg,  men  i  1839  overgik  han  til  den  Ingeniørkorpset  den 
Gang  underlagte  Vejtjeneste,  ved  hvilken  han  med  korte  Afbrydel- 
ser forblev,  saa  længe  han  stod  i  militær  Tjeneste;  han  forfrem- 
medes til  Kapitajn  af  2.  Klasse  1842,  af  i.  Klasse  1843,  karakteri- 
seret Major  1852,  Major  1853,  karakteriseret  Oberstlieutenant  1859. 
Oberstlieutenant  t86i  og  Oberst  1864.  I  Krigsaarene  1848 — 49 
gjorde  han  Tjeneste  ved  Feltingeniørdetachementet  og  deltog  i 
Fægtningen  ved  Haderslev  29.  Juni  1848  og  i  Udfaldet  fra  Frede- 
ricia 6.  Juli  1849. 

Ved  Vejtjenesten  virkede  han  først  i  Hertugdømmerne  1839 — 42 
og  dernæst  i  Kongeriget  1842 — 52.  1852 — 63  var  han  dirigerende 
Stabsofficer  for  Vejtjenesten  i  Holsten  og  ^  Lauenborg  og  blev  i 
1852  konstitueret,  1856  virkelig  Overlandevejinspektør  i  Holsten. 
Fra  1855 — ^3  ^^  ^^^  kongl.  Kommissær  for  Altona — Kieler-Jæm- 
banen  og  dens  Sidebaner  og  fra  1864  Indenrigsministeriets  tekniske 
Konsulent  i  Jæmbanesager  og  Medlem  af  Direktionen  for  de  sjæl- 
landske Jæmbaner  (fra  1880  Statsbaner).  Fra  Begyndelsen  af  1864 
overgik  han  til  Vejtjenesten  i  Kongeriget  som  dirigerende  Stabs- 
officer, og  han  sattes  i  Slutningen  af  samme  Aar  å  la  suite  i 
Ingeniørkorpset.  I  1868  blev  han  Overvejinspektør  og  fratraadte 
Posten  som  ftingerende  Direktør  for  Ingeniørkorpsets  Vejtjeneste 
paa  Grund  af  dennes  Overgang  til  den  civile  Bestyrelse.  Han  var 
Formand  for  Kommissionen  af  1872  til  Bedømmelse  af  de  indkomne 
Planer  til  Anlæg  af  en  fast  Bro  over  Limfjorden  og  Medlem  af  Kom- 
missionen af  1878  angaaende  Kjøbenhavns  Banegaards  Udvidelse. 
1879  udnævntes  han  til  General  å  la  suite,  og  1885  fratraadte  han 
Stillingen  som  Medlem  af  Direktionen  for  de  sjællandske  Stats- 
baner. W.  døde  21.  Nov.  s.  A.  Han  blev  Kommandør  af  Dane- 
brog  af  2.  Grad  1867  og  af  i.  Grad  1873. 

W.  ægtede:  i.  (Avg.  1837)  Ursula  Maria  Holbech  (f.  20.  Jan. 
1813  t  28.  Okt.  1839),    Datter    af  Skibskapitajn    Peter    Nielsen    H. 

(f.  1772  f  1847)  Og  Maria  f.  Thayssen  (f.  1779  f  1849)  og  2.  (3.  Febr. 
1842)  Waller  Jenny  Johanna  Louise  Pacht  (f.  24.  Marts  1816  f  26.  April 
1904),  Datter  af  Amtsfoged  i  MøUn  Johan  Christoph  Ludvig  P.  (f. 
1769  f  1860)  og  Anna  Johanna  Elisabeth  f.  v.  Decken  (f.  1783  f 
1860). 

Tychsen,  ForlifikadoDS-Etaterne  og  Ingeniørkorpset  1684 — 1893. 

V.  E,  Tychsen, 

Vendelbo,  Christian,  — o.  1400,  fremtræder  i  Slutningen  af 
Valdemar  Atterdags  Tid;  han  var  da  Ridder,  Høvedsmand  paa 
Skanderborg  Slot  og  Medlem  af  Kongens  Raad.  Som  saadan 
deltog  han  i  Fredsforhandlingerne  med  Hansestæderne  1369 — 70, 
og  efter  Valdemars  Død  har  han  saa  vel  medbeseglet  den  Haand- 
fæstning,  Kong  Oluf  udstedte  1376,  som  Aaret  efter  paa  Danehof- 
fet  i  Nyborg  den  der  vedtagne  Landefred.  Ellers  træder  han  lidet 
frem  i  Datidens  Statsakter,  og  der  er  ogsaa  kun  bevaret  faa  Vid- 
nesb)rrd  om  hans  personlige  Forhold.  Han  deltog  i  Fredsmødet 
paa  Lindholm  1395,  der  gjorde  Ende  paa  Krigen  med  Albrecht  af 
Meklenborg,  og  da  Erik  af  Pommern  blev  valgt  til  Konge,  ud- 
nævnte Dronning  Margrethe  C.  V.,  der  nu  var  den  ældste  i  Rigs- 
raadet,  til  Landshøvedsmand  og  «Rettere»  i  Jylland;  i  denne  Egen- 
skab holdt  han  i  de  følgende  Aar  Retterting  paa  Kongens  Vegne. 
I  de  store  Rigsmøder  deltog  han  derimod  ikke  siden  og  var  heller 
ikke  med  ved  Unionsmødet  i  Kalmar;  han  levede  endnu  i  Aaret 
1400,  men  det  følgende  Aar  nævnes  hans  Hustru,  Elene  Bugges- 
datter, som  Enke.  Kr.  Erslev. 

Vendelbo,  Peder,  — o.  1347,  tilhørte  en  gammel  og  højt 
anset  nørrejysk  Adelsslægt  og  fremtræder  selv  først  i  Christoffer  II's 
Tid.  Da  denne  Konge  kom  i  Strid  med  de  Raadgivere,  han 
havde  arvet  fra  sin  Broder,  udnævnte  han  P.  V.  til  sin  Marsk  i 
Stedet  for  Ludvig  Albertsen  (Eberstein  IV,  401)  og  sendte  ham 
imod  denne,  der  havde  sat  sig  fast  paa  Hammershus;  det  lykkedes 
ogsaa  P.  V.  at  indtage  den  stærke  Borg.  Aaret  efter  blev  Chri- 
stoffer imidlertid  fordrevet  (1326),  og  P.  V.  mistede  sin  høje  Stilling. 
Han  traadte  dog  i  Tjeneste  hos  Modkongen  Valdemar  og  nævnes 
som  dennes  Raad,  men  da  Christoffer  vendte  tilbage  til  Riget, 
sluttede  han  sig  atter  til  ham  og  blev  hans  Drost,  uden  for  øvrigt, 
som  det  synes,  at  komme  til  at  spille  nogen  større  Rolle.  I  den 
følgende  kongeløse  Tid  hører  man  næsten  intet  til  P.  V.,  men  da 
Valdemar  Atterdag  havde  vundet  Kronen,    træder  han   frem  i  for- 

reste  Række  blandt  denne  Konges  Mænd;  han  indtog  atter  Stil- 
lingen som  Drost,  hvad  han  dog  hurtig  opgav.  Allerede  1347 
nævnes  hans  Hustru  Arine  som  Enke.  P.  V.  efterlod  sig  et  Par 
Sønner,  og  hans  Døtre  vare  indgiftede  i  Jyllands  største  Slægter; 
den  ene  havde  saaledes  ægtet  Erik  Nielsen  Gyldenstjeme,  den 
anden  den  bekjendte  Niels  Bugge  (IH,  234).  Kr.  Erslev. 

Wendt,  Carl,  1731 — 1815,  Gehejmekonferensraad,  var  født 
12.  Okt.  1731  i  Sorau  i  Nedre  Lausitz.  Hans  Fader  Christian  W. 
var  født  i  Itzeho,  havde  studeret  ved  Kjøbenhavns  Universitet  og 
derefter  tjent  Prins  Carl  som  Pagehofmester  paa  Vemmetofte,  hvor 
han  tog  virksom  Del  i  Oprettelsen  af  gode  Skoler,  havde  derefter 
beklædt  Stillingen  som  Sekretær  ved  Missionskollegiet  og  Inspektør 
ved  Waisenhuset,  indtil  han  1723  forlod  Landet  og  blev  Præst  i 
Kassel,  senere  Superintendent  i  Sorau.  Han  var  gift  med  Marie 
Margrethe  Lichtenberg.  Sønnen  besøgte  Skolen  i  sin  Fødeby,  blev 
1749  dimitteret  til  Universitetet  i  Halle,  hvor  han  1752  promoverede 
som  Dr.  med.  Aaret  efter  kom  han  paa  Opfordring  af  C.  A.  Pies- 
sen  til  Kjøbenhavn,  hvor  han  begyndte  at  praktisere.  Efter  sin 
Fader  havde  han  arvet  pædagogiske  Interesser  og  blev  1755  Hov- 
mester for  Chr.  Ludvig  Plessens  Sønner,  først  i  deres  Hjem,  senere 
fra  1757  ved  Sorø  Akademi,  og  rejste  med  dem  til  Genf,  hvor  den 
yngre  af  Brødrene  døde.  Med  den  overlevende,  senere  Gehejme- 
konferensraad  Chr.  Ludv.  v.  Scheel-Plessen  (XIII,  164)  gik  han 
1760  til  Gøttingen,  Aaret  efter  til  I^iden  og  Utrecht.  I  Foraaret 
1764  vendte  han  efter  en  længere  Rejse  med  sin  Elev.  tilbage  til 
Kjøbenhavn,  hvor  han  kort  efter  overtog  et  nyt  Hverv  som  Hov- 
mester for  Brødrene  C.  D.  F.  og  J.  L.  Reventlow,  der  i  3  Aar 
studerede  i  Sorø,  indtil  han  1766  ledsagede  dem  til  Leipzig.  1 
Foraaret  1769  ftilgte  han  dem  til  Schweits  og  Aaret  efter  til  Paris 
og  England.  Overalt  søgte  han  med  sine  mangesidige  Interesser 
at  vække  deres  Sans  for  almennyttige  Foretagender,  Landboforhol- 
dene, Skoleundervisningen,  Fabriks-  og  Industrilivet,  og  det  tør  vel 
siges,  hvad  ogsaa  begge  Brødrene  hele  deres  Liv  taknemmelig 
erkjendte,  at  disse  af  Danmark  saa  højt  fortjente  Mænd  for  en 
væsentlig  Del  skylde  hans  indgribende  Paavirkning  deres  A ands- 
retning  og  Tankesæt.  Hjemvendt  i  Nov.  1770  gik  Brødrene  atter 
i  Sommeren  det  følgende  Aar  med  W.  til  Norge  og  Sverige  for  at 
studere  Bjærg værksdrift.  W.  blev  derefter  nøje  knyttet  til  den 
Reventlowske  Familie,   boede   i   deres  Hus   og  vedblev,    især  efter 

Faderens  Død  1775,  at  være  deres  trofaste  Raadgiver,  til  hvem  de 
henvendte  sig  i  alle  vigtige  Livsspørgsmaal.  Han  havde  ogsaa 
alle  deres  Stifmoders,  Grevinde  Charlotte  Amalie  Reventlows  (XIV, 
32)  Sager  under  Hænder  og  boede  under  Tag  med  hende,  især 
efter  1 781,  da  han  erhvervede  Gaarden  Hummeltofte  ved  Frede- 
riksdal, hvor  hun  ogsaa  døde  1792.  Samtiden  sluttede  af  det  nøje 
Forhold,  der  bestod  mellem  begge  —  hun  var  kun  4  Aar  ældre 
end  han  —  at  de  havde  indgaaet  et  hemmeligt  Ægteskab,  som 
af  Hensyn  til  Standsforskjellen  aldrig  blev  deklareret.  Sikkert  er 
det,  at  W.  af  hele  Familien  opfattedes  som  den,  der  stod  hende 
nærmest,  og  til  ham  rettede  alle  deres  Kondolence  ved  hendes 
Død.     Han  indgik  ej  heller  senere  noget  Ægteskab. 

Mærkelig  nok  er  det  hverken  som  Læge,  hans  egentlige 
Livsgjeming,  eller  i  sin  Virksomhed  som  Ungdomslærer,  skjønt 
han  var  «en  Mentor  efter  Fénélons  Idealt,  at  W.  har  erhvervet  sig 
et  Navn  i  Danmarks  indre  Historie.  Betroet  med  Ordningen  af 
Familien  Reventlows  Pengesager  og  Forvaltningen  af  Dronning 
Anna  Sophies  Stiftelses  Midler  fik  W.  Lejlighed  til  at  vise  sin 
fremragende  finansielle  Dygtighed.  1775  blev  W.  Medlem  af  Direk- 
tionen for  den  almindelige  Plejeanstalt,  i  hvilken  han  udfoldede 
en  særdeles  fortjenstfiild  Virksomhed.  Den  ældre  Schimmelmann 
skaffede  ham  1781,  da  han  ftatraadte  denne  Post,  Udnævnelse  til 
Kommissær  ved  den  oktroierede  Bank,  Aaret  efter  blev  han  Se- 
kretær i  Bankens  Overdirektion.  Efter  Bernstorffs  Tilbagekaldelse 
blev  W.  i  Juni  1784  Deputeret  i  FinanskoUegiet  og  Medlem  af 
Direktionen  for  Bankkontoret  samt  af  den  overordentlige  Finans- 
kassekommission.  I  Finanssager  var  han  baade  C.  D.  F.  Revent- 
lows og  E.  Schimmelmanns  højre  Haand,  og  i  Folkemunde  hed 
det,  at  Wendt  regerede  Reventlow,  denne  atter  Kronprinsen  gjen- 
nem  Bernstorff,  saa  at  det  egentlig  var  W.,  der  styrede  Landet. 
Han  havde  Del  i  Schimmelmanns  Omordning  af  Finansstyrelsen 
og  Oprettelse  af  et  nyt  FinanskoUegium,  arbejdede  fra  1787  i  den 
s.  A.  nedsatte  Finanskommission  og  var  især  virksom  ved  Indret- 
ningen af  Speciesbankerne  i  Altona  og  Kjøbenhavn  (1791),  af  hvis 
Direktion  han  blev  Medlem.  Fra  1788  refererede  han  Finanskol- 
legiets  Forestillinger  i  Gehejmestatsraadet.  1787  blev  han  Medlem 
af  den  til  Fattigvæsenets  Ordning  nedsatte  Kommission  og  fik  1799 
Sæde  i  Direktionen  for  Depositokassen.  W.,  der  1777  havde  faaet 
Titel  af  Justitsraad,  blev  1781  Etats-  og  1789  Konferensraad  og  fik 
1804  det  hvide  Baand.    180 1  fik  han  Løfte  om  Stempelpapirforvalter- 

embedet.  I  Avg.  1807  fulgte  han  med  Kongen  til  Rensborg,  hvor 
han  fortrinsvis  havde  Opsynet  med  den  kongl.  Kasse,  og  gik  med 
denne  i  Juni  Aaret  efter  som  første  Medlem  af  den  midlertidige 
Kasseadministration  (1808 — 10)  til  Kiel.  1810  vendte  han  tilbage 
til  Kjøbenhavn  og  sendtes  i  Omslaget  1812  til  Kiel  for  at  danne 
en  Kreditforening  mellem  Godsejerne  i  Hertugdømmerne  og  som 
kongl.  Kommissær  indtil  videre  at  indtræde  som  Medlem  af  dens 
Direktion.  Skjønt  W.,  i  øvrigt  med  urette,  blev  anset  som  med- 
virkende ved  Udstedelsen  af  den  særlig  i  Holsten  forhadte  Forord- 
ning af  5.  Jan.  1813,  som  han  i  sine  Breve  loyalt  søger  at  for- 
svare, skjønt  han  inderst  misbilligede  dens  Fremkomst,  lykkedes 
det  ham  ved  den  velgjørende  og  betydelige  Indflydelse,  hans  Per- 
son udøvede,  og  den  Tillid,  han  nød,  at  afværge  meget  ondt  og 
berolige  de  oprørte  Gemytter.  Udnævnt  til  Gehejmekonferensraad 
181 2  blev  han  i  Dec.  18 13  Overpræsident  i  Kiel  efter  at  have  ned- 
lagt sit  Embede  som  Finansdeputeret.  I  sin  nye  Stilling  var  han 
Medlem  af  den  for  Holsten  nedsatte  provisoriske  Forvaltningskom- 
mission.  Han  afgik  ved  Døden  i  Kiel  6.  Avg.  1815.  W.  maa 
betegnes  som  en  af  de  smukkeste  Skikkelser,  den  yngre  Bernstorffs 
Æra  kan  opvise,  de  tre  Grevers  fælles  ftildtro  Ven  og  Støtte,  i 
gode  og  onde  Dage  Statens  altid  nidkjære,  pligtopfyldende  og 
trofaste  Tjener,  der  omfattede  Danmark,  dets  Sag,  dets  Folk  og 
dets  Sprog  med  usvigelig  Kjærlighed,  cinteger  vitæ>,  som  der 
staar  skrevet  under  hans  Billede,  ogsaa  i  sit  private  Liv  gjennem- 
trængt  af  dyb  og  simd  Religiøsitet  og  en  fast  Tro  paa  alle  humane 
Tankers  endeUge  Sejr. 

Efterladte  Papirer  fra  den  Reventlowske  Familiekreds  1 — VI.  Rahbek, 
Minerva  1801,  IV,  25a  fif.  Louis  Bobi, 

Wendt,  Frantz  Wilhelm,  1815 — 95,  Kunst-  og  Handelsgart- 
ner, var  født  2.  Juli  18 15  og  Søn  af  nedennævnte  Læge  J.  C.  W.  W. 
Han  gik  først  i  Borgerdydskolen  i  Kjøbenhavn,  men  maatte  af 
Helbredshensyn  i  1830  opgive  den  studerende  Vej  og  kom  i  Gart- 
nerlære paa  Gisselfeld  under  Gartner  Thiesen.  I  September  1836 
underkastede  han  sig  som  Elev  i  Fredensborg  Slotshave  Kunst- 
gartnerexamen.  I  Aarene  1839 — 43  bestyrede  W.  Vallø  Stiftshave, 
og  efter  at  han  med  Understøttelse  fra  det  ofifentliges  Side  havde 
foretaget  en  Udenlandsrejse,  blev  han  Gartner  paa  Ledreborg  ved 
Lejre.  Haven  var  meget  forsømt,  og  store  Forandringer  bleve  fore- 
tagne i  de  7  Aar,  han  beklædte  denne  Plads.     I  185 1  kjøbte  han 

en  Ejendom  paa  St.  Jørgensbjærg  ved  Roskilde,  hvor  han  drev 
Planteskoledrift  og  Frøhandel,  og  ved  Siden  deraf  havde  han  et 
ikke  ubetydeligt  Landbrug,  som  gav  ham  Lejlighed  til  Forsøg  med 
mange  nye  Græsarter,  Rodfrugter  og  Kornsorter.  Navnlig  i  Tred- 
seme  og  Halvfjerdserne  havde  han  betydelig  Omsætning  med  Plante- 
skoleartikler og  Frø,  og  det  varede  derfor  ikke  længe,  før  han  kunde 
udvide  det  til  Have  indtagne  Areal  fra  5  til  9  Tdr.  Land.  Da  imid- 
lertid Afsætningsforholdene  i  Firserne  bleve  vanskelige  paa  Grund 
af  de  mange  nye  konkurrerende  Forretninger,  der  opstod  trindt 
om  i  Landet,  solgte  W.  sin  Ejendom  i  1889.  Da  Examen  i  Blomster- 
dyrkning og  Driveri  1866  henlagdes  til  den  kongl.  Veterinær-  og 
Landbohøjskole,  blev  W.  udnævnt  til  Examinator  i  det  førstnævnte 
Fag.  W.  har  skrevet  flere  mindre  Afhandlinger:  «Kort  Anvisning 
for  Husmænd  til  D)rrkning  af  Rodfrugter,  Staldfodringsplanter  og 
Handelsplantert  (1872),  «Om  Rodfrugter  og  nogle  andre  Planter, 
som  anvendes  til  Fodring  af  Kreaturer*  (1858),  «0m  Husmandens 
Stilling  som  Arbejder  paa  Landet  og  om  Dyrkning  af  Husmands- 
lodder^  (1871).  W.  døde  2.  Avg.  1895.  —  ^^^  ægtede  2.  Juli  1851 
Thrine  Jensen  (f.  30.  Nov.  1822  f  5.  Nov.  1864),  Datter  af  Forpag- 
ter Hans  J.  paa  SkuUerupholm. 

Erslew,  Forf.  Lex.  L,  Hehveg. 

Wendt,  Johann  Christian  Wilhehn,  1778— 1838,  Læge.  Han 
fødtes  16.  Sept.  1778  i  Ekemførde  og  var  en  Søn  af  Kjøbmand  og 
Brænderiejer  Jurgen  Friedrich  W.  og  Margrethe  Øllegaard  f.  Fiebig. 
Efter  at  have  frekventeret  sin  Fødebys  lærde  Skole  blev  han  1793 
kirurgisk  Assistent  (Lærling)  ved  det  kongl.  Christians  Plejehus  i 
Ekemførde  og  udnævntes  1796  til  Eskadronskirurg  ved  det  sles- 
vigske Livregiment.  1798  tog  han  sin  Afsked  og  drog  til  Kjøben- 
havn  for  videre  Studier  af  Kirurgi  og  Medicin,  blev  her  strax 
Volontær  og  1800  Kandidat  ved  Almindeligt  Hospital,  hvis  Læge 
VV.  N.  Jacobsen  (VIII,  367)  var  hans  Onkel.  S.  A.  blev  han  Un- 
derkirurg ved  Søetatens  Haandværkerstok.  1801  indskreves  han 
privat  som  Student  ved  Universitetet,  1802  tog  han  Examen  ved 
kirurgisk  Akademi,  udnævntes  s.  A.  til  assisterende  Læge  ved  Al- 
mindeligt Hospital  og  i  det  dertil  hørende  Fattigdistrikt  ligesom 
ogsaa  til  Docent  i  Naturlære  ved  Veterinærskolen  ved  J.  V.  Neer- 
gaards Afskedigelse  (XII,  157).  1803  blev  han  Bataillonskirurg  ved 
norske  Livregiment,  1804  Læge  ved  Vartov  og  selvstændig  Distrikts- 
læge under  Fattigvæsenet    S.  A.  absolverede  han  medicinsk  Examen. 

25* 

1812  erholdt  han  Embedet  som  Medicinalrevisor  for  Armeen  og 
Marinen  og  dermed  Regi  men  tskirurgs  Rang. 

W.  gjorde  sig  tidlig  bemærket  som  en  aandslivlig  og  habil 
Mand  med  gode  Kundskaber,  med  litterære  Interesser  og  Anlæg 
og  energisk  Reformiver  i  forskjellige  Retninger.  Den  tidligere 
uheldige  Forsyning  med  Medikamenter  til  Militæretaten  fik  han 
strax  efter  Udnævnelsen  til  Revisor  heldig  reformeret,  og  han 
havde  en  Hovedfortjeneste  af  Udarbejdelsen  af  den  første  Militær- 
farmakopé  (1813);  han  optraadte  tidlig  som  Forfatter  til  smaa  Skrif- 
ter,   navnlig    indeholdende    praktiske    Anvisninger    for    Kirurgerne. 

1813  blev  han  udnævnt  til  Overmedikus  ved  Almindeligt  Hospital, 
en  StiUing,  som  i  øvrigt  den  Gang  endnu  ikke  var  meget  esti- 
meret, men  som  han  snart  bragte  til  større  Anseelse,  saa  at  Hospi- 
talet i  hans  Tid  begyndte  at  søges  af  de  medicinske  studerende 
for  deres  kliniske  Uddannelse.  1817  erholdt  han  Professortitelen, 
1823  fik  han  Æresdiplom  som  Doctor  medicinæ  fra  Kiels  Universitet. 
Han  gav  sig  ogsaa  af  med  Belletristik,  i  øvrigt  i  Overensstemmelse 
med  Tidens  æsthetiske  Aand,  blev  en  yndet  Lejlighedsdigter  og 
knyttede  som  Læge  og  Ven  Forbindelser  med  de  samtidige  litte- 
rære Kredse  i  Kjøbenhavn,  fraterniserede  ogsaa  en  Tid  noget  med 
de  oppositionelle  og  revolutionære  Kredse,  dog  ikke  anderledes, 
end  at  han  som  Ven  af  Dr.  Dampe,  da  Sagen  mod  denne  1820 
indlededes,  uden  større  Betænkelighed  lod  sig  bruge  af  Politidirek- 
tør Kienilflf  som  Spion  og  Angiver  —  i  det  han  dog  samtidig, 
holdningsløst  Følelsesmenneske  som  han  vistnok  var,  i  øvrigt  søgte 
at  afværge  de  værste  Kalamiteter  for  sin  «Ven'». 

Sin  medicinske  Forfattervirksomhed  i  Smaaskrifter  og  Tidsskrifts- 
afhandlinger  fortsatte  han  ufortrødent,  og  han  var  en  Tid  Med- 
udgiver af  «Bibliothek  for  Læger*  ligesom  ogsaa  af  <Penia>.  For- 
uden talrige  aktuelle  Æmner  behandlede  han  end  videre  den  danske 
Medicins  Historie  i  flere  Skrifter,  saaledes  « Historien  af  den  ve- 
neriske Sygdoms  Begyndelse  og  Fremgang  i  Danmark  •  (1820), 
♦  Almindeligt  Hospital,  dets  Indretning  og  Forfatning,  Pengevæsen, 
Legater,  Historie »  (1833),  « Børnekoppernes  og  Vaccinationens  Hi- 
storie i  Danmarks  (1836).  Han  var  meget  bibliofil  og  kom  efter- 
haanden  til  at  eje  en  af  de  betydeligste  private  Bogsamlinger  i 
Landet.  Som  organisatorisk  og  filantropisk  Reformator  virkede 
han  ligeledes  utrættet  og  indlagde  sig  betydelige  Fortjenester.  Som 
Kommissionsmedlem  var  han  meget  virksom  for  Oprettelsen  af 
Garnisonshospitalet  i  Kjøbenhavn,  hvortil  der  var  en  overordentlig 


Digitized  by  VjOOQIC 


Wendt    Joh,  Chr,  Wilh.  38^ 

Trang,  ligeledes  havde  han  som  Medlem  af  Kommissionen  for 
Kjøbenhavns  Fattigvæsens  Omorganisation  (1828)  en  stor  Del  af 
Æren  for  de  Forbedringer,  som  derved  gjennemførtes. 

1832  udnævntes  han  til  Stabskirurg  ved  Landmilitæretaten  og 
derved  ogsaa  til  Medlem  af  det  nye  Garnisonshospitals  Direktion 
og  af  Sundhedskollegiet.  1833  blev  han  end  videre  Medlem  af  det 
slesvig-holstenske  SanitetskoUegium  og  erholdt  s.  A.  Rang  med 
Oberstlieutenanter,  1835  blev  han  Etatsraad.  4.  Marts  1838  døde 
han  pludselig.  —  Han  var  gift  med:  i.  Mette  Mariane  Knudsen 
(f  1809  25  Aar  gammel).  Datter  af  Koffardikapitajn  Henrik  K.; 
2.  Ane  Margrethe  Rasmussen  (f.  1791  f  31.  Dec.  1844),  Datter  af 
Hans  Jacob  R.  i  Vedbæk. 

Den  danske  Lægestand  4.  Udg.  Erslew,  Forf.  Lex.  Bibi.  f.  Læger  XXVIII, 
255  ff.  Ltlbker  u.  Schrøder,  Schlesw.-Holst.-Lauenb.  Schriftstellerlex.  Berl.  Tid. 
1838  Nr.  68.     Høsts  Erindringer.     Hist.  Tidsskr.  6.  R.  V.  Jul,  Petersen. 

Wengel,  Christian  Molt,  1821 — 59,  Forfatter,  Søn  af  Apo- 
theker,  Kancelliraad  Hans  Jørgen  W.  (f  14.  Avg.  1784  f  16.  Jan.  1874) 
og  Anne  Sophie  Frederikke  f  Aabye  (f.  22.  Febr.  1786  f  17.  Maj 
iS77)»  var  født  i  Ringsted  24.  April  1821,  gik  1831 — 36  i  Herlufsholms 
Skole  og  derefter  i  Roskilde  Latinskole,  hvorfra  han  i  1840  blev 
Student;  1848  tog  han  juridisk  Embedsexamen ;  derefter  fik  han 
Ansættelse  som  Assistent  i  Justitsministeriets  Revisionskontor  for 
Skiftedesignationerne  og  de  offentlige  Stiftelsers  Regnskaber,  i  1855 
blev  han  Revisor  smstds.  og  i  1859  Fuldmægtig  i  1.  Revisionskon- 
tor for  umyndiges  Midler.  Han  var  ugift.  En  Tyfus  dræbte  ham 
24.  Sept.  1859. 

W.  gjorde  sig  først  bekjendt  i  Studenterverdenen  ved,  nærmest 
i  gamle  Rosenkildes  Manér,  at  udføre  komiske  Roller  i  Studenter- 
foreningens Komedier,  saaledes  Lars  ved  den  første  Opførelse  af 
«Gjenboerne>,  Mads  i  « Soldaterløjer*,  Randbøl  i  «Feriegjæsterne», 
Sandrup  i  « Familietvist*  og  Forpagter  Klem  i  c  Deklarationen*. 
Ogsaa  i  sine  egne  Studenterkomedier,  som  senere  gik  over  til  Sekond- 
theatrene,  spillede  han  gjæme.  Han  har  forfattet:  « Kusine  Lotte*, 
Vaudeville  i  i  Akt  (1854  o:  1853,  6.  Opl.  1898),  « Plader*,  Lystspil 
med  Sang  i  3  Akter  (1858;  opført  paa  Kasino  1855  og  som  Studenter- 
komedie under  Titelen  « Middagsmad  i  Larsbj ørnstræde,  Lystspil 
med  Plader  i  3  Akter*).  Efter  hans  Død  udkom  hans  « Efterladte 
Skrifter*  I — III  (1859 — 60),  og  i  sit  Testamente  havde  han  bestemt 
Indtægten   af  disse   til  Studenterforeningens  Byggefond.     De  inde- 

holde  « Kjærlighed  paa  Tagett,  Vaudeville  i  i  Akt  (som  Studenter- 
komedie;   <  Kjærlighed  paa  Taget  eller  Nr.  66  og  67  ved  Nørrevold, 
Vaudevillestump  i  i  Akt»),  «En  Tale»,  Lystspil  med  Sang  i  2  Akter, 
og  «Fra  Ni  til  Fire»,  Fortælling  med  Tableauer.     Disse  Komedier 
ere    senere    enkeltvis    udkomne    i    flere    Oplag.      <  Kjærlighed    paa 
Taget »  opførtes  paa  Kasino  1854  og  «£n  Tale»  paa  Folketheatret 
1858.     Han    har    desuden    oversat    og    omarbejdet   et   Par    franske 
Stykker  til  Kasino   og  Folketheatret   og    skrevet  morsomme  Viser, 
af  hvilke   den  om  Matrosen,    der  aad  Toldbodrotten,    er   mest  be- 
kjendt.      Hans  dramatiske   Arbejder  ere  ikke   egentlige   Studenter- 
komedier, dertil  ere  de  ikke  overgivne,  kaade  og  hensynsløse  nok 
over    for    Øjeblikkets    Forhold    og    Personligheder;    der    er   aldrig 
Bidskhed  eller  Nærgaaenhed  i  deres  paalidelige  Skildringer  af  Men- 
nesker, aldrig  stilles  her  noget  paa  Spidsen,  men  de  ere  hyggelige 
og  elskværdige.     Og  saadan  var  han   selv  som  Menneske.     I  Stu- 
denterforeningen,   hvor   han    færdedes  til  Stadighed  og  3mdedes  af 
alle,   traadte   han  aldrig  frem,    førte  ikke  Ordet,    ønskede  ikke,    at 
hans  Vilje   skulde   lystres.     Han   var   altid   i   ligeligt   Humør,    lidt 
magelig,    uden   egentlig   Begejstring   for   noget,    stærk  i   Modgang, 
sandhedskjærlig  og  trofast,  med  Trang  til  at  være  noget  for  andre; 
men  alt  maatte  gaa  rolig  og  sindig,   ingen   fik  Lov  til  at  storme 
paa,.  han  vilde   helst   ene   sørge  for  sit,    pusle  med  det  og  imder 
Arbejdet  være  fri  for  andres  Raad  og  Kritik.    Chr.  Richardt  siger 
om  ham,  at  cuden  Larm,  men  dog  til  Fryd,  som  Kilden  med  den 
sagte   Lyd,    han   vandred   sine  Veje».     Altid    søgte    han    at    finde 
Livets   lyse  Sider   og   ønskede  at  glæde  sig  ved  Tilværelsen  uden 
at   føle   dens  Disharmonier.     Skjønt   han   samvittighedsfuldt   besør- 
gede sit  Embede,   interesserede  dette  ham  kun  lidet,   vistnok  fordi 
han  ikke  gjennem  det  kom  i  Vexelvirkning  med  andre  Mennesker; 
thi  det  var  en  Drift  i  ham   at   iagttage  sine  Medmennesker,    gjen- 
nemforske  dem,  ikke  just  til  Brug  for  sin  Forfattervirksomhed,  men 
fordi  de  højlig  interesserede   ham,    netop   fordi  han   elskede  dem. 
Det  var  i  det  hele  taget  hans  dybe  Trang  at  lære  Livet  til  Gavns 
at  kjende,    og    dette  vil  kun    kunne   ske   fra  Kjærlighedens  Stand- 
punkt.    Iblandt   Studenterne    beredte    han    sig    bl.  a.  Vej    ved    sin 
fremragende   Evne   til   at   efterligne    Folks   komiske  Sider,    ved   at 
holde    morsomme  Avktioner    og    endelig   ved   at   forberede  Fester. 
«Han  var  af  Ydre  meget  styg,    hans  Hoved    sad   lidt   skjævt  .... 
hans  Næse   havde  den  løjerligste  Facon,    hans  Mund  var  stor,    og 
dertil   kom   endnu,    at    han    skelede   stærkt.     Men   trods   alt  dette 

ikke  meget  skjønne  i  hans  Ansigt,  var  der  i  dette  det  mest  elsk- 
værdige og  vindende  Udtryk.  Han  var  ligefrem,  forekommende 
og  venlig »  (A.  Abrahams). 

H.  C.  A.  Lund,  Studenterforeningens  Historie.  Erslew,  Forf.  Lex.  Nordisk 
Universitets-Tidskrift  VI  i,  S.  109  ff.  A.  Abrahams,  Minder  fra  min  Studentertid 
S.  42  ff.  Carl  Møller,  Fra  Studenterdagene  S.  12.  Axel  Sørensen,  Studenter- 
komedien S.  17  ff.     Breve  til  og  fra  C.  Hostrup  S.  376.  ^^.  Bøgh, 

Wennerwald,  Emil  August  Theodor,  f.  1859,  Landskabs- 
maler. E,  W.  er  Søn  af  Fabrikant  Fritz  W.  (f.  1832)  og  Emilie 
f.  Liichow  (f.  1826  f  1883)  og  født  i  Kjøbenhavn  4.  Avg.  1859. 
Sin  første  Vejledning  i  Kunsten  fik  han  af  Maleren  Carl  Vilhelm 
Hansen;  senere  forberedte  C.  V.  Nielsen  ham  til  Kunstakademiet, 
hvor  han  blev  optagen  som  Elev  1878.  Paa  Foraarsudstillingen 
paa  Charlottenborg  debuterede  han  1882.  med  «Efteraar,  Parti  fra 
Søndermarken*,  og  1883  fulgte  hans  « Parti  ved  Kildesøen  i  Jægers- 
borg Dyrehave*;  senere  ernærede  han  sig  nogle  Aar  som  Skue- 
spiller og  boede  1888 — 91  i  Svendborg,  fra  hvis  Gader  og  Omegn 
han  har  malet  adskilligt,  der  ligesom  hans  øvrige  Arbejder  vidner 
om  selvstændigt  Syn  og  ikke  ringe  Formevne.  W.  ægtede:  i. 
(4.  Maj  1884)  Carla  Ludovica  f.  Kongsted  (f.  1866  f  i^S)»  Datter 
af  Hofpianist  Carl  Julius  R.;  2.  (23.  Okt.  1888)  Ingeborg  Johanne 
Emilie  Hansen  (f.  1866),  Datter  af  Gjæstgiver  Anders  H.  og  Ane 
Margrethe  f.  Hansen. 

Weilbach,  Nyt  dansk  Kunstnerlex.  Sigurd  MilUer, 

Wensin,  Lorents,  — 1629,  af  holstensk  Adel,  var  Søn  af 
Godske  W.  til  Rolsdorf  og  Eibe  Danielsdatter  Rantzau  af  Salzau. 
Han  gik  1609  i  Skole  i  Kiel,  blev  162 1  Hoijunker  hos  Kong  Chri- 
stian IV  og  1622  Kammerjunker  hos  Prins  Frederik.  1625  beskik- 
kedes han  til  KLrigskommissær  ved  Hæren  i  Tyskland,  men  brugtes 
særlig  dette  og  det  følgende  Aar  til  gjentagne  diplomatiske  Sen- 
delser  til  Frankrig,  nærmest  for  at  formaa  den  franske  Konge  til 
at  slutte  sig  til  Haager-Forbundet,  men  ogsaa  for  at  skaffe  Subsidier, 
og  til  Holland,  først  for  at  kjøbe  Vaaben,  senere  med  den  danske 
Ratifikation  af  det  nævnte  Forbund.  Paa  en  af  disse  Rejser  blev 
han  holdt  tilbage  af  Garnisonen  i  Lingen,  og  hans  Papirer  bleve 
ham  fratagne;  først  efter  at  Christian  IV  havde  klaget  til  Infant- 
inde Clara  Eugenia  Isabella  i  Nederlandene,  blev  Fangen  løsladt 
og    fik    sine    Sager   igjen.      Siden    tabes    hans   Spor,    formodentlig 

have  de  anstrængende   Krigsaar    nedbrudt  hans  Helbred,   thi  han 
angives  at  være  død  162Q,  vistnok  i  en  )mgre  Alder.  Thi$et. 

Venstermand,  Johan,  — 1587,  til  Olstrup,  var  Søn  af  Jør- 
gen V.  til  Stadager  og  dennes  2.  Hustru  Alhed  Urne.  Han  led- 
sagede som  Hofsinde  Hertug  Magnus  til  Lifland,  men  kom  snart 
tilbage  og  fik  senere  Ansættelse  som  Sekretær  i  Kancelliet,  i  hvil- 
ken Stilling  han  1565  forlenedes  med  et  Kannikedømme  i  Ros- 
kilde Domkirke;  dette  beholdt  han  til  sin  Død.  1567  beskikkedes 
han  til  Norges  Riges  Kansler  og  fik  Aabygge,  Ide  og  Raade 
Skibreder  i  Norge,  uden  Afgift,  og  desuden  Provstiet  ved  Marie 
Kirke  i  Oslo;  men  dels,  som  det  synes,  paa  Grund  af  Mangler  i 
sit  Regnskab,  dels  fordi  han  havde  vakt  Kongens  Uvilje  ved 
at  have  støttet  de  norske  Bønders  Petitioner  om  Fritagelse  fra 
den  Kongen  bevilgede  Ilandehjælp,  mistede  han  157 1 — 72  baade 
sit  Embede  og  alle  sine  norske  Len.  Først  1576  fik  han  atter 
en  lille  Forlening  Snegaard,  som  han  1577  ombyttede  med  Reins 
Kloster,  Tutterøen  og  Vigs  Gods.  Til  Gjengjæld  maatte  han  157S 
gjøre  Tjeneste  som  Rentemester  paa  Jakob  Ulfeldts  Gesandtskabs- 
rejse  til  Rusland.  Atter  1582  mistede  han  sine  norske  Len,  og  nu 
var  Anledningen  ganske  utvivlsomt  Mangler  i  hans  Regnskaber, 
thi  endnu  Aar  1600  sagsøgtes  hans  Arvinger,  fordi  der  ikke  var 
gjort  Rede  og  Rigtighed  for  hans  Len.  Selv  var  han  da  for 
længst  død,  i  Juni  1587.  V.  var  1570  bleven  trolovet  med  Mar- 
grethe Høg,  men  denne  Trolovelse  gik  over  Styr,  og  først  længe 
efter  at  hun  var  gift  med  en  anden,  fæstede  J.  V.  sig  en  Brud, 
Kirsten  Lagesdatter  Beck.  Brylluppet  stod  30.  Avg.  1584  i  Ros- 
kilde; Ægteskabet  var  barnløst.     Enken  levede  endnu  1625. 

Tfdset 

Venstermand,  Morten,  — 1610,  til  Pederstrup,  Søholt  og 
Egebjærg,  hvilken  sidste  Hovedgaard  han  dog  1575  mageskiftede 
til  Kronen  imod  Krønge,  var  Broder  til  foranstaaende  Johan  V. 
Han  blev  1570  Hofsinde  og  gjorde  tillige  Tjeneste  først  som 
Skjænk,  siden  en  kort  Tid  som  Køgemester  til  1572,  da  han  for- 
lod Hoftjenesten  og  fik  Kjøbenhavns  Slot  i  Forlening.  Dette 
Len  beholdt  han  i  3  Aar  og  havde  derefter  i  de  følgende  3  Aar 
Ravnsborg  paa  Laaland.  1576  var  han  i  Kongens  Følge  paa  Rej- 
sen til  Meklenborg.  1580  fik  han  Øen  Len,  som  han  havde,  til 
han   1589  blev  Befalingsmand    paa  Frederiksborg,    hvilket  han  var 

til  1592.  Endelig  var  han  fra  1592  til  1604  forlenet  med  Helge- 
land. Han  synes  at  have  været  vel  anskreven  saa  vel  hos  Frede- 
rik II  som  Christian  IV.  Den  sidste  gjorde  i.  Avg.  1591  hans 
Bryllup  med  Anne  Andersdatter  Galt.  Ægteskabet  var  barnløst. 
Efter  hans  Død  1610  ægtede  Enken  Falk  Brahe.  Thiset 

Wentorf,  Carl  Christian  Ferdinand,  f.  1863,  Maler.  C.  W. 
er  født  i  Kjøbenhavn  25.  April  1863  og  Søn  af  Snedkermester 
Heinrich  Frederik  W.  (f.  1832)  og  Cecilie  Juditha  f.  Wandschneider 
(f.  1831  f  1894!  Kunstakademiets  Skoler  gjennemgik  han  1881 — 87-, 
som  Udstiller  paa  Charlottenborg  debuterede  han  1886  med  et 
Portræt  af  Landskabsmaleren  C.  F.  Aagaard.  I  1890  og  1892  var 
han  med  Akademiets  Understøttelse  udenlands,  i  1896  rejste  han 
med  det  Ancherske  Legat  og  i  1900,  atter  med  Stipendium  fra 
Akademiet,  til  Holland  og  Paris-,  mindre  Rejser  har  han  næsten 
hvert  Aar  foretaget  paa  egen  Bekostning.  Som  Udstiller  har  han 
til  Stadighed  givet  Møde  paa  Charlottenborg,  dels  med  Genrestyk- 
ker, dels  og  fornemmelig  som  Portrætmaler.  Blandt  hans  Arbejder 
kunne  fremhæves:  «Fra  Trøstens  Bolig,  Motiv  fra  en  Fattiggaard» 
1892  (den  Hirschsprungske  Samling),  «En  Gudstjeneste  paa  Ama- 
ger* 1893  (Kunstmusæet),  «Den  gamle  Bonde  paa  Toften »  1899 
(Maribo  Musæum;  lønnet  med  Guldmedaille  i  Mtinchen  1901),  lEt 
Sladderhjøme»  1898  samt  Portrætterne  af  Tømmermester  Harald 
Olsen  (Tømmerlavets  Forsamlingssal;  Aarsmedaille  1901),  Hofjæger- 
mester Fr.  Tesdorff  (1902),  Grev  Ahlefeldts  tre  Sønner  (1903)  og  i 
1904  Baron  Rosenøm-Lehn,  Etatsraad  Bock  og  Skolebestyrerinde 
Frøken  Marie  Kruse.  W.  er  en  solid  og  dygtig  Kunstner,  der 
navnlig  i  sine  Portrætter,  af  hvilke  de  sidstnævnte,  frem  for  alle 
Frøken  Kruses,  afgjort  ere  de  bedste,  udmærker  sig  ved  jævn, 
klar  og  sikker  Karakteropfattelse,  paalidelig  Formgivning  og  sund 
Farve.  —  W.  ægtede  18.  April  1890  Alma  Margrethe  Nathalie  Qvist 
(f.  1861),  Datter  af  Snedkermester  Hans  Jacob  Q.  (f.  1823  f  1891) 
og  Augusta  Frederikke  Vilhelmine  f.  Wiirck  (f.  1827  f  1872). 

Weilbach,  Nyt  dansk  Kunstnerlex.  Sigurd  MilUer. 

Venusinus,  Jon  Jacobsen,  — 1608,  Theolog,  Filosof,  Natur- 
gransker og  Historiker,  var  født  paa  Øen  Hven,  hvor  hans  Fader, 
Jacob  Jonsen,  var  Præst;  Moderen  hed  Inger  Pedersdatter.  Fade- 
ren forflyttedes  1563  til  Landskrone,  efter  hvilken  By  Sønnen  kaldte 
sig  Coronensis;    men  efter  at  Hven   ved  Tyge  Brahe  havde  faaet 

en  særlig  Navnkundighed,  kaldte  han  sig  Venusinus  efter  Fødeøen, 
saa  meget  mere  som  han,  der  med  ikke  ringe  Held  dyrkede 
Digtekunsten  baade  paa  Latin  og  Dansk,  derved  fik  Navn  fælles 
med  en  af  Oldtidens  mest  berømte  Digtere  (Horatius).  Efter  at 
have  besøgt  den  kongl.  Skole  i  Frederiksborg,  der  frembød  bedre 
Undervisningsforhold  end  de  allerfleste  af  den  Tids  Skoler,  afgik 
V.  til  Universitetet  i  Kjøbenhavn  og  siden  til  Rostock.  Her  kom 
han  i  Forbindelse  med  den  ogsaa  her  i  Landet  meget  ansete  Pro- 
fessor David  Chytræus,  der  1579  anbefalede  ham  til  Kong  Frede- 
rik ir  s  Understøttelse,  da  han  var  en  alvorlig,  besindig  og  haabe- 
fuld  ung  Mand,  som  det  vilde  lønne  sig  at  hjælpe  frem  paa  Viden- 
skabernes Bane.  Denne  varme  Anbefaling  havde  den  Virkning, 
at  Kongen  tilstod  ham  100  gamle  Daler  aarlig  i  Studerehjælp.  Nu 
begav  han  sig  paa  længere  Rejser,  besøgte  Tyskland,  Østerrig 
(hvor  han  lærte  Jesuiternes  fremskredne  Undervisning  at  kjende), 
Italien  og  Schweits.  Længst  dvælede  han  i  Wittenberg,  hvor  han 
tog  Magistergraden.  Hans  Landsmand,  den  unge  Sivert  Grubbe 
(VI,  222),  der  samtidig  opholdt  sig  her  og  traadte  i  en  varm,  gjen- 
nem  hele  Livet  fortsat  Venskabsforbindelse  med  ham,  omtaler,  at 
V.  blev  anset  for  den  lærdeste  af  alle  daværende  Studenter  i  Wit- 
tenberg paa  Grund  af  den  Indsigt  i  Mathematik,  Theologi  og 
de  filosofiske  Fag,  som  han  lagde  for  Dagen  ved  Disputationer  og 
Deklamationer. 

Efter  Hjemkomsten  fra  disse  Rejser  blev  V.  1584  Sognepræst 
i  Herfølge  og  Sædder  ved  Kjøge  samt  Provst  i  Bjeverskov  Herred, 
en  Kaldelse,  som  han  særlig  tilskrev  I^ensmanden  paa  Tryggevælde, 
Rigens  Kansler  Ejler  Grubbe,  ovennævnte  Sivert  G.s  Fader.  Da 
denne  ansete  Mand  døde  1585,  og  Arild  Huitfeldt  fulgte  ham  i 
Forleningen  og  i  Kanslerembedet,  kom  V.  i  et  nært  Venskabsfor- 
hold til  denne,  vistnok  især  grundet  paa  deres  fælles  Kjærlighed 
til  Historien.  Skjønt  Præstekaldet  i  Herfølge  var  et  af  de  bedste 
i  Landet,  synes  det  videnskabelige  Liv  i  Hovedstaden  dog  at  have 
draget  V.  til  sig.  1587  blev  han  Sognepræst  ved  Helligaandskirken 
i  Kjøbenhavn.  Men  her  var  han  nær  kommen  i  Vanskelighed, 
da  han  som  mange  af  hans  samtidige,  og  deriblandt  hans  Venner 
Arild  Huitfeldt  og  Sivert  Grubbe,  havde  en  Forkjærlighed  for  den 
kryptokalvinistiske  Theologi.  Særlig  misbilligede  han  den  da  bruge- 
lige Anvendelse  af  Exorcismen  ved  Daaben.  Da  han  paa  egen 
Haand  tillod  sig  at  udelade  den,  vakte  dette  Skridt  imidlertid  en 
saa  ubehagelig  Opmærksomhed,   at  han  paa  Regeringsraadets  For- 

langende  for  en  Tid  blev  suspenderet  fra  sit  Embede  (1588),  men 
han  slap  dog  nogenlunde  skadesløs  fra  Sagen  ved  at  love  fremtidig 
at  følge  den  gjældende  Kirkeskik.  Siden,  da  han  var  bleven  højt 
anskreven  hos  Christian  IV,  søgte  han  at  forraaa  denne  til  at  af- 
skaffe Exorcismen,  uden  at  det  dog  lykkedes,  skjønt  Kongen  lod 
et  af  sine  egne  Børn   døbe  med  Forbigaaelse  af  denne  Ceremoni. 

I  det  hele  var  V.  lidet  konfessionel,  men  dog  langtfra  irre- 
ligiøs, som  hans  mærkelige  Oversættelse  af  Thomas  a  Kempis'  Bog 
om  Christi  Efterfølgelse  (1599)  og  særlig  Dedikationen  i  samme  til 
Sivert  Grubbe  viser.  Ogsaa  paa  det  videnskabelige  Omraade  var 
han  «liberior  Academicus»,  som  en  samtidig  Forfatter  kalder  ham, 
meget  kritisk  anlagt,  en  Ven  af  Tyge  Brahe  og  stærkt  optagen  af 
videnskabelige  Iagttagelser  i  de  forskjelligste  Retninger.  Et  Skrift 
af  ham,  indeholdende  filologiske,  filosofiske  og  theologiske  Under- 
søgelser, blev  til  hans  store  Fortrydelse  1595  undertrykt  af  den 
akademiske  Censur.  Sagen  var  maaske  den,  at  ban  hyldede  den 
ramistiske  Retning  paa  Sprogforskningens  og  Filosofiens  Omraade. 
Bl.  a.  kan  mindes  om  et  Forsøg  af  ham  (1594)  paa  at  reformere 
den  danske  Retskrivning,  i  ikke  ringe  Lighed  med  hvad  R.  K.  Rask 
i  en  langt  nyere  Tid  har  foreslaaet. 

Skjønt  V.  saaledes  ikke  stod  paa  den  bedste  Fod  med  ede 
højlærde »  ved  Universitetet,  maatte  de  dog  indrømme  ham  en 
Plads  i  deres  Midte,  da  det  var  lykkedes  ham,  efter  at  Christian  IV 
selv  havde  overtaget  Regeringen,  i  høj  Grad  at  vinde  den  unge 
Konges  og  Kansler  Chr.  Friis'  Velvilje.  1600  maatte  de  akade- 
miske Fædre  f  efter  kongl.  Befaling  t  kalde  ham  til  Professor  i 
Fysik  ved  Universitetet,  hvorhos  Anlægget  af  en  botanisk  Have  blev 
ham  overdraget.  Botanik  hørte  nemlig  ogsaa  til  de  Videnskaber, 
han  syslede  med. 

Som  Professor  optraadte  V.  som  Platos  Fortolker  og  Forsvarer 
i  Modsætning  til  den  herskende  aristoteliske  Filosofi.  Han  var  den 
første  her  ved  Universitetet,  der  hævdede  den  kopernikanske  Ver- 
densanskuelse og  holdt  Forelæsninger  over  Magnetismen.  Et  Vid- 
nesbyrd om  den  Yndest,  han  nød  paa  de  højeste  Steder,  var  det, 
at  han  1602  efter  Dr.  Niels  Krags  Død  udnævntes  til  kongl.  Historie- 
skriver og  forlenedes  med  Dekanatet  i  Ribe  Kapitel,  som  hans 
Forgængere  i  Historiografstillingen  ogsaa  havde  haft.  Han  flyttede 
dog  ikke  til  Ribe,  men  forblev  ved  Universitetet,  i  det  han  1603 
ombyttede  Lærestolen  i  Fysik  med  den  i  Rhetorik.  Samtidig 
holdt    han    Forelæsninger    over    den    danske    Oldtid    («Antiqvitates 

rerum  Danicarum  >)•,  men  skjønt  han  i  disse  Forelæsninger  paa  en 
skaanselløs  Maade  gaar  løs  paa  Saxos  Sagnhistorie,  undgaar  han 
dog  ikke  selv  at  snuble.  Hans  Etymologier  ere  ofte  fantastiske, 
og  hans  Forsøg  paa  at  konstruere  en  dansk  Oldtidshistorie  vidner 
tilstrækkelig  om,  at  hin  Tid  ikke  var  i  Stand  til  at  magte  saa 
vanskeligt  et  Æmne.  De  mindre  dunkle  Afsnit  af  Historien  naaede 
han  aldrig  frem  til.  Et  Par  1604 — 5  udgivne  Dissertationer  af 
ham  («De  historia*  og  «De  fabula,  qvæ  pro  historia  sæpissime 
venditatur»)  henhøre  under  den  historiske  Indledningsvidenskab. 

Da  Christian  IV  1606  besøgte  sin  Svoger,  Kong  Jacob  i  Eng- 
land, fulgte  V.  med  som  « Orator  et  Historicus  Regius*  og  skal 
have  vakt  betydelig  Opsigt  ved  sin  mangesidige  Lærdom.  Det 
fortælles,  at  et  Digt,  han  overrakte  Kong  Jacob,  vandt  denne 
lærdomelskende  Konges  Bifald  i  saa  høj  Grad,  at  han  vilde  op- 
tage Forfatteren  i  Adelstanden,  hvilket  dog  næppe  er  sket.  Efter 
Hjemkomsten  blev  V.  1607  forlenet  med  Sorø  Kloster  og  Gods, 
for  at  han,  befriet  fra  det  akademiske  Arbejde,  kunde  have  Lej- 
lighed til  for  Alvor  at  gjøre  noget  ved  Fædrelandets  Historie. 
Men  allerede  30.  Jan.  1608  bortkaldtes  han  ved  Døden.  At  der 
har  været  noget  tiltalende  ved  hans  Personlighed,  og  at  hans  le- 
vende Sands  for  videnskabelig  Forskning  i  forskjellig  Retning  har 
øvet  en  ikke  ringe  Tiltrækning  paa  de  betydelige  Mænd,  han  kom 
i  Forbindelse  med,  er  umiskjendeligt;  men  i  Litteraturen  har  han 
dog  ikke  efterladt  sig  mange  Spor,  vistnok  især  fordi  hans  In- 
teresser vare  for  lidt  begrænsede. 

V.  var  gift  i.  (1585)  med  Agathe  (f  15.  Juli  1589),  Datter  af 
Professor  Johs.  Sascerides  (XIV,  612);  2.  med  Karine  Dankertsdat- 
ter.  Enke  efter  Kanniken  Hans  Leiel  i  Roskilde.  Selv  synes  V. 
ingen  Børn  at  have  haft,  men  for  sin  Stifsøn,  Lægen  Dankert 
Leiel  (X,   185),  blev  han  en  trofast  Fader. 

Kirkehist,  Saml.  3.  R.  I,  241  fif.  Rørdam,  Kbhvns.  Univcrsiiets  Hist.  1537 — 
1 62 1,  III.  H.  F.  Rørdam. 

Weremberg,  Bernhard,  1577 — 1643,  Professor,  var  en  Sles- 
viger, født  24.  Avg.  1577  i  Treja,  hvor  hans  Fader,  Mag.  Jacob  W., 
var  Præst;  Moderen  hed  Anna  Meier.  Da  Faderen  blev  forflyttet 
til  Hamborg,  fik  Sønnen  sin  Skolegang  der  og  studerede  siden  i 
Helmstedt  og  Wittenberg.  1605  blev  han  Rektor  i  Spandau  i  Mark 
Brandenborg  og  1609  i  Haderslev.  1614  kaldedes  han  til  Professor 
i   praktisk  Filosofi  ved  Gymnasiet   i   Hamborg    og    blev  senere   til- 

lige  Docent  i  Historie.  Døde  i.  Juni  1643.  Han  var  gift  med 
Margrethe  Langermann.  Under  sin  Virksomhed  i  Hamborg  udgav 
han  talrige  Dissertationer,  hvoraf  en  Del  behandlede  Æmner  af 
Samfundslære  og  Politik.  —  Hans  Broder  Jacob  W.^  der  var  født 
i  Treja  11.  Jan.  1582,  blev  1606  Adjunkt  ved  det  filosofiske  Fakul- 
tet i  Wittenberg,  i  hvilken  Stilling  han,  navnlig  ved  Foredrag  over 
Metafysik,  udviklede  megen  Lærerdygtighed  i  antiramistisk,  strængt 
luthersk  Retning  og  havde  ikke  ringe  Indflydelse  paa  talrige  danske, 
der  den  Gang  studerede  i  Wittenberg  (Kirkehist.  Saml.  3.  R.  II,  10). 
Siden  blev  han  Præst  i  Hamborg  samt  Professor  i  Logik  og  Meta- 
fysik ved  G)rmnasiet.  Døde  29.  Jan.  1623.  Han  stod  i  venskabelig 
Forbindelse  med  den  lærde  Holger  Rosenkrantz,  hvem  han  til- 
egnede sit  Skrift  «Vindiciæ  ecclesiæ  Lutheranæ»  (1622).  Hans 
Hustru  var  en  Datter  af  den  bekjendte  wittenbergske  Theolog 
Salomon  Gesner. 

Moller,    Cimbria  lit.  I.      Kirkehist.  Saml.  3.  R.  VI.      O.  Andersen,    Holger 
Rosenkrantz  S.  256.  ff^  yr  Rørdam. 

Werenskjoldy  Niels,  til  Hafslund,  1668 — 1741,  Amtmand,  Søn 
af  Lagmand  Werner  Nielsen  til  Hafslund  og  Borregaard  (f  1697), 
der  var  gift  med  den  rige  Lagmand  Christen  Jensens  (VIII,  401) 
Datter  Helvig.  Han  maa  vel  være  den  Niels  Wernersen,  der  1687 
blev  Korporal  ved  «det  nye  Regiment »  under  Oberst  Poul  Ma- 
thiesen, men  har  ikke  fortsat  paa  den  militære  Bane,  thi  1690 
erholdt  han  kongl.  Pas  til  en  Udenlandsrejse,  der  skal  have  varet 
flere  Aar,  og  hvorunder  han  besøgte  en  større  Del  af  Evropa  og 
vistnok  ogsaa  maa  have  drevet  Studier.  Efter  at  han  ved  Fade- 
rens Død  var  kommet  i  Besiddelse  af  Formue,  lykkedes  det  ham 
allerede  13.  Nov.  1697  at  blive  Assistensraad  ved  Overhofretten  og 
nobiliteret  under  Navn  af  Werenskjold.  Efter  C.  G.  Moltkes  Af- 
gang 1703  opnaaede  han  at  succedere  ham  som  Amtmand  i  Smaa- 
lenene;  1705  blev  han  Justitsraad,  17 17  Etatsraad,  1724  Konferens 
raad  og  1733  Ridder  af  Danebrog,  i  hvilket  sidste  Aar  Kong 
Christian  VI  og  hans  Dronning  havde  besøgt  Hafslund  under  deres 
Rejse  i  Norge.  Under  Svenskernes  Indfald  i  Smaalenene  1716 
og  17 18  led  W.  ved  de  hyppige  Indkvarteringer  paa  Hafslund  sær- 
deles betydelige  •  Tab,  foruden  at  Gaarden  laa  udyrket  og  Sav- 
brugene maatte  indstille  deres  Virksomhed.  Han  siges  af  Animositet 
mod  Biskop  Deichman  at  have  bidraget  til,  at  den  nye  Matrikel 
af  1723,    hvori  D.  havde  stor  Del,    ikke    kom  til  at  træde  i  Kraft, 

Og  beskyldes  derfor  fra  denne  Kant  baade  for  Magelighed  og 
Ukyndighed,  i  det  han  siges  at  have  været  i  sin  Fuldmægtigs 
Hænder.  Han  døde  paa  Hafslund  25.  Juli  1741  og  var  siden  7.  Jan. 
1698  gift  med  Elisabeth  de  Tonsberg  (viet  paa  Bragemæs),  Datter 
af  Stiftamtmand  Matthias  de  T.  (XVII,  434).  Hun  døde,  66  Aar 
gammel,  1742  (begr.  25.  Juli  i  Skjeberg  Kirke  ligesom  Manden). 
Trods  de  ovennævnte  store  Tab  var  han  ved  sin  Død  en  rig 
Mand;  hans  Formue  deltes  mellem  hans  3  Døtre,  der  alle  op- 
naaede  anselige  Giftermaal,  og  er  for  en  Del  bevaret  til  Nutiden 
i  det  Huitfeldtske  Fideikommis,  nu  i  Greverne  Moltkes  Besiddelse. 
B.  Moe,  Tidsskr.  f.  norsk  Pcrs.-Hist.  I,  24  flf.    Personalhist,  Tidsskr.  IV,  120, 

H,  J.  BuUfeldt'Kaas. 

Werfel,  Johan,  1764 — 1831,  Litterat.  Anledningen  til  at 
fremdrage  denne  Mand  af  i  øvrigt  ønskelig  Glemsel  er,  at  hans 
Navn  staar  paa  Titelen  af  et  stort  Antal  Bøger  fra  Slutningen  af 
det  18.  og  fra  de  første  Aartier  af  det  19.  Aarhundrede.  Som  Søn 
af  en  Opvarter  paa  Punschesalen  i  det  kongl.  Theater  kom  han 
tidlig  i  Forbindelse  med  Theaterfolk  og  fik,  som  i6aarig,  Plads 
paa  Theaterkassererens  Kontor,  hvor  han  var  Kopist  til  1790.  Han 
begik  Bedragerier,  blev  fængslet;  men  da  han  bad  om  Naade, 
kom  han  atter  paa  fri  Fod.  Ved  en  Piece  og  i  et  politisk  Uge- 
blad, han  redigerede  (« Folkefjenden  t.  Modstykke  til  Steinecks 
« Folkevennen »),  blandede  han  sig  i  den  Heibergske  Strid  raed 
Theaterchefen,  Grev  Ahlefeldt  (cGrevens  Fejde* ,  VII,  257);  man 
stoppede  Munden  paa  ham  ved  at  forelægge  Offentligheden  haus 
tidligere  Færd,  og  for  sine  ubeføjede  Beskyldninger  mod  Greven 
fik  han  en  Mulkt  paa  1000  Rdl.  Ved  Oversættelser  søgte  han  at 
tjene  Brødet,  og  Listen  af  de  af  ham  oversatte  Værker  er  meget 
lang.  I  første  Række  kan  nævnes  Campes  store  Revisionsværk  i 
18  Dele,  hvori  bl.  a.  en  Oversættelse  af  Rousseaus  Emile;  i  øvrigt 
en  Mængde  Tidsskrifter  af  yderst  tvivlsom  Beskaffenhed,  Gramma- 
tikker, Brevbøger,  Romaner,  økonomiske  Skrifter  og  meget  mere. 
Men  R.  Nyerup  bemærker  allerede  1820,  at  blandt  de  Bøger,  paa 
hvilke  W.s  Navn  staar  paa  Titelbladet,  er  der  adskilligt,  der  ikke 
er  af  ham,  men  som  han  kun  har  laant  sit  Navn  til.  Han  boede 
i  mange  Aar  i  Hørsholm  og  var  saaledes  i  Nærheden  af  Th.  Thaa- 
rup,  der  boede  ved  Rungsted.  I  den  af  Thaarup'  1813  fremkaldte 
uheldige  litterære  Jødefejde  (XVII,  157)  ansaa  W.  sig  særlig  for- 
pligtet til  c  at  forfægte  Menneskehedens  Sag>  ved  at  begynde  et 
Tidsskrift  til  Forsvar  for  Jøderne.     Hans  Produkt,    som  vel   ogsaa 

fremkom  «til  hans  fysiske  Trangs  Afhjælpelse»  —  for  at  bruge  et 
Udtryk  af  W.  selv  om  hans  litterære  Virksomhed  —  vrimler  af  de 
groveste  Skjældsord  mod  Thaarup.  1818  blev  han  Postmester  i 
Hørsholm,  men  forsvandt  182 1  —  Grunden  er  let  forstaaelig.  Han 
blev  udgivet  for  død,  men  opholdt  sig  siden  den  Tid  i  Smug  i 
Kjøbenhavn  til  sin  virkelige  Død  i  Juni  1831.  Under  psevdonymt 
Mærke  (ofte  «T.  Ph.  Hansen »)  og  under  andres  Navne  leverede 
han  endnu  i  sine  sidste  Aar  mange  Skrifter. 

Overskou,  Den  dsk.  Skueplads  III,  607  ff.  Museum  1890  S.  145  ff.  Erslew, 
Forf.  Lex.  A,  Jantzen, 

Wergeland,  Nicolaj,  1780 — 1848,  Præst,  fødtes  paa  Hosanger 
9.  Nov.  1780  af  Forældrene  Klokker  H alvor  Lassesen  fra  Gaarden 
Beraas  i  Lindaas  og  Antoinette  Johnsdatter  f.  Nedrevold.  Faderen 
flyttede  til  Bergen,  hvor  han  en  kort  Tid  handlede,  til  han  1784 
gik  til  Søs  og  blev  borte.  Moderen  sad  i  Fattigdom  med  3  Børn. 
Niels  skulde  i  Guldsmeddelære,  men  vilde  endelig  studere  og  fik 
omsider  Plads  i  Latinskolen,  antagelig  ved  Hjælp  af  en  Onkel, 
der  var  pensioneret  Officer  og  efter  Fædrenegaarden  Verkland 
havde  taget  Navnet  « Wergeland »,  som  N.  nu  ogsaa  tillagde  sig. 
1799  blev  han  Student  og  fik  1803  Examen  theol.  med  egregie, 
kom  ind  i  det  pædagogiske  Seminarium  og  fik  Guldmedaille  for 
en  Afhandling  om  de  gamle  og  de  nyere  Apologeter.  1805  blev 
han  Adjunkt  i  Christianssand,  181 1  resid.  Kapellan  til  Øjestad, 
hvilken  Stilling  han  dog  ikke  tiltraadte,  da  han  3  Maaneder  efter 
(1812)  fik  den  samme  Stilling  i  Christianssand.  181 5  blev  han  Hof- 
præst, 1816  Sognepræst  til  Ejdsvold,  1822 — 41  Provst  over  øvre 
Romerige,  Solør  og  Odalen.  Som  Sognepræst  virkede  han  til  sin 
Død,  25.  Marts  1848. 

At  W.  tidlig  har  tænkt  at  blive  Professor,  hvortil  han  ogsaa 
i  sin  Tid  blev  udset,  er  efter  hans  Examen  og  Prismedaille  rime- 
ligt, og  de  theologiske  Afhandlinger  i  rationalistisk  Aand,  han  som 
ung  Adjunkt  leverede,  kunde  tyde  paa  et  saadant  Maal.  Det  blev 
imidlertid  paa  anden  Maade  han  kom  til  at  tjene  Videnskaben. 
Efter  Krigens  Udbrud  1807  havde  Kravet  paa  et  eget  Universitet 
faaet  stor  Magt  inden  Norges  dannede  Befolkning,  og  1809  udsatte 
Grev  Herman  Wedel,  Peder  Anker  og  Grossererne  Johannes  Thrane 
og  Westye  Egeberg  en  Præmie  paa  1200  Rdl.  for  den  bedste  Af- 
handling om  et  norsk .  Universitet.  W.  fik  nu  i  meget  kort  Tid 
færdig  sin  Bog  «Mnemosyne»,    der  1811  belønnedes  med  800  Rdl. 

af  Præmien.  Foruden  disse  fik  han  300  Rdl.  af  Kongen  og  store 
Beløb  fra  forskjellige  Byer,  —  Vidnesbyrd  om  .den  Popularitet, 
han  havde  vundet  ved  sit  Arbejde.  Hvad  der  nærmest  karakteri- 
serer W.s  Bog  med  alle  dens  Svagheder  er  det  Udtryk,  den  giver 
for  det  norske  Krav  paa  Selvstændighed,  der  efter  Revolutionen 
havde  bragt  tænkende  Mænd  til  at  tage  Folket  og  dets  Rettigheder 
med  som  det  første  i  deres  Betragtning.  I  dette  Stykke  kan  <Mnemo- 
syne»  siges  at  være  det  første  større  Skrift,  hvori  Norges  nationale 
Krav  i  det  hele  fik  et  Udtryk,  og  naar  Forfatteren  udtalte  sig  om 
de  Savn,  som  føltes,  kunde  han  let  komme  til  at  tale  for  stærkt 
om  den  virkelige  eller  formentlige  Uret,  der  paa  enkelte  Punkter 
kunde  tilskrives  Regeringen.  Det  var  dog  hverken  dette  eller  Selv- 
stændighedshævdelsen  i  det  hele,  der  skaffede  Bogen  og  dens 
Forfatter  den  store  Popularitet,  men  Universitetstanken,  der  holdt 
paa  at  faa  Liv  og  lod  de  mere  klartskuende  Mænd  overse  eller 
lukke  Øjnene  for  Bogens  paatagelige  Mangler.  Saaledes  kunde 
det  naturligvis  ikke  gaa  i  Danmark,  hvor  A.  S.  Ørsted  drog  For- 
fatteren til  Ansvar  for  hans  mange  uovervejede  og  misforstaaelige 
Ytringer  om  Staten  og  dens  Styrelse  her,  hvor  statsøkonomiske 
Betragtninger,  vidnende  lige  saa  meget  om  Uforstand  som  Uviden- 
hed, tjente  til  Begrundelse  af  Bogens  Paastande  og  Krav. 

Den  populære  Skribent  blev  hædret  af  Christian  Frederik,  da 
han  besøgte  Christianssand  i  Avg.  1813,  og  det  var  vel  omtrent 
selvfølgeligt,  at  han  maatte  vælges  til  Repræsentant  ved  Rigsfor- 
samlingen paa  Ejdsvold,  hvor  han  sluttede  sig  til  Grev  Wedel  og 
Minoriteten,  gjorde  sig  bemærket  ved  fiere  længere  Taler  af  stor- 
politisk Indhold  og  ved  Opfindelsen  af  Ordet  « Storting*.  Da 
han  kom  hjem  til  sin  Menighed,  var  Stemningen  ham  imod,  og 
den  blev  det  ikke  mindre,  da  han  efter  Foreningen  med  Sverige 
optraadte  med  større  Sikkerhed  i  udfordrende  Tale  og  Skrifter. 
Uviljen  voxede,  da  han  1815  blev  —  visselig  vel  fortjent  —  Med 
lem  af  Nordstjæmeordenen  og  ansaas  som  belønnet  for  sine  For- 
tjenester af  Sverige.  S.  A.  blev  han  Hofprædikant  og  fik  af  Carl 
Johan  en  Gave  paa  2000  Rdl.  Man  troede,  han  var  udset  til 
Biskop  i  Bergen  efter  J.  N.  Brun,  men  herom  blev  der  ikke  Tale, 
og  i  Stedet  for  Bispestolen  fik  han  sin  Barndomsdrøm  om  et  smukt 
Kald  paa  Østlandet  opfyldt,  da  han  1816  blev  Sognepræst  til  Ejds- 
vold. Samtidig  udgav  han  sin  Bog  « Sandfærdig  Beretning  om  Dan- 
marks politiske  Forbrydelser  mod  Norge*.  Det  blev  strax  i  flere 
Bladartikler   antydet,    at   den  var  et  Hævnskrift   mod  Ørsted,  hvis 

Kritik  ogsaa  nævnes  blandt  Forbrydelserne,  og  den  milde  Jacob 
Aall  udtaler  dette  4  Aar  før  W.s  Død  uden  at  blive  modsagt. 
Den  fremkaldte  Modskrifter  fra  flere  af  Landets  bedste  Forfattere, 
men  blev  dog  med  al  sin  Bitterhed,  Overdrivelse  og  Uefterrette- 
lighed Udtryk  for  en  almindelig  Mening  i  en  Tid,  da  alle  Tanker 
samlede  sig  om  Selvstændigheden.  Kom  Bogen  saaledes  til  for  en 
Del  at  virke  bestemmende  for  Ungdommens  politiske  Tænkemaade 
frem  i  Tiden,  saa  har  den  ikke  bragt  sin  Forfatter  Ros,  Ære 
eller  Fordel.  For  Carl  Johan  kunde  et  Skrift  af  den  Natur  ikke 
være  behageligt  i  en  Tid,  da  han  havde  vanskelige  diplomatiske 
Forhandlinger  med  Norges  tidligere  Konge,  og  i  Regeringen  sad 
3  danske  Mænd,  der  næppe  have  glemt  det  skarpe  Angreb  paa 
deres  Fødeland.  Allerede  1817  udkom  2.  Oplag  —  ligesom  i.  ano- 
nymt — ,  men  her  var  i  Titelen  Ordet  « Forbrydelser »  ombyttet 
med  det  mildere  « Forhold*. 

Fra  det  politiske  Liv  trak  W.  sig  tilbage,  da  han  var  kommen 
i  Ro  paa  Ejdsvold,  men  han  var  ikke  uden  Tanke  om  at  flytte 
her  fra,  og  Christianssands  Bispestol  blev  Gjenstanden  for  hans 
Ønsker  helt  op  i  hans  Alderdom.  Da  han  meldte  sig  til  den 
1832,  udsendte  han  et  temmelig  vidtløftigt  Arbejde  —  14  Para- 
graffer Kirke-  og  Under  visnings  væsenet  vedkommende  —  hvori  han 
tager  Ordet  for  adskillige  Reformer,  bl.  a.  en  cPurifikation*  af 
Katekismen,  der  maatte  befries  fra  Djævelen,  den  gamle  Adam  osv. 
Vi  have  i  dette  Arbejde  den  sidste  betydelige  Udtalelse  af  den 
gamle  Rationalisme  i  den  norske  Kirke,  men  nogen  Virkning  fik 
den  lige  saa  lidt  som  hans  i  1836  udgivne  Katekismusforklaring. 
I  denne  Tid  fik  han  rig  Anledning  til  Benyttelsen  af  sin  kritiske 
Evne,  der  i  mange  Aar  var  skærpet  ved  flittigt  Studium  af  den 
franske  Litteratur.  1832  fremkom  Welhavens*  heftige  Angreb  paa 
hans  navnkundige  Søn,  hvis  Parti  han  tog  i  en  Bog  « Henrik 
VVergeland  forsvaret  som  Digter  og  Menneske*,  der  i  den  nyere 
Tid  har  vundet  mere  Anerkjendelse  end  i  Forfatterens  Levetid  og 
længe  efter.  Det  samme  kan  ikke  siges  om  det  af  patriotisk 
Harme  fremkaldte  Angreb  paa  Welhavens   « Norges  Dæmring ». 

De  poetiske  Arbejder,  vi  have  fra  W.s  Haand,  ere  ikke  be- 
tydelige. Man  faar  ved  enkelte  af  dem  et  Indtryk  af,  at  den 
skarpe  kritiske  Aand  har  manglet  Selvkritik.  Han  havde  Hang 
til  det  pathetiske,  til  dristige  og  mindre  korrekte  Billeder,  hvilket 
gik  i  Arv  til  hans  Søn.  For  denne  var  han  en  stræng  Kritiker 
midt  i  sin  Beundring   og   en    alvorlig  Tugtemester  uden   at  kunne 

afværge  de  Ulykker,  der  i  Form  af  Processer  fulgte  ham  gjennem 
Livet.  Dette  gik  ham  meget  nær  og  forøgede  den  Tunghed,  som 
hans  indesluttede  Natur  og  skuffede  Forhaabninger  lagde  over  den 
sidste  Del  af  hans  Liv  paa  £jdsvold. 

W.  blev  gift  1807  med  Alette  Dorothea  Thaulow  (f.  20.  Dec. 
1780  t  14-  Avg.  1843),  Datter  af  Henrik  Amoldus  Th.,  By-  og 
Raadstueskriver  i  Christianssand,  og  Jacobine  f.  Chrystie. 

Camilla  Collett,  I  de  lange  Nætter.  D.  Thrap,  Bidrag  til  den  norske  Kir- 
kes Hist.  i  19.  Aarh.  I,  129—77.  Kraft,  Norsk  Forf.  Lex.  Vidar  I,  60  ff. 
Hj.  Christensen,  Af  det  norske  Aandslivs  Historie  i  19.  Aarh.  />.  Thrap. 

Werlauff,  Erich  Christian,  1781 — 1871,  Historiker,  var  Søn 
af  den  norskfødte  Koffardikapitajn  Jens  W.  (f  1786)  og  Wilhelmine 
Frederike  f.  Wirth  (f  1804).  Han  fødtes  2.  Juli  1781  i  Kjøben- 
havn,  1796  blev  han  Student  med  Udmærkelse,  1802  tog  han  juri- 
disk Examen  med  laud.  Allerede  to  Aar  tidligere  havde  han 
besvaret  en  historisk  Prisopgave  og  var  1798  bleven  Custos  ved 
det  kongelige  Bibliotheks  Læsesal.  Ved  dette  Bibliothek  skulde 
han  virke  lige  til  1861.  Han  blev  2.  Sekretær  1805,  i.  Sekretær 
1814,  Bibliothekar  1823,  Overbibliothekar  182Q.  Samtidig  var  W. 
bleven  knyttet  til  Universitetet.  Efter  at  have  vundet  den  filo- 
sofiske Doktorgrad  1808  blev  han  1810  Adjunkt  ved  Universitetet 
og  skulde  læse  over  nordisk  Historie  og  Oldsager,  1812  Professor 
extraordinarius,  1828  Professor  ordinarius,  1836 — 37  var  han  Uni- 
versitetets Rektor  og  holdt  ved  Indvielsen  af  den  nye  Universi- 
tetsbygning den  første  danske  Tale,  der  er  bleven  holdt  ved  en 
Universitetsfest.  Han  bevarede  sin  Stilling  ved  Universitetet  til 
sin  Død,  men  som  ældste  Professor  var  han,  der  i  øvrigt  aldrig 
havde  været  nogen  Ivrig  Forelæser,  fira  1852  fritaget  for  at  holde 
Forelæsninger. 

Uden  for  de  nævnte  Oprykninger  paa  Embedsstigen  fi^embyder 
W.s  Liv  ikke  nogen  som  helst  Oplevelse.  Han  ønskede  ingen  ad- 
ministrativ Virksomhed  uden  for  den,  der  var  knyttet  til  de  nævnte 
to  Stillinger,  i  det  offentlige  Liv  traadte  han  aldrig  fi^m,  saa  lidt 
som  han  nogen  Sinde  lod  sig  inddrage  i  litterær  Polemik.  Han  rejste 
meget  lidt  og  har  aldrig  været  uden  for  de  danske  Øer,  i  Selskabs- 
livet deltog  han  ikke  og  gjorde  kun  faa  Besøg  —  et  cWerlauflfek 
Besøg »  var  i  Kamma  Rahbeks  Sprog  det  samme  som  intet  —  det 
Valgsprog,  som  han  tog,  da  han  blev  Storkors  af  Danebrog,  var 
Sætningen  af  Ovids  Tristia,  at  den  har  levet  vel,  som  lever  i  Skjul. 

Man  kunde  i  den  elskværdige  lærdes  Ansigtstræk  se  Udtrykket  af 
en  mild,  bønlig  Sørgmodighed,  der  ligesom  anmodede  om  at  lade 
ham  være  i  Fred.  I  40  Aars  Alderen  betragtede  han  sine  Dage  som 
udrundne,  medens  han  dog  levede  et  halvt  Sekel  derefter;  allerede 
da  kaldte  Studenterne  ham  « gamle  W.».  Uagtet  sit  Stueliv  var 
W.  ikke  desto  mindre  en  opmærksom  og  skarp  Iagttager  af  alt, 
hvad  han  saa,  og  han  hørte  gjæme  og  nøje  efter,  naar  der  for* 
taltes  ham  om  Livet  i  Verden,  om  offentlige  Begivenheder  eller 
private  Forhold.  Da  han  ved  sit  Livs  Slutning  efter  Opfordring 
nedskrev  sine  Erindringer,  formede  de  sig  af  sig  selv  som  en  Skil- 
dring af  Tilstande  og  Sæder  i  det  19.  Aarhundredes  Begyndelse; 
de  viste,  hvor  skarpt  og  fint  han  havde  set.  og  hvor  nøjagtig 
han  huskede.  Ogsaa  ved  sit  Giftermaal,  18.  Nov.  1825,  med  Vil- 
helmine Heger  (f.  i.  Dec.  1797),  ældste  Datter  af  Skuespiller 
J.  S.  Heger  (VU,  214),  en  aandfuld  Kvinde  og  ægte  Hegersk 
Type,  bragtes  han  i  Berøring  med  det  ydre  Liv,  med  Skuespiller- 
og  Forfatterverdenen;  gjennem  hele  sit  Liv  talte  han  mange  ældre 
og  yngre  Videnskabsmænd  blandt  sine  Venner  og  havde  ogsaa 
gjennem  dem  rig  Lejlighed  til  at  høre  og  til  at  erfare.  Hvor 
meget  end  W.  var  knyttet  til  Stuen  og  Reolerne,  var  der  kun  lidt 
af  Særlingen  i  hans  Maade  at  være  paa,  ikke  heller  i  hans  Færd 
noget,  hvorover  man  smilede,  og  han  var  den  eneste  af  Kamma 
Rahbeks  Venner,  som  undgik  at  faa  et  Kjendingsnavn. 

Over  W.s  omfattende  lærde  Forfatterskab  er  der  et  Stilhedens 
og  Fredsommelighedens  Præg.  Der  er  ganske  vist  enkelte  Æmner, 
som  han  med  Forkjærlighed  studerer,  men  helst  skal  han  dog 
have  en  ydre  Tilskyndelse  for  at  tage  fat  paa  et  Arbejde.  3  Gange 
besvarede  han  saaledes  udsatte  Prisopgaver  og  hjembar  Prisen. 
Naar  Kongerne,  Universitetet  eller  andre  Instituter  bad  ham  skrive 
om  et  Æmne,  var  han  næsten  altid  beredt,  dog  vilde  han  sikkert 
unddrage  sig  fra  at  skrive  om  Omvæltninger  eller  Rystelser,  ikke 
heller  om  Mænd,  som  gjorde  sig  skyldige  i  saadanne.  Inden  for 
biografisk  Omraade  omhandler  han  derfor  helst  de  lærde  Mænd, 
lige  fra  Islænderen  Are  Frode  (De  Ario  multiscio,  1808)  til  Ole 
Worm  og  Arne  Magnusen.  Endnu  hellere  behandler  han  de  lærde 
Stiftelsers  Historie,  saaledes  i:  « Historiske  Efterretninger  om  det 
store  kongelige  Bibliothek»  (1825,  anden  Udgave  1844),  « Udsigt  over 
Kjøbenhavns  Universitetsbygnings  Historie*  (1836),  «Det  kongelige 
danske  Selskab  for  Fædrelandets  Historie  og  Sprog»  (1847),  « Kjø- 
benhavns Universitet  fra  dets  Stiftelse  indtil  Reformationen »  (1850). 

Han  har  ogsaa  en  udpræget  antikvarisk  Interesse,  der  bringer  ham 
til  at  undersøge  Oldtidsforhold  og  dernæst  Mindesmærker,  saaledes 
i  Afhandlingerne:  « Udkast  til  den  nordiske  Arkæologis  Historie*, 
« Skandinavernes  Bekjendtskab  med  den  pyrenæiske  Halvø*,  t  Bidrag 
til  Middelalderens  Geografi  efter  islandske  Kilder*  (latinsk  Programø 
« Bidrag  til  den  nordiske  Ravhandels  Historie*,  < Forsøg  til  at  op- 
lyse og  forklare  Prokops  Efterretninger  om  de  nordiske  Lande*, 
« Beskrivelse  over  Kong  Erik  Menveds  og  hans  Dronning  Ingeborgs 
Gravminde  i  Ringsted  Kirke*,  «De  hellige  tre  Kongers  Kapel  i 
Roskilde  Domkirke*. 

Den  stærke  nationale  Bevægelse  rev  ikke  synderlig  W.  med 
sig,  dog  besvarede  han  en  af  Etatsraad  Scavenius  udsat  Prisopgave 
ved  Afhandlingen  « Forsøg  til  det  danske  Sprogs  Historie  i  Sles- 
vig* (1819),  og  i  7.  Hæfte  af  Antislesvig-holstenske  Fragmenter  skrev 
han  «Om  Constitutio  Waldemari*  (1848).  Ved  sin  lidet  udprægede 
nationale  Farve  opnaaede  W.  ogsaa  at  blive  skudfri  paa  den  Tid, 
da  norske  Historikere  ellers  krigede  stærkt  mod  den  danske  Forsk- 
ning. «Erz-Patriot  haver  jeg  aldrig  været*,  skriver  han  1833  til  Ju- 
stitiarius  Berg  i  Christiania,  og  W.  havde  baade  ved  sin  Faders 
norske  Fødsel  og  vel  ogsaa  af  en  vis  Lyst  til  helst  at  opsøge  det 
fjærne  stor  Interesse  for  Norge.  Professor  Dahlmann  skrev  derfor 
med  rette  1841:  «siden  Schøning  har  W.  indlagt  sig  de  mest 
mangesidige  Fortjenester  af  Norges  Historie*.  Sagen  var  den,  at 
samtidig  med,  at  man  i  Norge  gjennem  flere  Aartier  saa  at  sige  helt 
forsømte  Landets  Historie,  tog  W.  med  Iver  fat  paa  at  belyse  den. 
Han  udgav  flere  Sagaer  om  de  norske  Konger,  oversatte  dem  og 
forsynede  dem  med  Register  og  Oplysninger,  ligeledes  udgav  han 
Kong  Sverres  Stridsskrift  mod  Gejstligheden.  I  en  Række  Afhand- 
linger har  han  foruden  norske  Mindesmærker  behandlet  Æmner 
som:  Krigen  mellem  Danmark  og  Norge  i  Slutningen  af  det  13. 
og  Begyndelsen  af  det  14.  Aarhundrede,  Foreningen  mellem  Sverige 
og  Norge  under  Kong  Magnus  Smeks  Regering,  de  norske  Kon- 
gers Salving  og  Kroning  i  Middelalderen,  Grænsebestemmelse  mel- 
lem Norge  og  Sverige  i  anden  Halvdel  af  det  13.  Aarh.,  endelig 
kan  nævnes  fiere  Afhandlinger  om  Norges  Historie  under  Christian  I. 
Da  Norge  havde  faaet  store  Historikere,  holdtes  da  ogsaa  W.  højt 
i  Ære  af  dem,  og  W.  offentliggjorde  jævnlig  Afhandlinger  i  Norge. 

Ogsaa  et  andet  Æmne  synes  W.  at  have  valgt  af  virkelig 
Forkjærlighed,  og  det  er  Studiet  af  Holberg  i  Forhold  til  hans 
Samtid  og  som  Samfiindsskildrer.      1838  udgav  W.  c  Historiske  An- 

tegneiser  til  Ludvig  Holbergs  atten  første  Lystspil*  (anden  Udgave 
1858),  hvortil  slutte  sig  Afhandlinger,  der  give  historiske  Oplysninger 
til  Niels  Klims  underjordiske  Rejse  og  til  Peder  Paars.  Det  er 
vel  muligt,  at  det  især  var  det  kulturhistoriske  Indhold  af  Holbergs 
Værker,  der  fængslede  W.,  dog  fortæller  Forfatterinden  Frøken 
Arnesen-Kali  (IX,  88),  hvorledes  den  Interesse,  hvormed  hun  alle- 
rede som  Barn  omfattede  Holberg,  blev  næret  og  udviklet  af  W. 
Blandt  de  mange  lærde  Historikere,  som  Danmark  den  Gang 
besad,  var  der  ingen,  der  overgik  W.  i  alsidig  Kundskab.  Til 
Danmarks  og  overhovedet  til  Nordens  Kilder  havde  han  et  Kjend- 
skab  som  ingen  anden,  og  det  var  allerede  fra  Ungdommen 
af  hans  Ønske  at  kunne  udgive  et  tBibliotheca  historica  dano- 
norvegica»  til  Vejledning  om  Kildestoffet,  hvad  han  dog  ikke 
naaede,  men  hans  Forelæsninger  ved  Universitetet  herover  nød 
megen  Anseelse.  Den  store  Forsigtighed,  som  udmærkede  al  hans 
Gjeming,  indgav  ham  stor  Frygt  for  Hypotheser  eller  for  Fremsæt- 
telsen af  videnskabelige  Muligheder,  hvorfor  hans  Skrifter  have 
undgaaet  Forsyndelser,  hvori  den  Tids  Forskning  ellers  kunde 
gjøre  sig  skyldig;  de  have  derfor  i  en  sjælden  Grad  holdt  sig  i 
Værdi.  Derimod  have  de  i  ringere  Grad  bidraget  til  at  lede 
Historieskrivningens  almindelige  Udvikling  her  hjemme  eller  til 
Ændringer  i  Opfattelsen  eller  den  dybere  Forstaaelse  af  Folkets 
Historie.  Paa  de  store  Overblik  vilde  W.  ikke  indlade  sig.  Mest 
faldt  det  ham  i  Øje,  at  der  intet  nyt  var  under  Solen,  men  at 
alt  gjentog  sig;  tW.  holdt  sig  —  udtaler  hans  Ven  og  Beundrer 
Wegener  —  om  han  end  gjæme  dvælede  ved  historiske  Paralleller, 
dog  i  sine  Forskninger  mest  til  Enkelthederne,  og  han  blev  oftest 
staaende  ved  Kjendsgjerningerne  selv  uden  at  vove  en  alminde- 
ligere Anvendelse«.  De  Æmner,  han  behandlede,  vare  ofte  meget 
specielle  eller  bortliggende,  saaledes  at  det  først  blev  andre  Hi- 
storikere, som  byggede  videre  paa,  hvad  W.  saa  utrættelig  havde 
grundlagt  og  lagt  til  rette,  der  gav  de  egentlige  Impulser  i  vor 
Historieskrivning.  Som  Bibliothekar  havde  W.  store  Fortjenester, 
selv  om  han  fra  den  Tid,  da  han  var  bleven  Overbibliothekar, 
kun  kunde  ofre  et  Par  Timer  daglig  paa  denne  Gjerning.  Han 
kjendte  nøje  Bibliothekets  Indhold.  For  Haandskriftsamlingen 
nærede  han  særlig  Interesse  og  vidste  at  erhverve  vigtige  Manu- 
skripter for  den.  I  sin  Styrelsesmaade  og  i  Forholdet  til  de  Mænd, 
som  virkede  ved  Bibliotheket,  lagde  han  sit  humane  og  hjælpsomme 
Sind    for   Dagen.     W.  var    1806   bleven    Medlem    af   det    kongelige 

danske  Selskab  for  Fædrelandets  Historie  og  Sprog,  1812  Medlem 
af  den  Amaraagnæanske  Kommission  og  1820  af  Videnskabernes 
Selskab,  1818  fik  han  Titelen  Justitsraad,  1836  Konferensraad,  1841 
blev  han  Kommandør  af  Danebrog,  1855  Storkors.  W.  døde  5.  Jimi 
187 1,  hans  Hustru  3.  Marts  1873. 

Ersiew,  Forf.  Lex.  Illustreret  Tidende  1861  Nr.  81.  Hist.  Tidsskr.  4.  R. 
IV,  245  fif.  Werlauflf,  Om  Danebrog,  udg.  af  Wegener  1872.  Joh.  Steenstnip, 
Historieskrivningen  i  Danmark.     Arnesen-Kali,  Livserindringer  S.  66  f. 

Johannes  C.  H.  R,  SUenstmp. 

Werliin,  Christian,  1804 — 66,  Præst,  var  en  Søn  af  Maler- 
mester A.  F.  W.  og  Inger  f.  Thrane.  Han  fødtes  i  Kjøbenhavn 
8.  Nov.  1804  og  kom  1817  i  Metropolitanskolen,  fra  hvilken  han 
blev  dimitteret  1824.  Den  første  Halvdel  af  1827  tilbragte  han  i 
Helsingør  som  konstitueret  Adjunkt  ved  den  lærde  Skole.  1829 
tog  han  theologisk  Attestats  og  studerede  derpaa,  under  Rasks 
Vejledning,  østerlandske  Sprog.  1831  fortsatte  han  disse  Studier  i 
Udlandet.  I  Bonn  studerede  han  Hebraisk  og  Arabisk  under  Freytag, 
Indisk  under  Lassen;  derpaa  tog  han  over  Heidelberg  til  Paris  for 
at  høre  Silvestre  de  Sacy.  Efter  sin  Hjemkomst  manuducerede 
han  theologiske  Studenter  og  vandt  1838  den  theologiske  Licentiat- 
grad for  en  Afhandling  om  Jakobs  Velsignelse  over  Juda  (i.  Mos. 
49,  8 — 12);  s.  A.  udgav  han  en  latinsk  Oversættelse  af  første  Mose- 
bog. 1841  blev  han  kaldet  til  Sognepræst  for  Hasle,  Skejby  og 
Lisbjærg  i  Aarhus  Stift  og  1850  forflyttet  til  Fersløv  og  Vellerup, 
Sjællands  Stift,  hvor  han  døde  12.  April  1866.  1834  havde  han 
ægtet  Julie  Constance  Liitthans.  Datter  af  Oberstlieutenant  i  Borger- 
væbningen, Murmester  Joh.  Heinr.  L.  og  Louise  Dorothea  f.  Borger. 
1843  bl^v  Ægteskabet  opløst,  og  W.s  Hustru  ægtede  1848  Digteren 
Chr.  Winther. 

Universitetsprogram  til  Reformationsfesten  1838.  Ersiew,  Forf.  Lex.  N.  Bøgh, 
Christian  Winther  III,  17.     Berl.  Tid.  6.  Dec.  1901.  J^r.  Nielsen, 

Vermehren,  Grustav,  f.  1863,  Genremaler.  V.  er  Søn  af 
nedennævnte  Professor  J.  F.  N.  V.  og  født  i  Kjøbenhavn  28.  Dec. 
1863.  Efter  at  have  gjennemgaaet  Malerlære  og  det  tekniske 
Selskabs  Skole  var  han  Elev  af  Kunstakademiet  fra  Oktober  1881 
til  Maj  1887.  I  1888  debuterede  han  som  Udstiller  paa  Charlot- 
tenborg med  «Et  Interiør*  og  vandt  1889  den  Neuhausenske  Præ- 
mie for  et  kjøbenhavnsk  Gadeparti,  c  Landemær kett;  1891  fik  han 
efter  at  have  udstillet  et  « Parti  fra  den  gamle  Klostergaard  i  Hel- 

singør*  samt  et  Par  Genremalerier  og  et  Mandsportræt  en  Rejse- 
understøttelse af  Akademiet.  I  de  følgende  Aar  udstillede  han  saa 
vel  Genrebilleder,  af  hvilke  et  Interiør  med  Figurer,  «En  kræsen 
Rad»,  i  1893  bl^v  erhvervet  til  Nationalgalleriet,  som  et  enkelt 
Blomstermaleri,  cRoser»,  1895.  V.  har  flere  Gange  haft  Under- 
støttelse fra  Akademiet  og  fra  det  Raben-Levetzauske  Fond;  siden 
1893  har  han  været  Inspektør  ved  Kongens  Malerisamling,  og  i  en 
Række  af  Aar  har  han  leveret  Kunstanmeldelser  til  Dagbladet 
«Vort  Land»;  ved  den  af  ham  stiftede  »Forening  for  national 
Kunst »  er  han  Sekretær.  Fra  1892  har  han  i  Forening  med  sin 
Broder,  nedennævnte  Softis  V.,  ledet  en  Forberedelsesskole  til 
Kunstakademiet.  20.  Okt.  1888  ægtede  han  Louise  Borchsenius 
(f.  1862),  Datter  af  Agent  Cari  Vilhelm  Ferdinand  B.  (f.  i.  Avg.  1829 
•f  29.  Nov.  1897)  og  Henriette  Marie  f.  Fuglede  (f.  1836).  Ægte- 
skabet blev  opløst  1902. 

Wcilbach,  Nyt  dansk  Kunstnerlex.  Sigurd  Muller, 

Vermehren,  Johan  Frederik  Nikolai,  f.  1823,  Genre-  og 
Portrætmaler.  F.  V.  er  født  i  Ringsted  12.  Maj  1823;  Forældrene 
vare  Glarmester  Peter  Frederik  Nikolai  V.  (f.  1793  f  1869)  og 
Sofie  Amalie  f.  Franck  (f.  1801  f  1846).  Kaarene  i  Hjemmet  vare 
knappe,  og  allerede  som  lille  Dreng  maatte  V.  gjøre  Gavn  i  Fade- 
rens Værksted,  saa  han  ikke  fik  saa  megen  Tid,  som  han  ønskede, 
til  at  tegne;  Lysten  dertil  øgedes,  da  han  fik  Lejlighed  til  at  se 
sit  15  Aar  ældre  Bysbarn  Jørgen  Roeds  Arbejder,  men  om  nogen 
Undervisning  i  Kunstens  Begyndelsesgrunde  blev  der  ikke  Tale, 
før  han  1838  blev  optagen  som  Elev  paa  Sorø  Akademi,  hvor  han 
fik  Landskabsmaleren  Harder  til  Tegnelærer.  Under  hans  Vejled- 
ning gjorde  den  evnerige  Dreng  gode  Fremskridt,  og  samtidig 
tegnede  han  efter  Naturen  paa  egen  Haand,  navnlig  Portrætter; 
mere  og  mere  voxede  hans  Lyst  til  helt  at  vie  sig  til  Kunsten, 
men  hans  Fader  gjorde  Vanskeligheder,  og  først,  da  V.  i  1843 
havde  taget  Afgangsexamen  og  var  godt  paa  Vej  til  Filosofikum, 
lykkedes  det  Digteren  Ingemann,  som  den  Gang  var  Akademiets 
Direktør,  og  som  kjærlig  havde  taget  sig  af  den  begyndende 
Kunstner,  at  overvinde  den  gamles  Betænkeligheder.  I  1844  drog 
V.  til  Kjøbenhavn,  hvor  han  strax  blev  Elev  af  Akademiet  og 
begyndte  at  arbejde  under  Roed.  Efter  3  Aars  Studier  udstillede 
han  sit  første  Maleri,  tEn  Skomager  i  sit  Køkken  > ;  det  blev 
kjøbt  af  Christian  VIII  og  rost  af  Høyen;  samme  Aar  kom  foruden 

4  Portrætter  «En  Spindekone*,  der  erhvervedes  af  Selskabet  for 
nordisk  Kunst.  Aaret  1848  gjorde  imidlertid  en  Afbrydelse  i 
hans  Virksomhed;  han  deltog  som  frivillig  i  det  første  Aars  Felt- 
tog; længere  tillod  hans  Helbred  ham  ikke  at  blive  ved  Hæren. 
Efter  sin  Hjemkomst  malede  han  < Reservesoldatens  Afsked  fra 
sin  Familie*,  der  paa  Udstillingen  1850  blev  solgt  til  Selskabet 
for  nordisk  Kunst,  ved  hvis  Opløsning  det  overdroges  til  Kunst- 
musæet.  Billedet  virker  stærkt  ved  den  dybe  og  alvorlige  Vemods- 
stemning,  der  hviler  over  det,  og  ved  den  overbevisende  Sanddru- 
hed, hvormed  Figurerne  ere  karakteriserede  og  Følelserne  lagte 
for  Dagen;  det  er  formet  med  stor  Dygtighed  og  gjennemført  med 
en  Respekt  for  Detaillerne,  der  har  Interesse  som  Vidnesbyrd  om 
det  Standpunkt,  hvortil  Kunstneren  senere  i  saa  Henseende  skulde 
naa  op. 

I  Aarene  185 1 — 54  udstillede  V.  kun  et  enkelt  Maleri,  men 
fuldendte  netop  i  denne  Tid  fiere  af  sine  allerbetydeligste  Værker, 
deriblandt  «Hvedebrødsmanden»  (1851,  den  Hirschsprungske  Sam- 
ling) og  «En  jysk  Faarehyrde  paa  Heden »  (malet  1853,  udstillet 
1855).  I  disse  Billeder  har  V.  fundet  sit  egentlige  Omraade:  den 
rent  objektive  og  fuldkommen  lidenskabsløse  Skildring  af  den  en- 
kelte Figur  i  den  stilfærdigst  mulige  Situation.  Særlig  i  «Faare- 
hyrden »  er  han  naaet  overmaade  dybt  i  Retning  af  Karakteristik; 
med  største  Klarhed  og  Fuldstændighed  er  der  her  gjort  Rede  for 
den  stille,  fattige  Mand  med  den  aandelig  indsnævrede  Synskreds. 
Billedets  Poesi  hviler  i  dets  dybe,  endeløse  Vemod;  ogsaa  som 
Landskabsskildring  staar  det  højt;  milevidt  følger  Øjet  den  mørke, 
trøstesløse  Flade,  der  kun  brydes  af  enkelte  Lyngknolde,  og  hvor 
de  levende  Væsener  næsten  synes  at  markere  Ørkenstilheden  endnu 
stærkere. 

I  1855  rejste  V.  med  Kunstakademiets  Understøttelse  til  Italien, 
hvor  han  opholdt  sig  2  Aar  og  malede  en  Del  Figurstudier,  for- 
nemmelig dog  Interiører,  Gadepartier  fra  Smaabyeme  og  Land 
skabsbilleder;  en  kortere  Tid  tilbragte  han  i  Paris,  hvor  han  lærte 
at  beundre,  ingenlunde  dog  at  efterligne,  de  udmærkede  franske 
Kolorister  og  især  modtog  et  mægtigt  Indtryk  af  Meissoniers  Kunst. 
Af  Malerierne  fra  Italien  bleve  flere  udstillede,  saaledes  «En  italiensk 
Hyrdedreng »  og  « Parti  fra  Byen  Gerano»,  begge  1858,  det  sidst- 
nævnte nu  i  Kunstmusæet;  ligesom  flere  andre  af  V.s  senere  Arki- 
tektur- og  Landskabsbilleder  indtager  det  ved  sin  fine  og  skjønne 
Farveharmoni  en   fremragende  Plads  i  Mesterens  Produktion.    Efter 

sin  Hjemkomst  vendte  V.  sig  imidlertid  atter  til  de  danske  Æmner; 
.i  1858  kom  saaledes  c  En  gammel  Pisker,  som  hviler  sig  ved  Stran- 
den* (Mnsæet  i  Aarhus),  i  1860  2  Hovedværker,  «En  Sædemand » 
og  « Huslig  Scene  i  en  fattig  Bondestue ».  Begge  disse  Malerier 
bleve  kjøbte  til  Kunstmusæet;  det  sidstnævnte  hædredes  med  Ud- 
stillingsmedaillen.  « Sædemanden*  er  det  højest  vurderede  og  oftest 
gjengivne  Arbejde  af  V.;  ikke  mindre  betydeligt  er  dog  det  min- 
dre Billede  med  dets  fuldendte  Behandling  af  Rummet  og  dets 
Lysforhold  og  med  de  kostelig  gjennemførte  Figurer.  Aaret  efter 
kjøbte  Musæet  atter  et  af  hans  skjønneste  Værker,  « Tiggerbørn  i  et 
Bondekøkken*,  1862  kom  hans  prægtige  « Parti  i  Landsbyen  Vind- 
strup»,  der  tillige  med  « Parti  ved  Særslev*  (1864)  og  «Det  ind- 
vendige af  en  Bondegaard*  (1865,  Kunstmusæet)  hører  til  hans 
elskværdigste  og  med  størst  Finfølelse  gjennemførte  danske  Frilufts- 
billeder.  Fra  1862  stammer  et  af  hans  mest  paaskjønnede  Interiører, 
<En  Hestgardist,  beskæftiget  med  at  pudse  sine  Vaaben*,  der  er- 
hvervedes af  Kong  Frederik  VII;  hvad  der  i  dette  Kunstværk 
særlig  interesserede,  var  den  mesterlige,  til  det  yderste  detaillerede 
Gjennemførelse  saa  vel  i  Farve  og  Stof  karakteristik  som  i  Formen. 
Samme  Aar  som  « Hestgardisten »  blev  malet,  foretog  V.  med  det 
Ancherske  Legat  sin  anden  store  Rejse,  besøgte  Gallerierne  i 
Holland  og  gik  derpaa  over  Frankrig  til  Italien.  Mellem  hans 
senere  Kompositioner  kunne  nævnes  «En  fattig  Bondestue  ved 
Middagstid*,  1867  (Kristiania  Kunstforening),  «En  ung  Dame  ved 
sit  Skrivebord*,  1879,  «En  Mand,  der  stopper  sin  Pibe*,  1882, 
«En  ung  Mand  fra  Midten  af  det  18.  Aarhundrede*,  1883,  « Besøg 
hos  det  gamle  Tyende*,  1885  (Kunstmusæet),  « Skakspillere*,  1891 
(Nationalmusæet  i  Stockholm),  og  c  Bedstefader*,  1896.  Men  fra 
1870  har  V.  dog  væsentlig  virket  som  Portrætmaler.  I  dette  Aar 
var  det,  han  sikrede  sig  Rang  som  en  af  Fagets  ypperste  ved  det 
paa  Bestilling  af  Udstillingskomiteen  udførte  Billede  af  Maleren 
Jørgen  Sonne,  et  Kunstværk,  som  stod  lige  højt  ved  sin  grundige 
og  aandftilde  Karakteropfattelse,  ved  ftildendt  Tegning  og  Model- 
lering og  ved  Skjønhed  i  Foredraget.  For  Udstillingskomiteen 
malede  han  senere  ypperlige  Portrætter  af  sig  selv  og  af  Billed- 
huggeren Prof.  Saabye;  tre  af  hans  fremragende  Arbejder  af  samme 
Art,  General  Jonquiéres',  Skuespillerinde  Anna  Nielsens  og  Skuespiller 
Phisters  Portrætter,  kom  til  Musæet  paa  Frederiksborg,  Biiskop  Fogs 
til  Roskilde  Domkirke,  mange  andre  af  hans  Portrætbilleder  — 
Pastor   Ferdinand    Fenger,    Godsejer    A.  Hage,    Dr.  Gotfred   Rode, 

Prof.  F.  L.  Høedt  osv.  —  ere  i  privat  Eje.  Endnu  efter  at  have 
fyldt  sit  80.  Aar  fortsætter  han  sin  Virksomhed  som  Portrætmaler 
og  viser  sig  i  beundringsværdig  Grad  som  Herre  over  de  kunst- 
neriske Virkemidler. 

Allerede  tidlig  udviklede  V.  sig  til  den  sikreste  og  korrekteste 
af  alle  danske  Tegnere;  han  har  erhvervet  sig  et  overordenligt 
Herredømme  over  Lys  virkningerne  og  stor  Dygtighed  i  at  samle 
alt,  hvad  der  foreligger  ham,  til  en  malerisk  Helhed;  hans  Fore- 
drag kan  være  noget  uldent  —  i  de  smaa  Billeder  —  eller  læder- 
agtigt —  i  Portrætterne,  men  udmærker  sig  altid  ved  en  i  vor 
Kunst  enestaaende  Delikatesse.  Hovedtrækket  i  hele  hans  Produktion 
er  den  grundmurede  Agtelse  for  Naturen  i  smaat  som  i  stort,  den 
lige  saa  skarpe  som  fint  udviklede  Evne  til  sanddru  og  jævn 
Iagttagelse  og  den  Klarhed  og  Ædruelighed  i  Skildringen,  der  stiller 
ham   paa   en   fremragende   Plads   mellem   A århundredets  Realister. 

V.  blev  Medlem  af  Akademiet  1864  og  Lærer  ved  dets  Maler- 
skole 1865,  Professor  ved  samme  1873  (indtil  iQor).  1892  blev  han 
Kommandør  af  Danebrog.  1890 — 96  var  han  Medlem  af  Kommis- 
sionen for  Statens  Indkjøb  af  Kunstværker.  7.  Juli  1857  ægtede  han 
Thomasine  Ludvigne  f.  Griiner  (f.  21.  Dec.  1833  f  26.  Febr.  1877), 
Datter  af  Universitets-  og  Kommunitetsforvalter,  Justitsraad  Thomas 
Ludvig  G.  (f.  1782  t  1844)  og  Petrine  Elisabeth  f.  Beyer  (f.  1808 
t  1863). 

Weilbach,  Nyt  dansk  Kunstnericx.  S.  Mtlller,  Nyere  dansk  Malerkunst 
niusu-.  Tidende  XXXVI  Nr.  43.  Sigurd  MiilUr. 

Vermehreny  Sofus,  f.  1866,  Genre-  og  Portrætmaler.  V.  er 
født  i  Kjøbenhavn  28.  Avg.  1866  som  Søn  af  ovennævnte  Professor 
J.  F.  N.  V.  Han  blev,  samtidig  med  at  gjennemgaa  Malerlære, 
undervist  paa  det  tekniske  Selskabs  Skole  og  afgik  der  fra  til 
Kunstakademiet,  hvor  han  studerede  fra  Okt.  1883  ^^  ^^^J  '^' 
Som  Udstiller  paa  Charlottenborg  debuterede  han  1893  med  et 
Portræt  af  Lithografen  Professor  Adolf  Kittendorff;  senere  har 
han  udstillet  flere  Portrætter  og  andre  Arbejder,  blandt  hvilke  «Et 
Interiør »  i  1894  solgtes  til  Nationalgalleriet.  I  1896  fik  han  det 
Bielkeske  Legat;  sammen  med  sin  Broder  leder  hån  en  Forbere- 
delsesskole  til  Kunstakademiet  (se  S.  407). 

Weilbach,  Nyt  dansk  Kunstnerlex.  Sigurd  MilUer. 

Werner,  Adam  Friederich,  o.  1600 — 1672,  Digter.  Han 
fødtes   ved   Aar    1600   i    Saalfeld    i   Pommern,    studerede  vistnok  i 

Kønigsberg  og  levede  under  Trediveaarskrigen  først  i  Danzig  og 
senere  i  Kjøbenhavn,  hvor  han  nedsatte  sig  som  Notar.  1644  for- 
fattede han  et  Digt  til  Ære  for  Christian  IV  s  Sejre  over  Neder- 
lænderne og  nævnes  første  Gang  1646  som  Hofdigter,  en  Stilling, 
han  ogsaa  beklædte  under  Kong  Frederik  III.  1647  udkom  hans 
samlede  Digte  under  Titelen  »Deutsche  Poemata»  i  tre  Afdelinger: 
cPoetische  Wålder»,  «Hochzeitgedichte»  og  «Trauergedichte».  En 
ny  Udgave  af  denne  Bog  skal  være  udkommen  1657  med  Titelen 
cCarminum  libellus  I»,  der  1670  efterfulgtes  af  et  nyt  Bind  (II), 
som  med  faa  Undtagelser  kun  indeholder  Digte  paa  Latin.  Foruden 
disse  to  Smaabøger  har  W.  kun  skrevet  et  Par  Ballet-  og  Opera- 
texter  samt  Vers  til  den  1658  udkomne,  af  Haelwegh  stukne.  Por- 
trætsamling af  danske  Konger  fra  Dan  til  Christian  IV,  «Icones 
regum  Daniæ>.  W.  viser  sig  at  være  stærkt  paa  virket  af  Opitz, 
Tscheming  og  især  af  S.  Dach.  I  sine  Digte  finder  han  ofte  et 
overraskende  naturligt  og  hjærteligt  Udtryk  for  sine  Følelser,  hvad 
enten  han  synger  om  de  skiftende  Aarstider,  om  Kjærlighedens 
Magt,  Vennens  Død  eller  om  sin  trofaste  islandske  Hund  Rubin. 
I  Kjøbenhavn  nød  W.  sikkert  megen  Anseelse.  Hannibal  Sehested 
og  Theodor  Lente  vare  hans  Velyndere,  Karel  v.  Mander,  Simon 
Paulli  og  Bartholin  hans  personlige  Venner.  W.  døde  1672  i  Kjø- 
benhavn og  bisattes  22.  April  s.  A.  i  Petri  Kirke.  Han  havde 
1659  ægtet  Catharine  Glesser,  der  1650  var  bleven  gift  med  Hof- 
barber Marcus  Schmiden  (f  1657).  Hun  blev  13.  Avg.  1679  bisat 
ved  hans  Side. 

Euphorion  III ,  469  ff.  Allg.  Deutsche  Biographie  XLII.  J.  Paludan, 
Fremmed  Indflydelse  paa  den  danske  Nationallitteratur  S.  173.   198.  317. 

Louis  Bobé, 

Verner,  Karl  Adolf,  1846 — 96,  Sprogforsker,  var  født  i  Aar- 
hus 7.  Marts  1846.  Hans  Forældre  vare  Fabrikant  Chr.  Fr.  W.  W. 
(født  i  Sachsen,  men  fra  18  Aars  Alderen  bosat  i  Danmark)  og 
Cathr.  D.  f.  (Hansen)  Odense.  Fra  Kathedralskolen  i  sin  Fødeby 
blev  han  Student  1864.  Allerede  fra  Skoletiden  nærede  han  den 
mest  levende  Interesse  for  sammenlignende  Sprogvidenskab,  og 
uden  at  samle  sig  om  noget  Examensstudium  drev  han  nu  med 
stor  Flid  omfattende  Sprogstudier;  først  da  hans  Familie  bestemt 
ønskede,  at  han  skulde  afslutte  sine  Universitetsstudier  med  en 
Examen,  besluttede  han  sig  til  hertil  at  vælge  en  Magisterkonfe- 
rens i  slaviske  Sprog.  Forinden  ansaa  han  det  dog  for  nødvendigt 
at   leve   nogen  Tid  i  Rusland   og   opholdt  sig  da  i  St.  Petersborg 

fra  Dec.  1871  til  Okt.  1872  med  en  kortere  mellemliggende  Udflugt 
til  Moskov.  1873  underkastede  han  sig  Magisterkonferensen  og 
tog  derefter  hjem  til  sin  Familie  i  Aarhus,  hvor  han  forblev  ind- 
til Foraaret  1875  uden  noget  bestemt  Arbejde,  men  studerende  saa 
meget,  som  Forholdene  der  tillod,  og  syslende  med  mange  nye 
Ideer,  som  i  denne  Tid  mere  og  mere  klarede  sig  for  ham. 

Et  Æmne,  om  hvilket  hans  .Forskninger  allerede  tidlig  havde 
samlet  sig,  og  som  han  selv  i  en  lang  Aarrække  betragtede  som 
sin  Hovedopgave,  var  Betoningsforholdene  i  de  indoevropæiske 
Sprog  overhovedet  og  særlig  i  de  slaviske  Sprog.  Hertil  knytte 
sig  ogsaa  væsentlig  hans  faa  trykte  Arbejder,  der  dog  ere  til- 
strækkelige til  at  sikre  hans  Navn  en  fremragende  Plads  i  Sprog- 
videnskabens Historie.  Foreløbig  foretog  han  med  offentlig  Under- 
støttelse fra  JuH  1875  til  Begyndelsen  af  Sommeren  1876  en  Rejse 
til  Egnen  om  Danzig  for  at  studere  de  derboende  Kaschubers 
Sprog,  der,  hvad  Betoning  angaar,  skulde  staa  paa  et  oprindeligere' 
Trin  end  de  øvrige  vestslaviske  Sprog. 

Imidlertid  havde  han  i  Aarhus  og  under  et  kortere  Ophold  i 
Kjøbenhavn  inden  Afrejsen  til  Kaschuberne  udarbejdet  en  Afhand- 
ling, som  under  Titelen:  «Eine  Ausnahme  der  ersten  Lautver- 
schiebung»  offentliggjordes  i  Kuhns  «Zeitschr.  flir  vergleich.  Sprach- 
forschung  XXIII*,  1876,  sammen  med  en  anden  mindre  Afhandling: 
«Zur  Ablautsfrage».  Navnlig  den  første  af  disse  og  de  der  frem- 
satte Resultater  (den  saakaldte  « Vernerske  Lov>)  har  faaet  en  dybt 
indgribende  Betydning  i  Sprogvidenskabens  Udvikling  og  gjorde 
med  ét  Slag  V.  til  en  berømt  Mand.  Akademiet  i  Beriin  tilkjendte 
ham  den  Boppske  Prisbelønning,  Universitetet  i  Heidelberg  gjorde 
ham  1887  til  Dr.  phil.  hon.  c,  og  han  fik  strax  efter  Afhandlin- 
gens Fremkomst  Tilbud  om  en  tysk  Professorplads  i  sammenlig- 
nende Sprogvidenskab,  hvilket  han  dog  afslog.  Derimod  mente 
han  at  burde  tage  imod  en  ham  tilbudt  Ansættelse  ved  Universi- 
tetsbibliotheket  i  HaUe,  da  han  ingen  Udsigter  i  Øjeblikket  havde 
her  hjemme,  og  Bibliotbeksvirksomhed  altid  havde  været  hans  Øn- 
skers Maal.      Denne  Stilling  tiltraadte  han   i.  Okt.  1876. 

Efter  C.  W.  Smiths  Død  1881  lod  han  sig  trods  store  Be- 
tænkeligheder bevæge  til  at  søge  Pladsen  som  Docent  i  slavisk 
Sprog  og  Litteratur  ved  vort  Universitet.  9.  Avg.  1882  udnævntes 
han  dertil  fra  i.  Jan.  1883  at  regne.  Fra  April  1888  forandredes 
hans  Titel  til  extraordinær  Professor.  Sin  Universitetsgjeming  om- 
fattede han  med  stor  Interesse  og  Samvittighedsfuldhed.    Men  hans 

Helbred  begyndte  tidlig  at  svækkes.  Allerede  1885  fik  han  et  let- 
tere apoplektisk  Anfald,  hvoraf  han  senere  gjentagne  Gange  havde 
Mindelser,  og  5.  Nov.  1896  døde  han. 

V.  besad  en  sjælden  Skarpsindighed  og  Klarhed  i  Tanken, 
men  tillige  en  overordentlig  stærk  Selvkritik,  Mangel  paa  Tillid  til 
egen  Dygtighed  og  Ulyst  til  enhver  oflfentlig  Fremtræden,  hvor- 
imod han  gjærne  udtalte  sig  i  Breve.  Han  har  overhovedet  intet 
offentliggjort  uden  som  Følge  af  et  Tryk  ude  fra.  Efter  Frem- 
komsten af  de  ovennævnte  to  Afhandlinger  har  han  fi-a  Tiden  i 
Halle  kun  leveret  nogle  ham  aftvungne  Smaating,  mest  Anmeldel- 
ser, hvori  han  dog  har  nedlagt  vigtige  Resultater  af  sine  Gransk- 
ninger, —  efter  Tilbagekomsten  til  Kjøbenhavn  næsten  intet.  I 
en  Række  Aar  var  han  her  optagen  af  experimentelle  Undersøgel- 
ser over  Sproglyds  Svingningskurver,  men  var  ikke  at  bevæge  til 
at  offentliggjøre  noget  herom.  Dog  har  han  selv  udtalt  sig  udfør- 
lig derom  i  nogle  Breve  fi:a  1890,  nu  trykte  i  «Neuphilolog.  Mittei- 
lungen»,  Helsingfors  15.  Sept. — 15.  Okt.  1903,  S.  90 ff.  Hans  øvrige 
<<  Afhandlinger  og  Breve »  ere  samlet  udgivne  1903  af  Selskab  for 
germ.  Filol.,  med  udførlig  Biografi  ved  M.  Vibæk. 

lllustr.  Tid.  XXXVIII  Nr.  7.  Nord.  Tidsskr.  f.  Filol.  3.  R.  V.,  187  ff.  Ark. 
f.  nord.  filol.  XIII,  270  ff.  Tilskueren  1897,  S.  3ff.;  1899,  S.  233  ff.  Centralbl. 
f.  Bibliothekswesen  XIV,  249  ff.     K.  V.,  Afhandl,  og  Breve.       yUh,  Thomsen. 

Werner,  Matthias,  1712 — 79,  Forfatter,  blev  født  15.  April 
1712  i  Varberg,  hvor  hans  Fader  var  Visitør;  paa  mødrene  Side 
stammede  han  fra  Danmark.  Efter  først  at  have  studeret  ved 
Gøteborg  Gymnasium  og  derefter  fra  1732  i  Lund -blev  han  Lærer 
ved  Gøteborg  Gymnasium.  1742  var  han  «vicarius  rector  :&  i  Var- 
berg. 1743  blev  han  Hovmester  for  2  unge  Baroner  Ribbing,  med 
hvem  han  studerede  i  Lund  og  Greifswald.  1749  fik  han  Titel  af 
Hofsekretær  hos  Kongen  af  Sverige  og  benyttedes  i  flere  hemme- 
lige Sendelser.  1752  ægtede  han  en  af  Dronning  Louise  Ulrikkes 
Kammerfruer  Catharine  Elisabeth  Reichhardt  fi*a  Berlin  (Ægteskabet 
opløstes  1766  paa  Begjæring  af  Hustruen,  som  da  levede  i  Stock- 
holm) og  blev  s.  A.  Inspektør  ved  Søtolden  i  Stockholm;  men 
paa  Grund  af  forfejlede  Pengespekulationer  maatte  han  1758  flygte 
til  Norge;  der  fra  kom  han  i  Okt.  1759  til  Kjøbenhavn.  Hans 
elendige  økonomiske  Forfatning  bragte  ham  ind  i  fortvivlede  For- 
hold. 1761  sad  han  i  Slutteriet,  og  hans  forskjellige  Plattenslage- 
rier  kom  snart  for  Dagen.  Han  søgte  ved  litterære  Sysler  at  skafte 
sig  sit  Ophold  og  arbejdede   navnlig   paa  et  stort  latinsk  Lexikon, 

som  han  efter  mangehaande  Fortrædeligheder  endelig  fik  trykt 
(«Clavis  linguæ  Latinæ»,  5  anselige  Kvartbind,  1766 — 78).  Det 
giver  dels  latinske  Forklaringer  af  Ordene,  dels  Oversættelser  paa 
Dansk  og  Svensk.  Værket  mangler  i  høj  Grad  System,  men  har 
i  Enkelthederne  adskillige  gode  Bemærkninger.  1766  udsendte-  han 
en  lille  Avtobiografi,  rimeligvis  foranlediget  ved  Forhandlingerne 
om  hans  Ægteskabs  Opløsning;  den  tryktes  kun  i  10  Exemplarer, 
hvoraf  de  8  sendtes  til  Stockholm.  I  Anledning  af  Prinsesse  Sophie 
Magdalenes  Formæling  1766  med  Gustav  III  dedicerede  han  Prin- 
sessen et  lille  Skrift  om  «Lig-  og  Uligheden  imellem  det  danske 
og  svenske  Sprog ».  Han  døde  i  Kjøbenhavn  i  )mkelige  Kaar 
26.  Febr.  1779. 

Skarstedt,  GSteborg  Stifts  herdaminne  S.  957  f.  11 50.  Langebeks  Breve, 
ved  Rørdam,  S.  333  f.  336.  343.    Worm,  Lex.  over  lærde  Mænd.    A.  Jantzen. 

Wemicke,  Christian,  1661 — 1725,  Diplomat,  satirisk  Forfatter. 
Han  fødtes  i.  Jan.  i66i  i  Elbing,  hvor  hans  Fader,  Johannes  W., 
beklædte  Embedet  som  Stadssekretær,  Moderens  Navn  var  Cordula 
Smyth  of  Cuerdley.  Han  gik  i  Skole  i  sin  Fødeby,  besøgte  der- 
efter Gymnasiet  i  Thorn,  hvorfra  han,  17  Aar  gammel,  blev  dimit- 
teret til  Universitetet.  Ved  Aar  1680  studerede  han  i  Kiel  under 
D.  G.  Morhof  og  kom  gjennem  denne  i  Berøring  med  Statholde- 
ren, Grev  Ditlev  Rantzau  (XIII,  426)  til  Breitenburg,  hvis  Frue, 
Grevinde  Catharine  Hedevig  f.  Brockdorff,  han  har  fejret  i  sine 
første  Epigrammer  under  Navnet  Amaryllis.  Som  Privatsekretær 
eller  Lærer  for  Grevens  Børn  boede  han  nogle  Aar  i  det  gjæstfri 
og  aandelig  interesserede  Rantzauske  Hus  og  berejste  derefter  Eng- 
land, Holland  og  Frankrig  for  «at  lære  lidt  af  Verdens  Intriger  at 
kjende».  I  London  levede  han  indtil  1696  som  politisk  Æventyrer, 
maaske  ogsaa  som  diplomatisk  Agent,  og  han  siger  selv,  at  c  hans 
Kompas  blev  forrykket  her»  formentlig  ved  Opdagelsen  af  en  Brev- 
vexling,  han  havde  ført  med  Danmark.  1697  ledsagede  han  sin 
Velynder  Grev  D.  Rantzau  til  Fredskongressen  i  Rijswijk  og  fulgte 
med  ham  tilbage  til  Hamborg,  hvor  Greven  s.  A.  afgik  ved  Døden. 
Han  søgte  forgjæves  gjennem  Grev  Conrad  Reventlow  og  Th.  B.  v.  Jes- 
sen gjentagne  Gange  at  blive  ansat  i  dansk  Statstjeneste  og  til- 
bragte derefter  en  Aarrække  i  Hamborg,  hvor  han  færdedes  i  Byens 
fornemste  Kredse,  beskæftiget  med  litterære  Sysler.  1697  udkom 
her  hans  '<  Ueberschriffte  oder  Epigrammata»,  hvori  han  med  en 
fintdannet  Verdensmands  Overlegenhed    og   et   skuffet  og  tilsidesat 

Menneskes  Bitterhed  mesterlig  revser  sin  Tids  Latterligheder  og 
Svagheder.  1704  udkom  en  forøget  og  omarbejdet  Udgave  af  hans 
Epigrammer,  i  hvilke  han  med  bidende  Spot  hudfletter  den  schle- 
siske  Skoles  Svulst.  De  affødte  en  heftig  Pennefejde  —  den  første 
litterære  Polemik  i  den  tyske  Litteratur  —  mellem  ham  og  to  ham- 
borgske Litterater,  Efterlignere  af  Lohenstein.  Langt  om  længe 
kronedes  hans  Bestræbelser  for  at  finde  Ansættelse  i  Danmark 
med  Held,  da  han,  efter  gjentagne  Ophold  i  Kjøbenhavn  i  dette 
Øjemed,  i  Marts  1708  udnævntes  til  Kancelliraad  og  Resident  i 
Paris.  Hans  Stilling  som  ikke  karakteriseret  Diplomat  ved  det 
(iranske  Hof  var  meget  vanskelig,  og  han  kom  snart  i  en  trykkende 
Gjæld.  Efter  at  Meyercrone  1706  med  Ludvig  XIV 's  Unaade 
havde  forladt  Paris,  vilde  Danmark  ikke  mere  sende  en  Ambassa- 
dør, men  kun  en  Chargé  d'affaires  til  det  fi-anske  Hof.  Ludvig  XIV 
tillagde  Danmark  saa  ringe  Betydning,  at  han  nægtede  Frederik  IV 
Titel  af  Majestæt,  og  de  trivielle  Forhandlinger  om  denne  For- 
malitet slæbte  sig  gjennem  en  Aarrække.  W.  fandt  i  den  højt- 
begavede Hertuginde  Elisabeth  Charlotte  af  Orleans  en  formaaende 
Velynderinde,  der  indtil  sin  Død  172 1  trofast  bevarede  sit  Venskab 
for  ham.  W.  var  en  sjælden  aandslivlig  Mand,  der  oftere  viste  et 
fremskuende  politisk  Blik,  men  desværre  var  han  aabenmundet  og 
uforsigtig.  I  sine  diplomatiske  Indberetninger  viser  han  sig  hyp- 
pigst mere  som  Skjønaand  end  som  Statsmand.  Alt  for  ofte  grup- 
pere Begivenhederne  sig  kun  om  hans  Person,  og  han  fik  jævnlig 
Paamindelse  om  at  fatte  sig  kortere  og  koncisere.  Hans  Skildrin- 
ger af  Livet  ved  Ludvig  XIV 's  Hof  ere  af  ikke  ringe  litterært  og 
historisk  Værd.  17 18  udnævntes  W.  til  Etatsraad,  men  naaede  ikke 
at  faa  den  længe  attraaede  Rang  som  Envoyé.  Han  hjemkaldtes 
i  Okt.  1723  fira  Paris  med  den  Motivering,  at  det  paa  Grund  «af 
Møntens  Diminution  faldt  ham  svært  at  subsistere  ved  det  firanske 
Hof».  Syg  og  forgjældet  tiltraadte  han  omsider  i  Juni  1725  Rejsen 
til  Kjøbenhavn,  hvor  han  som  en  brudt  og  ensom  Mand  afgik 
ved  Døden  5.  Sept.  1725.  Selv  har  W.  kaldt  sig  en  -^homme 
de  fortune»,  og  som  den  ustadige  Lykkes  vandrende  Ridder  naaede 
han,  opfyldt  af  en  aldrig  hvilende  Ærgjerrighed,  ikke  at  finde 
Fred  eller  blivende  Hvile.  Hans  litterære  Virksomhed  har  dog 
sikret  ham  et  beskedent,  men  blivende  Navn  som  den  skarpeste 
og  klareste  Kritiker  i  den  tyske  Litteratur  før  Lessing. 

Personalhist.  Tidsskr.  4.  R.  V.      L.  Neubaur,  Jugendged  i  ch  te  von  C.  Wer- 
nigke  (Konigsberg  1888).   Jul.  Elias,  C.  Wernicke  (Mtinchen  1888).    Louis  Bobé. 

Wemicke,  Israel  Gottlieb,  1755 — 1836,  Musiker,  fødtes  i 
Bergen  2.  Febr.  1755  og  var  Søn  af  den  tyskfødte  Johan  Gottlieb  W., 
Organist  ved  Domkirken  dersteds  (f  Dec.  1775),  og  Hustru  Justina 
f.  Rhode,  ligeledes  af  en  tysk,  fra  Rostock  indvandret  Slægt.  Han 
dimitteredes  fra  Bergens  Kathedralskole  1771  og  blev  en  meget 
flink  Student,  men  Musikken  havde  tidlig  taget  ham  fangen;  ved 
Selvstudium  gik  han  videre  og  uddannede  sig  navnlig  til  en  fortrinlig 
Klaverspiller.  Han  kom  til  at  spille  ved  Hoffet,  og  det  er  karak- 
teristisk for  ham,  at  han  vandt  Sejre  ved  Foredrag  af  «de  sværeste 
Sager  af  Sebastian  Bach>.  Af  Regeringen  fik  han  Understøttelse 
til  en  Udenlandsrejse  (1780),  ogsaa  Theatret  ydede  sin  Skjærv, 
hvilket  tyder  paa,  at  Tanken  om  at  knytte  ham  dertil  var  oppe. 
I  Berlin  hengav  han  sig  til  sit  Yndlingsstudium,  den  lærde,  kontra- 
punktiske Musik,  som  han  yderligere  opflammedes  for  under  Kim- 
bergers Vejledning.  Men  en  Dag  fik  den  26aarige  « Student* 
Bud  fra  Kjøbenhavn,  om  han,  da  Scalabrini  traadte  fra,  vilde  være 
Kapelmester,  en  Forvandling,  som  han  ikke  kunde  modsætte  sig 
(1781).  Man  vandt  ved  dette  Valg  en  meget  billig  og  en  indfødt 
Kapelmester,  men  deri  bestod  ogsaa  hele  Fordelen.  Det  viste  sig 
snart,  at  han  ikke  var  paa  sin  rette  Plads;  han  savnede  endog 
Sympathi  for  den  nyere  Musik.  Af  Hofkompositioner  skrev  han 
store  Kantater,  en  Slags  Koncertoperaer,  saaledes  cRamdeo  Rha- 
tor»,  et  indisk  Sujet,  og  tFurius  Camillus»,  ligesom  han  arrange- 
rede italiensk  Musik  til  Kantater.  Han  gav  Bidrag  til  Schiørrings 
Samling  af  Selskabssange  og  har  maaske  som  Person  været  mindre 
tør  end  som  Komponist,  men  det  hed  sig,  at  han  var  «capricieux>. 

Da  Hoffet  efter  Regeringsforandringen  1784  var  misfornøjet 
med  Kapellet,  blev  dets  Omordning  bestemt,  og  ved  denne,  der 
gik  for  sig  i  Saisonen  1785 — 86,  var  W.s  Afskedigelse,  som  han 
selv  næppe  ansaa  for  begrundet,  først  og  fremmest  givet  Han 
fungerede  det  meste  af  den  nævnte  Sæson  og  gik  af  med  sin 
Gage  som  Pension,  31  Aar  gammel.  I  Anseelse  tabte  han  ikke 
noget.  En  skrev  senere  hen  offentlig,  at  han  burde  ansættes  som 
Professor  i  Musik  ved  Universitetet,  og  en  anden  (Schiønning)  no- 
terede i  sin  Dagbog,  at  han  ansaas  for  at  være  Mathematicus  og 
mulig  den  lærdeste  Komponist  i  Evropa.  Men  Verden  fik  ikke 
synderlig  Gavn  deraf.  Ikke  længe  efter  Afskeden  vendte  han 
Kjøbenhavn  Ryggen  og  tog  med  sin  Hustru,  Charlotte  Louise 
Marburg,  Bopæl  i  Kolding,  hvor  de  fleste  af  deres  mange  Born 
fødtes,   og  hvor  han  vistnok  væsentlig  beskæftigede  sig  med  deres 

Uddannelse,  navnlig  i  musikalsk  Henseende.  Efter  et,  som  det 
synes,  mindst  3oaarigt  Ophold  i  Kolding  blev  han  Landmand  og 
kjøbte  en  Annexgaard  paa  nogle  Tønder  Land  i  Jordrup  i  Kol- 
dingegnen. Denne  Gaard  overdrog  han  i  1832  til  en  Svigersøn, 
hos  hvem  han  i  Følge  en  Undentagskontrakt  boede  med  sin  Hustru 
og  en  ugift  Datter.  Han  døde  i  Jordrup  3.  Marts  1836,  Hustruen 
overlevede  ham.  —  Hans  Datter  og  Elev,  Cathrine  Riddervold  IV., 
født  i  Kolding  14.  April  1788,  en  betydelig  Pianistinde  og  den 
første  danske  Dame,  der  vides  at  være  optraadt  offentlig  i  denne 
Egenskab,  gjorde  1806  megen  Lykke  i  Hamborg  og  koncerterede 
efter  Kjøbenhavns  Bombardement  for  de  nødlidende  saa  vel  i  det 
østlige  Holsten  som  paa  Sjælland.  I  Foraaret  1810  gav  hun  to 
Koncerter  og  i  1824  én  paa  det  kongl.  Theater.  Præcision  og 
stor  Færdighed  udmærkede  hendes  Spil,  som  heller  ikke  har  sav- 
net Fantasi.  Kun  det  rørende  var  efter  Bårens'  begejstrede  Skil- 
dring af  hende  ikke  hendes  Sag,  men  St.  St.  Blicher  besang 
hende  i  sit  smukke  Digt  €Klaverspillerinden»,  hvis  Toner  «røre  og 
smelte ».  Hendes  Portræt  udkom  i  et  Kobberstik  af  Flindt.  30.  Sept. 
1836  ægtede  hun  i  Kjøbenhavn  Kancelliraad  Schouboe  (XV,  268), 
og  hun  blev  boende  der  en  Del  Aar  efter  hans  Død,  hvorpaa  hun 
tog  til  sin  Fødeby,  dyrkende  Musik  og  beskæftiget  med  Informa- 
tioner til  det  sidste.  Hun  døde  i  Kolding  6.  Maj  1862. 
J.  H.  Bfirens,  Noticer  for  Musikliebhavere.     Musikforen.  Festskr. 

C.  7'Årane, 

Versmann,  Ernst  Friederich,  1814 — 73,  Præst,  er  født  14.  Juli 
1 814  i  Tønning,  hvor  Faderen  var  Læge.  Han  studerede  1833  og 
følgende  Aar  i  Kiel  og  Berlin  og  tog  1838  theologisk  Embeds- 
examen  paa  Gottorp.  1840  blev  han  Diakon  og  1848  Ærkediakon 
i  Itzeho.  1850  vår  han  Feltpræst  ved  den  slesvig-holstenske  Hær 
og  1850  og  1851  Medlem  af  «Landesversammlung».  Han  udgav 
1850  cSchleswig-Holstein  und  seine  Verklager»,  dediceret  til  «alle, 
der  have  lidt  og  stridt  for  den  slesvig-holstenske  Sag».  Skriftet  gaar 
især  ud  paa  at  retfærdiggjøre  Præsternes  Tilslutning  til  Oprøret. 
Selv  fra  tysk  Side  har  man  fundet,  tat  det  næsten  var  et  Under, 
at  den  fornyede  danske  Regering  lod  ham  sidde  i  sit  Embede ». 
Han  deltog  stadig  i  Politik,  1854  og  1856  var  han  Medlem  af  den 
holstenske  Stænderforsamling;  men  desuagtet  blev  han  1857  mid- 
lertidig Bestyrer  af  Provstiet  Mtlnsterdorf,  og  1858  tillodes  det  ham 
«mod  Forventning*  at  præsentere  sig  til  Valg  til  Embedet  som 
I.  Præst  i  Itzeho.     1867   t)lev  han  Konsistorialraad  og  Medlem  af 

Daiuk  biogr.  Lex.    XVIII.  Avguit  1904.  27 

det  evangelisk-lutherske  Konsistorium.  —  Han  døde  2.  Avg.  1873. 
—  Han  var  Medstifter  af  cKirchen-  u.  Schulblatt  f.  Schlesw.,  Holst. 
u.  Lauenb.»  1844  og  deltog  i  dets  Redaktion  til  1853.  Fra  1852 
til  sin  Død  udgav  han  et  opbyggeligt  Ugeskrift  tDer  Sonntagsbote>. 
Alberti,  Schlcsw.-Holst.-Laucnb.  Schriftstelle^Lex.  Allg.  Deutsche  Bio- 
graphic  XXXIX.  Z.  Køck. 

Wesenberg,  Albert  Sadolin,  1804 — 76,  Filolog.  Han  blev 
født  19.  Marts  1804  i  Mariager,  hvor  hans  Fader  Ernst  Bugislaus  W., 
senere  Amtsforvalter  i  Aalborg  (f  1838),  dengang  var  bosat  som 
Landinspektør;  hans  Moder  var  Albertine  Marie  Kirstine  f.  Sadolin, 
Datter  af  Provst  Albert  S.,  Sognepræst  i  0.  Tørslev.  Han  gik  i 
Viborg  Kathedralskole  1814 — 22,  tog  derpaa  Examen  artium  ved 
Universitetet  og  1823  Examen  philosophicum,  begge  med  Udmær- 
kelse; derefter  studerede  han  Filologi,  men  blev,  inden  han  fik 
afsluttet  dette  Studium  med  en  Embedsexamen,  konstitueret  som 
Lærer  ved  Viborg  Skole  1827  og  udnævnt  til  Adjunkt  sammesteds 
1829.  Siden  virkede  han  stadig  som  Lærer  ved  denne  Skole,  hvor 
han  først  opnaaede  Konstitution  som  Overlærer  Nov.  1841  og  der- 
paa, et  Aar  senere,  blev  fast  ansat  i  denne  Stilling,  efter  at  der 
var  tilstaaet  ham  Adgang  til  trods  manglende  Embedsexamen  at 
søge  overordnede  Lærerembeder.  Han  blev  titulær  Professor  1860. 
Efter  sin  Hustrus  Død  (i  Marts  1873),  da  han  følte  sig  ensom  og 
sygelig  og  mente,  at  han  ikke  mere  kunde  besørge  sin  Embeds- 
gjeming  tilfredsstillende,  søgte  han  sin  Afsked,  og  1874  entledige- 
des  han  fra  sit  Overlærerembede  og  flyttede  derefter  til  Kjøbenhavn, 
hvor  han  døde  10.  Maj  1876.  Hans  Hustru,  som  han  ægtede  i 
Aalborg  25.  Sept.  1828,  var  Susanne  Achton,  Datter  af  Arvefbr- 
pagter  Markus  A.  til  Tustrup  i  Frær  Sogn. 

W.  var  især  en  udmærket  dygtig  Latinist,  udrustet  med  fin 
Sans  for  og  omfattende  Kjendskab  til  det  latinske  Sprog  og  med 
betydelig  Begavelse  som  Textkritiker.  Hans  første  Arbejder,  som  alle 
udkom  i  Programmer  fra  Viborg  Kathedralskole  i  Tiden  1830 — 43, 
drejede  sig  væsentlig  om  Fastsættelsen  af  Texten  i  en  Række  af 
Ciceros  Værker:  nogle  af  Talerne,  Tusculanæ  disputationes  og 
fremfor  alt  Brevene.  Hans  «Emendationes  M.  Tullii  Ciceronis 
epistolarumt,  som  han  forsvarede  som  Afhandling  for  Magister- 
graden I.  Juli  1840,  skaffede  ham  megen  Berømmelse  og  er  bleven 
Udgangspunktet  for  den  nyere  Tids  Textkritik  til  denne  Del  af 
Ciceros    Skrifter;    paa   Grundlag    af  dette    Arbejde   overdrog   den 


Digitized  by  VjOOQIC 


Wesenberg^  Alb,  Sadolin,  a\^ 

Store  Teubnerske  Boghandel  ham  at  levere  en  ny  kritisk  Udgave 
af  Ciceros  Breve,  som  udkom  i  Leipzig  1872 — 73,  ledsaget  af  en 
større  kritisk  Afhandling:  cEmendationes  alteræ  sive  adnotationes 
criticæ  ad  Ciceronis  epistolarum  editionem».  Madvigs  cEmenda- 
tiones Livianæ*  og  Udgave  af  Livius  førte  siden  W.  til  at  sysle 
omhyggelig  med  denne  Forfatters  Text,  og  Frugterne  heraf  bleve 
hans  meget  værdifulde  cEmendatiunculæ  Livianæ»,  som  udkom  i 
Nordisk  Tidskrift  for  Filologi  og  Pædagogik,  9. — 10.  Bd.,  1870 — 73. 
Andre  kritiske  Sraaaarbejder  af  ham  til  forskjellige  latinske  Værker 
ere  efter  hans  Død  udgivne  af  Dr.  O.  Siesbye  i  det  nævnte  Tids- 
skrift og  andensteds.  I  sine  to  sidste  Leveaar  syslede  han,  til- 
skyndet af  Dr.  Gertz'  Arbejder,  særlig  med  Textkritikken  af  Sene- 
cas  Værker;  hans  Samlinger  hertil  foreligge  kun  i  Haandskrift  og 
skjænkedes  af  ham  til  Prof  Gertz. 

Avtobiografi  i  Kbhvns.  Universitets  Festprogram  i  Anl.  af  Salvingen  1840. 
Hnndnip,  Lærerst.  ved  Viborg  Kathedralskole  (Viborg  Skoleprogram  1875)  S.  17  f. 
Erslcw,  Forf.  Lex.  M.  Cl  Gertz, 

V.  Wessel,  Caspar,  1693 — 1768,  Søofficer,  yngre  Broder  til 
P.  Tordenskjold  (XVII,  442),  var  født  i  Throndhjem  i.  Nov.  1693. 
Allerede  1704  gik  W.  til  Koflfardis  og  gjorde  en  Del  Rejser  i  evro- 
pæiske  Farvande;  19  Aar  gammel  førte  han  et  norsk  Skib,  der 
forliste  paa  Jyllands  Kyst,  Aaret  efter  fik  han  Kommandoen  over 
Skibet  c  Kronprinsens  Galejs,  og  da  dette  17 13  solgtes  til  Søétaten, 
overtog  han  Befalingen  paa  Kaperen  «Grev  Danneskjold-Laurvig», 
som  17 15  strandede  ved  Læsø.  Da  den  store  nordiske  Krig  paa 
dette  Tidspunkt  var  i  fuld  Gang,  erholdt  han  kort  efter  Udnæv- 
nelse til  Maanedskapitajn  (Reserveofficer)  i  Flaaden,  ansattes  i  Or- 
logsskibet « Sophie  Hedevig*  og  deltog  paa  dette  i  Admiral  Rå- 
bens Søslag  ved  Jasmund  8.  Avg.  17 15;  efter  Kampen  forfremme- 
des han  til  fast  Kapitajn.  Det  paafølgende  Aar  tjente  W.  paa 
Hovedflaadens  Admiralskib  c  Elefanten*  i  Østersøen  under  U.  C.  Gyl- 
denløve, men  afgik  om  Vinteren  til  Norge  for  at  gjøre  Tjeneste 
paa  sin  Broder  Tordenskjolds  Eskadre.  Her  førte  han  17 17  en 
Afdeling  Galejer,  der  opererede  ved  den  svenske  Grænse,  og  frelste 
sine  Skibe  ud  af  en  farlig  Situation  tilbage  til  Norge,  da  de 
svenske  forsøgte  at  overrumple  ham;  med  Broderen  deltog  han 
13.  Maj  i  det  mislykkede  Angreb  paa  Ny  Elfsborg  og  Gøteborg; 
efter  at  Chefen  for  Orlogsskibet  «Fyen*,  Kapitajn  Sievertz  var  fal- 
den,   fik  W.  Kommandoen    over   dette   Skib,    men    ombyttede   det 

senere  med  cLaaland*  og  deltog  hermed  i  Kampen  ved  Strømstad, 
hvor  næsten  alle  hans  Officerer  saaredes.  W.  foretrak  imidlertid 
en  mere  selvstændig  Virksomhed  og  forsattes  derfor  til  Chef  for 
Fregatten  «Søridderen»,  med  hvilken  han  i  Resten  af  Krigsaarene 
foretog  en  Del  Konvoirejser  og  opbragte  adskillige  Priser.  I  Febr. 
1720  optoges  han  i  Adelstanden  som  van  W.  for  at  kunne  indgaa 
Ægteskab  med  Gehejmeraad  £ichstedts  Enke,  Edele  Cathrine  Kaas 
(f.  1679  t  1742).  1720  erholdt  han  Afsked  med  Schoutbynachts 
Karakter,  og  Aaret  efter  giftede  han  sig  og  tiltraadte  samtidig 
Besiddelsen  af  Herregaarden  Ravnstrup  paa  Sjælland,  som  hans 
Hustru  havde  kjøbt. 

Som  Landmand  var  W.  meget  uheldig,  og  1740  maatte  han 
med  en  stor  og  trykkende  Gjæld  afhænde  Ejendommen,  hvorefter 
Ægteparret  flyttede  til  Næstved.  Efter  Hustruens  Død  kom  hans 
Ven  Gehejmeraad  Plessen  ham  til  Hjælp  og  ansatte  ham  som 
Fuldmægtig  hos  Kuratoren  for  Vemmetofte  Kloster,  men  heller 
ikke  i  denne  Stilling  følte  han  sig  lykkelig;  forgjæves  søgte  han 
Ansættelse  i  Søkrigskommissariatet  og  som  Amtmand.  Grev  Danne- 
skjold-Laurvig  spærrede  ham  al  Adgang  til  Statsansættelse,  og  til 
sidst  fandt  han  da  paa  at  redde  sig  ud  af  sine  trykkede  Kaar 
ved  at  gjøre  et  rigt  Parti.  Ved  Mellemkomst  af  Svogeren  General 
Henr.  Bielke  Kaas  lykkedes  det  ham  at  vinde  Enkefru  Elisabeth 
Skeel  til  Broholm  (f.  1696  f  1754),  Enke  1745  efter  Oberstlieute- 
nant  Niels  Sehested;  hun  fordrede  som  Betingelse  for  at  indgaa 
Ægteskabet,  at  han  skulde  være  Viceadmiral,  og  dette  Ønske  op- 
naaede  han  paa  Plessens  Forbøn  1747.  4.  Avg.  s.  A.  giftede  han 
sig  da  for  2.  Gang,  dog  toges  der  det  Forbehold,  at  Broholm  efter 
hans  Død  skulde  oprettes  til  Stamhus  for  Familien  Sehested.  Efter 
sin  Hustrus  Døå  flyttede  han  til  Nyborg,  hvor  han  døde  barnløs 
9.  Sept.  1768.  Hos  Brasch,  i  hans  Bog  om  Vemmetofte,  skildres 
W.  som  en  punktlig,  betænksom  og  redelig  Mand,  smuk  som  Bro- 
deren, men  uden  dennes  Ild  og  Myndighed. 

Brasch,  Vemmetofte  III,  90  fT«  KirkehisU  Saml.  3.  R.  II,  619.  B.  Moe, 
Tidsskr.  f.  norsk  Pcrs.-Hist.  I,  223  ff.     Hist.  Tidsskr.  6.  R.  V.  C,   With. 

Wessel,  Caspar,  1745 — 1818,  geograflsk  Landmaaler  og  Mathe- 
matiker,  var  født  8.  Juni  1745  i  Jonsrud,  Vestby  Sogn,  Akershus 
Stift  i  Norge.  Her  var  Faderen,  Jonas  W.  (f.  21.  Jan.  1707  f  4.  Sept. 
1785),  en  Brodersøn  af  Tordenskjold,  Præst;  senere  blev  han  tillige 
Provst   i   Øvre   Borgesyssel.     Moderen    Lene    Maria  f.  Schumacher 

(f.  15.  Avg.  17 15  f  17.  April  1789)  skal  have  været  af  Griflfenfelds 
Slægt.  W.  kom  1757  i  Latiqskolen  i  Christiania  og  drog  1763  som 
Student  til  Kjøbenhavn;  1778  tog  han  juridisk  Embedsexamen ; 
men  allerede  1764  var  han  som  Landmaaler  traadt  i  det  kongelige 
danske  Videnskabernes  Selskabs  Tjeneste,  foreløbig  som  Assistent 
hos  Broderen  Ole  Christopher  W.  1766  blev  han  Interimslandmaaler, 
1769  virkelig  Landmaaler,  og  1798  fik  han  efter  Selskabets  Anmod- 
ning kongl.  Bestalling  med  Titel  af  Landmaalingsinspektør.  I  Sel- 
skabets Tjeneste  forblev  han,  indtil  han  1805  paa  Grund  af  Svage- 
lighed søgte  og  fik  sin  Afsked  med  Pension.  I  denne  Tjeneste 
har  han  taget  ei\^  virksom  og  yderst  værdifuld  Del  i  den  af  Sel- 
skabet ledede  Udarbejdelse  af  Specialkort  over  de  enkelte  Dele  af 
Kongeriget  og  Hertugdømmerne,  grundet  paa  nøjagtige  Opmaalin- 
ger.  W.  deltog  ikke  blot  i  disse,  men  havde  tillige  væsendig  Andel 
i  Kortenes  Reduktion  og  Tegning,  og  det  er  ham,  der  1779  stiller 
Forslag  til  den  dertil  tjenende  Inddeling  af  Landet.  Ogsaa  den 
Triangulation,  hvorved  Opmaalingemes  Nøjagtighed  skulde  kontrol- 
leres, gik  efterhaanden  over  til  ham,  og  han  har  leveret  et  trigono- 
metrisk Generalkort  over  hele  Kongeriget  og  Hertugdømmerne. 
Arbejdet  her  hjemroe  afbrødes  ved,  at  han  1781  paa  Grund  af  sin 
anerkjendte  Dygtighed  af  Regeringen  i  Oldenborg  blev  udset  til 
at  udføre  en  geografisk  Opmaaling  af  dette  Land  og  med  Selska- 
bets Samtykke  udførte  dette  Hverv  i  4  Aar  paa  en  Maade,  som 
vandt  varm  Paaskjønnelse.  Ogsaa  efter  sin  Afsked  foretog  W. 
enkelte  Kortarbejder,  saaledes  1808  en  Kopi  af  de  trigonometriske 
Kort  over  Slesvig  og  Holsten  med  de  derhen  hørende  Triangel- 
rækker og  Beregninger,  som  efter  Kongens  Befaling  og  efter  den 
fi-anske  Regerings  Begjæring  skulde  afgives  til  det  firanske  militære 
Kortarkiv.  W.s  Arbejder  fik  endnu  saa  sent  som  1820  en  Aner- 
kjendelse,  i  det  det,  skønt  Selskabets  Kort  den  Gang  ikke  mere 
kunde  betragtes  som  tidssvarende,  bestemtes,  at  hans  trigono- 
metriske Bestemmelser  skulde  lægges  til  Grund  for  en  paatænkt 
ny  og  nøjagtig  Kortlægning  af  Hertugdømmerne.  Der  foreligger 
i  det  hele  mange  Vidnesbyrd  om,  at  han  har  bevaret  den  Troskab 
og  Flid  i  sit  Arbejde,   hvorom  Broderen  Johan  Herman  W.  havde 

skrevet: 

Han  tegner  Landkort  og  læser  Loven, 
han  er  saa  flittig,  som  jeg  er  doven. 

Og    dog    er    det    paa   anden   Maade,    at  W.  har   sat   sig   det 
varigste  Minde,  nemlig  ved  en  mathematisk  Afhandling,  den  eneste, 

som  han  har  skrevet,  og  som  han  først  har  offentliggjort  i  en  Al- 
der af  52  Aar;  tilmed  forblev  den  omtrent  upaaagtet  i  100  Aar. 
Den  hedder:  «Om  Direktionens  analytiske  Betegning,  et  Forsøg, 
anvendt  fornemmelig  til  plane  og  sfæriske  Polygoners  Opløsning*, 
og  er,  efter  at  være  forelagt  Videnskabernes  Selskab  10.  Marts 
1797,  i  Løbet  af  1798  trykt  i  «Nye  Saml.  af  det  kongl.  dsk.  Vi- 
denskab. Selskabs  Skrifter*.  Som  man  længe  havde  udtrykt  Linje- 
stykker, afsatte  i  en  ret  Linjes  to  Retninger,  ved  positive  og  nega- 
tive Størrelser,  anvender  W.  først  af  alle  den  nu  almindelig  bruge- 
lige Fremstilling  af  Linjestykker  trukne  i  forskjellige  Retninger  i 
en  Plan  ved  imaginære  Størrelser,  hvad  der  omvendt  giver  en 
grafisk  Fremstilling  af  disse  Størrelser.  1799  benyttes  uafhængig 
af  W.  samme  Fremstilling  i  Gauss*  Doktorafhandling  i  Beviset  for 
en  Hovedsætning  i  Ligningernes  Theori,  og  1806  gav  Argand,  hvis 
Arbejde  ogsaa  længe  blev  upaaagtet,  i  fuldstændigere  Sammenhæng, 
end  Gauss  endnu  den  Gang  havde  gjort,  den  dermed  forbundne 
geometriske  Tydning  af  Regninger  med  imaginære  Størrelser.  W. 
overgaar  dog  Argand  i  logisk  Sikkerhed  og  er  den,  der  har  givet 
disse  Regninger  det  exakte  Grundlag,  som  de  hidtil  havde  savnet. 
Hans  Arbejde  kunde  derfor,  hvis  det  havde  været  kjendt,  umiddel- 
bart være  taget  til  Udgangspunkt  for  den  moderne,  af  Cauchy  og 
Riemann  grundlagte  Funktionstheori,  som  netop  benytter  samme 
Fremstilling  af  imaginære  Størrelser.  Denne  havde  W.  selv  væsent- 
lig anvendt  til  Sammenfatning  af  trigonometriske  og  polygono- 
metriske  Formler.  W.  udvider  fremdeles  med  megen  geometrisk 
Finhed  sin  Betragtningsmaade  til  Rummet  og  anvender  den  paa 
sfæriske  Trekanter  og  Polygoner.  Ved  denne  Udvidelse  foregriber 
han  væsentlige  Dele  af  den  50  Aar  yngre  Kvatemiontheori. 

Paa  ingen  af  disse  Theorier  fik  W.s  Skrift  dog  nogen  umid- 
delbar Indflydelse.  Videnskabernes  Selskab  paaskjønnede  det  vel 
som  et  i  og  for  sig  smukt  Arbejde,  og  det  er  det  første  af  et 
Ikke- Medlem,  som  det  har  optaget  i  sine  Skrifter;  men  man  kunde 
ikke  forudse  Rækkevidden  af  de  deri  indeholdte  Tanker,  om  end 
W.  antyder  en  Retning,  hvori  han  selv  kunde  ønske  at  gaa  videre. 
Og  de,  som  senere  hen  i  Tiden,  efter  at  denne  Rækkevidde  var 
bleven  bekjendt,  fik  Skriftet  i  Hænde,  bemærkede  ikke,  at  W.  var 
den  første,  som  fremførte  dem.  Saaledes  gik  det  endnu  Forfatte- 
ren af  en  1895  fremkommen  Doktorafhandling  om  Mathematikken  i 
Danmark  og  Norge  i  det  18.  Aarh.;  men  denne  Afhandling  hen- 
ledede dog  Opmærksomheden    paa   den   fremragende  Betydning  af 

W.s  Arbejde,  og  Videnskabernes  Selskab  traf  strax  Foranstaltninger 
til  at  udgive  det  paa  Fransk,  Det  udkom  Hundredaarsdagen  efter 
dets  første  Fremlæggelse  i  Selskabet  med  Fortaler  af  H.  Valentiner 
og  T.  N.  Thiele.  Forud  var  fremkommet  Udtog  af  C.  Juel  i 
<  Tidsskrift  for  Mathematik»,  og  paa  den  norske  Mathematiker  Lies 
Foranstaltning  var  selve  Afhandlingen  optrykt  i  c  Arkiv  for  Mathe- 
matik  og  Naturvidenskab*.  Nu  er  W.s  Navn  indprentet  saaledes 
i  Mathematikemes  Bevidsthed  her  hjemme  og  ude,  at  det  ikke 
atter  vil  blive  glemt.  —  W.,  der  1780  havde  ægtet  Cathrine  Elisa- 
beth Møller  (t  1791  i  en  Alder  af  42  Aar),  døde  25.  Marts  1818. 
B.  Moe,  Tidsskr.  f.  norsk  Personal-Hist  I,  238  f.  Erslew,  Forf.  Lex,  Mol- 
bech, Vidensk.  Selsk.  Hist.  Vidensk.  Selsk.  Oversigt.  1895  og  1897.  Valentiners 
Fortale  til  Wessel:  Essai  sur  la  représentation  etc.  Program  for  Odense  Kathe- 
dralskole  1897.  H,  G,  Zeuthen, 

Wessel,  Joachim,  1739 — 91,  Officer,  Landmand,  var  Søn  af 
Sognepræst  til  Vestby  Ole  W.  og  Magdalena  f.  Vagel.  Han  fødtes 
paa  Vestby  Præstegaard  1739  (døbt  23.  Febr.),  blev  1755  Underoffi- 
cer og  gik  som  saadan  paa  den  mathematiske  Skole  i  Christiania, 
blev  Fændrik  1760  ved  i.  oplandske  nationale  Infanteriregiment, 
hvor  han  1762  blev  Sekondlieutenant,  1766  Premierlieutenant,  1786 
Kapitajn;  han  afgik  der  fra  1789  med  Karakter  af  Major  og  200  Rdl.s 
Pension.  1773  kjøbte  han  Gaarden  Nedrekvem  paa  Hedemarken, 
hvor  han  gjorde  sig  bemærket  ved  et  særdeles  dygtigt  Landbrug, 
der  gjentagne  Gange  indbragte  ham  Medailler  fra  det  kongl.  danske 
Landhusholdningsselskab,  en  Paaskjønnelse,  som  ogsaa  blev  hans 
Hustru  til  Del  for  udmærket  Husflid.  W..  hvis  Helbred  havde 
lidt  under  hans  tidligere  Virksomhed  som  Landmaaler,  afgik  ved 
Døden  allerede  17.  Juni  1791.  Hans  Hustru  Susanna  Marie  Vagel, 
en  Datter  af  Ingeniørmajor  Joachim  V.  i  Frederiksstad  og  Maria 
Elisabeth  v.  Ulrichsdal,  var  født  29.  Febr.  1748  og  døde  i  Christiania 
25.  Jan.  1820.  Af  deres  2  Døtre  var  den  ene  gift  med  Historikeren, 
Justitiarius  J.  Chr.  Berg  (II,  94  fif.). 

B.  Moe,  Tidsskr.  f.  norsk  Pers.-Hist.  I,  217  ff.        H.  J,  Huitfeldt^Kaas, 

Wessel,  Johan  Herman,  1742 — 85,  Digter,  Broder  til  oven- 
nævnte Mathematiker  Caspar  W.  (f  1818),  var  født  i  Jonsrud  Kapel- 
lanbolig 6.  Okt.  1742  som  det  fjerde  af  13  Børn  og  blev  efter  privat 
Forberedelse  optagen  i  Christiania  Kathedralskole,  hvorfra  han  di- 
mitteredes 1761.     I  Kjøbenhavn   erhvervede  han  gode  Kundskaber 

i  nyere  Sprog,  især  Fransk  og  Engelsk,  men  fik  aldrig  nogen  Em- 
bedsexamen.  Hans  Helbred  var  svageligt  og  hans  Energi  for 
ringe  til  at  overvinde  Lysten  til  et  mageligt  og  muntert  Liv,  der 
lod  hver  Dag  have  sin  Plage.  Derfor  afsatte  hans  eminente  ko- 
miske Begavelse  og  formelle  Sans  kun  spredte  og  tilfældige  Frugter; 
han  levede  kummerlig  fra  Haanden  og  i  Munden  af  Sprogunder- 
visning, tilbragte  sin  rigelige  Fritid  i  lystigt  Samkvem  med  bega- 
vede unge  Landsmænd  og  strøede  sit  Vids  og  sit  Lunes  Gnister 
om  sig  i  halv  improviserede  Indfald  uden  at  samle  sig  til  alvor- 
ligt poetisk  Arbejde. 

Det  er  bekjendt,  hvorledes  de  vaagnende  nationale  Mod- 
sætninger og  den  spirende  Interesse  for  Theater,  Litteratur  og 
Kritik  i  sidste  Halvdel  af  det  18.  Aarhundrede  fremkaldte  et  stærkt 
pulserende  oflfentligt  Liv  i  mindre  Kredse,  paa  Kaffehuse  og  Vin- 
stuer og  i  der  fra  udgaaende  litterære  Selskaber,  der  øvede  sig  i  at 
tumle  med  Dagens  Spørgsmaal  i  Visens,  Satirens  og  Vittighedens 
Form.  Fremmest  blandt  disse  staar  «det  norske  Selskab*  paa 
Md.  Juels  Kaffehus  i  Sværtegade,  Samlingsstedet  for  de  i  Kjøben- 
havn  temmelig  hjemløse  studerende  Nordmænd,  de  kvikkeste  Hove- 
der blandt  Datidens  Ungdom.  Her  havde  W.  sit  Tilhold;  uden 
at  indtage  nogen  officiel  Førerstilling  blev  han  ved  sin  overlegne 
Begavelse  og  fordringsløse  Elskværdighed  Sjælen  i  Selskabet,  og 
her  fik  han  Impulserne  til  sine  betydeligste  Arbejder. 

Selskabet  stiftedes  i  Foraaret  1772  som  Modvægt  mod  den 
danske  Kritik  af  Joh.  Nordal  Bruns  Sørgespil  <Zarine»,  hvori  Nord- 
mændene saa  et  Udslag  af  national  Skinsyge.  Det  er  da  et  paa- 
faldende  Bevis  paa  W.s  selvstændige  og  sikre  Smag  saa  vel  som 
paa  Selskabets  Fordomsfrihed,  at  hans  berømte  Indlæg  i  denne 
Strid  (der  vistnok  var  skrevet  før  Selskabets  Konstitution,  men 
udgivet  paa  Vennernes  Foranledning),  snarest  gik  i  modsat  Ret- 
ning, imod  den  af  Nordmændene  Bredal  og  Brun  indførte  fransk- 
italienske Synge-  og  Sørgespilstil  paa  Theatret.  Vistnok  var  W. 
selv  næppe  klar  over  sin  Satires  Rækkevidde,  om  han  end  ogsaa 
hos  sine  egne  Landsmænd  kunde  se  den  Opstyltethed,  som  ellers 
var  den  norske  Natur  saa  meget  imod,  f.  Ex.  hos  Ewald.  Men 
da  han  skrev  « Kjærlighed  uden  Strømper*,  tilsigtede  han  kun  at 
frembringe  en  spøgende  Bagatel,  et  Udslag  af  den  godmodige 
indbyrdes  Persiflage,  som  siden  trivedes  saa  frit  inden  for  Norske 
Selskab.  Han  havde  endnu  intet  offentliggjort  og  havde  heller 
ingen  Tanke   om   at   bringe   dette  Stykke  oflfentlig  firem.     Det  var 

kun  hans  Venners  Overtalelser,  der  formaaede  den  beskedne  og 
indolente  Digter  hertil,  uden  at  nogen  af  Parterne  gjorde  sig  nogen 
Forestilling  om  den  uhørte  Lykke,  dette  t  komiske  Sørgespil  t  skulde 
gjøre  ved  Udgivelsen  (uden  Forfatternavn)  1772  og  især  ved  Opfø- 
relsen i  næste  Foraar.  Den  dramatiske  Parodi,  som  hos  os  50  Aar 
tidligere  i  Holbergs  «Ulysses  v.  Ithacia»  havde  vendt  sig  mod  den 
middelalderlige  Formløshed,  Haupt-  und  Staatsactionen ,  rettedes 
her  med  maaske  endnu  større  komisk  Genialitet  mod  den  tomme 
Form,  den  fransk-klassiske  Smags  Udartning,  som  Holberg  allerede, 
men  uden  Held,  havde  villet  ramme  i  cMelampe*.  W.  tog  den 
paa  Komet:  Indholdets  Frivolitet  (de  stjaalne  Strømper)  og  den 
rhetorisk  sententiøse  Diktion;  den  indtil  Kjedsommelighed  flad- 
traadte  Konflikt  mellem  Pligt  og  Kjærlighed;  det  udvortes  opfat- 
tede Æresbegreb  (hellere  Tyv  end  strømpeløs  Brudgom);  de  kon- 
ventionelle Regler,  Enhederne  («Du  bliver  aldrig  gift;  hvis  ej  i  Dag 
det  skerl»),  de  ørkesløst  paaklistrede  « fortrolige »,  det  tragiske 
Anelses-,  Drømme-  og  Selvmordsapparat,  —  alt  er  benyttet  med 
den  virkningsfuldeste  Komik,  fra  Fyrsters  og  Heroers  Sfære  dra- 
get ned  i  den  platteste  Hverdagslighed,  der  yderligere  understreges 
ved  Personernes  naive  Refiexion  over  deres  egne  Helteroller,  og 
indrammet  i  de  højtidelige  Alexandrinere,  som  aldrig  rigtig  kom 
sig  efter  dette  Stød.  Og  ikke  mindre  end  Tragedien  parodieres 
det  den  Gang  saa  yndede  heroiske  Syngespil,  der  behandlede  be- 
slægtede Æmner  i  en  mekanisk  Afvexling  af  Recitativ  og  Arie, 
hvor  Personerne  skildrede  deres  Sindsaffekter  billedlig  (tNaar  Dig 
nogen  Karper  byder »,  «Paa  mit  Hjærtes  Skorsten  brændere)  og  i 
en  affekteret  italiensk  Sangstil,  som  Komponisten  Scalabrini  frem- 
hævede ved  sin  kunstlede  Musik,  og  som  Skuespillerne  med  Held 
efterlignede  ved  Opførelsen. 

Det  gik  med  W.  som  med  Holberg,  at  hans  Genialitet  og 
komiske  Kraft  førte  langt  videre,  end  han  selv  tilsigtede,  og  skabte 
en  Parodi,  der  staar  paa  Højde  med  Verdenslitteraturens  ypperste, 
som  Don  Quixote',  fordi  den  ikke  blot  rammer  et  enkelt  Værk 
eller  en  enkelt  Digter,  men  en  hel  Tidsalders  falske  Smag.  Dette 
ses  bl.  a.  ved  Sammenligning  med  Hertugen  af  Buckinghams  «The 
Rehearsab  (« Komedieprøven*)  1671,  en  dramatisk  Satire  mod  Popes 
og  Drydens  franske  Smag,  hvorfra  W.  maaske  nok  har  laant  Motiv, 
men  som  i  Betydning  og  Gjennemførelse  staar  langt  under  <  Kjær- 
lighed uden  Strømper*.  Derfor  har  Stykket  ogsaa  bevaret  sit  selv- 
stændige Værd  længe  efter,  at  Parodien  har  mistet  sin  Gjenstand. 

Dette  skete  naturligvis  ikke  paa  én  Gang;  de  parodierede  Stykker 
stod  endnu  en  Tid  lang  paa  Repertoiret  sammen  med  c  Kjærlighed 
uden  Strømper*,  og  Samtiden  fattede  lige  saa  lidt  som  Forfatteren 
denne  litterære  Bedrifts  fulde  Betydning.  Alle  lod  sig  rive  med 
af  Stykkets  umiddelbare  Vittighed,  medens  de,  der  deri  anede  et 
Angreb  paa  Tragedien  som  Genre,  Tode,  Baden,  Wadum,  nærmest 
misbilligede  denne  Tendens.  Men  i  Virkeligheden  havde  W.  hos 
os  givet  Dødsstødet  til  en  hel  Aands-  og  Poesiretning,  der  havde 
sin  Berettigelse  paa  sin  egen  hjemlige  Jordbund,  men  overført  paa 
fremmed  maatte  blive  rodløs  og  unaturlig. 

Ligegyldig  og  uden  Initiativ  som  W.  efter  sin  egen  bekjendte 
Gravskrift  var,  ydede  han  aldrig  mere  noget,  som  svarede  til 
denne  Debut.  Som  Rouget  de  l'Isle  vaagnede  han  en  Morgen  og 
var  berømt;  han  leverede  sit  bedste  strax  og  var  udtømt  med  det 
samme.  Norske  Selskabs  Præmier  fremkaldte,  til  Dels  efter  en- 
gelske Forbilleder,  hans  to  alvorlige  Digte  «Nøjsomhed»  og  c  Ode 
til  Søvnen »,  af  hvilke  især  det  sidste  er  naturlig  følt  og  let  versi- 
ficeret uden  dog  i  nogen  udmærket  Grad  at  hæve  sig  over  Tidens 
sædvanlige  Reflexionslyrik.  Hans  Lystspil  i  holbergsk  Stil  « Lykken 
bedre  end  Forstanden*,  1776,  er  lige  saa  ubehændigt  og  skjødes- 
løst  i  sit  Anlæg  som  mange  holbergske  Stykker,  men  savner  ganske 
Holbergs  Vid  og  viser  os,  at  den  store  Verskunstner  ikke  var 
mindre  stiv  og  tung  i  sit  Prosasprog  end  de  fleste  af  hans  sam- 
tidige. Samme  Aar  ramtes  W.  af  en  langvarig  og  haard  Fistel- 
sygdom i  den  ene  Kind,  der  ganske  synes  at  have  berøvet  hana 
Livsmodet  og  gjort  ham  yderligere  tilbøjelig  til  at  søge  Forglem- 
melse i  Drik  og  uregelmæssig  Levemaade,  saa  at  han  endog  ofte 
led  ligefrem  Nød.  Et  Lyspunkt  var  det,  da  Theaterdirektør  Wam- 
stedt  1779  skaffede  ham  en  tarvelig  lønnet  Bestilling  som  Theater- 
oversætter,  der  dog  ikke  bragte  ham  ud  af  hans  trykkende  Forhold, 
især  da  han  10.  Maj  næste  Aar  ægtede  en  ikke  ganske  ung 
norsk  Pige,  Anna  Cathrine  Bukier  (f  181 2),  Datter  af  Justitsraad, 
Krigsbogholder  Thomas  B.  Ved  dette  Ægteskab  har  W.  vel  nær- 
mest tænkt  at  sikre  sig  en  Sygeplejerske,  og  skjønt  hans  faa  Ud- 
talelser til  og  om  sin  Hustru  ikke  bekræfte  Traditionen  om  hans 
ulykkelige  huslige  Forhold,  formaaede  Hustruen  dog  ikke  at  knytte 
ham  til  Hjemmet  eller  overvinde  hans  uheldige  Tilbøjeligheder, 
selv  ikke  efter  at  hun  1781  havde  født  ham  en  Søn.  Hans  tid- 
ligere saa  sorgløse  Sind  blev  stadig  tungere,  og  selv  om  han  kunde 
tø  op  i  et  muntert  Lag,    svandt  Haabet   om   at  se  nye  Frugter  af 

hans  Lune  mere  og  mere.  Det  var  tydelig  nok  ogsaa  mere  ydre 
end  indre  Trang,  der  i  1784  foranledigede  Udgivelsen  af  hans 
Ugeblad  cVotre  serviteur  otiosis»,  der  baade  ved  sin  Form  og  sit 
Indhold,  som  var  laant  af  almenbekjendte  Anekdotesamlinger  og 
sat  paa  tarvelige  Vers,  noksom  røbede  sin  Tilblivelse  « in  vita  Mi- 
nerva»  og  under  almindelig  Skuffelse  ophørte  efter  et  Aars  Tids 
Forløb.  Endnu  ringere  og  næsten  barnagtig  baade  i  Plan  og 
Udførelse  er  den  uopførte  og  af  W.  selv  ikke  vedkjendte  fantastiske 
Komedie  «Anno  7603*  fra  1785,  en  Satire  paa  Kvindeemancipation, 
ikke  uden  Mindelser  om  Holbergs  Niels  Klim.  S.  A.  hilste  han, 
beskeden  og  uselvisk  som  altid,  i  et  Rimbrev  Baggesen  som  den 
opgaaende  Sol.  W.  døde  efter  et  kort  Sygeleje  af  Nervefeber 
29.  Dec.  1785,  kun  43  Aar  gammel,  og  uden  at  hans  Bortgang 
vakte  stor  Opmærksomhed.  Hans  Venner  tog  sig  af  hans  Søn 
uden  Hensyn  til  Enken,  bl.  a.  ved  at  faa  arrangeret  en  Mindefest 
paa  Theatret,  og  Baggesen  gjengjældte  senere  hans  Hyldest  ved 
de  bekjendte,  for  Resten  ofte  varierede  Linjer  under  hans  Portræt: 

Graad  smelted  hen  i  Smil,  naar  Wessels  Lune  bød, 
og  Glædens  Smil  forsvandt  i  Taarer  ved  hans  Død. 

W.  var  en  godmodig,  naiv  Improvisator,  hvis  rige  Lune  traadte 
frem  i  Indfatning  af  en  glimrende  Sprogkunst  og  en  sikker  poetisk 
Takt,  der  f.  Ex.  i  « Kjærlighed  uden  Strømper*  midt  i  den  vildeste 
Karikatiu:  altid  bevarer  sin  Overlegenhed  over  Stoflfet,  aldrig  lader 
sig  rive  med  af  det.  Men  Arbejde,  Studium,  Udvikling  er  der 
hos  ham  ikke  Tale  om;  alt  maatte  komme  ligesom  af  sig  selv, 
halvt  ubevidst,  født  af  øjeblikkelig  Indskydelse  som  hans  Impromp- 
tuer  (< Hestehandleren*,  «Jfr.  Biehls  Smørrebrødsselskab*,  «Grav- 
skrifteme»),  der  imidlertid  i  Runding  og  Pointe  ikke  staa  over  den 
aandsbeslægtede  Ambr.  Stubs,  —  eller  dog  udarbejdet  uden  Møje 
eller  Reflexion,  i  ét  Aandedræt,  som  « Kjærlighed  uden  Strømper*, 
der  blev  til  paa  nogle  faa  Uger.  Han  stod  fiildt  færdig  som 
Digter  allerede  i  sit  første  Forsøg,  og  næsten  hele  hans  i  Omfang 
vistnok  ringe,  men  desto  lødigere  Produktion  falder  i  A arene 
1772 — 75.  Senere  fremkom  kun  nogle  smaa  Perler  af  komisk 
Fortællekunst  som  « Gaffelen*,  c  Herremanden*,  « Hundemordet*, 
€  Smedden  og  Bageren*,  og  i  «Votre  serviteur*  spores  kun  hist  og 
her  hans  ejendommelige  Humor  med  dens  Sidespring  og  over- 
raskende Pointer,  især  i  den  saa  uventet  tilknyttede  Moral,  der 
spotter  Samtidens  moraliserende  Hang.     Ikke  mindst  mærkelig  er 

W.s  medfødte  Overlegenhed  og  Originalitet  i  Versbehandlingen. 
Under  hans  Haand  taber  Alexandrineren  ganske  det  ensformig 
klaprende  Præg,  som  hidtil  skæmmede  dens  Overførelse  paa  de 
germanske  Sprog,  og  tumler  sig  med  en  Frihed  og  Lethed,  der 
ikke  giver  Franskmændenes  noget  efter  og  f.  Ex.  i  « Kjærlighed 
uden  Strømper*  i  en  ukjendt  Grad  nærmer  sig  til  naturligt  Tale- 
sprog. Siden  uddannede  han  i  sine  komiske  Fortællinger,  nærmest 
efter  Lafontaine,  et  aldeles  frit  jambisk  Vers,  der  i  sin  uregelmæs- 
sige Vexlen  fra  i  til  6  Fødder  luneftildt  snor  og  bøjer  sig  efter 
Fortællingens  Gang,  og  som  Baggesen  senere  optog  og  tillempede 
i  sine  Rimbreve. 

I  dansk  Digtning  danner  W.  Overgangsleddet  mellem  Holberg 
og  Bagge^n.  Den  første  overgik  han  langt  i  formel  Lethed,  og  han 
veg  ikke  for  ham  i  komisk  Naturbegavelse;  snarere  sprudlede  W.s 
Vid  endnu  mere  umiddelbart  frem,  og  ingen  enkelt  af  Holbergs 
Komedier  staar  maaske  ftildt  paa  Højde  med  c  Kjærlighed  uden 
Strømper ».  En  anden  Sag  er  det,  at  Holbergs  mere  omfattende 
Aand  gjennem  et  langt  Livs  Arbejde  satte  ganske  anderledes  dybe 
Spor  i  Litteraturen.  Baggesen  var  lige  saa  urolig  virksom,  som 
W.  var  doven,  men  fik  dog  lige  saa  lidt  som  han  noget  fuldt  og 
helt  ud  af  sine  Evner  og  sit  Arbejde.  I  Vid  som  i  overlegen 
Form-  og  Sprogsans  ligne  de  hinanden;  men  Baggesens  Vittighed 
er  gjæme  bevidst  og  villet,  hvor  W.s  er  rent  umiddelbar,  og  hans 
sproglige  Færdighed  løber  ofte  løbsk  med  ham  i  kunstlede  og 
uklare  Perioder,  medens  W.  netop  udmærker  sig  ved  den  fuld- 
komneste og  mest  usøgte  Naturlighed  i  Tanke  og  Udtryk.  •  Det  var 
denne  Naturlighed,  der  gjorde  ham  til  en  Fjende  baade  af  fransk 
Rhetorik  og  af  Klopstocks  chastemte  Toner »;  men  paa  Grund  af 
Digterens  noble  og  fredsommelige  Karakter  blev  hans  Opposition, 
f.  Ex.  over  for  Ewald,  aldrig  personlig  og  ubillig  som  nogle  af  hans 
Venners. 

Welhavcn,  Ewald  og  de  norske  Digtere.  Wessels  samlede  Digte,  ved  Levin. 
N.  M.  Petersen,  Bidr.  til  den  dsk.  Litt.  Hist.  V.  y;  Paludan. 

Wessel,  Ole  Christopher,  1744 — 94,  Generalavditør.  Han 
var  Digteren  J.  H.  Wessels  yngre  Broder,  født  i  Vestby  12.  Jan. 
1744,  og  gik  som  denne  i  Christianias  den  Gang  fortrinlige  Kathe- 
dralskole.  Allerede  i  Studenteraarene  viste  det  sig,  at  hans,  lige- 
som Broderen  Caspars,  Begavelse  og  Anlæg  gik  i  en  ganske  anden 
Retning    end  Digterens,    ligesom    ogsaa   hans  Livsbane   blev  højst 

forskjellig  fra  dennes.  W.  synes  at  have  staaet  uden  for  c  det  norske 
Selskabs »  Kreds,  han  lagde  sig  efter  trigonometrisk  Landmaaling 
under  Thomas  Bugge  og  har  omkring  1768  opmaalt  og  kortlagt 
en  stor  Del  af  de  danske  Øer  og  det  paa  en  Maade,  der  fandt 
c  almindelig  Approbation*  (Molbech,  Videnskabernes  Selskabs  Hi- 
storie S.  81  fif.).  Derhos  studerede  han  Lovkyndighed,  og  det  tør 
være  denne  Broder,  hvem  Digteren  for  Spøg  karakteriserede  saa- 
ledes:  <Han  tegner  Landkort  og  læser  Loven,  han  er  saa  flittig, 
som  jeg  er  doven  U  4.  Maj  1770  tog  han  den  juridiske  Embeds- 
examen  og  avancerede  saa  hurtig  fra  det  ene.  Embede  til  det  an- 
det. Han  blev  nemlig  7.  Dec.  177 1  udnævnt  til  Assessor  i  den 
kort  i  Forvejen  oprettede  Hof-  og  Stadsret  i  Kjøbenhavn.  Her  fra 
gik  han  over  i  Højesteret  3.  April  1775  og  blev  samtidig  virkelig 
Justitsraad.  Men  allerede  27.  Nov.  1776  udnævntes  han  til  Gene- 
ndavditør  i  Norge  og  senere  til  2.  Deputeret  i  det  kongl.  Gene- 
ralitets-  og  Kommissariatskollegium  i  Christiania.  Hån  led  i  sin 
sidste  Tid  af  Sygelighed  og  tog  Afsked  fra  sine  Embeder  25.  April 
1794.  Inden  Aarets  Udgang  døde  han,  nylig  hjemkommen  fra  en 
Baderejse  til  Pjomont,  26.  Dec. 

Wessel  nød  stor  Anseelse  som  Embedsmand  og  var  en  af 
Norges  den  Gang  mest  fremtrædende  Mænd.  Gjentagne  Gange 
benyttedes  han  i  vigtige  Kommissioner.  I  1785  var  han  Medlem 
af  den  c  Generalkommission »  i  Christiania,  som  skulde  udlægge 
Gaarde  af  det  beneficerede  Gods  til  Embedsgaarde  for  Oflficerer, 
og  kom  herved  til  i  et  I  lejlighedsskrift  (1788)  at  optræde  mod 
Legangers  (X,  161  f.)  Protest  imod  dette  Godses  Anvendelse  i  det 
nævnte  Øjemed.  Denne  W.s  Piece  er  ret  mærkelig,  da  Forfatte- 
ren med  stor  Frimodighed  udtalte  Ønskeligheden  af  «et  øverste 
Kollegium  i  Norge  selv,  med  Ret  ej  alene  til  Regeringens,  men 
ogsaa  Nationens  Fortrolighed »  og  i  ret  stærke  Udtryk  talte  om,  at 
Norge  var  cmiskjendt*.  I  1788  var  han  Medlem  af  det  «Felt- 
kommissariat*,  som  fulgte  med  de  norske  Tropper,  der  rykkede 
ind  i  Baahus  Len  under  Carl  af  Hessen,  1789  af  Kommissionen  an- 
gaaende  en  ny  Landmilitsforordning  for  Norge.  Hans  Forestillinger 
i  denne  Anledning  bleve  efter  hans  Død  trykte  i  c  Minerva*.  For 
Oprettelsen  af  et  norsk  Universitet  var  han  en  vmg  Talsmand  og 
udsatte  af  egne  Midler  Præmier  for  Skrifter  om  denne  Sag.  Hans 
tidlige  Bortgang  vakte  Sorg  i  Landet.  Medens  hans  Broder  Dig- 
teren begravedes  i  største  Stilhed,  fejredes  O.  C.  W.s  Minde  ved 
store  Festligheder  i  Christiania,  hans  Ven  Jonas  Rein  besang  ham. 

Og  N.  Treschow  indbød  til  Højtideligheden  ved  Program  paa  Latin 
og  Dansk.  Enken  rejste  ham  et  prægtigt  Monument  i  Skjeberg 
Kirke. 

Han  var  2  Gange  gift.  Hans  første  Hustru  var  Helene  Barcklay, 
Datter  af  Avktionsdirektør  B.  i  Christiania.  Under  W.s  Fraværelse 
paa  Toget  i  Baahus  Len  indlod  Fruen  sig  i  en  Liaison  med  Josti- 
tiarius  Enevold  de  Falsen  (V,  65),  der  medførte  hendes  Skilsmisse 
fra  W.  (hun  døde  19.  April  1826  i  Danmark  efter  et  ulykkeligt 
Ægteskab  med  en  Lieutenant  Lous).  I  1791  blev  W.  gift  med  den 
bekjendte  Fru  Maren  Holter,  f.  Juel,  en  i  alle  Henseender  udmærket 
Dame,  der  efter  sin  første  Mands,  Zahlkasserer  Holters  (VUE,  67), 
Død  sad  inde  med  en  af  Norges  allerbetydeligste  Formuer  og 
besad  store  Ejendomme,  navnlig  Hafslund  og  Borregaard.  Hun 
ægtede  efter  W.s  Død  Statsraad  M.  G.  Rosenkrantz  og  døde  1815. 
Begge  W.s  Ægteskaber  vare  barnløse. 

B.  Moe,  Tidsskr.  f.  norsk  Pcrs.-Hist.  1,  242  ff.  /;.  Dooe, 

Wessel,  Peder,  s.  Tordenskjold. 

Wessel,  Theodor  Vilhelm,  f.  1842,  Handelsmand  og  Industri- 
drivende. Th.  W.  er  født  27.  Febr.  1842  i  Odense,  hvor  hans 
Fader  Herman  Henrich  W.  var  Toldassistent,  Moderen  var  Vil- 
helmine  f.  Rasmussen.  Han  lærte  Handelen  i  en  blandet  Kjøb- 
mandsforretning  i  Svendborg  og  kom  1864  til  Kjøbenhavn,  hvor 
han  blev  rejsende  for  Handelshuset  M.  E.  Grøn  &  Søn  (VI,  263). 
1868  etablerede  han,  sammen  med  Emil  Vett  (s.  ndfr.),  en  Forret- 
ning i  Aarhus,  men  forblev  selv  i  Kjøbenhavn,  hvor  han  modtog 
et  Tilbud  om  en  meget  vellønnet  Plads  hos  Firmaet  I.  H.  Ruben 
(XIV,  392);  han  fik  Ret  til  paa  Indkjøbsrejser  i  England  for  dette 
Firma  ogsaa  at  maatte  gjøre  Indkjøb  til  sin  egen  Forretning.  Dette 
Forhold  vedblev  til  1870.  Da  oprettede  han  en  Forretning  i  Aal- 
borg, rejste  en  Tid  til  Manchester,  oprettede  saa  ogsaa  en  Filial  i 
Odense  og  etablerede  samtidig  med  den  en  Engros-Forretning 
med  Hvidevarer  i  Kjøbenhavn,  alt  i  Kompagni  med  E.  Vett.  Fir- 
maet i  Kjøbenhavn  hed  dog  Th.  W.  &  Co.,  indtil  Vett  i  1876 
flyttede  til  Kjøbenhavn,  da  det  blev  forandret  til  Th.  W.  &  V. 
Allerede  187 1  havde  Firmaet  faaet  Lokale  paa  Kongens  Nytorv  i 
det  daværende  Hotel  du  Nord,  men  i  1889  kjøbte  det  en  Ejendom 
ved  Siden  af  og  i  1890  selve  det  gamle  Hotel,  hvorpaa  begge 
Ejendommene  bleve  nedrevne  og  det  nuværende  Magasin  du  Nord 

opført.  Her  udviklede  sig  saa  den  her  i  Landet  enestaaende, 
kæmpemæssige  Manufaktur-,  Konfektions-  og  Udstyrsforretning,  der 
stadig  har  gjort  Udvidelser;  den  skaffede  sig  over  50  Filialer  i 
Provinserne  og  slog  desuden  ind  paa  selv  at  fabrikere  en  meget 
væsentlig  Del  af  sine  Handelsgjenstande.  Ude  paa  Nørrebro  fik 
Firmaet  i  1876  et  Væveri  (Vett,  Wessel  &  Fiala),  der  i  1887  blev 
til  Dampvæveriet  og  Møbelstoflfabrikken  i  Landskronagade,  og  i 
1897  stiftedes  Aktieselskabet  c  Magasin  du  Nords  Møbelfabrik  og 
Kunstsnedkeri ».  Ideen  til  denne  altomfattende  Forretning  fik  W. 
ved  et  Besøg  paa  Verdensudstillingen  i  Paris  1867,  og  i  det  hele 
have  hans  mange  Rejser,  der  førte  ham  til  baade  Ægypten,  In- 
dien og  Amerika,  spillet  en  stor  Rolle  i  Forretningens  Udvikling. 
1899  gik  den  hidtil  private  Forretning  over  til  et  Aktieselskab  med 
en  Kapital  paa  næsten  8  Millioner  Kr.,  og  i  dettes  Bestyrelse  fik 
de  tidligere  Ejere  selvfølgelig  Sæde,  men  samtidig  overdrog  de 
Direktionen  til  yngre  Kræfter.  W.  er  for  øvrigt  desuden  Medlem 
af  Nationalbankens  Repræsentantskab,  af  Bestyrelserne  for  Dansk 
Husflidsselskab,  Fængselsselskabet  cFængselshjælpen*,  Kjøbenhavns 
Telefon-Aktieselskab  samt  en  Del  andre  Aktieselskaber.  24.  Okt. 
1868  ægtede  han  Elise  Margrethe  Sørenson  (f.  29.  Dec.  1849  i  Vejle), 
Datter  af  Kjøbmand  Hans  Jordt  S.  og  Charlotte  Caroline  f.  Martini, 
Ulustr.  Tid.  1899 — 1900,  S.  119—20.  N.  Malmgren,  Danmarks  industrielle 
Etabl.  II,  176.  C.  Nyrop, 

Wessel-Brown,  s.  Brown  (III,  135). 

Wessely,  Abraham,  1800—75,  Dispachør  og  Politiker.  Han 
blev  født  6.  Nov.  1800  i  Kjøbenhavn  af  jødisk  Slægt  som  Søn  af 
Stadsmægler  Moses  W.  (f.  1761  f  1831)  og  Ficke  f.  Wallich  (f.  1768 
f  1844).  Han  gik  18 10 — 17  i  Metropolitanskolen,  blev  næste  Aar 
Student  (privat  dim.)  og  tog  1824  juridisk  Examen  og  1830  Dis- 
pachørexamen.  1831  lod  han  sig  døbe  og  blev  s.  A.  Dispachør  i 
Kjøbenhavn.  W.  sluttede  sig  tidlig  til  den  frisindede  Bevægelse, 
skrev  i  cKjøbenhavnsposten*  og  tog  ivrig  Del  i  Trykkefriheds- 
selskabet.  Han  var  1839  Medstifter  af  Dagbladet  c  Fædrelandet* 
og  Medudgiver  indtil  Juni  1841;  han  skrev  dog  endnu  i  en  lang 
Aarrække  derefter  Artikler  om  Finans-  og  Pengeforhold  (under 
Mærket  A.  W.).  1850  var  W.  Medlem  af  det  Udvalg,  dér  udar- 
bejdede Statutter  for  Østifternes  Kreditforening,  1853  Medindbyder 
lil    Kjøbenhavns    Laanebank    og    1857    Medstifter    af  Bikuben    og 

Medlem  af  Bestyrelsen  indtil  1860;  han  tog  ogsaa  Del  i  Forarbej- 
derne til  Dansk  Arbejderbanks  Oprettelse.  End  videre  fik  han 
1855  Sæde  i  Kommissionen  om  Brandvæsenet  paa  Landet. 

W.  søgte  1848  forgjæves  Valg  til  den  grundlovgivende  Rigs- 
forsamling, men  valgtes  1849  til  Landstinget  for  3.  Kreds  (Sydsjæl- 
land). Han  vragedes  her  ved  det  nye  Valg  1853,  men  valgtes 
derimod  i  Kjøbenhavn  og  gjenvalgtes  lige  indtil  Juni  1866;  da 
han  ved  en  Forsømmelse  ikke  var  bleven  optagen  paa  Listen  over 
de  valgbare,  kunde  han  ikke  blive  gjenvalgt  til  det  sidste  Lands- 
ting under  Junigrundloven.  Derimod  sad  han  1864 — 66  i  Rigs- 
raadets  Landsting.  Han  tog  en  ret  betydelig  Del  i  Forhandlingerne 
om  alskens  finansielle  og  økonomiske  Spørgsmaal,  samt  særlig  om 
Forhold  vedrørende  Kjøbenhavn,  og  fik  som  Regel  Sæde  baade  i 
Finansudvalget  og  i  andre  vigtige  Udvalg,  der  behandlede  Forslag 
af  den  ovennævnte  Art.  Han  hørte  til  det  nationalliberale  Parti 
og  vel  at  mærke  til  dets  udpræget  frisindede  Fløj;  han  talte  saa- 
ledes  1852  skarpt  imod  Loven  om  Sogne-  og  Amtsraads  Sammen- 
sætning, særlig  mod  den  dobbelte  Valgret,  der  tilstodes  de  højst- 
beskattede  Vælgere.  Tidlig  udtalte  han  sin  Mistillid  tD  Bluhmes 
Ministerium,  stemte  1853  alene  imod  Toldgrænsens  Flytning  og  var 
blandt  de  45,  der  stemte  imod  Arvefølgeloven.  Ligeledes  stemte 
han  1855  imod  Grundlovens  Indskrænkning  og  Fællesforfatningen 
og  dadlede  stærkt  dennes  Ordning  af  Finansbevillingen.  Derimod 
billigede  han  dens  Forslag  om  Forholdstalsvalgmaaden;  han  havde 
ogsaa  allerede  1850  foreslaaet,  at  et  Mindretal  paa  10  Medlemmer 
skulde  have  Ret  til  at  vælge  i  Medlem  til  et  Udvalg  paa  5,  og 
stærkt  fremhævet  Mindretallets  Betydning  for  det  konstitutionelle 
Liv.  Han  holdt  strængt  paa  finansiel  Korrekthed,  fordømte  afgjort 
Tanken  om  en  provisorisk  Finanslov,  men  misbilligede  lige  saa  vel 
Folketingets  Tilløb  til  at  fortolke  Lønningslove  gjennem  Finans- 
loven og  hævdede  bestemt  Landstingets  Ligeberettigelse.  1851 — 56 
var  han  Statsrevisor,  valgt  af  Landstinget,  og  Formand  for  den 
samlede  Statsrevision;  1854 — 66  var  han  Medlem  af  Rigsretten  og 
saaledes  en  af  Dommerne  i  Rigsretssagen  1855 — 5^«  —  ^'  ^^^ 
ugift  5.  Maj  1875. 

Erslcw,  Forf.  Lex.     Barfod,  Rigsdagskal.     Fædrelandet  7.  Maj  1875. 

ÆmiJ  EiberUt^. 

Wessely,  Hartwig,  (hebraisk:  Naftali  Herz  Wesel),  1726— 
1805,  Kjøbmand,  Bibellærd,  Digter,  var  vistnok  født  i  Hamborg  5.  Jan. 
1726  (næppe,  som  undertiden  angivet,  1725  og  i  Kjøbenhavn),  som 

Søn  af  den  formuende  og  dannede  Kjøbmand  Behrend  (Issaschar 
Ber)  W.  og  Jettle  Beer,  men  kom  allerede  som  spædt  Barn  til 
Kjøbenhavn  med  Forældrene.  Andre  Medlemmer  af  den  ansete 
Familie  havde  alt  før  staaet  i  Forbindelse  med  og  haft  Ophold  i 
Danmark.  For  H.  W.s  Uddannelse  blev  det  af  Betydning,  at  han 
af  den  kyndige  Grammatiker  Salomon  Hanau,  der  en  Tid  levede  i 
Kjøbenhavn,  indførtes  i  Bibelens  Skjønheder  og  det  hebraiske  Sprogs 
Finheder.  Som  ganske  ung  oversatte  og  kommenterede  han  paa 
Hebraisk  det  apokryfiske  Skrift  c  Salomons  Visdom*,  til  Dels  efter 
Tilskyndelse  af  en  kundskabsrig  Onkel,  den  som  Strømpefabrikant 
bekjendte  Josef  Moses  W.  Efter  at  have  studeret  Thalmud  i  Altona 
og  lært  Handelen  i  Faderens  Hus  gik  han  til  Amsterdam,  hvor 
han  virkede  først  som  Forretningsfører  for  Filialen  af  et  stort  Ber- 
liner-Hus, senere  som  selvstændig  Kjøbmand.  Han  forfattede  og 
udgav  her  et  grundigt  Værk  over  det  hebraiske  Sprogs  Synonymik. 
Efter  Faderens  Ønske  vendte  han  tilbage  til  Kjøbenhavn,  etablerede 
sig  der  og  ægtede  (1768)  Sara  Emanuel  fra  Hamborg  (f  1785). 
Menigbeden  havde  alt  1766  nydt  godt  af  hans  digteriske  Evne, 
i  det  han  havde  forfattet  en  hebraisk  Kantate  til  den  store  Syna- 
goges Indvielse.  Nu  benyttede  den  ham  som  hebraisk  og  tysk 
Taler,  da  den  deltog  i  Hovedstadens  Hyldest  af  Christian  VII, 
efter  Struensees  Fald,  paa  Kongens  Fødselsdag  29.  Jan.  1772.  Ved 
andre  Handelshuses  Fallitter  mistede  W.  dog  snart  sin  Formue  og 
rejste  1776  til  Berlin,  hvor  han  først  levede  som  Forretningsfører, 
senere,  ofte  i  trange  Kaar,  som  Privatmand,  stedse  i  høj  Anseelse 
baade  hos  Trosfæller  og  hos  Kristne  for  sine  udstrakte  Kundskaber 
og  sin  rene  Karakter.  I  Berlin  kom  han  i  nær  Berøring  med 
Moses  Mendelssohn  og  dennes  Kreds,  i  det  han  dog  efter  Mendels- 
sohns Død  advarede  dennes  Disciple  mod  alt  for  ivrig  Reformlyst. 
Selv  stedse  strængt  rettroende  understøttede  han  dog  ved  sine 
Bidrag  deres  hebraiske  Tidsskrift  « Samleren*  (IV,  619).  Til  Brug 
for  Mendelssohns  store  Pentateuchudgave  skrev  han  en  lærd  og 
skarpsindig  Fortolkning  af  3.  Mosebog;  for  Menigheden  forfattede 
han  alle  de  i  hin  Tid  til  Kongehuset  rettede  Hyldingsdigte.  Ældre 
og  yngre  samlede  sig  for  at  høre  hans  begejstrede  Foredrag  om 
Jødedommen.  Med  stor  Glæde  hilste  han  Kejser  Joseph  II's  libe- 
rale Bestræbelser  over  for  Jøderne,  kom  ved  sine  Skrifter  herom  i 
Berøring  med  de  norditahenske  Jøder  og  en  Tid  i  Strid  med  de 
polsk-russiske  Rabbinere,  der  frygtede  for  Følgerne  af  Kejserens 
Planer.     Den  betydeligste  Prøve  paa  sin  fuldkomne  Beherskelse  af 

det  hebraiske  Sprog  gav  han  i  sit  store  Heltedigt  «Moseiden»  (et 
Slags  Sidestykke  til  Klopstocks  «Messiade»).  Af  dette  Værk  lykke- 
des det  ham  at  faa  5  Bind  udgivne,  til  Dels  ved  danske  Mæceners 
Hjælp;  nogle  Sange  udkom  ogsaa  i  tysk  Oversættelse  af  Spalding 
og  Hufhagel.  Det  6.  Bind  udkom  først  efter  hans  Død,  der  ind- 
traf I.  Marts  1805  i  Hamborg,  hvorhen  han  var  rejst  i  Anledning 
af  en  Datters  Bryllup.  Endnu  med  Døden  umiddelbart  for  Øje 
vedblev  han  at  udlægge  Bibelen  for  de  Disciple,  som  ogsaa  i 
Hamborg  havde  samlet  sig  om  Oldingen. 

W.  A.  Meisel,  Leben  und  Wirken  N.  H.  W.  (Breslau  1841). 

D.  Simonsen. 

Wessely ,  Moses ,  1 737  — 92 ,  Kjøbmand ,  Finanstheoretiker , 
Æsthetiker,  var  født  i  Kjøbenhavn  15.  Marts  1737  som  Broder  til 
foran  nævnte  H.  W.  Allerede  som  Yngling  rejste  han  til  Hamborg, 
hvor  han  etablerede  sig  som  Kjøbmand.  Den  begavede  og  vel- 
talende Mand  kom  i  Venskabsforhold  til  Moses  Mendelssohn  og 
dennes  Ven,  Digteren  Lessing,  hvem  den  ikke  bemidlede  W.  ved 
et  Laan  gjorde  det  muligt  at  fuldføre  « Nathan  der  Weise>.  Af  de 
Skrifter,  som  han  har  offentliggjort,  udgav  han  anonymt  nogle 
Breve  om  Lessings  c  Emilie  Galotti»;  de  finansvidenskabelige  Sta- 
dier, der  særlig  beskæftige  sig  med  Danmarks  Bank-  og  Penge- 
væsen, udkom  først  efter  hans  Død,  skjønt  de  alt  ere  skrevne 
177 1,  formodentlig  i  Anledning  af  Struensees  Plan  om  Oprettelse  af 
en  Girobank  i  Kjøbenhavn.  Han  var  i  sine  sidste  Leveaar,  som 
Følge  af  en  Nerverystelse,  sengeliggende  og  blind  og  døde  i 
Hamborg  paa  sin  55  Aars  Fødselsdag.  —  Han  var  gift  med  Gute 
Schlesinger  fra  Berlin. 

M.  W.s  hintcrlassenc  Schriften,  Berlin   1798  (anonym  Fortale). 

D,  Simonsen. 

West,  Hans,  1758 — 1811,  Konsul,  Kunstsamler,  fødtes  6.  Juli 
1758  i  Mesinge  i  Fyn,  hvor  Faderen,  Hans  Zacharias  Danchel  W., 
(f.  17 19  t  177  i)  var  Sognepræst.  Moderen  var  Maren  f.  Hetting 
(f.  1722  t  1778).  Han  blev  1776  Student  fra  Odense  Kathedral- 
skole  og  lagde  sig  efter  ældre  og  nyere  Sprog,  optraadte  som 
æsthetisk  Forfatter  og  Oversætter  (bl.  a.  af  Sakuntala)  og  udnævntes 
1788  <med  Prædikat  af  Rektor*  til  første  Lærer  ved  Skolen  i 
Christianssted,  fra  hvilket  Embede  han  1799  efter  Ansøgning  blev 
entlediget  paa  et  Tidspunkt,  da  Skolen  aldeles  ingen  Elever  havde; 
han  blev  derefter  konstitueret  som  Notarius  publicus.  W.  dyrkede 
flittig  Naturvidenskaberne  og  Statistikken,   hjemsendte   Naturmærk- 

værdigheder  til  Danmark  og  udgav  1793  « Bidrag  til  Beskrivelse 
over  St.  Croix  med  en  kort  Udsigt  over  St.  Thomas,  St.  Jean, 
Tortola»  etc.  1802  udnævntes  han  til  Konsul  i  Nederlandene,  og 
her  samlede  han  med  megen  Iver  en  betydelig  Malerisamling,  som 
han  siden  holdt  aaben  for  Publikum  i  Kjøbenhavn.  I  1807  udgav 
han  et  c  Ræsonneret  Katalog  t  over  denne  Samling,  der  blev  kjøbt 
af  Kongen  og  bestemt  til  offentlig  Brug,  medens  der  til  Gjengjæld 
lovedes  W.s  Søn  Julius  en  livsvarig  aarlig  Pension  af  1000  Rdl. 
Kurant.  W.  fik  1809  Titel  af  Etatsraad,  drog  siden  til  Syden  af 
Helbredshensyn  og  døde  6.  Juli  iSii  i  Kassel  paa  Hjemrejsen  fra 
Frankrig.  W.  havde  15.  Juli  1785  ægtet  Johanne  Sophie  Bech, 
Datter  af  Raadmand  i  Kjøbenhavn,  Justitsraad  Hans  Christian  B. 
Af  deres  Børn  overlevede  kun  Sønnen  Krigsraad  Julius  Frederik 
Christian  W.  (f.  1793  t  1^27),  Ejer  af  Sletterødgaard  i  Fyn,  Faderen. 
Nyenip,  Lit.  Lex.  Manthey,  Ridderes  Levnetsløb  1809 — 17  S.  51.  Saml. 
t.  Fyns  Hist  og  Topogr.  IV,  72.  Rahbeks  Erindr.  IV,  178.  Engelstofts  Skrif- 
ter III,  321.  Katalog  o.  Sorø  Ak.  MaDuskriptsaml.  S.  65.  Dsk.  Litteraturtid.  181 1 
Nr.  13.     Fonden  ad  usus  publ.  I,  192.  276;  II,   117  f.  477.         Q,  X.  Grovc, 

West,  Niels  Madsen,  1666 — 1752,  Officer,  Amtmand,  var 
født  i  Jan.  1666  paa  den  fynske  Herregaard  Skjoldemose,  hvor 
hans  Fader,  Mads  Vestesen,  var  Forvalter  og  Forpagter.  Selv  var 
han  vistnok  oprindelig  bestemt  for  en  lignende  Livsbane;  men 
1689  gik  han  med  de  danske  Hjælpetropper  til  Irland  som  Grena- 
dér  ved  en  Bataillon  af  Fodgarden.  Han  udmærkede  sig  bl.  a. 
ved  Stormen  paa  Athlone,  og  da  han  desuden  var  «øvet  i  Pennen », 
blev  han  udtagen  til  Adjudant,  fungerede  en  Tid  som  Regiments- 
kvartermester,  blev  1698  Sekondlieutenant  og  1701  Premierlieutenant. 
Efter  forgjæves  at  have  søgt  et  Amtsforvalterembede  blev  han 
1703  Kapitajn  ved  Ribe  Stifts  Nationalregiment  til  Fods;  men  da 
Aaret  efter  de  jyske  Landdragoner  (under  Chr.  Fursman,  fra  17 10 
Kyrasserer,  jvfr.  V,  495)  bleve  oprettede,  gik  W.  over  til  dette  Re- 
giment, der  ved  sin  nationale  Sammensætning  og  sine  tapre  Ind- 
hug ved  Wismar  (17 11)  og  Gadebusch  (17 12)  blev  en  af  de  popu- 
læreste Afdelinger  i  Hæren.  W.  steg  1708  til  Major,  17 11  til 
Oberstlieutenant,  17 14  til  karakt.  Oberst  og  blev  17 17  Chef  for 
Regimentet,  med  hvilket  han  i  de  3  næste  Aar  tog  Del  i  Norges 
Forsvar. 

Efter  Freden  blev  Regimentet  opløst  17 21,  og  det  følgende 
Aar  blev  W.  udnævnt  til  Kommandant  og  Amtmand  (Gouvemør) 
paa  Bornholm;    1728  blev  han  Generalmajor.     1737  blev  der  imid- 

lertid  indgivet  en  anonym  Klage  over  alle  Haande  Misligheder  ved 
hans  Embedsførelse.  Sagen,  i  hvilken  ogsaa  flere  af  W.s  paarø- 
rende vare  indviklede,  blev  undersøgt  af  en  Kommission,  men 
derefter  lod  Kongen  1739  Tiltale  bortfalde,  i  det  han  strafifede  VV. 
med  Afsked  (dog  med  Pension)  og  en  Bøde  paa  500  Rdl.  og  be- 
stemte, at  Øens  civile  Styrelse  fremtidig  skulde  skilles  fra  den 
militære. 

W.  blev  boende  i  Rønne,  hvor  han  døde  25.  Marts  1752. 
Han  var  gift  i.  (o.  1707)  med  Michella  Ottilie  f.  Klein  (døbt  30.  Marts 
1688  f  6.  Juni  1727),  Datter  af  Amtsforvalter  Peter  K.  i  Aalborg; 
2.  (16.  Febr.  1728)  med  Mette  Margrethe  f.  Sonne  (f.  25.  Okt.  1700 
f  16.  Okt.  1774),  Datter  af  Præsten  Hans  Olsen  S.  i  Nexø,  Enke 
efter  Kjøbmændene  Herman  Bohn  i  Rønne  og  Mogens  Ibsen  i 
Nexø. 

Personalhist.  Tidsskr.  3.  R.  I,  225  og  III,  143.  Rørdam,  Hist  Saml.  og 
Studier  II,  400  ff.  409  f.  H,  W.  Harbou, 

West,  Peter,  1708 — 67,  Godsejer,  var  Søn  af  ovennævnte 
Generalmajor  Niels  W.  og  dennes  i.  Hustru.  1718  udnævntes  han 
til  Fændrik  i  jyske  nationale  Rytterregiment,  avancerede  1724  til 
Lieutenant,  fik  1730  Ritmesters  Karakter  og  forsattes  1732  til  Gar- 
den til  Hest,  men  tog  allerede  1735  sin  Afsked  som  Major,  da 
han  s.  A.  af  Ritmester  v.  d.  Maases  Enke  for  26000  Rdl.  havde 
kjøbt  Herregaarden  Tybjærggaard  ved  Næstved.  W.  var  en  dyg- 
tig, fremsynet  Landmand,  der  meget  forbedrede  baade  Hovedgaar- 
den  og  Godset;  saaledes  byggede  han  en  Kostald  til  200  Køer, 
forsynet  med  Vandledning,  saa  at  Køerne  ej  behøvede  at  slaas 
løse,  noget  paa  den  Tid  ukjendt,  der  vakte  stor  Opsigt.  Baade 
paa  Hovedgaarden  og  Bøndergaardene  afskaffede  han  det  gamle 
Trevangsbrug,  hvor  Jorden  hverken  kunde  faa  Hvile  eller  tilstrække- 
.  lig  Gødning,  og  Jorden,  der  hidtil  havde  været  inddelt  i  4  Marker, 
.  hvoraf  de  3  dyrkedes  og  den  ene  laa  til  bestandig  Græs,  deltes 
nu  i  6  Marker  med  3  Aars  Komsæd  og  3  Aars  Græs  og  Høslæt. 
Ligeledes  indførte  han  Dyrkning  af  Kløver.  W.,  der  1743—48 
tillige  ejede  Herregaarden  Nørager,  og  som  paa  Grund  af  sin  An- 
seelse som  Landmand  jævnlig  brugtes  som  Raadgiver  i  Land- 
væsenssager  og  Godsadministration,  saaledes  f.  £x.  af  Bestyrelsen 
for  Vemmetofte  og  Gisselfeld  Klostre,  solgte  1763  Tybjærggaard 
for  50000  Rdl.  og  flyttede  til  Næstved,  hvor  han  sammen  med  den 
senere   General    H.  H.  Eickstedt    anlagde    en    Korduanfabrik ;    her 

døde  han  lo.  Sept.  1767.  1735  havde  han  ægtet  Christiane  Brøns- 
dorph  (f.  1695  t  1757),  Enke  efter  Kammerraad,  Renteskriver  Niels 
Christensen. 

Danske  Atlas  IIT,  122.  Brasch,  Vemmetofte  III,  95.  142.  181.  Rasmus- 
sen. Gisselfeld  S.  261.  C.  E.  A.  SchøUer, 

Westberg,  Maria  Charlotta,  1853—93,  Danserinde,  fødtes 
3.  Febr.  1853  i  Stockholm;  hendes  Forældre  vare  Litograf  Peter 
Magnus  W.  og  Hedvig  Maria  f.  Lonnqvist.  Under  et  Ophold  i 
Stockholm  187 1  saa  Bournonville,  der  da  efter  Betty  Schnells  Over- 
gang til  Skuespillet  havde  et  Øje  paa  hver  Finger  for  at  opdage 
et  Primadonnaæmne  til  den  danske  Ballet,  Frk.  W.  danse  paa  det 
kongl.  Theater  og  mente  i  hende  at  have  fundet,  hvad  han  saa 
inderlig  søgte.  Med  Besvær  fik  hun,  der  var  bunden  til  det  kongl. 
Theater  i  Stockholm  endnu  et  Aar,  Orlov  i  nogle  Maaneder  for 
at  prøve  sin  Lykke  paa  det  kongl.  Theater  i  Kjøbenhavn;  her  op- 
traadte  hun  6.  Sept.  187 1  første  Gang  i  Balletten  « Sylfiden »  i  Titel- 
rollen, vandt  i  denne  og  i  sine  to  følgende  Prøveroller,  Sigyn  i 
«Thrymskviden»  og  Zoloé  i  «Brama  og  Bajaderen»,  Publikums 
Sympathi  ved  sin  tækkelige  Fremtræden  og  blev  fra  i.  Juli  1872 
fast  knyttet  til  den  danske  Scene.  Frk.  W.,  der  i.  Juli  1875  ryk- 
kede op  dl  Solodanserinde,  fik  hurtig  overdraget  Hovedpartier  i 
næsten  alle  de  Balletter,  der  spilledes  i  de  .Aar,  og  hun  indtog  i 
Virkeligheden  en  Primadonnastilling  ved  den  danske  Ballet;  af 
hendes  Repertoire  kan  nævnes  Astrid  i  « Valdemar »,  Svava  i  «Val- 
kyrjen*,  Hilda  i  «Et  Folkesagnt,  Kirsti  i  «Brudefærden  i  Har- 
danger>,  Nathalie  i  «Fra  Sibirien  til  Moskov*,  Teresina  i  «Na- 
poli»,  Rosita  i  cFjærnt  ft-a  Danmark*,  Celeste  i  « Toreadoren*  og 
Titelrollen  i  cAditi*.  Uden  at  eje  mimisk  Begavelse  gjorde 
Frk.  W.  sig  ved  sin  slanke  Skikkelse,  sit  rene  Blik  og  sin  blonde 
Skjønhed  gjældende  paa  Scenen;  hun  ejede  en  egen  sart  Kvinde- 
lighed, der  havde  mere  af  Damens  Korrekthed  end  af  den  nor- 
diske Møs  Hengivelse,  og  som  var  for  blodfattig  til  de  sydlandske 
Elskerinder  og  Koketter.  Alt  som  Aarene  gik,  fik  hendes  Sarthed 
et  Præg  af  Sygelighed,  og  dette  voxede,  eftersom  hendes  Helbred, 
der  aldrig  havde  været  stærkt,  mere  og  mere  undergravedes  af  en 
snigende  Sygdom;  3.  Juni  1890  tog  hun  Afsked  med  det  danske 
Publikum  som  Svava  i  «Valkyrjen»  (de  to  første  Akter)  og  Nathalie 
i  «Fra  Sibirien  til  Moskovf,  bosatte  sig  i  sin  Fødeby  og  døde 
her  4.  Dec    1893.  '  Arthur  Aumont. 


Digitized  by  VjOOQIC 


438  v,  IVesten,  Pet, 

V.  Westen,  Peter,  1731 — 89,  Apotheker,  var  født  20.  Marts 
1731  i  Odense,  hvor  hans  Fader,  Agent  Johan  Christoffer  v.  W., 
ejede  Byens  eneste  Apothek;  hans  Moder,  Karen  Krag  Holmsted, 
var  en  Borgmesterdatter  fra  Nyborg.  Efter  at  have  lært  Apotheker- 
professionen  i  Hjemmet  sendtes  han  175 1  som  Student  til  Kjøben- 
havn,  hvor  han  tog  farmacevdsk  Examen  og  studerede  til  1753,  da 
han  tiltraadte  en  Udenlandsrejse,  paa  hvilken  han  serverede  paa 
adskillige  Apotheker  og  besøgte  Universitetsbyer  som  Leiden  og 
Rostock.  Sidstnævnte  Sted  opholdt  han  sig  et  Par  Aar;  han  lod 
her  trykke  en  Del  Smaaskrifter,  mest  af  medicinsk  Indhold,  og 
inden  sin  Hjemrejse  1759  tog  han  den  medicinske  Doktorgrad. 
Han  praktiserede  derefter  som  Læge  i  sin  Fødeby  og  fik  1760 
Udnævnelse  som  Professor  designatus  ved  Gymnasiet;  virkehg 
Professor  blev  han  aldrig.  Faa  Aars  Lægepraxis  gjorde  ham  imid- 
lertid træt  af  denne  Virksomhed,  og  1764  opgav  han  den,  i  det 
han  kjøbte  sin  Faders  Apothek  samt  Gaarden  Kragsberg  ved 
Odense.  Desuden  erhvervede  han  1770  Selleberg  Gaard  og  Gods, 
ligesom  han  en  kort  Tid  ejede  Løjtved.  Men  Bestyrelsen  af  alle 
disse  Ejendomme  maa  have  oversteget  hans  Kræfter;  Apotheket 
holdtes  ikke,  som  det  burde;  hans  Pragtlyst  og  de  store  Samlinger 
af  Kunstsager,  Bøger  og  Rariteter,  hvormed  han  opfyldte  sine 
Gaarde,  kostede  utvivlsomt  langt  mere,  end  han  havde  Raad  til 
at  ofre  derpaa.  Resultatet  blev  da  allerede  1773  en  stor  Fallit, 
under  hvilken  alle  hans  Ejendomme  bortsolgtes,  og  han  selv  en 
Tid  af  Frygt  for  personlig  Arrest  forlod  sit  Hjem.  W.  havde 
20.  Okt.  1766  ægtet  Anna  Johanne  Baar  (døbt  13.  Jan.  1747),  Dat- 
ter af  Amtsforvalter  i  Odense,  Etatsraad  Jens  B.  til  Lille  Hesbjærg 
og  Birgitte  Cathrine  v.  Bergen.  Baar  var  en  meget  velhavende 
Mand,  og  formodentlig  ved  hans  Assistance  erhvervede  W.  1779 
Odense  Adressekontor  med  Privilegium  paa  Udgivelse  af  en  Avis, 
hvilken  han  redigerede  med  Dygtighed  i  5  Aar,  indtil  han  1783 
blev  udnævnt  til  Toldforvalter  og  Konsumtionskasserer  i  Frede- 
ricia med  Justitsraads  Titel;  Postmesterembedet,  hvorpaa  der  gaves 
ham  Exspektance,  oplevede  han  ikke  at  tiltræde.  Ogsaa  her  fik 
han  Privilegium  paa  at  oprette  et  Adressekontor  og  Bogtr>'kkeri 
og  udgav  fra  1784  Ribe  Stifts  Adressekontors  Efterretninger.  Hans 
økonomiske  Omstændigheder  vare  dog  bestandig  smaa.  Efter  hans 
Død,  18.  Juni  1789,  fortsatte  Enken  Avisen  til  sin  Død,  26.  Juni  1795. 
Med  mange  Interesser  og  en  stor  Virksorahedstrang  forbandt  VV. 
en  ualmindelig  Skrivelyst,  hvorom  hans  talrige  Skrifi^r  vidne,  uden 

at  dog  noget  af  dem  har  eller  har  haft  videre  Betydning;  snart 
behandler  han  økonomiske  og  filosofiske,  snart  naturhistoriske 
Spørgsmaal;  saa  vel  Planteverdenen  som  Dyreriget  fængslede  ham, 
og  fik  han  end  ingen  Tilhørere  ved  sine  Forelæsninger  over  Natur- 
historiens Nytte,  saa  gjorde  han  dog  maaske  nogen  Gavn  ved 
sine  Skrifter  om  Kvægsygen.  Ogsaa  historiske  Æmner  behandlede 
han,  f.  Ex.  Adressekontorers  Oprindelse,  Handelshistorie  og  Odense 
Bys  Historie,  hvilken  sidste  des  værre  sammen  med  mange  andre 
paabegyndte  Arbejder  blev  liggende  utrykt. 

Bloch ,  Den  fyenske  Geistligfaed  I,  567  f.  Nyerup ,  Lit.  Lex.  Dam, 
Odense  Løveapoteks  Hist.  S.  69  ff.  Q,  £,,   Wad. 

V.  Westen,  Thomas,  1682 — 1727,  Præst,  Missionær,  fødtes  i 
*rhrondhjem  13.  Sept.  1682  af  Forældrene  Arnoldus  v.  W.  (f  1698), 
Apotheker,  og  hans  2.  Hustru,  Inger  Thomasdatter  Blix  (f  17 13), 
der  som  Enke  ægtede  Apotheker  Johan  Michael  Eitel  og  derpaa 
{1706)  Johan  Julius  Strack,  der  var  i  samme  Stilling.  Sønnen  de- 
ponerede fra  sin  Fødebys  Skole  1697  og  fik  Attestats  1699,  var 
derpaa  Huslærer  hos  Sorenskriver  Jacob  Dass  paa  Helgeland. 
Man  ved  ikke,  hvor  længe  han  var  der,  eller  naar  han  vendte  til- 
bage til  Kjøbenhavn.  Han  gik  det  kummerlig  igjennem,  medens 
han  med  Iver  studerede  gammeltestamentlig  Theologi  og  semitiske 
Sprog  og  arbejdede  paa  eet  stort  og  for  den  kristne  Kirke  høj- 
nødvendigt Skrift »,  som  aldrig  kom  ud.  Han  var  anlagt  paa  lærde 
Studier,  og  —  med  eller  uden  Tanke  paa  at  blive  Professor  — 
arbejdede  han  med  Iver  paa  at  faa  T.  Finckes  Stipendium,  saa 
han  endog  i  den  Hensigt  studerede  —  en  Smule?  —  Medicin. 
Han  var  nær  ved  at  faa  det,  men  kunde  ikke  gaa  ind  paa  de 
Betingelser,  der  bleve  ham  satte.  En  Tid  —  man  ved  ikke,  naar 
eller  hvor  længe  —  opholdt  han  sig  i  Christiania,  hvor  Stiftsprovst 
Jacob  Lodberg,  der  var  her  170 1 — 7,  synes  at  have  taget  sig  af 
ham.  I  denne  Tid  leverede  han  et  Ærevers  i  Jens  Colstrups  Bog 
^Tidernes  Bibelberegning*.  Det  lysnede  for  ham,  da  han  2.  Jan. 
1707  blev  antagen  til  Professor  lingvarum  et  eloqventiæ  i  Moskov, 
hvorhen  han  skulde  begive  sig  1708  efter  i  1707  at  have  været  i 
den  russiske  Oberst  Langes  Tjeneste.  Til  Rusland  kom  han  dog 
ikke.  12.  April  1708  holdt  han  Di  misprædiken ,  og  kort  efter 
trængte  man  til  en  Mand  ved  det  kongl.  Bibliothek,  da  Bibliothe- 
karen  J.  C.  VVolfen  fulgte  Kongen  paa  hans  Udenlandsrejse  (Nov. 
1708 — ^Juli    1709).      Efter    Kongens    Hjemkomst    blev    han    6.  Sept. 

1709  udnævnt  til  Sognepræst  paa  Veø  i  Romsdalen  og  havde 
27.  Nov.  s.  A.  Bryllup  med  den  52aarige  Anna  Pedersdatter,  tid- 
ligere gift  med  en  Vintapper  Galskiødt  og  derpaa  med  Maorits 
Frik  i  samme  Stilling.  Først  i  Jan.  17 11  drog  han  op  til  sit  Kald. 
Han  skal  efter  Hammond  have  været  bunden  til  at  tjene  ved 
Bibliotheket  i  3  Aar,  og  han  kunde  jo  nu  leve  af  sin  Hustrus  be- 
tydelige Formue. 

V.  W.s  Forbindelse  med  Jens  Colstrup  (IV,  73),  Jacob  Lod- 
berg (X,  353)  og  Iver  Brinck  (III,  59)  tyder  paa,  at  han  har  tilhørt 
den  gamle  Orthodoxi,  og  det  er  først,  da  han  i  et  Par  Aar  har 
virket  paa  Veø,  man  finder  ham  som  Tilhænger  af  Pietismen. 
Med  6  andre  Romsdalspræster  dannede  han  et  Kollegium  — 
«Syvstjæmen»  —  der  til  en  Begyndelse  øvede  Præstetugt  indbyr- 
des og  paa  Embedsbrødre.  v.  W.,  der  ved  sin  vækkende  Prædi- 
ken snart  havde  fremkaldt  store  Forbedringer  i  sin  Menighed,  blev 
Sjælen  i  det  lille  Præstesamfund,  og  den  Gjeming,  hvorved  det 
gjorde  sig  bekjendt  i  Historien,  maa  for  den  væsentligste  Del  til- 
skrives ham.  Det  er  først  i  Slutningen  af  1713  vi  høre  om  dette 
Samfund,  og  Aaret  efter  indgav  det  til  Kongen  de  bekjendte  Bøn- 
skrifter om  Reformer  i  Kirken.  De  ere  Udbrud  af  Smerte  over 
Menighedernes  Laster  og  Sløvhed  og  ellers  Udtryk  for  de  Ideer, 
der  bevægede  Kirkens  levende  Vidner  i  denne  Tid  —  Konfirma- 
tion, Menighedsraad,  Bekjendelsen  ved  Skriftemaalet,  stræng  Sab- 
batshvile, Katekisation.  Nogen  Antydning  til  Udskillelse  inden 
Samfundet  af  de  døbte  findes  ikke.  De  skulle  alle  bøjes  under 
Kirkens  Tugt,  og  hvor  det  ikke  hjælper,  skal  den  verdslige  Øv- 
righed træde  til.  I  det  hele  gaa  de  ud  paa,  at  Christian  V's 
Ix)v  maa  haandhæves  til  det  yderste,  og  som  en  ny  Institution, 
der  visselig  for  v.  W.  har  staaet  som  det  vigtigste,  kom  Indførel- 
sen af  en  « Kirkeret*,  en  Domstol  bestaaende  af  Sognepræsten  og 
nogle  gode  Sognemænd,  der  skulde  « holde  Ret  over  de  Synder, 
som  ved  anden  verdslig  Ret  ej  kan  afskaffes«.  Den  Kommission, 
som  fik  dette  til  Behandling,  lod  det  blive  Syvstjærnens  Sag  at 
gjøre  Forslag  til  Kirkerettens  Iværksættelse.  Inden  dette  kunde 
ske,    var  v.  W.  borte   fra  Romsdalen,    og  Syvstjæmen   svandt  hen. 

Noget  nyt  var  kommet  op.  10.  Dec.  17 14  oprettedes  Colle- 
gium  de  cursu  evangelii  promovendo,  og  allerede  i  Jan.  17 15  sendte 
dette  ud  en  Opfordring  til  at  indkomme  med  Forestillinger  om 
hvad  der  kunde  tjene  til  Finnernes  kristelige  Oplysning.  Der  ind- 
kom  flere  Forslag,    men   de   af  Syvstjæmen   indsendte  vakte  størst 

Opmærksomhed  ved  den  Sagkyndighed,  hvonned  Finnernes  hele 
Forhold  heri  —  uden  Tvivl  af  v.  W.  —  blev  skildret.  Der  er 
ingen  Antydning  til»  at  han  har  tænkt  paa  selv  at  blive  Manden, 
naar  han  fremholder  Nødvendigheden  af,  at  en  Præst  med  en 
Student  som  Ledsager  blev  sendt  op  for  at  c  erfare  Finnernes 
Sind  og  Hjærtelag».  Der  indkom  fremdeles  Forslag,  og  i.  Marts 
17 16  tilbød  V.  W.  sin  Tjeneste,  der  dog  kun  skulde  gaa  ud  paa 
at  rejse  til  Throndhjem  som  Kaadgiver  for  Missionærerne,  saa  vidt 
hans  Embede  vilde  tillade  det.  Imidlertid  havde  Kollegiet  optaget 
Hans  Skankes  (XV,  622)  Tanke,  at  benytte  Lektoratet  i  Thrond- 
hjem til  Løn  for  en  Vikar,  der  skulde  forpligtes  til  at  ofre  sig  for 
Missionen,  og  allerede  28.  Febr.  faaet  v.  W.  udnævnt  til  Lektor. 
V.  W.  tiltraadte  sin  første  Rejse  i  Maj  17 16  og  kom  i  Juli  til 
Vadsø.  Det  gjaldt  at  skaffe  sig  et  Overblik  over  Forholdene  for 
saa  at  søge  de  fornødne  kirkelige  Foranstaltninger  iværksatte.  Paa 
de  forskjellige  Steder  samlede  han  Finnerne  og  bragte  dem  til  at 
vende  sig  fra  deres  Afguderi.  Da  han  kom  hjem,  skrev  han  strax 
til  Kollegiet:  «I  maatte  dø  af  Glæde,  dersom  I  vidste  selv,  hvor 
mange  Sjæle  I  har  reddet  osv.,»  men  i  Brevet  var  han  uforsigtig 
nok  til  at  give  store  Løfter  om  Beskrivelse  over  Finmarken,  Fin- 
nernes Afguderi  og  Trolddom  osv.  —  meget  mere  end  der  kunde 
blive  Tale  om  at  udføre,  selv  om  hans  Evner  havde  gaaet  i  den 
Retning.  Han  havde  taget  Isach  Olsen  (XII,  415)  med  sig,  og  ved 
dennes  Hjælp  kunde  ovennævnte  Beskrivelse  nok  have  været  ud- 
ført, men  v.  W.  lod  ham  beskæftige  sig  med  Oversættelser,  me- 
dens han  selv  holdt  paa  med  Planer  for  et  Seminarium  Lapponi- 
cum,  der  traadte  i  Virksomhed  ved  Throndhjems  Skole  i  Begyn- 
delsen af  17 17.  Ved  Indretningen  af  dette  maatte  han  komme  i 
Strid  med  Skolens  Rektor  Niels  Krog  og  dennes  Fader  Biskop 
Peder  K.  (IX,  506),  der,  endnu  medens  v.  W.  var  paa  Rejsen, 
havde  sendt  Skrivelser  til  Kjøbenhavn  med  uvittig  Kritik  over 
hans  Gjeming.  Under  Arbejdet  med  Seminariet  og  Planerne  for 
de  nødvendige  Foranstaltninger  i  Finmarken  holdt  v.  W.  fremdeles 
paa  med  sin  (Syvstjæmens)  c  Kirkeret*,  og  hermed  gik  Tiden,  saa 
han  1717  ikke  fik  rejse  nord  over.  Først  i  Juni  1718  kunde  han 
tiltræde  sin  anden  Rejse,  og  paa  den  fik  han  store  Ting  udrettet. 
3  Kirker,  2  Kapeller,  4  Skoler  fik  han  i  Stand  —  alt  ved  frivil- 
lige Bidrag.  Han  havde  fremdeles  megen  Glæde  ved  at  se  « Fin- 
nerne afvante  fra  Trolddom*  og  drog  hjem  idelig  hindret  af 
Storm,  saa  han  først  i  Julen  17 18  naaede  til  det  sydligste  af  Nord- 

land,  hvor  han  fik  Efterretning  om  Svenskernes  Indfald  og  fuld- 
stændige Ødela&ggelse  af  hans  Kald  Værdalen.  Han  maatte  nu 
blive  her  oppe  og  kom  først  i  April  17 19  tilbage  til  Throndhjero. 
Snart  efter  blev  han  kaldt  ned  til  Kjøbenhavn,  hvor  han  maatte 
søge  Erstatning  for  Tabet  af  sine  Embedsindtægter,  hvilket  ikke 
gik  glat  og  ikke,  som  han  havde  ønsket.  Han  fik  ogsaa  erfare, 
at  der  gik  en  Strømnmg  i  en  anden  Retning,  for  hvilken  Biskop 
Krog  og  allerede  nu  Eiler  Hagerup  stod  som  de  ledende.  Deres 
Tanke  var,  at  Omsorgen  for  Finnerne  kunde  betroes  de  fungerende 
Præster  med  Tilhjælp  af  nogle  Skolelærere,  medens  v.  W.s  Appa- 
rat med  egne  Missionærer,  der  skulde  rejse  om  og  udføre  Guds- 
tjenesten i  Finnernes  eget  Sprog,  for  dem  stod  som  overflødigt 
eller  endog  uheldigt.  Det  maa  siges,  at  Biskop  Krog  skrev  Breve, 
der  kunde  bidrage  til  at  gjøre  Stillingen  vanskelig  for  v.  W.,  om 
han  end  maaske  herved  lige  saa  meget  har  tænkt  paa  at  redde 
sine  egne  Sager  som  paa  at  skade  sin  Modstander. 

Først  efter  et  halvt  Aars  Ophold  i  Kjøbenhavn  kom  v.  W. 
til  Kongen,  der  hørte  ham  prædike  og  gjentagne  Gange  lod  ham 
kalde.  v.  W.  har  visselig  ved  sine  Fortællinger  om  Finmarken 
vundet  Kongens  Interesse,  ligesom  han  maatte  vinde  hans  Naade 
ved  Beretningen  om,  hvad  der  paa  hans  anden  Rejse  var  udrettet. 
Det  maa  snart  have  lykkedes  v.  W.  at  overbevise  Kongen  om 
Nødvendigheden  af,  at  Missionen  blev  udstrakt  til  alle  Finner  i 
Nordland  og  nordre  Throndhjems  Amt,  hvilket  blev  bestemt  ved 
Resolution  af  12.  Jan.  1720,  der  ogsaa  gav  Kollegiet  Adgang  til  at 
foreslaa  Præster  i  alle  de  herhen  hørende  Kald.  Missionens  Be- 
tjente fik  fn  Befordring,  og  samtlige  overskydende  Kirkeindtægter 
i  Nordland  bleve  Missionen  tillagte.  Det  hedder,  at  Kongen,  hvis 
Naade  havde  vendt  sig  fi^  Biskop  Krog,  « vilde  tage  Bispestolen 
fra  ham  og  give  den  til  v.  W.»,  som  dog  ikke  vilde  modtage 
den.  Sandheden  er  maaske,  at  Kongen  vilde  have  flyttet  Krog 
til  Christianssands  netop  ledige  Bispestol,  der  nu  blev  v.  W.  til- 
budt. Han  vilde  dog  ikke  slippe  sin  Missionsgjeming,  men  fik 
Succession  paa  den  throndhjemske  Bispestol. 

Ved  Juletid  1720  kom  v.  W.  tilbage  til  Throndhjem,  og  Fre- 
dens Dage  vare  nu  for  bestandig  til  Ende  for  ham.  Seminariet 
var  kommet  i  Forfald,  og  Biskoppen  var  bleven  v.  W.  end  mere 
fjendtlig,  da  Resolutionen  om  de  nordlandske  Kirkeindtægter  inde- 
holdt et  Bud  om  Kirkernes  Istandsættelse  inden  kort  Tid,  og  dette 
saa  vel  som  Aflæggelse  af  Regnskab  for  deres  Pengesager  blev  en 

Umulighed.  Først  i  Juni  1722  kunde  v.  W.  tiltræde  sin  sidste 
Rejse  til  Nordlands  og  nordre  Throndhjems  Amts  Finner.  Han 
fik  nu  erfare  Rigtigheden  af,  hvad  Poul  Resen  (XIV,  16)  havde 
udtalt,  at  Finnernes  Afguderi  blev  værre,  jo  længere  man  kom  syd 
over,  og  i  Præstegjældene  Overholden  og  Snaasen  fik  han  meget 
at  bestille.  Fra  denne  Rejse  have  vi  ved  hans  Medarbejder  Simon 
Kildal  en  Beretning,  der  giver  os  et  Indblik  i  v.  W.s  Methode. 
Rejsen  tog  meget  paa  hans  Kræfter,  og  da  han  i  Maj  1723  kom 
tilbage  til  Throndhjem,  var  han  en  svækket  Mand.  Han  vedblev 
imidlertid  ufortrødent  sine  «Missionsanstalter»  (Planer  og  Anord- 
ninger) og  Arbejdet  med  at  omvende  Tiggerfinneme,  hvis  Antal  i 
Throndhjem  ikke  blev  mindre,  naar  de  fik  ftit  Underhold  i  hans 
Hus,  og  saa  kom  til  alt  dette  en  Misfornøjelse  med  hans  Forhold, 
som  han  upaatvivlelig  kunde  og  burde  have  undgaaet.  Det  er 
ovenfor  antydet,  at  v.  W.  allerede  efter  sin  første  Rejse  havde 
lovet  en  historisk-ethnografisk  Indberetning  om  Missionen,  men  den 
kom  ikke.  Han  er  vel  atter  bleven  mindet  om  den  under  sit 
Ophold  i  Kjøbenhavn,  men  den  var  endnu  ikke  kommen,  da  v.  W. 
tiltraadte  sin  tredje  Rejse,  og  under  Rejsen  fik  han  2  Paamindel- 
ser  med  tydelig  Tilkjendegivelse  af,  at  Kongen  ventede  paa  dette 
Arbejde.  Ved  sin  Hjemkomst  lovede  han,  at  han  strax  skulde 
skrive,  og  gav  en  Plan  for  Arbejdet,  der  til  fulde  viste,  at  han 
ingen  Forstand  havde  paa  historisk  Fremstilling.  Han  vilde  be- 
gynde med,  hvad  han  sidst  havde  oplevet,  da  «han  havde  dette 
klarest  i  Erindring*.  Her  som  ved  flere  Lejligheder  viste  sig  den 
Svaghed  hos  v.  W.,  at  han  vilde  udføre  alt  selv.  Havde  han  be- 
troet sine  Optegnelser  til  H.  Skanke,  vilde  Kongens  Ønske  have 
været  opfyldt  i  rimelig  Tid,  men  han  skulde  gjøre  det  selv  og 
kunde  ikke  give  sig  Tid  dertil  for  andre  Sysler  og  vel  ikke  be- 
grænse sig  i  det  overflødige  Stof,  han  havde  i  sine  Optegnelser. 
Han  fik  Paamindelser  om  denne  Sag,  hvorom  Kongen  ofte  talte, 
lige  til  sin  Død,  og  han  fik  snart  se,  at  hans  Forhold  havde 
kostet  ham  Kongens  Naade,  da  Successionen  paa  Throndhjems 
Bispestol  1724  gaves  P.  M.  Tarich.  Dette  tog  han  sig  meget  nær. 
Til  Kravet  paa  Missionshistorien  kom  ogsaa  de  gjentagne  Mindel- 
ser om  Regnskab  for  Missionens  Udgifter.  Det  lykkedes  omsider 
Borgmester  Hans  Hagerup  at  bringe  Rede  i  Udgifterne  fi-a  1721, 
men  saa  havde  v.  W.  endnu  at  svare  for  Tiden  fra  Juni  17 18  til 
Udgangen  af  1720,  da  han  havde  været  paa  Rejse  i  Finmarken 
og  i  Kjøbenhavn.     Dette  var  umuligt  og  kom  hans  Bo  til  Skade. 

Under  uafbrudt  Arbejde  med  Missionens  Bestyrelse  og  Planer  til 
dens  videre  Udvikling  gik  hans  sidste  Aar  hen  i  Kummer  og  Fat- 
tigdom til  hans  Død  i  Throndhjem,  9.  April  1727.  Hans  Hustru 
døde  i  Meldalen  27.  Jan.  1746. 

V.  W.  var  en  storslagen  Natur,  en  ægte  Missionær,  hvem  Sjæ- 
lenes Frelse  og  Finnernes  Omvendelse  fra  Afguderiet  gik  for  alt. 
Han  var  en  lærd  Orientalist  og  havde  i  sin  Ungdom  syslet  meget 
med  Studier  over  de  gammeltestamentlige  Spaadomme,  men  da 
han  blev  kaldet  til  praktisk  Virksomhed  i  Kirken,  viste  det  sig, 
at  han  her  havde  sin  Plads,  og  han  fik  grundlægge  en  Gjeming, 
som  har  haft  stor  Betydning  for  hans  Fædreland.  Personlig  var 
han  en  Herskematur,  som  aldrig  undveg  Strid,  hvor  han  mødte 
Angreb  paa  den  Sag,  som  han  af  fuldt  Hjærte  ansaa  for  Guds. 
At  han  under  personlige  Krænkelser  kunde  komme  til  at  forvexle 
Guds  Riges  Anliggender  med  sine  egne,  hørte  til  hans  Skrøbelig- 
heder og  gjorde  det  ofte  vanskeligt  at  forhandle  med  ham.  Til 
hans  Skrøbeligheder  hørte  ogsaa  den  Hensynsløshed  i  Pengesager, 
der  allerede  i  hans  Ungdom-  bragte  ham  i  Nød,  og  som  fulgte 
ham,  da  han  i  Spidsen  for  en  stor  Administration  havde  al  mulig 
Visdom  behov  i  de  haarde  Tider.  Som  Theolog  delte  han  sin 
Tids  krasse  Opfatning  af  Djævelen  og  hans  Gjeming,  og  naar  han 
fra  dette  Standpunkt  betragtede  Finnernes  afgudiske  Væsen,  kan 
man  forestille  sig,  hvorledes  denne  myndige  Prædikant  kan  have 
faret  frem  som  en  Torden  over  de  barnlige  Finner,  som  han  med 
sin  hele  Sjæl  elskede,  og  veg  han  end  aldrig  tilbage  fra  haarde 
Forholdsregler  for  at  naa  sit  Maal,  saa  var  der  heller  aldrig  Tvivl 
om,  at  det  var  Kjærligheden,  som  drev  ham.  Han  blev  begraven 
i  Throndhjems  Domkirke,  hvor  hans  Ben  ere  fundne  og  skulle 
nedlægges  paa  Kirkegaarden.  Naar  et  værdigt  Monument  er  rejst 
over  dem,  vil  det  minde  om  en  af  den  norske  Kirkes  ypperste 
Mænd,  hvis  Livsgjeming  var  den  skjønneste  Blomst  af  den  gamle 
Pietisme  i  Norge. 

Hammond,  Den  nordiske  Missions-Historie  (Kbh.  1787).  Jessen,  Nachricht 
V.  d.  d&n.  Mission  in  Lapland  etc.  (Dån.  Bibi.,  6.  Sttlck  S.  601—89).  D.  Thrap, 
T.  V.  Westen  og  Finnemissionen  (Christiania  1879).  Kirkehist.  Saml.  4.  R.  VI, 
153  ff.  D,  Thrap, 

Westengaard,  Jens  Eriksen,  1633 — 89,  Borgmester,  var 
født  3.  Jan.  1633  i  Tvenstrup  (Odder  Sogn),  hvor  hans  Forældre 
Erik  Christensen  og  Mette  Rasmusdatter  ejede  Gaarden  Vesten- 
gaard,    efter   hvilken  senere  hans  Børn,    men   ikke  han    selv,    tog 

deres  Slægtsnavn.  Efter  at  være  undervist  i  Aarhus  danske  Skole 
tog  han  Tjeneste  hos  Marqvard  Rodsteen  til  Lundsgaard  og  blev 
paa  hans  Anbefaling  senere  Haandskriver  hos  Lensnaanden  paa 
Odensegaard,  Mogens  Høg,  efter  hvis  Død  1661  han  blev  Under- 
skriver hos  hans  Efterfølger,  Amtmand  Henrik  Lindenov,  der  1668 
forfremmede  ham  til  Amtsskriver  og  Ridefoged  i  Odensegaard  Amt, 
fra  1670  tillige  over  Christiansdals,  St.  Knuds  og  Rugaards  Amter. 
1677  blev  han  tillige  øverste  Borgmester  i  Odense  og  afstod  1688 
sine  andre  Bestillinger.  Han  var  en  dygtig  og  anset  Mand,  som 
af  Regeringen  blev  anvendt  i  forskjellige  Kommissioner;  det  var 
da  naturligt,  at  han  til  Belønning  fik  Bevilling  paa  at  nyde  ade- 
lige Rettigheder  paa  det  Jordegods,  han  samlede  sig,  hvoriblandt 
Dallund,  som  han  ved  Indførsel  erhvervede  1683.  Ogsaa  i  Odense 
havde  han  betydelige  Ejendomme,  og  i  sin  Gaard  i  Vestergade 
kunde  han  modtage  fyrstelige  Personer.  I  det  hele  styrede  han 
sine  Sager  saa  godt,  at  endog  hans  gamle  Herre  paa  Lundsgaard 
kunde  ty  til  ham  om  Laan.  Efter  nogle  Aars  Svagelighed  døde 
han  20.  Dec.  1689.  Gift  20.  Sept.  1674  med  Maren,  Datter  af  Fyns 
Biskop  Dr.  Niels  Bang  (I,  486),  der  1675  tilskjødede  denne  sin 
Datter  og  hendes  Mand  Hollufgaard.  Hun  ægtede  1691  Krigs- 
kommissær  Otto  Pedersen  Himmelstrup  (VII,  449);  som  Enke  efter 
ham  døde  hun  1720  (begr.  23.  Juli). 

Stoud,   Ligpræd.  over  J.  E.     Westengaard,   Oplysn.  om  Fam.  Westengaard 

5.  5  ff.     Hundrup,  Stamtavle  over  Ol.  Bangs  Eftk.  S.  20.  Q,  £^  Wad. 

Westengaard,  Lauritz  Christian  Ditlev,  1795 — i^53i  Præst, 
fødtes  i  Kundby  paa  Sjælland,  hvor  hans  Fader,  Otto  W.,  gift 
med  Anna  Kirstine  f.  Lange,  var  Præst.  1805  kom  han  i  Slagelse 
Skole,  1809  i  Roskilde  Skole,  fra  hvilken  han  1812  blev  Student. 
1 816  underkastede  han  sig  den  theologiske  Embedsprøve  med  Ud- 
mærkelse og  var  derpaa  i  et  Par  Aar  Lærer  i  Fransk  og  Religion 
i  Kjøbenhavns  og  Christianshavns  Borgerdydskoler.  1819  blev  han 
Adjunkt  ved  den  gjenoprettede  Vordingborg  Latinskole,  i  hvis 
Programmer  han  (1822  og  1827;  3.  Opl.  1860)  gav  en  Oversættelse 
af  Platons  Apologi  for  Sokrates.  Som  Adjunkt  udgav  han  tillige 
en    Bearbejdelse    af  Jens    Deichmanns    franske    Grammatik    (1820; 

6.  Opl.  1835)  og  en  Fortegnelse  over  de  uregelmæssige  og  defek- 
tive  Verber  i  Fransk  (1825),  og  han  var  Medstifter  og  Medarbejder 
ved  en  Søndagsskole  i  Byen.  1827  blev  han  Præst  for  Pedersborg 
og  Kindertofte    paa    Sjælland    og    1830    for   St.  Hans   Menighed   i 

Odense.  Der  døde  han  13.  Okt.  1853.  I  Odense  udgav  han  sam- 
men med  C.  A.  H.  Kaikar  (IX,  81)  i  Aarene  1832 — 35  « Kristelig 
Kirketidende*;  endvidere  alene  «Kommunionsbetragtninger  for  evan- 
geliske Kristne »  (i?36)  og  «Nytaarsgave  for  evangeliske  Kristne  > 
(1839),  samt,  i  Forening  med  Tage  Muller  (XI,  612)  og  Kaikar, 
« Opbyggelsesbog  for  Kristne  til  Brug  ved  den  private  og  huslige 
Andagt*  (1844;  2.  Opl.  1855;  oversat  paa  Islandsk  af  Sv.  Hallgrims- 
son  1852).  Desuden  oversatte  han  et  Par  af  Claus  Harms'  Skrifter  og 
gav  forskjellige  Bidrag  til  de  kirkelige  Blade.  21.  Maj  1820  ægtede 
han  Else  Marie  Høyen  (f.  18.  Okt.  1800  f  16.  Okt.  1847),  en  Søster 
til  Prof.  N.  L.  A.  H.  (VIU,  254). 

Præsten  Westengaards  Minde.  Taler,  holdte  ved  hans  Jordefærd  18.  OkL 
1853  (Odense  1853).     Erslew,  Forf.  Lex.  Fr,  Nielsen. 

Westenholz,  Anders  Peder,  1825 — 86,  Handelsmand,  var 
født  i  Frederikshavn  16.  Okt.  1825.  Hans  Forældre  vare  Byfoged. 
Landevæmsmajor  Thomas  Frederik  W.  (f.  1779,  f  1830  som  Herreds- 
foged for  Aars  og  Slet  Herreder)  og  Anne  Marie  Elisabeth  f.  Aabel 
(f.  1791  t  1880).  A.  W.  kom  som  Dreng  i  Handelslære  i  Aalborg  og 
gik  derefter  til  Udlandet,  hvor  han  i  en  ung  Alder  etablerede  sig 
som  Kjøbmand  i  Leith  (Stegmann,  Westenholz  &  Co.).  Fra  Begyn- 
delsen af  Halvtredserne  var  han  etableret  i  Londen,  først  sammen 
med  Broderen  Regnar  W.,  senere  i  en  lang  Aarrække  alene. 
Hans  Firma  Westenholz  Brothers  blev  en  meget  stor  Forretning, 
som  ogsaa  havde  Betydning  for  Danmarks  Handelsforbindelse  med 
England.  1861 — 82  var  han  dansk  Generalkonsul  i  London,  og 
ligesom  han  i  denne  Stilling  viste  megen  Interesse  for  sine  Lands- 
mænd, saaledes  vedblev  han  ogsaa  paa  anden  Maade  at  være 
knyttet  til  Danmark.  W.,  som  nærede  stor  Interesse  for  Land- 
væsenet, deltog  i  Virksomheden  for  den  jyske  Hedeplantning,  og 
efter  at  han  i  60erne  havde  kjøbt  Dronninggaard  paa  Sjælland, 
tilbragte  han  megen  Tid  med  Administrationen  af  denne  Ejendom, 
hvor  han  levede  sine  sidste  Aar,  og  hvor  han  døde  14.  Jan.  1886. 
Fra  1877  til  sin  Død  var  han  Formand  i  Bestyrelsen  for  tdet 
danske  Gaskompagni*.  Han  blev  1882  Kommandør  af  Danebrog 
og  1885  Etatsraad.  —  W.  ægtede  1856  Helen  Scott  Young,  Datter 
af  Læge  Y.  i  Glasgow.  E.  Meyer. 

Westenholz,  Johan  Dietrich  Wilhelm,  1730 — 94,  Prsest, 
blev  født  9.  April  1730  i  Eimbeck,  et  Par  Mil  nord  for  Gøttingen, 

af  Forældrene  Kantor  Johann  Carl  Friedrich  W.  (f  1741)  og  Eleo- 
nora f.  Bemstielen.  Aaret  efter  Sønnens  Fødsel  blev  Faderen  kal- 
det til  Kantor  og  Konrektor  i  Wilster.  Drengen  blev  undervist  i 
forskjellige  Skoler  og  maatte  efter  Faderens  tidlige  Død  døje  trange 
Kaar.  1752  drog  han  til  Universitetet  i  Gøttingen,  hvor  han  stu- 
derede i  3  Aar.  Omtrent  1760  kom  han  til  Danmark  som  Hus- 
lærer paa  Overgaard  hos  Landsdommer,  Konferensraad  Fr.  Arenstorflf. 
1766  ordineredes  han  til  Kapellan  hos  Præsten  i  Gjerlev,  Randers 
Amt.  Medens  han  var  Kapellan,  lærte  han  Præstedatteren  fra 
Borup  (ved  Randers)  Karen  Hee  at  kjende;  han  ægtede  hende 
1772,  men  Ægteskabet  gav  Anledning  til,  at  han  maatte  fratræde 
sit  Embede.  1775  blev  han  Præst  i  Solbjærg  og  Sundby  paa  Mors, 
men  forflyttedes  allerede  Aaret  efter  til  Sejerslev  rhed  Annexer, 
ligeledes  paa  Mors,  hvor  han  tillige  var  Herredsprovst.  Han  døde 
18.  Dec.  1794;  hans  Enke  døde  i  Juli  1800  i  Nykjøbing  p.  M.  — 
W.  har  vundet  et  Navn  som  landøkonomisk  Forfatter.  2  Afhand- 
linger af  ham  vandt  LandvæsenskoUegiets  Præmier.  Af  disse  Skrifter 
vakte  især  det  «0m  Aarsagerne,  som  hindre  Folkemængdens  Til- 
tagelse i  Bondestanden*  (1772)  betydelig  Opmærksomhed;  det  vid- 
ner om  Forfatterens  inderlige  Medfølelse  med  Bondens  fortrykte 
Kaar.  Det  blev  trykt  og  uddelt  ved  offentlig  Foranstaltning. 
Nyerup,  Lit.  Lex.     A.  D.  Jørgensen,  Hist.  Afhandlinger  III,   167. 

A.  Jantzen. 

Westenholz,  Regnar,  1815 — 66,  Godsejer  og  Politiker,  blev 
født  10.  Dec.  181 5  i  Skagen  og  var  Broder  til  ovennævnte  Anders 
Peder  W.  Han  lærte  Handelen  i  Løgstør  (Faderens  Opholdssted) 
og  senere  i  Aalborg,  blev  1843  Grosserer  i  Hamborg  og  traadte 
1845  i  Kompagni  med  H.  Pontoppidan  (XIII,  222).  April  1848 
blev  han  konstitueret  som  dansk  Generalkonsul,  men  flyttede  endnu 
samme  Aar  til  London  og  drev  Kornhandel  her  indtil  1852,  i  det 
han  søgte  at  bringe  Danmark  i  umiddelbar  Handelsforbindelse  med 
England.  1853  kjøbte  han  Hovedgaarden  Mattrup  ved  Horsens, 
hvor  han  nu  tog  Ophold,  med  Avlsgaarden  Løvenholt;  den  sidste 
bortsolgte  han  1861,  og  ligeledes  solgte  han  efterhaanden  det  meste 
af  sit  Fæstegods.  Allerede  185 1  traadte  han  i  Forbindelse  med 
M.  Peto,  blev  Direktør  for  hans  sydslesvigske  Bane  indtil  1864  og 
var  hans  Fuldmægtig  i  Underhandlingerne  med  den  danske  Rege- 
ring om  en  Længdebane  gjennem  Nørrejylland.  W.  viste  den 
største  Iver  for  Jyllands  Opkomst  og  virkede  særlig  for  Kvæg- 
udførsel  til   England.     Han    var   1856   Medstifter   og   senere    Med- 


Digitized  by  VjOOQIC 


448  IVestenhoU^  Begnar, 

bestyrer  af  Horsens  Laane-  og  Diskontobank,  ligeledes  1862  af 
Horsens  Landboforening;  var  1865  Medindbyder  til  Hedeselskabet 
og  gjorde  Udkast  til  dets  Love;  endvidere  1862  Medstifter  af  Fri- 
handelsforeningen  og  t86i  af  Brandforsikringsselskabet  €  Danmark  >. 
Endelig  sad  han  1854 — 65  først  som  Godsejer,  siden  som  valgt 
Medlem  i  Tyrstrup  Sogneforstanderskab  og  1862 — 66  i  Skanderborg 
Amtsraad. 

I  det  politiske  Liv  tog  han  gjentagne  Gange  Del,  men  altid 
kun  i  korte  Tidsrum,  vistnok  til  Dels  paa  Grund  af  sit  svage 
Helbred.  Han  valgtes  Febr.  1853  til  Folketinget  for  Skagens- 
kredsen  og  stemte  for  Arvefølgeloven,  men  søgte  ikke  Gjenvalg  i 
Maj.  Derimod  lod  han  sig  i  Dec.  1854  som  Modstander  af  Mini- 
steriet Ørsted  vælge  i  Nibekredsen  og  gjenvælge  i  Juni  n.  A.;  han 
stemte  imod  Fællesforfatningen  og  nedlagde  derefter  sit  Valgbrev. 
1856  valgtes  han  for  Nørrejylland  til  Rigsraadet,  men  sad  her  kun 
indtil  Dec.  1857  og  spillede  ingen  særlig  Rolle.  Dec.  1859  blev 
han  Finansminister  i  Rotwitts  3  Maaneders  Ministerium  og  bragte 
strax  den  jyske  Længdebane  i  Forslag;  det  lykkedes  vel  ikke  at 
føre  Loven  igjennem,  men  den  gav  dog  Stødet  til  det  senere 
Baneanlæg  i  Jylland.  Til  sidst  valgtes  han  i  Maj  1865  til  Rigs- 
raadets  Folketing  i  Skanderborg  Amts  3.  Kreds,  valgt  ved  Lod- 
trækning; han  stemte  for  den  gjennemsete  Grundlov,  men  havde 
ønsket  et  mere  konservativt  Landsting,  og  opgav  strax  derefter  sit 
Sæde.  Han  havde  1852  faaet  Etatsraads  Titel.  Døde  12.  April  1866. 
—  W.  havde  1850  ægtet  Ingeborg  Qwist,  Datter  af  Proprietær  C.  Q. 
i  Aalborg,  men  blev  i.  Nov.  næste  Aar  Enkemand  og  ægtede  7.  Sept. 
1853  Mary  Lucinde  Hansen  (f.  25.  Juli  1832),  Datter  af  Grosserer 
A.  N.  Hansen  (VI,  580),  senere  Ejerinde  af  Folehavegaard. 

Barfod,  Rigsdagskal.  Fædrelandet  13.  April  1866.  Dagbladet  14.  April 
1866.     Illustr.  Tid.  6.  Maj   1866.  £mil  Elberling. 

Vesterberg,  Edvard,  1824 — 65,  Litograf,  var  født  8.  Nov. 
1824  i  Kjøbenhavn,  hvor  hans  Fader  var  Mursvend.  Efter  sin 
Konfirmation  kom  han  i  Lære  i  Em.  Bærentzen  &  Co.s  litho- 
grafiske  Etablissement  (III,  304)  og  søgte  samtidig  Undervisning 
paa  Kunstakademiet,  hvor  han  1848  vandt  den  lille  SølvmedaiUe. 
Han  var  en  Kunstbegavelse,  der  ønskede  at  gaa  sine  egne  Veje; 
han  søgte  at  frigjøre  sig  for  den  væsentlig  tyske  Maner,  som  raa- 
dede  i  Datidens  Lithografi  her  i  Landet.  Hans  Gjengivelse  af 
Marstrands    « Kaffeselskabet  i   Den   politiske   Kandestøber*    er   for- 

trinlig;  den  og  de  smaa  Genrebilleder,  han  i  flere  Aar  udførte  til 
<ien  i  Stockholm  udkommende  Kalender  cSvea«,  ere  hans  Hoved- 
værker. Stærkt  tynget  af  Sygdon)  døde  han  allerede  8.  MarU  1865; 
han  var  ugift. 

Weilbach,  Nyt  dansk  Kunstnerlex.     Tidsskr.  f.  Kunstind.  1896  S.  152. 

C  Nyrop. 

Westergaard,  Charlotte  Louise,  1826 — 80,  Skolebestyrerinde, 
var  Datter  af  Distriktskirurg  Jens  Anton  W.  og  Johanne  Vilhelmine 
Louise  f.  Bentzen  og  født  27.  Febr.  1826  i  Aalborg.  Efter  Fade- 
rens Død  1829  kom  hun  til  Kjøbenhavn,  gik  i  et  godt  Institut  og 
var  1842 — 49  Gouvernante.  1850  tog  hun  Institutbestyrerindeexamen, 
underviste  derpaa  i  Privatskoler  i  Kjøbenhavn  og  overtog  1858 
efter  Fru  M.  Gøtzsche  en  højere  Pigeskole,  som  hun  bestyrede  til 
sin  Død,  6.  April  1880,  og  $ka£fede  et  meget  anset  Navn.  Hun 
forstod  at  lade  Undervisningen  følge  med  Tiden  og  optog  saaledes 
1862  Gymnastik  som  Fag.  Med  denne  Skole  forenede  hun  1860 
en  Uddannelsesanstalt  for  imge  Damer,  der  ønskede  videregaaende 
Almenuddannelse  eller  Forberedelse  til  at  blive  Privatlærerinder. 
Hendes  Hovedfag  var  det  engelske  Sprog,  i  hvilket  hun  udgav  en 
Rsekke  Lærebøger,  men  hun  besad  flersidig  Dannelse  og  en  ual- 
mindelig Fremstillingsevne,  hvorfor  hun  opnaaede  Accessit  for  Be- 
svarelsen af  Universitetets  æsthetiske  Prisopgave  1852  (<Den  franske 
Tragedies  nationalpoetiske  Karakter >).  For  Oprettelsen  af  t  Kvinde- 
lig Læseforening »  var  hun  meget  virksom  og  Medlem  af  dens 
første  Bestyrelse  1872 — 73. 

Erslew,  Forf.  Lex.  Jooldm  Larsen, 

Westergaard,  Harald  Ludvig«  f.  1853,  Statistiker  og  National- 
økonom. H.  W.,  Søn  af  nedennævnte  Professor  N.  L.  W.,  er 
født  i  Kjøbenhavn  19.  April  1853.  Efter  at  være  bleven  Student 
fra  Metropolitanskolen  187 1  tog  han  1872  Adgangsexamen  til  poly- 
teknisk [.æreanstalt,  1874  Magisterkonferens  i  Mathematik  og  1877 
statsvidenskabelig  Examen,  hvorpaa  han  i  1878 — 79  under  to  læn- 
gere Ophold  i  Udlandet  fortsatte  sine  Studier,  der  navnlig  omfat- 
tede sociale  Spørgsmaal  samt  Statistik  og  Forsikringsvæsen.  1880 
blev  W.  ansat  som  Assistent  i  Livsforsikringsanstalten  af  187 1,  men 
forlod  allerede  i  1882  denne  Stilling  for  at  foretage  en  statistisk 
Undersøgelse  i  Landbygningernes  Brandforsikring.  I  188 1  vandt 
han  Universitetets  Guldmedaille  for  en  Afhandling  om  Dødeligheds- 
statistik, udgiven  under  Titelen  «Die  Lehre  von  der  Mortalitåt  und 

Morbilitåt*.  Fra  i.  Jan.  1883  ansattes  han  som  midlertidig  Docent 
i  Statsvidenskab  ved  Kjøbenhavns  Universitet,  hvor  han  1886  ud- 
nævntes til  ordinær  Professor.  Da  Doktorgraden  i  Statsvidenskab 
var  bleven  oprettet  i  1902,  tildeltes  denne  ham  uden  foregaaende 
Disputats.  Ved  Siden  af  sin  Universitetsvirksomhed  docerede  W. 
1886 — 1901  Nationaløkonomi  ved  Landbohøjskolen. 

W.s  Interesse  for  Forsikringsvæsen  har  ført  ham  ind  paa  for- 
skjellig  praktisk  Virksomhed,  saaledes  som  Direktør  i  t Bikuben* 
(siden  1886)  og  i  « Kjøbenhavns  Brandforsikring »  (siden  1885)  og  som 
Medlem  af  F'orsikringsselskabet  i Danmarks*  Bestyrelsesraad  (1885 — 
1904).  Fra  I.  Okt.  1904  har  han  Sæde  i  det  ved  Lov  af  29.  Maj 
1904  anordnede  Forsikringsraad.  Endelig  er  W.  Medlem  af  de 
skandinaviske  Livsforsikringsselskabers  Fælleskomiteer  til  Udarbej- 
delse af  en  Dødelighedstavle  og  til  Undersøgelse  af  Dødeligheden 
blandt  «daarlige  Liv». 

Paa  det  sociale  Omraade  knytter  W.s  Virksomhed  sig  særlig 
til  Ædruelighedsbevægelsen  og  til  Søndagssagen ;  her  bør  saaledes 
nævnes  de  to  Skrifter  « Drikfældigheden  i  Danmark  og  Midlerne 
derimod*  (1888)  og  « Søndagssagen  som  Led  i  det  sociale  Spørgs- 
maal»  (1889).  Endvidere  var  W.  1898  Medstifter  af  « Udvalget  til 
social  Oplysnings  Fremme*,  ligesom  han  deltog  i  Redaktionen  af 
det  af  Udvalget  udgivne  Ugeblad  <Vor  Tid*  (1899 — 1900).  To 
Gange  har  W.  haft  Sæde  i  Regeringskommissioner  til  Forberedelse 
af*  Lovgivningsforanstaltninger  paa  det  sociale  Omraade,  nemlig  i 
Arbejderkommissionen  af  1885  angaaende  Syge-  og  Ulykkesforsikring 
og  i  Kommissionen  af  1903  angaaende  en  almindelig  Invaliditets- 
og  Alderdomsforsikring. 

Paa  forskjellig  Maade  har  W.  taget  Del  i  det  kirkelige  Liv 
og  det  religiøse  Vækkelsesarbejde.  Hans  Hovedvirksomhed  falder 
her  paa  Arbejdet  for  den  kjøbenhavnske  Kirkesags  Fremme,  navn- 
lig som  Leder  af  Forretningsudvalget  for  det  i  1896  oprettede 
« kjøbenhavnske  Kirkefond*.  Desuden  var  W.  Medlem  af  Kommis- 
sionen af  1890  angaaende  Ordningen  af  Hovedstadens  Kirkeforhold. 
Endelig  har  han  Sæde  i  det  ved  Lov  af  15.  Maj  1903  oprettede 
kirkelige  Udvalg,  hvis  Opgave  det  bl.  a.  er  at  forberede  en  For- 
fatning for  den  danske  Folkekirke.  1885  skrev  han  tFra  Forar- 
gelse til  Tro*,  der  udkom  i  flere  Oplag. 

Tyngdepunktet  i  W.s  videnskabelige  Arbejde  ligger  paa  Be- 
folkningsstatistikkens Omraade,  og  Hovedværket  er  her  —  ved  Siden 
af  en  i  1890  paa  Dansk  og  Tysk  udgiven  Lærebog  i  « Statistikkens 

Theori*  —  den  foran  nævnte  cMortalitåt  und  Morbilitåt»,  hvis 
2.,  helt  omarbejdede,  Udgave  (1901)  er  et  ret  fuldstændigt  Kom- 
l>endium  over  Æmnet.  Saa  vel  .i  disse  Arbejder  som  i  talrige 
monografiske  Afhandlinger  i  inden-  og  udenlandske  Tidsskrifter  har 
W.  leveret  højst  værdifulde  Bidrag  til  Statistikkens  Methode,  til 
Læren  om  Sygdommenes  A^yelighed,  til  forskjellige  Livsforsikrings- 
problemer  m.  v.  I  den  frodige  Udvikling,  Befolkningsstatistikken 
er  undergaaet  i  de  seneste  Aartier,  har  W.  haft  sin  væsentlige 
Andel  —  ikke  mindst  gennem  de  socialstatistiske  Undersøgelser, 
han  har  gjennemført  i  Samarbejde  med  M.  Rubin »  nemlig  om 
« Landbefolkningens  Dødelighed*  (1886)  og  « Ægteskabsstatistik  paa 
Grundlag  af  den  sociale  Lagdeling »  (paa  Dansk  og  Tysk,  1890). 
—  Som  Nationaløkonom  slutter  W.  sig  nærmest  til  den  østerrigske 
Skole,  hvis  Opfattelse  af  de  økonomiske  Grundproblemer  han  har 
Fortjenesten  af  at  have  gjort  tilgængelig  for  danske  Læsere  (« Ind- 
ledning til  Studiet  af  Nationaløkonomien »,  1891),  men  han  tager 
ikke  som  de  østerrigske  Økonomer  Afstand  fra  Benyttelsen  af  mathe- 
matiske  Symboler  som  Hjælpemiddel.  Til  Økonomiens  Methodelære 
har  han,  foruden  i  det  nys  nævnte  Skrift,  givet  Bidrag  i  Afhand- 
lingen cMathematikken  i  Nationaløkonomiens  Tjeneste »  (Smaaskrif- 
ter  tilegnede  A.  F.  Krieger,  1887),  til  Finansvidenskaben  i  Afhand- 
lingen c  Grundlaget  for  Beskatningens  (Nationaløkonomisk  Forenings 
Festskrift,  1897)  og  til  Økonomiens  Historie  i  «Den  ældre  National- 
økonomis Opfattelse  af  det  sociale  Spørgsmaal»  (Universitetspro- 
gram  1896).  Mangfoldige  større  og  mindre  Afhandlinger  fra  W.s 
Haand  findes  spredte  rundt  om  i  Tidsskrifter  og  Samleværker;  oftest 
og  aabenbart  med  Forkjærlighed  dvæler  han  ved  Skildringen  af 
sociale  Tilstande  og  af  Nydannelser  i  Samfundslivet;  Arbejderfor- 
sikringen i  dens  forskjellige  Former  har  i  W.  en  varm  og  for- 
staaende  Talsmand.  —  I  sit  videnskabelige  Arbejde  som  over- 
hovedet i  hele  sin  Virken  har  W.  i  ualmindelig  Grad  Blikket  aabent 
ud  imod  den  store  Verden.  Ligesom  hans  litterære  Arbejder  hyp- 
pigere fremkomme  paa  fremmed  Sprog  end  paa  Dansk  —  hvad 
Æmnemes  Art  og  den  snævert  begrænsede  Læsekreds  her  hjemme 
jo  i  øvrigt  nsesten  gjør  til  en  Nødvendighed  — ,  saaledes  søger 
han  ikke  sit  Stof  fortrinsvis  inden  for  et  begrænset  Omraade,  men 
hans  lagttagelsessans  og  Interesse  er  vaagen  over  for  enhver  nok 
saa  fjæm  og  afsides  Krog  af  det  menneskelige  Samfund,  hvad  der 
i  ikke  ringe  Grad  har  særpræget  hans  Værker  og  hans  Forfatter- 
personlighed.   W.  er  Medlem  af  flere  udenlandske  Selskaber  og  fra 

\qioo  af  den  danske  « Nationaløkonomisk  Forenings »  Bestyrelse,  af 
hvis  Tidsskrift  han  har  været  Medudgiver  1884 — 92  og  siden  1900. 

7.  Sept.  1881  ægtede  W.  Thora  Alvilda  Koch  (f.  13.  Sept.  1860 
t  12.  Febr.  1891),  Datter  af  Godsforvalter  paa  Vemmetofte,  Eutsraad 
P.  F.  K.  (IX,  316),  og  2.  Nov.  1892  Lucie  Bolette  Blædel  (f.  4.  Juli 
1869),  Datter  af  Pastor  L.  O.  G.  Blædel  i  Humble. 

Universitetsprogr.  til  Reformationsfesten  1902.  Handworterbuch  der  Staats- 
wissenschaften  VI  (1894).  Ådøl^  Jertscn. 

Westergaard,  Ni^s  Ludvig,  1815 — 78,  Orientalist,  var  født 
i  Kjøbenhavn  27.  Okt.  1815.  Hans  Forældre  vare  Tømmermester 
Niels  Nielsen  W.  (f  1835),  stammende  fra  Gaarden  Elsborg  Vester- 
gaard mellem  Viborg  og  Silkeborg,  efter  hvilken  han  havde  taget 
Navn,  og  Sophie  Magd.  f.  Nyborg  (f  1850).  1833  blev  han  dimit- 
teret til  Universitetet  fra  Borgerdydskolen  i  Kjøbenhavn.  Han 
tog  strax  fat  paa  sproglige  Studier,  hvortil  han  medbragte  rige 
Forudsætninger,  deriblandt  en  allerede  i  Skoletiden  vakt  Beundring 
og  Pietet  over  for  Rask  og  hans  Granskning,  der  ftilgte  ham  hele 
Livet  igjennem  og  i  særlig  Grad  har  sat  sit  Mærke  i  hans  Virk- 
somhed. Han  delte  sig  først  mellem  nordiske  og  indiske  Studier, 
men  begrænsede  sig  efterhaanden  til  disse  sidste.  £fter  at  være 
naaet  saa  vidt  i  Studiet  af  Sanskrit,  som  han  ktmde  her  hjemme 
under  Vejledning  af  daværende  Professor  i  de  orientalske  Sprog 
C.  Th.  Johannsen,  begav  han  sig  i  April  1838  til  Bonn  for  der  at 
studere  videre,  navnlig  under  den  norskfødte  Professor  Chr.  Lassen. 
Her  opholdt  han  sig  8  Maaneder  under  ivrige  Studier,  ikke  blot 
af  Sanskrit,  men  ogsaa  af  Zend  og  Ny-Persisk,  og  i  vækkende 
Samliv  med  jævnaldrende  Studiefæller,  blandt  hvilke  han  navnlig 
vedblev  at  staa  i  Venskabsforhold  til  Otto  Bdhtlingk.  I  de  sidste 
Dage  af  1838  begav  han  sig  fra  Bonn  til  Paris  og  der  fra  i  Febr. 
1839  til  England,  hvor  han  i  London  og  Oxford  ivrig  sysselsatte 
sig  med  at  gjennemse  og  afskrive  indiske  Haandskrifter.  I  Sept. 
1839  vendte  han  over  Bonn  tilbage  til  Kjøbenhavn. 

Den  første  Frugt  af  disse  W.s  Ungdomsstudier  var  det  vigtige 
Hovedværk  «Radices  linguæ  Sanscritæ»  (1840 — 41),  en  paa  Grund- 
lag af  de  gamle  indiske  Grammatikeres  Fortegnelser  udarbejdet 
Ordbog  over  Verbalrødderne  i  Sanskrit,  med  Oversættelser  paa 
Latin  og  udførlige  Litteraturcitater  efter  trykte  og  utrykte  Kilder. 
Dette  Værk  var  i  lang  Tid  et  uundværligt  Hjælpemiddel  for  Stu- 
diet af  Sanskrit.     Fra   samme  Tid  maa    nævnes  en  lille  sprogsam- 

menlignende  Afhandling  «0n  the  Connexion  between  Sanscrii  and 
Icelandic»  (i  Oldskriftselskabets  tMémoires*,  1840 — 44),  der  frem- 
træder som  et  Supplement  til  Rasks  Prisskrift  «0m  det  gamle 
nordiske  Sprogs  Oprindelsen. 

Imidlertid  stod  W.s  Hu  til  selv  at  kunne  besøge  Persien  og 
Indien,  særlig  for  derigjennem  at  blive  bedre  i  Stand  til  at  ud- 
n)rtte  de  Haandskriftskatte,  navnlig  paa  Zend  og  Pali,  som  Rask 
havde  skjænket  sit  Fædreland.  Det  lykkedes  ham  til  en  saadan 
Rejse  at  opnaa  offentlig  Understøttelse,  der  fornyedes  i  de  føl- 
gende Aar,  saa  længe  Rejsen  varede.  20.  Maj  1841  forlod  han 
Kjøbenhavn,  og  efter  undervejs" at  have  opholdt  sig  noget  i  Bonn 
og  i  London  afsejlede  han  23.  Juli  fra  Portsmouth  syd  om  det 
gode  Haabs  Forbjærg  til  Bombay,  hvor  han  ankom  15.  Nov.  Fra 
Dec.  1841  til  Juli  1842  berejste  han  det  meste  af  Præsidentskabet 
Bombay  for  at  undersøge  de  derværende  Oldtidslevninger,  navnlig 
en  Række  store  og  vigtige  Indskrifter,  som  findes  der.  For  øvrigt 
opholdt  han  sig  i  selve  Bombay,  sysselsat  med  Studiet  af  Parser- 
religionens  traditionelle  Sprog,  Zend  og  Pehlevi,  hvortil  denne  By, 
der  efter  Muhamedanismens  Indførelse  i  Persien  er  Hovedtilholdssted 
for  Farserne  (Tilhængerne  af  Zoroasters  Religion),  maatte  frembyde 
den  gunstigste  Lejlighed.  F>n  paatænkt  Fortsættelse  af  Rejsen  til 
Ceylon  og  Bagindien  for  nærmere  at  studere  Buddhismen  saa  han 
sig  nødt  til  at  opgive  paa  Grund  af  de  overordentlig  store  Bekost- 
ninger, der  vilde  være  forbundne  dermed,  hvorimod  han  bestemte 
sig  til  at  rejse  op  gjennem  Persien  for  der  at  fortsætte  sine  Studier 
vedrørende  den  persiske  Oldtids  Historie  og  Religion. 

Den  6.  Jan.  1843  afsejlede  han  i  en  lille  Skude  fra  Bombay  og 
kom  20.  Febr.,  efter  6^/a  Ugers  Sejlads,  til  Byen  Abushehr  i  Per- 
sien. Her  fra  begav  han  sig  til  Shiraz,  og  med  denne  By  som 
foreløbigt  Centrum  foretog  han  forskjellige  Rejser  omkring  i  Per- 
sien, til  Dels  til  Steder,  hvor  faa  eller  ingen  Evropæere  havde 
været  før  ham.  Han  besøgte  tre  Gange  Ruinerne  af  Persepolis 
og  Egnen  der  omkring  og  undersøgte  de  derværende  Fortidslev- 
ninger, navnlig  de  achæmenidiske  Kongers  Indskrifter  med  Kile- 
skrift. Foruden  at  han  tog  paalideligere  Afskrifter  af  de  allerede 
tidligere  kjendte,  lykkedes  det  ham  ogsaa  at  opdage  og  afskrive 
flere  nye,  deriblandt  navnlig  de  vigtige  Indskrifter,  ved  Darius* 
Grav.  Naksh-i-Rustam,  som  Stedet  nu  kaldes.  Disse  ere  anbragte 
højt  oppe  paa  en  lodret  Klippe,  saaledes  at  W.  kun  kunde  aflæse 
dem  ved  Hjælp  af  en  Kikkert  og  i  en  bestemt  stærk  Solbelysning. 

End  videre  havde  han  faaet  Oplysning  om,  at  der  endnu  paa  en- 
kelte Steder  i  Persien,  navnlig  i  Byerne  Yezd  og  Kirman,  skulde 
iindes  Tilhængere  af  den  Zoroastriske  Religion,  Gebrer,  som  Per- 
serne kalde  dem.  Han  fik  dette  bekræftet  ved  et  Ophold  i  begge 
disse  Byer,  hvorved  han  skaffede  sig  interessante  Indblik  i  disse 
Folks  nu  for  øvrigt  ret  hensygnende  religiøse  Liv  (et  Brev  herom 
fra  W.  er  trykt  i  Journal  of  the  R.  Asiatic  Society  VIII,  349  fif.,  1846). 

Disse  Rejser,  og  navnlig  hans  sidste  Ophold  ved  Nakshi- 
Kustam  i  voldsom  Hede  i  Begyndelsen  af  Juli  Maaned,  paadrog 
ham  imidlertid  gjentagne  Feberanfald,  som  han  vel  fik  saa  vidt  Bugt 
med,  at  han  kunde  fortsætte  Rejsen  til  Isfahan,  hvor  han  ankom 
26.  Juli  og  tog  ind  hos  den  katholske  Biskop,  en  Italiener  Padre 
Giovanni.  Men  strax  da  han  her  steg  af  Hesten,  vendte  Feberen 
tilbage,  og  der  udviklede  sig  en  Underlivsbetændebe  og  en  Syg- 
dom i  Leveren,  som  bragte  ham  Døden  nær.  Der  fandtes  ingen 
Læge  og  kun  lidet  Medicin;  men  takket  være  hans  kraftige  Natur 
og  Jæmvilje  og  Biskoppens  omhyggelige  Pleje  naaede  han  dog 
saa  vidt,  at  han  i  Begyndelsen  af  Sept.  kunde  flyttes  til  et  sundere 
Opholdssted  hos  den  armeniske  Ærkebiskop,  hvor  han  atter  fandt 
den  kj ærligste  Pleje.  27.  Sept.  kunde  han  fi-a  Isfahan  drage  til 
Teheran,  hvor  han  ankom  9.  Okt.  og  tilbragte  næsten  en  Maaned. 
dels  hos  den  engelske,  dels  hos  den  russiske  Gesandt,  endnu  for 
største  Delen  sengeliggende.  Over  Kazvin  og  Tabriz  forlod  han 
Persien,  og  efter  at  have  tilbragt  nogle  Uger  i  russisk  Karantæne 
ved  Armeniens  Grænse  ankom  han  Nytaarsdag  1844  ved  godt 
Helbred  til  Tiflis.  Her  fra  gik  Rejsen  op  gjennem  Rusland  til 
Moskov  og  St.  Petersborg,  hvor  han  atter  var  farlig  syg,  og  over 
Berlin  og  Bonn  kom  han  endelig  i  Maj  1844  tilbage  til  Kjøben- 
havn. 

Kort  efter  sin  Hjemkomst  blev  han  1844  udnævnt  til  Lektor 
ved  Universitetet  og  1845  til  extr.  Professor  i  indisk>orientalsk  Filo 
logi.  1850  blev  han  ord.  Professor.  Hans  Lærervirksomhed  maatte 
efter  Sagens  Natur  væsentlig  bestaa  i  Undervisning  i  Sanskrit,  der 
som  Regel  gaves  i  hans  Hjem,  og  mange  ville  med  Taknemmelighed 
mindes  hans  grundige  Vejledning  i  dette  Sprog,  med  hvilket  han 
var  i  sjælden  Grad  fortrolig.  Ogsaa  alt,  hvad  der  ellers  vedrørte 
Universitetet,  tog  han  sig  af  med  stor  Iver  og  Interesse,  navnlig 
efter  at  han  i  1854  var  bleven  Medlem  af  Konsistorium.  1867 — 68 
var  han  Universitetets  Rektor.      1869  fik  han  Titel  af  Etatsraad. 

Af  det    Udbytte,    W.  havde    hjembragt    ft-a    Rejsen,    var   det 

ham  først  om  at  gjøre  at  bearbejde  de  tagne  Afskrifter  af  de 
achæmenidiske  Kileindskrifter.  Der  maa  her  erindres  om»  at  disse 
Indskrifter  altid  bestaa  af  tre  Partier,  af  hvilke  hvert  er  skrevet 
med  sin  særlige  Art  af  Kileskrift,  og  som  altid  følge  efter  hinan- 
den i  en  bestemt  Orden.  I  den  Skriftart,  der  altid  staar  først,  og 
hvis  Dechiffrering  da  allerede  var  paa  gode  Veje,  havde  man  for 
længst  erkjendt  det  egentlige  oldpersiske;  i  de  to  andre  Arter, 
som  den  Gang  endnu  ingen  havde  givet  sig  i  Lag  med,  formodede 
man  med  rette  Oversættelser  paa  to  andre  af  de  i  det  gamle 
persiske  Rige  hjemmehørende  Sprog.  Sine  Afskrifter  vedrørende 
<ien  første  Art  overlod  W.  strax  paa  Hjemrejsen  til  sin  gamle 
Lærer  Chr.  Lassen  i  Bonn,  der  allerede  tidligere  havde  givet  vig- 
tige Bidrag  til  Tydningen  deraf.  Paa  Grundlag  af  dem  offentlig- 
gjorde Lassen  i  1845  ^^^  ^  Dechiffreringens  Historie  vigtige  Afhand- 
ling «Die  altpersischen  Keilinschriften  nach  Herrn  N.  L.  Wester- 
gaards Mittheilungen»  (Zeitschr.  fur  die  Kunde  des  Morgenlandes,  VI). 
Derimod  tog  W.  selv  fat  paa  Tydningen  af  den  anden  Art 
af  Kileskrift,  der  frembød  betydelig  større  Vanskeligheder  end  den 
første,  baade  fordi  Antallet  af  Tegn  er  langt  større,  og  fordi  Spro- 
get var  ganske  ukjendt.  Tydningen  var  kun  mulig,  efter  at  Læs- 
ningen og  Forstaaelsen  af  de  tilsvarende  oldpersiske  Texter  var 
nogenlunde  sikret,  og  til  Bestemmelse  af  Tegnenes  Værdi  maatte 
det  først  gjælde  om  at  gjenfinde  de  mange  i  disse  forekommende 
Egennavne,  særlig  Folkenavne.  Med  stor  Skarpsindighed  naaede 
W.  saa  vidt  i  Opgavens  Løsning,  som  det  var  muligt  med  det 
Materiale,  han  havde  til  Raadighed.  Sine  Resultater  offentliggjorde 
han  dels  paa  Tysk:  tZur  Entziflferung  der  Achåmenidischen  Keil- 
schrift  zweiter  Gattung »  (trykt  samme  Sted  som  Lassens  ovennævnte 
Afhandling),  dels  paa  Engelsk:  «On  the  deciphering  of  the  Second 
Achæmenian  or  Median  Species  of  Arrowheaded  Writing*  (i  Old- 
skriftselskabets  iMémoires*  1840 — 44,  S.  271  ff.),  og  lagde  hermed 
det  første  Grundlag  for  Tydningen  af  denne  Kileskriftart.  Efter 
at  W.s  Ven  Englænderen  E.  Norris  i  et  1853  udkommet  Arbejde 
paa  Grundlag  af  et  mange  Gange  større  Materiale  havde  ført 
Undersøgelsen  et  stort  Skridt  videre,  vendte  W.  endnu  en  Gang 
tilbage  til  dette  Æmne,  i  det  han  1854  i  Vidensk.  Selskabs  Skrifter 
offentliggjorde  sin  Afhandling  lOm  den  anden  eller  den  sakiske  Art 
af  Achæmenidernes  Kileskrift >  —  en  maaske  noget  ensidig,  men 
skarpsindig  og  iagttagelsesrig  Afhandling,  der,  fordi  den  blot  fore- 
ligger paa  Dansk,    desværre   er   forbleven  ganske  upaaagtet  af  alle 


Digitized  by  VjOOQIC 


^c6  WtsUrgaard,  Niels  Ludv.  ' 

senere  Forskere  i  Udlandet.  Medens  W.  strax  havde  set,  at  det 
i  denne  Kileskriftart  foreliggende  Sprog  hverken  er  indoevropæisk 
eller  semitisk,  kan  man  ikke  undre  sig  over,  at  han  ikke  naaede 
til  Klarhed  med  Hensyn  til  det  vanskelige  og  endnu  ikke  afgjorte 
Spørgsmaal,  hvor  det  har  hørt  hjemme  («Medisk»  —  <Sk5rthisk» 
-  «Sakisk)>;  rettest  vistnok  Elamitisk  eller  Susisk),  eller  med  hvilke 
Sprog  det  kan  have  været  beslægtet  (ganske  sikkert  ikke  med  de 
finske  eller  de  tyrkiske  Sprog,  som  han,  navnlig  i  sin  sidste  Af- 
handling, ligesom  Norris  antager).  Af  forskjell ige  mindre  Afhand- 
linger af  ham  vedrørende  Kileindskrifterne  kan  navnlig  fremhæves 
« Udsigt  over  det  historiske  Indhold  i  Kileskrifterne  og  dets  For- 
hold  til    Herodots   Beretning*    (i  Vidensk.  Selskabs  Oversigt  1854). 

Bearbejdelsen  af  de  øvrige  Sider  af  Rejseudbyttet  maatte 
foreløbig  træde  noget  i  Baggrunden  for  andre  Opgaver.  Efter  at 
være  bleven  ansat  ved  Universitetet  var  det  ham  af  Vigtighed  at 
tilvejebringe  Hjælpemidler  for  Studiet  af  Sanskrit.  Han  udarbej- 
dede da  dels  en  »Sanskrit  Læsebog»  med  udførlig  Ordfortegnelse, 
dels  en  « Kortfattet  Sanskrit  Formlærer,  der,  skjønt  han  betegner 
den  som  kortfattet,  i  Virkeligheden  er  overordentlig  righoldig  og 
nøje  slutter  sig  til  den  gamle  indiske  Grammatiker  Påninis  ind- 
gaaende  Regler.  Begge  udkom  1846.  Samme  Aar  udkom  «Codices 
Indici  bibliothecæ  regiæ  Hauniensis  enumerati  et  descripti,  cum 
indice  codicum  Indicorum  et  Iranicorum  bibliothecæ  universitatis 
Haun.»,  et  meget  vigtigt  Arbejde,  hvis  endelige  Redaktion  skyldes 
W.,  medens  de  vidtløftige  Forarbejder  dertil  vare  udførte  dels  af 
ham,  dels  af  den  tyske  lærde  Fr.  Spiegel. 

Han  kunde  nu  vende  tilbage  til  sine  Arbejder  over  Zend  og 
Pehlevi  med  det  Hovedmaal  at  give  en  ftildstændig  Udgave  af 
Zendavesta.  Efter  at  have  gjennemarbejdet  de  paa  vort  Universi- 
tetsbibliothek  værende  fortrinlige  Haandskrifter  heraf  tillige  med 
det  paa  Rejsen  indsamlede  Materiale  foretog  han  i  1850  en  Rejse 
til  London,  Oxford  og  Paris  for  ogsaa  at  konferere  de  der  opbe- 
varede Haandskrifter.  Hans  første  Arbejde  derefter  var  en  Ud- 
gave (1851)  af  et  Værk  paa  Pehlevi,  «Bundehesh»  i  lithograferet 
Faksimile  efter  et  meget  gammelt  Haandskrift  paa  Universitetsbiblio- 
theket,  hvortil  han  har  føjet  Gjengivelse  af  nogle  Indskrifter  paa 
Pehlevi  fra  den  sasanidiske  Konge  Sapor  I,  hvilke  han  selv  havde 
afskrevet. 

1852 — 54  udkom  saa,  med  en  udførlig  Indledning  paa  Engelsk, 
hans     fortrinlige     Udgave     af    selve    Zend-Texten    af    Zendavesta: 

« Zendavesta,  or  the  ReJigious  Books  of  the  Zoroastrians,  edited  and 
translated,  with  a  Dictionary,  Grammar  &c.  Vol.  I.  The  Zend 
Texts».  Værket  er  trykt  her  i  det  Berlingske  Bogtrykkeri,  og 
Typerne  dertil  ere  skaame  under  W.s  Ledelse  efter  de  i  de  ældste 
Haandskrifter  brugte  Bogstavformer.  Behandlingen  af  Texten  med 
den  ledsagende  fyldige  Samling  af  Varianter  er  mønsterværdig  og 
vidner  om  W.s  filologiske  Nøjagtighed  og  indtrængende  Forstaaelse 
af  den  vanskelige  og  i  Tidens  Løb  aabenbart  stærkt  forvanskede 
Sprogform.  Til  denne  Udgave  slutter  sig  et  Par  Afhandlinger, 
begge  offentliggjorte  i  Vidensk.  Selskabs  t Oversigt*  1852:  « Bemærk- 
ninger om  Zendavestas  Alder  og  Hjemstavn*  og  « Bidrag  til  den 
oldiranske  Mythologit. 

Af  Udgaven  af  Zendavesta  kom  der  desværre  aldrig  mere 
end  det  ovenfor  nævnte  i.  Bind;  ingen  af  de  andre  i  Hovedtitelen 
bebudede  Partier  saa  nogen  Sinde  Lyset,  skjønt  W.  gjennem  en 
Aarrækkes  Arbejde  havde  samlet  et  omfattende  Materiale  dertil, 
navnlig  vistnok  til  Zend-Ordbogen.  Om  han  efterhaanden  har 
mærket,  at  Planen  var  uoverkommelig  stort  anlagt,  om  han  har 
set,  at  det  ikke  var  muligt  i  grammatisk  og  lexikalsk  Henseende 
at  naa  den  Grad  af  Sikkerhed,  som  han  selv  vilde  kræve,  om 
samtidige  Arbejder  i  samme  Retning  af  tyske  lærde  have  bero- 
vet  ham  Lysten  til  at  fortsætte  sit,  eller  hvad  overhovedet  Grun- 
den har  været,  kan  nu  ikke  oplyses.  Noget  medvirkende  have 
sikkert  ogsaa  private  Forhold  været,  deriblandt  ikke  mindst  den 
store  Sorg,  der  ramte  ham,  da  hans  elskelige  og  højt  begavede 
Hustru,  Christiane  Frederikke  Orpheline  Octava  f.  Ryge  (f.  24.  Dec. 
1819),  Datter  af  J.  Chr.  R.  (XIV,  456  ff.)  i  dennes  første  Ægteskab), 
hvem  han  havde  ægtet  23.  Maj  1845,  afgik  ved  Døden  i.  April 
1856.  Dette  var  et  haardt  Slag  for  ham,  og  med  rørende  Ømhed 
ofrede  han  sig  for  sit  Hjem  og  sine  fire  Børn. 

Hans  senere,  ikke  meget  omfattende,  men  altid  lødige  Pro- 
duktion gik  væsentlig  i  anden  Retning  end  tidligere  og  drejede 
sig  navnlig  om  Indiens  ældre  Historie.  Saaledes  hans  to  Universi- 
tetsprogrammer :  «0m  de  ældste  Tidsrum  i  den  indiske  Historie 
med  særligt  Hensyn  til  Litteratiu-en»  (1860)  og  « Bidrag  til  de  in- 
diske Lande  Målavas  og  Kanyakubjas  Historie »  (1868);  end  videre 
«0m  Buddhas  Dødsaar  og  nogle  andre  Tidspunkter  i  Indiens 
ældre  Historie*  (i  Vidensk.  Selskabs  Oversigt  1860)  og  den  store 
og  værdifulde  Afhandling  «De  indiske  Kejserhuse  fra  det  fjerde 
til    det    tiende    Aarhundrede    og    nogle    ældre    Fyrsteslægter    efter 


Digitized  by  VjOOQIC 


^e8  Westergaardt  Niels  Ludv, 

samtidige  Aktstykker*  (1867 — 69,  i  Vid.  Selsk.  Skrifter).  Særlig  for 
det  sidstnævnte  Æmnes  Vedkommende  ligger  der  utvivlsomt  en 
Tilknytning  til  hans  Ungdoms  Studier  i  Indien  i  den  Omstændig- 
hed, at  Kilderne  væsentlig  ere  at  søge  i  gamle  Indskrifter.  Karak- 
teristisk for  W.s  senere  Produktion  er  det  ogsaa,  at  han  efter- 
haanden  intet  selv  vilde  offentliggjøre  uden  paa  Dansk.  Dette  var 
et  Udslag  af  hans  brændende  Fædrelandskjærlighed,  der  ogsaa 
ytrede  sig  i,  at  han  delvis  allerede  efter  Treaarskrigen  og  endnu 
mere  efter  Begivenhederne  i  1864,  der  gik  ham  uhyre  nær  til 
Hjærte,  mere  og  mere  trak  sig  tilbage  fra  tidligere  Venner  og 
Kolleger  i  Udlandet,  navnlig  i  Tyskland. 

Ogsaa  uden  for  sit  egentlige  Fag  virkede  W.  paa  mange 
Maader.  Han  deltog  saaledes  i  Stiftelsen  af  det  nordiske  Littera- 
tursamfiind,  hvis  Formand  han  derefter  bestandig  var;  og  til  det 
første  Skrift,  som  dette  udgav  i  1847,  Hraftikel  Freysgodes  Saga, 
besørget  af  K.  Gislason,  leverede  W.  en  dansk  Oversættelse.  Fra 
1856  var  han  en  af  Eforerne  for  den  Arnamagnæanske  Stiftelse. 
1853  blev  han  valgt  ind  i  Bestyrelsen  for  den  danske  historiske 
Forening  og  redigerede  derefter  som  dennes  Sekretær  c  Historisk 
Tidsskrift*  indtil  1865.  Af  Videnskabernes  Selskab  blev  han  Med- 
lem 1847  og  v^r  derefter  fra  1850  et  virksomt  Medlem  af  dets 
Ordbogskommission,  ligesom  han  i  en  Række  af  Aar  var  Formand 
for  dets  Kassekommission.  Ogsaa  i  det  politiske  Liv  deltog  han 
en  kort  Tid,  i  det  han  i  1848  blev  Medlem  af  den  grundlovgivende 
Rigsforsamling  (som  Repræsentant  for  Holbæk  Amts  iste  Valg- 
kreds) og  valgtes  til  en  af  dens  Sekretærer.  Denne  Virksomhed, 
som  kun  lidet  stemmede  med  hans  Natur,  opgav  han  dog  strax 
derefter. 

W.  døde  9.  Sept.  1878  efter  længere  Tids  Sygelighed,  der 
vistnok  har  staaet  i  Forbindelse  med  den  svære  Sygdom,  han  i 
sin  Ungdom  havde  gjennemgaaet  i  Persien. 

Erslew,  Forf.  Lex.  lUustr.  Tid.  Nr.  991,  1878.  Vidensk.  Selsk,  Oversigt 
1878  S.  87  ff.  Vilh,  Thomsen, 

Westerholt,  Jørgen,  1705—66,  Magister,  er  født  i  Odense. 
Hans  Fader,  Thomas  Jacobsen,  c  Skildrer »,  har  malet  den  store 
Lucoppidanske  Familiegruppe  i  Nicolai  Kirke  i  Svendborg;  Mode- 
ren, Anna  Skieving,  havde  i  mange  Aar  tjent  paa  Hvedholm. 
Han  blev  Student  fra  Odense  1722  og  kom  1725  ind  paa  Valken- 
dorfs  Kollegium.     Ved  sine  fortrinlige  Evner  og  store  Kundskaber 

saa  vel  i  de  gamle  Sprog  som  i  de  mathematiske  Fag  gav  han 
de  bedste  Løfter  og  Forventninger.  1728  blev  han  Rektor  i  Svend- 
borg. Da  Alb.  Thura  s.  A.  havde  lidt  de  store  Tab  ved  den 
ulykkelige  Udsvaade  i  Lejrskov  (XVII,  363),  var  W.  en  af  de  iv- 
rigste til  paa  ny  at  indsamle  Efterretninger  til  den  brandlidte  og  i 
sine  Breve  til  Thura  bevidne  ham  sin  Beundring  af  hans  litterære 
Fortjenester.  Men  snart  begyndte  W.  et  uordenligt  I-Ævned  og 
maatte  allerede  1730  fratræde  sit  Embede.  Han  rejste  til  Tysk- 
land, fik  Magistergraden  i  Wittenberg,  men  kom  værre  hjem,  end 
han  var  rejst  ud.  Han  fik  Bolig  paa  Elers'  Kollegium,  hvor  han 
holdt  Forelæsninger  for  studerende.  1731  lykønskede  han  i  et 
latinsk  Program  H.  Gram  til  Justitsraadstitelen.  Da  Reformations- 
festen  holdtes  1736,  var  han  Hovedtaler  ved  Festen  paa  Kollegiet. 
S.  A.  besørgede  han  en  ny  Udgave  af  J.  Ramus'  Historie  («Guds 
Rige  blandt  Verdens  Riger »)  og  tilføjede  en  c  Kontinuation  fra 
1660  indtil  nærværende  Tider ».  En  Tid  lang  var  han  Korrektør 
hos  Wielandts  Enke  og  Redaktør  af  de  lærde  Tidender;  men 
denne  Plads  maatte  han  fratræde  omtrent  ved  Aarskiftet  1737 — 38. 
Senere  (1743)  søgte  han  hos  Konsistorium  Understøttelse  til  selv 
at  udgive  en  Journal  for  lærde  Sager;  men  han  har  allerede  den 
Gang  været  i  saa  reduceret  Forfatning,  at  der  ikke  toges  Hensyn 
til  hans  Andragende.  Hans  Nød  og  Fattigdom  var  stor;  han  le- 
vede af  Almisse  fra  Professorerne,  der  havde  kjendt  ham  i  hans 
Velmagt,  og  ved  Sammenskud  fra  Studenterne.  En  samtidig  ka- 
rakteriserer ham  som  «et  stedsevarende  Vidunder  i  Liderlighed ». 
Han  døde  1766  og  blev  begravet  «fra  Regensen »  22.  April  i  Fattig- 
jorden. 

Worm,  Lex.  over  lærde  Mænd.  Stolpe,  Dagspressen  i  Danmark  IV,  125. 
138.     Danske  Saml.  IV,   115.     Kirkehist.  Saml.  5.  R.  II,  81.  A.  Jantzen, 

Westerhult,  Reinhold,  1493 — ^554>  Reformator  og  Super- 
intendent, var  født  I.  Febr.  1493  ^  Westfalen.  Han  var  først 
Augustinermunk  og  skal  have  været  2  Gange  i  Rom;  men  ved 
Læsning  af  Reformatorernes  Skrifter  blev  han  vunden  for  den 
evangeliske  Lære.  Efter  Marqvard  Schuldorps  Død  (XV,  318)  blev 
han  1529  Sognepræst  ved  Slesvigs  Domkirke.  I  denne  Stilling 
gjorde  han  sig  bemærket  ved  en  vældig  reformatorisk  Iver,  og 
inden  lang  Tid  lykkedes  det  ham  at  faa  Munkene  « fejede  ud»  af 
to  af  Stadens  Klostre.  1531  gav  Frederik  I  ham  Bestalling  paa 
ogsaa  at  være  Præst  til  Helligaandskirken  og  Kirken  paa  Holmen 

ved  Slesvig,  hvorhos  han  aflagdes  med  et  af  Domkirkens  talrige 
Vikariater.  Senere  fik  han  ogsaa  et  K.anonikat.  Da  den  Forsam- 
ling af  gejstlige  fra  Kongeriget,  der  i  Jan.  1537  var  indkaldt  til 
Odense  for  at  gjøre  Udkast  til  en  Kirkeordinans>  snart  efter  for- 
lagdes til  Haderslev  og  her  forstærkedes  raed  7  slesvigske  Refor- 
matorer, var  W.  en  af  disse,  hvorfor  hans  Underskrift  findes  under 
den  s.  A.  udstedte  latinske  Ordinans.  Omtrent  fi:a  samme  Tid 
blev  Visitationen  af  Kirkerne  i  Gottorp  Provsti  ham  overdragen, 
og  1540  udnævntes  han  til  Superintendent  i  den  sydostlige  Del  af 
Hertugdømmet.  Denne  Titel  ombyttedes  dog  med  Provstenavnet, 
da  Dr.  Tileman  v.  Hussen  (VIII,  178)  1542  blev  Biskop  i  Slesvig, 
og  da  denne  hyppig  prædikede  i  Domkirken,  kom  W.  til  at 
ftingere  som  Hofprædikant  ved  Slotskirken  paa  Gottorp.  Sidst- 
nævnte Fimktion  tillige  med  Provstiet  aftraadte  han  dog  efter 
Hertug  Adolfs  Befaling  1548  til  Dr.  Nic.  Crage  (IV,  97).  Indtil 
sin  Død,  12.  Juni  1554,  vedblev  han  at  staa  som  Sognepræst  ved 
Domkirken  og  de  ovennævnte  dermed  forbundne  Kirker.  Han 
var  gift;  men  hans  Hustrus  Navn  er  næppe  bevaret.  Et  samtidigt 
Medlem  af  Raadet  i  Byen  Slesvig  har  givet  følgende  Karakteristik 
af  ham:  «He  was  eyn  korthwiliger,  framer  Minske  by  sineme 
Leuende  und  nheen  Schalck,  wo  wol  he  twemaal  tho  Rome  in 
der  Ertzeschalck- Kamer  gewesth;  was  lustig  by  framen  Liiden  und 
nheen  Orenblåser,  noch  ieraandes  Nareder;  helt  eynen  idern  dat 
sine  gerne  to  gude  und  kerde  idertidth  alles  thom  Besten.  Schert^ 
und  Kortzwile  kunde  he  liden,  mith  den  Frolichen  kordtwilich, 
und  mith  den  Bedroueden  tnu'en  und  leidtdragen.  Ein  wiinsket 
Mann  in  lerende  und  predikende». 

Noodt,  Beitrlige  zur  Erlauterung  der  Civil-,  Kirchen-  u.  Gelehrten-Hist.  d. 
Herzogthtiiner  II,  231  ff.     Zeitschr.  f.  Schl.-Holst.-Lauenb.  Gesch.  XIX,   10  f 

H.  R  Rerdam, 

Westermann,  Anton  Marius  Theodor,  f.  1852,  Landøkonom. 
Th.  W.  er  født  i  Bogense  3.  Juni  1852  og  er  Søn  af  Tøjfabrikant 
og  Farver,  senere  Proprietær,  Carl  Heinrich  W.  og  Severine  Marie 
f.  Steentoft.  W.  kom,  16  Aar  gammel,  til  Landbruget,  som  han 
forst  lærte  paa  Faderens  Gaard  i  Vendsyssel;  1873  blev  han  Over- 
forvalter paa  Rosvang  under  N.  P.  J.  Buus  (III,  268),  derefter  For- 
valter paa  den  udtørrede  Søborg  Sø  i  Nordsjælland,  1876  Bestyrer 
af  Dronninggaard,  Frederikslund  og  Kaningaarden  ved  Holte.  Med 
den  stærke  Trang  til  Kundskaber,  der  altid  har  været  et  Særkjende 
for  VV.,    opsagde    han    imidlertid   efter   nogle  Aars  Forløb  Pladsen 

Og  rejste  til  Kjøbenhavn,  tog  her  først  Præliniinærexamen,  1883 
Landbrugsexamen  med  Udmærkelse  og  1885  Laodinspektørexamen. 
Paa  Opfordring  af  Professor  B.  S.  Jørgensen  uddannede  han  sig 
nu  videre  med  det  Maal  for  Øje  efter  Jørgensen  at  overtage  Stil- 
lingen som  Lærer  i  Landbrugsøkonomi;  samtidig  studerede  han 
til  og  tog  Artium  og  Filosofikum,  og  1888  tiltraadte  han,  uden 
forudgaaende  Konkurrence,  den  ovennævnte  Stilling.  Han  ud- 
nævntes 1892  til  Lektor  og  1896  til  Professor.  Der  foreligger  fra 
W.s  Haand  en  talrig  Mængde  meget  instruktive  Afhandlinger  samt 
det  af  Landbohøjskolen  udgivne  Skrift  « Undersøgelser  over  Typer 
af  danske  Jorder*.  Hovedledelsen  af  det  3  Bind  store,  monu- 
mentale Værk  cLandmandsbogen.  Raadgiver  for  den  danske  Land- 
mand og  hans  Husstand  ved  den  daglige  Gjeming«,  som  han 
sammen  med  H.  Goldschmidt  udgav  i  1891 — 97,  forestodes  af  W., 
der  til  Værket  udarbejdede  store  Afsnit  vedrørende  Plantekultur, 
Jprddyrkning,  Mosekultur,  Gødning  osv. 

Jævnsides  med  sin  omfattende  pssdagogiske  og  litterære  Virk- 
somhed udfører  W.  et  meget  betydeligt  Arbejde  i  Landbrugets 
Foreningsliv,  der  paa  flere  Omraader  har  nydt  Gavn  af  hans 
initiativrige  Natur.  Han  er  for  Tiden  Formand  for  Frøkontrol- 
kommissionen, Foreningen  af  danske  Landbrugskandidater  og  de 
samvirkende  sjællandske  Landboforeningers  Planteavlsudvalg,  og 
han  er  Medlem  af  Landhusholdningsselskabets  Bestyrelsesraad,  Sla- 
tens Planteavlsudvalg,  Hedeselskabets  Moseudvalg,  Fællesudvalget 
for  Mosedyrkning  og  La  commission  internationale  d'agriculture. 
Desuden  har  han  været  Bestyrelsesmedlem  af  de  samvirkende  sjæl- 
landske Landboforeninger  og  Kjøbenhavns  Amts  Landboforening 
og  Medlem  af  talrige  Udvalg  og  Komiteer,  saaledes  af  Komiteen 
for  Danmarks  Deltagelse  i  Verdensudstilhngen  i  Paris  1900  Spørgs- 
maalet  om  Mosernes  Udnyttelse  rejste  han  allerede  i  1887,  efter  at 
det  havde  ligget  stille  i  over  en  halv  Snes  Aar,  og  han  var 
Dalgas'.  Raadgiver  i  Mosespørgsmaalet  fra  1889,  da  Hedeselskabet 
optog  Mosesagen,  til  Dalgas'  Død.  Gjennem  Foreningsarbejdet  og 
paa  anden  Maade  har  W.  altid  vedligeholdt  en  levende  Forbindelse 
med  det  praktiske  Agerbrug,  og  ved  talrige  Rejser  i  Udlandet  har 
han  erhvervet  sig  et  nøje  Kjendskab  til  dettes  Landbrug.  3  Gange 
har  han  været  den  danske  Regerings  Repræsentant  ved  inter- 
nationale Landbrugskongresser,  nemlig  i  Brlissel  1895,  *  Paris  1900 
og  i  Rom  1903.  Endelig  kan  det  anføres,  at  W.  er  Vicepræsident 
i  den  i  1902  stiftede  Forening  «De  danske  Atlanterhavsøer* ,  i  hvis 

Oprettelse  han  tog  stærk  Del.  —  30.  Sept  1890  ægtede  han  Hen- 
riette Jacobine  Petersen,  Datter  af  Kofifardikapitajn  P.      H,  HerUl 

Westermann,  Bernt  Vilhelm,  — 1868,  Kjøbmand  og  Skibs- 
reder, Ejer  af  Sukkerraffinaderiet  « Phønix  t.  I  sin  Ungdom  til- 
bragte han  en  lang  Aarrække  i  Indien,  i  hvis  tropiske  Natur  han 
fik  rig  Lejlighed  til  at  dyrke  sin  levende  Interesse  for  Plante-  og 
Dyrelivet.  Hans  økonomiske  Forhold  tillod  ham  at  ofire  forholdsvis 
betydelige  Summer  paa  Indsamling  af  tropiske  Dyreformer,  og  hans 
Insektsamling,  der  fortrinsvis  udmærkede  sig  ved  sjældne  Pragt- 
stykker, var  en  af  de  allerstørste  entomologiske  Privatsamlinger  i 
Evropa.  I  Overensstemmelse  med  hans  velvillige  Redebonhed  lige 
over  for  Videnskabsmænd  bestræbte  han  sig  altid  for  at  skaffe  dem 
Materiale  til  deres  Undersøgelser  og  Arbejder,  og  ved  hans  Død 
overgik  hans  kostbare  Insektsamling  til  Universitetsmusæet.  Ogsaa 
over  for  Udlandets  Videnskabsmænd  viste  han  sig  i  høj  Grad  tjenst- 
villig.    Han  døde  10.  Marts  1868  i  en  Alder  af  87  Aar. 

Dagbladet  og  Berl.  Tid.  12.  Marts  1868.  Jonas  ColUn. 

Westhovius,  Willich,  1577 — o.  1647,  Forfatter,  var  født  1577 
i  Bosau  ved  Pløener  Sø,  hvor  hans  Fader,  Peder  Westhofif,  var 
Præst,  blev  Student  fra  Lybek,  studerede  i  Rostock,  Frankftut, 
Leipzig  o.  fi.  St.  og  færdedes  rundt  i  Europa,  bl.  a.  i  Italien,  hvor 
han  blev  Poeta  laureatus.  Efter  en  Rejse  til  Bergen,  hvor  hans 
Fader  var  bleven  tysk  Præst,  kom  han  til  Kjøbenhavn  o.  1600^ 
hvilket  gav  Anledning  til,  at  han  blev  antagen  til  Hovmester  for 
2  unge  Jueler,  hvilke  han  ledsagede  til  Tyskland,  hvor  han  ind- 
viklede sig  i  en  litterær  Fejde  med  to  Professorer.  1603  vendte  han 
tilbage  til  Kjøbenhavn;  her  har  han  forstaaet  at  skaffe  sig  for- 
maaende  Velyndere,  og  1604  blev  han  af  Arild  Huitfeldt  som 
Skoleherre  kaldet  til  Rektor  paa  Herlufsholm,  som  han  hilste  i  et 
smukt  latinsk  Digt.  Forhold,  som  nu  ikke  kjendes,  foranledigede 
ham  imidlertid  til  allerede  1608  at  opgive  sit  Embede.  1607  havde 
han  udgivet  i.  Bind  af  sine  latinske  Digte,  tilegnet  Christian  I\\ 
og  Digtekunsten  blev  herefter  hans  vigtigste  Opgave.  Nogen  For- 
mue fik  han,  da  han  161 1  ægtede  en  adelig  Jomfiii,  Anne  Sparre. 
Datter  af  Jep  Thorbensen  S.  til  Torkildstrup  og  Elsebe  Grubbe. 
Med  hende  satte  han  Bo  i  Næstved.  I  Aaret  16 13  træffe  vi  ham 
ved  Rigsdagen  i  Regensburg,  hvor  han  overrakte  Kejser  Matthias 
en  Lykønskning;    til   Belønning    blev   han   optagen  i  Adelstanden^ 

slaaet  til  Ridder  og  hædret  med  Titelen  Comes  palatinus.  Fra 
den  Tid  skriver  han  sig  WiiUchius  Westhavius  de  Westhofen^  og 
sine  Skrifter  ledsager  han  gjæme  med  sit  Pegasusvaaben  i  Træ- 
snit med  alle  sine  Titeler  i  Omskrift.  Den  praktiske  Fordel  havde 
ban  af  sine  Udmærkelser,  at  han  ogsaa  her  hjemme  nød  godt  af 
Adelens  Særrettigheder.  Et  hædrende  Hverv  blev  ham  til  Del, 
da  Christian  IV  161 5  satte  ham  til  Hovmester  for  sin  Søstersøn 
Hertug  Christian  af  Brunsvig,  der  opdroges  i  Danmark  indtil  Slut- 
ningen af  1616.  W.  aflagdes  herfor  1618  med  et  Kanonikat  og  et 
Vikarie  i  Lund,  hvortil  senere  kom  et  Vikarie  i  Roskilde.  Han 
maatte  nu  flytte  til  Lund,  hvor  han,  saa  vidt  hans  irritable  Sind 
tiUod  det,  kunde  føre  et  behageligt  Liv  med  rigeligt  Otium,  i 
Omgang  med  Herremænd  og  Præster,  blandt  disse  især  den  lærde 
Bertel  Knudsen  Aqvilonius;  desuden  stod  han  i  Forbindelse  med 
flere  af  Tidens  berømte  lærde,  f.  Ex.  Ole  Worm.  Efter  at  hans 
Hustru  var  død  16.  Juli  1623,  giftede  han  sig  1626  med  Mette,  en 
Datter  af  Landsdommer  i  Halland  Bjørn  Knudsen  (Maaneskjold) 
til  Ettrup  og  Fru  Bodil  Axelsdatter  (Baden),  ved  hvilket  Ægteskab 
han  blev  Ejer  af  Herregaarden  L)mgerum  (V.  Gjønge  Herred), 
men  for  øvrigt  kom  ind  i  meget  ubehagelige  Familieforhold.  Hun 
døde  1633,  og  1637  ægtede  W.  Anna  Pøpping  af  en  Patricier^ægt 
i  Lybek.  Krigsforhold  og  økonomiske  Bekymringer  gjorde  hans 
sidste  Aar  trange;  han  døde  vistnok  i  Beg.  af  1647.  Det  er  som 
frugtbar  Latindigter,  W.  vandt  sin  lærde  Samtids  Anerkjendelse  og 
Beundring,  hvad  en  Nutidslæser  har  ondt  ved  at  forstaa;  enkelte 
Digte  ere  smukke,  de  fleste  søgte  og  trivielle;  mod  hans  Sprog 
have  Kjendere  meget  at  indvende.  Ogsaa  som  historisk  Forfatter 
forsøgte  han  sig,  men  hverken  hans  «Historia  Canuti  VI>  eller 
hans  Stridsskrift  mod  Messenius  naaede  i  Trykken. 

Moller,  Cimbria  lit.  I.     Wad,  Rektorerae  p.  Herlufsholm  S.  17  ff. 

G,  L.  Wad. 

Westphaly  Frederik  Bernhard,  1804 — 44,  Genre-  og  Hi- 
storiemaler,.  var  født  i  Byen  Slesvig  5.  Okt.  1804;  hans  Forældre 
vare  Tegnelærer  og  Avktionsforvalter  Johan  Gottlieb  Reimar  W.  og 
Sofie  Elise  Christiane  f.  Wieck.  1  en  Alder  af  17  Aar  blev  han 
Elev  af  Kunstakademiet  i  Kjøbenhavn  og  udstillede  allerede  1824 
en  Komposition,  « Scene  af  Syndfloden* ;  1826  kom  hans  «Æneas 
med  sin  Hustru  og  sit  Barn  søge  at  overtale  Anchises  til  at  for- 
lade Trojat,  men  Aaret  efter  bosatte  han  sig  i  Slesvig,  levede 
der  af  at  male  Portrætter   og   foretog  en  Udenlandsrejse;   til  Kjø- 

benhavn«  hvor  han  dog  paa  ny  udstillede  fra  1833,  er  han  næppe 
vendt  tilbage  før  1836,  da  han  gjeooptog  sine  Studier  paa  Akade- 
miet. I  1837  kjøbte  Kunstforeningen  2  Billeder  af  ham,  <En  hvi- 
lende Invalide  og  cGrækere,  som  skjule  sig  for  rekognoscerende 
Tyrker*;  1837  fik  han  den  mindre  GuldmedaiUe  for  < David  op- 
muntrer Saul  ved  sit  Harpespil »  og  1838  den  Neuhausenske  Præ- 
mie for  «Kong  Valdemar  sætter  liden  Else  paa  Prøve*.  Kort 
efter  blev  han  Kostumetegner  ved  det  kongl.  Theater.  Han  døde 
ugift  24.  I>ec.  1844. 

W.  var  en  ret  flink  Koiypositør,  men  overfladisk  i  Følelsen, 
svag  i  Tegningen  og  konventionel  i  Farven.  Billeder  af  ham  som 
de  nævnte  samt  < Marsk  Stigs  Døtre »,  « Kongens  Skygge*  (1843« 
efter  Chr.  Winthax  Digt).  «Corfits  Ulfeldt  og  hans  Hustru  i  Fæng- 
selet* og  det  efter  hans  Død  udstillede  «En  Ridder  favnes  til 
Døde  af  Ellepiger*  vandt  ham  et  vist  Publikum,  men  kunne  nu, 
naar  de  lejlighedsvis  komme  frem,  vanskelig  gjøre  Regning  paa 
synderlig  Opmærksomhed. 

Weilbach,  Nyt  dansk  Kunstnerlex.  Sigurd  MUQer. 

We»tphal»  Frederikke,  f.  1822,  Malerinde.  W.  fødtes  i  Byen 
Slesvig  22.  Juli  1822  som  Datter  af  Blikkenslager  Frederik  Chri- 
stian W.  og  Margrethe  f  Michelsen.  Hun  levede  afvexlende  i  Sles- 
vig, Pinneberg,  Kjøbenhavn,  Jena,  London,  Hannover  og  Altona  og 
ernærede  sig  delvis  ved  at  give  Damer  Undervisning  i  Malerkunsten. 
Paa  Charlottenborgudstillingen  debuterede  hun  i  1856  med  c  En 
ung  Pige,  der  samler  Markjordbær*;  Maleriet  blev  solgt  til  Kong 
Frederik  VII,  der  ogsaa  skal  have  støttet  hende  med  et  Stipendium. 
I  Aarene  1857,  1858,  1860  og  1861  udstillede  hun  paa  Charlotten- 
borg forskjellige  Figurmalerier;  Kirken  i  Frederiksberg  ved  Slesvig 
ejer  et  Portræt,  hun  har  malet  af  Generalsuperintendent  Callisen. 
For  øvrigt  er  der  om  hendes  senere  Aar  kun  oplyst,  at  hun  gik 
over  til  Irvingianismen.  —  I  Følge  Weilbach  er  hun  ikke  i  Slægt 
med  ovennævnte  F.  B.  Westphal. 

Weilbach,  Nyt  dansk  Kunstnerlex.  Sigurd  ÅfUUcr. 

Westphalen  (Westphal),  Hans  George  1674 — 1753,  Diplo- 
mat, var  født  i  Fredericia  1674  og  Søn  af  en  tysk  Kapitajn,  Johan 
A\'estphal,  der  siden  stod  ved  General  Weyhers  Regiment  og  faldt 
foran  Malmø  1677.  Familien  var  af  borgerlig  Herkomst,  og  W. 
skrev  sig  oprindelig  Westphal,  men  forandrede  det  siden  til  West- 

phalen,  maaske  for  at  give  det  Udseende  af,  at  han  hørte  til  den 
tyske  adelige  Familie  af  dette  Navn.  Om  hans  Ungdora  vides 
ikke  meget.  Efter  Faderens  Død  er  han  vistnok  med  Moderen 
vendt  tilbage  til  Tyskland  og  er  slaaet  ind  paa  den  militære  Bane; 
herpaa  kunde  det  i  alt  Fald  tyde,  at  han  senere  [fik  Titel  af 
Krigsraad  i  polsk  Tjeneste.  Ret  længe  kan  han  dog  ikke  have 
været  Militær,  da  han  senest  fra  1707  træffes  som  polsk-sachsisk 
Resident  i  Berlin.  Han  fik  i  denne  Stilling  Lejlighed  til  at  vise 
den  danske  Regering  forskjellige  Tjenester,  kom  i  Forbindelse  med 
General  Løvendal  og  blev,  som  det  synes  ved  hans  Mellemkomst, 
17 12  forflyttet  til  Kjøbenhavn  som  polsk  Minister.  Han  blev  snart 
meget  vel  anskreven  her,  og  17 14  indledede  han  gjennem  Gehejme- 
raad  Ditlev  Vibe  Forhandlinger  om  at  træde  i  dansk  Tjeneste. 
W.  fremhævede  ved  denne  Lejlighed  som  saa  ofte  senere,  at  han 
betragtede  *  gamle  Danmark »  som  sit  Fædreland.  Efter  nogen  For- 
handling tilbød  man  ham  Etatsraadstitel  og  Stillingen  som  Envoyé 
extraordinaire  ved  det  preussiske  Hof.  W.  modtog  Tilbudet  og 
afrejste  i  Okt.  til  Berlin;  men  hans  Ophold  her  blev  ikke  af  lang 
Varighed,  da  han  allerede  i  Nov.  s.  A.  udnævntes  til  Envoyé  extra- 
ordinaire i  Rusland.  Da  Zar  Peter  1720  i  Vrede  over  Danmarks 
Fredslutning  med  Sverige  kaldte  sin  Ambassadør,  Fyrst  Dolgorucky, 
tilbage  fra  Kjøbenhavn  og  lod  ham  afløse  af  en  Resident,  fik  W. 
ogsaa  Ordre  til  at  forlade  sin  Post.  1721  sendtes  han  dog  atter 
til  Rusland  for  at  protestere  mod,  at  Zar  Peter  gav  Hertug  Carl 
Frederik  sin  ældste  Datter  til  Ægte,  og  tilkjendegive  ham,  at  hvis 
han  paatog  sig  Engagementer,  der  stred  mod  Danmarks  Interesser, 
vilde  den  danske  Regering  se  sig  nødt  til  at  gaa  sine  egne  Veje 
og  sikre  sig  paa  anden  Maade.  Efter  at  have  udført  dette  ingen- 
lunde behagelige  Hverv  vendte  han  tilbage  til  Danmark,  men  ud- 
nævntes paany  i  Foraaret  1722  til  Envoyé  i  Rusland. 

Det  var  ingenlunde  nogen  let  Stilling  at  være  Gesandt  ved 
det  russiske  Hof.  Baade  den  lunefulde  og  opfarende  Zar  Peter 
og  de  russiske  Statsmænd  vare  tit  meget  vanskelige  at  forhandle 
med,  og  navnlig  efter  Zar  Peters  Død  1725  var  der  en  stadig  In- 
trigekamp ved  Hoffet.  W.  gjorde  dog,  i  alt  Fald  indtil  sine  senere 
Aar,  god  Fyldest  i  sin  Stillimg  og  viste  ved  mange  Lejligheder  stor 
Forhandlingsdygtighed  og  et  sundt  politisk  Blik,  selv  om  man  ikke 
kan  kalde  ham  nogen  overlegen  Statsmand.  Som  sin  politiske 
Stordaad  betragtede  han  det,  at  han  1727  ved  sin  gjennem  den 
kejserlig-østerrigske  Gesandt  Rabutin  fremsatte  Plan  om  et  Ægteskab 

mellem  Zar  Peters  Sønnesøn,  den  senere  Kejser  Peter  II,  og  Fyrst 
Menzikofs  Datter  fik  denne  sidste  til  at  sætte  al  sin  Indflydelse 
hos  Kejserinde  Cathrine  ind  paa  at  faa  Svigersønnen  udnævnt 
til  hendes  Efterfølger  med  Forbigaaelse  af  Peter  den  stores  Døtre, 
hvorved  den  ved  den  ældste  Datters  Giftermaal  1725  med  Hertug 
Carl  Frederik  af  Gottorp  for  Danmark  saa  truende  Fare  for  Got- 
torpemes  Tronbestigelse  i  Rusland  foreløbig  afvendtes.  Hans  For- 
tjenester ved  denne  Lejlighed  lønnedes  med  en  Udnævnelse  til 
Konferensraad.  Men  havde  W.  saaledes  betydelige  Fortjenester  af 
den  danske  Stat,  glemte  han  heller  ikke  at  fremhæve  dem.  Han 
var  en  overordentlig  forfængelig  Mand,  der  aldrig  blev  Iræt  af  at 
give  Regeringen  i  Kjøbenhavn  gode  Raad  og  fremhæve  sin  egen 
Dygtighed  og  sine  egne  Fortjenester.  Regeringen  blev  i  Længden 
kjed  af  at  høre  herpaa  og  gav  ham  forskjellige  Tilrettevisninger. 
Værre  blev  det  dog,  da  Christian  VI  efter  sin  Tronbestigelse 
søgte  at  nærme  sig  til  Sverige,  hvilket  naturligvis  vakte  en  betyde- 
lig Misstemning  ved  det  russiske  Hof.  W.  havde  altid  været  en 
ivrig  Modstander  af  Sverige  og  havde  ved  sit  lange  Ophold  i 
Rusland  og  sin  intime  Omgang  med  de  russiske  Statsmænd  vænnet 
sig  til  at  se  de  politiske  Forhold  alt  for  meget  med  russiske  Øjne. 
Han  var  i  Hjærtet  en  Modstander  af  Regeringens  nye  Politik  og 
derfor  en  daarlig  Repræsentant  for  denne  i  St.  Petersborg.  Hans 
Optræden  ved  forskjellige  Lejligheder  indbragte  ham  derfor  ogsaa 
meget  drøje  Reprimander.  Hans  Kraft  nedbrødes  desuden  ved 
alvorlige  Sygdomsanfald,  ligesom  ogsaa  hans  ødelagte  økonomiske 
Forhold  voldte  ham  mange  Vanskeligheder.  Regeringen  lod  ham 
dog  forblive  paa  Posten  indtil  hans  Død,  22.  Dec.  1733,  der  indtraf 
pludselig  som  F'ølge  af  et  apoplektisk  Anfald. 

E.  Holm,  Danmark-Norges  Hist.  1720 — 18 14  I — II.  X.  LaursCfL 

Westring,  Gustav  Frederik,  f.  1834,  Veterinær.  W.  blev 
født  9.  Jan.  1834  i  Kjøbenhavn  som  Søn  af  Bogbinder  C.  J.  W.  og 
Magdalene  f.  Rasmussen.  Der  var  12  Børn  og  smaa  Kaar.  1840 
flyttede  Familien  til  Frederikssund,  i  hvis  Borgerskole  W.  fik  en 
meget  tarvelig  Undervisning.  Efter  Konfirmationen,  i  1848,  maatte 
han  sørge  for  sig  selv.  I  4V2  Aar  var  han  Smeddelærling  hos 
Regimentsdyrlæge  Petersen  paa  Husarkasemen,  hos  hvem  han  blev 
som  Svend,  indtil  Mesteren  døde  af  Kolera  1853.  Saa  rejste  han 
paa  Haandværket  i  Aar.  Derpaa  fik  han  af  en  lidt  ældre  Broder, 
der  var  Matros,  i  et  halvt  Aar  6  Rdl.  maanedlig,  for  at  han  kunde 

læse  til  Præliminærexamen,  som  han  bestod  i  Jan.  1855.  To  Aar 
efter  tog  han  l)>Tlægeexamen  med  Udmærkelse  og  blev  strax 
« Kandidat*  ved  Skolen.  I  1858  blev  han  Assistent  ved  den  ny- 
oprettede Veterinær-  og  Landbohøjskoles  Klinikker  (fra  Juni  1860 
kun  ved  den  stationære).  Samtidig  forberedte  han  sig  til  Artium 
og  tog  dens  første  Del  1862,  men  samme  Aar  blev  han  ansat 
som  Forstander  for  Højskolens  Smedje  og  Docent  i  Beslagkunst. 
Han  indlagde  sig  som  saadan  varig  Fortjeneste  ved  i  1869  at  ud- 
give en  fortrinlig  Beslaglære,  der  endnu  stadig  benyttes  (4.  Udgave 
1899),  samt  ved  i  1863  at  indføre  et  2  Maaneders  Kursus  for  Be- 
slagsmedde,  hvorved  der  i  Aarenes  Løb  er  stiftet  meget  Gavn. 
1874  blev  W.  ansat  som  Beslaglærer  ved  den  militære  Ride-  og 
Beslagskole  først  med  Charge  som  Korpsdyrlæge,  senere  (1895)  som 
Overdyrlæge.     1904  tog  han  sin  Afsked. 

W.s  ualmindelige  Begavelse  og  store  Arbejdsevne  ere  paa 
mange  Maader  komne  Samfundet  til  gode.  I  Treseme  benytte- 
des han  meget  af  Landhusholdningsselskabet  ved  Ordningen  af 
Kvægudførselen  til  Storbritannien,  og  han  har  jævnlig  i  Tale  og 
Skrift  (Tidsskrift  for  Landøkonomi)  oplyst  Landmændene  om  vig- 
tige Veterinærspørgsmaal.  Han  har  ogsaa  gavnet  Landbruget  ved 
1870  at  udgive  en  fortræffelig  ny  Bearbejdelse  af  Abildgaards  be- 
rømte « Heste-  og  Kvæglæge»,  hvoraf  nye  Udgaver  senere  ere  ud- 
komne. I  « Tidsskrift  for  Veterinærer*  har  han  i  Aarenes  Løb  offent- 
liggjort en  Del,  til  Dels  meget  værdiftilde  Afhandlinger  om  forskjellige 
Sygdomme,  saaledes  Hundegalskab,  Oxens  ondartede  Lungesyge 
og  Kvægpesten.  Ogsaa  med  Hesteavlsspørgsmaal  har  han  beskæf- 
tiget sig,  og  i  1896  udgav  han  en  Bog  om  rationel  Avl  af  lettere 
Heste.  W.  har  gjort  flere  Udenlandsrejser,  saaledes  1865  til  Tysk- 
land, Wien,  Paris  og  London,  1866  til  England  og  Skotland,  1883 
til  de  russiske  Stepper  for  at  studere  Kvægpest  og  1893  ^  Tysk- 
land og  Ungarn  for  at  studere  Avlen  af  orientalske  Heste.  — 
1862  ægtede  W.  Jensine  Laurine  Jensen,  Datter  af  Snedkermester  J. 
i  Frederikssund.  B,  Bang. 

Vetheman»  o.  1160,  Kriger.  V.  var  en  tapper  Roskildebor- 
ger —  som  et  Tilnavn  (jvfr.  islandsk  veiHmadr,  Jæger)  kan  hans 
Navn  ikke  opfattes  —  der  indlagde  sig  store  Fortjenester  af  Lan- 
dets Selvforsvar  paa  den  Tid,  da  Kong  Svend  ikke  tilstrækkelig 
varetog  denne  Opgave.  V.  stiftede  blandt  Byens  Borgere  et  fii- 
villigt  Kapersamftind,    der   dog   fik  Ret  til  uden  Ejerens  Samtykke 

at  benytte  andre  Bymænds  Skibe,  som  fandtes  passende  dertil, 
imod  at  de  gav  ^/s  af  det  tagne  Bytte  i  Fragt.  Mandskabet  nød 
Nadveren,  før  end  det  sejlede  ud;  der  blev  paa  de  letsejlende 
Fartøjer  holdt  det  skarpeste  Udkig,  og  Folkene  maatte  tage  deres 
Søvn  ved  Aareme;  det  gjaldt  om  at  overrumple  Fjenderne,  hvor 
de  fandtes  ved  Kysterne.  Alle  Deltagere  vare  ligestillede,  og 
Styrmænd  og  Rorkarle  fik  samme  Andel  i  Byttet;  dersom  de  paa 
tagne  vendiske  Skibe  fandt  kristne  Fanger,  forsynede  de  dem  med 
Klæder  og  sendte  dem  hjem.  Med  deres  22  Skibe  erobrede  Kap- 
rerne i  næsten  ublodige  Kampe  82  vendiske  Skibe.  Bønderne  paa 
Sjælland  fulgte  det  givne  Exempel,  og  saaledes  var  en  Begyndelse 
bleven  gjort  til  en  Befrielse  fra  det  vendiske  Tryk.  Ogsaa  under 
Kampene  paa  Valdemar  I' s  og  Absalons  Tid  var  V.  en  af  de 
djærveste  og  ivrigste  blandt  Førerne;  paa  de  store  Hær&rter  var 
han  Spejder,  han  færdedes  paa  Krydsfarter  sammen  med  Esbem 
Snare,  og  af  Kongen  betroedes  der  ham  store  Hverv  i  Krigen. 

Johannes  C.  H.  R,  Steensirup. 

Vett»  Lemming  Valentinus  Emil,  f  1843,  Handelsmand  og 
Industridrivende.  E.  V.  er  født  7.  Nov.  1843  ^  Rødby,  hvor  hans 
Fader  Julius  Theodor  V.  var  Læge,  Moderen  var  Karen  Petrine 
i,  Bjørn.  Efter  endt  Skolegang  kom  han  i  Lære  i  Datidens  største 
Provins-Hvidevareforretning,  C.  B.  Christensen  i  Aarhus.  I  denne 
Forretning  blev  han  ud  over  sine  Læreaar,  han  naaede  endog  til 
en  Tid  at  bestyre  den  selvstændig,  og  da  Principalen  døde,  var 
der  Tale  om  et  Kompagniskab  med  Sønnen.  Planerne  herom 
bleve  dog  ikke  realiserede.  V.  fik  Plads  i  en  anden  Aarhusfor- 
retning,  en  Modeforretning,  men  kun  for  kortere  Tid,  thi  1868 
etablerede  han  sammen  med  Th.  Wessel  (ovfr.  S.  430)  en  selv- 
stændig Aarhusforretning,  og  han  blev  herefter  yderligere  Kom- 
pagnon i  de  Forretninger,  der  nu  under  Firmaet  Th.  Wessel  &  Co. 
ogsaa  stiftedes  i  Aalborg,  Odense  og  Kjøbenhavn.  Men  først  1876 
flytter  han  selv  fra  Aarhus  til  Kjøbenhavn,  hvor  Kompagniskabets 
Forretning  under  Firmaet  Th.  Wessel  &  Vett  hurtig  voxede  til  det  i 
Danmark  enestaaende  Magasin  du  Nord.  Kompagnonerne  udfyldte 
hinanden  paa  en  fortrinlig  Maade;  var  Initiativet  ofte  Wessels,  var 
den  store  Detailkundskab  V.s,  og  han  har  ogsaa  sin  væsentlige 
Andel  i  de  betydelige  industrielle  Virksomheder,  der  startedes  af 
Firmaet,  og  som  ere  nævnte  ovfr.  S.  431.  1899  omformede  Kom- 
pagnonerne deres  store  Virksomhed  til  et  Aktieselskab,  hvis  Direk- 

tion  de  overgav  til  yngre  Kræfter,  medens  de  selv  tog  Sæde  i 
Selskabets  Bestyrelse.  Det  er  kun  naturligt,  at  V.  i  en  Aarrække 
(fra  1885)  har  været  handelskyndigt  Medlem  af  Sø-  og  Handelsret- 
ten, og  det  viser  hans  filanthropiske  Sind,  at  han  er  et  virksomt 
Bestyrelsesmedlem  i  den  1901  stiftede  Nationalforening  til  Tuberku- 
losens Bekæmpelse;  af  Foreningen  Friskolebøms  Asyler  er  han 
Medstifter.  I  den  By,  han  i  sin  Ungdom  var  knyttet  til,  fandt 
han  sin  Hustru,  Caroline  Adolfine  f.  Langballe  (f.  15.  Sept.  1849), 
hvem  han  ægtede  27.  April  1870;  hun  er  Datter  af  Fabrikejer  Carl 
Christian  L.  i  Aarhus  og  Hansine  f.  Pallisen. 

lUustr.  Tid.  1899 — '9^0  S.  119— 20.      N.  Malmgreen,    Danmarks  industr. 
Etabl.  II,  176.  C.  Nyrop. 

Wever,  Johann  Friederich,  1699 — 1759,  Kjøbmand.  W.  fødtes 
8.  Marts  1699  i  Cleve,  kom,  vistnok  paa  Foranledning  af  sin 
Slægtning  Michael  Fabritius  (V,  37),  til  Kjøbenhavn  og  oprettede 
sammen  med  denne  o.  1740  Firmaet  Wever  og  Fabritius,  der  drev 
en  stor  Vexel-  og  Kommissionsforretning,  og  som  hørte  til  sin 
Tids  anseteste  Handelshuse  her  hjemme.  Tillige  var  W.  knyttet  til 
de  fleste  større  oversøiske  Handelsforetagender.  Fra  1740  nævnes 
han  som  Hovedparticipant  i  Asiatisk  Kompagni  og  fik  1743  sammen 
med  Fabritius  Titel  af  Agent.  1746  blev  han  Meddirektør  for  det 
kongl.  vestindisk-guineiske  Kompagni  og  kjøbte  1754  dets  Plads  og 
Bygninger.  End  videre  blev  han  1747  Meddirektør  for  det  s.  A. 
oprettede  almindelige  Handelskompagni,  der  1750  overtog  den 
grønlandske  Handel,  1752  Meddirektør  af  Asiatisk  Kompagni  og 
1755  tillige  for  det  s.  A.  oprettede  kongl.  afrikanske  Kompagni  og . 
beklædte  disse  to  Stillinger  til  sin  Død.  1754  udnævntes  han  til 
Etatsraad  og  blev  beskikket;  til  Overformynder,  ligesom  han  i  sine 
sidste  Leveaar  var  Meddirektør  af  Opfostringshuset.  Desuden  var 
han  Medlem  af  Kommissionen  til  Opførelsen  af  Frederiks  tyske 
Kirke  paa  Christianshavn.  W.  døde  9.  Maj  1759  i  Kjøbenhavn. 
Han  havde  19.  Jan.  1748  ægtet  sin  1746  afdøde  Kompagnon  M.  F'a- 
britius'  Enke  Anna  Maria  f.  Køster  (f.  17.  Nov.  1705  i  FVankfiirt  a.  M., 
f  18.  Marts  1775),  Dame  de  l'union  parfaite;  hun  blev  gift  3.  Gang, 
8.  Dec.  1763,  med  dansk  Generalmajor  Jean  Baptiste  Descarrieres 
de  Longueville  (f.  1699  f  27.  Jan.  1766). 

L.  Bobé,    Efterladte  Papirer   fra  den  Reventlowske  Familiekreds  VI,    530. 
602.     Walter  Wever,  Geschichte  der  Familie  Wever  (Berlin   1898). 

LotUs  Bobé. 

WexelSy  Wilhelm  Andreas,  1797 — 1866,  Præst,  født  i  Kjo- 
benhavn  29.  Marts  1797  af  Forældrene,  den  senere  Administrator 
ved  Glasværkerne  i  Norge  Frederik  Nannestad  W.  (f.  1759  f  1825) 
og  Bolette  Cathrine  f.  Balling  (f  1809).  Student  fra  Metropolitan- 
skolen  1814  blev  han  indskreven  ved  Christiania  Universitet,  hvor 
han  1818  fik  theologisk  Examen  med  Udmærkelse.  Aaret  efter 
blev  han  Kateket  ved  vor  Frelsers  Kirke  i  Christiania,  hvor  han 
forblev,  fra  1846  som  resid.  Kapellan,  til  sin  Død,  14.  Maj  1866. 
Sit  Otium-  brugte  han  til  Manuduktion  og  litterært  Arbejde,  medens 
han  i  sin  Forkyndelse  stod  Herrnhuterne  nær  indtil  183 1,  da  han 
skilte  sig .  ganske  fra  dem  og  i  sit  Forfatterskab  fremtraadte  som 
Tilhænger  af  Grundtvig,  saaledes  som  denne  maatte  opfattes  efter 
1825.  Kirkekampen  i  Danmark  ved  denne  Tid  havde  en  Gjenklang 
i  Christiania  ved  W.s  Angreb  paa  N.  Treschows  Bog  « Kristen- 
dommens Aand».  W.  optraadte  ikke  her  som  Videnskabsmand, 
men  hans  smaa  Skrifter  fik  Betydning  ved  den  Stilling,  han  indtog 
over  for  de  studerende  og  de  yngre  Præster.  1834  begyndte  han 
et  « Tidsskrift  for  Kirkekrønnike  og  Theologij,  der  sluttede  1839, 
efter  at  han  havde  begyndt  paa  en  Forklaring  over  det  nye  Testa- 
mentes Skrifter,  der  ved  sin  Klarhed  og  Opbyggelighed  har  været 
til  stor  Velsignelse.  Her  havde  han  imidlertid  udkastet  en  Brand 
ved  en  uforsigtig  Udtalelse  om  Mulighed  af  Omvendelse  efter 
Døden,  der  maatte  vække  Anstød  hos  de  alvorlige  Almuesmænd, 
der  havde  deres  Avtoriteter  i  Kingo  og  Pontoppidan.  Anfaldene 
paa  W.  bleve  voldsomme,  da  Pontoppidans  Forklaring,  omarbejdet 
af  W.  og  2  theologiske  Professorer  1843,  antydede  den  samme 
Tanke,  og  W.  fandt  sig  foranlediget  til  at  udgive  et  større  Skrift 
'  «Aaben  Erklæring  til  mine  Medkristne*  (1845),  ^^^  ^^^^  meget 
læst.  Man  vilde  imidlertid  ikke  forstaa  ham,  og  W.  har  næppe 
heller  haft  den  rette  Forstaaelse  af  den  norske  Almues  Karakter 
eller  af  Tidens  Forhold:.  Bøndernes  Opkomst  i  politisk  og  religiøs 
Henseende. 

W.  var  en  Fredens  og  Kjærlighedens  Mand,  men  fik  mere 
Strid  end  de  fleste.  Uafbrudt  bekæmpet  af  de  vakte  l^ægfolk 
maatte  han  i  Kamp  med  sine  Venner  C.  U.  Sundt  (Afholdssagen) 
og  I.  Hesselberg  (Politik  paa  Prædikestolen)  og  endelig  med  J.  S.  Wel- 
haven,  der  havde  forsøgt  paa  Omarbejdelse  af  gamle  Salmer.  W. 
havde  længe  syslet  med  Forarbejder  til  en  ny  Salmebog  og  udgav 
en  saadan  1849.  Den  blev  indfort  i  Fængslerne,  men  videre  kom 
den  ikke.     W,  har  skrevet  Salmer  af  ikke  ringe  Værd,  men  i  Be- 

handlingen  af  andre  Digteres  Arbejder  var  han  mindre  heldig,  om 
han  end  var  Welhaven  overlegen  paa  dette  Gebet. 

VV.  var  en  gjennempraktisk  Natur,  havde  et  sikkert  Blik  paa 
Forholdene  og  kunde  bruges  til  meget  forskjellig  Gjeming  —  fra 
at  examinere  theologiske  Kandidater  til  at  skrive  Love  og  bestyre 
Hovedstadens  Almueskolevæsen.  Sin  væsentligste  Betydning  fik 
han  som  Prædikant,  om  end  hans  udmærkede  Evner  ikke  traadte 
frem  gjennem  en  tilsvarende  ydre  Begavelse.  Folketaler  blev  han 
aldrig,  men  for  de  søgende  Sjæle  blev  han  til  stor  Velsignelse. 
Hans  Prædiken  bevægede  sig  væsentlig  om  Gjenfødelsen  og  det 
nye  Liv,  og  han  har  her  visselig  i  høj  Grad  rammet  sin  Tids 
Tarv.  Hans  2  Postiller  læses  fremdeles,  og  en  mere  folkelig  Op- 
byggelsesbog end  hans  cAndagtsbog  for  Menigmand »  (1826)  kan 
man  vanskelig  finde.  Noget  lignende  gjælder  hans  lille  Bibel- 
historie (1830),  der  dog  nu  er  fortrængt  af  nyere  Arbejder.  W. 
vilde  aldrig  være  andet  end  Præst,  og  han  afslog  det  Bispeembede, 
hvortil  han  1848  næsten  enstemmig  valgtes. 

VV.  blev  gift  5.  Nov.  1823  med  Hedvig  Elisabet  Lund  (f  11.  April 
1801  t  26.  Marts  1830),  Datter  af  Milter  L.,  Forvalter  ved  Svelvigs 
Glasværk,  og  Maren  Brocher  f.  Wexels,  hans  Søskendebarn. 

Avtobiografi  i  Skillingsmag.  1852  Nr.  i.  E.  Mau,  W.  A,  Wexels  Liv. 
T.  Klaveness  i  Morgenbladet  1901  Nr.  620.    A.C.  Bang  i  Dagsavisen  29.  Marts  1897. 

Z>.  Thrap, 

Wexelsen»  Hans  Leganger,  1755 — 1835,  Etatsraad,  var  Søn 
af  Wexel  Hansen  (f.  1715  f  i79o)>  ^^^  døde  som  Sognepræst  til 
Nannestad,  og  Anna  Louise  f.  Leganger  og  blev  døbt  13.  Febr. 
1755.  Han  blev  Student  fra  Christiania  Skole  177 1  og  theologisk 
Kandidat  1776.  Han  virkede  derefter  som  Korrespondent  ved  grøn- 
landske,   islandske,    færøske   og   finmarkske   Handel,    var  1780 — 83 

2.  Kopist  i  Rentekammerets  fynske  Kontor  og  blev  1787  Sekretær 
ved  den  islandske  Handels  Realisationskommission.    1790  blev  han 

3.  Administrator  ved  den  grønlandske  Handel  og  1793  Medlem  af 
Kommissionen  angaaende  den  islandske,  færøske,  grønlandske  og 
finmarkske  Handel.  1804  blev  han  Justitsraad  og  1805  Medlem  af 
Direktionen  for  den  almindelige  Enkekasse.  I  en  lang  Aarrække 
var  han  Privatsekretær  hos  Grev  C.  D.  F.  Reventlow. 

I  1804  traadte  W.  som  Kommissionær  for  Staten  ind  i  det 
store  Peschierske  Handelshus  (XIII,  gff.),  og  i  denne  Egenskab 
blev  han  mod  Slutningen  af  1808  sendt  til  Norge  som  Regeringens 
Agent  med  det  specielle  Hverv  at  redde   den  norske  Trælasthan- 

del.  Fornemmelig  arbejdede  ban  i  1809  i  Distrikterne  langs  Kysten 
af  Bratsberg  og  Nedenæs  Amter,  hvor  ogsaa  Kjøbmand  Hans 
Møller  i  Porsgrund  var  Mellemmand.  Rigelig  udstyret  med  Banko- 
sedler fra  Seddelfabrikken  i  Altona  afsluttede  W.  her  med  Kjøb- 
mænd  og  Brugsejere  betydelige  Handeler,  hvilke  for  at  dække 
Regeringen  gik  i  Peschiers  Navn.  Men  hvor  velmente  end  disse 
Forretninger  vare  saa  vel  fra  Regeringens  som  fra  dens  Agents  Side, 
opnaaedes  ikke  den  tilsigtede  Gavn.  De  større  Handelshuse  ind- 
lod sig  nemlig  ikke  i  nogen  saadan  Forbindelse,  saaledes  at  Opera- 
tionerne hovedsagelig  kom  til  at  foregaa  med  de  Jæmværksejere 
og  Trælasthandlere,  der  sad  i  mindre  Virksomhed.  Derigjennem 
opstod  der  senere  meget  indviklede  Forhold,  som  voldte  Deltagerne 
Tab  og  alskens  Vanskeligheder.  Forskjellige  Omstændigheder  med- 
virkede til,  at  Regeringen,  hvad  der  ikke  var  beregnet,  blev  den 
vindende  Part,  medens  dens  Skyldnere  led  meget  imder  Trykket 
af  de  paatagne  Forpligtelser.  Huset  Peschiers  Fordringer  paa  norske 
Handelshuse  overførtes  efter  1819  til  den  norske  Stat.  Men  kun 
en  ringe  Del  deraf  viste  sig  at  være  erholdelige. 

W.s  Sendelse  til  Norge  fik  derimod  en  anden,  baade  i  poli- 
tisk og  økonomisk  Henseende  betydningsfuld  Eftervirkning  for  hans 
Fødeland.  Han  iagttog  under  sit  Ophold  i  Norge  de  bedrøvelige 
Følger  af  den  Afspærringspolitik,  som  Frederik  VI  havde  sat  i  Gang 
over  for  Englænderne  efter  1807.  Han  forstod  tillige  den  Indfly- 
delse, som  dette  havde  paa  den  offentlige  Mening,  navnlig  derved, 
at  der  under  det  økonomiske  Tryk  opvoxede  en  stærk  Stemning 
for  at  se  Norge  forenet  med  Sverige.  W.  gav  sine  foresatte  en 
korrekt  Fremstilling  af  disse  Forhold,  og  derved  lykkedes  det  at 
opnaa  en  Eftergivenhed  fra  Kongens  Side,  som  bl.  a.  ledede  til  at 
aabne  den  saakaldte  Licensefart  for  den  norske  Handelsflaade. 
Jac.  Aall  omtaler  W.  som  Regeringens  <  kloge  og  agtpaagi vende 
Handelsagent »  og  kalder  ham  i  sidstnævnte  Anledning  een  stille, 
men  skarp  Iagttager*.  W.,  der  1830  var  bleven  Etatsraad,  døde 
17.  April  1835  i  Kjøbenhavn. 

Jac.  Aall,  Erindringer.  Marcus  Rubin,  1807 — 14.  Yngvar  Nielsen,  Grer 
J.  C.  H.  Wedel  Jarlsberg  I.  Bobé,  Efterladte  Papirer  fira  den  Reventlowske 
Familiekreds  IV,  283.  Yngvar  Nielsen. 

Wexschall,  Frederik  Thorkildsen ,  1798— 1845,  Violinist, 
var  født  i  Kjøbenhavn  9.  April  1798.  Faderen,  en  norsk  Bonde- 
søn,   der   skrev   sig  Johannes  Thorkildsen  Wexsal,   var   den   Gang 

Stadsjæger  hos  Kronprinsen  og  blev  senere  Palaisforvalter  paa 
Amalienborg;  Moderen  hed  Jacobine  Caroline  f.  Holm.  Undervist 
paa  Violin,  først  af  Faderen,  senere  af  Prof.  l^m,  optraadte  W. 
allerede  i  Barnealderen  paa  Hofkoncerter;  i  Juni  1812  blev  han 
«Elev»  i  Kapellet  og  udviklede  sig  her  under  den  fortræffelige 
Læremester,  Koncertmester  Tiemroth,  til  en  glimrende  Violinspiller 
med  en  sjælden  stor  Tone.  1820 — 22  rejste  han  med  ofifentlig 
Understøttelse  i  Udlandet,  hvor  han  studerede  under  Mestre  som 
Carl  Moser  i  Berlin,  Pechatscheck  i  Wien  og  Spohr  i  Kassel  og 
gav  Koncerter,  som  bleve  omtalte  med  Berømmelse  endog  i  det 
ved  udmærket  Violinspil  forvænte  Paris.  Kritikken  kaldte  ham 
her  Wexschall,  og  denne  Skrivemaade  beholdt  han  for  Fremtiden, 
maaske  som  et  lille  Drilleri  (vexer)  over  for  Professor  Schall,  der 
altid  tilsidesatte  ham.  Uagtet  det  almene  Bifald  ude  og  hjemme 
avancerede  W.  efter  sin  Hjemkomst  ikke  højere  i  Kapellet  end  til 
2.  Balletrepetitør  og  i.  Sekondviolinist  (1824).  Men  efterhaanden 
arbejdede  han  sig  frem  til  at  blive  den,  der  ved  sine  kraftige  og 
brede  Buestrøg  ledede  Ensemblet  i  Orkestret,  og  ved  Schalls  Død 
blev  W.  Forstander  for  den  kongl.  Violinskole  med  Prædikat  af 
Koncertmester  (1835).  Blandt  hans  Elever  skal  fremhæves  Søster- 
sønnen Frits  Schram,  S.  H.  Paulli  og  N.  W.  Gade,  der  ofte  senere 
omtalte  W.s  cglimrende  Tone»  med  Beundring.  Men  hans  vold- 
somme Energi  og  Ild  maatte  til  sidst  nedbryde  hans  Livskraft,  og 
Musiklivet  led  et  stort  Tab,  da  en  langvarig,  tærende  Sygdom 
tidlig  lagde  ham  i  Graven,  25.  Okt.  1845,  Aaret  efter  at  begge 
hans  gamle  Forældre  vare  døde.  1823  blev  han  gift  med  Skue- 
spillerinden Anna  H.  D.  Brenø  (XII,  208);  Ægteskabet  blev  opløst 
183 1,  og  senere  ægtede  han  Caroline  f.  Dam  (f  1848). 

Kjøbenhavns  Theaterblad  1845  Nr.  164.  Bournonville,  Mit  Thcaterliv  III, 
245  ff.    Musikforeningens  Festskr.  I — II.    Schytte,  Musiklex.    ^.  A,  E,  Hagen. 

Weyberg,  Frederik,  s.  Weiberg. 

Weybye,  Poul,  167 1 — 1739,  Zahlkasserer.  Han  skal  stamme 
fra  Helsingør  og  var  under  Krigen  med  Sverige  i  17 10  og  de  nærmest 
følgende  Aar  Overproviantmester  for  den  norske  Armé.  Han  ud- 
nævntes 17 14  til  €  Kasserer  udi  Norge*  og  fik  senere  Titel  af  Krigs- 
kommissær  samt  var  Medlem  af  den  kongl.  Kommission,  der  under 
Biskop  Deichmans  Ledelse  udarbejdede  den  nye  Matrikkel(i723),  som 
dog  ikke  traadte  i  Kraft.    Han  indlod  sig  i  Bjærgværksspekulationer 

i  Forening  med  den  en  Gang  rige  Kjøbmand  i  Skien  Nils  Josten, 
og  da  disse  slugte,  hvad  han  af  egne  Midler  kunde  opdrive,  gjorde 
han  ham  Forstrækninger  af  Zahlkassen  under  Form  af  Forskud.  W.s 
Bo,  der  allerede  17  ii  var  i  Underbalance,  maatte  endelig  opgives  i 
1722,  da  Josten  skyldte  den  kongelige  Kasse  over  50000  Rdl.  De 
ble  ve  begge  satte  paa  Akershus,  hvor  Josten  døde,  og  W.,  der  ikke 
kunde  faa  sin  Gjæld  dækket,  hensad  til  Juni  1733,  da  han  imder 
Kong  Christian  VI's  Rejse  i  Norge  blev  frigiven,  hvorefter  han  og 
hans  anden  Hustru  boede  i  hans  Svigermoders  Hus  i  Christiania, 
indtil  han  afgik  ved  Døden  18.  Nov.  1739.  —  Han  var  gift  i.  med 
Margareta  Maria  Waach  (f  171 1),  vistnok  en  Præstedatter  fra  Næs 
i  Hallingdal,  og  2.  (22.  Sept.  1716)  med  Maria  CoUett  (f.  27.  Nov. 
1695  f  17.  Nov.  1762),  Datter  af  Kommerceraad  James  C.  (IV,  50). 
Hun  ægtede  1741  Peter  Resen,  Justitsraad  og  Magistratspræsident 
i  Christiania  (f.  1692  f  1743). 

A.  CoUett,  En  gammel  Christiaiiia-Slægt  S.  82  ff.  Jff,  J,  Huitfeldt-Koas, 

V.  d.  Weyde,  Hans  Elias,  1691 — 1759,  Officer,  var  født 
30.  Sept.  1691  i  Citadellet  Frederikshavn;  hans  Forældre  vare  Kapi- 
tajn  Rudolf  v.  d.  W.,  af  en  gammel,  oprindelig  flamsk  Officers- 
familie,  og  Alhed  Berte  Lund,  en  Borgerdatter  fra  Skaane.  15  Aar 
gammel  blev  Sønnen  c  sat  i  Mondur »  ved  Prinsen  af  Hessens  (fra 
17 14  sjællandske)  hvervede  Infanteriregiment,  hvor  han  tjente  i 
37  Aar  og  blev  Fændrik  17 10,  Sekondlieutenant  1711,  Premierlieute- 
nant  17 17,  Kapitajnlieutenant  1729,  Kapitajn  1730  og  Major  1739. 
Han  gik  af  med  Oberstlieutenants  Karakter  1744,  men  fik  1752  ny 
Ansættelse  som  Kommandant  paa  Gottorp,  hvor  han  døde  22.  Avg. 
1759.  Han  havde  1709 — 20  gjort  den  store  nordiske  Krig  med  i 
Skaane,  Nordtyskland  og  Norge,  havde  vist  sig  som  en  brav  og 
tapper  Soldat  og  var  flere  Gange  bleven  saaret.  Ogsaa  i  Expedi- 
tionen  til  Hannover  1741 — 42  havde  han  taget  Del.  Han  var  gift 
I.  (12.  Febr.  1727)  med  Berte  Marie  f.  Schmidt  (f  7.  Jan.  1739), 
Datter  af  Kapitajn  Johan  Georg  S.  til  Lyngholra;  2.  (22.  Sept.  1745) 
med  Edele  Ermegaard  f.  Pors  (f.  11.  Dec.  1720  f  i'-  Nov.  1746), 
Datter  af  Oberst  Claus  Enevold  P.  (XIII,  231). 

Gjennera  sin  i.  Hustru  arvede  W.  den  lille  Sædegaard  Lyng- 
holm i  Thy,  som  han  solgte  1754.  Her  nedskrev  han  under  sit 
Otium  1744 — 50  ret  udførlige  Optegnelser  om  sit  Liv,  der  oprinde- 
lig kun  vare  bestemte  for  hans  Børn,  men  som  have  ikke  ringe 
Interesse  som  et  Øjenvidnes  Beretning  om  de  nævnte  Krigsbegiven- 

heder  og  om  Datidens  militære  Forhold.  Ved  sit  gode  og  natur- 
lige Dansk  og  ved  den  humane  og  beskedne,  fædrelandskj ærlige 
og  gudfrygtige  Tone,  der  gaar  igjennem  Selvbiografien,  er  denne 
derhos  et  vægtigt  Vidnesbyrd  imod  dem,  der  i  Jacob  v.  Thyboe  og 
Diderich  v.  Menschenschreck  have  villet  se  typiske  Repræsentanter 
for  hele  Datidens  danske  Oflficerskorps;  det  er  i  denne  Henseende 
karakteristisk,  at  W.  i  Optegnelserne  viser  sig  som  en  Beundrer  af 
cHr.  Holbergs  berømmelige  Skrifter ». 

H.  E.  V.  d.  W.s  Selvbiografi,  udg.  af  H.  W.  Harbou  (Personalhist.  Tidsskr. 
3.  R.  X).  H.  W,  Harbou. 

Weyhe,  Alexander,  s.  Weihe. 

Weyhe,  Frederik  Joachim  Henning,  1826—99,  Officer.  W. 
er  født  5.  Jan.  1826  i  Kjøbenhavn,  hvor  hans  Fader,  Erik  Legan- 
ger W.,  var  Major  ved  Landkadetakademiet.  Moderen  hed  Bothilde 
Christiane  f.  Thai.  Han  blev  1839  Landkadet,  1844  Sekondlieute- 
nant  med  Aldersorden  fra  1843  samt  Repetent  og  Page  og  ansat- 
tes Aaret  efter  ved  i.  Jægerkorps,  hvormed  han  1848  rykkede  i 
Felten.  Han  var  med  i  den  første  Kamp  ved  Ringenæs,  ved  Bov 
og  i  Slaget  ved  Slesvig  samt  senere  i  Fægtningerne  ved  Nybøl  og 
Dybbøl.  I  denne  sidste  blev  hans  Kompagnikommandør  saaret, 
og  han  overtog  saa  Befalingen  over  Kompagniet,  som  han  med 
Dygtighed  førte  under  Resten  af  Felttoget,  medens  han  for  sit 
hele  tapre  Forhold  benaadedes  med  Ridderkorset,  skjønt  kun 
22  Aar  gammel.  I  1849  avancerede  han  til  Premierlieutenant  og 
ansattes  ved  i.  Reservejægerkorps,  hvormed  han  deltog  i  Fægt- 
ningerne ved  Krybily  og  Gudsø  samt  i  Slaget  ved  Fredericia; 
Aaret  efter  deltog  han  i  Slaget  ved  Isted  samt  som  Kompagni- 
kommandør ved  2.  Forstærkningsjægerkorps  i  Overfaldet  paa  Breken- 
dorf  I  185 1  blev  W.  ansat  ved  5.  Jægerkorps  og  var  i  8  Aar 
Adjudant  ved  dette  Korps,  ved  hvilket  han  ogsaa  blev  staående 
efter  Udnævnelsen  til  Kapitajn  1860.  I  1861  kom  han  til  i.  Ba- 
taillon  og  rykkede  som  Chef  for  i.  Regiments  4.  Kompagni  1864  i 
Felten.  Han  deltog  først  i  Forpostfægtningeme  ved  Overselk  og 
derefter  i  Kampen  ved  Sankelmark,  hvor  han  angreb  Østerrigerne 
med  stor  Energi,  saa  en  stor  Del  af  hans  Folk  kom  i  Haand- 
gemæng  med  Fjenden;  en  kort  Tid  lykkedes  det  ham  at  standse 
dennes  Fremrykning,  men  derpaa  saaredes  han  og  faldt  i  Fangen- 
skab.    Efter   Fredslutningen   kom  W.  tilbage  til   i.  Bataillon,    men 

ansattes  1867  som  Stabschef  ved  i.  jyske  Brigade  under  General 
Wilster,  fra  hvilken  Stilling  han  i  1870  vendte  tilbage  til  i.  Ba- 
taillon  samt  sendtes  paa  en  Tjenesterejse  til  Italien.  Udnævnt  i 
1873  til  Oberst  og  Chef  for  7.  Bataillon  beordredes  han  i  1879  til 
at  overvære  Manøvrerne  ved  det  15.  tyske  Armékorps  og  ansatte 
Aaret  efter  som  Chef  for  5.  Regiment;  1885  blev  han  Kommandør 
af  Danebrog  af  2,  Grad. 

W.,  der  var  en  dygtig  praktisk  Officer  og  kunde  se  tilbage 
paa  en  smuk  Krigshistorie,  blev  i  1888  forbigaaet,  hvorefter  han 
ansøgte  om  sin  Afsked  fra  Krigstjenesten,  hvilken  tildeltes  ham 
med  Kommandørkorset  af  i.  Grad.  Skjønt  han  næsten  kunde 
pukke  paa  sin  Mangel  paa  theoretiske  Kundskaber,  var  han  i 
Virkeligheden  meget  belæst  og  tog  sig  derfor  Tilsidesættelsen  me- 
get nær.  Han  døde  30.  Dec.  1899.  —  12.  Avgust  1870  blev  han 
gift  med  Martine  Petrea  Georgine  Christensen,  Datter  af  Fabrik- 
ejer C.  Christensen  i  Aarhus.  P,  N,  Nieuwenhuis, 

Weyher,  Adam,  — 1676,  Officer,  Arveherre  til  de  pom- 
merske Godser  Parlin,  Mulckeniin  og  Cummerow,  var  vistnok  en 
Søn  af  Jacob  W.  til  Parlin  og  Mulckentin.  Under  Religionskrigene 
i  Midten  af  det  17.  Aarh.  indtraadte  han  i  den  svenske  Hær,  var 
1656  avanceret  til  Oberst  og  laa  i  Maj  s.  A.  som  Kommandant  i 
Warschau  under  Arvid  Wittenberg.  Da  Fæstningen  21.  Juni  maatte 
kapitulere  til  Kong  Johan  Casimir,  faldt  W.  i  polsk  Krigsfangen- 
skab, men  maa  dog  snart  være  bleven  udvexlet,  thi  under  Carl 
Gustavs  Tog  op  i  Jylland  i  Avg.  1657  førte  han  som  Oberst  et 
Dragonregiment  og  deltog  med  dette  i  Stormen  paa  Frederiksodde 
20.  Okt.  1657.  Efter  Fredsbruddet  1658  laa  han,  som  da  var 
avanceret  til  Generalmajor,  under  Pfalzgreven  af  Sulzbach  paa  Fyn 
og  blev  31.  Maj  1659  kastet  tilbage  fra  Fænø  af  den  kejserlige  Gene- 
ral Montecucoli.  Under  Slaget  ved  Nyborg  14.  Nov.  1659  komman- 
derede han  i  Centrum  under  Stenbock  og  faldt  ved  Nyborgs  Kapi- 
tulation i  dansk  Krigsfangenskab.  Efter  Freden  i  Kjøbenhavn  gik 
W.  i  brunsvig-ly neborgsk  Tjeneste,  hvorfra  han  i  1673  P*^  Foran- 
ledning af  Feltherren  Hans  Schack  indkaldtes  til  Danmark,  ud- 
nævntes til  General  af  Infanteriet  samt  Gouvernør  i  Holsten  og 
fik  3.  Sept.  det  forhen  af  Henrik  Ruse  kommanderede  hvervede 
Infanteriregiment.  1674  blev  han  dekoreret  med  Danebrogsordenen 
og  udnævntes,  da  Danmark  mobiliserede  i  Anledning  af  Krigen 
med  Sverige,  til  Feltmarskallieutenant;  han  førte  under  Christian  V's 

Overbefaling  den  danske  Hær  under  Felttoget  i  Tyskland  og  Be- 
lejringen af  Wismar  i  Efteraaret  1675.  ^*  Christian  V  i  1676  for- 
lagde Krigsskuepladsen  til  Skaane,  kommanderede  W.  under  Over- 
feltherren, Hertug  Johan  Adolf  af  Pløen,  og  deltog  i  hele  Sommer- 
felttoget, men  da  Armeen  i  Efteraaret  laa  koncentreret  i  Vestskaane, 
døde  W.  14.  Okt.  1676  paa  Boserup  ved  Engelholm.  Han  var  gift 
med  Catharina  Baronesse  Khevenhiiller.  —  En  af  hans  Sønner, 
Carl  PMHp  W,  førte  1692—94  som  Oberst  i.  jyske  Rytterregiment, 
der  i  kejserlig  Sold  kæmpede  i  Ungarn.  Han  døde  i  Wien 
5.  Maj  1694.  J,  C.  W,  Hirsch, 

Weyle,  Hans  Jørgen,  — 1820,  Danser.  W.,  hvis  Forældre 
sandsynligvis  vare  Dansemester  Anders  Olsen  W.  og  Christine  Sophie 
f.  Roschow  (f  April  1784),  kom  meget  ung  i  Slutningen  af  i76oeme 
ind  paa  det  kongl.  Theaters  Danseskole,  gjorde  sig  snart  fordel- 
agtig bemærket  og  indtog  i  den  sidste  Fjerdedel  af  Aarhundredet 
en  fremtrædende  Plads  inden  for  Balletpersonalet;  han  udmærkede 
sig  i  koreografisk  Henseende  ved  den  Lethed,  hvormed  han  ud- 
førte selv  de  dristigste  Spring,  og  udfoldede  som  Mimiker  en  ko- 
misk Kraft,  der  naaede  fra  buriesk  Løjerlighed  til  lunerig  Karak- 
terisering. Først  efter  c.  30  Aars  Tjeneste  som  Figurant  udnævn- 
tes W.  1800  til  Solodanser,  afskedigedes  ved  Udgangen  af  1808 — 9, 
men  gjenantoges  Okt.  1812  til  «at  gjøre  Tjeneste  ved  Theatret». 
W.  døde  22.  Maj  1820  i  Kjøbenhavn  og  hans  Hustru  Johanne 
Christine  f.  Aagaard  sammesteds  12.  Dec.  1842.        Arthur  Aumoni, 

Weyse,  Andreas,  1664 — 1725,  Deputeret.  W.  kom  ved  Aar 
1700  fra  Sachsen,  hvor  hans  Broder  var  Præst,  til  Kjøbenhavn 
som  Kjøbmand.  1708  traadte  han  i  dansk  Tjeneste  som  Justits- 
og  Kammerraad  og  fulgte  Kongen  paa  dennes  Rejse  til  Italien 
som  Kasserer;  fra  Nov.  1709  oppebar  han  en  aarlig  Gage  af 
1200  Rdl.  17 10  var  han  i  Venedig  for  at  rejse  et  Laan  paa 
300000  Rdl.  mod  Pant  i  de  norske  Bjærgværker.  Efter  Erobringen 
af  Bremen  i  Sept.  1712  udnævntes  W.  til  Kammerdirektør  i  Stif- 
terne Bremen  og  Verden,  og  som  Medlem  af  den  i  Nov.  17 13 
nedsatte  Interimskommission  og  Overret  for  Hertugdømmet  Slesvig 
overdroges  ham  samtlige  Kammersager.  S.  A.  blev  han  Etatsraad 
og  Deputeret  i  Feltkommissariatet  indtil  April  1716,  og  fra  Sept.  d.  A. 
i  Søetatens  Generalkoramissariat.  17 14  fik  han  Fuldmagt  til  at 
rejse   et   l.aan  paa  300000  Rdl.  hos  Kurhannover  og  Bemyndigelse 

til  at  inddrive  Restancer  i  Bremen  og  Verden.  17 17  var  han 
Medlem  af  Kommissionen  til  Undersøgelse  af  de  i  dette  Aar  ud- 
skrevne extraordinære  Skatter  i  Danmark  og  Hertugdønunerne. 
17 18  blev  han  Deputeret  for  Finanseme,  men  afgik  som  saadan 
allerede  1720,  da  han  udnævntes  til  Meddirektør  i  Generalpost- 
amtet.  S.  A.  var  han  kongl.  Kommissær  ved  Pommerns  Tilbage- 
givelse;  1722  udnævntes  han  til  Konferensraad.  1723  blev  han  Med- 
lem af  den  oldenborgske  Matrikkelkommission.  Han  udarbejdede 
en  ny  og  værdifuld  Jordebog  over  Grevskabet,  men  paadrog  sig 
herved  en  Sygdom,  der  medførte  Døden  15.  Maj  1725.  Hoyer 
betegner  W.  som  en  fuldendt  Hofmand  med  et  meget  vindende 
Væsen.  Oprindelig  stod  W.  Anna  Sophies  Parti  meget  nær,  men 
da  hendes  Svoger  Storkansler  Holstein  krydsede  hans  Planer,  in- 
trigerede han  mod  Dronningen.  Kongen  skal  have  tilbudt  ham 
Stillingen  som  Oversekretær  i  Tyske  Kancelli  sammen  med  det 
hvide  Baand,  men  W.  afslog  begge  Dele.  W.  ægtede  4.  Febr.  1710 
i  Kjøbenhavn  Marie  Elisabeth  Gasmann  (f  17 11).  Han  ejede  det 
Holsteinske  Palais  (nu  Nr.  10)  i  Stormgade.  —  Broderen  Damd 
Benjamin  W,  blev  1709  Kommitteret  i  Rentekammeret,  172 1  ved 
Politiet  og  Kommercien;  1725  udnævntes  han  til  Deputeret  i  So- 
etatens  Kommissariat  og  fik  Titel  af  Justitsraad,  1729  blev  han 
Etatsraad.  Han  døde  allerede  17.  Juli  n.  A.,  i  sin  kraftigste  Alder 
ligesom  Broderen.  Han  var  gift  med  Ingeborg  Christine  Justesen 
(f.  o.  1705  t  12.  Juni  1775).  Et  af  Wiedewelts  smukkeste  Grav- 
mæler pryder  deres  Begravelse  i  St.  Petri  Kirkes  Kapel. 

Personalhist.  Tidsskr.  2.  R.  IV,  32.  F.  Olsen,  Postvæsenet  i  Danmark 
17 1 1  — 1808,  S.  16.  28.  40.  45.  Louis  Bobé, 

Weyse,  Christoph  Ernst  Frederik,  1774 — 1842,  Komponist. 
W.  var  født  5.  Marts  1774  i  Altona  og  altsaa  ved  sin  Fødsel  dansk 
Undersaat,  ikke  en  Tysker,  som  man  stundum  har  villet  gjøre 
ham  til.  Faderen,  Werner  Ernst  W.,  Urtekræmmer  og  tidligere 
Borgerkapitajn,  døde  allerede  1780,  og  Moderen,  Margaretha  Elisa- 
beth f.  Heuser,  der  var  en  Snes  Aar  yngre  end  sin  Mand,  giftede 
sig  Aaret  efter  med  A.  Weber,  der  fortsatte  Handelen,  men  1794 
maatte  erklære  sig  fallit.  Moderen  var  meget  religiøs  og  opdrog 
sine  Børn  i  samme  Retning,  men  var  dog  munter  og  livlig,  elskede 
Musik   og  spillede   temmelig  færdig  paa  Klaver.*)    Ogsaa  for  Mu- 


*)  Det  i  c  Musikalsk  Museum*  XXIV.  Nr.  i,  S.  2  trykte  Stykke  er  ikke  af 
W.,   men  af  ældre  Oprindelse  og  i  Virkeligheden  cW.s  Moders  Bravourstykket. 

sikkens  Theori  synts  hun  at  have  haft  Interesse;  i  det  mindste  fin- 
des hun  blandt  Subskribenterne  paa  G.  M.  Telemanns  Generalbas- 
lære  (1773).  W'S  Morfader,  Bernhard  Christopher  Heuser  (f  1799), 
af  hvem  der  kjendes  nogle  Lejlighedskantater,  var  i  sin  Tid  Kan- 
tor i  Gltickstadt  og  blev  o.  1763  forflyttet  til  Hovedkirken  i  Altona, 
hvor  han  tillige  var  Lærer  ved  det  derværende  Gymnasium  Chri- 
stianeum  og  underviste  i  Religion,  Geografi,  Latin  og  Sang,  thi 
hans  Disciple  vare  tillige  Kordrenge,  og  han  maatte  med  dem 
paa  Festdage  opføre  Kirkemusik.  Den  lille  W.  havde  en  smuk  og 
omfangsrig  Diskantstemme  og  blev  derfor  tidt  benyttet  til  Solist- 
partier, og  den  gamle  Bedstefader,  der  var  en  fyrig  Musikenthusiast 
og  var  henrykt  over  at  have  opdaget  Drengens  store  musikalske 
Begavelse,  gav  ham  fi-a  1782  af  Undervisning  paa  Violin  og  Klaver, 
saa  godt  han  formaaede;  efter  W.s  Sigende  var  Bedstefaderen  ikke 
videre  dygtig  paa  Klaveret.  Men  W.  øvede  sig  meget  flittig  paa 
dette  Instrument  og  opnaaede  snart  en  saa  betydelig  Færdighed, 
at  han  alle  Vegne  blev  vist  frem  som  et  musikalsk  Vidunderbarn. 
Særlig  forbavsedes  man  over  hans  Evne  til  at  kunne  spille  alt  fra 
Bladet,  selv  i  det  hurtigste  Tempo.  Da  hændte  det  en  Dag,  at 
en  alvorlig  Musikelsker,  daværende  Syndikus,  senere  Borgmester  i 
Altona,  Caspar  Siegfried  Gaehler,  der  selv  havde  lært  at  spille  af 
den  berømte  Phil.  Em.  Bach,  forelagde  W.  et  Præludium  af  Joh. 
Seb.  Bach.  Her  kom  vor  unge  Vens  Færdighed  til  kort,  men 
dette  havde  den  gode  Følge,  at  hans  Øjne  aabnedes  for,  at  der 
existerede  anden  og  højere  Musik  end  Datidens  Modekompositioner, 
og  han  laante  af  Gaehler  alt,  hvad  denne  besad  af  J.  S.  Bach  og 
P.  E.  Bach. 

Uden  at  kjende  videre  til  Musikkens  Theori  komponerede  W. 
i  sit  13.  Aar  nogle  Smaasange  og  et  Par  Klavertrioer,  som  han 
selv  syntes  klang  godt;  ogsaa  hans  senere  saa  eminent  udviklede 
Gave  til  at  kunne  improvisere  paa  Klaver  begyndte  at  vise  sig. 
I  øvrigt  levede  han  i  sin  Fritid  et  fantastisk  Drømmeliv,  skrev 
Komedier  for  sit  Marionettheater  og  læste  Romaner  i  Smug.  Men 
nu  stundede  den  Tid  til,  da  han  skulde  konfirmeres  og  derefter 
vælge  sig  en  Levevej.  Musikus  vilde  han  være,  og  han  fik  Med- 
hold af  Bedstefaderen  og  til  Dels  ogsaa  af  Moderen.  Kort  efter 
Konfirmationen  døde  Moderen  (Juli  1789),  og  den  snusfornuftige 
Stiflader  satte  da  igjennem,  at  W.  blev  anbragt  i  Kjøbmandslære. 
Efter  8  Dages  Forløb  fik  han  dog  sin  Afsked,  thi  Kjøbmanden 
saa  hurtig,    at   den  unge  Mand  ikke  egnede  sig  til  at  være  Han- 

delsmand.  Stiffaderen  skjændte,  og  W.  græd  sine  modige  Taarer. 
I  denne  Nød  og  Kvide  traf  W.  en  Dag  hos  Gaehlers  den  bekjendte 
Musikskribent  og  Professor  i  Kiel  C.  F.  Cramer,  der  hørte  ham 
spille  og  improvisere  og  øjeblikkelig  var  paa  det  rene  med,  at  det 
vilde  være  Synd,  om  et  saadant  Geni  ikke  skulde  ordentlig  vej- 
ledes; den  rette  Mand  dertil  vilde  Cramers  gode  Ven,  Kapelmester 
Schulz  (XV,  338)  i  Kjøbenhavn  være.  Da  Cramer  tilmed  lovede 
at  befordre  W.  fra  Kiel  til  Kjøbenhavn  og  anbefale  ham  til  andre 
gode  Venner  i  Hovedstaden  som  daværende  Kancellist  P.  Grøn- 
land (VI,  268),  gav  Stiffaderen  sit  Samtykke  til  Rejsen.  Tarvelig 
forsynet  med  Klæder  og  Rejsepenge,  men  med  desto  rigeligere 
Formaninger  fra  Stiffaderen  om  at  være  sparsommelig,  kjørte  W. 
med  Posten  til  Kiel,  hvor  han  traf  Cramer,  men  maatte  vente 
nogle  Dage  paa  Grund  af  Modvind.  Endelig  gik  Skibet,  og  efter 
5  Dages  Sejlads,  hvor  W.  døjede  meget  af  Søsygen,  hvilken  han 
senere  altid  erindrede  med  Gru,  kom  han  til  Kjøbenhavn  30.  Okt 
Modtagelsen  hos  Grønland  var  meget  venlig;  derimod  var 
Schulz  til  at  begynde  med  noget  reserveret,  hvad  der  ellers  ikke 
lignede  denne  hjærtensgode  Mand.  Men  da  han  nærmere  havde 
forhørt  sig  om  W.s  Forhold  og  ved  en  Examination  opdaget,  hvor 
mangelfulde  W.s  theoretiske  Kundskaber  vare,  begyndte  han  strax 
at  undervise  ham  i  den  elementære  Harmonilære,  gav  ham  Koraler 
at  sætte  Bas  til  osv.  Ogsaa  for  W.s  materielle  Fornødenheder  sør- 
gede Schulz.  Da  han  ikke  kunde  finde  et  passende  Logi  til  W., 
optog  han  ham  i  sit  Hus  som  en  Søn  og  holdt  ham  frit  med  alt 
i  over  3  Aar,  indtil  W.  kunde  ernære  sig  selv.  Dette  maa  saa 
meget  mere  paaskjønnes,  som  Schulz'  Formuesomstændigheder  paa 
den  Tid  ikke  vare  bedre,  end  at  han  i  Juni  1792  maatte  optage 
et  Laan  paa  2000  Dir.  i  Zahlkassen.  I  Sommeren  1790  boede 
Schulz  paa  Frederiksdal,  og  her  komponerede  W,  en  stor  Fantasi 
og  en  Sonate,  som  Læreren  var  tilfreds  med,  og  som  W.  ved 
Schulz'  Indflydelse  kom  til  at  foredrage  ved  en  Hof  koncert;  til 
sin  usigelige  Glæde  tjente  W.  her  sit  første  Honorar.  I  øvrigt  var 
Schulz  stræng  og  kasserede  ofle  et  helt  Stykke,  fordi  enkelte  Partier 
deri  ikke  behagede  ham.  Her  var  Grønland  en  stor  Trøst  for  W., 
i  det  han  med  sin  fine  kritiske  Sans  forstod  at  fremdrage  Lys- 
punkterne i  Arbejdet  og  opmuntre  W.  Dette  var  netop,  hvad 
Schulz  i  sit  Hjærte  ønskede,  thi  han  følte  ved  sig  selv,  at  hans 
da  begyndende  Sygelighed  tit  gjorde  ham  pirrelig  og  ikke  fuldt 
retfærdig.    Ikke  desto  mindre  var  Forholdet  mellem  Lærer  og  Elev 

hjærteligt  og  varmt,  hvorom  mange  Vidnesbyrd  findes.  Paa  Violin 
skaffede  Schulz  W.  en  udmærket  Lærer  i  Koncertmester  Tiemroth 
(XVII,  398),  og  af  Syngemester  H.  O.  C.  Zinck  lærte  han  at  spille 
paa  Orgel,  W.s  senere  Hovedinstrument.  Baade  Grønland  og 
Schulz  ledede  ogsaa  W.s  Smag  for  Læsning  i  den  rigtige  Retning 
og  lagde  derved  Grundvolden  til  dennes  senere  saa  alsidige  Dan- 
nelse. W.,  som  i  €  Harmonien  >  og  andre  private  musikalske 
Klubber  ofte  spillede  Mozarts  Klaverkoncerter  og  improviserede, 
blev  derved  bekjendt  som  en  ypperlig  Klaverspiller,  og  da  han 
1 791  fik  gode  Informationer  i  Grev  Bernstorffs  Hus  og  1792  ved 
Schulz'  Hjælp  blev  Vikar  hos  Organist  Joh.  Phil.  Klieme  ved 
Reformert  Kirke,  kunde  han  i  1793  flytte  fra  Schulz  og  sørge  for 
sig  selv.  1794  døde  den  gamle  Organist,  og  W.  blev  hans  Efter- 
mand indtil  1805,  da  han  blev  forflyttet  til  Frue  Kirke.  Fra  1793 
stammer  W.s  første  udgivne  Arbejde,  6  Allegri  di  bravura,  hvortil 
den  preussiske  Kapelmester  J.  F.  Reichardt,  der  da  besøgte  Kjø- 
benhavn  og  var  fortryllet  af  W.s  Spil,  skaffede  en  Forlægger  i 
Berlin  1796;  senere  ble  ve  de  optrykte  i  Schweizeren  Någelis  store 
Samling:  Repertoire  des  clavicinistes ,  7.  Suite  (1803)  og  meget 
roste  i  cAllgem.  musikal.  Zeitung*,  hvor  den  for  Recensenten 
« ganske  ubekjendte  Komponist*  sammenstilles  med  selve  Håndel. 
Blandt  dem  findes  den  ved  sine  ustandsehge  Modulationer  karakter- 
fulde og  humoristiske  Allegro  i  D-Moll,  som  A.  Winding  o.  100 
Aar  senere  har  udgivet  med  Fingersætnings-  og  Foredragsbeteg- 
nelser. 

Hidtil  havde  W.  nærmest  været  Klaverkomponist;  han  lagde 
sig  nu  efter  Instrumentationen,  studerede  den  praktisk  som  ivrig 
Deltager  i  det  af  Zinck  stiftede  «Musikøvende  Selskab*  og  kom- 
ponerede i  Aarene  1795 — 99  ikke  mindre  end  7  Symfonier,  hvoraf 
2  ere  udkomne.  Den  ene  (Nr.  6  i  C-MoU)  er  trykt  o.  1800  i 
Kjøbenhavn  paa  Constantin  Bruns  Bekostning,  den  anden  (i  Es- 
Dur,  med  Variationer)  er  udkommet  i  Wien.  Af  de  andre  brugte 
han  senere  2  Satser  —  i  omarbejdet  Skikkelse  —  som  Ouverturer 
til  « Balders  Dødt  og  til  t Macbeth*  Musikken.  1796  falder  W.s 
første  offentlige  Optræden  som  Klaverspiller,  nemlig  16.  Jan.  ved 
en  af  Kunzen  foranstaltet  Koncert  paa  det  kongl.  Theater.  Men 
Virtuosbanen  fristede  ikke  hans  noget  tilbageholdne  Natur;  hans 
sidste  offentlige  Optræden  var  ved  Giomovichis  Koncert  10.  Nov.  1802. 

Bekjendtskabet  med  Kunzen  og  dennes  sangbegavede  Hustru, 
f  Zuccarini,    bragte  W.  til    at    studere    Sangens  Væsen    og    til    at 

lægge  sig  mere  efter  Vokalkomposition,  end  han  hidtil  havde  gjort; 
i  hans  cVermischte  Kompositionen »  (Kjøbenhavn  1798)  findes  for- 
uden et  Par  Sonater,  en  Scherzo  osv.  kun  nogle  Smaasange,  nær- 
mest i  Smag  med  Schulz'  « Lieder  im  Volkston».  Han  fik  Lyst 
til  at  prøve  sig  som  dramatisk  Komponist  og  havde  allerede  faaet 
en  Del  af  sit  Syngespil  cSovedrikken»  færdig,  da  Skæbnen  i 
Marts  1801  med  tung  Haand  greb  ind  i  den  ayaarige  Mands  Livs- 
planer. Han  var  bleven  Musikinformator  for  Døtrene  af  den  rige 
Grosserer  P.  Tutein  paa  Hjørnet  af  Kjøbmagergade  og  Klare- 
boderne.  Mellem  den  næstyngste  Datter,  den  iSaarige,  skjønne 
og  meget  musikalske  Julie  Tutein  og  W.  udviklede  der  sig  et  in- 
derligt Kjærlighedsforhold,  men  dette  blev  brudt  ved  en  haard 
Indgriben  af  hendes  pengestolte  Fader.  Fra  hendes  Side  var 
Smerten  maaske  ikke  saa  dyb  og  vedvarende,  thi  3VS  Aar  senere 
ægtede  hun  en  rig  hollandsk  Kjøbmand,  H.  Noltenius.  Paa  W. 
derimod  virkede  Sorgen  over  hans  fejlslagne  Forhaabninger  med 
en  saadan  Magt  og  fremkaldte  en  saa  mørk  Melankoli,  at  han 
efter  sit  eget  Udsagn  «blev  ligegyldig  for  alt,  fortsatte  kun  meka- 
nisk sine  Forretninger  for  at  erhverve  Brødet  og  førte  i  bogstave- 
ligste Betydning  et  rent  Planteliv ».  £n  enkelt  lille  vemodig  Ro- 
mance: cDer  £ichwald  brauset»  haves  dog  —  hvilket  Weyses 
Biograf,  Berggreen  oplyser  —  fra  den  Tid  som  et  Minde  i  Toner 
om  W.s  dybe  Hjærtesorg,  der  førte  til,  at  han  forblev  ugift  hele 
sit  Liv. 

3  sørgelige  Aar  hengik  saaledes.  Dog  bragte  Någelis  ma- 
nende Opfordring  til  W.  om  igjen  at  levere  et  Bidrag  til  t  Reper- 
toire des  clavicinistes»  ham  til  at  mande  sig  op  og  at  komponere 
de  4  herlige  Allegri  di  braviu-a,  som  findes  i  16.  Suite  og  senere 
ere  udkomne  i  Kjøbenhavn  i  revideret  Udgave.  Man  tør  vist  for- 
mode, at  han  i  disse,  —  hvoraf  navnlig  den  tredje  (i  Es-Dur, 
Allabreve-Takt)  imponerer  ved  sin  Kraft  og  den  fjerde  (i  F-Moll) 
ved  sin  Fortvivlelse,  —  har  søgt  at  skildre  sin  Kjærligheds  for- 
skjellige  Faser.  Men  derefter  sank  han  igjen  ned  i  sin  forrige 
Lethargi.  Først  i  Maj  rSoy,  ved  Opførelsen  af  Mozarts  c  Don 
Juan»,  som  da  for  første  Gang  gik  over  den  danske  Scene,  vakte 
Gjenfærdsscenen  ham  til  nyt  Liv.  Det  slog  ned  i  ham  som  et 
Lyn,  hvordan  han  i  mange  Aar  havde  forspildt  sit  Liv  ved  sin 
aandelige  Døs.  Han  tog  igjen  fat  paa  cSovedrikken»,  (hvis  Text 
Oehlenschl&ger  havde  bearbejdet  efter  det  tyske)  fuldendte  den, 
og   ved   Opførelsen   21.  April  1809   blev   den   modtaget   med  stor- 

mende  Bifald.  Publikum  jublede  over  de  friske  og  originale  Me- 
lodier, der  strax  sang  sig  ind  i  Hjærteme.  Hvem  kjender  ikke 
cDe  klare  Bølger  rulled»,  tSkjøn  Jomfru,  luk  dit  Vindue  op»  og 
«Det  blanke  Sværd »?  Ogsaa  skal  fremhæves  det  fyrige  Vand- 
møUerkor,  den  glimrende  Finale  i  i.  Akt,  der '  kulminerer  i  den 
ystemmige  Sats  og  de  to  naive,  men  morsomme  Figurer,  Brause 
og  Saft,  med  deres  Arier.  Alt  i  alt  blev  Stykket  ligesom  det  senere 
cEt  Æ ventyr  i  Rosenborg  Have»  til  hvad  man  kalder  et  Kasse- 
stykke  og  har  i  mange  Aar  været  paa  Repertoiret.  Indtil  30.  Maj 
1874  er  det  opført  100  Gange.  Det  Held,  W.  havde  som  komisk 
S3mgespilkomponist,  fristede  ham  til  ogsaa  at  forsøge  sig  i  den 
alvorlige  Genre.  Syngespillet  cFaruk*  (l'ext  af  Oehlenschlåger), 
opført  30.  Jan.  181 2,  holdt  sig  vel  ikke  i  Længden  paa  Repertoiret, 
muligvis  baade  paa  Grund  af  Textens  og  Udførelsens  Mangler; 
det  oplevede  fra  181 2 — 34  kun  10  Forestillinger,  men  det  nydelige 
Alfekor  « Risler,  alle  Bølger  smaa»  glæder  os  endnu,  ligesom 
ogsaa  det  smukke  Kor  « Salige  Fader  Achmet»  flere  Gange  er 
opført  i  Cæciliaforeningen.  1814  komponerede  han  c  Ludlams  Hule», 
som  blev  opført  30.  Jan.  1816.  Den  lidenskabelige  litterære  Kamp, 
som  den  Gang  herskede,  og  Baggesens  vittige  persiflerende  Kritik 
af  Oehlenschlægers  paa  mange  Punkter  rigtignok  gyselige  Text 
gjorde,  at  dette  Æventyrdrama  ikke  kom  til  den  Ret,  som  det 
paa  Grund  af  W.s  mesterlige  Musik  fortjente.  Ingen,  der  har 
hørt  den,  vil  let  glemme  den  Kolorit,  som  W.  har  lagt  over  de 
prægtige  Skottekor,  Balladen:  «Der  er  en  0  i  Livet »  og  fremfor 
alt  den  aandeagtige  Musik  til  Melodrameme,  hvor  for  første  Gang 
(en  Snes  Aar  før  end  J.  P.  E.  Hartmanns  cDer  Taucher»)  Dekla- 
mationen er  lagt  under  strængt  rythmisk  angivne  Noder.  Trods  al 
Spot,  ja  endog  en  Udpibning,  arrangeret  af  Baggesens  Parti  (27.  Febr. 
1819),  opnaaede  dog  cLudlams  Hule*  indtil  18.  Marts  1861:  24  Op- 
førelser, og  af  Sangene  ere  jo:  tVil  du  være  stærk  og  fri>,  t Tomme- 
liden*, »Piben  lyder.  Trommen  skralder*  og  cHr.  Oberst,  en 
Skotte  maa  slaa  for  sit  Land*  gaaede  over  til  at  blive  Folkets 
Ejendom.  Den  første  er  med  Ingemanns  fra  1816  underlagte  Text 
c  Dannevang,  med  grønne  Bred*  bleven  en  Nationalsang.  Det  er 
før  nævnt,  at  W.  brugte  en  af  sine  Ungdoms  Symfonier,  nemlig 
Nr.  4  i  E-Moll,  som  Ouverture  til  Tragedien  c  Macbeth*  i  den 
underlige  Schillerske  Bearbejdelse;  derimod  var  den  øvrige  Musik 
ny.  Navnlig  udmærker  sig  den  skjønne  Borgvægtersang  <Den 
mørke  Nat  forsvunden  er*,    der  danner  en   saa  velgjørende  Mod- 

sætning  til  den  uhyggelige  i  Shakspeares  Aand  komponerede 
Hexemusik.  Tragedien  er  fra  1817 — 1860  gaaet  33  Gange  og  ved 
Gjenoptagelsen  i  1893  (med  Emil  Poulsen  i  Titelrollen)  endnu 
II  Gange. 

Af  Samarbejdet  med  Oehlenschlåger  var  W.  bleven  kjed,  og 
da  han  i  1819  af  Kongen  havde  faaet  en  aarlig  Komponistgage 
paa  1000  Rdl.  —  herfor  skulde  han  gjøre  Fyldest  dels  ved  at 
levere  den  Kantatemusik  til  de  store  Kirkehøjtider,  som  alt  fra 
Slutningen  af  det  foregaaende  Aarhundrede  var  indgaaet  som  et  Led 
af  Gudstjenesten,  dels  ved  at  komponere  Festoperaer  (til  Kongens 
Fødselsdage)  —  modtog  han  fra  Theaterdirektionen  C.  J.  Boyes 
Text  til  «Floribella»,  et  lige  saa  udramatisk  Arbejde  som  samme 
Forfatters  c  Elisa ».  W.s  ædle  og  mange  Steder  højst  karakteristiske 
Musik,  som  f.  Ex.  de  interessante  Unisono-Kor  af  Maurere,  Ro- 
mancen « Fuglen  tier,  Skoven  hviler*  og  Alfemusikken,  kunde  des 
værre  ikke  holde  Stykket  oppe,  og  efter  9  Opførelser  1825 — 27 
henlagdes  det.  « Musikforeningen »,  som  blev  stiftet  paa  W.s  Fød- 
selsdag 1836,  udgav  Aaret  efter  et  Klaverudtog  af  Stykket  og  har 
senere  ofte  opført  Udvalg  af  det  ved  sine  Koncerter.  Hans 
næste  dramatiske  Arbejde,  c  Et  Æventyr  i  Rosenborg  Have», 
havde  derimod  en  stor  Succes.  J.  L.  Heibergs  aandrige  og  mor- 
somme Text  og  W.s  med  nænsom  Haand  illustrerende  Musik  ind- 
gik her  en  c  tæt  Forening  af  Ord  og  Toner ».  I  Begyndelsen  syn- 
tes mange  nok,  at  med  Undtagelse  af  nogle  af  Sangene  som  «Man 
siger  Hjærtet  har  ej  Rum»,  Slutningssangen  og  den  ypperlige, 
senere  indsatte  c  En  Elskovs  Erklæring*  savnedes  det  melodiøse 
Element;  men  efterhaanden  fik  man  Ørerne  op  for  de  mange  fine, 
karakteriserende  Træk,  som  W.  har  anbragt  selv  i  de  kombinerede 
Stykker.  Og  den  livlige  Ouverture  er  ret  et  Mønster  paa  en 
Lystspilouverture;  uden  at  være  potpourriagtig  —  hvilken  Form 
W.  ringeagtede  —  giver  den  et  helt  lille  Tonemaleri  af  Livet  i 
den  gode,  gamle  c  Kongens  Havet,  hvor  man  hører  Børnenes 
muntre  l^g  og  Vindens  Sus  i  Træernes  Kroner,  ja  end  ikke  de 
fjæme  Signaler  ovre  fra  Exercerpladsen  mangle!  Denne  muntre 
Operette,  hvori  W.s  ejendommelige  Humor  saa  tydelig  aabenbarer 
sig,  er  endnu  ligesom  Kuhlaus  « Elverhøj*  et  af  vore  patriarkalske 
Yndlingsstykker;  fra  sin  første  Opførelse  26.  Maj  1827  indtil  15.  Maj 
1893  er  den  gaaet  paa  det  kongl.  Theater  i  alt  140  Gange  og  end- 
videre paa  Dagmartheatret  21  Gange  (1903 — 4).  Hans  sidste  Ar- 
bejde  for  Scenen   var   den  romantiske  Opera    « Festen   paa   Kenil- 

worth»,  opført  6.  Jan.  1836.  Texten  var  af  H.  C.  Andersen,  hvem 
W.  havde  taget  sig  meget  af.  Kra  Komponistens  Side  var  det  et 
<iygtig^  Arbejde  med  gode  Intentioner,  udtryksfuld  Deklamation 
og  Karaktertegning,  men  Texten  manglede  dramatisk  Nerve,  og 
Stykket  blev  efter  7  Opførelser  endnu  samme  Aar  lagt  hen.  Som 
de  bedste  Partier  kan  fremhæves  den  smukke  flydende  Ouverture, 
der  oftere  er  spillet  i  Musikforeningen,  den  bekjendte  Vise  om 
Amerika  og  Finalen  af  2.  Akt,  hvor  de  forskjellige  Karakterdanses 
Melodier  med  polyfon  Kunst  forenes  i  et  Ensemble.  Samfundet 
til  Udgivelse  af  dansk  Musik  har  udgivet  et  Klaverudtog  af  denne 
Opera. 

Siden  1802  havde  W.  ikke  optraadt  offentlig  som  Klaverspiller, 
men  som  en  feteret  Gjæst  i  Datidens  anseteste  Selskabskredse,  saa- 
ledes  i  det  Constantin  Brunske,  det  Gyllembourg- Heibergske,.  Waage- 
petersenske  Hus,  hos  Familien  Hertz  i  Roskilde  og  hos  Stampes 
paa  Nysø  —  thi  længere  Udflugter  fra  W.s  kjære  Kjøbenhavn 
vare  ham  imod,  —  satte  han  tidt  de  taknemmelige  Tilhørere  i 
Henrykkelse  ved  sine  Improvisationer,  hyppigt  i  kontrapunktiske 
Former,  i  vanskelige  Taktarter,  ja  stundum  over  de  særeste  The- 
roaer.  Den  store  Pianovirtuos  J.  Moscheles,  som  1829  besøgte 
Kjøbenhavn  og  selv  var  en  habil  Improvisator,  forbavsedes  over 
W.s  eminente  Dygtighed  og  opfordrede  ham  —  ligesom  i  sin  Tid 
Reichardt  —  til  at  nedskrive  sine  Fantasier.  Denne  Opfordring 
fra  en  Kjenders  Side  gav  Impulsen  til  W.s  store  og  vanskelige 
Allegro  di  bravura  i  A-Moll,  Op.  50,  tilegnet  Moscheles  (183 1). 
Samme  Aar  skrev  W.  for  den  aandfulde  Klaverspillerinde  Fru  Jo- 
sephine Tutein,  f.  Siboni  (XV,  564),  sine  bekjendte  8  Etuder  Op.  51 
og  1837  de  4  Etuder  Op.  60,  tilegnede  Nic.  Gerson.  Begge  disse 
stemningsfulde  Hæfter  give,  uagtet  de  ere  i  den  bundne  Etude- 
form,  vistnok  en  god  Antydning  af  W.s  mærkelige  Klaverimpro- 
visationer. Særlig  Interesse  har  den  dejlige  F-Moll- Etude  af  Op.  60 
ved  de  Berøringspunkter,  den  har  med  den  sidste  af  de  tidligere 
nævnte  4  Allegri  di  bravura  i  Répert.  des  clavicinistes.  Den  er 
ligesom  en  Efterklang  af  Komponistens  Ungdomskjærlighed,  men 
her  i  en  afklaret  og  afdæmpet  Belysning.  Rob.  Schumann  har 
omtalt  W.s  Etuder  som  hidrørende  fra  «en  original  Aand,  der  staar 
aldeles  selvstændig,  maaske  kun  noget  beslægtet  med  Beethoven*. 
Paa  Orgel  var  W.  en  ikke  mindre  genial  Improvisator.  J.  M.  Thiele 
omtaler  i  sine  Livserindringer  en  Juleaftensstemning  i  Roskilde 
Domkirke,    hvor  W.  —   under  et   af  sine   hyppige  Besøg  i   Provst 

Hertz*  Familie  —  fantaserede  paa  det  herlige  Orgel,  saa  at  alle 
de  tilstedeværende  følte  sig  højtidelig  grebne.  Fr.  Liszt,  der  kon- 
certerede i  Kjøbenhavn  i  Juli  1841,  hørte  W.  i  Frue  Kirke  paa 
Orgelet  improvisere  en  Dobbeltfiiga  i  V*  Takt,  <som  uden  Over- 
drivelse varede  hen  ved  en  halv  Time;  han  rørte  mig  til  Taarer  og 
henrev  mig  til  Beundring.  Aldrig  før  havde  Orgelet  saaledes 
udfoldet  sig  for  mig  i  sin  hele  Storhed  og  Herlighed*.  Ogsaa 
J.  P.  E.  Hartmann,  der  blev  W.s  Efterfølger  ved  Frue  Kirke,  har 
udtalt,  at  denne  var  «en  af  de  første  Organister,  som  nogen  Sinde 
har  existeret». 

Som  protestantisk  Kirkekomponist  maa  W.  stilles  meget  højt. 
Uagtet  han  med  sin  flersidige  Dannelse  ogsaa  havde  fordybet  sig 
i  Filosofiens  Labyrinther,  havde  han  alligevel  bevaret  sin  Barnetro, 
og  det  er  med  denne  som  Bund,  at  han  har  kunnet  skabe  sine 
bamlig-fromme  Ingemannske  Morgen-  og  Aftensange  (komponerede 
1837  og  1838),  Perler  i  vor  aandelige  Sanglitteratur.  Ligeledes  ind- 
tager hans  Salme  til  Grundtvigs  opvækkende  Text  c  Den  signede 
Dag»,  der  blev  komponeret  1826  ved  Tusendaarsfesten  for  Kristen- 
dommens Indførelse  i  Danmark,  en  høj  Rang  blandt  vore  Koraler. 
Den  skjønne  Grundtvigske  Bryllupssang  c  Det  er  saa  yndigt  at 
følges  ad»  er  oprindelig  komponeret  af  W.  til  F,  C.  Hillerups  Text 
ved  L.  Mantheys  Sølvbryllup  1833.  Nu  til  Dags  høres  W.s  Kirke- 
kantater des  værre  for  lidt  og  da  kun  som  Koncertmusik;  paa  hans 
Tid  opførtes  de  efter  Gudstjenesten  paa  de  store  Højtider,  hvortil 
de  vare  skrevne,  og  Folk  strømmede  til  Kirkerne  for  at  høre  den 
herlige  Musik  og  derved  søge  en  religiøs  Opbyggelse.  Hans 
første  Kantate  fremkom  ved  Festen  i  Anledning  af  Reformationens 
3ooaarige  Jubilæum  og  blev  opført  31.  Okt.  1817  i  Trinitatis  Kirke. 
F.  Høegh-Guldberg  havde  skrevet  Texten,  der  begynder  med:  cl 
festlig  Andagt  samler  ederl»  Det  er  heri,  at  der  forekommer  den 
smukke  Duet  for  Sopran  og  Tenor  t  Velkommen  festlig  og  firo» 
og  det  storartede,  jublende,  sexstemmige  Slutningskor  c  Hellig  er 
Gud!  Al  Jorden  er  ftild  af  hans  Æret,  der  fik  Grønland  til  at 
udbryde,  at  dette  Kor  vilde  paa  Dommedagen  skaffe  W.  Vorherres 
Tilgivelse  for  hvilke  Synder  han  end  maatte  have  begaaet.  Hvil- 
ket Indtryk  paa  alle  denne  Kantate  gjorde,  tør  formodes  af,  at 
den  blev  gjentaget  næste  Aar  i  April  ved  en  Koncert  i  samme 
Kirke,  hvor  tillige  hans  i  gammel  italiensk  Stil  komponerede 
Miserere  for  5  Solostemmer  og  Kor  (udgivet  af  Musikforeningen) 
blev   udført,    og  i  Maj    blev   den   brugt   til   de   Massmannske  Søn- 

dagsskolers  Fest  December  bragte  Julekantaten  c  Fryd  dig  Ziont 
(Text  af  Th.  Thaarup),  hvori  Kvintetten  «Klar  som  Uvets  Morgen* 
afslutter  med  det  i  al  sin  rene  Simpelhed  saa  andagtvækkende 
Englekor  c  Ære  være  Gud  i  Evighed  og  paa  Jorden  Brodersind 
og  Fred!».  Slag  i  Slag  fulgte  nu  4  Kantater  af  Thaarup,  nemlig 
1 819  en  Passionskantate  « Almagt  I  Visdom  1»,  hvoraf  Koret  i  Es- 
Moll  cAngest  ruger  over  Jorden*  og  den  paafølgende  Koral  med 
Harpeakkompagnement  særlig  gjorde  Indtryk  paa  Tilhørerne  og 
endnu  i  Dag  vilde  gjøre  det.  Fru  Gyllembourg  giver  i  c  Familien 
Polonius»  en  ypperlig  Skildring  af  denne  Musik.  1820  Pinse- 
kantaten: c  Du  troner  i  en  evig  Straalepragt* ;  i  denne  Kantate 
findes  det  berømte  Orkankor,  hvori  W.  med  saa  stor  Virkning  har 
brugt  Piccolofløjten,  et  Instrument,  man  den  Gang  i  alt  Fald  ikke 
var  vant  til  at  høre  i  Kirkemusik.  Slutningskoret  med  den  store 
femstemmige  Fuge  c  Halleluja*  er  et  af  W.s  mest  inspirerede 
kirkelige  Arbejder;  den  er  skrevet  næsten  som  i  et  Aandedrag  og 
kan  værdig  stilles  ved  Siden  af  Håndels  Halleluja  i  « Messias*. 
I  Paaskekantaten  c  Hil  dig,  Livets  Morgenrøde*  og  Nytaarskan- 
taten  c  Æonen  fø'des,  den  forgaar*,  begge  fra  182 1,  interessere 
særlig  de  store  fiigerede  Slutningskor;  desuden  det  i  Paaskekantaten 
lige  før  den  ypperlig  placerede  gamle  Koralmelodi  f  Af  Højheden 
oprunden  er*  anbragte  malende  Kor  i  C-Moll  cDen  stjæmeløse 
Nat  indhyller  Jorden,  Afgrunden  drøner  ved  Jehovas  Torden,  lyst 
flammer  Golgatha  i  blaaligt  Lynl».  Den  Ambrosianske  Lovsang 
c  O  store  Gud,  vi  love  Dig  I*  (1825)  satte  W.  selv  megen  Pris  paa. 
Det  var  den,  som  Andersen  skulde  overbringe  Cherubini.  Nægtes 
kan  det  ikke,  at  det  store  Slutningsamen  er  en  fortræflelig  Fuge, 
og  W.  forsikrer  selv,  at  det  kostede  ham  en  Maaneds  Arbejde, 
inden  han  fik  den  behørige  < Simplicitet*  i  den;  men  der  er  noget 
vist  køligt  udbredt  over  hele  Kantaten,  saa  man  kan  forstaa,  at 
Cherubini  fandt  den  for  t protestantisk*.  Fra  samme  Aar  stammer 
Liebenbergs  Passionskantate  c  Jesu  Opofrelse*.  7.  Juni  1829  blev 
den  nyopbyggede  Frue  Kirke  indviet  ved  en  Kantate  af  W.  og 
Ove  Malling  «Alvældens  Gud  vi  prise*.  Heri  kan  fi*emhæves 
Koret,  hvor  Rædselsscenerne  fi*a  Kirkens  Brand  i  1807  skildres  — 
W.  havde  jo  selv  været  Vidne  dertil  —  og  den  ender  med  den 
udmærkede  Koral  «Staa  fast  og  tryg*.  Alle  de  nævnte  Kantater 
ere  udkomne  i  Klaverudtog  paa  Foranstaltning  af  en  Del  Musik- 
venner, som  med  Boghandler  J.  Riise  i  Spidsen  1830  indbød  til 
Subskription  paa  W.s  Kirkekompositioner.    Ligeledes  er  udkommet 

Paaskekantate  af  J.  M.  Hertz  (fra  1829)  og  flere  af  de  større 
Lejlighedskantater,  som  de  2  Formælingskantater  1828  og  1829, 
Rahbeks  Minde  (i  Studenterforeningen  1830)  og  Universitetets  Sørge- 
kantate  over  Frederik  VI  (1840)  med  den  dejlige  Sang  «Til  Roskild 
har  de  Kong  Frederik  bragt ».  Over  en  halv  Snes  større  Kantater 
henligge  endnu  i  Manuskript  paa  det  kongl.  Bibliothek,  til  hvilket 
W.  har  testamenteret  alle  sine  Musikalier.  Af  hans  tvende  meget 
kjendte  Heibergske  Universitetskantater  henligger  den  til  Kongens 
Fødselsdag  <Se,  dine  Sønner  forsamles  paa  ny»,  hvori  Sangen 
«Gjenlyd  af  det  Ordt  findes,  endnu  utrykt.  Den  anden,  der  endnu 
stadig  bruges  til  Reformationsfesten  <Vær  hilset  Lys  fra  Sandheds 
Væld»,  med  de  herlige  Melodier  cStjæmen  stod  paa  Nattens 
Himmeb,  Terzetten  c  Hil  dem,  som  kæmpe »  og  fremfor  alt  Sangen 
om  Luther  paa  Wartburg,  er  i  vore  Dage  udgivet  af  Samf.  t.  Udg. 
af  dansk  Musik. 

Foruden  den  Række  af  større  Vokalkompositioner,  som  oven- 
for er  omtalt,  har  W.  ogsaa  skrevet  en  Mængde  mindre,  hvoraf 
her  kun  skal  nævnes  enkelte  som:  < Duftende  Enge  og  kornrige 
Vange*  (1820),  «Der  er  et  Land,  dets  Sted  er  højt  mod  Norden* 
(1826),  «Hvor  Bølgen  larmer  højt  fra  Sø»  (1837),  der  ere  blevne 
virkelige  Fædrelandssange,  de  to  yndefulde  « Natten  er  saa  stille* 
og  <Ton  søde  Strænge*  (blandt  hans  12  Sk  olesange),  Sangen  om 
Willeinoes,  « Dejlig  er  den  Himmel  blaa*  o.  fl.,  ligesom  han  ogsaa 
har  indlagt  sig  stor  Fortjeneste  af  vor  Folkesang  ved  sin  harmoniske 
Bearbejdelse  af  c  100  gamle  Kæmpevisemelodier*  (1839  og  1841). 
Men  det,  der  vistnok  vil  bære  hans  Navn  længst  frem  til  Efter- 
verdenen, er  det  store  Udvalg  af  over  100  af  hans  c  Romancer  og 
Sange*,  som  efter  hans  Død  bleve  udgivne  ved  Musikforeningen, 
og  som  endnu  høre  til  de  bedste  musikalske  Skatte  i  danske 
Hjem.  Han  var  ikke  blot  den  store,  lærde  Komponist,  men  tillige 
Folkets  Sanger  i  ædleste  Betydning,  thi  over  hans  Melodier  hviler 
der  noget  hjemligt,  noget  ejendommelig  nationalt,  —  som  maaske 
ikke  ret  kan  fattes  uden  af  os  danske,  —  men  som  derfor  heller 
ikke  har  kunnet  tabe  sig  under  den  store  Udvikling  af  Livets 
Vilkaar  fra  Frederik  VI's  Dage  og  til  vor  Tid.  Af  sin  Samtid  skat- 
tedes W.  højt,  ikke  blot  som  Kunstner,  men  ogsaa  som  Menneske; 
hans  ægte  danske  Sind,  hans  noble  Tænkemaade  og  hans  varme 
Hjærte,  der  somme  Tider  skjulte  sig  under  en  spøgefuld  og  bisar 
Satires  Kaabe,  virkede  tiltrækkende  paa  alle,  som  han  kom  i  Be- 
røring  med,   baade  ældre  og  yngre,   hvilke  han  gjæme  modtog  i 

sin  gjæstfri  Ungkarlebolig,  der  i  mange  Aar  var  i  Kronprinsesse- 
gade, lige  over  for  « Kongens  Have».  Hans  underholdende  Breve, 
hvoraf  forholdsvis  faa  ere  trykte,  give  et  godt  Begreb  om  hans 
harmløse  Vittighed  og  kjærlige  Omsorg  for  sine  Venner.  Et  smukt 
Billede  af  W.  har  Ingemann  tegnet  i  sin  Roman  c  Landsbybørnene* 
som  den  gamle  Professor,  og  ligesom  denne  hensov  blidt  og  stille, 
saaledes  døde  ogsaa  W.  Natten  mellem  7.  og  8.  Okt.  1842  i  sine 
unge  Venners  Kreds  uden  længere  Tids  Sygdom.  Hans  Minde 
hædredes  ved  Sørgefester  i  det  kongl.  Theater,  hvor  Heibergs 
dejlige  Prolog  —  med  den  bekjendte  Strofe  «0g  ejed  han  ingen 
andre  smaa»  —  blev  fremsagt,  og  i  Musikforeningen,  hvor  en 
Kantate  af  H.  Hertz  og  J.  P.  E.  Hartmann  blev  opført.  Ogsaa 
medens  W.  levede,  skortede  det  ikke  paa  ydre  Anerkjendelse.  1816 
fik  han  Titel  af  Professor,  1819,  som  nævnt  ovenfor,  Komponist- 
gage, blev  1830  Medlem  af  det  kongl.  Musikakademi  i  Stockholm, 
1837  Æresmedlem  af  Musikforeningen  og  1842,  ved  sit  5oaarige 
Organistjubilæum,  Æresdoktor  ved  Universitetet.  W.s  Broncebuste, 
modelleret  af  H.  V.  Bissen,  blev  1866  opstillet  paa  Frue  Plads. 

Gerber,  Neues  Lex.  der  Tonk.  Kjøbenhavns  flyvende  Post  1830  Nr.  68. 
Erslew,  Forf.  Lex.  Overskou,  Den  danske  Skueplads  IV — V.  C.  Thrane, 
Danske  Komponister.  A.  P.  Berggreen,  Weyses  Biographie  (heri  W.s  Avto- 
biografi  og  mange  Breve).  Musikforeningens  Festskrift  I — II.  Museum  1890 
(J.  L.  Heibergs  Brevvexlmg).    W.s  utrykte  Breve  i  det  kongl.  Bibi.  og  i  privat  Eje. 

5.  A,  E,  Hagen. 

Weze,  Johan,  — 1548,  Ærkebiskop,  skal  have  været  af  adelig 
Byrd  og  født  i  Staden  Wesel  i  Hertugdømmet  Kleve;  han  skriver  sig 
derfor  ogsaa  Johan  van  Weze  eller  Johannes  de  Weza.  I  Aarene 
1517  og  151^  tjente  han  i  det  pavelige  Kancelli,  og  han  kaldes 
pavelig  Protonotarius,  da  han  i  Efteraaret  152 1  kom  til  Danmark, 
vistnok  indkaldt  af  Christian  II  selv  efter  Anbefaling  af  Kansler 
Claus  Pedersen,  der  kendte  ham  fra  sin  Sendelse  til  Rom.  Det 
var  omtrent  samtidig  med,  at  den  pavelige  Kommissær  Johan 
de  Potentia  skulde  undersøge  Kong  Christians  Forhold  til  Henret- 
telsen af  de  svenske  Biskopper  under  det  stockholmske  Blodbad, 
og  de  Tjenester,  den  nye  kongl.  Sekretær  ydede  Kongen  i  denne 
Sag,  have  formodentlig  været  Grunden  til,  at  Lunds  Kapitel  efter 
Diderik  Slaghecks  Henrettelse,  og  efter  at  Kapitlet  med  Vold  og 
Magt  var  tvunget  til  at  afstaa  Bomholm  til  Kronen,  efter  Kongens 
Opfordring  blev  nødt  til  enstemmig  at  anerkjende  W.  som  Ærke- 
biskop (Febr.  1522).     Pavelig  Bekræftelse   fik   han   dog  aldrig,    da 

Kardinal  Poul  de  Cecis  ikke  uden  et  Vederlag  af  4000  Dukater 
vilde  afstaa  sine  formentlige  Rettigheder  til  Ærkestiftet.  I  den 
korte  Tid,  W.  var  i  Besiddelse  af  Ærkestolen,  udrettede  han  næppe 
meget  i  gejstlig  Henseende;  han  kom  i  en  heftig  Strid  med  Officialen 
Hans  Skovgaard  (XVI,  65)  og  var  som  fremmed  og  ved  Kongevilje 
indtrængt  Biskop  vistnok  ilde  set  af  sit  Kapitel.  I  den  skibbyske 
Krønnike  kalder  Poul  Helgesen  ham  een  stundesløs  Vindmager, 
Døgenigt  og  Rænkesmed  t;  men  Christian  II  og  hans  Omgivelser 
satte  stor  Pris  paa  ham  og  skildre  ham  som  en  fuldendt  Verdens- 
mand, der  forstod  med  stor  Snildhed  at  sno  sig  mellem  Fyrster 
og  indvirke  paa  dem  i  de  Sager,  han  havde  i  Hænde,  selv  om 
han  følte  sin  egen  Overlegenhed  og  «var  en  hastig  og  meget 
egensindet  Mand»,  som  det  ikke  altid  var  let  at  komme  ud  af 
det  med.  Ved  Siden  af  sin  gejstlige  Stilling  brugtes  han  derfor 
meget  af  Kong  Christian  i  verdslige  Anliggender  og  blev  strax 
indsat  som  Lensmand  paa  Helsingborg. 

Da  Christian  II  i  April  1523  forlod  Landet,  sendte  han  W. 
til  Rom  for  at  virke  baade  i  Kongens  og  sine  egne  Sager.  Kar- 
dinal de  Cecis,  Johan  Potentia,  Arcimboldus  og  den  ligeledes  for- 
drevne Ærkebiskop  Jørgen  Skodborg  modvirkede  ham  dog  i  hoj 
Grad.  Kardinalen  lod  ham  endogsaa  kaste  i  Gjældsfængsel  for 
de  4000  Dukaters  Skyld;  vel  kom  han  ved  andre  formaaende 
Venners  Hjælp  ud  af  Fængselet,  men  maatte  dog  næsten  hemmelig 
12.  Jan.  1524  snige  sig  ud  af  Rom,  da  han  af  Christian  II  var 
kaldt  til  Tyskland,  hvor  han  ledsagede  Dronning  Elisabeth  til  Rigs- 
dagen i  Niimberg  og  derpaa  som  Kongens  Hovedudsending  deltog 
i  de  forgjæves  Underhandlinger  i  Hamborg  og  i  Lybek  om  Kon- 
gens Gjenindsættelse.  I  Juni  fulgte  han  Dronning  Elisabeth  tilbage 
til  Nederlandene.  Han  brugtes  af  Kongen  til  hemmelige  Sendelser 
til  Kejserens  Fjender,  Frants  I  af  Frankrig  og  Hertugen  af  Geldem, 
men  paa  Grund  af  sin  Pengeforlegenhed  søgte  Kongen  at  faa  ham 
anbragt  i  Kejserens  Tjeneste.  Han  sendtes  derfor  i  Aaret  1525 
til  Spanien  for  at  virke  baade  for  sine  egne  og  Kongens  Sager. 
Han  kom  her  ogsaa  i  fortroligere  personligt  Forhold  til  Kejseren, 
der  dog  endnu  ikke  tog  ham  i  sin  Tjeneste,  men  henviste  ham 
til  Lokalregeringen  i  Mecheln,  hvor  W,  i  den  følgende  Tid  i 
Regelen  opholdt  sig,  senere  knyttet  til  den  unge  Prins  Hans' 
Hofstat.  I  Spanien  havde  W.  udvirket,  at  Kejseren  overdrog  Her- 
tug Henrik  af  LUneburg  at  sørge  for  Kongens  Gjenindsættelse  i 
hans  Riger.    W.  var  efter  sin  Tilbagekomst  til  Nederlandene  i  April 

1526  ogsaa  ivrig  nok  i  sine  Bestræbelser,  men  Planerne  bleve  til 
intet,  da  der  senere  paa  Aaret  atter  udbrød  Krig  mellem  Kejseren 
og  Frankrig.  I  de  følgende  Aar  virkede  W.  meget  i  Kongens 
Sager;  dels  sendtes  han  til  Tyskland  for  at  virke  paa  de  tyske 
Fyrster  og  for  at  skaffe  Høvedsmænd  til  det  paatænkte  Tog,  dels 
deltog  han  i  Forhandlingerne  med  Kejseren  og  den  nederlandske 
Regering.  Det  stod  dog  stadig  klart  for  W.,  der  ogsaa  i  Aaret 
1529  var  Kongens  Udsending  under  Fredsforhandlingerne  i  Cambray, 
at  der  ikke  kunde  være  Tale  om  Kongens  Gjen indsættelse,  saa 
længe  han  aabenlyst  sluttede  sig  til  Luther.  Den  statskloge  W., 
der  som  Kirkefyrste  hadede  Luther,  havde  derfor  en  stor  Del  i, 
at  Christian  II  atter  gik  over  til  Katholicismen.  Han  selv  send- 
tes i  1530  af  Kongen  i  Forvejen  til  Rigsdagen  i  Augsburg  for  at 
virke  for  Kongens  Sag.  I  Augsburg  kom  det  imidlertid  paa  Grund 
af  nogle  Pengeforhold  til  et  meget  heftigt  Optrin  mellem  Kongen 
og  W.  Han  vedblev  dog  at  arbejde  for  Kongen,  om  hans  Virk- 
somhed end  i  nogen  Tid  spores  mindre;  i  Okt.  rejste  han  fra 
Augsbiu-g  til  Paven  i  Rom  med  Anbefalingsskrivelser  fra  forskjel- 
lige  tyske  katholske  Fyrster.  Ærkestolen  opnaaede  han  dog  ikke, 
men  var  af  Paven  efter  Lage  Urnes  Død  1529  blevet  udnævnt  til 
Biskop  i  Roskilde,  en  Stilling,  han  dog  paa  Grund  af  Forholdene 
aldrig  kom  i  Besiddelse  af. 

Efter  Christian  II's  Fængsling  og  Hertug  Hans'  Død  (Avg.  1532) 
knyttedes  W.  fastere  til  den  kejserlige  Tjeneste.  Kejseren  satte 
personlig  Pris  paa  ham  og  udnævnte  ham  til  kejserlig  Raad  og 
«perpetuus  orator*  (Gesandt).  Som  saadan  havde  han  sit  egent- 
lige Opholdssted  i  Wien  og  brugtes  i  de  følgende  Aar  meget  til 
Sendelser  til  Ungarn  og  de  tyske  Fyrster,  men  særlig  havde  hans 
Raad  Vægt  i  de  nordiske  AnUggender.  Efter  Frederik  I*s  Død 
1533  forfattede  han  saaledes  en  interessant  Betænkning  til  den 
kejserlige  Regering  om  Forholdene  i  Norden.  Efter  Frederik  af 
Pfalz'  Ægteskab  med  Christian  II's  Datter  Dorothea  sendtes  han 
1536  til  Nederlandene  for  at  fremskynde  en  Flaades  Udrustning 
til  Kjøbenhavns  Undsætning.  Efter  1536  var  der  ikke  mere  Haab 
om  Roskilde  og  I^unds  Bispedømmer.  I  Aaret  1537  kom  han  ved 
Pfalzgrev  Frederiks  Indflydelse  i  Besiddelse  af  et  rigt  Abbedi, 
Waldsaker.  I  1542  træffes  han  atter  i  Rom;  det  staar  maaske  i 
Forbindelse  med,  at  han  til  sidst  ved  Kejserens  og  Kong  Ferdinands 
Indflydelse    blev    Biskop   i    Kostnitz;    han   døde   pludselig   12.  Jan. 


Digitized  by  VjOOQIC 


492  ^^^>  y^^' 

1548  og  skal  ligge  begravet  i  Klosteret  Konigsfelden  (cKungsfeldo) 
i  Kanton  Aargau. 

Huitfeldt,  Bispekrønike.  Pontoppidan,  Ann.  eccl.  Dan.  II,  406  ff.  Allen, 
Breve  til  Chr.  II's  og  Fred,  I's  Hist.  I.  Diplomat.  Norv.  passim.  Lanz,  Corre- 
spondenz  des  Kaisers  Karl  V,  II.  A,  Heise. 

Whitte,  Hans,  1681 — 1728,  Præst,  pædagogisk  Forfatter,  fød- 
tes 1681  og  var  Søn  af  Hans  W.,  Vicepastor  i  Frosten  nær  Thrond- 
hjem,  og  Lucie  Stensdatter  Meldal.  Han  dimitteredes  fra  Thrond- 
hjems  Skole  1698,  tog  1700  theologisk  Attestats  og  1706  Magister- 
graden. W.,  der  var  i  Besiddelse  af  usædvanlige  Læregaver,  holdt 
i  Kjøbenhavn  private  Kollegier,  som  bleve  flittig  besøgte  saa  vel  af 
Studenter  som  andre;  de  havde  til  Gjenstand  den  politiske  Historie 
og  Geografien.  Desuden  oprettede  han  en  Privatskole,  der  fik 
mange  Disciple,  men  ogsaa  mødte  Modstand.  Under  denne  prak- 
tiske Virksomhed  udgav  han  dels  paa  Latin,  dels  paa  Moders- 
maalet  en  Række  Smaaskrifter  om  Sprogundervisningen  samt  en 
paa  Dansk  afifattet  latinsk  Grammatik  for  Begyndere.  Han  var 
en  af  de  første  hos  os,  som  paaviste  Nødvendigheden  af,  at  Sko- 
len optog  Modersmaalet  blandt  sine  Fag,  og  gav  Vink  om  Frem- 
gangsmaaden  derved.  Sin  Befatning  med  Skolevæsenet  opgav 
han  for  bestandig,  da  han  17 10  blev  Skibspræst  paa  en  Ostindie- 
farer. 1 7 14  udnævntes  han  til  Sognepræst  i  Manger  i  Bergens 
Stift,  hvor  han  døde  10.  Marts  1728.  Gift  i.  (1715)  med  Anne 
Marie  (f  1726),  Datter  af  Johan  Madsen,  Sognepræst  i  Lindaas,  og 
Anne  Hansdatter,  2.  (1727)  med  Helene  Munthe,  Datter  af  Lud- 
vig M.,  Sognepræst  i  Vik,  og  Karen  Leganger. 

Lampe,  Bergens  Biskopper  og  Præster  I,  356.  N.  M.  Petersen,  Bidr.  L 
den  dsk.  Litteraturs  Hist,  i.  Udg.,  III,  54  f.  H.  Munthe,  Efterretn.  om  Fam. 
Munthe  S.  244.  A,  E.  Erichsen, 

Whitte,  Hans  Kofod/  1810 — 94,  Filolog  og  Skolemand,  var 
en  Søn  af  Toldkasserer  i  Korsør  Peter  Bernholt  W.  og  Hustru 
Marthe  Margrethe  Marie  f.  Kofod,  en  Datter  af  Mads  K.,  Præst  i 
Hasle  og  siden  Rektor  i  Rønne.  Han  blev  født  i  Korsør  8.  Febr. 
1810,  og  efter  at  have  modtaget  Privatundervisning  hjemme  dels 
af  Faderen,  dels  af  Sognepræsten,  Provst  Thestrup,  kom  han  i 
Huset  hos  sin  Morbroder,  Overlærer  ved  Metroi>olitanskolen  Hans 
Ancher  Kofod  (IX,  339),  som  i  Okt.  1824  satte  ham  i  denne  Skole. 
1828  tog  han  Examen  artium  ved  Universitetet,  næste  Aar  filosofisk 
Examen  og  studerede  derpaa  Filologi;  han  var  Alumnus  paa  Borchs 

Kollegium  1831 — 36.  Sin  filologiske  Embedsexamen  tog  han  i 
April  1835  og  et  Aar  derefter  den  praktiske  Prøve.  Allerede  som 
Student  virkede  han  som  Lærer  i  Borgerdydskolen  paa  Christians- 
havn (1832 — 37);  siden  blev  han  i  Juli  1837  konstitueret  Lærer 
ved  Metropolitanskolen  og  ansat  som  Adjunkt  smstds.  i  Dec.  s.  A. 
1838  disputerede  han  for  Magistergraden  over  en  med  Flid  og 
Dygtighed  udarbejdet  antikvarisk-historisk  Afhandling  c  De  rebus 
Chiorum  publicis  ante  dominationem  Romanorum »,  hvortil  ban 
senere  føjede  en  ny  Afhandling  «De  scriptoribus  antiquis  Chiis» 
(Kbhvn.  1841).  I  Nov.  1838  blev  han  Overlærer  ved  Slagelse  lærde 
Skole,  forflyttedes  der  fra  i  Maj  1844  til  Rønne  som  Rektor  for 
den  derværende  lærde  Skole,  der  under  hans  Rektorat  i  1852  blev 
forandret  til  en  højere  Realskole,  og  kom  endelig  i  Avg.  1857  som 
Rektor  til  Randers  lærde  Skole;  her  virkede  han,  hædret  med 
Titel  af  Professor  siden  1858,  indtil  han  entledigedes  i  Sommeren 
1885.  Siden  den  Tid  levede  han  for  det  meste  i  Kjøbenhavn 
indtil  sin  Død,  som  indtraf  26.  Febr.  1894.  Han  ægtede  29.  Sept. 
1838  i  Kjøbenhavn  Komtesse  Eleonore  Henriette  Catharine  Scheel 
(f.  28.  April  1814  f  18.  Marts  1878),  Datter  af  Lensgrev  Christen 
Scheel  til  Gammel  Estrup.  Han  var  en  dygtig  og  human  Skole- 
mand og  en  flink  Filolog.  Foruden  ved  de  ovennævnte  Arbejder 
og  en  Afhandling  «Enarrationes,  defensiones,  emendationes  aliquot 
locorum  scriptorum  Romanorum »  i  «Opuscula  philologica  ad  Mad- 
vigium  missa*  (Kbhvn.  1876)  har  han  især  gjort  sig  fortjent  ved  en 
dygtig  kritisk  Textudgave  af  <Cæsaris  libri  de  bello  Gallico*,  som 
udkom  første  Gang  i  Kjøbenhavn  1844  og  senere  i  flere  nye 
Oplag;  til  den  sluttede  sig  et  Par  Skoleprogrammer  fra  Rønne 
1847 — 48  med  Kollationer  af  et  Par  for  øvrigt  temmelig  værdiløse 
kjøbenhavnske  Haandskrifter  til  Cæsars  Værk.  Et  ærligt  Arbejde, 
men  mindre  heldigt  i  Sprog  og  Form,  var  hans  danske  metriske 
Oversættelse  af  Terentius'  Komedier,  som  efter  at  være  fremkom- 
men i  Skoleprogrammer  fra  Randers  18585".  blev  udgivet  i  2  Bind 
(Randers  1862 — 63).  Desuden  har  han  udgivet  enkelte  Skolebøger, 
deriblandt  et  Par  i  sin  Tid  meget  benyttede  til  Undervisningen  i 
Hebraisk  (Hebr.  Sproglære  1842,  Analyse  til  Genesis  1843). 

Hunderup,  Lærerstanden  ved  Randers  lærde  Skole.     Program  fra  Randers 
lærde  Skole   1894.     Erslew,  Forf.  Lex.  M.  Cl  Gertz, 

Whitte,  Johan,   1717 — 75,    Præst,   fødtes  i  Manger  19.  Marts 
17 17    og    var   Søn   af  foran    nævnte   Mag.  Hans  W.  i   hans    første 

Ægteskab.  Han  blev  Student  fra  Bergens  Skole  1736,  tog  theo- 
logisk  Examen  1739,  var  1743 — 44  Hører  i  Bergens  Skole,  blev 
1748  Missionær  i  Lyngen,  1751  personel  og  1762  residerende  Ka- 
pellan ved  Korskirken  i  Bergen.  Han  udgav  en  liden  Samling 
Prædikener  samt  Betragtninger  over  Søndagsepistleme,  men  havde 
for  øvrigt  som  Præst  intet  godt  Ord,  for  saa  vidt  som  han  var 
selvraadig  og  umedgjørlig.  Paa  Grund  af  upassende  Skrivemaade 
mod  sin  Biskop  fik  han  1762  offentlig  Tilrettevisning  og  blev  idømt 
en  Mulkt.  Senere  sattes  han  under  Tiltale  for  gjentagne  Gange 
at  have  overskredet  sin  £mbedsm3mdighed.  Han  blev  suspenderet 
1773,  men  døde  5.  Juni  1775,  førend  endelig  Dom  i  Sagen  var 
falden.  Han  var  gift  med  Johanne  Margrethe  Norenberg,  Enke 
efter  Vicepastor  i  Lindaas  Jens  Schreuder. 

Lampe,  Bergens  Biskopper  og  Præster  I,  98  f.  A,  E.  Erichsen, 

Vibe,  Christian,  — 1716,  Søofficer.  V.s  Familieforhold  ere 
ikke  ganske  oplyste.  Hans  Fader  menes  at  have  været  Johan  V. 
(f.  o.  1602),  der  var  Broder  til  den  bekjendte  Rentemester  Peder  V., 
men  hvis  Stilling  ellers  er  ubekjendt.  C.  V.  er  født  o.  1635;  om 
hans  Liv,  der  utvivlsomt  har  været  viet  til  Søen,  forlyder  intet 
før  1683,  da  han  førte  det  private  bergensiske  Skib  «Haabet>;  i 
Avg.  s.  A.  indtraadte  han  som  Kapitajn  i  Søetaten.  1684  førte 
han  Tilsyn  med  Opførelsen  af  Orlogshavnen  paa  Christiansø;  da 
han  ud  paa  Efteraaret  vendte  hjem,  udnævntes  han  til  £kvipag^ 
mester  paa  Bremerholm,  i  hvilken  Stilling  han  forblev  til  1688,  da 
han  med  4  Fregatter  udsendtes  til  Nordsøen  for  at  opbringe  ham 
borgske  Skibe;  Aaret  efter  forfremmedes  han  til  Schoutbynacht 
(Kontreadmiral)  og  var  som  Chef  for  <  Prins  Georg>  i  Niels  Juels 
Flaade.  1690 — 99  var  V.  Chef  for  Galejværftet  i  Christianssand; 
han  afløstes  af  Kommandørkapitajn  Bjørn,  men  ansattes  dog  igjen 
i  Stillingen  1701  og  blev  da  tillige  IndruUeringschef;  da  Frederik  IV 
1704  berejste  Norge,  fik  han  endelig  Afsked  til  Fordel  for  Ivar 
Huitfeldt.  Han  kjøbte  s.  A.  Gaarden  Lundegaard  i  Lister  Amt, 
hvor  han  boede  til  sin  Død,  i  September  17 16.  W.  var  gift  med 
Magdalene  Westphael  fra  Lybek.  Hans  Søn,  Johan  W,,  blev 
Kommandør  og  overtog  Lundegaard  efter  Faderen. 

Geneal.  og  biogr.  Archiv  S.  89.     Persooalhist.  Tidsskr.  4.  R.  I,  72. 

C.  With, 

Vibe,  Ditlev,  1670 — 1731,  Gehejmeraad,  Søn  af  nedennævnte 
Gehejmeraad  Michael  V.,  var  født  15.  Nov.  1670  og  blev,  da  hans 

Fader  1678  kaldtes  til  Kjøbenhavn  for  at  lede  Prins  Frederiks 
OpKlra^else,  ganske  naturlig  Kammerat  med  den  næsten  jævnaldrende 
Tronfølger,  et  Forhold,  der  blev  af  afgjørende  Betydning  for  hans 
Livsbane.  Medens  det  med  rette  kan  bebrejdes  Faderen,  at  han 
ikke  sørgede  saa  omhyggelig  for  Prinsens  Undervisning,  som  han 
burde,  er  der  ikke  Tvivl  om,  at  han  har  søgt  at  udvikle  sin  Søns 
Evner  paa  en  saadan  Maade,  at  han  med  Tiden  vilde 'blive  skik- 
ket til  de  høje  Embedsstillinger,  som  hans  Fødsel  og  Forbindelser 
gav  ham  al  mulig  Udsigt  til.  Af  den  Instrux,  som  medgaves  V.s 
Hovmester  Daniel  Muller  (siden  Borgmester  i  Lybek),  da  han  som 
Slutstenen  paa  sin  Uddannelse  tiltraadte  den  nødvendige  Rejse  til 
fremmede  Lande,  fremgaar  det,  hvilken  Vægt  der  blev  lagt  paa 
de  historiske  og  Statsvidenskaberne,  kort  sagt  paa  alt,  hvad  der 
kunde  danne  den  vordende  Statsmand.  Efter  sin  Hjemkomst  blev 
V.  først  1695  ansat  som  Kammerjunker  hos  Prins  Carl,  hvem  han 
dog  ikke  ledsagede  paa  hans  kort  efter  foretagne  Udenlandsrejse, 
og  1697  i  lignende  Stilling  hos  Kongen.  S.  A.  ledsagede  han 
Chr.  Siegfr.  v.  Plessen  paa  Ambassaden  til  Holland,  hvor  han  le- 
vede meget  sammen  med  Chr.  Sehested,  med  hvem  han  siden  i 
Livet  skulde  faa  saa  meget  at  gjøre.  Næppe  vare  imidlertid  Chri- 
stian V's  Øjne  lukkede  (Avg.  1699)  og  V.s  Barndomsven  kommen 
paa  Tronen,  før  han,  knap  29  Aar  gammel,  hævedes  op  til  det 
høje  administrative  Embede  som  Oversekretær  i  Danske  Kancelli, 
hvilket  han  ledede  i  den  lange  Aarrække  til  1721;  som  saadan 
blev  han  17 18  Patron  for  Universitetet.  I  de  den  Gang  jævnlig 
til  vigtige  Raadslagninger  sammenkaldte  Kommissioner  i  Slottets 
Raadstue  havde  V.  Sæde  i  Aarene  1700 — 5;  1708  udnævnte  Kongen 
ham  til  Gehejmeraad,  og  kort  efter  optoges  han  i  Gehejmekonseillet, 
altsaa  mellem  Monarkens  nærmeste  Raadgivere  eller  Ministre,  en 
glimrende  Stilling  for  den  38aarige  Mand.  Desuden  var  han  17 14 — 21 
Amtmand  over  Gottorp  Amt.  Allerede  1701  fik  han  Danebrogs- 
ordenen,  1716  Elefantordenen.  Om  end  V.  allerede  før  1708  har 
haft  betydelig  Indflydelse  paa  mange  Anliggender  i  Kraft  af  den 
Tillid,  Kongen  nærede  til  ham,  er  det  dog  først,  efter  at  han  er 
kommen  ind  i  Konseillet,  at  hans  Stemme  faar  en  afgjørende  Be- 
tydning for  Ledelsen  af  Statens  Politik  udad  til.  Trods  den  For- 
sigtighed, nogle  af  V.s  samtidige  tillægge  ham,  var  han,  da  de 
med  Zar  Peter,  under  V.s  Fraværelse  i  Italien  1708 — 9  i  Kongens 
Følge,  førte  Underhandlinger  ledede  til  Forbundet  med  Rusland 
mod  Sverige,  ikke  i  Tvivl  om,  at  Krigen  mod  denne  gamle  Arve- 

fjende  var  det  eneste  Middel  til  at  lamme  den  for  Danmark  saa 
skadelige  svensk-gottorpske  Politik.  Som  sin  Kollega  i  Konseillet 
Chr.  Sehested,  der  i  Følge  sin  Embedsstilling  som  t)rsk  Oversekre- 
tær var  Udenrigsminister,  var  han  overbevist  om,  at  Sverige,  hvis 
det  fik  Bugt  med  Rusland,  strax  vilde  vende  sine  Vaaben  mod 
Danmark.  Det  er  Sammenholdet  mellem  disse  to  Mænd,  repræ- 
senterende den  nationale  Politik  i  Kongens  Raad,  der  fik  den  af- 
gjørende  Indflydelse  i  de  følgende  Aar,  i  Modsætning  til  C.  Lente 
og  J.  G.  Holstein,  der  af  politiske  og  finansielle  Grunde  fraraadede 
Krigen.  Det  var  Aar,  rige  paa  Spænding  og  paa  Handling  hos  V. 
som  Kongens  højre  Haand;  171 1  var  han  delegeret  til  Underhandling 
med  Zaren,  17 12  maatte  han  ved  sin  Herres  Side  i  den  uhyggelige 
Decembemat  redde  sig  fi^  Gadebusch,  og  store  Krav  er  der  un- 
der Krigens  vexlende  Gang  stillet  til  hans  Evner  og  Arbejdskraft. 
For  ham,  hvem  en  saa  væsentlig  Del  af  Ansvaret  for  Krigens 
Begyndelse  paahvilede,  vare  Sejrene  næsten  mere  end  for  de 
kæmpende  en  Kilde  til  Glæde,  og  det  fortælles,  at  han  efter  Slaget 
ved  Dynekilen  17 16  tog  General  Dewitz  paa  Sengen  og  kyssede 
ham  gjentagne  Gange  uden  i  lang  Tid  at  kunne  fremføre  et  Ord 
for  lutter  Jubel,  saa  Generalen  først  troede,  at  der  maatte  være 
hændet  en  stor  Ulykke.  Da  det  efter  mange  Vanskeligheder  lyk- 
kedes Frederik  IV  og  Zaren  i  Maj  s.  A.  at  blive  enige  om  en 
Sammenkomst  i  Hamborg  for  at  forhandle  om  en  fælles  Aktion 
imod  Sverige  med  et  Angreb  i  Fjendens  eget  Land,  var  V.,  hvis 
Raad  bestandig  gjaldt  mest  hos  Kongen,  den  Minister,  der  fra 
dansk  Side  ledede  Underhandlingerne.  Og  ligesom  for  7  Aar 
siden  var  V.  højlig  stemt  for  Samvirken  med  Rusland,  i  hvilken 
Opfattelse  han  støttedes  af  Sehested,  der  for  øvrigt  ikke  deltog  i 
Forhandlingerne.  Ved  en  Traktat,  dat.  Altona  3.  Juni,  enedes 
man  om  en  Landgang  i  Skaane,  der,  som  bekjendt,  ikke  blev  til 
Virkelighed,  da  de  allieredes  gjensidige  Mistænksomhed  under  Za- 
rens paafølgende  Ophold  i  Kjøbenhavn  hindrede  Udførelsen  af 
denne  Plan.  Man  kan  tænke  sig,  hvilken  Skuffelse  dette  har 
været  for  V.,  og  hans  Frygt  for  Fremtiden  maatte  i  de  nærmest 
paafølgende  Aar  voxe,  efter  som  Sveriges  Fjender,  Zaren  og  Eng- 
land-Hannover, fulde  af  Forbitrelse  paa  hinanden,  hver  for  sig 
søgte  at  slutte  Fred  med  Sverige.  Ruslands  i  Foraaret  1718  med 
Sverige  aabnede  Underhandlinger  paa  Aalandsøerne  benyttedes  af 
England  til  at  paa  virke  Danmark  til  et  afgjørende  Brud  med  Zaren. 
Under    disse    « tvivlsomme   og  epineuse  Konjunkturer*,    da  det  for 

Frederik  IV  gjaldt  at  træffe  et  afgjørende  Valg,  greb  han  i  Efter- 
aaret  s.  A.  til  den  enestaaende  Udvej  at  æske  Erklæring  af  o.  30 
af  Statens  kyndigste  Mænd  om  den  politiske  Stilling.  Blandt  de 
afgivne  Erklæringer  er  V.s  den  mest  omfattende,  indledet  med  en 
Fremstilling  af  Forholdet  til  Udlandet  siden  Aar  1700,  der  har  bety- 
delig Interesse.  Han  fraraadede  bestemt  Forsøg  paa  Fredslutning 
med  Sverige  og  tilraadede  Kongen  at  søge  Tilslutning  til  England, 
alene  derved  kunde  Besiddelsen  af  den  gottorpske  Del  af  Slesvig 
sikres.  Han  var  heri  enig  med  de  fleste  af  de  adspurgte;  kun 
faa  udtalte  sig  for  Forbund  med  Rusland,  og  blandt  disse  mærke- 
lig nok  Sehested,  der  ellers  i  vigtigere  Sager  plejede  at  lade  sig 
stærkt  paavirke  af  V.  De  følgende  Aars  Begivenheder  gav  V. 
Ret,  og  da  Freden  omsider  sluttedes  1720,  var  det  under  en  en- 
gelsk Statsmands  Mægling. 

De  mærkelige  Begivenheder  ved  Hoffet,  som  kjendetegne  Aaret 
1 721  —  Dronning  Louises  Død,  Anna  Sophies  Ophøjelse  til  Dron- 
ning, som  V.  skal  have  fraraadet,  hendes  Svoger  U.  A.  Holsteins 
Udnævnelse  til  Storkansler,  et  Embede,  der  ikke  havde  været 
besat  siden  1708  —  alt  dette  havde  til  Følge  store  Forandringer 
i  de  høje  Hof  og  Statsembedsmænds  Kreds.  De,  der  ikke  yndede 
den  nye  Dronning  og  hendes  Tilhæng,  kunde  ikke  længere  høre 
til  Kongens  nærmeste  Omgivelser,  og  blandt  dem  var  V.,  der, 
skjønt  Kongens  fortrolige  og  Raadgiver  i  snart  en  Menneskealder, 
mod  Aarets  Slutning,  rigtignok  i  de  for  ham  mest  smigrende  Ud- 
tryk, blev  udnævnt  til  Statholder  i  Norge  og  saaledes,  ligesom  sin 
Ven  Sehested,  fjæmet  fra  Konseillet.  Fra  nu  af  var  hans  politiske 
Rolle  udspillet;  og  da  han  1728  fik  Tilbud  om  at  gaa  som  Am- 
bassadør til  Kongressen  i  Soissons,  ønskede  han  ikke  at  forlade 
Christiania,  vistnok  ogsaa  fordi  en  saadan  Rejse  hverken  konvene- 
rede hans  Helbred  eller  hans  Pung. 

Som  Kongens  Ledsager  paa  Rejsen  til  Norge  1704  var  V.  ikke 
ganske  ukjendt  med  dette  Land.  Dette  kom  ham  nu  til  gode, 
da  han  1722  tiltraadte  sit  Embede  samtidig  med,  at  det  hidtil- 
værende RegeringskoUegium  i  Christiania,  Slotsloven,  ophævedes. 
Vel  har  man  antaget,  at  han  ikke  skulde  have  været  synderlig 
virksom  i  sit  Statholderembede,  men  det  er  i  sig  selv  usandynligt, 
at  han,  endnu  i  sin  kraftige  Alder  og  vant  igjennem  mangfoldige 
Aar  til  intensivt  Arbejde  i  Statens  Sager,  skulde  have  taget  sig 
sin  nye  Opgave  let.  Hvad  der  foreligger,  tyder  heller  ikke  derpaa, 
og  i  hvert  Fald  var  Tilstedeværelsen  i  Christiania  af  en  Mand  som 

Dantk  biogr.  Lex.    XVIII.  Oktober  1904.  .  32 


Digitized  by  VjOOQIC 


498  ^^^>  ^i^' 

Biskop  Deichman  (IV,  232),  der  i  Tillid  til  sin  Gunst  ved  Hove 
fremkom  med  det  ene  Forslag  efter  det  andet  til  indgribende  For- 
andringer i  den  norske  Statsforvaltning,  nok  til  at  holde  V.  i 
Aande.  Saaledes  bekæmpede  V.  Deichmans  Forslag  til  en  ny 
Matrikkel  og  var  1724  kaldt  til  Kjøbenhavn  som  Medlem  af  en 
i  den  Anledning  nedsat  Kommission,  samtidig  maatte  han  finde 
sig  i  at  tage  Sæde  med  sin  Modstander  i  andre  Kommissioner 
om  det  bergenske  grønlandske  Handelskompagni  og  om  Behand- 
lingen af  Skovene.  Vi  se  V.  tage  sig  med  Omhu  af  Bønderne  mod 
Embedsmænd,  der  undertrykkede  dem,  og  det  1722  og  følgende 
Aar  til  Bøndernes  Gavn  iværksatte  Salg  af  Kronens  Gods  i  Norge 
drev  han  med  saadan  Iver,  at  han  sædvanlig  selv  var  til  Stede  ved 
Avktioneme.  Ham  skyldes  en  Forordning  (1730),  hvorved  Jagten 
paa  Vildt  ordnedes;  Reguleringen  af  de  slette  Forhold  ved  Statens 
Sølvværk  paa  Kongsberg  skyldtes  for  en  stor  Del  hans  indtræn- 
gende Forestillinger,  og  Finmarkens  Beboere  kunde  takke  ham  for. 
at  de  beholdt  den  dem  under  Krigen  indrømmede  forholdsvis  frie 
Handel;  at  Regeringen  ikke  nedsatte  den  norske  Told,  var  ikke 
hans  Skyld. 

Efter  knap  10  Aars  Virksomhed  i  Norge  døde  V.  i  Christiania, 
hvor  Kongsgaarden  paa  Ladegaardsøen  var  ham  overladt  til  Be- 
nyttelse, 5.  Okt.  1731.  Det  har  næppe  været  ubetinget  lykkelige 
Aar  for  ham,  væsentlig  paa  Grund  af  Forholdet  til  Deichman, 
som  Regeringen  jævnlig  skubbede  ind  mellem  sig  og  Statholderen 
paa  en  Maade,  som  denne  maatte  føle  sig  højlig  krauiket  ved,  og 
det  uagtet  Rentekammeret  flere  Gange  fremhævede  «den  Vigilance 
og  Forsorg,  som  han  lod  se  i  alle  Tilfælde*.  Men  han  fik  et 
godt  Eftermæle  som  en  for  landets  Tarv  comhyggelig  Herrc>. 
Trods  Deichmans  Underfundigheder  glemte  Kongen  dog  ikke  sin 
gamle  Ven;  han  fritoges  for  Afgifter  af  sit  Savværk,  og  da  han 
1725  kjøbte  det  hjemfaldne  Baroni  Rosendal,  fik  han  det  med  fri- 
herrelige Privilegier.  Sit  fædrene  Gods,  Freienfelde  i  Oldenborge 
har  han  vistnok  afhændet. 

V.  var  utvivlsomt  en  begavet,  om  end  ikke  nogen  overlegen 
Personlighed;  om  hans  Dygtighed  som  Embedsmand  er  der  kun 
én  Mening.  Han  var  af  Karakter  elskværdig  og  højsindet;  det 
vanskelige  Hverv  at  suspendere  Deichman,  da  denne  1730  feldt  i 
Unaade,  kunde  han  derfor  udføre  med  mere  end  almindelig  Takt. 
Hans  glade  og  aabne  Sindelag  afspejler  sig  i  hans  Portræt,  der 
unægtelig   ogsaa   bestyrker  Overleveringen   om    ham  som  noget  af 

en  Bonvivant.  At  to  saa  ædle  Mænd  som  Sehested  og  Løvenørn 
vare  hans  fortrolige  Venner,  vejer  ikke  lidet  til  Fordel  for  V. 
Han  var  hele  sit  Liv  ugift  og  skal  have  afslaaet  de  fordelagtige 
Ægteskabstilbud,  der  bleve  gjorte  ham,  da  han  ikke  brød  sig  om 
Rigdom.  En  Del  af  sine  Indtægter  anvendte  han  til  at  samle  sig 
et  overordentlig  smukt  Bibliothek,  og  at  han  i  det  mindste  paa 
visse  Omraader  vedligeholdt  sine,  selv  for  en  Datids  Statsmand 
usædvanlig  grundige  Kundskaber,  have  vi  et  Bevis  paa  deri,  at 
han  ktmde  besvare  et  latinsk  Brev  fra  Sehested  paa  Græsk.  Sine 
Optegnelser  om  Kongens  italienske  Rejse  og  om  hele  Krigsperioden 
tilintetgjorde  han  tillige  med  mange  af  sine  egne  Papirer,  for  at 
ingen  efter  hans  Død  skulde  kompromitteres  ved  dem  —  ogsaa  et 
Bevis  paa  hans  humane  Tænkemaade,  som  dog  Historikeren  van- 
skelig fuldt  ud  vil  kunne  paaskjønne. 

Geneal.  og   biogr.  Archiv  S.  94  ff.     Bruun,    Rostgaard    og   hans  Samtid   I. 
Hist.  Tidsskr.  5.  R.  III,  IV;  6.  R.  V.    Holm,  Danmark-Norges  Hist.  1720— 1814  L 

G,  Z.  Wad, 

Vibe,  Ditlev,  175 1 — 1834,  Generalkrigskommissær,  var  Søn  af 
Major  ved  i.  akershusiske  Regiment  Johan  Christian  V.  (f  1764) 
og  Anne  Cathrine  f.  Pihl  (f  1773).  Han  blev  født  8.  Jan.  1751, 
ansattes  1765  som  Korporal  ved  nordenfjældske  gevorbne  Infanteri- 
regiment og  blev  kort  efter  antagen  som  Elev  af  den  mathematiske 
Skole  i  Christiania,  men  maatte  1767  afbryde  sit  Kursus  her  og 
følge  Regimentet  til  Kjøbenhavn,  hvor  det  laa  et  Aar.  1769  blev 
V.  paa  ny  Elev  af  den  nu  reorganiserede  kongl.  militære  mathe- 
matiske Skole  i  Christiania.  Aaret  før  Kursusset  her  var  afsluttet, 
1772,  blev  han  som  den  bedste  af  5  udvalgte  Elever  ansat  som 
Stykjunker  ved  Artillcrikorpset  i  Kjøbenhavn,  udnævntes  s.  A.  til 
Sekondlieutenant  i  Artilleriet,  var  1773 — 77  kommanderet  til  Rens- 
borg,  hvor  han  deltog  i  Kortlægningsarbejderne  for  det  slesvig- 
holstenske Kanalanlæg.  V.  blev  1778  Premierlieutenant  i  Artilleriet 
med  Station  i  Kjøbenhavn,  hvor  han  og  Artilleriheutenaiit  Rieck 
efter  General  Huths  Opfordring  hørte  Forelæsninger  over  Astronomi; 
da  de  havde  underkastet  sig  Examen  heri,  bleve  de  1779  beordrede 
til  Norge,  hvor  det  s.  A.  var  bestemt,  at  den  siden  1773  igang- 
satte c  militære  Opmaaling>  fremtidig  skulde  « støttes  til  astronomisk 
bestemte  Punkter*.  Det  blev  saaledes  V.,  som  i  Fællesskab  med 
Rieck  førte  denne  for  Norges  Opmaaling  grundlæggende  Bestem- 
melse ud  i  Livet,  og  V.  blev  den  væsentligste  Bærer  af  dette  Ar- 
bejde  til   og   med  Aaret  1788.     Der  var  da  bestemt  en  Triangel- 

række  fra  Kongsvinger  langs  Grænsen  til  Værdalen  i  Nordre 
Throndhjems  Amt  samt  i  Tilknytning  hertil  en  Række  over  Thrond- 
hjem  syd  over  langs  Kysten,  som  ved  den  Tid  var  ført  frem  til 
Stadt.  Den  sidste  Triangulering  dannede  Grundlaget  for  de  Kort, 
der  senere  ble  ve  udgivne  af  « Søkortarkivet*  over  den  norske  Kyst. 
Om  Vintrene,  da  Beregningerne  bleve  udførte,  havde  V.  skiftende 
Standkvarterer  for  at  kunne  foretage  astronomiske  Observationer 
til  Bestemmelse  af  disse  Steders  geografiske  Længde  og  Bredde. 
1788  blev  han  Krigskommissær  i  Throndhjem,  1803  —  da  Sømili- 
tærdistrikterne oprettedes  —  Sø-  og  Landkrigskommissær  med  Ma- 
jors Rang,  181 1  fik  han  Karakter  af  Generalkrigskommissær.  Han 
døde  i  Throndhjem  9.  Sept.  1834.  —  Gift  (1789)  med  Canutha  Pau- 
line Nordahl  (f  1839),  Datter  af  Præsident  i  Throndhjem  Peter 
Tønder  N.  og  Birthe  Johanne  f.  Systenberg. 

Geneal.  og  biogr.  Archiv  S.  99  ff.    Kraft,  Norsk  Forf.  Lex,    C.  O.  MtmUu. 

Vibe,  Joachim  Christian,  1749 — 1^2,  Officer,  Amtmand. 
Han  var  en  ældre  Broder  af  den  ovennævnte  Generalkrigskommissær 
Ditlev  V.  og  født  i  Lier  ved  Drammen  7.  Sept.  1749.  Han  valgte 
den  militære  Løbebane,  blev  Artilleriofficer  og  var  som  saadan  i  det 
mindste  i  Aarene  1785 — 86  bosat  i  Frederiksstad  i  Norge.  I  1795  t>lcv 
han  Amtmand  over  Vesteramtet  paa  Island,  hvor  han  døde  ii.  Febr. 
1802.  Efter  en  i  latinsk  Lapidarstil  affattet  Karakteristik  af  Finn 
Magnussen  at  dømme,  maa  han  have  været  meget  afholdt  af  Islæn- 
derne, «hvis  Sag  han  mandigen  talte*.  Han  er  for  øvrigt  især 
bleven  bekjendt  som  et  fremtrædende  Medlem  af  det  « norske 
litterære  Selskab*.  Rahbek  (Erindr.  IV,  4.  136)  kalder  ham  «den 
hvasseste  og  maaske  den  vittigste  af  Selskabets  gamle  Ordføreret. 
Han  skal  have  skrevet  en  Del  Vers  af  mindre  Betydning.  De 
Udfald  mod  ham,  som  Levin  har  gjort  i  sin  Udgave  af  Wessel, 
ere  langtfra  tilstrækkelig  begrundede.  Han  blev  gift  i  Onsø  2.  Dec. 
1784  med  Ingeborg  Christine  Hirsch.  En  Dattersøn  af  ham  var 
den  norske  Statsminister  Christian  August  Selmer. 

Geneal.  og  biogr.  Archiv  S.  98  f.  Wessels  samlede  Digte,  ved  Levin,  passim. 
(Brodersønnen)  A.  Vibe,  Billeder  og  Minder  af  mit  Kystmaalerliv  (Chra.  1860) 
S.  III— 14.  £  Daoi. 

Vibe,  Johan,  o.  1634 — 1710,  Vicestatholder,  Søn  af  neden- 
nævnte Peder  V.  Ved  Folketællingen  1701  angives  han  at  være 
64  Aar  gi.  og  skulde   altsaa  være  født  o.  1637,   men  da  det  ellers 

hedder,  at  han  skal  være  født  i  Frankrig  i  Faderens  illegitime  For- 
bindelse med  en  fransk  Kvinde,  maa  han  mindst  være  et  Par  Aar 
ældre,  da  Faderens  Hjemkomst  til  Danmark  sættes  til  1634.  1659 
gav  Kongen  Statholder  Niels  Trolle  Befaling  til  at  antage  ham  under 
Militsen  i  Norge,  hvor  han  kunde  kjendes  dygtig,  og  1660  blev 
han  i  Throndhjem  ansat  som  Fændrik  ved  de  nordlandske  Knægte. 
Han  skal  derpaa  have  været  i  hollandsk  Tjeneste,  hvor  han  blev 
Søkapitajn.  Efter  sin  Hjemkomst  indtraadte  han  igjen  i  den 
norske  Armé  og  var  maaske  ansat  ved  oplandske  Regiment,  da 
han  25.  Maj  1671  blev  nobiliteret  «med  Faderens  Vaaben»,  men 
naar  han  i  Adelsbrevet  kaldes  « Oberst »,  er  dette  aabenbart  urig- 
tigt. 1675  opføres  han  som  Major  til  Fods  og  staaende  til  Dispo- 
sition. I  Marts  1676  fik  han  Rejsepas  til  Holland,  nævnes  s.  A. 
som  Oberstlieutenant  i  sjællandske  nationale  Infanteriregiment  og 
noget  senere  s.  A.  som  Oberst.  Han  deltog  i  Krigen  mod  Sve- 
rige («Gyldenløvefejden»),  og  da  Admiral  Marqvard  Rodsteen  (XIV, 
145)  efter  den  uheldige  Expedition  mod  Gøteborg  i  Avg.  1676  blev 
fjæmet  fra  sin  Stilling,  fik  Oberstlieutenant  V.  Kommandoen  over 
Blokadeeskadren,  der  skulde  understøtte  Statholder  U.  F.  Gylden- 
løves Angreb  fra  Landsiden.  Efter  at  denne  havde  hævet  Belej- 
ringen, da  Gøteborg  havde  faaet  Undsætning  fra  England,  fik  V. 
Befaling  at  indeslutte  de  der  liggende  Skibe,  hvilket  han  udførte 
med  de  ham  betroede  8  Fartøjer,  i  det  han  angreb  den  under 
Elfsborg  liggende  Flaade,  saa  den  ikke  turde  løbe  ud.  Paa  Kon- 
gens Fødselsdag,  15.  April  1677,  havde  V.  og  Oberst  Iddekinghe 
ved  Marineregimentet,  der  ansaas  for  Gyldenløves  to  dygtigste 
Oberster,  i  et  Gjæstebud  hos  Gyldenløve  et  Sammenstød  angaaende 
deres  Rang,  der  den  følgende  Dag  medførte  en  Duel,  hvori  de 
begge  bleve  saarede.  Saa  snart  han  atter  var  helbredet,  blev  V. 
med  oplandske  Regiment  indskibet  paå  Galejflaaden  og  gjorde  i 
Juli  et  Angreb  paa  Marstrand;  om  Høsten  s.  A.  kæmpede  han 
under  Hans  v.  Løwenhielm  (X,  596).  I  Slutningen  af  Aaret  send- 
tes 1000  Mand  af  oplandske  Regiment  under  V.  til  Kjøbenhavn 
til  Oprettelse  af  et  Marineregiment,  men  foreløbig  blev  kun  et 
Kompagni  dannet,  og  Resten  indlemmedes  i  Livregimentet.  Under 
Gyldenløves  Indfald  i  Sverige  i  Februar  1679  sendtes  V.  med  1200 
Mand  og  6  Kanoner  mod  Eda  Skanse,  som  det  dog  ikke  lykkedes 
ham  at  erobre,  hvorimod  han  bemægtigede  sig  og  ødelagde  Mora 
Skanse;  i  Avg.  s.  A.  var  han  med  Gyldenløve  ved  Uddevalla, 
men  trak  sig  kort  efter  tilbage  til  Vinger.     Han  stod  som  Oberst 


Digitized  by  VjOOQIC 


502  ^^.  Joh. 

ved  oplandske  Regiment  til  1682,  da  han  i  Marts  blev  udnævnt 
til  Chef  for  det  danske  og  i  Maj  for  det  norske  Marineregiment 
I  liecbr.  s.  A.  blev  han  Generalmajor  af  Infanteriet.  I  Februar 
1683  kom  han  til  Throndhjem  for  at  kommandere  Militsen  norden- 
fjælds  og  byggede  om  Sommeren  en  Gaard  i  Throndhjem,  hvor  han 
i  1685  modtog  Kong  Christian  V  efter  at  have  mødt  ham  paa 
Dovre  Fjæld,  hvor  han  paa  Stiftsgrænsen  lod  opføre  en  Pyramide 
til  hans  Ære,  hvilket  han  ogsaa  gjorde,  efter  at  han  i  1704  havde 
haft  Frederik  IV  til  Gjæst  og  ftilgt  ham  hid.  1689  var  han  paa 
Røros  i  en  Kommission  til  Undersøgelse  af  Bjærgværkets  Forhold. 
Formentlig  i  légoAarene  kjøbte  han  den  bekjendte  Gaard  Lade 
paa  Strinden  ved  Throndhjem  og  opførte  der  en  stor  Hovedbyg- 
ning, hvilken  Gaard  han  ved  sin  Afrejse  fra  Throndhjem  solgte 
til  Toldforvalter  Herman  Treschow.  1697  ^  ^^^  Inspektionen  over 
det  militære  Væsen  i  Bergenhus  Distrikt.  Som  kommanderende 
General  nordenfjælds  siges  han  i  Begyndelsen  af  det  18.  Aarhun- 
drede  at  have  sørget  for  at  holde  Armeen  og  Fæstningerne  i  god 
og  ftildt  rustet  Stand.  1693  var  han  bleven  Ridder  af  Danebrog, 
og  under  et  Ophold  i  Kjøbenhavn  udnævntes  han  i  1700  til  Gene- 
rallieutenant.  1707  blev  han  Kommandant  i  Throndhjem  og  1708 
Gehejmeraad  samt  Vicestatholder  i  Norge  og  Stiftsbefalingsmand 
i  Christiania,  hvorhen  han  flyttede  i  Begyndelsen  af  Aaret  1709. 
I  Anledning  af  den  store  Ildebrand  i  Throndhjem  i.  Avg.  1708 
har  V.  til  Kancelliet  afgivet  2  Memorialer,  dat  20.  Okt.  s.  A.,  an- 
gaaende  Byens  Øvrighed  og  en  stor  Del  af  Borgerskabet  samt  om 
nogle  Misligheder,  der  bør  rettes.  De  angive  baade  vedkommen- 
des økonomiske  Forfatning  og  moralske  Karakter  og  ere  af  ikke 
liden  Interesse  (B.  Moes  Tidsskr.  f.  n.  Personalhist.  I,  538  ff.). 

Da  V.  kom  til  Christiania  var  han  allerede  gammel  og 
sygelig  og  blev  snart  uenig  med  den  kommanderende  General 
H.  E.  V.  Tritzschler  (XVII,  521).  Imidlertid  synes  de  begge  at 
have  været  enige  om,  at  et  Indfald  i  Sverige  maatte  mislykkes 
paa  Grund  af  Armeens  Mangel  paa  næsten  alle  Fornødenheder. 
Efter  at  den  havde  staaet  uvirksom  ved  Frederikshald  i  3  Maane- 
der,  opløstes  den  store  Feltlejr  i  Dec,  1709,  og  Tropperne  hjem- 
sendtes. Nogle  mene,  at  netop  de  befalendes  Uenighed  var 
Grunden  til  Uvirksomheden.  V.  døde  i  Christiania  Natten  til 
20.  Pebr.  17 10,  kort  efter  at  Tritzschler  havde  søgt  ham  til  en 
mundtlig  Forhandling.  Samme  Dags  Aften  blev  hans  Lig  tuden 
nogen  Proces*  opsat  i  Slotskirken  paa  Akershus  for  strax  at  føres 

til  Throndhjem,  hvor  han,  ligesom  hans  anden  Hustru,  blev  bisat 
i  Domkirken.  De  havde  skjænket  100  Rdl.  til  Fattighuset  i  Thrond- 
hjem, hvis  Renter  aarlig  skulde  anvendes  til  et  Slagtenød  til  Lem- 
merne; Kapitalen  udbetaltes  1735  ^^  ^^^^  dalevende  2  Døtre,  som 
den  Gang  forlod  Throndhjem.  V.  var  benaadet  med  Kongetienden 
af  Strinden  og  Sælbo,  men  skal  lidet  eller  intet  have  ejet;  han 
paastaas  i  en  Apologi  for  Baron  V.  Løvendal  at  have  været 
noget  drikfældig.  Han  var  to  Gange  gift,  i.  med  Johanne  Marie 
Sandrart  (eller  Sancrat),  en  hollandsk  Dame,  fra  hvem  han  blev 
skilt  1680  uden  Tilladelse  til  nyt  Ægteskab.  Hun  levede  endnu 
1685,  da  den  hollandske  Gesandt  i  Danmark  gjorde  Fordring  paa 
Understøttelse  til  hende.  1682  fik  han  imidlertid  Giftetilladelse  og 
ægtede  (viet  i  Huset  i  Åker)  23.  Jan.  1683  Margrete  Marie  Gaar- 
man  (f.  i  Christiania  27.  Juni  1663,  f  i  Throndhjem  8.  Jan.  1690; 
Ligpr.  af  O.  Borchman.  Kbhvn.  1691.),  Datter  af  Landkommissarius 
Johan  G.  og  Margrete  Jespersdatter. 

N.  NicoIayscD,  Norske  Stiftelser  III,  1059  f.  og  de  der  citerede  Kilder. 
Anker,  Norske  Gencralspersoner  S.  267  ff.  Friedenreich,  Chr.  V's  Krigshist.  I, 
241  f.  Vaupell,  Den  dansk-norske  Hærs  Hist.  I — II.  Bidr.  t  d.  store  nord.  Krigs 
Hist.  I-II.  H,  /.  Huitfeldt'Kaas. 

Vibe,  Johan,  1748 — 82,  Digter.  Han  var  en  ældre  Broder  til 
ovennævnte  Generalkrigskommissær  Ditlev  V.  Han  angives  at  være 
født  10.  Sept.  1748  paa  Bragemæs  (Drammen),  blev  Student  1766, 
vistnok  som  Privatist,  og  skal  have  lagt  sig  noget  efter  Græsk;  en 
tabt  Oversættelse  af  cAnakreon*  roses  meget  af  Rahbek,  en  Over- 
sættelse af  cPythagoras'  gyldne  Vers»  er  endnu  bevaret.  V.s  Liv  er 
meget  lidet  kjendt.  En  Tid  var  han  Huslærer  paa  Faaberg  Præste- 
gaard  i  Gudbrandsdalen  hos  den  senere  Biskop  O.  Irgens,  senere 
møde  vi  ham  i  Kjøbenhavn  som  en  af  Hovedmændene  i  det  norske 
Selskab,  hvor  han  i  dets  første  Tid  var  Sekretær,  og  som  en  af 
dettes  Digtere.  Bekjendte  ere  hans  to  Viser:  c  Den,  Skaberen 
skjænkte  en  oplyst  Forstand*  og  hans  Afskedsvise  til  det  norske 
Selskab.  De  vidne  afgjort  om  Talent.  Ligesom  et  Par  af  Wessels 
Brødre  modtog  V.,  uvist  i  hvilket  Aar,  en  Ansættelse  som  Land- 
maaler  og  fik  som  saadan  Beskæftigelse  i  Fyn.  I  1778  blev  han 
Kammersekretær,  og  i  samme  Aar  opførtes  paa  det  kongl.  Theater 
hans  Skuespil  tDe  nysgjerrige  Mandfolk »,  der,  efter  Overskou  (III, 
149),  skal  have  været  fremkaldt  ved  Enkedronning  Julianes  Ønske  om 
en  Pendant  til  «De  nysgjerrige  Fruentimmer*.  Stykket,  der  ansaas 
for  at  have  sine  gode  Egenskaber^  blev  først  trykt  efter  Forfatterens 

Død.  V.  døde  allerede  i  sit  34.  Aar  i  Kjøbenhavn  i  Marts  1782.  Efter 
Traditionen  skal  han  have  været  en  elskværdig  Kammerat,  men  til- 
lige have  ført  et  letsindigt  Liv;  hans  Viser  tyde  paa  et  vist  Tungsind 
midt  under  Lystigheden.  Et  Par  af  hans  norske  Frænder  i  det 
nittende  Aarhundrede  have  røbet  et  vistnok  med  ham  nær  beslægtet 
Talent.  —  Længe  efter  V.s  Død  fremkom  (Geneal.  og  biogr.  Archiv 
S.  97)  en  Beretning  om,  at  han  havde  været  « Privatsekretær*  hos 
O.  H.  Guldberg.  Dette  tør  være  saare  tvivlsomt;  det  er  lidet  sand- 
synligt, at  G.,  om  han  for  øvrigt  har  holdt  c  Privatsekretær*,  dertil 
skulde  have  valgt  en  ung  Nordmand,  hvis  hele  Personlighed  og 
Aandsretning  var  saa  grundig  forskjellig  fra  hans  egen  som  V.s. 
Anekdoten  om,  at  Slutningsstrofen  af  den  nævnte  Sang  c  Den, 
Skaberen*  osv.  oprindelig  skulde  have  været  improviseret  under 
en  Samtale  med  Guldberg,  er  ogsaa  alt  andet  end  sands)mlig. 

Geneal.  og  biogr.  Archiv  S.  96  ff.  Wessels  Digte,  udg.  af  Levin,  passim. 
L.  Daac,  Throndhj.  Stifts  gejstl.  Historie  S.  201.  H.  J.  Huitfeldt,  Christiania 
Theaterhistorie  S.  iii.  X.  Daae. 

Vibe,  Michael,  1627 — 90,  Vicekansler,  fødtes  24.  Dec.  1627  i 
Lund  som  Søn  af  Biskop  Mads  Jensen  Medelfar  (XI,  207)  i  dennes 
3.  Ægteskab  med  Mette  Vibe,  hvis  Faders  Navn  hendes  Søn  fik. 
Efter  at  være  undervist  i  Hjemmet  sendtes  han  til  Viborg  Skole, 
hvorfra  han  1644  som  en  lovende  Yngling  dimitteredes  til  Universi- 
tetet, hvilket  han  efter  2  Aars  Studietid  forlod  for  yderligere  at 
uddanne  sig  ved  fremmede  Højskoler.  1  Leiden  (immatrikuleret 
Jan.  1647)  studerede  han  i  i^/«  Aar  Rets-  og  Statsvidenskab,  Hi- 
storie og  Litteratur;  over  Paris  kom  han  til  Blois,  hvor  han  an- 
vendte et  Aar  paa  at  lære  Fransk,  i  Strasburg  havde  han  den 
berømte  Boecler  til  Lærer  i  Statsret,  Historie  m.  m.  Hjemkommen 
til  Kjøbenhavn  1650  tiltrak  han  sig  snart  Opmærksomhed,  og 
Rigsraad  Christen  Skeel  antog  ham  som  Vejleder  for  sin  Søn 
Otto  (XVI,  37);  efter  et  kortere  Ophold  ved  Akademiet  i  Sorø 
tiltraadte  de  1652  en  6aarig  Rejse  til  Tyskland,  Frankrig,  Neder- 
landene og  Italien.  Saa  godt  et  Omdømme  havde  han  nu  erhver- 
vet sig,  at  Statholderen  Grev  Christian  Rantzau  snart  efter  hans 
Hjemkomst  1658  betroede  ham  at  ledsage  sin  i4aarige  Søn  Ditlev 
(XIII,  426)  til  Tiibingen,  hvor  V.  under  et  4aarigt  Ophold  i  den 
Grad  vandt  Hertugen  af  Wiirttembergs  Yndest,  at  denne  ønskede 
at  knytte  ham  enten  til  Universitetet  eller  til  sine  nærmere  Om- 
givelser.    Men  V.  vilde   ikke   skilles   fra   den  unge  Rantzau,    med 

hvem  han  efter  et  Fjerdingaars  Ophold  paa  Breitenburg  paa  ny 
begav  sig  udenlands,  denne  Gang  til  Nederlandene  og  Frankrig. 
Ved  Efterretningen  om  Christian  Rantzaus  Død  (1663)  vendte  de 
hjem  til  Holsten,  og  kort  efter  (April  1664)  udnævnte  Ditlev  Rantzau, 
nu  Rigsgreve  til  Grevskabet  Rantzau,  V.  til  sin  Raad  og  5  Aar 
efter  til  Best)a"er  af  Grevskabet.  Henimod  40  Aar  gammel  giftede 
V.  sig  21.  Juni  1667  med  Margrethe  Cathrine  Reimers  (f.  30.  Marts 
1643  t  9«  J2L^-  1683),  Datter  af  Inspektør  paa  Grevskabets  Godser 
Heinrich  R.  og  Anna  Hannemann.  Ved  hende  blev  han  Fader 
til  8  Børn,  af  hvilke  Ditlev  V.  ovfr.  er  omtalt. 

Gjennem  Grevinde  Rantzau,   der  stod  i  nøje  Venskabsforhold 
til  Griffenfeld,   kom  V.  i  Forbindelse  med   denne  Statsmand,    med 
hvem   han   derefter   stadig    korresponderede.     Ad   denne  Vej    blev 
han  dragen  ind  i  Statstjenesten,    hvortil   en  Mand  med  V.s  utvivl- 
somme Begavelse  og  Verdenskundskab   maatte   egne  sig  fortrinlig; 
det  første  Skridt  paa  denne  Bane  gjorde  han,   da  han  1673,   uden 
at  opgive   sit  Forhold   til  Rantzau,    blev  Kancelliraad  ved  Hertug- 
dømmernes Regering  i  Gliickstadt,    og   som   saadan  ledsagede  han 
1677    den    holstenske  Vicekansler   Conrad  Wasmer    til    den    neder- 
sachsiske    Kredsdag    i    Brunsvig.      Imidlertid    var    det    først    efter 
Griffenfelds  Fald  V.  opnaaede  en  indflydelsesrigere  Stilling,    i   det 
han  1678  kaldtes  til  Kjøbenhavn  for  som  Inspektør  for  den  7aarige 
Prins    Frederik   (IV)   at    lede    hans    Opdragelse    og    Undervisning; 
samtidig   udnævntes   han   til  Justitsraad.     Hvem    han   kunde   takke 
for  dette,  kan  kun  gjættes;  maaske  begge  hans  gamle  Elever,  der 
nu  vare  i  høje  Embedsstillinger.    At  V.  passede  til  denne  ansvars- 
ftilde  Post,  tør  man  ikke  paastaa,  i  det  mindste  ikke,  hvad  Under- 
visningen angik;  thi,  foruden  at  den  lededes  paa  Tysk,  var  den  i 
flere  Henseender  mangelftild,    og   kun  ved   sin  Energi   og  kraftige 
Vilje   formaaede  Prinsen   senere   nogenlunde   at   indhente   det   for- 
sømte.    Men  Kongen    fandt   i    hvert  Fald  Behag  i  V.,    der   i   sin 
Stilling   daglig   havde  Lejlighed  til  at  færdes  i  dennes  Nærhed  og 
forstod    at    omgaas   Majestæten    paa   en    Maade,    der    tiltalte    ham 
højlig.    Og  Følgerne  af  den  kongehge  Gunst  viste  sig  meget  snart, 
i   det  V.  allerede  1679  ^^   ^ast  Fod  i  Centraladministrationen    som 
Etatsraad  og  Kommerceraad ;    endnu  inden  Aarets  Udgang  erhver- 
vede han  Vaabenbrev.     De  Forbindelser,   som  V.  klogelig  sluttede 
med    de   Mænd,    der    paa   de  Tider   især   havde  Kongens  Øre  — 
A.  L.  Knuth,    Biermann,    Brandt   m.  Fl.  —   styrkede   i    den   Grad 
hans  Position,  at  han  1680  optoges  som  Gehejmeraad  i  Konseillet; 

og  faa  Aar  senere,  Juni  1683,  efterfulgte  han  Holger  Vind  som 
Vicekansler  i  Danske  Kancelli,  en  Post  af  stor  Betydning,  og  det 
saa  meget  større,  som  han  forstod  at  lede  Kongen  efter  sit  Ønske, 
i  det  han  vidste  paa  en  behændig  Maade  at  forberede  denne  paa 
sine  Forestillinger.  Næppe  har  noget  af  de  andre  Medlemmer  af 
den  « Kabale*,  bestaaende  af  V.,  Biermann,  Brandt,  Jessen  og 
V.  Støcken,  der  i  1680erne  faktisk  styrede  Landet,  haft  Kongens 
Tillid  som  V.  Med  Vicekanslerembedet  ftilgte  Udnævnelsen  til 
Justitiarius  i  Højesteret.  At  hans  Hverv  som  Kronprinsens  Hov- 
mester maatte  lide  under  denne  Akkumulation  af  Embeder,  der 
hvert  for  sig  kunde  lægge  stærkt  Beslag  paa  en  Mands  Tid  og 
Tanker,  er  indlysende;  men  den  almindelige  Svaghed  hos  Chri- 
stian V  at  overvælde  sine  betroede  Mænd  med  forskjellige  Be- 
stillinger stadfæstede  sig  ogsaa  over  for  V.  Under  Udarbejdelsen 
af  Danske  Lov  havde  han  Sæde  i  de  2  sidste  Revisionskommis- 
sioner  (1680 — 82);  i  den  første  af  disse  havde  han  til  Kollega 
bl.  a.  sin  gamle  Elev  Otto  Skeel;  samtidig  var  han  Medlem  af  en 
1681  udnævnt  Kommission  til  Revision  af  en  Del  uafgjorte  Regn- 
skaber og  af  en  anden  til  Overvejelse  af  Midler  til  Landboforhol- 
denes Forbedring.  At  han  tilmed  1684  efter  Inddragelsen  af  den 
gottorpske  Del  af  Slesvig  blev  Amtmand  over  Svabsted  Amt,  har 
mindre  at  sige;  han  har  næppe  nogen  Sinde  taget  sig  af  Forret- 
ningerne i  Amtet,  men  kun  oppebaaret  Indtægterne.  S.  A.  hædre- 
des han  med  Danebrogsordenen.  Det  blev  dog  ikke  nogen  lang 
Aarrække  V.  stod  paa  sin  Lykkes  og  Magts  Tinde,  og  han  tænkte 
sig  sikkert  at  naa  endnu  højere;  efter  Paaske  1690  blev  han  an- 
greben af  en  ondartet  Feber,  som  bortrev  ham  i.  Maj. 

Om  V.s  gode  Evner,  hans  Klogskab,  hans  Forsigtighed  og 
hans  dermed  følgende  Held  til  at  holde  sig  til  den  rette,  den  for 
ham  og  hans  Planer  gavnligste  Side  ved  et  rænkefuldt  Hof,  ere  alle 
hans  samtidige  enige.  At  han  lod  sig  give  Præsenter  af  Kongen,  var 
ikke  andet,  end  hvad  de  fleste  andre  i  lignende  Stilling  gjorde.  En 
saadan  Kongegave  fik  han,  da  han  1684  forlenedes  med  M.  Wedder- 
kopps  konfiskerede  Gods  Søgaard  m.  m.  i  Slesvig;  men  da  disse 
Ejendomme  ved  Forliget  i  Altona  1689  tilbagegaves,  overdroges 
ham  et  stort  inddiget  Terræn  i  Oldenborg,  Altenhoven  kaldet, 
som  et  frit  adeligt  Gods  Freienfelde.  Naar  Molesworth  sigter  ham 
for  som  Vicekansler  og  Justitiarius  at  influere  paa  Højesterets 
Kjendelser,  saa  de  ikke  altid  stemte  med  den  strænge  Ret,  tør 
man  næppe  lægge  for  megen  Vægt  paa  en  saadan  Insinuation.    I 

den  haarde  Medfart,  som  timedes  Oluf  Rosenkrantz  (XIV,  277), 
har  man  ogsaa  villet  tillægge  V.  en  væsentlig  Andel,  i  det  han 
derved  paa  ham  fik  hævnet  den  Vold,  som  Rosenkrantz'  Fader  i 
sin  Tid  havde  øvet  mod  V.s  Fader.  Men  det  viser,  hvilket  haardt 
og  hævngjerrigt  Sind  man  tillagde  den  Mand,  der  til  Valgsprog 
havde  «Pietate  et  Justitia».  At  Beskyldningen  for  umaadeholden 
Drik  rammer  V.  som  flere  andre  af  Christian  V's  Yndlinger,  gjør 
ham  heller  ikke  sympathisk. 

Geneal.  og  biogr.  Archiv  S.  91  ff.  Moller,  Cimbria  lit.  II.  Universitets- 
program.  G.  L,  Wad, 

Vibe,  Mikkel,  1565 — 1624,  Handelsmand  og  Borgmester,  var 
en  Bondesøn  fra  Legaard  ved  Holstebro.  Efter  Faderens  tidlige 
Død  kom  han  i  Huset  hos  en  Farbroder,  der  var  Præst  i  Tyre- 
god, kom  siden  i  en  Skrive-  og  Regneskole  i  Viborg  og  derpaa  i 
Tjeneste  hos  Livlægen  Dr.  Peder  Sørensen,  af  hvem  han  efter 
3  Aars  Forløb  anbefaledes  til  Lægens  Broder,  der  var  Tolder  i 
Norge.  Her  fik  han  nogen  Indsigt  i  Handelsvæsen,  hvortil  han 
af  Naturen  synes  at  have  været  i  en  sjælden  Grad  anlagt.  Der- 
paa kom  han  i  Tjeneste  hos  Borgmester  Marcus  Hess  i  Kjøben- 
havn,  der  var  en  driftig  Handelsmand  (VII,  428),  som  benyttede 
V.  ved  Handelsrejser  til  Spanien  og  England.  Siden  gjorde  han 
for  egen  Regning  lignende  Rejser  til  forskjellige  af  Evropas  vig- 
tigste Handelsstæder  i  Vest  og  Øst.  Hjemkommen  tog  han  1593 
Borgerskab  i  Kjøbenhavn  og  blev  i  Tidens  Løb  en  af  Hovedsta- 
dens største  og  driftigste  Handelsmænd  —  vistnok  den  største  i 
sin  Tid.  Fra  1602  var  han  tillige  Raadmand  og  fra  1609  en  af 
Stadens  Borgmestre. 

Det  er  vanskeligt  i  korte  Træk  at  give  en  Forestilling  om  V.s 
store  Handels-  og  Rederibedrift,  som  han  drev  i  Forening  med 
sin  Broder,  Christen  V.,  saa  længe  denne  levede  (f  1605),  og  siden 
i  Forbindelse  med  mange  andre  af  den  Tids  foretagsomme  Han- 
delsmænd, særlig  Svigersønnen  Thomas  Lorck  (X,  373).  Han  le- 
verede Varer  til  Hoffets  Forbrug  og  forsynede  Norge  med  Korn- 
varer.  Hans  Skibe  besejlede  Nordlandene  og  Island  og  drev 
Hvalfangst  under  Finmarken  og  Grønland.  Oftere  led  han  Tab, 
naar  Skibene  opbragtes  af  fremmede  Kapere;  men  han  lod  sig 
ikke  skræmme;  havde  vel  endog  selv  Kapere  i  Søen.  Hos  Rege- 
ringen stod  V.  højt;  en  Mand  som  Statholderen  i  Kjøbenhavn, 
Rigsraad  Breide  Rantzau,    var  Deltager  i  flere  af  hans  Foretagen- 

der  (XIU,  402),  og  forskjellige  vigtige  Hverv,  f.  Ex.  Tilsyn  med 
Salthandelen,  bleve  ham  betroede.  I  Tidens  Løb  blev  han  da 
ogsaa  en  meget  velhavende  Mand,  der  ejede  mange  Gaarde  og 
Grunde  i  Kjøbenhavn  og  Stadens  nærmeste  Omgivelser,  bl.  a. 
7  Haver  og  en  Ladegaard  uden  for  den  daværende  Østerport.  I 
€  Store  Vibenshus*  er  hans  Navn  vistnok  endnu  bevaret,  og  han 
var  den  første,  der  begyndte  Bebyggelsen  af  Vesterbro  hinsides 
Søerne,  hvor  en  meget  besøgt  Gjæstgivergaard  med  Skydebane 
bar  Navnet  «M.  V.s  Kro>.  En  nu  forsvunden  Gade  omtrent  der. 
hvor  Kultorvet  nu  er,  hed  cM.  V.s  Gade».  I  Bebyggelsen  af 
Christianshavn  deltog  han  med  Iver,  og  endnu  samme  Dag,  Døden 
ramte  ham,  30.  Marts  1624,  havde  han  været  ude  at  bese  sine 
Byggepladser  i  denne  ny  Bydel.  Hans  Jordefærd  i  St.  Nicolai 
Kirke  foregik  c  med  stor  Frekvens  af  Rigens  Raad,  Adel  og  Uadel>. 
Samtiden  berømmer  ham  som  en  from  Mand,  der  hver  Morgen 
dvælede  i  sit  Bedekaramer,  førend  han  gik  ud,  og  der  siges,  at 
han  forestod  sit  Borgmesterembede  saaledes,  at  han  var  vel  lidt  af 
høje  og  lave,  og  hjalp  Borgerskabet  til  rette  i  mange  Sager. 

V.  var  gift  i.  (1595)  med  Mette  Lauridsdatter  (f  1599),  2.  (1600) 
med  Anne,  Datter  af  Borgmester  Simon  Surbek.  Den  sidste  Hustru 
overlevede  ham  (f  1632).  Af  begge  Ægteskaber  var  der  Børn, 
som  det  gik  godt.  Gjennem  Datteren  Mette,  der  ægtede  Biskop 
Mads  Jensen  Medelfar  i  Lund,  blev  M.  V.  Stamfader  til  den  senere 
adlede  Slægt  Vibe. 

P.  P.  Hie,  Ligpræd.  over  M.  V.  Gencal.  og  biogr.  Archiv  S.  73  ff.  Niel- 
sen, Kbhvns,  Hist.  og  Beskr.  III,  200  fif.  Jf,  JP^  Rørdam. 

Vibe,  Niels  Andreas,  1759 — 1814,  Generalkrigskommissær,  var 
yngre  Broder  til  foran  nævnte  Generalkrigskommissær  Ditlev  V. 
Han  blev  født  i  Numedal  1759  (døbt  20.  Juli),  1777  E^^v  af  den 
militære  mathematiske  Skole  i  Christiania  og  erholdt  ved  Afgangs- 
examen  her  fra  1780  som  den  bedste  af  sit  Kuld  Medaillen  c  For 
Dyd  og  Flittighed*.  Han  blev  ansat  som  Sekondlieutenant  å  la 
suite  i  akershusiske  Dragonregiment  med  Anciennitet  fra  1779,  men 
blev  først  1789  virkelig  Sekondlieutenant,  fik  1790  Premierlieutenants 
Karakter  og  avancerede  1792  til  virkelig  Premierlieutenant.  Imid- 
lertid var  han  allerede  1781  bleven  antagen  ved  Norges  militære 
Opmaaling  og  arbejdede  med  et  Par  Aars  Afbrydelse,  under  hvilke 
han  assisterede  sin  ældre  Broder,  Ditlev  V.,  ved  geodætiske  Be- 
regninger   som  Detaillør  til  og  med  1787;    fra  1788  arbejdede  han 

som  Trigonometrist  ved  Opmaalingen  og  fik  fast  Ansættelse  i  denne 
Egenskab  1790.  Indtil  1799  fuldførte  han  nu  den  af  Broderen 
paabegyndte  Triangelrække  for  Kystmaalingen  mellem  Throndhjem 
og  Frederikshald.  1795  fik  V.  Karakter  af  Overkrigskommissær  med 
Løfte  om  Krigskommissærembede  i  Norge »  naar  et  saadant  blev 
ledigt.  Dette  indtraf  1798,  da  han  blev  Krigskommissær  i  Chri- 
stianssands  Stift.  1802  blev  han  Amtmand  i  Nordre  Bergenhus 
Amt  med  Bolig  i  Bergen.  Under  sit  Ophold  i  denne  By  blev 
han  Præses  i  det  bergenske  < nyttige  Selskabs,  og  ved  sin  Afrejse 
fra  Byen  dettes  første  Æresmedlem.  Ligeledes  blev  han  Præses  for 
den  bergenske  Distriktskommission  i  < Selskabet  for  Norges  Vel>, 
første  Direktør  for  en  i  Bergen  oprettet  Realskole  og  for  det  ber- 
genske €  harmoniske  Selskab*.  181 1  blev  han  virkelig  General- 
krigskommissær  for  Land-  og  Søetaten  i  Norge  samt  3.  Deputeret 
i  det  kongl.  norske  KommissariatskoUegium  og  tilflyttede  nu  Chri- 
stiania, hvor  han  tillige  udnævntes  til  i.  Medlem  af  den  kongl. 
Kommissariatskommission.  18 14  blev  han  Assessor  i  den  for  Norge 
oprettede  Overkriminalret,  i  Maj  s.  A.  Kammerherre  hos  den  ny- 
valgte Konge,  Christian  Frederik.  Han  døde  faa  Maaneder  senere, 
9.  September  1814,  i  Christiania.  —  V.  var  en  baade  med  Aand 
og  kanske  end  mere  Hjærte  rigt  udstyret  Personlighed  og  karak- 
teriseres af  en  samtidig,  Professor  Frederik  Sneedorff,  som  eet 
vittigt,  jævnt  og  interessant  Menneske>.  Han  var  gift  (1795)  med 
Margary  f.  Kjerulf  (f.  3.  Juni  1775  f  3.  Jan.  1852),  Datter  af  Raad- 
roand  i  Christianssand  Andreas  K.  og  Frederikka  Louise  f.  Chrystie. 
Geneal.  og  biogr.  Archiv  S.  loi  f.  De  Seue,  Hist.  Beretn.  om  Norges 
geogr.  Opmaaling.  C.  O.  Munthe. 

Vibe,  Peder,  — 1658,  Diplomat  og  Rentemester,  Søn  af  den 
ovfr.  nævnte  Borgmester  i  Kjøbenhavn  Mikkel  V.  i  hans  første 
Ægteskab  med  Mette  Lauridsdatter,  sendtes  161 2  til  tyske  Universi- 
teter, var  16 14  i  Leipzig,  derpaa  i  Giessen  og  kom  hjem  1616. 
Ikke  længe  efter  rejste  han  dog  atter  til  Udlandet  og  kom  til 
Frankrig,  hvor  han  fik  Ansættelse  i  Kong  Ludvig  XIIPs  Gensdarm- 
korps  og  tjente  der  3  Aar.  Han  fulgte  imidlertid  nøje  med  de 
politiske  Forhold,  og  allerede  1625  synes  den  danske  Regering  at 
at  have  benyttet  hans  Bistand  ved  hemmelige  Forhandlinger.  1627 
blev  han  ogsaa  ansat  som  dansk  Agent  i  Paris,  dog  saaledes  at 
han  skulde  staa  under  den  derværende  danske  Resident,  Dr.  Johan 
Zobel,   og  vistnok   mest  have  at  gjøre  med  finansielle  og  merkan- 

tile  Anliggender.  Det  varede  imidlertid  kun  kort,  inden  der  op- 
stod Uenighed  mellem  de  to  Mænd,  Zobel  gav  sig  Blottelser  og 
V.  var  tilstrækkelig  ærgjerrig  til  at  søge  at  udnytte  disse  for  at 
blive  sin  Overmand  kvit.  I  Sommeren  1629  fulgte  han  den  å-anske 
Afsending  des  Hayes  de  Courmesvin  til  Danmark,  og  herved 
indtraadte  det  fuldstændige  Brud  mellem  de  to  danske  Diplomater. 
Zobel  klagede  til  Christian  IV  og  beskyldte  V.  for  at  være  bestuk- 
ken af  Jesuiteme  og  for  Bedrageri  i  Pengesager,  V.  intrigerede 
mod  Zobel  og  gik  af  med  Sejren.  Han  vendte  tilbage  til  Paris, 
skulde  for  Fremtiden  staa  uafhængig  af  sin  Medbejler  og  optraadte 
som  Resident,  Zobel  blev  tilbagekaldt  og  forlod  Frankrig  1630. 
Den  franske  Konge  adlede  ogsaa  V.  1634,  hvilket  havde  til  Følge, 
at  Christian  IV  i  Avg.  s.  A.  optog  ham  i  den  danske  Adelstand. 
Hans  Ønske  om  at  gaa  som  Resident  til  Haag  blev  dog  ikke 
opfyldt;  derimod  ansattes  han,  efter  i  Foraaret  1634  at  have  taget 
Afsked  med  den  franske  Konge,  i  Nov.  s.  A.  som  Resident  i 
Stockholm. 

Paa  denne  ansvarsfulde  Post  blev  han  i  10  Aar  og  fik  i  høj 
Grad  Lejlighed  til  at  lægge  sit  diplomatiske  Talent  for  Dagen 
under  de  vanskelige  Forhold.  Hans  Indberetninger  rage  op  over 
hans  Fællers  ved  deres  kloge  og  bestemte  Affattelse,  han  vidste  at 
skafie  sig  gode  Forbindelser,  tog  ikke  mange  Hensyn  i  Valget  af 
sine  Midler,  var  desuden  i  Besiddelse  af  et  virkeligt  Statsmandsblik. 
Allerede  under  sit  Ophold  i  Paris  havde  han  haft  Øje  for  det  far- 
lige for  Danmark  i  Forbindelsen  mellem  Frankrig  og  Sverige  og 
søgt  at  skille  den  første  Magt  fra  den  anden,  altsaa  til  en  vis 
Grad  brudt  Banen  for  den  Politik,  der  senere  i  Aarhundredet  op- 
toges af  Hannibal  Sehested  og  Griflfenfeld.  I  Stockholm  saa  han 
klart,  hvorledes  Stillingen  mere  og  mere  tilspidsedes  til  et  Freds- 
brud og  et  svensk  Angreb.  1  flere  Henseender  optraadte  han 
ogsaa  med  Forsigtighed;  saaledes  søgte  han  at  forhindre,  at  den 
svenske  Enkedronning  Marie  Eleonores  Beslutning  om  at  forlade 
Sverige  udførtes  paa  en  Maade,  der  kunde  vække  for  megen  Opsigt, 
om  han  end  stillede  sig  paa  den  mest  fortrolige  Maade  i  For- 
holdet til  hende.  Men  sikkert  havde  han  altid  været  en  bitter 
Fjende  af  Sverige  og  blev  det  ikke  mindre  ved  Opholdet  dér; 
muligvis  har  han  derved  ikke  altid  haft  den  rette  Takt  til  at  und- 
gaa  skarpe  Sammenstød.  Ivrigere  og  ivrigere  advarede  han  dog 
sin  Regering  om  Sveriges  Planer,  saaledes  at  Christian  IV  skrev 
om   ham    til   Corfits    Ulfeldt:    «P.  V.  reder   frammeligen   til   Barsel 

med  Krig».  Men  samme  Dag  Kongen  nedskrev  disse  naive  Ord, 
12.  Dec.  1643,  overskred  Torstensson  Holstens  Grænse,  og  V.  havde 
saaledes  kun  faaet  alt  for  megen  Ret.  I  Marts  1644  forlod  han 
sin  Post  som  naturlig  Følge  af  Krigen.  Under  Fredsunderhand- 
liogeme  i  Brømsebro  1645  ^^^  ^^^  ^^  T^^  h^ve  opholdt  sig  dér, 
thi  det  var  ham,  som  12.  Avg.  ved  sin  Ankomst  til  Kjøbenhavn 
bragte  Budskabet  om,  at  man  endelig  var  naaet  til  Resultat. 

V.,  der  fra  1640  havde  været  forlenet  med  det  saakaldte 
Apostelsgods  i  Norge,  kom  nu  selv  til  at  indtage  en  Stilling  i 
dette  Land,  i  det  Hannibal  Sehested  i  Sept.  1646  gjorde  ham  til 
Medlem  af  sit  Generalkommissariat  paa  Akershus,  der  som  et  Slags 
Rentekammer  bestyrede  Norges  Finanser.  Dette  Embede  beholdt 
han,  indtil  han  i  Juli  1648  blev  Rentemester  i  Kjøbenhavn.  Her- 
med begyndte  et  nyt  Afsnit  af  hans  Liv.  Stillet  i  Midtpunktet 
af  den  danske  Finansforvaltning,  til  hvis  Styrelse  han  sikkert  med- 
bragte gode  Forudsætninger,  blev  han  hurtig  en  Fjende  af  Corfits 
Ulfeldt.  En  stærk  Spænding  udviklede  sig  mellem  de  to  Mænd; 
Rigshofmesteren  saa  med  en  vis  Ringeagt  ned  paa  den  borgerlig- 
fødte,  og  V.  opdagede  snart  Mislighederne  ved  Ulfeldts  Brug  af  sin 
Magt  og,  ærgjerrig  som  han  var,  sluttede  han  sig  til  dem,  der 
vilde  styrte  ham.  Han  undgik  at  blive  inddraget  i  de  Undersøgel- 
ser af  det  norske  Generalkommissariats  Embedsførelse,  der  blev  et 
Led  i  Hannibal  Sehesteds  Fald,  og  fejrede  en  Triumf  ved  Corfits 
Ulfeldts  umiddelbart  paafølgende  i  Aaret  165 1.  I  Tiden  derefter 
har  han  ogsaa  haft  Indflydelse  paa  Ledelsen  af  den  udenrigske 
Politik,  som  tidligere  i  en  mod  Sverige  fjendtlig  Retning;  med 
Residenterne  i  Stockholm  og  Haag  stod  han  i  hyppig  brevlig 
Forbindelse  og  vaagede  særlig  over  det  Ulfeldtske  Partis  Intriger; 
han  nedlod  sig  her  til  at  istandbringe  en  Forfalskning  af  Ebbe 
Ulfeldts  (S.  31)  Signet.  Uvist  af  hvilken  Grund  kom  han,  der  fra 
1652 — 56  havde  været  forlenet  med  Herrisvad  Kloster  i  Skaane, 
dog  1655  eller  1656  fra  Hoflfet  og  blev  det  sidstnævnte  Aar  Lens- 
mand paa  Throndhjem.  Som  saadan  søgte  han  under  Forhand- 
lingerne med  Sverige  efter  Freden  i  Roskilde  at  hindre  Romsdalens 
Afstaaelse.     7.  Avg.  1658  døde  han. 

I  Frankrig  havde  han  haft  en  Forbindelse  med  en  fransk  Dame, 
med  hvilken  han  havde  Sønnen  Johan  V.  (se  S.  500).  24.  Okt.  1641 
ægtede  han  Anne  Cathrine  Budde,  Datter  af  Frederik  B.  til  Tøllist 
paa  Øsel;  hun  giftede  sig  1662  med  Joachim  Frederik  Vind  og 
døde  6.  Avg.  1665.    1654  havde  han  kjøbt  Hovedgaarden  Gjerdrup 

paa  Sjælland-,   han  ejede  tillige  Gods  i  Norge  og  var  Parthaver  i 
Modum  Jæmværk. 

Genealogisk  og  biographisk  Archiv  S.  78  ff.  Seehusen,  Optegn,  om  Lyngby- 
gaard  og  Gjerdrup  S.  16  if.  Fridericia,  Danm.  ydre  polit  Hist.  1629 — 60  L 
10 1  fif.  Bricka  og  Fridericia,  Christian  IV's  egh.  Breve  I,  449.  V,  131.  Dsk, 
Mag.  5.  R.  Il,  362  ff.  y;  A.  Fridericia, 

Wiberg,  Sophus  Vilhelm,  rSii — 82,  Genealog.  blev  født 
22.  Avg.  181 1  i  Odense,  hvor  Faderen  Andreas  Frederik  W.  (f. 
28.  Nov.  1779  f  21.  Okt.  1856)  var  residerende  Kapellan  ved  St.  Knuds 
Kirke.  Moderen  hed  Anna  Kirstine  Jensen  (f.  29.  Avg.  1777  f  9.  Jirni 
1834).  4  Aar  gammel  kom  han  som  Plejesøn  i  Huset  hos  Kammer- 
junkerinde  Reedtz  paa  Palsgaard,  der  satte  ham  i  Odense  Latin- 
skole, hvorfra  han  blev  Student  1828.  1832  tog  han  theologisk 
Embedsexaraen  og  var  derefter  Huslærer  paa  Einsidelsborg  hos 
Grev  PetersdorfF.  1834  blev  han  Adjunkt  ved  Odense  Latinskole  og 
kaldedes  1837  til  Sognepræst  for  Vester  Nykirke  og  Faaborg  i  Ribe 
Stift,  blev  1851  befordret  til  Aarslev  og  Hørning  ved  Randers  og 
1858  til  Jordløse  og  Haastrup  i  Fyen,  hvor  han  døde  27.  Maj  1882. 

1858 — 60  udgav  han  «Ny  gejstlig  Stat>;  det  var  et  smukt  og 
nøjagtig  udført  Arbejde,  der  gav  langt  mere  end  Titelen  lovede, 
i  det  det  indeholdt  en  alfabetisk  Fortegnelse  over  samtlige  Præste- 
embeder i  Danmark  med  Angivelse  af  alle  Præsterne  i  disse  siden 
1801.  Det  vakte  ogsaa  megen  og  fortjent  Opmærksomhed,  og  fra 
mange  Sider  blev  W.  opfordret  til  at  udvide  sit  Arbejde  til  at 
omfatte  Tiden  helt  tilbage  til  Reformationen;  særlig  opmuntrede 
Genealogen  Lengnick  (X,  201)  dertil  og  stillede  redebon  sine  store 
Samhnger  til  W.s  Raadighed.  Efter  at  denne  forgjæves  havde 
søgt  at  faa  Raadstuearkivar  Dr.  O.  Nielsen  (XII,  270)  og  Pastor 
A.  H.  Nielsen  (XII,  207)  til  Medarbejdere  eller  Medudgivere  tog 
han  fat  paa  den  uhyre  store  Opgave  at  samle  personal historiske 
Oplysninger  om  samtlige  Præster  i  Danmark  lige  fra  Reformationen 
til  Udgangen  af  1868.  Det  var  et  næsten  utroligt  Arbejde,  der 
maatte  udføres:  store  Rækker  af  Blade,  Tidsskrifter,  Bøger,  Manu- 
skripter og  Arkivsager  maatte  gjennemgaas,  og  ofte  var  Udbyttet 
deraf  mere  end  tarveligt;  der  maatte  skrives  og  spørges  til  alle 
Sider,  og  ikke  sjælden  udebleve  Svarene  helt.  A.  H.  Nielsen  ydede 
W.  den  mest  beredvillige  Støtte  og  overlod  ham  sine  omfattende 
Arbejder  om  Præsterne  i  Aalborg  og  Viborg  Stifter.  I  1870  be- 
gyndte W.  saa  Udgivelsen  af  tPersonalhistoriske,  statistiske  og 
genealogiske  Bidrag  til  en  almindelig  dansk  Præstehistorie »,  i  Al- 

mindelighed  i  Litteraturen  citeret  som  « Wibergs  Præstehistorie* ; 
<3et  var  3  store  Bind,  som  han  sluttede  1873  med  i  Bind  Register 
over  samtlige  Præster.  1879  udgav  han  et  Supplement,  der  dog 
ikke  har  nogen  Værdi,  og  udarbejdede  senere  Fortegnelser  over 
alle  i  Værket  forekommende  Personnavne,  men  disse  ere  ikke 
trykte. 

Dommen  over  W.s  Arbejde  maa  ubetinget  blive  gunstig,  thi 
det  maa  erindres,  at  det  var  nødvendigt  at  holde  sig  til  Forarbej- 
der, hvis  Paalidelighed  ikke  altid  kunde  kontrolleres,  ligesom  Kil- 
derne, der  tilmed  ofte  kun  flyde  sparsomt,  tit  ere  meget  uklare, 
men  W.  besad  sammen  med  en  Jæmflid  og  usædvanlig  Arbejdsevne 
en  ikke  ubetydelig  kritisk  Sans  og  en  i  mange  Retninger  for- 
træffelig Kombinationsevne.  Værket  er  et  Hovedværk  i  den  genealo- 
giske Litteratur,  det  maa  betragtes  som  grundlæggende  og  har  frem- 
for andet  givet  Stødet  til,  at  saa  overmaade  mange  nu  sysle  med 
Genealogi  og  Personalhistorie. 

W.  blev  9.  Maj  1836  gift  med  Vibekke  Charlotte  Holm  (f. 
29.  Marts  181 2  f  9.  April  1880),  Datter  af  Sognepræst  til  Brænde- 
kilde  og  Bellinge  Vilhelm  H.  (f.  10.  Dec.  1773  f  12.  April  1838)  og 
Vilhelmine  Gottlobine  f.  Storch  (f.  i.  Okt.  1774  f  3o-  Okt.  1850). 

niustr.  Tid.  XXIII,  449.  Sofus  Elvins. 

Viborg,  Carl,  1783 — 1844,  Veterinær,  blev  født  25.  Juli  1783 
i  Kjøbenhavn  som  Søn  af  Nicolai  Christian  V.  og  Arine  f.  Bring- 
strup. Faderen  var  da  Direktør  ved  det  kongl.  Dugmanufaktur 
paa  Blaagaard,  senere  flyttede  han  til  Fredericia,  hvor  han  var 
Inspektør  ved  Klædemanufakturet  og  Kommercekonsulent.  V.  blev 
undervist  i  Hjemmet  til  sit  17.  Aar,  kom  da  i  Huset  hos  Kapellan 
Bergmann  i  Mariager,  der  1802  dimitterede  ham  til  Universitetet. 
Efter  Faderens  Død  1801  traadte  Farbroderen  Erik  V.  ham  i  Fa- 
ders Sted,  og  under  hans  Vejledning  studerede  han  Veterinær- 
videnskaben i  Forening  med  Medicin  og  Kirurgi.  Efter  i  nogle 
Aar  at  have  været  Hjælpelærer  ved  Veterinærskolen  blev  han 
2.  Maj  1809  ansat  som  Lektor  med  Forpligtelse  til  at  tage  kirur- 
gisk Examen,  hvilket  han  gjorde  samme  Aar.  1809 — 10  var  han 
Kandidat  paa  Almindeligt  Hospital,  1816  fik  han  Titel  af  Professor, 
og  ved  Erik  V.s  Død  1822  blev  han  Skolens  Forstander  og  Første- 
lærer. Som  Andenlærer  docerede  han  især  Anatomi,  Fysiologi, 
Kirurgi  og  Farmakologi,  som  Førstelærer  især  Sygdomslære  og 
Hestens   Ydrelære.      I   Veterinærselskabets    Skrifter  (3.  Bind    1818) 

Dan«k  biogr.  Lex.    XVIII.  Oktober  1904.  33 

findes  flere  Afhandlinger  af  ham;  af  disse  er  navnlig  en  om  den 
1815 — 16  herskende  « Hunde- Enzooti  og  Vandskræk*  samt  en  om 
Luftrørssnit  hos  Heste  af  Betydning.  Han  har  tillige  udgivet  en 
Del  Sroaaskrifter  om  Hesteopdræt  (1824),  om  Hestenes  Lungesyge 
(1826),  om  Faarekopper  (1831),  om  Mund-  og  Klovesyge  (1841),  om 
Bradsot  (1844),  skrevet  nogle  Afhandlinger  i  landøkonomiske  og 
medicinske  Tidsskrifter,  besørget  nye  Udgaver  af  Erik  V.s  Ydre- 
lære og  Bog  om  Svinet  og  selv  udgivet  en  *Beslaglære  1837.  I 
1827  udkom  første  Hæfte  af  c  Veterinærsamlinger*,  som  des  værre 
ikke  bleve  fortsatte. 

V.s  Arbejder  ere  velskrevne,  og  Traditionen  gaar  ogsaa  ud 
paa,  at  han  var  en  begavet  Mand,  livlig  og  selskabelig,  men  om 
han  end  rimeligvis  i  Begyndelsen  har  gjort  god  Fyldest  som  Lærer, 
synes  han  efterhaanden  at  være  bleven  temmelig  forsømmelig. 
Hans  Virksomhed  som  Forstander  har  aabenbart  været  uheldig. 
Allerede  1830  lyder  der  stærke  Klager  over  Forholdene  ved  Skolen, 
OR  1^37  gjentoges  de  samme  i  forstærket  Form  i  Dagspressen. 
Skolens  Direktion  indstillede  ham  til  Afskedigelse.  Han  beholdt 
vel  sin  Stilling,    men  fik  Tilhold   om  at  opfylde  sine  Forpligtelser. 

C.  V.  døde  7.  Okt.  1844.  Han  havde  1825  ægtet  Erik  V.s  Enke 
Anne  Charlotte  Amalie  f.  Nielsen  (f.  26.  Nov.  1778  f  2.  Febr.  1852). 

Erslew,  Forf.  Lex.  L,  Bahr,  Erik  Viborg  og  Veterinærskolen  under  hans 
Forstanderskab  (Maanedsskrift  for  Dyrlæger  XIV).  ^,  Bang. 

Viborg,  Christen  Berntsen,  — 1652 — ,  Oversætter,  maa 
efter  sit  Tilnavn  være  født  i  Viborg,  men  er  ellers  ganske  ukjendt 
baade  af  Herkomst  og  Stilling.  Hans  Navn  er  knyttet  til  det 
første  Forsøg  paa  dansk  Oversættelse  af  et  oldnordisk  Digt  c  Bildur 
Danskum>,  o:  Krakemaal  eller  Regnar  Lodbrogs  Dødssang,  udkom- 
men 1652  med  historiske  Noter.  Oversættelsen  er  temmelig  fri  og 
efter  Tidens  Forhold  ikke  daarlig,  i  Visetone  og  rimede  Vers,  men 
dog,  som  det  hedder  i  Forordet,  efter  Ole  Worms  Raad  lempet 
efter  gammel  Stil.  V.  har  dog  næppe  oversat  fra  Originalsproget, 
men  snarere  efter  Magnus  Olafsens  latinske  Version  i  O.  Worms 
cRuniri  1636.  P.  Syv  optog  Oversættelsen  i  sine  « Udvalgte  danske 
Viser »   1695. 

Dansk  Minerva  (Juni  18 19).    Krakes  Maal,  ny  Udg.  ved  Chr.  Bruun  (1877). 

/.  Paludan. 

Viborg,  Erik  Nissen,  1759 — 1822,  Veterinær  og  Botaniker. 
E.  V.  blev  født  5.  April  1759  i  Bedsted  i  Sønderjylland,  hvor  hans 

Fader,  Carl  V.,  var  Præst.  Moderen  hed  Marie  Sophie  f.  Friis. 
Han  var  den  yngste  af  5  Søskende  og  blev  undervist  i  Hjemmet 
af  sin  Fader,  der  1777  dimitterede  ham  til  Kjøbenhavns  Universitet. 
I  Begyndelsen  studerede  han  Theologi  og  lagde  sig  med  Iver  efter 
orientalske  Sprog,  men  «af  Frygt  for  ikke  at  blive  en  god  Reli- 
gionstaler>  forlod  han  efter  3  Aars  Forløb  Theologien  og  kastede 
sig  over  Studiet  af  c  fysiske,  mathematiske  og  naturhistoriske  Viden- 
skaber*. Fra  Hjemmet  fik  han  kun  ringe  Understøttelse,  saa  at 
han  i  hele  sin  Studietid  maatte  erhverve  sit  Udkomme  ved  Under- 
visning. De  naturvidenskabelige  Studier  bragte  ham  i  Forbindelse 
med  Abildgaard,  der  opfordrede  den  « raske,  flittige  og  fordoms- 
frie >  unge  Mand  til  at  lægge  sig  efter  Veterinærvidenskaben. 
Efter  at  have  studeret  omtrent  i  Aar  ved  Veterinærskolen  blev 
han  I.  Marts  1783  ansat  som  Lektor  (Hjælpelærer)  ved  samme 
med  en  Løn  af  200  Rdl.  S.  A.  vandt  han  Videnskabernes  Sel- 
skabs Guldmedaille  for  en  latinsk  Afhandling  om  Eudiometrien 
(Methoder  til  Undersøgelse  af  Luftens  Renhed  og  Sundhed),  og 
uagtet  han  endnu  ikke  havde  offentliggjort  noget  botanisk  Arbejde, 
blev  han  —  ligeledes  1783  —  ved  M.  Vahls  Afgang  ansat  som 
Lektor  ved  den  botaniske  Have  (Løn  200  Rdl.).  Hans  Virksom- 
hed var  saaledes  fra  fiørst  af  delt  mellem  Botanikken  og  Veterinær- 
væsenet, og  efter  hans  litterære  Arbejder  at  dømme  maa  man 
nærmest  tro,  at  hin  i  de  første  Aar  har  optaget  ham  mest.  I  1787 
vandt  han  Videnskabernes  Selskabs  Pris  saa  vel  for  en  Afhandling 
om  Bygget  som  for  en  om  Sandvæxterne,  hvorom  han  1788  paa 
kongelig  Befaling  udgav  et  Skrift  til  Brug  for  Klitbeboerne.  Samme 
Aar  skrev  han  ogsaa  om  Taxens  giftige  Virkning  paa  Husdyrene. 
Carl  Viborg  (s.  ovfr.)  siger,  at  Botanikken  stedse  hørte  til  E.  V.s 
kæreste  Studier,  og  uagtet  han  ikke  har  ydet  noget  betydeligt 
paa  det  egentlig  videnskabelige  Omraade,  maa  han  dog  have  nydt 
en  ikke  ringe  Anseelse  som  Botaniker,  i  det  han  efter  Rottbøls 
Død  1797  endog  med  Forbigaaelse  af  M.  Vahl  blev  udnævnt  til 
Professor  i  Botanik  ved  Universitetet,  en  Stilling,  han  beklædte  til 
1801.  I  1798  blev  han  Meddirektør  af  den  botaniske  Have.  Han 
holdt  ogsaa  Forelæsninger  over  Forstbotanik.  Det  var  aabenbart 
den  økonomiske  Botanik,  der  havde  hans  Hovedinteresse;  han  ved- 
blev lige  til  sine  sidste  Aar  at  gjøre  Studier  herover,  og  han  har 
offentliggjort  en  Mængde  Afhandlinger  om  forskjellige  Planters 
Betydning  som  Fodermidler,  Lægemidler  eller  som  Gifte.  Han 
arbejdede  ivrig  for  at  fremme  Piledyrkning,   udgav  1800  en  større, 

33* 

af  Landhusholdningsselskabet  belønnet,  Afhandling  om  Aspe-  og 
Pilearter  og  skrev  endnu  1821  om  Pilevaands  Afbarkning.  Særlig 
Betydning  fik  hans  Arbejder  over  Flyvesandets  Dæmpning  ved 
Hjælp  af  de  forskjellige  Sandvæxter.  For  denne  vigtige  Sag  vir- 
kede han,  der  i  1790  blev  ansat  som  Inspektør  over  Sandflugten, 
med  Iver  og  Dygtighed,  og  L.  Esmarch  skriver  1817,  at.V.  c  ved 
de  mange  under  hans  Bestyrelse  og  efter  hans  Anvisning  dæmpede 
Sandflugter  har  i  disse  forhen  øde  Egne  rejst  sig  selv  det  skjønneste 
Minde*. 

Det  var  dog  Veterinærvæsenet,  der  blev  hans  vigtigste  Virke- 
felt. I  Maj  1787  tiltraadte  han  med  offentlig  Understøttelse  en 
Studierejse,  der  varede  3  Aar  og  strakte  sig  over  Tyskland,  Øster- 
rig-Ungarn, Norditalien,  Frankrig,  England  og  Holland.  Han  be- 
søgte Veterinærskolerne  i  Hannover  og  Dresden,  Stutterierne  i 
Hannover  og  Schæferieme  i  Sachsen,  opholdt  sig  længe  hos  Woll- 
stein  i  Wien  og  studerede  i  Ungarn  indgaaende  Kvægpesten,  der 
just  hærgede  dette  Land;  han  besøgte  Lyon  og  Alfort  og  lærte  en 
hel  Del  hos  den  berømte  LafosseyiZr  i  Paris.  I  London  saralede 
han  Erfaringer  paa  forskjellige  Hestehospitaler  og  studerede  det 
opblomstrende  Husdyrbrug.  Overalt  søgte  han  med  Iver  at  ind- 
høste nyttig  Kundskab,  saaledes  ogsaa  med  Hensyn  til  Svinets 
Behandling,  men  om  dette  den  Gang  saa  foragtede  Husdyr  kunde 
han  intet  faa  at  vide  paa  Veterinærskolerne,  han  maatte  søge  til 
€  Natmænd,  Skarprettere  og  overtroiske  Hyrder  for  at  høre  noget 
om  dette  Dyrs  Svagheder*.  Botanikken  forsømte  han  naturligvis 
heller  ikke.  Han  kom  saaledes  hjem  beriget  med  Kundskaber 
paa  mangfoldige  Omraader.  Rejsen  havde  kostet  3000  Rdl.,  men 
heraf  havde  han  anvendt  over  500  Rdl.  til  Indkjøb  af  Bøger,  In- 
strumenter og  pathologiske  Præparater,  der  bleve  overgivne  til 
Veterinærskolen . 

Efter  sin  Hjemkomst  blev  han  udnævnt  til  2.  Lærer  med 
Titel  af  Professor.  Han  underviste  nu  i  Plantelære,  Anatomi, 
Beslaglære,  Husdyrbrug  og  i  kirurgiske  Operationer.  1791  sendtes 
han  til  Norge  for  at  behandle  enzootiske  Sygdomme,  og  1796  be- 
rejste han  i  Selskab  med  Stutmester  Nielsen  og  Grev  L.  Reventlow 
Polen  og  Moldau  for  at  kjøbe  vilde  Heste  til  Stutteriet.  Ved 
Abildgaards  Død  1801  blev  V.  udnævnt  til  Skolens  Forstander  og 
Førstelærer  samt  til  Sekretær  ved  Direktionen  for  Stutterivæsenet 
og  Veterinærskolen,  og  disse  Stillinger  beklædte  han  til  sin  Død. 
Som  Forstander  foredrog  han  afvexlende  alle  de  forskjeljige  Lære- 

fag  undtagen  medicina  forensis,  men  stadig  varetog  han  Husdyr- 
avl, Ydrelære  og  Sygdomslære. 

V.  beskæftigede  sig  hele  sit  Liv  meget  med  Husdyrbrug.  Om 
Faareavlen  i  Sverige,  Sachsen,  Slesvig  og  Holsten  skrev  han  flere 
Afhandlinger,  og  1800  udgav  han  i  Forbindelse  med  Abildgaard 
en  Bog,  <  Vejledning  til  en  forbedret  Faareavl  og  de  spanske 
Faars  Behandling  i  Danmark  og  Norge*.  Hans  Interesse  for  Svi- 
net førte  til,  at  han  1804  udgav  en  Bog  (158  Sider)  om  '« Svinets 
Behandling  som  Husdyr*,  der  dels  omhandler  dets  Racer,  Opdræt 
og  Pleje,  dels  dets  Sygdomme.  En  fransk  Oversættelse  af  dette 
dygtige  Arbejde  vandt  1805  en  af  Agerbrugsselskabet  for  Seine- 
departementet  udsat  Pris  og  blev  igjen  udgivet  1835.  1806  udkom 
det  ogsaa  paa  Tysk,  og  1836  besørgede  Carl  Viborg  en  ny,  udvidet 
Udgave  af  det  paa  Dansk.  Hesteavlen  interesserede  ham  stærkt;, 
han  har  vel  ikke  skrevet  meget  derom  —  vigtigst  er  hans  histo- 
riske Udsigt  over  Danmarks  Hesteavl  1800,  om  hvidfødte  Heste 
1803,  om  Frugtbarheden  i  Stutteriet  1815  og  hans  Ydrelære  1821  — , 
men  han  fik  under  sin  lange .  Embedsvirksomhed  en  meget  stor 
Indflydelse  derpaa.  Des  værre  var  han  som  Stutterimand  næppe 
heldig,  i  det  hans  Anskuelse,  at  for  nær  Slægtskabsavl  var  den 
væsentligste  Aarsag  til  Ufrugtbarheden  i  Frederiksborg  Stutteri  og 
til  Hestens  Aftagen  i  Størrelse,  førte  til  vidt  dreven  Krydsning 
med  fi-emmede  Racer.  Man  har  tillagt  V.  den  væsentligste  Skyld 
for  Stutteriets  Ødelæggelse,  men  Nutidens  Hippologer  se  dog  mil- 
dere paa  hans  Virksomhed  paa  dette  Omraade.  Paa  Kvægavlen 
synes  han  ikke  at  have  øvet  væsentlig  Indflydelse.  Det  fortjener 
at  nævnes,  at  han  arbejdede  for  Indførsel  af  Schweitserkvæg. 

Størst  Betydning  fik  V.  dog  som  Dyrlæge.  Paa  Farmakolo- 
giens, Kirurgiens  og  den  indre  Sygdomslæres  Omraade  har  han 
arbejdet  særdeles  meget.  Hans  overordentlig  talrige,  smaa  og 
store,  Afhandlinger  findes  samlede  dels  i  de  5  Bind  t  Abhandlungen 
flir  Thierårzte  und  Oekonomen»,  udgivne  1795 — 1807,  dels  i  de 
3  Bind  af  Veterinærselskabets  Skrifter  (1808 — 18).  Ved  disse  Ar- 
bejder vandt  han  et  berømt  Navn  ikke  blot  her  hjemme,  men  ogsaa 
i  Udlandet,  og  det  kan  ikke  bestrides,  at  han  har  fi-emmet  Dyr- 
lægevidenskaben og  Dyrlægekunsten  paa  mange  Omraader  og  ud- 
ført Arbejder,  der  ere  af  Værdi  den  Dag  i  Dag.  Paa  Farmakolo- 
giens Omraade  fortjene  særlig  at  fremhæves  hans  talrige  Under- 
søgelser over  Virkningen  af  Lægemidler,  der  indføres  i  Blodet. 
Flere    nu    almindelige    kirurgiske    Indgreb    ere    knyttede    til    hans 

Navn,  og  paa  de  indre  Sygdommes  Omraade  have  navnlig  hans 
Studier  over  Snive  og  Kværke  været  af  stor  og  blivende  Betyd- 
ning. Hans  Arbejde  herover  fremkom  først  i  c  Abhandlungen  fur 
Thierårzte*  1797  og  1802  og  dernæst  paa  Dansk  1801  (Kort  Efter- 
retning om  Snive,  Kværke  og  Hestekopper  (o:  Springorm).  Han 
hævder  her  Identiteten  af  Snive  og  Springorm  og  Smitsomheden 
af  Snive  og  Kværke,  dog  mener  han  ikke,  at  disse  Sygdomme 
altid  skyldes  Smitte.  For  Snives  og  Springorms  Vedkommende  ere 
samme  Anskuelser  dog  allerede  fremsatte  af  Abildgaard  i  hans 
« Heste-  og  Kvæglæge*  samt  i  Forslag  til  Snivens  Bekæmpelse  (jvfr. 
Bagge:  Snivesygdommen  i  Danmark  S.  6).  Om  det  end  saaledes 
maa  siges,  at  V.  væsentlig  har  bygget  paa  Abildgaards  Ideer,  ere 
hans  grundige  experimentelle  Undersøgelser  dog  højst  værdifulde 
og  beundringsværdige.  Erkjendelsen  af  Snivens  Smitsomhed  har 
været  af  overordentlig  Betydning,  i  det  den  har  fremkaldt  Foran- 
staltninger, der  i  høj  Grad  have  tjent  til  at  holde  denne  farlige 
Hestesygdom  i  Ave. 

Som  Leder  af  Veterinærskolen-  var  V.  vistnok  i  det  væsentlige 
heldig.  Han  arbejdede  ivrig  og  med  Held  for  dens  Udvidelse 
og  Forbedringen  af  dens  Lokaliteter  og  Hjælpemidler.  Paa  Under- 
visningens Omraade  synes  han  at  have  fortsat  den  gode  Tradition 
fra  Abildgaards  Dage,  der  navnlig  gik  ud  paa  at  danne  dygtige 
praktiske  Dyrlæger.  Skolen  nød  da  ogsaa  i  hans  Tid  stor  An- 
seelse, og  ikke  faa  Udlændinger  studerede  i  kortere  eller  længere 
Tid  ved  den.  Mindst  heldig  var  han  vistnok  i  Valget  af  sine 
Medlærere,  i  det  han  foruden  sin  Brodersøn  Carl  V.  tillige  fik 
ansat  dennes  Broder  Erik  Rasmus  V.,  der  S3mes  at  have  været 
temmelig  ubrugelig.  Da  Carl  V.  senere  ligeledes  omgav  sig  med 
2  nære  Slægtninge,  hans  Søstersønner  With  og  Tscheming,  ligger 
det  nær  at  tro,  at  Omsorgen  for  Familiens  Forsørgelse  har  spillet 
en  vel  stor  Rolle  i  den  Viborgske  Slægt.  Man  maa  dog  ved  Be- 
dømmelsen af  dette  Forhold  ikke  undlade  at  tage  i  Betragtning, 
at  E.  V.  havde  opdraget  3  af  de  nævnte  Neveuer,  som  om  de  vare 
hans  Børn,  og  derfor  nok  kunde  føle  et  særligt  Kald  til  at  sørge 
for  deres  Fremtid. 

V.  udfoldede  en  meget  stor  Virksomhed  paa  mangfoldige  Om- 
raader.  Hans  Interesse  for  det  almennyttige  bragte  ham  til  ener- 
gisk at  bekæmpe  Fordommen  mod  Spisning  af  Hestekjød,  og  han 
lod  selv  det  første  Hesteslagteri  indrette  i  Kjøbenhavn.  Han  skrev 
1 8 10   en   længere  Afhandling   om    c  spiseligt  Kjød»,    men   her   for- 

fægtede  han  Anskuelser,  som  Eftertiden  ikke  har  kunnet  billige, 
i  det  han  kun  forkastede  Kjød  af  syge  Dyr,  naar  Kjødet  var 
€brandigt»,  eller  naar  Dyret  havde  haft  Vandskræk.  Det  over- 
drevne Hundehold  søgte  han  energisk  at  bekæmpe,  og  han  frem- 
kaldte Afskaffelsen  af  den  gamle,  vistnok  ret  uheldige  Natmands- 
institution  (Rakkere).  Dyrlægernes  Stilling  søgte  han  at  støtte  og 
forbedre,  og  for  deres  faglige  Fremskridt  virkede  han  ved  i  nogle 
Aar  at  uddele  til  dem  «Veterinæriagltagelser»,  hvori  han  samlede 
dels  Skolens,  dels  danske  eller  fremmede  Dyrlægers  Erfaringer. 
Endnu  højere  sigtede  han  ved  i  1807  at  stifte  et  videnskabeligt 
Veterinærselskab  (Societas  fautorum  rei  veterinariæ),  der  søgte  at 
tilvejebringe  en  Forbindelse  mellem  Videnskabens  Dyrkere  og  Vel- 
yndere i  forskjellige  Lande.  Selskabet  fik  virkelig  ikke  faa  uden- 
landske Medlemmer,  og  i  de  3  Bind  af  dets  Skrifter,  der  udgaves 
af  ham  som  dets  Sekretær,  findes  ikke  faa  værdifiilde  Afhandlinger, 
ikke  blot  af  V.,  men  af  andre,  baade  danske  og  fremmede. 

Ligesom  V.  besad  Kundskaber  paa  mangfoldige  Omraader, 
spændte  hans  Interesser  og  hans  Initiativ  over  vide  Felter.  I  Viden- 
skabernes Selskab  blev  han  indvalgt  1791,  og  1796  blev  han  Med- 
lem af  dets  Ordbogskommission.  Da  dennes  Virksomhed  efter- 
haanden  truede  med  at  gaa  i  Staa,  blev  V.  1807  valgt  til  dens 
Formand,  og  det  lykkedes  ham,  c  Hestedoktoren  t,  ved  sin  Energi 
at  sætte  Arbejdet  «i  en  nogenlunde  kraftig  Gang,  der  vedlige- 
holdtes ikke  blot  saa  længe,  han  endnu  havde  Kræfter  til  at  virke 
som  Formand,  men  endog  længe  derefter,  ved  den  af  ham  givne 
Impuls »  (Molbech:  Vidensk.  Selskabs  Hist.).  V.s  store  Interesse 
for  det  danske  Sprog  gav  sig  ogsaa  Udslag  i  to  selvstændige  Ar- 
bejder, nemlig  det  1793  udgivne  « Forsøg  til  systematiske  danske 
Navne  af  indenlandske  Plantert  og  det  1800  sammen  med  Neer- 
:gaard  udgivne  c  Danske  Benævnelser  til  Hestens  Anatomi,  Bygning 
og  Behandling ».  Paa  sine  overordentlig  talrige  Rejser  i  botanisk 
«ller  veterinært  Øjemed  rundt  om  i  Landet  samlede  han  Oplys- 
ninger om  alt  muligt,  bl.  a.  ogsaa  om  Almuens  Sprog,  om  Historie 
og  Antikviteter. 

Selvfølgelig  varetog  V.  i  sin  lange  Embedstid  mangfoldige 
offentlige  Hverv.  Foruden  de  allerede  nævnte  maa  som  et  af  de 
vigtigste  omtales  Bekæmpelsen  af  Kvægpesten,  der,  efter  i  lang 
Tid  ikke  at  have  vist  sig  her  i  Landet,  igjen  dukkede  op  i  Hol- 
sten i  Dec.  1813.  Den  havde  allerede  grebet  temmelig  stærkt  om 
sig,  da  V.  i  Marts  1814  blev  sendt  der  ned.    Ved  energisk  Gjennem- 

førelse  af  de  Abildgaardske  Forskrifter  lykkedes  det  ham  snart  at 
kvæle  Sygdommen  og  afvende  denne  truende  Landeplage. 

I  det  videnskabelige  Liv  her  hjemme  spillede  V.  en  ret  be- 
tydelig Rolle.  Mange  af  hans  Arbejder  ere  fremkomne  som  Med- 
delelser i  det  kongl.  medicinske  Selskab,  der  i8iq  valgte  ham  til 
Æresmedlem.  Han  var  en  af  Stifterne  af  det  Classenske  Littera- 
turselskab for  Læger  og  Medlem  af  dets  Direktion.  Videnskaber- 
nes Selskab  valgte  ham  1815  til  Arkivar.  Hans  Anseelse  i  Udlan- 
det medførte,  at  han  blev  Medlem  af  20  mer  eller  mindre  betyde- 
lige, fremmede  videnskabelige  eller  økonomiske  Selskaber.  Allerede 
1792  sendte  Universitetet  i  Kiel  ham  Diplom  som  Dr.  med.  18 12 
blev  han  Justitsraad,   181 5  virkelig  Etatsraad. 

V.  besad  fra  sin  Ungdom  et  kraftigt  Legeme  og  et  godt 
Helbred,  og  hans  Flid,  Udholdenhed  og  Arbejdsevne  vare  særdeles 
store.  Som  5oaarig  begyndte  han  at  skrante  og  led  siden  jævnlig 
af  Stensmerter,  men  først  efter  en  langvarig  « Slimfeber*  i  181 7 
tog  hans  Kræfter  kjendelig  af.  Hans  Arbejdsiver  formindskedes 
dog  ikke,  men  paa  en  Rejse  i  Jylland  fik  han  1819  et  apoplektisk 
Anfald,  der  næste  Aar  fulgtes  af  et  nyt,  som  næsten  lammede 
begge  Sider  af  Legemet.  Han  beholdt  dog  Evnen  til  at  skrive, 
og  i  de  følgende  2  Aar  skrev  og  udgav  han  flere  Arbejder.  Efter 
et  tredje  Anfald  i  Marts  1822  førte  han  kun  en  vegeterende  Til- 
værelse, hvorfra  Døden  befriede  ham  25.  Sept.  1822.  Han  blev 
efter  sit  Ønske  begravet  i  Skolens  Medicinalhave  paa  Amager,  og 
paa  Graven  rejste  Elever  og  Venner  et  smukt  Monument,  udført 
efter  Tegning  af  Hetsch  og  med  Indskrift  af  Molbech.  Det  findes 
nu  paå  Holmens  Kirkegaard. 

Over  V.s  Karakter  er  der  fældet  ugunstige  Domme.  J.  V.  Neer- 
gaard  hadede  ham,  og  forskjellige  Botanikere  kunde  ikke  lide  ham. 
Neergaard  kunde  ikke  bedømme  ham  upartisk,  da  V.  fordrev  ham 
fra  den  Skole,  som  han  elskede,  men  en  ung  svensk  Mediciner, 
Rohm,  der  1801  studerede  ved  Skolen,  udtaler  i  Breve  til  Flor- 
man i  Lund  en  Dom,  der  ikke  er  meget  forskjellig  fra  Neer- 
gaards. Det  tør  da  nok  antages,  at  V.s  Færd  i  den  bekjendte 
Strid  med  Neergaard  ikke  har  været  nobel.  Carl  V.  siger,  at 
Onkelen  4(ikke  var  af  de  Mænd,  der  havde  eller  kunde  have 
mange  saakaldte  Venner.  Han  gik  dertil  for  meget  uden  for  den 
banede  Vej,  var  for  bestemt  i  sine  Beslutninger  og  havde  for  me- 
gen Fasthed  og  Kraft  til  at  udføre  disse,  for  at  han  ikke  derved 
skulde   have    saaret   manges  Egenkjærlighed  og  traadt  andres  per- 

sonlige  Interesse  for  nær».  Han  paastaar  dog,  at  E.  V.  «ikke 
bar  Had  og  ikke  kjendte  til  Forfølgelse,  skjønt  hans  Fremgangs- 
maade  i  enkelte  Tilfælde  maaske  kan  have  haft  Skinnet  deraf ». 
Han  mener,  at  E.  V.  altid  arbejdede  for  det,  han  ansaa  for  det 
bedste  for  Sagen  uden  Hensyn  til  Personerne. 

En  haard  og  hensynsløs  Natur  har  han  da  uden  Tvivl  haft, 
men  en  utrættelig  Iver  for  at  virke  og  gavne  har  han  ogsaa  besid- 
det. Pengegridsk  var  han  ikke.  Trods  sin  fremragende  Stilling 
efterlod  han  sig  ingen  Formue,  tilsatte  endog  sin  Hustrus.  Han 
var  selv  sparsommelig,  men  hjalp  mange  fattige  Slægtninge.  Den 
mest  korrekte  Dom  om  V.s  Karakter  er  sandsynlig  fældet  af 
Abildgaard,  naar  han  i  et  Brev  til  sin  Hustru  1793  skriver:  «V.  er 
virkelig  ikke  ond,  vil  intet  ondt,  men  er  kun  urolig  og  forfænge- 
lig og  vil  stedse  noget  nyt,  stedse  vise  sig  som  en  udmærket 
Mand.  Det  gjør  mig  ondt,  at  man  regner  ham  sine  Fejl  for  højt 
og  tillægger  ham  flere  end  han  har.  Han  er  fremfarende,  uklog 
og  vil  dog  være  meget  klog,  meget  forsigtig.  Dette  er  Fejl,  som 
af  og  til  kan  være  ubehagelige  for  dem,  der  har  med  ham  at 
gjøre,  men  det  er  ikke  Ondskab,   og  han  bør  derfor  ikke  hades.* 

V.  ægtede  i.  (19.  Nov.  1790)  Dorothea  Henriette  Augustine 
des  Campeaux  (døbt  26.  Okt.  1766  f  2.  Nov.  1795),  Datter  af  Prof. 
N.  J.  A.  Yanssens  des  C.  og  A.  S.  Briand  de  Crevecoeur;  2.  (10.  Dec. 
1796)  Anne  Charlotte  Amalie  Nielsen,  Datter  af  Stutmester  Nicolai 
Nielsen  og  Frederikke  Henriette  Wagerin ;  hun  ægtede  senere  Carl  V. 
(se  S.  514).  Med  hende  fik  han  2  Døtre,  hvoraf  den  ene  blev 
gift   med   Admiral  Irminger,    den    anden  med  Prof.  C.  T.  Barfoed. 

Erslew,  Forf.  Lex.  AUg.  Deutsche  Biographie  XXXIX.  Fonden  ad  usus 
public.  I.  Molbech,  Videnskab.  Selskabs  Historie.  Carl  Viborg,  Erik  V.s  Ne- 
krolog! (Bibi.  for  Læger  1822).  L.  Bahr,  Erik  Viborg  og  Veterinærskolen  under 
hans  Forstanderskab  (Maancdsskrift  for  Dyrlæger  XIV).  J.  V.  Neergaard,  Mit  Livs 
vigtigere  Tildragelser.  B.  Bang,  P.  C.  Abildgaard  (Maanedsskr.  for  Dyrlæger  XII). 
Breve  til  A.  H.  Florman  (Lunds  Universitets  Bibliothek).  JB.  Bang. 

Viborg,  Hans  Jensen,  1618 — 82,  Præst,  var  født  3.  Dec. 
1618  i  Viborg,  hvor  hans  Fader,  Jens  Jensen  Sjørslev,  var  Handels- 
mand. Han  blev  1639  med  Berømmelse  Student  fra  sin  Fødebys 
Skole,  hvor  han  sidst  havde  haft  den  udmærkede  Skolemand, 
M.  Niels  Jensen  Aars,  til  Lærer.  Som  Student  kom  han  i  Huset 
hos  den  theologiske  Professor  Hans  Hansen  Resen  (XIV,  i),  hvis 
Børn,  deriblandt  den  siden  berømte  Præsident  Peder  R.,  han  un- 
derviste.    Da  V.  lagde  udmærkede  Evner  og  Kundskaber  for  Da- 

gen,  fik  han  1641  Stipendium  til  at  fortsætte  sine  Studier  i  Witten- 
berg. Den  ulykkelige  Krig  med  Sverige,  hvori  Danmark  var  ble- 
ven indviklet,  nødte  ham  1644  til  at  vende  tilbage  til  Kjøbenhavn, 
hvor  det  overdroges  ham  at  holde  filosofiske  Kollegier.  Siden  var 
han  i  i  Aar  Kommunitetsprovst  og  extraordinær  Professor  poéseos. 
1647  blev  han  Konrektor  ved  Kjøbenhavns  Skole,  hvor  hans  siden 
navnkundige  Discipel  Peter  Schumacher  sluttede  sig  til  ham  med 
stor  Hengivenhed.  Det  var  stærkt  paa  Bane,  at  han  skulde  være 
Slotspræst  eller  Professor  i  Græsk;  men  deraf  blev  der  dog  ikke 
noget.  Derimod  beskikkedes  han  1649  til  Kannik  og  Sognepræst 
ved  Domkirken  i  Lund.  Til  den  derværende  Biskop,  P.  P.  Vinstrup, 
stod  V.  oprindelig  i  et  godt  Forhold;  men  da  han  tog  Forargelse  af, 
at  Biskoppens  Hustru  en  Søndag  Eftermiddag  gjorde  en  Lysttur  ud 
paa  Landet,  og  udtalte  dette  paa  en  stødende  Maade,  ja  endog 
bragte  det  paa  Prædikestolen,  var  Freden  ude,  og  da  desuden  andre 
Stridspunkter  kom  til,  blev  Forholdet  mellem  V.  og  den  myndige 
Biskop  meget  slet.  Efter  en  4aang  forargelig  Strid  kom  Sagen  1655 
for  Herredagen,  hvor  den  efter  lang  Forhandling  c  blev  skaaren  tvært 
overt.  Det  var  først  paatænkt  at  forsætte  V.  til  Them  i  Jylland;  men 
han  fik  det  dog  forandret  til  Stege  paa  Møen,  hvor  han  siden  blev 
Øens  Provst.  Han  døde  10.  Okt.  1682.  —  V.  er  Forfatter  af  en  Del 
filosofiske  og  theologiske  Afhandlinger.  Da  hans  gamle  Discipel 
P.  Resen  samlede  Bidrag  til  sin  « Atlas  Danicus*,  forfattede  V.  en 
(utrykt)  latinsk  Beskrivelse  af  Møen,  senere  af  J.  With  o.  1701 
oversat  paa  Dansk,  men  først  udgiven  1902  (af  J.  K.  Jensen).  — 
1650  havde  V.  ægtet  Cathrine  Nielsdatter,  Enke  efter  hans  Formand 
i  Lund,  M.  Niels  Bentzen. 

Worm,  Lex.  o.  lærde  Mænd  II.  Cawallin,  Lunds  Stifts  Herdaminne  I, 
221.     Kirkehist.  Saml.  4.  R.  III,   195  ff.     Chr.  IV's  Breve  VI,  259. 

H,  F.  Rørdam. 

Viborg,  Jens  Pedersen,  o.  1500—81,  Prælat,  var  vistnok 
født  i  Viborg,  men  senere  i  hele  sit  Liv  knyttet  til  Domkirken  i 
Ribe,  hvor  han  1527  eller  1528  blev  Kannik.  Siden  blev  han 
Kansler  hos  Biskop  Iver  Munk,  hvorfor  han,  endnu  længe  efter  at 
dette  Forhold  var  ophørt,  i  daglig  Tale  kaldtes  Jens  Kansler. 
Dette  Forhold  til  Biskoppen  førte  til,  at  han  fik  flere  gejstlige 
Forleninger;  men  da  han  vistnok  har  skjønnet,  hvor  Udviklingen 
bar  hen,  begav  han  sig  1535  til  Wittenberg.  Her  tog  han  Aaret 
efter  Bakkalavrgraden  og  i  Jan.  1537  Magistergraden.  Kort  efter 
at   han   havde   faaet  dette  Lærdomsstempel,    begav  han  sig  hjem, 

dog  vistnok  i  den  Tanke  at  fortsætte  Studierne,  naar  han  havde 
faaet  sine  Sager  ordnede  i  Hjemmet.  I  Marts  s.  A.  fik  han  nem- 
lig Kongebrev  paa  at  maatte  beholde  sine  Kirker,  sit  Kannike- 
dømme,  Vikarie  og  al  anden  gejstlig  Forlening,  som  han  havde, 
«upladset  og  udelt »,  medens  han  fulgte  Kongen  paa  dennes  fore- 
staaende  Rejse  ind  i  Jylland,  og  dernæst,  saa  længe  han  var  uden- 
lands cat  studere  paa  sin  Forbedrelse  i  Guds  Ord».  Det  er  dog 
næppe  rimeligt,  at  han  er  kommen  til  at  rejse  ud,  da  han  1538 
findes  fungerende  som  Stiftsskriver  i  Ribe.  1540  foreslog  Joh.  Rantzau, 
da  Lensmand  sammesteds,  ham  til  Kantor  i  Kapitlet.  Dette  Præ- 
latur  opnaaede  han  dog  ikke,  skjønt  han  en  Tid  var  konstitueret 
deri.  Derimod  blev  han  1544  Ærkedegn,  mod  (indtil  1551)  at  yde 
en  aarlig  Afgift  til  den  hidtidige  Besidder  af  dette  Prælatur,  M.  Jør- 
gen Gyldenstjerne  (VI,  375).  J.  V.  var  en  velstuderet  Mand,  der 
ydede  den  unge  Anders  Sørensen  Vedel  Bistand  i  hans  Studier 
ved  Laan  af  historiske  Værker  fra  Oldtiden.  Hans  Frandsen  fra 
Ribe,  senere  Professor  i  Medicinen,  omtaler  (1554)  de  mange  Vel- 
gjerninger,  Ribe  Skole  skyldte  J.  V.  —  Han  var  2  Gange  gift, 
sidste  Gang  med  en  Borgerdatter  fra  Ribe,  der  bragte  ham  anse- 
lige Midler.  Han  døde  i  en  høj  Alder  7.  Maj  1581  efter  at  have 
oprettet  et  Legat  paa  1000  Dir.  til  bedste  for  trængende. 

Ny  kirkehist.  Saml  I.  Kinch,  Ribe  Bys  Hist.  og  Beskr.  Il,  180  ff.  Kirke- 
hist.  Saml.  4.  R.  HI,  815  f.  ff^  j?^  Rørdam, 

Viborg  (Wiborg),  Karsten  Friis,  1813—85,  Præst,  var  en 
Søn  af  Byfoged,  Justitsraad  Jacob  W.  og  Cathrine  f.  Guldberg. 
Han  blev  født  25.  April  (efter  Daabsattesten :  4.  Maj)  1813,  kom 
1825  i  Nyborg  Skole  og  blev  1830  dimitteret  til  Universitetet.  Et 
Par  af  de  nærmest  følgende  Aar  var  han  Huslærer  paa  Fyn;  1837 
underkastede  han  sig  den  theologiske  Embedsprøve.  Allerede  i 
Studentertiden  havde  han  syslet  med  Æsthetik  og  Kunsthistorie; 
1838  debuterede  han  i  Litteraturen  med  en  c  Kritik  over  de  ved  det 
kongl.  Akademi  for  de  skjønne  Kunster  offentlig  udstillede  Maleriert, 
der  senere  blev  efterftilgt  af  Kritikker  over  Kunstudstillingen  i  1841 
og  1844.  I  de  første  4  Maaneder  af  1843  redigerede  han  ogsaa 
»Journal  for  Litteratur  og  Kunst».  Hans  indgaaende  Kritikker 
vakte  en  Del  Opsigt  i  Kunstnerkredse,  og  den  første  Samling,  i 
hvilken  han  ogsaa  havde  udviklet  de  æsthetiske  Principper,  der 
komme  til  Anvendelse  i  Malerkunsten,  blev  drøftet  i  J.  L.  Heibergs 
Afhandling  om  Malerkunsten  i  dens  Forhold  til  de  andre  skjønne 

Kunster  (Pros.  Skrifter  II,  251  f.).  1841  fik  V.  oflfentlig  Understøt- 
telse til  at  undersøge  de  fædrelandske  Kunstminder  og  Kunstsam- 
linger som  Indledning  til  Udarbejdelsen  af  en  dansk  Kunsthistorie. 
I  Vinteren  1841 — 42  holdt  han  Forelæsninger  over  den  nordiske 
Mythologi  i  dens  Forhold  til  Kunsten,  og  1843  vandt  han  Magister- 
graden ved  en  Fremstilling  af  Nordens  Mythologi  for  dannede 
Læsere  (oversat  paa  Tysk  1847),  der  viste  hans  Aandrighed,  men 
ogsaa  den  Smagløshed,  hvortil  han  kunde  henfalde. 

1845  blev  V.  Sognepræst  for  Rynkeby  og  Revninge  paa  Fyn, 
og  der  blev  han  et  med  Mund  og  Pen  virksomt  Medlem  af  den 
grundtvigske  Præstekreds  paa  Øen.  Den  saakaldte  « Stigesagt, 
da  han  og  V.  Birkedal  holdt  Forsamling  i  et  Nabosogn,  gav  det 
endelige  Stød  til  Sognebaandets  Løsning,  og  de  to  Præster  for- 
svarede deres  Handlemaade  i  Skriftet  «Skal  Præsten  være  Sogne- 
pave eller  Menighedens  Tjener?*  1857  begyndte  han  Udgivelsen 
af  sit  Livs  Hovedværk,  en  ny  Oversættelse  og  Udlæggelse  af  de 
fire  EvangeHer  (fuldført  1862;  2.  Udg.  1872 — 73),  der  har  vundet 
stor  Udbredelse  blandt  kristelig  vakte  Lægfolk.  1862  blev  V.  for- 
flyttet til  Sjælland  som  Sognepræst  ved  St.  Mikkel  i  Slagelse,  og 
der  fortsatte  han  ogsaa  sin  Forfattervirksomhed,  dels  ved  Udgivel- 
sen af  Prædikener  (bl.  a.  Prædikenen  »Folkeforsyndelsen  og  Folke- 
tugtelsen»  paa  Alm.  Bededag  1864),  dels  ved  nye  Fortolknings- 
arbejder.  1872  udkom  hans  Bearbejdelse  af  Sangenes  Sang,  « Hyrde- 
bruden eller  Salomos  Højsang,  omplantet  paa  Dansk»,  hvis  paa 
sine  Steder  djærve  Realisme  fremkaldte  Modsigelse  fra  dem,  der 
holdt  fast  paa  den  gængse  allegoriske  Fortolkning  af  dette  bibelske 
Skrift.  I  Slagelse  begyndte  han  ogsaa  en  Fortolkning  af  Apost- 
lenes Gjeminger  (1878),  der  dog  ikke  blev  fiildendt.  1864  var  han 
Medlem  af  Rigsraadets  Folketing  som  Ombud  for  Sorø  Amts  3.  Valg- 
kreds (Slagelse),  og  i  Maj  1865  blev  han  gjenvalgt.  Paa  Tinge 
spillede  han  ikke  nogen  betydelig  Rolle,  men  som  Præst  paa  Fyn 
og  i  Slagelse  var  han  meget  paaskjønnet.  Han  var  en  livlig,  i 
filosofisk  og  æsthetisk  Retning  højt  dannet  Mand  og  vel  hjemme  i 
den  hellige  Skrift;  derfor  var  han,  især  i  Præsteaarene  paa  Fyn, 
en  meget  skattet  Taler  ved  kirkelige  Møder.  1883  nødte  Svagelighed 
ham  til  at  opgive  Præstestillingen,  og  22.  Maj  1885  døde  han  i 
Slagelse.  31.  Okt.  1845  havde  han  ægtet  Laurine  Kriiger  Ahlefeldt 
(f.  28.  Juni  1815  t  30.  Avg.  1883). 

Erslew,  Forf.  Lex.  Elvius,  Danmarks  Præstehistorie  1869 — 84  S.  462. 
V   Birkedal,  Personlige  Oplevelser  i  et  langt  Liv  II,   152  f.  Jtr,  Nielsen. 

Viborg,  Niels,  1785 — 1863,  Departementsdirektør  i  Marine- 
ministeriet, var  Søn  af  Fæster  af  Sorø  Mølle  og  Krohold  Søren  W. 
og  Christence  Catharina  f.  Muller  og  fødtes  4.  Nov.  1785  i  Lynge 
ved  Sorø;  hans  Forældre  levede  i  smaa  Kaar  og  kunde  derfor 
ikke  holde  Sønnen  ved  Bogen;  oprindelig  skulde  han  have  været 
i  Malerlære,  men  det  lykkedes  ham  at  faa  Ansættelse  paa  et  Han- 
delskontor.  Ved  sin  Energi  og  Flid  opnaaede  han  senere  at  komme 
ind  i  Admiralitetskollegiet  som  Skriver,  og  nu  tog  han  med  Kraft 
fat  paa  Studiet  af  Juraen.  Allerede  1810  avancerede  han  til  Fuld- 
mægtig, 1 8 13  blev  han  Kommissariatssekretær,  18 14  Overkrigskom- 
missær,  1815  Justitsraad,  1826  Medlem  af  Direktionen  for  Søetatens 
Hospital,  1828  Admiralitetskommissær,  1830  Medlem  af  Kvæsthus- 
direktionen,  1833  Assessor  i  Admiralitetskollegiet,  Aaret  efter  2.  Ci- 
vildeputeret i  Kollegiet,  1841  erholdt  han  Titel  af  Generalkrigs- 
kommissær,  1848  ved  Marineministeriets  Oprettelse  udnævntes  han 
til  Direktør  for  dettes  3.  Afdeling.  1847  blev  han  Kommandør  og 
1860  Storkors  af  Danebrog.  V.s  ualmindelige  Forretningsdygtighed 
gjorde  ham  tillige  Nytte  ved  de  mange  særlige  Hverv,  han  be- 
klædte, saaledes  var  han  med  fremragende  Dygtighed  i  en  Aar- 
række  Bestyrer  af  Sejldugsfabrikken,  af  Assistenshuset  o.  a.;  han 
arbejdede  m'ed  Nidkjærhed  i  talrige  Kommissioner  og  erhvervede 
sig  ved  sin  Klogskab  en  betydelig  Indflydelse  i  Administrationen, 
altid  med  Held  i  de  civile  Sager,  derimod  undertiden  mindre  hel- 
dig, naar  det  gjaldt  militære  eller  maritime  Spørgsmaal.  At  han 
forstod  at  hævde  sig,  selv  over  for  saa  selvstændig  en  Personlighed 
som  C.  A.  Rothe  (^XIV,  353),  viste  han  1829,  da  denne  i  Anledning 
af  V.s  Forslag  om  en  bedre  Ordning  af  Tømmerleveranceme  til 
Holmen  i  sin  Betænkning  havde  brugt  Udtryk,  som  V.  ansaa  for 
ærekrænkende.  Han  anlagde  strax  Proces  mod  Rothe  og  tiltvang 
sig  Oprejsning.  Ved  Overhofmarskal  Levetzaus  Død  (1859)  valgtes 
V.  til  Stormester  for  den  gamle,  godgjørende  Kjædeorden,  hvilken 
Stilling  han  beklædte  til  1861.  Han  døde  i  Kjøbenhavn  4.  Juni 
1863.  —  V.  ægtede  28.  Marts  1814  Hansine  Henriette  Fogh  (f. 
5.  Sept.  1791  t  ^-  ^^^c.  1867),  Datter  af  Assistenshusforvalter  Lau- 
rids F.  og  Dorthe  Cathrine  f.  Schrøder.  C.  With, 

Wichfeld,  Jørgen,  1729 — 97,  Landsdommer.  Jørgen  Wich- 
mand.  Søn  af  Kjøbmand  i  Nykjøbing  p.  F.  Bertel  W.,  der  ved 
sin  Handel  havde  tjent  sig  en  Formue  og  kjøbt  Hovedgaarden 
Engestofte,    fødtes    i.  Nov.  1729,    afkjøbte    efter   sin    Moders    Død 

1760  sine  Søskende  deres  Arvepart  i  Engestofte  Gaard  og  Gods 
og  styrede  sine  Ejendomme,  som  han  1776  forøgede  ved  Tilkjeb 
af  Ulriksdal,  med  stor  Dygtighed.  1770  fik  han  Bevilling  til  at 
oprette  en  Pudder-  og  Stivelsefabrik  paa  Engestofte.  I  Laaland- 
Falsters  Landsting  havde  han  Sæde  fra  1769,  da  han  udnævntes 
til  Vicelandsdommer,  indtil  1787,  uden  dog  at  rykke  op  til  virkelig 
Landsdommer.  1777  optoges  han  i  Adelstanden  med  Navnet 
Wich/eld,  og  1779  ^^  ^^^  T\te\  af  Etatsraad.  Efter  den  cutrættet 
duelige »  Mands  Død,  19.  Dec.  1797,  gik  hans  Ejendomme,  da  han 
selv  var  ugift,  i  Følge  hans  Dispositioner  over  til  hans  Brodersøn 
Henning  W.  med  Forpligtelse  til  deraf  at  oprette  Stamhuset  Enges- 
tofte og  Ulriksdal. 

Danske  Herregaarde  XIX:  Engestofte.  Q^  /;.  Wad. 

Wichfeld,  Jørgen,  1800 — 88,  Kammerherre,  Søn  af  Kammer- 
herre, Oberstlieutenant  Henning  W.  (Brodersøn  af  ovfr.  anførte 
Landsdommer  Jørgen  W.)  til  Stamhuset  Engestofte  og  Ulriksdal  og 
Anna  Henriette  Marie  f.  Braes  (f  1853),  var  født  paa  Engestofte 
30.  Nov.  1800,  blev  Student  fra  Roskilde  Skole  1818,  juridisk  Kan- 
didat 1824,  var  fra  1828  en  Tid  lang  Avskultant  i  Rentekammeret 
og  overtog  ved  sin  Faders  Død  1846  Stamhuset,  i  Ifvis  Bestyrelse 
han  fulgte  med  Tiden  ved  Bortsalg  af  Bøndergods  m.  v.  1827  blev 
han  Kammerjunker,  1847  Kammerherre;  død  3.  Maj  1888.  Af  Laa- 
land-Falsters  Stifts  Sædegaardsejere  valgtes  han  1846  til  Stænder- 
deputeret,  og  som  kongevalgt  Medlem  af  Rigsraadets  Landsting 
1864  havde  han  efter  Grundlovsforandringen  1866  Sæde  i  Rigs- 
dagens Landsting,  indtil  hans  Mandat  1876  udløb.  I  det  politiske 
Liv  spillede  han  ingen  fremtrædende  Rolle.  Hans  antikvariske 
og  historiske  Interesser  have  givet  sig  Udtryk  i  nogle  Afhandlinger 
om  Mariboegnens  Fortidsminder  og  i  en  Biografi  af  den  berømte 
Geolog  Niels  Steensen  (XVI,  310).  Gift  18.  April  1843  med  Warinka 
Frederikke  Louise  Rosenkrantz  (f.  16.  Maj  1822),  Datter  af  Amtmand 
Niels  Preben  R.  og  Karen  Elisabeth  f.  Klingberg. 

Danske  Herregaarde  XIX:  Engestofte.     Erslew,  Forf.  Lex.    Q,  X.   Wad, 

Wichmand,  Bertel  Bertelsen,  1617 — 65,  Præst  og  Digter, 
blev  født  i  Odense  4.  Febr.  1617  som  Søn  af  Bertel  W.  og  Karen 
Kathrine  f  Leth,  en  Slægtning  af  Erasmus  Lætus.  W.  blev  Student 
fra  Odense  Skole  1638  og  maa  i  de  følgende  Aar  paa  en  eller 
anden  Maade  (næppe  som  Huslærer)  have   været   knyttet   til  Otte 

Brahe  paa  Næsbyholm  (II,  598),  hos  hvem  han  opholdt  sig  i  Aa- 
rene  1644 — 45.  I  dette  sidste  Aar  tog  han  Magistergraden  og 
blev  1650  Kapellan  i  Særslev  mellem  Odense  og  Bogense,  hvor 
han  2  Aar  efter  afløste  den  sindssyge  Sognepræst,  samt  1661  Provst 
i  Skovby  Herred.  Han  giftede  sig  første  Gang  23.  Maj  1652, 
uvist  med  hvem,  anden  Gang  med  sin  Søsterdatter  Anna  Eriks* 
datter  Hvilkens,  Datter  af  Kjøbmand  og  Raadmand  i  Odense  Erik 
Jørgensen  H.  og  vistnok  Søster  til  den  katholske  Konvertit  Her- 
man Krattman  (IX.  463).  Efter  W.s  Død,  10.  Jan.  1665,  ægtede 
Enken  Eftermanden  i  Kaldet,  Hans  Bang,  Søn  af  Biskop  Niels 
Bang  i  Odense,  men  fragik  Arv  og  Gjæld  efter  W.,  der  altsaa 
maa  være  død  forarmet,  enten  fordi  han,  som  der  siges,  gav  sig 
af  med  alkymistiske  Forsøg,  eller  fordi  han  ikke  kunde  opnaa 
den  sædvanlige  Hjælp  af  Kirkerne  til  sin  Præstegaards  Gjenopfø- 
relse  efter  en  Brand  1654.  Naar  det  endog  hedder,  at  den  brændte 
to  Gange,  er  det  vel  Forvexling  med  en  Brand  i  Formandens 
Tid,  efter  hvilken  W.  overalt  havde  forsynet  den  nye  Bygning  med 
Indskrifter  i  latinske  og  danske  Vers. 

W.  var  nemlig  ikke  uden  poetisk  Sans  og  Evne.  Han  er  den 
tidligste  udprægede  Lejlighedsdigter  i  det  danske  Sprog,  i  det  alle 
hans  Digte  ere  fremkaldte  ved  hans  Klientelforhold  til  Otto  Brahe 
og  rettede  til  denne  og  hans  Slægt.  En  særegen  Interesse  have 
de  derved,  at  W.  efter  Arrebo  og  uafhængig  af  dennes  dengang 
utrykte  Arbejde  er  den  første  danske  Digter,  der  har  efterlignet  den 
moderne  evropæiske  Renæssancepoesi,  rigtignok  kun  i  dens  tyske 
Form,  saaledes  som  den  repræsenteredes  af  Opitz.  1644  bearbejdede 
han  Opitz'  «Zlatna,  oder  von  Ruhe  des  Gemuths»  i  « Næsby  holm, 
eller  om  Sindsens  Rolighed »,  hvor  han  temmelig  mekanisk  overfører 
den  tyske  Besyngelse  af  et  Bjærgværk  i  Siebenburgen  paa  sin  Be- 
skytters sjællandske  Herregaard.  S.  A.  oversatte  han  et  beslægtet 
Digt  af  Opitz  som  c  Agerlevneds  Lov»,  en  af  de  i  Renæssance- 
digtningen saa  almindelige  Forherligelser  af  det  fredelige  I^ndliv. 
Ligeledes  efter  Opitz  bearbejdede  han  et  «Navnedagsdigtt  og 
oversatte  1645  tjeremiæ  Begrædelse  eller  Jammersviser*.  1646 
sluttede  han  med  et  latinsk  Bryllupsdigt,  som  han  selv  oversatte 
paa  Dansk  i  Alexandrinere  og  i  den  nye  mythologiske  Stil. 

Fra  Tankens  Side  savner  W.  al  poetisk  Selvstændighed;  hans 
Digtning  fremkaldtes  af  ydre  Forhold  i  et  Par  ledige  Ungdomsaar 
og  forstummede  derefter.  Men  den  nye  Kunstdigtnings  Versemaal 
tilegnede  han  sig  med  ikke  ringe  formel  og  sproglig  Lethed.    Han 

var  den  første,  der  lod  trykke  danske  Alexandrinere,  som  han 
endog  i  et  Par  Tillæg  til  sit  Bryllupsdigt  bøjede  i  den  her  ganske 
ukjendte  Sonetform,  og  hans  Oversættelse  af  Opitz'  c  Lob  des 
Feldlebens*  er  holdt  i  et  renere  Sprog  og  lettere  Vers  end  Søren 
Terkelsens  ii  Aar  senere  (XVII,  127).  Hans  Fortale  til  Digtet 
« Næsbyholm »  er  vel  kun  ofte  et  misforstaaet  Uddrag  af  Opitz' 
Forord  til  cTeutsche  Poemata»  1625,  men  røber  dog  Bevidsthed 
om,  at  Fremtidens  Poesi  maa  vende  sig  bort  fra  Middelalderen  og 
Latinen  og  søge  til  de  nyevropæiske  Renæssancemønstre,  i  hvis 
Aand  han  ogsaa  fremhæver  Modersmaalets  Opdyrkning  som  Digt- 
ningens Hovedformaal  og  andre  af  de  Tanker,  som  bleve  ledende 
i  den  følgende  Tids  Æsthetik. 

GI.  kongl.  Saml.  3018  b,  410.  Skand.  Litt  Selsk.  Skr.  18 15,  Stamtavlen 
S.  135.  Paludan,  Renæssancebev,  i  Danm.  Litt.  S.  181  ff.  og  S.  XVII.  Wiberg, 
Præstehist.  III,  251.  J,  Paludan. 

Wichmann,  Nicolai,  — 1729,  Portrætmaler.  Han  fik  11.  Dec. 
1703  Bestalling  som  Dronning  Louises  Hofskildrer  og  blev  snart 
efter  gift  med  Sara  Jensdatter  Foght;  23.  Avg.  1721  fik  han  Be- 
stalling som  Dronning  Anna  Sophie  Reventlows  Hofskildrer-,  han 
døde  i  Okt.  (bisat  24.  Okt.)  1729.  I  Aarene  17 17  til  1729  fik  han 
Betaling  for  adskillige  Arbejder  til  Hoffet.  Der  tillægges  ham 
endnu  enkelte  Portrætter,  deriblandt  et  af  Frederik  IV,  i  hvilket 
han  har  malet  Kongens  Aas3m,  medens  Krock  har  tilføjet  det 
ivrige;  Maleriet  findes  paa  Rosenborg.  —  Hans  Søn  Feter  W. 
(døbt  7.  Sept.  1706,  f  18.  Maj  1769  i  Kjøbenhavn)  fik  1730  kongl. 
Pas  for  at  uddanne  sig  i  Malerkunsten;  1734  ægtede  han  i  Kjø- 
benhavn Sara  Cathrine  Salto  eller  Saltou  (f  1709).  Af  hans  Por- 
trætter findes  tre  paa  Frederiksborg. 

Weilbach,  Nyt  dansk  Kunstnerlex.  Meier,  Fredensborg.  E.  F.  S.  Lund, 
Katalog  over  Frederiksborg-Samlingen.  J?^  BeckeU. 

van  Wick  (Wyck),  Johan  Classzen,  — 1600 — ,  Maler, 
W.  hører  til  de  ikke  faa  hollandske  Kunstnere,  der  under  Chri- 
stian IV  knyttedes  til  Hoffet,  i  det  han  i.  Febr.  1598  fik  Bestalling 
som  Maler  og  Kontrafejer.  Allerede  forinden  havde  han  dog  op- 
holdt sig  her  i  Landet  og  arbejdet  for  Enkedronning  Sophie,  for 
hvem  han  1597  malede  en  Række  Portrætter,  bl.  a.  af  hende  selv, 
Kongen,  Frøken  Hedevig  og  det  skotske  Kongepar.  I  1602  afgik 
han  som  kongl.  Kontrafejer,  men  anvendtes  i  de  følgende  Aar  frt 

1604  til  sin  Død  paa  Frederiksborg,  hvor  han  dels  udførte  bibelske 
Stykker,  som  Salomons  Kroning  og  Dronningen  af  Sabas  Besøg, 
dels  stafferede  og  malede  adskillige  Lofter.  Samtidig  gjorde  han 
til  Frederiksborg  og  Kronborg  en  stor  Mængde  < Patroner«,  ma- 
lede Kartoner  til  Tapeter,  der  vævedes  i  Væveriet  i  Tugthuset  ved 
Helligaandskirken  eller  sendtes  til  Holland.  W.  boede  i  Kjøben- 
.  havn,  hvor  der  paa  Raadhuset  fandtes  en  af  ham  1610  tegnet 
cDelineation»  af  Byen,  et  smukt  og  nøjagtigt  Fugleperspektiv, 
stukket  af  Johan  Diderichsen.  —  Han  var  gift  med  Voldborg 
Hansdatter,  der  nævnes  som  Enke  10.  Dec.  1613.    M,  Mackeprang. 

Vidalin,  Geir,  1762 — 1823,  Biskop,  var  Søn  af  Sognepra&st 
J6n  j6nsson  V.  og  SigrfSur  Magnusdatter  og  fødtes  26.  Okt.  1762 
(el.  27.  Okt.  1761?)  i  Laufås  i  Nordisland,  hvor  Faderen  var  Præst, 
men  antoges  som  Plejesøn  af  en  nærboende  Bonde,  og  allerede  i 
sit  6.  Aar  mistede  han  sine  Forældre.  Fra  Latinskolen  paa  Holar 
sendtes  han  til  videre  Uddannelse  til  Kjøbenhavn,  lod  sig  her 
privat  dimittere  1781,  underkastede  sig  filologisk  Embedsexamen 
1784  og  forberedte  sig  derefter,  samtidig  med  at  han  manuducerede 
i  Filosofi  og  Mathematik,  til  theologisk  Embedsexamen,  som  han 
bestod  1789,  ligesom  sin  tidligere  Examen  med  et  fortrinligt  Re- 
sultat. Forsynet  med  en  Anbefaling  fra  Regeringen  vendte  han 
tilbage  til  Island,  hvor  han  1791  udnævntes  til  Domkirkepræst  i 
Reykjavik  og  1797  til  Biskop  i  Skalholt;  ved  Foreningen  af  Bispe- 
dømmerne Skalholt  og  Holar  blev  han  1801  Biskop  over  hele  Island. 
Han  flyttede  1806  til  Reykjavik  fra  den  nærliggende  Gaard  Lam- 
bastaSir,  hvor  han  indtil  da  havde  boet.  V.  var  en  velbegavet  og 
kundskabsrig  Mand,  men  uden  Drift  til  litterær  Virksomhed.  Han 
besørgede  sammen  med  Justitiarius  M.  Stephensen  (XVI,  412  ff.) 
den  1801  udgivne  Salmebog  og  har  oversat  de  tre  første  Evangelier. 
Et  i  Sig.  Pjeturssons  (XII,  134)  efterladte  Digte  optaget  lille  Skue- 
spil €Brandur»  skyldes  ham.  V.  var  en  livsglad  og  godmodig 
Mand,  men  uvirksom  og  besværet  af  Fedme,  saa  at  han  under  sin 
hele  Embedstid  saa  godt  som  ikke  visiterede  i  sit  Stift.  V.,  som 
1792  havde  ægtet  sin  Formands  Enke,  SigriSur  Halld6rsdatter,  døde 
20.  Sept.  1823. 

Thaarnp,  Faedrenelandsk  Nekrolog  1821 — 26.  P,  Pétursson,  Hist.  ecclesiast. 
Isl.  S.  502  f.  Espolin,  Årbæknr  Islands.  J.  Thorkelsson,  Saga  Jornndar  hunda- 
<i««sk6ng».  Kr.  Kaalund. 

Vidalin,  J6n  Thorkelsson,  1666 — 1720,  islandsk  Biskop, 
fødtes  21.  Marts  1666  i  Prsestegaarden  Gar9ar  paa  Alftanes  i  det 
sydlige  Island.  Faderen,  Thorkell  Amgrlmsson,  Sognepræst  samme- 
steds, var  Søn  af  den  lærde  Præst  Amgrfmur  J6nsson  til  Melstaiur 
(VIII,  538),  Moderen,  Margrét  Thorsteinsdatter,  var  Sønnedatter  af 
den  af  de  algierske  Sørøvere  myrdede  Vestmannøpræst  J6n  Thor- 
steinsson  (XVII,  291).  I  en  ung  Alder  berøvet  sin  Fader  kom 
han  i  Huset  hos  nogle  Slægtninge,  som  senere  hjalp  ham  til  Op- 
tagelse i  Latinskolen  paa  Skalholt,  hvorfra  han  dimitteredes  16S4. 
1687  kom  han  til  Universitetet  i  Kjøbenhavn  og  tog  theologisk 
Erabedsexamen  efter  to  Aars  Studietid.  Efter  endt  Examen  lod 
V.  sig  hverve  til  Soldat,  i  Følge  en  ret  usandsynlig  Beretning  fordi 
han  havde  ladet  sig  indbilde  af  nogle  Underofficerer  af  hans  Be- 
kjendtskab,  at  den  militære  Vej  førte  sikrest  til  Hæder  og  Berøm- 
melse. Men  hvilke  saa  hans  Bevæggrunde  til  dette  Valg  end 
have  været,  nogen  Hæder  og  Berømmelse  førte  det  ikke  til,  tvært 
imod  til  Nød  og  Kummer,  som  let  havde  kunnet  ødelægge  den 
unge  Mand  saa  vel  aandelig  som  legemlig,  hvis  ikke  den  davæ- 
rende islandske  Landfoged  Christoffer  Heidemann  var  traadt  hjæl- 
pende til  og  havde  kjøbt  ham  fri  for  det  c  militære  Slaveliv  t. 
Ved  hans  Hjælp  kom  V.  tilbage  til  Island  Sommeren  1691.  Om 
Efteraaret  kom  han  til  Skalholt,  hvor  den  ædle  Biskop  Thdrftur 
Thorlåksson  (XVII,  275)  optog  ham  i  sit  Hus  og  gav  ham  frit 
Ophold  i  Bispegaarden  den  paafølgende  Vinter.  Næste  Aar  blev 
V.  Konrektor  ved  Stiftets  Latinskole  og  modtog  noget  senere  Or- 
dination som  biskoppelig  Kapellan  (Domkirkepræst)  i  Skalholt 
1696  erholdt  V.  sin  afdøde  Faders  Præstekald,  GarSar  paa  Alftanes, 
men  Opholdet  der  blev  meget  kortvarigt,  eftersom  hans  biskoppe- 
lige Ven  og  Velgjører,  hvis  Helbred  var  nedbrudt,  ikke  kunde 
undvære  ham,  og  allerede  ved  Nytaarstid  den  paafølgende  Vinter 
var  V.  igjen  i  Skalholt.  For  at  sikre  sig  ham  for  Fremtiden  fik 
den  syge  Biskop  ham  i  Marts  1697  udnævnt  til  Official  is  og  bi- 
skoppelig Koadjutor  for  Skalholt  Stift,  men  kun  otte  Dage  der- 
efter afgik  Biskoppen  ved  Døden. 

Allerede  et  halvt  Aar  før  sin  Død  havde  Biskop  Th.  Thorlåks- 
son for  Regeringen  udpeget  sin  unge  Ven  som  sin  Efterfølger  i 
Embedet  og  kraftig  anbefalet  ham  til  de  indenlandske  Myndigheder. 
V.  rejste  derfor  ud  paa  Forsommeren  ned  til  Danmark  for  der  at 
virke  for  sin  Udnævnelse  til  Biskop.  Regeringen  fandt  ham  lidt 
for   ung   til   den   ansvarsfulde  Stilling  og  tænkte  paa  at  udnævne 

en  dansk  til  Embedet,  men  takket  være  Kongens  betroede  Mand, 
Oversekretæren  i  Kancelliet  Mathias  Moth,  hvem  Arkivsekretæren 
Arne  Magnusson  havde  vundet  for  sin  Landsmand  og  Ven,  gik 
V.  til  sidst  af  med  Sejren  og  udnævntes  til  Biskop  kort  før  Jul 
1697.  Anden  Søndag  efter  Paaske  1698  blev  V.  af  Biskop  H.  Bome- 
mann  indviet  til  Biskop,  og  omtrent  samtidig  tildelte  Universitetet 
ham  Magistergraden. 

I  V.  fik  den  islandske  Kirke  en  af  sine  mest  fremragende 
Biskopper,  en  myndig  og  aarvaagen  Tilsynsmand  og  glimrende 
Prædikant.  Hans  Formand  i  Embedet  havde  paa  Grund  af  Syg- 
dom ikke  været  i  Stand  til  at  besørge  sine  Forretninger  de  sidste 
10  Aar  af  sin  Levetid,  saa  her  var  mange  Ting,  som  trængte  til 
at  ordnes  og  efterses,  og  den  unge  Biskop  tog  da  ogsaa  for  Alvor 
fat.  Hver  Sommer  drog  han  ud  paa  Visitats  for  med  egne  Øjne 
at  erkyndige  sig  om  Tilstanden  i  Menighederne,  om  Gejstlighedens 
Embedsførelse  og  sædelige  Vandel  samt  Kirkernes  og  Kirkeejen- 
dommenes Forfatning  og  Vedligeholdelse,  og  alle  Vegne  optraadte 
han  med  stor  Myndighed.  Enhver  Forsømmelse  i  Gejstlighedens 
Embedsførelse  blev  strængt  paatalt,  og  sædelige  Forseelser  og  Brøst, 
straffedes  med  Embedsfortabelse.  Men  paa  den  anden  Side  antog 
han  sig  med  Kraft  Præsternes  Sag,  naar  de  bleve  Gjenstand  for 
Fonu-ettelser,  og  var  stedse  redebon  med  Raad  og  Bistand,  naar 
dette  tiltrængtes.  Bispegaardsjorden  forvaltede  han  med  den  største 
Dygtighed  og  blev  ogsaa  snart  en  velstaaende  Mand,  som  ikke 
blot  kunde  vise  den  største  Gjæstfrihed  over  for  alle,  men  ogsaa 
den  mest  udstrakte  Rundhaandethed  over  for  fattige  og  trængende, 
hvor  som  helst  saadanne  tyede  til  ham.  Men  netop  hans  Rede- 
bonhed til  at  antage  sig  de  undertryktes  og  forurettedes  Sag  paa- 
drog  ham  til  Gjengjæld  en  Del  Uvenner  og  indviklede  ham  i 
mange  Haande  Stridigheder,  der  indbragte  ham  de  pinligste  Ube- 
hageligheder fra  hensynsløse  Modstanderes  Side.  De  sidste  ti  Aar 
af  sit  Liv  var  Biskop  V.  saaledes  Gjenstand  for  en  næsten  uafbrudt 
Forfølgelse  fra  Lagmand  Oddur  Sigur8ssons  Side.  Denne,  der  inde- 
havde et  af  Landets  øverste  verdslige  Embeder,  men  var  en  lige 
saa  lidenskabelig  og  stridbar  som  til  det  yderste  hensynsløs  Natur, 
skyede  intet  Middel  til  paa  det  skammeligste  at  besudle  sin  gejst- 
lige Modstanders  Navn  og  Rygte.  Vel  kom  den  hensynsløse  Lag- 
mand til  sidst  til  at  trække  det  korteste  Straa,  —  Højesteret 
dømte  ham  endog  til  Tab  af  Embede  og  Ære,  —  men  disse  ide- 
lige Trakasserier  forbitrede  Livet   for   den  højsindede  Biskop  gjen- 

nem  en  Række  af  Aar  og  besværliggjorde  ham  i  høj  Grad  al 
S]rslen  med  aandelige  og  litterære  Sager,  hvortil  han  baade  havde 
Lyst  og  Evner. 

Hvad  der  foreligger  af  trykte  Arbejder  fra  V.s  Haand,  hører 
hovedsagelig  til  det-  opbyggelige.  Men  hvad  han  har  ydet  paa 
dette  Omraade,  især  hans  store  Huspostille,  er  da  ogsaa  det, 
der  længst  skal  bevare  hans  Navn  fra  Forglemmelse;  hans  Htis- 
postille,  som  er  udkommet  ialt  i  12  Oplag  og  endnu  Iseses  og 
beundres  af  hans  Landsmænd,  indtager  ubetinget  den  første  Plads 
blandt  alle  islandske  Prædikensamlinger.  Disse  Prædikener,  som 
rent  sproglig  set  rage  højt  op  over  alt  hvad  der  i  de  Tider  tryk- 
tes i  Island,  vidne  helt  igjennem  om  en  usædvanlig  Begavelse, 
fremragende  Skriftkundskab,  dyb  Livserfaring  og  personlig  From- 
hed, men  fremfor  alt  om  en  glimrende  Veltalenhed.  Der  er  no- 
get af  en  Luthers  Djærvhed  i  Udtryksmaaden  og  i  hans  Valg  af 
Billeder;  Anskuelighed  i  Textens  Behandling  og  Klarhed  i  Dispo- 
sitionen præge  hele  Æmnets  Udførelse.  Af  hans  øvrige  trykte 
Arbejder  bør  nævnes  hans  c  Undervisning  i  Kristendom*  (oversat 
paa  Dansk  af  H.  Becker,  Kbhvn.  1733),  en  klar  og  letfattelig 
Ledetraad  i  den  kristelige  Troslære.  Af  utrykte  litterære  Efter- 
ladenskaber bør  nævnes  en  Oversættelse  fra  Grundsproget  af  det 
ny  Testamente.  V.  berømmes  saa  vel  af  Samtiden  som  af  Efter- 
tiden for  en  usædvanlig  Færdighed  i  Behandlingen  af  det  latinske 
Sprog  baade  i  Prosa  og  Poesi,  hvorom  ikke  mindst  hans  talrige 
distichiske  Epigrammer  vidne. 

V.  var  gift  med  SigrlJur,  en  Datter  af  Biskop  J6n  Vigfiisson 
til  Holar.  Paa  en  Rejse  til  Vestlandet  blev  V.  pludselig  syg  og 
døde  i  sit  Rejsetelt  30.  Avg.  1720. 

Espolin,  Islands  Årbækar  VIIT  og  IX.  F.  Johannæus,  Hist.  ecclesunt 
Islandiæ  III,  682—95.  N^  Félagsrit  VIII.  Sml.  Tlmarit  XIX,  166-209  og 
J6n  Jénsson,  Oddur  Sigurdsson  (1902).  J^  Helgasan, 

Vidalin,  Påll  Jénsson,  1667 — 1727,  juridisk-andkvarisk  For- 
fatter, fødtes  1667  paa  den  fædrene  Gaard  Vfdidalstunga  i  det 
nordlige  Island,  hvor  han  ogsaa  selv  senere  boede.  V.  var  Datter- 
søn af  den  lærde  Amgrlmur  j6nsson  (VIII,  538),  fra  hvem  han 
antog  sit  Tilnavn,  og  nedstammede  paa  fædrene  Side  fra  Biskop 
GuJbr.  Thorlåksson  (XVII,  272),  Forældrenes  Navne  vare  J6n 
ThorUksson  og  Hildur  Amgrimsdatter.  Allerede  som  Dreng  ud- 
mærkede han  sig  ved  skarp  Forstand  og  stærk  Hukommelse  og  fik 

tidlig  Kjendskab  til  den  gjæklende  Lov  J6nsb6k,  da  et  gammelt 
Pergamenthaandskrift  af  demie  var  hans  første  Læsebog,  og  han 
daglig  maatte  gjøre  Rede  for  det  læste.  Efter  at  være  dimitteret 
fra  Skolen  paa  Holar  studerede  han  i  Kjøbenhavn  1685 — 88  og 
vendte  efter  bestaaet  theologisk  Examen  tilbage  til  Island  med 
Løfte  om  Rektoratet  i  Skalholt,  hvilket  Embede  han  indehavde 
1690 — 96.  1697  udnævntes  han  til  Sysselmand  i  Dala  Syssel  og 
Vicelagmand,  virkelig  Lagmand  blev  han  1705. 

Med  1702,  da  V.  sammen  med  Arne  Magnusson  (XI,  52) 
blev  Medlem  af  den  islandske  Landkommission,  som  ved  Siden  af 
at  udarbejde  en  Jordebog  skulde  undersøge  Forholdene  paa  Island 
overhovedet,  begyndte  for  ham  en  urolig  Tid.  Dels  færdedes  han 
hver  Sommer  i  de  følgende  13  Aar  omkring  i  Landet  enten  alene 
eller  med  sin  Kollega  for  at  optage  Ejendomsbeskrivelser,  dels 
krævedes  af  Kommissærerne  Indberetninger  om  Handelsforhold  og 
Administration,  men  navnlig  var  fra  nu  af  V.  indviklet  i  en  ende- 
løs Række  Processer,  som  umiddelbart  eller  middelbart  stammede 
fra  hans  Kommissionsvirksomhed  og  forbitredes  ved  ældre  Fjend- 
skab fra  flere  Sider.  Kommissærerne  havde  med  ringe  Fremsynet- 
hed rippet  op  i  forskjellige  ældre  Retskjendelser,  og  i  disse  Sager 
bleve  de  nu  selv  Dommere.  Deres  Afgjørelser  appelleredes  og 
underkjendtes,  nye  Retssager  opstod,  og  Landets  dømmende  Myn- 
digheder splittedes  i  Partier,  som  hensynsløst  og  lidet  nøjeregnende 
med  Midlerne  bekæmpede  hinanden.  V.  støttedes  af  sin  Fætter 
Biskoppen,  som  selv  ingenlunde  var  nogen  Fredens  Mand,  men 
havde  Landets  anden  Lagmand  og  den  lokale  Styrelse  imod  sig. 
Sine  Embedspligter  har  han  vistnok  samvittighedsfuldt  søgt  at  op- 
fylde, men  han  var  udæskende  og  rethaverisk  og  næppe  altid 
aaben  i  sin  Færd  over  for  Modstandere,  til  hvilke  han  bar  Nag. 
Særlig  farlig  for  V.  var  Aaret  17 13,  da  man  fradømte  ham  hans 
Embede,  hvilket  han  dog  ved  en  Højesteretsdom  17 16  fik  tilbage, 
hvorimod  han  ved  denne  som  ved  flere  andre  Lejligheder  fik  ad- 
skillige af  sine  Domme  underkjendte.  V.  gjaldt  dog  for  en  ypper- 
lig Jurist,  men  har  vel  næppe  kunnet  holde  sig  upaavirket  af  den 
almindelige  Ophidselse,  og  desuden  herskede  stor  Usikkerhed  an- 
gaaende  den  gjældende  Ret. 

V.  ægtede  1698  Thorbj5rg  Magnusdatter,  en  meget  selvfølende 
og  ættestolt  Kvinde,  til  hvem  Forholdet  snart  blev  noget  spændt^ 
derimod  havde  han  megen  Kjærlighed  til  Børn  og  optog  i  sit 
Hiem  forskjellige  Plejebørn,    som   han  med  stor  Omhu  underviste 

sammen  med  sine  egne.  Han  havde  let  ved  at  improvisere  og 
gav  jævnlig  sin  Satire  Luft  i  Smaavers.  Skjønt  han  var  en  ret- 
troende Mand  og  mere  oplyst  end  de  fleste,  kunde  han  dog  ikke 
helt  frigjøre  sig  for  Tidens  Tro  paa  Trolddom,  og  ham  selv  til- 
lagde man  særlige  Evner  i  denne  Retning.  Over  for  Arne  Mag- 
nusson optræder  han  mere  som  den  underordnede  end  som  en 
ligestillet  Ven,  skjønt  Forholdet  imellem  dem  var  godt;  ved  sin 
Død  stod  han  i  et  Gjældsforhold  til  denne,  til  Dels  bevirket  ved 
et  kostbart  Ophold  i  Kjøbenhavn  i  Vinteren  17 15 — 16. 

Ligesom  A.  Magnusson  havde  V.  udprægede  antikvariske  In- 
teresser og  var  godt  hjemme  i  Oldlitteratiu-en.  Som  Resultat  af  hans 
Studier  foreligger  en  Række  Monografier  over  dunkle  og  forældede 
Udtryk  i  J6nsb6k  samt  nogle  tilsvarende  i  Fristatstidens  Lovbog 
Grågås  og  andre  Oldskrifter.  De  ere  samlede  og  udgivne  under 
Titel  cSk^ngar  yfir  Fomyrfti  I6gb6kar»  1854,  med  faa  (latinske) 
Undtagelser  paa  Islandsk;  men  desuden  foreligger  nogle  Uddrag 
paa  Dansk  og  Latin,  en  enkelt  (om  Patronatsretten)  er  særlig 
udgivet  i  dansk  Oversættelse,  og  Afhandlingen  om  c  Dansk  Tunge* 
er  i  latinsk  Oversættelse  vedføjet  Udgaven  af  Gunnlaugs  Saga,  1775. 
Allerede  1699  havde  V.  forfattet  en  latinsk  Afhandbng  om  Islands 
Opkomst  under  Titel  «Deo,  Regi,  Patriæ»,  som  1768  udgaves  i 
dansk  Udtog  af  J.  Erichsen  (IV,  535).  1719  og  følgende  Aar 
var  V.  efter  Regeringens  Opfordring  beskæftiget  med  Forarbejderne 
til  den  islandske  Lovbogs  Omformning  efter  Norske  Lovs  Mønster, 
men  Værket  blev  ufuldendt,  da  det  forudsatte  Samarbejde  med 
Landets  andre  juridiske  Embedsmænd  aldrig  kom  i  Gang.  Efter 
nogle  Aars  aftagende  Helbred  døde  V.  paa  selve  Altingsstedet 
midt  under  Samlingen,  18.  Juni  1727.  Hans  Digte  ere  samlede  i 
fVlsnakver  P.  Vfdalfns»,  1897.  Et  Udkast  af  ham  til  Regler  ved 
Jordernes  endelige  Skyldansættelse  er  trykt  i  cislendingur*  IH 
(1862),  S.  77—101. 

F  Johannæus,  Hist  ecclesiast.  Isl.  III.  538.  J.  Espolin,  Islands  Årbækur. 
Th.  SveinbjørnssoD,  ÆBsaga  (i  «Sk^ringar  jrfir  Fornyrfti  logb6kar>).  J,  6lafssOD, 
Æfisaga  (i  « Vf  snak  ver »).    J.  Jénsson,  Oddur  Sigurdsson  (1902).    J^r,  Kaalund, 

Vidalia,  Thérdur  Thorkelsson,  1662 — 1742,  Naturforsker, 
var  Broder  til  ovennævnte  Biskop  J6n  V.  og  fødtes  i  Gardar  1662. 
Efter  et  treaarigt  Universitetsophold  tog  han  1684  theologisk  Exa- 
men,  men  havde  tillige  studeret  Natur-  og  Lægevidenskab.  Han 
var   nogle  Aar  Lærer  ved  Latinskolen   i   Skalholt   og   blev  Rektor 

her  1688,  men  opgav  2  Aar  efter  Stillingen  og  levede  derpaa  uden 
offentlig  Ansættelse  til  sin  Død  1742  ugift  og  i  trange  Kaar.  V., 
som  efter  sin  Fader  havde  arvet  natiu-videnskabelig  Interesse,  vir- 
kede paa  Island  som  Læge.  Et  af  ham  forfattet  lille,  latinsk  Skrift 
om  de  islandske  Isbjærge,  som  senere  i  tysk  Oversættelse  tryktes 
i  <  Hamburgisches  Magazin*  XIII  (1754),  har  Betydning  som  et 
første  Forsøg  paa  geologisk  Iagttagelse  paa  Island. 

F.  Johannæus,  Hist  ecclesiast  IsL  III,  537  f.  Th.  Thoroddsen,  Landfrædts- 
saga  Islands  II,  61  f.  155  fT.  (Tysk  Overs.  II,  1641!.).  Oeogr.  Tidsskrift  XIII 
(1895-96),  I.  56  ff.  Xr.  Kaalund. 


Vidstedy  Lavrids,  1614 — 74,  Præst,  var  født  i  Vedsted  i  Kjær 
Herred  i  Vendsyssel  og  Søn  af  Bønderfolkene  Morten  Ipsen  og 
Karen  Jensdatter.  1625  kom  han  i  Aalborg  Skole,  hvorfra  han 
blev  Student  1634.  1637  kom  han  i  Huset  hos  Professor  H.  Resen 
som  Huslærer  for  dennes  yngre  Børn,  hvoriblandt  den  senere  be- 
kjendte  Præsident  Peder  Resen  (XIV,  12).  1638  fik  han  et  Rejse- 
stipendium for  at  besøge  fremmede  Universiteter,  men  opgav  Rej- 
sen, da  han  s.  A.  blev  kaldet  til  Sognepræst  i  Nakskov.  1641  blev 
han  Magister  og  1662  Provst  i  Nørre  Herred.  Under  Nakskovs 
Trængsler  i  Svenskekrigen  1658 — 59  var  han  en  trofast  Støtte  for 
sin  Menighed,  hvis  store  Flertal  hædrede  ham  til  hans  Dødsdag, 
selv  efter  at  han  1666  var  bleven  afsat  ved  en  Højesteretsdom. 
Hans  Kapellan  H.  Korsberg  havde  sat  ondt  imellem  ham  og 
nogle  af  hans  Sognebørn,  og  V.,  som  i  sine  senere  Aar  synes  at 
være  blevet  i  høj  Grad  pirrelig,  kom  i  Ulykke  ved  at  bringe 
Sagen  frem  paa  Prædikestolen,  hvor  han  forivrede  sig  saaledes,  at 
han  1665 — 66  2  Gange  blev  indkaldt  for  en  Provsteret,  og  da  han 
ikke  vilde  bøje  sig  for  dens  Kjendelse,  blev  han  afsat.  Han  døde 
i  Nakskov  10.  Marts  1674.  Han  ægtede  i.  (25.  Avg.  1639)  Karen 
Nielsdatter  (f  1653),  Enke  efter  2  af  hans  Formænd,  2.  (4.  Juli 
1654)  Margrethe  Larsdatter  Thura  (f  1695),  I^atter  af  Præsten  L.  Th. 
i  Nykjøbing  paa  Falster.  —  I  sin  ufrivillige  Hvilestand  syslede 
han  med  opbyggelige  Studier.  Foruden  en  Samling  Salmer  udgav 
han  en  Parafrase  i  Bønner  over  Davids  Bodssalmer  (1669)  og  efter- 
lod sig  i  Haandskrift  €  Nakskovs  Belejring  og  Opgivelse  1658 »  og 
♦Nakskovs  Lykkehandel »,  som  brændte  med  Resens  Bibliothek. 

Danske  Mag.  V,  216  f.  220  ff.  J.  Friis,  Mindeblade  om  Nakskovs  Fortid,  ved 
A.  Hansen,  S.  17  ff.     Rørdam,  Hist  Saml.  o.  Stud.  1,  543  ff.    S,  M.  Gjellerup. 

Vidsted,  Morten,  1660^1703,  Degn,  forriges  Søn,  blev  født 
i  Nakskov  1660  (døbt  29.  April).  Han  blev  Student  fra  Kjøben- 
havns Skole  1686  og  Degn  i  Taamby  paa  Amager  1694.  En  Art 
komisk  Digt  udgav  han  1699  under  Titelen  « Harernes  Klagemaal 
paa  det  gamle  Amager ».  Det  lille  Arbejde  maa  i  sin  Tid  have 
gjort  Lykke,  da  det  blev  optrykt  flere  Gange  efter  hans  Død.  — 
Han  ægtede  7.  April  1695  Maren  Jensdatter  fra  Taamby  og  døde, 
kun  43  Aar  gammel,  1703  (begr.  28.  Dec.). 

Fr.  IQort,  Bcretn.  om  Skegten  Tbvra  S.  I2f.  Thurah,  Beskr.  over  Ama- 
ger S.  51  ff.    Nyerup,  Lit.  Lex.  A.  Janizen. 

Wieck,  Friedrich  Georg,  1800 — 60,  Kjøbmand,  Industridri- 
vende og  industriel  Forfatter,  er  født  24.  Juli  1800  i  Slesvig,  hvor 
hans  Fader  var  Kjøbmand  og  Senator.  Han  besøgte  sin  Fødebys 
lærde  Skole,  men  kom  1815  i  Kjøbmandslære  og  derefter  1820  dl 
en  Kniplingsforretning  i  Annaberg  i  Sachsen.  1823  overtog  han 
en  Exportforretning  i  Bremen.  Dens  Bestyrelse  overlod  han  dog 
1827  til  en  Broder,  medens  han  selv  flyttede  til  Chemnitz,  hvor 
han  vilde  lede  Indkjøbene  til  den.  For  at  lære  Bobinetfabrika- 
tionen tog  han  derefter  til  England,  og  hvad  han  her  erfarede, 
beholdt  han  ikke  egennyttig  for  sig  selv;  samtidig  anlagde  han 
dog  en  egen  Textilfabrik,  først  i  Chemnitz,  derpaa  i  Harthau, 
som  fik  et  stort  Opsving,  men  dog  ikke  i  Længden  kunde  staa 
sig  over  for  den  engelske  Konkurrence.  1836  maatte  han  opgive 
den  og  blev  nu  industriel  Forfatter  og  Publicist  i  Leipzig.  Som 
saadan  fik  han  en  vis  Betydning,  skrev  bl.  a.  1839  ^^  ^^Z  ^^ 
Patentvæsenet,  1840  en  Bog  om  Sachsens  industrielle  Forhold  og 
ledede  fra  1843  den  i  Leipzig  udkommende  €  Deutsche  Gewerbe- 
Zeitung».  7.  Jan.  1860  døde  han.  Han  havde  været  2  Gange 
gift;  hans  første  Hustru  døde  1840,  den  anden,  Mary  Hedges,  1850. 

Alberti,  Schl.-Holst.-Lauenb.  SchriftsteUer-Lex.  II,  559.  C,  Nyrof. 

Wied,  Gustav  Johannes,  t.  1858,  Forfatter.  G.  W.  er  født 
6.  Marts  1858  paa  Holmegaard  i  Branderslev  Sogn  ved  Nakskov. 
Forældrene  vare  Proprietær  Carl  August  W.  (f.  16.  Avg.  1822)  og 
Catharine  Karoline  f.  Boesen  (f.  18.  Juli  1831).  Moderen  havde  litte- 
rær Sans;  «hun  digtede  og  fortalte  de  skjønneste  Æventyr  i  Mørk- 
ningen»  og  er  Forfatter  til  c  Bedstemoders  Manuskript,  spredte 
Billeder  af  Livet  i  Aarhundredets  Midte »,  som  W.  udgav  1897. 
Han   begyndte   selv   fra   sit  10.  Aar  at  skrive  Digte  og  Tragedier; 

men  først  efter  adskillige  Forsøg  ad  andre  Veje  blev  Litteraturen 
hans  Livsgjeming.  Han  tjente  den  efter  sin  Konfirmation  en  Tid 
beskedent  som  Boghandlerlærling  i  Nakskov  og  kom  siden  til 
Fr.  Wøldike  i  Kjøbenhavn.  Men  han  stræbte  højere;  o.  1881  blev 
han  Skriver  paa  et  Sagførerkontor,  et  Par  Aar  senere  var  han 
Huslærer  paa  en  Herregaard  ved  Randers.  Efter  flere  forgjæves 
Tilløb  naaede  han  at  blive  Student  i  1886  og  tog  filosofisk  Examen 
i  1887.  Saa  var  han  Timelærer  ved  Sundby  Realskole  og  prøvede 
at  blive  Skuespiller;  han  optraadte  paa  Strindbergs  Forsøgstheater 
i  Kjøbenhavn  og  Malmø.  Derpaa  kastede  han  sig  for  Alvor  over 
Digtningen.  Begyndelsen  var  ikke  just  opmuntrende.  Hans  første 
Skrift  cEn  Hjemkomst »  (1889),  et  umodent  4  Akts  Sørgespil  om  Had 
mellem  Fædre  og  Sønner,  naaede  kun  til  Opførelse  i  Glostrup  Af- 
holdsforening. cEn  Bryllupsnat*,  et  uhyggelig  pinligt  i  Akts  Stykke, 
hvori  en  Bedstemoder  vil  kvæle  sin  Datterdatter,  da  Svigersønnen 
efter  Datterens  Død  gifter  sig  paa  ny,  blev  opført  af  Studentersam- 
fundets frie  Theater  (Febr.  1892),  men  kunde  ikke  spilles  til  Ende 
for  Publikums  Mishagsytringer.  Blandt  nogle  t  Akvareller  fra  Land 
og  By»,  W.  skrev  i  Bladet  t Kjøbenhavn*,  indbragte  én  «De  unge 
og  de  gamle »  (t Kjøbenhavn*  27.  Dec.  1891)  ham  ved  Højesterets- 
dom af  19.  Okt.  1892  Fængsel  paa  sædvanlig  Fangekost  i  14  Dage 
for  Overtrædelse  af  Strfls.  §  184.  Men  denne  Modgang  kuede 
ikke  W.;  han  havde  omsider  fundet  sit  Kald  og  holdt  fast  ved 
det.  Han  levede  i  nogle  Aar  temmelig  omflakkende,  slog  sig  ned 
paa  Møen,  ved  Æbeltoft,  Sæby,  Næstved,  i  Berlin  og  endelig  i 
Roskilde,  gjorde  en  Daropskibsrejse  til  Middelhavet  og  nogle  Rejser 
til  Carlsbad;  men  han  arbejdede  ihærdig  og  regelmæssig  og  har 
nu  faaet  udgivet  over  en  Snes  Bøger,  der  have  gjort  ham  til  en 
af  vore  mest  læste  Forfattere. 

Det  var  med  tSilhouetter*  (1891),  et  Bind  drøje  og  kraftige 
Bonde-  og  Herregaardsfortællinger,  han  først  vandt  Navn  og  viste 
sin  Ævne.  I  de  følgende  Aar  dyrkede  han  ogsaa  mest  Novellen; 
<  Barnlige  Sjæle*,  hvori  den  kriminelle  c  De  unge  og  de  gamle*  i 
forbedret  Skikkelse,  kom  1893.  c  Menneskenes  Børn*  1894,  «Lystige 
Historier*  1896  og  cH.  C.  Andersen*  1897.  Men  det  var  med 
€4  Satyrspil*  (1897),  muntre  Dialoger  om  Adel,  Gejstlighed,  Borger 
og  Bonde,  at  han  slog  igjennem.  Til  dem  slutter  sig  «Det  svage 
Kjøn*  (1900,  5  Oplag)  og  iTo  Kroner  og  halvtreds^  (1901).  De 
ere  nok  det  lystigste  og  kvikkeste,  han  har  skrevet,  ogsaa  noget  af 
det  kaadeste.     Med  cUngdomshistorier*  (1895)   prøvede   han   sig  i 

en  større  Fortælling  og  fortsatte  dermed  i  nogle  af  sine  mest 
yndede  Bøger:  Herregaardsromanen  cSlægten*  (1898,  3  OpL), 
« Livsens  Ondskab»,  Billeder  fra  en  Provinsby  (1899,  3  Opl.)  og 
dens  Fortsættelse  t Knagsted*,  hvori  han  udnytter  sine  Carlsbads- 
minder  (1902,  2.  Opl.).  Han  har  ikke  svigtet  sin  gamle  Kjærlighed 
til  Theatret,  men  har  skrevet  en  Række  Stykket-  for  Scenen,  mest 
Komedier,  dels  sammen  med  Overretssagfører  Jens  Pedersen:  « Første 
Violin*  (1898),  der  gjorde  stor  Lykke,  og  cAtalanta»  (1901),  der 
ikke  gjorde  Lykke,  dels  alene:  t Erotik »  (1896),  «Thummelumsent 
(1901),  «Den  gamle  Pavillon*  (19012),  t Hendes  gamle  Naade*  (1904) 
og  cEt  Opgjør*  (1904).  Flere  af  dem  ere  byggede  over  Ænmer  i 
hans  Fortællinger.  Nogle  af  dem  ere  opførte  paa  det  kongl. 
Theater,  andre  paa  Folkethéatret  og  Dagmartheatret.  Størst  Lykke 
have  nogle  af  Satyrspillene  gjort  («En  Mindefest*,  «Bønder»  og 
fFru  Mimi»)  og  fSkjærmydsler*  (af  «To  Kroner  og  halvtreds*, 
kongl.  Theater  1901).  De  fleste  af  W.s  Bøger  ere  oversatte  paa 
Tysk,  nogle  ogsaa  paa  Svensk,   Hollandsk  og  Russisk. 

W.  har  forsøgt  sig  viden  om,  fra  Tragedie  til  Farce,  fra  saf- 
tige Bondebilleder  til  fantastiske  Spøgelsehistorier,  fra  Haandværker- 
idyl  og  H.  C.  Andersenske  Æventyr  til  forfløjne  Mandfolkehistorier 
og  Satire.  Han  er  ikke  heldigst,  naar  han  er  tragisk;  han  løber 
da  let  ud  i  Knald  og  Fald,  og  hans  Personer  kunne  blive  slemt 
romanagtige.  Han  er  næppe  heller  bedst  som  Sceneskribent;  den 
dramatiske  Logik  og  Sandsynlighed  glipper  let  for  ham.  Hans  Dialog 
er  rask  og  munter,  og  han  har  virkningsfulde  Paahit,  men  selv  hans 
Satyrspil  egne  sig  dog  bedst  til  Læsning;  meget  af  Morskaben 
ligger  i  Forfatterbemærkningerne.  Han  trænger  til  selv  at  give  sit 
Besyv  med,  som  han  gjør  dér,  og  som  han  kan  i  Fortællingerne. 
W.s  Folkeyndest  skyldes  hans  fantasifulde,  tit  uartige  Lystighed. 
Den  er  undertiden  faldet  andre  end  Højesteret  for  Brystet  —  en 
laalandsk  Præst  advarede  offentlig  sin  Menighed  mod  W.  —  men 
for  det  meste  friskes  Uartigheden  af  hans  gode  Humør,  og  Bukke- 
springene ere  ham  saa  naturlige  som  en  Satyr.  Han,  der  er  op- 
voxet  paa  Landet  og  af  gammel  Bondeslægt,  bruger  Bøndernes 
ligefremme  Tale  og  deler  deres  Morskab  ved  alt  det,  Byforfinelsen 
dækker  til.  Men  han  kan  ogsaa  være  lystig  paa  anden  Vis.  I>et 
kildrer  hans  Latter  at  se  Menneskenes  Krumspring,  og  han  gjør 
dem  efter  barokt,  med  overraskende  Vendinger  og  Indfald.  Hans 
Komik  er  gjærne  « utvetydig  som  et  Pistolskud*,  undertiden  mere 
Løjer  og  Spræl  end  naturbunden  Humor.     Men  tit  hviler  den  paa 

sikre  Iagttagelser,  som  han  i  sit  brogede  Liv  har  faaet  rig  Lejlig- 
hed til  at  samle,  og  der  kan  være  ægte  Natur  i  hans  Personer 
og  god  og  varig  Kunst  i  hans  Skildringer.  I  sit  Sind  er  han 
egentlig  godlidende,  og  i  sin  Grundmoral  næppe  saa  langt  fra  sine 
Forfædre.  Hans  Frisprog  stammer  for  en  Del  fra  hans  Had  til 
Skabagtighed;  den  retter  han  sin  Satire  imod.  Hans  Idealpersoner 
ere  Folk  med  et  godt  Hjærte,  dygtige  og  kraftige,  grove  i  Munden, 
med  Lyst  til  at  forarge  Bedsteborgerne,  saaledes  navnlig  Knagsted, 
men  ogsaa  en  Række  Kvinder  som  den  gamle  Baronesse  i  <  Slæg- 
ten* o.  fl.  Ikke  for  intet  er  Dickens  en  af  hans  Yndlingsforfattere; 
han  minder  ikke  saa  sjælden  om  ham  i  sit  Syn,  i  sin  Modvilje 
og  i  sine  Personer  (som  Thummelumsen).  —  W.  ægtede  1893  Alice 
Tutein  (f.  7.  Juli  1869),  Datter  af  F.  C.  F.  Tutein  (XVH,  577)  og 
J.  C.  f.  Ørtoft.  Niels  Møller. 

Wied,  Hans,  1761 — 1844,  herrnhutisk  Biskop,  var  Søn  af 
Urmager  Matthias  W.  og  Margrethe  f.  Jensen.  Han  blev  født  i 
Satrup  i  Sundeved  12.  Febr.  1761  og  rejste  1780  som  Urmager- 
svend til  Herrnhut.  Der  lærte  han  Guldsmeddehaandværket  og 
traadte  1786  i  Menighedens  Tjeneste  som  tBriiderpfleger*  i  Klein- 
welke,  senere  i  Herrnhut  og  Niesky.  1790  blev  han  sendt  som 
Missionær  til  Surinam,  men  1810  kaldt  tilbage.  Efter  sin  Hjem- 
komst blev  han  Medlem  af  Brødremenighedens  Tilsynsraad,  den 
saakaldte  Unitets- Ældste- Konferens  i  Herrnhut,  og  1825  herrnhutisk 
Biskop.  Han  døde  7.  Marts  1844.  En  ældre  Broder  af  ham  var 
herrnhutisk  Missionær  i  Dansk  Vestindien.  En  Række  Breve  til 
H.  W.  fra  1813 — 34,  navnlig  omhandlende  Grundtvig  og  hans 
Kirkekamp,  ere  offentliggjorte  i  Kirkehist.  Samlinger  4.  R.  VI, 
212  f.  424  f. 

Nachrichten  aus  der  Brttdergemeinde  (1844)  S.  402  f.  Kirkehist.  Saml. 
4.  R.  VI,  211  ff.  j?r,  Nielsen. 

Wledewelt,  Johannes,  1731 — 1802,  Billedhugger,  var  født  i 
Kjøbenhavn  i.  Juli  1731  og  Søn  af  nedennævnte  Just  W.  Faderen 
maa  tidlig  have  faaet  Øje  for  sin  Søns  kunstneriske  Begavelse, 
thi  allerede  som  Dreng  blev  W.  sat  i  Lære  hos  den  italiensk- 
fødte  Historiemaler  Miani.  Da  denne  imidlertid  forlod  Kjøben- 
havn 1745,  tog  Just  W.  sig  selv  af  Sønnens  videre  Uddannelse 
samtidig  med,  at  han  lod  ham  besøge  det  ældre  Kunstakademi, 
hvor  W.  rimeligvis  har  tegnet  og  modelleret  under  Petzold.    Tidlig 

er  han  dog  begyndt  at  arbejde  paa  egen  Haand  og  bar  naæt 
Resultater,  der  maa  have  vakt  en  vis  Opmærksomhed;  saa  m^^ 
vides  i  alt  Fald,  at  den  unge  Kunstner  allerede  i  Foraaret  1750 
havde  modelleret  og  faaet  støbt  i  Tin  to  smaa  Buster,  forestil- 
lende Kong  Frederik  V  og  Dronning  Louise,  og  at  disse  Arbejder 
ble  ve  overrakte  de  høje  Herskaber  og  betalte  med  120  Daler. 
Stort  mere  end  denne  Sum  har  W.  næppe  haft  til  Raadighed, 
da  han  et  Par  Maaneder  senere  gav  sig  ud  paa  en  større  Studie- 
rejse. Over  Hamborg  drog  han  til  Rouen  og  naaede  i  B^^n- 
delsen  af  Avgust  Paris,  hvor  han  ikke  længe  efter  havde  det  Held 
at  gjøre  Bekjendtskab  med  den  danske  Legationssekretær  ved  det 
franske  Hof,  Justitsraad  Wasserschlebe.  Denne  blev  ham  en  værdi- 
fuld Støtte,  i  det  han  først  skaffede  sin  unge  Landsmand  Optagelse 
i  den  ansete  Billedhugger  G.  Coustou  den  yngres  Atelier  og  senere 
formaaede  Kong  Frederik  til  at  yde  ham  en  aarlig  Understøttelse, 
foreløbig  paa  2  Aar  og  paa  200  Rigsdaler  d.  K.  aarlig;  senere  blev 
Summen  forhøjet  til  det  dobbelte.  Hos  Coustou  indtog  W.  en  Stilling 
dels  som  Elev,  dels  som  Medhjælper,  og  var  i  den  sidste  Egenskab 
højt  skattet  af  Mesteren,  hvem  han  stod  bi  med  Marmorhugningen; 
det  viste  sig  ogsaa,  da  W.  udtalte  sit  Ønske  om  at  rejse  til  Italien, 
at  Coustou  søgte  at  holde  ham  tilbage  ved  at  forestille  ham,  at 
han,  om  han  blev  i  Paris,  ved  hvis  Akademi  han  havde  vundet  en 
Sølvmedaille,  endnu  et  Aar  (hele  Aaret  1754),  vilde  kunne  gjøre 
sig  Haab  om  at  opnaa  Akademiets  store  Rejsestipendium.  Hertil 
synes  W.  imidlertid  kun  at  have  fæstet  ringe  Lid,  og  tilmed  stod 
det  ham  vistnok  klart,  at  han  i  det  franske  Atelier  ikke  lærte  an- 
det godt  end  at  hugge  i  Marmor.  Han  skilte  sig  da  fra  Coustou, 
studerede  endnu  en  kort  Tid  paa  egen  Haand  i  i^aris  og  begav 
sig  saa,  i  Maj  1754,  over  Lyon,  Marseille  og  Civitavecchia  til  Roul 
Fra  Wasserschlebe  havde  W.  Anbefalingsbreve  med  til  Direk- 
tøren for  det  franske  Akademi  i  Rom,  Professor  Natoire,  der  tog 
venlig  imod  ham,  og  gjennem  hvem  han  blev  kjendt  med  adskil- 
lige andre  franske  Kunstnere;  til  hans  Omgangskreds  kom  ogsaa 
andre  fremmede  Mestre  til  at  høre,  saaledes  Tyskeren  Rafael 
Mengs  og  Italieneren  Pompeo  Battoni.  Af  ganske  særlig  Betyd- 
ning for  ham  blev  dog  fremfor  alt  det  nære  Venskabsforhold, 
hvori  han  kom  til  at  staa  til  den  fremragende  tyske  Arkæolog  og 
Kimstgransker  Winckelmann,  Grundlæggeren  af  den  nyere  Tids 
Antikstudium.  Sammen  studerede  Winckelmann  og  W.  hvad  der 
paa  den  Tid  fandtes  i  Rom  af  Oldtidens  Billedhuggerarbejder,  og 

den  store  lærde  vejledede  sin  unge  Ven  til  deres  rigtige  For- 
staaelse,  opmuntrede  ham  til  at  tegne  saa  meget  som  muligt  efter 
dem  og  har  sikkert  ikke  forsømt  nogen  Lejlighed  til  at  indskærpe 
ham  den  Grundsætning,  som  W.  senere  hævdede  i  sit  lille  Skrift 
€  Tanker  om  Smagen  udi  Kunsterne  i  Almindelighed »,  at  den 
fremadstræbende  Kunstner  gjør  stor  Uret  mod  sig  selv  og  mod 
sit  Kald,  dersom  han  giver  sig  til  at  arbejde  efter  Naturen,  fen- 
han  grundig  har  studeret  Antikken  og  tilegnet  sig  dens  Aand  og 
Stil.  Winckelmanns  Indflydelse  paa  W.  har  saaledes  ingenlunde 
helt  igjennem  været  af  det  gode.  Mere  end  tvivlsomt  er  det  dog, 
om  W.  i  de  Aar,  han  levede  i  Rom,  uden  sin  Vens  Hjælp  over- 
hovedet havde  faaet  Øjnene  op  for  den  oldgræske  Plastiks  Fortrin 
for  den  nyere  franske  og  mægtet  at  iværksætte  de  agtværdige 
Forsøg,  han  senere  i  sine  bedste  Værker  gjorde  paa  at  komme  ud 
over  den  Barokstil,  der  raadede  i  Coustous  Værksted. 

W.  blev  i  Italien  til  1758,  da  Akademiets  Præses  gav  ham 
Tilhold  om  at  vende  hjem;  største  Delen  af  de  4  Aar  tilbragte  han 
i  Rom,  men  fik  dog  Tid  til  at  gjøre  en  Udflugt  til  Neapel,  Pom- 
peji, Herculanum  og  Portici,  i  hvilken  sidste  By  han  viede  de  to 
Rytterstatuer  af  M.  Nonius  Balbus  en  ikke  ringere  Hyldest  end 
den,  han  i  Rom  havde  ladet  blive  sine  Yndlingsskulpturer,  ApoUon 
i  Belvedere,  Laokoonsgruppen  og  Niobegruppen,  til  Del.  i.  Juli 
i  det  nævnte  Aar  tog  han  i  Rom  Afsked  med  Vennerne  og  gav 
sig  i  Følge  med  Maleren  Mandelberg  paa  Hjemrejsen.  Denne  gik 
over  Siena  og  Florents,  hvor  Vennerne  tilbragte  16  Dage  og  flittig 
besøgte  Kunstsamlingerne;  W.  har  selv  i  sine  Optegnelser  og  Breve 
udtalt  sig  om  Indtrykkene,  han  modtog  i  disse  og  i  Kirkerne,  og 
det  er  med  noget  blandede  Følelser,  man  erfarer,  i  hvilken  Ret- 
ning hans  Smag  gik;  af  Malerierne  synes  et  Værk  af  den  ret 
ubetydelige  Eklektiker  Trevisani  at  have  gjort  det  stærkeste  Ind- 
tryk paa  ham,  medens  det  om  Michelangelos  Monumenter  i  Ka- 
pellet ved  S.  Lorenzo  (Medicigravene)  hedder,  at  de  ere  <schlechter, 
als  man  sich  einbilden  sollte».  I  Pisa  saa  han  Freskerne  i  Campo 
santo,  €so  aber  nicht  viel  taugen»,  i  Padua  interessere  Billed- 
huggerarbejderne, deriblandt  Donatellos  berømte  Rytterstatue,  ham 
ikke,  fist  nicht  sonderlicht.  Rejsen  førte  ham  for  øvrigt  over 
Venedig  gjennem  Tyrol  og  Tyskland;  til  Kjøbenhavn  kom  han 
6.  Okt.  1758. 

Hvad  W.  havde  hjemsendt  fra  Rom  var  ikke  meget;  foruden 
en  Del  Tegninger  og  Kopier  efter  Antikken  nævnes  kun  et  Relief, 

der  kom  til  Akademiet  i  sønderbrudt  Tilstand,  og  hvis  Æmne  nu 
ikke  kjendes.  At  man  imidlertid  i  de  raadende  Kredse  allerede 
regnede  ham  for  en  betydelig  Kraft,  fremgaar  af  Begivenhedernes 
Gang:  næppe  et  halvt  Aar  efter  sin  Hjemkomst  blev  han  optagen 
som  Medlem  af  det  nyorganiserede  Kunstakademi,  og  samtidig  fik 
han  Udnævnelse  til  kongl.  Hof  billedhugger  med  frit  Atelier  i  Material- 
gaarden  ved  Frederiksholms  Kanal.  Og  Bestillingerne  lod  ikke 
vente  paa  sig;  først  blev  det  ham  paalagt  at  udføre  et  Monument 
over  Christian  VI  —  det  var  færdigt  i  Marmor  1770  og  bestaar  af 
en  mægtig,  med  allegoriske  Relieffer  prydet  Sarkofag,  ved  hvis 
Endestykker  2  kvindelige  Figurer,  < Sorgen »  og  «Berømmelsen»  ere 
anbragte;  det  hele  er  samlet  med  ikke  ringe  Følelse  for  dekorativ 
Virkning  og  i  mange  Enkeltheder  smukt  modelleret.  Lidt  senere 
overdroges  det  ham  at  bidrage  til  den  paabegyndte  Frederikskirkes 
Udsmykkeise  med  en  stor  Mængde  Kunstværker,  ikke  mindre  end 
64  €  Figurere  og  30  Relieffer  foruden  flere  dekorative  Ting.  Til 
alt  dette  fik  W.,  der  maa  have  modelleret  med  ganske  overordent- 
lig Lethed,  Skitserne  færdige  i  mindre  end  et  Aars  Tid.  Til  endelig 
Udførelse  kom  disse  Arbejder  imidlertid  ikke,  da  Opførelsen  af 
Kirken,  som  man  ved,  blev  standset,  og  af  Skitserne  er  ikke  en 
eneste  bevaret  til  vore  Dage. 

I  1760  begyndte  W.  at  efterkomme  en  vistnok  ikke  mindre 
omfattende  Bestilling,  og  det  lykkedes  ham,  selvfølgelig  med  Bi- 
stand af  talrige  Medhjælpere,  at  føre  Arbejdet  til  Ende  i  Løbet 
af  næppe  længere  —  maaske  endog  kortere  —  Tid  end  8  Aar. 
Det  er  de  mangfoldige  Grupper,  Statuer  og  Dekorationer  af  for* 
skjellig  Art,  som  endnu  staa  paa  deres  Plads  i  Fredensborg  Slots- 
have. Disse  Værker  ere  af  meget  ulige  Værdi  og  i  forskjellig 
Stil,  om  de  end  for  Enkeltfigurernes  og  endnu  mere  for  Figur- 
kompositionens  Vedkommende  gjennemgaaende  bære  ut\'etydigt 
Mærke  af  den  Paavirkning,  Kunstneren  havde  været  underkastet 
i  Paris.  Mindst  gjælder  dette  om  de  kolossale  —  8  Fod  høje  — 
draperede  siddende  Kvindefigiurer,  som  danne  Hovedstykkerne  i 
de  2,  hver  62  Fod  lange,  for  øvrigt  med  Vaabenskjolde  prydede 
€  Dekorationer*,  og  som  symbolisere  Danmark  og  Norge;  her  er 
Ro  og  plastisk  Holdning  og  en  Renhed  i  Linjerne,  der  peger  til- 
bage over  Coustou  og  hans  samtidige  og  lige  mod  den  old- 
romerske  Plastik.  Men  de  andre  Figurer  og  Grupper  tage  sig 
rigtignok  nærmest  ud,  som  om  deres  Ophavsmand  aldrig  havde  set 
en  Antik  for  sine  Øjne,   —  som  vare   de  udgaaede  fra  en  fransk 

Dekadeocekunstners  Værksted,  hvor  Beminis  Indflydelse  endnu  var 
den  bestemmende.  Særlig  gjælder  dette  om  Gruppen,  der  forestil- 
ler Helenas  Bortførelse,  hvor  især  den  oprakte  Arm  med  de  vidt 
spredte  Fingre  gjør  en  c  barok »  Virkning,  men  ogsaa  de  to  andre 
Bortførelsesscener  med  l*lora  og  med  Proserpina  saa  vel  som  Æneas, 
der  med  Anchises  og  Ascanius  forlader  Troja,  vilde  have  vakt 
Winckelmanns  dybeste  Mishag,  dersom  han,  der  kaldte  Bemini  eder 
grdsste  Esel  unter  den  Neueren»,  havde  faaet  dem  at  se.  Ret 
tiltalende,  især  ved  det  Indtryk  de  gjøre  af  virkelig  at  sove,  ere 
de  to  hvilende  Drenge;  af  «Aarstiderne»  er  <Foraaret»  ret  smuk 
i  Linjerne,  men  staar,  som  i  det  hele  W.s  Statuer,  daarlig  paa 
Benene;  de  3  andre  ere  meget  tarvelige.  Ikke  synderlig  mere 
tiltalende  ere  de  i  Dekorationerne  indlagte  Relieffer;  « Gratierne*, 
der  pryde  Obelisken  paa  Øen,  ere  unaturlig  tynde  og  lange  og 
meget  flove  i  Udtrykket;  bedre  og  ikke  blottet  for  Reminiscenser 
fra  Antikken  er  « Vinhøsten*,  der  findes  paa  et  c  Monument  cham- 
pétre»,  der  som  Helhed  er  godt  arrangeret.  Dette  kan  overhove- 
det siges  om  næsten  alle  de  til  Samlingen  hørende  helt  eller 
væsentlig  set  dekorative  Arbejder,  saaledes  om  et  c  Monument 
pittoresque*  med  et  ionisk  Tempel  i  Relief  og  med  en  ypperlig 
Anvendelse  af  Ægstave  og  andre  ornamentale  Led;  endnu  værdi- 
fuldere ere  de  fleste  af  de  mægtige,  paa  firsidede  Postamenter  op- 
stillede Vaser  med  deres  fine,  antikiserende  Profiler  og  stilftilde 
Udsmykning.  Af  Arbejderne  i  Fredensborg  fristes  man  overhove- 
det til  at  slutte,  at  W.s  Talent  væsentlig  gik  i  Retning  af  det 
ornamentale,  og  at  han  vilde  have  kunnet  naa  overmaade  højt, 
hvis  han  havde  uddannet  sig  og  virket  udelukkende  som  Dekora- 
tionsbilledhugger.  Den  omtalte,  for  Bedømmelsen  af  W.s  Evner 
og  Udvikling  meget  vigtige  Suite  er  for  øvrigt  mærkelig  ved  at 
fortælle  om  det  sære  Tilbagefald  til  Dyrkelsen  af  den  franske  Stil, 
der  viser  sig  hos  Kunstneren  kort  efter  hans  Hjemkomst  fra  Italien. 
Senere  Arbejder  af  ham  vise  langt  tydeligere  end  Fredensborg- 
sagerne,  at  han  virkehg  har  lært  noget  af  at  se  og  tegne  efter 
antikke  Statuer  og  Relieffer.  Man  mærker  det  allerede  i  1768,  da 
han  tegner  en  Reliefkomposition  til  Titelkobberet  foran  J.  G.  Bradts 
Gjengivelser  af  Monumenterne  i  Fredensborg  Slotshave;  af  alle 
W.s  Frembringelser  er  der  vistnok  ingen,  der  røber  mere  For- 
staaelse  af  antik  Komposition,  Linjeføring  og  Bevægelse  end  denne 
Tegning. 

W.,    der    fra   1761    var   Professor    ved   Modelskolen,    og    som 

senere  opnaaede  den  paa  hans  Tid  meget  høje  Titel  af  Josdtsraad, 
skal  have  passet  sin  Lærergjerning  omhyggelig,  endogsaa  efter  at 
han  i  1772  var  bleven  Akademiets  Direktør.  Den  kunstneriske 
Virksomhed,  han  ved  Siden  deraf  udfoldede,  maa  kaldes  i  forbav- 
sende Grad  omfattende,  selv  om  man,  hvad  der  vel  er  nødvendigt, 
forudsætter,  at  han  til  de  fleste  af  sine  Værker  —  ligesom  senere 
Thorvaldsen  —  har  nøjedes  med  selv  at  gjøre  en  Skitse  og  ladet 
Medhjælperne  besørge  Resten,  og  at  han  til  «det  simplere  Arbejde», 
som  i  rigelig  Mængde  udgik  fra  hans  Værksted,  kun  har  leveret 
en  Tegning.  Mange  Bestillinger  modtog  han  paa  Gravmæler,  af 
hvilke  en  stor  Del  ere  spredte  omkring  i  Landets  Kirker,  og  paa 
Sarkofager,  hvoriblandt  Holbergs  i  Sorø  (1779)  udmærker  sig  ved 
sin  rene,  monumentale  Stil  og  skjønne  Udførelse.  Adskillige  af 
disse  Ting  udførtes  for  Privatfolk;  i  en  Række  af  Aar  var  det 
dog  mest  efter  Ordrer  fra  Hoffet,  han  arbejdede.  I  1765 — 66  leve- 
rede han  saaledes  til  Riddersalen  paa  Christiansborg  et  allegorisk 
Relief  og  12  Medailloner  af  oldenborgske  Konger  samt  28  stære 
og  mindre  Stykker  af  væsentlig  dekorativ  Karakter;  alt  dette  gik 
til  Grunde  ved  Slotsbranden  1794,  og  kun  nogle  af  Medailloneme 
kjendes  af  Kobberstik.  I  1769  ftildendte  han  sit  Hovedværk,  Fre- 
derik V's  kolossale  Monument  i  Roskilde  Domkirke  —  en  6  Alen 
lang  og  3  Alen  høj  Sarkofag,  der  hviler  paa  et  Fodstykke  og 
prydes  af  talrige  Skulpturer;  bag  den  bærer  en  Søjle,  som  krones 
af  en  Urne,  en  Medaillon  med  Kongens  Portræt;  for  Enderne  af 
Sarkofagen  sidde  4V«  Alen  høje,  kronede  Kvindeskikkelser,  Dan- 
mark og  Norge,  som  i  dyb  Sorg.  Om  dette  Arbejde  kan  siges 
det  samme  som  om  W.s  andre:  det  dekorerer  godt,  hvor  det  staar, 
og  frembyder  en  Del  smukt  følte  og  vel  udførte  Enkeltheder,  men 
ved  Siden  deraf  meget,  som  tyder  paa  en  ikke  ganske  ægte  Følelse 
og  en  mangelftild,  i  alt  Fald  ikke  konsekvent  gjennemført  Uddan- 
nelse. 

I  1768 — 69  var  W.  paa  Rejse  i  Frankrig  og  England;  efter 
den  Tid  fik  han  fra  Regeringen  kun  én  stor  Bestilling,  nemlig  paa 
over  50  Mindestøtter  for  fremragende  danske  og  norske,  opstillede 
ved  Jægerspris  Slot;  de  bléve  udførte  i  Aarene  1777 — 84  og  ere 
for  en  Del  i  al  deres  Beskedenhed  Vidnesbyrd  om  Kunstnerens 
Sans  for  gode  Proportioner  og  fin  Ornamentik.  Fra  Værkstedet  i 
Materialgaarden  udgik  end  videre  de  paa  « Herkulespavillonen  >  i 
Rosenborg  Have  anbragte  Relieffer  Herkules  og  Omphale.  Men  for 
øvrigt    arbejdede  W.  i  den    sidste   Snes  Aar   af  sit   Liv   saa  godt 

«oin  udelukkende  for  Privatfolk,  og  de  Opgaver,  disse  stillede  ham, 
vare  kun  sjælden  nogenlunde  betydelige  eller  lønnende  —  næsten 
udelukkende  paa  mere  eller  mindre  tarvelig  udstyrede  og  derfor 
prisbillige  Gravmæler.  Et  enkelt  Værk  fra  hans  sidste  Tid  er  dog 
af  større  Interesse,  Statuen  c  Troskaben »  paa  Frihedsstøtten  i  Kjø- 
benhavn,  udført  1797.  Her  er  der,  i  alt  Fald  i  Figurens  Bevæ- 
gelse, noget,  der  virkelig  minder  om,  at  Kunstneren  har  staaet 
over  for  antikke  Billedværker. 

W.  blev  8  Gange  valgt  til  Direktør  for  Kunstakademiet  og 
heklædte  denne  Post  sidste  Gang  1793 — 94;  han  havde  adskillige 
Oange  Lejlighed  til  at  vise  Kunstskolen  betydelige  Tjenester,  sær- 
lig ved  at  skaffe  den  ud  over  de  pekuniære  Vanskeligheder,  som 
Regeringens  store  Sparsommelighed  beredte  den.  Virksom  var  han 
til  det  sidste,  skjønt  han  i  sin  fremrykkede  Alder  led  af  stor  Le- 
gemsskrøbelighed,  der  vedligeholdtes  af  gjentagne  Slagtilfælde.  I 
sin  kraftigste  Alder  havde  han  vistnok  siddet  i  ret  gode  Kaar, 
men  som  gammel  maatte  han  ligefrem  kæmpe  med  Fattigdommen. 
Hans  Lønninger  beløb  sig  kun  til  500  Daler  d.  K.  eller  lidt  over 
1500  Kroner,  hvilket  paa  en  Tid,  da  en  Tønde  Rug  kostede 
18  Kroner  og  alle  andre  Priser  stod  i  Forhold  dertil,  kun  kunde 
forslaa  lidet  til  4  Menneskers  Underhold;  W.  giftede  sig  aldrig, 
men  maatte  dog  ernære  ikke  alene  2  gamle  Søstre,  men  ogsaa  en 
fattig  Slægtning,  han  havde  taget  til  sig.  Usselt  bleve  hans  Arbej- 
der betalte,  og  til  sidst  var  Nøden  i  den  gamle  værkbrudne  Mands 
Hjem  saa  stor,  at  næsten  alt,  hvad  der  kunde  pantsættes,  var 
vandret  til  Assistenshuset,  og  at  Oldingen  selv  maatte  sove  paa 
laante  Sengklæder.  Og  saa  kom,  hvis  Traditionen  har  Ret,  en 
afgjørende  Katastrofe:  et  Skib,  der  førte  en  Del  Marmorblokke, 
som  W.  havde  betalt  med  en  lille  Pengesum,  hans  Søstre  ejede, 
gik  ti>  Bunds  under  Læsø.  Al  denne  £lendighed  var  mere,  end 
den  haardt  prøvede  Mand  kunde  bære,  og  om  Aftenen  den  17.  Dec. 
1803  druknede  W.  sig  i  Sortedamssøen.  Først  4  Dage  senere  fand- 
tes hans  Lig,  og  Juleaften  blev  det  jordfæstet  paa  Assistens  Kirke- 
gaard. 

Der  var  Sorg  ved  hans  Død;  W.  havde  været  almindelig  elsket 
af  alle,  der  personlig  havde  med  ham  at  gjøre,  og  Samtiden  saa 
i  ham  en  Mester  af  første  Rang;  at  Oehlenschlager,  hvis  skjønne 
Mindedigt  over  ham  er  almindelig  kjendt,  kaldte  ham  c  Danmarks 
Phidias»,  er  næppe  af  nogen  blevet  regnet  for  en  Overdrivelse. 
Den   ganske   urigtige  Vurdering   af  hans  Kunst   lader  sig  i  Virke- 

ligheden  let  forklare,  uden  at  man  behøver  at  søge  Grunden  der- 
til ene  i  hans  Samtids  fænomenale  Kritikløshed  og  Nøjsomhed. 
W.  var  ganske  vist  ikke  nogen  stor  Kunstner;  han  stod  saaledes 
langt  tilbage  for  sin  samtidige,  Svenskeren  Sergei;  hans  oprinde- 
lige Begavelse  var  næppe  overvældende,  og  hans  Uddannelse,  først 
i  Paris  og  saa  i  Rom,  af  en  saadan  Art,  at  Resultatet  som 
Helhed  blev  en  aldrig  ret  organisk  sammensmeltet  Blanding  af 
Parykstil  og  Antik  —  en  Blanding,  hvori  den  førstnævnte  Bestand- 
del som  oftest  vejede  mest  til.  Men  ved  Siden  heraf  sad  han 
inde  med  Fortrin,  der  hævede  ham  højt  over  Mængden  af  Tids- 
alderens Billedhuggere.  Hans  Fantasi  var  rig,  han  komponerede 
let  og  i  Regelen  naturlig  og  havde  saa  megen  Smag,  at  han, 
selv  hvor  den  franske  Indflydelse  var  umiskjendelig,  dog  kun  rent 
undtagelsesvis  faldt  ud  i  Svulst  og  Bombast  eller  i  den  absolute 
Tomhed.  I  Sammenhæng  hermed  kommer  der  noget  i  Forbold 
til,  hvad  Tiden  ellers  frembragte,  ret  sundt  og  menneskeligt  over 
hans  Arbejder.  Om  hans  nære  Forhold  til  Antikken  har  der  af  og 
til,  ogsaa  i  senere  Tider,  været  talt  i  alt  for  høje  Toner;  ganske 
vist  er  han  paavirket  af  sengræsk  og  romersk  Kunst,  men  Udbyttet, 
han  har  haft  af  at  studere  det  gamle,  er  dog  væsentlig  det,  at 
han  derved  har  faaet  sin  Smag  saaledes  renset,  at  han  delvis  har 
kunnet  sky  de  Unoder,  der  skænimede  Periodens  franske  Skulp- 
turer. Sine  bedste  Egenskaber  lægger  han  ofte  for  Dagen  i  sine 
Tegninger,  mindst  dog  i  dem,  han  udførte  til  Pragtudgaven  af 
€  Peder  Paars»,  1772;  disse  ere  blottede  for  ethvert  Spor  af  Lune 
og  derved  dødsdømte. 

W.s  Samtid  og  de  nærmest  følgende  Generationer  have  in- 
stinktmæssig følt  hans  Fortrin  som  noget,  der  havde  sin  Rod  i  en 
nobel  og  fin  Kunstnerpersonlighed;  de  have  med  rette  paaskjønnet, 
men  ogsaa  i  høj  Grad  overvurderet  dem.  For  senere  Slægter  maa 
han  staa  som  en  talentfuld  og  elskværdig  Overgangsskikkelse,  der 
vel  i  visse  Maader  peger  ud  mod  det,  der  skal  komme,  men 
hverken  er  stærk  eller  oprindelig  nok  til  at  bryde  nye  Baner. 

Meier,  Efterretn.  om  Billedhuggeren  J.  W.  Weilbach,  Nyt  dansk  Kanstoer- 
lex.     Høyeos  Skrifter  III,   192  ff.  Sigurd  MuUtr, 

Wiedewelt,  Just,  1677  (?) — 1757,  Billedhugger,  fødtes  i  Kjø- 
benhavn  18.  Nov.  1677  (1675?)  og  var  Søn  af  Arkitekt  og  Murmester 
Hans  W.,  der  fra  Schleitz  i  Markgrevskabet  Meissen  var  indvandret 
til  Danmark,  og  hans  første  Hustru  Marie  Marcusdatter.    1692 — 96 

var  han  i  Lære  hos  den  dygtige  nederlandske  Billedhugger  Thomas 
Quellinus,  som  den  Gang  var  bosat  i  Danmark.  1696  drog  han 
til  Antwerpen,  hvor  han  arbejdede  i  to  Aar,  der  fra  videre  til 
Paris,  hvor  han  arbejdede  i  17  Aar;  ved  Juletid  1715  var  han 
atter  i  Kjøbenhavn.  De  Marmor-Portrætbuster  af  Frederik  IV  og 
Dronning  Louise  (nu  paa  Rosenborg),  for  hvilke  W.  17 19  fik 
300  Rdl.,  vidne  om,  at  W.  til  fulde  havde  tilegnet  sig  fransk  Stil  i 
Portrætkunsten;  det  er  for  øvrigt  baade  dygtige  og  karakterfulde 
Arbejder.  Indtil  han  1734  blev  ansat  som  kongl.  Billedhugger  ved 
Gammel  og  Ny  Holm  synes  han  væsentligst  at  have  haft  sit  Ud- 
komme ved  dekorative  Arbejder  af  Sten  og  Træ,  Altertavler,  Epi- 
tafier o.  desl.  Figurerne  af  €  Troen »  og  « Kjærligheden*  paa  Alter- 
tavlen i  Helligaandskirken  i  Kjøbenhavn  (oprindelig  i  Slotskirken 
paa  Kjøbenhavns  Slot)  ere  af  ham;  han  døde  8.  Sept.  1757,  umid- 
delbart efter  sin  Hustru  Birgitte  Lauridsdatter  (f.  1685),  hvem  han 
havde  ægtet  1726.  Paa  det  Mindesmærke,  som  hans  Søn  Johan- 
nes W.  satte  ham  i  Petri  Kirke,  er  hans  Portræthoved  udført  i  Profil. 
Weilbach,  Nyt  dansk  Kunstneriexikon.    Meier,  Fredensborg.    ^.  Beckett,. 

Wieding,  Karl  Johannes  Friedrich  Wilhelm,  1825 — 87, 
Retslærd.  Han  var  født  i.  Sept.  1825  i  Tønder,  hvor  hans  Fader 
Feodor  W.  først  var  Advokat  og  senere  Retsskriver.  Efter  at  være 
blevet  Student  fra  Haderslev  Skole  begyndte  han  at  studere  Jura 
i  Kiel.  Disse  Studier  afbrødes  i  1848,  da  han  traadté  ind  i  den 
Slesvig-holstenske  Armé,  men  efter  Krigen  afsluttede  han  dem  i 
Gøttingen  og  Berlin.  Han  var  derefter  en  Tid  Sekretær  i  Flens- 
borg, men  gik  senere  til  Berlin,  hvor  han  1857  promoveredes  til 
Dr.  juris  og  derefter  habiliterede  sig  som  Privatdocent.  i86i  kal 
dedes  han  som  Professor  til  Universitetet  i  Greifswald,  1867  til  Kiel, 
hvor  han  1880 — 81  var  Universitetets  Rektor.  Han  døde  24.  Okt. 
1887.  W.  har  udgivet  forskjellige  juridiske  Skrifter,  hvoraf  det 
betydeligste  er  cDer  Justinianische  Libellprocess»  (1865);  foruden 
indgaaende  Undersøgelser  over  den  gamle  romerske  Proces  inde- 
holder det  flere  friske  og  træffende  Betragtninger  om  Nutidsrets- 
pleje.  Han  skrev  ogsaa  en  «Rechtsgutachten>  om  cDie  Pråten- 
sionen  auf  die  Herzogthiimer  Schleswig- Holstein*  (1865),  hvis  Ten- 
dens noksom  firemgaar  af,  at  han  stempler  Londoner-Traktaten  af 
1852  som  <  absolut  unsittlich». 

Alberti,     Schlesw.-Holst.-Lauenb.    Schriftstellerlex«      Allg.    deutsche    Bio- 
graphie  XLII.  jj.  Munch-Petersen. 

Wiegmann,  Christian  Ludvig,  1782 — 1841,  Præst,  blev  født 
22.  Maj  1782  i  Kellinghusen,  hvor  hans  Fader,  Conrad  Frederik  W. 
(t  1789),  der  tidligere  havde  været  Huslærer  i  Jylland  og  Rektor 
i  Haderslev,  den  Gang  var  Diaconus.  Moderen,  Elisabeth  Juliane 
Cathrine  f.  Todsen  døde  snart  efter  Sønnens  Fødsel,  hvorfor  han 
kom  til  sin  Morfader,  Præsten  Todsen  i  Wewelsfleth.  Han  blev 
Student  i  Kiel  1802  og  fik  theologisk  Examen  i  Gluckstadt  1806. 
Efter  forskjellig  Lærervirksomhed  blev  han  1818  Hospitalspræst  i 
Elmshom  og  1831  Sognepræst  i  Tøstrup,  Gottorp  Amt.  Her  døde 
han  17.  Jan.  1841.  Han  har  udgivet  en  Del  Opbyggelsesskrifter  og 
været  en  meget  flittig  Medarbejder  i  Tidsskrifter.  En  Del  Artikler, 
oprindelig  i  «Itzehoer  Wochenblatt»,  omfattende  Holstens  Kirke- 
historie, omarbejdede  og  samlede  han  1840  i  Bogform  (cKurz- 
gefasste  Gesch.  d.  chr.  Religion  etc.»).  Han  var  3  Gange  gift: 
I.  (1819)  med  Anna  Elisabeth  Mathiesen,  en  Kantordatter  fra  Aaben- 
raa; 2.  (1830)  med  Margrethe  Catharine  tho  Aspem  (f  1831),  hvis 
Fader  var  Kjøbmand  i  Krempe;  og  3.  med  Marie  Sophie  Jensen, 
en  Skolelærerdatter  fta  Stenip,  som  overlevede  ham. 

Ltibker  u.  Schr6der,  Schlesw.-Holst.*Lauenb.  Schriftstellcr-Lex.  Alberti, 
Schlcsw.-Holst.-Lauenb.  Schriftsteller-Lcx.  Fr.  Barfod,  Danmarks  Gejstlighed, 
I.  Aarg.,  Sp.  137  f.  A,/anizen, 

Wiehe,  Anton  Wilhelm,  1826—84,  Skuespiller.  W.  W.,  der 
var  Søn  af  Justitsraad,  Havneskriver  i  Kjøbenhavn  Carl  Wilhelm  W. 
(f.  8.  Nov.  1788  f  17.  Febr.  1867)  og  Antoinette  Louise  f.  Rosing 
(f.  29.  Juni  1791  f  7.  April  1874),  fødtes  8.  Juli  1826  i  Kjøbenhavn 
og  blev  efter  sin  Konfirmation  af  sine  Forældre  sat  i  Malerlære, 
men  det  smagte  ikke  den  unge  Mand,  hans  Lyst  stod  til  Theatret 
Fra  sin  Moder,  der  var  en  Datter  af  det  store  Kunstnerpar  Michael 
og  Johanne  Cathrine  Rosing  (XIV,  324 ff.)  havde  han  taget  asgte 
Skuespillerblod  i  Arv,  og  selv  hans  Fader,  der  var  en  dygtig  og 
pligtopfyldende  Embedsmand,  besad  en  dramatisk  Aare  og  havde 
i  sine  unge  Aar  sammen  med  sin  Hustru  tidt  spillet  god  Privat- 
komedie 1  det  Borupske  Selskab,  han  som  en  stilfa&rdig  Komiker 
og  hun  som  en  indtagende  Elskerinde  og  ung  Husmoder.  Det 
fædrene  Hjem  havde  med  sin  Kunstbegejstring  og  sin  Bekjendtskabs- 
kreds  af  Skuespillere  virket  alt  andet  end  dæmpende  paa  den  unge 
Wilhelms  Theaterlyster,  og  da  han  nu  saa  sin  ældre  Broder  Michael 
(se  ndfr.)  gjøre  sig  bemærket  paa  Scenen,  medens  han  selv  stod  paa 
Malerstigen,  kunde  han  ikke  udholde  det  længere,  og  efter  megen 

Modstand  gav  Forældrene  deres  Samtykke,  ja  formaaede  endog 
N.  P.  Nielsen  (XII,  259)  til  at  yde  ham  Vejledning. 

Sytten  Aar  gammel  fik  W.  16.  Nov.  1843  sin  første  Frem- 
træden paa  det  kongl.  Theater  som  Jørgen  i  cErik  og  Abel>;  det 
.var  oprindelig  bestemt,  at  han  skulde  have  haft  sin  Debut  som 
Einar  Tambeskjælver  i  c  Hakon  Jarl»,  men  en  Sygemelding  fra 
Phister  foraarsagede,  at  han  med  kun  én  Dags  Varsel  fremtraadte 
første  Gang  paa  Scenen  som  Jørgen.  Rollen  var  kun  lille,  men 
W.s  unge  Frejdighed  gav  gode  Løfter,  og  disse  skuffede  han  heller 
ikke,  da  han  senere  i  samme  Theateraar,  19.  April  1844.  fik  sin 
egentlige  Debut  som  Einar  Tambeskjælver,  ja  det  fortælles  endog, 
at  i  en  af  Mellemakterne  kom  Oehlenschlåger  op  til  ham  i  Foyeren 
og  sagde  til  den  unge  Mand:  cNu  «r  jeg  ikke  bange  for,  hvor- 
ledes Eftertiden  skal  forstaa  mig;  De  har  min  Aand  i  Dem,  og 
De  skal  forklare  mig  for  de  kommende  Slægter ».  Skjønt  W.  saa- 
ledes  havde  gjort  Lykke,  gik  det  dog  ikke  saa  hurtig  fremad, 
som  han  ønskede,  dels  var  tian  endnu  ikke  helt  udvoxet,  dels 
indehavde  hans  Broder  Michael  og  Hultmann  netop  de  Roller,  der 
passede  for  ham;  han  fik  dog  af  og  dl  Lejlighed  til  i  større  Rol- 
ler, som  Alger  i  « Hagbarth  og  Signe*,  Titelfiguren  i  «Don  Cæsar 
de  6azan»  og  Charles  i  c  Bagtalelsens  Skole »,  at  vise  sine  Evners 
Væxt.  Det  gik  alligevel  W.  for  langsomt  ved  det  kongl.  Theater, 
og  han  søgte,  med  Orlov,  Lykken  andetsteds:  ved  det  Langeske 
Selskab,  først  i  Provinserne,  senere  paa  Kasino  i  Kjøbenhavn,  ved 
hvis  Aabningsforestilling  (26.  Dec.  1848)  han  spillede  Gartnerkarlen 
Jochum  i  €  Talismanen*.  Aaret  efter  blev  han  indkaldt  til  Sol- 
datertjenesten og  blev  i  Slaget  ved  Isted  (25.  Juli  1850)  haardt 
saaret  i  det  højre  Ben;  der  var  endog  Tale  om,  at  Benet  maatte 
sættes  af,  men  lykkeligvis  undgik  han  denne  Ulykke,  og  i.  Maj 
1851  gjenoptraadte  han  paa  det  k9ngl.  Theater  som  Henri  d'Albret 
i  cDronning  Marguerites  Noveller*;  han  udfoldede  den  Aften  en 
lys  og  lykkelig  Mandighed,  der  indtog  alle,  og  det  var  derfor  med 
Sorg,  at  det  danske  Publikum  hørte,  at  W.  fra  Begyndelsen  af  det 
følgende  l'heateraar  havde  modtaget  Engagement  ved  Christiania 
Theater. 

Den  24.  Avg.  1851  ægtede  W.  Ida  Florentine  Adami  (f.  22.  Okt. 
1824  i  Kjøbenhavn),  Datter  af  Skomagermester  Johan  Andreas  A.,  og 
11.  Sept.  s.  A.  fremtraadte  han  første  Gang  paa  Christiania  Theater 
som  Oluf  i  Oehlenschlågers  cDronning  Margareta*;  han  vandt 
strax  Publikum  ved  sin  lyriske  Erotik,  og  hans  to  følgende  Debut- 

roller,  Grev  Tristan  i  c  Kong  Renés  Datter*  og  Henri  d'Albret  i 
<  Dronning  Marguerites  Noveller »,  befæstede  yderligere  hans  Yndest 
I  9  Theateraar  virkede  W.  ved  Christiania  Theater  og  gjennetn- 
spillede  her  et  Repertoire  paa  henved  halvandet  Hundrede  Roller, 
der  vare  saa  forskjelligartede  som  Oehlenschlågers  Axel  og  Hol- 
bergs Kandestøberdreng,  Shakspeares  Romeo  og  Beaumarchab' 
Figaro  (i  «Figaros  Bryllups),  Stig  Hvide  i  tSvend  Dyrings  Hus> 
og  Maxime  Odiot  i  c  En  fattig  ung  Mands  Æventyr»;  ci  dem  alle 
gjorde  han  Lykken,  vidner  Christiania  Theaters  Historiograf  T.  Blanc. 

Da  det  Michael  Wiehe-Høedtske  Oprør  mod  J.  L.  Heiberg 
brød  løs  i  Jan.  1855,  søgte  Heiberg  at  vinde  Wilh.  W.  tilbage, 
men  denne  mente  da  at  have  en  Ærespligt  til  ikke  at  forlade 
Christiania  Theater;  nogle  Aar  senere,  da  den  norske  Bevægelse 
mod  danske  Skuespillere  paa  Norges  Hovedscene  løftede  Hovedet, 
greb  han  derimod  strax  til,  da  det  kongl.  Theater  i  Kjøbenhavn 
atter  tilbød  ham  Engagement,  men  trak  sig  lige  saa  bestemt  tilbage, 
da  Engagementstilbudet  indskrænkedes  til  eet  Prøveaar»,  og  sluttede 
i  Stedet  Kontrakt  for  3  Aar  med  Kasino.  25.  Maj  1860  tog  W. 
Afsked  med  Christiania  Publikum  som  Møller  i  <Hr.  og  Fru  Møller*, 
og  I.  Sept.  s.  A.  fik  han  en  hjærtelig  Modtagelse  i  Kjøbenhavn, 
da  han  fremtraadte  paa  Kasinos  Scene  som  Prosper  Bloch  i 
«  Kragetæer*. 

Paa  Kasino  virkede  W.  3  Theateraar  i  et  Repertoire,  der 
fornemmelig  bestod  af  Folkekomedier  og  borgerlige  Lystspil;  det 
blev  for  hver  Dag  mere  tydeligt,  hvilken  Fejl  det  kongelige 
Theater  havde  begaaet  ved  ikke  at  sikre  sig  hans  Talent,  og 
inden  de  tre  Kasinoaar  vare  gaaede  til  Ende,  havde  det  knyttet 
ham  fast  til  sig;  fra  Juli  1863  ansattes  W.  som  kongl.  Skuespiller, 
og  I.  Sept.  s.  A.  gjenoptraadte  han  som  Axel  i  <Axel  og  Valborg*. 
Da  Broderen  Michael  W.  det  følgende  Aar  døde,  lagdes  en  stor 
Del  af  dennes  Repertoire  over  paa  Wilh.  W.s  Skuldre,  og  hans 
Kræfter  voxede  med  Byrden;  han  bar  i  de  følgende  Aar  hoved- 
sagelig den  alvorlige  Del  af  Theatrets  Repertoire,  ja  han  udvidede 
sin  Kunsts  Omraade  helt  ind  paa  den  moderne  Karakterkomedie 
hos  Bjørnson  og  Ibsen.  W.  syntes  endnu  at  have  mange  rige  Ar- 
bejdsaar  for  sig,  da  Sygdom  —  først  gjentagne  heftige  Anfald  af 
Næseblod,  dernæst  en  Øjensygdom,  der  truede  med  at  slukke 
Synet  paa  begge  hans  Øjne  —  nedbrød  hans  Kraft  og  tvang  ham 
til  at  tage  sin  Afsked  med  Udgangen  af  1878 — 79;  hans  sidste 
Fremtræden   fandt  Sted  4.  Juni  1879  som  Hakon  Jarl  i  Tragediens 

3.  Og  4.  Akt  og  som  Møller  i  cHr.  og  Fru  Møller >.  I  de  følgende 
Aar  optraadte  han  af  og  til  som  Deklamator,  men  enhver  Mulighed 
for  Gjenoptræden  paa  Scenen  var  og  blev  udelukket;  4.  Jan.  1884 
døde  ban  i  Kjøbenhavn. 

Blandt  W.s  Repertoire  paa  det  kongl.  Theater  indtage  de 
Oehlenschlå'gerske  Helte  en  fremtrædende  Plads,  og  han,  som  i 
lige  Linje  stammede  ned  fra  Michael  Rosing,  der  havde  foresvævet 
selve  Digteren  som  Idealet  af  en  nordisk  Helt,  havde  ypperlige 
Betingelser  for  disse:  hans  Skikkelse  var  vel  ikke  stort  over  Mid- 
delhøjde, men  skulderbred  og  kraftig  bygget,  hans  Gang  var  rask, 
hans  Holdning  rank,  og  han  bar  sit  store  smukke  Hoved  stolt  og 
frit,  og  hertil  kom  hans  skjønne,  fuldtonende  Stemme,  der  med 
Vælde  kunde  runge  gjennem  Salen,  og  som  tillige  besad  en  egen 
blød  Mandighed,  der  kunde  smelte  hen  i  en  næsten  barnlig  Klagen 
uden  at  blive  sødladen  eller  umandig.  W.,  der  i  sin  Ungdom 
havde  nydt  N.  P.  Nielsens  Vejledning,  brugte  denne  store,  skjønne 
Stemme  paa  traditionel  eller  om  man  hellere  vil  akademisk  Vis; 
de  Oehlenschlågerske  Vers  rullede  rhytmefast,  i  lange,  brede  Bølger 
frem  over  hans  Læber,  han  deklamerede  ganske  vist,  men  troende 
og  selv  betaget  gjorde  han  altid  et  stærkt  og  gribende  Indtryk; 
dog  lagde  han  mere  Vægt  paa  Velklangen  end  paa  Karakteren, 
derfor  staa  i  hans  Oehlenschlågerske  Repertoire  de  unge,  ildfulde 
Helte  som  Axel  i  *Axel  og  Valborg*,  Olaf  Trygvason  i  c  Hakon 
Jarl»,  Oluf  i  c  Dronning  Margareta*,  Svend  Tveskjæg  i  cPalnatoke* 
højere  end  de  ældre  grublende  Herskere  som  Abel  i  c  Erik  og 
Abel*  og  selve  Hakon  Jarl. 

Medens  W.  i  sine  Helteroller  ikke  naaede  langt  inden  for  den 
ydre  Skal,  trængte  han  i  den  Række  moderne  —  væsentlig  norske 
—  Karakterroller,  han  fremstillede  i  den  sidste  Del  af  sit  Kunstner- 
liv, helt  ind  til  den  menneskelige  Kjærne;  med  Mesterhaand  gav 
han  hver  af  disse  Figurer  sit  Særpræg,  og  han  udpenslede  med 
Finhed,  støttet  paa  sit  eget  rige  FølelsesUv  og  sin  Livserfaring, 
dette  i  dets  forskjellige  Overgange.  Her  var  først  en  Række  halv- 
vejs ElskerroUer  som  Axel  i  «De  nygifte*,  Edvard  Grant  i  «Et 
rigt  Parti*  og  Grosserer  Block  i  t Helene*  og  dernæst  de  to  store 
Karakterroller  Stensgaard  i  c  De  unges  Forbund*  og  Tjælde  i  «En 
Fallit*.  I  disse  to  højst  forskjellige  Roller  viste  W.,  hvor  langt 
han  kunde  have  naaet  i  moderne  Karakterskildring,  om  ikke  Syg- 
dom havde  brudt  hans  Kraft;  med  Skarphed  og  Lune  gjennem- 
førte  han  i  Stensgaards  Rolle,  som  han  gav  paa  < durende*  Norsk, 

Frasemagerens  indre  Raahed  og  ydre  Elskværdighed,  medens  hao 
i  den  anden  hævede  Spekulanten  Tjælde  i  nøjeste  Forstaaelse  af 
Digterens  Ønske  til  en  sympathisk  skibbruden. 

W.s  Repertoire  omfattede  endnu  mange  andre  Figurer,  han 
spillede  saaledes  elskværdige  Galninger  som  Charles  i  c  Bagtalelsens 
Skole»»  sorgløse  Kunstnematurer  som  Frank  i  cGrøns  Fødselsdag«, 
lyriske  Elskere  som  Tristan  i  c  Kong  Renés  Datter*,  dovne  Bonvi- 
vanter  som  Møller  i  tHr.  og  Fru  Møller*,  sværmeriske  Fyrster 
som  Kong  Pandorus  i  c  Kjærlighed  ved  Hoffet*,  svage  Døgenigte 
som  Hasle  i  c  En  Skavank*,  og  mange  flere;  altid  fyldte  han  Sce- 
nen og  Rollen,  kun  én  Gang  greb  han  uhjælpelig  galt,  det  var,  da 
han  forsøgte  at  omdanne  Christen  Madsen  i  cGjenboerne*  til  en 
forelsket  Ungersvend. 

W.s  to  Sønner  bleve  begge  Skuespillere;  den  ældste,  Wilhelm  IV,^ 
der  er  født  lo.  Febr.  1858  i  Christiania,  begyndte  sin  Theaterbane 
paa  det  kongl.  Theater  6.  Okt.  1875  som  Brok  i  c  Lygtemænd*, 
spillede  ved  Faderens  Afskedsforestilling  Einar  Tambeskjælver  i 
« Hakon  Jarl*,  har  senere  været  engageret  dels  i  de  danske  Pro- 
vinser, dels  ved  de  kjøbenhavnske  Privattheatre,  navnlig  Dagmar- 
theatret;  han  minder  i  adskilligt  om  Faderen,  i  Stemmens  Klang, 
i  Skikkelsens  Bredskuldrethed ,  men  er  endnu,  skjønt  han  ejer 
baade  Fantasi  og  Følelse,  ikke  brudt  afgjørende  igjennem.  Han 
har  været  gift  med  i.  Marie  Charlotte  W.  f.  Hansen  (se  S.  555) 
og  2.  Augusta  W.  f.  Blad  (se  ndfr.).  Den  yngre  Søn,  Jacques 
Emil  W.y  der  er  født  25.  Juni  1860  i  Kjøbenhavn,  fremtraadte 
første  Gang  paa  det  kongl.  Theater  11.  Maj  1884  som  Bemardo  i 
€  Hamlet*,  har  fra  1885 — 86  virket  ved  de  kjøbenhavnske  Privat- 
theatre, særlig  Dagmartheatret,  hvor  han  har  udviklet  sig  til  eo 
yndet  Farceskuespiller;  han  forbinder  en  forstandig  Replikbehand- 
ling, der  dog  ikke  sjælden  skæmmes  af  en  vis  stammende  Manér, 
med  en  elskværdig  Forf jamskelseskomik ;  han  er  ogsaa  med  Held 
optraadt  i  den  egentlige  Karakterkomedie.  Han  ægtede  3a  Maj 
1891  Skuespillerinde  Emma  Charlotte  Albrecht  (f.  30.  Juni  1865), 
Datter  af  Skuespiller  Heinrich  Gottfred  A.  (f.  1828  f  1890). 

Th.  Overskou,  A.  V.  Wiche  1843—79.  E.  Brandes,  Daosk  SkaespiUranst 
S.  201  ff.  Lit.  og  Kritik  I  (1889)  S.  768  ff.  Norden  1887,  3.  Hæfte.  lUurtr.  Tid. 
XIV,  240  f.;  XXV,  234  f.;  XXXII,  Nr.  48.     Naiionaltid.  6.  Jan.  1884. 

Arthur  Aumont. 

Wiehe,  Augusta,  f.  187 1,  Skuespillerinde.  A.  W.,  der  er 
Datter  af  Direktør  for  Det  kongl.  oktr.  Søassuranceselskab  Sigfred 

Blad  (f.  II.  Juni  1835  f  12.  Maj  1902)  og  Louise  Dorothea  f.  Rasmus- 
sen (f.  17.  Dec.  1837),  er  født  10.  Jan.  187 1  i  Kjøbenhavn,  fik  sin 
sceniske  Uddannelse  paa  det  kongl.  Theaters  Elevskole,  fremtraadte 
1.  Sept.  1891  første  Gang  paa  dettes  Scene  som  Arianke  Bogtryk- 
kers i  cBarsebtuen>,  ansattes  som  Skuespillerinde  i.  Avg.  1892, 
havde  5.  Sept.  s.  A.  sin  egentlige  Debut  som  Sophia  i  c  Erik  og 
Abel»  og  gik  med  Begyndelsen  af  1894 — 95  til  Dagmartheatret, 
hvor  hun,  der  i.  Dec.  1899  ægtede  Skuespiller  Wilhelm  W.  (se  S.  552)^ 
siden,  med  Undtagelse  af  nogle  Maaneder,  har  virket.  Fru  W., 
der  med  Dygtighed  og  Flid  har  gjennemspillet  et  stort  og  temme- 
lig forskjelligartet  Repertoire,  evner,  støttet  af  sin  mørke  Skjønhed» 
sin  ranke  Skikkelse  og  sin  dybe  Stemme,  at  fremstille  en  stolt 
Kvindelighed  og  en  henreven  Elskovsbetagelse;  hun  har  i  nogle 
Roller  ogsaa  lagt  komisk  Evne  for  Dagen.  Arthur  Aumønt 

Wiehe,  Frederik  Wilhelm,  1817—64,  Filolog,  var  en  Broder 
til  ovennævnte  A.  W.  W.  Han  fødtes  paa  Frederiksberg  4.  Dec.  181 7> 
gik  i  den  kjøben havnske  Borgerdydskole  1828 — 35,  tog  Artium  ved 
Universitetet  og  1836  filosofisk  Examen,  studerede  derefter  Filologi, 
i  hvilken  Tid  han  var  Alumnus  paa  Regensen  (1837)  og  paa  Borchs 
Kollegium  (1840 — 43)  og  tillige  virkede  som  Lærer  i  sin  gamle 
Skole,  tog  filologisk  Embedsexamen  i  Maj  1843  ^%  ^^^  dertil  hø- 
rende praktiske  Prøve  i  Januar  1844.  I  Sept.  1843  konstitueredes 
ban  som  Lærer  i  Latin  og  Græsk  ved  Odense  Kathedralskole  og 
udnævntes  til  Adjunkt  sammesteds  i  Jan.  1844;  derefter  forflyttedes 
han  i  Dec.  1846  som*  Overlærer  til  Slagelse  lærde  Skole,  ved  hvil- 
ken han  siden  fungerede  som  konstitueret  Rektor  fra  Maj  1851  til 
Skolens  Nedlæggelse  i  Avg.  1852;  i  Skolens  Program  for  dette  Aar 
skrev  han  et  c  Kort  Tilbageblik  paa  Slagelse  lærde  Skoles  Historie ». 
I  Sept.  1852  beskikkedes  ban  til  Overlærer  ved  Aarhus  Kathedral- 
skole, men  var  paa  Grund  af  Sygdom  hindret  i  at  overtage  sin 
Skolegjeming  dér  indtil  Sept.  1854.  Han  disputerede  for  Doktor- 
graden 1856.  I  Marts  1864  udnævntes  han  til  Rektor  for  Frede- 
riksborg lærde  Skole,  men  kom  ikke  til  at  overtage  dette  Embede, 
i  det  han  døde  i  Aarhus  nogle  faa  Dage  efter  sin  Udnævnelse^ 
24.  Marts  1864.  24.  Juni  1844  ægtede  han  Jobanne  Marie  Drewsen, 
Datter  af  Fabrikejer  Christian  D.  til  Strandmøllen.  Han  har  skre- 
vet nogle  Smaaskrifter  om  den  græske  Akcentlære  (Progr.  fra  Odense 
1845  og  fra  Slagelse  1848),  c  Bidrag  til  græsk  Synonymik  (Progr. 
fra   Slagelse    1850)   og    Doktorafhandlingen    1856    cDe   vestigiis   et 

reliquiis  synonymicæ  årtis  Græcorum»;  mest  bekjendt  er  han  dog 
bleven  ved  sine  dygtige,  kommenterede  Udgaver  af  en  Række 
platoniske  Dialoger  (3  Hæfter,  Kbhvn.  1848 — 51),  som  have  været 
meget  benyttede  til  Skolebrug.  Andre  Smaaafhandlinger  af  ham, 
ogsaa  om  dansk  Sprog,  findes  i  c  Nordisk  Tidsskrift  for  Filologi*. 
Avtobiografi  i  Kbhvns.  Univ.  IndbydeUesskrift  ved  Refonnationsfesten  1856. 
Hundrup,  Filol.  Kandidater  I,  108  f.  Progr.  fra  Aarh.  Kath.  1864  S.  72.  Erslew, 
Forf.  Lex.  M.  Cl  Gerts. 

Wiehe,  Johan  Henrik«  1830 — 77,  Skuespiller.  J.  W.,  der  er 
Broder  til  ovenfor  nævnte  A.  W.  Wiehe,  var  født  15.  Okt.  1830  i 
Kjøbenhavn,  deltog  som  frivillig  i  Felttogene  1849  og  ^^5^  og  ud- 
nævntes 185 1  dl  Lieutenant,  men  1858  tog  han  sin  Afsked  for  at  følge 
den  nedarvede  Længsel  mod  Theatret,  der  havde  ført  hans  to  ældre 
Brødre  Michael  W.  (S.  555)  og  Wilhelm  W.  (S.  548)  op  paa  Scenen, 
og  som  ogsaa  bankede  i  hans  Aarer.  Efter  en  Prøve  for  det 
kongl.  Theaters  Direktion  ansattes  han  i  Marts  1858  paa  2  Aar,  og 
21.  Maj  s.  A.  debuterede  han  som  Figaro  i  Mozarts  Opera  cFiga- 
ros  Bryrup ».  Rollen  passede  ikke  W.  synderlig  godt,  hans  svære, 
næsten  plumpe  Skikkelse  og  hans  stærke,  næsten  grove  Stemme 
stemmede  ilde  til  Figaros  vævre  Glathed,  og  sagtens  har  han 
ogsaa  brugt  sin  Sangstemme  mere  til  at  skaffe  sig  hurtig  ind  paa 
Theatret,  end  fordi  han  vilde  være  Sanger  hellere  end  Skuespiller. 
W.  fik  da  heller  aldrig  noget  stort  Operarepertoire,  dog  maa  det 
nævnes,  at  han  som  Johan  i  « Ungdom  og  Galskab »  lagde  en 
komisk  Bredde  for  Dagen,  der  havde  fortjent*  en  forstaaende  Pleje. 
Ogsaa  paa  Skuespillets  Omraade  sultefødedes  W.  med  SmaaroUer, 
indtil  han  1867  som  Bothwell  i  Bjørnsons  c  Maria  Stuart  i  Skotland* 
aabenbarede  en  storslaaet  Kraft  og  en  ubændig  Voldsomhed,  der 
paa  samme  Tid  forbavsede  og  betog.  Men  heller  ikke  dette 
Varsel,  dette  Stormvarsel  agtede  Theatret  paa,  men  gav  ham 
Oehlenschlågers  Palnatoke  og  andre  deklamerende  Kæmper,  og 
W.  troede  til  sidst,  at  han  i  disse  ydede  noget  udmærket,  han 
regnede  saaledes  Ømulf  i  « Hærmændene  paa  Helgeland »  for  sin 
ypperste  Rolle,  og  i  denne  lød  30.  Maj  1875  hans  Stemme  sidste 
Gang  paa  Scenen.  Den  Selvtillid,  der  havde  ligget  bag  hans 
Tunghed,  steg  kort  efter  til  Sindssygdom,  og  22.  Jan.  1877  døde 
han,  der  Juni  1876  var  bleven  afskediget  af  Theatrets  Tjeneste,  paa 
St.  Hans  Hospital  ved  Roskilde.   —  W.  havde  18.  Maj  1865   ægtet 

Fanny  Petersen,    Datter  af  Overlærer  ved  Metropolitanskolen  Carl 
Ludvig  P.  (f.  18 13  t  i»7o). 

E.  Brandes,  Dansk  Skuespilkunst  S.  274  ff.  Arthur  Aunwnt 

Wiehe  (-Berény),  Marie  Charlotte,  f.  1865,  Skuespillerinde. 
Ch.  W.,  hvis  Forældre  vare  Musiker  Julius  Jacob  Georg  Hansen  (f.  1826 
t  1868)  og  Emma  Cathinka  f.  Flor  (f.  J832  f  1898),  er  født  28.  Avg. 
1865  i  Kjøbenhavn,  kom  som  Barn  ind  paa  det  kongl.  Theaters 
Balletskole,  gjorde  sig  tidlig  bemærket  i  Balletterne  ved  sin  blonde 
Slankhed  og  sine  Bevægelsers  Lethed;  hun  fik  ogsaa  et  ikke  lille 
Repertoire,  men  det  tilfredsstillede  hende  ikke,  og  ved  Udgangen 
af  1889 — 90  forlod  hun,  der  5.  Juni  1889  havde  ægtet  Skuespiller 
W.  Wiehe  (se  S.  552),  det  kongl.  Theater  og  gik  til  Folketheatret. 
Her  debuterede  hun  13.  Nov.  1890  som  Titelfiguren  i  Operetten 
cFrk.  Nitouche»  og  gjorde  i  denne  Rolle  stor  Lykke;  Fru  W.  blev 
i  kort  Tid  en  af  de  mest  yndede  Skuespillerinder  i  Kjøbenhavn, 
og  hun  udførte  foruden  adskillige  store  Operettepartier  saa  for- 
skjelligartede  Roller  som  Hilda  i  Skuespillet  c  Et  Folkesagn »,  Palle  i 
« Gøngehøvdingen*,  Unge  Pjerrot  i  Pantomimen  c  Den  forlorne  Søn» 
og  Gilberte  i  «FrouFrou».  Men  hendes  Stjæme  dalede  snart,  og 
da  hun  efter  nogle  Aars  Forløb  stod  uden  fast  Engagement,  søgte 
hun  Lykken  uden  for  sit  Fædreland;  under  Verdensudstillingen  i 
Paris  1900  debuterede  hun,  der,  efter  sit  første  Ægteskabs  Opløsning, 
7.  Dec.  1899  havde  ægtet  Musikeren  Henry  Berény  (f.  1.  Jan.  187 1 
i  Kasa  i  Ungarn),  paa  Théåtre  des  Auteurs  gais  og  har  siden 
under  stigende  Anerkjendelse  optraadt  i  Lystspil,  Pantomimer  og 
Operetter  paa  forskjellige  Theatre  i  Paris;  hun,  der  ogsaa  er  op- 
traadt i  London,  har  siden  gjæstet  Kjøbenhavn  2  Gange,  i  1901  og 
1904,  og  syntes  at  have  gjenvundet  sit  tidligere  Herredømme  over 
det  kjøbenhavnske  Publikum.  Arthur  Aumont, 

Wiehe»  Michael  Rosing,  1820 — 64,  Skuespiller.  M.  W.,  der 
var  ovennævnte  A.  W.  W.s  ældre  Broder,  fødtes  23.  Jan.  1820  i 
Kjøbenhavn  og  blev  efter  sin  Konfirmation  anbragt  paa  Vartovs 
Kontor,  men  Kunstnerblodet  i  hans  Aarer  gjorde  snart  Oprør  mod 
det  aandsfortærende  Skriverarbejde,  han  her  anvendtes  til,  og  han 
meldte  sig  til  Prøve  paa  det  kongl.  Theater,  blev  antaget  og  af 
Direktionen  overgivet  Stage  til  Uddannelse.  Ved  en  Sommerfore- 
stilling 22.  Juni  1837  fik  W.  sin  første  Fremtræden  som  Kosinsky  i 
€  Røverne*,   men  han   gjorde  alt  andet  end  Lykke:    Publikum  for- 

bavsedes  over  hans  kantede  og  kejtede  Fremtræden  og  naesten 
fornærmedes  over  hans  tykke  Stemme  og  den  ganske  uøvede 
Brug,  han  gjorde  af  den.  Det  varede  Aar,  inden  denne  Publikums 
Misstemning  fortog  sig;  for  en  Del  kan  Grunden  hertil  vel  søges 
i,  at  hans  Udseende  ikke  virkede  umiddelbart  indtagende,  han  var 
ganske  vist  velvoksen  og  rank  af  Skikkelse,  men  hans  Profil  med 
den  tilbageskraanende  Pande,  og  den  fremtrædende  Næse  gav  ham 
ikke  noget  intelligent  Udtryk  —  han  selv  fandt,  at  han  c  lignede 
et  Faar  i  Profil »  —  og  dertil  kom,  at  hans  Øjne,  der  sad  temme- 
lig tæt  ved  hinanden,  virkelig  i  Øjeblikke  kunde  krydses,  saa  det 
var  ikke  helt   uden  Grund,    at   nogle   beskyldte  ham  for  at  skele. 

At  W.,  der  var  et  indtil  Mistvivlen  og  Undervurdering  be- 
skedent og  selvkritisk  Menneske,  ikke  over  for  denne  Modtagelse 
opgav  Scenen,  skyldtes  hans  dybe  Kunstbegejstring  og  hans  Karak- 
ters mandige  Trofasthed.  W.  troede  selv  paa  sit  Kald,  en  Kreds  af 
Venner,  som  Niels  W.  Gade,  F.  L.  Høedt  og  Edv.  Helsted,  gjorde 
deres  til  at  bestyrke  ham  i  denne  Tro,  og  efterhaanden  lykkedes 
det  ham,  skjønt  det  kun  var  Smaaroller,  der  tildeltes  ham,  at 
vække  Opmærksomhed  og  Tillid  hos  nogle  af  de  indflydelses- 
rigeste ved  Theatret.  Fru  Heiberg  fortæller  saaledes  i  sine  Erin- 
dringer, at  hun  ci  nogle  Aar  havde  været  opmærksom »  paa  W., 
og  at  hun  i  1841 — 42  ikke  alene  skaffede  ham  Marquis  Valclos' 
store  Rolle  i  Dumas'  cEt  Ægteskab  i  Ludvig  XV's  Tid»,  men 
ogsaa  gjennemgik  den  med  ham;  da  hans  Udførelse  vel  vakte 
hendes,  men  ikke  Publikums  Tilfredshed,  kæmpede  hun  efter  sine 
egne  Ord  «for  ham  til  højre  og  til  venstre  og  fik  mangen  Dadel 
til  at  forstumme  ved  mine  Argumenter  for  hans  øjensynlige  Kald 
for  Scenen ».  Og  vist  er  det:  W.  havde  ved  Udgangen  af  1841 — 42 
vundet  sig  et  Navn,  maaske  nok  større  hos  sine  Kunstfæller  end 
hos  Publikum,  men  dog  saa  stort,  at  N.  P.  Nielsen,  da  Hokt 
pludselig  traadte  tilbage  fra  Deltagelse  i  Sommerskuespillene,  ikke 
tog  i  Betænkning  at  erstatte  ham  med  W.;  og  det  lykkedes  denne 
i  en  Række  Roller,  f.  Ex.  d'Aubigny  i  tGabrielle  de  Belle-Isle>, 
Grev  de  Bussiéres  i  «De  utrøstelige >  og  Leander  i  cDe  usynlige* 
at  vende  Publikums  Stemning  til  Gunst  for  sig. 

I  det  følgende  Theateraar  udførte  W.  Oehlenschlågers  Alad- 
din (30.  Okt.  1842),  og  betegner  hans  Udførelse  af  denne  end  ikke 
det  afgjørende  Gjennembrud  af  hans  Kunst,  saa  viser  dels  at 
Theaterdirektionen  vovede  at  lade  ham  prøve  sine  Kræfter  paa 
saa  stor  en  Opgave,  dels  at  Publikum  ikke  blot  taalte,  men  endog 

xne^å.  Venlighed  saa  ham  i  denne  Rolle,  som  den  forgudede  Holst 
hidtil  havde  spillet,  at  W.s  Trængselstid  var  til  Ende.  I  Slutnin- 
gen af  samme  Theateraar  vandt  han  ved  sin  Udførelse  af  Elske- 
ren Frands  Westermann  i  c  Romeo  e  Giulietta*  yderligere  Yndest, 
og  i  det  følgende  Aar  kom  saa  med  Prins  JuHan  i  Henrik  Hertz' 
romantiske  Skuespil  «Amanda»  (20.  April  1844)  det  egentlige  Gjen- 
nembrud.  Kort  efter,  11.  Maj  1844,  holdt  W.,  der  fra  Juli  1843 
havde  været  ansat  som  Prøveskuespiller  og  Avg.  1845  rykkede  op  til 
kongl.  Skuespiller,  Bryllup  med  sin  Barndomsveninde  Emilie  Thor- 
sen (f.  8.  Marts  1821  i  Kjøbenhavn,  f  30.  Dec.  1891  smstds.).  Datter 
af  Klædehandler  Ole  Peter  Thorsen  (f.  1789  f  1863)  og  Emilie  f. 
Øckenholt  (f.  1797  f  ^^77)- 

Gjennem  et  stort  Repertoire,  der  foruden  romantiske  Elskere 
omfattede  saa  forskjelligartede  Fag  som  Bonvivanter  og  Scribes 
ædle  Ingeniører,  Vaudevilleelskere  og  Skurke,  steg  W.  i  de  føl- 
gende Aar  i  Kunst  som  i  Folkeyndest:  «han  var  forgudet  af 
PubHkum  som  den  skjønneste  og  reneste  A  åbenbaring  af  mandig 
Adel  og  erotisk  Fylde.  For  Damerne  svimlede  det,  naar  de  ram- 
tes af  hans  Blik  eller  hørte  hans  Stemme »  (P.  Hansen).  Følgende 
kronologiske  Fortegnelse  vil  give  et  Indtryk  af  hans  Repertoires 
Karakter  fra  disse  Aar:  Don  Juan  i  Moliéres  Komedie  (Juni  1844), 
Tristan  i  c  Kong  Renés  Datter »  (April  1845),  Armand  Colombet  i 
«Ude  og  hjemme*  (Okt.  1845),  Romeo  i  cRomeo  og  Julie»  (Dec. 
1845),  Joseph  Surface  i  « Bagtalelsens  Skole »  (Dec.  1846),  Orsino  i 
«Viola»  (Sept.  1847),  Hans  Thomassen  i  c  Trolddom*  (Nov.  1847), 
Chevalieren  i  «Ninon>  (4.  Marts  1848),  Jochum  i  c  En  Søndag  paa 
Amager »  (5.  Marts  1848),  Kjartan  i  c  Kjartan  og  Gudrun*  (Okt.  1848), 
Linddal  i  « Abekatten*  (Maj  1849),  Møller  i  cHr.  og  Fru  Møller* 
(Juni  1849),  Bertram  i  t Kongens  Læge*  (Sept.  1850),  Sardanapai  i 
cSardanapal*  (Nov.  1850),  Edgar  i  «Kong  Lear*  (Jan.  1851),  Kej- 
ser Carl  V  i  f  Dronning  Marguerites  Noveller*  (Maj  1851),  Seaton 
i  cÆren  tabt  og  vunden*  (Sept.  1851),  Henri  de  Flavigneul  i 
f  Kvindens  Vaaben*  (Jan.  1852),  Henrik  i  «Alfernec  (Sept.  1852), 
Tycho  Brahe  i  c  Tycho  Brahes  Ungdom*  (Okt.  1852),  Bernard 
i  « Slottet  i  Poitou*  (Dec.  1852),  Kongen  af  Navarra  i  c  Lovbud 
og  Lovbrud*  (Sept.  1853),  Boas  i  «Ruth*  (Nov.  1853),  Tadeo  i 
cDen  yngste*  (Nov.  1854)  og  Griffenfeld  i  c  Prinsessen  af  Taranto* 
(Febr.  1855). 

Med  Udgangen  af  1854 — 55  forlod  W.  det  kongl.  Theater  og 
spillede   sammen    med   Høedt  (VIII,   218)   det   følgende  Theateraar 

paa  Hoftheatret  i  et  helt  igjennem  borgerligt  Repertoire,  der  stod 
højere  ved  Udførelsens  Sammenstemthed  og  den  gjennemførte  Na- 
turlighed i  Replikbehandlingen  end  ved  Stykkernes  litterære  Værdi 
W.  selv  mente,  at  det  for  ham  c  havde  været  et  sundt  Aar»,  fordi 
han,  der  i  lang  Tid  var  bleven  næret  ved  det  lyriske  Drama, 
hvor  «der  ikke  gives  Skuespilleren  Lejlighed  til  egentlig  Menneske- 
fremstilling eller  med  andre  Ord:  til  at  øve  egentlig  Skuespilkunst*, 
paa  Hoftheatret  kom  tind  i  et  Repertoire,  der  tvang  ham  til  at 
tale,  som  man  taler  til  Hverdagsbrug*,  og  det  virkede  paa  ham 
som  c  at  komme  fra  Taage  til  frisk  Luft,  og  det  er  jo  sundt*. 
Tale  i  Stedet  for  Deklamation  var  det  Feltraab,  hvorunder  Høedt 
og  med  ham  W.  kæmpede,  og  Hoftheatrets  Repertoire  ydede  sit 
Bidrag  til  denne  Kamp,  thi  hvor  tarvelige  Stykkerne  end  vare,  og 
hvor  liden  virkelig  Menneskekjendskab,  de  rummede,  deres  Perso- 
ner talte  Prosa,  her  var  ingen  Mulighed  for  den  svulmende  ulo- 
giske Deklamation,  hvortil  Versenes  Rhytme  og  Rim  kan  friste 
Skuespilleren.  Ganske  vist,  W.  hørte  ingenlunde  til  de  tankeløse 
Deklamatorer,  tvært  imod,  han  tænkte  dybt  over  sine  Roller, 
men  han  kunde,  som  han  selv  har  udtalt  det,  c  sige  lange  Re- 
plikker, fulde  af  Nuancer  og  Tankeafsætninger,  uden  at  det  spore- 
des i  Deklamationen*,  derfor  turde  han  have  Ret,  naar  han  mente, 
at  Hoftheatret  med  dets  Afholdenhed  fra  Lyrikken  og  Pathosen 
havde  været  sund  for  ham  personlig. 

Den  2.  Sept.  1856  gjenoptraadte  W.,  der  fra  Juli  s.  A.  var 
bleven  gjenansat  som  Skuespiller  ved  det  kongl.  Theater,  og  som 
i  Marts  1857  atter  indtog  sin  Plads  blandt  de  kongl.  Skuespillere, 
paa  det  kongl.  Theater  som  Seaton  i  «Æren  tabt  og  vimden*, 
og  snart  betragtede  Publikum  ham  med  samme  Beundring  som 
tidligere,  medens  det  lod  sin  Fornærmelse  gaa  ud  over  Høedt. 
Medens  W.  i  de  følgende  Aar  optraadte  i  mange  af  sine  tidligere 
Roller  og  spillede  dem  med  sin  gamle  lyriske  Glød,  førte  hans 
Stræben  efter  Natur  ham  mere  og  mere  til  Skurke-  og  Karakter- 
roller, men  han  naaede  alligevel  ikke  i  disse  frem  til  den  natura- 
listiske Særtegning  af  de  enkelte  Figurer,  ja  i  Skurkerollerne  aflagde 
han  end  ikke  helt  Theaterskurkens  hævdvundne  Ydre  med  den 
snigende  Gang,  det  skulende  Bhk  og  de  uhyggelige  Grimaser. 
Men  han  virkede  til  Trods  herfor  mægtig  og  gribende  ved  sin 
Personligheds  Styrke  og  sin  Tales  Aand  og  Dybde,  der  kunde 
vexle  fra  fanatisk  Grusomhed  (Caligula  i  c  Fægteren  fra  Ravenna*) 
til  overjordisk  Elskovslængsel  (Mortimer  i  « Maria  Stuart*),  fra  D\9tyt' 

lens  overlegne  Skadefrohed  (Sortebroder  Knud  i  c  Axel  og  Valborg*) 
til  Martyrens  offervillige  Fromhed  (Erik  i  c  Erik  og  AbeU). 

Hvor  stærk  og  gribende  en  Virkning  W.  end  naaede  i  sine 
Karakterfremstillinger,  i  Theaterhistorien  staar  han  som  Idealet  af 
en  romantisk  Elsker,  tingen  har  givet  den  mandlige  Elskov  i  en 
ædlere  og  skjønnere  Form>  (Edv.  Brandes).  Den  Elskov,  W.  frem- 
stillede, var  ikke  den  jordiske,  der  længes  mod  én  bestemt  Kvinde, 
ikke  heller  den  sanselige,  der  brænder  i  Begjær  efter  Besiddelsen, 
hans  Elskov  var  overjordisk,  usanselig,  var  en  Religion:  hans 
Elskere  tilbad  Kvinden  som  et  højere,  et  renere  Væsen,  en  ukrænke- 
lig Helgeninde,  de  vare  rede  til  at  give  deres  Liv  hen  for  hendes 
Ære.  Ridderligheden  var  hans  Elskere  ej  alene  i  Klæderne  skaa- 
ren,  den  var  dem  i  Kjødet  født  og  baaren;  hans  Elskere  gjennem- 
gik  en  Væxt  i  Ridderlighed;  de  begyndte  gjæme  som  bløde,  vege 
Ynglinger,  «ædle  Kar  af  fin  Natur »,  hvis  sværmeriske  Kvindetil- 
bedelse smeltede  hen  i  ømme,  næsten  barnlige  Drømme;  men  truede 
en  Fare  den  elskede,  vovede  nogen  at  nærme  sig  hende  i  for- 
nærmelig Hensigt  eller  blot  med  Ord  at  krænke  hendes  Ære, 
strax  forvandledes  Ynglingen  til  Mand,  Drømmeren  til  Helt.  W. 
havde  alle  Betingelser,  siger  Fru  Heiberg  i  Anledning  af  hans 
Tristan  i  <Kong  Renés  Datter*:  «Den  unge,  slanke,  ridderlige 
Skikkelse,  den  stille,  af  Inderlighed  dybt  bevægede  Røst,  fuld  af 
Virkning  og  dog  saa  tilbagetrængt,  saa  lidet  læggende  an  paa 
Virkning,  saa  ren,  man  kan  gjæme  sige  saa  kysk  i  sin  Elskovs- 
flamme,  medbringende  ved  sin  hele  Personlighed  og  sit  Spil  Ro- 
mantikkens henrivende  Stemning*.  Han  syntes  «paa  én  Gang  en 
drømmende  Yngling  og  en  myndig  Mand,  en  stille  Tænker  og  en 
Helt,  en  Elsker  og  en  Asket*  (Edv.  Brandes). 

Den  30.  Maj  1864  optraadte  W.  sidste  Gang  paa  den  danske 
Nationalscene  som  Joseph  Surface  i  « Bagtalelsens  Skole*;  hans 
Helbred  var  da  undergravet  af  Sukkersyge,  men  han  vilde  allige- 
vel ikke  svigte  sit  Løfte  om  sammen  med  Phister  og  sin  Broder 
Wilhelm  at  give  Gjæsteforestillinger  i  Juni  Maaned  paa  Christiania 
Theater,  og  her  fandt  hans  sidste  sceniske  Optræden  Sted  30.  Juni 
1864  som  Tordenskjold  i  Carit  Etlars  «I  Dynekilen*  ved  en  Bene- 
ficeforestilling for  den  danskfødte  Skuespiller  Peter  Nielsen.  Fra 
Christiania  tog  han  dl  Tyskland  for  at  gjennemgaa  en  Badekur, 
men  mere  syg,  end  han  var  rejst  ud,  vendte  han  tilbage  til  Kjøben- 
havn,  hvor  han  døde  31.  Okt.  1864. 

P.  A.  Holm,    M.  R.  W.    Et   Billede.     Edv.  Brandes,    Dansk   Skuespilkunst 

S.  1  ff.  Julebogen  II  (1903)  S.  ^^  ff.  J.  L.  Heiberg,  Et  Liv,  gjenoplevet  i 
Erindringen,  passim.  P.  Hansen,  Den  danske  Skueplads  II,  396  (T.;  III,  yiff. 
Dagstelegrafen  i.  Nov.  1864.  Arthur  Aumofit. 


Wiely  Iver  Madsen,  171 1 — 56,  Foged,  topografisk  Forfatter, 
blev  født  paa  Strømsø  (Drammen)  20.  Maj  171 1.  Forældrene  vare 
Handelsmand  Mads  Jensen  W.  (f  17 16)  og  Susanne  Clausdatter 
f.  Røyem  (f  1730).  Han  deponerede  1729  som  Privatist  fra  £)ram- 
men  og  opholdt  sig  derefter  hos  sin  Broder  Lagmand  Truls  W. 
i  Skien,  hvem  han  hjalp  ved  £mbedets  Bestyrelse.  1736  blev  han 
Foged  paa  Ringerige  og  Hallingdal  og  døde  som  saadan  9.  Maj 
1756.  Siden  1734  levede  han  i  barnløst  Ægteskab  med  Barbara 
Maria  de  Rohde  (f.  1717  f  1785),  Datter  af  Toldkontrollør  Ulrik 
Antoni  de  R.  og  Alhed  Tyrholm.  I  Norges  topografiske  Litteratur 
har  W.  vundet  et  godt  Navn  ved  sin  c  Beskrivelse  over  Ringeriges 
og  Hallingdals  Fogden*,  forfattet  1743,  men  først  trykt  60  Aar 
efter  i  «Topogr.  Journal  for  Norge*.  I  denne  Bygdebeskrivelse, 
der  er  skreven  med  Liv  og  Lyst,  meddeler  han  en  hel  Del  endnu 
værdifulde  historiske  Efterretninger  og  beskæftiger  sig  i  stor  Ud- 
strækning med  Distriktets  Oldsager  og  Folketraditioner.  Selv  har 
W.  kun  udgivet  en  poetisk  ^Budstikke  til  Almuen*,  hvorved  han 
sammenkaldte  Fogderiets  Bønder  til  at  fejre  Kongehusets  Jubelfest 
1749.  I  175 1  blev  han  optagen  som  Medlem  af  det  danske  Sel- 
skab for  Fædrelandets  Historie  og  Sprog.  Han  havde  samlet  et 
godt  Bibliothek  og  ikke  faa  Haandskrifter. 

H.  K.  Steffens,  Slægten  Wiel  (Chra,  1903).  Nicolayscn,  Norske  Stiftelser 
III,  1060.  A.  E,  Erichsen, 

Wielandt,  Joachim,  1690—1730,  Avisudgiver  og  Bogtrykker, 
Forfatter,  Søn  af  islandsk  Kjøbmand  Peter  W.  (f  1702)  og  Mar- 
grethe Thomasdatter  Daabelsten  (f  1711),  var  født  i  Kjøbenhavn  i 
Marts  1690.  1707  blev  han  Student  fra  Sorø  Skole.  Tidlig  sys- 
lede han  med  historiske  og  arkæologiske  Studier.  Som  Alumnus 
paa  Borchs  Kollegium  disputerede  han  1709  og  17 10  c  De  llioro, 
principe  veterum  septentrionalium  idolo*  og  har  senere  udgivet  og 
oversat  et  Par  danske  Kildeskrifter  fi*a  Middelalderen;  et  heraldisk 
Værk  om  det  danske  Vaaben  haves  i  Haandskrift.  I  hans  c  Nye 
Tidender  om  lærde  Sager*  foreligge  talrige  kirkehistoriske,  genealo- 
giske og  heraldiske  Artikler.  Desudep  var  han  Poet,  skrev  ikke 
faa  Lejlighedsdigte,  ja  en  Tragedie  tAchilles  og  Polixene*  (1725). 

Det  var  dog  ikke  som  Forfatter,  at  han  skulde  faa  Betydning. 
Den  Formue,  Faderen  havde  efterladt  sig,  gik  tabt  ved  Uheld 
under  hans  Moders  Bestyrelse  af  Handelen,  og  W.s  Liv  fik  en 
helt  praktisk  Retning.  Han  slog  ind  paa  Embedsvejen,  blev  17 12 
Sekretær  i  Danske  Kancelli,  17 14  tillige  Protokolfører  i  Højesteret, 
1722  Kancelliraad,  1726  Justitssekretær  i  Højesteret  —  Stillinger, 
der  bragte  ham  meget  Arbejde  og  liden  Indtægt.  17 13  eller  17 14 
havde  han  ægtet  Inger  Windekilde  (f.  27.  Nov.  1672  +  i755)»  Enke 
efter  i.  islandsk  Kjøbmand  Jacob  Sørensen  Graahe  og  2.  Kom- 
merceraad  Thomas  Hiøming.  Der  er  ikke  Tvivl  om,  at  hendes 
Formue  har  sat  ham  i  Stand  til  at  anskaffe  et  Bogtrykkeri.  For 
sig  og  Arvinger  fik  han  da  17 19  Privilegium  paa  Bogtrykkeri  og 
Boghandel.  Rig  paa  Ideer  kastede  han  sig  med  sand  Lidenskab 
og  aldrig  svigtende  Dygtighed  ind  paa  denne  Vej.  Efter  Tidens 
Forhold  maatte  han  omgærde  sin  Virksomhed  med  Privilegier  og 
blev  derfor  en  ivrig  og  aldrig  trættet  Supplikant.  Hans  Bestræ- 
belser gik  ud  paa  Eneret  til  Trykning  af  let  afsættelige  Artikler. 
Ved  Siden  af  Alterbogen,  en  Farmakopé,  Salmebøger  og  gudelige 
Traktater  var  det  Avktionskataloger  og  -plakater.  Fragt-  og  Bod- 
meribreve.  Spillekort  og  endelig  et  Utal  af  Folkebøger  og  Ro- 
maner, c  thi  saadant  Kram  er  det,  der  skal  soutenere  en  stor 
Hasard  og  de  store  Omkostninger,  der  falde  ved  reelle  og  gode 
Bøgers  Oplag ».  Om  han  ved  sin  Virksomhed  gik  andres  Ret  for 
nær,  dermed  tog  han  det  ikke  saa  nøje;  Holberg,  hvis  Peder 
Paars  han  eftertrykte,  og  flere  have  haft  Grund  til  Klage.  Trykke- 
riet var  Udgangspunktet  for  hans  Virksomhed,  men  Tyngdepunktet, 
det  som  laa  hans  Hjærte  nærmest,  var  hans  Avisudgivning.  17 19 
fik  han  Privilegium  paa  Trykning  af  fi-anske  Ugeaviser  og  22.  Nov. 
1720  en  Fornyelse  af  Daniel  Paullis  Privilegium  (XII,  567)  paa 
Udgivelse  af  danske  og  tyske  cExtraordinære  Relationer ».  Hans 
kraftige  Personlighed  og  opfindsomme  Aand  bragte  nyt  Liv  i  den 
hensygnende  Dagspresse.  Den  danske  Avis  gjorde  han  til  Hoved 
bladet  og  skaffede  sine  Aviser  den  for  deres  Udbredelse  nødven- 
dige portofri  Forsendelse  imod  en  Afgift  til  Postvæsenet  (1724). 
Dette  opnaaede  han  først  gjennem  aarelang,  med  stor  Sejhed  og 
Snildhed  ført  Kamp  imod  Postembedsmændene,  der  havde  tiltaget 
sig  Eneret  til  at  forsende  Aviser,  som  de  saa  afhændede  til  meget 
høj  Pris.  Alt,  hvad  der  hører  til  periodiske  Udgivelser,  gjorde 
W.  det  til  sin  Opgave  at  skaffe  Indgang.  I  Forbindelse  med 
V.  d.  Osten  (XII,    460)   søgte   han    at   puste  Liv  i  Adressekontoret, 

projekterede  Udgivelsen  af  en  Statskalender  og  en  storartet  Udvi- 
delse af  Kontorets  Virksomhed.  Planen  strandede  paa  Kommerce- 
koUegiets  Modstand,  og  W.  nøjedes  da  med  at  udgive  en  Adresse- 
avis (1722),  der  senere  knyttedes  som  Tillæg  til  den  danske  Uge- 
avis og  endnu  lever  i  t  Berlingske  Tidendes »  Morgenavis.  Hans 
Forsøg  paa  at  skaffe  de  moralsk-satiriske  Ugeblade  Indgang  mis^ 
lykkedes,  og  til  et  paatænkt  belletristisk-historisk  Tidsskrift  meldte 
sig  ingen  Bidragydere;  i  Stedet  for  udkom  i  14  Bind  1725 — 28 
hans  €  Samling  af  smukke  og  udvalde  danske  Vers  og  Miscellanea». 
Bedre  Held  havde  han  med  at  skabe  et  kritisk  Tidsskrift.  Den 
politisk-litterære  Maanedsavis  cExtrait  des  Nouvelles*  (1720 — 22) 
og  «Nova  literaria»  (1721)  redigeredes  for  W.  af  Andreas  Hoyer 
(Vn,  510),  men  allerede  fra  Januar  1720  havde  W.  begyndt  det 
første  danske  kritiske  Ugeblad  «Nye  Tidender  om  lærde  Sager*, 
der  har   haft   en   saadan  Livskraft,    at   det  bestod  til  1836. 

Efter  W.s  Udsagn  skulle  hans  Foretagender  ikke  have  bragt 
ham  Fordel,  han  klager  stedse  over  sine  smaa  Kaar,  vist  dog  med 
urette,  thi  han  førte  et  stort  Hus;  men  da  Ildebranden  1728  havde 
fortæret  hans  Trykkeri  og  Indbo,  var  han  økonomisk  ruineret.  Nu 
benyttede  han  rigelig  Lejligheden  til  at  sollicitere,  fik  ogsaa  et  Aars 
Eftergivelse  af  Afgiften  til  Postkassen,  men  Laan  kunde  han  ikke 
opnaa,  da  de  3000  Rdl.,  som  Aviserne  havde  indbragt  Postkassen^ 
bedst  viste,  hvor  indbringende  de  vare.  Et  længe  næret,  tidt  ud- 
talt Ønske  fik  han  opfyldt,    da   han  ved  Laverentzens  Død  i  Avg. 

1729  (X,  150)  blev  Direktør  over  det  kongl.  og  Universitetsbog- 
trykkeriet.  Denne  rigt  doterede  Stilling  skulde  snart  have  bragt  en 
Mand  med  W.s  Evner  paa  Fode.    Da  døde  han  pludselig  18.  Dec. 

1730  uden  at  have  faaet  sit  Tab  oprettet;  hans  Bo  var  insolvent. . 
Med  rette  synes  han  at  have  klaget  over  sit  ved  Overanstrængelse 
svækkede  Helbred.  Hans  Enke  fortsatte  Avisudgivningen,  indtil 
hun  1748  afhændede  sin  Ret  til  Berling  (II,  131).  Man  kan  finde 
et  komisk  Anstrøg  i  W.s  idelige  Fremhæven  af,  at  hans  Fore- 
tagender kun  sigte  til  «det  almindelige  bedste »,  c  Nationens  Gloire 
og  Lustre »,  og  man  kan  stødes  ved  hans  Hensynsløshed  som  For- 
retningsmand, men  man  kan  ikke  miskjende  den  overlegne  Dyg^ 
tighed.  Styrke  og  Udholdenhed,  hvormed  han  har  tjent  og  frem- 
met  den  danske  Dagspresses  Sag. 

Stolpe,  Dagspressen  i  Danm.  III — IV  passim.  Nyrop,  Den  danske  Bog- 
handeb  Hist  I,  266  ff.  H.  Olrik,  Borchs  Kollegiums  Hist.  S.  137.  Werlaaff« 
Antegn,  til  Holbergs  Lystspil  S.  144  (T.  Lsesendes  Aarbog  f.  1800  S.  61  ff. 
Kirkehist  Saml.  4.  R.  II,  597  f.  P.  Stolpe, 

Wienberg,  Christian  Peter,  1819 — igoi,  Murmester,  var  født 
14.  Marts  1819  i  Kjøbenhavn.  Hans  Fader  Sven  Mathias  W.  var 
Murmester  fra  Helsingør,  hans  Moder  Ane  Kirstine  f.  Madsen  Ti- 
birke.  Efter  endt  Skolegang  kom  han  i  Murerlære  og  fik  allerede 
i  1841,  kun  lidt  over  22  Aar,  Myndighedsbevilling  for  at  kunne 
nedsætte  sig  som  Murmester  i  Nakskov,  hvor  han  ved  sin  Fore- 
tagsomhed snart  blev  et  Særsyn  mellem  vore  Provinsmurmestre. 
Han  byggede  Herregaarde,  restavrerede  Kirker,  opførte  Fyrtaame, 
forpagtede  Holmegaards  Teglværk  osv.  1866  forlagde  han  sin 
Virksomhed  til  Kjøbenhavn,  og  han,  der  tidligere  var  kommen  i 
Forbindelse  med  Kammerherre  Meldahl,  fik  nu  det  ene  store  Bygge- 
foretagende efter  det  andet,  Frederiksborgs  Gjenopførelse,  Havne- 
væsenets Bygning  paa  Toldboden,  Kunstudstillingsbygningen  paa 
Charlottenborg,  Kunstmusæet,  Marmorkirken  osv.  Opførelsen  af 
Fyrtaarne  blev  en  Specialitet  for  ham  (fra  1846  har  han  i  alt  op- 
ført 18),  men  tillige  fik  han  Betydning  ved  de  Stenhuggerier,  han 
erhvervede  paa  Bomholm  (1872)  og  Øland  (1880).  1876—83  var 
han  desuden  Borgerrepræsentant  i  Kjøbenhavn,  ligesom  han  1875 — ø 
hørte  til  den  styrende  Kreds  i  Industriforeningen  og  1875 — 76 
var  Formand  for  Lærlingeforeningens  Repræsentantskab.  9.  Juni 
1843  asgtede  han  Martine  Samueline  Abildgaard  (f.  14.  Nov.  1821), 
Datter  af  Komkjøbmand  Christian  A.  i  Nakskov  og  Constance 
Christine  f.  Christensen.     Han  døde  7.  Juni  1901. 

Engsig-Karup,  Foren,  til  Lærlinges  Uddannelse  S.  18.  Arkitekten  1900 — i 
S.  272.     Tidsskr.  f.  Industri  1901  S.  142.  Q.  Nyrop. 

V.  Vieregg,  Carl  Henrik,  1686 — ^1747,  Amtmand,  Søn  af 
Oberst  og  Chef  for  Landkadetkompagniet  Gottfried  Sigismund  v.  V. 
til  Tatschow  og  Charlotte  Juliane  v.  Bomemann  (Bormann),  fødtes 
13.  Febr.  1686.  1707  blev  han  Kammerjunker  og  Forskærer  ved 
det  danske  Hof,  derefter  Rejsestaldmester  og  17 14  Staldmester. 
1 7 16  fik  han  Titel  af  Etatsraad  og  blev  17  21  dekoreret  med  det 
hvide  Baand.  1730  udnævntes  han,  strax  efter  Christian  VI's  Tron- 
bestigelse, til  Stiftsbefalingsmand  over  Viborg  Stift  og  Amtmand 
over  Hald  Amt,  men  kom  ikke  til  £mbedet.  Aaret  efter  blev 
han  Gehejmeraad  og  Amtmand  over  Haderslev  Amt,  i  hvilken 
Stilling  han  døde  26.  Juni  1747.  Han  var  tillige  Domprovst  i 
Hamborg.  V.  var  gift  med  Christine  Elisabeth  Baronesse  Kønig- 
stein (f.  18.  Juni  1696  t  3'  Jan.  1758),  Datter  af  Johan  Ludvig  Fri- 
herre   Kønigstein   (IX,    636).      Hun    medbragte    sin    Mand    Godset 

Dollerød  (Ravnkjær  Sogn)  i  Slesvig.    Begge  hvile  i  St.  Mariæ  Kirke 
i  Haderslev. 

Personalhist  Tidsskr.  3.  R.  III,  115.    J.  Bloch,  Stiftamtmænd  og  Amtmænd 
S.  99  f.     C.  Rhode,  Haderslev  Amts  Beskr.  (1775)  S.  54.  Limis  Bcbé. 

V.  Vleregg,  Claus  Henrik,  1655 — 17 13,  Vicestatholder,  var 
Søn  af  meklenborg-gQstrowsk  Gehejmeraad  Joachim  Henrik  v.  V., 
der  1666—69  stod  i  dansk  Tjeneste  som  Generalmajor  og  Kom- 
mandant i  Gliickstadt;  Moderen  var  Anna  Margrethe  f.  v.  Hahn. 
1684  blev  V.  beskikket  til  Kammerjunker  hos  Prins  Christian  (f  1695) 
og  1690  til  Hofmester  hos  samme.  1694 — 1703  var  han  Amtmand 
over  Antvorskov  og  Korsør  Amter  og  havde  Antvorskov  Ladegaard 
i  Forpagtning.  1694  udnævntes  han  til  virkelig  Etatsraad,  1703  til 
Gehejmeraad  og  det  følgende  Aar  til  Deputeret  i  Generalkommis- 
sariatet for  Land-  og  Søetaten,  ligesom  han  blev  Medlem  af  Kom- 
missionerne i  Raadstuen.  1705  fik  han  det  hvide  Baand,  blev 
1 7 10  beskikket  til  Amtmand  over  Vordingborg  Amt  og  var  Med- 
lem af  den  s.  A.  nedsatte  Kommission  til  Amtets  Overtagelse  efter 
Prins  Jørgen.  Fra  Okt.  17 11  var  han  tillige  Direktør  i  General- 
postamtet,  indtil  han  i  Juli  17 12  udnævntes  til  Vicestatholder  i 
Norge.  Han  beklædte  kun  i  kort  Tid  denne  Stilling,  i  det  han 
allerede  14.  Juli  17 13  afgik  ved  Døden.  —  V.  havde  1690  ægtet 
Margrethe  Lucie  v.  Brockdorff,  Kammerfrøken  hos  Prinsesse  Sophie 
Hedevig,  Datter  af  Oberst  Henrik  B.  til  Himmelmark.    Louis  Bobé. 

V.  Vieregg,  Elisabeth  Helene  Grevinde,  1679 — 1704»  Kong 
Frederik  IV's  Elskerinde.  Hun  fødtes  4.  Maj  1679  og  var  Datter 
af  Adam  Otto  v.  V.  til  Weitendorflf  og  Wartmannshagen,  roeklen- 
borgsk  Kammerpræsident,  preussisk  Statsminister  og  Gehejmeraad, 
fra  1698  til  1706  Gesandt  i  Kjøbenhavn.  Hendes  Moder  var  Anna 
Helene  v.  WulflfersdorfF.  1699  var  hun  Hofdame  hos  Prinsesse 
Sophie  Hedevig  og  havde  allerede  da,  som  det  synes,  tildraget  sig 
Kronprins  Frederiks  Opmærksomhed,  i  det  hun  i  Maj  s.  A.  fik  en 
kostbar  Diamantring  til  Gave.  Senest  efter  hans  Tronbestigelse 
traadte  hun  i  Forhold  til  ham.  Efter  at  hendes  Moder  var  død  i 
Kjøbenhavn  i  Febr.  1701,  begunstigede  Faderen  hendes  Forbindelse 
med  Kongen,  ja  undsaa  sig  end  ikke  ved  at  forsvare  et  saadant 
Forhold  i  et  Brev,  der  kom  til  Oflfentiighedens  Kundskab  og  vakte 
megen  Forargelse.  Hun  blev  6.  Sept.  1703  ophøjet  til  Grevinde  og 
fik  Antvorskov  Gods.    S.  A.  skal  hun  i  Følge  Faderens  Udsagn  være 

bleven  hemmelig  viet  til  Kongens  venstre  Haand.  Grevinde  V. 
fødte  ham  Sønnen  Frederik  Gyldenløve  (f.  18.  Juni  1704  +  9.  Marts 
1705),  men  døde  i  Barselseng  27.  Juni  efter  store  Lidelser  og  bittert 
Samvittighedsnag.  Frederik  IV  siges  at  have  taget  sig  hendes  Død 
meget  nær.  Hun  lagdes  paa  Baare  af  Overhofmesterinde  Schindel 
og  Storkanslerinde  Reventlow,  hvis  Døtre  efter  hinanden  kom  til 
at  indtage  Grevinde  V.s  Plads  i  Kongens  Gunst.  Ved  hendes 
prægtige  Jordefærd  ringede  efter  Kongens  Befaling  Klokkerne  i  to 
Timer  fra  tre  af  Byens  Kirker.  Grevinde  V.  og  hendes  Barn  hvile 
i  Vor  Frelsers  Kirke  paa  Christianshavn. 

Suhm,  Nye  Saml.  II,  5.  87  ff.  Bloch  Suhr,  Vor  Frelsers  Kirkes  Hist. 
(1853)  S.  17  f.     Kbhvns  Dipl.  VII,    728.     Personalhist.  Tidsskr.  3.  R.  III,  114. 

Louis  Bøbé. 

V.  Vieregg,  Frederik,  1630 — 84,  Amtmand,  fødtes  20.  Okt 
1630  i  Lybek  og  var  Søn  af  Christoph  v.  V.  til  Gischow  og  Ida 
f.  V.  Oertzen.  166 1  udnævntes  han  til  Hofkøkkenmester  (kongl. 
Køgemester)  og  blev  1670  Kammerherre  og  Direktør  over  Enke- 
dronningens Civilliste.  Samtidig  overtog  han  mod  en  Afgift  af 
2000  Rdl.  aarlig  Forpagtningen  af  Seekamp  paa  5  Aar.  1676 — 78 
var  han  Amtmand  over  Kolding  Amt  og  havde  fra  1676  Kolding- 
hus Ladegaard  kvit  og  frit.  1678  blev  han  Amtmand  over  Sorø 
Amt  og  fik  1684  Rang  efter  Gehejmeraader,  men  døde  samme  Aar 
31.  Maj  og  begravedes  i  Sorø  Kirke.  V.,  der  var  ugift,  var  Ejer 
af  Godset  Wokrent  i  Meklenborg. 

Løffler,  Gravmonumenterne  i  Sorø  Kirke  S.  54.  J.  Bloch^  Stiftamtmænd 
og  Amtmænd  S.  29.  134.     Personalhist.  Tidsskr.  3.  R.  III,  117.      Lotds  Bobé, 

Viertel,  Johan  Carl  Frederik,  1772 — 1834,  Portrætmaler, 
blev  døbt  5.  Avg.  1772  i  Kjøbenhavn  og  var  Søn  af  Hattemager- 
mester Johann  Christoph  V.  og  Marie  Magdalene  f.  Douillac.  Efter 
at  han  havde  besøgt  Kunstakademiet,  hvor  han  1789  vandt  den 
lille,  •  to  Aar  senere  den  store  Sølvmedaille  for  Tegning  efter 
levende  Model,  søgte  han  1793  forgjæves  at  vinde  den  mindre 
Guldmedaille.  Til  sin  Død,  23.  Febr.  1834,  virkede  han  da  som 
Portrætmaler,  dels  i  Kjøbenhavn,  dels  (nogle  Aar)  i  Stockholm. 
Hans  største  Arbejde  (fra  1794)  er  vel  Billedet  af  den  danske 
Kongefamilie  i  legemsstore  Portrætfigurer,  der  nu  findes  paa  Gun- 
derslevholm  ved  Næstved;  andre  Portrætter  af  ham  findes  i  pri- 
vate Hjem,  enkelte  i  offentlig  Eje  (Rosenborg);  de  kunne  ikke 
maale  sig  med  de  bedre  Portrætter  af  Jens  Juel,    af  hvem  V.  var 

paavirket.  —  Han  var  først  gift  med  Christiane  Sofie  Munck,  fra 
hvem  han  blev  separeret  12.  Juli  1815.  17.  Marts  1820  ægtede 
han  Eleonore  Hendriette  Kyse  (Kyhse)  (f.  1786  f  1873). 

Weilbach,  Nyt  dansk  Kunstnerlex.  J?  Beckett. 

Wif,  Olaus,  Medaillør,  var  født  i  Norge  og  uddannede  sig 
som  Stempelskærer  i  Dresden,  hvor  han  udførte  flere  Medailler, 
bl.  a.  i  Anledning  af  Kurfyrsten  af  Sachsens  Bryllup.  I  Aaret  1720 
vendte  han  tilbage  fra  Tyskland,  udførte  1723  Adversstempelet  til 
en  i  Anledning  af  Prinds  Frederiks  (senere  Frederik  V's)  Fødsel 
præget  Medaille  og  end  videre  samme  Aar  begge  Stemplerne  til  en 
Medaille  til  Kongsbergs  Sølvværks  100  Aars  Jubelfest  Kort  Tid 
derefter  døde  han.  Hans  faa  Arbejder  have  ikke  synderlig  Betyd- 
ning i  kunstnerisk  Henseende. 

Weilbach,  Nyt  dansk  Kunstnerlex.  />  Jfauberg, 

Viflfert,  Axel  Tønnesen,  — 1580,  til  Axelvold,  Rigsraad, 
var  Søn  af  Tønne  Tønnesen  V.  til  Brolykke  og  Christence  Jens- 
datter Ulfstand.  Han  nævnes  første  Gang  1551,  var  i  Aarene 
1558 — 59  Hofisinde  og  tillige  Kongens  Kammertjener.  Som  saadan 
blev  han  benjrttet  til  en  Sendelse  til  England.  1559  tog  han  Af- 
sked fra  Hove,  i  det  han  tik  Ønnestad  og  Strø  Len  i  Pant,  og 
25.  Febr.  1560  holdt  han  i  Nyborg  Bryllup  med  Anne  Andersdatter 
Lindenov,  der  tilførte  ham  den  skaanske  Hovedgaard  Alnerup; 
Kongen  gjorde  Brylluppet.  Samme  Aar  fik  han  sit  første  større 
Len,  Landskrone,  hvorimod  Ønnestad  og  Strø  indløstes  fra  ham 
1563,  men  Aaret  efter  fik  han  Svaløf  Len  i  Pant,  som  han  beholdt 
uafløst  sin  Livstid.  Under  Krigen  gjorde  han  Tjeneste  dels  som 
Proviantmester,  dels  som  Ritmester.  I  Sept.  1565  skulde  han  sam- 
men med  Sten  Bille  (II,  242)  som  Øverste  anføre  de  skaanske 
Bønder  paa  et  Tog  ind  i  Sverige;  men  Toget  mislykkedes  fiild- 
stændig,  i  det  Bønderne  løb  fra  hverandre.  1567  sendtes  han  til 
Ditmarsken  og  andensteds  for  at  hverve  Tropper,  og  1569  skikke- 
des han  til  Norge  for  at  undersøge  Forholdene  i  Akershus  Len. 
For  øvrigt  var  han  alt  1565  bleven  forflyttet  som  Lensmand  ft-a 
Landskrone  til  Riberhus,  og  her  ft-a  kom  han  157 1  til  Nyborg,  som 
han  beholdt  til  1579,  var  saa  et  Aar  lensmand  paa  Aalborghus, 
til  han  kort  før  sin  Død  fik  Malmøhus.  O.  1574  fik  han  Sæde  i 
Rigens  Raad,  og  som  saadan  var  han  1578  i  Norge  for  at  sidde 
Retterting.      Foruden    Alnerup    ejede    han   Part   i   Ørup,    som   var 

Arv  efter  Moderen,  Skotterup  i  Halland,  som  han  imidlertid  1579 
bortbyttede  mod  den  skaanske  Hovedgaard  Møllerup,  og  endelig 
Axelvold,  som  han  selv  havde  oprettet  til  Hovedgaard.  Han  var 
saaledes  som  Jorddrot  nærmest  knyttet  til  Skaane,  men  han  ejede 
dog  i  Jylland  en  Part  i  Hovedgaarden  Nebbe,  som  han  1576  bort- 
byttede  mod  Krongods  i  Helium  Herred,  af  hvilket  han  oprettede 
-en  Hovedgaard  Viffertsholm.  Til  denne  gav  Kongen  ham  1578  fri 
Birkeret  og  andre  Privilegier.  A.  V.  døde  3.  Juni  1580  paa  Malmø- 
bus, og  hans  Død  antoges  af  Samtiden  at  være  foraarsaget  ved 
Forgjørelse,  hvorfor  en  Hexeforfølgelse  rejstes,  hvis  nærmere  Forløb 
dog  ikke  kjendes.  Sin  første  Hustru  havde  han  mistet  23.  Dec. 
1564.  Derefter  ægtede  han  Anne  Iversdatter  Krabbe,  der  1595 
ægtede  Erik  Kaas  til  Voergaard,  2.  Gang  blev  Enke  1598  og  døde 
14.  Nov.  1625.  Thiset. 

VifFerty  Corfits  Tønnesen,  — 1592,  Rigsraad,  Broder  til 
foranstaaende  A.  V.,  ejede  Næs  (det  nuværende  Lindenborg),  som 
ban  arvede  efter  sin  nedennævnte  Broder  Holger,  hvis  efterladte 
Fæstemø  Anne  Knudsdatter  Gyldenstjeme  (f.  7.  April  1544  +  16.  Okt. 
1595)  han  ogsaa  ægtede-,  Brylluppet  stod  5.  Avg.  1571.  Fra  1550 
til  1562  havde  han  været  Hof  junker,  var  det  følgende  Aar,  1563, 
Overbringer  af  et  Brev  fra  den  danske  til  den  svenske  Konge, 
men  gjorde  ogsaa  s.  A.  en  Rejse  til  Frankrig.  For  øvrigt  var  han 
s.  A.  bleven  Kongens  Skjænk  og  beklædte  dette  Hofembede  til 
1569.  Dette  Embedes  Varetagelse  synes  dog  ikke  at  have  lagt 
stærkt  Beslag  paa  hans  Tid,  thi  1565  var  han  i  Kongens  Ærende 
i  Holland,  og  et  langt  ansvarsftildere,  men  ogsaa  byrdefiildere 
Hverv  blev  ham  1567  betroet,  nemlig  som  øverste  Proviantmester, 
hvilken  Stilling  han  synes  at  have  beklædt  til  Fredslutningen  med 
Sverige.  Som  Navnet  viser  havde  han  Overledelsen  af  Hærens 
Forsyning  med  alle  Fornødenheder,  hvad  der  nødvendiggjorde,  at 
hans  Hovedopholdssted  i  disse  Aar  var  Halmstad.  Hidtil  havde 
han  kun  haft  et  mindre  Len,  Katsløse  i  Skaane,  som  han  havde 
faaet  i  Pant  1565  og  beholdt  til  1574,  men  da  han  1569  fik  et 
Hovedlen,  Hald  Slot,  er  det  vel  tilladt  heri  at  se  en  Belønning 
for  hans  under  Krigen  ydede  gode  og  tro  Tjeneste.  Det  nys 
nævnte  Len  beholdt  han  indtil  1573.  Fra  1573 — 76  var  han 
derefter  Lensmand  paa  Helsingborg,  1578 — 80  paa  Odensegaard, 
hvorpaa  han  blev  sin  nys  afdøde  Broder  Axels  Eftermand  som 
Lensmand  paa  Malmøhus,    som  han  beholdt  til  1591,    da  han  blev 

Lensmand  paa  Kalundborg.  Disse  anselige  Forleninger  vise  nok- 
som, at  C.  V.  har  været  en  af  sin  Samtid  for  Duelighed  og  Paa- 
lidelighed  skattet  Mand,  hvad  der  bekræftes  ved,  at  han  1585  be- 
skikkedes til  Landsdommer  i  Skaane,  med  hvilket  Embede  Forle- 
ningen  med  Heinekirke  var  forbundet;  men  han  beklædte  kun 
dette  Embede  en  kort  Tid;  1586  tik  han  Sæde  i  Rigens  Raad. 
Han  var  1589  en  af  de  Raader,  der  skulde  ledsage  Prinsesse  Elisa- 
beth til  Brunsvig.  V.  bortreves  17.  Jan.  1592  paa  Kalundborg  ved 
en  pludselig  Død.  Thisst, 

VifFerty  Holger  Tønnesen,  — 1564,  Broder  til  de  2  foran- 
staaende,  skrev  sig  til  sin  fædrene  Gaard  Brolykke,  men  fra  1561 
til  Næs  (Lindenborg),  som  han  da  mageskiftede  sig  til  fra  Kronen 
for  sit  mødrene  Gods  i  Skaane.  Han  var  formodentlig  den  ældste 
af  Brødrene,  thi  efter  Moderens  Død  overtog  han  paa  egne  og 
Søskendes  Vegne  hendes  Panteforlening  Krønge  Birk,  som  først 
blev  indløst  1547.  Senest  fra  1549  var  han  Hofsinde  og  benævnes 
endnu  saaledes  1561,  skjønt  han  alt  1557  var  bleven  Staldmester 
hos  Kongen  og  havde  faaet  Næs  og  Katsløse  i  Forlening.  1558 
fik  han  end  videre  Bursø  Len.  Han  deltog  i  Ditmarskerkrigen  og 
blev  her  skudt  igjennem  Armen.  1561  fik  han  Bøvling  Len  i  Pant 
for  1908  Dir.,  men  allerede  11.  Jan.  1564  døde  han  i  Landskrone. 
Han  var  da  trolovet  med  Anne  Knudsdatter  Gyldenstjeme,  som 
siden  fik  hans  Broder  Corfits  til  Ægte.  TMset. 

Vififert,  Niels  Jonsen,  1532 — 95,  til  Torstedlund  og  Brusgaard 
var  Søn  af  Jon  Madsen  til  Torstedlund  og  Anne  Mikkelsdatter 
Krabbe  af  Brusgaard.  Han  blev  født  1532  paa  Torstedlund,  gik 
i  Skole  i  Hobro  og  siden  i  Aalborg,  tjente  derefter  forskjellige 
Adelsmænd,  saasom  Landsdommeren  Jens  Mogensen  Harbou,  Iver 
Krabbe  og  Kansler  Johan  Friis,  hvilken  sidste  gjorde  ham  vær- 
agtig.  1566  blev  han  indkaldt  for  at  gjøre  Tjeneste  til  Søs,  men 
kom  desuagtet  til  at  følge  Landhæren.  Dog  søgte  og  fik  han 
snart  Orlov  til  at  rejse  hjem  paa  Grund  af  Sygdom,  men  da  det 
siden  kom  Kongen  for  Øre,  at  han  hjemme  kunde  terdes  til  Tinge, 
trætte  og  dele,  fik  han  et  skarpt  Tilhold  om  at  møde  igjen  ved 
sin  Fane.  Atter  1570  vakte  han  Kongens  Vrede  ved  at  udeblive 
fra  Mønstring,  men  han  maa  dog  have  været  en  vel  anset  Mand, 
thi  157 1  vilde  Kongen  have  ham  til  Lensmand  paa  Gulland,  hvilket 
Tilbud   han   imidlertid   undslog  sig  for  at  modtage.     Derimod  fik 

han  1573  Hald  Len,  hvortil  1575  Middelsom  Herred  lagdes,  og  han 
beholdt  disse  Len  til  1583,  da  han  trak  sig  tilbage  til  Torstedlund, 
hvor  han  26.  Juni  1595  døde  ugift.  Han  kaldte  sig  altid  kun  N.  J., 
og  af  Samtiden  vides  han  blot  en  enkelt  Gang  at  være  betegnet 
som  N.  V.  T^et 

Wigbold,  Bernard,  — 1556,  Dr.  jur.,  kongl.  Raad,  var  født 
i  Groningen  i  Friesland,  hvorfor  han  ofte  kaldes  Fries.  Allerede 
tidlig  lagde  han  en  udmærket  Begavelse  for  Dagen.  I  Vinter- 
semesteret 1 53 1 — 32  blev  han  immatrikuleret  i  Wittenberg,  hvor 
han  navnlig  sluttede  sig  til  Melanchthon,  der  satte  megen  Pris  paa 
ham.  Siden  studerede  han  i  Paris.  Ved  Anbefaling  fra  Witten- 
berg blev  han  1542  Professor  juris  ved  Kjøbenhavns  Universitet, 
skjønt  man  her  havde  Betænkelighed  ved  hans  Ansættelse,  fordi 
han  endnu  ikke  havde  nogen  akademisk  Grad.  Senere  erhvervede 
han  dog  baade  Licentiat-  og  Doktorgraden  i  Retsvidenskaben,  men 
forblev  for  øvrigt  ikke  længe  i  Universitetets  Tjeneste,  da  hans 
Brugbarhed  i  Statssager  foranledigede,  at  han  udnævntes  til  kongl. 
Raad  og  benyttedes  til  Sendelser  til  fremmede  Magter.  Saaledes 
var  han  1551  med  Jørgen  Lykke  (X,  513)  hos  Kejser  Carl  V  i 
Innsbruck  for  at  arbejde  for  Landgrev  Philip  af  Hessens  Frigivelse 
af  Fangenskabet.  1554  aflagdes  han  med  Dekanatet  i  Roskilde 
Kapitel,  hvorved  han  tillige  blev  en  af  Universitetets  Konservatorer. 
1  Foraaret  1556  fik  han  Instruktion  fra  Christian  HI  og  dennes 
Brødre,  Hertugerne  Hans  og  Adolf,  om  paa  deres  Vegne  at  møde 
paa  Kredsdagen  i  Halberstadt.  Paa  denne  Rejse  døde  han  i 
Rostock  20.  April  s.  A.  Hans  Enke,  Magdalene  Payens,  ægtede 
siden  den  aldrende  kongl.  Livlæge,  Dr.  Cornelius  Hamsfort  (VI,  554). 

Rørdam,  Kbhvns.  Universitets  Hist.  1537 — 1621  I,  425  ff.  597. 

H,  F.  Rørdam. 

Wigelsen,  Broder  Knud  Brodersen,  1787 — 1867,  Søofficer, 
var  Søn  af  Justitsraad,  Stadshauptmand  og  Kjøbmand  i  Aalborg 
Hans  W.  (f.  29.  Juli  1754  f  24.  Okt.  1813)  og  Marie  Elisabeth 
f.  Thygesen  (f.  29.  Juni  1765  f  31.  Okt.  1802)  og  født  i  Aalborg 
29.  Juni  1787.  Han  blev  1798  Søkadet  og  udnævntes  1804  til  Se- 
kondlieutenant  i  Marinen,  1809  avancerede  han  til  Premierlieutenant. 
Efter  et  Togt  paa  Evolutionseskadren  1805  og  en  Rejse  til  Vest- 
indien med  Fregatten  c  Diana*  1806  ansattes  W.  ved  Krigens  Ud- 
brud 1807  som  næstkommanderende  i  Briggen  cl^vgen*,  der  hørte 
til    den    norske   Eskadre.     Med    dette   Skib    deltog    han    14.  Marts 

1808  i  en  ærefuld  Kamp  mod  en  engelsk  Brig  og  19.  Juni  s.  A.  i 
Erobringen  af  den  engelske  Brig  «Seagull».  1810  afgik  W.  fira 
€Lovgen»  og  fik  Kommandoen  over  de  3  armerede  Skonnerter 
€  Nomen »,  t  Valkyrien »  og  c  Axel  Thorsen »,  med  hvilke  han  gik 
til  Vardøhus  for  at  beskytte  Handelen  paa  Finmarken.  181 1  vendte 
han  tilbage  og  ansattes  som  Chef  for  4  Kanonbaade  med  Station 
ved  Grenaa.  29.  Juni  s.  A.  erobrede  han  den  engelske  Brig 
cSafeguardt.  Aaret  efter  forøgedes  hans  Styrke,  og  sammen  med 
nogle  andre  Kanonbaade  havde  han  19.  Avg.  en  Kamp  med  2 
engelske  Brigger,  af  hvilke  den  ene,  cAttack*,  maatte  overgive  sig, 
medens  den  anden  flygtede.  W.s  Virksomhed  med  at  forulempe 
Fjenden  var  i  det  hele  saa  stor,  at  Englænderne  besluttede  at 
ødelægge  hans  Flotille  med  en  overlegen  Styrke;  i  Tide  fik  han 
dog  Nys  om  deres  Forehavende,  og  i  Jan.  1814  slap  han  i  yderste 
Øjeblik  over  til  Kalundborg  med  alle  sine  Fartøjer.  Efter  Fred- 
slutningen søgte  og  erholdt  han  181 5  Afsked  uden  Pension  med 
Kapitajnlieutenants  Karakter.  Han  deltog  nu  i  nogle  Aar  i  Be- 
styrelsen af  det  af  hans  Fader  stiftede  Handelshus;  men  da 
de  uheldige  Konjunkturer  havde  tilintetgjort  Husets  oprindelig  ret 
betydelige  Formue,  ansattes  han  1825  som  Skibsmaaler  i  Kjøben- 
havn;  1832  blev  han  sumummerær  Told-  og  Konsumtionsinspek- 
tør  sammesteds  og  tillige  Kommitteret  i  det  kongl.  Assiu^nce- 
kompagni.  1837  fik  han  fornyet  Afskedspatent  som  Kapitajn; 
Aaret  efter  blev  han  Deputeret  i  Assurancekompagniet  og  1841 
3.  Inspektør  ved  Tolden  og  Konsumtionen  i  Kjøbenhavn,  roen 
forflyttedes  1844  som  Toldinspektør  til  Roskilde  og  udnævntes 
samtidig  til  Generalkrigskommissær.  Da  hele  Toldetaten  185 1  om- 
organiseredes og  hans  Embede  blev  nedlagt,  erholdt  W.  Afsked 
med  Pension;  han  flyttede  derefter  til  Kjøbenhavn,  hvor  han  døde 
II.  Sept.  1867,  højt  agtet  for  sin  Dygtighed  og  redelige  Vandel.  — 
W.  blev  1809  gift  med  Karen  Magdalene  Fangen  (f.  i  Christians- 
sand  30.  Jan.  1793,  t  >  Kjøbenhavn  Febr.  1868),  Datter  af  Kapitajn 
i  det  vesterlenske  Infanteriregiment  Joh.  Vilhelm  v.  F.  (f.  15.  Nov. 
1768  t  7-  Sept.  1820).  C.  Wiih. 

Vigfdsson,  Gudbrandur,  1827 — 89,  nordisk  Filolog.  G.  V., 
hvis  Forældre  vare  Vigfiis  Gfslason  og  Halld6ra  Gfsladatter,  var 
født  13.  Marts  1827  paa  Litli  Galtardalur  i  det  vestlige  Island,  hvor 
Faderen,  som  foruden  at  være  Bonde  tillige  var  Guldsmed,  den 
Gang  var   bosat,    men   faa  Dage   efter  Fødselen   tog  en   kvindelig 

Slægtning  ham  til  sig,  og  ved  hendes  Hjælp  forberedtes  han  til 
Studering,  saa  at  han  1844  kunde  sættes  i  Latinskolen.  1849  blev 
han  Student  og  dyrkede  derefter  ved  Kjøbenhavns  Universitet 
filologiske  Studier,  som  dog  snart  udelukkende  rettedes  mod  old- 
nordisk Sprog  og  Litteratur.  Ved  1856  at  blive  Amamagnæansk 
Stipendiar  fik  han  en  kjærkommen  Lejlighed  til  Fordybning  i  de 
gamle  nordiske  Haandskrifter  og  naaede  stor  Færdighed  i  at  læse 
og  afskrive  dem;  han  havde  en  sjælden  Indsigt  i  disses  indbyrdes 
Slægtskab  og  hvert  enkelt  Fragments  Historie;  først  af  alle  opfat- 
tede han  klart  den  Arnamagnæanske  Samlings  forholdsvis  ringe 
Tab  ved  Branden  1728.  Hans  første  betydeligere  Arbejde  er  en 
grundlæggende  Afhandling  om  Tidsregningen  i  de  islandske  Sagaer 
(trykt  i  «Safii  til  sogu  Islands »  I,  1856),  som  han  med  stor  Kom- 
binationsevne  og  Herredømme  over  Stoffet  bestemmer  hovedsagelig 
paa  Grundlag  af  Oldskriftemes  Stamtavler;  tillige  virkede  han  som 
Udgiver,  i  nær  Tilslutning  til  J6n  Sigur9sson  (XV,  578  ff.);  han 
arbejdede  hurtig  og  med  utrættelig  Flid  og  afskrev  efterhaanden 
store  Partier  af  Oldlitteraturen.  Nøje  knyttedes  han  i  disse  Aar 
til  Professor  Unger  i  Norge  saa  vel  som  til  Professorerne  Th.  Mø- 
bius  og  navnlig  K.  Maurer  i  Tyskland,  og  om  de  Indtryk,  som 
han  ved  Besøg  i  Norge  og  Tyskland  modtog  af  Land  og  Folk, 
vidne  velskrevne  Rejseerindringer  i  <N^  félagsrit»  1855  og  1860. 
Af  Sagaudgaver  fra  dette  Tidsrum  foreligge  en  Række  Bispesagaer 
(i  «Biskupa  s5gurt  I — II,  1858  ff.),  nogle  mindre  Sagaer,  udgivne 
for  €  Nordisk  Litteratursamfund »  1860,  de  i  Tyskland  udgivne 
€Fomsogur»  (1860)  og  «Eyrbyggja  saga»  (1864)  samt  fremfor  alt 
den  af  ham  fra  Ende  til  anden  afskrevne  umaadelige  «Flateyjarb6kt 
I — III,  som  han  i  Forening  med  Unger  udgav  1860 — 68. 

1864  fiilgte  G.  V.  en  Opfordring  til  at  redigere  og  udgive  det  af 
forskjellige  Islændere  i  Kjøbenhavn,  navnlig  K.  Gfslason  (VI,  24  ff.), 
1840 — 54  indsamlede  Materiale  til  en  islandsk- engelsk  Ordbog  over 
den  prosaiske  Oldlitteratur ,  som  den  1847  afdøde  Englænder 
R.  Cleasby  havde  planlagt,  hvilket  medførte,  at  han  fra  nu  af  tog 
Ophold  i  England,  først  i  London,  men  fi-a  1866  til  sin  Død  i 
Oxford,  hvor  Ordbogen  under  Titel  af  «An  Icelandic-English  Dic- 
tionaryp  og  med  Cleasbys  og  G.  V.s  Navne  paa  Titelbladet  udkom 
paa  Universitetets  Bekostning  1869 — 74.  Denne  Ordbog  har  som 
skreven  paa  et  af  de  store  Kultursprog  haft  overordentlig  Betyd- 
ning for  Spredningen  af  Kjendskab  til  oldnordisk  Sprog  og  Litte- 
ratur,  er  typografisk   mønsterværdig  (tospaltet  Kvart)  og  udmærker 

sig  ved  fyldigt  Indhold,  støttet  til  Fortroligheden  med  Islandsk 
som  levende  Sprog.  G.  V.s  personlige  Andel  i  Arbejdet  og  det 
modtagne  Materiales  Ufuldstændighed  er  fra  engelsk  Side  stærkt 
fremhævet;  at  i  alt  ¥^\å  en  Del  af  dette  (Artikler  af  K.  Gfslason) 
har  været  fuldt  tilfredsstillende,  er  dog  senere  oplyst.  I  Oxford 
fik  G.  V.  187 1  Plads  paa  Christ  Church  College  og  blev  Master  of 
Arts;  her  traadte  han  i  Forbindelse  med  Kollegiets  juridiske  Lek- 
tor F.  York  Powell,  som  fra  nu  af  blev  hans  stadige  Medarbejder, 
hvem  navnlig  Formen  i  de  til  Udgaverne  knyttede  engelske  Rede- 
gjørelser  skyldes.  Saaledes  udkom  1878  «Sturlunga  saga»  I — II 
med  udførlige  fProlegomena»,  som  i  Virkeligheden  behandle  hele 
den  islandsk-norske  Oldlitteratur  og  give  dennes  Historie,  1883 
«Corpus  poeticum  Boreale»  I — II,  omfattende  hele  den  oldnordiske 
poetiske  Litteratur,  med  udførlige  Exkurser  over  Litteraturhistorie 
og  Antikviteter;  en  tilsvarende  Samling  af  den  islandske  Oldlitte- 
raturs  vigtigste  prosaiske  Værker  var  derefter  paatænkt.  Af  mindre 
Arbejder  havde  G.  V.  og  F.  Y.  Powell  desuden  1879  udgivet  en 
Samling  islandske  Læsestykker  (c Reader*)  og  1886  nogle  litterær- 
historiske Afhandlinger  under  Titel  «Grimm  Centenary».  Allerede 
kort  efter  Ordbogens  Afslutning  havde  G.  V.  for  de  paa  offentlig 
Bekostning  udgivne  britiske  middelalderlige  Kildeskrifter  paabegyndt 
en  Udgave  af  de  nordiske  Kilder  til  Englands  Historie,  men  dette 
Arbejde  udkom  først  1887  under  Titel  af  cicelandic  Sagas  >  I — II. 
G.  V.,  for  hvem  der  1884  var  bleven  oprettet  en  extraordinær 
Professur  i  Islandsk  ved  Oxford  Universitet,  angrebes  i  Efteraaret 
1888  af  en  Leverkræft,  som  31.  Januar  1889  medførte  hans  Død. 
Han  var  ugift.  Ved  Jubelfesten  1877  var  han  bleven  udnævnt  til 
Æresdoktor  i  Filosofi  ved  Upsala  Universitet. 

G.  V.  var  afgjort  Realfilolog  og  ingen  Ynder  af  sproglig- 
grammatiske Specialundersøgelser.  Hans  Hukommelse  omfattede 
hele  den  islandske  Litteratur,  og  han  var  fortrolig  med  alle  sit 
Hjemlands  Traditioner  og  Samfundsforhold;  hans  Iderigdom  og 
dristige  H3rpoteser  gjør  hans  Fremstilling  vækkende  og  interessant, 
men  hans  Arbejdsmaade  kan  ikke  fiikjendes  for  Flygtighed  og 
Mangel  paa  Methode,  og  med  Aarene  viser  sig  en  tiltagende  Vil- 
kaarlighed  i  Stoffets  Behandling,  i  hvilken  Henseende  hans  mange- 
aarige  Ophold  i  England,  fjæmt  fi-a  Studiefæller  og  videnskabelige 
Samlinger,  ikke  har  været  heldigt.  Særlig  grelt  fi-emtræde  disse 
Mangler  i  «Corpus  poeticum  Boreale».  Fremhæves  maa,  at  G.  V., 
som    allerede   i   sine    første  Arbejder   stærkt   havde   betonet  Betyd- 

ningen  af  britisk  Kulturs  Indvirkning  paa  de  norske  Udvandrere 
og  derigjennem  paa  oldislandsk  Litteratur,  i  sine  i  England  ud- 
givne Værker  har  søgt  i  det  enkelte  at  paavise  denne  og  saaledes 
har  gjort  sig  til  Talsmand  for  Anskuelser,  som  staa  den  af  Pro- 
fessor S.  Bugge  hævdede  Opfattelse  nær.  G.  V.  var  i  flere  Hen- 
seender en  højst  ejendommelig  Natur.  Der  var  over  hans  Frem- 
træden og  Taleform  noget  næsten  barnlig  naivt,  hans  Kjærlighed 
til  den  gamle  Litteratur  nærmede  sig  en  Tilbedelse,  men  dermed 
fulgte,  at  han  var  ganske  uimodtagelig  for  Kritik;  Meningsforskjel 
krænkede  ham  og  vakte  hans  Uvilje,  han  skrev  derfor  hellere  for 
almendannede  engelske  Læsere  end  for  Fagmænd.  Han,  som  følte 
sig  stærkt  tiltrukken  af  de  engelske  Samfundsforhold,  var  en  reli- 
giøs Natur,  som  nærede  særlig  Pietet  for  den  islandske  Bibel  i 
dens  ældste  Oversættelse  ved  Gu5br.  Thorlåksson  (XVII,  272  ff.)  og 
søgte  paa  ny  at  fi-emdrage  denne. 

Illustr.  Tid.  XXX  Nr.  20.  Andvari  XIX.  Arkiv  f.  nord.  Filol.  II,  156  ff. 
Zeitschr.  f.  deutsche  Philol.  XXII,  213  ff.  Academy  1889  S.  131—32.  149. 
Oxford  Magazine  6.  Febr.  1889.  Max  MttUer,  My  Autobiography  (1901)  S.  245  ff. 
K.  Gfslason,  Efterladte  Skrifter  II,  S.  IX  ff.  Kr,  Kaalund. 


Vigfdsson,  J6n,  1643—90,  Biskop.  J.  V.,  som  tilhørte  en 
anset  Slægt,  fødtes  1643  P^^  Stor6lfshvoll  i  det  sydlige  Island; 
Forældrene  vare  Sysselmand  Vigfiis  Gfslason  og  Katrin  Erlends- 
datter.  Efter  at  være  dimitteret  fra  Skalholt  Skole  studerede  han 
i  Kjøbenhavn  1664 — ^  og  vendte  tilbage  som  Sysselmand  i  Borgar- 
fjord  Syssel,  en  Udnævnelse,  som  han  havde  vidst  at  forskafife  sig 
hos  den  kongl.  Befalingsmand  over  Island,  Rigsadmiral  H.  Bielke, 
uagtet  han  herved  fortrængte  en  ældre  Indehaver.  Han  fik  snart 
et  daarligt  Rygte,  saa  at  han  endog  ved  Ed  maatte  fralægge  sig 
Beskyldningen  for  Trolddom,  og  han  indlod  sig  i  forbudt  Handel 
med  fremmede  Søfarere,  hvad  der  førte  til,  at  Sysselet  1672  fradøm- 
tes ham.  Han  rejste  næste  Aar  til  Kjøbenhavn,  men  i  Stedet  for 
at  søge  Oprejsning  i  denne  Sag  satte  han  sig  i  Forbindelse  med 
Griffenfeld  og  udvirkede  ved  Bestikkelse  1674  en  kongl.  Udnæv- 
nelse til  Vicebiskop  paa  Holar  med  Ret  til  at  tiltræde  Embedet 
efter  Indehaverens  Død.  Han  skal  tillige  være  bleven  Magister 
(hvorom  dog  intet  officielt  foreligger)  og  fik  —  som  man  formodede 
for  at  undgaa  en  theologisk  Prøvelse  i  Kjøbenhavn  —  Tilladelse 
til  at  lade  sig  indvie  paa  Island,  hvad  ogsaa  ved  hans  Tilbage- 
komst skete. 

I  de  nærmest  følgende  Aar  levede  J.  V.  som  Privatmand  paa 
sin  Gaard  Leirå  i  sit  gamle  Syssel,  hvor  han  ved  at  udhøkre 
Kjøbmandsvarer  til  Bønderne  forøgede  sine  Indtægter.  Da  1684 
Biskop  G.  Thorlåksson  (XVIJ,  271)  døde,  skyndte  han  sig  til  Holar 
og  overtog  Bispestolens  Best)rrelse,  men  han  mødtes  med  den 
største  Uvilje,  og  16  af  Stiftets  mest  ansete  Præster  protesterede 
mod  at  have  ham  som  Biskop  paa  Grund  af  hans  tidligere  Van- 
del og  verdslige  Fordannelse.  J.  V.  havde  dog  i  Kjøbenhavn  en 
god  Støtte  i  Griffenfelds  Svoger  Biskop  Bagger,  og  Resultatet 
blev  en  kongl.  Befaling  om  saa  vidt  muligt  at  søge  Parterne  for- 
ligte, hvad  der  ogsaa  skete  1687.  Allerede  næste  Aar  indløb  nye 
Klager  over  Biskoppen,  denne  Gang  fra  Monopolhandelens  Inde- 
havere, som  beskyldte  ham  for  ulovlig  Handel  med  fremmede  og 
Udpresning  af  Bispestolens  Fæstere.  Medens  Undersøgelsen  stod 
paa,  forlod  Biskoppen  uden  Tilladelse  Landet  for  at  tale  sin  Sag 
i  Kjøbenhavn,  men  denne  Gang  uden  Held;  han  fik  Befaling  til 
at  møde  for  den  paa  Altinget  1690  sammentrædende  Domstol 
Umiddelbart  før  Afrejsen  fra  sit  Hjem  til  Altinget  døde  han  30.  Juni 
1690;  ikke  desto  mindre  fældedes  der  Dom  i  Sagen,  Biskoppen 
kjendtes  skyldig,  og  store  Pengebøder  skulde  udredes.  Ved  en  i 
Kjøbenhavn  studerende  Søns  energiske  Optræden  blev  Sagen  dog 
indstævnet  for  Højesteret,  som  1693  underkjendte  Dommen.  J.  V. 
var  en  dygtig  Forretningsmand  og  god  Husholder,  men  har,  som 
det  synes,  manglet  alle  Forudsætninger  for  gejstlig  Virksomhed. 
Han  var  gift  med  Præstedatteren  Gu9r(9ur  Th6r9ardatter  og  efter- 
lod sig  et  talrigt  Afkom. 

F.  Johannæus,  Hist.  ecclesiast.  Island.  III,  730 — 36.  J.  Espolin,  Islands 
Arbækur.  Kr.  Kaalund, 

Vigfiisson,  Sigurdur,  1828 — 92,  Arkæolog,  Broder  til  oven- 
nævnte Gudbrandur  V.,  fødtes  i  St6raHolt  i  Dala  Syssel  8.  Sept 
1828.  Saa  godt  som  uden  Undervisning  sattes  han  i  sit  15.  Aar  i 
Guldsmeddelære  i  Reykjavik,  uddannede  sig  videre  i  Kjøbenhavn 
1850 — 57  og  nedsatte  sig  derefter  i  Reykjavik.  Han  var  dygtig  i 
sit  Fag  og  søgte  særlig  at  udvikle  en  national  Stil  i  de  til  den 
islandske  Kvindedragt  hørende  Smykker.  Tillige  arbejdede  han 
ihærdig  paa  sin  egen  Uddannelse  og  omfattede  med  Begejstring 
Islands  Fortid  og  Landets  gamle  Litteratur.  Fra  1874  havde  han 
Tilsyn  med  en  i  Reykjavik  oprettet  Oldsagssamling  og  blev  1878 
dennes   Bestyrer.      Han    var   Medstifter   af  det    1879  grundede  is- 

landske  arkæologiske  Selskab  (tFornleifafélag»)  og  blev  1887  Sel- 
skabets Formand,  hvormed  fiilgte  Redaktionen  af  Selskabets  «Aar- 
bog»,  hvis  Indhold  hovedsagelig  skyldtes  ham.  S.  V.  gik  fuld- 
stændig op  i  sit  Kald  og  udfoldede  ogsaa  en  betydelig  Virksomhed » 
om  end  denne  paa  forskjellig  Vis  hemmedes  ved  hans  mangel- 
fulde Uddannelse  og  hans  om  Broderen  i  flere  Henseender  min- 
dende Karakterejendommeligheder.  Han  indsamlede  og  beskrev 
med  stor  Iver  Gjenstande  til  Samlingen  og  foretog  aarlig  Sommer- 
rejser for  at  undersøge  Sagalokaliteter  og  Fortidslevninger,  navnlig 
ledet  af  Ønsket  om  herigjennem  at  faa  de  islandske  Sagaers  Tro- 
værdighed bekræftet.  Resultatet  foreligger  i  hans  i  Aarbogen  trykte 
Beretninger.  —  1858  ægtede  han  Enken  Oline  Marie  Kristine 
f.  Bonnesen;  Ægteskabet  var  barnløst.  Efter  nogle  Aars  Svagelig- 
hed døde  han  8.  Juli  1892. 

Årbék   hins   (slenzka   fornleifafélags   1888—92  S.  III— VIII;    1893  S.  81. 

Kr.  Kaalund. 

Wiggers,  Johan  Georg,  1748 — 1820,  Forfatter.  Han  fødtes 
14.  Sept.  1748  i  Bredsted  og  var  Søn  af  Dr.  Georg  W.  og  Hustru 
Maria  Elisabeth.  Om  hans  Universitetsstudier,  der  vistnok  begyndte 
i  Kiel  og  fuldendtes  i  Rusland,  hvor  han  1776  (i  Mitau)  udgav 
Skriftet  «Ueber  die  Biographie  und  das  Studium  der  Menschen>, 
er  intet  bekjendt.  1780  udgav  han  «Die  Moral  der  Klio»,  som 
han  kalder  et  Forsøg  til  Oplysning  om  den  gavnlige  Indflydelse, 
I^ÆBsningen  af  historiske  Skrifter  kan  udøve  paa  Mennesket.  1782, 
da  han  var  begyndt  at  holde  Forelæsninger  over  Filosofi  ved  Kiels 
Universitet,  udkom  atter  et  lille  Arbejde  af  ham,  « Christian  IV, 
eine  panegyrische  Skizze».  Det  følgende  Aar  udnævntes  han  til 
overordentlig  Professor  i  Filosofien  i  Kiel,  men  opgav  denne  Stilling 
for  1787  at  overtage  Posten  som  Agent  for  Hansestæderne  Lybek, 
Hamborg  og  Bremen  i  St.  Petersborg,  hvor  han  levede  Resten 
af  sit  Liv.  1784  gav  han  i  Leipzig  sine  samlede  Afhandlinger 
af  blandet  Indhold  i  Trykken,  ligesom  han  oversatte  og  kommen- 
terede Humes  Afhandling  om  den  borgerlige  Frihed.  Senere  var 
han  Medarbejder  af  « Petersburger  Journal »  og  døde  13.  Juni  1820 
i  St.  Petersborg. 

B.  Kordes,  Schlesw.-Holst.  Schriftsteller-Lex.  Ltlbker  und  Schrdder,  Schlesw.  • 
Hobt-Lauenb.  Schriftsteller-Lex.  S.  699.  Louis  Bobé. 

Wiggers,  Laurits  Otto  Theodor,  f.  1844,  Skolemand  og 
Redaktør.     L.  W.  er   født   i  Nykjøbing   i   Sjælland  30.  Marts  1844 

Og  Søn  af  Hattemager  Morten  W.  og  Marie  f.  Larsen.  Han  di- 
mitteredes 1864  fra  Jonstrup  Seminarium,  blev  s.  A.  Lærer  ved 
Frederiksbergs  og  Aaret  efter  ved  Kjøbenhavns  offentlige  Skole- 
væsen, 1869  Førstelærer  og  1877  Overlærer  ved  Borgerskolen  i 
Saxkjøbing  samt  Translatør  i  Engelsk.  1884  blev  han  Overlærer 
ved  Borger-Drengeskolen  i  Aarhus,  og  siden  1887  er  han  Inspektør 
ved  Østre  Friskole  i  Kjøbenhavn.  W.,  som  er  en  dygtig  praktisk 
Skolemand  med  levende  Interesse  for  Lærernes  Møder  og  For- 
eninger, var  1889 — 91  og  1895 — 9^  Formand  for  den  kjøbenhavnske 
Kreds  af  c  Danmarks  Lærerforening »,  sad  1892^-96  i  cPa&dagogisk 
Selskabs »  Bestyrelse  og  har  siden  1893  redigeret  c  Nationaltidendes* 
Undervisningstidende,  der  under  hans  Ledelse  har  faaet  forøget 
Betydning,  især  i  Folkeskolespørgsmaal.  Desuden  har  W.  taget 
virksom  Del  i  det  politiske  Liv,  for  hvilket  han  har  mange  Be- 
tingelser. I  Saxkjøbing  var  han  Formand  for  Stiftets  Højreforenin- 
ger, i  Aarhus  for  den  konservative  Klub  og  i  Kjøbenhavn  for 
« Højres  Arbejder-  og  Vælgerforening »  1896 — 1900.  Fra  1896  er 
han  Medredaktør  af  cNationaltidende»  og  Eneredaktør  af  sammes 
Søndagsnummer.  Han  ægtede  14.  Okt.  1868  Benedicte  Othilia 
Lagertha  Jensen  (f.  4.  Sept.  1843),  Datter  af  Seminarieforstander, 
Etatsraad  J.  J.  (VIII,  414).  Joakim  Larsen, 

Wiinblad,  Edvard  Emil,  f.  1854,  Redaktør  og  Politiker,  blev 
født  15.  Maj  1854  i  Kjøbenhavn  som  Søn  af  Skræddersvend  Bernt 
Oluf  Edvard  W.  (af  svensk  Byrd,  f.  1833  f  1S80)  og  Amalie  Chri- 
stine f.  Olsen  (f.  1830).  Født  i  meget  fattige  Kaar  maatte  han 
tidlig  (fra  1863)  som  det  ældste  af  6  Børn  arbejde  med  til  Fami- 
liens Underhold  og  nød  kun  Kommuneskolens  Undervisning.  1868 
kom  han  i  Sætterlære  indtil  1873  ^S  besøgte  i  de  to  sidste  Læreaar 
de  Massmannske  Søndagsskoler,  hvor  han  vandt  2  Sølvmedailler 
for  sin  Flid.  Allerede  187 1  sluttede  han  sig  til  cIntemationale> 
og  blev  1872  Formand  for  den  typografiske  Sektion  (Foriøber  for 
Fagforeningen).  Efter  at  have  arbejdet  en  Tid  i  Svendborg  blev 
han  1876  ansat  i  c  Socialdemokratens »  Trykkeri  og  deltog  desuden 
siden  L.  Pios  Flugt  1877  i  Redaktionsarbejdet,  indtil  han  fra  i.  Maj 
1881  blev  Bladets  Redaktør,  valgt  af  Fagforeningernes  Fællesledelse. 
Allerede  1878  var  han  bleven  Medlem  af  Hovedbestyrelsen  for 
f Socialdemokratisk  Forbund*.  Han  har  ledet  Bladet  med  umis- 
kjendelig  Dygtighed,  om  end  i  udpræget  Partiretning  og  planlagt 
Ensidighed,    stundum    med   hensynsløs   Bitterhed.     Ogsaa   har   han 

efterhaanden  set  det  voxe  op  fra  en  ret  ubetydelig  Stilling  til  et 
indflydelsesrigt  Blad  med  et  tredobbelt  forøget  Omfang  og  Holder- 
tal (fra  13000  i  1881  til  42000  i  1904),  saa  at  dets  Indtægt  ikke  alene 
kan  dække  de  socialdemokratiske  Provinsblades  Underskud,  men 
ogsaa  bære  de  betydelige  Udgifter  ved  Partiets  Agitation  og  Valg- 
forberedelser. Siden  April  1895  har  han  været  Folketingsmand  for 
Kjøbenhavns  12.  Kreds.  —  W.  ægtede  1880  Olga  Ludwig  (f.  1853 
i  Kjøbenhavn),  Datter  af  Hattemager  Carl  Georg  Heinrich  L. 
(f.  1834  t  1878).  Emil  Elberling, 

Viingaard,  s.  Vingaard. 

Wiingaard,  Hans,  1728 — 1821,  Præst,  fødtes  28.  Sept.  1728  i 
Jostedalen,  hvor  Faderen,  af  samme  Navn,  var  Sognepræst  (f  1758); 
Moderen  hed  Ingeborg  Margrethe  f.  Rødberg.  Han  deponerede 
fra  Bergens  Skole  1745  og  fik  Attestats  1748,  blev  Aaret  efter 
Kapellan  hos  Faderen  paa  Bolsø  og  1763  Sognepræst  til  indre 
Holmedal.  89  Aar  gammel  blev  han  1817  Provst  i  Søndfjord, 
men  blev  allerede  Aaret  efter  entlediget  som  saadan  og  som  Sogne- 
præst 1820.  Han  havde  da  været  Præst  i  nær  71  Aar,  og  dette  er 
det  mærkelige  ved  Manden.  Han  havde  været  en  virksom  Præst, 
der  havde  gode  Studier,  men  ingen  Talegaver,  udførte  sin  Gjerning 
upaaklagelig  til  det  sidste,  men  havde  ikke  kunnet  følge  med 
Tiden.  Han  døde  20.  Juni  1821.  Gift  i.  (i  Juli  1764)  med  Hille- 
borg Friis  (f  16.  Marts  1736  f  10.  Avg.  1810),  Datter  af  Kjøbmand 
Jacob  F.  paa  Molde  og  Maren  Margrethe  f  Johnsen;  2.  (1811)  med 
Severine  Munch  Friis  (f.  1765  f  17.  Jan.  1834),  Broderdatter  til  hans 
første  Hustru  og  Datter  af  Bastian  F.,  Vejer  og  Maaler  i  Molde, 
og  Else  Christine  f.  Munch. 

D.  Thrap,  Bidrag  t  d.  norske  Kirkes  Hist.  i  19.  Aarh.  I,  119 — 24.  Lampe, 
Bergens  Stifts  Biskoper  og  Prester  II,   126.  J),  Thrap, 

Wiinholt,  Claus  Edvard,  1777 — 1833,  Forstmand,  blev  født 
6.  Juli  1777  i  Brandstrup  paa  Laaland,  hvor  Faderen,  Christian 
Ditlev  W.,  var  Præst;  Moderen,  Anna  f.  Hansen,  ægtede  senere 
Peter  Boisen  (II,  483).  Efter  at  have  taget  Landmaalerexamen  blev 
W.  uddannet  i  Skovbrug  hos  G.  W.  Briiel  (III,  186)  og  paa  Rejser, 
men  allerede  1799  blev  han  ansat  som  Skovrider  paa  Petersgaards 
.Distrikt;  1804  blev  han  forflyttet  til  i.  Kronborg  Distrikt  og  18 10 
forfremmet  til  Overførster  ved  Grevskabet  Laurvig  i  Norge.    Denne 

Daosk  biogr.  Lex.     XVIII.  November  1904.  37 

Stilling  fratraadte  han  1816  med  de  bedste  Vidnesbyrd  for  sin  Em- 
bedsførelse og  blev  derefter  Overførsler  paa  Frijsenborg.  I  denne 
Stilling  døde  han  12.  Sept.  1833;  1829  var  han  bleven  udnævnt  til 
virkelig  Justitsraad.  W.  var  en  dygtig  og  virksom  Forstmand,  der 
har  skrevet  om  Skovbrug,  Hedeplantning  og  Kulbrænding  af  Tørv. 
25.  Okt.  1804  ægtede  han  Dorthea  Marie  Neergaard  (f.  1782  f  1842), 
Datter  af  Peter  N.,  Forpagter  paa  Høvdingsgaard  og  Lilliendal. 

Erslew,    Forf.  Lex.     A.  Oppermann,    Bidrag  t.  d.  danske  Skovbrugs  Hist 

A,  Oppermann. 

Wilckens,  Jan,  — 1692,  hollandsk  Billedhugger.  J.  W.  van 
Verelt  arbejdede  i  Aarene  1681 — 92  for  det  danske  Hof  og  har 
øjensynlig  været  yndet  af  Christian  V,  der  lod  hans  Portræt  male. 
Navnlig  var  han  sysselsat  med  Istandsættelsen  af  det  1665  afbrændte 
Avdienshus  paa  Frederiksborg,  hvor  det  smukke  Stukloft  i  Galle- 
riet er  hans  Værk  (1683 — 84).  Efter  Tidens  Skik  arbejdede  han  i 
saa  forskjellige  Materialer  som  Marmor,  Vox  og  Elfenben,  i  hvilket 
han  har  udført  et  paa  Rosenborg  opbevaret  pragtfuldt  Krus  med 
et  Bacchustog;  et  Billede  i  samme  Samling,  der  efter  Traditionen 
er  malet  efter  hans  Død,  viser  ham  holdende  sit  Krus  ft-em  til 
Beskuelse  og  Beundring.  I  det  sidste  Aar  af  sit  Liv  var  han  beskæf- 
tiget paa  Koldinghus,  og  da  han  her  efter  en  Ordstrid  havde  saaret 
en  af  sine  Svende  dødelig,  tog  han  sig  selv  af  Dage,  21.  April  1692. 
Han  var  ugift. 

niustr.  Tid.  XXXIV  Nr.  22.  M,  Mackeprang, 

Wilde,  Otto  Alexander  Klemme,  1815 — 96,  Søofficer,  For- 
fatter, Søn  af  Kommandørkapitajn ,  Toldinspektør  Tevis  W.  og 
Catharina  Margretha  f.  Mathiessen.  fødtes  5.  Avg.  181 5  i  Nyborg, 
blev  1827  Kadet  og  1837  Sekondlieutenant  i  Søetaten.  Han  gjorde 
1838  Tjeneste  paa  Fregatten  «Rota»,  der  hjembragte  Thorvaldsens 
Billedhuggerarbejder,  og  gik  1839  *'l  Vestindien  med  Orlogsbrig- 
gen  «Mercurius>.  1847  blev  han  Premierlieutenant,  under  Krigen 
1848 — 50  udkommanderedes  han  med  Fregatten  cBellona*,  var 
Chef  for  Damperen  « Slesvig »,  der  skulde  overføre  en  Bataillon  til 
Helgenæs,  og  gjorde  Tjeneste  paa  <  Hertha »  og  Korvetten  c  Naja- 
den».  1855  udnævntes  han  til  Kapitajnlieutenant  og  Adjudant  hos 
Flaadeinspektøren  og  blev  1866  kongevalgt  Medlem  af  Kjøbenhavns 
Havneraad.  1860  valgtes  han  til  Folketingsmand  for  Frederiksborg 
Amts  5.  Valgkreds,  men  Valget  erklæredes  ugyldigt  af  Folketinget 
1868  forlod   han   aktiv  Tjeneste   og  fik  1874  Karakter  af  Komman- 

dør.  W.  døde  ii.  Jan.  1896.  Sit  Liv  og  sin  Samtid  har  W.  skildret 
i  en  Række  livlig  og  elskværdig  fortalte  Skrifter:  « Erindringer 
om  Jerichau  og  Thorvaldsen  1838*  (1884),  t  Erindringer  fra  før  jeg 
blev  Lieutenant»  (1885),  «Fra  Sø  og  Land»  (1891),  «Fra  Krigen 
1848 — 49»  (1892),  €  Memoirer  1850 — 53*  (1893),  c  Lidt  Rejseliv  i 
Evropa»  (1894),  «Paa  begge  Sider  Atlanten*  (1894)  og  cLyse  og 
mørke  Livserindringer  1856 — 63*  (1895).  Som  historiske  Arbejder 
maa  disse  meget  læste  Skrifter  dog  benyttes  med  Kritik.  —  W. 
var  2  Gange  gift:  i.  (31.  Okt.  1850)  med  Ida  Holten  Thiele  (f. 
22.  Avg.  1830  t  26.  Febr.  1863),  Datter  af  Etatsraad  Just  Matthias  Th. 
(XVII,  184)  og  Hustru  Sophie  Holten;  2.  (29.  Avg.  1866  i  Skibby) 
med  Marie  Dorothea  f.  Storck  (f.  23.  Juli  1837  i  Skibby,  f  i7-  April 
1880  i  Bayonne),  Datter  af  Sognepræst  Peter  Frederik  S.  og 
Margrethe  Kathrine  f.  Holten.  Louis  Bobé. 

Wildenradt,  Johan  Peter,  1861 — 1904,  Landskabsmaler.  W. 
var  født  i  Helsingør  27.  Juni  1861  som  Søn  af  Oberst  Frederik 
Sofus  W.  (f.  1823  t  1^4)  og  Marie  Antonie  Elisabeth  f.  Bugge 
(f.  1832).  Efter  at  have  tegnet  paa  Akademiet  fra  1879  ^  1^2 
studerede  han  en  Tid  under  L.  Tuxen  og  debuterede  paa  De- 
cemberudstillingen 1887  med  €  Interiør  af  en  gammel  Gaard  i  Hel- 
singør»,  der  røbede  gode  Evner,  især  i  koloristisk  Henseende,  og 
blev  kjøbt  til  Kunstforeningens  Bortlodning.  Paa  de  følgende  Aars 
Udstillinger  vakte  han  Interesse  ved  en  Række  Landskabsbilleder, 
af  hvilke  især  de,  som  behandlede  Efteraarsmotiver,  udmærkede  sig 
ved  smuk  Stemning;  i  1886  rejste  han  efter  3.  Okt.  at  have  holdt 
Bryllup  med  Margrethe  Krabbe  (f.  17.  Jan.  1864),  Datter  af  Herreds- 
foged Christoffer  K.  (IX,  380),  til  Frankrig,  hvor  han  opholdt  sig 
til  1894.  Efter  at  hans  første  Ægteskab  1899  var  blevet  opløst, 
giftede  han  sig  18.  Juli  s.  A.  med  Louise  Margarethe  Schepeler 
(f.  i  Kjøbenhavn  11.  Dec.  1876),  Datter  af  Hotelforpagter  Louis  S., 
og  rejste  derpaa  til  Schweits,  hvor  han  levede  et  Aars  Tid;  dereft;er 
tog  han  Bolig  i  Istres  i  Provence,  hvor  han  blev  Resten  af  sit 
Liv.  I  Frankrig  vandt  han  et  ikke  ringe  Publikum  for  sin  fine 
og  ret  personlige  Kunst,  fik  Medaille  paa  en  Udstilling  i  Aix  og 
solgte  flere  Billeder  til  Musæet  i  Marseille.  Han  døde  18.  Juli 
1904.  —  W.s  første  Hustru  kjøbte  efter  Skilsmissen  det  haders- 
levske Dagblad  « Dannevirket  med  Understøttelse  af  de  tyske  Re- 
geringsmyndigheder   og    skrev    sig    fra    den    Tid    M.   Wildenradt- 

Krabbe.    Bladet  virkede  under  hendes  Ledelse  (til  Avg.  1903)  i  en 
for  den  sønderjyske  Sag  lidet  heldig  Retning. 

Weilbach,  Nyt  dansk  Kunstnerlex.  Sigurd  MitUer. 

Wildenrath,  Christian  Henrik,  1742 — 91,  Generalkrigskom- 
missær,  var  Søn  af  Oberstlieutenant  Johan  W.  og  Magdalena 
f.  Kaas  og  født  3.  Maj  1742.  15  Aar  gammel  ansattes  han  som 
Fændrik  reforme  i  Kongens  Livregiment,  indtraadte  1758  med  Se- 
kondlieutenants  Karakter  i  Nummer  ved  Regimentet  og  udnævntes 
Aaret  efter  til  virk.  Sekondlieutenant,  men  forsattes  1762  til  del 
nyoprettede  Husarregiment  med  Premierlieutenants  Karakter.  Ved 
Regimentets  Opløsning  i  Maj  1767  sattes  W.  å  la  suite,  indtil  hao 
i  Okt.  s.  A.  anbragtes  i  holstenske  Dragonregiment,  hvorfra  han 
dog  atter  i  Marts  1769  forsattes  til  jyske  Dragoner,  hvor  han  1773 
avancerede  til  Sekondritmester.  1778  dimitteredes  han  af  Krigs- 
tjenesten, men  udnævntes  samtidig  til  Justitsraad  og  ansattes  som 
tilsynshavende  under  den  Kommission,  der  1778 — 80  var  nedsat 
til  Bekæmpelse  af  den  i  Jylland  grasserende  Kvægsyge,  i  hvilken 
Stilling  han  udfoldede  stor  Energi  og  Dygtighed  og  uden  Skaansel 
lod  nedslagte  hele  fiesætninger.  Som  Belønning  for  sin  Virk- 
somhed i  denne  Sag  udnævntes  han  i  1781  til  Etatsraad  og  an- 
sattes 1784  som  Generalkrigskommissær  i  slesvigske  Distrikt,  roen 
kaldtes  allerede  i  1788  fra  sin  Post  for  at  benyttes  ved  Gjennem- 
førelsen  af  Landboreformerne.  Sammen  med  Christian  Colbjømsen 
(IV,  25)  beordredes  han  til  at  lede  de  Extrasessioner,  der  i  An- 
ledning af  Stavnsbaandets  Løsning  bleve  holdte  rundt  om  i  Lan- 
det for  at  kontrollere  de  Ruller,  som  Proprietærerne  førte  over 
deres  militærpligtige  Mandskab,  et  Hverv,  der  udkrævede  baade 
Bestemthed  og  Uegennyttighed,  og  som  W.  udførte  med  stor  Dyg- 
tighed. I  Sept.  1788  var  han  bleven  ansat  som  2.  Deputeret  i 
Feltkommissariatet,  og  i  1789  indtraadte  han  som  Deputeret  i  Gene- 
ralitets-  og  KommissariatskoUegiet  og  blev  Generalkrigskommissær 
i  sjællandsk-laalandsk- falsterske  Distrikt.  W.  døde  7.  Dec.  1791. 
Han  havde  1769  ægtet  Christine  Margrethe  Bachmann  (f.  1747 
f  12.  Febr.  1838),  Datter  af  Hofjægermester  Hans  B. 

E.  Holm,  Kampen  om  Landboreformerne.  y.  Q,   \y^  Hirsch, 

Wilder,  Carl,  o.  1698 — 1765,  Mægler,  Skibsværftsejer  og  Han- 
delsmand, var  født  i  Kjøbenhavn;  han  viste  allerede  før  4740  sin 
Interesse  for  dansk  Skibbyggeri  ved  at  indgive  forskjellige  Forslag 


Digitized  by  VjOOQIC 


mider,   Carl.  581 

derom  til  Kommercekollegiet,  hvoraf  bl.  a.  fremgaar,  at  han  havde 
forskrevet  en  dygtig  Fagmand  i  denne  Kunst  fra  Karlskrona.  W. 
fik  senere  Lejlighed  til  at  drive  Skibbyggeri  i  større  Omfang,  da 
han  1762  fik  tilskjødet  den  mod  Christianshavn  vendende  Del  af 
den  af  Andreas  Bjørn  (II,  357)  anlagte  Plads  og  det  derværende 
betydelige  Skibsværft  med  tilhørende  Bygninger,  Bul  værker  og 
Privilegier  og  et  Areal  paa  over  80000  □  Alen,  og  han  udvidede 
Virksomheden  efter  s.  A.  at  have  opnaaet  kongl.  Bevilling  paa 
her  at  anlægge  en  Nagelsmedje.  Efter  kongl.  Bevilling  af  i.  Jan. 
1740  havde  W.  paa  Gammel  Estrup  i  Jylland  oprettet  den  første 
Spaanfabrik  her  i  Landet  <for  den  Slags  Spaane,  som  Bogbinderne, 
Skomagerne  og  andre  til  deres  Brug  have  fornødent*,  men  opgav 
den  1760,  navnlig  paa  Grund  af  en  uheldig  Kontrakt  om  Leve- 
rance til  Isenkræmmerlavet,  der  ikke  havde  Interesse  i  Fabrikkens 
Fremgang  i  W.s  Hænder.  W.,  der  ogsaa  blev  Mægler  i  Kjøben- 
havn,  var  gift  med  Anna  Maria  Grøngaard  og  døde  6.  Jan.  1765  i 
sit  68.  Aar;  hans  Enke  døde  3.  Maj  1786  i  sit  73.  Aar.  —  Sønnen 
Lars  eller  Lauritz  W,,  f.  1738,  blev  Skibbygger  som  Faderen  og  fik 
1767  Skjøde  paa  hans  store  Skibsværft  og  Plads,  der  endnu  bærer 
Navn  efter  Fader  og  Søn  (som  ejede  den  fi-a  1762  til  1803),  skjønt 
den  siden  har  været  paa  mange  Hænder.  En  Bro  og  en  Gade  paa 
Christianshavn  fik  ogsaa  Navn  efter  dem,  Gaden  dog  først  o.  1859. 
Lars  W.  døde  ugift  16.  April  1810  som  Velgjører  mod  sin  Fødeby, 
i  det  han  testamenterede  en  Formue  paa  henimod  500000  Dir. 
til  velgjørende  Formaal,  navnlig  til  Almindeligt  Hospital,  St.  Hans 
Hospital  og  Claudi  Rossets  Stiftelse.  Flere  Stuer  i  Almindeligt 
Hospital  opkaldtes  efter  ham  og  forsynedes  med  smaa  Trætavler, 
hvorpaa  et  Spejl  og  Indskriften:  «Lars  Wilder  skylde  1  Taknem- 
lighed». 

«Penia>  18 10  S.  153  ff.  Wendt,  Alm.  Hospital  S.  36  f.  Thaarups  Journal 
for  Kjøbenhavn  II,  109.  Rawcrt,  Danmarks  industr.  Forh.  S.  256  f.  C.  Nyrop, 
Danmarks  Kridtpibefabrikation  S.  29  f.  47.  Q,  L.  Grovc, 

Wildhagen,  Caspar,  1664 — 1720,  Biskop,  blev  født  24.  Okt. 
1664  i  Throndhjem,  hvor  hans  Fader,  af  samme  Navn,  var  Raad- 
mand  og  Overtoldbetjent  (f  1685).  Moderen  hed  Margrethe  f.  Jes- 
sen. Han  blev  Student  fi*a  sin  Fødeby  1681  og  drog  Aaret  efter 
til  Universitetet  i  Kiel,  hvor  han  studerede  i  6  Maaneder.  1683 
tog  han  Attestats  i  Kjøbenhavn  og  kom  hjem  til  Norge  1684. 
Foraaret  efter  havde  han  planlagt  en  længere  Udenlandsrejse,  men 

naaede  ikke  længere  end  til  Christiania,  da  han,  kun  21  Aar  gam- 
mel, blev  personel  Kapellan  hos  Slotspræsten  paa  Akershus,  Mag. 
Quislin,  og  1686  ægtede  hans  Datter  Sophie  Cathrine  (f  6.  April 
1701).  1693  blev  han  Kompastor  i  Gluckstadt  Her  kom  han  i 
heftig  Strid  med  sin  Kollega  Pastor  Nic.  Sibbem,  der  i  en  Præ- 
diken havde  lært,  at  den  sande  troende  allerede  her  i  Livet  nød 
den  evige  Salighed.  W.  ansaa  dette  for  Vranglærdom  og  klagede 
til  Biskoppen,  Jos.  Schwartz  (XV,  406),  der  gav  ham  Ret.  Begge 
Parter  henvendte  sig  til  Kjøbenhavn  for  at  finde  Forsvarere; 
Dr.  Liitkens  stillede  sig  paa  Sibbems  Side,  men  Masius  og  Botsac 
gav  W.  og  Schwartz  Medhold.  De  forskjellige  afgivne  Betænk- 
ninger til  Forsvar  for  hans  Mening  udgav  W.  i  Trykken  (Hamburg 
1706).  Da  Dr.  Masius  var  død  1709,  blev  W.  kaldet  til  Kjøben- 
havn for  at  sukcedere  ham  som  tysk  Hofpræst  (Maj  17 10).  Her- 
med skulde  forbindes  det  delikate  Hverv  som  Skriftefader  for 
Kongens  Elskerinde,  Grevinde  Schindel,  men  samtidig  blev  der 
som  Plaster  «per  bullam »  tildelt  ham  den  theologiske  Doktorgrad. 
Men  da  Grevinden  var  falden  i  Unaade,  søgte  man  igjen  at  blive 
ham  kvit  i  Kjøbenhavn  og  udnævnte  ham  17 12  til  B.  Deichmans 
Eftermand  som  Biskop  i  Viborg.  I  dette  Erabede,  i  hvilket  han 
ogsaa  havde  adskillig  Strid  og  mange  Fjender,  døde  han  28.  April 
1720.  —  Efter  sin  i.  Hustrus  Død  havde  han  6.  Juni  1703  ægtet 
Anna  Margrethe  Dittmer,  Datter  af  Raadmand  D.  i  Gltickstadt 
Som  Enke  flyttede  hun  til  Kjøbenhavn  og  boede  en  Tid  hos 
Oversekretær  Chr.  Møinichen  i  Emdrup.  Hendes  Navn  var  meget 
i  Folkemunde,  just  ikke  til  hendes  Fordel. 

Kirkehist.  Saml.  4.  R.  II,  540  ff.  Schlesw.-HoUt  Schulblatt  1890  Nr.  31. 
Krog,  Efterretn.  om  Viborg  S.  I29f.  Chr.  Bruun,  Fred.  Rostgaard  I,  379; 
II.  327  f.  A.  Jantzen. 

Wildt,  Johannes,  1782— 1836,  Forfatter,  var  Søn  af  Skole- 
lærer i  Liunge  ved  Sorø  Johan  Jørgen  W.  (f.  1747  f  181 1)  og 
Anna  Elisabeth  f.  Høeberg  (f.  1754  f  1810).  Han  blev  Elev  og 
181 2   Skuespiller  ved   den  kongl.  dramatiske  Skole,    hvorfra  han  i 

181 7  afskedigedes  med  Vartpenge.  Den  eneste  Omtale,  Overskou 
giver   ham,    er,    at   han   som  Skuespiller    « brægede  Ordene    frem*. 

1818  flk  han  Bevilling  til  at  opføre  Skuespil  i  de  danske  Kjøb- 
stæder  uden  for  Kjøbenhavn  og  beskæftigede  sig  siden  med  at 
være  Lærer  og  Skribent.  Han  var  gift;  men  hans  Hustrus  Navn 
er   ubekjendt.      28.  Juli    1836   døde    han   i    Nærheden    af   Odense, 

54  Aar  gammel.  En  hel  Mængde  Fortællinger  uden  litterær  Værdi 
foreligger  fra  hans  Haand  og  udgjør  <  Samlede  romantiske  For- 
tællinger* i  14  Bind  (1859 — 66).  Desuden  har  han  redigeret  Nyt- 
aarsgaver,  skrevet  Digte  i  Tidsskrifter  og  Dagblade  osv.  Hans 
Produktion  røber  en  frodig  og  dristig  Fantasi,  men  han  er  svulstig 
og  smagløs,  mangler  ganske  Sans  for  historisk  Kolorit  og  er  blottet 
for  kunstnerisk  Begreb.  Hans  Læsere  ere  i  Spænding  med  Hen- 
syn til,  hvorledes  hans  Helte  og  Heltinder  skulle  kunne  redde  sig 
ud  af  deres  vanskelige  Situationer;  men  han  ser  sig  altid  i  Stand 
til  at  frelse  den  betrængte  Dyd. 

Erslew,  Forf.  Lex.  Overskou,  Den  danske  Skueplads  IV,  102.  A.  Petersen, 
Sjællands  Stifts  Degnehistorie.     Folkets  Avis  1862  Nr.  68.  ^ic,  Bøgh, 

Vilhelm,  1687 — 1705,  Prins,  Søn  af  Kong  Christian  V  og 
Dronning  Charlotte  Amalie,  fødtes  21.  Febr.  1687.  Til  hans  Hof- 
mester udnævntes  1696  Joachim  Pritzbuer  (XIII,  293),  der  beklædte 
denne  Stilling  indtil  1705,  da  han  afløstes  af  Martin  Balthasar 
v.  Waldersee,  der  skulde  ledsage  Prinsen  udenlands  til  Utrecht, 
de  spanske  Nederlande,  Frankrig,  Italien  og  England.  Den  udfør- 
lige Instrux  for  Waldersee  og  Prinsens  Sekretær  og  Lærer  Justits- 
raad  Johan  Ernst  Carlowitz  er  dateret  2.  Okt.,  men  kort  efter  blev 
Prins  V.  syg  og  afgik  ved  Døden  23.  Nov.  1705  paa  Kjøben- 
havns Slot.  Louis  Bobé. 

Vilhelm,  Christian  IX's  Søn,  s.  Georg  I  af  Grækenland 
(V,  593). 

Vilhelm ,  Hertug  af  Slesvig- Holsten-Sønderborg-Gliicksborg, 
1785 — 1831,  var  eneste  Søn  af  Hertug  Frederik  Carl  Ludvig  af 
Holsten- Beck  (V,  344  f.).  Han  blev  født  4.  Jan.  1785  paa  Lindenau 
i  Østpreussen  og  fik  i  Daaben  Navnene  Frederik  Vilhelm  Paul 
Leopold.  Han  fik  en  fortrinlig  Opdragelse,  først  i  Hjemmet,  der- 
næst paa  Ridderakademiet  i  Brandenburg  og  sluttelig  ved  Universi- 
tetet i  Leipzig.  Faderen  og  Farfaderen  havde  beklædt  høje  Stil- 
linger i  den  preussiske  Hær,  og  Frederik  Vilhelm  III,  der  syntes 
godt  om  «den  smukke  og  tillige  fornuftige  unge  Mand>,  vilde 
gjærne  have  ham  i  sin  Tjeneste;  men  Faderen,  der  betragtede  sig 
selv  som  cein  eigentlicher  Dåne»,  ønskede  at  gjenoptage  Slægtens 
i  Aarhundreder  afbrudte  Forbindelse  med  Danmark;  han  tog  Bolig 
i  Holsten  1804,   og  Prinsen   traadte    samme  Aar  ind  i  Hestgarden 

som  Ritmester  med  Aldersorden  fra  1803.  Fra  1805 — 1807  deltog 
han  med  Livregiment  Dragoner  i  Sydgrænsens  Bevogtning,  og 
flere  Gange  fik  han  Lejlighed  til  at  lægge  ualmindelig  gode  mili- 
tære Anlæg  for  Dagen,  særlig  som  Rekognoscent.  Prinsens  Tjeneste 
ved  Rytteriet  blev  ikke  af  lang  Varighed;  allerede  1809  traadte 
han  som  Major  og  Overkvartermester  ind  i  den  nyoprettede  Gene- 
ralstab og  var  udpeget  til  at  være  Divisionsstabschef  ved  den 
Hær,  der  fra  Sjælland  skulde  gaa  over  til  Skaane  under  Krigen 
med  Sverige.  Overgangen  over  Sundet  blev  imidlertid  opgivet; 
men  Prinsen  kom  dog  til  at  optræde  som  Stabschef  over  for  Fjen- 
den s.  A.,  i  det  han  sidst  i  Maj  under  General  Ewald  deltog  i 
Erobringen  af  Stralsund.  For  sit  Forhold  ved  denne  Lejlighed 
blev  han  belønnet  med  Ridderkorset  af  Danebrog;  han  er  vistnok 
den  eneste  Prins,  der  har  baaret  denne  Dekoration.  Aaret  1809 
blev  ogsaa  i  andre  Henseender  betydningsfuldt  for  Prinsen,  ban 
blev  nemlig  forlovet  med  Landgrev  Carl  af  Hessens  Datter,  Louise 
Caroline  (X,  404  f.),  hvem  han  ægtede  26.  Jan.  1810,  og  blev  saa- 
ledes  Svoger  til  Kongen.  Det  unge  Ægtepar  tilbragte  nu  et  Par 
fredelige  Aar  i  Slesvig;  Prinsen  var  ansat  i  Svigerfaderens  Stab  og 
blev  1811  baade  Storkors-  og  Elefantridder.  S.  A.  betroede  Kon- 
gen ham  det  kildne  Hverv  at  faa  den  detroniserede  svenske  Konge 
Gustav  IV  Adolf  til  at  forlade  Riget,  en  Opgave,  som  han  løste 
med  megen  Takt. 

I  Aaret  18 12  traadte  Prins  V.  mere  frem  i  Forgrunden.  I 
Anledning  af  Alliancen  med  Frankrig  samlede  Kongen  i  Holsten 
en  « bevægelig  Armédivision*  med  Ewald  som  Chef  og  Prinsen  som 
Stabschef.  Denne,  der  i  Begyndelsen  af  18 13  blev  Oberstlieutenant 
og  Generalkvartermester-Lieutenant,  fik  stor  Indflydelse,  da  Gene- 
ralen var  meget  svagelig.  Stærkt  antifransk,  som  han  var,  indsaa 
han,  at  Alliancen  med  Napoleon  i  Længden  vilde  være  til  Danmarks 
Ulykke,  og  da  Kongen  i  Foraaret  1813  søgte  at  nærme  sig  Eng- 
land og  Rusland,  havde  denne  Frontforandring  hans  fulde  Syropathi. 
Da  Russerne  under  Tettenbom  i  Marts  besatte  Hamborg,  som  de 
franske  rømmede,  var  det  Prinsen,  der  først  traadte  i  Forbindelse 
med  den  unge  Kosakoberst  og  indledede  et  venskabeligt  Forhold 
til  Hamborgs  Befriere,  og  det  var  ham  sikkert  behageligt,  at  Kon- 
gen 2.  Maj  befalede  Generalmajor  Wegener,  der  havde  afløst  den 
dødssyge  Ewald,  at  støtte  Russerne,  hvis  de  franske  angreb  Ham- 
borg. Da  disse  9.  Maj  tog  Offensiven,  skrev  Prinsen  til  Angrebs- 
styrkens Fører,    at  de   danske  vilde   slutte  sig  til  Tettenbom,   hvis 

Angrebet  blev  fortsat,  og  nogle  Dage  senere  deltog  virkelig  nogle 
danske  Kompagnier  i  Hamborgs  Forsvar.  Ulykkeligvis  skiftede 
Kongen  Sind;  den  Kulde,  hvormed  England  mødte  hans  Tilnær- 
melser, stødte  ham  i  den  Grad,  at  han  paa  ny  skiftede  Politik  og 
sluttede  sig  nærmere  til  Napoleon.  General  Wegener,  der  nølede 
med  at  slaa  ind  paa  den  nye  Kurs,  blev  afsat,  og  Stabschefen, 
der  havde  paadraget  sig  Franskmændenes  Had  —  mauvaise  tete 
kalder  General  Vandamme  ham  —  maatte  træde  tilbage.  Han 
var  helst  traadt  ud  af  Hæren,  men  lod  sig  overtale  til  at  blive 
staaende  i  sin  Svigerfaders  Stab.  Prins  Christian  Frederik  søgte 
forgjæves  at  faa  ham  over  til  Norge;  han  blev  i  Hertugdømmerne 
og  indrettede  Rensborg  til  Repli  for  det  danske  Auxiliærkorps, 
der  sammen  med  Franskmændene  kæmpede  i  Meklenborg  og  Lauen- 
borg.  Da  Fjenden  i  December  trængte  ind  i  Hertugdømmerne, 
dækkede  Prinsen  Slesvig  med  et  lille  Korps,  men  da  Kongen  op- 
gav Halvøens  Forsvar,  førte  han  sine  Tropper  til  Fyn  og  organi- 
serede Kystbevogtningen  ved  Lille  Bælt. 

Efter  Freden  i  Kiel  ønskede  Christian  Frederik  paa  ny  at  faa 
Prins  V.  til  Norge;  denne  vilde  dog  ikke  berede  Kongen  yder- 
ligere Vanskeligheder,  men  søgte  —  rigtignok  forgjæves  —  under 
en  Sendelse  til  Kejser  Alexander  at  rense  sin  Svoger  for  enhver 
Mistanke  for  at  spille  under  Dække  med  Nordmændene.  Under 
Wiener-Kongressen  var  han  hos  Kongen  i  den  østerrigske  Hoved- 
stad og  foretog  her  fra  en  lille  Udflugt  til  Italien,  men  Rejsen 
blev  afbrudt  ved  Efterretningen  om  Napoleons  Tilbagekomst  til 
Frankrig.  Prins  V.,  der  under  Opholdet  i  Wien  var  bleven  Oberst 
og  efter  OflBcerskorpsets  derom  udtalte  Ønske  Kommandør  for  olden- 
borgske Regiment,  deltog  i  Spidsen  for  en  Halvbrigade  i  3.  Auxiliær- 
korpses  ublodige  Felttog  i  Tyskland.  I  1816  blev  han  Hertug  af 
Holsten-Beck,  forfremmedes  1818  til  Generalmajor  og  fik  1825  Slottet 
GlUcksborg  med  Titel  af  Hertug  af  Slesvig- Holsten-Sønderborg- 
Gliicksborg.  Aaret  efter  ledsagede  han  efter  Kongens  Ønske  Prins 
Frederik  (senere  Frederik  VII)  til  Genf  og  tilrettelagde  hans  Studie- 
plan for  ham.  I  1830  var  der  Tale  om,  at  10.  Forbundsarmékorps, 
hvortil  det  danske  Kontingent  hørte,  skulde  marchere  til  Luxem- 
borg  for  at  kue  Opstanden  mod  Holland.  Hertug  V.  glædede  sig 
inderlig  til  at  faa  en  aktiv  Kommando,  men  Døden  overraskede 
ham  19.  Febr.  1831  paa  Gottorp,  inden  de,  i  øvrigt  resultatløse, 
Forhandlinger  vare  endte. 

Hertug   V.  var    en    ualmindelig    velbegavet,    dygtig    og    vilje- 


Digitized  by  VjOOQIC 


586  Viihelm  af  Glucksbarg. 

kraftig  Personlighed.  Han  nød  megen  Anseelse  som  Officer  og 
havde  en  god  Forstaaelse  af  ydre  og  indre  Politik.  Skjønt  han 
saa  klarere  end  sin  kongelige  Svoger,  hvis  Anskuelser  han  ikke 
altid  billigede,  støttede  han  ham  altid  loyalt,  og  skjønt  han  var 
tysk  født  og  opdragen,  omfattede  han  med  Kjærlighed  og  For- 
staaelse dansk  Sprog  og  Aandsliv.  Han  var  en  fortræffelig  Familie- 
fader,  der  med  Alvor  og  Omhu  opdrog  sine  lo  Børn,  af  hvilke 
Danmarks  senere  Konge  Christian  IX  var  det  sjetteældste. 

C.  Th.  Sørensen,  Kampen  om  Norge.  Medd.  fra  Krigsark.  II — IX.  Mu- 
seum 1890  S.  128.  Conrad  Greve  af  Rantzau-Breitenburgs  Erindr.,  adg.  af 
L.  Bobé,  (1900)  S.  8.  A.  Tuxen. 

Vilhelm,  Prins  af  Gliicksborg,  1816 — 93,  den  foregaaendes 
3.  Søn  og  ældre  Broder  til  Kong  Christian  IX,  var  født  paa  Got- 
torp Slot  10.  April  1816.  1833  blev  han  Kapitajn  i  det  danske 
Artilleri,  men  traadte  2  Aar  efter  i  østerrigsk  Tjeneste  som  Rit- 
mester ved  9.  Husarregiment.  1844  blev  han  Major  og  deltog 
under  det  italienske  Felttog  1848  i  Slagene  ved  Sommacampagna 
og  Custozza.  Han  udmærkede  sig  her  som  en  dristig  og  energisk 
Rytterfører,  særlig  ved  Indtagelsen  af  Milano.  I  det  paafølgende 
Felttog  i  Ungarn  var  han  ligeledes  en  virksom  Deltager,  kæmpede 
ved  Komorn  og  Temesvar  og  vandt  Ry  ved  sine  dristige  Rekog- 
nosceringer. I  dette  Felttog  blev  han  syv  Gange  saaret.  1849 
blev  han  Oberstlieutenant  ved  8.  Kyrasserregiment  og  deltog  1851 
efter  det  slesvig-holstenske  Oprørs  Undertrykkelse  i  Besættelsen  af 
Hertugdømmet  Holsten  som  Chef  for  en  østerrigsk  Kavalleribrigade, 
ved  hvilken  Lejlighed  han  blev  Elefantridder.  Efter  at  han  1854 
var  avanceret  til  Generalmajor  og  Brigadekommandør,  deltog  han 
1859  i  Krigen  i  Italien,  udviste  særlig  Tapperhed  i  Slaget  ved 
Solferino  og  blev  1860  Æreschef  for  Infanteriregimentet  Nr.  40, 
«Prinz  Holstein ».  1862  blev  han  Feltmarskallieutenant  og  Kom- 
mandant for  Kavalleridivisionen  i  Galizien,  men  da  Østerrig  1864 
paaførte  Danmark  Krig,  tog  Prinsen  Orlov  og  boede  i  Schweits, 
saa  længe  Krigen  varede,  blev  efter  sin  Tilbagekomst  Chef  for 
10.  Division  og  deltog  1866  med  denne  i  Slagene  ved  Nachod  og 
Skalitz.  I  det  afgjørende  Slag  ved  Koniggråtz  frelste  han  den 
tilbagevigende  østerrigske  Hær  ved  et  tappert,  med  store  Tab  for- 
bundet Modangreb.  1869  opgav  han  Tjenesten  og  tog  1874  Op- 
hold i  Danmark,  hvor  han  1858  var  bleven  Generalmajor  og  1865 
Generallieutenant.     1879  udnævntes    han    til    østerrigsk   General  af 

Kavalleriet.  I  et  østerrigsk  Militærfagskrift  kaldes  Prins  V.  en  af 
det  19.  Aarhundredes  dygtigste  og  kjækkeste  Rytterførere.  Han 
døde  ugift  5.  Sept.  1893  og  blev  bisat  i  Frederik  V*s  Kapel  i 
Roskilde  Domkirke. 

Bcri.  Tid.  6.  Sept.  1893.  Illustr.  Tid.  XXXIV  Nr.  51.  Milit.  Tidsskr. 
XXn,  531.  H.  R,  Hiort-Lorenzen. 

Vilhelm,  Landgreve  af  Hessen- Kassel ,  1787 — 1867,  OflBcer. 
Han  var  Søn  af  Landgrev  Frederik  af  Hessen-Kassel  (f.  1747 
t  i^37)»  €n  Broder  til  Landgrev  Carl  (III,  360),  og  Caroline  Polyxene 
af  Nassau-Usingen  og  blev  født  i  Kassel  Juleaften  1787.  Fra  Barns- 
ben var  han  bestemt  for  den  militære  Stand,  først  i  Holland,  hvor 
han  i  sit  5.  Aar  blev  Kapitajn  ved  Dragonerne,  og  derefter  i  Dan- 
mark, hvor  hans  Fader  havde  tjent  til  1769,  og  hvor  han  selv  1802 
blev  udnævnt  til  Ritmester  å  la  suite  i  Kavalleriet  med  Ancienne- 
tet  fra  I.  Jan.  1793.  Kronprinsen  (Frederik  VI)  fandt  hurtig  Behag 
i  den  flittige  og  samvittighedsfulde  unge  Prins,  tog  ham  ofte  med 
paa  sine  Rejser  rundt  i  Landet  og  sørgede  med  Omhu  for  hans 
militære  Uddannelse.  Efter  at  have  udkjøbt  en  Kompagnichef 
begyndte  V.  i  sit  18.  Aar  at  forrette  Tjeneste  i  holstenske  Infanteri- 
regiment,  hvis  Chef  var  hans  Fætter,  Prins  Frederik  af  Hessen 
(V,  336).  Prins  V.  blev  Major  1806,  Bataillonskommandør  1809, 
Oberstlieutenant  181 1,  Oberst  1814.  Det  følgende  Aar  kom  han  til 
Aalborg  som  Kommandør  for  2.  jyske  Infanteriregiment,  og  med  en 
Del  af  dette  deltog  han  1815 — 18  i  Okkupationen  af  Nordfrankrig, 
hvortil  Danmark  stillede  et  Auxiliærkorps.  Prinsen  garnisonerede 
hovedsagelig  i  Bouchain;  han  og  hans  undergivne  efterlod  sig  et 
sjælden  smukt  Eftermæle  hos  den  franske  Befolkning.  1818  fik  han 
Generalmajors  Karakter.  Kort  efter  Hjemkomsten  skiftede  2.  og 
3.  jyske  Infanteriregiment  Garnison;  derved  kom  Prins  V.  med 
førstnævnte  Regiment  til  Kjøbenhavn.  1823  blev  han  Regiments- 
chef, 1834  tillige  tjenstforrettende  Gouvernør  i  Hovedstaden  og  1838 
Generalheutenant.  Ved  Armeens  Omorganisation  1842  indgik  Regi- 
men tsinddelingen ,  og  Landgrev  V.  forlod  da  2.  jyske  (der  blev 
til  9.  Bataillon),  i  det  han  blev  udnævnt  til  virkelig  Gouvernør  i 
Kjøbenhavn.  1848  blev  han  General,  og  s.  A.  traadte  han  å  la 
suite  i  Armeen. 

Fra  hans  lange  Tjenestetid  maa  fremhæves,  at  han  forstod  at 
skaffe  2.  jyske  Infanteriregiment,  til  hvilket  han  var  knyttet  i  27  Aar, 
et    Navn,    som    faa    andre    Afdelinger    have    kunnet    rose    sig    af. 

« Regimentet  med  de  hvide  Rabatten  var  kjendt  over  hele  Landet 
for  dets  Dygtighed,  Disciplin  og  Orden.  Hans  varme  og  vedhol- 
dende Interesse  for  Befalingsmændenes  Uddannelse  blev  under  den 
første  slesvigske  Krig  rigelig  belønnet,  i  det  F.  R.  H.  Biilow, 
la  Cour,  Tscheming,  O.  C.  S.  A.  Bulow,  C.  F.  Bauditz  m.  fl.,  alle 
vare  udgaaede  fra  hans  Skole. 

Prins  V.  formæledes  lo.  Nov.  j8io  paa  Amalienborg  med 
Prinsesse  Charlotte  til  Danmark  (III,  439).  Ved  Formælingen  blev 
han  Ridder  af  Elefantordenen,  og  han  tog  som  saadan  Valgsproget 
<non  sibi  sed  Regi»,  der  var  et  sandt  Udtryk  for  hans  loyale 
Tænkemaade,  der  bl.  a.  viste  sig  under  Oprøret  1848;  han  næg- 
tede da  at  betale  Skatter  paa  sine  holstenske  Godser  og  lod  sig 
udpante  af  Oprørsregeringen,  men  frivillig  mødte  han  med  sine 
Skatter  i  Kjøbenhavn,  thi  til  Danmark  skulde  de  rettelig  betales. 
Tysklands  Overfald  paa  Danmark  1864  var  ham  en  Kilde  til  stor 
Sorg  og  Harme.  Thi  han  elskede  Danmark  og  alt,  hvad  der  var 
dansk,  og  han  betragtede  vort  Land  som  sit  Fædreland.  Han  havde 
da  ogsaa  den  store  Glæde  at  se  en  Datter  paa  den  danske  Trone 
som  Kong  Christian  IX' s  Dronning.  Prins  V.  var  meget  godgjø- 
rende  og  støttede  navnlig  de  saaredes  og  faldnes  efterladte  fra  de 
2  slesvigske  Krige.  —  Han  døde  5.  Sept.  1867  i  Kjøbenhavn. 

Joh,  Lesser, 

Vilhelm  af  Hessen-Philippsthal-Barchfeldt  (f  1834),  s.  Frederik 
Vilhelm  Cad  Ludvig  (V,  362). 

Vilhelm,  — 1074,  Biskop,  var  oprindelig  Kannik  hos  Ærke- 
biskop Adalbert  af  Hamborg-Bremen  og  blev  af  ham  indviet  til 
Biskop  i  Roskilde  (1060).  Mellem  V.  og  Kong  Svend  Estridsen 
udviklede  der  sig  et  Venskab,  der  er  blevet  berømt  i  vor  Historie, 
og  fra  Estrid  modtog  Roskildekirken  en  meget  stor  Jordegodsgave, 
der  stadfæstedes  af  Svend.  I  sin  Bispestad  paabegyndte  V.  en 
anselig  Stenkirke,  der  skulde  afløse  Harald  Blaatands  Trækirke; 
men  først  under  hans  Efterfølger  Svend  Normand  (XVII,  9)  blev 
den  færdig.  Den  roskildske  Overlevering  mindedes  V.  som  en 
fremragende  og  myndig  Kirkehøvding,  c  stærk  og  kjæk,  heftig  af 
Sind,  ved  sin  legemlige  og  aandelige  Kraft  i  Stand  til  at  kue  de 
mægtige  og  skaanselløs,  naar  han  blev  vred»,  som  det  hedder  i 
den  gamle  Krønnike.  Senere  opstod  den  Fortælling,  at  V.  en  Gang 
standsede  Kong  Svend  ved  Indgangen  til  Kirken  og  tvang  ham 
til  ydmygende  Bod,    fordi   han   havde  ladet  nogle  Mænd  dræbe  i 

selve  Helligdommen,  og  at  Venskabet  mellem  dem  ikke  des  min- 
dre var  saa  inderligt,  at  V.  ved  Budskabet  om  Svends  Død  lod 
grave  en  Grav  til  sig  ved  Siden  af  Graven  til  Kongens  Lig,  hvor- 
paa  han  drog  Sørgetoget  i  Møde  og  sov  hen,  da  det  nærmede 
sig.  Dette  skjønne  Sagn  er  dog  uforeneligt  med  de  historiske 
Kjendsgjeminger.  V.  døde  nemlig  10.  Maj  1074,  altsaa  før  Kong 
Svend,  der  ogsaa  vides  at  have  indsat  hans  Efterfølger,  og  saa  vel 
Fortællingens  sene  Opkomst  som  Kirkens  daværende  Afhængighed 
af  Kongemagten  gjør  Svend  Estridsens  Ydmygelse  ved  Kirkedøren 
meget  usandsynlig;  snarest  har  man  her  kun  en  Gjenspejling  af 
den  gamle  Beretning  om  Kejser  Theodosius'  Kirkebod  for  Biskop 
Ambrosius  af  Milano. 

Script,  rer.  Dan.  I,  378;  VII,  155.  Saxo  ed.  Muller.  Hist.  Tidsskr.  6.  R. 
III.  602  ff.  Hans  Olrik, 

Vilhelm,  o.  1127 — 1203,  Abbed,  af  fransk  Adelsslægt  og  født 
i  Paris,  blev  i  ung  Alder  Kannik  ved  St.  Genovevas  Kirke  uden 
for  Seinestaden  og  vakte  ved  sin  munkeagtige  Levevis  Uvilje  hos 
sine  Medkanniker,  som  ikke  vare  t regelbundne*.  Forgjæves  vilde 
de  lokke  ham  til  at  blive  Cistercienser  i  Pontigny,  og  da  hans 
Onkel  og  Opdrager,  Abbed  Hugo  i  St.  Germain-des-Prés,  paa  ure- 
gelmæssig Maade  fik  ham  gjort  til  Diakon,  blev  deres  Modstand 
nK)d  V.  end  større.  Og  vel  var  det  en  Slags  Sejr  for  V.,  da 
Pave  Eugenius  III  og  Kong  Ludvig  VII  gjorde  Genoneva-Samlaget 
til  et  regelbundet  Kapitel,  hvis  Grundstamme  blev  Klosterbrødre 
fra  St.  Victor  (1147);  men  ogsaa  under  de  ny  Forhold  havde  han 
Sammenstød  med  sine  Omgivelser.  Da  en  nyvalgt  Prior  i  Kloste- 
ret efter  Sædvane  havde  søgt  Kongens  Stadfæstelse,  blev  V.  i  sin 
kirkelige  Iver  saa  hensynsløs,  at  han  skubbede  Prioren  til  Side  og 
hindrede  ham  i  at  opfylde  sine  Embedspligter,  og  dernæst  brød 
han  Klostertugten,  i  det  han  flygtede  til  Pave  Alexander  III  i  Sens; 
men  denne  sendte  ham  tilbage,  og  Klosterets  Abbed  idømte  den 
oprørske  Munk  stræng  Straf,  der  dog  blev  mildnet  af  Paven  (1164). 

Under  sine  Studier  i  Paris  havde  Absalon  lært  V.  at  kjende, 
og  da  han  ønskede  at  reformere  det  lille  Samlag  af  Kanniker  paa 
Eskilsø,  tænkte  han,  at  den  fyrige  Franskmand  vilde  være  Manden. 
Ved  Provst  Saxo  (XIV,  618)  fik  han  da  udvirket,  at  V.  og  3  andre 
Augustinerkanniker  sendtes  til  Danmark  (1165).  Valdemar  I  og 
Absalon  modtog  dem  i  Ringsted,  og  V.  blev  nu  Abbed  for  Klo- 
steret paa  Eskilsø.    Kuede  af  Kulde  og  Armod  vendte  V.s  Lands- 

mænd  dog  snart  tilbage,  og  Absalon  inaatte  bruge  al  sin  Veltalen- 
hed for  at  hindre  V.  i  at  følge  efter.  Paa  Eskilsø  døjede  V. 
alskens  Nød  og  Modgang.  Klosteret  var  fattigt,  Sulten  pinte,  og 
eder  truede  Farer  fra  Havet ».  Harmftilde  over  V.s  Strænghed  og 
hans  Anvendelse  af  Grøntspiser  modarbejdede  Kannikeme  ham, 
hvor  de  kunde,  ja  tænkte  endog  paa  at  sælge  ham  til  Venderne 
eller  slaa  ham  ihjel.  Det  blev  da  nødvendigt  at  vælge  et  bedre 
Sted.  Absalon  havde  imidlertid  skjænket  Eskilsø  Kloster  anseligt 
Jordegods,  frem  for  alt  Tjæreby  i  Nordsjælland  med  Kirken  dér. 
Did  flyttedes  nu  Klosteret  og  kaldtes  Æbelholt  (o.  1175).  Her 
fik  V.  bedre  Kaar.  Ved  store  Gaver,  Især  fra  Absalon,  der  indtil 
sin  Død  aarlig  betænkte  sin  Ven,  blev  Æbelholt  et  af  Danmarks 
største  Klostre,  Ejer  af  vidtstrakt  Gods,  husende  25  Kanniker 
^  og  i  Stand  til  daglig  at  bespise  100  fattige.  Slig  Godgjørenhed 
grænsede  til  Letsindighed;  men  kom  V.  i  Nød  —  som  i  1196,  da 
Kannikeme  maatte  nøjes  med  Vand  og  næsten  uspiseligt  Brød  —, 
tyede  han  til  Absalon  eller  til  sin  fordums  Discipel  Peder  Sunesen, 
og  gjorde  de  en  Gang  imellem  Vanskeligheder,  mindede  V.  om 
alt,  hvad  han  havde  givet  Afkald  paa  for  at  gaa  til  Danmark,  og 
truede  med  at  drage  hjem,  og  saa  maatte  Prælaterne  ud  med 
Gods,  Penge  eller  Tiender  til  Klosteret. 

Til  Gjengjæld  var  V.  Absalon  en  trofast  Hjælper.  Skjønt 
Kirkeretten  var  haardt  krænket  ved  Biskop  Valdemars  Fængsling, 
stillede  V.  sig  her  paa  Absalons  og  Kronens  Side.  ja  skrev  endog 
et  myndigt  og  indtrængende  Brev  til  Paven  om  at  afsætte  den  for- 
mastelige Bisp.  Tilmed  var  V.  et  vigtigt  Bindeled  i  den  væsentlig  af 
Absalon  grundlagte  Kulturforbindelse  mellem  Frankrig  og  Danmark; 
han  brevvexlede  da  ogsaa  med  den  berømte  Abbed  Stephan  i 
Genoveva-Klosteret  (senere  Biskop  i  Tournai)  og  andre  Landsmænd. 
Mindre  heldig  var  han,  da  han  virkede  for  at  udstrække  Forbin- 
delsen til  pohtiske  Omraader.  Med  sædvanlig  Ildftildhed  Ulte  han 
for  Ægteskabet  mellem  Philip  August  og  Prinsesse  Ingeborg  (VIII, 
279);  denne  Pagt  vilde  efter  hans  Skjøn  sikre  Danmark  en  mægtig 
Forbundsfælle  mod  den  tyske  Kejser.  Selv  var  han  i  den  Sende- 
færd, der  fulgte  Ingeborg  til  Frankrig  (1193),  og  i  et  Brev  til  Kong 
Knud  betegnede  han  overmodig  Brylluppet  i  Amiens  som  sit  Værk. 
Ydmygelsen  kom  brat,  da  Philip  August  forskød  Ingeborg  og  sendte 
hendes  Følge  ud  af  Landet.  I  sine  Breve  trøstede  V.  nu  den 
danske  Kongedatter,  saa  godt  han  kunde,  og  han  kæmpede  for  at 
skaffe    hende    Ret.      Saaledes    forfattede    han    den   Slægttavle,    der 

skulde  gjendrive  de  franske  Hoftheologers  falske  Paastand  om 
Ingeborgs  alt  for  nære  Slægtskab  med  Philip  Augusts  første  Hustru, 
skrev  ogsaa  til  Paven  om  Sagen  og  drog  sammen  med  Kansleren 
Anders  Sunesen  til  Rom  for  ret  at  faa  Kurien  i  Tale  (1194). 
Paven  var  vundet,  men  nu  gjaldt  det  at  indvirke  paa  den  franske 
Konge;  Philip  August  lod  dem  imidlertid  fiængsle  i  Dijon  og  deres 
Brevskaber  røve  (1195),  og  vel  fik  Cistercienserabbedeme  dem  ud- 
løst, men  hele  deres  Sendelse  var  til  ingen  Nytte.  Til  den  stak- 
kels Ingeborg  sendte  han  stadig  Breve,  og  det  var  vel  i  Mindet 
herom,  at  hun  senere  testamenterede  en  Sum  til  Oprettelse  af  et 
Kloster  af  V.s  Orden. 

I  Danmark  var  V.  utrættelig  Forkæmper  for  kirkelige  Frem- 
skridt, især  Klostertugt.  Snart  opildner  han  sine  egne  Kanniker, 
snart  værger  han  Cistercienserne  i  Guldholm  mod  de  mere  verds- 
lige Cluniacensere  i  Slesvig  (jfr.  XII,  438),  snart  vaager  han  over 
Tugten  i  andre  Kannikesamlag  (jfr.  XVII,  353),  og  to  klostergivne 
Kongedøtre  advarer  han  mod  det  almindelige  Drikkeri.  Med  sine 
Naboer,  Cistercienserne  i  Esrom,  stod  han  sig  vel;  de  Retstrætter, 
der  opstod,  jævnedes  snart.  Klostrenes  Privilegier  haandhævede 
han  med  Lidenskab  imod  hvem  som  helst;  da  den  pavelige  Legat, 
Kardinal  Fidentius,  krævede  Afgifter,  nægtede  han  med  Heftighed 
at  gjøre  sig  skyldig  i  slig  c  Simoni*.  I  Æbelholt  fandt  Ærkebiskop 
Erik  af  Throndhjem  og  flere  norske  Bisper  et  Ly  for  Kong  Sver- 
res  Vrede;  V.  talte  deres  Sag  hos  Paven,  bidrog  til  Baglerpartiets 
Dannelse  og  sendte  efter  Baglernes  Fremgang  nogle  af  sine  Kan- 
niker til  Konghelle,  hvor  de  grundlagde  Kastelle  Kloster  (o.  1196); 
derfor  var  V.  en  Slags  foresat  for  denne  norske  Aflægger.  At  V. 
ogsaa  har  udfoldet  en  betydelig  Lærervirksomhed,  er  utvivlsomt. 
Til  sine  Lærlingers  Tarv  foranstaltede  han  en  Samling  af  Breve, 
mest  fra  ham  selv;  de  ere  den  bedste  Kilde  til  hans  Historie, 
enten  han  meddeler  Ungdomserindringer  og  skildrer  sit  Klosters 
Trængsel  og  Fremgang,  eller  han  anstiller  Betragtninger  over  Tidens 
Begivenheder  og  (i  Form  af  en  opdigtet  Brevvexling)  drøfter  kirke- 
retlige Spørgsmaal.  Flere  af  Brevene  kaster  skarpt  Lys  over  V.s 
livlige,  ildftilde  og  utaalmodige  Personlighed,  der  forener  brændende 
Tro  og  hensynsløs  Lidenskabelighed  med  munkeagtig  Ydmyghed 
og  fransk  Høflighed;  betegnende  ere  hans  overstrømmende  Ven- 
skabsforsikringer,  saaledes  over  for  Peder  Sunesen,  hvem  han  kal- 
der sit  « andet  Jeg»,  og  Abbed  Valbert  af  Esrom  (ovfr.  S.  174). 

Da  V.  var   død   6.  April   1203   og  jordet  i  Æbelholt  Klosters 

Trækirke,  ymtedes  der  snart  om  Jærtegn  ved  hans  Grav.  En  halv 
Menneskealder  senere  udarbejdedes  der  en,  i  biografisk  Henseende 
dog  mangelfuld,  Levnedstegning  af  ham,  og  Anders  Sunesen  bad 
Paven  om  at  kanonisere  V.  Det  skete  endelig  1224,  og  især  efter 
at  hans  Relikvier  vare  overflyttede  til  Klosterets  nye  Stenkirke 
(1238),  blev  Æbelholt  et  yndet  Valfartssted. 

Script,  rer.  Dan.  V — VI.      Damborg,    Abbed  V.  (Herlufsholm    Skoleprogr. 
1867).     Danske   Helgenes   Levned    ved    H.  Oh-ik.     (Norsk)   Hist.  Tidsskr.  3.  R. 

11,  89  ff.  Hans  Olrik, 

Vilhelmine  Caroline,  1747 — 1820,  Prinsesse,   Datter  af  Kong 
Frederik   V    og    Dronning   Louise,    fødtes    10.  Juli    1747.     V.  blev 

12.  Sept.  1764  i  Kjøbenhavn  formælet  med  Prins  Vilhelm  af  Hessen- 
Kassel  (f.  3.  Juni  1743),  der  fra  hendes  Barndom  af  havde  været 
udset  til  at  blive  hendes  Gemal,  og  som  i  den  Tid,  da  Prinsen 
(Dronning  Louises  Søstersøn)  under  Syvaarskrigen  levede  ved  det 
danske  Hof,  var  hendes  Legekammerat  En  Maaned  efter  For- 
mælingen holdt  Prinsen  og  Prinsessen  deres  Indtog  i  Hanau, 
Hovedstaden  i  Grevskabet  Hanau-Miinzenberg,  der  var  blevet  ud- 
skilt af  HessenKassel  og  tildelt  Prinsen.  Efter  Faderens  Død  1785 
tiltraadte  han  Regeringen  i  Landgrevskabet  Hessen  som  Vilhelm  IX. 
I  Tysklands  Historie  nævnes  Landgreven  som  en  af  den  Tids 
mest  berygtede  Fyrster.  Han  solgte  sine  Undersaatter  til  Storbri- 
tannien for  at  tilfredsstille  sin  Pragtsyge  og  skaffe  Penge  til  sine 
Mætresser;  blandt  disse  er  Grevinde  Schlotheim,  hvis  Børn  med 
Landgreven  ophøjedes  i  Grevestanden  under  Navnet  Hessenstein, 
særlig  bekjendt.  Som  Preussens  allierede  tog  han  Del  i  Revolu- 
tionskrigene. 1803  ophøjedes  han  til  Kurfyrste  som  Vilhelm  L  I 
Efteraaret  1806  søgte  han  at  faa  Napoleon  til  at  anerkjende  hans 
Nevtralitet,  men  blev  af  Kejseren,  der  betegner  ham  som  «den 
falske  Gnier >,  erklæret  for  afsat  og  maatte  med  sin  Familie  søge 
Ly  paa  Gottorp  hos  sin  Broder  og  Svoger  Landgrev  Carl.  Sine 
Kostbarheder  og  Kunstskatte  førte  han  med  sig  og  lod  dem  op- 
bevare paa  Breitenburg.  Efter  Slaget  ved  Leipzig  og  Jéråmes 
Fald  kunde  han  med  sin  Gemalinde  21.  Nov.  1813  atter  holde  sit 
Indtog  i  Kassel.  1816  antog  han  Titel  som  Storhertug  af  Fulda. 
Han  døde  27.  Febr.  1821.  V.,  hvis  Ægteskab  var  alt  andet  end 
lykkeligt,  faar  af  danske,  der  have  gjæstet  hendes  Hof,  en  meget 
sympathetisk  Omtale.  J.  Holten,  der  saa  hende  1804,  fremhæver 
hendes  Ynde,  Blidhed  og  ligefremme  Væsen  samt  hendes  Kjæriig- 

hed  til  Danmark  og  det  danske  Sprog,  som  hun,  trods  sin  lange 
Fraværelse  fra  Fødelandet,  talte  uden  Spor  af  tysk  Akcent.  Hen- 
des Ansigtstræk  mindede  om  Faderens,  og  hun  skal  i  sin  Ungdom 
have  været  meget  smuk.     Hun  døde  14.  Jan.  1820. 

PersonalhisU  Tidsskr.  5.  R.  I,  25.  C.  Greve  Rantzau-Breitenborgs  Erin- 
dringer, udg.  af  L.  Bobé,  S.  161  ff.  Louis  Bobé, 

Vilhelmine  Ernestine,  1650 — 1706,  Prinsesse,  Datter  af  Kong 
Frederik  111  og  Dronning  Sophie  Amalie,  fødtes  20.  Juni  1650. 
Hendes  Trolovelse  med  Kurprins  Carl  af  Pfalz  (f.  31.  Marts  165 1) 
fandt  Sted  paa  Sophie  Amalienborg  24.  Juni  167 1  i  Brudgommens 
Nærværelse.  Allerede  14.  Avg.  tiltraadte  Prinsessen,  ledsaget  af 
Rigsmarskal  Kørbitz  og  flere  andre  af  Hoffets  fornemste  Herrer 
og  Damer,  Rejsen  til  Heidelberg,  hvor  Vielsen  fandt  Sted  20.  Sept. 
For  Prinsessen,  der  fik  en  Medgift  af  looooo  Rdl.  og  Smykker  til 
en  Værdi  af  40000  Rdl.,  bestemte  Svigerfaderen,  Kurfyrst  Carl  Lud- 
vig, Overamteme,  Byerne  og  Slottene  Germersheim  og  Oppenheim 
som  Livgeding.  Selve  Ægteskabet  blev  langtfra  lykkeligt.  Prins 
Carl  havde  fra  første  Færd  af  Antipathi  mod  Prinsessen,  som  hans 
Fader  havde  valgt  til  Gemalinde  for  ham  mod  hans  Ønske.  Hen- 
des Ubetydelighed  og  Hoffærdighed  skal  i  Følge  tyske  Kilder  have 
fjærnet  hende  mere  og  mere  fra  ham,  og  1677  omgikkes  endog 
Kurfyrsten  med  Planer  til  at  faa  Ægteskabet  opløst.  Kurprins 
Carl  fulgte  28.  Avg.  1680  sin  Fader  i  Regeringen  som  Kurfyrste  af 
Pfalz.  Som  Regent  var  han  ødsel,  svag  og  i  Hænderne  paa  alt- 
formaaende  Favoritter.  Med  ham  uddøde  Huset  Simmern  16.  Maj 
1685.  V.  E.  døde  23.  April  1706  paa  Slottet  Lichtenburg  i  Sachsen, 
som  hendes  Søster,  Kurfyrstinde  Anna  Sophie  (I,  288),  beboede  i 
sin  Enkestand.  Louis  Bobé. 

Vilhelmine  Marie,  1808 — 91,  Prinsesse.  V.,  Datter  af  Kong 
Frederik  VI  og  Dronning  Marie,  blev  født  paa  Slottet  i  Kiel 
18.  Jan.  1808.  V.s  første  Undervisning  lededes  af  en  hessisk  Dame, 
Frøken  G.  Gall,  og  senere  fik  hun  Informator  T.  G.  Tang  til 
Lærer.  Prinsessen  konfirmeredes  16.  Maj  1824  i  Frederiksberg 
Slotskirke  af  Konfessionarius  M.  F.  Liebenberg.  28.  Maj  1826  de- 
klareredes hendes  Forlovelse  med  den  jævnaldrende  Prins  Frede- 
rik, senere  Kong  Frederik  VII.  Denne  Begivenhed  hilstes  med 
almindelig  Glæde  i  hele  Riget,  og  Kjøbenhavn  illuminerede.  Man 
saa  i  denne  Forbindelse  et  Tegn  paa,  at  der  nu  var  indtraadt  en 

fuldstændig  Forsoning  mellem  Kongehusets  tvende  Linjer,  der  siden 
Prins  Christian  Frederiks  Optræden  i  Norge  1814  havde  staaet  i 
et  køligt  Forhold  til  hinanden,  i.  Nov.  1828  foretoges  Vielsen  i 
Christiansborgs  Slotskirke  af  Konfessionarius  Mynster.  Ingen  Sinde 
er  en  Familieforbindelse  i  Kongehuset  bleven  hilst  med  større  Be- 
gejstring fra  B'olkets  Side.  Loyaliteten  og  Jubelen  ytrede  sig  paa 
mangfoldige  Maader,  gjennem  Taler,  Digte,  Uluminationer  og  offent- 
lige Festligheder.  L.  Engelstoft  skrev  et  latinsk  Carmen,  Finn  Mag- 
nussen digtede  et  islandsk  Drapa,  og  med  Prolog  af  C.  J.  Boye 
opførtes  paa  Theatret  J.  L.  Heibergs  skjønne  Festskuespil  « Elver- 
høj*. Akademiske  Borgere  bragte  paa  Christiansborgs  Ridebane 
de  nygifte  et  mægtigt  Fakkeltog.  Biskop  Miinter  og  Finansminister 
Møsting  grundede  i  Anledning  af  Formælingen  « Vilhelmine-Stiftel- 
sen»,  der  uddeler  Brudeudstyrslegater  og  Understøttelser  til  Haand- 
værkere.  Men  de  store  Forhaabninger,  man  havde  knyttet  til 
Ægteskabet,  forvandledes  snart  til  Skuffelser;  thi  det  blev  i  Virke- 
ligheden meget  ulykkeligt.  Prinsessen  var  en  godhjærtet,  blid  og 
from  Kvinde;  men  i  aandelig  Henseende  var  hun  kun  jævnt  be- 
gavet, og  hun  var  uden  Karakterfasthed.  Hun  formaaede  derfor 
ikke  at  vinde  Indflydelse  over  den  lunefulde  og  vægelsindede 
Prins,  som  kun  var  udrustet  med  en  tarvelig  Dannelse.  Han  saa- 
rede  ved  en  stødende  Adfærd  hyppig  hendes  kvindelige  Følelse 
og  tilsidesatte  i  Selvforglemmelse  den  Agtelse,  han  skyldte  hende 
som  sin  Hustru.  Kongeparret  sørgede  over  Datterens  Skæbne, 
og  det  var  en  Befrielse  for  alle  Parter,  da  det  barnløse  Ægteskab 
faktisk  hævedes  April  1834.  4.  Sept.  1837  fuldbyrdedes  Skilsmissen. 
Aaret  efter  indgik  Prinsesse  Vilhelmine  et  nyt  Ægteskab,  i 
det  hun  19.  Maj  1838  formæledes  med  sin  Fætter,  den  5  Aar 
yngre  Hertug  Carl  af  Gliicksborg.  Vielsen  forrettedes  af  Slotspræst 
J,  H.  Paulli.  Hertugparret  fik  sin  Residens  paa  Slottet  i  Kiel. 
Ægteskabet  var  overordentlig  lykkeligt;  men  Hertugens  Deltagelse 
i  det  politiske  Liv  undlod  ikke  at  skabe  Hustruen  Bekymringer. 
Han  sluttede  sig  nemlig  til  det  slesvig-holstenske  Parti  og  deltog 
som  Brigadechef  i  Felttoget  1848,  hvad  der  naturligvis  hidførte  et 
Brud  mellem  ham  og  Kong  Frederik  VU.  Efler  at  Hertugen  i 
Sommeren  1848  var  traadt  tilbage  fra  Militærtjenesten,  opholdt 
Ægteparret  sig  i  Dresden  indtil  1852,  da  der  indtraadte  en  For- 
soning mellem  Hertugen  og  den  danske  Regering.  V.  tog  nu  med 
sin  Ægtefælle  Ophold  paa  Slottet  i  Kiel  og  paa  Louisenlund  i 
Slesvig. 


Digitized  by  VjOOQIC 


Vilhelmine  Marie.  cqc 

Efter  at  Hertugens  Broder  havde  besteget  Danmarks  Trone 
som  Kong  Christian  IX,  og  efter  at  Hertugdømmerne  vare  gaaede 
tabt  1864,  vedblev  Hertugparret  at  bebo  Louisenlund.  1870  tog 
det  Ophold  paa  Slottet  Glucksborg,  som  Preussen  efter  mange 
Vanskeligheder  endelig  udleverede  det  hertugelige  Hus.  24.  Okt. 
1878  blev  Hertuginden  Enke.  Hun  henlevede  derefter,  barnløs  som 
hun  var,  sit  Liv  i  fiildstændig  Stilhed,  i  det  tiltagende  Døvhed 
vanskeliggjorde  hendes  Forbindelse  med  Omgivelserne.  Hun  sør- 
gede dybt  over  Tabet  af  Hertugdømmerne;  men  hvad  der  i  Mod- 
gangen bar  hende  oppe,  var  hendes  dybe  Religiøsitet  og  Glæden 
over  Danmarks  unge  opblomstrende  Dynasti.  Hun  var  højagtet 
og  yndet  af  Gliicksborgs  Befolkning,  da  hun  stedse  viste  sig  del- 
tagende og  gavmild  over  for  de  fattige.  V.  døde  30.  Maj  1891 
paa  Glucksborg  og  bisattes  i  det  fyrstelige  Mausoleum  paa  Byens 
Kirkegaard. 

H.  Rørdam,  Peter  Rørdam  I,  163.  166.  172.  196  f.  202;  II,  77.  88  ff. 
93.   121  f.     Grev  C.  Rantzau-Breitenburgs  Erindringer.  ^^  Thorsøe. 

Wilhjelm,  Johannes  Martin  Fasting,  f.  1868,  Maler.  J.  W. 
er  Søn  af  Godsejer  Mathias  Hamburg  Seehusen  W.  (f.  1828  f  1878) 
og  Sofie  Louise  Christine  Benedicte  f.  Fasting  (f.  1835)  og  født 
7.  Jan.  1868.  Efter  at  være  bleven  Student  1887  og  at  have  taget 
2.  Examen  begyndte  han  at  tegne  under  Harald  Foss,  var  1890 — 92 
Elev  af  Akademiet  og  derpaa  af  Kunstnernes  Studieskole,  særlig 
af  Krøyer.  Sine  første  Billeder,  Motiver  fra  Føhr,  udstillede  han 
1893;  næste  Foraar  rejste  han  til  Italien  i  Følge  med  Kr.  Zahrtmann 
og  undergik  der  en  ikke  ringe  Udvikling  og  Modning,  særlig  vist- 
nok som  Frugt  af  Samlivet  med  den  ældre  udmærkede  Kunstner. 
I  Løbet  af  Sommeren  malede  han  en  Del  Figurstudier  og  rejste 
saa  til  Hjemmet,  hvor  han  17.  Marts  1894  ægtede  Johanne  Marie 
Munck  Kløcker  (f.  1874),  Datter  af  norsk  Kapitajnlieutenant  K. 
Kort  efter  rejste  han  igjen  til  Italien  og  blev  der  denne  Gang 
4V2  Aar.  1895  udstillede  han  paa  Charlottenborg  c  Et  Frieri »,  der 
blev  kjøbt  af  Kunstforeningen  og  senere  hædredes  med  Mention 
honorable  i  Paris;  1896  kom  det  anselige  tBøn  om  Regn»,  der 
erhvervedes  til  Kunstmusæet,  1897  « Vinhøsten*.  Disse  Arbejder 
ere  Vidnesbyrd  om  alvorlig  og  selvstændig  Opfattelse  saa  vel  af 
Karaktererne  som  af  Naturomgivelserne,  dernæst  om  fin  og  stærkt 
udviklet  koloristisk  Evne;  ikke  mindst  gjælder  dette  om  «Bøn  om 
Regn»    med   dets   overlegne  Behandling   af  de  hvide  Kitler  og  af 

Vinbjærgene  i  Baggrunden.  I  Florents  kopierede  W.  flere  ældre 
Renæssancebilleder;  de  følgende  Somre  malede  han  i  Norge,  saa- 
ledes  «Naar  vi  døde  vaagne>  og  «Solbelyste  Fyrretræer*  (Musæet  i 
Maribo);  i  Kjøbenhavn  malede  han  i  Vinterens  Løb  bl.  a.  det 
prægtige  c  Bueskytter*,  det  store  «Bespisningsunderet»,  udst.  1902 
(Altertavle  i  Andreaskirken),  og  c  Sommeraften*  1904,  et  af  Kunst- 
nerens dybest  følte  og  dygtigste  Værker.  Med  Understøttelse  af 
Akademiet  foretog  han,  der  atter  i  1901  og  1903  havde  gjæstet 
Italien,  1904  en  Rejse  til  Paris. 

Weilbach,  Nyt  dansk  Kunstnerlex.  Sigurd  MuUer. 

Wilkens,  Claudius  Edward  Theodor,  f.  1844,  Filosof.  C.  W. 
er  født  28.  Jan.  1844  i  Harte  ved  Kolding.  Faderen  var  Toldassi- 
stent J.  H.  W.  (fra  Ditmarsken),  Moderen  Birgitte  f.  Hinrichsen  (fra 
Ekemførde).  Efter  at  have  faaet  Undervisning  i  en  Landsbyskole 
blev  W.  Skriver  paa  et  Herredskontor,  indtil  han  ved  en  Broders 
Understøttelse  kunde  læse  til  Studenterexamen,  som  han  tog  1864. 
Det  havde  allerede  da  længe  været  hans  Ønske  at  studere  Filosofi, 
og  han  bestyrkedes  i  dette  Ønske  ved  Rasmus  Nielsens  Paavirk- 
ning.  I  Aaret  1869  tog  han  Magisterkonferens  i  Filosofi.  Hans 
Studier  delte  sig  nu  mellem  Erkjendelsestheori,  Kulturhistorie  og 
Nationaløkonomi,  og  en  Udenlandsrejse  (til  Dresden,  Florents  og 
Rom)  i  Vinteren  1871 — 72,  som  han  foretog  paa  egen  Bekostning, 
gav  ogsaa  Udbytte  for  disse  Interesser.  Sine  erkjendelsestheoretiske 
Studier  afsluttede  han  foreløbig  med  sin  Doktordisputats  cErkjen- 
delsens  Problem.  Et  Forsøg  paa  positiv  Kriticisme*  (1875).  Han 
forsøger  her  at  korrigere  Kants  Filosofi  ved  at  vise,  at  medens 
vi  kun  have  en  symbolsk  Erkjendelse  af  selve  « Tingene*,  have  vi 
en  absolut  Erkjendelse  af  deres  Relationer;  desuden  henviser  han, 
i  Tilslutning  til  Beneke,  til,  at  vi  kunne  danne  os  en  Forestilling 
om  c  Tingenes*  indre  Natur  gjennem  Analogien  med  vor  Følelse 
ved  vor  egen  Existens.  —  I  de  samme  Aar  udarbejdedes  Skriftet 
fLiv,  Nydelse,  Arbejde.  Et  samfundsfilosofisk  Skrift*  (1874 — 76), 
i  hvilket  det  sociale  Problem  belyses  gjennem  psykologiske,  national- 
økonomiske og  kulturhistoriske  Undersøgelser.  Disse  Undersøgelser 
fortsattes  i  de  følgende  Aar  og  førte  til  Skriftet  cSamfimdslegemets 
Grundlove.  Et  Grundrids  af  Sociologien*  (1881).  Efter  at  W,  i 
Aaret  1883  var  bleven  Docent  ved  Universitetet,  blev  foruden  Filosofi 
og  Sociologi  særlig  Æsthetik  et  Hovedæmne  for  hans  Studier  og 
hans  Undervisning.     I  Aaret  1888  udgav  han  <  Æsthetik  i  Omrids. 

Med  særligt  Hensyn  til  moderne  Æsthetik».  Gjennem  Kritik  af  de 
forskjellige  æsthetiske  Skoler  arbejder  han  sig  frem  til  sit  eget 
Standpunkt,  der  kræver  en  empirisk  psykologisk  Undersøgelse  af 
det  æsthetisk  virksomme  i  Kunst  og  Natur  under  de  højst  for- 
skjellige Former,  det  kan  fremtræde  i.  Senere  bar  han  særlig 
behandlet  Digtekunsten  (« Poesien.  En  Fremstilling  af  Poetikken 
paa  psykologisk  Grundlag »  1893).  —  I  W.s  Skrifter  er  en  stor 
Fylde  af  Kundskab  forbunden  med  klar  Ovcjrsigt  over  Synspunk- 
terne og  en  livlig  og  stemningsfuld  Fremstilling.  W.  blev  extra- 
ordinær  Professor  ved  Universitetet  1897. 

I  det  praktiske  Liv  deltager  W.  inden  for  sin  Kommune,  i 
det  han  1897  blev  Medlem  af  Frederiksberg  Fattigkommission,  hvis 
Formand  han  det  følgende  Aar  blev  (og  dermed  tillige  Formand 
for  Hospitalsstyrelsen).  Tillige  er  han  Formand  for  Alderdoms- 
understøttelsesudvalget  for  Frederiksberg.  —  1888  havde  han  ægtet 
l^ura  Severine  Engelbreth,  Datter  af  Forpagter  S.  E.  og  Sønne- 
datter af  Dr.  theol.  W.  F.  E.  (IV,  513). 

Universitetsprogram  ved  Reformationsfesten   1875.  H.  Høffding, 

Wilkens,  Julius  Frederik  Christdan  Emil,  1812—92,  Tekno- 
log, var  født  29.  Febr.  18 12  i  Kjøbenhavn,  hvor  hans  Fader  Jes- 
senius  Nicolaus  Heinrich  W.  var  Kontorchef  i  Nationalbanken, 
Moderen  var  Johanne  f.  Hviid.  Den  livlige  Dreng  skulde  studere; 
han  blev  sat  i  Borgerdydskolen  i  Kjøbenhavn  og  nemmede  mærke- 
lig godt  Latin  og  Græsk  saa  vel  som  Mathematik,  men  han 
gjorde  alligevel  ikke  rigtig  Gavn  i  Skolen  og  blev  saa  1825  efter 
H.  C.  Ørsteds  Raad  sat  i  Kunstdrejerlære.  Samtidig  hørte  han 
for  øvrigt  Ørsteds  fysiske  Forelæsninger  for  Studenterne  til  Philo- 
soficum  og  fik  nogen  Undervisning  i  Metalarbejde.  .  Han  var  der- 
for en  ualmindelig  Drejersvend,  da  han  i  1829  stod  som  udlært, 
just  samme  Aar  som  den  polytekniske  Læreanstalt  blev  oprettet. 
Han  indtraadte  strax  som  Examinand  i  den,  og  saa  godt  fulgte  han 
med  her,  at  han  i  183 1  ved  Professor  Schmidtens  Forfald  blev 
sat  til  at  holde  et  Repetitionskursus  i  Mathematik  for  sine  Med- 
elever. Ved  Nytaar  1832  tog  han  med  bedste  Karakter  begge  de 
Examiner,  Anstalten  forberedte  til,  han  blev  saaledes  polyteknisk 
Kandidat  baade  i  Mekanik  og  anvendt  Naturvidenskab  (Kemi). 
Snart  efter  blev  han  af  Selskabet  for  Naturlærens  Udbredelse  sendt 
til  Aalborg  for  at  holde  Foredrag  i  Fysik.  Men  denne  Virksom- 
hed blev  ikke    af  Varighed,    og   nu    blev  han  ved  Stipendier  sat  i 

Stand  til  i  2  Aar  at  rejse  i  Udlandet.  Han  besøgte  det  sydlige 
Sverige,  Tyskland,  Schweits,  Holland,  Belgien  og  Frankrig.  I 
Foraaret  1835  ^^"^  ^^^  tilbage  og  kastede  sig  strax  med  Iver  ind 
i  en  Agitation  for  at  faa  indført  Tilvirkning  af  Roesukker.  Han 
saa  rigtig  Fabrikationens  Betydning  for  Landbruget.  Dens  Tid  var 
dog  endnu  ikke  kommen,  og  hans  sikkert  noget  upraktiske  Forsøg, 
der  ogsaa  strakte  sig  til  Skaane,  strandede.  En  Bevilling,  han 
søgte,  til  at  anlægge  en  Sømfabrik  førte  heller  ikke  til  noget: 
Datidens  Lavsvæsen  hindrede  det.  Men  saa  blev  han  i  1836  Lek- 
tor i  mekanisk  Teknologi  ved  den  polytekniske  Læreanstalt,  og  nu 
begyndte  den  Virksomhed,  der  blev  hans  Livs  væsentlige,  men 
som  langtfra  var  ham  en  udelt  Glæde. 

Teknologien  rangerede  ikke  højt  som  Fag  ved  Læreanstalten. 
Den  erkjendtes  ikke  rigtig  som  en  Videnskab.  Læreren  i  Teknologi 
havde  ikke  Sæde  i  Læreanstaltens  Bestyrelse,  og  hans  Lønning 
var  tarvelig.  Des  større  Ære  tilkommer  der  derfor  W.  for  den 
faste  Udvikling,  han  gav  Faget  her  hjemme  uden  oprindelig  at 
kjende  noget  til  de  Bestræbelser,  som  Karl  Karmarsch  samtidig 
udfoldede  i  Hannover.  Men  Vanskelighederne  vare  store,  og  her- 
til kom  endnu  hans  meget  ungdommelige  Ydre  og  ivrige  Sind. 
Han  paatalte  offentlig  sin  uheldige  Stilling  og  ankede  i  det  hele 
over  den  Maade,  hvorpaa  den  polytekniske  Læreanstalt  lededes. 
Den  blev  for  videnskabelig  over  for  det,  der  for  ham  var  dens 
Hovedformaal,  at  føre  Industrien  frem.  Fra  dette  Standpunkt  del- 
tog han  med  Iver  i  de  Forhandlinger  og  Kommissioner,  han  selv  i 
1848  gav  Stødet  til,  angaaende  Læreanstaltens  hele  Stilling  saa  vel 
opad  til  den  højere  mathematisk-naturvidenskabelige  som  nedad 
til  den  almindelige  teknisk-industrielle  Undervisning.  Men  Resul- 
tatet af  dette  Arbejde  blev  kun  ringe.  Hvad  der  dog  mest  træt- 
tede ham,  var,  at  han  maatte  søge  andet  og  meget  Arbejde  for 
at  kunne  leve;  2.  Juni  1841  havde  han  ægtet  Laurette  Regitze 
de  Hofman  (f.  17.  Febr.  1814  f  21.  Febr.  1882),  Datter  af  Kjøb- 
mand  i  Aalborg  Matthias  de  H.  og  Charlotte  Catharine  f.  Deich- 
mann.  I  1838  søgte  han  forgjæves  om  Tilladelse  til  at  oprette  en 
Fabrik  for  kurant  Drej  erarbejde;  men  i  den  s.  A.  oprettede  Industri- 
forening, som  han  omfattede  med  stor  Interesse  og  hvori  han 
var  særlig  virksom  indtil  1849,  fandt  han  forskjellig  Sysselsættelse. 
Han  virkede  ivrig  for  den  Koncession  paa  en  Jæmbane  fra  Kjo- 
benhavn  til  Roskilde,  som  Foreningen  fik  1844,  og  som  den  bl.  a. 
takkede   ham    for  ved  et  Honorar,    da   den  afhændedes;    fra  1841 

til  1845  v^^  ^^°  Redaktør  af  Foreningens  Tidsskrift,  og  1847  udar- 
bejdede han  et  Katalog  over  dens  Bibliothek.  Fra  1849  var  han 
Medlem  af  Folketinget;  han  stod  paa  national-liberal  Side,  men 
da  han  ikke  vilde  være  med  til  at  bruge  de  yderste  konstitutionelle 
Midler  mod  Ministeriet  Ørsted,  nedlagde  han  i  1854  sit  Mandat. 
S.  A.  udgav  han  et  motiveret  Forslag  til  en  Udvidelse  af  Kjøben- 
havn,  som  den  Gang  endnu  laa  omgiven  af  sine  gamle  Volde,  og 
dette  første  Forslag  til  den  senere  stedfundne  Bebyggelse  blev  om- 
talt med  Anerkjendelse.  Det  skal  endelig  nævnes,  at  W.  fra  1842 
virkede  som  Lærer  i  Teknologi  ved  den  militære  Højskole;  senere 
blev  han  ogsaa  Lærer  i  Maskinlære,  hvad  han  var  lige  til  Høj- 
skolens Ophævelse  (1868);  1846  udgav  han  en  Ledetraad  i  den 
militære  Teknologi. 

Det  var  sikkert  et  Lyspunkt,  da  hans  Lektortitel  i  1849  foran- 
dredes til  en  Professortitel.  Men  i  og  for  sig  forandredes  hans 
Stilling  ikke  herved,  og  da  han  i  1852  udgav  en  Bearbejdelse  af 
Karmarschs  mekaniske  Teknologi  (i.  Bind  Metallernes  Teknologi), 
forsynet  med  særdeles  gode  Tegninger,  er  det  karakteristisk,  at 
han  chelligedet  den  med  Agtelse  og  Erkjendtlighed  til  « Kjøben- 
havns hæderlige  og  dygtige  Haandværkere».  Lidt  efter  lidt  vandt 
imidlertid  hans  egne  Forelæsninger,  som  han  atter  og  atter  om- 
arbejdede og  altid  paa  Tavlen  ledsagede  med  ypperlige  Tegninger, 
fortjent  Anseelse.  Han  udgav  dem  f  1872,  og  i  1886,  da  han 
havde  doceret  Teknologi  i  50  Aar,  kunde  han,  samtidig  med  at 
han  tog  sin  Afsked,  udsende  dem  i  en  ny,  forøget  Udgave.  Ældre 
og  yngre  Elever  stiftede  da  et  lille  Legat,  som  han  selv  senere 
forøgede;  Renten  af  det  skal  første  Gang  uddeles  paa  Hundred- 
aarsdagen  for  hans  Fødsel  som  Belønning  for  flinke  Elever  i  me- 
kanisk Teknologi.  Den  Livsglæde,  der  stadig  havde  været  ham 
egen,  og  som  bl.  a.  gjorde  de  teknologiske  Udflugter,  han  foretog 
med  de  studerende,  saa  tiltalende  for  dem,  forlod  ham  ikke  i  de 
sidste  Aar,  som  han  tilbragte  i  Helsingør.  Han  var  endnu  i  livlig 
Bevægelse,  da  han  29.  Febr.  1892  fyldte  80  Aar  og  i  den  Anled- 
ning hædredes  paa  forskjellig  Maade,  bl.  a.  med  Titelen  Etatsraad. 
21.  April  s.  A.  døde  han.  Hans  legemsstore  Fotografi  hænger  i  Lære- 
anstaltens af  ham  med  smaa  Midler  grundlagte  teknologiske  Samling. 

Erslew,  Forf.  Lex.  A.  Steen,  Den  poljrtekniske  Læreanstalts  første  50  Aar. 
Voigt,  Den  polytekn.  Læreanstalts  Kandidater.  C.  Nyrop,  Industriforeningen  i 
Kbhvn.  Samme,  Dansk  Haandværkerundervisning.  Industriforen.s  Tidsskrift 
1892  S.  95.  Den  tekn.  Forenings  Tidsskr.  XVI,  35  f.  Museum  1893,  II,  i  -  ii. 
Barfod,  Rigsdagskal.  C.  Nyrop. 

Villadsen,  Peder,  — 1539,  kongl.  Sekretær,  Borgmester,  var 
født  i  Svendborg  og  blev  15 14  immatrikuleret  ved  Universitetet  i 
Rostock.  Siden  blev  han  Slotsskriver  i  Kjøbenbavn  og  maa  i 
denne  Stilling  have  vundet  Christian  II's  Tillid;  han  blev  nemlig 
kongl.  Sekretær,  forlenedes  med  St.  Nicolai  Kirke  i  Svendborg  og 
anvendtes  i  betroede  Statshverv,  bl.  a.  ved  Oppebørselen  af  den 
store  Skat,  der  1522  afkrævedes  Gejstligheden  i  Aarhus  Stift,  Da 
han  ledsagede  Kongen  paa  hans  Flugt  (1523),  blev  Kirken  i  Svend- 
borg given  til  en  anden;  men  han  fik  den  tilbage,  da  han  efter 
Kjøbenhavns  Overgivelse  til  Frederik  I  vendte  hjem  og  forsonede 
sig  med  de  nye  Magthavere.  1524  blev  han  paa  ny  Slotsskriver  i 
Kjøbenhavn,  forlenedes  med  forskjellige  Grunde  og  Ejendomme 
paa  Amager  og  har  maaske  drevet  Handel  fra  Dragør,  om  han 
end  1531  betegnes  som  Borger  i  Kjøbenhavn.  1526  afstod  han 
(vistnok  mod  Erstatning)  Kirken  i  Svendborg,  1528  Kirken  i  Malmø, 
som  han  altsaa  ogsaa  har  haft,  og  1537  Kirken  i  Taamby  paa 
Amager.  Da  han  ikke  var  ordineret,  maa  han  have  holdt  Kapel- 
laner til  disse  Embeder.  Under  Grevefejden  opholdt  han  sig  i 
Kjøbenhavn  og  var  med  at  udstede  Overenskomsten  om  Stadens 
Overgivelse  28.  Juli  1536.  S.  A.  nævnes  han  som  Raadraand  og 
ikke  længe  efter  som  Borgmester  i  Kjøbenhavn.  Af  Christian  III 
forlenedes  han  i  Dec.  1536  med  det  Gods,  der  hidtil  havde  ligget 
til  Degnedømmet  eller  Dekanatet  i  Kjøbenhavns  Kapitel,  og  fæstede 
Emdrupgaard,  der  hørte  til  Roskilde  Bispestols  under  Kronen  ind- 
dragne Gods.  Han  skjønnes  saaledes  at  have  nydt  ikke  ringe 
Yndest  hos  de  skiftende  Magthavere,  vistnok  et  Vidnesbyrd  om 
hans  fremragende  Forretningsduelighed.  Han  døde  i  sin  kraftigste 
Alder,  som  det  synes  1539. 

Nielsen,  Kbhvns.  Hist.  og  Beskr.  III,  170  ff.  Kirkehist.  Saml.  3.  R.  II, 
S62.  4.  R.  VI,  371.     Rørdam,  Kbhvns.  Kirker  og  Klostre  i  Middelalderen. 

H.  F.  Rørdam. 

Villadsen^  Peder,  1610 — 73,  Biskop,  var  født  8.  Marts  1610 
i  Viborg,  hvor  hans  Fader  Mag.  Villads  Nielsen  Brøns  (f  1627) 
var  Lektor  ved  Domkirken  (III,  215),  Moderen  var  en  Datter  af 
Biskop  Peder  Thøgersen  i  Viborg.  Efter  Skolegang  i  sin  Fødeby 
blev  V.  1630  Student  og  fik  Dr.  Jesper  Brochmand  til  Privatpræ- 
ceptor.  Denne  ansete  Mand  fattede  megen  Godhed  for  ham. 
brugte  ham  i  4  Aar  som  sin  Amanuensis  og  senere  som  Lærer  for 
Kansler  Chr.  Friis'  Søn  Jørgen,  der  var  i  Huset  hos  Brochmand. 
1635    blev  V.  Bibliothekar   ved   Jørgen    Seefelds    store    Bogsamling 

paa  Ringstedkloster;  rejste  derefter  udenlands  1636—39  til  Tysk- 
land, England  og  Holland.  I  Leiden  blev  han  indskreven  som 
historisk  studerende,  og  her  levede  han  meget  sammen  med  den 
siden  navnkundige  Thomas  Bartholin,  der  i  Breve  til  Hjemmet 
med  største  Berømmelse  omtaler  hans  Lærdom,  Begavelse  og  for- 
træffelige Karakter.  1639  blev  han  kaldt  hjem  for  at  overtage  en 
Plads  som  Hovmester  for  Gregers  Friis,  der  skulde  rejse  udenlands. 
Men  da  det  unge  Menneskes  Fader,  ovennæ,vnte  Kansler  Chr.  Friis, 
imidlertid  døde,  blev  der  ikke  noget  af  Rejsen.  Derimod  blev 
V.  1640  af  sin  Velynder  Jørgen  Seefeld  kaldet  til  Sognepræst  ved 
St.  Mikkels  Kirke  i  Slagelse,  til  hvilken  Kirke  Seefeld  som  Dom- 
provst i  Roskilde  Kapitel  havde  Patronatsret.  1654  blev  V.  tillige 
Provst  i  Slagelse  Herred.  Imidlertid  havde  han  23.  Sept.  1649 
ægtet  Dorethe,  Datter  af  den  theologiske  Professor,  Dr.  Niels  Pe- 
dersen Aurilesius  (I,  381),  hvorved  han  blev  nøje  knyttet  til  ansete 
akademiske  Kredse. 

Efter  at  V.  havde  prøvet  adskillig  Modgang  ved  sin  Præste- 
gaards  Brand  1652  og  ved  de  haarde  Trængsler,  som  Krigen 
1658—60  medførte,  kom  det  Tidspunkt,  der  gav  hans  Levned 
større  historisk  Betydning.  Da  det  store  Stændermøde  i  Kjøben- 
havn  forestod  i  Efteraaret  1660,  lykkedes  det  Biskop  Svane,  der 
stod  i  personligt  Venskabsforhold  til  V.  og  kjendte  hans  ypperlige 
Evner,  at  faa  ham  valgt  til  en  af  den  sjællandske  Præstestands 
deputerede.  Som  saadan  kom  han  til  at  spille  en  ret  fremtrædende 
Rolle.  Han  blev  nemlig  den  gejstlige  Stands  Sekretær  ved  Mødet 
og  bidrog  væsentlig  til  at  stemme  sine  Standsfæller  for  den  vidt- 
gaaende  Forandring  i  Statsforfatningen,  som  Kongen  ønskede,  lige- 
som han  hørte  til  den  lille  Kreds  af  indviede,  der  i  Forbindelse 
med  Kongens  Kammersekretær  Christoffer  Gabel  lagde  de  Planer, 
der  siden  kom  til  Udførelse,  og  hvorved  den  kongelige  Enevælde 
grundlagdes.  Det  kan  da  heller  ikke  betvivles,  at  V.s  Kaldelse, 
27.  April  1661,  til  Biskop  i  Viborg  var  en  Belønning  for  den  Iver, 
han  under  Rigsdagen  havde  lagt  for  Dagen.  Men  Valget  traf  dog 
ikke  en  uværdig,  og,  saa  vidt  vides,  røgtede  han  Tilsynsembedet 
med  Kraft  og  Dygtighed  indtil  sin  Død,  22.  Febr.  1673. 

Skjønt  V.  var  en  lærd  Mand,  der  havde  megen  historisk  In- 
teresse, har  han  dog  ikke  selv  udgivet  noget  af  Betydning,  men 
da  han  efterlod  forskjellige  historiske  Samlinger,  kom  disse  hans 
Søn,  Historieskriveren  Niels  Pedersen  Slange  (XVI,  99),  til  gode. 
1760   blev    den    af  V.  under    Rigsdagen    førte    Dagbog    udgiven    i 

Anledning  af  den  s.  A.  stedfindende  Jubelfest.  Hans  Bidrag  til 
Viborg  Skoles  Historie  samt  nogle  selvbiografiske  Optegnelser  findes 
trykte  i  Kirkehist.  Saml.  3.  R.  IV.  H.  F,  Rørdam. 

WiUatzen,  Peter  Johann,  1824 — 98,  Lærer,  Digter  og  Over- 
sætter, var  Søn  af  en  Skolelærer  og  født  12.  Sept.  1824  i  Silber- 
sted,  Annex  til  St.  Michaels  Sogn  i  Slesvig  By.  Tre  Aar  gam- 
mel kom  han  til  Haderslev,  hvor  Faderen  havde  faaet  Ansættelse 
ved  Vilhelmine-Skolen;  her  kom  han  i  Latinskolen,  men  da  der 
ikke  var  Raad  til  at  lade  ham  studere,  maatte  han  nøjes  med  at 
gjennemgaa  Tønder  Seminarium  (1842 — 45).  W.  fik  derefter  Plads 
som  Hjælpelærer  i  Altona  og  ansattes  1849  ^  samme  Stilling  hos 
sin  Fader  i  Haderslev,  men  blev  afskediget  i  Maj  1850  paa  Grund 
af  sit  udprægede  tyske  Sindelag.  Han  blev  imidlertid  boende  i 
Byen  og  ernærede  sig  ved  Privatundervisning,  indtil  han  ved  de 
danske  Troppers  Indrykning  flygtede  til  Rensborg.  Her  meldte 
han  sig  strax  ind  i  den  slesvig-holstenske  Hær,  hvor  han  gjorde 
Tjeneste  som  c  Feltdegn ».  I  April  1851  fik  han  Ansættelse  ved 
den  højere  Døtreskole  i  Bremen,  hvor  han  lagde  sig  efter  Historie 
og  i  mange  Aar  virkede  som  Historielærer.  I  1865  blev  han  af 
Senatet  udnævnt  til  Lærer  ved  «Hauptschule»  og  forblev  i  denne 
Stilling  til  sin  Død,  14.  Dec.  1898.  Han  har  skrevet  nogle  lyriske 
Digte  og  et  Epos,  « Hannibals  Tod»  (1857)  samt  for  øvrigt  beskæf- 
tiget sig  meget  med  skandinavisk  Litteratur,  af  hvilken  han  har 
oversat  dels  lyriske  Digte  c  Nordian dsharfe*  (1858  og  1889),  dels 
større  Arbejder,  som  H.  C.  Andersens  <Bilderbuch  ohne  Bilder » 
(1869),  «Nordische  Novellen*  (1870  og  1891),  Holbergs  «Der  poii- 
tische  Kannengiesser»  (187 1),  Hertz'  cKdnig  Renés  Tochter»  (1871), 
cEs.  Tegners  poetische  Werke»  (2.  Bd.  1885). 

Fr.  Brtlmmer,  Lex.  Deutsch.  Dichter  des  19.  Jahrh.  C,  A.  Nissen. 

Villaume,  Peter,  1746— 1825,  Skolemand  og  Forfatter,  var  født 
i  Berlin  18.  Juli  1746  og  Søn  af  Pierre  V.,  en  fi'anskfødt,  reformert 
Strømpevæver,  og  Marie  f.  Dupian.  Hjemmet  var  fattigt,  og  Fade- 
ren døde  tidlig,  hvorfor  V.  selv  maatte  tjene  Livets  Ophold,  ind- 
til Præsten  ved  den  firanske  Koloni  176 1  satte  ham  i  Charitéskolen 
og  derpaa  i  det  franske  Gymnasium.  Siden  studerede  han  Theo- 
logi.  Som  Præst  ved  de  smaa  franske  Menigheder  i  Schwedt  (1771) 
og  i  Halberstadt  (1776)  havde  han  god  Tid  til  Privatundervisning 
og  litterær  Virksomhed.    Sammen  med  sin  Hustru  oprettede  han  i 

Halberstadt  en  Opdragelsesanstalt  for  Piger,  vandt  1780  en  udsat 
Pris  for  en  Haandbog  for  Lærere  og  udgav  en  Række  populær- 
filosofiske og  pædagogiske  Skrifter,  af  hvilke  «Praktische  Logik* 
(1781)  og  cGeschichte  des  Menschen*  (1783),  der  samtidig  udkom 
paa  Fransk,  vandt  meget  Bifald  og  oplevede  flere  Oplag.  V.  fik 
et  Navn  som  filantropistisk  Pædagog  og  blev  1787  af  Kultusminister 
V.  Zedlitz  ansat  som  Professor  i  Moral  og  de  skjønne  Videnskaber 
ved  det  Joachim  thaiske  Gymnasium  i  Berlin,  hvor  han  fortsatte 
sin  Forfattervirksomhed.  2  af  hans  Afhandlinger  optoges  i  Cam- 
pes  Revisionsværk  («Ueber  die  Unzuchtsunden  der  Jugend«,  et 
kronet  Prisskrift,  og  «Ueber  die  physische  Erziehung*,  en  endnu 
læseværdig  Afhandling,  der  blev  en  Forløber  for  Gutsmuths  « Gym- 
nastik flir  die  Jugend  t).  Men  hans  Udtalelser  i  andre  Skrifter  og 
som  Lærer  bevirkede,  at  han  ved  Gjennemførelsen  af  WøUners 
Religionsedikt  maatte  tage  sin  Afsked  i  Marts  1793. 

Inden  han  søgte  sig  en  ny  Virkekreds,  i  Schweits,  vilde  han 
efter  Indbydelse  besøge  Grev  L.  Reventlow  i  Fyn,  med  hvem  han 
havde  brevvexlet  om  Skolesager.  I  Maj  1793  ^o™  ^^^  ™^^  sin 
F'amilie  til  Trolleborg  og  forblev  her  som  Lærer  i  Fransk  for 
Grevens  Børn  og  som  hans  pædagogiske  Raadgiver  ved  Oprettel- 
sen af  Seminariet  og  Opdragelsesanstalten  Bernstorflfeminde.  Ved 
denne  sidste  blev  han  Lærer  og  udgav  en  Beretning  om  den. 
Desuden  drev  han  Landbrug  som  Ejer  af  Gaarden  c  Skovlyst ». 
Gjennero  de  trolleborgske  Undervisningsanstalter  og  sine  pæda- 
gogiske Skrifter,  af  hvilke  flere  oversattes  paa  Dansk,  fik  han  Ind- 
flydelse paa  danske  Skoleforhold.  Vare  hans  pædagogiske  Ideer 
end  meget  ensidige,  fremsatte  han  dog  ogsaa  mange  af  Filantro- 
pistemes  sunde  Tanker,  bl.  a.  Kravet  om  Legemsøvelser,  Haand- 
gjeming  og  Reform  af  Smaabømsundervisningen.  Da  Julie  Revent- 
low 1807  ægtede  Grev  F.  A.  Holstein,  flyttede  V.  til  Holsteinborg 
og  var  her  Medhjælp  for  det  unge  Grevepar  i  deres  menneske- 
venlige Foranstaltninger  paa  Godset  og  virksom  i  det  holstein- 
borgske Industriselskab;  desuden  underviste  han  nogle  Pensionærer. 
1819  prædikede  han  i  Reformert  Kirke  i  Kjøbenhavn,  men  levede 
ellers  tilbagetrukkent  og  døde  11.  Juni  1825  paa  Fuirendal.  W. 
ægtede  4.  Juli  177 1  Susanne  Marre,  Datter  af  Inspektør  Charles  M.; 
hun  døde  9.  April  1815. 

Erslew,  Forf.  Lex.  J.  Larsen,  Den  danske  Folkeskoles  Hist.  1784— 18 18. 
Allg.  deutsche  Biographie  XXXIX.  L.  Bobé,  Reventlowske  Papirer  II.  N.  Ras- 
mussen Søkilde,  Brahetrolleborg  og  Omegn.  Joakim  Larsen, 

Wille,  Hans  Jacob,  1756 — 1808,  Stiftsprovst,  Forfatter,  var 
født  II.  Okt.  1756  i  Siljord  i  Thelemarken,  hvor  hans  Fader,  Hans 
Amundsen  W.,  var  Sognepræst.  Moderen  hed  Anne  Marie  f.  Bloch. 
Efter  at  han  1779  var  bleven  personel  Kapellan  hos  sin  Fader, 
begyndte  han  med  stor  Energi  at  studere  sin  Fødebygds  og  der- 
efter hele  Thelemarkens  Ejendommeligheder  i  alle  Retninger;  Na- 
turen, Folkelivet,  de  økonomiske  Forhold  og  Distriktets  Historie 
vare  alle  Gjenstand  for  hans  varme  Interesse.  Han  kom  snart  i 
Forbindelse  med  den  lærde  Præst  Hans  Strøm  paa  Eker,  der  blev 
hans  Vejleder  paa  Naturforskningens  Omraade  og  hans  « dyre- 
bareste Velgjører».  I  1786  kunde  W.  som  Resultat  af  sin  Flid 
udgive  en  fortræffelig  Beskrivelse  af  sit  Fødested  Siljord.  Skriftet, 
som  vidner  om  Forfatterens  grundige  historiske  og  naturhistoriske 
Kundskaber  og  om  en  forstaaelsesfuld  Opfattelse  af  Almuens  Liv, 
Tænkesæt  og  Traditioner,  blev  af  det  topografiske  Selskab  i  Chri- 
stiania opstillet  som  Mønster  for  lignende  Beskrivelser.  1786  mod- 
tog han  en  Stilling  som  Hjælpepræst  hos  Hans  Strøm,  men  til- 
traadte  s.  A.  en  Rundrejse  i  Thelemarken,  hvis  Øjemed  dels  var 
botaniske  Indsamlinger,  dels  antikvariske  Undersøgelser,  hvorhos 
han  gik  paa  Jagt  efter  sjældne  Bøger  og  gamle  Skindbreve.  Det 
var  hans  Mening  at  offentliggjøre  Udbyttet  af  denne  Rejse;  Manu- 
skriptet blev  ogsaa  færdigt  fra  hans  Haand,  men  kun  et  Hæfte, 
indeholdende  en  geografisk  Indledning,  udkom  (1799);  det  øvrige, 
« Rejsen  selv  og  hvad  der  hver  Dag  er  iagttaget*,  siges  at  være 
ødelagt  i  trykt  Stand  ved  Ildebrand  i  Kjøbenhavn;  Koncepten  der- 
til er  imidlertid  for  en  Del  bevaret  og  i  vore  Dage  udgivet  af 
L.  Daae. 

Efter  sin  thelemarkske  Rejse  begav  W.  sig  til  Kjøbenhavn  for 
at  sollicitere.  Det  lykkedes  ham  1788  at  blive  Sognepræst  til 
Grytten  i  Romsdalen.  1792  udnævntes  han  til  Sognepræst  ved 
vor  Frue  Kirke  i  Throndhjem  og  blev  1798  tillige  Stiftsprovst, 
hvilken  Stilling  ellers  altid  har  tilligget  Domkirkens  Sognepræster. 
Han  var  i  10  Aar  Videnskabsselskabets  Sekretær  og  udgav  som 
saadan  en  Samling  Mindetaler  over  Selskabets  afdøde  Medlemmer. 
Hans  øvrige  Forfatterskab  er  ikke  betydeligt.  At  samle  var  hans 
Lidenskab,  og  han  efterlod  ved  sin  tidlige  Død  en  værdiftild  Skat 
af  Bøger,  Manuskripter,  Kort  og  Naturmærkværdigheder.  Det 
meste  deraf  kom  til  Videnskabsselskabet,  deriblandt  hans  righol- 
dige Herbarium  fra  Thelemarken,  som  senere  er  kommet  Viden- 
skaben   til    gode,    og    en    Samling   af  3000   Dialektord    fra    samme 

Landsdel.  W.  døde  i  Throndhjem  22.  April  1808.  —  Han  blev 
1786  gift  med  Anne  Dorothea  Walther  (f.  1763  f  1822),  Datter  af 
Jørgen  W.,  Sagfoged  paa  Eker,  og  Karen  Naskov. 

Erlandsen,  Den  nordenfjeldske  Gejst).  S.  70  f.  Leop.  v.  Buch,  Reise  durch 
Norwegen  I,  234  f.    (Norsk)  Hist.  Tidsskr.  2.  R.  III,  145  f.       A.  E.  Erichsen, 

WiUe,  Hans  Jørgen,  1787 — 1854,  Skolemand,  var  født  i  Kjø- 
benhavn  26.  Okt.  1787  og  Søn  af  ovennævnte  Hans  Jacob  W. 
Han  blev  Student  1804  fra  Throndhjem  Kathedralskole,  tog  Aaret 
efter  anden  Examen,  men  fik  ingen  Embedsexamen.  1808 — 10 
tjente  han  i  Hæren  som  Lieutenant  og  gik  derefter  Skolevejen.  W. 
underviste  i  kjøbenhavnske  Privatskoler  og  de  Massmannske  Søn- 
dagsskoler, var  1820  Medstifter  af  c  Pædagogisk  Selskab >  og  blev 
s.  A.  Lærer  ved  Garnisonens  Kasemeskoler,  hvor  han  virkede  til 
sin  Død,  2.  Maj  1854.  Ved  her  at  blive  kjendt  med  J.  N.  B.  Abra- 
hamson  (I,  64)  begejstredes  han  for  indbyrdes  Undervisning  og  blev 
1823  Lærer  ved  den  for  denne  Methode  oprettede  Normalskole. 
1825  besøgte  han  efter  kongl.  Befaling  Øernes  Seminarier  for  at 
fremme  Methodens  bedre  Udførelse,  hvilket  foranledigede  et  heftigt 
Sammenstød  med  Forstander  Wedel  (ovfr.  S.  305)  i  Skaarup,  og 
1828 — 30  berejste  han  hele  Danmark  for  at  ordne  en  Skole  i  hvert 
Provsti  til  Mønsterskole  for  indbyrdes  Undervisning  og  tillige  virke 
for  Gymnastikundervisningen  i  Skolerne.  I  dette  sidste  Øjemed 
blev  W.  1830  Medhjælper  hos  Gymnastikdirektøren.  Da  Mod- 
standen mod  den  paatvungne  Methode  voxede  og  tvang  hans  Be- 
sk)rtter  Abrahamson  til  at  trække  sig  tilbage,  maatte  W.  bringe 
Methode  og  Apparat  paa  en  simplere  Form,  som  ft-a  1838  afløste 
den  ældre  og  indledte  Methodens  Hensygnen.  Han  udgav  nogle 
Skrifter  om  Methoden  og  flere  Lærebøger,  der  slutte  sig  nær  til 
den.  W.,  der  1835  ^^^^  Krigsraad,  ægtede  1823  Ane  Margrethe 
Hansen  (f.  13.  Avg.  1800  f  n-  April  1842),  Datter  af  Byfoged  J.  H. 
i  Vordingborg. 

Erslew,  Forf.  Lex.     J.  Larsen,  Den  danske  Folkeskoles  Hist.  1818—98. 

Joakim  Larsen. 

WiUebrandt,  Johan  Christoff,  1732— 1807,  Deputeret,  var 
Søn  af  Johan  Christoff"  W.,  Formand  for  de  32  Mænd  i  Kjøben- 
havn,  og  Engel  Christine  f.  Cøllner  og  døbtes  18.  Juli  1732.  25  Aar 
gammel  ansattes  han  som  virkelig  Sekretær  i  Krigskancelliet,  er- 
holdt 1759  Krigsraads  og  1763  Justitsraads  Karakter  og  kom  som 
Sekretær  i  Depechekontoret  til  at  arbejde  umiddelbart  under  Gene- 

ralmajor  P.  E.  Gåhler  (VI,  420),  der  fra  nu  af  blev  hans  Velynder. 
I  Maj  1769  udnævntes  han  til  Etatsraad,  og  da  Gåhler  under  det 
Struenseeske  Regime  ogsaa  havde  faaet  Indflydelse  paa  Marinens 
Anliggender,  fik  han  sat  igjennem,  at  det  kombinerede  Admirali- 
tets- og  Generalkommissariatskollegium  skulde  omdannes  i  Lighed 
med  Landetatens  Generalitets-  og  Kommissariatskollegium  efter  en 
Plan,  som  udarbejdedes  af  Grev  G.  C.  Haxthausen  (VII,  180)  og 
W.,  og  disse  bleve  8.  Juli  177 1  ansatte  som  Deputerede  i  det  om- 
dannede Admiralitets-  og  Kommissariatskollegium.  Denne  Omord- 
ning blev  modtaget  med  stor  Uvilje  af  Marinen,  der  lagde  den 
alle  mulige  Hindringer  i  Vejen,  og  Misfornøjelsen  bredte  sig  helt 
ned  til  de  laveste  Lag  og  gav  sig  Udslag  paa  mange  Maader, 
som  t.  Ex.  de  norske  Matrosers  bekjendte  Tog  til  Hirschholm  i 
Sept.  177 1.  Skræmmet  af  den  Modstand,  Kollegiet  mødte  hos 
Marinen,  søgte  W.  til  Trods  for  Struensees  Modforestillinger  sin 
Afsked,  som  han  erholdt  11.  Nov.  1771  tilligemed  500  Rdl.  af 
Kabinetskassen.  Ved  Katastrofen  17.  Jan.  1772  fængsledes  W.  Den 
nedsatte  Kommission  kom  dog  snart  til  det  Resultat,  at  den  For- 
virring og  Uorden,  der  var  fremkommet  i  Søetaten  under  hans 
Styrelse,  hovedsagelig  maatte  tilskrives  hans  Enfoldighed  og  Ukyn- 
dighed i  Marinens  Forhold.  I  Maj  1772  hævedes  Tiltalen  imod 
ham,  og  han  løslodes  af  Arresten  med  Forpligtelse  til  at  tage 
Ophold  i  en  lille  sjællandsk  Kjøbstad.  Hans  Pension  ansattes  til 
300  Rdl.  Han  bosatte  sig  først  i  Farum,  flyttede  derpaa  til  Ros- 
kilde og  kom  endelig  yderlig  reduceret  til  Kjøbenhavn,  hvor  han 
i  sine  sidste  Dage  maatte  søge  Understøttelse  ved  Fattig\'aisenet. 
W.  døde  i  Kjøbenhavn  i  1807.  —  Han  var  gift  med  Louise  Holm 
(f  i  Roskilde  1797,  51  Aar  gammel). 

Nyt  hist.  Tidsskr.  IV,  667  f.  Hist.  Tidsskr.  7.  R.  III,  612  ff.  Holm,  Dan- 
mark-Norges Hist.  1720 — 1814  IV.  7;  Q^  ly^  Hirsch, 

de  Willem  (el.  Wilhem),  Johan,  — 1631,  Handelsmand  og 
Industridrivende,  var  af  nederlandsk  Oprindelse,  men  nedsatte  sig 
i  Kjøbenhavn  og  hørte  ligesom  hans  i  Amsterdam  boende  Brødre, 
de  ansete  Kjøbmænd  Poul  og  David,  af  hvilke  den  første  var 
Christian  IV's  Faktor,  til  dennes  betydeligere  Leverandører.  Navnlig 
har  Johan  under  Kongens  Deltagelse  i  Trediveaarskrigen  forsynet 
ham  med  Geværer  og  Rustninger.  I  Spidsen  for  forskjellige  Han- 
delskompagnier var  J.  de  W.  en  af  Kongens  virksomste  Hjælpere 
til  at  bringe  Handelen  og  Skibsfarten  i  Flor.     I  16 14  fik   han  Be- 

villing  til  i  4  Aar  at  fange  Hvaler  under  Norge,  i  1616  Tilladelse 
til  at  gaa  i  Kompagni  med  Borgere  fra  Dieppe  for  at  drive  Hval- 
fangst under  Grønland,  og  da  Christian  IV  anlagde  Christianshavn 
1618,  tegnede  han  sig  for  en  af  de  for  Skibsfarten  heldigst  belig- 
gende Gnmde  med  Forpligtelse  til  at  udfylde  og  bebygge  den. 
Paa  egne  Skibe  førte  han  Kom  til  Norge  og  Øxne  til  Holland. 
1622  fik  han  Bevilling  paa  en  Kalkovn  i  Skaane,  nær  ved  Malmø, 
Ret  til  at  bryde  Kalk  paa  Kongens  Ejendomme  og  Privilegium 
paa,  at  ingen  anden  i  12  Aar  og  i  10  Miles  Afstand  maatte  bryde 
Kalk.  Han  var  fremdeles  i  Spidsen  for  de  Kjøbmænd,  der  1623 
overtog  Kongens  Silkevæveri,  og  kjøbte  1625  en  dertil  hørende 
Gaard  paa  Kjøbmagergade.  Da  Silkekompagniet  dog  i  1626  ikke 
kunde  holde  Væveriet  oppe,  tilbød  han  selv  at  underholde  8  å  10 
af  de  bedste  Mestre.  I  1625  fik  W.  og  Konsorter  Tilladelse  til  at 
stifte  et  ckaraibisk»  Handelskompagni  til  at  handle  paa  Vestindien, 
Brasilien,  Virginien  og  Guinea.  Kongen  laante  ogsaa  W.  Penge 
til  at  anbringe  i  den  ostindiske  Handel,  saa  der  var  næppe  noget 
af  Datidens  større  danske  Handelsforetagender,  hvori  han  ikke  var 
engageret,  og  det  som  oftest  som  Foregangsmand,  hvorfor  han 
næppe  med  rette,  som  af  C.  Bruun  i  c  Kjøbenhavns  Historie*,  bør 
nedsættes  i  Kjøbmændenes  anden  Klasse.  Han  hørte  sikkert  til  de 
allerdriftigste,  blev  1622  optagen  i  det  danske  Broderskab  og  var 
en  velstaaende  Mand,  der  foruden  førnævnte  Plads  ejede  et  Hus 
paa  Amagertorv,  som  han  beboede,  og  en  Have  uden  for  Øster- 
port. Han  begravedes  23.  Marts  1631  i  St.  Nicolai  Kirke,  hvor 
hans  Hustru  var  bleven  begravet  24.  Juli  1626. 

Bricka  og  Fridericia,  Chr.  IV's  egh.  Breve  I  og  III.  O.  Nielsen,  Kbhvns, 
Hist.  IV.  Kbhvns.  Dipl.  I —IV.  C.  Bruun,  Kjøbenhavn  I,  587.  Personalhist. 
Tidsskr.  I,  204.     Thaarup,  Det  danske  asiat.  Compagnie  S.  10.    Q^  £,,  Grove, 

Willemoes,  Joachim  Godske,  1781 — 1858,  Præst,  Broder  til 
nedennævnte  Peter  W.,  var  født  i  Assens  24.  Dec.  1781.  Han  dimh- 
teredes  fra  Odense  Kathedralskole  1797  og  tog  theologisk  Embeds- 
examen  1801.  Efter  at  have  rejst  udenlands  var  han  Timelærer  og 
blev  1810  Sognepræst  for  Valløby  og  Ihireby,  1818  for  Haarlev  og 
Himlingøje  og  1831  for  Herfølge  og  Sædder,  alle  tre  Embeder  i 
Bjeverskov  Herred.  W.  døde  i  Herfølge  13.  Marts  1858.  Han  ægtede 
1810  Anne  Marie  f.  Qvistgaard  (f.  1790  f  1858),  Datter  af  Kancelli- 
raad  Jørgen  Q.,  Ejer  af  Vibygaard.  —  W.  var  paa  en  Tid,  hvor  det 
kun  var  Tilfældet   med  faa  Præster,    paavirket  af  de  opvakte,   hos 

hvem  han  ogsaa  fandt  stor  Tilslutning.  Der  fandt  i  Slutningen  af 

30erne  et  aandeligt  Gjennembrud  Sted  hos  ham,    og   det  berettes, 
at  han  regnede   sin  Alder   fra  denne  Tid.     Hans  Kirker  søgtes  af 

Folk   fra   mange  Sogne;    men   han  var  en  stille  Mand,    der  aldrig 
havde  Konflikter  med  sine  foresalte. 

Erslew,    Forf.  Lex.    Supplem.     Winther,  Oplevelser    af   Menighedslivet   i 

Kjøbenhavn  og  Sydsjælland  S.  20  f.  ^.  Koch. 

Willemoes,  Peter,  1783 — 1808,  Søofficer,  Søn  af  Amtsforvalter 
i  Assens  (senere  i  Odense)  Kammerraad  Christen  W.  (f.  25.  April 
1736  i  0.  Avsum,  f  10.  Nov.  1818  i  Fredensborg)  og  Christiane 
f.  Dreyer  (f.  16.  Avg.  1753  paa  Wedellsborg,  f  20-  Dec.  1832  paa 
Frederiksberg),  var  født  i  Assens  11.  Maj  1783.  I  hans  fiamdom, 
der  hengik  i  hans  Fødeby,  viste  W.  sig  som  en  modig,  behændig 
Dreng;  4  Aar  gammel  blev  han  indskreven  som  Kadet,  12  Aar 
gammel  sattes  han  i  Huset  hos  daværende  Kapitajn  i  Søetaten 
E.  Bruun  i  Kjøbenhavn  for  at  gjennemgaa  Søkadetakademiet;  hos 
denne  Familie  forblev  han  til  1799  og  fik  derefter  anvist  fiolig 
paa  selve  Akademiet.  I  sin  Kadettid  erhvervede  han  sig  hurtig 
baade  Læreres  og  Kammeraters  Yndest  ved  sit  livlige  Sind,  sin 
stærkt  udprægede  Æresfølelse  og  en  stor  Kjærlighed  til  den  Stand, 
han  havde  valgt.  Med  ret  gode  Vidnesbyrd  afgik  han  29.  Avg. 
1800  fra  Akademiet  som  Sekondlieutenant,  indstillet  som  Nr.  6  af  7. 
Umiddelbart  efter  sin  Udnævnelse  til  Officer  udkommanderedes 
han  med  Linjeskibet  c  Louise  Augustas,  i  Marts  Maaned  1801  kom 
han  om  Bord  i  Linjeskibet  c  Danmark »,  men  forflyttedes  allerede  i 
Slutningen  af  samme  Maaned  til  det  Gernerske  Flydebatteri  Nr.  i 
(24  Kanoner,  156  Mands  Besætning),  for  hvilket  han  —  skjønt 
kun  18  Aar  —  blev  Chef.  Batteriet,  der  hverken  havde  Master 
eller  Sejl,  indlemmedes  i  Kommandør  Olfert  Fischers  Sødefension 
paa  Reden  og  fik  anvist  Plads  temmelig  centralt  i  Linjen,  mellem 
Eskadrechefens  Skib  < Dannebrog »  og  Linjeskibet  « Sjælland*.  Det 
laa  her,  ligesom  de  andre  af  Defensionens  Skibe,  fortøjet  for 
4  Ankere. 

I  Slaget  paa  Reden  2.  April  1801  kæmpede  W.  mod  Nelsons 
Flagskib  «Elephant»,  der  havde  lagt  sig  ud  for  cDannebrog>. 
Begunstiget  af  sit  lave  Dæk,  over  hvilket  Fjendens  Kanonkugler 
for  største  Delen  gik  hen  uden  at  ramme,  lod  han  sine  Kanoner 
spille  lystig,  opmuntrende  sine  Folk  ved  al  Slags  Spøg,  foregaaende 
dem  med  et  følgeværdigt  Exempel  paa  Mod  og  Aandsnærværelse, 

Og  tilføjede  virkelig  den  engelske  Kolos  saa  megen  Skade,  at 
endog  Nelson  selv  ikke  kunde  nægte  ham  sin  Beundring.  Da 
€  Dannebrog »  havde  strøget  og  som  et  brændende  Vrag  var  drevet 
nord  paa,  og  efter  at  W.s  nærmeste  Sekundanter  « Elven  t  og 
«Akershus»  havde  trukket  sig  ud  af  Kampen,  blev  Situationen 
imidlertid  aldeles  fortvivlet  for  W.  og  hans  Fælle  Lieutenant  Nic.  Mul- 
ler (Stykprammen  t Hajen »);  Folkene  pilledes  bort  af  det  engelske 
Musketten,  og  Skroget  blev  stærkt  beskadiget.  Medens  t  Hajen »  • 
maatte  overgive  sig,  lykkedes  det  derimod  W.  ved  at  kappe  sine 
Fortøjninger  at  drive  ud  af  Slaglinjen  og  senere  at  blive  bugseret 
ind  paa  Reden,  hvor  han  ankom  selv  ubeskadiget,  men  med  et 
forskudt  Skib,  12  Mand  døde  og  34  saarede.  I  en  Samtale,  Nel- 
son senere  havde  med  Kronprinsen,  skal  han  have  rost  W.  i 
stærke  Udtryk  og  udtalt,  at  «den  Mand  burde  være  Admiral »; 
Prinsens  Svar  lød,  at  skulde  han  forfremme  alle  sine  tapre  Offi- 
cerer saadan,  fik  han  kun  Admiraler  til  sin  Raadighed.  Denne 
Ytring  har  senere  givet  Anledning  til  en  Del  Polemik;  fra  norsk 
Side  har  man  villet  gjøre  gjældende,  at  Nelsons  Ros  gjaldt 
den  for  øvrigt  udmærket  tapre  Lieutenant  Miiller  paa  c  Hajen »; 
Chr.  Bruun  har  imidlertid  undersøgt  Spørgsmaalet  meget  nøje  og 
fastslaaet,  at  Ordene  virkelig  gjaldt  W. 

Efter  Slaget  blev  W.  stærkt  feteret  og  optoges  som  Medlem 
af  Frimurerordenen.  1802  var  han  paa  Togt  i  Middelhavet  med 
Fregatten  «Rotaf.  Ved  Hjemkomsten  fandt  han  Faderen  afske- 
diget og  siddende  i  smaa  Kaar;  uvist  af  hvilken  Grund  blev  han 
nu  grebet  af  Mismod,  begyndte  endogsaa  at  studere  Jura  for  at 
kunne  skifie  Stand  og  erholdt  en  længere  Orlov.  1807  aabnede 
der  sig  imidlertid  en  Udsigt  for  ham  til  at  komme  i  russisk  Tje- 
neste; han  opgav  da  Studeringerne  og  begav  sig  afsted,  men 
vendte  hurtig  tilbage  ved  Efterretningen  om  den  Fare,  hvori  Dan- 
mark befandt  sig.  I  Efteraaret  og  Vinteren  1807 — 8  var  han  ansat 
Ted  Troppeoverførelsen  fra  Langeland  til  Falster,  hvilken  mest  ud- 
førtes med  aabne  Baade;  han  fik  her  en  længe  ønsket  Lejlighed  til 
at  øve  sit  Mod  og  sin  Snarraadighed  over  for  de  mange  engelske 
Skibe  i  Bæltet  og  slap  altid  heldig  fra  sine  Rejser.  Ved  samme 
Lejlighed  stiftede  han  Venskab  med  N.  F.  S.  Grundtvig,  hvilket 
senere,  da  W.  var  falden,  gav  sig  Udslag  i  Grundtvigs  bekjendte 
Sang  €  Kommer  hid  I  Piger  smaa».  I  Foraaret  1808  udkomman- 
deredes W.  med  €  Prins  Christian  Frederiks ;  i  dette  vort  eneste 
tilbageblevne  Linjeskibs  sørgelige  Kamp  ved  Sjællands  Odde  (VIII, 

Dansk  biogr.  Lex.     XVIII.  December  1904.  39 

473)  22.  Marts,  hvor  W.  var  Chefens  Adjudant,  fandt  den  unge 
Lieutenant,  tniflfet  i  Hovedet  af  en  Kugle,  Heltedøden  tillige  med 
mange  af  sine  Skibsfæller.  Sammen  med  disse  jordedes  han  paa 
Oddens  Kirkegaard,  hvor  Sølieutenantselskabet  1883  har  rejst  et 
Monument  for  de  faldne. 

O.  Ltltken,  Peter  WiUemoés.    Chr.  Bruun,  Admiral  Lord  Nelson  og  Peter 
Willemoes.     A.  Larsen,  Dansk-norske  Heltehist  1700 — 18 14.  C.  With, 

Villumsen,  Hans,  — 1671,  Generalproviantmester,  Forfatter,, 
var  en  Søn  af  Villum  Lucassen,  Raadmand  i  Odense  (f  12.  Jaii. 
1617),  og  Hustru  Barbara  Amtsdatter  (f  5.  Juni  1643).  Forældrene 
vare  fra  Holland,  men  maatte  under  Urolighederne  der  søge  et 
nyt  Hjem  og  havde,  vistnok  ved  Handel,  vundet  en  god  Stilling 
i  Odense.  De  havde  en  talrig  Børneflok,  hvoraf  flere  ved  Gifter- 
maal  knyttedes  til  ansete  Patricierslægter  i  denne  By  (XI,  506). 
H.  V.  boede  efter  Faderens  Død  hos  Moderen  og  har  formodent- 
lig, da  han  voxede  til,  fortsat  Forretningen.  I  ethvert  Tilfælde 
blev  han  en  velhavende  Mand,  der  i  Krigstiden  1643 — 45  og 
1658 — 60  kunde  gjøre  Regeringen  betydelige  Forstrækninger,  hvor- 
for der  blev  udlagt  ham  Krongods  rundt  omkring  i  Landet,  men 
særlig  i  Fyn,  hvor  han  bl.  a.  fik  det  Gods,  der  tidligere  havde 
hørt  til  det  gamle  Prælatur  Assens  eller  Tofte  Provsti.  Det  var 
navnlig  i  den  H.  V.  tildelte  Stilling  som  Generalproviantmester 
i  Fyn,  at  han  forstod  at  berige  sig  og  at  samle  Gods;  men 
det  var  paa  en  Tid,  da  Jordegods  ikke  var  meget  værdt,  i  det 
Udbyttet  ofte  næppe  kunde  dække  Skatternes  Beløb.  V.  døde 
ugift  27.  Okt.  167 1.  Siden  bleve  hans  Arvinger  dragne  til  Regn- 
skab af  den  i  Christian  V's  Tid  nedsatte  store  Revisionskommis- 
sion  og  dømte  til  at  udlevere  alt  det  til  V.  for  hans  ofte  slet 
hjemlede  Fordringer  udlagte  Gods  og  dertil  en  meget  betydelig 
Pengesum.  Ved  deres  gode  Forbindelser  og  en  stærk  og  udhol- 
dende Paakaldelse  af  den  kongl.  Naade  slap  de  dog  forholdsvis 
godt  derfra.  —  Under  sine  Finansoperationer  havde  V.  ftindet 
Tid  til  at  sysle  med  Poesien;  han  fik  dog  ikke  noget  udgivet,  og 
det  meste  af  hans  Forfatterskab  gik  til  Grunde  med  Resens  Biblio- 
thek  i  Hovedstadens  store  Brand  1728;  dog  er  i  Haandskrift  be- 
varet hans  metriske  Bearbejdelse  af  Davids  Salmer,  der  vidner 
om,  at  han  har  haft  et  for  hin  Tid  betydeligt  Herredømme  over 
den  poetiske  Form.    O.  Borch  betegner  ham  som  cgraviter  disertus*. 

Bloch,  Den  fyenske  Geistligh.  Hist.  1,  309  f.     Rørdam,  Arrebos  Lernet  I, 

234  f.  Ny  kirkehist.  Saml.  I,  Syoff.  Saml.  til  Fyens  Hist.  og  Topogr.  III,  302. 
Engelstoft,  Odense  Bys  Hist.,  2.  Udg.  RasmusseD-Søkilde,  Kaj  Lykkes  Fald 
S.  32      Hist.  Tidsskr.  7.  R.  IV.  JJ,  /T  Rørdam, 


Willumsen,  Jens  Ferdinand,  f.  1863,  Maler.  F.  W.  er  født 
i  Kjøbenhavn  7.  Sept.  1863  som  Søn  af  Herreekviperingshandler 
Hans  W..(f.  1835)  og  Ane  Kirstine  f.  Jensen  (f.  1836  f  1899).  Efter 
en  Tid  at  have  staaet  i  Snedkerlære  gjennemgik  han  Teknisk 
Skole  for  at  uddannes  til  Arkitekt;  senere  gik  han  paa  Kunst- 
akademiet og  malede  under  Krøyer.  I  de  Billeder,  han  fra 
1883 — 89  udstillede  paa  Charlottenborg,  lagde  han  ingen  fremtræ- 
dende Ejendommelighed  for  Dagen;  fra  1891,  da  han  var  Med- 
stifter af  fDen  frie  Udstilling »,  hvis  Bygning  er  opført  efter  hans 
Tegning,  har  han  vist  sig  som  en  udpræget  Impressionist,  hvis 
Billeder,  der  ofte  se  ud,  som  om  de  bundede  i  hæslige  Øjebliks- 
fotografier,  have  vakt  Beundring  hos  mange,  Forargelse  hos  flere. 
Et  energisk  og  særegent  Talent  er  W.  i  alle  Tilfælde,  og  meget 
af,  hvad  han  har  malet,  saa  vel  Figurmalerier  som  Landskaber,  vir- 
ker stærkt  og  æggende  ved  ejendommelig  Naturfølelse,  men  hans 
barokke  Linjeføring  og  voldsomme  Pensel  afskrækker  i  Regelen 
Beskueren,  før  denne  har  givet  sig  Tid  til  at  opsøge,  endsige  til 
at  fordybe  sig  i  den  Stemning,  Arbejdet  muligvis  rummer.  Som 
Billedhugger  har  W.  udført  et  Gravmæle  over  sine  Forældre, 
manierert  og  til  en  vis  Grad  ukunstnerisk  ved  Sammenføjningen 
af  de  to  arkaiserende  Hermer  og  den  lille  realistisk  udførte  Dreng, 
der  sidder  imellem  dem,  men  til  Trods  derfor  dog  helt  storstilet. 
En  ikke  ringe  Virksomhed  har  W.  udfoldet  paa  Kunstindustriens 
forskjellige  Omraader. 

W.,  der  i  de  senere  Aar  mest  har  levet  i  Paris,  ægtede 
7.  Marts  1890  Juliette  Alma  Nicoline  Meyer  (f.  1863),  Datter  af 
Brændevinsbrænder  Hans  Christen  M.  (f.  1835)  og  Olga  Julie  Au- 
gustine  f.  Klamke  (f.  1840).  Som  Billedhuggerinde  har  hun  udstillet 
en  Del  smaa  Kvindefigurer,  Danserinder  osv.  i  det  18.  Aarhundre- 
des  franske  Stil. 

Weilbach,  Nyt  dansk  Kunstnerlex.  Sigurd  MUUer, 

Villumsen,  Thomas,  — 1602,  Lektor,  Forfatter,  var  født  i 
Odense.  Hans  Moder,  Ellen  Pedersdatter,  ægtede  efter  sin  Mands 
Død  en  Raadmand  i  Malmø,  ved  hvem  hun  blev  Moder  til  den 
bekjendte    og    ansete    Borgmester  Jacob   Mikkelsen   i   Kjøbenhavn 

(XI,  333),  der  har  gjort  sig  fortjent  af  Halvbroderens  Minde  ved 
længe  efter  hans  Død  at  udgive  hans  c  Davids  Psalter  paa  danske 
Rim*.  Om  T.  V.s  Studier,  under  hvilke  han  erhvervede  Magister- 
graden, savne  vi  Efterretninger.  1585  blev  han  Rektor  i  Lund  og 
senere  tillige  Kannik  ved  Domkirken.  Han  ægtede  Birgitte,  Datter 
af  Ærkedegnen  i  Lunds  Kapitel,  M.  Baltser  Jacobsen  (VIII,  342). 
Hun  døde  allerede  1590  i  sit  32.  Aar  og  efterlod  3  Børn.  S.  A. 
fik  T.  V.  et  Vikariat  ved  Domkirken,  blev  1593  Lektor  ved  samme 
og  døde  20.  Juli  (ell.  Juni)  1602.  —  Der  tillægges  ham  flere  Skrif- 
ter —  hvoraf  nogle  med  interessante  Titler  —  men  de  synes  alle 
tabte  (de  fleste  af  dem  ere  næppe  blevne  trykte)  med  Undtagelse 
af  ovennævnte  Salmeparafrase,  der  vistnok  vilde  være  gaaet  tabt, 
om  fornævnte  kjøbenhavnske  Borgmester  ikke  havde  taget  sig 
af  den  og  1641  havde  ladet  den  komme  for  Lyset. 

Rietz,  Skanska  SkolvSsendets  Hist.  S.  249.  Ny  kirkehist.  Saml.  I,  540  ff; 
V,  68.  203.  JI.  F.  Rørdam, 

Wilse,  Christian  Ferdinand,  1790 — 1860,  Højesteretsassessor, 
var  en  Søn  af  Overretsprokurator  Jacob  Ferdinand  W.  (f.  19.  Marts 
175^  t  13-  Okt.  1830)  og  Cecilie  Christence  f.  Cappel  (f.  27.  Dec. 
1766  f  19.  Febr.  1834).  Han  fødtes  i  Kjøbenhavn  8.  Juni  1790, 
blev  1807  Student  fra  Metropolitanskolen,  1810  juridisk  Kandidat, 
1812  Underkancellist  i  Danske  Kancelli,  1818  Protokolsekretær  i 
Højesteret,  18 19  Assessor  i  Landsover-  samt  Hof-  og  Stadsretten, 
1831  tillige  Kongens  Foged  i  Kjøbenhavn,  men  udnævntes  allerede 
s.  A.  til  Assessor  i  Højesteret,  hvilken  Stilling  han  dog  atter  fore- 
løbig opgav,  da  han  1845  ^^^^  Nationalbankdirektør.  1858  ind- 
traadte  han  paa  ny  i  Højesteret  og  beklædte  dette  Embede  til  sin 
Død  (22.  Avg.  1860  i  Jægersborg).  I  en  lang  Aarrække  ledede 
han  desuden  som  Forstander  det  daværende  praktisk  juridiske  Sel- 
skabs Øvelser  for  studerende  ved  Kjøbenhavns  Universitet.  1829 
var  han  bleven  Jusdtsraad  og  1859  Konferensraad.  Han  blev 
27.  Sept.  1828  gift  med  Anna  Augusta  Sophie  Elisabeth  Phister 
(f.  23.  Juli  1803  f  31.  Dec.  1840),  en  Søster  til  Skuespiller  J.  L.  Phi- 
ster (XIII,  100).  G.  Kringelbach, 

Wilse,  Jacob  Nicolai,  1735 — '^i»  Præst,  topografisk  Forfat- 
ter og  Rejseskildrer,  fødtes  24.  Jan.  1735  ^  Lemvig.  Hans  Fader 
Peder  Jacobsen  W.  var  Hører  ved  Byens  Latinskole  og  døde  1786 
som  Sognepræst  til  Jegindø  i  Thy.    Moderen  hed  Maren  Nielsdat- 

ter  Bierregaard  (f  1772).  W.  blev  Student  1752,  theologisk  Kan- 
didat 1756.  Derefter  søgte  han  sit  Udkomme  som  Huslærer  «hos 
adskillige  Standspersoner  i  begge  Riger »  og  udvidede  sine  egne 
Kundskaber  i  nyere  Sprog.  I  Fransk  drev  han  det  saa  vidt,  at 
han  paa  dette  Sprog  forfattede  et  episk  Digt,  som  udkom  1762  i 
Christiania  og  var  hans  første  Forsøg  som  Skribent.  Desuden 
lagde  han '  sig  efter  Mathematik  og  Fysik.  Da  han  1766  kom  til 
Kjøbenhavn  for  at  søge  Kald,  blev  han  af  den  russiske  Ambassa- 
dør, Geheimeraad  Casp.  v.  Saldern  (XIV,  571),  antagen  til  at  læse 
Mathematik  med  4  unge  Medlemmer  af  det  russiske  Gesandtskab, 
hvilket  foregik  paa  Fransk.  Dette  varede  til  1768,  da  han  ved 
V.  Saldems  varme  Anbefaling  opnaaede  Spydeberg  Præstekald  i 
Smaalenene.  Aaret  før  havde  han  taget  Magistergraden.  1784 
blev  han  titulær  Professor  og  udnævntes  1785  til  Sognepræst  i 
Ejdsberg  i  Smaalenene,  hvor  han  tilbragte  Resten  af  sine  Dage. 

Gjennem  et  Forfatterskab,  som  strækker  sig  over  40  Aar,  har 
W.  vundet  et  agtet  Navn  i  vor  Litteraturs  Historie;  hans  topo- 
grafiske Arbejder  og  Rejseiagttagelser  have  endnu  sit  Værd  og 
sine  Læsere.  Under  Opholdet  i  Kjøbenhavn  udgav  han  1767  «Fri- 
dericiæ  Stads  Beskrivelse*,  omhyggelig  udarbejdet  og  vidnende  om 
mangesidige  Indsigter;  den  blev  ogsaa  gunstig  modtagen  af  Kri- 
tikken. Efter  Bosættelsen  i  Norge  samlede  han  al  sin  Interesse 
om  dette  Land.  Der  har  næppe  levet  nogen  danskfødt  Mand  i 
Norge,  der  i  højere  Grad  end  W.  har  følt  sig  som  Nordmand. 
Om  en  af  sine  Bøger  siger  han,  at  han  udgav  den  i  Christiania 
c  af  en  Slags  norsk  Patriotisme  t,  uagtet  han  kunde  faa  den  billi- 
gere og  bedre  trykt  i  Kjøbenhavn.  Han  benytter  sig  af  sæmorske 
Ord  og  er  en  af  de  første,  som  begyndte  at  skrive  Stednavne 
efter  norsk  Udtale.  Med  stor  Iver  gav  han  sig  straks  i  Færd  med 
at  samle  til  sit  Præstegjælds  Topografi,  der  1779  udkom  som 
€  Fysisk,  økonomisk  og  statistisk  Beskrivelse  over  Spydeberg ». 
Naar  man  betænker,  at  dette  Sogn  hverken  hører  til  de  større 
eller  mærkeligere  i  Norge,  forbavses  man  over  dette  svære  Bind 
paa  600  Sider,  hvormed  desuden  som  Tillæg  fiilgte  « Meteorologisk 
Natur-  og  Husholdningskalender»,  en  cNorsk  Ordbog*  m.  m.  Tin- 
gen er,  at  store  Afsnit  af  Værket,  særlig  hvad  der  angaar  Land- 
husholdningen samt  Folkets  Sysler  og  Liv,  kan  betragtes  som  Af- 
handlinger, hvis  Indhold  gjælder  hele  det  østlige  Norge.  Da  han 
var  forflyttet  til  Ejdsberg,  udgav  han  ogsaa  over  dette  Præstegjæld 
en  indholdsrig  Beskrivelse,    som   optoges   i    « Topografisk  Journal*. 

Hos  en  Mand  med  saa  udprægede  topografiske  Interesser  som 
W.  maatte  Rejselysten  tidlig  melde  sig;  <jeg  er,»  siger  han,  « lige- 
som født  til  at  se  mig  om  i  den  vide  Verden  og  med  Lyst  til 
derved  at  udvide  mine  Kundskaber ».  Denne  Lyst  blev  kun  daarlig 
tilfredsstillet.  Midlerne  manglede,  og  et  Stipendium  var  ikke  at 
opdrive.  Saa  længe  han  boede  i  Norge,  kom  han  ikke  længere  bort 
fra  sit  Hjemsted  end  til  Kongsberg,  gjennem  Sverige  havde  han 
rejst  Landevejen  fra  den  norske  Grænse  til  Lund,  og  endelig 
havde  han  i  1776,  da  han  gjorde  et  Familiebesøg  i  Danmark,  der 
fra  foretaget  en  hurtig  Rejse  over  Hamborg  til  Berlin.  Dette  var, 
hvad  han  havde  set  uden  for  sit  Fødeland.  Men  han  brugte  Tiden 
og  Øjnene  godt  og  supplerede  hvad  han  havde  set  ved  Læsning 
og  Korrespondance.  Disse  Rejser  skaflfede  ham  Stof  nok  til  5  Bind 
€  Rejseiagttagelser*,  som  indeholde  en  rig  Samling  af  værdifulde 
Efterretninger.  Det  meste  deraf  havde  han  først  meddelt  i  en 
tysk  Samling  af  Rejsebeskrivelser. 

Med  sin  livlige  og  frugtbare  Aand  var  W.  stadig  optagen  af 
Planer  til  at  afhjælpe  de  Mangler,  som  han  forefandt  i  sit  nye 
Fædreland,  navnlig  paa  Oplysningens  Omraade.  For  at  have  et 
Organ  begyndte  han  1777  at  udgive  «Maanedlige  Afhandlinger  i 
Hensigt  paa  det  sande,  nyttige  og  behagelige*,  hvori  han  bl.  a. 
fremsatte  Tanken  om  en  Realskoles  Oprettelse  i  Christiania.  Det 
var  et  Tilløb  til  et  Tidsskrift  for  Norge,  men  det  blev  ved  den 
ene  Aargang.  Da  siden  andre  satte  det  mere  levedygtige  norske 
Tidsskrift  « Hermoder*  i  Gang,  blev  W.  en  flittig  Medarbejder  i 
dette.  Hans  Artikler  ere  som  oftest  fulde  af  gode  og  nyttige 
Bemærkninger,  men  i  disse,  som  i  hele  sit  Forfatterskab,  lagde 
han  alt  for  liden  Vægt  paa  Fremstillingen;  han  siger  ogsaa  selv: 
tjeg  har  mere  haft  Tankerne  til  Tingene  end  til  Ordene*. 

Det  var  naturligt,  at  en  Mand  som  W.  maatte  slutte  sig  med 
Begejstring  til  Tanken  om  et  eget  Universitet  for  Norge.  Denne 
Sag  havde  hvilet  i  nogle  Aar,  da  W.  i  1793  udstedte  en  « Indby- 
delse til  mine  norske  Medborgere  og  Landsmænd  for  med  mig 
underdanigst  at  ansøge  om  et  Akademi  i  Norge*.  Han  indbyder 
deri  alle  Fædrelandsvenner  til  at  mødes  med  ham  i  Christiania 
en  bestemt  Dag  for  at  aabne  en  Pengeindsamling  og  for  øvrigt 
drøfte  Universitetssagen.  Dette  Skridt  vakte  stor  Opsigt  i  begge 
Lande,  og  W.  betragtedes  herefter  som  denne  store  Sags  egentlige 
Leder.  Mødet  kom  i  Stand  og  aabnedes  med  en  Tale  af  W., 
som    derhos    fremlagde    en  Plan    til    Universitetets  Indretning.     Til 

at  føre  Sagen  videre  nedsattes  et  Udvalg  af  Landets  bedste  Mænd, 
deriblandt  naturligvis  W.,  som  i  de  følgende  Aar  med  Tale  og 
Pen  vedblev  at  virke  for  denne  Sag,  som  laa  ham  mere  paa 
Hjærte  end  noget  andet;  hver  Gang  Mismod  eller  Slaphed  mær- 
kedes hos  de  andre,  var  W.  paa  Færde  med  et  nyt  ildfuldt  Ind- 
læg, saa  at  Spørgsmaalet  altid  holdtes  oppe,  saa  længe  han  levede. 
Den  Popularitet,  han  herved  vandt  i  Norge,  var  overordentlig; 
selv  skulde  han  ikke  opleve  at  se  sit  varmeste  Ønske  opfyldt;  han 
døde  25.  Maj   1801. 

W.  var  gift  i.  (1770)  med  Anna  Cecilia  Thorup  (f  1783), 
2.  (1784)  med  Gurine  Marie  Morland  (t  1796),  3.  med  Martha  Grø- 
gaard  (f  1814). 

Kort  Undeiretn.  om  J.  N.  Wilsc,  Kbhvn.  1786  (Avtobiografi).  Nyerup, 
Lit.  Lex.  A,  E.  Erichsen, 

Wilster,  Carl,  1698 — 1776,  Officer,  antagelig  Søn  af  neden- 
nævnte Martin  Jacob  W.  (eller  maaske  af  dennes  Broder  nedennævnte 
Peter  Jacob  W.).  Han  blev  født  lo.  Nov.  1698,  skal  17 15  være 
traadt  ind  i  Krigstjenesten  og  s.  A.  have  faaet  sin  Ilddaab  under 
Stralsunds  Belejring;  17 16  blev  han  Premierlieutenant  i  Eickstedts 
gevorbne  Infanteriregiment  og  gjorde  de  følgende  Felttog  i  Norge 
med.  Efter  at  hans  Regiment  i  1721  var  opløst,  skal  han  have 
foretaget  flere  Udenlandsrejser,  traadte  atter  1731  ind  i  Hæren 
som  Kapitajn  og  blev  ansat  i  Krags  gevorbne  Infanteriregiment; 
1733  blev  han  forsat  til  Drabantgarden  og  1735  ^^  Livregiment 
Dragoner,  1736  blev  han  Major  af  Kavalleriet,  1738  Sekondmajor, 
1745  Oberstlieutenant  af  Kavalleriet  (Anciennetet  fra  1744),  1749 
Premiermajor,  1754  Oberstlieutenant  af  Dragonerne  og  1760  virke- 
lig Oberstlieutenant,  1761  Oberst  og  Chef  for  2.  søndenfjældske 
Dragonregiment,  1762  Generalmajor,  1765  Deputeret  i  det  norske 
Generalkrigsdirektorium,  1773  Generallieutenant  og  1776  Komman- 
dant i  Frederiksstad,  men  døde  16.  Juli  s.  A.  —  W.  blev  1755 
optaget  i  den  danske  Adelstand  og  Kammerherre  og  1774  hvid 
Ridder.  Han  blev  gift  i.  (1728)  med  Christine  Henrica  f.  v.  Am- 
thor (f.  1705  t  1762),  og  2.  (1764)  med  Karen  f.  Holter  (f.  1725 
f  1782),  Enke  efter  Justitsraad  Poul  Lachman  Vogt.  Hun  bragte 
sin  Mand  betydelig  Formue,  ejede  bl.  a.  Godset  Ljan  ved  Chri- 
stiania. 

Brock,  Efterretn.  om  Rosenborg  II,  89.     H,  Krog  Steffens,  Hvitebjørn  og 
Stubljan  S.  24.  a  O.  Munthe. 

Wilster,  Christian  l>'rederik  Emil,  1797 — 1840,  Digter.  Hans 
Fader  vandt  i  Overgangstiden  fra  det  18.  til  det  19.  Aarh.  en 
sørgelig  Berømthed.  Carl  Heinrich  W,  (1772 — 1837),  Søn  af  Kom- 
mandanten paa  Rosenborg,  Major  Cæsar  Aug.  W.,  var  et  glim- 
rende begavet  ungt  Menneske,  der  i  en  Alder  af  16  Aar  tog  Ar- 
tium med  Udmærkelse,  fire  Aar  senere  juridisk  Embedsexamen 
med  Laud.,  strax  blev  Prokurator  ved  Hof-  og  Stadsretten  og  alle- 
rede 1793,  kun  21  Aar  gammel,  Højesteretsadvokat  Han  ægtede 
det  følgende  Aar  en  Kjøbmandsdatter  fra  Aalborg,  Anna  Juul  Winde 
(f.  1770),  men  1799  lod  han  Hustru,  Børn  og  en  stor  Praxis  i 
Stikken  og  flygtede  fra  Landet  med  en  meget  smuk  Englænderinde,, 
der,  tilligemed  en  betydelig  Sum  Penge,  var  betroet  til  hans  Vare- 
tægt af  en  engelsk  Klient,  for  hvem  han  førte  en  Proces  i  Kjo- 
benhavn.  Under  Navn  af  Baron  v.  Essen  færdedes  han  med  hende 
omkring  i  Tyskland,  bedaarede  en  Tidlang  med  sine  Talenter  og 
sit  vindende  Væsen  Hoffet  i  Rudolstadt,  kjøbte  Godser  i  Meklen- 
borg  og  blev  endelig  1809  i  Berlin  anklaget  for  Giftmord  paa  en 
højtstillet  Embedsmand,  antageligvis  for  ved  Giflermaal  med  Enken 
at  komme  i  Besiddelse  af  hans  Formue.  Processen  stod  paa  i 
henved  3  Aar,  og  W.  forsvarede  sig  med  glimrende  Kløgt  og 
urokkelig  Koldblodighed,  men  Indicierne  vare  for  overvældende,  og 
han  dømtes  til  15  Aars  Fæstningsarrest  i  et  Fort  ved  Stettin.  I 
denne  By  tog  han  Ophold  efter  Straffens  Udsoning,  ernærende  sig 
ved  Undervisning  og  anden  Udnyttelse  af  sine  Kundskaber,  indtil 
han  døde  en  halv  Snes  Aar  efter. 

Sønnen  Christian  W.  var  det  næstældste  af  de  forladte  Børn 
og  født  27.  Sept.  1797.  9  Aar  gammel  blev  han  Elev  i  det  Schou- 
boeske  Institut,  tog  Studenterexamen  1813,  Aaret  efter  anden  Exa- 
men  og  1816  den  juridiske  Embedsprøve.  1817  fik  han  Ansættelse 
som  Volontær  i  Rentekammeret,  men  da  han  ikke  længe  efter  mente 
sig  uretfærdig  forbigaaet  ved  Besættelsen  af  en  ledig  Kopistplads 
med  en  dansk  Jurist,  tog  han  øjeblikkelig  sin  Afsked  og  kjøbte 
sig  samme  Dag  en  hebraisk  Grammatik  for  at  studere  Theologi. 
For  Udkommets  Skyld  maatte  han  dog  foreløbig  tage  imod  en 
Huslærerplads  hos  Grev  C.  C.  S.  Danneskjold-Samsøe  paa  Gisselfeldt 
og  som  Følge  heraf  tilbringe  en  Del  af  Aaret  paa  Landet;  men 
trods  denne  Afbrydelse  af  Studierne  og  en  paafølgende  Hovmester- 
gjeming  hos  en  ung  Udlænding  kunde  han  dog  1822  absolvere 
den  theologiske  Embedsexamen  med  bedste  Karakter,  et  Par  Maa- 
neder   efter   at  han   havde   faaet  Ansættelse  som  Adjunkt  ved  det 

gjenoprettede  Sorø  Akademi.  1827  disputerede  W.  for  Magister- 
graden med  en  Afhandling  «De  religione  et  oraculo  Apollinis 
Delphici»,  avancerede  1828  til  Lektor  i  Græsk  og  Engelsk  og  ind- 
gik 15.  Avg.  det  følgende  Aar  Ægteskab  med  sit  Søskendebarn 
Charlotte  Ketty  Wilster  (f.  21.  Dec.  1806  f  9-  Marts  1893),  t)atter  af 
hans  Farbroder  Oberst  Carl  Fr.  W.  (f.  1779  f  1852). 

Under  denne  med  saa  megen  Flid  og  Energi  fuldførte  viden- 
skabelige Uddannelse  havde  W.  skaflfet  sig  Tid  til  ogsaa  at  studere 
levende  Sprog  og  fremmed  Litteratur  saa  vel  som  til  at  prøve 
sine  digteriske  Evner,  saaledes  i  Væddekampen  1819  om  en  dansk 
Nationalsang.  Han  deltog  i  denne  af  « Selskabet  for  de  skjønne 
Videnskabers  Forfremmelse »  iværksatte  Sangerkrig  med  sin  c  Sang 
for  danske«,  den  senere  saa  bekjendte  og  afholdte  c  Hvor  Bølgen 
larmer  højt  fra  Søt,  som  imidlertid  efter  Smagstribunalets  Skjøn 
maatte  staa  tilbage  for  Juliane  Marie  Jessens  « kronede »,  men  af 
Eftertiden  som  tom  Svulst  vragede  Sang  c  Dannemark,  Dannemark, 
hellige  Lyd». 

W.  var  naturligvis  stærkt  greben  af  Oehlensch lågers  Digtning, 
men  hans  naturlige  Anlæg  for  Skjæmt  og  Vid  i  Forbindelse  med 
hans  erhvervede  Indsigt  i  Formsidens  Betydning  for  Digterværket 
bragte  ham  ogsaa  Baggesen  nær.  Af  denne  Grund,  og  vel  ogsaa 
formedelst  Fraværelse  fra  Byen  i  en  Del  af  Kamptiden,  holdt  han 
sig  uden  for  den  store  Digterfejde,  men  under  dens  Efterdønning 
mellem  Heiberg  og  c  Soranerne  t  1830  tog  han  ivrig  Del  som  først- 
nævntes absolut  mest  jævnbyrdige  Modstander  og  parerede  i  sine 
« Dubletbilleder  til  den  nye  Lantema  magica»  behændig  og  vit- 
tig hans  smidige  polemiske  Finter.  Nogle  Aar  senere  fremkaldte 
W.  ved  en  Anmeldelse  af  Chr.  Winthers  «Nogle  Digte»  (1835)  * 
« Dansk  Litteraturtidende »  en  Skjærmydåel,  i  hvilken  han  tørnede 
ret  alvorlig  sammen  med  Poul  Møller,  der  med  sin  vante  ærlige 
Varme  tog  sin  Halvbroder  i  Forsvar  mod  den  unavngivne  Recen- 
sents efter  hans  Mening  spidsfindige  og  perfide  Udtalelser.  Striden 
fik  ikke  nogen  almindelig  Betydning,  men  gav  Anledning  til  et 
Par  ret  sniurige  Episoder  og  aabenbarede  en  dybere  Uoverens- 
stemmelse mellem  W.  og  Winther,  endog  paa  et  Felt,  hvor  de 
begge  havde  virket  med  Lyst  og  Initiativ,  nemlig  inden  for  Stu- 
denterforeningslivet. De  havde  begge  været  med  fra  dets  første 
Begyndelse,  W.  havde  bidraget  til  Underholdningen  med  sin  Af- 
handling «0m  Genifeberen »  og  Winther  inavgureret  det  kamme- 
ratlige   Samlag    med    sin    berømte    Sang    «Her    under    Nathimlens 

rolige  Skygge ».  Men  mod  den  exklusive  Selvfølelse  i  Linjerne 
« Herrer  vi  ere  i  Aandemes  Rige»  udtalte  W.  sig  og  bemærkede, 
at  de  « altid  synges  med  lydeligst  Røst  af  de  maadeligste  Stu- 
denter t. 

Sin  egen  Digtning  satte  W.  ikke  højt.     Han   mente,    at   hans 
Talent   for  Poesien  var   underordnet,    og    baade   hans  Produktions 
ringe  Omfang   og   dens  lidet  fremtrædende  Personlighedspræg  give 
hans    beskedne  Værdsættelse   Ret.     Den    rummes    i    tre   Smaabind 
«Digtninger»   1827,   cDigtninger,  ny  Samling*,    1831,    og   den   efter 
hans  Død   udkomne   tredje  Samling  1840.     Meget   af  Indholdet   er 
Lejlighedspoesi,  svag  i  sig  selv  og,  løsreven  fra  Anledningen,  betyd- 
ningsløs.   Andre  Digte,  der  ogsaa  ere  mere  livskraftige,  har  Antho- 
logier  og  Læsebøger  skjænket  en  forlænget  Tilværelse:    t Eleonore 
Ulfeld*    (fTungt    Kongedatrens    Taare    flød»),     «Dag    og    Aften» 
(« Dagen  gaar  saa  langsomt  hen»),   « Angelsachsisk  Dødssang »  («For 
dig   et    Hus   der   lavet   var»),    «Knud  Lyne  Rahbek »   (cPaa  grøn- 
klædte fiakke  der  ligger  et  Hus»,  med  de  friske  og  jævne  Linjer: 
«Det   tyktes  ham  Synd,    om    et  Navn  var   forglemt,    som  stod  paa 
en  Grav,  hvor  en  Digter  var  gjemt»),  det  taknemmelige  Deklama- 
tionsnummer  c  Den  undvegne*,  den  efter  Gellert  tillempede  Fortæl- 
ling  «c  Bonden  og   hans  Søn»  (<£n  Bondeknøs,   som  hedte  Hans>) 
o.  fl.,  mere  end  alle  de  andre  det  prægtige  Digt  « Ludvig  Holberg* 
(«Før   var   der   knap    skreven    paa   Dansk    en    Bog>).      Baaren    af 
Krøyers  Kvartetkomposition  har  Studentervisen  om  cDe  første  Prygl, 
vi  i  Skolen  fik»,    naaet   stor  Popularitet,   i  sig  selv  original  i  Ind- 
fald og  Udførelse,  som  overhovedet  W.s  skjæmtsomme  Digtning  er 
mere   individuelt   præget  end  hans  mere  traditionelle  Pathos,    saa- 
ledes  f.  Ex.  « Rimbrevet  fra  Sorø*    med   dets  Klage  over,   at    c  vor 
Jord  er  saa  fordigtet:    der  er  ej  Blad,    ei  Blomst,   ej  Siv,    hvorved 
der  jo  er  daanet;  ej  Barnet  selv  i  Moders  Liv  er  af  Poeter  skaa- 
net»,    og   dets   dybtfølte   Hjærtesuk:     tO  Verden   har  saa  mangen 
Bag,  som  os  til  Ris  indbyder  1*     Som  Brevskriver   gav  W.  sit  sar- 
kastiske Vid   frit  Løb,    som    det   ses  af  hans  (i   cMusæum*  offent- 
liggjorte) Korrespondance  med  N.  C.  L.  Abrahams. 

Størst  Betydning  for  den  danske  Litteratur  har  W.  faaet  ved 
sine  Oversættelser  af  Homer  og  Euripides.  De  udfyldte  ganske 
hans  Tid  uden  for  Skolevirksomheden  og  skred  frem  med  en  for- 
bavsende Hurtighed.  1836  udkom  «riaden*,  Aaret  efter  c  Odysseen*, 
og  ved  hans  Død  (11.  Jan.  1840,  efter  flere  Aars  tiltagende  Bryst- 
svaghed) forelaa  8  Tragedier  paa  lidt  nær  trykfærdige:    t Alkestis*, 

«Medeia»,  dphigeneia  i  Aulis»,  «Iphigeneia  i  Tauris*,  cHekabe*, 
«Andromache»,  «Bacchan tinderne t  og  cHippolytos*.  Denne  Over- 
førelse af  Klassikerne  har  selv  faaet  klassisk  Rang  i  vor  Litteratur. 
Homeroversættelsen  er  endog  af  tysk  Kjitik  stillet  over  Voss'; 
Sproget  har  i  Orddannelse  og  Sætningsbygning  Antikkens  ædelt 
fremskridende  Højtidelighed,  og  Hexametret  forener  Pomp  med 
Ynde.  Dette  betydelige  Arbejde  sikrer  W.s  Navn  mod  Forglem- 
melse. 

I  Hundredaaret  for  hans  Fødsel  udgav  hans  Datter  Mariane  W. 
en  lille  Samling  c  Udvalgte  Digte*,  men  trykt  som  en  Slags  Biblio- 
filudgave i  kun  50  Exemplarer.  1903  udkom  et  Bind  « Digtninger« 
i  Udvalg  ved  E.  Rørdam. 

Nær  og  F^ærn  Nr.  297.  Steffens,  Was  ich  erlebte  II.  Genealogisk  og 
biografisk  Archiv  S.  105  ff.  Biografisk  Skildring  af  From  Møller  foran  c  Digt- 
ninger i84o>,  af  £.  Rørdam  foran  ovennævnte  Digtsamling.  Museum  1891  II, 
313  ff.   1893  II,   131  ff.     Nic.  Bøgh,  Christian  Winther  II.  322  ff.    p,  Hansen. 


Wilster,  Daniel  Jacob,  o.  1664 — 1732,  Søofficer,  var  Søn 
af  Tøjmester  Johan  Jacobsen  W.  (f.  i  Holsten  1623,  +  24.  Marts 
1693)  og  Cathrine  f.  Teutmann  (f  1719)  og  født  o.  1664.  W.  blev 
1685  Lærling  i  Søetaten,  foretog  flere  Rejser  til  Vest-  og  Ostindien 
og  senere  med  danske  Orlogsskibe.  1690  og  1695  ^ar  han  i  uden- 
landsk Krigstjeneste.  1694  blev  han  Lieutenant  i  Søetaten,  1697 
Kapitajnlieutenant,  1700  Kapitajn,  1705  Kommandørkapitajn,  1710 
Kommandør  og  Aaret  efter  Schoutbynacht  (Kontreadmiral),  1694 — 95 
gjorde  han  Tjeneste  i  Orlogsskibet  « Lindormen*  under  Just  Juel 
(Vin,  588),  1696  førte  han  Fregatten  «Hejren»  i  Østersøen,  1698 
tiltaltes  han  for  at  have  kaveret  for  Oberst  Mules  ulovlige  Ægte- 
skab, men  erholdt  dog  Pardon.  1700  sendtes  han  som  Chef  for 
« Hejren »  med  2  andre  F'regatter  til  Pillau  og  stilledes  til  Kongen 
af  Polens  Disposition;  ved  Hjemkomsten  i  Efteraaret  maatte  han 
ty  ind  til  Præstø  for  ikke  at  falde  i  Hænderne  paa  den  svenske 
Flaade.  1704  førte  W.  Fregatten  tømen »  paa  Frederik  IV's  Nor- 
gesrejse, 1705  ansattes  han  ved  Indrulleringen  i  Slesvig,  men  for- 
flyttedes 1707  til  Stavanger  og  1708  til  Bragenæs  Distrikt,  hvor 
han  med  sit  stridbare  Sind  kom  i  Klammeri  med  sin  Mynstrings- 
skriver  og  paadrog  sig  en  alvorlig  Reprimande  af  Generalkommis- 
sariatet. 17 10  førte  han  Orlogsskibet  «Beskjærmeren»  i  Østersøen, 
og  Aaret  efter  var  han  Chef  for  Flaadeafdelingen  i  Norge;  med 
denne   skulde   han  holde   den  svenske  Gøteborgeskadre  i  Skak  og 

Standse  dens  utaalelige  Kaperier  i  Kattegat.  Admiralitetet  fik  dog 
mange  Ærgrelser  af  ham;  han  gjorde  ikke  sin  Pligt,  var  altid 
utilfreds  og  fortrædigede  den  flinke  Kommandørkapitajn  H.  Knoff 
(IX,  254).  Da  han  17 12  ved  sin  overdrevne  Forsigtighed  lod  en 
stor  svensk  Konvoj  slippe  ind  til  Gøteborg,  brast  Admiralitetets 
Taalmodighed;  F.  Trojel  (XVII,  523)  opsendtes  som  hans  Afløser, 
og  som  Arrestant  førtes  W.  til  Kjøbenhavn,  hvor  han  ved  en 
Krigsret  dømtes  fra  sin  Charge.  Frederik  IV  formildede  dog  Dom- 
men til  Afsked  i  Naade;  til  Tak  herfor  blev  W.  Forræder  og  gik 
over  til  Svenskerne. 

I  17 15  deltog  W.  som  Chef  for  det  svenske  Orlogsskib  «Stock- 
holm»  i  Slaget  ved  Jasmund;  han  kæmpede  tappert  mod  de  danske, 
fældede  Viceadmiral  Just  Juel  og  mistede  selv  et  Ben.  Til  Beløn- 
ning for  sit  Forhold  forfremmedes  han  til  Viceadmiral.  Som  saa- 
dan  førte  han  1716  en  Flaade  i  Østersøen  paa  16  Orlogsskibe, 
med  hvilke  han  forjog  Admiral  Ulrik  Kaas'  Eskadre  i  Farvan- 
dene (IX,  71).  W.  var  imidlertid  for  urolig  en  Karakter  til  syn- 
derlig længe  at  kunne  finde  sig  til  rette  samme  Sted;  snart  vakte 
han  Misnøje  i  Sverige  og  forlod  derfor  dette  Land,  hvorefter  han 
tog  Ansættelse  i  Rusland  ved  den  der  nyoprettede  Flaade,  1721 
var  han  russisk  Viceadmiral  og  Medlem  af  Admiralitetskollegiet, 
1722  førte  han  en  mindre  Eskadre  i  Nordsøen,  Aaret  efter  sattes 
han  i  Spidsen  for  en  Expedition  til  Madagaskar;  Skibene  led 
imidlertid  Havari  paa  Udrejsen,  og  Foretagendet  blev  opgivet. 
Ved  Peter  den  stores  Død  1725  var  W.  et  af  de  fornemste  Med- 
lemmer i  Kollegiet,  Ridder  af  St.  Andreas-Ordenen  osv.,  men  ned 
for  øvrigt  kun  ringe  personlig  Agtelse.  1727  udnævntes  han  tfl 
Chef  for  Marineakademierne  og  1729  for  Stationen  i  Kronstadt 
Snart  dalede  dog  hans  Stjæme;  i  Sept.  1729  blev  han  repriman- 
deret for  sin  Opførsel  mod  den  dansk-russiske  Admiral  Siewertz; 
da  han  ikke  vilde  falde  til  Føje,  erholdt  han  Aaret  efter  Afsked 
fra  sin  Stilling  i  Kronstadt  og  forflyttedes  til  St.  Petersborg.  Ogsaa 
der  fornægtede  hans  Halsstarrighed  sig  ikke;  han  stiUedes  da  for 
en  Krigsret;  men  inden  denne  havde  fældet  Dom,  afgik  han  ved 
Døden,  21.  Juli  1732,  i  St.  Petersborg 

W.  var  gift  2  Gange.  Hans  første  Hustru,  til  hvem  han  blev 
viet  1696,  var  Hollænderinde  og  hed  Ida  Jellis  (f  i  Kjøbenhavn  i 
Febr.  eller  Marts  1705).  1706  giftede  han  sig  med  Cathrine  Fogh, 
Enke  efter  Amtsforvalter  i  Randers  Enevold  Randulf  (f  1704);  hun 
var  Datter  af  Stadsoberst  i  Kjøbenhavn  Jørgen  Fogh  (V,  229);  hun 

levede  endnu  1746  som  Enke  hos  sin   Broder  Etatsraad  Peder  F. 
til  Ryomgaard. 

Norsk  hist.  Tidsskr.  2.  R.  IV.  C.  With, 

Wilster,  Erast  Henrik  Claude  (eller  Glode),  1808—81, 
Ofl&cer,  hørte  til  en  Slægt,  der  har  skjænket  Fædrelandet  mange 
udmærkede  Mænd.  Et  sikkert  urigtigt  Familiesagn  vil  vide,  at  en 
af  hans  Forfædre,  Oberstlieutenant  Johan  Jacob  Jacobsen  blev 
adlet  af  Kong  Frederik  III  i  Aaret  165 1  med  Navnet  Wilster,  fordi 
han  havde  udmærket  sig  i  Nærheden  af  denne  By.  Adelspatentet 
er  dog  først  af  31.  Oktober  1755  og  tildeltes  W.s  Oldefader,  oven- 
nævnte Generallieutenant  Carl  W.  —  W.  fødtes  21.  Avg.  1808  i 
Kjøbenhavn  og  var  Søn  af  Kapitajn,  senere  Oberst  Carl  Frederik  W. 
(f.  2.  Marts  1779  t  2.  Juli  1852)  og  Dorothea  f.  Fugleberg  (f  1842). 
Han  traadte  1818  ind  i  Hæren  som  Volontær,  blev  Landkadet 
1819  og  erholdt  1822  Sekondlieutenants  Anciennetet.  Sine  Lieute- 
nantsaar  tilbragte  han  dels  ved  Prins  Christian  Frederiks  Regiment, 
dels  ved  i.  og  2.  Jægerkorps  og  ved  Kongens  Regiment.  Han 
forfremmedes  til  Premierlieutenant  1831  og  til  Kapitajn  ved  sidst- 
nævnte Regiment  1840.  Efter  Hærreduktionen  i  1842  kom  W.  til 
I.  Jægerkorps,  ved  hvilket  han  næsten  uafbrudt  forblev  indtil  1860, 
og  det  var  med  denne  kjøbenhavnske  Afdeling  (Kastelsjægeme), 
at  han  i  den  første  slesvigske  Krig  vandt  sit  Krigerry. 

I  Fægtningen  ved  Bov  var  Korpset  første  Gang  i  Uden,  men 
først  i  Slaget  ved  Slesvig  fik  det  Lejlighed  til  at  udmærke  sig 
under  Kampen  om  Annettehøhe.  W.  kæmpede  her  under  Schleppe- 
grell  og  Major  Schepelern,  som  faldt,  hvorefter  han  overtog  Kom- 
mandoen over  Korpset,  hvilket  han  førte  med  Dygtighed  i  Kam- 
pen ved  Nybøl;  men  navnlig  i  Kampen  om  Dybbøl  Banke  fik  W. 
faa  Dage  senere  Lejlighed  til  at  lægge  sin  Dristighed  for  Dagen, 
i  det  han  med  to  Kompagnier  tilbageerobrede  den  af  Fjenden 
besatte  Nybøl  Mølle,  som  han  først  atter  opgav,  da  Overmagten 
blev  for  stor.  I  Felttoget  1849  var  Jægerkorpset  tildelt  Ryes  Bri- 
gade og  deltog  med  Udmærkelse  i  Kampen  ved  Kolding  20.  April 
samt  navnlig  i  Slaget  ved  Kolding  3  Dage  senere,  da  W.  under 
Katastrofen  ved  Ejstrup  dækkede  vore  Troppers  Tilbagegang  over 
Kolding  Aa.  Han  var  ligeledes  med  ved  Viuf  og  ved  Vejle  og 
besatte  Aarhus  efter  Kavallerifægtningen  den  31.  Maj.  Senere  til- 
bagelagde han  med  to  Jægerkompagnier  under  Forhold,  der  kræ- 
vede den  største  Forsigtighed  og  Paapassenhed,  Strækningen  Garn- 

mel  Arnsborg- Helgenæs,  ialt  21  Mil,  paa  42  Timer.  Kort  forin- 
den var  W.  udnævnt  til  Major.  I  1850  hørte  Jægerkorpset  til 
Schepelerns  Brigade,  og  det  udmærkede  sig  under  Kampen  om 
Solbro,  hvor  Fjenden  gik  angrebsvis  frem,  medens  W.  den  25.  Juli 
om  Morgenen  førte  sine  Jægere  frem  til  Storm  dels  over  den 
brændende  Bro,  dels  gjennem  Aaen. 

Efter  Fredslutningen  forfremmedes  W.  185 1  til  Oberstlieutenant 
og  1858  til  Oberst,  hvorefter  han  i  1860  blev  Kommandør  for 
2.  Infanteribrigade  og  Kommandant  i  Slesvig.  S.  A.  fik  han  Kom- 
mandørkorset af  Danebroge  af  i.  Grad,  og  i  1863  tillagdes  der 
ham  Generalmajors  Karakter.  Ved  Hærens  Mobilisering  samme 
Efteraar  blev  W.  ansat  som  Kommandør  for  4.  Infanteribrigade, 
der  besatte  Dannevirkestillingens  højre  Fløj.  Retræten  her  fra  fore- 
gik under  vanskelige  Forhold,  men  han  førte  alle  sine  Tropper  og 
Stillingens  Kanoner  velbeholdne  tilbage.  Kort  efter  overtog  han 
efter  den  saarede  General  Steinmann  Befalingen  over  3.  Division  i 
Fredericia,  men  under  Fægtningen  foran  denne  Fæstning  den  8.  Marts 
saaredes  han  af  en  Granat;  Geværkuglerne  havde  altid  ladet  ham 
gaa  Ram  forbi,  som  han  selv  med  en  Hentydning  til  sin  lidenhed 
sagde  —  fordi  de  fløj  ham  over  Hovedet. 

Først  henimod  Krigens  Slutning  kunde  han  atter  melde  sig 
til  Tjeneste  og  blev  da  Kommandant  for  2.  Division,  men  stilledes 
ved  Fredslutningen  til  Raadighed  for  i.  og  senere  for  2.  General- 
kommando. I  1867  udnævntes  han  til  General  og  Chef  for  i.  jyske 
Brigade  i  Aarhus,  og  her  tilbragte  han  Resten  af  sin  Tjenestetid, 
afholdt  og  æret  af  alle,  med  hvem  han  kom  i  Berøring.  187 1  førte 
han  Befalingen  over  Lejrdivisionen  ved  Hald.  Da  han  i  1872 
holdt  sit  50  Aars  Officersjubilæum,  benaadedes  han  med  Storkorset 
af  Danebrog,  og  i  1874  udnævntes  han  til  kommanderende  Gene- 
ral i  2.  Generalkommandodistrikt,  hvilken  Post  han  beklædte,  ind- 
til han  i  1878  paa  Grund  af  Alder  maatte  forlade  Hæren.  Han 
døde  ugift  27.  Dec.  1881. 

W.  var  en  ægte  Soldatematur;  ikke  alene  var  han  i  Besid- 
delse af  ubetvingeligt  Mod  og  Dristighed  indtil  Forvovenhed,  men 
han  var  tillige  aldrig  bange  for  at  paatage  sig  Ansvaret.  Desuden 
forstod  han  som  faa  at  elektrisere  Soldaterne,  for  hvis  Vel  han 
ahid  sørgede  med  den  største  Omhu,  han  havde  det  rette  Blik 
for,  at  Troppernes  gode  Moral  er  den  første  Betingelse  for  at 
kunne  føre  dem  til  Sejr;  af  sine  underordnede  forlangte  han  den 
strængeste   Pligtopfyldelse,    men   han   behandlede   dem   stedse    paa 

en  ligefrem  Maade,  hvorved  han  vandt  Hjærterne.  Desuden  var  W. 
altid  rede  til  at  give  fuld  Oprejsning,  naar  han  ved  sin  Ilterhed, 
uden  at  ville  det,  havde  gjort  nogen  Uret.  Endelig  var  han  en 
glødende  Patriot  og  gjennemtrængt  af  den  Følelse,  at  det  af  hans 
Forfædre  paa  Valpladsen  fortjente  og  hævdede  Adelskab  paalagde 
ham  særlige  Pligter. 

Nationaltidende  30.  Dec.  1881.     Søndagsposten  1871  Nr.  396. 

P.  N.  Nieuwenhuis. 

Wilster,  Martin  Jacob,  1655 — 17 16,  Officer,  var  født  1655 
og  Broder  til  ovennævnte  Dan.  J.  W.  1669  indskreves  W.  til  at 
lære  Fyrværkerkunsten,  blev  efter  aflagt  Prøve  1674  Fyrværker 
og  gjorde  en  Rejse  udenlands;  1675  ^^^^  ^^^  Fændrik  under  de 
munsterske  Tropper  og  senere  Lieutenant  ved  Landmilitsen  i  Hol- 
sten; han  var  med  for  Wismar,  hvorfra  han  som  Kapitajn  kom  til 
Kjøbenhavn  og  blev  ansat  ved  Fyrværkerkammeret  1676.  W.  del- 
tog derefter  i  den  skaanske  Krig:  1676  i  Skaane,  1677  paa  Rygen, 
1678  for  Baahus  og  i  Skaane,  1679  i  Holsten.  Efter  Krigen  blev 
han  1679  Kapitajn  paa  Kronborg,  indtil  han  1683  udnævntes  til 
Major  i  Kjøbenhavn,  hvorfra  han  s.  A.  forsattes  til  Feltartilleriet  i 
Holsten;  han  laa  først  i  Frederiksstad,  siden  i  Gluckstadt.  1695 
var  W.  med  for  Ratzeborg,  efter  først  at  have  været  sendt  der 
ned  for  at  undersøge  Fæstningen,  og  blev  s.  A.  Oberstlieutenant, 
1 701  kar.  Oberst  til  Fods.  Han  havde  imidlertid,  medens  General- 
major A.  Harboe  var  udenlands,  forestaaet  holstenske  Artilleri, 
men  blev  først  1703  udnævnt  til  Interiraskommandant  og  1705  til 
Chef  for  holstenske  Artillerikorps,  hvorfor  han  med  sit  Kompagni 
blev  forlagt  fra  Gluckstadt  til  Rensborg.  1708  udnævntes  W.  til 
Brigader  og  blev  i  1709  kaldt  til  Kjøbenhavn  for  at  sættes  i  Spid- 
sen for  det  Feltartilleri,  der  skulde  sendes  i  Felten.  Han  deltog 
med  det  i  Slaget  ved  Helsingborg  17 10,  var  171 1  med  det  i  Mek- 
lenborg  og  Pommern,  blev  17 11  Oberst  af  Artilleriet  med  Rang 
som  Generalmajor;  17 12  var  han  med  ved  Gadebusch,  17 13  og 
1714  ved  Tønning  og  førte  1714  Angrebet  paa  Helgoland;  1715 
var  han  med  for  Stralsund.  17 14  fik  W.  tillige  Direktionen  over 
Staldetaten.  Han  døde  8.  JuH  17 16.  —  Han  var  gift  med  sin 
Kusine  Anne  Cathrine  Teutmann  eller  Teutomann,  Datter  af  Oberst- 
lieutenant T.  ved  fynske  nationale  Infanteriregiment.  Hun  levede 
endnu  1731.  F,  C,  Bang^ 

Wilster,  Peter  Jacob,  1661 — 1725,  OflScer,  var  født  1661  og 
Broder  til  førnævnte  D.  J.  W.  og  M.  J.  W.  1674  blev  han  Vagt 
paa  Tøjhuset,  1676  Fyrværker  og  1677  Stykjunker;  han  deltog  som 
saadan  i  Krigen  1678 — 79  og  blev  i  sidstnævnte  Aar  ansat  ved 
Artilleriet  i  Holsten;  1680  rejste  han  udenlands;  1682  blev  han 
forsat  til  Kjøbenhavns  Tøjhus,  hvor  han  s.  A.  blev  Lieutenant, 
rejste  1683  ,atter  udenlands  og  vendte  ikke  tilbage  til  Danmark, 
men  gik  til  Norge,  hvor  han  blev  Jngeniørkapitajn.  1688  var 
W.  midlertidig  paa  Bornholm  for  at  deltage  i  Fæstningsarbejdet. 
1693  blev  han  Major  ved  Artilleriet  og  Fortifikationen  nordenfjælds 
og  fik  Artillerikompagniet  i  Throndhjem.  Her  kom  han  i  Strid 
med  Kommandanten,  General  Joh.  Vibe,  som  endog  satte  ham 
paa  Munkholm  og  skrev  om  ham  til  Krigssekretær  Harboe  «at  fra 
hans  Top  til  hans  Taa  er  han  beladt  med  Løgn,  Falskhed  og 
Ondskabs  Bylder*.  Kongen  tilkjendegav  dog  Vibe,  at  han  havde 
overskredet  sin  Myndighed,  og  befalede  ham  at  løslade  W.  1698 
byttede  denne  Kompagni  og  fik  det  i  Kongsvinger.  Han  blev 
1700  Oberstlieutenant  og  fik  1701  Inspektion  over  Fæstningernes 
Arbejder  i  Norge  og  Inspektionen  over  Artilleriet  i  de  oplandske 
Fæstninger,  Throndhjem  medberegnet;  fra  1707  maatte  han  åog 
dele  Inspektionen  over  Fæstningsbygningeme  med  Ingeniørkapitajn 
C.  Schøller;  lidt  senere  s.  A.  fratraadte  han  oplandske  Kompagni 
og  fik  akershusiske.  17 10  aftraadte  W.  Inspektionen  over  de  Fæst- 
ninger, han  hidtil  havde  haft,  til  Oberstlieutenant  Caspar  Schøller, 
17 12  fik  han  Karakter  som  Oberst  af  Artilleriet  og  udnævntes 
til  Kommandant  i  Fæstningen  Frederiksort  med  Tilladelse  til  at 
tage  sit  akershusiske  Artillerikompagni  med  der  til.  17 16  fik  han 
Ordre  til  at  aflevere  Kommandoskabet  og  begive  sig  til  Kjøben* 
havn  og  1717  til  at  afgive  Chefeposten  for  norske  Artilleri.  Der 
-var  nemlig  blevet  klaget  over,  at  han  misbrugte  Garnisonen,  og 
at  han  havde  forsømt  Artillerihestene.  Da  han  kom  til  Kjøben- 
havn,  viste  det  sig,  at  han  ogsaa  havde  brugt  Korpsets  Munderings- 
penge.  17 18  nedsattes  en  Krigsret  over  ham,  og  han  sattes  i 
Arrest  til  17 19  i  Kastellet  «for  hans  sælsomme  Konduite  og  deraf 
følgende  Soupgont.  W.  undskyldte  sig  med,  at  han  for  1709 — 15 
kun  havde  faaet  Avance,  for  1716  og  1717  intet  og  havde  maattet 
opholde  sig  her  nede  i  2  Aar.  Kongen  pardonnerede  ham  og 
eftergav  ham,  hvad  Munderingspengene  overskred  hans  Afregning. 
17 19  blev  han  Kommandant  i  Gliickstadt,  men  da  han  her  tillod 
sig   at  gjøre  Forandringer  i  givne  Bestemmelser,    fik   han   forskjel- 

lige  Reprimander  af  Kongen  og,  da  intet  hjalp,  sin  Afsked  1720, 
fordi  ban  havde  vist  sig  « kontrær  i  Efterlevelsen  af  vore  givne 
Ordrer,  havde  brouilleret  sig  med  civile  og  militære  og  gjort 
Indgreb  i  vore  Befalingert.  W.  nægtede  at  aflevere  Protokoller, 
Kort  etc.  vedkommende  Kommandantskabet;  først  da  han  truedes 
med  Arrest,  gav  han  efter.  Han  levede  derefter  i  Hamborg  og 
døde  1725.  General  W.  Løvendal  giver  følgende  Karakteristik  af 
ham:  «han  er  snurrig  og  giver  en  mere  at  bestille  med  sin  Vig- 
tighed end  3  andre  Oberster,  men  han  har  sine  gode  Egenskaber, 
og  sit  Artilleri  holder  han  i  god  Orden*.  —  Han  blev  29.  Dec. 
1684  gift  med  Marie  Sophie  Baumann  (f.  11.  Nov.  1662,  f  9.  Juli 
1744  i  Christiania),  Datter  af  Zahlkommissær  og  Proviantforvalter 
Dominicus  B. 

LADge,  Norske  Samlinger  II,  1 20  f.  Anker,  Norske  Generalspersoner 
S.  284.  Peisonalhist  Tidsskr.  I,  55.  Tychsen,  Fortifikations- Etaterne  oglngenieur- 
korpset  1684— 1893.  P.  C.  Bang. 

Vilstrup,  Andreas  Fabricius  Krarup »  f.  1824,  Præst  og 
Skolemand.  V.  er  Søn  af  nedennævnte  Konsistonalraad  C.  N.  V. 
og  født  17.  Jimi  1824  i  Borris.  1841  blev  han  Student  fra  Borger- 
dydskolen paa  Christianshavn,  som  da  bestyredes  af  hans  Mor- 
broder, og  1849  Cand.  theol.  Efter  at  have  undervist  ved  Borger- 
dydskolen i  Kjøbenhavn  og  Mariboes  Realskole  1844 — 55  blev  han 
1856  personel  Kapellan  hos  Sognepræsten  i  Skaarup  og  Lærer  ved 
Seminariet  sammesteds,  1860  ord.  Kateket  og  Førstelærer  ved  Bor- 
gerskolen i  Aalborg,  1869  Sognepræst  i  Bjørnholm  og  Malle  samt 
Forstander  og  Førstelærer  ved  Ranum  Seminarium,  1878  Sogne- 
præst i  Bjerregrav  og  Aalum  og  kort  efter  Provst  for  Middelsom 
og  Sønderlyng  Herreder.  V.  oversatte  H.  Zschokkes  Husandagts- 
bog  (1853)  og  J.  P.  Hebels  Fortællinger  (1860)  paa  smukt  Dansk 
og  var  en  ypperlig  Lærer  i  Religion  og  Modersmaalet  (Afhandling 
om  dette  Fag  i  Skaanip  Program  1858,  Sproglære  1869).  Hans 
Beskrivelse  over  Palæstina  (1867)  ligesom  hans  Lærebog  og  Kort 
over  dette  Land  ere  blevne  stærkt  benyttede  og  ere  udkomne  i 
flere  Oplag.  Desuden  indlagde  han  sig  Fortjeneste  ved  at  arbejde 
med  Held  for  Bevarelsen  af  Ranum  Seminarium,  da  dets  Tilværelse 
var  truet.  Som  Provst  har  han  været  en  dygtig  Tilsynsmand. 
Han  ægtede  i.  (18.  Juli  1850)  Therese  Victoria  Rebekka  Kayser 
(f.  4.  Juli  1832  t  17.  Okt.  1855),  Datter  af  Partikulier  Jacob  Hart- 
Dansk  biogr.  Lex.    XVIII.  December  1904.  40 

vig  K.,  2.  (20.  Dec.  1858)  Anna  Sophie  v.  Lasson  (f.  15.  Marts  1837), 
Datter  af  Krigsraad  Jens  Frederik  v.  L.  (f.  1785  f  1855). 

Joakim  Larsen. 

Vilstrup,  Claus  Nicolai,  1784 — 187 1,  Præst  og  Skolemand, 
var  født  25.  Jan.  1784  i  Viborg  og  Søn  af  Organist  ved  Graabrødre- 
kirke  Andreas  V.  og  Karen  Nielsdatter.  Han  blev  Student  1800, 
Cand.  theol.  1805  og  Aaret  efter  Andenlærer  ved  Borris  Seminarium. 
18 1 5  blev  han  Sognepræst  i  Vorbasse  og  Heinsvig,  1819  i  Borris 
og  Faster  samt  Lærer  og  Medforstander  ved  Seminariet  der,  for 
hvilket  han  182 1  efter  sin  Svigerfaders  Død  blev  Forstander,  indtil 
det  ophævedes  1826.  V.,  der  var  en  for  sin  Tid  dygtig  Præst  og 
Lærer,  udgav  en  Læsebog  og  en  Vejledning  i  Forstandsøvelser 
(1814  og  1815),  af  hvilke  den  første  fik  megen  Udbredelse  i  Jylland. 
1846  fik  han  Titel  af  Konsistorialraad  og  døde  12.  Nov.  1871.  Han 
ægtede  11.  Marts  1809  Sophie  Dorthea  Krarup  (f.  8.  Febr.  1791 
t  21.  Okt.  1854),  Datter  af  Amtsprovst  C.  J.  L.  K.  (DC,  455). 

Joakim  Larsen. 

Wimmer,  Lu4vig  Franz  Adalbert,  f.  1839,  Sprogforsker  og 
Runolog.  L.  W.  er  født  7.  Febr.  1839  i  Ringkjøbing,  hvor  hans 
Fader,  Adalbert  Ernst  W.  (f  1882),  var  Toldbetjent.  Moderen  var 
Karoline  Henriette  f.  Petersen.  Efter  i  nogle  Aar  at  have  gaaet 
i  Kolding  Latinskole  dimitteredes  W.  fira  Ribe  Skole  1857.  Ved 
Universitetet  tog  W.  fat  paa  et  omfattende  Sprogstudium  og  hørte 
Forelæsninger  over  saa  vidt  forskjellige  Sprog  som  Hebraisk  og 
Arabisk  paa  den  ene.  Sanskrit  og  Oldnordisk  paa  den  anden  Side, 
foruden  at  han  ogsaa  studerede  klassisk  Filologi.  Interessen  for 
den  sammenlignende  Sprogvidenskab  og  især  de  nordiske  Sprog 
vandt  dog  stadig  større  Overhaand,  og  1865  tog  W.  Magisterkon- 
ferens i  cnordisk  Sprogvidenskab »  med  Sproghistorien  som  Hoved- 
fag med  Udmærkelse.  For  det  sammenlignende  Sprogstudium  har 
W.  altid  følt  den  mest  levende  Interesse,  og  hans  Virksomhed  paa 
det  nordiske  Sprogomraade  støttes  til  et  grundigt  og  omfattende 
Kjendskab  til  andre  indoevropæiske  Sprog.  I  1878  meldte  W.  sig 
som  Medansøger  om  Professoratet  i  Sanskrit.  Efter  at  have  dispu- 
teret for  Doktorgraden  (1868)  ved  Afhandlingen  t  Navneordenes 
Bøjning  i  ældre  Dansk »  blev  han  i  187 1  ansat  som  Docent  i 
sammenlignende  Sprogvidenskab  og  1876  som  extraordinær  Docent 
i  nordisk  Filologi  ved  Universitetet;  1886  blev  han  Professor  ordi- 
narius,  da  K.  Gislason  tog  sin  Afsked. 

W.s  videnskabelige  Virksomhed  vedrører  hovedsagelig  to  —  i 
øvrigt  meget  nær  beslægtede  —  Omraader,  det  sproglig-grammatiske 
og  det  runologiske.  Til  det  første  hører  en  af  hans  tidligste  Af- 
handlinger af  sproghistorisk  Art  tDen  historiske  Sprogforskning  og 
Modersmaalet»  (i  Aarb.  f.  nord.  Oldkh.  1868),  der  indeholder  en 
kort  Fremstilling  af  ældre  sammenlignende  Forsøg,  hvorunder  Rasks 
Fortjenester  særlig  fremhæves;  derefter  gives  der  en  Udsigt  over 
de  nordiske  Sprogs  Udvikling  i  korte,  klare  Træk,  ligesom  ogsaa 
Runeindskrifternes  sproglige  Betydning  fastslaas.  S.  A.  udkom  W.s 
nævnte  Disputats,  hvori  der  gives  en  grundlæggende  Fremstilling 
af  et  af  de  vigtigste  Kapitler  af  Olddansk  (ældre  Dansk).  Et  Par 
Aar  senere  udgav  han  det  epokegjørende  Skrift  « Oldnordisk  Form- 
lære* (1870;  oversat  paa  Tysk  187 1  af  E.  Sievers),  der  i  en  noget 
omarbejdet  Skikkelse  udkom  paa  Svensk  ved  Th.  Wisén  «Fom- 
nordisk  Formlårat  (1874);  her  blev  for  første  Gang  givet  en  fiildt  ud 
videnskabelig-modeme  Fremstilling  af  det  gamle  (norsk-)  islandske 
Bogsprogs  Formlære,  bygget  paa  en  noget  nær  udtømmende  Ma- 
terialsamling  og  saaledes,  at  man  senere  kun  har  haft  lidet  at 
ændre  eller  tilføje.  Hovedvægten  lægges  —  og  med  rette  — 
paa  selve  Bøjningslæren,  hvorimod  Lydlæren  behandles  knappere 
og  i  sine  Hovedtræk.  Denne  Bog  har  dannet  Grundlaget  for  alle 
senere  Fremstillinger.  Af  sproglige  Afhandlinger  kan  nævnes: 
«Sroaabidrag  til  nordisk  Sproghistorie »  i  Det  filol.-hist.  Samfunds 
Mindeskrift  (1879),  tOprindelsen  til  Ordet  t Vederlagt  i  «Veder- 
lagsret*  (Oversigt  over  det  kongl.  Vidensk.  Selsk.  Forhandl.  1898). 
—  Af  Oldskrifter  har  W.  —  foruden  de  i  den  oldnord.  Læsebog 
optagne  Stykker  —  i  Forbindelse  med  F.  j6nsson  besørget  den 
fototypiske  Udgave  af  Codex  regius  af  Eddadigtene  med  palæo- 
typisk  Indledning  og  Anmærkninger  (1891). 

Det  andet  Hovedomraade,  der  har  været  Gjenstand  for  W.s 
Forskninger,  er  Runologien,  hvis  Hovedgrundlægger  han  —  med 
Prof.  S.  Bugge  —  er.  Allerede  1867  ofFenliggjorde  han  en  Afhand- 
ling om  «De  ældste  nordiske  Runeindskrifter*  i  tAarb.  f.  nord. 
01dk.»),  der  nærmest  var  fremkaldt  ved  i.  Bind  af  G.  Stephens' 
store  Runeværk.  Skjønt  egentlig  polemisk  er  den  af  en  videre- 
rækkende Betydning,  i  det  den  klart  angiver  Principperne  for 
Tolkningen  af  de  ældste  saa  vanskelige  Runeindskrifter;  her  udtales 
ogsaa  for  første  Gang,  hvilket  Forholdet  er  mellem  de  forskjellige 
(det  ældre  og  det  yngre)  Runealfabeter.  1874  udkom  —  i  samme 
Tidsskrift   —  W.s   Hovedafhandling    « Runeskriftens   Oprindelse   og 

Udvikling  i  Norden* ,  hvor  Runeskriftens  Oprindelse  alsidig  og 
skarpsindig  behandles,  Tegn  for  Tegn  gjennemgaas,  og  det  vises, 
hvorledes  det  yngre  latinske  Alfabet  ene  er  tilstrækkeligt  til  at  for- 
klare dem,  hvert  for  sig;  udførlig  eftervises  Forholdet  mellem  det 
ældre  og  det  yngre  Runealfabet.  En  tysk  Oversættelse  af  denne 
Afhandling  (ved  F.  Holthausen),  delvis  forøget  og  omarbejdet,  udkom 
1887  under  Titelen  «Die  Runenschrift*,  ledsaget  af  flere  meget  værdi- 
fulde nye  Tillæg.  Det  Resultat,  W.  er  naaet  til,  staar  urokket  til 
Trods  for  de  forskjellige  Forsøg,  der  i  de  sidste  Tider  —  især 
fra  tysk  Side  —  er  gjort  paa  at  give  en  delvis  anden  Forklaring 
af  enkelte  Tegns  Oprindelse.  W.s  Forklaring  er  konsekvent  og 
ensartet  og  netop  af  den  Grund  saa  meget  sandsynligere. 

Efter  Fremkomsten  af  denne  grundlæggende  Afhandling  var 
det  naturligt,  at  man  i  W.  saa  den,  der  fortrinsvis  maatte  være 
rustet  til  at  fortolke  og  udgive  de  gamle  Runemindesmærker,  først 
og  fremmest  de  egentlig  danske.  Ganske  vist  havde  P.  G.  Thorsen 
i  lange  Tider  beskæftiget  sig  med  de  danske  Indskrifter  og  alle- 
rede udgivet  I.  Del  (1864)  af  sit  Runeværk;  men  hans  Fortolkning 
og  Afbildninger  viste  sig  i  flere  Henseender  at  være  ret  mangel- 
ftilde.  I  sin  Afhandling  havde  W.  givet  en  Fortolkning  af  de 
ældste  danske  Stenindskrifter,  ledsaget  af  fortrinlige  Afbildninger, 
ligesom  han  1875  ^S  ^^7^  fortolkede  flere  andre  Runestene.  Det 
blev  nu  af  Oldskriftselskabet  overdraget  W.  at  samle  og  udgive 
alle  danske  Runemindesmærker.  W.  begyndte  strax  sine  systema- 
tiske Undersøgelser,  der  særlig  bleve  foretagne  i  Aarene  1876—79; 
ethvert  Monument  granskedes  paa  Stedet  —  en  Fremgangsmaade, 
W.  fra  først  af  havde  hævdet  som  den  eneste  rigtige,  —  opmaal- 
tes  og  aftegnedes  (Prof.  M.  Petersen  ledsagede  W.  paa  alle  Rej- 
serne). Alt  det  trykte  og  utrykte  Materiale  vedrørende  Indskrif- 
terne benyttedes  ogsaa  paa  det  grundigste.  Senere  ere  flere  Rejser 
foretagne,  dels  for  at  revidere  tidligere  granskede  Stene,  dels  for 
at  undersøge  nye,  der  efterhaanden  bleve  fremdragne.  En  klar  og 
fortræffelig  Oversigt  over  Runetolkningens  Historie  og  hans  egne 
Undersøgelser  har  W.  givet  i  Universitetets  Indbydelsesskrift  (April 
1895).  Af  en  særlig  Interesse  er  det  her  at  læse,  hvorledes  det 
er  lykkedes  W.  ved  Hjælp  af  et  Slags  dertil  egnet  tykt  Papir  at 
tage  meget  nøjagtige  Aftryk  af  enhver  Sten  og  Indskrift.  Imidler- 
tid varede  det  endnu  længe,  inden  Udgivelsen  kunde  begynde. 
Derimod  udkom  Enkeltafhandlinger  som  « Døbefonten  i  Aakirkeby 
Kirke*  (1887),  c  Sønderjyllands  historiske  Runemindesmærker*  (1892; 

jvfr.  « Sønderjyllands  Runemindesmærker*  i  cDet  nordslesvigske 
Spørgsmaals  Historie*  1901)  —  alle  udførte  med  mønstergyldig  Nøj- 
agtighed og  Skarpsindighed.  I  den  sidstnævnte  Afhandling  lykkedes 
det  Forf.  at  paavise  Tilstedeværelsen  af  hidtil  ukjendte,  meget  in- 
teressante historiske  Forhold  i  et  Afsnit  af  det  10.  Aarh.  i  Egnen 
ved  Slesvig  og  det  gamle  Hedeby.  tDe  tyske  Runemindesmærkert 
behandlede  W.  i  en  Afhandling  i  «Aarbøger»  1894.  Endelig  be- 
gyndte det  store  Runeværk,  c  De  danske  Runemindesmærker*,  at 
udkomme  1895  (I,  2;  de  historiske  Mindesmærker,  saadanne  som 
er  knyttede  til  historiske  Personer  og  Begivenheder);  2.  Del  udkom 
1899 — 1901  (indeholdende  Jyllands  og  Øernes  (med  Undt.  af  Bom- 
holms) Runestene).  I  4.  Dels  første  Afdeling  behandles  Runeligstene 
og  forskjellige  andre  til  Kirker  knyttede  Gjenstande  m.  m.  Værket  er 
i  enhver  Henseende  et  Mønsterværk,  ikke  blot  ved  sit  ydre  Udstyr 
og  sine  Afbildninger,  men  ogsaa  ved  den  Skarpsindighed,  hvormed 
de  ofte  meget  vanskelige  Indskrifter  ere  læste  og  tydede,  den  aldrig 
svigtende  videnskabelige  Metode  og  sproglige  Finfølelse,  samt  den 
udtømmende  Nøjagtighed,  hvormed  Monumenterne  beskrives.  Paa 
Grund  af  sit  indtrængende  Studium  af  hele  Materialet  er  W.  ogsaa 
i  Stand  til  med  tilnærmelsesvis  Sikkerhed  at  anvise  hvert  enkelt 
Monument  dets  Plads  i  den  kronologiske  Rækkefølge,  hvorved  de 
historiske  Mindesmærker  ere  fortræffelige  Holdepunkter.  Værkets 
Afbildninger  af  de  historiske  Mindesmærker  ere  særskilt  udgivne 
med  en  kort  Forklaring  i  nogle  faa  Exemplarer,  hvoraf  et  findes  i 
det  nationalhistoriske  Musæum  paa  Frederiksborg. 

W.,  der  altid  har  haft  en  stor  Interesse  for  Skolen,  har  ud- 
givet flere  fortræffelige  Skolebøger,  saaledes  en  oldnordisk  Læse- 
bog med  Glossar  (6.  Udg.  1903),  en  oldnordisk  Formlære  til  Skole- 
brug (5*  Udg«  1897;  overs,  paa  Islandsk  af  V.  GuSmundsson  1885), 
samt,  i  Forbindelse  med  J.  Pio,  danske  Læsebøger  for  Mellemklas- 
serne og  de  lavere  Klasser,  der  ere  blevne  stærkt  benyttede. 

Som  Universitetslærer  er  W.  ualmindelig  klar  og  koncis,  og 
hans  Forelæsninger  især  over  dansk  og  nordisk  Sproghistorie  have 
haft  en  stor  Betydning.  —  W.  er  (fra  1876)  Medlem  af  det  kongl. 
danske  Videnskabernes  Selskab,  ligesom  han  er  Medlem  af  flere 
udenlandske  Videnskabsselskaber.  Han  er  ligeledes  Medlem  af 
Bestyrelsen  af  forskjellige  litterære  Selskaber,  i  hvis  Virksomhed 
han  har  en  stor  Andel,  og  han  er  i  Bestyrelsen  for  det  Ama- 
magnæanske  Legat.     Ogsaa    paa   andre  Maader  er  der  blevet  lagt 

Stærkt  Beslag  paa  W.s  praktiske  Dygtighed  og  Energi.  W.  ud- 
nævntes 1901  til  Kommandør  af  Danebrog. 

W.  ægtede  (i  1868)  Anine  Elise  Sophie  Borch  (f.  16.  Juli  1837), 
Datter  af  Stadshauptmand  B.  i  Kolding. 

Indbydelsesskrift  til  Reformationsfesten  1868.  Illastr.  Tid.  1892,  Nr.  2. 
(9.  Okt)  Fifmur  Jånsum. 

V.  Wimpffen,  Carl  Wilhelm  Anton  Friherre.  1802 — 39.. 
historisk  Forfatter,  var  Søn  af  en  indvandret  bajersk  Officer,  Tobias 
Peter  v.  W.,  Kavaller  hos  Enkehertuginden  af  Glticksborg,  senere 
Overvejinspektør  i  Holsten,  og  Nicoline  Christiane  Amalie  f.  Bloch, 
Datter  af  Biskop  Tønne  B.  (II,  415).  W.  fødtes  i  GlQcksborg  27.  Dec. 
1802,  og  da  Faderen  1813  kom  ulykkeHg  af  Dage,  flyttede  Moderen 
1814  til  Nykjøbing  p.  F.,  senere  til  Roskilde,  for  at  hendes  Sønner 
kunde  opdrages  under  deres  Morbroders,  Rektor  S.  N.  J.  Blochs 
Ledelse  (II,  413).  1820  dimitteredes  han  til  Universitetet  fra  Ros 
kilde  Skole,  lagde  sig  efter  Retsstudiet,  opholdt  sig  nogen  Tid 
ved  Universiteterne  i  Kiel  og  Gøttingen  og  tog  1824  juridisk  Em- 
bedsexamen  paa  Gottorp.  Derefter  arbejdede  han  i  nogen  Tid 
som  Volontær  i  Rentekammeret,  skrev  en  Afhandling  om  det  sles- 
vigske Fæstegods,  som  N.  Falck  optog  i  tStaatsbtirg.  Magaz.»,  og 
ansattes  1826  som  Amtssekretær  i  Haderslev.  Her  satte  han  sig 
nøje  ind  i  Nordslesvigs  retslige  og  nationale  Tilstande  og  skrev 
et  Par  juridiske  Afhandlinger  om  Tiendevæsenet  og  Kriminalpro- 
cessen.  Den  politiske  Bevægelse  1830  kaldte  ham  frem  til  Værn 
om  Slesvigs  særUge  Interesser  i  Skriftet:  «Ueber  die  staatsrecht- 
lichen  Verhåltnisse  d.  Herzogthumer  Schleswig  u.  Holstein »  (1831), 
hvori  han  udtalte  sine  politiske  Anskuelser  og  ivrede  imod  Sles- 
vigs nøjere  Forbindelse  med  Holsten.  1835  forfremmedes  han 
til  Herredsfoged  i  Vies  Herred  (Flensborg  Amt),  og  nu  var  hans 
nationale  og  statsretlige  Opfattelse  modnet.  Tavs,  indesluttet, 
ubøjelig  i  sit  Retsind  og  sin  Overbevisning,  fortrolig  saa  vel  med 
dansk  som  med  tysk  Aandsliv  sluttede  han  sig  uforbeholden  til 
den  vaagnende  Danskhed  i  Sønderjylland.  Han  var  Flors  og 
Paulsens  Kampfælle,  P.  C.  Kochs  Ven  og  Medarbejder,  med  Liv 
og  Sjæl  Medlem  af  den  « svorne*  Trup,  der  vovede  at  træde  i 
Skranken  for  det  nordslesvigske  Folks  nationale  Ret.  I  sit  store, 
den  Gang  dansktalende  Herred,  der  strakte  sig  lige  ned  til  Byen 
Slesvigs  Landsogn,  indførte  han  dansk  Samtalesprog  med  Bønderne, 
og  han  var  en  ivrig  Medarbejder  af  c  Dannevirke*,  ja  en  Tid  lang, 

medens  det  tryktes  i  Flensborg,  endogså  a  dets  egentlige  Redaktør. 
Samtidig  skrev  han  cGeschichte  u.  Zustande  des  Herzogthums 
Schleswig  oder  SUdjiitland»  (1839),  et  Arbejde,  der  endnu  i  flere 
Retninger  har  Betydning  og  vedvarende  savner  en  værdig  Efter- 
følger. Men  en  hurtig  forløbende  Lungetuberkulose  tilintetgjorde 
alle  de  til  hans  Talent  og  Karakter  knyttede  Forhaabninger;  han 
døde  4.  April  1839  i  Flensborg. 

€  Dannevirke*   1839  Nr.  47.     Neuer  Nekrol.  d.  Deutschen.  XVII. 

P,  Lauridsen, 

V.  Wimpffen,  Friederich  Ferdinand  Franz  Friherre,  1805 — 92, 
Forstmand,  Broder  til  foran  nævnte  C.  W.  A.  v.  W.,  var  født  paa 
ClUcksborg  31.  Marts  1805.  W.  blev  dimitteret  til  Universitetet  fra 
Roskilde  Skole  1823,  tog  3  Aar  efter  Forstexamen  i  Kiel  og  blev 
1841,  efter  en  halv  Snes  Aars  Virksomhed,  bl.  a.  i  Hertugdømmerne, 
Chef  for  Rentekammerets  Forst-  og  Jagtkontor.  I  25  Aar  beklædte 
W.  denne  Stilling,  der  ofte  gav  ham  en  betydelig  Indflydelse,  og 
virkede  dernæst  1866 — 86  som  Overførsler  for  de  jyske  Statsskove; 
han  døde  i  Roskilde  31.  Jan.  1892.  W.  blev  udnævnt  til  Forst-  og 
Jagtjunker  1827  og  Aaret  efter  til  Kammerjunker;  1849  fik  han 
Titel  af  Overførster,  1856  blev  han  Forstmester,  1867  Kammerherre, 
1885  Kommandør  af  Danebrog  af  2.  Grad.  W.  deltog  livlig  som 
Taler  og  Forfatter  i  Forhandlinger  om  Skovbruget,  og  som  Vikar 
besørgede  han  gjentagne  Gange  Forstundervisningen;  herfra  stam- 
mer hans  Bog  «Skovtaxationen>  (1836).  W.  ægtede  14.  April  1841 
Ida  Sophie  Elisabeth  Frederikke  Johannsen  (f.  23.  Nov.  182 1  f 
4.  Marts  1850),  Datter  af  Geheimekonferensraad  F.  H.  C.  J.  (VIII, 
508),  og  efter  hendes  Død  blev  han  18.  Okt.  185 1  gift  med  Louise 
Cathrine  Sandholt  (f.  30.  Avg.  1829  f  28.  Jan.  1853),  Datter  af 
Kapitajnlieutenant  Claus  Henrik  Munk  S. 

Erslew,  Forf.  Lex.  A.  Oppermann,  Bidiag  t.  d.  danske  Skoybrugs  Hist. 
Roepstorff,  Forstlig  Stat.  A,  Oppermann, 

RETTELSER. 


n.  BisB. 

s.  120  L.     7 — 9  f.  o.  Bemærkningen  ora,  at  Peder  Berildsen  skal  have  udvidet 

og  forskjønnet  Assens  Kirke,  udgaar. 

-  537  '  7  f.  n.  K.  N.  Bomemann  er  ikke  født  paa  Ormholt,  men  paa  Gjet* 
trup,  hvor  Faderen  den  Gang  var  Forpagter. 


m.  BIVB. 
S.  603  L.     4  f.  n.   1744  Toldkommissær,  læs:  1746  Toldkæmmerer. 


7.  BUD. 
S.  350  L.  15  f.  n.  Hertug,  læs:  Markgreve. 

12    —     Wewerlingen,  læs:  Weferlingen. 

IQ        1 

^  }  Hertug,  læs:  Markgreve. 

17    —     25.  Dec,  læs:  15.  Dec 

7  f.  o.   Hertug,  læs:  Markgrcv. 

8  f.  n.  Angivelsen  om,  at  Frieboe  døde  ugift,  er  ikke  rigtig;    ha» 

ægtede  1795  Gertrud  Cathrine  Bodenhoir(f.  i.  April 
1765  t  19.  Nov.  1 8 14),   Datter  af  Agent  Andreas 
Christian  B.  (II,  456). 
-  468    -     16 — 15  f.  n.  Frydendahls  virkelige  Fader  var  Theaterdirektør  H.  V.  Wam- 
stedt  Ovfr.  XVIII,  274). 


358 


359 
392 


VI.  BUD. 
S.     97  L.     4—5  f.  o.   10.  Febr.  1815.  læs:  ii.  Febr.  1816. 
•    462    -      8  f.  n.   1682,  læs:   1684. 
-     —     -7    —     Ordet  <  (Borgmester)  >  udgaar. 

vn.  Bini). 

s.  283  L.     2  f.  o.  Chr.  Richardt,  læs:  Chr.  Richardt  og  Hostrup. 
•    396    •    15  f.  n.  Gunderslev,  læs:  Gundslcv. 


Vm.  BIHD. 
S.  277  L.  18  f.  o.  31.,  læs:  ai. 
•    560    -    10    —     Ordene  «og  dennes  i.  Hustru*  udgaa. 


IX.  BIHI). 
S.  211   L    14  f.  o.  paa  Mors,  læs:  paa  Øland. 
-    317    -    18  f.  n.  Gjettnip,  læs:  Gjerdrup. 
■    357    -      6  f.  o.  Kammerherre  Thygesen,  læs:  Kammerherre  de  Thygeson. 


X.  BUD 
S.   132  L.     7  f.  o.     Mette,  Anders  Sørensen  Vedels  Hustru,  overlevede  Forældrene. 


XI.  BIVD. 


S.     42  L.   14  f.  o.    1814,  læs:   1748. 
•    245    •    19  f.  n.  1810,  læs:  1817. 


Xn.  BIVD. 
S.  246  L.   13  f.  o.  Efter  St.  Hans  Kirkebog  er  Johan  Moses  (ikke  Georg)  Hol- 

lard  Nieken  født  3.  Sept.  1802. 


Xm.  BIVD. 

S.  198  L.  10 — 12  f.  o.  Hertram  Pogwisches  Skrift  cHammer  wider  die  Ketzert 
udgaves  1600  sammen  med  nogle  andre  Forfatte- 
res Traktater  mod  Protestanterne.  Udgaven  an- 
gives at  være  trykt  i  «Hedebu*  og  kunde  tyde 
paa,  at  B.  P.  da  endnu  var  i  Live 


XV.  BIHB. 

S.  229  L.     5  f.  n.  Gs.,  læs:  Gb. 

•  243    •      8  f.  o.  Ordene  tsin  senere  Svigersøn«  udgaa. 

-    420    -    13     —     Overretsprokurator,  læs:  Overretssagfører. 

•  496    -     15 — 16  f.  o    Navnet  Hannibal   forekommer  tidligere   som  Fornavn    i 

den  danske  Adel.  Hannibal  Sehested  er  vistnok 
opkaldt  efter  sin  Moders  Morbroder  Hannibal  Mo- 
gensen Gyldenstjerne  til  Restrup. 

S.  572  L.  8—9  f.  o.  Gerh.  Sievert«  er  døbt  8.  Scpt.  1 68a  i  Aalborg  og  var 
Søn  af  Kapitajn  Joh.  Sievertz  og  Cornelia  Sibars- 
datter. 


XVI.  Biir. 

s.   115  L.     8  f.  n.  Holbæk,  læs:  Skelskør. 
-    567    -      6    —     17.  Juli,  læs:  11.  Juli. 


XVn.  BIIB. 
S.   10 1   L.   13  f.  o.  Formodningen  om,  at  Hans  Tausen  er  bleven  Læsemester   i 


-  213 


■  368 

•  417 

-  487 

-  524 

•  527 

-  593 
631 


Theologi  ved  Universitetet,  er  urigtig. 
1780,  læs:   1 78 1. 


18  — 
20    — 

7  f.  n.  i  Marts,  læs:  22.  Marts. 

6  f.  o.  Forstander  for  Hindbholm,  læs:  Lærer  ved  Hindholm. 

19  —     1657,  læs:   1660. 
14  f.  n.   1788,  læs:   1778. 
II  f.  o.   \ 
14  f.  n. 

2  —  1  f.  n,  M.  Treschow  var  ikke  Kammerherre. 
4 — 3  f.  n.  Ordene    cHan    var    Brodersøn    af   den    ovennævnte    Mi- 
chael T.>  udgaa. 


Vissenberg,  læs:  Vissenbjærg. 


S. 


IS  L. 

.6-17 

69  - 

9  f.  0. 

85  - 

13  — 

148  - 

19  — 

156  . 

I  f.  n. 

255  • 

6  f.  0. 

266  - 

19  — 

8-7  f. 

287   - 

16  f.  n. 

310   - 

18  f.  0. 

388   . 

16  f.  n. 

XVra.  BIHD. 

f.  o.  i  Laaland,  læs:  paa  Falster. 

Fadersdatter,  læs:  Faddersdatter. 

1851,  læs:  1854. 

Nygaard,  læs:  Nyegaard. 

Statistik,  læs:  Statik. 

1891,  læs:   1901. 

Glazion,  læs:  Glaziou. 

n.  Professor  Warming,  der  efter  Prof.  Didrichsens  Afskedi- 
gelse (ikke  Død)  var  bleven  udnævnt  til  ProfesKu* 
ved  Kjøbenhavns  Universitet  fra  i.  Nov.  1885, 
forblev  i  Stockholm  til  Febr.  1886. 

Gabriel  Wedderkopp  var  Broder  til  Magnus  Wedderkopp. 

Engelholm,  læs:  Engelsholm. 

iøvrigt,  læs:  ivrigt. 


Digitized  by  VjOOQIC 


Digitized  by  VjOOQIC 


Digitized  by  VjOOQIC 


Digitized  by  VjOOQIC 


610V33^'*3^ 


b800Q733«436a 


Digitized  by  CjOOQIC 


Digitized  by  VjOOQIC 


fl^DS733i»<3b 


B890g7339436A 


.1^ 


